
PREDGOVOR 

U toj  knjizi  opisujem  povijest  nezakonitog  braka  između  Hr- 
vatske i Srbije.  Ova  tužna  prošlost  hrvatskog  naroda  sastoji  se  iz  dva 
razdoblja.  Prvo  razdoblje  počinje  1.  prosinca  1918.,  kad  je  prijevarom 
Srba  i malodušjem  nekih  Hrvata  došlo  do  divljega  vjenčanja  sa  Srbi- 
jom. Velim  »divljega«,  jer  ova  nesretna  veza  nije  nikada  postigla 
sankciju  hrvatskoga  sabora. 

Uzalud  su  hrvatski  rodoljubi  pod  vodstvom  Stjepana  Radića 
isprvice  težili  za  tim,  da  raskinu  lance,  kojima  je  Hrvatska  bila  nepriro- 
dno povezana  sa  Srbijom.  Uzalud  su  l-lrvati  počevši  od  godine  1924. 
sudjelovanjem  u Narodnoj  skupštini  nastojali,  da  unutar  velike  kralje- 
vine Srba,  Hrvata  i Slovenaca  stvore  makar  i malenu  Hrvatsku,  u kojoj 
će  vladati  Hrvati  bez  skrbnika  iz  Beograda.  Taj  se  pokušaj  svršio  20. 
lipnja  1928.  pucanjem  na  hrvatske  narodne  zastupnike  u Narodnoj 
skupštini.  Tom  nečuvenom  povredom  gostoprimstva  završeno  je  prvo 
razdoblje  ove  knjige,  jer  je  nastao  nepremostiv  jaz  između  Hrvatske 
i Srbije. 

U drugom  razdoblju  prikazujem  razne  muke,  što  ih  je  hrvatski 
narod  morao  podnijeti  uslijed  krvave  diktature  iz  Beograda.  I tu  se 
mogu  razabrati  dva  dijela.  Prvi  dio  ide  do  9.  listopada  1934.,  kad  je 
u Marselju  izgubio  svoj  život  kralj  Aleksandar,  koji  je  6.  siječnja  1929. 
uveo  apsolutizam  i preuzeo  odgovornost  za  sve,  što  će  se  dogoditi 
u vrijeme  diktature.  Hrvati  su  za  tih  6 godina  bili  stavljeni  izvan  zako- 
na. Da  se  zatre  hrvatsko  ime,  prozvao  je  kralj  svoju  državu  »Jugosla- 
vijom«. Nemajući  zaštite  kod  kuće,  upirao  je  hrvatski  narod  svoje  po- 
glede u inozemstvo,  odakle  je  očekivao  pomoći. 

Iza  smrti  kralja  Aleksandra  počela  je  beogradska  diktatura  ne- 
što popuštati.  Hrvatski  se  narod  privremeno  okupio  oko  dra  Vlatka 
Mačeka,  kojemu  je  dao  svoje  povjerenje  prigodom  izbora  narodnih 
zastupnika  5.  svibnja  1935.  i 11.  prosinca  1938.  Maček  je  želio  hrvat- 
sko pitanje  riješiti  unutar  granica  kraljevine  Jugoslavije.  U tom  je  cilju 
26.  kolovoza  1939.  stvorena  »Banovina  Hrvatska«.  Ali  time  se  više  nije 


3 


Predgovor 


zadovoljio  hrvatski  narod.  Poučeni  gorkim  iskustvom  i dugotrajnim 
mukama  — Hrvati  su  željeli  samostalnu  Hrvatsku,  koja  ne  će  imati 
nikakovih  veza  sa  Srbijom.  Zato  je  svoju  nadu  polagao  u Poglavnika 
dra  Antu  Pavelića,  koji  je  u tom  pravcu  požrtvovno  djelovao  od  17. 
siječnja  1929.  u inozemstvu.  Hrvate  nije  izdala  njihova  nada  u bolju 
budućnost.  Hrvatski  su  Ustaše  — pod  vodstvom  rodoljubnog  pukovnika 
Slavka  Kvaternika  — neustrašivo  pripravljali  narod  kod  kuće.  Isto- 
dobno je  dr.  Ante  Pavelić  tražio  pomoći  u Italiji  i Njemačkoj.  Zato  su 
Hrvati  spremno  dočekali  6.  travnja  1941.,  kad  je  kraljevina  Jugosla- 
vija ušla  u rat.  Kvaternik  je  na  razvalinama  Jugoslavije  10.  travnja 
1941.  u ime  Poglavnika  dra  Ante  Pavelića  proglasio  Nezavisnu  državu 
Hrvatsku. 

Kod  izradbe  ove  povijesti  poslužile  su  mi  nebrojene  moje  bilje- 
ške. Upotrijebio  sam  sve  štampane  i litografirane  brošure,  pa  novine 
i nebrojene  letke,  kojima  se  hrvatski  narod  u svojoj  borbi  morao  po- 
služiti, kad  je  kruta  cenzura  pritisnula  štampu.  Nastojao  sam  istinu 
doznati  i savjesno  ju  napisati.  Ako  sam  ipak  — omamljen  ljubavlju 
prema  dragom  hrvatskom  narodu  — gdjegod  možda  promašio  isti- 
nu, nastojat  ću  to  popraviti  drugom  prilikom. 

Pripadom  spominjem,  da  sam  iz  raznih  obzira  morao  desetak 
članaka  posvema  ispustiti,  a neke  članke  djelomice  skratiti.  Zato 
molim  čitatelje,  neka  mi  oproste,  ako  u toj  knjizi  ne  nađu  sve,  što  su  - 
očekivali.  Možda  ću  kada  moći  donijeti  i one  odlomke,  koje  sam  sada 
morao  izostaviti. 

A sada  putuj  u hrvatski  narod  draga  knjigo,  teška  moja  brigo! 

Ti  ćeš  poslužiti  kao  dokaz,  kolike  muke  mogu  Hrvati  podnijeti, 
a da  ipak  ne  ugasne  njihova  ljubav  za  Nezavisnu  državu  Hrvatsku. 

U Zagrebu,  dne  17.  svibnja  1942. 

Dr.  RUDOLF  HORVAT, 
umirovljeni  profesor. 

ciji u Genovi 

159  — Izborni  rezultati  god.  1923.  u Hrvatskoj  i Slavoniji 
161  — Rezultati  izbora  u Dalmaciji,  Bosni,  Hercegovini  i u Bačkoj 
164  — Politički  razvoj  poslije  izbora  g.  1923. 

167  — »Markov  protokol« 

171  — Sjednica  narodnih  zastupnika  HRSS 

173  — Borongajska  skupština  HRSS  15.  travnja  1923. 

181  — Iza  Borongajske  skupštine 

185  — Vojničke  prilike  i službe 

186  — Državni  monopoli 

187s — Državna  hipotekama  banka 

188  — Narodni  zastupnici  HRSS  dolaze  u Beograd 

189  — Prva  vlada  PP  (Pašić-Pribićević) 

191  — Proglas  Hrvatske  republ.  seljačke  stranke 
195  — Pad  prve  vlade  PP  (Pašić-Pribićević) 

199  — Vlada  Ljube  Davidovića  god.  1924. 

202  — Radić  i seljačka  »Zelena  internacijonala« 

204  — Pad  Davidovićeve  vlade 

211  — Druga  vlada  PP  (Pašić-Pribićević) 

215  — »Obznana«,  protiv  Hrvatske  republ.  seljačke  stranke 

331  — Hrvatska  seljačka  stranka  istupa  iz  vlade 
334  — Početak  rada  Oblasnih  skupština 
336  — Optužba  ministra  Bože  Maksimovića 
340  — Stjepan  Radić  protiv  Zagrepčana 

344  — Nezadovoljstvo  radi  sastava  Vukićevićeve  vlade 
347  — Izborne  agitacije  godine  1927. 

351  — Izbor  gradskoga  zastupstva  u Zagrebu  4.  rujna  1927. 

352  — Izbori  za  Narodnu  skupštinu  11.  rujna  1927. 

354  — Izborni  rezultati  u Hrvatskoj  i Slavoniji 

357  — Rezultati  izbora  u Dalmaciji,  Bosni  i Hercegovini 

360  — Obnovljena  vlada  Velje  Vukićevića 

361  — Osnutak  »Seljačko-demokratske  koalicije« 

363  — Političke  borbe  koncem  god.  1927. 

368  — Nesloga  među  hrvatskim  političarima 

370  — Govor  dra  Ante  Pavelića  o kontribuciji 

371  — Rezolucija  Seljačko-demokratske  koalicije 

394  — Hrvatska  društva  prekidaju  svaku  vezu  s Beogradom 

396  — Kriza  beogradske  vlade 

399  — Sudbeni  prikaz  zločina  od  20.  lipnja  1928. 

404  — Sudbonosni  zaključci  od  1.  kolovoza  1928. 

407  — Sloga  hrvatskih  političara 

409  — Izjava  dra  Ante  Pavelića 

411  — Smrt  Stjepana  Radića 

413  — Poslije  Rađićeve  smrti 

415  — Prijetnje  s amputacijom  Hrvatske 
417  — Savjeti  kralju  Aleksandru  i beogradskoj  vladi 
S 420  — Odlučnost  hrvatskog  naroda 

425  — Manifest  kralja  Aleksandra  od  6.  siječnja  1929. 

427  — Kako  je  kraljev  manifest  primljen  u Zagrebu 

428  — Novi  zakon  o kraljevskoj  vlasti 
430  — Novi  Zakon  o zaštiti  države 

432  — Dr.  Ante  Pavelić  osniva  Ustaški  pokret 
434  — Prvi  dani  beogradske  diktature 

436  — Novi  zakon  o općinama 

437  — Vrhovni  zakonodavni  Savjet 

438  — Na  proljeće  godine  1929. 

440  — Presuda  Puniše  Račića 

441  — Kralj  se  god.  1929.  spremao  u Zagreb 
443  — Politička  parnica  protiv  dra  Žanića 
445  — Dr.  Ante  Pavelić  osuđen  na  smrt 

447  — Apel  dra  A.  Pavelića  na  Savez  naroda 
451  — Dioba  države  na  9 banovina 

425  — Opseg  pojedinih  banovina 

454  — Banovi  i njihov  djelokrug 

456  — Imenovanje  prvih  banova 

458  — Novi  progoni  Hrvata 

460  — Mučeništvo  Stipe  Javora 

462  — Nasilno  dokinuće  »Hrvatskih  Sokola« 

464  — Memorandum  Ing.  A.  Košutića  i dra  J.  Krnjevića  na  Savez 
naroda  god.  1930. 

466  — Prva  politička  parnica  protiv  dra  Mačeka 
471  — Predstavka  Hrvata  iz  Južne  Amerike  na  Savez  naroda 
.472  — Memorandum  Hrvata  iz  Njemačke  na  Savez  naroda 
476  — Narodna  banka  u Beogradu  g.  1930. 

478  — Beogradski  »posrednici« 

479  — Državna  hipotekama  banka  g.  1930. 

480  — Preteški  porezni  tereti 

482  — Rad  protiv  hrvatskih  društava 

483  — Novčana  kriza  godine  1931. 

484  — Beogradska  »Čaršija« 

486  — Parnica  protiv  Javora,  Soldina  i Hranilovića 
492  — Parnica  protiv  Ivana  Rosica  i drugova 
496  — Pokret  protiv  pasivnosti  hrvatskog  naroda 

498  — Promjena  granica  nekih  banovina 

499  — Novi  ustav  kraljevine  Jugoslavije 

500  — Manifest  kralja  Aleksandra  od  3.  rujna  1931. 

501  — Novi  izborni  zakoni 

505  — Izbori  narodnih  zastupnika  8.  studenoga  1931. 

506  — Hrvatski  mučenici  godine  1931. 

508  — Politička  parnica  protiv  Hasana  Miljkovića 
510  — Nepravde  diktatorske  vlasti  prema  Hrvatima 

512  — Pokušaj  umorstva  dra  Mile  Budaka 

513  — * Promjene  u beogradskim  vladama 

514  — Hrvatski  mučenici  u godini  1932. 

517  — Zagrebačke  »Punktacije«  od  7.  studenoga  1932. 

518  — Druga  politička  parnica  protiv  dra  Mačeka 

520  — Uprava  monopola  u Jugoslaviji  g.  1933. 

521  — Načela  Hrvatskog  ustaškog  pokreta 

523  — Politička  parnica  protiv  dra  I.  Pernara  g.  1933. 

524  — Umorstvo  hrvatskog  ustaše  Ivana  Gabaja 

525  — Jugoslavenske  pošte  i brzojavi 

526  — Hrvatski  mučenici  u godini  1933. 

531  — Parnica  protiv  Juce  Rukavine  i drugova 
534  — Zapostavljanje  hrvatskih  zemalja 

536  — Parnica  protiv  Franje  Zrinskoga  i drugova 

537  — Parnica  protiv  Begovića,  Oreba  i Podgorelca 

538  — Kritika  diktatorskog  režima  21.  ožujka  1934. 

540  — Procvat  Beograda  na  račun  cijele  države 
540  — Hrvatski  mučenici  godine  1934. 

543  — Djelovanje  hrvatskih  ustaša  godine  1934. 

545  — Izbori  za  Narodnu  skupštinu  5.  svibnja  1935. 

548  — Zagrebački  nadbiskup  ustaje  protiv  progona  hrvatskog 
naroda 

554  — Proglas  Hrvatskoga  narodnoga  zastupstva  ' 

556  — Dr.  Vlatko  Maček  u Beogradu 

557  — Početak  vladanja  dra  M.  Stojadinovića 
559  — Preveliki  porezi  u Hrvatskoj  god.  1936. 

562  — Krvoproliće  u Kerestincu  16.  travnja  1936. 

563  — Državne  šume  i rudnici 

565  — Političke  prilike  godine  1936. 

568  — Željeznička  politika  u Jugoslaviji 

569  — Hrvatski  mučenici  u godini  1936. 

572  — Državna  hipotekama  banka  g.  1936. 

574  — Privilegirana  agrarna  banka 

575  — Dr.  Milan  Stojadinović  o hrvatskom  pitanju 

577  — Poštanska  štedionica  godine  1937. 

578  — Krvoproliće  u Senju  9.  svibnja  1937. 

579  — Dizanje  Beograda  na  štetu  Primorja  i Dalmacije 
581  — Politika  Narodne  banke  god.  1937. 

583  — Prijedlog  za  nacrt  novog  ustava 

584  — Razvoj  političkih  događaja  g.  1937. 

587  — Zapostavljanje  hrvatskih  činovnika 

588  — Završni  računi  Jugoslavije  g.  1937. 

589  — Sporazum  između  Hrvat,  seljačke  stranke  i Srpske  udru- 

žene opozicije 

590  — Politika  dra  Milana  Stojadinovića  g.  1938. 

592  — Hrvati  trpe  nepravde  i u vojsci 

594  — Događaji  u Hrvatskoj  godine  1938. 

596  — Ustaška  manifestacija  na  hrvatskom  sveučilištu 

597  — Izbori  za  Narodnu  skupštinu  11.  prosinca  1938. 

601  — Nepravedna  dioba  mandata  poslije  izbora 

603  — Promjena  vlade  u Beogradu  4.  veljače  1939. 

604  — Deklaracija  o Bosni  i Hercegovini  22.  travnja  1939. 

607  — Osnutak  »Banovine  Hrvatske«  26.  kolovoza  1939. 

613  — Ostali  događaji  u Hrvatskoj  g.  1939. 

614  — Banovina  Hrvatska  u godini  1940. 

615  — Hrvatski  radnički  pokret  g.  1940. 

616  — Progoni  hrvatskih  sveučilištaraca  g.  1940. 

618  — Jugoslavija  je  ludo  izazvala  rat 

619  — Proglas  dra  Ante  Pavelića  hrvatskomu  narodu 

620  — Poglavnikov  proglas  hrvatskim  vojnicima 

622  — Propast  kraljevine  Jugoslavije 

623  — Zadnji  proglas  dra  Ante  Pavelića  iz  tuđine 

624  — Proglašenje  Nezavisne  Države  Hrvatske 

626  — Kralj’ i vlada  bježe  iz  Jugoslavije 

627  — Dolazak  Poglavnika  dra  Ante  Pavelića  u grad  Zagreb 
629  — Sastav  prve  hrvatske  državne  vlade 

Početkom  svjetskoga  rata  ostaviše  Hrvatsku:  dr.  Ante 
Trumbić,  Frano  Šupilo,  dr.  Hinko  Hinković,  Ivan  Meštrović,  dr. 
Dinko  Trinajstić,  Milan  Marjanović,  dr.  Franjo  Potočnjak,  dr. 
Josip  Jedlowski,  dr.  Ivan  Gmajner,  Rudolf  Giunio,  dr.  Milivoj 
Jambrišak  i još  neki  Hrvati.  Ove  naše  emigrante  podupirahu 
moralno  i materijalno  oni  Hrvati,  koji  se  već  prije  rata  nastaniše 
u Americi,  osobito  pak  dr.  Ante  Biankini,  don  Niko  Gršković, 
Paško  Baburica  i Vjekoslav  Mitrović.  Hrvatima  se  pridružiše  slo- 
venski emigranti:  dr.  Gustav  Gregorin,  dr.  Bogumil  Vošnjak  i 
dr.  Niko  Županić,  te  srpski  bjegunci  iz  Austro-Ugarske:  dr.  Ni- 
kola Stojanović,  Jovo  Banjanin,  dr.  Milan  Srškić  i Dušan  Vasilje- 
vić.  Tako  se  naskoro  od  Hrvata,  Srba  i Slovenaca  u tuđini  sa- 
stavio »J  u goslo  venski  odbor«,  komu  postade  predsje- 
dnikom dr.  Ante  Trumbić. 

»Jugoslovenski  odbor«,  koji  je  svoje  sjedište  imao  u Lon- 
donu, bijaše  od  prvoga  časa  neprijateljski  raspoložen  prema 
Austro-Ugarskoj,  te  je  protiv  nje  vodio  agitaciju  u zapadnoj 
Evropi  i u Americi.  Njegova  bijaše  namjera,  da  od  Austro- 
Ugarske  otrgne  one  zemlje,  u kojima  stanuju  Hrvati,  Srbi-  i Slo- 
venci, pa  da  ih  sjedini  s kraljevinama  Srbijom  i Crnom  Gorom. 
Kao  prvi  korak  k tomu  cilju  služio  je  ugovor,  što  ga  je  dr.  Ante 
Trumbić,  kao  predsjednik  »Jugoslovenskog  odbora«  20.  srpnja 
1917.  na  Krfu  sklopio  s Nikolom  Pašićem,  kao  predsjednikom 
ministarskoga  savjeta  kraljevine  Srbije.  Po  tom  »krfskom 
paktu«  imala  se  stvoriti  »kraljevina  Srba,  Hrvata  i Slovenaca«, 
kojoj  će  se  vladar  iz  dinastije  Karađorđević  zvati  »kralj  Srba, 
Hrvata  i Slovenaca«.  U toj  državi  bit  će  posve  ravnopravna 
sva  tri  narodna  imena:  Srbi,  Hrvati  i Slovenci,  sve  tri  narodne 
zastave:  srpska,  hrvatska  i slovenska,  obje  azbuke:  ćirilica  i lati- 
nica, te  sve  3 glavne  vjeroispovijesti:  pravoslavna,  rimokatolička 
i muslimanska.  Država  će  imati  samo  jednu  krunu,  jednu  državnu 
zastavu  i jedan  državni  grb,  a kalendar  treba  što  skorije  izjedna- 
čiti. Ustav,  — koji  će  »dati  narodu  mogućnost,  da  u samou- 
pravnim jedinicama  razvije  posebne  svoje  energije«,  — ima 

se  »brojno  kvalifikovanom  većinom  primiti  u Usta- 
votvornoj skupštini«  (konstituanti). 

Paralelno  s akcijom  »Jugoslovenskog  odbora«  tekao  je  rad 
hrvatskih  i slovenskih  narodnih  zastupnika  u A u s t r o-U  g a r- 
skoj.  Tako  je  u Beču  35  hrvatskih  i slovenskih  zastupnika, 
koji  su  činili  »Jugoslovenski  klub«,  30.  svibnja  1917.  u carevin- 
skom vijeću  dalo  izjavu,  da  »na  temelju  narodnoga  načela 
i hrvatskoga  državnoga  prava  zahtijevaju  ujedinjenje 
svih  zemalja  u monarkiji,  u kojima  žive  Slovenci,  Hrvati  i 
Srbi,  u jedno  samostalno  — od  svakoga  gospodstva  tuđih  naro- 
da slobodno  i na  demokratskoj  podlozi  osnovano  — - državno 
tijelo  pod  žezlom  habsburško-lorenske  dinastije«.  Uz  ove  hrvat- 
ske i slovenske  zastupnike  u Beču  pristade  »Starčevićeva 
stranka  prava«,  koja  je  to  izjavila  5.  lipnja  1917.  na  hrvat- 
skom saboru  u Zagrebu.  Isto  je  25.  siječnja  1918.  učinilo  15 
zastupnika  istarskoga  sabora,  a 14.  travnja  1918.  također  svi 
hrvatski  i srpski  zastupnici  iz  Dalmacije.  Hrvati  i Slovenci  na- 
stojahu  dakle,  da  unutar  habsburške  monarkije 
stvore  posebnu  državu,  u kojoj  bi  se  našli  svi  Hrvati,  Srbi  i 
Slovenci. 


NARODNO  VIJEĆE  SLOVENACA, 

HRVATA  I SRBA. 

Sve  se  jače  počelo  isticati  »narodno  samoodređe- 
n j e«,  po  kojemu  svaki  narod  ima  pravo,  da  sam  odredi  svoju 
sudbinu.  Na  ovo  se  načelo  osloniše  brojni  hrvatski,  srpski  i slo- 
venski političari  iz  Hrvatske,  Slavonije,  Dalmacije,  Istre,  Međi- 
murja, Slovenije,  Bosne  i Hercegovine,  koji  3.  ožujka  1918.  u Za- 
grebu zatražiše  nezavisnu  »državu  Slovenaca,  Hr- 
vata i Srba«.  Da  se  to  lakše  poluči,  udruže  se  24.  rujna  1918. 
u Zagrebu:  Starčevićeva  stranka  prava,  Hrvatska  pučka  seljačka 
stranka,  Narodna  organizacija  u Dalmaciji,  Srpska  narodna  radi- 
kalna stranka,  Socijalno-demokratska  stranka,  te  6 slovenskih 
stranaka,  koje  su  još  17.  kolovoza  1918.  u Ljubljani  sastavile 
»Narodni  svet  za  Sloveniju  i Istru«.  Korak  dalje  učinjen  je  5. 
listopada  1918.,  kad  je  u Zagrebu  osnovano  »N  arodno  vije- 
će Slovenaca,  Hrvata  i Srb  a«,  u koje  uđu  i predstavnici 
nekih  malih  političkih  grupa,  a 8.  listopada  također  »hrvatsko- 
srpska  koalicija«. 

Predsjednikom  »Narodnog  vijeća«  postade  dr.  Antun  K o- 
r o š e c,  podpredsjednicima:  zubar  dr.  A.  P a v e 1 i ć i Svet.  P r i- 
bićević,  a tajnicima:  dr.  Mate  Drinković,  dr.  Ivan  Lor- 
k o v i ć i dr.  Srđan  Budisavljević.  »Narodno  vijeće«  imalo 
je  konačno  28  delegata  iz  Hrvatske,  Slavonije  i Rijeke,  18  iz 
Bosne  i Hercegovine,  14  iz  Slovenije,  10  iz  Bačke,  Banata  i Bara- 
nje, 7 iz  Dalmacije,  a 3 iz  Istre.  Tako  je  učinjeno  po  načelu,  da 
svaki  član  »Narodnog  vijeća«  zastupa  100.000  žitelja. 

Članovima  »Narodnog  vijeća«  postadoše  od  Hrvatsko- 
srpske  koalicije  narodni  zastupnici:  dr.  Ivan  Paleček,  dr.  Živko 
Bertić,  dr.  Eduard  Lukinić,  Većeslav  Wilder,  dr.  Bogdan  Meda- 
ković,  dr.  Dušan  Popović,  Svetozar  Pribićević,  dr.  Milutin  Mažu- 
ranić,  dr.  Ivan  Ribar,  dr.  Dušan  Peleš,  dr.  Makso  Rošić  i dr. 
Stevan  Simeonović-Čokić. 

U ime  Starčevićeve  stranke  prava  stupiše  u »Narodno 
vijeće«  narodni  zastupnici:  dr.  Ante  Pavelić  (zubar),  dr.  Živko 
Petričić  i Cezar  Akačić,  te  pristaše:  dr.  Nikola  Winterhalter,  dr. 
Svetozar  Rittig  i dr.  Grga  Anđelinović. 

Od  Hrvatske  pučke  seljačke  stranke  stupiše  u »Naro- 
dno vijeće«:  narodni  zastupnik  Stjepan  Radić  i pristaša  Dragutin 
KovaČević;  od  Srpske  narodno-r  a d i k a 1 n e stranke:  dr.  Žarko 
Miladinović  i prof.  Milan  Nedeljković;  od  Socij  alno-demo- 
kratske  stranke:  Vitomir  Korač  i Vilim  Bukšek;  od  skupine 
oko  dnevnika  »Glasa  Slovenaca,  Hrvata  i Srba«  narodni  zastup- 
nik dr.  Srđan  Budisavljević;  od  skupine  oko  »Novina«:  dr.  Janko 
Šimrak,  a od  skupine  »Malih  Novina«  narodni  zastupnik  dr. 
Ivan  Lorković. 

Dalmaciju  su  u »Narodnom  vijeću«  zastupali:  dr.  Mate 
Drinković,  dr.  Gajo  Bulat,  dr.  Ivo  Krstelj,' dr.  Prvislav  Grisogo- 
no,  don  Stanko  Banić,  dr.  Uroš  Desnica  i Milan  Marušić;  Istru: 
dr’.  Đuro  Červar,  Josip  Grašić  i dr.  Šime  Kurelić,  aMeđimurje: 
dr.  Ivan  Nepomuk  Novak. 

Iz  Bosne  i Hercegovine  stupiše  u »Narodno  vijeće«: 
dr.  Jozo  Sunarić,  Košta  Kujundžić,  Gligorije  Jeftanović,  Vojislav 
Šola,  fra  Ljubomir  Galić,  Stjepan  Grđić,  dr.  Luka  Čabrajić,  dr. 
Sava  Ljubibratić,  Vjekoslav  Jelavić,  dr.  Milan  Jojkić,  dr.  Tugo- 
mir  Alaupović,  dr.  Vlado  Čorović,  fra  Didak  Buntić,  Hamid 
Svrzo,  Maksim  Đurković,  dr.  Mehmed  Spaho,  proto  Dušan  Kec- 
manović,  dr.  Vojislav  Besarović,  Pero  Stokanović,  Danilo  Di- 
mović,  dr.  Halil  beg  Hrasnica,  Simo  Eraković  i Đuro  Džamonja. 

Sveslovensku  pučku  stranku  zastupahu  u »Narodnom 
vijeću«:  dr.  Antun  Korošec,  dr.  Lovro  Pogačnik,  dr.  Ivan  Ben- 
ković,  Bogumil  Remec,  dr.  Izidor  Cankar,  dr.  Josip  Jerić,  Fran 
Smodej  i dr.  Antun  Kobal;  Jugoslavensku  demokratsku 
stranku:  dr.  Vjekoslav  Kukovec,  Ivan  Hribar,  dr.  Vladimir  Rav- 
nikar  i dr.  Albert  Kramer,  a političko  društvo  »Edinost«  u Trstu: 
dr.  Ivan  Čok  i njegov  zamjenik  dr.  Josip  Wilfan.  U središnji 
odbor  »Narodnog  vijeća«  kooptirani  su  članovi:  dr.  Fran  Barac, 
dr.  Božo  Vukotić,  dr.  Matko  Laginja  i dr.  Josip  Smodlaka. 

Općenito  se  opažalo,  da  je  u »Narodnom  vijeću«  bilo  p r e- 
malo  izrazitih  Hrvata.  Neki  su  naime  članovi  »Naro- 
dnog vijeća«  doduše  bili  porijeklom  Hrvati,  ali  osjećajem  »Jugo- 
slaveni«. Tako  se  zbilo  zato,  što  u »Narodno  vijeće«  nije  bio 
nitko  pozvan  od  »H  rvatske  stranke  prava«,  kojoj  je 
u Hrvatskom  saboru  pripadalo  ovih  12  narodnih  zastupnika:  dr. 
Vladimir  Prebeg  (izabran  u izbornom  kotaru  Slavonski  Brod), 
dr.  Josip  Pazman  (Nova  Gradiška),  dr.  Aleksandar  Horvat  (Novi 
Marof),  dr.  Ivo  Frank  (Križ),  dr.  Vuk  pl.  Kiš  (Pregrada),  Fran 
Novak  (Križevci),  Stjepan  Pavunić  (Sv.  Ivan  Žabno),  Matija  Polić 
(Slunj),  Ivan  Zatluka  (Vilić-selo),  Josip  Milković  (Biškupec), 
Stipe  Vučetić  (Perušić)  i Stjepan  Zagorac  (Koprivnica),  koji  je 
bio  izabran  kao  Starčevićanac. 

Bolje  od  »Hrvatske  stranke  prava«  prošla  je  »Starčevićeva 
stranka  prava«,  kojoj  je  pripadalo  ovih  10  narodnih  zastupnika: 
Ivan  Peršić  (izabran  u izbornom  kotaru  Velika  Gorica),  Marko 
Došen  (Karlobag),  dr..  Živko  Petričić  (Otočac),  zubar  dr.  Ante 
Pavelić  (Samobor),  Dragutin  pl.  Hrvoj  (Klanjec),  Vojislav  Kempf 
(Jastrebarsko),  Franjo  pl.  Kufrin  (Pisarovina),  Ivica  Kovačević 
(Sv.  Ivan  Zelina),  Cezar  Akačić  (Ivanec)  i dr.  Petar  Majer  (Klo- 
štar). Pripadom  valja  spomenuti,  da  su  godine  1917.  u saborski 
klub  »Starčevićeve  stranke  prava«  stupila  dva  srpska  narodna 
zastupnika:  Valerijan  Pribićević  i dr.  Srđan  Budisavljević.  Oni 
su  štetno  djelovali  na  hrvatski  osjećaj  nekih  Starčevićanaca,  po- 
imence na  dra  Pavelića,  dra  Petričića  i dra  Maj  era. 

»Hrvatskoj  pučkoj  seljačkoj  stranci«  pripadahu  u hrvat- 
skom saboru  3 narodna  zastupnika,  i to:  Stjepan  Radić  (izabran 
u izbornom  kotaru  Ludbreg),  Vinko  Lovreković  (Čazma)  i Tomo 
Jalžabetić  (Novigrad  Podravski).  Oni  se  priključiše  saborskom 
klubu  »Hrvatske  stranke  prava«. 

INICIJATIVA  STRANKE  PRAVA. 

Prema  zaključku  Stranke  prava  predao  je  nar.  zastupnik  dr. 
Vladimir  Prebeg  u ime  svoje  i svojih  zastupničkih  drugova,  uz 
vlastoručne  potpise,  predsjedništvu  sabora  kraljevine  Hrvatske, 
Slavonije  i Dalmacije  u Zagrebu  još  prije  prevrata,  t.  j.  dne  14. 
listopada  1918.,  slijedeći  zahtjev: 

»Visoko  predsjedništvo! 

Pred  1300  godina  utemeljio  je  hrvatski  narod  svoju  državu 
i s njom  svoje  pravo  suverenoga  samoodređenja.  Tim  svojim 
pravom  došao  je  hrvatski  narod  kašnje  i u sklop  habsburške 
monarkije. 

U mirovnoj  ponudi,  upravljenoj  na  predsjednika  Wilsona, 
stavila  se  habsburška  monarkija  službeno  na  stanovište  slobode 
i ravnopravnosti  svojih  naroda,  te  im  priznala  pravo  samoodre- 
đenja. Tim  je  časom  priznato,  da  prestaje  gospodstvo  jednih  na- 
roda nad  drugim,  te  je  hrvatskomu  narodu  opet  otvoren  put,  da 
sam  odluči  o svojoj  sudbini. 

Budući  da  ugarsko-hrvatska  nagoda  od  1868.  znači  gospod- 
stvo tuđeg,  madžarskog  naroda  nad  hrvatskim;  budući  da  je  ta 
nagodba  zapreka  ujedinjenju  svih  hrvatskih  zemalja  u slobodnu 
i samosvojnu  hrvatsku  državu,  to  potpisani  zastupnici  Stranke 
prava,  koja  se  uvijek  borila  za  odstranjenje  ove  nagode,  ne  pri- 
znajući joj  zakonitost,  smatraju  nužnim,  da  sabor  kraljevine 
Hrvatske,  Slavonije  i Dalmacije  izreče,  da  tu  nagodu  ne  priznaje 
i ne  smatra  obvezatnom  po  hrvatski  narod,  i time  da  u jednu 
ruku  odstrani  ovu  zapreku  ujedinjenju  hrvatskoga  naroda,  a u 
drugu  ruku  da  omogući,  da  hrvatski  narod  na  predstojećoj  mi- 
rovnoj konferenciji  samostalno  zastupa  interese  svoje  i svoje 
države. 

Molimo  zato,  da  visoko  predsjedništvo  izvoli  odmah  sa- 
zvati sjednicp  hrvatskoga  državnog  sabora  sa  dnevnim  redom: 
»Ukinuće  hrvatsko-ugarske  nagodbe  (z.  čl.  I.  1868.)  te  proglašenje 
slobode  i samostalnosti  hrvatskoga  naroda.« 

U Zagrebu,  dne  14.  listopada  1918. 

Kada  se  je  međutim  ustrojilo  »Narodno  vijeće«  u Zagrebu, 
stvorio  je  poslovni  odbor  Stranke  prava  — na  svojoj  sjednici,  ob- 

držanoj  u Zagrebu  dne  26.  listopada  1918.,  uz  sudjelovanje  na- 
rodnog zastupnika  Stjepana  Zagorca  — i predao  pismeno  »Naro- 
dnom vijeću«  zaključak  i prijavu,  da  želi  pristupiti  »Narodnom 
vijeću  SHS«  u Zagrebu. 

»U  ovim  sudbonosnim  časovima,  gdje  narodi  sami  imadu 
da  odluče  o svojoj  sudbini,  Stranka  prava  — u svrhu  oč.uvanja  inte- 
resa hrvatskoga  naroda  i u svrhu  jedinstvene  manifestacije  na- 
rodne volje,  te  radi  koncentracije  svih  narodnih  sila  — stupa  u 
Narodno  vijeće  Slovenaca,  Hrvata  i Srba,  pristaje  bezuvjetno  na 
stanovište  Narodnoga  vijeća,  izneseno  u objavi  od  18.  listopada 
1918.;  priznaje  pravilnik  Vijeća  obvezatnim  za  svoje  članove, 
te  je  ovlastila  narodne  zastupnike  gg.  dra  Vladimira  Prebega  i 
Stjepana  Zagorca,  da  taj  zaključak  Narodnom  Vijeću  dojave.« 

Na  tu  prijavu  ostala  je  Stranka  prava  bez  odgovora  i nije 
primljena  u Narodno  vijeće,  gdje  su  se  bojali,  — pod  uplivom 
Svetozara  Pribićevića,  — da  će  pristupom  stranke  prava  u vijeću 
ojačati  hrvatski  elementi  i osujećene  biti  namjere  protivnika  hr- 
vatskoga naroda. 

RASPADANJE  AUSTRO-UGARSKE  MONARKIJE. 

Poput  Hrvata,  Srba  i Slovenaca  urediše  svoje  »Narodno 
vijeće«  također  Česi  i Slovaci.  Njihovo  se  vijeće  nalazilo 
izvan  granica  Austro-Ugarske;  zato  mu  je  vlada  Sjedinjenih 
država  sjeverne  Amerike  priznala  značaj  ratujuće  vlasti,  koja 
upravlja  vojničkim  i političkim  poslovima  Čeha  i Slovaka.  To  je 
uplašilo  cara  i kralja  Karla  IV.  Da  predusretne  raspad  hab- 
sburške monarkije,  odluči  se  Karlo  za  federalizam.  U to  je 
ime  16.  listopada  1918.  objelodanio  manifest,  u kome  među  osta- 
lim javlja:  »Austrija  ima  da  prema  volji  svojih  naroda  po- 
stane savezna  država,  u kojoj  svaki  narod  na  svome  teri- 
toriju tvori  vlastitu  svoju  državnu  zajednicu.  Nova  izgradnja 
položaja,  koja  ni  na  koji  način  ne  će  dirati  u cjelokupnost  ze- 
malja ugarske  krune,  ima  da  svakoj  narodnoj  zasebnoj  državi 
zajamči  njenu  samostalnost«. 

Da  je  ovaj  manifest  izašao  nekoliko  mjeseci  prije,  možda 
bi  Karlu  pošlo  za  rukom,  da  spasi  svoju  monarkiju.  Ali  16. 
listopada  1918.  bijaše  prekasan  rok  za  takvu  operaciju.  Po- 
vrijeđeni Slaveni  zamrziše  Austro-Ugarsku,  tražeći  njenu 
smrt.  Uz  to  se  znalo,  da  madžarski  prvaci  (osobito  Aleksandar 
Weckerle  i grof  Stjepan  Tisza)  još  nisu  progledali,  pa  da 
ne  će  ni  čuti  o tomu,  da  se  i zemlje  ugarske  krune  urede  f e- 
derativno. 

Zato  je  »Narodno  vijeće  Slovenaca,  Hrvata  i Srba«  19.  li- 
stopada 1918.  objelodanilo  svoju  izjavu,  kojom  »otklanja 
osnovu  rješenja  našega  narodnog  pitanja,  sadržanu  u austrij- 
skom carskom  manifestu  od  16.  listopada,  a isto  tako  i svaki 
drugi  budući  prijedlog,  koji  bi  išao  za  tim,  da  se  naše  narodno 
pitanje  riješi  djelomično  i da  mu  se  oduzme  njegov  među- 
narodni značaj.«  U istoj  izjavi  »Narodno  vijeće«  kaže:  »Tra- 
žimo ujedinjenje  »ej  e 1 o ku  p n o g a našega  naroda  Slovenaca, 
Hrvata  i Srba  na  čitavom  njegovom  etnografskom  teritoriju 
— bez  obzira  na  koje  pokrajinske  ili  državne  granice,  u kojima 
danas  žive,  — u jednu  jedinstvenu  potpuno  suverenu  državu, 
uređenu  na  načelima  političke  i ekonomske  demokracije,  koja  u 
sebi  sadržaje  dokidanje  svih  socijalnih  i ekonomskih  nepravda 
i nejednakosti.  Tražimo,  da  na  budućoj  mirovnoj  međunarodnoj 
konferenciji  bude  naš  narod  jedinstveno  zastupan  po  svojim 
naročitim  izaslanicima.  »Narodno  vijeće«  drži,  da  će  se  jedino 
ostvarenjem  ovih  zahtjeva  i načela  zajamčiti  trajni  mir  među  na- 
rodima, udruženim  u slobodnim  državama,  a time  omogućiti 
»savez  naroda«  i opće  razoružanje.  »Narodno  vijeće«  iz- 
javljuje, da  će  se  prema  općim  načelima  demokracije  svim  ino- 
narodnim  manjinama  u državi  Slovenaca,  Hrvata  i Srba 
osigurati  slobodan  razvoj,  a susjednim  državama  omogućiti  i 
osigurati  trgovačko-prometni  prilaz  na  more  tako,  da  to  ne  dira  u 
našu  teritorijalnu  cjelokupnost  i državnu  suverenost.  »Narodno 
vijeće«  poziva  cjelokupni  naš  narod  jedne  krvi  i jezika,  jedne 
duše  i srca,  da  se  za  oživotvorenje  ovih  zahtjeva  i načela  založi  s 
onom  odanošću  i samoprijegorom,  koje  ovo  sudbonosno  vrijeme 
traži.« 

Na  taj  odlučan  stav  osokolio  je  »Narodno  vijeće«  u prvom 
redu  odgovor,  što  ga  je  Austro-Ugarskoj  18.  listopada  poslao 
Wilson,  predsjednik  Sjedinjenih  država.  Wilson  kaže,  da  je 

Hvatska  na  mučilištu  2 

njegova  vlada  »na  naj dalekosežniji  način  priznala,  da  su  na- 
rodne težnje  Jugoslavena  za  slobodom  pravedne«.  (Nema 
sumnje  o tomu,  da  glavnu  zaslugu  za  ovo  priznanje  ima  Jugo- 
slovenski  odbor,  koji  je  protiv  Austro-Ugarske  radio  u sjever- 
noj Americi.)  Narodno  je  vijeće  21.  listopada  »najvećom  radoš' 
ću«  pozdravilo  stanovište,  što  ga  je  Wilson  zauzeo  u svome 
odgovoru  na  austro-ugarsku  notu  od  4.  listopada  1918.  »Narod 
Slovenaca,  Hrvata  i Srba  smatra  međunarodni  mirovni  kongres 
jedinim  kompetentnim  forumom  (mjerodavnim  mjestom)  za  ko- 
načno rješenje  svoga  narodnog  pitanja.« 

Narodno  je  vijeće  21.  listopada  1918.  pozvalo  »zagrebačko 
građanstvo  i čitav  narod,  da  u svojim  manifestacijama  svagdje 
daje  oduška  samo  svojemu  veselju  i oduševljenju,  pa  da  onemo- 
gući svaku  demonstraciju,  koja  bi  išla  i za  najmanjim  uništava- 
njem tuđega  dobra«.  Tomu  se  pozivu  zagrebačko  građanstvo  22. 
listopada  odazvalo  velikom  povorkom,  koja  je  obišla  glavne 
ulice. 

Naprotiv  je  narod  izvan  Zagreba  počeo  napadati  tuđu  imo- 
vinu, naročito  pune  vagone  na  kolodvorima.  Navodno  je  to  činio 
»zeleni  kader«,  t.  j.  oni  vojnici,  koji  pobjegoše  iz  vojske  u šume 
i planine.  Tečajem  posljednjih  dana  znatno  je  pao  ugled  državnih 
oblasti,  a narod  je  sve  teže  osjećao  oskudicu  hrane,  obuće,  odi- 
jela i razne  potrebite  robe.  To  je  dovodilo  do  anarkije  i do  ogor- 
čenja protiv  državnih  organa,  naročito  protiv  upravnih  i (veći- 
nom madžarskih)  željezničkih  činovnika. 

Da  se  predusretne  grabežu,  pozvalo  je  »Narodno  vijeće« 
23.  listopada  narod,  neka  po  gradovima  i selima  osniva  »o  d b o- 
re  Narodnog  vijeća«.  Ovi  će  imati  3 zadaće:  1.  da  zaštite 
imovinu  i život  »svih  državljana  bez  razlike«;  2.  da  »Narodnom 
vijeću«  javljaju  osobite  događaje;  i 3.  da  točno  izvrše  sve,  što 
im  »Narodno  vijeće«  naloži  na  korist  svega  naroda.  Da  pak 
»Narodno  vijeće«  uzmogne  provesti  svoje  ciljeve,  pozvalo  je  26. 
listopada  narod  na  »dobrovoljni  narodni  porez«.  Tomu  se  po- 
zivu odmah  odazvalo  gradsko  zastupstvo  u Zagrebu,  dozna- 
čiv  27.  listopada  »Narodnom  vijeću«  svotu  od  milijun  kruna. 
Podjedno  je  zastupstvo  izabralo  odbor,  koji  će  u gradu  Zagrebu 
organizirati  »N  arodnu  stražu«. 

Međutim  se  car  i kralj  Karlo  IV.  odlučio,  da  napusti 
svoje  saveznike  (Njemačku,  Tursku  i Bugarsku),  pa  da  sklopi 

separatni  (posebni)  mir  sa  brojnim  svojim  neprijateljima.  U tu 
je  svrhu  grof  Julije  Andraši,  kao  ministar  vanjskih  posala,  28. 
listopada  19l8.  javio  Wilsonu,  da  vlada  Austro-Ugarske  pri- 
hvaća njegovu  poruku  od  18.  listopada.  »Podjedno  privoljuje 
i njegovom  shvaćanju  o pravima  naroda  Austro-Ugarske,  a 
naročito  Čehoslovaka  i Jugoslavena«.  — Istoga  je 
dana  Andraši  brzojavno  zamolio  Lansinga,  državnoga  tajnika 
Sjedinjenih  država  sjeverne  Amerike,  neka  kod  predsjednika 
Wilsona  »poradi,  da  se  — u interesu  čovječnosti,  kao  i u interesu 
svih  naroda,  koji  žive  u Austriji  i u Ugarskoj,  — bezodvlačno 
sklopi  primirje  na  svim  frontama  Austro-Ugarske  i da  se  za- 
podjenu  pregovori  o miru«.  Sadržaj  ove  note  saopćio  je 
Andraši  istodobno  vladama  Francuske,  Engleske,  Italije  i Japana 
s molbom,  da  i one  kod  Wilsona  podupru  prijedlog  Austro- 
Ugarske  o početku  mirovnih  pregovora. 

HRVATSKI  SABOR  29.  LISTOPADA  1918. 

Za  29.  listopada  1918.  bio  je  u Zagreb  sazvan  hrvatski  sabor. 
Znalo  se,  da  će  zastupnici  odmah  na  prvoj  sjednici  zaključiti 
prelom  s Ugarskom  i s Austrijom.  Da  se  ovaj  momenat  i vanj- 
skim načinom  manifestira,  sastade  se  na  Markovom  trgu  silan 
svijet.  Na  trg  dođoše  i hrvatski  (većinom  pričuvni)  časnici, 
koji  su  28.  listopada  sa  svojih  kapa  poskidali  stare  austro-ugarske 
rozete,  pa  ih  zamijenili  hrvatskim  kokardama.  Veliko  je  oduše- 
vljenje  na  trgu  zavladalo,  kada  se  pojaviše  vojničke  glazbe  25. 
domobranske  i 53.  zajedničke  pukovnije,  s kojima  dođoše  tako- 
đer časnici  i,  vojnici.  To  bijaše  dokaz,  da  uz  hrvatski  narodni 
pokret  pristaju  general  pješaštva  Luka  Šnjarić  i podmaršal 
Mihovil  Mihalj  ević.  (Šnjarić  bijaše  u Hrvatskoj  zapovjednik 
zajedničke  vojske,  a Mihaljević  zapovjednik  domobranstva.)  I 
zaista  se  Šnjarić  i Mihaljević  29.  listopada  sa  čitavom  oružanom 
silom  staviše  na  raspolaganje  »Narodnom  vijeću«.  Oni  su  dapače 
s podmaršalom  Ištvanovićem  i s generalom  Josipom  Plivelićem 
unišli  u hrvatsku  sabornicu,  gdje  ih  narodni  zastupnici  i narod 
na  galerijama  pozdraviše  pljeskom  i poklicima:  »Živjela  narodna 
vojska«.  Šnjarić  je  u dvorani  sjeo  kraj  bana  Antuna  pl.  Miha- 
1 o v i ć a. 

U 10  sati  i 30  časova  otvorio  je  sjednicu  hrvatskoga  sabora 
predsjednik  dr.  Bogdan  Medaković  značajnim  govorom,  u 

kojemu  je  prikazao  politički  položaj.  Zastupnik  Svetozar  P r i- 
bićević  podnio  je  prešni  prijedlog,  koji  glasi  ovako: 

I.  Hrvatski  državni  sabor  — na  temelju  potpunoga  prava 
narodnoga  samoodređenja,  koje  je  danas  već  priznato  od  svih 
zaraćenih  vlasti,  — stvara  ovaj  zaključak:  »Svi  dosadašnji 
državopravni  odnošaji  i veze  između  kraljevine  Hr- 
vatske, Slavonije  i Dalmacije  s jedne  strane,  te  kraljevine  Ugar- 
ske i carevine  Austrije  s druge  strane  — razrešavaju  se. 
Ukida  se  dakle  i ništetnom  proglasu  je  napose  hrvatsko-ugarska 
nagodba,  a isto  se  tako  ukidaju  i ništetnima  proglašuju  svi 
kasniji  njeni  dopunjci  ili  revizije  tako,  da  od  danas  Dalmacija, 
Hrvatska  i Slavonija  nema  s kraljevinom  Ugarskom  ni  pravno 
ni  faktično  nikakovih  zajedničkih  državnih  poslova«. 

II.  Dalmacija,  Hrvatska  i Slavonija  s Rije- 
kom p r o g 1 a š u j e s e p o s v e nezavisnom  državom 
prema  Ugarskoj  i Austriji,  te  po  modernom  načelu  narodnosti  — 
a na  temelju  narodnog  jedinstva  Slovenaca,  Hrvata  i Srba  — pri- 
stupa u zajedničku  narodnu  suverenu  državu  Slovenaca,  Hrvata 
i Srba  na  cijelom  etnografskom  području  toga  naroda,  bez  obzira 
na  ma  koje  teritorijalne  i državne  granice,  u kojima  narod  Slove- 
naca, Hrvata  i Srba  danas  živi.  Sveopća  narodna  ustavotvorna 
skupština  svega  ujedinjenoga  naroda  Slovenaca,  Hrvata  i Srba 
odlučit  će  — s unaprijed  određenom  kvalificiranom  većinom,  koja 
potpunoma  zaštićuje  od  svakoga  majoriziran  ja,  — konačno  kako 

0 formi  vladavine,  tako  o unutrašnjem  ustrojstvu  naše  države, 
utemeljene  na  potpunoj  ravnopravnosti  Slovenaca,  Hrvata  i 
Srba. 

Ovaj  prešni  prijedlog  potpisalo  je  još  12  narodnih  zastup- 
nika, poimence:  dr.  Ante  Pavelić,  Ivan  Peršić,  dr.  Edmund  Lu- 
kinić,  Ivan  Kovačević,  dr.  Pero  Magdić,  dr.  Dušan  Popović,  dr. 
Živko  Petričić,  dr.  Dušan  Peleš,  Cezar  Akačić,  dr.  Ivan  Kmic,  dr. 
Ivan  Lorković  i dr.  Đuro  Šurmin.  Pošto  se  znalo,. da  isto  žele  svi 
članovi  hrvatskoga  sabora,  govorio  je  o prijedlogu  samo  predla- 
gač  Pribićević.  On  je  među  ostalim  rekao:  »Dalmacija,  Hr- 
vatska i Slavonija  proglašuje  se  prema  Austriji  i 
Ugarskoj  za  nezavisnu  državu.  Ali  pošto  u Dalmaciji,  Hrvatskoj 

1 Slavoniji  živi  samo  jedan  dio  velikoga  našeg  naroda,  izjavljuje 
odmah  hrvatski  sabor  ovim  prešnim  prijedlogom,  da  je  kralje- 
vina Dalmacija,  Hrvatska  i Slavonija  voljna 

stupiti  u zajedničku  potpuno  suverenu  državu  Slovenaca,  Hrvata 
i Srba ...  U smislu  ovoga  prijedloga  ima  da  se  ta  naša  nezavisna 
i potpuno  suverena  država  protegne  na  čitavom  našem  narod- 
nom teritoriju  od  Soče  tamo  do  Soluna ...  U toj  zajedničkoj 
državi  imadu  Slovenci,  Hrvati  i Srbi  da  budu  potpuno  jednaki 
faktori.  Ne  radi  se  o tome  — i ne  može  se  i ne  smije  se  raditi  o 
tome,  — da  se  u tom  narodu  pojedini  dijelovi  ma- 
joriziraju ili  nulificiraju . . . Jer  govorimo  o državi  Hrvata,  Slo- 
venaca i Srba,  mi  ne  ćemo  da  od  ova  tri  imena  jedno  zapostavi- 
mo drugomu,  niti  ćemo  da  ih  supstituiramo  (zamijenimo)  jednim 
četvrtim,  jer  ne  ćemo  da  dekretom  rješavamo  pitanje,  koje  može 
riješiti  samo  kulturni  razvoj  narodni«. 

Pribićevićev  prešni  prijedlog  bude  u saboru  jednoglasno 
primljen  uli  sati  i 5 časa.  Sada  zazvoniše  zvona  u svim  crkvama 
zagrebačkim,  da  sav  narod  doznade,  kako  se  Hrvatska  konačno 
oslobodila  veze  s Austrijom  i s Ugarskom.  Na  Markovom  trgu 
zavlada  neopisiva  radost.  Narod  je  u oduševljenju  pjevao  rodo- 
ljubne  pjesme  i klicao  narodnim  zastupnicima,  a u mnogom  oku 
vidjela  se  suza  radosnica.  Svatko  je  osjećao,  da  je  kucnuo  čas 
slobode,  jer  su  raskinuti  lanci,  kojima  su  Madžari  okovali  nepo- 
bi jedene,  ali  zato  prevarene  Hrvate. 

Općenito  se  očekivalo,  da  će  hrvatski  sabor  skinuti  kra- 
lja Karla  IV.  i habsburšku  dinastiju,  te  proglasiti  hrvatsku 
republiku,  kojoj  je  klicao  i narod  na  Markovom  trgu.  Hrvat- 
ski sabor  nije  toga  učinio,  a Pribićević  je  s prozora  javio  narodu: 
»O  formi  države*  i ostalim  detaljima  odlučit  će  naša  buduća 
narodna  konstituanta,  izabrana  na  načelu  slobodnog,  tajnog,  iz- 
ravnog i općeg  prava  glasa«. 

Ipak  je  trebalo  barem  faktično  Karlu  IV.  oduzeti  vrhov- 
nu vlast,  koju  on  vrši  kao  kralj  hrvatski.  Zastupnici  se  spo- 
razum ješe  o tomu,  da  od  sada  ovu  vrhovnu  vlast  mjesto  kralja 
Karla  IV.  vrši  »Narodno  vijeće«.  Zato  je  zubar  dr.  Ante 
Pavelić  stavio  ovaj  prešni  prijedlog:  Sabor  — kao  predstavnik 
kraljevine  Hrvatske,  Slavonije  i Dalmacije  — smatra  objavu 
»Narodnog  vijeća«  od  19.  listopada  1918.  za  sebe  obvezatnom, 
te  izjavljuje,  da  »Narodnom  vijeću  Slovenaca,  Hrvata  i Srba« 
priznaje  v r h o v n u vlast. 

Ovaj  prijedlog  supotpisaše  narodni  zastupnici:  Ivan  Peršić, 
dr.  Dušan  Popović,  dr.  Pero  Magdić,  dr.  Živko  Petričić,  dr.  Ivan 

Lorković,  dr.  Đuro  Šurmin,  Ivan  Kovačević,  dr.  Eduard  Lukinie, 
dr.  Dušan  Peleš,  dr.  Ivan  Krnic  i Cezar  Akačić.  Za  prijedlog 
se  izjavio  dr.  Vladimir  Prebeg  u ime  saborskoga  kluba  »stranke 
prava«,  te  dr.  Josip  Šilović  u ime  kluba  »unionista  izvan  strana- 
ka«. Pošto  je  i ban,  Antun  pl.  Mihalović  očitovao,  da  »cijelu  egze- 
kutivu (izvršujuću  vlast)  stavlja  na  raspolaganje  »Narodnom 
vijeću«,  primljen  je  Pavelićev  prijedlog  jednoglasno.  Ovim  ča- 
som prestade  u Hrvatskoj  vrhovna  vlast  kralja  Karla  IV., 
koga  je  zamijenilo  »Narodno  vijeće  Slovenaca,  Hrvata  i Srba«. 

Predsjednik  dr.  Medaković  prekine  ovu  historijsku  sjednicu 
hrvatskoga  sabora,  te  pođe  s narodnim  zastupnicima  u crkvu  sv. 
Marka,  gdje  je  odslužen  »Te  Deum«.  Istodobno  je  narod  na 
Markovom  trgu  prisizao  vjernost  novoj  i nezavi- 
snoj »državi  Slovenaca,  Hrvata  i Srba«.  Obrazac 
prisege  izgovarao  je  nar.  zast.  dr.  Ante  Pavelić,  a narod  je  riječ 
po  riječ  ponavljao  ozbiljno  i oduševljeno.  Prisegoše  i časnici,  koji 
izvukoše  mačeve  iz  korica  svojih.  Mogli  su  to  učiniti  tim  lakše, 
što  ih  je  kralj  Karlo  IV.  riješio  prisege  vjernosti  prema  njemu, 
darujući  im  tromjesečnu  plaću.  Iza  povratka  iz  crkve  primio  je 
hrvatski  sabor  prešni  prijedlog  zastupnika  Stjepana  Radića  o 
zabrani  izvoza  životnih  namirnica  u Austriju  i Ugarsku.  Nato 
predsjednik  Medaković  reče:  »Predlažem,  da  se  ova  sjednica 
zaključi,  a naredna  da  se  održi  u vrijeme,  kada  to 
potrebe  uzištu«.  Pošto  je  sabor  jednoglasno  primio  i taj 
prijedlog,  zaključena  je  ova  sjednica  sabora  hrvatskog  u 12  sati 
i 50  časa  uz  poklike  »Živjela  slobodna,  suverena  država  Slove- 
naca, Srba  i Hrvata«. 

VLADA  »NARODNOG  VIJEĆA  SLOVENACA, 
HRVATA  I SRBA«. 

Narodno  je  vijeće  odmah  preuzelo  vrhovnu  vlast,  koju  je 
do  tada  vršio  kralj  Karlo  IV.  Još  istoga  dana  (29.  listopada)  ja- 
vilo je  »Narodno  vijeće  SHS«  podmaršalu  Metzgeru,  koji  je  za- 
povijedao hrvatskim  četama  na  talijanskoj  fronti,  da  vijeće 
obustavlja  sva  neprijateljstva  protiv  dosadašnjih  protiv- 
nika. »Dosljedno  tomu  poziva  se  vaše  gospodstvo,  da  odredi 
bezodvlačni  povratak  svih  pod  vašim  zapovjedništvom  stojećih 
hrvatsko-srpsko-slovenskih  četa  u njihova  mirovna  sjedišta«. 

Onim  vojnicima,  koji  bijahu  kod  kuće,  javilo  je  »Narodno 
vijeće  SHS«  29.  listopada  ovo:  »Jamčimo  vam,  da  takozvani 
bjegunci  ne  će  biti  progonjeni  niti  na  odgovornost  pozivani. 
Neka  se  ne  ruši,  ne  pali,  ne  ubija,  jer  se  ruše  i pale  dobra,  koja 
su  vaša,  vojnici.  Svi  vi,  koji  ste  prevalili  40  godina,  vratite  se 
svojim  kućama.  A vi,  koji  ste  mlađi,  povratite  se  vašim  dosa- 
dašnjim kaderima.  Ako  su  vaši  kaderi  izvan  domovine,  vratite 
se  u najbliže.« 

U svojoj  sjednici  od  29.  listopada  1918.  imenovalo  je  pred- 
sjedništvo »Narodnoga  vijeća  SHS«  novu  vladu  za  Hrvat- 
sku i Slavoniju.  Banom  postade  dotadašnji  ban  Antun  pl. 
Mihalović.  Njemu  uz  bok  postaviše  11  povjerenika,  poimence: 
Milana  Rojca  za  bogoštovlje  i nastavu,  dra  Aleksandra  Badaja 
za  pravosuđe,  dra  Srđana  Budisavljevića  za  unutarnje  poslove, 
Franju  Brauma  za  financije,  Edu  Markovića  za  prehranu,  dra 
Živka  Petričića  za  narodno  gospodarstvo,  dra  Đuru  Šurmina  za 
trgovinu,  obrt  i industriju,  Većeslava  Wildera  za  željeznice,  Ce- 
zara Akačića  za  poštu,  brzojav  i telefon,  dra  Matu  Drinkovića 
za  narodnu  obranu,  a Vilima  Bukšeka  za  socijalnu  skrb.  Vlast 
pak  u Dalmaciji  preuzeše  odvjetnici  dr.  Ivo  Krstelj  i dr.  Josip 
Smodlaka. 

Pošto  je  hrvatski  narod  gotovo  listom  prigrlio  rep  ubi  i- 
kanstvo,  objelodanio  je  2.  studenoga  1918.  ban  Antun  pl. 
Mihalović  naredbu,  da  se  kod  imena  svih  ureda  ima  brisati 
oznaka  »kraljevski«.  Isto  tako  nema  više  kr.  činovnika,  kr.  su- 
daca, kr.  profesora  itd.  Nad  grbovima  pak  treba  odstraniti 
sliku  ugarske  krune  sv.  Stjepana.  Time  se  htjelo  i vidljivo 
označiti,  da  je  u Hrvatskoj  posvema  prestala  sva  kraljevska 
vlast,  koju  je  zamijenilo  »Narodno  vijeće  SHS«. 

Slovenski  »Narodni  Svet«  u Ljubljani  predloži  »Narodno- 
mu vijeću  SHS«  u Zagrebu  ‘31.  listopada  1918.  na  imenovanje 
svoju  narodnu  vladu  za  slovenski  dio  suverene  države  Slovenaca, 
Hrvata  i Srba.  Predsjednikom  vlade  za  Sloveniju  postade  vitez 
Josip  Pogačnik.  Njemu  će  pomagati  12  povjerenika,  od  kojih  će 
dr.  Janko  Brejc  voditi  unutarnje  poslove,  dr.  Karlo  Verstovšek 
bogoštovlje  i nastavu,  prelat  Kalan  poljodjelstvo,  dr.  Ivani  Tavčar 
prehranu,  dr.  Vladimir  Ravnikar  pravosuđe,  Antun  Kristan  soci- 
jalnu skrb,  dr.  Vjčkoslav  Kukovec  financije,  dr.  Karei  Triller 
trgovinu  i industriju,  inžinir  Vladimir  Remee  obrt  i javne  radnje, 

dr.  Lovro  Pogačnik  narodnu  obranu,  dr.  Pavel  Postojnik  promet, 
a dr.  Antun  Brecelj  zdravstvo. 

Napokon  je  »Narodno  vijeće  SHS«  na  prijedlog  glavnog 
odbora  »Nar.  vijeća«  u Sarajevu  1.  studenoga  1918.  imenovalo 
narodnu  vladu  za  Bosnu  i Hercegovinu.  Predsjednikom  vlade 
postade  Atanasije  Šola,  a povjerenicima:  dr.  Jozo  Sunarić  za 
unutarnje  poslove,  Danilo  Dimović  za  pravosuđe,  dr.  Mehmed 
Spaho  za  obrt  i trgovinu,  poštu  i brzojav,  Savo  Jelić  za  javne 
radnje  i željeznice,  Vjekoslav  Jelavić  za  poljoprivredu  i rudar- 
stvo, dr.  Uroš  Krulj  za  zdravstvo,  dr.  Tugomir  Alaupović  za 
prosvjetu  i bogoštovlje,  a Stevo  Žakula  za  prehranu.  Predsjed- 
nikom vrhovnog  suda  imenovan  je  dr.  Halid  beg  Hrasnica,  a mje- 
sto povjerenika  za  socijalnu  skrb  rezervirano  je  socijalno-demo- 
kratskoj  stranci. 

Nove  vlade  započeše  raditi.  Ipak  nije  taj  prijelaz  ostao  bez 
trzavica.  U mnogim  se  krajevima  pokazala  kod  naroda  sklonost, 
da  uništava  i grabi  tuđu  imovinu.  Pod  vodstvom  »zelenoga  ka- 
dera«  opljačkaše  seljaci  u Slavoniji  gotovo  sva  imanja  ta- 
mošnjih veleposjednika,  a gospodarske  zgrade  većinom  spališe. 
Isto  je  zadesilo  trgovce  po  selima,  a mnoge  i u većim  mjestima 
(Požega,  Nova  Gradiška,  Pakrac,  Daruvar,  Našice,  Slatina,  Vočin 
i t.  d.).  U manjoj  mjeri  činilo  se  to  u Hrvatskoj,  gdje  su  ipak 
mjesni  »odbori  Narodnog  vijeća«  brzo  uspostavili  mir  i red.  Ve- 
liku štetu  pretrpješe  muslimanski  begovi  i trgovci  u Bosni  i 
Hercegovini.  Može  se  reći  da  su  hrvatske  zemlje  uslijed  ovih 
pljačkanja  koncem  listopada  i početkom  studenoga  godine  1918. 
oštećene  za  mnogo  milijuna  kruna  na  imovini.  Uz  to  je  za  tih 
nereda  poginulo  više  stotina  ljudi.  Istodobno  je  u našim  kraje- 
vima nesmiljeno  harala  pošast  »španjolska  groznica«,  koja  je  u 
nekoliko  mjeseci  pokosila  više  ljudi  nego  li  svjetski  rat. 

INICIJATIVA  IVANA  PERŠIĆA  I KERUBINA 
ŠEGVIĆA. 

Na  poziv  narodnoga  zastupnika  Ivana  Peršića  i prof.  Keru- 
bina Šegvića  sastadoše  se  12.  studenoga  1918.  u dvorani  »Trgova- 
čko-obrtničke  komore«  hrvatski  intelektualci:  dr.  Vjekoslav 
Klaić,  dr.  Ivica  Lorković,  Dragutin  pl.  Hrvoj,  dr.  Albert  Bazala, 
dr.  Milivoj  Dežman,  dr.  Svetozar  Rittig,  dr.  Ferdo  Rožić,  dr. 

Đuro  Arnold,  dr.  Krunoslav  Janda,  dr.  Blaž  Jurišić,  dr.  Radivoj 
Walter,  dr.  Vladimir  Matić,  dr.  Peroslav  Paskijević,  dr.  Ivan 
Petrić,  dr.  Bogdan  Bradaška  i dr.  Rudolf  Horvat.  Sastanak  je 
otvorio  Ivan  Peršić  govorom,  u kojem  je  rekao,  da  se  hrvatski 
sabor  29.  listopada  1918.  »prezaletio«,  kad  je  odglasovao,  da  će 
netom  oslobođena  Hrvatska  ući  u istu  državu  sa  Srbima  i Slo- 
vencima. Iza  Peršića  je  govorio  Kerubin  Šegvić,  koji  je  upozorio 
na  pogibelji  za  hrvatski  narod,  ako  se  zaista  stvori  država,  kakvu 
je  zasnovao  Svetozar  Pribićević. 

Pod  predsjedanjem  Vjekoslava  Klaića  povela  se  podulja 
rasprava  o tome,  kako  bi  se  hrvatski  narod  mogao  izvući  iz  ne- 
prilike, u koju  je  bez  potrebe  zapao  prenaglim  zaključkom  hr- 
vatskoga sabora  od  29.  listopada.  U toj  raspravi  je  sudjelovala 
većina  prisutnih  intelektualaca.  Ove  su  rasprave  nastavljene  16., 
22.  i 29.  studenoga,  te  6.  i 13.  prosinca  1918.  Tada  su  na  sastanke 
dolazili  također  Stjepan  Radić,  dr.  Stanko  Hondl,  dr.  Đuro  Maj- 
cen,  Josip  Predavec,  dr.  Đuro  Basariček,  dr.  Ladislav  Polić,  prof. 
Bare  Poparić,  dr.  Vlatko  Maček,  dr.  Milorad  Stražnicki,  dr.  Ante 
Cividini,  dr.  Josip  Modestin,  dr.  Mihovil  Ivšić,  dr.  Stjepan  Zim- 
mermann,  Josip  Lakatoš,  dr.  Edo  Lovrić,  dr.  Ivan  Pernar,  prof. 
Ivan  Rittig,  fra  Didak  Buntić  i dr.  Milan  Kreković. 

Svi  su  bili  zabrinuti  radi  nasilja,  kojima  je  stvorena,  a 1.  pro- 
sinca 1918.  i stvorena  nova  »kraljevina  Srba,  Hrvata'  i Slove- 
naca«. Može  se  reći,  da  su  ove  rasprave  mnogo  pridonijele  stva- 
ranju prvog  otpora  protiv  Beograda.  Javno  mnijenje,  koje  su  u 
Zagrebu  dotle  predstavljali  srpski  plaćenici  i zaluđeni  Jugosla- 
veni, počelo  se  u krugovima  hrvatskih  intelektualaca  okretati 
protiv  Srbije.  Svi  govori  spomenutih  37  Hrvata  na  ovih  6 sasta- 
naka odisali  su  čistim  hrvatskim  duhom,  koji  je  naskoro  zahvatio 
također  zagrebačko  građanstvo.  Kad  je  pak  Stjepan  Radić  vidio, 
da  ima  obilnu  potporu  u rodoljubnoj  hrvatskoj  inteligenciji,  onda 
ga  je  to  ponukalo,  da  još  većim  elanom  organizira  hrvatsko  selja- 
štvo, koje  će  — radi  svoje  neodvisnosti  — moći  pružiti  najveći 
otpor  jugoslavenskoj  politici. 

OBNOVA  STRANKE  PRAVA. 

Narodni  zastupnik  dr.  Vladimir  Prebeg  dao  je  u sjednici 
sabora  kraljevine  Hrvatske,  Slavonije  i Dalmacije  u Zagrebu, 
dne  29.  listopada  1918.  u ime  i temeljem  jednoglasnoga  zaključ- 

ka  saborskoga  kluba  Stranke  prava,  koji  je  spisan  u klubskom 
zapisniku  od  29.  listopada  1919.,  izjavu,  da  i Stranka  prava  s 
oduševljenjem  pozdravlja  slom  austro-ugarske  monarkije,  da  po- 
zdravlja oslobođenje  i ujedinjenje  Slovenaca,  Hrvata  i Srba 
s ovim  doslovnim  dodatkom: 

»Pošto  je  tako,  visoki  sabore,  program  Stranke  prava  ispu- 
njen u onim  točkama,  u kojima  zahtijeva  obustavu  nagode  i pre- 
lom s Ugarskom,  te  ujedinjenje  sviju  hrvatskih  zemalja  u jednu 
samostalnu  neovisnu  državu,  predložiti  će  saborski  klub  Stranke 
prava  stranačkom  svomu  vijeću,  koje  će  se  sazvati  u najkraće 
vrijeme,  da  se  Stranka  prava  raziđe.  Novo  doba  ište  nove  pro- 
grame i nove  stranačke  tvorevine.« 

U izvršenju  toga  zaključka  i te  izjave  sazvao  je  poslovni 
odbor  vijeća  Stranke  prava  u Zagrebu  za  dan  28.  studenoga  1918. 
sjednicu,  te  mu  je  na  pretres  i raspravu  iznio  prijedlog  o razlazu 
stranke,  ali  je  na  tom  vijeću  Stranka  prava  stvorila  slijedeći 
zaključak: 

»Vijeće  Stranke  prava  uzelo  je  u raspravu  dne  28.  studeno- 
ga 1918.  na  prijedlog  saborskoga  svoga  kluba  pitanje  razlaza 
stranke,  pa  je  donijelo  slijedeći  zaključak: 

Pošto  je  Narodno  vijeće  Slovenaca,  Hrvata  i Srba  u svomu 
radu  nakon  29.  listopada  1918.  napustilo  sasvim  stoljetni  ideal 
i zahtjev  hrvatskoga  naroda  na  posebnu,  samostalnu,  neovisnu 
hrvatsku  državu,  te  je  uopće  stvarajući  i ukidajući  zakone  pre- 
koračilo po  hrv.  saboru  podijeljenu  mu  pravnu  vlast,  — i pošto  je 
ugroženo  ujedinjenje  hrv.  zemalja,  — zaključuje  vijeće,  da  se 
stranka  ne  raziđe,  jer  je  u tome  času  baš  neminovna  potreba,  da 
se  uzdrže  sve  hrv.  stranke,  da  u složnom  radu  oko  ujedinjenja 
hrvatskoga  naroda  očuvaju  hrvatsku  državu  i da  tako  spase  na- 
cionalni i državni  individualitet  hrvatskoga  naroda  od  posvema- 
šnje propasti,  koja  mu  prijeti. 

U tu  svrhu  proširen  je  poslovni  odbor  Stranke  prava  sa  za- 
daćom, da  prema  novim  prilikama  preradi  program  stranke  na 
čisto  demokratskim  principima  jednakosti  i bratstva,  da  sveopće 
priznatim  pravom  samoodređenja  naroda  i hrvatski  narod  iz- 
gradi svoju  republikansku  državu. 

U svomu  novomu  programu  uzet  će  Stranka  prava  osobiti 
obzir  na  gospodarsko  ojačanje  i na  unapređenje  našega  seljaštva 
i našega  maloga  obrta. 

Stranka  prava  traži,  da  i hrvatski  narod  bude  naročito  za- 
stupan na  mirovnom  kongresu«. 

Taj  je  zaključak  donijelo  na  uvodnom  mjestu  tadanje  stra- 
načko glasilo  »Hrvatska«  od  29.  studenoga  1918.  u broju  2204. 
Biti  će  za  rad  Stranke  prava  karakteristično  i za  javnost  intere- 
santno, ako  ovdje  iz  istoga  broja  »Hrvatske«  pretiskamo  iza  gor- 
njega zaključka,  dakle  odmah  na  drugom  mjestu  lista  doneseni 
članak,  da  ga  tako  javnosti  opet  u pamet  dozovemo.  Taj  članak 
glasi  doslovno  kako  slijedi: 

(U  istom  broju  »Hrvatske«  štampan  je  članak  »Za  republi- 
ku. Odgovor  na  neke  upite.«) 

»S  više  strana  nas  istomišljenici,  kao  i drugi  Hrvati  pitaju, 
je  li  slobodno  pisati  i govoriti  o našoj  državi  SHS  kao  republici, 
jer  da  se  neki  mladi  ljudi  groze  onima,  koji  se  otvoreno  izjavlju- 
ju za  republiku. 

Sasvim  je  naravno  i jasno,  da  je  svakome  državljaninu  naše 
države  SHS  slobodno  izjavljivati  se,  govoriti  i pisati  za  republi- 
kanski oblik  države.  — To  je  uopće  prvi  posljedak  proglašene 
slobode  i samostalnosti,  da  svak  imade  pravo  slobodno  izražavati 
svoje  mišljenje.  Zato  je  proglašena  sloboda  štampe,  koju  uži- 
vaju slobodni  podanici  slobodnih  država. 

Odgovarajući  dakle  na  upite,  velimo,  da  je  slobodno  biti 
svakomu  ili  republikanac  ili  monarhista  u državi  SHS.  Jedan  i 
drugi  imadu  jednako  pravo  izražavati  svoje  republikansko  ili 
monarhistično  mišljenje,  zagovarati  ga  riječju  ili  pismom.  Slo- 
bodu govora  i štampe  treba  nada  sve  poštivati,  ali  uvijek  nasto- 
jati, da  se  ne  prekorači  granica,  t.  j.  da  se  ne  izvršava  nikakav 
teror  na  onome,  tko  je  protivnog  mišljenja. 

U Francuskoj,  koja  je  republika,  imade  u komori  zastupni- 
ka, koji  su  otvoreni  monarhisti.  U Italiji  postoji  već  davno  re- 
publikanska stranka  i vlasti  ni  u jednoj  ni  u drugoj  prosvjećenoj 
toj  državi  ne  brane  ispovijedanje  tih  načela. 

Tko  drži  od  nas  Hrvata,  Slovenaca  i Srba,  da  je  najbolji 
oblik  naše  države  republikanski,  neka  ga  zastupa  i slobodno 
ispovijeda,  tko  je  pak  za  monarhijski  — i njemu  jednaka  sloboda. 
Sile  ne  smije  biti  ni  na  jednoj,  ni  na  drugoj  strani.  Ako  se  bu- 
demo svi  toga  držali,  to  će  samo  dići  ugled  našoj  državi  SHS  i 
vanjski  će  svijet  priznati,  da  su  Hrvati,  Slovenci  i Srbi  zreli  za 
sve  tekovine  modernih  država. 

Mi  smo  pravaši  svi  za  republiku  i ne  ćemo  nikad  nikoga 
smetati,  tko  je  protivnog  mišljenja  i nazora«. 

Obje  te  objave  ostale  su  nezaplijenjene,  a iz  druge  se  vidi 
i opet,  kako  je  Stranka  prava  i onda  ostala  vjerna  načelu  samo- 
određenja naroda  i slobode  političkoga  uvjerenja. 

Eto  u tomu  se  drugom  članku  naročito  prepušta  u pred- 
posljednoj  stavci  hrvatskomu  narodu,  da  sam  svojom  slobodnom 
voljom  odluči,  hoće  li  monarkiju  ili  republiku.  Hrvatska  Stranka 
Prava  pokorit  će  se  rado  odluci  i volji  naroda,  — ali  ne  može 
dopustiti,  da  u tome  odlučnome  času,  sudbinom  naroda  odluči 
pojedinac  ili  nekolicina  ljudi  bez  narodnoga  ovlaštenja.  Zato  je 
Stranka  prava,  uvijek  vjerna  svome  narodu  i načelu  samoodre- 
đenja, u svom  dnevniku  »Hrvatskoj«  od  3.  prosinca  1918.  broj 
2207.  donijela  je  poseban  proglas  iz  pera  dra  Vladimira  Prebega. 

KONFERENCIJA  U ŽENEVI. 

Međutim  jei  6.  studenoga  1918.  u Ženevi  počela  važna  konfe- ' 
rencija  o uređenju  zajedničke  države  Srba,  Hrvata  i Slovenaca. 
U tu  svrhu  dođoše  u Ženevu  od  strane  »Narodnog  vijeća«  iz 
Zagreba  predsjednik  dr.  Antun  Korošec,  te  članovi:  dr.  Melko 
Čingrija  i dr.  Gregor  Žerjav.  Srpsku  je  vladu  zastupao  Nikola 
Pašić,  kao  ministar  predsjednik  i podjedno  ministar  inostranih 
djela  (vanjskih  posala).  Opozicijone  parlamentarne  grupe  srpske 
»Narodne  skupštine«  predstavljahu:  Milorad  Drašković,  dr.  Vo- 
jislav  Marinković  i Marko  Trifković.  Od  strane  »Jugoslovenskog . 
odbora«  dođoše  u Ženevu  predsjednik  dr.  Ante  Trumbić,  te  čla- 
novi: dr.  Gustav  Gregorin,  Dušan  Vasiljević,  Jovo  Banjanin  i 
dr.  Nikola  Stojanović. 

Konferencija  u Ženevi  trajala  je  4 dana.  Ona  je  najprije 
stvorila  zaključak,  da  kraljevina  Srbija  priznaje  »Narodno  vi- 
jeće« u Zagrebu  kao  reprezentanta  (predstavnika)  i vladu  onih 
Srba,  Hrvata  i Slovenaca,  koji  živu  na  teritoriju  bivše  Austro- 
ugarske,. Pašić  je  to  u ime  srpske  vlade  8.  studenoga  1918.  javio 
»Narodnome  vijeću«  u Zagreb,  uzev  podjedno  na  znanje,  da  je 
»Narodno  vijeće«  dru  Trumbiću,  kao  predsjedniku  Jugosloven- 
skog odbora  u Londonu,  povjerilo  mandat,  da  ga  kod  saveznika 
predstavlja  dotle,  dok  ne  bude  stvoren  zajednički  organ  za  diplo- 
matsku akciju.  Istoga  je  dana  (8.  studenoga)  Pašić  poslanike 

kraljevine  Srbije  u Parizu,  Londonu,  Washingtonu  i Rimu  uputio, 
neka  kod  saveznika  porade,  da  Francuska,  Engleska,  Italija  i Sje- 
dinjene države  priznaju  »Narodno  vijeće«  u Zagrebu  kao  zako- 
nitu vladu  Srba,  Hrvata  i Slovenaca,  koji  stanuju  na  teritoriju 
bivše  austro-ugarske  monarkije,  pa  da  ove  Srbe,  Hrvate  i 
Slovence  priznaju  kao  »saveznički  narod«. 

Najviše  -se  u Ženevi  raspravljalo  o tomu,  što  li  će  kraljevina 
Srbija  imati  zajednički  s novom  »državom  Slovenaca,  Hrvata  i 
Srba«.  Sporazum  je  polučen  9.  studenoga  1918.,  kada  je  stvoren 
ovaj  zaključak:  Osniva  se  zajedničko  ministarstvo  za  kraljevinu 
Srbiju  i za  područja  »Narodnoga  vijeća«  u Zagrebu.  Zadatak  je 
toga  ministarstva,  da  organizuje  zajedničku  državu  SHS,  kojoj 
će  konstituanta  donijeti  ustav.  U tu  svrhu  vlada  Srbije  i »Na- 
rodno vijeće«  u Zagrebu  — ne  dirajući  postojeći  upravni  sustav 
— još  danas  povjeravaju  zajedničkom  ministarstvu  Srba,  Hrvata 
i Slovenaca  ove  poslove:  1.  Čitavu  vanjsku  politiku  i organe  za 
njeno  provađanje,  te  sve  pripreme  za  konferenciju  mira  i za  pro- 
pagandu. 2.  Vojne  poslove,  u koliko  se  odnose  na  osiguranje 
državnog  teritorija  kao  cjeline,  te  sve  one  vojne  poslove,  na  koje 
će  se  odnositi  pregovori  o miru.  Dislokacija  (razmještanje  voj- 
ske) ostaje  u kompetenciji  (nadležnosti)  narodnih  vlada  u dotič- 
nim zemljama,  kao  što  i administracija  (uprava)  vojnih  posala  tih 
zemalja.  3.  Rukovođenje  ratne  mornarice.  4.  Rukovođenje  pomor- 
stva, pomorske  trgovine  i pomorskoga  saniteta.  5.  Poslove  pri- 
premanja konstituante  i one  mjere,  koje  će  služiti  za  prijelaz  iz 
provizornoga  života  u redoviti  drž.  život,  koji  će  se  obrazovati 
na  temelju  budućega  zajedničkoga  ustava.  Obje  vlade  moći  će 
postepeno  — prema  potrebi  i sporazumu  — zajedničkomu  mini- 
starstvu povjeriti  i druge  poslove.  Zajedničko  ministarstvo  ima 
da  se  samo  konstituiše,  pa  da  izvede  podjelu  poslova  i da  sebi 
dade  poslovni  red.  Zajedničko  će  ministarstvo  stajati  u vezi  s 
vladom  kraljevine  Srbije  i s »Narodnim  vijećem«  u Zagrebu. 
Organi,  koji  su  do  sada  kod  narodnih  vlada  obavljali  one  poslove, 
koji  od  sada  prelaze  u djelokrug  zajedničkoga  ministarstva,  pri- 
jeći će  odmah  u potpuno  raspoloženje  zajedničkoga  ministarstva. 
»Ovaj  poredak  može  se  promijeniti  samo  međusobnim  sporazu- 
mom vlada  kraljevine  Srbije  i »Narodnoga  vijeća«,  a prestat  će 
po  sebi  onda,  kada  bude  stvorena  nova  državna  organizacija  na 
temelju  ustava,  što  će  ga  za  cijelu  državu  donijeti  konstituanta«. 

Za  sada  — bez  prejudica  za  budućnost  — imenuje  polovicu  zaje- 
dničkih ministara  vlada  kraljevine  Srbije,  a drugu  polovicu  »Na- 
rodno vijeće«  u Zagrebu.  Ministarstvo  će  brojiti  12  ministara. 
Odmah  se  imenuje  samo  6 ministara,  i to:  Ljuba  Davidović,  Mika 
Gavrilović  i Dražen  Pavlović  od  strane  vlade  kraljevine  Srbije, 
a dr.  Melko  Čingrija,  Dušan  Vasiljević  i Janko  Brejc  od  strane 
»Narodnoga  vijeća«.  Ministri,  imenovani  od  strane  kraljevine 
Srbije,  položit  će  zakletvu  po  srpskom  ustavu  svome  vladaru,  a 
ministri,  imenovani  od  »Narodnog  vijeća«  u Zagrebu,  položit  će 
zakletvu  »Narodnom  vijeću«  u Zagrebu  pred  njegovim  predsjed- 
nikom dr.  Korošcem. 

Konferencija  u Ženevi  zaključila  je  također  prosvjed  protiv 
okupacije  područja  države  Slovenaca,  Hrvata  i Srba  od  strane 
talijanske  vojske.  Ovaj  će  prosvjed  vladama  Engleske,  Francuske, 
Italije  i Sjedinjenih  država  upraviti  dr.  Korošec  kao  predsjednik 
»Narodnoga  vijeća  SHS«.  U istom  smislu  podnijet  će  prosvjed  i 
Nikola  Pašić  kao  ministar  vanjskih  posala  kraljevine  Srbije.  — 
Glede  odnosa  s kraljevinom  Crnom  Gorom  zaključila  je  konfe- 
rencija ovo:  1.  Narod  Crne  Gore  je  sastavni  dio  Srba,  Hrvata 
i Slovenaca.  2.  Naš  je  program,  da  se  u državi  SHS  ujedini  tako- 
đer današnja  kraljevina  Crna  Gora;  konstituanta  ima  stvoriti 
ustav  za  čitavu  zemlju  Srba,  Hrvata  i Slovenaca,  uključivo  Crnu 
Goru.  Radi  pristupa  Crne  Gore  u zajedničku  našu  državnu  orga- 
nizaciju vodit  će  pregovore  izabrano  već  zajedničko  ministar- 
stvo. 

DVA  PROGLASA  IZ  ŽENEVE. 

Konferencija  u Ženevi  upravila  je  Hrvatima,  Srbima  i Slo- 
vencima ovaj  proglas: 

»Zajedničkim  naporom  savezničkih  naroda  i Sjedinjenih 
Država  Sjeverne  Amerike,  snagom  naroda  Srba,  Hrvata  i Slove- 
naca, slomljene  su  i na  bojnim  poljima  i na  moru  sve  nasilne  za- 
preke njegovom  ujedinjenju.  Predstavnici  vlade  kraljevine  Srbi- 
je i skupštinskih  političkih  grupa,  predstavnici  Narodnog  vijeća 
u Zagrebu  i predstavnici  Jugoslovenskog  odbora  u Londonu, 
— skupljeni  u Ženevi,  varoši  slobode,  — sretni  su,  što  mogu  jed- 
nodušno, svečano  i pred  cijelim  svijetom  konstatirati  svoje  uje- 
dinjenje u državu  Srba,  Hrvata  i Slovenaca.  Narod  Crne  Gore, 
kojemu  je  otvoren  naš  bratski  zagrljaj,  nesumnjivo  će  pohitati 

da  pozdravi  i pridruži  se  ovom  djelu,  koje  je  od  uvijek  bilo 
njegov  najviši  ideal. 

Današnjim  danom  i ovim  aktom  nova  država  se  pojavljuje 
i prikazuje  kao  jedna  nedjeljiva'  državna  cjelina  i član  društva 
slobodnih  naroda.  Nema  više  granica,  koje  sy  nas  razdvajale. 

U svim  spoljnim  manifestacijama  prava,  snage  i volje,  tu 
državnu  zajednicu  predstavljat  će  zajedničko  ministarstvo  Srba, 
Hrvata  i Slovenaca  preko  redovnih  organa,  za  to  stvoreno,  kad 
i ovaj  akt  i u duhu  istoga.  Sastav  te  vlade  objavljen  je.  Nakna- 
dno će  se  objaviti  daljnji  djelokrug  njenog  rada,  jer  su  potpunim 
međusobnim  priznanjem  svih  nacijonalnih  faktora  i organa, 
konstatiranom  jednodušnošću  u pogledu  njihovih  ciljeva  i me- 
toda rada,  uravnati  putovi,  kojima  će  se  kretati  javni,  opći  i za- 
jednički poslovi  nove  države. 

Vlada  kraljevine  Srbije  i Narodno  vijeće  u Zagrebu  pro- 
dužit  će  otpravljati  poslove,  svaki  u svom  unutrašnjem  pravnom 
i teritorijalnom  djelokrugu,  na  redovan  način,  kakav  gdje  postoji 
dok  Velika  Skupština  ujedinjenih  Srba,  Hrvata  i Slovenaca 
(Konstituanta),  — izabrana  općim,  jednakim,  neposrednim  i taj- 
nim glasanjem  svih  građana,  — ustavom  ne  propiše  definitivno 
ustrojstvo  države.  Taj  ustav  će  biti  osnova  cijelom  državnom 
životu,  izvor  i utok  svih  vlasti  i prava,  i po  njemu  će  se,  u demo- 
kratskom duhu,  uređivati  cijeli  državni  život. 

Državne  granice  prema  susjednim  državama  povući  će  se 
po  načelu  prava  narodnosti  i prava  samoopredjeljenja  svakog  na- 
roda. U nesalomljivom  pouzdanju  i vjeri  našeg  naroda  u svoje 
pravo,  u principima  pravde  — proklamovanim  od  naših  Savez- 
nika, a primljenim  javnom  savješću  cijelog  prosvećenog  svijeta 
— leži  jamstvo  za  to. 

Srbi,  Hrvati  i Slovenci!  Naš  vjekovni  san  je  java. 
Mi  smo  ujedinjeni  u slobodi.  Slavimo  ove  velike  dane  najviše 
narodne  sreće  i radosti  i održavajmo  red.  Bez  reda  nema  snažne 
države.  Samo  snažna  država  može  na  vrijeme  obezbi jediti  bla- 
gostanje građana  i ispuniti  svoje  socijalne  dužnosti  i svoju 
misiju,  brinući  se  o opštem  razvoju  društva,  o zaštiti  slabih,  o 
porodicama  postradalih  te  o invalidima. 

Poštujmo  uspomenu  svih  boraca,  koji  su  pali  za  ostvaranje 
našega  narodnog  i ljudskog  ideala.  Poklonimo  se  svi  s poštova- 
njem pred  historijskim  podvizima  naše  vojske  i prenosimo  na 

buduće  naraštaje  naše  srećne  zahvalnosti,  koje  imamo  za  ple- 
menite narode,  s kojima  smo  izvojevali  pobjedu  u svijetu. 

Jugoslaveni!  Neka  vječito  živi  u časti  i slavi  među 
narodima  naša  lijepa,  draga  i mlada  Otadžbina! 

Ženeva,  9.  novembra  1918. 

Predsjednik  ministarskog  Savjeta  i Ministar  inostranih  djela: 

Nikola  P.  Pašić. 

Predsjednik  Narodnog  vijeća  u Zagrebu: 

Dr.  Antun  Korošee. 

Predsjednik  Jugoslovenskog  Odbora  u Londonu: 

Dr.  Ante  Trumbić. 

Predstavnici  sporazumnih  skupštinskih  grupa: 

Marko  Trifković,  bivši  ministar  predsjednik,  Milorad  Draško- 
vić,  narodni  poslanik,  Dr.  Voja  Marinković,  nar.  poslanik.  Dr. 
Melko  Čingrija,  član  Narodnog  vijeća  u Zagrebu.  Dr.  Gregor 
Žerjav,  novinar. 

Članovi  Jugoslovenskog  Odbora  u Londonu:  Dr.  Gustav 
Gregorin,  nar.  poslanik,  Jovan  Banjanin,  Dušan  Vasiljević,  Dr. 
Nikola  Stojanović,  nar.  poslanik. 

Nota  Narodnog  vijeća. 

Predsjednik  Narodnog  vijeća  dr.  Korošee  aktom  svojim  od 
3.  studenoga  iz  Ženeve  dostavlja  Odluku  Narodnog  vijeća,  koja 
glasi: 

»Dr.  Anton  Korošee,  predsjednik  Jugoslovenskog  Narod- 
nog vijeća  u Zagrebu,  kao  priznati  predstavnik  svih  Slovenaca, 
Hrvata  i Srba  bivše  austro-ugarske  monarhije,  ima  čast  saopćiti 
vladama  Francuske,  Velike  Britanije,  Italije  i Sjedinjenih  Država, 
da  se  ovo  vijeće  smatra  kao  vrhovna  vlada  jugoslavenskih  zema- 
lja, kojima  već  upravlja,  pa  da  ima  svoju  sopstvenu  vojsku  i 
svoju  sopstvenu  flotu. 

U ime  jugoslavenskog  naroda,  koji  nastanjava  teritorije, 
koje  su  sačinjavale  austro-ugarsku  monarhiju,  mi  molimo  save- 
zničke vlade  i vladu  Sjedinjenih  Država,  da  izvole  priznati  Na- 
rodno vijeće  u Zagrebu  kao  redovnu  vladu  rečenog  naroda, 
priznati  u isto  vrijeme  ovaj  narod  kao  naciju  savezničku,  i pri- 
znati najzad  trupama  jugoslovenskih  dobrovolja- 
ca, koje  se  bore  u srpskoj  vojsci  u Srbiji,  Crnoj  Gori,  Murman- 
skoj  Rusiji  i Sibiru,  karakter  ratujuće  strane. 

Mi  izjavljujemo,  da  vlada  u Zagrebu  smatra  kao  svoj  za- 
datak oslobođenje  austro-ugarskih  Jugoslovena  od  svake  tuđe 
vladavine  i njihovo  ujedinjenje  s njihovom  braćom  iz  Srbije  i 
Crne  Gore  u nezavisnu  državu  na  osnovi  načela  narodnosti  i 
prava  narodnog  samoodređenja. 

Saob razno  ovomu,  naši  napori  teže,  da  se  za  svu  jugoslo- 
vensku  naciju  stvori  jedan  zajednički  i jedinstveni  organ,  koje- 
mu se  stavlja  u dužnost  diplomatska  akcija.  U tom  smo  cilju  došli 
u inostranstvo.  Dok  taj  organ  ne  bude  stvoren,  mi  dajemo  man- 
dat dru  Anti  Trumbiću,  kao  predsjedniku  Jugoslovenskog  odbora 
u Londonu,  da  predstavlja  Jugoslovensko  Narodno  vijeće  u Za- 
grebu kod  vlada  savezničkih  i kod  vlade  Sjedinjenih  Država,  a 
naročito  na  konferencijama  za  primirje. 

Mi  o tomu  izvještavamo  dra  Trumbića,  istovremeno  kao 
i srpsku  vladu«. 

PRVI  PROGONI  HRVATA. 

U to  doba  nije  više  u središnjem  odboru  »Narodnog 
vijeća«  vladala  sloga.  Mnogi  su  članovi  htjeli,  da  »država  Slove- 
naca, Hrvata  i Srba«  stupi  s kraljevinom  Srbijom  u onakav. drža- 
vopravni  odnošaj,  kakav  je  u bivšoj  habsburškoj  monarkiji  po- 
stojao između  Austrije  i Ugarske.  Pribičević  se  odlučno  uspro- 
tivio ovoj  ideji  »dualizma«,  koju  je  nazvao  »pogibeljnim  i razor- 
nim elementom  u Narodnom  vijeću«.  On  je  otvoreno  izjavio,  da 
Hrvati,  ako  tako  misle  stvoriti  zajedničku  državu,  onda  neka 
sebi  stvore  svoju  »hrvatsku  republiku«.  Hrvati  i neki  Slovenci 
isticahu,  da  se  ne  smije  žuriti  s ujedinjenjem,  dok  nemamo  po- 
ruke od  dra  Trumbića  i od  dra  Korošca,  koji  još  borave  u ino- 
zemstvu. Mnogi  članovi  »Narodnog  vijeća«  dokazivahu,  da  se 
vanjski  i unutrašnji  položaj  »države  Slovenaca,  Hrvata  i Srba« 
riše  odviše  crnim  bojama;  njima  se  čini,  da  su  neke  nezgodne 
prilike  naumice  tako  udešene,  da  nužno  izbije  što  veća  zabuna 
u »Narodnom  vijeću«. 

Ne  samo  u novinama  već  i u »Narodnom  vijeću«  započeše 
polemike  o tomu,  da  li  buduća  naša  zajednička  država  ima  biti 
uređena  centralistički  ili  federalistički,  pa  da  li  je 
bolja  forma  vladavine  republika  ili  monarkija.  Rasprave 
su  o tome  bile  gdjekada  toli  žestoke,  da  se  vremenom  u »Naro- 
dnom vijeću«  stvoriše  različite  grupe.  Među  njima  bijahu 

tolike  razlike,  da  su  neki  počeli  sumnjati  o tome,  ne  tiču  li  se 
ove  razlike  i onih  temeljnih  principa,  na  kojima  je  nastalo  »Na- 
rodno vijeće«.  Zbog  toga  se  na  želju  Svetozara  Pribićevića  sve 
rjeđe  sazivao  središnji  odbor  »Narodnoga  vijća«,  te  je  različita 
pitanja  počelo  rješavati  samo  predsjedništvo  »Narodnog  vijeća«. 
Ovo  pak  je  držanje  predsjedništva  »Narodnog  vijeća«  naskoro 
izazvalo  razne  kritike.  Kako  se  naime  predsjednik  »Narodnog 
vijeća«  dr.  Korošec  nalazio  u tuđini,  kamo  je  radi  financijalnog 
pitanja  bio  poslan  i tajnik  dr.  Ivan  Lorković,  vodila  su  predsjed- 
ništvo »Narodnog  vijeća«,  oba  predsjednika;  zubar  dr.  Ante  Pa- 
velić  i Svet.  Pribićević.  Faktično  je  svu  vlast  u svojoj  ruci  držao 
Pribićević,  koji  bijaše  sposobniji,  marljiviji  i lukaviji  od  dra 
Pavelića.  Pribićević  je  sebi  postavio  politički  cilj,  za  kojim  je 
neumorno  i bezobzirno  pošao. 

Naskoro  se  u Hrvatskoj  počelo  govoriti,  da  Pribićević 
progoni  Hrvate.  Po  nalogu  naime  predsjedništva  »Narod- 
nog vijeća«  budu  zatvoreni  narodni  zastupnici  dr.  Aleksandar 
Horvat  i dr.  Ivica  Frank,  bivši  ban  Pavao  barun  Rauch,  visoki 
suci  Milan  Accuti,  Josip  Tarabochia  i dr.  Mirko  Košutić,  od- 
vjetnici dr.  Drag.  Šafar  i dr.  Mirko  Puk,  general  Matasić,  novinar 
Zvonimir  Vukelić  itd.  Jednako  je  u Sarajevu  zatvoren  i 8.  stude- 
noga 1918.  u Zagreb  dopremljen  general  Franjo  Sarkotić,  bivši 
zem.  poglavica  Bosne  j Hercegovine.  U Zagrebu  je  16.  studenoga 
morao  odstupiti  podmaršal  Mihovil  Mihaljević.  Pod  izlikom,  da 
25.  studenoga  namjerava  dići  proturevoluciju,  dade  predsjedni- 
štvo »Narodnog  vijeća«  u noći  od  22.  studenoga  uhvatiti  odlično- 
ga i skroz  nedužnoga  generala  Antuna  Lipošćaka  uz  još  neke 
hrvatske  časnike. 

Da  »Narodno  vijeće«  uzmogne  progoniti  nepoćudne  suce, 
profesore,  učitelje  i činovnike,  zaključilo  je  12.  studenoga  1918., 
da  se  »privremeno  suspendira  valjanost  propisa  10.  članka  za- 
kona o sudačkoj  vlasti  od  28.  veljače  1874.  i 29.  paragrafa  zakona 
o opskrbi  zemaljskih  namještenika  od  5.  kolovoza  1914.«  Nato  su 

17.  studenoga  umirovljeni  suci:  Košutić,  Accurti,  Heim  i Tarabo- 
chia, sveučilišni  profesori:  dr.  Izidor  Kršn javi  i dr.  Milan  Šufflay, 
te  školski  nadzornik  Ivan  Malus,  a 21.  studenoga  veliki  župan 
Lacko  Labaš  u Bjelovaru.  »Narodno  vijeće«  stavilo  je  doduše  već 

18.  studenoga  izvan  snage  svoju  naredbu  o sudačkoj  vlasti;  ali 
ne  htjede  uspostaviti  i 29.  članak  zakona  o opskrbi  zem.  namje- 

štenika,  da  ih  i nadalje  uzmogne  bez  istrage  umirovljavati.  Uslijed 
toga  postade  nesigurnim  položaj  hrvatskih  činovnika,  profesora 
i učitelja. 

Predsjedništvu  »Narodnog  vijeća«  bijaše  mnogo  stalo  do 
toga,  da  u Hrvatsku  dovede  srbijanske  čete,  jer  se 
nije  pouzdavalo  u hrvatske  vojnike  i časnike.  U tu  svrhu  pođoše 
izaslanici  »Nar.  vijeća«  u Val j evo,  gdje  se  šastadoše  s izaslanici- 
ma grada  Osijeka;  ovi  dođoše  tražiti  pomoć  protiv  žitelja  iz 
Tenja  i Belog  Brda,  koji  porobiše  osječku  okolicu.  U Valjevu  je 
na  sjednici  7.  studenoga  1918.  stvoren  zaključak,  kojim  »Narodno 
vijeće«  moli  Srbijance,  da  svoju  vojsku  pošalju  u Hrvatsku  i 
Slavoniju.  Ova  je  molba  uslišana,  te  je  već  9.  studenoga  stigao  u 
Mitrovicu  potpukovnik  Đorđe  Đorđević  s odjelom  srpske  vojske. 
Istoga  dana  dođe  100  srbijanskih  vojnika  u Vukovar,  gdje  zapli- 
jeniše  na  Dunavu  njemačke  lađe,  pune  žita  za  opskrbu  vojske. 
Pod  vodstvom  potpukovnika  Svetica  stiže  13.  studenoga  550  Sr- 
bijanaca u Osijek,  kamo  je  sutradan  došlo  još  2000  vojnika.  Oku- 
piravši cijelu  istočnu  Slavoniju,  uđe  srpsko  konjaništvo  13.  stu- 
denoga u Požegu,  a 14.  studenoga  u Viroviticu.  Istodobno  su 
okupirane  Bosna,  Hercegovina  i južna  Dalmacija.  Srbi  naime 
uđoše  3.  studenoga  u Vardište,  4.  studenog  u Višegrad,  6.  stude- 
nog u Sarajevo,  7.  studenog  u Donju  Tuzlu,  9.  studenog  u Kotor, 
12.  studenog  u Ercegnovi,  13.  studenog  u Metković,  14.  stud.  u 
Dubrovnik,  a 18.  studenoga  u Split. 

Talijani  su  20.  studenoga  1918.  u jutro  s oklopljenim  auto- 
mobilima iz  Rijeke  prešli  u Sušak,  odakle  se  hrvatska  vojska 
povukla  u Bakar.  Istoga  dana  zaposjedoše  Talijani  okolišna  mje- 
sta: Trsat,  Grobnik,  Sv.  Anu,  Podvežicu,  Kostrenu  i Sv.  Barbaru. 
Sutradan  se  govorilo,  da  će  Talijani  okupirati  Gorski  kotar,  a 
vjerojatno  i Vinodol  od  Kraljevice  do  Novoga.  Ove  glasove 
raširiše  po  Zagrebu  hrvatski  mornari,  koji  21.  studenoga  iz  Ri- 
jeke dođoše  u Zagreb.  Istoga  je  dana  u Zagreb  stigao  i potpu- 
kovnik Teslić  iz  Sušaka.  To  je  povećalo  uzrujanost  u Zagrebu, 
gdje  su  od  sada  javno  mnijenje  predstavljali  bjegunci  iz  Rijeke, 
Istre,  Trsta,  Dalmacije  i Hrvatskog  Primorja. 

Neorganizirani  građani  zagrebački  obavljahu  redovite 
svoje  poslove,  dok  su  organizirani  Primorci  prevladali  na  ulica- 
ma i u kavanama,  slušajući  naloge  predsjedništva  »Narodnog  vi- 
jeće«, od  kojega  su  mnogi  dobivali  i potpore.  Tko  je  u Zagrebu 


35 


Nesloga  u »Narodnom  vijeću  SHS« 


mislio  drukčije,  nego  li  Svetozar  Pribićević,  on  je  morao 
biti  pripravan,  da  će  ga  napasti  »ulica«.  Tako  je  n.  pr.  19.  stu- 
denoga zagrebačka  »ulica«  demonstrirala  pred  Radićevom  knji- 
žarom, jer  su  Primorci  znali,  da  je  Radić  republikanac  i da  u 
središnjem  odboru  »Narodnoga  vijeća«  govori  protiv  centrali- 
stičkog uređenja  Jugoslavije.  Hrvatski  rodoljubi  dobivahu  pisma, 
u kojima  im  pristaše  Pribićevićevoga  centralizma  prijete,  da  će 
ih  objesiti  na  uličnu  svjetiljku.  U Zagrebu  je  zavladao  teror 
došljaka  protiv  domaćih  žitelja,  radi  čega  se  mnogi  Hrvati  (oso- 
bito na  večer)  ne  usudiše  niti  izaći  na  ulicu.  Bilo  je  i takvih  Za- 
grepčana, koji  se  zakloniše  izvan  grada.  Tako  su  kanonici:  dr. 
Ljudevit  Ivančan  i dr.  Lovro  Radičević  21.  studenoga  pobjegli 
u štajerski  Graz,  jer  ih  je  predsjedništvo  »Narodnog  vijeća« 
htjelo  zatvoriti'. 

NESLOGA  U »NARODNOM  VIJEĆU  SHS«. 

Središnji  je  odbor  »Narodnoga  vijeća«  14.  studenoga  1918. 
stvorio  zaključak,  da  predsjedništvo  »Narodnog  vijeća«  ima  stu- 
piti u dodir  sa  srpskom  vladom  »glede  obrazovanja  zaje- 
dničke vlade  za  čitavu  suverenu  državu  SHS.  Među  zajed- 
ničke poslove  spadat  će:  željeznice,  financije  i vanjska  politika«. 
Tada  još  nije  središnji  odbor  znao,  da  je  već  9.  studenoga  u 
Ženevi  stvorena  zajednička  vlada  za  Srbiju  i za  nezavisnu  »drža- 
vu Slovenaca,^ Hrvata  i Srba».  Zato  središnji  odbor  14.  studenoga 
svome  zaključku  dodaje  ogradu:  »No  prije,  nego  li  (predsjedni- 
štvo Nar.  vijeća)  započne  svoju  akciju,  treba  čekati  obavi- 
jest od  Jugoslovenskog  odbora  iz  inozemstva«. 

Na  sjednici  središnjeg  odbora  »Narodnog  vijeća«  od  20. 
studenoga  raspravljalo  se  o prijedlogu,  što  ga  u ime  dalmatinske 
vlade  izniješe  dr.  Josip  Smodlaka  i dr.  Ivo  Krstelj.  Ovaj  prije- 
dlog glasi:  »Životniinteresinašeganaroda  zahtijevaju 
— da  se  bezodvlačno  provede  ujedinjenje  Srbije, 
Crne  Gore  i cijelog  ostalog  etnografskog  teritorija  SHS  u jednu 
državu,  koja  će  se  zvati  »Država  Srba,  Hrvata  i Slovenaca«, 
dotično  da  se  obrazuje  zajednička  vlada,  zajednički  parlamenat 
i regentstvo  za  čitav  naš  narodni  teritorij«.  Vladarem  bi  do  od- 
luke konstituante  bio  srpski  prijestolonasljednik  Aleksandar. 
Zakonodavstvo  će  vršiti  »državno  vijeće  SHS«,  koje  će  poput 
zajedničke  vlade  biti  u Sarajevu.  Zemaljske  će  vlade  biti  u 

Beogradu,  Zagrebu,  Ljubljani,  Sarajevu  i Splitu,  a eventualno  na 
Cetinju  i u Novom  Sadu.  »Poslovi  spoljašnji,  vojni,  pomorski  i 
financijalni  izuzeti  su  iz  djelokruga  zem.  vlada  i pridržani  isklju- 
čivo državnoj  vladi«. 

Pošto  su  dr.  Smodlaka  i dr.  Krstelj  predlagali,  da  sjedište 
zajedničke  vlade  i državnog  vijeća  bude  u Sarajevu,  priključila 
se  njihovu  prijedlogu  i bosanska  vlada.  Zato  je  središnji  odbor 
»Narodnog  vijeća«  zaključio,  da  se  o prešnom  prijedlogu  dra 
Smodlake  i dra  Krstelj  a ima  vijećati  u subotu  23.  studenoga  na 
plenarnoj  sjednici  »Narodnog  vijeća«.  Podjedno  se  imaju  brzo- 
javnim putem  na  ovu  sjednicu  pozvati  dr.  Korošec  i dr.  Trumbić, 
da  »Narodno  vijeće«  upute  o vanjskom  položaju  države  SHS. 

Kada  je  Svetozar  Pribićević  23.  studennoga  1918.  otvorio 
sudbonosnu  sjednicu  »Narodnoga  vijeća«,  ustanovilo  se,  da  tu 
nema  ni  Korošca  ni  Trumbića.  No  zato  je  na  sjednicu  došao 
srpski  ministar  građevina  dr.  Momčilo  Ninčić.  Jednako  su  prošlih 
dana  iz  Beograda  u Zagreb  došli  pukovnik  Antonijević  i potpu- 
kovnik Simović,  koji  su  s predsjedništvom  »Narodnog  vijeća« 
raspravljali  o načinu,  kako  da  se  provede  ujedinjenje  kraljevine 
Srbije  s »nezavisnom  državom  Slovenaca,  Hrvata  i Srba«. 

Pribićević  je  odlučio,  da  svoju  namjeru  provede  silom,  ako 
ne  će  ići  milom.  U tome  ga  podupirahu  mnogobrojni  srpski  čla- 
novi »Narodnog  vijeća«,  osobito  oni  iz  Bosne  i Srijema,  zatim 
neki  Slovenci  (dr.  Kukovec,  dr.  Kramer  i dr.  Ravnikar),  te  neki 
Hrvati  (dr.  Lukinić,  dr.  Alaupović,  dr.  Šimrak  i Većeslavt  Wilder). 
Da  na  druge  Hrvate  i Slovence  učini  pritisak,  opet  se  Pribićević 
poslužio  »ulicom«.  Na  Jelačićev  trg  dođoše  zavedeni  Istrani,  Ri- 
ječani, Dalmatinci  i Primorci,  mnogi  oboružani  revolverima  i to- 
ljagama. Njima  predadoše  učenike  trgovačke  akademije,  koji 
ostaviše  predavanje,  te  s knjigama  u ruci  dođoše  na  Jelačićev 
trg.  Da  bude  slika  potpuna,  dovedoše  ovamo  također  mnogo 
vojnika,  osobito  mornara,  koji  bijahu  oboružani  puškama.  Po- 
vorka krene  u gornji  grad  kličući:  »Živio  kralj  Petar!  Živio  regent 
Aleksandar!  Živila  dinastija  Karađorđević!« 

Kad  je  povorka  došla  na  Markov  trg,  pošalje  deputaciju 
u hrvatsku  sabornicu,  gdje  se  držala  sjednica  »Narodnog  vijeća«. 
Dok  je  na  trgu  narod  vikao  protiv  Stjepana  Radića,  tražeći  nje- 
govu smrt,  dotle  je  deputacija  stavila  zahtjev,  da  »Narodno  vi- 
jeće« odmah  zaključi  jedinstvenu  državu  sa  Srbijom  pod  vladom 

kralja  Petra.  Protiv  toga  nasilja  prosvjedovahu  neki  članovi  »Na- 
rodnog vijeća«,  izjavivši,  da  ne  će  vijećati,  dok  se  s Markovog  trga 
ne  udalji  ova  na  svaku  silu  spremna  svjetina.  Nato  Pribićević 
dade  svojim  ljudima  nalog,  neka  pođu  u donji  grad,  gdje  nasta- 
više  manifestacije  i demonstracije. 

PRIJEDLOZI  ZA  STVARANJE  NOVE  DRŽAVE. 

Sred  takvih  prilika  iznese  dr.  Ante  Tresić-Pavičić  prijedlog: 
»Središnji  odbor  Narodnog  vijeća  SHS  polazi  bezodvlačno 
u Beograd,  da  skupa  sa  srpskom  vladom  izabere  zajedničku 
vladu  za  cijeli  etnografski  teritorij  naroda 
SHS«.  — Starčevićanci  dr.  Grga  Anđelinović,  dr.  Fran  Barac,  dr. 
Ivo  Krnic  i dr.  Nikola  Winterhalter,  kojima  se  pridružiše  dr. 
Đuro  Šurmin  i prof.  Vjekoslav  Spinčić,  te  Slovenci:  dr.  Lovro 
Pogačnik,  dr.  Izidor  Cankar,  prof.  Bogumil  Rernec  i dr.  Fran 
Smodej,  predložiše,  neka  se  »prema  načelu  plemenske  ravno- 
pravnosti Srba,  Hrvata  i Slovenaca  izaberu  delegati,  koji  će  u 
svrhu  obrazovanja  zajedničke  vlade  bezodvlačno  stupiti  u pre- 
govore s opunomoćenim  predstavnicima  srpskoga  naroda  i pre- 
govarati, isključivši  svako  maj  oriziran  j e.  Posljedak 
ovoga  rada  predložit  će  delegacija  plenumu  Narodnog  vijeća  na 
odobrenje«.  — Lukinić,  Vojislav  Šola,  dr.  Ivo  Krstelj  i dr.  Vjeko- 
slav Kukovec  staviše  prijedlog:  »Da  se  obrazovanje  jedne  vlade 
što  prije  uredi,  upućuje  se  predsjedništvo,  da  se  odmah  stavi  u 
lični  dodir  sa  srpskom  vladom  u Beogradu,  pa  da  s njom  uredi 
ovo  obrazovanje,  a odmah  nakon  povratka  sazove  središnji  odbor 
Narodnog  vijeća  i predloži  dogovorene  zaključke  na  odobrenje«. 
— Socijalisti  Vilim  Bukšeg,  Svetozar  Delić  i Edvin  Kristan  izja- 
više: »Mi  uviđamo,  da  vanjski  i unutarnji  politički  položaj  naro- 
da SHS  bezuvjetno  zahtijeva  jedinstveni  privremeni  parlamenat, 
jedinstvenu  vrhovnu  vlast  i zajedničku  vladu.  Ali  kao  načelni 
pristaše  republikanskog  državnog  oblika  izjavljujemo,  da 
ne  možemo  glasovati  za  to,  da  se  vladarska  vlast,  — makar  i pri- 
vremeno: do  odluke  konstituante  — povjeri  članu  bilo  koje  di- 
nastije, nego  da  bi  se  vrhovna  vlast  do  toga  dana  povjerila  di- 
rektoriju od  tri  lica,  koja  će  izabrati  državno  vijeće  SHS«. 

Tadašnjem  raspoloženju  hrvatskog  naroda  bio  je  najbliži 
prijedlog  Stjepana  Radića,  koji  je  glasio:  »Etnografski  jedin- 
stveni — s historijskim,  kulturnim  i političkim  razvojem  na  tri 

plemena  podijeljeni  — narod  Slovenaca,  Hrvata  i Srba  stvara 
na  temelju  narodnog  jedinstva  i narodno-plemenske  ravnopravno- 
sti zajedničku  saveznu  državu  na  cijelom  svojem  etnografski 
neprekinutom  području  s ovim  privremenim  uređajem:  1.  Vrhov- 
nu vlast  u zajedničkoj  saveznoj  državi  imaju  tri  regenta,  a to  su: 
srpski  nasljednik  prijestolja,  hrvatski  ban  i predsjednik  sloven- 
skoga Narodnoga  sveta.  2.  Regenti  imenuju  zajedničku  saveznu 
vladu,  koju  sačinjavaju  tri  ministra:  za  vanjske  poslove,  za  nar. 
prehranu  i za  nar.  obranu.  3.  Ovo  zajedničko  savezno  min.  odgo- 
vorno je  narodnom  ili  vrhovnom  vijeću  Slovenaca,  Hrvata  i Srba,  u 
koje  srpska  Narodna  skupština,  hrvatski  državni  sabor  i sloven- 
ski Narodni  svet  biraju  po  10  članova,  bosanski  sabor  4,  crno- 
gorska skupština  2,  dalmatinski  sabor  2,  Istra  2 i Vojvodina  2. 
člana.  4.  Za  sve  poslove,  koji  nisu  izričito  pridržani  zajednič- 
koj savezničkoj  vladi,  postoje  državne  autonomne  vlade 
za  Sloveniju,  za  Hrvatsku,  za  Srbiju  i za  Crnu  Goru,  te  pokra- 
jinske vlade  za  Bosnu  i Hercegovinu,  za  Dalmaciju  i za  Vojvo- 
dinu. 5.  Državne  — dotično  pokrajinske  — vlade  odgovorne  su 
dotičnim  saborima,  Narodnim  skupštinama  i Narodnim  vijećima 
ovako:  slovenska  vlada  slovenskomu  Narodnom  svetu,  hrvatska 
vlada  hrv.  saboru,  srpska  vlada  srpskoj  Narodnoj  skupštini,  bo- 
sanska Vlada  bosanskomu  saboru,  dalmatinska  vlada  dalm.  sabo- 
ru, a vojvođanska  vlada  Narodnom  vijeću  za  Vojvodinu«. 

RASPRAVA  O UJEDINJENJU  S KRALJEVINOM 

SRBIJOM. 

Rasprava  o načinu  ujedinjenja,  nezavisne  države 
SHS  s kraljevinom  Srbijom  trajala  je  u »Narodnom  vijeću«  puna 
2 dana.  Lukinić,  Radić,  Anđelinović,  Tresić  i Bukšeg  obrazložiše 
svoje  prijedloge.  Nar.  zast.  Dragutin  pl.  Hrvoj  izjavio  se  pro- 
tiv svih  prijedloga,  koji  idu  za  tim,  da  se  obrazuje  zajednička 
vlada.  »Gledom  na  unutarnji  položaj  vidimo,  da  je  potpun  mir 
i red;  svaki  dan  je  situacija  ljepša.  Na  vanjski  položaj  ne  će  za- 
jednička vlada  nimalo  uplivati,  jer  se  Talijani  ne  će  povući  iz 
okupacionog  područja«.  Hrvoj  ima  »subjektivni  utisak,  da  prodi- 
ranje Talijana  krije  u sebi  stanovitu  zakulisnu  politiku«.  — Pro- 
tiv Hrvoj  a ustade  dr.  Žarko  Miladinović,  koji  je  u ime 
radikalne  stranke  izjavio:  »Ako  se  s hrvatske  strane  bude  ovako 
govorilo,  onda  će  moja  stranka  tražiti  priključak  Srijema,  Bačke 
i Banata  izravno  Srbiji«. 

Miladinovića  je  kritizirao  potpredsjed.  zubar  dr.  A.  P a ve- 
li ć,  koji  reče:  »U  ime  svoje  (Starčevićeve)  stranke  prosvje- 
dujem protiv  ovakova  riješenja  unutarnjeg  odnošaja,  te  ću  u 
tome  smislu  povući  konsekvencije.  Bez  sporazuma  s Jugosloven- 
skim  odborom  nije  nužna  brza  akcija,  jer  je  ne  traži  ni  nutarnji 
ni  vanjski  položaj.  U ostalom  ni  nutarnji  ni  vanjski  položaj  ne 
smije  na  nas  izvoditi  terora,  da  mi  ovakove  akcije  preko  noći  za- 
počinjemo. Svakako  se  moramo  staviti  u sporazum  s našim  iza- 
slanicima u inozemstvu«. 

Jošte  su  govorili:  dr.  Cankar,  dr.  Kukovec,  Kristan,  dr.  Ivan 
Ribar,  dr.  Dušan  Peleš,  dr.  Kramer  i dr.  Šimrak.  Pošto  su  neki 
govornici  napali  Jugoslovenski  odbor,  uze  ga  u zaštitu 
dr.  Barac,  koji  podjedno  reče:  »Zajednička  vlada  i unutrašnje 
provizorno  uređenje  države  SHS  treba  riješiti  na  osnovi  spora- 
zuma svih  kompetentnih  faktora,  a ne  po  volji  koje  stranke. 
Majoriziran  je,  hegemonija  i teror  moraju  biti  u principu  isklju- 
čeni, jer  inače  od  prvoga  početka  nema  iskrene  i poštene  veze; 
a neiskrenost  i zakulisne  spletke  u početku  našeg  ujedinjenja 
mogu  da  budu  kobne  po  kasniji  naš  razvoj  i po  zajedničko  naše 
življenje.  Pitanje  našega  budućega  državnog  uređenja  ne  bismo 
smjeli  rješavati  bez  Jugoslovenskog  odbora.  Ako  je  taj  odbor 
već  stvorio  zajedničku  vladu,  zar  da  mi  ovdje  stvaramo  drušu 
vladu?« 

Na  prijedlog  dra  Smodlake  izabran  je  odbor  od  7 lica,  koji 
će  proučiti  svih  6 prijedloga,  pa  onda  sastaviti  kompromisni  pri- 
jedlog. U nedjelju  24.  studenoga  na  večer  donio  je  taj  odbor  (dr. 
Pavelić,  Svetozar  Pribićević,  dr.  Cankar,  Vilim  Bukšeg,  dr.  Smo- 
dlaka,  Hamid  Svrzo  i dr.  Drinković)  slijedeći  prijedlog:  »Naro- 
dno vijeće  SHS  — u skladu  sa  svojim  dosadašnjim  zaključcima 
i prema  izjavi  vlade  kraljevine  Srbije  — proglašuje  ujedi- 
njenje države  Slovenaca,  Hrvata  i Srba,  obrazovano  na  cije- 
lom neprekinutom  jugoslovenskom  području  bivše  austrougarske 
monarkije,  s kraljevinom  Srbijom  i Crnom  Gorom  u jedinstvenu 
državu  Slovenaca,  Hrvata  i Srba,  te  izabire  odbor  od  28  lica  s 
punom  ovlašću,  da  — u sporazumu  s vladom  kraljevine  Srbije  i 
s predstavnicima  sviju  stranaka  u Srbiji  i u Crnoj  Gori  — bezod- 
vlačno  provede  organizaciju  jedinstvene  države  prema  prilože- 
nim zapisnicima.  Dotične  zaključke  ratificirat  će  na  prvom  sa- 
stanku »Državno  vijeće«,  kojemu  će  uz  predstavnike  kraljevine 

Srbije  i Crne  Gore  pripadati  svi  članovi  »Narodnog  vijeća«  u 
Zagrebu,  pojačani  s predstavnicima  Jugoslovenskog  odbora.  U 
odbor,  koji  će  izvršiti  gornje  naloge,  biraju  se:  dr.  Barac  Fra- 
njo, dr.  Cankar  Izidor,  dr.  Čabrajić  Luka,  dr.  Drinković  Mate, 
Grđić  Šćepan,  dr.  Hrasnica  Halid,  Korač  Vitomir,  dr.  Korošec 
Antun,  dr.  Kramer  Albert,  dr.  Kristan  Antun,  dr.  Laginja  Matko, 
dr.  Lorković  Ivan,  dr.  Lukinić  Edo,  dr.  Ljubibratić  Savo,  dr.  Pa- 
leček  Ivan,  zubar  dr.  Pavelić  Ante,  dr.  Petričić  Ž.,  dr.  Popović  Du- 
šan, Pribićević  Svetozar,  Radić  Stjepan,  dr.  Smodlaka  Jozo, 
Stajić  Vaso,  dr.  Sunarić  Jozo,  Svrzo  Hamid,  dr.  Šimrak  Janko, 
Šola  Vojislav,  dr.  Tresić-Pavičić  Ante  i dr.  Trumbić  Ante.« 

Odbor  je  »Narodnomu  vijeću«  na  prihvat  predložio  tako- 
đer ove  naputkeza  spomenutih  28  delegata:  »1.  Konačnu  orga- 
nizaciju nove  države  može  odrediti  samo  sveopća  narodna  usta- 
votvorna skupština  svega  ujedinjenoga  naroda  Srba,  Hrvata  i 
Slovenaca  s većinom  od  dvije  trećine  glasova.  Kon- 
stituanta  mora  se  sastati  najkasnije  6 mjeseci  poslije  sklopljena 
mira.  Izrijekom  se  konstituanti  pridržava  pravo,  da  odredi  ustav, 
razumijevajući  ovdje  naročito  državnu  formu  (monarhija 
ili  republika),  unutrašnje  državno  ustrojstvo  i osnovu  prava  dr- 
žavljana; zatim  državnu  zastavu,  te  sjedište  vlade  i drugih  dr- 
žavnih vrhovnih  organa.  — 2.  Do  sastanka  konstituante  vršit  će 
provizorno  zakonodavnu  vlast  »D  ržavno  vijeće«,  komu  pri- 
padaju: svi  članovi  »Narodnog  vijeća«  u Zagrebu,  koji  će  se  nado- 
puniti s 5 članova  »Jugoslovenskog  odbora«  u Londonu;  zatim 
razmjerni  broj  predstavnika  kraljevine  Srbije,  koje  će  odabrati 
Narodna  skupština. u dogovoru  s tamošnjim  političkim  stranka- 
ma; te  razmjeran  broj  predstavnika  Crne  Gore,  koje  će  odabrati 
onamošnja  Narodna  skupština.  — 3.  Državno  vijeće  Srba,  Hrvata 
i Slovenaca  odredit  će  na  prvom  sastanku  provizornu  državnu  i 
pomorsku  zastavu.  — 4.  Vladarsku  vlast  vršit  će  do  odluke  kon- 
stituante kralj  Srbije,  odnosno  prijestolonasljednik  Aleksan- 
dar kao  regent  države  Srba,  Hrvata  i Slovenaca.  Regent  nije 
odgovoran  »Državnom  vijeću«,  pred  kojim  polaže  zakletvu.  On 
će  po  načelima  parlamentarne  vladavine  imenovati  vladu,  koja 
uživa  povjerenje  »Državnog  vijeća«.  On  ima  pravo  zakonodavne 
inicijative  i sankcije.  »Državno  vijeće«  može  se  odgoditi  samo 
vlastitim  zaključkom,  a ne  može  se  raspustiti  prije  sastanka  kon- 
stituante. — 5.  Provizorno  sjedište  državne  vlade  i »Dr- 

žavnog  vijeća«  odredit  će  se  sporazumno.  — 6.  »Državno  vijeće« 
bit  će  dužno,  da  provede  izbore  za  konstituantu  i da  ju  odmah 
sazove.  Izborni  red  za  konstituantu  odredit  će  »Državno  vijeće« 
na  osnovu  općeg,  izravnog,  proporcionalnog  i tajnog  prava  glasa  sa 
zastupstvom  manjina.  — 7.  Državna  vlada,  odgovorna  »Državnom 
vijeću«,  upravljat  će  državnim  poslovima,  pa  će  biti  sastavljena 
od  ministra  predsjednika  i ministara  za  sve  grane  državne 
uprave,  te  od  7 državnih  tajnika,  koji  će  imati  mjesto  i glas  u 
ministarskom  vijeću,  i to  po  jedan  za  Srbiju,  za  Hrvatsku  i Slavo- 
niju, za  Bosnu  i Hercegovinu,  za  Sloveniju,  za  Dalmaciju,  za  Cr- 
nu Goru,  te  za  Bačku,  Banat  i Baranju.  Državni  tajnici  imaju 
zastupati  interese  svojih  zemalja  u državnoj  vladi,  pa  — predla- 
žući državnoj  vladi  prijedloge  zemaljskih  vlada  — imaju  paziti, 
da  se  tim  prijedlozima  ne  vrijeđaju  ni  zakoni  ni  državni  interesi. 
— 8.  Poslovi  spoljašnji,  vojni,  pomorski,  državne  financije,  pošte 
i brzojavi  izuzeti  su  iz  djelokruga  zemaljskih  odnosa  pokrajin- 
skih vlada,  te  su  pridržani  isključivo  državnoj  vladi.  Druge  poslove 
vode  zemaljske  odnosno  pokrajinske  vlade  u autonomnom  dje- 
lokrugu po  uputama  i pod  nadzorom  državne  vlade.  — 9.  U auto- 
nomnim poslovima  vrše  nadzor  nad  zemaljskom  vladom  zemalj- 
ski sabori,  odnosno  pokrajinska  vijeća,  koja  će  se  sastaviti  po 
dogovoru  stranaka  dotične  pokrajine;  ne  postigne  li  se  spora- 
zum, odlučit  će  »Državno  vijeće«.  Na  čelu  pokrajinskih  vlada 
stoje  predstojnici,  — a u Zagrebu  na  čelu  zemaljske  vlade  ban, 
- — koje  imenuje  vladar  odnosno  regent  na  prijedlog  zemaljskih 
sabora  odnosno  pokrajinskih  vijeća.  — 10.  Zemaljskim  vladama 
doznačivat  će  potrebita  financijalna  sredstva  državna  vlada  u 
okviru  državnog  proračuna,  prihvaćenog  od  »Državnog  vijeća«.  — 
11.  Na  snazi  ostaju  svi  dosadanji  zakoni  i drugi  propisi,  isto  tako 
i organizacija  sudova,  pa  dosadašnje  administrativno  ustrojstvo 
i sadašnji  organi  zemaljskih  vlada«. 

POSTANAK  KRALJEVINE  SRBA,  HRVATA 
I SLOVENACA. 

O tomu  prijedlogu  sedmorice  raspravljalo  je  »Narodno  vi- 
jeće« u nedjelju  dne  24.  studenoga  1918.  Prvi  je  govorio  Stjepan 
Radić.  On  je  prigovorio  mnogim  stavkama  i točkama.  Povrh 
toga  je  zatražio,  da  se  sazove  hrvatski  sabor,  jer  bez 
njegovog  odobrenja  ne  će  vrijediti  zaključak 

»Narodnog  vijeća«.  Nato  je  dr.  Dušan  Popović  pobijao 
legitimistički  princip  hrvatskoga  državnog  prava,  jer  da  razara 
narodno  jedinstvo.  Naprotiv  je  dr.  Živko  Petričić  izjavio,  da 
potpuno  razumije  Radićevu  ideologiju,  te  njegovu  borbu  za  hr- 
vatsko državno  pravo  i za  hrvatski  sabor.  S kraljevinom  Hrvat- 
skom, Slavonijom  i Dalmacijom  ima  se  postupati  kao  sa  samo- 
stalnom jedinicom,  koja  ulazi  u jugoslavensku  državu.  I on  je 
za  to,  da  se  sazove  hrvatski  sabor,  pa  da  ratificira  današnji  za- 
ključak »Narodnog  vijeća«.  To  će  doduše  biti  samo  formalnost, 
ali  je  potrebito,  da  se  ta  formalnost  učini.  — Zastupnik  Dragutin 
pl.  Hrvoj  polemizira  s drom  Dušanom  Popovićem:  »Stari  je  i ne- 
razorljivi  zahtjev  hrvatskog  naroda,  da  živi  u svojoj  suverenoj 
i samostalnoj  državi.  Ovdje  stoje  sebi  nasuprot  dva  protivnika: 
pristaše  federacije  i centralizacije.  Njemački  je  narod  ujedinjen 
putem  federacija.  Zašto  ne  bismo  i mi  bili  na  taj  način  ujedi- 
njeni?« — Dr.  Fran  Barac  drži,  da  ovaj  čas  nije  baš  nužna  ratifi- 
kacija sabora  hrvatskoga.  No  kada  se  izaslanici  »Narodnog  vi- 
jeća« sporazume  s delegatima  kraljevine  Srbije,  onda  treba 
da  njihove  zaključke  odobre:  hrvatski  sabor;  te 
Narodne  skupštine  kraljevine  Srbije  i Crne 
Gore. 

Iza  kako  su  za  prihvat  prijedloga  sedmorice  govorili  jošte 
dr.  Pogačnik,  Vilim  Bukšeg,  dr.  Drinković,  dr.  Žarko  Miladinović 
i dr.  Smodlaka,  prešlo  se  na  glasovanje.  Protiv  prijedloga  glaso- 
vahu samo  Radić  i Hrvoj.  Svi  ostali  članovi  »Narodnog  vijeća« 
glasovahu  za  prijedlog  i za  naputak  delegatima;  jedino  se  četvo- 
rica (dr.  Petričić,  Korač,  Bukšeg  i Kristan)  izjaviše  protiv  toga, 
da  srpski  prijestolonasljednik  Aleksandar  bude  regent  nove  dr- 
žave SHS. 

Sutradan  (25.  studenoga  1918.)  je  Radić  u »Streljani«  održao 
prvu  veliku  skupštinu  »Hrvatske  pučke  seljačke  stranke«. 
Na  skupštinu  dođoše  2832  delegata  iz  raznih  mjesta  u Hrvatskoj. 
Radić  je  izvijestio  o jučerašnjem  zaključku  »Narodnog  vijeća«. 
Stranka  se  jednoglasno  izjavila,  daseprotivitakvomstva- 
ranju  države  SHS.  Hrvatskom  narodu  pripada  pravo  sa- 
moodređenja, te  on  hoće  posebnu  svoju  »neutralnu 
seljačku  republiku  Hrvatsk u.«  Iza  skupštine  pođoše 
svi  prisutni  u dugoj  povorci  kroz  Ilicu  na  Jelačićev  trg  uz  pokli- 
ke: »Živila  republika!«  i »Živila  samostalna  Hrvatska!« 

Na  sjednici  »Narodnog  vijeća«  od  26.  studenoga  rasprav- 
ljalo se  o prijedlogu,  da  izabranih  28  delegata  pođe  u Beograd 
već  sutradan.  Tomu  se  usprotivio  dr.  Barac,  jer  u Beogradu  još 
nema  cijele  srpske  vlade  niti  članova  srpske  »Narodne  skupšti- 
ne«, a nemamo  još  ni  obavijesti  od  »Jugoslovenskog  odbora«. 
Neki  isticahu  potrebu,  da  se  pričeka,  dok  u Zagreb  dođu  dr. 
Trumbić  i dr.  Korošec.  Oko  10  sati  na  večer  otišla  je  iz  hrvatske 
sabornice  većina  članova  središnjeg  odbora  »Narodnog  vijeća« 
u uvjerenju,  da  je  otklonjen  prijedlog  o sutrašnjem  polasku 
u Beograd.  Ali  manjina,  u kojoj  bijahu  pristaše  Svetozara 
Pribićevića,  počne  opet  vijećati  o istom  pitanju,  te  oko  11 
sati  u noći  stvori  zaključak,  da  se  ipak  već  sutra  posebnim  vla- 
kom pođe  u Beograd. 

O tomu  zaključku  bijahu  po  noći  obaviješteni  pojedini  de- 
legati. I zaista  27.  studenoga  1918.  u 10  sati  prije  podne  krene 
poseban  vlak  s delegatima  iz  Zagreba  put  Beograda.  Oko  11  sati 
na  večer  stiže  vlak  u Zemun,  gdje  je  delegate  odbor  »Narodnog 
vijeća«  svečano  dočekao  i banketom  počastio.  — Sutradan  (28. 
studenoga)  oko  11  sati  prije  podne  preveze  lađa  delegate  u Beo- 
grad, gdje  ih  na  pristaništu  u ime  srpske  vlade  pozdraviše  mi- 
nistri Ljuba  Jovanović  i dr.  Momčilo  Ninčić.  Kad  je  narod 
otpjevao  slovensku,  hrvatsku  i srpsku  himnu,  zahvalio  se  u ime 
delegata  na  dočeku  zubar  dr.  A.  Pavelić.  Delegati  odsjedoše  u 
»Grand  hotelu«,  gdje  bijahu  gosti  grada  Beograda. 

Narednih  dana  pregovarahu  delegati  »Narodnog  vijeća«  s 
ministrima  Stojanom  Protićem,  dr.  Momčilom  Ninčićem  i Lju- 
bom Jovanovićem,  koji  bijahu  jedini  predstavnici  srpske  vla- 
de u Beogradu.  Tamo  manjkahu  baš  oni  delegati  (dr.  Lorković, 
dr.  Korošec,  dr.  Trumbić  i St.  Radić),  koji  bi  najbolje  mogli  pre- 
dočiti volju  Hrvata  i Slovenaca.  Delegacija  »Narodnog  vijeća« 
nije  ostala  niti  kod  onih  zaključaka,  koji  su  24.  studenoga 
1918.  bili  stvoreni  u Zagrebu.  — Prijestolonasljednik  Aleksandar 
primio  je  delegaciju  »Narodnog  vijeća«  u audijenciju  1.  prosinca 
1918.  u 8 sati  na  večer.  Prisutni  bijahu  ministri  Protić,  Ninčić  i 
Jovanović,  te  vojvoda  Mišić.  Tom  je  prigodom  dr.  Ante  Pavelić 
pročitao  adresu,  na  koju  je  regent  Aleksandar  odgo- 
vorio, da  u ime  kralja  Petra  I.  proglašuje  »ujedinjenje  kraljevine 
Srbije  sa  zemljama  nezavisne  države  Slovenaca,  Hrvata  i Srba  u 
jedinstveno  kraljevstvo  Srba,  Hrvata  i Slovenaca«. 

ADRESA  »NARODNOG  VIJEĆA  SHS«. 

Adresa,  koju  je  1.  prosinca  1918.  u ime  »Narodnog  vijeća« 
pročitao  zubar  dr.  Ante  Pavelić,  glasila  je  ovako: 

»Vaše  kraljevsko  visočanstvo!  Osjećamo  se  sretnima,  što 
u ime  »Narodnog  vijeća  Slovenaca,  Hrvata  i Srba«  možemo  po- 
zdraviti Vaše  kraljevsko  visočanstvo  u prijestolnici  oslobođene 
Srbije,  kao  vrhovnoga  zapovjednika  pobjedonosne  narodne  voj- 
ske, koja  je  u zajedničkoj  borbi  s vojskama  moćnih  saveznika 
stvorila  uvjete  za  izvršenje  velikoga  djela  našega  narodnog 
ujedinjenja. 

Slovenci,  Hrvati  i Srbi,  koji  su  na  teritoriju  bivše  austro- 
ugarske monarkije  izveli  prevrat  i privremeno  konstituirali  neza- 
visnu narodnu  državu,  prožeti  idejom  narodnog  jedinstva  i osla- 
njajući se  na  veliko  načelo  demokracije,  koje  traži,  da  svaki 
narod  ima  sam  odlučiti  o svojoj  sudbini,  izjavili  su  se  već  u 
objavi  »Narodnog  vijeća«  od  19.  listopada,  da  žele  i hoće  ujedi- 
njenje sa  Srbijom  i Crnom  Gorom  u jedinstvenu  narodnu  državu 
Srba,  Hrvata  i Slovenaca,  koja  bi  obuhvaćala  sav  neprekinuti 
etnografski  teritorij  južnih  Slavena. 

Da  se  ova  misao  provede  u djelo,  zaključilo  je  »Narodno 
vijeće«  u svojoj  sjednici  od  24.  studenoga,  da  proglašuje  ujedinje- 
nje države  Slovenaca,  Hrvata  i Srba  sa  Srbijom  i Crnom  Gorom 
u jedinstvenu  državu,  te  je  izabralo  svoje  odaslanstvo,  koje  stupa 
pred  Vaše  kraljevsko  visočanstvo,  da  Vam  ovaj  zaključak  »Na- 
rodnog vijeća«  zvanično  i u svečanoj  formi  saopći. 

Zaključak  je  »Narodnog  vijeća«,  da  vladarsku  vlast  na  či- 
tavom teritoriju  sada  jedinstvene  države  Srba,  Hrvata  i Slove- 
naca vrši  Njegovo  veličanstvo  kralj  Petar,  odnosno  u njegovoj 
zamjeni  kao  regent  Vaše  kraljevsko  visočanstvo.  Ujedno  bi  se 
u sporazumu  s vladom  Vašega  kraljevskoga  visočanstva  i s pred- 
stavnicima svih  narodnih  stranaka  u Srbiji  i Crnoj  Gori  imala 
obrazovati  jedinstvena  parlamentarna  vlada  na  području  jugo- 
slavenske države  uz  jedinstveno  narodno  predstavništvo. 

Vaše  kraljevsko  visočanstvo!  Želja  bi  »Narodnog  vijeća« 
bila,  da  se  s obzirom  na  provizorno  stanje  ovo  privremeno  na- 
rodno predstavništvo  obrazuje  sporazumom  između  »Narodnog 
vijeća«  i predstavnika  naroda  kraljevine  Srbije,  pa  da  se  usta- 
novi odgovornost  državne  vlade  prema  modernim  parlamentar- 

. nim  načelima  ovomu  narodnom  predstavništvu,  koje  bi  trebalo 
na  okupu  ostati  sve  do  konstituante,  da  princip  ustavnosti  i par- 
lamentarne odgovornosti  vlade  dođe  do  potpunog  izražaja.  Iz 
istoga  bi  razloga  ostali  na  snazi  — pod  kontrolom  državne  vlasti 
— dosadanji  autonomni  administrativni  organi,  koji  će  za  svoje 
uredovanje  biti  odgovorni  i autonomnim  predstavništvima. 

U ovo  prelazno  doba  trebalo  bi  po  našemu  mišljenju  stvo- 
riti preduvjete  za  konačnu  organizaciju  naše  jedinstvene  države. 
U tu  bi  svrhu  naša  državna  vlada  trebala  posebice  pripraviti  kon- 
stituantu,  koja  bi  prema  iznesenom  prijedlogu  »Narodnog  vije- 
ća« bila  izabrana  na  temelju  općega,  jednakoga,  izravnoga  i pro- 
porcionalnoga razmjernoga  prava  glasa,  a sastala  bi  se  najkasnije 
šest  mjeseci  poslije  sklopljenoga  mira. 

U tom  historijskom  času,  kada  pred  Vaše  kraljevsko  viso- 
čanstvo  stupamo  kao  predstavnici  naroda  sa  cijeloga  teritorija 
južnih  Slavena  u bivšoj  austro-ugarskoj  monarkiji,  duboko  smo 
ožalošćeni,  što  moramo  konstatirati,  da  su  veliki  i dragocjeni 
dijelovi  našega  narodnog  područja  okupirani. 

Ipak  punim  uvjerenjem  dajemo  izraza  svojoj  nadi,  da  će  se 
Vaše  kraljevsko  visočanstvo  — zajedno  sa  cijelim  našim  naro- 
dom — zauzeti,  da  se  definitivne  granice  naše  države  označe  ta- 
ko, da  budu  u skladu  s etnografskim  našim  granicama,  a 
primjenom  načela  narodnoga  samoodređenja,  proklamiranog 
(proglašenog)  od  predsjednika  američkih  država  Wilsona  i od 
svih  sila  Sporazuma  (Antante). 

Neka  živi  Njegovo  veličanstvo  kralj  Petar!  Neka  živi  Vaše 
kraljevsko  visočanstvo!  Neka  živi  cijeli  srpsko-hrvatsko-sloven- 
ski  narod!  Neka  živi  slobodna  ujedinjena  Jugoslavija!« 

ODGOVOR  REGENTA  ALEKSANDRA. 

Na  ovu  je  adresu  »Narodnog  vijeća«  pročitao  srpski  regent 
Aleksandar  odgovor,  koji  mu  je  ministar  Ljuba  Jovanović  sa- 
stavio ovako: 

»Gospodo  odaslanici!  Mene  je  dubokom  radošću  ispunio 
Vaš  dolazak  u ime  »Narodnog  vijeća  Slovenaca,  Hrvata  i Srba«, 
dostojnoga  predstavnika  široke  naše  narodne  misli,  te  Vaše  sa- 
općenje njegove  historijske  odluke  od  24.  novembra,  kojom  se 
proglašuje  državno  ujedinjenje  svega  naroda  i cijele  naše  — na- 
mučene ali  slavne  — otadžbine. 


46 


Odgovor  regenta  Aleksandra 


Primajući  to  saopćenje,  uvjeren  sam,  da  ovim  činom  ispu- 
njavam svoju  vladalačku  dužnost;  jer  njim  samo  privodim  kona- 
čno u djelo  ono,  što  su  najbolji  sinovi  naše  krvi  — sve  tri  vjere, 
sva  tri  imena,  s obje  strane  Dunava,  Save  i Drine,  — počeli  pri- 
premati jošte  za  vlade  blažene  uspomene  mojega  djeda  kneza 
Aleksandra  I.  i kneza  Mihajla,  ono,  što  odgovara  željama  i po- 
gledima mojega  naroda.  Zato  u ime  Njegova  veličanstva  kralja 
Petra  I.  proglašujem  ujedinjenje  Srbije  sa  zemljama  »nezavisne 
države  Slovenaca,  Hrvata  i Srba«  u jedinstveno  »kraljevstvo 
Srba,  Hrvata  i Slovenaca«. 

Ovaj  veliki  i historijski  čin  neka  bude  najbolja  nagrada,  — 
kako  pregnuću  Vašem  i Vaših  čestitih  , drugova  u »Narodnom 
vijeću«  i svih  Vaših  suradnika,  koji  smjelim  prevratom  stresoste 
sa  sebe  tuđinski  jaram,  — tako  i visoko  razvijenoj  svijesti  i pod- 
nesenim velikim  žrtvama  svih  dijelova  naroda,  koje  predstavlja 
»Narodno  vijeće«. 

Isto  tako  neka  današnji  veliki  čin  bude  najljepši  vijenac  na 
slavnim  grobovima  mojih  oficira  i vojnika,  palih  za  slobodu,  te 
najdivnija  kita  na  grudima  njihovih  srećnijih  ratnih  drugova,  koji 
sa  mnom  doživješe,  da  izvojuju  pobjedu  nad  silnim  neprijateljem 
— uz  veliku  i plemenitu  pomoć  naših  moćnih  saveznika. 

Slavu  zadobivenih  pobjeda  dijele  s mojim  starim  ratnicima 
dični  vojnici  jugoslovenskih  jedinica  u mojoj  vojsci.  Svi  su  oni 
k Vama  pohitali,  a Vi  ste  ih  dočekali  onako,  kako  se  dočekuju 
samo  braća.  Hvala  na  takvom  dočeku  u ime  moje  vojske.  Hvala 
Vam  na  poletu,  kojim  iskazujete  povjerenje  kraljevini  Srbiji  i 
njenom  narodu,  pa  mojem  ocu  Njegovom  veličanstvu  kralju 
Petru  I.  i meni. 

Mogu  uvjeriti  Vas  i »Narodno  vijeće«,  čiji  ste  punomoćnici; 
mogu  uvjeriti  svu  Vašu,  svu  moju  braću,  — slovensku,  hrvatsku 
i srpsku,  — čiju  volju  i misli  predstavljate,  da  ću  se  i ja  i moja 
vlada  sa  svim  onim,  što  predstavlja  Srbiju  i njezin  narod,  uvijek 
i svuda  rukovoditi  samo  dubokom  nepomućenom  ljubavlju  brat- 
skoga srca  prema  svakom  interesu,  prema  svim  svetinjama,  koje 
su  mile  duši  onih,  u čije  ste  ime  došli  k meni. 

U smislu  želja  i pogleda,  — koje  ste  mi  izvoljeli  izložiti,  te 
koje  ja  i moja  vlada  potpuno  prihvaćamo,  — vlada  će  odmah 
preduzeti,  da  se  što  prije  ostvari  sve  ono,  što  ste  iskazali,  kako 
u pogledu  prelazne  i privremene  periode  do  sastanka  i kraja  veli- 
ke Ustavotvorne  skupštine,  tako  i za  izbor  i sastav  ove. 

Vjeran  primjeru  i savjetu,  što  ga  imam  od  svojeg  uzvišenog 
roditelja,  ja  ću  biti  kralj  samo  slobodnim  građanima  države 
Srba,  Hrvata  i Slovenaca.  Uvijek  ću  ostati  vjeran  velikim  ustav- 
nim, parlamentarnim  i široko-demokratskim  načelima,  zasnova- 
nim na  općem  pravu  glasanja.  Toga  radi  ja  ću  potražiti  Vašu  su- 
radnju za  obrazovanje  vlade,  koja  će  predstavljati  cijelu  ujedi- 
njenu otadžbinu,  pa  će  ta  vlada  biti  u stalnoj  vezi  najprije  s Va- 
ma, po  tom  s narodnim  predstavništvom,  s kojim  će  raditi  i nje- 
mu odgovarati. 

Ova  će  vlada  s njim  i sa  cijelim  narodom  imati  kao  prvi 
zadatak  postarati  se,  da  se  granice  naše  države  podudaraju  s 
etnografskim  granicama  cjelokupnog  našeg  naroda.  Zajedno  s 
Vama  imam  pravo  nadati  se  i nadam  se,  da  će  naši  veliki  prija- 
telji i saveznici  pravedno  procijeniti  naše  gledište,  jer  ono  odgo- 
vara načelima,  koja  su  nama  proglasili  i za  čiju  su  pobjedu  pro- 
lili toliko  skupe  svoje  krvi,  te  sam  uvjeren,  da  se  djelo  oslobo- 
đenja svijeta  ne  će  okrnjiti  predavanjem  pod  tuđu  vlast  tolike 
naše  čestite,  napredne  i prosvjećene  braće. 

Isto  tako  se  nadam,  da  će  ovi  pogledi  dobiti  izraza  također 
u odlukama  same  vlade  kraljevine  Italije,  jer  ona  imade  postanak 
svojega  bića  zahvaliti  ovim  istim  načelima,  koja  su  perom  i dje- 
lom onako  sjajno  tumačili  njezini  veliki  sinovi  prošloga  stoljeća. 

Slobodno  smijemo  reći,  da  će  u poštovanju  tih  načela  i pre- 
dan ja,  — u osjećajima  našega  prijateljstva  i dobroga  susjedstva, 
— talijanski  narod  naći  više  pravoga  dobra  i bezbjednosti,  nego 
li  u ostvarenju  Londonskog  ugovora,  potpisanoga  bez  nas  i od 
nas  nikad  ne  priznatoga,  a u prilikama,  kada  se  nije  predvidjela 
propast  Austro-Ugarske,  te  je  zato  bespredmetnim  postao  mnogi 
nekadašnji  obzir. 

Ja, se  nadam,  da  će  naš  narod  u tome  i u svem  ostalom  radu 
ostati  do  kraja  složan  i moćan,  pa  da  će  u novi  život  ući  vedra 
i ponosita  čela,  dostojan  postignute  veličine  i sreće,  koja  ga  oče- 
kuje. Molim  Vas,  poštovana  gospodo  odaslanici,  da  moju  vla- 
darsku riječ  i pozdrav  odnesete  svoj  mojoj  miloj  braći  širom 
naše  slobodne  i ujedinjene  Jugoslavije. 

Živio  cijeli  narod  srpsko-hrvatsko-slovenski!  Neka  nam 
uvijek  bude  srećno  i slavno  naše  kraljevstvo  Srba,  Hrvata  i Slo- 
venaca!« 

' * 

PROGLAS  STRANKE  PRAVA. 

»Hrvatski  narode! 

U odlučnom  času  narodnoga  života  Tvoje  staroslavne  tisuć- 
godišnje  hrvatske  države  želi  Stranka  prava,  da  Ti  prozbori 
iskreno,  otvoreno  u slobodnoj  riječi! 

Iz  Beograda  stigla  nam  je  u Zagreb  sinoć,  kasno  u noć  sud- 
bonosna vijest,  da  je  Njegovo  Kraljevsko  Visočanstvo  srpski 
prijestolonasljednik  Aleksandar  Karađorđević  u ime  Njegovoga 
Veličanstva  srpskoga  kralja  Petra  I.  na  poticaj  i u sporazumu  sa 
izaslanstvom  Narodnoga  Vijeća  Slovenaca,  Hrvata  i Srba  iz  Za- 
greba, svečano  u Beogradu  proglasio  ujedinjenje  Srbije  sa  zem- 
ljama nezavisne  države  Slovenaca,  Hrvata  i Srba  u jedinstveno 
kraljevstvo  Srba,  Hrvata  i Slovenaca. 

Stranka  prava  izjavila  se  je  jur  za  ujedinjenje  svih  Slove- 
naca, Hrvata  i Srba  u jednu  nezavisnu  slobodnu  saveznu  državu 
s uvjerenjem,  da  se  odluka  o tomu  ujedinjenju  imade  prepustiti 
slobodnoj  volji  cjelokupnog  naroda. 

Ovo  je  načelo  usvojilo  i Nar.  Vijeće  SHS,  pa  je  to  načelo 
došlo  do  izraza  i u adresi  na  Nj.  Visočanstvo  srpskoga  prijesto- 
lonasljednika Aleksandra,  koja  mu  je  pročitana  i predana  u Beo- 
gradu, jer  se  u njoj  priznaje,  da  »svaki  narod  sam  ima  da  odluči 
o svojoj  sudbini.« 

Unatoč  tomu  evo  proglašena  je  jedinstvena  država  Srba, 
Hrvata  i Slovenaca  i prenešena  vladarska  vlast  na  Njegovo  Ve- 
ličanstvo srpskoga  kralja  Petra  I.  bez  pitanja  slovenskoga,  hr- 
vatskoga i srpskog  naroda. 

Je  li  to  pravedno?  Je  li  to  ustavno?  Zar  se  tako  provađa 
opće  priznato  samoodređenje  naroda? 

Otišlo  je  u Beograd  odaslanstvo  Narodnoga  Vijeća  SHS  iz 
Zagreba  od  28  ljudi,  među  njima  mnogi,  koji  nisu  niti  izabrani 
narodni  zastupnici,  — pa  evo  oduzeše  Tebi,  hrvatski  narode, 
Tvoju  suverenost  i prenesoše  vladarsku  vlast  nad  hrvatskim  na- 
rodom na  Nj.  Vel.  srpskoga  kralja  Petra  I. 

Jesi  li  Ti,  hrvatski  narode,  s time  sporazuman,  mi  danas  ne 
znamo;  ali  znademo,  da  Te  za  Tvoju  odluku  u tomu  važnom 
času  nitko  pitao  nije.  Provelo  se  to  uopće  bez  pitanja  i znanja 
naroda  u jugoslavenskim  zemljama  i bez  pitanja  i znanja  nji- 
hovih legalnih  predstavništva:  sabora  hrvatskoga,  dalmatinskoga, 
jbosansko-hercegovačkoga,  istarskoga,  slovenskoga  u Ljubljani, 

Hrvatska  na  raučiliistu  4 

pa  i bez  pitanja  i znanja  srpske  narodne  skupštine  u Beogradu. 

Svaka  čast  Njegovomu  Veličanstvu  kralju,  ali  je  pitanje, 
— nakon  gorkoga  iskustva,  koje  je  hrvatski  narod  kroz  stoljeća 
sakupio  pod  raznim  kraljevima,  — hoće  li  hrvatski  narod  uopće 
kralja,  pa  ma  i najboljega,  kad  eto  kraljevi  i bez  pitanja  svoga 
naroda,  pa  još  u ovo  doba  opće  demokracije,  mogu  stvarati  nove 
države.  Kako  si  prisvajaju  pravo,  da  samovlasno  države  grade, 
mogu  si  do  volje  prisvojiti  i pravo,  da  ih  tako  razgrađuju. 

Stranka  je  prava  od  svoga  nastanka  pa  do  danas,  vjerna 
nauci  svoga  utemeljitelja  dra  Antuna  Starčevića,  budila  hrvatsku 
svijest  u svome  narodu,  iznosila  mu  svijetle  i tamne  točke  slavne 
njegove  povijesti,  da  tako  uščuva  njegovu  ljubav  za  tisućljetnu 
hrvatsku  državu.  Stoga  se  i u ovom  času  obraća  na  Tebe,  hrvat- 
ski narode,  vjernom  požrtvovnošću  svojom  i živom  svojom  ri- 
ječi, da  dostojanstveno  i mirno  primiš  objavu  o jedinstvenoj 
državi  Srba,  Hrvata  i Slovenaca  pod  srpskim  kraljem  Petrom  I., 
da  se  ne  dadeš  zavesti  na  nasilja  i zlodjela,  s kojih  bi  Ti  sam 
još  i najviše  patiti  mogao. 

U ujedinjenoj  državi  Slovenaca,  Hrvata  i Srba  ojačat  će 
Tvoja  snaga,  ako  tu  državu  izgradimo  složnom,  iskrenom  ljubavi 
j slobodnom,  nepatvorenom  voljom  cjelokupnoga  naroda  Hrvata, 
Slovenaca  i Srba,  ali  kod  te  izgradnje  ima  da  se  sasluša  i Tvoja 
riječ. 

U objavi  Njegovoga  Visočanstva  srpskoga  kraljevića  Alek- 
sandra priznaje  se,  da  je  ta  novost  privremena.  Ti  ćeš  dakle 
prije  ili  poslije  ipak  morati  doći  do  toga,  da  svojim  glasom  odlu- 
čiš o svojoj  sudbini,  pa  kako  odlučiš,  tako  će  Ti  i biti,  a Stranka 
prava  pokoriti  će  se  Tvojoj  odluci. 

Za  sada  Ti  objavljujemo  samo,  da  Ti  je  Narodno  Vijeće 
SHS  ne  pitajući  Tebe,  nametnulo  novu  državu  i dinastiju  bez 
sudjelovanja  Stranke  prava  i proti  glasu  Hrvatske  pučke  seljač- 
ke stranke,  a za  ove  je  dvije  stranke  kod  zadnjih  izbora  za  hr- 
vatski sabor,  kako  znadeš,  palo  najviše  glasova  svijesnih  i neod- 
visnih hrvatskih  izbornika. 

Stranka  prava  ostaje  i danas  kod  svoje  odluke  za  ujedi- 
njenje svih  hrvatskih  zemalja  u republikansku  državu  u savezu 
slobodnih  nezavisnih  suverenih  država  Slovenaca,  Hrvata  i Srba, 
pa  Ti  to  ovim  putem  evo  i poručuje,  a Ti  ćeš,  narode,  glasovati  i' 
svojim  glasom  o svojoj  sudbini  odlučiti. 

U to  ime  pomogao  Ti  Bog,  hrvatski  narode,  da  i u tom 
odlučnom  času  nađeš  pravi  put  k svojoj  sreći,  k svojem  spasu 
i napretku,  za  koji  je  radila  do  sada,  za  koji  će  i u buduće  raditi 
Tvoja  Stranka  prava.« 

SUKOB  NA  JELAČIĆEVOM  TRGU. 

Predsjedništvo  »Narodnog  vijeća«  izdalo  je  3.  prosinca 
1918.  u Beogradu  obavijest,  da  »s  danom  1.  prosinca  čitav  naš 
narod  slovensko-hrvatsko-srpski  tvori  jedinstvenu  državu  pod 
regencijom  njegova  kr.  visočanstva  prijestolonasljednika  Alek- 
sandra«. Nadalje  javlja  »Narodno  vijeće«:  »Prijestolonasljednik 
je  u svome  svečanom  govoru  preuzeo  regenstvo  i obrazovat  će 
jedinstvenu  vladu.  Ovim  aktom  prestala  je  funkcija  Narodnog 
vijeća  kao  vrhovne  suverene  vlasti  države  SHS  na 
teritoriju  bivše  Austro-Ugarske.  S konstituiranjem  ministarstva 
prestat  će  i njegova  administrativna  funkcija,  koju  će  sve 
dotle  voditi  predsjedništvo  Narodnog  vijeća  u sporazumu 
sa  srpskom  vladom.« 

Tako  je  1.  prosinca  1918.  prestala  postojati  posebna  »država 
Slovenaca,  Hrvata  i Srba«,  koja  je  postala  29.  listopada  1918^ 
kad  je  u nju  stupila  »nezavisna  država«  Hrvatska  (s  Dalmacijom, 
Slavonijom  i Rijekom). 

U Zagreb  je  2.  prosinca  1918.  na  večer  došla  prva  vijest,  da 
je  sinoć  u Beogradu  stvorena  kraljevina  Srba,  Hrvata  i Slove- 
naca. Onaj  malobrojan  svijet,  koji  je  pristajao  uz  Svetozara  Pri- 
bićevića,  te  koji  je  pod  zaštitom  policije  već  desetak  dana  vladao 
zagrebačkom  »ulicom«,  počne  odmah  manifestirati  po  kavanama, 
gdje  se  obično  i sastajao.  Manifestacije  za  novo  stvorenu  kralje- 
vinu budu  prenesene  iz  kavana,  u kazalište.  Sutradan  su  Pribiće- 
vićevi  ljudi  htjeli  manifestirati  po  ulicama*  ali  ih  nije  bilo  dosta 
za  pristojnu  povorku.  Zato  u jutro  provale  sveučilišni  đaci  i 
drugi  ljudi  u zagrebačke  srednje  škole,  gdje  silom  prekinuše 
obuku,  te  gimnazijalce  i realce  odvedoše  na  ulice,  da  u povorci 
manifestiraju  gradom  za  novu  državu.  Ova  se  manifestacija  po- 
novila 5.  prosinca,  kada  je  srednjoškolska  mladež  u povorci  pošla 
u stolnu  crkvu,  gdje  je  nadbiskup  dr.  Ante  Bauer  odslužio  »Te 
Deum«. 

Ljudi,  koji  su  ove  manifestacije  vodili,  ne  postupahu  nimalo 
taktično.  Na  ulicama  se  vrijeđalo  sve,  što  je  hrvatskomu  narodu 

milo  i sveto.  Zagrebački  građani  škripahu  zubima,  ne  mogući 
doličnim  načinom  suzbiti  ovu  akciju,  u kojoj  gledahu  »tuđe  pr- 
ste« i najmljene  ljude.  Tako  se  bez  ikakove  potrebe  izazivalo 
Hrvate,  da  reagiraju  na  ove  manifestacije.  Reakcija  je  uslijedila 
još  istoga  dana  (5.  prosinca  1918.)  poslije  podne,  kada  je  oveći 
broj  hrvatskih  vojnika  25.  i 53  pukovnije  pošao  gradom  manife- 
stirati za  hrvatsku  republiku.  Mnogi  vojnici  bijahu  oboružani. 
Za  njihovu  je  namjeru  po  svojim  uhodama  doznao  dr.  Grga 
Anđelinović,  šef  policije  u Zagrebu.  On  je  u neke  kuće  na  J e 1 a- 
čićevom  trgu  smjestio  oboružane  vojnike  (mornare),  koji 
dočekaše  vojničke  manifestante.  Tako  je  tamo  do^fo  do  sukoba, 
u kome  su  mornari  lakoumno  iz  mašinških  pušaka  s prozora  2 
kuća  (broj  6 i 21)  pucali  na  vojnike  i na  prolaznike.  Neki  vojnici 
uzvratiše  pucnjavu,  ali  — kako  bijahu  nezaštićeni  na  otvorenom 
trgu  — brzo  podlegoše.  Službeni  je  izvještaj  glasio,  da  je  u tome 
sukobu  poginulo  13  ljudi  (od  toga  9 vojnika),  a ranjeno  je  17 
ljudi  (od  toga  10  vojnika).  Po  gradu  se  pako  govorilo,  da  je  na 
Jelačićevom  trgu  nastradalo  oko  stotinu  ljudi.  Radi  toga  krvo- 
prolića zavladalo  je  u Zagrebu  neopisivo  ogorčenje,  kojemu  ipak 
nitko  nije  smio  javno  dati  izražaja,  da  ne  bude  uapšen.  Novine 
šu  morale  šutjeti,  da  ih  ne  stigne  sudbina  pravaškoga  dnevnika 
»Hrvatske«,  kojemu  je  šef  policije  dr.  Grga  Anđelinović  4.  pro- 
sinca 1918.  z a b r a n i o daljnje  izlaženje. 

Ovim  silovitim  načinom  nije  se  dakako  moglo  Hrvate  pre- 
dobiti  za  novu  državu.  Mnogi  Hrvati  gledahu  u »kraljevini  SPIS« 
samo  nastavak  bivše  Austro-Ugarske.  »Zbogom  naša  29.  listo- 
pada 1918.  polučena  sloboda!«  govorilo  se  po  Hrvatskoj.  To  se 
ne  bi  dogodilo,  da  je  vlast  postupala  obzirno  i s potrebitim  tak- 
tom. 

KAKO  OČEVIDCI  OPISUJU  SUKOB  NA 
JELAČIĆEVOM  TRGU. 

Kako  je  5.  prosinca  1918.  došlo  do  sukoba  na  Jelačićevom 
trgu,  o tom  jedan  od  pobunjenih  hrvatskih  vojnika  iskazuje 
ovako: 

»U  krilu  53.  pješačke 'pukovnije  u Zagrebu  osnovaše  podča- 
snici  Ivan  Perečić,  Dragutin  Mort,  Rudolf  Cecelja,  Ivan  Šimanović 
i Adolf  Svare  revolucionarni  odbor  u cilju,  da  zapriječe  priklju- 

čak  Hrvatske  Srbiji.  Postrojbe  53.  pješačke  pukovnije  postroj iše 
se  5.  prosinca  1918.  u svojoj  vojarni,  odakle  krenuše  po  svoju 
vjernu  braću  domobrance  u vojarnu  25.  domobranske  pješačke 
pukovnije.  Trubljač  ove  25.  pukovnije  zasvira  »Zbjeg«,  te  se 
pripravljeni  domobranci  za  čas  svrstaše  u postrojbe  na  čelu  sa 
svojom  pukovnijskom  glazbom.  Domobrance  su  pripremili  i po- 
veli Petar  Cerovski,  vodnik  Franjo  Kovačić  i stari  tambur  Ivan 
Colarić. 

U uzornom  redu  stupahu  postrojbć  u pravcu  Jelačićevog 
trga  uz  ogromnu  pratnju  rodoljubnoga  građanstva.  Naša  je  na- 
mjera bila  proglasiti  slobodnu  hrvatsku  republiku.  Uz  to  se  pu- 
tem izražavalo  veliko  narodno  ogorčenje  protiv  Srba  povicima: 
»Dolje  srpska  dinastija!  Dolje  kralj  Petar!  Dolje  srpski  militari- 
zam!« Podjedno  se  klicalo  slobodnoj  Hrvatskoj,  Stjepanu  Radiću 
i hrvatskoj  republici. 

Slavosrbi  Pribićević,  Drinković  i Grga  Anđelinović  naniješe 
krvavi  dan  nama,  koji  smo  jedini  imali  smjelosti  i hrabrosti,  da 
govorimo  u ime  hrvatskog  naroda,  pa  da  oprovrgavamo  laži, 
spletke  i povijesno  nasilje,  te  se  suprotstavimo  sramoti,  koja  je 
nanešena  hrvatskom  narodu. 

Dok  su  postrojbe  hrvatske  vojske  u uzornom  redu  predvo- 
dili Ivan  Perečić,  Dragutin  Mort,  Ivan  Colarić,  Rudolf  Cecelja, 
Petar  Cerovski  i Franjo  Kovačić,  u isto  su  vrijeme  slavosrpski 
razbojnici  smjestili  teške  strojne  puške  na  Jelačićevom  trgu,  i to 
na  kućama  broj  4 i 6,  pa  na  Gnezdinoj  kući1)  i na  t.  zv.  Elza 
Fluid  domu2),  a čarkare  po  okolišnim  kućama. 

Slavosrpskom  strojopuškom  na  kući  broj  4 zapovijedao  je 
sokolaš  Miroslav  Javand,  na  kući  broj  6 sokolaš  Marcel  Tičak, 
a na  Gnezdinoj  kući  i na  Elza  Fluid  domu  Židov  Leopold  Deutsch 
i mornarički  časnik  Dragutin  Dolček. 

Netom  stupismo  na  Jelačićev  trg,  odmah  se  po  nama  prosula 
smrtonosna  paljba,  te  je  palo  prvih  par  žrtava.  Vođe  nisu  napu- 
stili vojnike,  nego  odmah  po  tradiciji  Hrvata  hladnokrvno  prihva- 
tiše  borbu  na  život  ^smrt,  polegavši  uz  nezaštićene  stroj  opuške. 

Prvom  je  strojopuškom  — na  zaokretu  s Jelačićevog  trga  pre- 
ma Splavnici  — zapovijedao  vodnik  Ivan  Perečić,  uz  kojega  su 
bili  Sentmartoni,  Milan  Sorman  i Rudolf  Gregurin.  Drugom  je 

1)  Na  mjestu  ove  kuće  podignut  je  južni  dio  palače  Gradske  štedionice. 

2)  Ova  se  zgrada  nalazi  na  uglu  Jelačićevog  trga  i Jurdšićeve  ulice. 

strojopuškom  zapovijedao  i pod  najtežim  se  okolnostima  borio 
popularni  jednogodišnji  desetnik  Emil  Perška,  uz  kojega  su  bili 
Dragutin  Mort  i vodnik  Franjo  Kovačić.  Oni  su  do  zadnjega  časa 
pokrivali  uzmak  preostalih  živih  vojnika  kod  strojnih  pušaka. 
Iza  toga  su  nastavili  borbu  s dobro  zaklonjenim  i zaštićenim  ne- 
prijateljem sve  do  prvoga  sumraka,  kada  je  konačno  čitav  bata- 
ljun 5.  srpskog  puka  zauzeo  postave  na  Jelačićevom  trgu  i na 
Splavnici.  Trećom  je  strojopuškom  zapovijedao  poručnik  Vinko 
Nemčić,  kojemu  su  pomagali  Slavko  Šćukanec,  Artur  Weintraub, 
Ružić  i Gnidicaj  dok  je  četvrtu  stroj  opušku  rukovodio  Rudolf 
Cecelja. 

Na  kuću  broj  4 jurišali  su  Janko  Šešok,  Ljubo  Crnić,  Josip 
Godler,  Ferek  i Antun  Pavleković,  koji  su  brzo  zauzeli  ovo  prvo 
ubojničko  gnijezdo.  Na  drugu  je  neprijateljsku  stroj  opušku  (u 
kući  broj  6)  jurišao  odred  vojnika,  koji  su  vodili  Matija  Vlašić 
i vodnik  Ivan  Šimanović.  Potpomognuti  postrojbama  5.  srpskog 
puka  zauzeše  slavosrpski  plaćenici  — naoružani  bombama  i te- 
škim oružjem  — razne  postave  i zasjede.  Tako  se  svršila  borba 
hrvatskih  vojnika  protiv  daleko  jačeg  neprijatelja. 

U toj  nejednakoj  borbi  izgubilo  je  svoj  život  14  Hrvata, 
poimence:  Slavko  Šćukanec,  Sentmartoni,  Miroslav  Svoboda, 
Viktor  Kolombar,  Miloš  Mrše,  Mato  Gašparović,  Mijo  Staničer, 
Stjepan  Jureša,  Josip  Lupinski,  Ferdo  Veršec,  Nikola  Ivša,  Dra- 
gutin Kostelac,  Andro  Martinko  i Antun  Tašner-Juričić.« 

Ovaj  izvještaj  znatno  dopunjuje  Srbin  dr.  Branko  Kojić, 
koji-  je  u borbi  na  Jelačićevom  trgu  sudjelovao  kao  član  »Srpsko- 
ga Sokola«.  On  mi  je  odmah  sutradan  (6.  prosinca  1918.)  6voje  do- 
življaje opisao  ovako: 

»Nešto  iza  1 sat  dobio  je.  »Sokol«  telefonsku  zapovijed,  da 
strojopuščani  odio  pošalje  na  Jelačićev  trg,  budući  da  se  je  već 
u jutro  govorilo,  da  će  vojnici  izaći  iz  vojarna  i manifestirati. 
Nato  je  160  ljudi  (mornari  s Narodnom  stražom)  krenulo  s 3 
strojopuške  pa  Jelačićev  trg.  Njima  je  zapovijedao  poručnik 
Dolček.  Na  trgu  su  rastjerali  svijet  i zaposjeli  ulaze  u pokrajne 
ulice. 

Oko  2 sata  čula  se' u Ilici  buka.  Dolazili  su  vojnici,  pred  ko- 
jima je  išla  glazba.  Ovi  su  vojnici  putem  na  uglu  Ilice  i Franko- 
panske  ulice  razoružali  jednu  četu  Akademske  garde,  koja  je  išla 
(na  Markov  trg)  pred  Narodno  vijeće. 

Mornari  su  se  povukli  u kuće  na  Jelačićevom  trgu.  Puške 
su  smjestili  u kuće  broj  4,  6 i 21,  ali  ne  zato,  da  bi  u slučaju  bitke 
imali  zgodniji  položaj,  nego  samo  zbog  toga,  da  ne  bi  time  izazi- 
vali vojnike. 

Međutim  se  Jelačićev  trg  napunio  oboružanim  vojnicima.  Sa 
sobom  su  imali  nekoliko  strojopušaka,  koje  su  smjestili  kraj  spo- 
menika. Naskoro  je  započelo  i pucanje.  Ipak  su  svi  mislili,  da  će 
se  stvar  mirno  svršiti.  Kada  su  počeli  jače  (u  zrak)  pucati,  iziđe 
pred  njih  sokol  Tičak,  te  im  reče,  neka  budu  mirni  i neka  ne 
pucaju.  Vojnici  su  ga  prekidali  povicima  »Živila  republika!« 
»Dolje  kralj!«  i t.  d.  Napokon  je  prasnuo  hitac  i Tičak  se  srušio 
mrtav. 

Sada  je  započela  najžešća  pucnjava.  Pucalo  se  jednako  jako 
s obje  strane.  Vojnici  se  odmah  povukoše  ispred  Fellerove  kuće 
(broj  21),  gdje  je  bio  najjači  odio  mornara.  Svi  su  vojnici  pošli 
prema  Dugoj  ulici.  U to  su  vojnici  provalili  u Popovićevu  kuću 
(broj  4.).  Kako  mornari  pripovijedaju,  vojnici  su  prodrli  u kuću 
otraga  (iz  ulice  Pod  zidom),  jer  je  glavni  ulaz  (s  Jelačićevog  trga) 
bio  zaposjednut  od  mornara.  Tu  su  vojnici  oteli  strojnu  pušku, 
dok  su  se  mornari  razbježali  većinom  u kuću  broj  6. 

Sad  je  strojna  puška,  kojom  je  zapovijedao  desetnik 
Deutsch,  počela  s kuće  broj  21  pucati  na  Popovićevu  kuću  toli 
jako,  da  su  se  vojnici  odavle  razbježali.  Na  iličkom  pločniku  ih 
je  8 mrtvih  ležalo  pokraj  jedne  mlake  krvi.  Nato  se  mornari  po- 
vratiše  u Popovićevu  kuću,  gdje  su  ponovno  zauzeli  svoju  stro- 
j opušku. 

Protivnički  Vormeisteri,  koji  su  pucali  iz  stroj  opuške,  ubi- 
jeni su  odmah  na  početku  kao  i sam  njihov  natporučnik  Miroslav 
Svoboda.  Uslijed  jakog  pucanja  strojopuške  s kuće  broj  21  po- 
vukli su  se  vojnici  u pokrajne  ulice.  Većina  ih  se  razbježala,'  te  je 
na  Jelačićevom  trgu  zavladao  priličan  mir.  Zato  su  kola  gradske 
aprovizacije  odvažala  (u  Zakladnu  bolnicu  Mil.  braće)  mrtve,  a 
valjda  i ranjene  vojnike.  Mornari  su  ostali  u kućama  sve  do  nešto 
iza  5 sati,  dok  nisu  stigle  srpske  čete.  Od  mornara  su  2 ubijena, 
a osam  ih  je  ranjeno;  dvojica  su  bila  teško  ranjena,  a ostali  su 
mogli  sami  ići.  To  sam  čuo,  kada  je  rekao  sam  poručnik  Dolček. 

Vojnici  su  neke  strojopuške  ostavili  na  Jelačićevom  trgu, 
a.  s drugima  su  pobjegli.  Jedna  je  grupa  vojnika  iza  toga  htjela 

navaliti  na  zgradu  »Hrvatskoga  Sokola«.  Međutim  su  u »Sokolu« 
bili  oni  akademičari,  koje  su  vojnici  (na  uglu  Ilice  i Frankopanske 
ulice)  razoružali.  Ovi  su  u »Sokolu«  dobili  puške,  te  su  pošli  u 
susret  vojnicima.  Tako  je  u Nikolićevoj  ulici  došlo  do  puškara  - 
nja,  ali  ipak  nije  nitko  nastradao.  Kada  je  pak  iz  »Sokola«  počela 
pucati  strojna  puška,  razišli  su  se  vojnici.« 

O pripravama  za  sukob  na  JelaČićevom  trgu  postoji  izvješ- 
taj samoga  poručnika  Dragutina  Dolčeka,  koji  glasi  ovako: 

»Bilo  je  točno  1 sat  poslije  podne,  kada  sam  dobio  striktnu 
zapovijed  Narodnog  vijeća:  »Pod  cijenu  vlastitog  života  morate 
ugušiti  revolucijonarni  pokret  austro-ugarskih  pukova«.  Točno 
obaviješten  o pravcu  kretanja  tih  pobunjeničkih  pukova  krenuo 
sam  iz  »Hrvatskoga  Sokola«  sa  60  mornara  svojeg  dobrovoljač- 
kog odreda  i s tri  strojne  puške.  Da  bi  izbjegao  svaku  borbu,  po- 
šao sam  Kukovićevom  ulicom  i Zrinjevcem  na  Jelačićev  trg. 
Pošto'  još  nije  bilo  jasno,  koja  li  je  svrha  i cilj  pobunjenika,  ostao 
sam  u stavu  čekanja  na  JelaČićevom  trgu.  Međutim  je  prva  kolo- 
na pobunjenih  vojnika  razoružala  i raspršila  odred  policijske 
straže  kod  Mesničke  ulice.  Druga  je  pak  kolona  isto  tako  razo- 
ružala i raspršila  Akademsku  gardu  u Frankopanskoj  ulici,  a obje 
su  kolone  krenule  prema  JelaČićevom  trgu.  Vjeran  ideji  i zadatku, 
odlučio  sam  prihvatiti  barikadnu  borbu  na  JelaČićevom  trgu.  U tu 
sam  svrhu  izdao  slijedeći  raspored:  jednu  sam  strojnu  pušku  i 15 
mornara  odredio  u kupulu  Zakladne  bolnice,  drugu  strojnu  pušku  i 
opet  15  mornara  u prvi  kat  zgrade  Elza-Fluid  na  uglu  Jurišićeve 
ulice  i Jelačićevog  trga,  dok  sam  s 30  mornara  i s jednom  stroj- 
nom puškom  pošao  u prvi  kat  zgrade  Rosia-Fonsier,  koja  se  na- 
lazi u sredini  Jelačićevog  trga  (broj  6).« 

S jednoga  je  prozora  dogođaje  na  JelaČićevom  trgu  proma- 
trao dr.  Ivan  Pernar,  koji  je  u narednom  broju  Radićevog 
»Doma«  taj  sukob  opisao  ovako: 

»Oko  tri  sata  i četvrt  začuje  se  od  strane  Ilice  klicanje: 
»Živila  republika!«  Dolazilo  je  najmanje  600  oboružanih  vojnika 
sa  dvije  mašinske  puške.  S Popovićeve  kuće  (na  JelaČićevom 
trgu  broj  4)  htjelo  se  pucati  na  momčad.  Nato  je  više  vojnika 
podiglo  u zrak  puške  i na  puškama  bijele  marame,  vičući:  »Mi 
ne  ćemo  pucati.  Nemojte  ni  Vi,  nego  nam  dajte  mašinske  puške«. 
Za  čas  bude  predana  mitraljeza  u kući  broj  4.  Nato  je  glazba 
zasvirala  »Lijepa  naša  domovina«.  Vojnici  pođoše  u kuću  broj  6, 

da  im  i oni  predadu  mašinsku  pušku.  U to  vrijeme  čuli  su  se  po- 
novno poklici,  da  republikanci  ne  će  pucati,  samo  neka  ne  pu- 
caju kraljevci.  Ne  znam,  što  se  događalo  u kući  broj  6;  samo  je 
pao  jedan  hitac,  našto  je  napolje  izletilo  6 do  8 vojnika.  Oko  15 
vojnika  vratilo  se  natrag  u kuću.  Što  se  sada  unutra  događalo 
ne  znam;  ali  nakon  nekoliko  časaka  čuo  se  prasak  pušaka.  Pla- 
nuše  puške  u veži  kuće  broj  6,  a vojnici  nagnuše  jedan  preko 
drugoga,  te  jedan  ostade  ležati  pred  vežom.  Sada  počnu  rikati 
mitraljeze,  i to  prva  republikanska  od  palače  Prve  hrvatske  šte- 
dionice, druga  iz  kuće  broj  6 na  Jelačićevom  trgu,  treća  iz  Felle- 
rove  kuće  ( na  uglu  Jurišićeve  ulice  i Jelačićevog  trga),  četvrta 
kod  svjetiljke  lijevo  od  Jelačićevoga  spomenika,  a peta  je  bila 
postavljena  iza  samoga  spomenika.  Palo  je  mnogo  žrtava.  Ja 
sam  vidio,  kada  su  došla  platonska  kola,  da  odvezu  mrtve  i ra- 
njene. Kraj  Jelačićevoga  spomenika  bila  su  šestorica.  Nekolicina 
se  zaklonila  iza  spomenika,  ležeći  potrbuške;  ovi  su  se  šćućurili, 
da  se  zaštite  od  taneta.  Jedan  ili  dva  bijahu  do  smrti  ubijeni. 
Pucalo  se  iz  Fellerove  kuće  i sa  strane  od  ulice  Marije  Valerije. 
(U  zahodu  na  uglu  Jelačićevog  trga  i ulice  Marije  Valerije  bijahu 
smješteni  oboružani  članovi  »Srpskoga  Sokola«),  Tako  su  ubijeni 
još  i preostali  vojnici.  Kad  je  pucnjava  prestala,  digne  se  jedan 
mališ,  koji  je  bio  ranjen  u desnu  ruku,  radi  čega  je  ljevicom  držao 
desnicu.  Od  gomile  kod  spomenika  ostade  živ  jedan  jedini.  Kada 
su  kola  došla  po  mrtve,  ustade  taj  — bio  je  narednik,  a sav  krvav 
od  glave  do  pete,  — pa  zapita,  gdje  da  se  opere  i gdje  li  je  lije- 
čnik. Krv  je  natopila  granitni  postav  bana  Jelačića  i okolišni 
pločnik.  Užasna  slika!  Ljudi  su  od  znatiželje  dolazili,  te  su  bez 
srca  gazili  po  krvi.« 

RASPRAVA  NA  VOJNOM  SUDU  RADI  SUKOBA 
NA  JELAČIĆEVOM  TRGU. 

Žalostan  slučaj  s vojnicima  od  5.  prosinca  izrabilo  je 
predsjedništvo  »Narodnog  vijeća«,  u tu  svrhu,  da  zatre  hr- 
vatsku vojsku.  Zato  je  već  10.  prosinca  izdalo  ovu  obavi- 
jest: »Prema  sporazumu  između  Narodnog  vijeća  u Zagrebu,  te 
vlade  i vrhovne  komande  u Srbiji,  došla  je  u Zagreb  vojna  misija 
Srbije,  koja  će  zajednički  s vojnim  odsjekom  Narodnog  vijeća 
izvršiti  reorganizaciju  stare  vojske  na  našem  narodnom  prostoru, 
oslobođenom  od  Austro-Ugarske,  na  taj  način,  što  će  se  stara 

vojska  otpustiti  kući,  a na  mjesto  nje  obrazovati  nova  mlada 
narodna  vojska  uz  pomoć  jugoslovenskih  legija,  koje  će  doći  iz 
Srbije,  da  budu  kader  novim  pukovnijama.  Nove  će  pukovnije 
dobiti  nove  brojeve  i nova  svoja  narodna  imena  prema  krajevi- 
ma i mjestima,  u kojima  će  se  obrazovati.  Ove  nove  pukovnije 
sačinjavat  će  uz  dosadašnju  vojsku  Srbije  jednu  jedinstvenu 
vojsku  naše  jedinstvene  države  Hrvata,  Srba  i Slovenaca.  Šef  je 
ove  misije  pukovnik  Milan  Pribićević.  Misija  je  već  otpočela  svoj 
rad  i nalazi  se  zajedno  s odsjekom  za  Narodnu  obranu  u zgradi 
vojnoga  zapovjedništva.  U sastav  ove  misije  ušla  je  dosadašnja 
delegacija  srpske  vrhovne  komande  kod  Narodnog  vijeća«. 

U Zagrebu  je  27.  prosinca  1918.  započela  pred  vojnim  su- 
dom glavna  rasprava  protiv  23  vojnika  radi  bune,  koju  su  poči- 
nili 5.  prosinca.  Od  pripadnika  53.  pješačke  pukovnije  bili  su 
optuženi  vodnici  Ivan  Perečić,  Dragutin  Mort  i Josip  Šimatović, 
desetnik  Adolf  Schwartz,  razvodnik  Janko  Herceg,  te  pješaci 
Mirko  Drobac  i Janko  Pomjan;  od  pripadnika  25.  domobranske 
pukovnije  vodnik  Rudolf  Cecelja,  desetnik  Ivan  Babić,  razvod- 
nici  Andrija  Fijan  i Franjo  Kovačić,  te  pješaci  Mirko  Milošak, 
Franjo  Gašparac,  Marko  Majsl,  Mirko  Vragović,  Blaž  Barac, 
Tomo  Potlaček,  Konrad  Škreblin,  Stjepan  Tresoglavec,  Josip 
Ruklić,  Stjepan  Crnčec  i Marko  Koren,  a od  2.  bosansko-hercego- 
vačke  pukovnije  Mustafa  Bašagić. 

Vojno  ih  je  odvjetništvo  optužilo,  da  su  — nakon  pretho- 
dnoga dogovora,  da  će  manifestirati  gradom  za  republiku,  — 
sastavili  povorku  od  150  momaka  od  53.  pješačke  pukovnije,  ko- 
jima se  priključila  povorka  od  100  momaka  od  25.  domobranske 
pukovnije.  Vojnici  su  oboružani  puškama  i dvjema  strojnim 
puškama  pošli  kroz  Ilicu  prema  Jelačićevom  trgu,  te  su  putem 
kod  Frankopanske  ulice  'razoružali  izaslanu  ophodnju  Akadem- 
ske garde.  Napokon  su  strojnim  puškama  zaposjeli  Jelačićev  trg, 
gdje  su  oštro  nabijene  strojne  puške  postavili  protiv  četa,  posla- 
nih od  vlasti,  te  su  ih  napadajem  prinudili  na  predaju  jedne 
strojne  puške  i strojopuščanom  vatrom  poduzeli  navalu,  da  osvoje 
i drugu,  pri  čemu  je  poginulo  15  ljudi,  od  čega  i dvojica  od  mom- 
čadi, koja  je  bila  protiv  njih  poslana,  a preko  20  što  jače  što  sla- 
bije ranjenih«. 

Raspravi  je  predsjedao  potpukovnik  Kasumović,  a vodio  je 
major  Burkhart.  Optužbu  je  zastupao  vojni  odvjetnik  Ivo  Stožir, 

a optužene  su  branili  vojni  aditori  Ugrinov  i Vranković,  te  za- 
grebački odvjetnici:  dr.  Radivoj  Walter,  dr.  Schick  i Sporčić. 

Glavna  je  rasprava  potrajala  3 dana.  Uz  ostale  svjedoke  bili 
su  preslušani  također  zapovjednici  25.  i 53.  pukovnije:  pukovnik 
Kućak  i potpukovnik  Petrović.  Njihovi  su  iskazi  prikazali  duh, 
koji  je  vladao  u hrvatskoj  vojsci.  Kućak  je  rekao,  da  je 
po  nalogu  Narodnog  vijeća  pročitao  domobrancima  adresu 
Narodnog  vijeća  i odgovor  regenta  Aleksandra.  Kad  je  iza  toga 
čitanja  kliknuo  dinastiji  Karađorđević,  odazvala  se  jedva  polo- 
vica domobranaca;  naprotiv  su  kod  poklika  Hrvatskoj  sudjelo- 
vali gotovo  svi.  Još  je  zanimiviji  iskaz  potpukovnika  Petrovića. 
On  je  vojnicima  53.  pukovnije  održao  govor,  u kojemu  je  pri- 
kazao postanak  kraljevine  Srba,  Hrvata  i Slovenaca,  pa  je  taj 
svoj  govor  svršio  poklikom  kralju  Petru.  Tomu  se  pokliku  oda- 
zvalo samo  nekoliko  momaka,  dok  su  se  u pozadini  čuli  povici: 
»Živila  republika!«  Petrovića  je  zapitao  odvjetnik  Walter,  dali  je 
primijetio,  da  momčad,  koja  se  vratila  s fronta,  tjera  republikan- 
sku agitaciju.  Nato  je  Petrović  odgovorio:  »Momčad  je  zadoje- 
na republikanizmom«.  Na  pitanje  pak,  da  li  je  bilo  pijanih  vojni- 
ka, odgovorio  je  Petrović,  da  ih  je  zaista  bilo,  premda  je  bilo  za- 
branjeno prodavanje  pića  u kantini.  Ustanovilo  se,  da  hrvatski 
vojnici  25.  i 53.  pukovnije  nisu  htjeli  priseći  vjernost  srpskom 
kralju  Petru. 

Poslije  dovršene  rasprave  proglasio  je  vojni  sud  istom  6. 
siječnja  1919.  presudu,  kojom  se  Ivan  Perečić  osuđuje  na  10  go- 
dina zatvora,  Rudolf  Cecelja  i Josip  Šimatović  na  7 godina,  Dra-  * 
gutin  Mort,  Adolf  Schvvartz,  Ivan  Babić,  Janko  Herceg  i Franjo 
Kovačić  na  3 godine  i 6 mjeseci,  a Janko  Pomjan,  Mirko  Milošak, 
Franjo  Gašparović,  Marko  Majsl,  Mirko  Vragović,  Blaž  Barac, 
Tomo  Potlaček,  Konrad  Škreblin,  Stjepan  Tresoglavee,  Josip 
Ruklić,  Stjepan  Crnčec  i Marko  Koren  na  1 godinu  do  1 godine 
i 6 mjeseci.  Sve  su  ove  kazne  većim  dijelom  izdržane,  a tek  ma- 
njim dijelom  oproštene. 

PRVO  MINISTARSTVO  KRALJEVINE  SHS. 

Regent  je  Aleksandar  u ime  kralja  Petra  20.  prosinca  1918. 
imenovao  prvu  zajedničku  vladu  za  kraljevinu  Srba,  Hrvata  i Slo- 
venaca. Ministrom  predsjednikom  postade  Stojan  Protić,  a pot- 


59 


Prvo  ministarstvo  kraljevine  SHS 


predsjednikom  dr.  Antun  Korošec.  Od  srbijanskih  stranaka  do- 
biše radikali  uz  Protića  još  dva  ministra,  poimence:  dra  Momčila 
Ninčića  za  financije  i Milana  Kapetanovića  za  građevine;  od  sa- 
mostalne radikalne  stranke  postade  Ljuba  Davidović  ministrom 
prosvjete,  a Velislav  Vulović  ministrom  željeznica  (saobraćaja); 
od  radikalnih  disidenata  postade  Marko  Trifković  ministrom 
pravde;  od  liberalaca  (nacionalista)  postade  Stojan  Ribarac  mi- 
nistrom trgovine  i industrije,  a od  naprednjaka,  postade  Miloje 
Jovanović  ministrom  ishrane  i obnove  zemlje.  Hrvatska  i Slavo- 
nija dobiše  4 ministra,  poimence  od  hrvatsko-srpske  koalicije: 
Svetozara  Pribićevića  za  unutrašnje  poslove  i dra  Edu  Lukinića 
za  pošte  i brzojave,  zatim  od  Starčevićeve  stranke  prava  dra 
Živka  Petričića  za  poljoprivredu,  a od  socijalno-demokratske 
stranke  Vitomira  Korača  za  socijalnu  politiku.  Bosna  i Hercego- 
vina dobiše  3 ministra,  i to  Srbina  dra  Uroša  Krulja  za  narodno 
zdravlje,  Hrvata  dra  Tugomira  Alaupovića  za  vjere  i muslimana 
dra  Mehmeda  Spahu  za  šume  i rude.  Slovenija  je  dobila  2 mi- 
nistra: dra  Korošca  od  Slovenske  ljudske  (pučke)  stranke  i dra 
Alberta  Kramera  od  Jugoslovenske  demokratske  stranke;  Kra- 
mer  postade  ministrom  za  izjednačenje  zakona  i za  pripreme  oko 
Ustavotvorne  skupštine  (konstituante).  Dalmaciju  će  u vladi  za- 
stupati dr.  Ante  Trumbić  kao  ministar  vanjskih  posala,  a Crnu 
Goru  Miroslav  Rajčević  kao  ministar  boz  lisnice.  Vojvodina  nije 
dobila  nijednoga  ministra,  a ministrom  vojske  i mornarice  po- 
stade general  Mihajlo  Rašić. 

Čim  je  ministarstvo  bilo  imenovano,  odmah  se  u Hrvatskoj 
primijetilo,  da  je  u njemu  premalo  Hrvata.  Od  20’  ministara  imaju 
Srbi  13,  Hrvati  4,  Slovenci  2,  a muslimani  1 ministra.  Svaka  srbi- 
janska stranka  dobila  je  u ministarstvu  svoga  predstavnika,  a na 
2 tada  u hrvatskom  narodu  najjače  stranke  (seljačku  i pravašku) 
nije  se  kod  sastava  ministarstva  uzeo  nikakav  obzir. 

U to  vrijeme  spremao  se  hrvatski  narod,  da  oslobodi  Me- 
đimurje, kamo  nije  doprla  srpska  vojska.  Dobrovoljne  hrvatske 
čete  provališe  24.  prosinca  1918.  u Međimurje,  odakle  je  pred 
njima  uzmaknula  madžarska  posada  bez  jačeg  otpora.  Hrvati, 
koji  su  činili  95  postotaka  svih  žitelja  u Međimurju,  primiše  ovu 
okupaciju  s velikim  veseljem. 

U Beogradu  se  29.  prosinca  1918.  sastala  srpska  Narodna 
skupština,  pred  koju  je  ministar  predsjednik  Protić  iznio  adresu 
»Narodnog  vijeća«,  koju  je  1.  prosinca  pročitao  dr.  Ante  Pavelić. 
i odgoVor  regenta  Aleksandra.  Oba  ova  državna  spisa  odobrila  je 
narodna  skupština  na  prijedlog  Ljube  Jovanovića.  Time  je  kra- 
ljevina Srbija  zakonitim  načinom  dala  »političku  potvrdu  svrše- 
nom djelu  ujedinjenja  Srba,  Hrvata  i Slovenaca«. 

Hrvati  su  očekivali,  da  će  isti  državni  spisi  doći  i pred 
hrvatski  sabor,  koji  nije  29.  listopada  1918.  bio  raspušten. 
Time  bi  onaj  akt  od  1.  prosinca  1918.  i sa  strane  kraljevine  Hr- 
vatske dobio  oblik  zakona,  kako  mu  ga  29.  prosinca  dade  srpska 
Narodna  skupština  sa  strane  kraljevine  Srbije.  Međutim  se  sve- 
moćni Svetozar  Pribićević  odlučno  protivio,  sazivu  hrvatskoga 
sabora,  jer  je  znao,  da  u njemu  ne  bi  akt  od  1.  prosinca  prošao 
jednoglasno  i bez  kritike.  Posve  je  sigurno,  da  bi  protiv  prihvata 
sjedinjenja  Hrvatske  sa  Srbijom  glasovalo  12  narodnih  zastup- 
nika Hrvatske  stranke  prava,  3 zastupnika  Hrvatske  pučke  se- 
ljačke, 6 Stračevićanaca  i 2 koalirca,  a možda  i jošte  koji  narodni 
zastupnik  i virilist1  hrvatskoga  sabora.  Pribićević  dapače  ne  htjede 
ove  spise  iznijeti  niti  pred  središnji  odbor  »Narodnog  vijeća«, 
premda  bi  to  morao  učiniti,  jer  se  delegacija  »Narodnog  vijeća« 
nije  u Beogradu  držala  zaključka  i naputaka,  koji  su  primljeni  u 
sjednici  »Narodnog  vijeća«  od  24.  studenoga  1918. 

Radi  ovih  propusta  počeli  su  rodoljubni  Hrvati  akt  od  1. 
prosinca  1918.  smatrati  revolucionarnim  činom,  koji  namje- 
rice  nije  bio  kasnije  uzakonjen  po  hrvatskom  saboru. 
Slično  su  o tomu  aktu  držali  mnogi  Crnogorci,  premda  je  »velika 
narodna  skupština  srpskoga  naroda  u Crnoj  Gori«  26.  studenoga 
1918.  u Podgorici  zaključila,  »da  se  kralj  Nikola  I.  Petrović  Nje- 
goš  i njegova  dinastija  zbaci  s crnogorskog  prijestolja,  pa  da  se 
Crna  Gora  s bratskom  Srbijom  ujedini  u jednu  državu  pod  di- 
nastijom Karađorđevića,  te  ovako  ujedinjena  stupi  u zajedničku 
otadžbinu  našega  troplemenog  naroda  Srba,  Hrvata  i Slovenaca«. 

Ministarstvo  je  u Beogradu  nastojalo,  da  po  mogućnosti 
izbriše  razlike  između  Srba  i Hrvata.  U tu  je  svrhu  22.  prosinca 
1918.  ustanovilo,  da  državna  zastava  kraljevine  SHS  bude 
trobojnica  s vodoravno  položenim  bojama,  i to  gore  modra,  u 
sredini  bijela,  a dolje  crvena.  Pored  ove  zastave,  koja  označuje 

državnost,  mogu  se  upotrebljavati  također  narodne  i uobičajene 
zastave.  Za  državni  grb  uzima  se  bijeli  dvoglavi  orao,  koji 
imade  na  prsima  štit,  podijeljen  u 2 manja  polja.  Na  desnom  je 
polju  crveni  križ  sa  4 kresala  u podobi  slova  C.  To  je  grb  Srbije. 
Lijeva  polovica  grba  imade  šahovsku  ploču  sa  25  kocaka  bijele 
i crvene  boje.  To  će  biti  grb  Hrvatske.  Donje  manje  polje  pre- 
dočuje grb  Slovenije  (stare  Ilirije):  na  plavom  polju  bijeli  polu- 
mjesec okrenut  prema  gore,  a između  njegovih  krakova  3 bijele 
zvijezde  svaka  sa  6 pera. 

Osim  toga  je  ministarstvo  22.  prosinca  zaključilo,  da  se 
imade  proglasiti  ravnopravnost  latinice  i ćirilice 
na  čitavom  teritoriju  kraljevine  SHS.  Jednako  se  na  čitav  državni 
teritorij  prenašaju  ustavna  i građanska  prava  kraljevine  Srbije. 
— U sjednici  od  22;  siječnja  1919.  stvorilo  je  ministarstvo  zaklju- 
čak, da  se  ima  ukinuti  stari  Julijanski  kalendar,  koji  13  dana 
zaostaje  za  Gregorijanskim  kalendarom.  Stari  kalendar  pre- 
staje važiti  14.  (27.)  siječnja  1919.  Sutradan  imaju  svi  državni 
uredi  računati  po  novom  kalendaru  kao  28.  a ne  15.  siječnja. 
(Ovdje  treba  spomenuti,  da  je  stari  kalendar  i nadalje  ostao  u 
porabi  grčko-istočne  crkve). 

Teška  je  briga  morila  hrvatski  narod,  što  li  će  biti  s papir- 
natim novcem?  Naredbom  ministra  financija  dra  Momčila  Nin- 
čića  od  25.  prosinca  1918.  bijaše  određeno  žigosanje  i popis  pa- 
pirnatog novca  austro-ugarske  banke  na  teritoriju  kraljevine 
SHS.  Tako  se  na  proljeće  g.  1919.  ustanovilo,  da  je  u cijeloj  dr- 
žavi 5.320  milijuna  593.215  kruna.  Žigosanje  se  obavilo  toli  lako- 
mišljeno,  da  su  kasnije  mogli  ljudi  iz  Austrije  i Ugarske  dovažati 
krune,  te  ih  sami  providjeti  pravim  ili  krivotvorenim  žigom. 
Svatko  je  uviđao,  da  ministarstvo  ne  zna  ili  ne  će  zaštititi  naš 
novac. 


NEZADOVOLJSTVO  SE  U HRVATSKOJ 
POJAČALO  GODINE  1919. 

Početkom  g.  1919.  počele  su  hrvatske  novine  donašati  vijesti, 
da  časnici  i podčasnici  srbijanske  vojske  u Hrvatskoj  i Slavoniji 
batinaju  vojnike,  dapače  i građanske  osobe,  naročito  seljake. 
To  je  izazvalo  ogorčenje  cijeloga  naroda  hrvatskog,  jer  je  kod 
nas  još  g.  1869.  hrvatski  sabor  ukinuo  batinanje.  Naskoro  se  za 
vojskom  povelo  i oružništvo  (žandarmerija).  Mnogobrojni  novi 

oružnici  (većinom  Srbi)  batinahu  hrvatske  seljake  bez  ikakova 
razloga,  često  samo  radi  toga,  što  se  seljaci  očitovahu  za  repu- 
blikansko uređenje  države.  Ovakvi  oružnici  obično  nisu  imali 
dovoljnog  poznavanja  zakona,  a još  manje  moralne  snage.  Zato 
su  kod  zlostavljanja  hrvatskih  seljaka  govorili,  da  to  čine  »u  ime 
kralja  Petra«.  Običavahu  dodavati,  da  je  »Srbin  njegov  gospodar 
i Bog«;  zato  bi  seljaka  silili,  da  mora  »kleknuti  pred  šajkačom«. 
Nije  čudo,  što  je  tolika  surovost  urodila  kod  hrvatskih  seljaka 
mržnjom  na  novu  državu,  u kojoj  oružnici  ugrožavaju  narodu 
život,  mjesto  da  mu  čuvaju  imovinu. 

Istodobno  se  u Hrvatskoj  mnogo  raspravljalo  o tomu,  hoće 
li  kraljevina  SHS.  biti  uređena  centralistički  ili  federalistički. 
Pribićević  i njegovi  prijatelji  (većinom  Srbi)  bijahu  za  kruti  cen- 
tralizam, po  kome  treba  da  cijelo  zakonodavstvo  i uprava  države 
dolaze  iz  Beograda.  U tu  svrhu  osnovao  je  Pribićević  16.  veljače 
,1919.  na  sastanku  u Sarajevu  novu  »stranku  jugoslavenske  demo- 
kracije«. Naprotiv  se  Starčevićanci  i mnogi  drugi  Hrvati  opre- 
dijeliše  za  federalizam,  po  kome  bi  samo  stanovite  ustanove  (n. 
pr.  kralj,  vojska  i vanjsko  ministarstvo)  bile  zajedničke  za  cijelu 
državu,  dok  bi  za  preostale  poslove  svaki  dio  države  (dakle 
Srbija,  Hrvatska,  Bosna,  Slovenija,  Crna  Gora  i Vojvodina)  imao 
posebnu  vladu  i sabor. 

U Bjelovaru  je  potpukovnik  Petar  Teslić  godine  1919. 
izdao  naredbu,  kojom  propisujebatinanje  ovim  riječima: 
»Uvreda  kralja  ili  republikanstvo  kažnjava  se  (i  za  civile)  s 25 
batina.  Propusti  u stražarskoj  i inoj  službi  kažnjavaju  se  s 25 
batina.  Vojni  bjegunci  se  kažnjavaju  s 25  batina.  Ako  rodbina  ne 
izda  vojnoga  bjegunca,  stavit  će  se  u zatvor  svi  članovi  njegove 
obitelji  dotle,  dok  on  ne  dođe  u Bjelovar.  Isti  je  postupak  s onima, 
koji  se  ne  odazovu  vojnom  pozivu,  kad  ih  se  pozove  pod  oružje. 
Prekoračenje  dopusta  kažnjava  se  s 5 batina  za  jedan  dan  preko- 
račenja, a za  svaki  daljnji  dan  2 batine  više.  Tko  ukrade  vrijednost 
do  200  kruna,  kaznit  će  se  s 15  batina,  do  500  kruna  s 20  batina, 
a do  1000  kruna  s 25  batina.« 

U Sarajevu  je  početkom  veljače  g.  1919.  održana  velika 
skupština  tamošnjih  Srba.  Tom  se  prigodom  dr.  Milan  S r š k i ć 
odlučno  izjavio  protiv  bilo  kakve  pokrajinske  autonomije,  jer  da 
»sve  mora  ići  u Beograd«.  On  je  dapače  svoj  govor  završio  po- 
klikom: »Živila  Velika  Srbija!« 

Novi  hrv.  ban  dr.  Ivan  Pale  ček  je  na  taj  položaj  došao 
mjesto  zubara  dra  Ante  Pavelića,  kojega  su  tražili  Starčevićanci. 
— Paleček  je  odmah  ponizio  bansku  čast  izjavom,  da  će  sve 
raditi  po  uputama  iz  Beograda,  jer  da  banska  vlada  nije  više 
autonomna,  kako  je  bila  od  g.  1868.  do  g.  1918. 

Pribićević  je  kao  ministar  unutarnjih  posala  sredinom 
veljače  g.  1919.  na  skupštini  u Sarajevu  odlučno  navijestio  beo- 
gradski centralizam  riječima:  »Ima  elemenata,  koji  zastupaju 
tezu,  da  naša  država  doduše  može  imati  jednu  zajedničku  vladu, 
ali  treba  imati  i posebne  pokrajinske  vlade  s posebnim  pokrajin- 
skim zakonodavstvom.  Moje  je  mišljenje,  da  se  s tim  elementom 
moramo  bezobzirno  upustiti  u borbu,  jer  je  to  u interesu  potpu- 
nog izgrađivanja  državnog  jedinstva.  Ja  stojim  na  stanovištu, 
da  se  naša’  država  ima  urediti  potpuno  centralistički.  Ne  može 
biti  kompromisa  između  struje,  koja  želi  centralističko  uređenje 
države,  i one  struje,  koja  hoće  državno  uređenje  na  temelju  po- 
krajinskih autonomija.  Jednako  je  za  mene  izvan  diskusije,  da 
naša  država  mora  biti  monarhija  pod  dinastijom  Karađorđevića. 
Ni  u kakve  kompromise  ne  mogu  se  upuštati  s elementima,  koji 
bi  zastupali  drugo  stanovište«.  Time  je  Pribićević  otvoreno  navi- 
jestio borbu  Stjepanu  Radiću. 


SKUPŠTINA  RADIĆEVE  SELJAČKE  STRANKE. 

U dvorani  zagrebačke  »Streljane«  održana  je  3.  veljače  1919. 
velika  skupština  »Hrvatske  pučke  seljačke  stranke«,  koju  je 
otvorio  predsjednik  Stjepan  Radić. 

U početku  svoga  govora  ističe  Stjepan  Radić,  kako  smo  mi 
svi  očekivali,  da  će  nas  Rusija  osloboditi,  jer  smo  uvidjeli,  da 
oslobađa  narode  samo  onaj,  koji  može  srušiti  surovu  silu  poli- 
cajne  vlasti.  Dostojni  smo  bili  svoje  slobode,  jer  smo  i za  vrije- 
me najjače  sile  i vojske  monarkije  klicali  i radili  za  republiku, 
premda  smo  mogli  svaki  čas  za  to  izgubiti  svoje -glave.  I sada 
dolaze  neki  te  govore,  da  ni  jesmo  vrijedni  slobode,  da  nas  je 
oslobodio  srpski  kundak.  To,  što  se  sada  čini,  nije  samoodređe- 
nje, to  je  potlačivanje  i namitanje  tuđe  volje  i sile.  Nad  nama 
stoji  sada  vlada  bezbožnih  tirana,  koji  sve  svoje  bezboštvo  ispo- 
Ijuju  u svojoj  politici.  S prijezirom  govore  i o Wilsonu.  Svetozar 
Pribićević  rekao  je  jednom:  »Što  mi  toliko  dodijavate  s tim 

Wilsonom.  Mi  ne  trebamo  njegove  orijentacije,  yeć  hoćemo 
englesku  orijentaciju.«  (Povici:  Dolje  Pribićević!)  Zabranili  su 
nam  govoriti  o republici.  Ovi  današnji  bezbošci  najveći  su  krivci, 
i to  ne  samo  pred  zakonom  i ustavom,  v§ć  i pred  čovječjom  sa- 
vješću. Mjesto  sabora  dali  su  nam  srpsku  Narodnu  skupštinu, 
koja  nas  je  opteretila  sa  300  milijuna  dinara  duga.  Hrvatski  je 
ban  postao  podvornikom  ministra  unutrašnjih  djela.  U ime  na- 
rodnog jedinstva,  koje  nam  je  bilo  svagdje  sveto,  pogazili  su 
čovječje  dostojanstvo.  U Ždali  preko  Drave  svukli  su  do  gola 
ljude  i trnovitim  ih  batinama  tukli.  Isto  se  dogodilo  u Severinu, 
Rači,  Popovači,  Grubišnom  polju;  svagdje  su  ljude  batinali,  i to 
samo  za  povik  »Živila  republika«.  Treba  znati,  da  to  nije  zabluda 
pojedinaca,  već  je  to  sistem  srpske  kraljevske  vlade,  koju  ne 
možemo  nipošto  nazvati  svojom  narodnom  vladom.  To  je  sistem 
braće  Pribićevića  (Povici:  »Dolje  vlada!  Dolje  Pribićević!«).  To  je 
sistem  Tiszinih  slugu,  a ne  sistem  srpskog  ili  hrvatskog  seljaka. 
Najgori  ljudi  između  hrvatske  gospode  složili  su  se  s najgorim 
ljudima  srpske  gospode,  te  su  postavili  i priznali  dinastiju  Kara- 
đorđevića.  (Povici:  »Dolje  Pavelić!  Dolje  Anđelinović!«)  U ime 
naroda  govore  i rade  ti  ljudi  protiv  naroda.  Naša  gospoda  misle, 
da  seljak  ne  zna,  što  je  republika.  Kad  bi  slučajno  to  bila  istina, 
mogli  bi  reći  toj  gospodi:  »Slavna  gospodo,  što  ste  radili  kroz 
tisuću  godina,  da  naš  narod  još  danas  ništa  ne  zna?«  — Repu- 
blika znači:  dolje  militarizam,  a militarizam  je  sve  ono,  što  se 
danas  u našoj  domovini  zbiva.  Zato  dolje  militarizam  kraljevstva 
SHS!  Republika  je  politička  jedinica,  gdje  je  radnik  slobodan  sa 
svojim  čekićem,  gdje  je  seljak  slobodan  sa  svojim  plugom.  Ta- 
kova je  republika  u Americi,  a hiljade  je  naših  ljudi  boravilo  i 
živilo  ondje,  vratilo  se  s tim  osjećajima  u domovinu,  pa  s njima 
živi  i sada.  I još  dolaze  ljudi,  koji  govore,  da  naš  seljak  ne  zna, 
što  je  republika.  Republika  je  država  bez  žandarske  sile.  Vlast 
pripada  samo  puku;  narod  je  jedini  suveren.  Kad  smo  srušili  cara, 
treba  pokazati,  da  smo  slobodni  svi,  a ne  samo  oni,  koji  su  po- 
stali ministri.  Mi  smo  4 petine  hrvatskog  naroda,  i kao  takovi 
hoćemo  i zahtijevamo  hrvatsku  republiku  i hrvatsku  konstituan- 
tu,  jer  vidimo,  da  se  ruši  naša  hrvatska  domovina,  koju  ste  vi 
svojim  životom  branili.  Kako  se  može  takovom  narodu  reći,  da 
nije  zaslužio  svoje  slobode,  već  batine  i kundakom  po  glavi?  Mi 
pred  cijelom  Evropom  i njezinom  kult.,  kojoj  smo  uvijek  bilibra- 

nitelji,  tražimo  hrvatsku  konstituantu.  Tražimo  jedinstvo  Slove- 
naca, Hrvata,  Srba  i Bugara.  Svi  mi  znamo,  da  formalno  narodno 
jedinstvo  ne  vrijedi  ništa.  Madžari  su  nas  mamili,  a namamili 
su  samo  našu  pokvarenu  gospodu.  Da  je  nas  tko  g.  1861  pitao, 
što  hoćemo,  mi  bi  pristali  uz  austrijski  režim,  koji  je  bio  barem 
nešto  pošteniji,  nešto  čovječniji  i evropskiji,  pa  ne  bi  išli  u mad- 
žarsku Aziju,  kao  što  ni  sada  ne  ćemo  ići  u srpsku  Aziju.  Hoće- 
mo federativnu  republiku  Srba,  Hrvata,  Slovenaca  i Bugara.  Ho- 
ćemo da  dignemo  dobroga  hrvatskog  učitelja  i pravednoga  suca, 
no  samo  uz  taj  uvjet,  da  si  ne  prisvaja  vlasti.  Oslobodit  ćemo 
ženu,  i dat  ćemo  joj  ista  prava,  kao  što  ih  ima  i muškarac.  Svi 
hoćemo  da  smo  jednaki.  Tim  prepuštamo  samo  narodu  pravo 
odlučivanja  u slobodnoj  hrvatskoj  konstituanti. 

Nakon  toga  uzeo  je  riječ  prof.  dr.  Rudolf  Horvat,  koji 
ističe,  kako  je  sve  ono,  što  je  kroz  decenije  sagrađeno,  sada 
kroz  pedeset  ratnih  mjeseci  uništeno.  Gospoda  se  sada  boje,  da 
će  seljak  postati  boljševik  i razbojnik.  Međutim  naš  seljak  je- 
dino’ ne  voli  rat,  on  će  nastaviti  rat  samo  protiv  rata.  Boljševizam 
uključuje  i komunizam,  dok  naš  seljak  naprotiv  ne  podnosi  ko- 
munizma, te  zato  i nije  pravi  boljševik.  U komunističkoj  je  dr- 
žavi seljak  samo  besplatni  stanar  na  svojem  vlastitom  posjedu. 
Za  takav  poredak  može  biti  samo  beskućnik.  (Odobravanje.) 
Neka  naša  gospoda  znadu,  da  će  ju  baš  hrvatski  seljalc  zaštititi 
od  boljševizma.  Trebala  su  gospoda  političari  voditi  računa  o mi- 
šljenju našega  seljaka.  Naš  seljak  hoće  slobodnu  republiku, 
a gospoda  mu  hoće  da  narinu  kraljevstvo  SHS.  Ministarstvo  u 
Beogradu  vlada  posve  samovoljno.  Tražimo  posve  nezavisnu 
državu  Hrvatsku.  Ako  pak  hrvatski  narod  ne  može  dobiti 
posebnu  svoju  državu,  onda  hoćemo,  da  Hrvatska  bude  u konfe- 
deraciji sa  Srbijom,  a ne  pod  Srbijom;  hoćemo  da  nam  je  Srbin 
brat,  a ne  gospodar.  Državna  forma,  koju  veći  dio  naroda  ne 
želi,  ne  može  se  održati.  Treba  da  političari  zađu  među  narod, 
pa  da  saslušaju  njegove  potrebe  i želje,  jer  su  i onako  svi  seljač- 
koga porijekla.  Mnogi  misle  i to,  da  seljaci  mrze  gospodu.  Ali  to 
ne  stoji.  Seljak  mrzi  samo  stanovitu  pokvarenu  gospodu,  dok 
će  poštena  gospoda  uvijek  naići  kod  seljaka  na  ljubav  i potporu. 
Seljaštvo  želi  da  se  podigne  školstvo,  jer  hoće  da  Hrvatska  bude 
evropska  država.  Troškovi  za  školstvo  ne  smiju  pasti  na  teret 
općina,  kao  do  sada;  to  treba  da  uzme  država  na  svoja  leđa,  jer 

i onako  je  u interesu  čitave  države,  da  bude  što  manje  analfabeta. 
Do  sada  nas  nije  ništa  zatrlo,  pa  nas  ne  će  ni  batine. 

Nakon  toga  je  dr.  Đuro  Basariček  zorno  prikazao  propada- 
nje hrvatskog  naroda  pod  režimom  bivše  monarkije.  Predočuje 
tabele  o imovinskom  stanju  seljaka,  te  izvodi,  kako  209  posjedni- 
ka u Hrvatskoj  drži  u svojim  rukama  22  postotka  zemljišta.  Za 
sanaciju  tih  prilika  preporuča  uvedenje  našeg  starog  zadružnog 
prava. 

Za  njim  je  uzela  riječ  seljakinja  Marija  Matočec  iz  Gjur- 
gjevca.  Ona  govori  o bijednom  položaju  žene,  u koji  je  zapala 
zbog  današnjeg  nasljednog  prava.  Po  tome  pravu  dobiva  žena 
iza  muževe  smrti  jednu  četvrtinu  zemlje,  i to  samo  u tom  slučaju, 
ako  imade  svoje  djece.  Traži  sva  prava  za  žene,  koja  uživaju  i 
muškarci,  a u prvom  redu  pravo  glasa. 

Josip  Predavec  uspoređuje  podzemnu  Rusiju  s podzemnom 
Hrvatskom,  u kojoj  surađuju  sile,  koje  će  svu  tu  pokvarenu  go- 
spodu maknuti.  Mislila  su  gospoda,  da  su  već  toliko  moćna,  da 
će  moći  posegnuti  i za  imetkom  našeg  seljaka,  te  misle,  da  će 
samo  oni  moći  odlučivati  o vrijednosti  našeg  naroda.  Opširno 
razlaže,  kako  je  nepravedno  provedena  relacija  između  krune  i 
dinara.  Naš  narodni  imetak  toliki  je,  da  može  namiriti  pokriće 
za  čitavu  vrijednost  krune,  dok  je  srpski  narodni  imetak  znatno 
slabiji,  što  je  uostalom  bilo  već  i prije  obih  ratova.  Što  se  tiče 
agrarne  reforme,  tvrdi  govornik,  da  je  to  obična  licitacija  sa 
strane  gospode.  Seljački  narod  međutim  ne  smije  dozvoliti,  da 
se  sa  zemljom  gospodski  i politički  raspolaže.  Zar  će  zemlju  dije- 
liti kralj?  Zar  će  dijeliti  ministri?  Zar  Pribićević  da  ju  dijeli? 
Nitko  je  ne  će  dijeliti  osim  seljaka,  koji  ju  je  svojim  znojem  i 
krvlju  obrađivao  i branio,  pa  zato  pripada  pravo  odluke  u toj 
stvari  samo  njemu,  a ne  socijalističkom  ministru  Koraču,  kojemu 
je  domovina  cio  svijet.  S razdiobom  zemlje  teče  uporedo  i odre- 
đenje kredita  i pitanje  kolonizacije.  Gospoda  se  žure,  da  tu 
agrarnu  reformu  provedu  prije  prve  sjetve,  jer  trebaju  seljačke 
glasove  kod  izbora.  Protivi  se  diobi  zemljišta  po  socijalističkim 
teorijama.  Dok  se  zemlja  definitivno  ne  podijeli,  neka  se  seljaku 
dade  u jeftini  zakup  toliko  zemlje,  koliko  može  obrađivati.  Pro- 
svjeduje protiv  svake  kortešacije  podjelom  zemlje. 

Dr.  Maček  govori  o slavenstvu  i srodstvu  naroda.  Prikazuje 
položaj  našeg  naroda,  koji  se  nalazi  između  samih  bratskih  i 

srodnih  naroda.  Ističe,  kako  su  svi  veliki  Hrvati  bili  ujedno  i 
veliki  Slaveni.  Hrvatska  pučka  seljačka  stranka,  koja  je  preuzela 
kulturnu  baštinu  svojih  preporoditelja,  stavila  je  zato  u svoj 
program  nekoliko  izvjesnih  točaka.  Mi  hoćemo  slobodnu  i samo- 
stalnu državu  Hrvata,  a jednako  slobodnu  državu  Slovenaca  i 
jednako  slobodnu  državu  Srba.  Govori  o našim  nenarodnim  ele- 
'mentima. 

Napokon  je  uzeo  riječ  Stjepan  Uroić,  koji  predlaže  skup- 
štini rezoluciju,  u kojoj  se  prosvjeduje  protiv  nasilja  u Hrvat- 
skoj; prosvjeduje  se  i protiv  ujedinjenja  u kraljevstvo  SHS,  koje 
je  uslijedilo  protiv  volje  naroda,  pa  se  traži,  da  se  srpske  čete 
odmah  povuku  iz  Hrvatske. 

Narodni  zastupnik  Jalžabetić  predlaže,  da  se  ta  rezolucija 
kao  posebni  memorandum  pošalje  vlastima,  koje  će  odlučivati 
na  mirovnoj  konferenciji,  kako  bi  javnost  zapadnih  vlasti  saznala 
za  krivice,  počinjene  na  našem  narodu,  te  da  nam  se  povrate 
prava  i sloboda,  koje  nas  idu.  — Skupština  prima  rezoluciju  i 
prijedlog  Jalžabetićev  jednoglasno. 

Skupštinu  završuje  predsjednik  Stjepan  Radić  viješću,  da 
se  je  iz  Praga  vratio  zastupnik  Hrvoj,  koji  je  sa  seljakom  Štovi- 
čekom  izvijestio  predsjednika  Masaryka,  zamjenika  dra  Kra- 
marža,  pa  dra  Švehlu,  kao  i pouzdanika  Wilsonovog  u Pragu, 
kojemu  su  izložili  sistem  batinjanja  u Hrvatskoj. 

Prema  uputi  predsjednika  stranke  svrstala  se  povorka  od  ko- 
jih 5000  seljaka,  te  je  pošla  Streljačkom  i Mesničkom  ulicom  pred 
Jelačićev  spomenik,  gdje  je  predsjednik  Radić  još  izrekao  govor 
o slobodi  čovječanstva.  Nakon  toga  se  je  narod  razišao,  kličući 
republici  i hrvatskoj  konstituanti. 

NOVI  PROGRAM  HRVATSKE  STRANKE  PRAVA 

U Zagrebu  su  dr.  Vladimir  Prebeg,  kao  predsjednik  kluba 
Hrvatske  stranke  prava  u hrvatskom  saboru,  j odvjetnik  dr. 
Ante  Pavelić  izradili  politički  pravaški  program  prema  novo  na- 
stalim  prilikama.  Oni  su  1.  ožujka  1919.  izdali  na  hrvatski  narod 
proglas,  koji  je  sadržavao  ove  glavne  točke: 

1.  Hrvatska  stranka  prava  se  smatra  narodnom  strankom, 
jer  joj  je  svrha  sačuvati  individualnost  hrvatskog  naroda  i dr- 
žavnu samostalnost.  Naziv  joj  je  stranka  prava  zato,  jer  želi 
čuvati  i bdjeti  nad  hiljadugodišnjim  i od  naših  predaka  naslije- 

đenim  pravom  u slobodnoj  državi  Hrvatskoj.  U načelu  stoji  na 
republikanskoj  bazi,  jer  želi,  da  hrvatski  narod  bude  sam  gospo- 
dar u svojoj  slobodnoj  hrvatskoj  državi. 

2.  Odgovarajući  toj  svrsi,  dijeli  se  program  stranke  prava 
na  dva  dijela:  na  državni  — odnosno  ustavni  — i na  socijalno- 
gospodarski  dio. 

3.  Hrvatska  će  stranka  prava  — vjerna  nauci  njenog  osni- 
vača dra  Ante  Starčevića  — i u buduće  svima  zakonitim  sred- 
stvima nastojati,  da  se  na  temelju  hrvatskog  državnog  prava  i 
načela  narodnog  samoodređenja  sva  hrvatska  područja  ujedine 
u slobodnoj  i nezavisnoj  državi  Hrvatskoj. 

4.  Hrvatska  stranka  prava  zastupa  stanovište,  da  sloboda  i 
socijalna  pravda  za  sve  moraju  činiti  podlogu  državnog  života. 
Zato  će  hrvatska  stranka  prava  raditi  o'  tomu,  da  državnim 
ustavom  bude  svakomu  hrvatskomu  državljaninu  osigurana  dr- 
žavna sigurnost,  potpuna  osobna  sloboda,  te  privatni  posjed,  slo- 
boda misli  u govoru  i pismu,  sloboda  sastajanja,  agitacije  i orga- 
nizacije, zaštita  kućnoga  mira  i listovne  tajne,  sloboda  savjesti 
i beziznimna  jednakost  svih  državljana  pred  zakonom,  kao  što 
konačno  također  sva  ostala  čovječja  prava  i slobode.« 

PRIVREMENO  NARODNO  PREDSTAVNIŠTVO 

Ukazom  regenta  Aleksandra  od  24.  veljače  1919.  sazvano 
je  1.  ožujka  1919.  u Beograd  privremeno  »N  arodnopred- 
stavništvo«  mjesto  zasnovanog  »Državnog  vijeća«.  U to  će 
predstavništvo  sjeverna  Srbija  poslati  84  predstavnika,  južna 
Srbija  (Macedonija)  24,  Hrvatska  (sa  Slavonijom,  Rijekom  i Me- 
đimurjem)  60,  Bosna  i Hercegovina  42,  Slovenija  32,  Vojvodina 
24,  Crna  Gora  12,  Dalmacija  12,  a Istra  4,  ukupno  dakle  294 
predstavnika.  Hrvati  su  odmah  opazili,  da  sjeverna  Srbija  dobiva 
24  predstavnika  više,  nego  li  Hrvatska,  premda  ima  manje 
žitelja.  Još  se  više  prigovaralo  izboru  tih  predstavnika. 
Dok  je  naime  u Srbiji  svaka  stranka  dobila  toliko  pred- 
stavnika, koliko  joj  pripada  u razmjeru  njezine  snage  u »naro- 
dnoj skupštini«,  odlučivala  je  za  »prečanske  krajeve«  samo- 
volja Svetozara  Pribićevića  i njegovih  prijatelja,  a 
djelomice  i dra  Ante  Pa  veliča.  Tako  se  dogodilo,  da  su  iz  Voj- 
vodine, Dalmacije,  Bosne  i Hercegovine  poslani  u Beograd  veći- 
nom takvi  ljudi,  koji  nipošto  ne  predstavljahu  volju  naroda.  Tu 

je  — kako  se  govorilo  — »jedan  drugoga«  jednostavno  imenovao 
»narodnim  predstavnikom«.  Iz  Hrvatske  su  poslani  sami  koalirci, 
naprednjaci  i Starčevicanci.  (Jedino  se  »Hrv.  pučkoj  seljačkoj 
stranci«  priuštilo  2 predstavnika:  Stjepana  Radića  i Karlu  Ko- 
vačevića;  ali  ni  ova  dvojica  ne  pođoše  u Beograd). 

Iza  verifikacije  tobožnjih  »punomoćja«  izabran  je  za  pred- 
sjednika »Narodnoga  predstavništva«  radikalski  disident  Srbin 
dr.  Dragoljub  Pavlović,  a za  potpredsjednike:  Hrvat  dr..  Ivan 
Ribar  i Slovenac  dr.  František  Janković.  Redovito  zasjedanje 
»privremenog  narodnog  predstavništva«  otvorio  je  regent  Alek- 
sandar 16.  ožujka  1919.  prijestolnom  besjedom. 

Kao  ministar  unutrašnjih  djela  nastojao  je  Svetozar  Pribi- 
ćević  okrnjiti  vlast  hrvatskoga  bana  i umanjiti  banov  ugled  u 
hrvatskom  narodu,  kako  bi  se  lakše  prigodom  stvaranja  ustava 
ukinula  ova  prastara  i Hrvatima  osebujna  čast.  Pribićeviću  je  u 
ministarskom  savjetu  pošlo  za  rukom,  da  hrvatskoga  bana  pod- 
redi ministarstvu  unutrašnjih  djela.  Time  je  polučio,  da  ban  po- 
stane visokim  činovnikom,  dok  je  prije  toga  bio  državni  d o- 
stojanstvenik.  Već  20.  siječnja  1919.  bude  ban  Antun  pl. 
Mihalović  prisiljen  na  odstup.  Za  novoga  bana  odredi  Pri- 
bićević  svoga  prijatelja  dra  Ivana  Pale  ček  a,  odvjetnika  iz 
Vukovara,  koga  imenuje  regent  Aleksandar  ukazom  od  20.  sije- 
čnja 1919.  Faktično  je  vladao  podban  dr.  Srđan  Budisavljevič, 
zakleti  neprijatelj  svega,  što  nosi  ime  hrvatsko.  Budisavljevič  je 
ljuto  progonio  hrvatske  činovnike  i profesore.  Kad  je  Budisavlje- 
vić  otišao  u Narodno  predstavništvo,  postade  podbanom  dr. 
Tomislav  Tomljenović,  koji  je  tada  bio  prijatelj  Svetozara  Pri- 
bićevića;  zato  se  po  nalogu  demokratskoga  kluba  nastavio  pro- 
gon Hrvata. 

Od  članova  »Starčevićeve  stranke  prava«  stupiše  u Narodni 
klub:  Cezar  Akačić,  dr.  Grga  Anđelinović,  dr.  Ante  Barac,  dr. 
Mate  Drinković,  dr.  Lavoslav  Hanžek,  Ivica  Kovačević,  dr.  Ivan 
Krnic,  dr.  Laxa,  dr.  Matko  Laginja,  dr.  Radovan  Marković,  dr. 
Ante  Pavelić,  Ivan  Peršić,  dr.  Živko  Petričić,  dr.  Peroslav  Paski- 
jević,  dr.  Svetozar  Rittig,  don  Kerubin  Šegvić,  dr.  Vjekoslav 
Spinčić  i dr.  Nikola  Winterhalter,  a od  »Napredne  demokratske 
stranke«:  dr.  Ivica  Lorković,  dr.  Ladislav  Polič,  dr.  Stjepan  Srkulj 
i dr.  Đuro  Šurmin.  U narodni  klub  je  stupio  Srbin  Jovo  Banja- 
nin,  koji  je  bio  osobni  protivnik  Svetozara  Pribićevića.  Uz  Na 

rodni  klub  pristajahu  također  neki  bosanski  muslimani,  naročito: 
dr.  Mehmed  Spaho,  dr.  Halid  beg  Hrasnica,  prof  Salih  Baljić  i 
dr.  Alikijamil  beg  Džinić.  Za  predsjednika  »Narodnoga  kluba« 
bijaše  izabran  dr.  Matko  Laginja. 

Kod  imenovanja  članova  privremenoga  Narodnog  pred- 
stavništva posve  je  mimoiđena  »Hrvatska  stranka  prava«,  premda 
je  u hrvatskom  saboru  imala  12  narodnih  zastupnika.  Jednako 
se  krivo  učinilo  »Hrvatskoj  pučkoj  seljačkoj  stranci«,  koja  je  tada 
već  bila  veoma  popularna  u hrvatskom  narodu.  Ovoj  su  stranci 
dana  samo  2 člana  (Stjepan  Radić  i Karlo  Kovačević)  u Narod- 
nom predstavništvu,  radi  čega  nisu  ni  oni  pošli  u Beograd.  Može 
se  bez  ikakova  pretjerivanja  reći,  da  znatna  većina  hrvatskog 
naroda  nije  bila  zastupana  u tom  Narodnom  predstavništvu. 

PROSVJED  STRANKE  PRAVA 


Kad  se  imala  sastati  u Beogradu  1.  ožujka  1919.  privremena 
skupština  u svrhu  donošenja  ustava  i drugih  zakona,  kojima  bi 
se  imala  srediti  nova  država,  odaslala  je  toj  skupštini  u Beograd 
Hrvatska  stranka  prava  također  iz  pera  dra  Vladimira  Prebega 
slijedeći  prosvjed: 

Predsjedništvu  Državnog  Vijeća  SHS. 


u 


Beogradu. 


Ukazom  ministarskog  savjeta  sazvano  je  državno  vijeće 
SHS  u Beogradu  za  1.  ožujka  1919. 

Sve  zvanične  objave  o tomu  državnom  vijeću  govore,  da  su 
u njemu  zastupane  sve  postojeće  stranke  iz  svih  zemalja  Slove- 
naca, Hrvata  i Srba,  a ta  tvrdnja  ne  odgovara  pravomu  stanju 
stvari,  ne  samo  zato,  što  su  svoje  sudjelovanje  u njemu  uskra- 
tili Hrvatska  pučka  seljačka  stranka  i socijalni  demokrati  iz  Bo- 
sne i Hercegovine,  nego  naročito  još  i zato,  što  u to  državno  vije- 
će uopće  nije  prizvana,  i što  u njemu  ne  sudjeluje  — Stranka 
prava. 

Tim  su  povrijeđena  ne  samo  sva  ustavna  prava,  nego  je 
povrijeđeno  napose  međunarodno  priznato  načelo  jednako- 
pravnosti.  Povrijeđeno  je  sastavom  toga  državnoga  vijeća  i opće 
priznato  načelo  demokracije  i samoodređenja  naroda,  jer  je  to 

vijeće  sazvano  bez  pitanja  naroda  u državama  Slovenaca,  Hrvata 
i Srba.  Šta  više:  u tomu  vijeću  sudjeluju  pojedinci,  kojima  narodi 
svoje  povjerenje  poklonili  nisu,  jer  imade  mnogo  članova  u tomu 
vijeću,  koji  uopće  nisu  narodni  zastupnici,  dok  nasuprot 
mnogi  izabrani  narodni  zastupnici  pojedinih  stranaka,  koje  u 
tomu  vijeću  i sudjeluju,  nisu  u državno  vijeće  prizvani. 
U državno  vijeće  nisu  dakle  narodi  birali  ljude  svoga  povjerenja, 
nego  su  po  pojedinim  strankama  članovi  u to  vijeće  dekretirani 
u vrlo  mnogo  slučajeva,  dapače  i pod  uplivom  državne  vlasti. 
Državno  je  dakle  vijeće  ustrojeno  bez  volje  i sudjelovanja  na- 
roda. 

To  je  doista  samovolja,  koja  se  ničim  ispričati  i ničim 
opravdati  ne  može. 

Svojedobno  je  (godine  1868.  oktroiranim  izbornim  redom) 
umjetno  sastavljena  većina  u saboru  kraljevine  Hrvatske,  Sla- 
vonije i Dalmacije,  da  se  odglasa  zlosretna  hrvatsko-ugarska  na- 
godba, koja  je  u ugarskom  ropstvu  držala  hrvatski  narod  kroz 
više  od  pol  vijeka;  a sada  će  se  evo,  nakon  što  smo  se  sretno 
riješili  toga  jarma  — usprkos  baš  tim  povodom  sabranoga  isku- 
stva, da  se  teško  ruše  makar  i u istočnomu  grijehu  začeti  i u 
život  privedeni  zakoni,  — stvarati  i stvoriti  novi  zakoni  za  novu 
državu  bez  pitanja  i saslušanja  naroda,  i to  po  državnomu  vijeću, 
u komu  ne  sjede  po  narodu  izabrani  zastupnici,  šta  više,  iz  koga  je 
vijeća  isključen  uopće  veliki  dio  hrvatskoga  naroda,  onaj  naime 
dio,  koji  je  okupljen  u Stranci  prava. 

Da  tu  nepravdu  predstavimo  zorno,  navesti  ćemo  brojeve 
u razmjeru  glasova  predanih  kod  zadnjih  izbora  za  sabor  kra- 
ljevine Hrvatske,  Slavonije  i Dalmacije  iz  god.  1913. 

Kod  tih  izbora  glasovalo  je  u svemu  111.654  izbornika. 

Od  tih  glasova  dobila  je  hrvatska  samostalna  stranka,  kao 
stranka  hrvatsko-srpske  koalicije,  podupirana  po  državnoj  vlasti 
30.343  glasa,  ali  iza  nje  dolazi  odmah  kao  najjača  stranka  — 
usprkos  svim  progonima  mađarske  državne  vlasti  i njenoga  po 
hrvatsko-srpskoj  koaliciji  podupiranoga  exponenta,  hrvatskoga 
bana,  — Stranka  prava  s 15.834  glasa,  kojemu  se  uspjehu  mogu 
pribrojiti  i glasovi,  koji  su  glasovali  za  pravaše  izvan  stranačkih 
klubova  sa  3076  glasova,  ukupno  dakle  18.910.  Tek  iza  toga  dolaze 
ugarsko-hrvatski  unionisti  s 15.616  glasova,  zatim  Starčevićeva 
stranka  prava  sa  14.446  glasova,  Hrvatska  pučka  seljačka  stranka 

s 12.917  i Srpska  samostalna  stranka  kao  član  hrvatsko-srpske 
koalicije  sa  11.704  glasova,  a da  ni  ne  spominjemo  stranke  i klu- 
bove, na  koje  su  se  ostali  glasovi  u neznatim  brojevima  pođi 
jelili. 

Iz  ovih  se  brojeva  vidi,  da  je  Stranka  prava  iz  zadnjih  izbo- 
ra izašla  kao  druga  najjača  stranka. 

Kako  se  sada  uoči  ove  činjenice  može  opravdati  sastav  i 
saziv  državnoga  vijeća  SHS  bez  te  stranke,  ponajpače,  kada  se 
uvaži,  da  je  baš  ova  stranka  sve  od  njenoga  nastanka  god.  1861. 
vjerna  nauci  njenoga  utemeljitelja  dra  Antuna  Starčevića  budila 
i uzdržala  svijest  hrvatskoga  naroda  za  njegovo  oslobođenje, 
njegovo  ujedinjenje  i njegovu  samostalnost,  koja  je  sav  svoj 
život  i sve  svoje  sile  posvetila  borbi  proti  presizanju  njemačke  i 
madžarske  vlasti,  naročito  u borbi  protiv  hrvatsko-ugarske  drža- 
vopravne  nagodbe.  Zato  su  baš  njeni  pristaše  od  svih  državnih 
vlasti  bili  proganjani,  u tamnice  zatvarani  i u državnomu  javno- 
mu životu  zapostavljani,  pa  i za  vrijeme  vlade  hrvatsko-srpske 
koalicije,  koja  je  svim  svojim  znanjem  i umjećem  podupirala  i 
uzdržavala  premoć  Madžara  u Hrvatskoj,  tako  da  je  jedan  od 
njenih  najboljih  još  nedavno  ustvrdio  u hrvatskom  saboru,  da 
moramo  čuvati  hrvatsko-ugarsku  državopravnu  nagodu  kao  zje- 
nicu oka  svoga.  Ta  cijela  je  hrvatsko-srpska  koalicija  u zadnjoj 
svojoj  saborskoj  adresi  — nakon  što  je  odglasala  zakon  za  iz- 
vlastbu  hrvatske  morske  obale  u korist  Madžara,  nakon  što  je 
kroz  godine  i godine  glasovala  za  produljenje  hrvatsko-ugarske 
financijalne  nagode,  a po  njoj  za  ropstvo  hrvatskoga  naroda  u 
gospodarskom  njegovom  životu,  i nakon  što  je  dopuštala  poma- 
džarivanje hrvatskoga  domobranstva  i željeznica,  sa  uvađanjem 
madžarskih  škola,  pomadžarivanje  financijalne  uprave,  uprave 
pošta  i brzojava,  državnih  šuma,  jednom  riječi:  pomadžarivanje 
svega  državnog  života,  — tek  u nedavnoj  prošlosti  tražila  ujedi- 
njenje hrvatskog  naroda  pod  sjajem  krune  sv.  Stjepana. 

I za  vrijeme  rata  izvrgnuta  je  bila  Stranka  prava  progoni- 
ma po  Madžarima  u Hrvatskoj  postavljene  državne  vlasti,  koju 
je  podupirala  hrvatsko-srpska  koalicija  — kao  saborska  većina  — 
svom  svojom  snagom,  jer  je  eno  načelnik  grada  Broda  na  Savi 
Stjepan  Benčević  sa  drugovima  utamničen  pod  sumnjom  zločina 
špijunaže  u korist  kraljevine  Srbije,  a u gradu  Senju  dignut  je 
sa  službe  načelnik  Drago  Vlahović,  oba  samo  zato,  jer  su  bili 

odlučni  pristaše  Stranke  prava,  a da  ne  spominjemo  mnoge  druge 
slučajeve  iste  vrsti. 

U tim  progonima  dočekali  smo  napokon  i državno-pravni 
prelom  s Ugarskom  i Austrijom. 

Taj  je  prelom  i Stranka  prava  pozdravila  iskreno  i otvoreno 
u izjavi,  koju  je  dao  pročelnik  saborskoga  njenoga  kluba,  na- 
rodni zastupnik  dr.  Vladimir  Prebeg  u sjednici  sabora  kralje- 
vine Hrvatske,  Slavonije  i Dalmacije  dne  29.  listopada  1918.,  pa 
se  stranka  izjavila  za  ujedinjenje  Slovenaca,  Hrvata  i Srba  u 
jednu  samostalnu  državu  s uvjerenjem,  da  će  to  i takovo  uje- 
dinjenje uz  priznatu  ravnopravnost  prihvatiti  i svi  narodi  te  naše 
nove  države,  pa  da  će  ti  narodi  po  svojim  izabranim  zastupni- 
cima pristupiti  državopravnoj  izgradnji  te  države. 

To  je  uvjerenje  stranke  došlo  do  izraza  i u zaključku  vi- 
jeća od  28.  studenoga  1918.  (otisnut  u stranačkom  glasilu  »Hr- 
vatska« od  29.  studenoga  broj  2204),  koji  zaključak  oVdje  prila- 
žemo pod  l.*i  u proglasu  stranke  na  hrvatski  narod  pod  2.,  koji 
je  otisnut  u »Hrvatskoj«  od  3.  prosinca  1918.  broj  2207,  ali  smo 
u novoj  »slobodnoj«  našoj  državi  ostali  i dalje  izvrgnuti  progo- 
nima držav.  vlasti,  ne  samo  bezrazložnim  utamničivanjem  (Dr. 
Dragan  Šafar,  Dr.  Mirko  Puk,  general  Ante  Matasić  itd.),  iz  koga 
su  ti  pristaše  pušteni  nakon  više  mjeseci,  a da  nekoji  ni  preslušani 
nisu  bili,  tako  da  im  se  nikada  nije  ni  reklo,  zašto  su  utamničeni, 
— nego  smo  ostali  naročito  još  i dalje  izvrgnuti  i protuzakonitim 
progonima  naše  štampe. 

Povodom  gornjega  našega  proglasa  na  hrvatski  narod,  za- 
plijenjen nam  je  naime  usprkos  zajamčene  slobode  štampe  cijeli 
broj  2207  našega  dnevnika  »Hrvatska«  odlukom  redarstvenog  po- 
vjereništva u Zagrebu  od  3.  prosinca  1918.  bez  broja,  koga  ovdje 
prilažemo  pod  3,  a već  slijedeći  dan  obustavljeno  je  uopće  izla- 
ženje  »Hrvatske«  odlukom  povjerenika  Narodnog  Vijeća  za 
javnu  sigurnost  u gradu  Zagrebu  od  4.  prosinca  1918.  broj  12, 
koju  prilažemo  pod  4. 

Proti  ovim  obim  odlukama,  kojima  su  očito  povrijeđeni  kod 
nas  u krijeposti  stojeći  tiskovni  zakoni,  uložen  je  utok  5.  pro- 
sinca 1918.,  koji  ali  do  danas  još  nije  riješen,  a mi  naravno  osta- 
jemo bez  stranačkog  glasila. 

Pošto  na  gornju  odredbu  od  3.  prosinca  1918.,  kojom  je  za- 
plijenjen u svim  primjercima  cijeli  broj  2207  našega  glasila  »Hr- 

vatske«,  nije  uslijedio  sa  strane  državnog  odvjetnika  prijedlog 
za  povedenje  kaznenog  postupka,  podnijeli  smo  molbu  na  po- 
vjerenika Narodnog  vijeća  SHS  za  javnu  sigurnost  u Zagrebu 
4.  prosinca  1918.,  da  se  temeljem  §.  9.  zakona  od  14.  V.  1907.  o 
promjeni  tiskovnih  zakona  br.  41  zbornika  zakona  od  god.  1907. 
digne  zaustava  broja  2207  dnevnika  »Hrvatska«  i da  nam  se  po- 
vrate svi  zaplijenjeni  primjerci. 

I ta  je  molba  do  danas  neriješena  ostala. 

Pošto  smo  tako  ostali  bez  stranačkog  glasila,  prijavio  je 
narodni  zastupnik  Josip  Milković  molbom  svojom  od  31.  stu- 
denoga 1918.  redarstvenom  povjereništvu  i državnom  odvjetni- 
štvu u Zagrebu,  da  će  prenijeti  svoje  glasilo  »Hrvatsko  Pravo« 
iz  Varaždina  u Zagreb  i da  će  ga  ovdje  izdavati  kao  dnevnik. 

Ak'oprem  smo  time  udovoljili  svim  propisima  tiskovnoga 
zakona,  nije  nam  redarstveno  povjereništvo  za  grad  Zagreb  do- 
zvolilo izdavanje  »Hrvatskoga  Prava«  odlukom  od  7.  I.  1919. 
br.  30  pod  5.,  a da  za  tu  svoju  odluku  nije  navelo  baš  nikakovih 
razloga. 

Proti  toj  odluci  uložio  je  Josip  Milković  utok  10.  I.  1919., 
koji  do  danas  još  nije  riješen. 

Time  je  sloboda  štampe  ne  samo  ograničena,  nego  upravo 
sasvim  onemogućena,  te  su.  sloboda,  politički  život  i samoodre- 
đenje uskraćeni  onomu  dijelu  hrvatskoga  naroda,  koji  se  okuplja 
u Stranci  prava,  a sada  nam  je  evo  uskraćeno  i mjesto  i riječ  u 
državnom  vijeću  Srba,  Hrvata  i Slovenaca. 

Smatramo  stoga  svojim  pravom  i svojom  dužnošću,  da  proti 
toj  samovolji,  nasilju  i nepravdi  državne  vlasti  i pojedinih  lično- 
sti, koje  u toj  državnoj  vlasti  i ne  pitajući  narode  za  njihovu 
volju  i pravo  samoodređenja  odlučuju,  — dignemo  ovaj  pro- 
svjed, da  se  tako  u javnosti,  kad  to  ne  možemo  posredstvom 
uzapćene  nam  štampe,  sazna  barem  ovim  putem,  da  se  državno 
vijeće  u Beogradu  sastaje  i da  će  odlučivati  o sudbini  naroda 
nove  države  Srba,  Hrvata  i Slovenaca  bez  Stranke  prava,  po 
broju  glasova  iz  zadnjih  izbora  od  godine  1913.  druge  najjače 
stranke  na  saboru  Hrvatske,  Slavonije  i Dalmacije  u Zagrebu, 
dok  se  nasuprot  prizvalo  i pripustilo  u to  državno  vijeće  pojedin- 
ce, koji  uopće  nisu  predstavnici  naroda,  jer  nisu  izabrani  kao 
zastupnici  u ni  jedno  od  postojećih  predstavništva  zemalja,  koje 
bi  imale  ući  u novu  državu  Srba,  Hrvata  i Slovenaca,  pa  po  tome 

ni  ne  uživaju  narodno  povjerenje  i nemaju  ovlasti,  da  u ime 
naroda  govore,  ne  gledeći  na  to,  da  u to  državno  vijeće  uopće 
narodi  nikoga  birali  nisu. 

Prosvjedujemo  unaprijed  u ime  hrvatskoga  naroda  proti 
zaključcima  državnoga  vijeća,  koje  se  sastaje  u Beogradu  1. 
ožujka  1919. 

Hrvatski  narod  ne  može  tomu  vijeću  i njegovim  zaključci- 
ma priznati  legalnost,  jer  je  ono  bez  volje  i pitanja  naroda  ustro- 
jeno najprvo  dekretom  državne  vlasti,  a onda  stranačkim  dik- 
tatom. 

Hrvatski  je  narod  i proti  Nijemcima  i proti  Mađarima  kroz 
stoljeća  vodio  očajnu  borbu  za  svoj  narodni  i državni  individua- 
litet, pa  stoga  — vjeran  zaključku  svoga  hrvatskoga  sabora  od 
' 29.  listopada  1918.  — zahtijeva  i u ovom  času,  da  o tomu  indivi- 
dualitetu za  budućnost  pravom  samoodređenja  odluči  i o 
formi  države,  njezinom  ustavnom  predstavništvu  i unutarnjem 
uređenju  — konstituanta,  u koju  će  on  birati  općim,  tajnim  i ne- 
posrednim glasovanjem  ljude  svoga  povjerenja. 

Državno  vijeće  u Beogradu  pako,  kako  je  sastavljeno,  nije 
i ne  može  biti  zakoniti  ustavni  predstavnik  hrvatskoga  naroda  i 
hrvatske  države,  pa  ni  ostalih  naroda,  koji  imadu  da  uđu  u novu 
državu  Slovenaca,  Hrvata  i Srba.  Stoga  zaključci  toga  državnoga 
vijeća  nisu  i ne  mogu  biti  odraz  volje  svih  naroda  države  Slove- 
naca, Hrvata  i Srba  i ne  mogu  biti  za  te  narode  obvezatni. 

Molimo,  da  se  ovaj  naš  prosvjed  u državnom  vijeću  javno 
cijelim  sadržajem  pročita. 

Podjedno  podnosimo  ovaj  prosvjed  međunarodnoj  mirov- 
noj konferenciji  u Parizu. 

U Zagrebu,  27.  veljače  1919. 

Za  poslovni  odbor  Stranke  prava:  Predsjednik:  Dr.  Vla- 
dimir Prebeg  v.  r.,  narodni  zastupnik.  Dr.  Josip  Pazman,  v.  r. 
narodni  zastupnik.« 

Ovaj  su  prosvjed  pravaši  preveli  na  francuski  i engleski  jezik 
i poslali  jedino  saveznim  nam  i prijateljskim  ententinim  vlasti- 
ma, sakupljenim  na  mirovnoj  konferenciji  u Parizu.  Usprkos 
tomu  su  radi  ovoga  prosvjeda  zatvoreni  odobrenjem  ministar- 
skog vijeća  u Beogradu  na  prijedlog  ministra  unutarnjih  poslova 
Svetozara  Pribićevića  narodni  zastupnik  dr.  Vladimir  Prebeg 

i dr.  Josip  Pazman  samo  zato,  što  su  gornji  prosvjed  kao  iza- 
brani narodni  zastupnici  potpisali. 

OSNUTAK  HRVATSKE  ZAJEDNICE. 

U Zagrebu  je  17.  srpnja  1919.  — na  poticaj  članova  Narod- 
noga kluba  — osnovana  nova  stranka  pod  imenom  »Hrvatska 
Zajednica«.  U tu  je  stranku  stupilo  mnogo  hrvatskih  rodoljuba 
iz  Hrvatske,  Slavonije,  Bosne  i Hercegovine,  a jedva  nešto  iz 
Dalmacije.  To  je  postala  stranka  hrvatske  inteligencije  i građan- 
stva. Uz  bivše  Starčevićance  i naprednjake  pomagahu  Hrvatsku 
Zajednicu  također  neki  pravaši,  naročito  u Bosni  i Slavoniji. 
Može  se  reći,  da  je  uz  Hrvatsku  Zajednicu  pristala  ogromna  ve- 
ćina hrvatskih  građana  u Osijeku,  Vukovaru,  Đakovu,  Daruvaru, 
Požegi,  Petrovaradinu,  Mitrovici  i u Novoj  Gradiški.  Sveučilišni 
je  rektor  dr.  Ladislav  Polić  sastavio  program  Hrvatske  Zajedni- 
ce, koji  je  na  sastanku  pouzdanika  17.  srpnja  1919.  jednoglasno 
prihvaćen,  a izražen  je  ovim  rezolucijama: 

I.  Odlučno  prosvjedujemo  protiv  okupacije  i prisvajanja 
našega  narodnog  teritorija  sa  strane  budi  koje  tuđe  vlasti,  — » oso- 
bito sa  strane  Italije,  — pa  naglašujemo,  da  trajnog  mira  i po- 
željnoga prijateljstva  između  nas  i susjednih  država  može  biti 
samo  tada,  ako  se  cjelokupni  naš  neprekinuti  narodni  teritorij 
sjedini  u samostalnu  našu  državu. 

II.  Stojeći  na  stanovištu,  da  se  do  uređenja  države  Srba, 
Hrvata  i Slovenaca  može  doći  samo,  ako  se  bude  poštivala  volja 
naroda,  koji  hoće  živjeti  i razvijati  se  na  temelju  potpune  ravno- 
pravnosti hrvatskog  plemena  sa  srpskim  i slovenskim;  ravno- 
pravnosti konfesija,  pravne  i socijalne  jednakosti;  demokratskog  ’ 
načela,  po  kojemu  sam  narod  suvereno  odlučuje  u svima  pita- 
njima državnog  života,  — izričemo  potpuno  povjerenje  svojim 
predstavnicima  u »Narodnom  klubu«,  te  odobravamo  njihov  do- 
jakošnji  rad  u privremenom  Narodnom  predstavništvu. 

III.  Usvajamo  stanovište  svojih  poslanika,  da  narod  ima 
državi  dati,  što  joj  je  nužno  za  njezin  opstanak  i razvitak.  Ali 
budući  da  ne  može  biti  ni  trajnog  opstanka  ni  sretnog  razvitka 
države  bez  zadovoljna  naroda  i bez  njegova  slobodnog  razvitka, 
zato  mi  pouzdanici  hrvatskih  stranaka  i grupa  — suglasno  sa 
svojim  poslanicima  u »Narodnom  klubu«  — tražimo,  da  sam 
narod  odlučuje  kako  u državnom  životu  preko  svojih  zastupnika  u 

parlamentu,  tako  u samoupravnom  životu  zemlje,  županije,  ko- 
tara i općine  preko  svojih  za  to  izabranih  i njemu  odgovornih 
predstavnika. 

IV.  Zahtijevamo,  da  se  poštuju  zemaljske  samouprave,  ka- 
kove su  bile  u času  našega  narodnog  ujedinjenja,  a promjene  da 
se  čine  samo,  u koliko  ih  sve  stranke  priznadu  kao  bezuvjetno 
nužne.  Zato  osuđujemo  sve  mjere,  koje  se  uvode  proti  slovu  za- 
kona i volji  naroda,  jer  se  njima  budi  nezadovoljstvo  u narodu, 
a time  se  potkapaju  i temelji  države.  — Prosvjedujemo  protiv 
toga,  što  su  unutarnjom  politikom  vlade  stvorene  nesnosne  pri- 
like; što  je  uvedena  potpuna  policajna  vladavina,  koja  se  ne  oba- 
zire niti  na  zakon  niti  na  čovječnost;  što  se  građani  zbog  poli- 
tičkog uvjerenja  na  stotine  apse  i drže  u zatvoru  kroz  mjesece 
bez  sudskoga  postupka;  što  se  mnogi  stavljaju  pod  policijsku 
pasku,  interniraju  i batinaju,  pa  čak  iz  svoje  države  izgone;  na- 
pokon što  vlasti  ne  posvećuju  dovoljno  pažnje,  da  se  osigura 
sudačka  neodvisnost,  dapače  dopuštaju,  da  se  putem  javnoga 
mnijenja  utječe  na  tečaj  sudbenih  rasprava.  Najodlučnije  zahti- 
jevamo, da  se  svi  oni,  koji  su  uapšeni  radi  političkih  delikata, 
puste  iz  zatvora  ili  da  se  protiv  njih  bez  zatezanja  provede  re- 
dovni sudski  postupak. 

V.  Prosvjedujemo,  što  je  država  isprepletena  mrežom  douš- 
nika. Opozicijonalna  se  štampa  guši,  javne  se  skupštine  onemo- 
gućuju čitavim  strankama.  Upravni  se  aparat  upotrebljava  za 
organiziranje  tobožnje  »državotvorne«  stranke,  dok  s druge 
strane  nije  uprava  kadra  zajamčiti  građanima  sigurnost  osobe 
i imetka.  Apsolutističkim  se  načinom  izdavaju  naredbe,  kojima 
se  mijenjaju  zakoni.  Izvozničarstvo  je  u punom  jeku.  Korupcija 
se  sve  dalje  širi,  pa  zahvaća  čak  i političke  vođe,  a ništa  nije 
odlučno  i stvarno  učinjeno,  da  se  urede  gospodarske,  prometne  i 
financijske  prilike  tako,  da  vlada  potpun  kaos  u dosadašnjim  po- 
kušajima agrarne  reforme,  u rješavanju  valutnog  pitanja,  te  u 
funkcioniranju  i sigurnosti  saobraćaja. 

VI.  Uočivši  sve  ove  prilike,  — poradi  konsolidiran  ja  prilika 
u državi,  kao  što  i poradi  priprema  za  izbore  u konstituantu,  — 
pouzdanici  stranaka  i grupa  »Narodnoga  kluba«  povjeravaju 
svojim  zastupnicima,  da  nastoje  okupiti  sve  hrvatske  stranačke 
skupine  u jednu  zajednicu  za  rješavanje  glavnih  pitanja  narodno- 
ga i državnoga  života,  u kojima  treba  raditi  sporazumno  s onim 

srpskim  i slovenačkim  strankama,  koje  idu  za  tim  ciljem,  da  naša 
država  bude  zajednički  dom  svima  tim  plemenima  na  temelju 
slobode,  ravnopravnosti  i bratstva.« 

v S ovoga  sastanka  pouzdanika  »Hrvatske  Zajednice«  odasla- 
ni su  pozdravni  brzojavi  dru  Anti  Trumbiću  u Pariz  i W.  Wil- 
» sonu,  predsjedniku  Sjedinjenih  države  Amerike. 

OŠTEĆIVANJE  KRUNSKE  NOVČANICE. 

Prigodom  proslave  prve  godišnjice  opstanka  kraljevine  SHS 
proglasilo  je  ministarstvo  uredbu,  kojom  se  1.  prosinac  ima  sma- 
trati državnim  blagdanom.  Ministarski  savjet  bavio  se  pitanjem 
sudbine  austrijskih  kruna.  Opazilo  se  naime,  da  je  žigosanje  pa- 
pirnatog novca,  obavljeno  po  savjetu  dra  Milorada  Nedeljkovića, 
bila  zaista  vrlo  naivna  mjera  opreznosti.  Čehoslovačka  je  vlada 
mjesto  žigosanja  stavila  na  krune  državne  markice.  Isto  je  od- 
lučila sada  učiniti  i vlada  u Beogradu.  Ministarstvo  je  odredilo, 
da  se  imadu  na  sve  već  žigosane  krune  prilijepiti  markice,  a tom 
zgodom  treba  da  se  ustegne  20  postotaka  svih  papirnatih  kruna. 
Ova  se  operacija  počela  izvoditi  u studenomu  g.  1919.,  te  je  po- 
trajala do  konca  siječnja  g.  1920.  Ustanovilo  se,  da  u cijeloj  drža- 
vi SHS  ima  4610  milijuna  436.419  kruna,  od  toga  1679  milijuna 
253.389  kruna  u Hrv.  i Slavoniji,  1265  milijuna  842.110  u Bačkoj 
Banatu  i Baranji,  717  milijuna  463.830  u Sloveniji,  446  milijuna 
milijuna  806.296  u Bosni  i Hercegovini,  340  milijuna  685.949  u 
Srbiji  i u Crnoj  Gori,  a 195  milijuna  384.805  kruna  u onom  dijelu 
Dalmacije,  koji  nije  bio  zaposjednut  od  Italije.  Država  je  prigo- 
dom toga  markiranja  sebi  pridržala  20  postotaka,  što  znači  922 
milijuna  87.284  krune.  Istina  je  doduše,  da  je  vlada  svakomu  za 
pridržanu  svotu  novca  dala  bon,  koji  da  će  kasnije  država  isku- 
piti. Ali  toga  obećanja  nije  država  nikada  izvršila,  što  je  u na- 
rodu znatno  umanjilo  njezin  ugled.  Od  pridržanog  novca  (922  mi- 
lijuna 87.  284  krune)  otpalo  je  36.44  postotka  na  Hrvatsku  i Sla- 
voniju, 27:24  postotka  na  Bačku,  Banat  i Baranju,  15.56  postotka 
na  Sloveniju,  9.69  postotka  na  Bosnu  i Hercegovinu,  6.84  postot- 
ka na  Srbiju  i Crnu  Goru,  a 4.23  postotka  na  Dalmaciju.  Vlada 
je  ovo  pridržanje  papirnatih  kruna  opravdavala  time,  da  želi 
»umanjiti  cirkulaciju  nota«,  jer  će  tako  porasti  kupovna  vrijed- 
nost novca.  Međutim  je  vlada  odmah  u saobraćaj  pustila  600 

milijuna  kruna,  dakle  dvije  trećine  pridržanih  kruna,  što  se  usta- 
novilo već  u ožujku  g.  1920. 

Prigodom  toga  »markiranja«  bijahu  određene  posebne 
markice  za  svaku  vrstu  banknote.  (Novčanice  od  1 i 2 krune  ni- 
su bile  markirane.)  Vlada  je  ipak  propustila  putem  oglasa  i 
novina  obavijestiti  javnost,  kakove  markice  imaju  doći  na  koju 
vrstu  novčanica.  Time  je  vlada  omogućila,  da  prevejani  ljudi  va- 
raju neuke  seljake.  Iz  Madžarske  su  naime  prokriomčarili  hilja- 
darke,  na  koje  bi  onda  prilijepili  markice,  što  ih  skidahu  s deseti- 
ca. Uz  to  se  naskoro  pojaviše  i falzifikati  svih  vrsti  markica,  koje 
nije  bilo  teško  krivotvoriti.  Zato  je  ministarstvo  odredilo,  da 
opet  moraju  ljudi  svoje  banknote  donijeti  u porezne  urede,  gdje 
će  ove  markice  pregledati,  te  na  prave  markice  udariti  žig,  a za- 
držati novčanice,  na  kojima  će  opaziti  krivotvorene  markice. 
Tekar  sada  javila  je  vlada  narodu,  kako  izgledaju  prave  mar- 
kice. 

Tečajem  g.  1919.  mnogo  se  u novinama  raspravljalo  o pita- 
nju, kako  treba  papirnate  krune  staviti  izvan  prometa.  Oprav- 
dano se  očekivalo,  da  će  ista  sudbina  stići  i dinare,  pa  da  će  nova 
država  SHS.  uvesti  i nove  banknote,  koje  ne  će  biti  ni  krune  ni 
dinari.  No  ministarstvo  se  odlučilo,  da  kao  novčanicu  ostavi 
dinar.  Nato  se  vijećalo  o tomu,  kako  da  se  krune  pretope  u dinare. 
Na  svjetskom  tržištu  novca  nije  dinar  vrijedio  više,  nego  li  »jugo- 
slavenska kruna«.  (Austrijska  je  kruna  bila  dva  i pol  puta  manje 
vrijedna.)  Kupovna  pak  vrijednost  dinara  i »jugoslavenske  kru- 
ne« bijaše  u kraljevini  SHS.  gotovo  posve  jednaka.  Zato  su  pri- 
vredni krugovi  predlagali,  neka  se  prigodom  povlačenja  kruna  iz 
prometa  dade  po  1 dinar  za  1 krunu.  Toga  ne  htjede  vlada  u 
Beogradu,  jer  se  išlo  za  tim,  da  »prečani«  osjete  prednost  dinara, 
premda  se  u Beogradu  za  100  dinara  kupovala  ista  količina  robe, 
koja  se  u Zagrebu  mogla  dobiti  za  100  kruna.  Netko  je  u mini- 
starstvu predložio,  da  se  kod  izmjene  novca  dade  1 dinar  za  2 
krune.  Protiv  toga  ustadoše  trgovačko-obrtne  komore  u Zagrebu, 
Osijeku,  Senju,  Ljubljani  i Sarajevu.  Ustadoše  sva  gospodarska 
društva,  zadružni  savezi,  pa  udruženja  obrtnika,  ind.  i trgovaca 
u »prečanskim«  krajevima,  t.  j.  u Hrvatskoj,  Slavoniji,  Dalmaciji, 
Bosni,  Hercegovini,  Slavoniji,  Bačkoj,  Banatu  i Baranji.  Uzalud 
naši  stručnjaci  dokazivahu,  da  će  skupoća  životnih  namirnica 
porasti,  ako  ministarstvo  umanji  vrijednost  krune  prema  dinaru. 

Toga  nisu  mogli  ili  htjeli  uvidjeti  mjerodavni  krugovi  u Beo- 
gradu, koji  su  obratno  držali,  da  će  Srbijanci  imati  koristi  od 
toga,  ako  se  umjetno  digne  vrijednost  dinara  na  štetu  krune.  U 
toj  krivoj  pretpostavci  pustila  je  vlada  u novine  vijest,  da  će  se 
kod  izmjene  novca  dati  1 dinar  za  3,  a ne  za  2 krune.  Opet  se 
uzbuniše  »prečani«,  koji  sa  strahom  gledahu,  kako  ministarstvo 
hoće  uništiti  vrijednost  njihove  prištednje.  Međutim  je  u Beo- 
gradu rasao  apetit  za  lakim  obogaćenjem  na  račun  »prečana«. 
Tako  je  došlo  do  toga,  da  se  ministarski  savjet  odlučio  za  raz- 
mjer (relaciju):  1 dinar  vrijedi  4 krune!  To  je  učinjeno  po  savjetu 
radikala  dra  Milorada  Nedeljkovića,  koji  je  takvo  mnijenje  dao 
u svojoj  brošuri  »Pred  rešenje  valutnog  pitanja«. 

VOJNIČKA  NASILJA  U HRVATSKOJ. 

Osječke  novine  »Narodna  Obrana«  i »Radničke  Novine« 
donašahu  vijesti  o batinanju  građanskih  osoba  po  srpskim  voj- 
ničkim zapovjednicima.  Pošto  su  ove  novine  po  svojoj  dužnosti 
osuđivale  takva  zlostavljanja,  postavila  je  vojnička  oblast  u 
Osijeku  vojne  straže  pred  uredništvo  »Narodne  Obrane«  i »Ra- 
dničkih Novina«,  da  se  obustavi  raspačavanje  ovih  novina.  Radi 
toga  je  čak  i demokratski  raspoložena  »Jugoslavenska  Njiva«  19. 
veljače  1919.  primijetila:  »Stojimo  dakle  u eri  batina  i vojničke 
cenzure«.  Naskoro  je  došlo  do  sporova  i sukoba  između  građan- 
skih i vojničkih  oblasti.  U Zagrebu  se  govorilo,  da  srbijanska 
vojska  smatra  Hrvatsku  i Slavoniju  zaposjednutom  (okupiranom) 
neprijateljskom  zemljom,  u kojoj  imaju  vladati  generali  i časnici, 
a ne  ban  i činovnici.  Ovo  je  govorkanje  dobilo  potvrdu  i u slu- 
žbenom proglasu  vojske.  »Narodne  Novine«  naime  doniješe  na- 
redbu vojnoga  zapovjedništva  od  28.  travnja  1919.,  gdje  stoje  i 
ove  riječi:  »Na  cjelokupnoj  teritoriji,  koju  je  zaposjela  naša 
vojska  i danas  je  drži«.  Naredba  nadalje  kaže:  »Na  osnovi  2. 
točke  § 298.  zakonika  o postupku  vojnih  sudova  u krivičnim  dje- 
lima . . . naređujem,  da  svi  stanovnici  građanska  lica  . . . predleže 
suđenju  vojnih  sudova . . . još  i za  slijedeća  krivična  djela«  (sli- 
jedi nabrajanje  paragrafa  srpskoga  vojno-kaznenoga  zakonika). 
Naredba  se  poziva  na  § 298.  srbijanskog  zakonika,  koji  glasi:, 
»Stanovnici  neprijateljskih  oblasti,  koje  je  vojska  zauzela,, pred- 
leže suđenju  vojnih  sudova«.  Prema  tomu  je  vojno  zapovjedni- 
štvo 28.  travnja  1919.  javno  istaklo,  da  hrvatske  zemlje  smatra 

»neprijateljskim  oblastima«,  koje  je  zaposjela  i drži  srbijanska 
vojska.  A istodobno  se  vanjskom  svijetu  na  mirovnom  kongresu 
u Parizu  dokazivalo,  da  je  Hrvatska  kao  dio  nezavisne  »države 
Slovenaca,  Hrvata  i Srba«  svojevoljno  i sporazumno  sa 
Srbijom  1.  prosinca  1918.  stvorila  novu  »kraljevinu  Srba,  Hrvata 
i Slovenaca«. 

Hrvatima  bijaše  krivo,  što  vojno  zapovjedništvo  u svojoj 
naredbi  od  28.  travnja  1919.  ističe,  da  je  srbijanska  vojska  osvo- 
jila hrvatske  zemlje.  Za  Hrvatsku  bijahu  vrlo  teške  posljedice 
ove  naredbe.  Uslijed  toga  proglašenja  vojnih  zakona  počela  je 
vojska  okrivljene  Hrvate  stavljati  pred  nadležnost  tuđih  sudova. 
Tako  su  na  pr.  varaždinski  pobunjenici  odvedeni  u zatvor  i na 
suđenje  u Niš,  a željezničare  iz  Dugoga  Sela  kod  Zagreba  otpre- 
miše  u zatvor  i sudovanje  u Beograd.  Gdjekoji  se  časnici  uplitahu 
u građansko  uredovanje  redarstvenih  oblasti;  drugi  pak  skidahu 
natpise  i ploče,  pisane  latinicom;  neki  pače  zatvarahu  načelni- 
ke. Time  se  izazivahu  sukobi  i sporovi,  što  je  kod  naroda  i činov- 
ništva  rađalo  neraspoloženje  prema  vojsci. 

Još  veće  nezadovoljstvo  naroda  hrvatskog  izazvaše  vojničke 
novotarije.  Demokratsko-socijalistička  vlada  ishodila  je  ukaz, 
kojim  su  19.  kolovoza  1919.  privremeno  na  čitav  teritorij  kralje- 
vine SHS  protegnuti  dotadašnji  vojni  zakoni  kraljevine  Srbije. 
Sadržaj  ovih  zakona  nije  bio  nikada  i nigdje  objelodanjen,  te  za 
nj  nisu  hrvatske  oblasti  doznale  niti  tečajem  cijele  godine  1920. 
Naravno  da  uslijed  toga  nisu  oblasti  u Hrvatskoj  mogle  narod 
uputiti  u vojne  dužnosti  njegove.  Spomenuti  srbijanski  zakon  o 
ustrojstvu  vojske  bijaše  skrojen  prema  prilikama,  koje  su  prije 
30  godina  vladale  u Srbiji;  sada  je  pak  protegnut  na  nove  krajeve, 
u »kojima  su  vladale  druge  prilike,  drugi  upravni  sustav  i druge 
javne  ustanove.«  Ipak  se  u Hrvatskoj  vojna  vlast  »bezobzirno 
držala  protegnutoga  srbijanskoga  zakona  o ustrojstvu  vojske,  ne 
vodeći  računa  o tomu,  kakav  li  će  utisak  na  narod  i kakove  će 
posljedice  otuda  nastati.«  I do  sada  je  vojnim  bjeguncima  (»od- 
metnicima«) u.  Hrvatskoj  sudila  vojnička  vlast;  ali  onim  građan- 
skim licima,  koje  pomagahu  vojne  bjegunce,  sudio  je  građanski 
§ud.  Od  sada  se  pak  (tobože  na  osnovu  srbijanskoga  zakona  o 
ustrojstvu  vojske)  često  događalo,  da  su  oružnici  mjesto  vojnoga 
bjegunca  uhvatili  njegova  oca,  majku,  sestru,  brata  ili  čak  zaruč- 
nicu. Ove  su  osobe  onda  u zatvoru  držali  tako  dugo,  dok  se  nije 

javio  vojni  bjegunac.  Tu  se  dakle  ljude  na  zatvor  sudilo  bez 
istražnoga  postupka  i bez  dokaza  o krivnji.  Naravno  da  je  takav 
postupak  duboko  vrijeđao  pravni  osjećaj  svakoga  Hrvata,  jer  je 
kod  nas  dotle  vrijedilo,  da  »svatko  odgovara  samo  za  ono,  što  on 
sam  lično  skrivi.« 

VELIKI  POKRET  HRVATSKE  SELJAČKE  STRANKE. 

Odlučno  je  protiv  svakoga  nasilja  ustala  Hrvatska  pučka 
seljačka  stranka  na  svojoj  izvanrednoj  glavnoj  skupštini,  koju 
je  3.  veljače  1919.  održala  u Zagrebu  u velikoj  dvorani  gradske 
Streljane.  Tu  je  Stjepan  Radić  pred  6.872  delegata  izjavio:  »U  ime 
4 petine  hrvatskog  naroda  tražimo  hrvatsku  republiku  i hrvatsku 
konstituantu.  Mi  zahtijevamo  posebnu  hrv.  konstituantu  zato, 
jer  vidimo,  da  su  Slovenci  — bar  u ovaj  čas  — u tolikom  strahu, 
te  su  kao  bez  pameti  jurnuli  u centralizam  kraljevski  i ministar- 
ski. Mi  smo  za  hrv.  konstituantu,  jer  vidimo,  da  se  ruši  sveta  naša 
u istinu  narodna  domovina  Hrvatska,  koju  smo  mi  Hrvati  kroz 
vjekove  na  sve  strane  branili«. 

Glavni  odbor  »hrvatske  pučke  seljačke  stranke«  sastavio 
je  »Poruku  hrv.  seljaštva  prosvijećenim  i slobodnim  velikim  de- 
mokracijama zapada,  na  ruke  američkoga  predsjednika  Wilsona, 
osloboditelja  i zastupnika  malih  naroda,  sada  na  mirovnom  kon- 
gresu u Parizu«.  U toj  poruci  vele  Hrvati:  »Narodno  svoje  pravo 
vidimo  u tome,  da  kao  tisućljetni  narod  na  svome  tisućljetnom 
neprijepornom  političkom  teritoriju  osnujemo  hrvatsku  svoju  ne- 
utralnu republiku,  pa  da  ovu  svoju  republikansku  Hrvatsku  — 
uređenu  na  slobodno  izabranoj  hrvatskoj  konstituanti  — uvede- 
mo u neutralnu  saveznu  republikansku  Jugoslaviju,  čim  naša  naj- 
bliža braća  Slovenci,  Srbi  i Bugari  osnuju  isto  takove  neutralne 
slobodne  pučke  republike«. 

Središnji  odbor  »Hrvatske  pučke  seljačke  stranke«  prihva- 
tio je  8.  ožujka  1919.  rezoluciju,  u kojoj  prosvjeduje  protiv  svega 
nasilja,  što  ga  trpi  hrvatski  narod.  Tu  se  među  ostalim  kaže: 
»Hrvatski  građani  ne  priznaju  t.  zv.  kraljevinu  Srba,  Hrvata  i 
Slovenaca  pod  dinastijom  Karađorđevića,  jer  je  ova  kraljevina 
proglašena  izvan  hrvatskoga  sabora  i bez  svakoga  mandata  na- 
roda hrvatskog.  Ne  priznajemo  ni  državno  vijeće  Srba,  Hrvata 
i Slovenaca  (t.  j.  privremeno  narodno  predstavništvo  u Beogradu). 
Poričemo  svaku  zakonitu  moć  centralnoj  vladi  u Beogradu.  Pro- 

svjedujemo  proti  novačenju  i proti  barbarskom  načinu,  koji  se 
upotrebljava  kod  novačenja.  Poričemo  državnoj  upravi  zakoni- 
tost u svakom  odnosu.  Prosvjedujemo  protiv  kršenja  ustavnih 
prava,  kao  što  i protiv  toga,  što  je  novi  ban  Hrvatske  i Slavonije 
dr.  Ivan  Paleček  imenovan  ukazom  dosele  nepriznatog  regenta 
Aleksandra«. 

Radić  je  ovaj  prosvjed  preveo  na  francuski  jezik  i predao 
ga  francuskoj  vojnoj  misiji,  koja  se  nalazila  u Zagrebu.  Kad  se 
za  ovo  doznalo  u Beogradu,  stvorilo  je  ministarstvo  na  prijedlog 
'Svetozara  Pribićevića  zaključak,  da  se  ima  Stjepan  Radić  zatvo- 
riti. Ovaj  zaključak  izvršen  je  25.  ožujka  1919.  Istodobno  budu 
zatvorena  također  3 pravaša,  poimence:  narodni  zastupnici  dr. 
Josip  Pazman  i dr.  Vladimir  Prebeg,  te  liječnik  i hrv.  književnik 
dr.  Milan  Kovačević,  jer  je  i »hrvatska  stranka  prava«  pokušala 
inozemstvo  upozoriti  na  političke  prilike  u Hrvatskoj,  a 27.  veljače 
1919.  prosvjedovala  je  protiv  sastava  »Narodnoga  predstavništva«, 
komu  ne  priznaje  pravo,  da  stvara  zaključke,  obvezatne  za  hrvat- 
ski narod. 

STRANAČKI  ODNOŠAJI  U NARODNOM 
PREDSTAVNIŠTVU. 

U ministarskom  savjetu  bijaše  jedino  ministar  poljopri- 
vrede dr.  Živko  Petričić  izraziti  rodoljub  hrvatski.  Druga  2 Hr- 
vata (dr.  Alaupović  i dr.  Lukinić)  zaploviše  jugoslavenskim  voda- 
ma, u koje  ih  je  odveo  njihov  kormilar  Svetozar  Pribićević.  Mi- 
nistar pak  vanjskih  posala  dr.  Ante  Trumbić  nije  uopće  ni  do- 
lazio u Beograd  iz  Pariza,  gdje  je  na  mirovnom  kongresu  za- 
stupao kraljevinu  SHS.  Trumbića  je  u vladi  zastupao  ministar 
predsjednik  Stojan  Protić.  Brzo  je  u ministarskom  savjetu  došlo 
do  raznih  sukoba,  naročito  između  dra  Petričića  i Pribićevića, 
koji  je  svakom  prigodom  pokazao  svoju  mržnju  na  Hrvate.  Tako 
je  2.  travnja  1919.  došlo  i do  rekonstrukcije  kabineta.  Iz  ministar- 
stva ispadoše:  dr.  Petričić,  dr.  Spaho,  Vitomir  Korač,  Stojan 
Ribarac  i Miloje  Jovanović.  Ministarstvo  poljoprivrede  preuze 
bosanski  musliman  Šefkija  Gluhić,  šume  i rude  Srbijanac  Pavle 
Marinković,  socijalnu  politiku  Slovenac  Josip  Gostinčar,  trgovi- 
nu i industriju  dr.  Vojislav  Veljković,  agrarnu  reformu  Hrvat  dr. 
Franjo  Poljak,  dok  je  dotadašnji  potpredsjednik  dr.  Antun  Ko- 
rošec  postao  ministrom  ishrane  i obnove  zemlje. 

Radikali  sa  78  zastupnika  bijahu  najbrojnija  stranka  u »Na- 
rodnom predstavništvu«.  Odmah  iza  njih  slijedio  je  Svetozar 
Pribićević,  koji  je  u »stranku  jugoslovenske  demokracije«,  doveo 
73  zastupnika  iz  prečanskih  krajeva,  ponajviše  iz  Hrvatske,  Bo- 
sne i Slovenije.  Njegov  je  ugled  porasao  i time,  što  je  u svojoj 
stranci  osim  Srba  imao  također  Hrvate  i Slovence.  Rodoljubni 
Hrvati  — većinom  Starčevićanci  i naprednjaci  — osnovaše  ipak 
poseban  svoj  »Narodni  klub«,  koji  je  brojio  27  zastupnika. 

Jednako  je  Korošceva  »Slovenska  ljudska  stranka«  19  za- 
stupnika skupila  u »Jugoslavenski  klub«.  Srbijanski  samostalci 
(zvani  »mladoradikali«)  imali  su  isprvice  26  zastupnika,  od  kojih 
je  kasnije  5 zastupnika  stvorilo  poseban  »republikanski  klub«. 
Od  24  liberalca  i nacijonalca  odijelio  se  Stojan  Ribarac  s još  4 
zastupnika  u poseban  »nacijonalni  klub«.  Naprednjaci  su  iz  Srbije 
u »Narodnom  predstavništvu«  imali  5 zastupnika.  Oko  dra  Josipu 
Smodlake  okupilo  se  15  zastupnika,  koji  bijahu  izvan  stranaka 
(»neutralci«).  Socijalisti  iz  prečanskih  krajeva  dobiše  u »Nar. 
predstavništvu«  12  zastupnika,  Bunjevci  iz  Bačke  4,  a po  1 za- 
stupnika imali  su:  Slovaci,  komunisti,  srbijanski  socijalisti  i sr- 
bijanska zemljoradnička  stranka.  Napokon  je  u »Narodnom  pred- 
stavništvu« bilo  i 15  neopredijeljenih  zastupnika. 

Pribićević  je  od  prvoga  časa  računao,  kako  bi  on  prevladao 
u »Narodnom  predstavništvu«.  Najlakše  bi  to  polučio  tako,  da 
svoja  73  zastupnika  poveže  sa  78  radikala.  Do  toga  nije  došlo  već 
zato,  što  se  Pribićević  radi  nesnosne  svoje  unutrašnje  politike 
zavadio  s Protićem,  koji  bijaše  tada  faktični  vođa  Radikalne 
stranke,  jer  se  Nikola  Pašić  nalazio  na  mirovnom  kongresu  u 
Parizu.  Pribićević  je  dakle  pokušao,  da  svoju  svrhu  poluči  bez 
radikala.  On  je  dobro  znao  za  opreku,  koja  u Srbiji  postoji 
između  radikala  i nekadašnje  opozicije  (samostalaca,  liberalaca 
i naprednjaka).  Zato  je  Pribićević  poveo  pregovore  s ovim  ma- 
njim strankama,  da  se  tako  osveti  Protiću.  I zaista  je  10.  travnja 
1919.  osnovao  »Demokratsku  zajednicu«,  u koju  je  unišlo  113  za- 
stupnika. Pošto  je  u toj  »Demokratskoj  zajednici«  sam  Pribićević 
imao  73  zastupnika,  postade  on  vođom  najbrojnije  skupine  u 
»Narodnom  predstavništvu«. 

Međutim  se  u hrvatskom  narodu  sabirahu  potpisi  za  izjavu, 
koja  će  biti  poslana  Wilsonu  u Pariz.  Izjava  je  glasila  ovako:  »Mi 
svi  potpisani  i potkrižani  hrvatski  državljani  i državljanke  iznad 

18  godina  izjavljujemo  na  temelju  međunarodno  priznatoga  prava 
samoodređenja  naroda,  da  smo  po  svojoj  duši  i pameti  za  neu- 
tralnu hrvatsku  seljačku  republiku,  te  za  hrvatski  tisućljetni  dr- 
žavni narod.  Zahtijevamo  saziv  posebne  hrvatske  konstituante, 
i to  bezuvjetno  prije,  nego  što  mirovni  kongres  u Parizu  stvori 
konačnu  odluku  o sudbini  hrvatskoga  naroda.  Ovlašćujemo  glav- 
ni odbor  »Hrvatske  pučke  seljačke  stranke«  i predsjednika  HPSS 
g.  Stjepana  Radića,  da  ovaj  naš  zahtjev  iznese  pred  mirovni  kon- 
gres u Parizu«.  — Žandari  su  po  selima  pohvatali  mnogo  tiska- 
nica, na  kojima  bijahu  već  potpisi  ispod  ove  izjave.  Sabirače 
takvih  potpisa  stavljahu  oblasti  u zatvore,  gdje  su  podnijeli  ba- 
tine i druga  zlostavljanja.  Ipak  se  i nadalje  sabiralo'  potpise,  te  je 
vodstvo  »Hrvatske  pučke  seljačke  stranke«  u Zagrebu  do  konca 
travnja  g.  1919.  primilo  tiskanice,  na  kojima  bijaše  157.669  pot- 
pisa ispod  ove  izjave.  U 9 velikih  omota  otpremljene  su  ove 
tiskanice  početkom  svibnja  g.  1919.  u Pariz,  gdje  ih  je  Wilson 
zaista  primio. 

Sav  taj  pokret  bijaše  uzaludan.  Na  mirovnom  kongresu  u 
Parizu  morile  su  velevlasti  svakojake  brige;  zato  se  nitko  nije 
ozbiljno  zauzeo  za  Hrvate,  jer  se  općenito  držalo,  da  je  hrvatski 
narod  svojevoljno  1.  prosinca  1918.  ušao  u kraljevinu  SHS.  Beo- 
gradska je  vlada  nastavila  progoniti  Hrvate.  Pribićević  je  kao 
ministar  unutrašnjih  djela  odredio,  da  svi  gradski  zastupnici  i 
općinski  odbornici  moraju  položiti  prisegu  vjernosti  kralju  Petru. 
Pošto  takve  prisege  kralju  nije  tražio  općinski  zakon,  koji  je 
vrijedio  u Hrvatskoj,  ne  htjedoše  hrvatski  seljaci  prisizati.  Radi 
toga  dade  Pribićević  općinska  zastupstva  raspuštati,  načelnike 
skidati  i vladine  komesare  imenovati.  Tako  se  njegova  samovolja 
osjetila  u većini  hrvatskih  općina,  što  nipošto  nije  bilo  u prilog 
populariziranja  nove  države.  — Istodobno  se  sve  jače  osjećahu 
teške  posljedice  naredbe  o agrarnoj  reformi,  koju  je  25.  veljače 
1919.  izdao  ministarski  savjet.  Pribićević  je  agrarnu  reformu  uzeo 
kao  sredstvo  za  širenje  demokratske  stranke.  Zato  redovito  nije 
zemlju  dobivao  onaj  seljak,  koji  je  imao  najviše  prava  na  zemlju 
prevelikog  vlastelinstva,  nego  onaj,  koji  se  upisao  u demokratsku 
stranku.  Uz  to  je  Pribićević  agrarnu  reformu  izrabio  u tu  svrhu, 
da  mnogo  Srba  iz  Like,  Banovine,  Bosne,  Hercegovine  i Dalma- 
cije preseli  u Slavoniju,  gdje  su  dobili  najbolje  vlastelin,  zemlje. 
Tako  se  nadao,  da  će  u Slavoniji  povećati  postotak  Srba  na  štetu 

Hrvata.  Zato  i nisu  u Slavoniji  zemlje  dobivali  Hrvati  iz  prena- 
pučenog Zagorja,  Međimurja,  Podravine,  Prigorja  i Primorja, 
premda  bi  ovi  naseljenici  umjeli  zemlju  bolje  obrađivati,  nego 
li  ju  obradiše  spomenuti  Srbi.  — Pribićević  je  progonio  i one 
školovane  ljude,  koji  pristajahu  uz  »Hrv.  pučku  seljač.  stranku«. 
Tako  su  8 mjeseci  u policajnom  zatvoru  sproveli  dr.  Vlatko 
Maček  i dr.  Ljudevit  Kežman,  a neko  vrijeme  također  Josip  Pre- 
davec  i dr.  Ivan  Pernar,  dok  je  prof.  dr.  Rudolf  Horvat  protuza- 
konito umirovljen  i stavljen  pod  redarstveni  nadzor.  Protuzako- 
nito su  umirovljeni  također  sveučilišni  profesori:  dr.  Franjo  Za- 
goda,  dr.  Josip  Pazman  i dr.  Hugo  Mihalović. 

DRUGO  MINISTARSTVO  KRALJEVINE  SHS. 

Najbolje  se  nesposobnost  beogradske  vlade  očitovala  u 
trgovinskoj  politici.  Ministarstvo  je  25.  veljače  1919.  dopustilo 
slobodu  trgovanja  žitom,  stokom  i plodinama.  No  već  25.  ožujka 
zaključi  ministarski  savjet,  da  se  obustavlja  sva  trgovina  s Itali- 
jom i s neprijateljskim  zemljama:  Austrijom,  Njemačkom,  Mad- 
žarskom i Turskom.  Ministarstvo  ipak  ne  ostade  dosljedno,  jer 
1.  svibnja  1919.  diže  zabranu  uvoza  talijanske  robe,  za  koju 
se  dapače  od  sada  plaćala  najniža  carinska  tarifa;  a 16. 
srpnja  1919.  dozvolio  se  uvoz  nekih  sirovina  i strojeva  iz  ne- 
prijateljskih zemalja.  Ova  zbrka,  nestalnost  i nepromišljenost 
beogradske  vlade  najviše  je  škodila  hrvatskim  trgovcima,  koji  su 
vodili  veći  dio  vanjske  trgovine.  — Uz  to  je  trgovina  mnogo 
stradala  radi  lošega  prometa  u kraljevini  SHS.  Željeznicama  je 
manjkalo  vagona,  lokomotiva  i ugljena,  te  vještih  i disciplinira- 
nih željezničara.  Vlakovi  stizavahu  s velikim  zakašnjenjem,  a do 
vagona  za  otpremu  robe  mogao  je  trgovac  doći  samo  podmićiva- 
njem, što  je  znatno  poskupljivalo  robu.  Pošta  i brzojav  nisu 
nikako  odgovarali  ma  i najčednijim  zahtjevima  općinstva. 

Ministar  predsjednik  Stojan  Protić  podnio  je  1.  kolovoza 
|1919.  regentu  Aleksandru  ostavku  cjelokupnog  ministarstva  s 
ovim  obrazloženjem:  »Između  mene  kao  predsjednika  vlade  i g. 
Pribićevića  postoje  već  odavno  jake  diference  u pogledu  naše 
unutarnje  politike.  Svi  moji  pokušaji,  da  ove  razlike  — ako  ne 
sasvim  otklonim,  a ono  bar  — ublažim  i snosnim  učinim,  ostali 
su  bez  uspjeha.  Službeni  odnošaji  između  mene  i g.  ministra  unu- 
trašnjih djela  nenormalni  su  i bez  potrebnog  uzajamnog  povjere- 

nja,  što  je  veoma  štetno  po  interese  službe  i države.  Saobraćajne 
nedaće  i neprilike  niti  poslije  7 mjeseci,  otkada  je  sadašnji  ka- 
binet formiran,  nisu  se  mogle  otkloniti  ili  bar  u jačoj  i neop- 
hodno potrebnoj  mjeri  smanjiti  pored  svega  moga  ličnoga  na- 
stojanja i staranja.  To  se  veoma  štetno  odrazuje  ne  samo  na  cje- 
lokupan naš  privredni  život,  na  zdravstveno  stanje  naroda,  te  na 
ishranu  i obnovu  zemlje,  već  i na  političke  odnošaje  u državi.  U 
obimu  i načinu  izvođenja  agrarne  reforme  postoje  razlike  između 
mene  i ministra  za  agrarnu  reformu  (dra  Poljaka),  koji  u svome 
radu  nalazi  ne  samo  održanja,  već  — izgleda  — i podupiranja  u to- 
me pravcu  kod  svoje  stranke.« 

Kriza  je  potrajala  dulje  vremena.  Pribićeviću  pođe  za  ru- 
kom, da  izigra  radikale.  Demokratska  naime  zajednica  sklopi 
sporazum  sa  socijalnim  demokratima,  premda  su  ovi  bili 
republikanci.  Uz  Pribićevića  pristade  i jedan  dio  neopredjeljenih 
zastupnika.  Zato  je  regent  Aleksandar  16.  kolovoza  1919.  povje- 
rio Ljubi  Davidoviću,  da  sastavi  vladu  od  demokrata  i socijalista. 
Ljuba  Davidović  sastavi  novu  vladu,  u koju  udje  11  demokrata 
i tri  socijalista.  Ministrom  vanjskih  posala  ostade  dr.  Ante  Trum- 
bić,  a vojnim  ministrom  postade  general  Stevan  Hadžić. 

Svetozar  Pribićević  postade  ministrom  unutrašnjih  posala, 
Vojislav  Veljković  m.  financija,  Pavle  Marinković  m.  prosvjete, 
Košta  Timotijević  m.  pravde,  dr.  Tugomir  Alaupović  m.  vjera, 
Milorad  Drašković  m.  saobraćaja,  dr.  Albert  Kramer  m.  trgovine 
i industrije,  Velislav  Vulović  m.  građevina,  dr.  Edo  Lukinić  m. 
pošta  i brzojava,  dr.  Franjo  Poljak  m.  agrarne  reforme  i zastup- 
nikom m.  poljoprivrede,  Antun  Kristan  m.  šuma  i ruda,  Vitomir 
Korač  m.  socijalne  politike  i zastupnikom  m.  narodnoga  zdravlja, 
a Vilim  Bukšeg  m.  ishrane  i obnove  zemlje.  Zastupnikom  mini- 
stra priprema  za  Ustavotvornu  skupštinu  i za  izjednačenje  zako- 
na postade  Košta  Timotijević. 

Za  deklaraciju  ovako  sastavljene  vlade  glasalo  je  u »Na- 
rodnom predstavništvu«  samo  127  zastupnika,  a protiv  deklara- 
cije 119,  dok  je  48  zastupnika  bilo  odsutno  ili  se  usteglo  od  gla- 
sovanja. 

Međutim  se  na  mirovnoj  konferenciji  u Parizu  raspravljalo 
o granici  kraljevine  SHS  prema  republici  Madžarskoj.  Konferen- 
cija pristade  na  to,  da  se  Madžarskoj  oduzme  Prekomurje,  gdje 
je  boljševička  vlada  Bele  Kuna  iz  Budimpešte  nasilnom  rekvizi- 

čijom  otela  narodu  veći  dio  stoke.  Još  je  trajala  vladina  kriza, 
kad  li  10.  kolovoza  1919.  u Radgonu  dođoše  pješački  pukovi  iz 
Karlovca,  Ljubljane  i Maribora,  a 11.  kolovoza  dravski  konjanički 
puk  i 4 baterije  topništva.  S ovom  vojskom  zaposjede  general 
Smiljanić  12.  kolovoza  bez  ikakova  otpora  cijelo  Prekomurje. 

PRVI  MIROVNI  UGOVORI. 

Mirovna  je  konferencija  najdulje  raspravljala  o miru  izme- 
đu Njemačke  i svih  njenih  protivnika.  Ugovor  o tome  miru  za- 
ključen je  28.  lipnja  1919.  u Versaju  (Versailles)  kod  Pariza.  Za 
kraljevinu  SHS  imaju  o tome  ugovoru  posebnu  važnost  odredbe 

0 neutralizovanju  plovidbe  na  rijeci  Dunavu,  gdje  od  sada  više 
nemaju  prijašnja  prava  one  države,  kroz  koje  i mimo  kojih  Du- 
nav teče.  Važna  je  u versajskom  ugovoru  također  odredba,  da 
Njemačka  mora  nadoknaditi  štete,  počinjene  u svjetskom  ratu. 
Po  toj  odredbi  stekla  je  kraljevina  SHS  velik  dohodak  u obliku 
reparacija,  što  će  ih  Njemačka  dati  za  štete,  počinjene  u Srbiji. 
— Između  republike  Austrije  i njenih  neprijatelja  zaključen  je 
ugovor  10.  rujna  1919.  u Sen-Žermenu  (Saint  Germain)  kod  Pa- 
riza. Po  tome  ugovoru  Austrija  priznaje  potpunu  nezavisnost 
države  SHS,  te  se  u korist  države  SHS  odriče  svih  prava  i po- 
traživanja na  one  teritorije  nekadašnje  Austro-Ugarske,  koji 
postadoše  sastavnim  dijelom  države  SHS.  Stanovnici  oblasti  Ce- 
lovca (Klagenfurta)  u jugoistočnoj  Koroškoj  bit  će  pozvani,  da 
putem  glasovanja  (plebiscitom)  odrede  državu,  kojoj  žele  da  se 
pripoji  njihov  teritorij.  U tu  svrhu  bit  će  oblast  Celovca  stavlje- 
na pod  nadzor  posebne  komisije,  koja  će  imati  zadaću,  da  tamo 
obezbijedi  nepristranu  upravu  i da  pripremi  plebiscit.  Oblast  će 
biti  podijeljena  u 2 zone,  te  će  prvu  (južnu)  zonu  zaposjesti  čete 
države  SHS,  a drugu  (sjevernu)  zonu  austrijske  čete.  Komisiju 
čine  4 člana,  od  kojih  će  po  1 postaviti  Engleska,  Francuska,  Ita- 
lija i Sjedinjene  države  sjeverne  Amerike.  Ako  se  vijećanje  ko- 
misije bude  odnosilo  na  južnu  zonu,  onda  će  vijećanju  pribivati 

1 1 član  države  SHS,  dok  će  Austrija  po  svome  članu  biti  zastu- 
pana kod  vijećanja  o sjevernoj  zoni.  Komisija  mora  poduzeti 
sve  potrebite  mjere,  da  »obezbijedi  slobodu,  iskrenost  i tajnost« 
prigodom  plebiscita.  Najprije  će  se  glasovanje  obaviti  u južnoj 
zoni.  Bude  li  pak  prvi  plebiscit  u prilog  Austrije,  onda 
otpada  glasovanje  u sjevernoj  zoni.  Pravo  glasa  imaju 

svi  muškarci  i žene,  koji  su  1.  siječnja  1919.  godine  imali  pu- 
nih 20  godina,  te  koji  su  toga  dana  stanovali  u dotičnoj  zoni,  gdje 
su  ili  rođeni  ili  zavičajni.  Država  SHS  obvezuje  se,  da  će  na  svome 
teritoriju  izvan  Srbije  dati  inojezičnim  manjinama  ista  prava,  ka- 
kova imaju  Srbi,  Hrvati  i Slovenci.  Pripadnici  tih  manjina  mogu 
se  svojim  jezikom  služiti  u školi,  pred  sudovima,  u 'štampi  i na 
javnim  zborovima.  — Bugarska  je  sa  svojim  neprijateljima  za- 
ključila ugovor  27.  studenoga  1919.  u Neuillyu  na  Seni.  Po  tome 
je  ugovoru  država  SHS  dobila  Strumicu,  Bosiljgrad  i Cari- 
brod.  Uz  to  se  Bugarska  obvezala,  da  će  nadoknaditi  štete,  što 
ih  je  od  g.  1915.-  do  g.  1918.  počinila  u Srbiji  i u Macedoniji. 

Demokratsko-socijalistička  vlada  nije  u »Narodnom  pred- 
stavništvu« imala  sigurnu  većinu.  Tamo  nastadoše  razne  trzavice, 
koje  su  vladu  slabile.  Davidović  je  18.  listopada  1919.  proveo 
djelomičnu  rekonstrukciju  svoga  kabineta.  Mjesto  dra  Franje 
Poljaka  postade  ministrom  agrarne  reforme  dr.  Henrik  Krizman. 
Hrvatski  ban  dr.  Ivan  Paleček  postade  ministrom  pripreme  za 
konstituantu,  a Crnogorac  Spasoje  Piletić  preuze  ministarstvo 
narodnoga  zdravlja.  Radikalski  disident  Košta  Stojanović,  koji 
je  stupio  u demokratsku  zajednicu,  postade  ministrom  poljopri- 
vrede i voda,  a dalmatinski  Hrvat  Juraj  Biankini  bude  imenovan 
potpredsjednikom  ministarskog  savjeta.  Palečeka  je  na  banskoj 
stolici  24.  studenog  1919.  naslijedio  dotadašnji  podban  dr.  To- 
mislav Tomljenović.  On  je  ishodio  uredbu,  kojom  se  kod 
izbora  zastupstva  gradova  i općina  u Hrvatskoj  i Slavoniji  uvodi 
opće,  jednako  i proporcijonalno  izborno  pravo;  ovo  su  pravo 
mogle  vršiti  i žene,  koje  imaju  određenu  kvalifikaciju  (škole  ili 
samostalno  zvanje). 

VLADA  PARLAMENTARNE  ZAJEDNICE. 

U većem  dijelu  kraljevine  SHS  prevlada  radi  nepravda 
toliko  ogorčenje,  da  je  Davidović  morao  dati  ostavku  svoga  ka- 
bineta. Minis.  predsj.  postade  19.  veljače  1920.  Stojan  Protić,  koji 
sastavi  vladu  bez  demokrata  i socijalista.  Protić  se  naime  oslonio 
na  »parlamentarnu  zajednicu«,  koju  su  činili  radikali,  narodni 
klub,  jugoslavenski  klub,  Bunjevci  i demokratski  disidenti.  Hr- 
vati preuzeše  5 ministarstva,  i to  dr.  Ante  Trumbić  vanjske  po- 
slove, Ivica  Kovačević  šume  i rude,  dr.  Đuro  Šurmin  socijalnu 
politiku,  dr.  Mato  Drinković  pošte  i brzojave,  a dr.  Ivo  Krnic 

agrarnu  reformu.  Od  radikala  postade  Marko  Trifković  ministrom 
unutrašnjih  posala,  dr.  Velizar  Janković  m.  financija,  dr.  Mom- 
čilo Ninčić  m.  pravde,  Miša  Trifunović  m.  prosvjete,  dr.  Slavko 
Miletić  m.  narodnoga  zdravlja,  Aleksandar  Stanišić  m.  narodne 
ishrane  i obnove  zemlje,  dr.  Miroslav  Spalajković  m.  bez  lisnice, 
dok  je  sam  Protić  preuzeo  ministarstvo  pripreme  za  Ustavotvor- 
nu narodnu  skupštinu  i za  izjednačenje  zakona.  Od  Slovenske 
ljudske  stranke  postade  dr.  Korošec  ministrom  saobraćaja,  Ivan 
Roškar  m.  poljoprivrede,  a Franjo  Janković  m.  vjere,  od  demo- 
kratskih disidenata  postao  je  Stojan  Ribarac  m.  trgovine  i indu- 
strije. Ministrom  vojske  i mornarice  postade  Branko  Jovanović, 
a ministrom  građevina  Jovan  Jovanović. 

Mjesto  dra  Tomljenovića  postade  22.  veljače  1920.  hrvat- 
skim banom  dr.  Matko  Laginja,  bivši  odvjetnik  u Puli  i zaslužni 
vođa  istarskih  Hrvata.  K Laginji  je  26.  veljače  došao  stari  nje- 
gov znanac  dr.  Rudolf  Horvat,  koji  ga  je  zamolio,  da  iz  zatvora 
pusti  Stjepana  Radića  i druge  hrvatske  političare.  Ban  je  to  obe- 
ćao uz  uvjet,  da  Florvat  osobno  odvede  Radića  kući  bez  ikakvih 
manifestacija  na  ulici.  Sutradan  je  u 1 sat  poslije  podne  pošao 
Horvat  u zatvor  sudbenoga  stola,  odakle  je  Radića  u zatvorenom 
automobilu  odveo  do  njegove  kuće.  Istoga  je  dana  Laginja  iz  za- 
tvora pustio  na  slobodu  dra  Kovačevića  i narodne  zastupnike 
dra  Vladimira  Prebega  i dra  Josipa  Pazmana,  a zatim  također 
odvjetnika  dra  Vlatka  Mačeka  i svećenika  dra  Ljudevita  Kež- 
mana.  Naskoro  se  opazilo,  da  političku  upravu  vodi  novi  podban 
dr.  Franko  Potočnjak,  koji  bijaše  u vladi  pouzdanik  radikala.  U 
pokrajinsku  vladu  u Zagrebu  uđoše:  dr.  Albert  Bazala,  dr.  Ivan 
Dežman  i dr.  Josip  Lochert,  članovi  »Hrvatske  Zajednice«. 

Za  deklaraciju  novoga  ministarstva  glasovahu  u ^Narod- 
nom predstavništvu«  134  zastupnika.  To  bijaše  premalo  za  uspje- 
šan rad  u parlamentu,  gdje  su  demokrati  neumorno  radili  na  tomu, 
da  zgodnom  prigodom  sruše  Protićevo  ministarstvo.  Vlada  je 
morala  provoditi  uredbu  o izmjeni  novca,  što  joj  nikako  nije 
moglo  povećati  popularnost  u narodu.  Srbijanska  je  vojska  u to 
doba  vraćena  u mirnodobsko  stanje,  čega  nije  bilo  od  g.  1914. 
Počeo  se  popravljati  i promet  na  željeznicama.  U narodu  pak 
opažalo  se  jačanje  komunista,  osobito  u gradovima.  Tako  je  kod 
gradskih  izbora  u Zagrebu  21.  ožujka  1920.  od  17.949  glasača  njih 
7.011  glasovalo  za  komuniste,  koji  od  50  zastupnika  dobiše  20. 

Pribićević  se  nadao,  da  će  komunisti  oslabiti  politički  otpor  Hr- 
vata; zato  je  u Hrvatskoj  potajno  podupirao  komuniste.  Tako 
su  demokrati  u Zagrebu  kod  izbora  gradonačelnika  glasovali  za 
komunistu  Svetozara  Delića,  koji  bude  izabran  upravo  njihovom 
pomoću.  Vlada  je  poništila  taj  izbor,  te  je  banski  savjetnik  dr. 
Dragutin  Tončić  imenovan  vrhovnim  načelnikom  za  grad  Zagreb. 
Kod  ponovnih  izbora  za  20  ukinutih  mandata  komunističke 
stranke  dobila  je  većinu  »Hrvatska  Zajednica«,  te  je  onda  za 
gradonačelnika  izabran  arhitekt  Vjekoslav  Heinzel.  — Na  pri- 
javu sisačkog  kot.  predstojnika  Srčana  dade  podban  dr.  Potoč- 
njak  22.  ožujka  1920.  bez  znanja  bana  dra  Laginje  zatvoriti  St. 
Radića  radi  govora  na  skupštini  »Hrv.  pučke  seljačke  stranke« 
u Galdovu.  Mjesto  Radića  trebalo  bi  bilo  zatvoriti  Pribićevićevog 
pobornika  Petra  Teslića,  koji  je  na  toj  skupštini  iz  revolvera 
pucao  na  Radića. 

KONCENTRACIJONO  MINISTARSTVO. 

Pošto  dr.  Smodlaka  nije  sa  svojom  skupinom  u »Nar.  pred- 
stavništvu« htio  poduprijeti  vladu  parlamentarne  zajednice,  pod- 
nio je  Protić  ostavku,  te  je  17.  svibnja  1920.  došlo  do  koncentra- 
cione vlade.  Ministrom  predsjednikom  postade  dr.  Milenko 
Vesnić  bivši  poslanik  Srbije  u Parizu.  Preuzeše  pak: 
željeznice  dr.  Antun  Korošec,  prosvjetu  Svetozar  Pribićević, 
agrarnu  reformu  dr.  Hinko  Krizman,  financije  Košta  Stojanović, 
pravdu  Marko  Trifković,  vjere  Pavle  Marinković,  trgovinu  i in- 
dustriju dr.  Momčilo  Ninčić,  građevine  Jovan  Jovanović,  poljo- 
privredu dr.  Ve'lizar  Janković,  socijalnu  politiku  dr.  Vjekoslav 
Kukovec,  narodno  zdravlje  Žika  Rafajlović,  ishranu  i obnovu 
zemlje  Rista  Jojić,  izjednačenje  zakona  i pripreme  za  Ustavo- 
tvornu skupštinu  Stojan  Protić,  a unutrašnje  poslove  Ljuba  Da- 
viđović.  Od  Hrvata  zadržaše  svoja  ministarstva:  Ivica  Kovače- 
vić,  dr.  Ante  Trumbić  i dr.  Mato  Drinković. 

U Trianonu  je  4.  lipnja  1920.  zaključen  mirovni  ugovor  iz- 
među republike  Madžarske  i njenih  neprijatelja.  Madžarska  se 
u korist  kraljevine  SHS  odrekla  Međimurja  i Prekomurja,  većeg 
dijela  Bačke,  polovice  Banata  i jugoistočnog  dijela  Baranje.  Izme- 
đu Rumunjske  i kraljevine  SHS  utvrđena  je  granična  linija  u 
Banatu  posebnim  ugovorom,  koji  je  10.  kolovoza  1920.  sklopljen 
u Sevru  (Sevres)  kod  Pariza. 

Regent  Aleksandar  posjetio  je  22.  lipnja  1920.  grad  Zagreb, 
gdje  je  dočekan  kraljevskim  sjajem.  U Zagrebu  ostade  regent 
4 dana,  pregledavajući  znamenitosti  grada  i primajući  razne  de- 
putacije. Nitko  se  ipak  nije  pobrinuo,  da  tom  prigodom  regenta 
upozori  na  razne  muke  i nepravde,  što  ih  trpi  narod  hrvatski, 
osobito  u pogledu  vršenja  vojne  dužnosti  i financijalnih  tereta. 

Kod.  sudbenoga  stola  u Zagrebu  počela  je  8.  srpnja  1920.  * 

kaznena  rasprava  protiv  narodnoga  zastupnika  Stjepana  Radića, 
koga  je  državno  odvjetništvo  tužilo  radi  »zločinstva  protivu  ote- 
čestva«.  Ova  čisto  politička  rasprava,  koju  je  s velikim  zanima- 
njem pratio  hrvatski  narod,  potrajala  je  9 dana.  Osuda  je  pro- 
glašena tekar  4.  kolovoza,  kada  je  Radić  osuđen  na  2 godine  i 
6 mjeseci  tamnice.  Radić  je  protiv  osude  podnio  priziv  i ništovnu 
žaobu,  ali  bude  i nadalje  pridržan  u zatvoru. 

Protić  je  kao  ministar  izrađivao  ustav,  koji  će  vlada  kon- 
stituanti  predložiti  na  raspravu.  Pošto  je  Protić  namjeravao  po- 
krajinama ostaviti  administrativnu  autonomiju,  došao  je  u sukob 
s nekim  ministrima,  osobito  s Pribićevićem,  koji  je  želio  potpun 
centralizam  u cijeloj  državi.  Radi  toga  sukoba  dade  Protić  ostav- 
ku, te  je  ministrom  priprave  za  konstituantu  18.  kolovoza  1920. 
postao  dr.  Laza  Marković.  Istoga  je  dana  Ljubu  Davidovića  kao 
ministar  unutrašnjih  djela  naslijedio  Milorad  Drašković. 

BUNA  RADI  ŽIGOSANJA  STOKE. 

Pod  jesen  godine  1920.  uzrujao  se  hrvatski  narod  radi  od- 
redbe vojničkih  vlasti,  da  se  u Hrvatskoj  ima  žigosati  podvozna 
stoka,  koja  će  u slučaju  mobilizacije  služiti  vojsci.  Hrvatski  selja- 
ci odlučiše,  da  svoje  konje  i volove  ne  daju  žigosati.  Kada  se  ipak 
silom  pokušalo  žigosanje  stoke,  te  oduzimanje  konja  i kola  za 
vojne  vježbe,  došlo  je  na  više  mjesta  do  pobune,  te  su  oružnici 
i pucali  na  hrvatske  seljake. 

Prvi  su  otpor  5.  rujna  1920.  pružili  hrvatski  seljaci  u Ve- 
likom Grđevcu.  Odanle  se  buna  proširila  u bjelovarskom,  gare- 
šničkom  i grubišnopoljskom  kotaru,  gdje  se  prolilo  dosta  krvi, 
a u Ivanjskoj  su  ubijena  2 seljaka.  Buna  je  doprla  na  jug  u čaz- 
manski  kotar,  gdje  je  u kriškoj  općini  došlo  do  sukoba  s oružni- 
cima  i s vojskom.  Iz  Čazme  je  na  istoku  doprla  buna  u kutinski 
kotar,  gdje  je  nastradalo  mnogo  seljaka.  Oružnici  su  8.  rujna 
ubili  seljaka  Ivana  Likodera  iz  Repušnice,  a ranili  Alapića  iz 

Gračanice,  te  Pintarića,  Gabru  Uroića,  Ivana  Vražića  i još  neke 
seljake  iz  Repušnice.  Sutradan  su  oružnici  vodili  seljake  Pokaza 
i Gunjaka  iz  Osekova  u Kutinu,  ali  su  ih  putem  u nekoj  šumi 
ustrijelili. 

Buna  je  planula  također  u Sv.  Ivanu  Zelini,  gdje  su  seljaci 
ubili  kotarskoga  predstojnika  Otona  Spillera.  Seljaci  su  Spillera 
optužili,  da  je  kriv  smrti  seljaka  Josipa  Suličeka,  kojega  su  oru- 
žnici ubili  5.  rujna  1920.  Zato  su  Spillera  osudili  na  smrt,  te  su 
ga  prisilili,  da  u povorci  nosi  križ  i lijes  za  Suličeka  na  groblje. 
Ondje  su  Spillera  zlostavljali,  dok  se  nije  onesvijestio,  a zatim 
je  u njega  6 hitaca  iz  revolvera  ispalio  Blaž  Tupak  iz  Hrnjanca. 

Seljačka  je  buna  doprla  u dugoselski  kotar,  te  u Hrvatsko 
Zagorje,  pa  je  i tamo  došlo  do  sukoba  s oružnicima  na  više  mjesta. 
Prolilo  se  i dosta  krvi,  te  je  bilo  i mrtvih  i ranjenih.  Seljaci  su 
neke  činovnike  ubili,  a druge  su  zlostavljali.  Zato  je  iz  Zagreba  na 
kamij onima  odaslana  vojska  u kotare  stubički  i zlatarski.  Gene- 
ral Vasić,  koji  je  tada  u Zagrebu  bio  zapovjednik  vojnoga  zbora, 
namjeravao  je  zapaliti  pobunjena  sela  i postrijeljati  njihove  sta- 
novnike. Ipak  su  to  spriječile  građanske  oblasti,  naročito  ban  dr. 
M.atko  Laginja.  Njemu  je  naime  pošlo  za  rukom  uvjeriti  beograd- 
sku vladu,  da  je  bolje  odgoditi  provedbu  žigosanja  i oduzi- 
manja stoke,  nego  li  uzrujani  narod  dalje  izazivati.'  Kako  je  pak 
tada  već  bio  raspisan  izbor  narodnih  zstupnika  za  Ustavotvornu 
skupštinu,  grnuo  je  hrvatski  seljački  svijet  bjelovarsko-križeva- 
čke  županije  gotovo  listom  u Hrvatsku  pučku  seljačku  stranku, 
koja  je  propovijedala  osnutak  posebne  hrvatske  republike. 

PLEBISCIT  U KORUŠKOJ  13.  LISTOPADA  1920. 

U »Narodnom  predstavništvu«  — baš  kao  što  i u samome 
ministarstvu  — vladahu  goleme  nesuglasice.  Iza  dugih  ras- 
prava i pregovora  jedva  je  vladi  uspjelo,  da  »Nar.  predstavni- 
štvo« 2.  rujna  1920.  sklone  na  prihvat  »Zakona  o izboru  narodnih 
poslanika  za  ustavotvornu  skupštinu.«  Regent  je  tomu  zakonu 
odmah  sutradan  podijelio  sankciju.  To  bijaše  jedini  zakon,  što 
ga  je  stvorilo  skroz  neplodno  »Nar.  predstavništvo«.  Inače  je 
vlada  donašala  t.  zv.  uredbe,  koje  bijahu  neki  surogat  zakona, 
ako  ih  je  potpisao  regent  Aleksandar.  Uredbom  je  21.  kolovoza 
1920.  donesen  dapače  i državni  proračun  za  god.  1920.  i 1921.  LI 
ovu  je  uredbu  — bez  ikakove  kontrole  »Narodnoga  predstavni- 

štva«  — uvršten  i financijalni  zakon,  koji  bijaše  skroz  neprave- 
dan za  »prečane«,  osobito  pak  za  Hrvatsku.  Tako  se  na  pr.  odre- 
dilo, da  u Srbiji  plaća  »porez  na  ratne  dobitke«  onaj,  tko  je  g. 
1919.  imao  barem  5000  dinara  dobitka,  a u Hrvatskoj  već  onda, 
ako  je  imao  barem  2.250  dinara  (9000  kruna)  dobitka.  Prigodom 
prodaje  nekretnina  plaćala  se  u Srbiji,  Bosni,  Hercegovini  i Slo- 
veniji do  sada  pristojba  od  4 postotka,  a u Hrvatskoj  5 postotaka. 
Financijalni  zakon  povisuje  ovu  pristojbu  za  100  postotka,  ali 
samo  za  »prečanske«  krajeve.  Od  sada  će  se  dakle  u ime  pristojbe 
za  prijenos  vlasništva  ubirati  u Srbiji  4 postotka,- u Bosni,  Herce- 
govini i Sloveniji  8,  a u Hrvatskoj  10  postotaka!  Isti  financijalni 
zakon  određuje,  da  prečani«  moraju  od  sada  u ime  poreza  (zem- 
ljarine,  kućarine  i tecivarine  1.  i 2.  razreda)  plaćati  toliko  dinara, 
koliko  su  prije  plaćali  kruna,  i to  već  od  1.  siječnja  1920.  Komu 
je  dakle  kuća  odbacivala  godišnji  dohodak  od  10.000  kruna,  pla- 
ćao je  do  sada  u ime  kućarine  godišnji  porez  od  1.200  kruna  i 
prirez  360  kruna.  Od  sada  pak  mora  u ime  kućarine  plaćati  4.800 
kruna,  u ime  prireza  1.440,  k tomu  invalidski  porez  2.400  kruna, 
ukupno  dakle  državi  8.640  kruna,  a povrh  toga  općinski  namet, 
koji  je  obično  iznosio  preko  100  postotaka.  Prema  tomu  bijahu 
porezni  tereti  veći  od  dohotka  takve  kuće!  Lako  je  sebi  zamisliti 
nezadovoljstvo,  koje  se  pojavilo  u narodu,  kad  je  doznao  za  ovaj 
novi  financijalni  zakon. 

Postupak  oružnika  i vojske  s narodom  povećao  je  i onako 
veliko  ogorčenje  Hrvata.  Ovo  je  ogorčenje  prćlazilo  već  i na 
Slovence.  Najbolje  se  to  vidjelo  13.  listopada  1920.,  kada  je  oba- 
vljen plebiscit  u Koruškoj.  Premda  je  u prvoj  zoni  (po  austrij- 
skoj statistici)  bilo  70  postotaka  Slovenaca,  a samo  30  postotaka 
Nijemaca,  ipak  j-e  tamo  22.625  ljudi  glasovalo  za  priključak  Au- 
striji, a jedva  15.278  za  sjedinjenje  s Jugoslavijom.  Narod  se  eto 
sa  59.14  postotaka  izjavio  za  Austriju,  u kojoj  je  tada  vladala 
bijeda  i glad,  dok  je  samo  40.86  postotka  glasovalo  za  prirodni- 
nama  toli  bogatu  kraljevinu  SHS.  Slovenci  se  u Koruškoj  odvr- 
nuše  od  Jugoslavije  u prvom  redu  zbog  toga,  što  ih  austrijski 
korteši  uputiše,  da  tako  ne  će  njihovi  sinovi  morati  služiti  kao 
vojnici,  i to  još  u Macedoniji.  (U  Austriji  nije  bilo  obvezatne 
vojne  dužnosti).  Dakako  da  su  uz  to  na  raspoloženje  koruških 
Slovenaca  djelovale  i razne  loše  metode,  kojima  se  tečajem  g. 
1919.  i 1920.  služila  vlada  u kraljevini  SHS.  Zato  su  mnogi  Slo- 

venci  voljeli  glasovati  za  sjedinjenje  s Austrijom,  gdje  je  više 
slobode,  kulture  i obzirnosti,  nego  li  u Jugoslaviji.  Time  je  kra- 
ljevina SHS  izgubila  komad  divne  Koruške  sa  cijelim  nizom  raz- 
nih tvornica,  te  olovne  rudnike  u Plibergu  i u Željeznoj  Kaplji. 
Poraz  kod  plebiscita  u Koruškoj  umanjio  je  ugled  Jugoslavije  u 
inozemstvu,  što  se  naskoro  osjetilo  u pregovorima  s Italijom. 
Uz  to  je  otpala  potreba,  da  se  obavi  plebiscit  u drugoj  zoni  Ko- 
ruške, koja  također  ostade  Austriji. 

MIR  U RAPALLU  12.  STUDENOGA  1920. 

Mjesec  dana  iza  toga  doživjela  je  kraljevina  SHS.  drugi  di- 
plomatski poraz.  U Rapallu  je  naime  12.  studenoga  1920.  zaklju- 
čen ugovor  između  Italije  i Jugoslavije.  Italiju  zastupahu:  mini- 
star predsjednik  Giovani  Giolitti,  ministar  vanjskih  posala  Karlo 
Sforza  i vojni  ministar  prof.  Ivan  Bonomi,  a Jugoslaviju:  ministar 
predsjednik  dr.  Milenko  Vesnić,  ministar  vanjskih  posala  dr. 
Ante  Trumbić  i ministar  financija  Košta  Stojanović.  Po  tome 
ugovoru  ostaju  Italiji  bivše  poknežene  grofovije  Gorica  i 
Gradiška.  Isto  tako  ostade  Italiji  grad  Trst  s kotarom  svojim. 
Uzalud  se  Hrvati  prije  nadahu,  da  će  moći  spasiti  sjevero-istočni 
dio  poluotoka  Istre,  gdje  stanuju  gotovo  sami  Hrvati  i Slovenci. 
Svojedobno  je  Wilson  predlagao,  da  tu  bude  granicom  rijeka 
Raša,  premda  Hrvati  stanuju  i zapadno  od  ove  rijeke.  Da  se 
primila  ova  »Wilsonova  linija«  dobila  bi  Jugoslavija  t.  zv.  Libur- 
niju,  gdje  se  nalaze  ljetovališta  i kupališta:  Volovsko,  Opatija, 
Ičići,  Ika,  Lovran,  Mošćenice  i Labin.  Sad  je  ugovorom  u Rapallu 
sve  to  došlo  pod  vlast  Italije,  kojoj  pripade  cijeli  istarski  polu- 
otok. Jugoslavija  se  morala  zadovoljiti  s dijelom  t.  zv.  Kastav- 
štine,  koja  je  nastavak  istarskog  poluotoka  na  sjevero-istoku.  Od 
istarskih  otoka  zapade  Jugoslaviju  samo  Krk,  dok  su  otoci  Cres, 
Lošinj,  Unje  i Sušak  te  Brionski  otoci  postali  sastavnim  dijelom 
kraljevine  Italije.  Iz  strateških  razloga  zatražiše  Talijani,  da  im 
pripadne  jugozapadni  dio  Kranjske,  gdje  stanuju  sami  Slovenci. 
I zaista  su  Italiji  ugovorom  u Rapallu  odstupi jeni  kranjski  gra- 
dovi: Idrija,  Vipava  i Postojna  s okolnim  selima,  te  željezničko 
raskršće  Sv.  Petar.  Tako  je  granica  Italije  pomaknuta  sve  do 
planine  Sniježnik  na  međi  Kranjske  i hrvatskoga  Gorskoga  ko- 
tara. 

Ugovorom  u Rapallu  stvorena  je  posebna  »nezavisna  država 
Rijeka«  (Fiume).  Ovu  sačinjava  grad  Rijeka  sa  svojim  kotarom, 
kojima  se  pridaje  primorski  dio  Kastavštine.  Međutim  treba  spo- 
menuti, da  je  još  12.  rujna  1919.  na  Rijeku  unišao  talijanski  pje- 
snik Gabrijel  d’Annunzio  s talijanskim  fašistima.  On  je  Rijeku 
zaposjeo  i u njoj  preuzeo  vladanje  u ime  Talijana.  Pred  njim  po- 
bjegoše  iz  Rijeke  mnogi  rodoljubi  hrvatski. 

Jugoslavija  je  kod  pregovora  u Rapallu  imala  uspjeh  jedino 
u pitanju  Dalmacije.  Talijani  se  zadovoljiše  s malim  dijelom  Dal- 
macije. Njima  je  naime  pripao  grad  Zadar,  kojemu  pripadoše 
porezne  općine  Arbanasi,  Crno,  Bokanjac  i onaj  dio  porezne  op- 
ćine Diklo,  koji  — polazeći  od  mora,  oko  700  metara  jugoistočno 
od  sela  Diklo  — ide  pravcem  put  sjeveroistoka  do  kote  66  Griz. 
Od  tolikih  dalmatinskih  otoka,  što  ih  Talijani  zaposjedoše  god. 
1918.,  ostadoše  im  samo  Lastovo  i Pelagruž  s obližnjim  otočići- 
ma. No  zato  je  kraljevina  SHS  morala  u korist  preostalih  Talijana 
u Dalmaciji  (većinom  u Splitu,  Šibeniku,  Hvaru,  Korčuli  i Du- 
brovniku) dati  razne  koncesije,  osobito  u pogledu  upotrebe  ta- 
lijanskoga jezika,  slobode  vjeroispovijedanja  i prava  opcije  tali- 
janskog državljanstva. 

U splitskom  je  kazalištu  dr.  Ante  Trumbić  5.  prosinca 
1920.  prikazao,  kako  je  došlo  do  ugovora  u Rapallu.  On  je  iznio 
razne  događaje,  koji  su  u vezi  s tim  ugovorom,  naročito  memo- 
randum, što  ga  je  Wilson  14.  travnja  1919.  upravio  Orlandu,  zatim 
deklaraciju  pariških  novinara  od  23.  travnja  1919.,  te  memo- 
randum, koji  su  Wilson,  Engleska  i Francuska  19.  prosinca  1919. 
uputili  Italiji.  Trumbić  je  protumačio  također  ultimatum,  kojim 
je  Italija  20.  siječnja  1920.  tražila,  da  se  grad  Zadar  sa  cijelom 
svojom  općinom  — dakle  i s otocima  i kanalom  — poput  Rijeke 
proglasi  nezavisnom  državom,  ali  s pravom,  da  bira  svoje  diplo- 
matsko zastupstvo.  Trumbić  je  svoje  predavanje  završio  riječi- 
ma: »Ugovorom  u Rapallu  postigosmo  u pitanjima  Sušaka  i 
Zadra  uspjehe,  koji  se  ne  mogu  podcijeniti.  Tako  smo  u pitanju 
Sušaka  obezbijedili  trgovački  izlaz  na  more,  i to  posve  neodvisan 
i bez  stranog  utjecaja.  U pitanju  pak  Zadra  izbjegli  smo  opasno- 
sti, da  izgubimo  cijelu  općinu,  ostrva  i onaj  kanal,  koji  je  jedini 
put  našim  trgovačkim  lađama  od  juga  na  sjever.  Spasili  smo  i 
otok  Vis,  koji  je  točka  životnog  interesa  za  našu  državu.  U ovim 
trim  točkama  ne  bijaše  nikada  do  Rapalla  izgleda,  da  ćemo 
uspjeti.« 

Hrvatska  na  mučilištu  7 

IZBORI  ZA  KONSTITUANTU  28.  STUDENOGA  1920. 

»Narodno  predstavništvo«  održalo  je  u Beogradu  posljed- 
nju svoju  sjednicu  22.  listopada  1920.  Kraljevim  su  naime  uka- 
zom bili  za  nedjelju  28.  studenoga  1920.  određeni  izbori  za  »Usta- 
votvornu narodnu  skupštinu«  (konstituantu).  Izbori  se  obaviše  u 
cijeloj  kraljevini  SHS.,  izuzev  one  hrvatske  zemlje,  gdje  su  još 
vladali  Talijani,  na  pr.  grad  Sušak  i dio  kotara  sušačkoga,  zatim 
Kasta vština  i otok  Krk,  pa  sjeverna  Dalmacija  i većina  otoka 
dalmatinskih.  — Država  bijaše  podijeljena  u mnogo  izbornih 
okruga,  koji  se  u opsegu  Hrvatske  i Slavonije  podudarahu  s te- 
ritorijem naših  županija.  Svako  je  izborno  okružje  biralo  toliko 
zastupnika,  da  na  svakih  30.000  žitelja  (prema  popisu  od  g.  1910.) 
dođe  po  1 zastupnik.  Kod  izbora  je  vrijedilo  moderno  načelo  op- 
ćega, jednakog,  izravnoga  i tajnoga  prava  glasa.  Stranke  će  dobiti 
toliko  mandata,  koliko  im  pripada  razmjerno  (propor- 
cionalno) prema  polučenom  broju  glasova.  Radi  velikoga  broja 
nepismenih  izbornika  odredilo  se  glasovanje  gumenim  kuglicama, 
koje  će  izbornici  stavljati  u žare  svojih  stranaka.  — Zaslugom 
bana  Laginje  bijaše  u Hrvatskoj  i Slavoniji  potpuna  sloboda  iz 
borne  agitacije.  Primijetilo  se  jedino  to,  da  u listine  izbornika 
nisu  uneseni  mnogi  Nijemci  i Madžari  u Slavoniji,  naročito  u 
Srijemu.  (Isto  tako  se  postupalo  s Nijemcima  i Madžarima  u 
Bačkoj,  Banatu  i Baranji).  I sami  izbori  obavljeni  su  posve  slo- 
bodno, te  je  hrvatski  narod  mogao  dati  pravi  izražaj  svoje  volje. 

U izborne  imenike  cijele  kraljevine  SHS.  bijaše  uvršteno 
2 milijuna  490.576  izbornika.  Od  toga  su  na  sjevernu  i južnu 
Srbiju  otpadala  894.042  izbornika,  na  Hrvatsku  (sa  Slavonijom  i 
Međimurjem)  636.143,  na  Bosnu  (s  Hercegovinom)  471.171,  na 
Sloveniju  215.148,  na  Vojvodinu  (t.  j.  Bačku,  Banat  i Baranju) 
141.721,  na  Dalmaciju  88.839,  a na  Crnu  Goru  43.507  izbornika. 
— K izborima  je  pristupilo  i glasovalo  1 milijun  607.209  izbornika, 
od  toga  u Srbiji  507.509,  u Hrvatskoj  438.607,  u Bosni  i Herce- 
govini 331.051,  u Sloveniji  158.254,  u Vojvodini  93.214,  u Dalma- 
ciji 49.962,  a u Crnoj  Gori  28.612  izbornika. 

Za  kandidate  demokratske  stranke  glasovahu  318.584 
izbornika,  i to  103.081  u sjevernoj  Srbiji,  78.406  u Hrvatskoj, 
75.512  u južnoj  Srbiji,  18.133  u Vojvodini,  17.980  u Bosni,  12.328 
u Sloveniji,  7.955  u Crnoj  Gori,  a 5.189  u Dalmaciji,  Demokrati 
su  polučili  94  zastupnika,  od  toga  32  u sjevernoj  Srbiji,  24  u juž- 

noj  Srbiji,  19  u Hrvatskoj,  10  u-  Vojvodini,  3 u Sloveniji,  3 u 
Crnoj  Gori,  2 u Bosni  i 1 u Dalmaciji. 

Radikali  su  dobili  283.883  glasa,  od  toga  111.245  u sje- 
vernoj Srbiji,  59.443  u Bosni,  43.540  u Vojvodini,  39.050  u Hrvat- 
skoj, 20.790  u južnoj  Srbiji,  6.008  u Dalmaciji  i 3.837  u Crnoj 
Gori.  Oni  polučiše  89  zastupnika,  i to  41  u sjevernoj  Srbiji,  21  u 
Vojvodini,  11  u Bosni,  9 u Hrvatskoj,  5 u južnoj  Srbiji,  1 u Dal- 
maciji i 1 u Crnoj  Gori. 

Hrvatska  pučka  seljačka  stranka  postavila  je 
svoje  kandidate  samo  u Hrvatskoj  i Slavoniji,  gdje  je  za  njih 
glasovalo  230.590  izbornika,  među  ovima  i svi  pravaši  u županiji 
ličko-krbavskoj.  Seljačka  je  stranka  dobila  u županiji  zagrebač- 
koj 61.037  glasova,  u varaždinskoj  51.  932,  u bjelovarsko-križe- 
vačkoj  51.430,  u požeškoj  23.249,  u ličko-krbavskoj  14.577,  u sri- 
jemskoj 9.882,  u virovitičkoj  9.762,  u modruško-riječkoj  7.831,  a 
u gradu  Zagrebu  1.060  glasova.  Cijela  je  Hrvatska  (sa  Slavonijom 
i Međimurjem)  birala  93  zastupnika.  Od  toga  je  seljačka  stranka 
polučila  49,  i to  u županiji  zagrebačkoj  13,  u varaždinskoj  .11,  u 
bjelovarsko-križevačkoj  9,  u požeškoj  5,  u srijemskoj  3,  u viro- 
vitičkoj 3,  u modruško-riječkoj  3,  u ličko-krbavskoj  2,  a u gradu 
Zagrebu  1.  Prema  tomu  se  za  »hrvatsku  pučku  seljačku  stranku« 
u Hrvatskoj  kod  izbora  izjavilo  52.67  postotaka  svih  glasova,  te 
je  ona  dobila  52.69  postotaka  svih  mandata  za  konstituantu.  Radić 
je  28.  studenoga  pušten  iz  zatvora,  jer  je  kralj  abolirao  sudbeni 
postupak  protiv  njega. 

Komunisti  su  u cijeloj  kraljevini  SHS.  dobili  198.473 
glasa,  od  toga  50.385  u sjevernoj  Srbiji,  49.459  u južnoj  Srbiji, 
31.281  u Hrvatskoj,  18.074  u Bosni,  16.376  u Sloveniji,  13.955  u 
Vojvodini,  10.869  u Crnoj  Gori,  a 8.074  u Dalmaciji.  Oni  polučiše 
58  zastupnika,  i to  18  u južnoj  Srbiji,  14  u sjevernoj  Srbiji,  7 u 
Hrvatskoj,  5 u Vojvodini,  4 u Sloveniji,  4 u Crnoj  Gori,  4 u Bosni 
i 2 u Dalmaciji. 

Zemljoradnici  dobiše  115.263  glasa,  od  toga  54.506  u 
Bosni,  45.573  u sjevernoj  Srbiji,  10.636  u Dalmaciji  (pod  imenom 
»Savez  težaka«),  3.673  u Vojvodini  i 1.075  u Hrvatskoj  (samo  u 
srijemskoj  županiji).  Oni  stekoše  30  mandata,  od  toga  14  u sjev. 
Srbiji,  12  u Bosni,  3 u Dalmaciji,  a 1 u Vojvodini. 

Muslimani  u Bosni  uđoše  u izbore  pod  imenom  »Jugo- 
slovenska  muslimanska  organizacija«.  Oni  polučiše  111.006  izbor- 

nika  i 24  zastupnika.  — Za  kandidate  »H  ryatske  Zajedni- 
ce«, koja  je  u Bosni  nastupila  pod  imenom  »Hrvatska  težačka 
stranka«,  glasovalo  je  64.267  izbornika,  od  toga  38.400  u Bosni, 
22.950  u Hrvatskoj,  a 2.917  u Dalmaciji.  Oni  polučiše  11  zastup- 
nika, i to  7 u Bosni,  3 u Hrvatskoj,  a 1 u Dalmaciji.  — »Slove  n- 
ska  ljudska  stranka«  dobila  je  u Sloveniji  57.174  glasa  i 15 
zastupnika.  Srodna  joj  pak  »H  rvatska  pučka  stranka« 
stekla  je  46.599  glasova,  i to  10.734  u Bosni,  10.040  u Hercegovini, 
13.947  u Dalmaciji,  11.878  u Hrvatskoj,  a 556  u Vojvodini.  Njoj 
pripada  9 zastupnika,  od  toga  3 u Hrvatskoj,  3 u Dalmaciji,  a 3 
u Bosni  i Hercegovini. 

Za  kandidate  socijalnih  demokrata  glasovahu 
45.132  izbornika,  i to  30.695  u Sloveniji,  7.611  u Hrvatskoj,  a 6.856 
u Vojvodini.  Stranka  je  polučila  10  mandata,  od  toga  7 u Slove- 
niji, a 3 u Vojvodini.  — Slovenska  »samostalna  kmetijska 
stranka«  dobila  je  u Sloveniji  33.577  izbornika  s 8 zastupnika.  — 
Muslimani  iz  Macedonije  (većinom  Turci  i Arnauti)  dobiše 
30.029  izbornika  i 8 zastupnika.  Tamo  je  izabrano  još  9 drugih 
muslimana,  od  kojih  je  6 kandidiralo  na  demokratskoj,  2 na  radi- 
kalskoj,  a 1 na  komunističkoj  listini.  Bunjevci  i Šokci  polučili  su  u 
Bačkoj  4 mandata. 

Srpski  republikanci  dobiše  18.166  glasova,  od  toga 
7.261  u sjevernoj  Srbiji,  6.292  u južnoj  Srbiji,  a 4.613  u Crnoj 
Gori.  Oni  polučiše  3 mandata,  i to  2 u Crnoj  Gori,  a 1 u sjev. 
Srbiji.  — Za  kandidate  »Hrvatske  stranke  prava«  gla- 
sovalo je  u Hrvatskoj  10.135  izbornika,  koji  joj  dadoše  2 zastup- 
nika, dok  je  treći  pravaš  (dr.  Krunoslav  Lokmer)  bio  biran  na  za- 
jedničkoj listi  s Hrvatskom  seljačkom  strankom.  — Kandidati 
»narodnih  socijalista«  u Sloveniji  dobiše  6.187  izbornika 
i 2 zastupnika.  Za  Ribarčeve  liberale  u Srbiji  glasovao  je 
5.061  izbornik,  te  je  izabran  Stojan  Ribarac.  Trumbićeva  izvan- 
stranačka listina  u Dalmaciji  dobila  je  3.196  izbornika  i 1 mandat. 
Drugi  glasovi  u državi  SHS.  padoše  za  takve  listine,  koje  nisu 
polučile  niti  jednoga  zastupnika  za,  konstituantu. 

Cijela  je  kraljevina  SHS.  birala  419  zastupnika.  Od  toga  su 
sjevernu  Srbiju  zapala  103  zastupnika,  Hrvatsku  93,  Bosnu  63, 
južnu  Srbiju  55,  Vojvodinu  44,  Sloveniju  40,  Dalmaciju  11,  a 
Crnu  Goru  10  zastupnika.  Sjeverna  je  Srbija  imala  manje  sta- 
novnika, nego  li  Hrvatska  (sa  Slavonijom  i Međimurjem),  a ipak 

je  dobila  10  zastupnika  više  od  Hrvatske.  Poprečno  je  u cijeloj 
državi  SHS.  otpao  po  1 zastupnik  na  3.835  glasača.  U istinu  pak 
bijaše  biran  po  1 zastupnik  u Vojvodini  s 2.119  glasova,  u Crnoj 
Gori  s 2.861,  u Srbiji  s 3.212,  u Sloveniji  s 3.956,  u Dalmaciji  sa 
4,542,  u Hrvatskoj  sa  4.716,  a u Bosni  s 5.254  glasa.  Prema  tomu 
je  u srpskim  krajevima  došao  poprečno  po  1 zastupnik  na  2.987 
glasača,  a u hrvatskim  krajevima  na  4.724  glasača,  dakle  za  1731 
više.  Srbima  bijaše  u prilog  također  to,  što  Nijemci,  Madžari  i 
mnogi  Hrvati  (njemačkog  ili  madžarskog  prezimena)  u Bačkoj, 
Banatu  i Baranji,  te  u srijemskoj  i virovitičkoj  županiji  nisu 
imali  pravo  glasa,  a ipak  je  ovim  zemljama  bio  doznačen  razmje- 
ran broj  zastupnika  (po  1 zastupnik  na  30.000  žitelja)  kao  u dru- 
gim krajevima,  gdje  je  pravo  glasa  imao  svaki  punoljetni  muška- 
rac. Za  izbor  1 zastupnika  trebali  su  radikali  samo  3.190  glasova, 
demokrati  3.374,  komunisti  3.437,  a hrvatska  pučka  seljačka 
stranka  4.613,  bosanski  muslimani  4.625,  hrvatska  stranka  prava 
5.367,  a »Hrvatska  Zajednica«  5.702  glasa. 

REZULTATI  IZBORA  U DALMACIJI,  BOSNI, 
HERCEGOVINI  I U BAČKOJ. 

Izborni  okrug  oblasti  sudbenog  stola  u S u b o t i c i imao 
je  18.507  izbornika,  od  kojih  su  glasovala  10.284,  i to:  2550  za 
listu  bunjevačkih  Hrvata,  2405  za  komuniste,  2185  za  nezavisne 
Bunjevce,  2063  za  radikale,  a 556  za  Hrvatsku  pučku  stranku.  Od 
8 izabranih  narodnih  zastupnika  pripadahu  liječnik  dr.  Franjo 
Sudarević,  župnik  Blaško  Rajić  i odvjetnik  dr.  Štipan  Vojnić- 
Tunić  bunjevačkim  Hrvatima,  dr.  Joca  Manojlovič  i dr.  Jovan 
Radonjić  radikalima,  Dragomir  Marjanovič  komunistima,  a Ivan 
Crnković  i Ivo  Matić,  referent  ministarstva  za  agrarnu  reformu, 
nesvijesnim  Bunjevcima. 

Izborni  okrug  Spli  t-D  u b r o v n i k-K  o t o r zapremao  je 
cijelu  Dalmaciju  osim  onih  krajeva,  koje  su  okupirali  Talijani. 
Imao  je  88.839  izbornika,  od  kojih  su  glasovala  49.962,  i to:  13.947 
za  Hrvatsku  pučku  (klerikalnu)  stranku,  10.636  za  težačku  (zem- 
ljoradničku) stranku,  8074  za  komuniste,  6008  za  radikale,  5189 
za  demokrate,  2017  za  Hrvatsku  Zajednicu,  a 3200  za  vanstranač- 
ku  listu.  Za  narodne  su  zastupnike  izabrani  od  Hrvatske  pučke 
stranke:  dr.  Ante  Dulibić,  dr.  Dominik  Mazzi  i Mato  Milanović, 
od  težačke  stranke:  prof.  Ivo  Lovričević,  Ante  Franić  i Juraj 

Vrsalović,  od  komunista:  Vicko  Jelen  i Jelaska  Jozin,  od  radikala 
Ljuba  Jovanović,  od  demokrata  dr.  Ivo  Krstelj,  od  Hrvatske  Za- 
jednice dr.  Mato  Drinković,  a od  vanstranačke  liste  dr.  Ante 
Trumbić. 

Somborski  je  okrug  Bačke  zajedno  s Baranjom  imao 
23.441  izbornika,  od  kojih  je  glasovalo  15.144,  i to:  7236  za  radi- 
kale,  2964  za  socijaliste,  2605  za  Bunjevce,  1695  za  demokrate,  a 
644  za  komuniste.  Od  radikala  su  izabrani  za  narodne  zastupnike: 
Jaša  Tomić,  Stevan  Mihaldžić  i Pavle  Terzin,  od  socijalista:  dr. 
Milan  Sekulić  i Vojin  Brkić,  od  Bunjevaca  Ivan*  Evetović,  a od 
demokrata  Pavle  Marinković. 

Sarajevski  je  izborni  okrug  imao  72.521  izbornika,  od 
kojih  su  glasovala  46.672,  i to:  23.126  za  Jugoslavensku  musliman- 
sku organizaciju,  6431  za  radikale,  6203  za  zemljoradnike,  4198  za 
komuniste,  2007  za  Hrvatsku  težačku  strannku,  1780  za  Hrvatsku 
pučku  (klerikalnu)  stranku,  a ostali  izbornici  za  4 druge  liste, 
koje  su  dobile  malen  broj  glasova.  Za  narodne  su  zastupnike  bili 
izabrani  od  muslimana:  dr.  Mehmed  Spaho,  Sejdali  beg  Filipović, 
seljak  Mujo  Šeković,  sudac  Derviš  Omerović  i odvjetnik  dr.  Halid 
beg  Hrasnica,  od  radikala:  predsjednik  zemaljske  vlade  u Sara- 
jevu dr.  Milan  Srškić  i odvjetnik  dr.  Vladimir  Anđrić,  od  komu- 
nista bravar  Đuro  Đaković,  od  zemljoradnika  težak  Nikola  Div- 
ljan,  a od  Hrvatske  težačke  stranke  dr.  Ivan  Pavičić,  odvjetnik 
iz  Sarajeva.  x 

Travnički  je  izborni  okrug  brojio  74.958  izbornika,  od 
kojih  je  glasovalo  52.111,  i to:  14.918  za  Jugoslavensku  musliman- 
sku organizaciju,  13.198  za  Hrvatsku  težačku  stranku,  7813  za  ra- 
dikale, 5405  za  zemljoradnike,  3771  za  komuniste,  3385  za  Hrv, 
pučku  stranku,  2192  za  socijaliste,  a 1431  za  demokrate.  Izabrani  su 
za  nar.  zastupnike  od  muslimana:  Sakib  Korkut,  Hamid  Kurbego- 
vić  i dr.  Halid  beg  Hrasnica,  od  Hrvatske  težačke  stranke:  fra 
Jako  Pašalić,  župnik  u Livnu,  i Stjepan  Janković,  ravnatelj  ishra- 
ne i obnove  zemlje  u Sarajevu,  od  radikala  dr.  Milan  Pećanac,  od 
zemljoradnika  Risto  Đokić,  a od  komunista  Života  Milojković. 

Banjalučki  je  izborni  okrug  brojio  99.860  izbornika,  od 
kojih  je  glasovalo  64.084,  i to:  20.124  za  radikale,  12.754  za  Jugo- 
slavensku muslimansku  organizaciju,  11.152  za  zemljoradnike, 
8752  za  Hrvatsku  težačku  stranku,  8403  za  demokrate,  3143  za 
komuniste,  2676  za  Hrvatsku  pučku  (klerikalnu)  stranku,  a 1046 

za  socijaliste.  Izabrani  su  za  narodne  zastupnike  od  radikala: 
Nikola  Pašić,  Dušan  Subotić,  Tode  Lazarević  i Rista  Odavić,  od 
muslimana:  Ibrahim  Maglajlić,  dr.  Mehmed  Spaho  i Hamzalija 
Ajanović,  od  zemljoradnika:  Joca  Jovanović,  dr.  Vasilj  Popović 
i dr.  Uroš  Stajić,  od  Hrvatske  težačke  stranke  prof.  Nikola  Zadro, 
od  demokrata:  prota  Dušan  Kecmanović,  a od  komunista  Nikola 
Lastrić. 

Mostarski  je  izborni  okrug  imao  66.236  izbornika,  od 
kojih  su  glasovala  49.832,  i to:  11.515  za  Jugoslavensku  musliman- 
sku organizaciju,  10.040  za  Hrvatsku  pučku  stranku,  8944  za  radi- 
kale,  7325  za  Hrvatsku  težačku  stranku,  7140  za  zemljoradnike, 
2787  za  komuniste,  1367  za  demokrate,  516  za  listu  Alije  Kurto- 
vića,  a 176  za  listu  Ljube  Mićevića.  Od  9 narodnih  zastupnika 
izabrani  su  muslimani:  Sakib  Korkut,  prof.  Salih  Baljić  i liječnik 
dr.  Hamdija  Karamehmedović,  od  Hrvatske  pučke  stranke:  fra 
Didak  Buntić,  banjalučki  odvjetnik  Marko  Rebac  i odvjetnik  iz 
Sarajeva  dr.  Nikola  Mandič,  od  radikala  dr.  Lazar  Marković,  od 
Hrvatske  težačke  stranke  dr.  Matko  Laginja,  a od  zemljoradnika 
Đoko  Perin. 

Bihaćki  je  izborni  okrug  imao  50.586  izbornika,  od  kojih 
je  glasovalo  37.990,  i to:  16.080  za  Jugoslavensku  muslimansku 
organizaciju,  12.240  za  zemljoradnike,  5600  za  radikale,  1528  za 
Hrvatsku  težačku  stranku,  1642  za  demokrate,  421  za  listu  Branka 
Čulibrka,  a 474  za  listu  Jove  Šmitrana.  Za  narodne  su  zastupnike 
bili  izabrani  muslimani:  Ibrahim  Maglajlić,  Hasan  Miljković, 
prof.  Husein  Alić  i dr.  Džafer  Kulenović,  zemljoradnici:  dr.  Risto 
Jeremić,  Marko  Đaković  i Simo  Krstić,  te  radikal  dr.  Miroslav  Spa- 
lajković. 

Tuzlanski  je  izborni  okrug  godine  1920.  brojio  107.010 
izbornika,  od  kojih  je  glasovalo  76.350,  i to:  32.613  za  Jugoslaven- 
sku muslimansku  organizaciju,  12.362  za  Savez  zemljoradnika, 
10.551  za  Radikalnu  stranku,  5574  za  Hrvatsku  težačku  stranku, 
4378  za  Demokratsku  stranku,  3685  za  komunističku  partiju  Ju- 
goslavije, 2899  za  Hrvatsku  pučku  (klerikalnu)  stranku,  2693  za 
Srpsku  narodnu  organizaciju  (Velikosrbi)  599  za  Muslimansku 
težačku  stranku,  559  za  Socijalno-demokratsku  stranku  Jugoslavi- 
je, a 449  za  Muslimansku  nezavisnu  stranku.  Za  narodne  su  za- 
stupnike izabrani  muslimani:  Hadži  Hafiz  Ibrahim  Maglajlić, 
muftija  iz  Tuzle,  dr.  Halid  beg  Hrasnica,  odvjetnik  iz  Sarajeva, 

Ahmet  aga  Kovačević,  trgovac  iz  Lukavca,  Ahmed  Šerić,  novinar 
iz  Sarajeva,  Šemsudin  Sarajlić,  gradski  činovnik  iz  Sarajeva,  te 
Osman  Vilović,  gradski  načelnik  iz  Tuzle;  od  zemljoradnika: 
Mihajlo  Avramović,  upravnik  Glavnoga  zadružnoga  saveza  iz 
Beograda,  Mihajlo  Vidaković,  predsjednik  Saveza  dobrovoljaca 
za  Bosnu  i Hercegovinu  iz  Beloševca  kod  Zvornika,  te  Jovan  Jo- 
vanović,  bivši  poslanik  kraljevine  Srbije  u Londonu  iz  Beograda; 
od  radikala:  dr.  Milenko  Vesnić,  predsjednik  ministarskog  sa- 
vjeta iz  Beograda,  i dr.  Momčilo  Ivanić,  sveučilišni  profesor  iz 
Beograda;  od  komunista:  Mitar  Trifunović,  činovnik  iz  Tuzle,  od 
Hrvatske  težačke  stranke:  Mato  Špionjak,  seljak  iz  Grebnice  kod 
Gradačca,  a od  demokrata:  Ljubomir  Davidović,  bivši  ministar 
predsjednik  iz  Beograda. 

IZBORNI  REZULTATI  U HRVATSKOJ  I SLAVONIJI. 

U zagrebačkoj  županiji  bijaše  127.356  izbornika,  od 
kojih  je  glasovalo  90.529,  i to  61.037  za  Hrvatsku  pučku  seljačku 
stranku,  18.570  za  demokrate,  2841  za  komuniste,  2754  za  Hrvatsku 
Zajednicu,  1845  za  socijaliste,  1171  za  radikale,  744  za  Stranku 
prava,  a 695  za  Hrvatsku  pučku  stranku.  Od  Hrvatske  pučke  se- 
ljačke stranke  izabrani  su:  dr.  Rudolf  Horvat,  dr.  Ljudevit  Kež- 
man,  dr.  Ivan  Pernar,  Josip  Predavec,  Juro  Valečić,  Nikola  Sr- 
dović,  Petar  Rusan,  Franjo  Koren,  Ivan  Robić,  Mato  Jagatić, 
Franjo  Malčić  i Mirko  Neudorfer;  od  demokrata:  Nikola  Bradi- 
ca, Juraj  Demetrović,  Milan  Pribićević  i dr.  Srđan  Budisavljević, 
a od  komunista  Mijo  Mlinarić. 

Grad  Zagreb  je  imao  24.781  izbornika,  od  kojih  su  gla- 
sovala 15.642,  i to  3.854  za  komuniste,  3321  za  Stranku  prava, 
2902  za  Hrvatsku  Zajednicu,  2726  za  demokrate,  1060  za  Hrvat- 
sku pučku  seljačku  stranku,  553  za  izvanstranačku  grupu  Jove 
Banjanina,  360  za  »Socijaliste  radničke  partije  Jugoslavije«  (voda 
dr.  Mijo  Radošević),  316  za  Hrvatsku  pučku  stranku,  304  za  So- 
cijalno-demokratsku  stranku  (vođa  Vilim  Bukšeg),  a 234  za  ra- 
dikale. Od  komunista  je  izabran  Simo  Miljuš,  od  pravaša  dr. 
Mirko  Košutić,  od  Hrvatske  Zajednice  dr.  Đuro  Šumirn,  od  de- 
mokrata dr.  Milan  Roje,  a od  Seljačke  stranke  Stjepan  Radić. 

Varaždinska  je.  županija  brojila '94.037  izbornika,  od 
kojih  je  glasovao  65.001,  i to  51.932  za  Hrvatsku  pučku  seljačku 
stranku,  2855  za  demokrate,  2463  za  Hrvatsku  pučku  stranku, 

2330  za  Hrvatsku  Zajednicu,  2096  za  komuniste,  2064  za  socijali- 
ste, a 1261  za  Stranku  prava.  Od  Hrvatske  seljačke  stranke  iza- 
brani su:  Stjepan  Radić,  dr.  Juraj  Krnjević,  dr.  Stjepan  Ortner, 
Pavao  Matica,  Blaž  Šalamon,  Vinko  Lovreković,  Franjo  Vrtar, 
Rudolf  Herceg,  Stjepan  Dombaj,  Franjo  Pancer  i Juraj  Žnidarić, 
od  demokrata  ministar  agrarne  reforme  dr.  Hinko  Krizman,  a od 
Hrvatske  pučke  stranke  dr.  Velimir  Deželić  mlađi. 

Bjelovarsko-križevačka  županija  brojila  je  81.225 
izbornika,  od  kojih  je  glasovalo  64.929,  i to:  51.430  za  Hrvatsku 
pučku  seljačku  stranku,  8815  za  demokrate,  1277  za  Hrvatsku 
Zajednicu,  ,1017  za  Hrvatsku  stranku  prava,  939  za  komuniste, 
625  za  Hrvatsku  pučku  stranku,  488  za  radikale,  a 324  za  Seljački 
savez.  Od  Hrvatske  seljačke  stranke  izabrani  su:  dr.  Vladimir 
Maček,  Fran  Škrinjar,  Stjepan  Uroić,  Josip  Čižmeković,  Tomo 
Jalžabetić,  Martin  Crnčić,  Miško  Crlenjak,  Franjo  Rafaj  i Filip 

Lakuš,  a od  demokrata:  Većeslav  Wilder  i Tomo  Rudić. 

* - 

L i č k o-k  r b a v s k a županija  imala  je  59.275  izbornika,  od 
kojih  je  glasovalo  36.725,  i to:  19.566  za  demokrate,  14.577  za 
Hrvatsku  pučku  seljačku  stranku,  952  za' radikale,  939  za  Flrvat- 
sku  Zajednicu,  a 695  za  komuniste.  Izabrani  su  od  demokrata: 
ministar  prosvjete  Svetozar  Pribićević,  dr.  Đorđe  Branković, 
Miloš  Popović  i dr.  Edo  Lukinić,  a od  Hrvatske  seljačke  stranke: 
Marko  Došen,  Karlo  Brkljačić  i dr.  Kru'noslav  Lokmer  (pravaš). 

Virovitička  je  županija  brojila  47.415  izbornika,  cđ 
kojih  je  glasovalo  35.167,  i to:  9.762  za  Hrvatsku  pučku  seljačku 
stranku,  6332  za  komuniste,  5188  za  radikale,  4446  za  Hrvatsku 
Zajednicu,  4185  za  demokrate,  3301  za  Hrvatsku  pučku  stranku, 
1338  za  »Socijaliste  radničke  partije  Jugoslavije«,  a 627  za  Soci- 
jalno-demokratsku  stranku.  Izabrani  su  od  Hrvatske  seljačke 
stranke:  dr.  Ante  Adžija,  Ivan  Bartolović  i Mijo  Čapo,  od  demo- 
krata dr.  Ivan  Ribar,  od  radikala  dr.  Jovan  Kockar,  od  Hrvatske 
Zajednice  ban  dr.  Matko  Laginja  (njegov  zamjenik  prof.  Kerubin 
Šegvić),  od  komunista  Kjubomir  Radovanović  i Živko  Jovanović, 
a od  Hrvatske  pučke  stranke  novinar  Stjepan  Barić. 

M o d r u š k o-r  i j e č k a županija  imala  je  61.459  izbornika, 
od  kojih  je  glasovalo  31.455,  i to:  9958  za  demokrate,  7831  za 
Hrvatsku  pučku  seljačku  stranku,  4974  za  komuniste,  3991  za  po- 
sebnu grupu  Dragutina  pl.  Hrvoja,  2037  za  radikale,  1996  za  Hr- 
vatsku Zajednicu,  449  za  grupu  dra  Franka  Potočnjaka,  a 215  za 

grupu  dra  Zdravka  Lenca.  Izabrani  su  od  demokrata:  bivši  ban 
dr.  Tomislav  Tomljenović,  Valerijan  Pribićevjć  i bivši  veliki  žu- 
pan Juraj  Kučić,  od  Hrvatske  seljačke  stranke:  dr.  Stjepan 
Košutić,  dr.  Stanko  Šibenik  i Petar  Dobrinić,  od  komunista  Vla- 
dimir Čopić,  a u ime  svoje  grupe  Dragutin  pl.  Hrvoj. 

U srijemskoj  županiji  su  u svemu  glasovala  56.234  izbor- 
nika, od  toga  25.658  izbornika  za  radikale,  9882  za  Hrvatsku 
pučku  seljačku  stranku,  5575  za  komuniste,  4333  za  Hrvatsku 
Zajednicu,  3979  za  demokrate,  2975  za  Hrvatsku  pučku  stranku, 
2757  za  socijaliste,  a 1075  za  grupu  Cvijović-Vujaković.  Od  radi- 
kala  su  izabrani:  Nikola  Pašić,  dr.  Žarko  Miladinović,  Vlada  Sa- 
vić,  dr.  Ljuba  Popović,  prof.  Milan  Nedeljković,  dr  Vojislav 
Janjić  i Milan  Mladenović;  od  Hrvatske  seljačke  stranke:  Stje- 
pan Radić  (zamjenik  mu  Ante  Jemrić),  Mato  Babogredac  i Karlo 
Hausler;  od  demokrata  ministar  unutrašnjih  djela  Milorad  Draš- 
ković,  od  Hrvatske  Zajednice  Mato  Leaković,  od  komunista 
Nikola  Grulović,  a od  Hrvatske  pučke  stranke  dr.  Janko  Šimrak. 

U požeškoj  županiji  je  23.249  izbornika  glasovalo  za 
Hrvatsku  pučku  seljačku  stranku,  7373  za  demokrate,  3117  za 
radikale,  2770  za  socijaliste,  1572  za  Hrvatsku  Zajednicu,  1372  za 
Hrvatsku  pučku  stranku,  778  za  Češku  stranku,  303  za  Stranku 
prava,  a 214  za  komuniste.  Od  Hrvatske  seljačke  stranke  izabrani 
su:  dr.  Đuro  Basariček,  Karlo  Kovačević,  Andrija  Tuličić,  Ilija 
Martinović  i Jan  Janečka,  a od  demokrata  dr.  Grga  Anđelinović. 

PROGON  KOMUNISTIČKE  STRANKE. 

Ministar  unutrašnjih  djela  Milorad  Drašković  objavio  je  30. 
studenoga  1920.  u službenim  novinama  ovo:  »Ukazom  od  28.  no- 
vembra ove  godine  riješeno  je,  — na  moj  prijedlog,  a po  sasluša- 
nju ministarskog  savjeta  — da  se  raspuštaju  Narodna  skup- 
ština ranije  kraljevine  Srbije  i sabor  ranije  kraljevine  Hrvat- 
ske, Slavonije  i Dalmacije  u Zagrebu.  Ovim  se  ukazom  smatraju 
za  raspuštene  i svi  ostali  pokrajinski  i zemaljski  sabori.« 

Beogradsku  je  vladu  veoma  uplašio  izborni  uspjeh  Komu- 
nističke stranke.  Naslućivalo  se,  da  komunisti  dobivaju  iz  Rusije 
novaca  za  svoju  propagandu,  naročito  pak  za  uzdržavanje  svojih 
brojnih  novina.  Ove  su  novine  sve  do  izbora  izlazile  bez  onakvih 
progona,  kakvima  je  bila  izvržena  hrvatska  opozicijonalna 
štampa. 

Ministarski  je  savjet  30.  prosinca  1920.  odredio,  »da  se  do 
rješenja  ustava  zabrani  svaka  komunistička  i druga  ras- 
trojna  propaganda,  obustave  njihove  organizacije,  zatvore  nji- 
hova zborišta,  zabrane  njihove  novine  i svi  drugi  spisi,  koji  bi 
mutili  spokojstvo  i mir  države,  propovijedali,  opravdavali  ili 
hvalili  diktaturu  revolucije  ili  ma  kakovo  nasilje.  Odmah  se  imaju 
uzaptiti  svi  pozivi  na  generalni  štrajk  i do  mjesec  dana  zatvoriti 
svi,  koji  ih  čine  usmeno  ili  pismeno.  Zabranit  će  se  sve  štampane 
stvari,  kojima  se  umanjuje  značaj  ovih  mjera,  naređenih  za 
održanje  slobode,  reda  i vlasništva.  Po  sebi  se  razumije,  da  osta- 
je netaknuta  sloboda  javne  riječi  i glasanja,  ako  se  njima  ne 
vrijeđa  država  i ne  izaziva  javna  demoralizacija.  S našega  se 
zemljišta  imaju  protjerati  svi  stranci,  koji  bi  se  smutnjama  pri- 
druživali i jačali  ih.  Iz  državne  službe  imaju  se  otpustiti  svi  — 
viši  i niži  — činovnici,  koji  bi  produžili  propagandu  boljševizma 
u našoj  zemlji.  Neka  se  oduzme  pomoć  za  školovanje  svim  stu- 
dentima komunistima.« 

Istoga  je  dana  dr.  Teodor  Bošnjak,  kao  zamjenik  hrvatskoga 
bana,  odredio,  da  se  obustavljaju  komunističke  novine:  »Novi 
Svijet«  u Zagrebu,  »Radnik«  u Zagrebu,  »Radnička  Riječ«  u 
Osijeku,  »Narodna  Volja«  u Požegi,  »Radnička  Straža«  u Vuko- 
varu i »Proletarac«  u Virovitici. 

STVARANJE  VIDOVDANSKOG  USTAVA. 

Glavni  odbor  »Hrvatske  pučke  seljačke  stranke«  zaključio 
je  7.  prosinca  1920.  na  Radićev  prijedlog,  da  se  stranka  ima  od 
sada  zvati  »Hrvatska  republikanska  seljačka  stranka«  ili 
skraćeno  HRSS.  Sutradan  su  zastupnici  HRSS  na  velikoj  skup- 
štini u Zagrebu  javno  prisegli,  da  će  »do  zadnjega  daha  života 
svoga  svom  dušom,  svim  srcem  i svom  snagom  svojom,  svakim 
pravednim  ftačinom  raditi  na  tome,  da  svoju  svetu  i dragu  do- 
movinu Hrvatsku  uredimo  kao  neutralnu  seljačku  republiku  na 
temelju  prava  narodnoga  samoodređenja,  a u pravednom  spora- 
zumu sa  svim  ostalim  južnim  Slavenima.« 

Kada  se  12.  prosinca  1920.  u Beogradu  sastala  konstituanta,  . 
ne  dođoše  onamo  narodni  zastupnici  HRSS  i Hrv.  stranke  prava, 
da  ne  moraju  položiti  prisegu  kralju  i kraljevstvu,  kako  je  to 
ministarstvo  samovoljno  propisalo  u privremenom  poslovniku. 
Tako  je  konstituanta  mjesto  419  imala  samo  367  zastupnika. 

Uslijed  toga  je  Pašić  stvorio  vladu  od  demokrata  i radikala,  ko- 
jima se  malo  kasnije  pridružiše  bosanski  muslimani  i slovenski 
kmetijci. 

Vlada  je  predložila  centralistički  ustav,  te  se  stavila  na  sta- 
novište, da  je  za  primitak  ustava  dovoljno  210  zastupnika,  t.  j. 
jednostavna  većina.  Hrvati  i Slovenci  upozoriše,  da  se  ustav 
može  primiti  samo  »brojno  kvalifikovanom  većinom«,  kako  je  to 
izričito  naglašeno  u krfskom  paktu  od  g.  1917.  Isto  propisuje  i 
hrvatski  sabor  od  29.  listopada  1918.,  koji  čini  jedinu  pravnu 
obvezu  za  hrvatski  narod,  te  koji  kaže,  da  kod  stvaranja  ustava 
ne  smije  biti  »majorizacije«  (nadglasivanja).  Kad  su  zastupnici 
»Hrvatske  Zajednice«  i »Hrvatske  težačke  stranke«  vidjeli,  da 
vlada  ne  popušta,  onda  su  12.  svibnja  1921.  ostavili  konstituantu 
uz  izjavu,  da  poriču  zakonitost  ove  skupštine  i njezino  pravo, 
da  dade  ustav  opunovažen  za  Hrvatsku  i za  hrvatski  narod«.  Ka- 
snije su  11.  lipnja  iz  konstituante  istupili  komunisti,  a 15.  lipnja 
također  Bunjevci,  Hrvatska  pučka  stranka  i Slovenska  ljudska 
stranka.  Tako  je  konstituanti  redomice  uzmanjkalo  150  zastup- 
nika. Ipak  je  ova  »krnja«  konstituanta  nastavila  vijećanje,  te  je 
na  Vidovdan  28.  lipnja  1921.  primila  ustav  s 223  protiv  35  gla- 
sova. Za  ustav  su  glasovali  demokrati,  radikali,  bosanski  musli- 
mani, slovenski  kmetijci  i t.  zv.  Džemijet,  t.  j.  muslimani  iz  južne 
Srbije.  Protiv  ustava  glasovahu  socijalisti,  republikanci,  dr.  Ante 
Trumbić,  te  srpski  i hrvatski  zemljoradnici.  Od  izabranih  419 
zastupnika  nije  glasovao  161.  Slovenski  su  kmetijci  svoje  glasove 
jednostavno  prodali  vladi,  koja  im  je  izdala  dozvole  za  slobodan 
izvoz  stoke  u Austriju,  a njihova  je  vođu  dra  Bogumila  Vošnjaka 
odmah  iza  glasovanja  imenovala  poslanikom  u Pragu.  Vlada  je 
13  glasova  iznad  jednostavne  većine  smogla  jedino  tako,  što  je 
Turke  i Arnaute  (14  zastupnika  iz  Macedonije)  predobila  za 
ustav  uz  obavezu,  da  će  begovima  dati  pravednu  naknadu  za 
zemlje,  koje  im  je  oduzela  agrarna  reforma. 

Još  istoga  je  dana  regent  Aleksandar  potpisao  »Vidovdan- 
ski  ustav«,  na  koji  se  sutradan  i zakleo  u svečanoj  sjednici  kon- 
stituante. Kada  se  iz  konstituante  regent  nakon  ove  prisege  u 
kolima  vozio  s Pašićem  u svoj  dvor,  bacio  je  prema  njemu  bombu 
komunista  Spasoje  Stejić.  Bomba  je  eksplodirala  u zraku,  te  je 
ranila  desetak  osoba,  ali  regent  i Pašić  ostadoše  pošteđeni.  Ko- 
munisti su  najviše  mrzili  Milorada  Draškovića,  koji  je  kao  mini- 

stat  unutrašnjih  djela  izradio  »Obznanu«  protiv  rada  komunista. 
Kada  je  Drašković  ljetovao  u Delnicama,  ustrijelio  ga  je  21.  srp- 
nja Alija  Alijagić.  Radi  ovih  atentata  stvorila  je  »Narodna  skup- 
ština« 1.  kolovoza  1921.  protiv  komunista  »zakon  o zaštiti  javne 
bezbednosti  i poretka  u državi«.  Vlada  je  po  tom  zakonu  zabra- 
nila komunističku  stranku  i »rasturila«  sve  organizacije  njezine. 
(Svi  komunistički  zastupnici  izgubiše  svoje  mandate  i budu  2. 
kolovoza  izručeni  sudu,  a svi  predstavnici  komunista  u javnim 
zvanjima  budu  razriješeni  od  vršenja  svojih  dužnosti. 

DRUGI  NACRT  USTAVA. 

Stojan  P rotič  je  još  u svibnju  1920.  izradio  nacrt  ustava. 
Po  tom  bi  se  ustavu  cijela  država  dijelila  na  9 pokrajina,  od  kojih 
bi  prvu  činila  sjeverna  (predratnaj  Srbija,  drugu  hrvatska  sa  Sla- 
vonijom, Rijekom,  istrom  i Meaimurjem,  treču  Slovenija  s Pre- 
komurjem,  četvrtu  južna  Srbija  (Macedonijaj,  petu  Banat,  šestu 
Bačka  i Baranja  sa  Srijemom,  sedmu  Bosna,  osmu  Crna  Gora 
s Hercegovinom,  Bokom  i Primorjem,  a devetu  Dalmacija.  Svaka 
pokrajina  ima  dobiti  cjelokupnu  unutrašnju  upravu,  a kao  samo- 
upravna tijela  služe  pokrajinske  skupštine  i pokrajinski  odbori. 
Pokrajinska  skupština  može  stvarati  i pokrajinske  zakone,  koji 
ipak  ne  smiju  biti  suprotni  državnim  zakonima.  Pokrajinski  na- 
mjesnik je  državni  organ,  koji  ima  samo  pravo  nadzora. 

Narodni  je  -klub  predao  ustavni  nacrt,  koji  je  izradio  dr. 
Ladislav  P o 1 i ć,  profesor  državnoga  prava  na  hrvatskom  sveu- 
čilištu u Zagrebu.  Polić  predviđa  diobu  države  na  šest  pokrajina, 
od  kojih  bi  prvu  činila  cijela  Srbija  s Macedonijom,  drugu  Hr- 
vatska sa  Slavonijom,  Dalmacijom,  Medimurjem,  Istrom  i otoci- 
ma; treću  Slovenija  s Prekomurjem,  četvrtu  Crna  Gora,  petu 
Bosna  i Hercegovina,  a šestu  Bačka,  Banat  i Baranja.  Zakono- 
davna je  vlast  podijeljena  između  države  i pokrajine.  Državi 
pripada  pravo  stvaranja  zakona  za  vanjske  i vojničke  poslove, 
pa  za  carine,  pošte,  željeznice  i za  novčani  sustav,  te  za  trgovačko 
i pomorsko  pravo;  ali  trgovački  se  ugovori  mogu  sklapati  jedino 
sporazumno  s pokrajinskim  vladama;  isto  tako  traži  se  sporazum 
između  državne  vlade  i pokrajina  za  odluke  o gradnji  željezničkih 
pruga.  Pokrajinski  sabori  stvaraju  pokrajinske  zakone,  koje  po- 
tvrđuje kralj,  a supotpisuje  pokrajinski  namjesnik.  Državne  pri- 
hode čine  carine,  monopoli,  državna  imovina  i državna  privreda. 


109 


Trumbićev  govor  protiv  ustava 


Svi  porezi  (izravni  i neizravni)  pripadaju  pokrajinama,  kojč  — 
u slučaju  potrebe  — moraju  državi  pružiti  financijalnu  pomoć. 
Pokrajinska  uprava  izvršuje  sve  — i državne  i pokrajinske  — 
zakone;  nije  predviđena  niti  državna  policija,  a niti  posebne 
državne  uprave  za  carine,  monopole  i poreze.  Država  je  uređena 
kao  parlamentarna  monarkija,  a isto  tako  i svaka  pokrajina. 
Poput  države  ima  i svaka  pokrajina  svoju  vladu,  koja  je  odgovor- 
na parlamentu  odnosno  pokrajinskom  saboru.  Pokrajinskog  na- 
mjesnika imenuje  kralj,  ali  on  ipak  nije  državni  organ.  Pojedi- 
nim odjelima  pokrajinske  vlade  upravljaju  povjerenici,  koje  ime- 
nuje kralj,  ali  to  imenovanje  supotpisuje  pokrajinski  namjesnik. 

Izvan  Ustavotvorne  narodne  skupštine  iznio  je  ustavni  nacrt 
dr.  Josip  S m o d I a k a,  koji  predviđa  diobu  države  na  12  pokra- 
jina, kojima  bi  sjedišta  bila:  Beograd,  Zagreb,  Ljubljana,  Split, 
Osijek,  Dubrovnik,  Sarajevo,  Banjaluka,  Novi  Sad,  Skoplje,  Niš 
i Novi  Pazar. 


TRUMBIĆEV  GOVOR  PROTIV  USTAVA. 

Protiv  Vidovdanskog  ustava  glasovao  je  i dr.  Ante 
T r u m b i ć,  koji  je  još  22.  studenoga  1920.  — dakle  neposredno 
iza  potpisa  Rapallskog  ugovora  — predao  ostavku  kao  ministar 
vanjskih  poslova.  Trumbić  je  svoje  glasovanje  obrazložio  dugim 
govorom,  u kojemu  je  rekao  i ovo: 

»Prikuplja  se  potrebna  većina  sredstvima,  koja  se  ne  mogu 
odobriti.  Svoje  punomoći  nisu  predala  52  izabrana  poslanika  (t.  j. 
49  od  HRSS  i 3 od  Hrvatske  stranke  prava).  Ovo  sabotiranje 
skupštine  nisu  htjeli  ispitati  mjerodavni  faktori,  i to  je  njihova 
odgovornost.  Hoće  li  ovaj  današnji  ustav  biti  baza,  na  kojoj  će 
se  država  konsolidirati  ili  će  ustavom  biti  (država)  otvoreno  pita- 
nje, te  će  izazvati  novu  borbu  sa  Bog  zna  kakvim  komplikacija- 
ma? Jedno  je  sigurno:  da  se  veliki  problemi  ne  rješavaju  ovako... 
Bačena  je  parola:  »Ovaj  ustav  nije  savršen,  ali  je  bolji  i hrđav 
ustav,  nego  li  nikakav  ustav«.  Pošto  državi  treba  ustav,  zaklju- 
čuje se:  »Tko  je  protiv  ovakvog  ustava,  taj  je  protiv  države.« 
To  je  zavađanje  naroda  i javnoga  mnijenja.  Hrđav  je  ustav  zlo, 
te  je  građanska  dužnost  ustati  protiv  njega  u interesu  države. 
U pravnoj  kulturnoj  državi  ne  smiju  se  građani  dijeliti  na  poli- 
tički državi  vjerne  i na  antidržavne  . . . 

Upravna  podjela  zemlje  — kao  prevažno  pitanje,  kojim  se 
već  do  sada  proizvelo  slom  u skupštini  i u zemlji  — hoće  se  rje- 
šavati bez  općega  prava,  bez  obzira  na  postojeće  prilike  u zemlji, 
bez  obzira  na  stvarne  potrebe  i bez  obzira  na  volju  naroda. 
Osnovni  kriterij  ove  podjele  treba  da  bude  to,  kao  da  se  ne  radi  o 
narodu,  nego  o glavama.  Za  poznavaoce  prilika  jasno  je,  — treba 
otvoreno  kazati,  — da  se  cijela  rasprava  vodi  o Hrvatskoj.  Hoće 
se  administrativno  raskomadanje  Hrvatske  bez  obzira  na  prilike, 
potrebe,  interese  uprave  i bez  obzira  na  volju  ogromne  većine 
naroda.  Razlozi  su  tobože:  ukidanje  historijskih  plemenskih  gra- 
nica. Ali  to  su  samo  izgovori.  Iz  samih  vladinih  krugova  doka- 
zivala se  neosnovanost  teze  o historijskim  granicama  . . . 

Kada  se  hoće  dirati  u dosadašnju  administrativnu  podjelu 
u Srbiji,  onda  poslanici  ne  daju  mijenjati  ni  sreskih  ni  okružnih 
granica,  jer  — kažu  — ne  bi  se  mogli  vratiti  u svoje  srezove. 
Razumljiva  je  ova  osjetljivost  naroda,  koji  se  uživio  u današnju 
administraciju,  ma  kakova  bila  teritorijalna  podjela.  Jučer  su 
vlada  i njezine  grupe  učinile  koncesiju  muslimanskoj  organizaciji, 
koja  hoće  sačuvati  unutrašnju  podjelu  i granice  Bosne  i Herce- 
govine. A Bosna  i Hercegovina  predstavljaju  najstarije  histo- 
rijske granice  svih  naših  zemalja! 

Predviđen  je  za  svaku  oblast  najveći  broj  od  800.000  duša; 
ali  najmanjega  broja  nema.  To  daje  mogućnost,  da  se  neki  kra- 
jevi zadrže  bez  promjene  dosadašnjega  stanja,  a da  se  u Hrvat- 
skoj provede  revolucija  u administraciji  raskomadanjem  zemlje 
po  volji.  Prijedlog  najumjerenijih  predlagača  iz  vladinih  krugova, 
da  se  maksimalni  broj  duša  u oblasti  povisi  na  900.000,  odbijen 
je  iz  razloga,  da  bi  tada  bila  prevelika  Zagrebačka  oblast,  koja  se 
ironički  naziva  hrvatskom  republikom. 

Jasno  je,  da  je  ovaj  ustav  u političkom  pogledu  reakciona- 
ran, a u plemenskom  intolerantan.  Ovaj  će  ustav  još  više  zaoštriti 
plemenske  sporove,  koji  su  danas  više  zaoštreni,  nego  li  ikada 
prije.  To  je  najoštrija  osuda  režima,  koji  daje  takav  rezultat.  U 
narodu  ne  postoji  srpsko-hrvatski  spor  niti  u plemenskom  niti  u . 
vjerskom  pogledu.  Hrvatsko-srpski  spor  stvara  se  vještački,  kao 
i u vrijeme  Austro-Ugarske.  Stoga  je  potrebno,  da  se  nezavisni 
svijesni  ljudi  — bilo  Srbi,  bilo  Hrvati,  bilo  Slovenci,  pa  i drugi 
naši  sugrađani  — odupru  politici,  koja  u narodu  sije  razdor  i raz- 
jedinjavanje. 


Promjene  u državi  SiHS 


Naše  je  narodno  ujedinjenje  prošlo  kroz  teška  iskušenja 
od  vjekova  do  konca  svjetskoga  rata.  Oslobodili  smo  se  tuđega 
jarma.  Ali  narod  čeka  i nutarnje  oslobođenje,  kojega  još  nema. 
Ovaj  ustav  ne  znači  to  oslobođenje«. 

PROMJENE  U DRŽAVI. 

Hrvatski  ban  dr.  Matko  Laginja  morao  je  kao  izabrani  na- 
rodni zastupnik  JI.  prosinca  1920.  položiti  bansku  čast.  Ministar- 
ski je  savjet  23.  prosinca  vođenje  dužnosti  hrvatskog  bana  po- 
vjerio banskom  savjetniku  dru  Teodoru  Bošnjaku.  On  je  na 
čelu  hrvatske  vlade  stajao  do  2.  ožujka  1921.,  kada  je  ponovno 
hrvatskim  banom  imenovan  dr.  Tomislav  Tomljenović.  Po- 
što je  Vidovdanski  ustav  ukinuo  staru  bansku  čast,  koja  bijaše 
zazorna  neprijateljima  hrvatskog  naroda,  morao  je  posljednji 
hrvatski  ban  Tomljenović  odstupiti  3.  srpnja  1921.,  kada  je  po- 
krajinskim namjesnikom  u Hrvatskoj  postao  Juraj  Demetro- 
v i ć. 

U Beogradu  je  16.  kolovoza  1921.  umro  kralj  Petar  I., 
koji  je  navršio  77  godina.  Petar  je  ostavio  2 sina:  Đorđa  i Alek- 
sandra, te  kćerku  Jelenu,  .udovicu  iza  ruskoga  kneza  Jovana 
Konstantinovića  Romanova,  koga  su  g.  1918.  ubili  boljševici.  Sta- 
riji Petrov  sin  Đorđe,  rođen  27.  kolovoza  1887.,  odrekao  se  prava 
na  prijestolje  još  27.  ožujka  1909.  Tako  je  sada  kraljem  postao 
mlađi  Petrov  sin:  dosadašnji  regent  Aleksandar,  koji  se  rodio 
17.  prosinca  1888. 

Novi  se  kralj  u času  očeve  smrti  nalazio  teško  bolestan  u 
Parizu.  Odanle  je  17.  kolovoza  1921.  upravio  »mome  dragom  na- 
rodu« manifest,  u kome  očituje:  »Stupajući  po  56.  članu  zemalj- 
skog ustava  na  upražnjeni  prijesto  i primajući  kr.  vladu  u svoje 
ruke,  objavljujem  mome  dragom  narodu,  da  ću  — vjeran  djelima 
svoga  oca  — čuvati  ustavne  slobode  i prava  građana,  štititi  dr- 
žavno jedinstvo  i bditi  nad  svima  narodnim  tekovinama,  koje  su 
mi  u amanet  predane.« 

Po  ugovoru  u Trianonu  morala  je  kraljevina  SHS  vratiti 
republici  Madžarskoj  znatan  dio  Baranje  i Bačke,  koji  su  u stu- 
denom g.  1918.  okupirale  srpske  čete.  Vlada  je  u Beogradu  18. 
kolovoza  1921.  odlučila,  da  će  ovu  svoju  dužnost  izvršiti.  Naši 
vojnici,  finanei,  oružnici  i činovnici  ostaviše  Pecuh,  Barč,  Siget 
i Baju,  kamo  21.  kolovoza  uđoše  madžarske  oblasti  i vojska. 

Na  jesen  g.  1921.  zavladalo  je  veliko  nezadovoljstvo  u cije- 
loj kraljevini  SHS.  Hrvati  i Slovenci  bijahu  ogorčeni  radi  95.  pa- 
ragrafa vidovdanskog  ustava,  koji  određuje:  »Uprava  u kralje- 
vini vrši  se  po  oblastima,  okruzima,  srezovima  i općinama.  Po- 
djela na  oblasti  vrši  se  zakonom  prema  prirodnim,  socijalnim  i 
ekonomskim  prilikama.  Jedna  oblast  može  imati  najviše  800.000 
stanovnika«.  Hrvati  su  govorili  i pisali,  da  je  to. djelo  Svetozara 
Pribićevića,  koji  hoće  tako  raskomadati  (parcelirati)  Hrvatsku. 

Istodobno  se  sve  jače  opažahu  posljedice  one  nepravedne 
izmjene  kruna  u dinare.  Pošto  je  kruna  morala  na  svojim  leđima 
nositi  slabo  pokriveni  dinar,  počela  je  naglo  padati  vrijednost 
krune.  Još  19.  svibnja  1921.  vrijedilo  je  100  jugoslovenskih  kruna 
u Ziirichu  4 švicarska  franka  i 50  centima.  Narednih  je  mjeseci 
vrijednost  krune  padala  tako,  da  je  100  kruna  18.  kolovoza  1921. 
na  burzi  u Ziirichu  notiralo  samo  3.10,  12.  rujna  2.90,  13.  rujna 
2.70,  6.  listopada  2.45,  12.  listopada  2.20,  16.  listopada  1.90,  28.  li- 
stopada 1.75,  5.  studenoga  1.45,  a 9.  studenoga  samo  1.35.  Narav- 
no, da  je  istodobno  i dinar  pao  od  18.00  na  5.40.  Pad  našega  novca 
donio  je  golemu  skupoću.  Roba,  koja  se  dobavljala  iz  inozemstva, 
poskupila  je  od  proljeća  do  jeseni  g.  1921.  za  više,  nego  li  tri  puta! 
Pošto  su  porasle  i cijene  svega  živeža,  morala  je  država  povisiti 
beriva  svojih  činovnika.  To  je  znatno  povećalo  državne  izdatke, 
radi  čega  je  država  povisila  poreze,  carinu,  trošarinu,  biljege,  po- 
štarinu i vozarinu,  što  je  opet  prouzročilo  daljnji  porast  skupoće 
svake  robe  i hrane. 

Radi  nesporazumka  s demokratima  podnio  je  Pašić  3.  pro- 
sinca 1921.  ostavku  svoje  vlade.  Kriza  je  potrajala  do  23.  pro- 
sinca 1921.,  kada  je  ipak  Pašić  morao  obnoviti  koaliciju  radikala 
s demokratima,  muslimanima  i kmetijcima. 

U Šibeniku  se  25.  prosinca  1921.  dogodio  krvav  sukob 
između  domaćega  žiteljstva  i talijanskih  mornara.  Kako  je  pak 
pred  Šibenikom  bio  usidren  talijanski  ratni  brod  (razarač)  »Au- 
dace«,  počeli  su  Talijani  iz  njega  pucati  na  sam  grad.  Tako  su 
Šibenčani  imali  neugodan  Božić,  jer  je  na  njihov  grad  bilo  ispa- 
ljeno oko  tisuću  metaka  iz  topova.  Radi  toga  bombardiranja  do- 
šlo je.  do  napetosti  između  Italije  i Jugoslavije. 

Koncem  g.  1921.  štampao  je  beogradski  list  »Balkan«  raz- 
govor, što  ga  je  njegov  suradnik  imao  s Radićem,  koji  mu  je  — 
među  ostalim  — rekao  i ovo:  »Vi  Srbi  ne  možete  ili  ne  ćete  ra- 

zumjeti,  da  smo  mi  — iako  smo  braća  — posebne  individualnosti, 
pa  da  su  Hrvati  stalno  imali  svoj  državni  — makar  ograničen  - 
individualitet.  U onom,  što  sačinjava  osnovu  države,  — a to  su  unu- 
trašnja uprava,  sudstvo,  prosvjeta  i nar.  gospodarstvo,  — bili  smo 
slobodni.  Zahtijevati  od  nas,  da  se  odjednom  odreknemo  tog 
individualiteta,  bilo  bi  nepravedno;  značilo  bi  vršiti  nasilje  nad 
nama.  Treba  računati  s tradicijama,  s osjećajima,  s narodnom 
dušom.  Mi  možemo  biti  zajedno,  ali  da  svaki  znade,  što  je  nje- 
govo, pa  da  ne  bude  povrijeđena  njegova  individualnost.  Bolje 
je,  da  se  sporazumijemo,  nego  li  da  se  jedan  drugom  namećemo.« 

PRVI  »HRVATSKI  BLOK«. 

Čim  je  u Beogradu  bio  stvoren  Vidovdanski  ustav,  odmah 
su  pojačana  nasilja  protiv  hrvatskog  naroda.  Najviše  je  nasilja 
izvodio  pokrajinski  namjesnik  Juraj  Demetrović,  koji  je  izvrši- 
vao  sve,  štogod  je  tražio  Svetozar  Pribićević.  Demetrović  je 
ljuto  progonio  hrvatsku  štampu.  Tako  je  zabranio  daljnje  izlaže- 
nje  »Graničara«  u Novoj  Gradiški  i »Slobodnoga  Građanina«  u 
Varaždinu. 

Hrvatski  su  rodoljubi  osjećali  potrebu,  da  udruže  svoje  re- 
dove, kako  bi  lakše  mogli  odolijevati  vladinom  nasilju.  Tako  je 
sredinom  g.  1921.  došlo  do  »Hrvatskoga  bloka«,  u koji  su  stupile 
3 stranke,  poimence:  Hrvatska  republikanska  seljačka  stranka, 
Hrvatska  Zajednica  i Hrvatska  stranka  prava.  U izvršni  je  odbor 
prva  stranka  dala  6,  a druga  i treća  po  3 člana.  Predsjedništvo 
su  »Hrvatskoga  bloka«  činili:  Stjepan  Radić,  dr.  Mate  Drinković 
i dr.  Mirko  Košutić. 

Osnutak  »Hrvatskoga  bloka«  obradovao  je  sve  hrvatske 
rodoljube,  a ne  samo  pristaše  spomenutih  udruženih  stranaka. 
Naprotiv  je  protiv  »Hrvatskoga  bloka«  oštro  istupala  beogradska 
vlada,  naročito  Svetozar  Pribićević,  koji  je  kao  ministar  prosvjete 
nastavio  proganjati  hrvatske  profesore  i učitelje.  On  je  svojim 
načinom  htio  prisiliti  profesore,  da  ostave  »Društvo  hrvatskih 
srednjoškolskih  profesora«,  pa  da  stupe  u Jugoslavensko  profe- 
sorsko društvo.  Jednako  je  radio,  da  učitelje  odvrati  od  »Save- 
za hrvatskih  učiteljskih  društava«. 

Istodobno  je  Demetrović  zatirao  političku  upravu  u Hrvat- 
skoj i Slavoniji.  Tako  je  on  bez  pravoga  povoda  raspustio  grad- 
sko zastupstvo  u Zagrebu,  gdje  je  mjesto  gradonačelnika  posta- 

vio  svojega  povjerenika  Rudolfa  Petrika.*)  Radi  toga  je  u Zagrebu 
11.  prosinca  1921.  obavljen  izbor  gradskoga  zastupstva.  To  je 
prvi  izbor,  u koji  je  ušao  »Hrvatski  blok«.  Zagrepčani  su  odu- 
ševljeno prionuli  uz  listu  »Hrvatskoga  bloka«,  koja  je  dobila 
15.297  glasova.  Kolika  je  to  bila  pobjeda,  vidi  se  po  tomu,  što  su 
za  liste  svih  7 ostalih  stranaka  glasovala  samo  6104  izbornika, 
pa  su  demokrati  dobili  2546,  nezavisni  radnici  (komunisti)  1074, 
grupa  oko  novina  »Slobodne  Tribune«  819,  cionisti  691,  socijalisti 
454,  pučka  stranka  366,  a radikali  154  glasa.  Od  50  gradskih  za- 
stupnika izabrano  je  36  kandidata  »Hrvatskoga  bloka«.  Ovi  su 
za  gradonačelnika  izabrali  arhitekta  Vjekoslava  Heinzela,  našto 
je  Rudolfa  Petrika  imenovao  Demetrović  »vrhovnim  načelni- 
kom.« 

DIOBA  DRŽAVE  NA  33  OBLASTI. 

Po  Vidovdanskom  ustavu  mora  kralj  svake  godine  sazvati 
Narodnu  skupštinu  na  novo  zasjedanje,  koje  ima  započeti  20. 
listopada.  To  se  ipak  nije  oživotvorilo  godine  1921.,  jer  je  novi 
kralj  Aleksandar  gotovo  četiri  mjeseca  boravio  u Parizu,  odakle 
se  u Beograd  vratio  istom  31.  listopada  1921.  Zato  je  Narodna 
skupština  otvorena  istom  6.  studenoga,  kad  je  u njoj  novi  kralj 
položio  prisegu,  da  će  vladati  prema  propisima  Vidovdanskog 
r ustava.  Kralj  je  potvrdio  dotadašnje  Pašićevo  ministarstvo, 
premda  je  znao,  da  u njemu  ne  vlada  potrebita  harmonija,  jer 
.se  s demokratima  ne  slažu  niti  radikali  niti  bosanski  muslimani. 
Stari  je  običaj,  da  novi  kralj  — prigodom  nastupa  na  prijestolje 
— proglašuje  amnestiju.  Tako  je  23.  studenoga  1921.  učinio  i kralj 
Aleksandar,  koji  je  svojom  amnestijom  snizio  kazne  ubojicama, 
provalnicima,  tatima  i varalicama,  ali  je  mimoišao  političke  krivce. 

Svetozar  Pribićević  se  neumorno  brinuo  oko  točne  provedbe 
Vidovdanskog  ustava.  Istodobno  su  s više  strana  dolazile  opo- 
mene, da  bi  predviđenu  centralizaciju  države  trebalo  ublažiti, 
kako  bi  se  nešto  smanjila  uzrujanost  hrvatskog  naroda.  Da  spri- 
ječi svaki  pokušaj  revizije  Vidovdanskog  ustava,  izradio  je  Pri- 
bićević detaljnu  diobu  države  na  33  oblasti.  On  je  dapače  5. 
studenoga  1921.  u novinama  objelodanio  taj  svoj  zakonski  nacrt 
o »administrativnoj  podjeli  zemlje.«  Tako  se  doznalo,  da  će 

1 ) Za  povodi  se  uzelo,  što  gradsko  zastupstvo  u Zagrebu  nije  poslalo 
svoje  izaslanstvo  na  sprovod  kralja  Petra  I.,>  koji  je  umro  16.  kolovoza  1921. 

država  biti  podijeljena  na  ove  33  oblasti:  1.  beogradska,  2.  zagre- 
bačka, 3.  ljubljanska,  4.  mariborska,  5.  primorsko-krajiška,  6. 
osječka,  7.'  srijemska,  8.  bačka,  9.  podunavska,  10.  podrinska,  11. 
valjevska,  12.  šumadinska,  13.  moravska,  14.  požarevačka,  15. 
timočka,  16.  niska,  17.  vranjska,  18.  kosovska,  19.  skopska,  20. 
bregalnička,  21.  bitoljska,  22.  raška,  23.  užička,  24.  kruševačka,  25. 
zetska,  26.  splitska,  27.  dubrovačka,  28.  tuzlanska,  29.  sarajevska, 
30.  mostarska,  31.  travnička,  32.  vrbaska  i 33.  bihaćka. 

Pribićević,  koji  se  uvijek  prikazivao  kao  tobožnji  Jugosla- 
ven, ipak  je  bio  »ovejani«  Srbin.  On  je  to  pokazao  i svojom  dio- 
bom na  oblasti,  jer  je  Hrvatsku  i Slavoniju  rascijepao  tako,  da 
će  Srbi  od  četiri  oblasti  biti  jači  od  Hrvata  u dvjema  oblastima 
(Srijemskoj  i Primorsko-krajiškoj).  Da  potonje  poluči,  stavio  je 
u tu  oblast,  koja  će  svoje  sjedište  imati  u Karlovcu,  sve  Srbe 
južno  od  rijeke  Save;  naprotiv  je  čisto  hrvatski  kotar  karlovački 
odijelio  od  Primorsko-krajiške  i pridao  Zagrebačkoj  oblasti. 

Pašić  je  uz  predsjedništvo  ministarskog  savjeta  uzeo  u svoje 
ruke  i ministarstvo  vanjskih  posala,  ali  ga  je  već  5.  siječnja  1922. 
predao  dru  Momčilu  Ninčiću.  Pribićević  je  želio  dobiti  ministar- 
stvo unutrašnjih  posala,  da  uzmogne  što  jače  pritisnuti 'Hrvate. 
To  su  osujetili  rađikali,  te  je  Pribićević  morao  preuzeti  ministar- 
stvo prosvjete,  dok  je  m.  unutrašnjih  posala  postao  dr.  Vojislav 
Marinković.  Nadalje  je  Milivoj  Zečević  privremeno  postao  mi- 
nistrom vojske  i mornarice,  ali  je  to  već  5.  siječnja  1922.  predao 
generalu  Milošu  Vasiću.  Ministrom  pravde  postade  dr.  Laza 
Marković,  m.  financija  Košta  Kumanudi,  m.  vjera  dr.  Ivan  Kr- 
stelj,  m.  saobraćaja  Andra  Stanić,  m.  trgovine  i industrije  dr. 
Mehmed  Spaho,  m.  građevina  Velja  Vukićević,  m.  pošta  i brzo- 
java dr.  Žarko  Miladinović,  m.  poljoprivrede  Ivan  Pucelj,  min. 
šuma  i ruda  Žika  Rafajlović,  m.  agrarne  reforme  Krsta  Miletić, 
m.  socijalne  politike  Gregor  Žerjav,  m.  narodnoga  zdravlja  dr. 
Ilamdija  Karamehmedović,  a m.  za  izjednačenje  zakona  Marko 
Trifković. 

Pošto  nije  parlamenat  mogao  podijeliti  državu  SHS  u oblasti, 
učinila  je  to  26.  travnja  1922.  sama  vlada.  To  je  učinjeno  za  kra- 
ljeve odsutnosti.  Kralj  je  naime  otišao  u Bukurešt  na  dogovor 
radi  vjenčanja  s Mariolom,  s kojom  se  zaručio  9.  siječnja  1922. 
Hrvatska  je  podijeljena  u 4 oblasti  sa  sjedištima  u Zagrebu,  Kar- 
lovcu, Osijeku  i Vukovaru,  a Dalmacija  u 2 oblasti:  splitsku  i du- 

brovačku.  Kotor  je  otrgnut  od  Dalmacije  i pridan  zetskoj  oblasti 
u Cetinju.  Jednako  je  Kastavština  otrgnuta  od  Hrvatske  i pripo- 
jena ljubljanskoj,  a Međimurje  mariborskoj  oblasti.  Bosna  i 
Hercegovina  podijeljene  su  u 6 oblasti  (dosadašnja  okružja). 
Vlada  je  cijelu  državu  podijelila  u 33  oblasti.  Pri  tom  se  nimalo 
nije  vlada  obazirala  na  Vidovdanski  ustav,  koji  određuje,  da  se 
oblasti  imaju  sastaviti  po  prirodnim,  kulturnim,  privrednim  i go- 
gospodarskim  prilikama.  Pribićeviću  bijaše  u glavnom  stalo  do 
toga,  da  što  veći  broj  Hrvata  strpa  u takove  oblasti,  gdje  će 
gospodovati  Srbi.  U tom  ga  je  podupirao  radikal  dr.  Milovan 
Grba,  kojemu  je  Pribićević  povjerio  izradbu  osnove  za  parcela- 
ciju Hrvatske  i Slavonije.  Kako  se  pri  tom  lakoumno  postupalo, 
najbolje  se  vidi  po  tome,  što  je  beogradska  vlada  zaboravila  na 
kotar  Imotski,  te  na  otoke  Hvar  i Vis,  koji  su  istom  naknadno 
uvršteni  u Splitsku  oblast. 

Mnogo  se  agitiralo  za  gradnju  »Jadranske  željeznice«,  koja 
bi  od  Beograda  vodila  preko  Loznice,  Višegrada,  Foče  i Nikšića 
u Kotor.  Vlada  je  10.  svibnja  1922.  prihvatila  Blairovu  ponudu 
zajma  od  100  milijuna  za  gradnju  »Jadranske  željeznice«.  Pro- 
tivnici toga  zajma  stadoše  dokazivati,  kako  će  se  država  zadužiti 
za  100  milijuna  dolara,  a primit  će  samo  86  milijuna,  pa  i to  ve- 
ćinom u robi  (tračnice,  vagoni,  lokomotive  i t.  đ.),  a samo  nešto 
u gotovu  novcu.  Ipak  je  većina  zastupnika  22.  srpnja  1922.  odo- 
brila taj  zajam,  koji  se  ima  otplatiti  za  40  godina  uz  8 postotne 
kamate. 

SPOMENICA  »HRVATSKOG  BLOKA«. 

U Zagrebu  se  14.  siječnja  1922.  sastadoše  63  narodna  za- 
stupnika, koji  su  pripadali  »Hrvatskom  Bloku«.  Oni  su  jednogla- 
sno prihvatili  ovaj  memorandum: 

»Mi  smo  Hrvati  u evropsku  povijest  ušli  kao  već  organizi- 
ran i civiliziran  narod,  svijestan  samoga  sebe.  Zato  smo  ,u  drugoj 
polovici  9.  vijeka  osnovali  nezavisnu  hrvatsku  državu,  sastavlje- 
nu od  primorske  Hrvatske  na  Jadranu  — u nekadašnjoj  rimskoj 
Dalmaciji  — i od  dunavske  Hrvatske  u jednom  dijelu  nekadašnje 
rimske  Panonije.  ' 

Hrvatski  narod  i država  primili  su  svoje  političko  i književno 
obrazovanje  od  zapadne  Europe,  — od  Italije  i Francuske,  — a 

svoju  ekonomsku  i socijalnu  organizaciju  od  srednje  Evrope: 
Austrije,  Njemačke  i Češke.  Tako  se  iz  talijanske  obnove  (huma- 
nizma i renesanse)  tečajem  15.  i 16.  vijeka  rodila  hrvatska  obno- 
va. Francuska  je  revolucija  — jedno  izravnom  vladavinom 
nad  primorskom  Hrvatskom  i nad  jednom  trećinom  dunavske 
Hrvatske,  a drugo  utjecajem  svojih  ideja  — izazvala  politički  i 
liberalni  pokret.  Jednako  su  ideje  ekonomskog  i socijalnog  na- 
pretka u Hrvatsku  uvedene  putem  njeniačke  administracije  i 
njemačkoga  školskoga  sustava.  Hrvati  dakle  imaju  svoje  osnove  u 
humanitarnom  individualizmu  jedne  svjetske  — katoličke  — cr- 
kve, a hrvatsko  se  društvo  potpuno  razvilo  evropskom  književ- 
nošću i školom. 

Politička  nezavisnost  Hrvatske  nije  pravno  nikada  prekida- 
na. Hrvatska  je  u stvari  uvijek  zauzimala  mjesto  jedne  države, 
koja  je  imala  svoj  poseban  teritorij,  svoj  poseban  parlamenat  i 
svoju  posebnu  vladu.  Hrvatski  je  sabor  u Zagrebu  za  vrijeme 
svjetskoga  rata  bio  jedan  od  rijetkih  evropskih  parlamenata,  u> 
kojemu  nikada  nije  iz  vida  izgubljena  solidarnost  interesa  cijele 
Evrope  i civiliziranoga  svijeta. 

Hrvatski  vojnici  u svjetskom  ratu  brzo  su  se  pobunili  na 
ruskom  frontu.  Njihova  pak  upornost  na  talijanskom  frontu  bila  je 
izazvana  jedino  uvjerenjem,  — malo  naivnim,  ali  iskrenim  i vrlo 
prirodnim,  — da  oni  tu  imaju  braniti  najzapadniju  granicu  hr- 
vatskog naroda  i hrvatske  države.  Ovi  su  vojnici  poput  cijeloga 
hrvatskog  naroda  bili  mnogo  prije  svršetka  rata  duboko  prožeti 
iskrenim  pacifizmom  i demokratskim  republikanstvom  u nepo- 
kolebivom uvjerenju,  da  je  republika  jedini  državni  oblik,  a pa- 
cifizam jedini  cilj  demokracije,  dostojni  da  budu  ispisani  na  za- 
stavama novoga  svijeta,  koji  izlazi  iz  krvavih  patnja  beskrajnoga 
i gotovo  općeg  rata.  Zato  su  Hrvati  — s narodnim  zastupnikom 
Radićem  na  čelu  — uzeli  13.  travnja  1918.  učešća  u velikim  ma- 
nifestacijama Čeha  u Pragu.  Zato  je  22.  rujna  1918.  hrvatska  par- 
lamentarna opozicija  tražila,  da  — protivno  diplomatskoj  noti 
grofa  Buriana,  tadašnjega  ministra  Karla  I.  Habsburškoga,  — 
na  mirovnu  konferenciju  pođu  i hrvatski  delegati,  iza- 
brani od  hrvatskog  naroda.  Zato  je  »Narodno  Vijeće«  u Zagrebu, 
— obrazovano  početkom  listopada  g.  1918.,  — počelo  oko  nezavi- 
sne Hrvatske  grupisati  sve  jugoslavenske  zemlje  bivše  Austro- 
ugarske u jednu  slobodnu  i naprednu  federaciju  po  amerikan- 

skom  ugledu,  kidajući  sve  lance,  ali  čuvajući  isto  tako  sve  blago- 
dati administrativne,  ekonomske  i financijske  organizacije, 
stvorene  bilo  kontinuitetom  njenoga  političkog  i nacijonalnog 
života,  bilo  njenim  intimnim  vezama  s ostalom  Evropom. 

Objava  potpune  nezavisnosti  Hrvatske  jednoglasnom  odlu- 
kom hrvatskoga  parlamenta  na  dan  29.  listopada  1918.  bila  je 
dakle  samo  vrlo  logična  i vrlo  prirodna  posljedica  više  nego  li 
tisućgodišnjeg  razvitka  hrvatske  politike  i kulture,  a to  tim  više, 
što  je  hrvatski  parlamenat,  — objavljujući  nezavisnost  Hrvatske, 
— izjavio  želju,  da  osnuje  jednu  zajedničku  državu  s kraljevinom 
Srbijom  i Crnom  Gorom  pod  uvjetom,  da  odluku  o obliku  i ustavu 
te  nove  države  donesu  nacijonalne  grupe,  a nikako  pojedi- 
načno glasanje.  Ove  su  namjere  osujetili  srpski  političari,  kada 
su  1.  prosinca  1918.  jednostavno  proglasili  kraljevinu  SHS,  prem- 
da nisu  za  to  tražili  čak  niti  pristanak  hrvatskog  sabora,  a kamo 
li  pristanak  hrvatskog  naroda. 

Skupština  Hrvatske  seljačke  stranke  od  25.  studenoga  1918., 
na  kojoj  su  2832  delegata  u ime  50.000  pristaša  Hrvatske  seljačke 
stranke  manifestirali  za  neutralnu  seljačku  republiku  Hrvatsku; 
zatim  vanredna  skupština  ove  iste  stranke  od  3.  veljače  1919., 
na  kojoj  su  6872  delegata  u ime  150.000  pristaša  Hrvatske  seljačke 
stranke  objavili  svoju  nepokoljebivu  volju,  da  do  kraja  brane 
pravo  samoodređenja  hrvatskog  naroda  i hrvatske  države  protiv 
tiranije  beogradske  vlade;  peticija  ove  iste  stranke,  snabdjevena 
sa  167.000  potpisa,  poslana  koncem  svibnja  g.  1919.  konferenciji 
mira  u Parizu;  pa  čak  ni  sam  republikanski  plebiscit  od  28.  .stu- 
denoga 1920.  (na  dan  izbora  za  Ustavotvornu  skupštinu  u Beo- 
gradu), koji  je  tražio  prostu  i točnu  primjenu  samoodređenja  za 
hrvatski  narod  i državu,  — sve  ove  sve  veće  manifestacije  naro- 
dne volje  nisu  ništa  vrijedile  za  srpske  političare,  koji  su  toli 
neuviđavni,  da  su  samo  još  težim  napravili  svoj  režim,  koji  je 
i onako  već  bio  suviše  težak,  ostajući  uporno  pri  svojem  nera- 
zumljivom odricanju  hrvatske  individualnosti,  i to  kako  političke 
i nacijonalne,  tako  i ekonomske  i kulturne. 

Veličajna  proklamacija  neutralne  seljačke  republike  Hrvat- 
ske od  8.  prosinca  1920.  u Zagrebu,  gdje  je  80.000  članova  Hrvat- 
ske republikanske  seljačke  stranke  položilo  zakletvu  hrvatskoj 
domovini  i hrvatskoj  republici,  te  gdje  su  to  isto  učinila  52  na- 
rodna zastupnika,  izabrana  28.  studenoga  1920.  na  političkom 

teritoriju  Hrvatske  u pravom  smislu  ove  riječi;  usvajanje  i obna- 
rodovanje,  ustava  neutralne  seljačke  republike  Hrvatske  od  26. 
lipnja  1921.,  te  manifest  63  narodnih  zastupnika  »Hrvatskoga 
Bloka«  (50  republikanaca,  6 građanskih  republikanaca,  a 7 iz  Bo- 
sne i Hercegovine)  od  istoga  dana,  kojim  se  ništetnim  proglasu  je 
famozni  ustav  kraljevine  SHS,  koji  je  preksutradan  28.  lipnja 
1921.  ipak  bio  izglasan  s većinom  od  13  glasova,  dobivenih  jednim 
skandaloznim  bakšišem  od  1200  milijuna  kruna;  — sva  ta  zako- 
nita i gotovo  jednodušna  opozicija  jednoga  cijelog  naroda  nije 
srpsku  vladu  u Beogradu  suzdržala,  da  ne  produži  svoju  politiku 
divljačkog  nasilja  i brutalne  sile,  u svakom  pogledu  odvratnu  i 
razornu.  Kao  posljedica  toga  nastala  je  balkanizacija  Hrvatske, 
puna  opasnosti  za  mir  Evrope  i za  spokojstvo  svijeta. 

Hrvatska,  koja  nikada  nije  bila  osvojena  od  Turaka,  te  koja 
je  uvijek  bila  jedna  posve  evropska  zemlja,  — više  ili  manje 
nezavisna,  a uvijek  tijesno  povezana  s ostalom  Evropom,  — drkće 
od  užasa  i od  gnjušanja,  gledajući  i osjećajući,  kako  svakoga  dana 
opada  sveto  nasljedstvo  vjekova,  a ne  mogući  spriječiti  ovo  ludo 
i stalno  opadanje,  osim  ako  na  silu  odgovori  silom,  što  bi  dovelo 
upravo  uništenju  same  osnovne  kulture  i narodnoga  blagostanja, 
te  bi  ponovno  zaprijetilo  miru  Evrope  i cijeloga  svijeta. 

Prosvjećene  demokracije  imaju  imperativnu  dužnost,  da  ne 
dopuste,  da  Hrvatska  i nadalje  ostane  u toj  strašnoj  dilemi,  koja 
je  prava  mora  za  hrvatski  narod,  koji  pored  sve  miroljubivosti 
svoje  ne  može  skrštenih  ruku  promatrati,  kako  postaje  sve  teži 
režim,  koji  ruši  čak  i same  temelje  civilizacije.  Srpski  političari 
nemaju  nikakove  svijesti  o dvjema  glavnim  evropskim  idejama: 
o miru  voljnom,  a ne  nametnutom,  te  o pravnom  poretku,  a ne 
nasilju.  Oni  su  uz  to  kao  očarani  idejom  jake  države,  koja  u sebe 
apsorbira  i domovinu  i crkvu  i narod,  — dakle  takve  države,  koja 
oko  sebe  ugušuje  i sravnjuje  sve,  što  nije  srpsko  i pravoslavno. 
Zato  su  . u Hrvatskoj  inaugurirali  jednu  hrvatoždersku  politiku 
pod  etiketom  jugoslovenskog  narodnog  jedinstva.  To  je  politika, 
čiji  je  glavni  i očigledni  cilj,  da  prosto  i čisto  uništi  etnički  narod 
Hrvatske. 

Bujica  najgorih  ruskih  reakcijonaraca  u Beogradu  utjecala 
je  na  te  političare,  pa  ih  je  korumpirala  do  srži  tako,  da  ovi  danas 
svijesno  podržavaju  predratni  ruski  caristički  režim,  od  kojega 
nema  u cijelom  svijetu  manje  skrupuloznoga,  a više  nasilničkoga 

i licemjernoga.  Pod  ovim  je  režimom  pravda  .u  Hrvatskoj  podlo- 
žena  žandarmeriji,  a sva  administracija  — politička,  financijalna 
i školska  — špijunaži.  U Hrvatskoj  su  primijenjeni  srpski  zakoni, 
premda  to  nije  obnarodovano.  Vojni  pak  zakonik,  — naročito 
kazneni  s barbarskom  primjenom  batinanja  i mučenja,  — izaziva 
neprekidno  prijezir  i beskrajnu  mržnju  prema  nasilničkom  srp- 
skom režimu,  ne  izazivajući  na  sreću  do  sada  takve  iste  osjećaje 
i prema  srpskom  narodu,  koji  je  vjekovima  bio  mučenik,  te  koji 
je  danas  u većini  gotovo  isto  tako  potlačen. 

Poreska  tiranija  i carinska  pokvarenost  nemaju  primjera, 
jer  ugnjetavači  ne  poštuju  nijedno  pravilo  financijske  znanosti 
i nijedan  ustavni  propis,  koji  se  tiče  budgetskoga  prava,  pa  ne 
vode  računa  ni  o jednom  iskustvu  financijske  administracije  ci- 
viliziranih naroda.  Zato  se  u Hrvatskoj  industrijalci,  trgovci  i 
cijeli  radni  svijet  grupira  oko  »Hrvatskoga  Bloka«,  znajući  dobro, 
da  produžavanje  sadašnjega  korumptivnoga  i pljačkaškoga  cen- 
tralizma znači  neizbježivu  katastrofu  Hrvatske  i nepopravljivu 
štetu  u ekonomskom  organizmu  cijele  srednje  Evrope. 

Ostvaranje  jedne  istinske  suverenosti  Hrvatske  — ili  pri- 
znanje hrvatske  države  u zajedničkim  granicama  međunarodne 
zajednice  Srba,  Hrvata  i Slovenaca,  — postaje  na  taj  način  jedna 
evropska  potreba,  očigledna  za  sve  pobornike  poretka,  na.,- koji  su 
pristali  oni,  koji  su  pod  njim.  Iscrpni  program  naroda  i države 
Hrvatske  izložen  je  u ustavu  seljačke  neutralne  republikanske 
Hrvatske  od  26.  lipnja  1921.  Hrvatski  narod  ne  će  za  ostvaranje 
tog  programa  propustiti  nijedno  sredstvo,  izuzimajući  oružanu 
pobunu,  osim  u slučaju  obrane  narodne  egzistencije.  U tom  je 
naime  programu  jasno  određena  odlučna,  osnovana  i prema  tomu 
neizbježiva  i nepokolebiva  volja  svih  razreda  i svih  zanimanja, 
koji  sačinjavaju  moralno,  nepovredivo  i besmrtno  biće  hrvatskog 
naroda.  Vrlo  dobro  znademo,  da  ćemo,  radeći  ovako,  postepeno 
zadobiti  simpatije,  a prema  tomu  i moralnu  potporu  svih  zaista 
prosvijećenih  državnika  i svih  zbiljski  naobraženih  naroda«. 

POKUŠAJI  BIVŠEGA  KRALJA  KARLA  HABSBURŠKOGA. 

Bivši  je  kralj  Karlo  Habsburški  tečajem  godine  1921.  opeto- 
vano pokušao  svoj  povratak  na  prijestolje  madžarsko.  Prvi  put 
je  u Madžarsku  stigao  na  veliki  petak,  ali  je  naskoro  morao  iz 
Madžarske  otići,  i to  na  zahtjev  madžarske  vlade.  Protiv  Karla 

naime  ustadoše  Čehoslovačka,  Rumunjska  i Jugoslavija,  koje  su 
učinile  politički  pritisak  na  madžarsku  vladu.  Da  se  spomenute 
tri  države,  — od  kojih  je  svaka  naslijedila  po  koji  dio  bivše 
Ugarske,  — u buduće  zaštite  od  povratka  Habsburgovaca,  stvo- 
riše  medu  sobom  savez  pod  imenom  »Mala  Antanta«.  To  je  uči- 
njeno sporazumno  s Engleskom  i Francuskom,  koje  su  u Maloj 
Antanti  gledale  također  svojega  saveznika  protiv  Njemačke. 
Zato  je  Mala  Antanta  u svoj  program  stavila  i borbu  protiv  sje- 
dinjenja Austrije  s Njemačkom. 

Drugi  put  je  Karlo  Habsburški  u Madžarsku  upao  23.  listo- 
pada 1921.  Njega  su  onamo  potajno  dozivali  grofovi  Andraši, 
Aponji,  Banfi,  Betlen  i drugi,  jer  su  ga  smatrali  svojim  zakonitim 
kraljem,  pošto  je  koncem  g.  1916.  bio  okrunjen  krunom  sv.  Stje- 
pana. Karlo  se  nadao,  da  će  ovaj  put  uspjeti  i u Hrvatskoj,  jer  je 
znao,  da  Hrvati  ne  vole  srpskoga  kralja  Aleksandra.  Zato  je 
Svetozar  Pribićević  odmah  u Beogradu  proširio  lažnu  vijest,  da 
su  Hrvati  u vezi  s madžarskim  velikašima,  pa  da  i »Hrvatska  re- 
publikanska seljačka  stranka«  želi  povratak  kralja  Karla.  Istodo- 
bno je  Mala  Antanta  digla  po  cijelom  svijetu  silnu  viku  protiv 
restauracije  Habsburgovaca.  Govorilo  se  također,  da  povratak 
bivšega  cara  Karla  žele  mnogi  Austrijanci,  naročito  pak  Bečani. 
Međutim  je  protiv  Karla  Habsburškoga  odlučno  ustao  popularni 
madžarski  političar  Julije  Gembeš.  On  je  sastavio  četu  đačkih 
dobrovoljaca,  koja  se  priključila  vladinoj  vojsci,  te  je  naskoro 
bio  Karlo  uhvapen.  Da  pak  u buduće  ne  uznemiruje  bivše  svoje 
zemlje,  dale -su  Engleska  i Francuska  bivšega  cara  i kralja  Karla 
otpremiti  na  otok  Madeiru  u Atlantskom  oceanu,  kao  što  je  ne- 
kada bio  Napoleon  zatočen  na  otoku  Svete  Helene.  Karlo  je  na 
Madeiri  dočekao  i konac  života  svojega. 

AKCIJA  STOJANA  PROTIĆA. 

Prigodom  rasprave  o Vidovdanskom  ustavu  došlo  je  više 
puta  u Narodnoj  skupštini  do  opreka  između  radikala  i demo- 
krata. Najviše  su  se  natezali  radi  imena  novo  stvorene  države. 
Demokrati  su  tražili,  da  država  dobije  ime  »Jugoslavija«,  kako  ju 
naziva  inozemstvo.  Radikali  se  pak  nikako  ne  htjedoše  odreći 
srpskog  imena.  Zato  su  demokrati  morali  popustiti,  pa  je  država 
prozvana  »kraljevinom  Srba,  Hrvata  i Slovenaca«.  Kraticom  se 
ime  države  izražavalo  slovima  SHS,  što  su  Hrvati  tumačili  riječi- 

ma  »Srbin  hoće  sve«,  dok  su  im  Srbi  uzvraćali  riječima  »Samo 
Hrvat  smeta«. 

Često  su  radikali  govorili,  da  se  osjećaju  nesretnima,  što  u 
vladi  moraju  surađivati  s demokratima.  Tako  su  osjećali  i brojni 
prijatelji  Stojana  Protića  u Radikalnoj  stranci.  Oni  ga  nisu  osta- 
vili, premda  je  Protić  bio  protivnik  Vidovdanskog  ustava,  radi 
čega  se  zamjerio  Nikoli  Pašiću,  koji  je  1.  siječnja  1921.  u beo- 
gradskoj vladi  zamijenio  ministra  predsjednika  Vesnića.  Protić 
se  dapače  javno  oborio  na  prihvaćeni  Vidovdanski  ustav  riječi- 
ma: »U  našoj  državi  je  prijeko  potreban  sporazum  među  pleme- 
nima. Bez  takvoga  sporazuma  nije  moguća  niti  državna  konsoli- 
dacija. U tu  je  svrhu  potrebno,  da  se  konsolidiraju  političke  pri- 
like, naročito  među  Hrvatima.  Potrebno  je  sastaviti  većinu 
Hrvata.  Sve  je  već  u vrijenju.  Meni  se  čini,  da  sadašnji  sistem 
ne  treba  rušiti  silom.  On  će  se  srušiti  svojom  unutrašnjom  sla- 
bošću i nesposobnošću.« 

Protić  je  sredinom  srpnja  g.  1921.  došao  u Zagreb,  gdje  je 
imao  sastanak  s desetak  hrvatskih  političara  na  banketu,  što  ga 
je  u župnom  dvoru  priredio  dr.  Svetozar  Rittig.  Tom  je  prigodom 
bilo  govora  također  o tomu,  da  bi  trebalo  — negdje  izvan  Za- 
greba — udesiti  sastanak  Protića  s Radićem.  Do  toga  je  sastanka 
i došlo  10.  kolovoza  u Rimskim  Toplicama,  gdje  se  Protić  nalazio 
na  ljetovanju.  To  bijaše  uopće  prvi  Radićev  doticaj  s jednim  od 
srbijanskih  prvaka,  otkako  je  stvorena  Jugoslavija. 

Radić  je  suradniku  beogradske  »Tribune«  saopćio  neke  po- 
datke o spomenutom  sastanku  s Protićem.  Radić  je  Protiću  — 
među  inim  — rekao,  đa  su  »južni  Slaveni  s etnografskoga,  geo- 
grafskog i socijalnog  gledišta  jedan  narod,  ali  s kulturnog  i histo- 
rijskoga gledišta  — a i po  subjektivnim  osjećajima  — to  su  u 
stvari  četiri  naroda:  Slovenci,  Hrvati,  Srbi  i Bugari.  I ta  četiri 
naroda  sačinjavaju  prirodan  blok,  gdje  je  svaki  centralizam  is- 
ključen i uperen  je  izravno  protiv  njihove  naravi;  u tom  je  po 
gledu  slično  kao  u Švicarskoj.  Cijeli  je  problem  u tome,  da  država 
ne  dođe  u opreku  s domovinom;  jer  ako  je  to  slučaj,  onda  dr- 
žavna ideja  ide  drugim  pravcem.«  — Protić  je  Radiću  rekao,  da 
»Radikalna  stranka  uopće  — a Pašić  napose  — ne  vode  politike 
protiv  Hrvata«.  Podjedno  je  Protić  razložio  Radiću  svoje  gledište 
o strankama  i ljudima,  te  o tomu,  što  bi  se  imalo  poduzeti.  Izra- 
zio je  svoje  žaljenje,  što  se  prigodom  poništavanja  komunistič- 

kih  mandata  nije  pazilo  na  ustavnu  formu.  Na  rastanku  je  Protić 
izjavio  želju  za  nastavkom  razgovora  s Radićem. 

Iz  doticaja  s hrvatskim  političarima  uvidio  je  Protić,  kako 
Hrvati  mrze  Svetozara  Pribićevića,  koji  je  upravo  u ono  vrijeme 
učinio  još  jedno  nasilje  otimanjem  imovine  Saveza  hrvatskih 
učiteljskih  društava.  Protić  je  znao,  da  će  omiliti  Hrvatima,  ako 
i on  udari  na  Pribićevića.  I zaista  je  u svojem  listu  »Radikalu« 
počeo  iznositi  otkrića  o krivcu  atentata  na  ministra  Draškovića  u 
Delnicama.  Tu  je  prikazano,  kako  je  atentatora  Alijagića  našao 
i najmio  Rudolf  Hercigonja,  kojemu  je  omogućeno,  da  poslije 
izvedenog  atentata  pobjegne  iz  Jugoslavije.  Utvrdilo  se,  da  je 
taj  Hercigonja  bio  u vezi  s Pribićevićem,  koji  mu  je  g.  1919.  kao 
ministar  unutrašnjih  posala  podijelio  40.000  kruna  kao  nagradu 
»za  predratni  nacijonalni  rad«.  (Hercigonja  je  naime-  bio  član 
one  družbe,  koja  je  18.  kolovoza  1913.  izvela  atentat  na  baruna 
Ivana  Skerlecza,  tadašnjega  komesara  u Hrvatskoj).  »Radikal« 
je  ustvrdio,  da  je  Pribićević  poput  Draškovića  namjeravao  mak- 
nuti i Stjepana  Radića. 

Od  sastanka  s Protićem  više  puta  ponavlja  Radić  potrebu 
sporazuma  između  Hrvata  i Srba.  Tako  je  7.  listopada  1921.  izja- 
vio, da  »zaista  nema  Hrvata,  koji  ne  bi  od  svega  srca  želio  spora- 
zum sa  Srbima  na  teritoriju  naše  države;  ali  isto  tako  nema  ni- 
jednog Hrvata,  koji  bi  htio  pogaziti  svoj  hrvatski  narod,  te  koji 
bi  prignuo  šiju  pred  nasiljem«. 

Demokratima  u Beogradu  nije  ostao  neopažen  Radićev  sa- 
stanak s Protićem.  Oni  se  od  sada  plaše,  da  bi  moglo  doći  do 
sporazumu  između  radikala  i Hrvata,  uslijed  čega  bi  radikali 
mogli  demokrate  istisnuti  s vlade.  Zato  se  već  među  demokrati- 
ma javljaju  takvi  pojedinci  koji  ističu  potrebu  doticaja  s Radi- 
ćem i s »Hrvatskim  blokom«,  da  se  paralizira  radikalsko  nasto- 
janje. 

POLITIČKA  PARNICA  PROTIV  DRA  ŠUFLAJA  I DRUG. 

Pred  zagrebačkim  je  sudbenim  stolom  12.  lipnja  1921.  zapo- 
čela glavna  rasprava  protiv  dra  Milana  pl.  Šuflaja  r njegovih  dru- 
gova radi  urote  protiv  kraljevine  Srba,  Hrvata  i Slovenaca.  Osim 
Šufflaja  su  bili  optuženi:  Rudolf  Vidak,  Gabrijel  Kruhak,  Josip 
Špoljarec,  Franjo  Škvorc,  Andrija  Medar,  Šarlota  Vidak,  Milan 

Galović,  Florijan  Štromar,  Ivan  Havelka,  Dragutin  Taboršak, 
Jakov  Petrić,  Antun  Pavičić,  Pavao  See  i dr.  Ivan  Pilari 

Državno  ih  je  odvjetništvo  tužilo,  da  »su  tečajem  god.  1919. 
i 1920.  — prema  prethodnom  dogovoru  i sporazumu  — stajali 
bilo  u posrednoj  bilo  u neposrednoj  vezi  sa  predstavnicima  odno- 
sno članovima  t.  zv.  »Hrvatskoga  komiteta«  u Beču  i Budimpešti, 
odnosno  sa  predstavnicima  i članovima  t.  zv.  »Hrvatske  legije« 
u Zalaegersegu  i s njezinim  agentima,  koja  su  sva  revolucionarna 
udruženja  imala  za  cilj,  da  se  Hrvatska  i Slavonija  otrgnu  od 
kraljevstva  Srba,  Hrvata- i Slovenaca.« 

Optužnici  je , državno  odvjetništvo  dalo  veoma  opširno 
obrazloženje,  iz  kojega  iznosimo  ovaj  početak,  jer  prikazuje  ta- 
dašnje političko  stanje  hrvatskog  naroda: 

»Nakon  ujedinjenja  troimenog  naroda  u jedinstvenu  kra- 
ljevinu Srba,  Hrvata  i Slovenaca  ostavilo  je  novu  našu  državu 
nekoliko  Hrvata,  koji  su  bili  nezadovoljni  sa  proglašenjem  ujedi- 
njenja i s političkim  stanjem  u domovini,  te  su  se  najprije  odse- 
lili u Grac,  a kasnije  se  nastanili  u Austriji  i Madžarskoj. 

Odbor  emigranata  — odnosno  »Hrvatska  revolucijonarna 
organizacija«  — stvorena  je  mjeseca  svibnja  g.  1919.  sa  sjedištem 
u Gracu,  a okupila  je  oko  sebe  izbjeglice,  te  razne  prevratne,  ne- 
raspoložene  i kompromitirane  elemente  iz  naše  kraljevine,  koji  su 
pobjegli  u inozemstvo  ili  bojeći  se  kazna  radi  svojih  nedjela, 
počinjenih  prije  ili  za  vrijeme  rata,  ili  radi  nezadovoljstva  s po- 
stojećim političkim  stanjem  u domovini. 

Taj  odbor  emigranata  okupio  je  oko  sebe:  bivšega  odvjet- 
nika u Zagrebu  dra  Ivicu  Franka,  potpukovnika  Stjepana  Duića, 
majora  Vilima  Stipetića,  odvjetničkoga  perovođu  dra  Emanuela 
Gagliardija,  bivšega  redarstvenoga  činovnika  Benu  Klobučarića, 
bivšega  zagrebačkoga  odvjetnika  dra  Vladimira  Sachsa  (Petro- 
vića),  bivšega  odvjetnika  u Brčkom  dra  Ambroza  Dražića,  inži- 
nira  Viktora  Neudorfera,  te  nekadašnje  časnike  austro-ugarske 
vojske:  kapetane  Gojkomira  baruna  Glogovca,  Nikolu  Petriće- 
vića,  Josipa  Metzgera,  Baltazara  Petrasa,  Julija  Fičura,  Josipa 
Biljana,  natporučnika  Bilića,  Narcisa  Jesenskoga,  Dezidera  Ham- 
pla  i neke  druge.  Imali  su  svoj  izvršni  odbor,  uz  koji  su  uz  dra 
Ivicu  Franka  kao  predsjednika  ušli:  Stjepan  Duić,  Vilim  Stipetić, 
dr.  Emanuel  Gagliardi,  Beno  Klobučarić,  dr.  Vladimir  Sachs,  dr. 
Ambroz  Dražić  i neki  drugi. 

Isprvice  je  taj  odbor  — zvan  »Hrvatski  komite«  imao 
svoje  sjedište  u Gracu,  odakle  se  preselio  u Beč,  dok  nije  konačno 
mjeseca  ožujka  g.  1920.  sjedište  prenešeno  u Budimpeštu.  Tako 
se  od  toga  doba  može  Budimpešta  smatrati  sjedištem  cijeloga 
protudržavnog  djelovanja,  uperenog  protiv  kraljevine  Srba,  Hr- 
vata i Slovenaca. 

Cilj  je  ove  Hrvatske  revolucijonarne  organizacije  bio:  ra- 
diti svima  silama  na  obrazovanju  slobodne  i samostalne 
Hrvatske,  koja  bi  bila  ili  samostalna  republika  ili  bi  stupila 
u savez  s kojom  stranom  državom.  Ova  je  organizacija  svima 
silama  i sredstvima  nastojala  stvoriti  nezadovoljstvo  u našoj  dr- 
žavi, da  izazove  što  nesnošljivije  i nepovoljnije  stanje  u kralje- 
vini Srba,  Hrvata  i Slovenaca,  čime  bi  se  povećao  broj  nezado- 
voljnika. Uslijed  toga  je  u svoje  kolo  primila  sve  one,  koji  su  iz 
naše  kraljevine  dolazili  u inozemstvo. 

Da  što  prije  i sigurnije  zadobije  široke  slojeve  naroda  za 
odcjepljenje  Hrvatske  i Slavonije  iz  oblasti  jedinstvene  kralje- 
vine Srba,  Hrvata  i Slovenaca,  te  njihovo  političko  prisajedinje- 
nje  s kojom  drugom  državom,  agitirala  je  ta  organizacija  za  po- 
sebnu i samostalnu  republiku  Hrvatsku. 

Rad  »Hrvatskoga  komiteta«  sastojao  se  u prvom  redu  u 
agitaciji  diljem  Hrvatske  i Slavonije.  Ova  se  vršila  pomoću  le- 
taka i raznih  brošura,  koje  je  emigranski  odbor  preko  svojih  po- 
vjerljivih ljudi  na  razne  načine  otpremao  na  teritorij  kraljevine. 
Pojedini  pak  članovi  komiteta  neprestano  su  se  nalazili  na  puto- 
vanjima, da  stvaraju  i održavaju  veze  sa  državama,  koje  su  ne- 
prijateljski raspoložene  protiv  kraljevine  Srba,  Hrvata  i Slove- 
naca, odnosno  s raznim  elementima  u inozemstvu,  koji  su  imali 
interesa,  da  Hrvatsku  i Slavoniju  odvoje  iz  jedinstvene  kra- 
ljevine. 

Predsjednik  Hrvatskoga  komiteta  dr.  Ivica  Frank  predstav- 
ljao se  u inozemstvu  pred  inostranim  vlastima  kao  zastupnik 
hrvatskog  naroda,  a naročito  kao  punomoćnik  Stjepana  Radića 
i njegove  stranke;  tvrdio  je,  da  ima  punomoć  Stjepana  Radića, 
pa  da  uopće  za  njim  stoji  cijela  Hrvatska  i Slavonija,  Bosna, 
Hercegovina  i Dalmacija.  On  se  dapače  hvastao,  da  podržaje 
veze  s inostranim  diplomacijama,  kako  bi  svojemu  pothvatu  i 
djelovanju  dao  što  važnije  obilježje  i stekao  što  više  pristaša. 

Hrvatska  je  revolucionarna  organizacija  za  svoje  protudr- 
žavno  djelovanje  dobivala  obilna  novčana  sredstva  iz  raznih 
izvora,  a naročito  od  inozemnih  organizacija,  kojima  je  bila  svr- 
ha, da  rade  na  uspostavi  prijašnjih  političkih  prilika. 

Bjegunci  i emigranti  iz  naše  države  našli  su  sklonište  u nama 
neprijateljski  raspoloženom  inozemstvu,  te  su  odanle  upravljali 
svojim  protudržavnim  djelovanjem. 

Pod  kraj  g.  1920.  izdani  su  30.  studenoga  proglasi  zapovjed- 
ništva dobrovoljne  »Hrvatske  legije«  u Madžarskoj,  te  su  dije- 
ljeni Hrvatima,  Bosancima  i drugim  Jugoslavenima,  koji  su  se 
nalazili  u Madžarskoj  na  povratku  iz  ruskoga  zarobljeništva.  Isti 
su  se  proglasi  slali  također  u kraljevinu  SHS. 

Povjerenici  Hrvatskoga  komiteta  su  vojnike  iz  naših  kra- 
jeva, koji  su  se  vraćali  iz  ruskoga  zarobljeništva,  što  milom  a 
što  silom  odvraćali  od  povratka  u domovinu  tako,  da  se  u Mad- 
žarskoj okupio  velik  broj  naših  državljana. 

Iz  proglasa  zapovjedništva  dobrovoljne  »Hrvatske  legije« 
razabire  se,  da  joj  je  cilj,  da  oružanom  silom  brani  i štiti  pravo 
hrvatskih  zemalja.  Glavna  je  svrha  toj  legiji  bila,  da  u zgodnom 
času  upadne  preko  Drave,  pa  da  Hrvate  oslobodi  od  Srba.  Stoga 
se  je  u tom  proglasu  svatko,  kojemu  je  stalo  do  slobode  svoje 
zemlje  i narodnosti,  pozivao,  da  se  prijavi  i stupi  u tu  dobrovo- 
ljačku legiju. 

Prema  tomu  je  toj  »Hrvatskoj  legiji«  bio  cilj,  da  uništi  jedin- 
stvo kraljevine  Srba,  Hrvata  i Slovenaca,  pa  da  osnuje  samo- 
stalnu hrvatsku  državu,  koja  bi  imala  stupiti  u vezu  s Madžar- 
skom. 

Glavna  se  je  komanda  ove  »Hrvatske  legije«  nalazila  u Bu- 
dimpešti, a u štabu  zapovjedništva  nalazili  su  se  u prvom  početku 
major  Gojkomir  barun  Glogovac  i poručnik  Balenović. 

U prosincu  godine  1919.  osnovan  je  logor  »Hrvatske  legije« 
i pribjeglica  iz  Hrvatske  i Slavonije  u Koszegu  (Kiseku),  a kasnije 
je  premješten  u Zala-Egerseg.  Sva  lica,  koja  su  dolazila  iz  kra- 
ljevine SHS,  bila  su  upućivana  u taj  logor,  gdje  su  'naoružana 
i vježbana  u vojnoj  poduči. 

Da  bi  se  Hrvatska  u zgodnom  času  mogla  odvojiti  od  je- 
dinstvene kraljevine  SHS  i postati  samostalnom  državom,  osno- 
vana je  ta  »Hrvatska  legija«,  koja  je  imala  biti  spremna,  da 
uzmogne  upasti  u Hrvatsku  i podići  ustanak,  pa  tako  Hrvatsku 
odcijepiti  od  kraljevine  SHS. 

Na  teritoriju  kraljevine  SHS  imala  se  po  pouzdanim  ljudi- 
ma širiti  propaganda  pomoću  letaka,  u kojima  se  raspiruje  mr- 
žnja protiv  ujedinjenja,  protiv  Srba  i Beograda,  te  se  obećaj e 
oslobođenje  hrvatskog  naroda  i uskrisenje  Tomislavove  države. 

Posebni  su  pouzdanici  i izaslanici  Hrvatskoga  komiteta  i 
»Hrvatske  legije«  ulazili  u kraljevinu  SHS,  gdje  su  vodili  očevid- 
nost  o razmještanju  i broju  jugoslavenskih  pograničnih  trupa. 
Oni  su  utvrđivali  također  razmještaj  inih  četa  i njihovu  opremu, 
kao  što  i raspoloženje  narodnih  masa  i stanje  političke  situacije. 

0 tomu  su  uvijek  bili  obavještavani,  jer  su  u našoj  kraljevini  poje- 
dina lica  stajala  u posrednoj  odnosno  i neposrednoj  vezi  s tim 
revolucijonarnim  organizacijama. 

U prvi  će  se  mah  napadnim  činiti,  da  su  ove  veze  podržavali 
naročito  ljudi  iz  nižih  društvenih  slojeva.  Ali  to  je  sasvim  pri- 
rodno i razumljivo  s razloga,  što  su  se  samo  takva  lica  htjela 
podvrći  naporima,  da  krišom  — a često  i pješice  — prelaze  gra- 
nicu, te  što  takva  lica,  koja  su  se  istodobno  bavila  i kriomčare- 
njem,  nisu  na  sebe  svraćala  pozornost  i pažnju  pograničnih  stra- 
žara.« 

Hrvatski  je  komite  iz  Beča  poslao  u Hrvatsku  seljaka  Mirka 
Marčinka,  koji  je  dobio  dinamitske  patrone  i upaljivi  fitilj  sa 
zadaćom,  da  počini  atentat  u Beogradu,  kada  će  regent  Aleksan- 
dar prijestoljnom  besjedom  otvoriti  Ustavotvornu  skupštinu. 
Marčinko  je  na  granici  u Mariboru  bio  15.  prosinca  1920.  uhićen 

1 dopremljen  u Zagreb,  te  su  ga  preslušavali  kod  »Mjesne  ko- 
mande« jugoslavenske  vojske,  gdje  je  zapovijedao  pukovnik  Dra- 
gomir  Nikolajević.  Podvrgnut  zlostavljanju  Marčinko  je  odao 
lozinku  pouzdanika  »Hrvatske  legije«.  S tom  se  lozinkom  poslu- 
žio Srbin  Nikola  Hajduković,  povjerenik  »Mjesne  komande«  u 
Zagrebu,  te  je  25.  siječnja  1921.  dao  zatvoriti  Gabrijela  Kruhaka, 
Franju  Škvorca  i Josipa  Drenski-Špoljarca.  Oni  su  od  26.  siječnja 
do  18.  veljače  bili  ispitivani  i mučeni  kod  Mjesne  komande,  koja 
ih  je  22.  veljače  predala  sudbenom  stolu  u Zagrebu. 

Optuženike  su  na  glavnim  raspravama  branili:  dr.  Ante 
Pavelić,  dr.  Mirko  Košutić,  dr.  Ivan  Elegović,  dr.  Radivoj  Walter, 
dri  Vladimir  Prebeg  i dr.  With,  a optužbu  je  zastupao  državni 
odvjetnik  Milan  Urbani.  Na  koncu  rasprave,  koja  je  potrajala 
do  19.  srpnja,1921.,  održali  su  dr.  Pavelić  i dr.  Košutić  krasne  go- 
vore u obranu  optuženika. 

Presuda  je  izrečena  istom  6.  kolovoza  1921.  Tada  je  dr. 
Aleksandar  Vaić,  kao  predsjednik  senata,  proglasio,  da  je  dr. 
Milan  Šuflaj  osuđen  na  3 godine  i 6 mjeseci  državnih  uza,  Rudolf 
Vidak  na  4 godine  državnih  uza,  Josip  Špoljarec-Drenski  na  2 
godine  i 4 mjeseca  državnih  uza,  Franjo  Škvorc  na  3 godine  dr- 
žavnih uza,  Jakov  Petrić  na  3 godine  državnih  uza,  Dragutin 
Taboršak  na  3 godine  državnih  uza,  Pavao  See  na  12  godina  ro- 
bije, Milan  Galović  na  6 mjeseci  zatvora,  Ivan  Havelka  na  8 
mjeseci  zatvora,  Ivan  Kovačić  na  6 mjeseci  zatvora,  Gabrijel 
Kruhak  na  6 mjeseci  zatvora,  a dr.  Iv.o  Pilar  na  2 mjeseca  zatvora 
uvjetno  kroz  godinu  dana.  Riješeni  su  krivnje:  Šarlota  Vidak, 
Andrija  Medar  i Antun  Pavičić. 

Oružnici  bi  po  zakonu  morali  spadati  pod  ministra  unutraš- 
njih poslova,  jer  je  on  odgovoran  za  sav  rad  oružništva.  Ipak  je 
imenovanja,  premještanja,  unapređivanja  i umirovljivanja  svih 
oružničkih  časnika  vršio  vojni  ministar  u sporazumu  s ministrom 
unutrašnjih  posala.  Svi  su  zapovjednici  oružništva  bili  vojna  lica. 
Oružništvo  je  uopće  u pogledu  discipline  spadalo  pod  vojnoga 
ministra,  te  je  bilo  organizirano  na  posve  vojničkoj  osnovi.  I 
premda  bi  oružnici  morali  služiti  građanskim  oblastima,  ipak  su 
te  oblasti  bile  prema  njima  posve  nemoćne.  Ako  su  oružnici  zlo- 
rabili svoju  vlast,  pa  izazvali  sukob  i prolili  krv,  ništa  im  nije 
mogao  učiniti  ministar  unutrašnjih  posala,  premda  ga  je  javno 
mnijenje  činilo  odgovornim  za  takve  zločine. 

Dušan  Kružić,  oružnik  željezničke  policije  u Koprivnici, 
pucao  je  24.  srpnja  1921.  u vlaku  između  Sesveta  i Zagreba  na 
gradskoga  poreznoga  činovnika  Rudolf  a Horvatića  zato,  što  je 
Horvatić  izjavio:  »Mi  smo  Hrvati  i ostat  ćemo  Hrvati!«  Jednim 
te  istim  hitcem  iz  svoje  karabinke  ubio  je  oružnik  Zlatka  Arnol- 
da,  činovnika  Hrvatske  eskomptne  banke,  a ranio  je  Horvatića  i 
Ivana  Kosandu,  koji  su  sjedili  na  istoj  klupi.  Zagrepčani  su  Zlat- 
ku  Arnoldu  26.  srpnja  priredili  veličanstven  pogreb,  kod  kojega 
je  sudjelovalo  do  30.000  građana.  Sprovod  je  kretao  od  bolnice 
Milosrdnih  sestara  kroz  Ilicu  i Jelačićev  trg  na  Mirogoj,  a vodio 
ga  je  biskup  dr.  Josip  Lang.  U tornjevima  svih  zagrebačkih  crkvi 
zvonila  su  zvona,  a putem,  kojim  je  prolazila  povorka,,  gorjele  su 
plinske  svjetiljke,  te  su  svi  dućani  bili  zatvoreni  u počast  nevine 
žrtve  srpskog  oružnika. 


Hrvatska  na  mučilištu  9 

PREDSTAVKA  »HRVATSKOGA  BLOKA« 

NIKOLI  PAŠIĆU. 

Memorandum  Hrv.  Bloka  nije  štampan  u zagrebačkim 
novinama,  nego  je  prepušten  vijeću  od  12  zastupnika  »Hrvatsko- 
ga Bloka«,  da  ga  popuni  i preradi.  Ipak  je  nečijom  indiskrecijom 
jedan  primjerak  tog  memoranduma  dopro  do  uredništva  beo- 
gradske »Politike«,  koja  ga  je  — uz  neke  male  promjene  — od- 
štampala 8.  veljače  1922.  Tada  je  međutim  već  za  cijelu  Evropu 
nastala  posve  nova  politička  i gospodarska  situacija.  Predstavnici 
naime  Engleske,  Francuske,  Italije  i Belgije  — na  inicijativu  en- 
gleske vlade  — zaključiše  u Cannesu,  da  se  sazove  međuna- 
narođna  konferencija,  na  koju  će  biti  pozvani  evropski 
narodi.  Na  toj  prvoj  konferenciji,  koja  će  se  održati  u Genovi, 
imaju  se  ukloniti  uzroci  svih  političkih  sukoba,  koji  bi  mogli  po- 
novno ugroziti  mir  Evrope;  podjedno  se  imaju  stvoriti  preduvjeti 
za  normalan  gospodarski  i kulturni  razvoj  u srednjoj  Evropi. 

S obzirom  na  zadatak  genovske  konferencije  došao  je  Radić 
na  misao,  da  i hrvatski  narod,  — kao  samostalan  politički  i go- 
spodarski faktor  na  Jadranu  i u Podunavlju,  — očituje  svoje 
stanovište  prema  pitanjima  genovske  konferencije.  Jasno  je 
naime,  da  bez  udovoljenja  svih  opravdanih  hrvatskih  zahtjeva 
ne  može  doći  do  sređenosti  — a prema  tomu  ni  do  trajnoga  mira 
u srednjoj  Evropi.  Radićevu  je  misao  uvažilo  vijeće  Hrvatskoga 
Bloka,  te  je  sastavilo  rezoluciju  povodom  međunarodne  konfe- 
rencije u Genovi.  Nato  je  Radić  pozvao  sve  narodne  zastupnike 
»Hrvatskoga  Bloka«,  da  25.  veljače  1922.  dođu  u Zagreb  na  sjed- 
nicu, koja  je  jednoglasno  prihvatila  ovu  predstavku: 

»Na  konferenciji,  koja  će  vjerojatno  imati  u Genovi  samo 
svoj  početak,  raspravljat  će  se  i o pitanjima,  koja  duboko  zasje- 
caju  u životne  interese  Hrvatske  i hrvatskog  naroda,  kao  i uopće 
u životne  interese  svih  naroda  i zemalja  u današnjim  međunarod- 
no priznatim  granicama  Srba,  Hrvata  i Slovenaca,  u koje  granice 
po  mirovnim  ugovorima  spada  i Hrvatska.  Ne  prejudicirajući  ni- 
malo načelnom  gledištu,  s kojega  ovo  jedino  zakonito  ustavna 
zastupstvo  hrvatske  države  i hrvatskog  naroda  presuđuje  unu- 
trašnje odnošaje  hrvatske  države  i hrvatskog  naroda  prema 
narodu  srpskom  i slovenskom  unutar  spomenutih  zajedničkih 
međunarodnih  granica  Srba,  Hrvata  i Slovenaca,  — imamo  pred 
očima  činjenicu,  da  sve  zemlje  i svi  narodi  u tim  granicama  imaju 

osim  svojih  posebnih  još  i takovih  zajedničkih  interesa,  koji 
proizlaze  naročito  iz  njihovog  odnošaja  prema  inostranstvu,  a 
koje  mogu  najuspješnije  iznijeti  i obraniti  svojim  zajedničkim 
međunarodnim  nastupom. 

Ustavno  zastupstvo  hrvatskog  naroda  smatra  dakle  koris- 
nim i potrebnim  i za  Hrvatsku  i za  cijelo  ostalo  međunarodno 
priznato  područje  Srba,  Hrvata  i "Slovenaca  koli  solidno  zastu- 
• panje  tih  zajedničkih  interesa  na  sastanku  naroda  u Genovi,  toli 
i nastojanje  promicati  ih,  a do  potrebe  i braniti  ih  od  eventualnih 
presizanja.  Dosta  je  u tome  pravcu  obratiti  pozornost  — primje- 
rice — samo  na  neke  činjenice. 

Ima  država,  koje  su  o zajedničkim  međunarodnim  granica- 
ma Srba,  Hrvata  i Slovenaca  pokazivale  takovo  mišljenje,  iz  ko- 
jega se  vidi,  da  one  kane  i silom  provesti  svoje  težnje  na  neke 
krajeve  unutar  tih  granica.  Budući  da  je  čuvanje  svojega  narod- 
nog i državnog  teritorija  prva  dužnost  i glavno  pravo  svakoga 
svijesnog  i prosvijećenog  naroda,  to  već  s ovoga  razloga  treba 
da  i Hrvatska  bude  na  konferenciji  u Genovi  u istinu  zastupana 
u zajedničkoj  delegaciji  Srba,  Hrvata  i Slovenaca. 

Osim  toga  čitavo  to  područje  Srba,  Hrvata  i Slovenaca  na 
takvom  je  položaju,  koji  veže  Istok  sa  Zapadom,  a Evropu  s Azi- 
jom, te  kuda  prolaze  interesi  mnogih  pa  i velikih  naroda.  Konačno 
privredni,  financijalni,  saobraćajni,  trgovački,  prosvjetni  i drugi 
zadatci,  o kojima  će  se  raspravljati  na  konferenciji,  diraju  i te 
kako  sveukupne  interese  ove- vrsti  koli  naroda  hrvatskog  toli 
naroda  srpskog  i naroda  slovenskog.  Uz  to  treba  naglasiti,  kako 
su  napose  gospodarski  i financijalni  interesi  Hrvatske  i hrvatskog 
naroda  silno  zahvaćeni  već  postojećim  ugovorima,  — skloplje- 
nima na  međunarodnoj  konferenciji  u Parizu,  — uslijed  toga, 
što  su  Hrvatska,  Slavonija  i Dalmacija  počevši  od  godine  1868. 
stajale  u nekom  osobitom  gospodarskom  i financijalnom  odnoša- 
ju  prema  bivšoj  Austro-Ugarskoj  uopće,  a napose  prema  kralje- 
vini Ugarskoj,  i to  na  osnovu  jednoga  međunarodnog  državoprav- 
nog  ugovora,  po  kojemu  je  Hrvatska  bila  pravno  izjednačena 
Ugarškoj,  kako  je  to  istaknula  i pariška  mirovna  konferencija 
od  god.  1919. 

Veliki  ovi  interesi  uređeni  su  samo  načelno  u mirovnim 
ugovorima,  a još  nisu  uređeni  do  kraja,  te  se  može  dogoditi,  da 
se  na  konferenciji  u Genovi  bude  raspravljalo  i o toj  stvari.  Hr- 

vatska  i Hrvati  kao  narod  imaju  pravo,  da  u toj  stvari  kažu  svoju 
riječ  na  zaštitu  svojih  opravdanih  interesa. 

Hrvatsko  narodno  zastupstvo,  — to  jest  63  zastupnika,  oku- 
pljena u »Hrvatskom  Bloku«,  — predstavljaju  po  rezultatu  izbora 
od  g.  1920.  ogromnu  većinu  hrvatskog  naroda  banske  Hrvatske, 
a po  današnjem  raspoloženju  još  u većoj  mjeri  ne  samo  hrvatski 
narod  u banskoj  Hrvatskoj,  nego  i u Bosni  i Hercegovini,  te  u 
Dalmaciji  i Bačkoj,  kako  je  to  već  sada  dobro  poznato,  pa  kako  , 
će  to  pozitivno  dokazati  prvi  parlamentarni  izbori,  koji  dođu,  a 
kojima  su  značajan  preludij  rezultati  nedavnih  gradskih  izbora 
od  11.  prosinca  1921.  u Zagrebu,  — glavnom  gradu  te  političkom, 
kulturnom,  privrednom  i financijskom  središtu  Hrvatske,  — pa 
od  17.  veljače  1922.  u gradu  Vukovaru  na  Dunavu,  sjedištu  naj- 
istočnije hrvatske  županije  srijemske. 

Po  svemu  izgleda,  da  je  beogradska  vlada  pozvana  na  sasta 
nak-ti  Genovi.  Mora  se  držati,  da  je  taj  poziv  samo  iz  međunarod- 
nih obzira  tek  formalno  upućen  toj  vladi,  kao  faktičnoj  pred- 
stavnici današnjeg  režima  u Beogradu,  za  sve  zemlje  u među- 
narodno priznatim  granicama  Srba,  Hrvata  i Slovenaca,  a da 
stvarni  značaj  toga  poziva  ima  biti  očekivanje,  da  će  na  sasta- 
nak u Genovi  doći  kao  delegati  pravi  predstavnici  nepatvorene 
volje  koli  naroda  hrvatskoga  toli  i naroda  srpskoga  i naroda  slo- 
venskog, jer  samo  takvi  pravi  delegati  imat  će  onu  moralnu  ovlast 
i sposobnost,  s kojom  se  preuzimaju  međunarodne  obveze  zato,  da 
se  pošteno  izvrše,  a ne  samo  zato,  da  se  prvom  zgodom  izigraju. 

Zato  u svim  državama,  gdje  vlada  izvršuje  ustavno  i zako-  * 
nito  izraženu  narodnu  volju  sa  čuvstvom  i sa  sviješću 
javne  odgovornosti,  čine  se  stvarne  pripreme  za  Genovu  i vode 
se  u narodnim  predstavništvima  rasprave  sa  svrhom,  da  vlade 
dobiju  povjerenje  za  ovako  važnu  i vanrednu  zadaću  s uputama, 
po  kojima  će  se  ravnati  njihovi  delegati  na  konferenciji. 

Za  slučaj,  da  bez  obzira  na  sve  ovo  sadašnji  vlastodršci  u 
Beogradu  izaberu  delegate  prema  svojim  osobnim  nazorima,  — 
a među  njima  makar  i kojega  Hrvata  samo  iz  taktičkih  razloga, 

— tad  ovo  ne  će  biti  predstavnici  hrvatskog  naroda,  pa  ne  će  moći 
govoriti  u njegovo  ime,  ne  će  dakle  imati  nikakve  moralne  spo- 
sobnosti ni  pravnog  ovlaštenja,  da  i za  hrvatski  narod  zastupaju 
ovo  zajedničko  međunarodno  područje  Srba,  Hrvata  i Slovenaca, 

,ne  će  imati  potrebitog  ugleda,  te  ne  će  moći  uspješno  surađivati 
u velikom  djelu  konferencije. 

Protiv  takove  eventualnosti,  koja  će  biti,  ako  se  obistini, 
ponovan  akt  uzurpacije  beogradskih  vlastodržaca  nad  hrvatskim 
narodom,  — mi  kao  jedino  hrvatsko  zakonito  narodno  izabrano 
zastupstvo  njegovo  dižemo  već  danas  svoj  prosvjed,  te  vlastodrš- 
cima  u Beogradu  poričemo  pravo,  da  u ime  i hrvatskog  naroda 
na  konferenciju  i,  samo  pristupe;  a dobro  znamo,  da  hrvatski 
narod  ne  će  nikad  odobriti  ove  njihove  uzurpacije. 

U ime  solidarnosti  interesa  hrvatskog  naroda  s interesima 
naroda  srpskoga  i naroda  slovenskoga,  koji  se  nikako  ne  dadu 
odijeliti  od  velikih  interesa  Evrope  i čovječanstva,  — mi  kao  je- 
dino hrvatsko  izabrano  narodno  zastupstvo  izjavljujemo,  da  smo 
pripravni  stupiti  u suradnju  s predstavnicima  srpskoga  i sloven- 
skog naroda  u pitanjima,  koja  će  se  pretresati  na  međunarodnoj 
konferenciji  u Genovi. 

Istodobno  izjavljujemo,  da  se  — zahtijevajući  za  hrvatski 
narod  pravo  na  ovakovo  međunarodno  zastupstvo  — smatramo 
ovlaštenima  izabrati  one  osobe,  koje  će  na  konferenciju  kao  iza- 
slanici Hrvatske  i hrvatskog  naroda  poći  u delegaciju  iz  među- 
narodno priznatoga  područja  Srba,  Hrvata  i Slovenaca.« 

MEMORANDUM  »HRVATSKOGA  BLOKA« 
MEĐUNARODNOJ  KONFERENCIJI  U GENOVI 

Ovu  je  predstavku  »Hrvatski  Blok«  poslao  Nikoli  Pašiću, 
kao  predsjedniku  beogradske  vlade.  Pašić  nije  tu  predstavku  uva- 
žio, a niti  je  »Hrvatskom  Bloku«  išta  odgovorio.  On  je  bez  ika- 
kvog obzira  na  Hrvate  sastavio  državnu  delegaciju,  koja  je  pod 
vodstvom  dra  Momčila  Ninčića,  kao  ministra  vanjskih  posala, 
pošla  na  konferenciju  u Genovu. 

Takav  je  otklon  sklonuo  »Hrvatski  Blok«,  da  se  izravno 
obrati  na  genovsku  konferenciju.  U tu  je  svrhu  Radić  pozvao 
hrvatske  narodne  zastupnike,  da  25.  ožujka  1922.  dođu  u Zagreb 
na  sjednicu,  koja  će  raspravljati  o memorandumu  hrvatskog  na- 
roda za  konferenciju  u Genovi.  Zastupnici  su  jednoglasno  zaklju- 
čili, da  se  konferenciji  u Genovi  ima  odaslati  na  francuskom  je- 
ziku memorandum  s ovim  tekstom: 

»Visoki  zbore!  Hrvatski  Blok  — kao  ustavno  zastupstvo 
Hrvatske  i čitavoga  hrvatskog  naroda  sa  svoja  63  narodna  za- 
stupnika — zaključio  je  u svojoj  sjednici  od  25.  ožujka  1922.  ovaj 
akt  uputiti  visokomu  zboru,  da  njegovu  pozornost  svrati  na  jedno 

pitanje  evropskoga  javnoga  prava,  koje  zahvaća  i opće  interese 
Evrope,  a napose  još  interese  hrvatskog  naroda.  Ovaj  korak  mora 
»Hrvatski  Blok«  učiniti  zato,  što  na  konferenciji  ne  će  biti  pred- 
stavnika Hrvatske  i hrvatskog  naroda. 

Za  ovu  odsutnost  ne  nosi  odgovornost  hrvatsko  narodno 
zastupstvo,  jer  je  ono  — premda  žalibože  bezuspješno  — učinilo 
potrebit  korak  kod  beogradske  vlade  u tu  svrhu,  da  bez  uštrba 
za  hrvatsko  državno  i narodno  stanovište  budu  u zajedničku  de 
lfegaciju  Srba,  Hrvata  i Slovenaca  izabrani  također  izaslanici  Hr- 
vatske i hrvatskog  naroda  tako,  da  bi  takva  delegacija  iz  među- 
narodno priznatog  područja  Srba,  Hrvata  i Slovenaca  mogla  i s 
autoritetom  solidarno  prema  inozemstvu  zastupati  sveukupne 
zajedničke  interese  svih  naroda,  — kako  hrvatskoga  tako  i srp- 
skoga i slovenskoga,  — pa  u tome  zastupanju  preuzimati  valjane 
obveze  za  ova  sva  tri  naroda.  . 

Hrvatski  narod  s iskrenim  i dubokim  veseljem  pozdravlja 
misao  o obnovi  Evrope,  na  kojoj  će  konferencija  raditi,  te  će  i on 
— u duhu  međunarodne  solidarnosti  — najpripravnije  dati  svoju 
čednu  akciju  za  učvršćivanje  mira  i za  ozdravljenje  općih  porat- 
nih neprilika.  Kad  velimo  »hrvatski  narod«,  onda  to  ne  znači 
samo  nekoliko  milijuna  stanovnika,  koji  živu  na  prostoru  između 
Dunava  i Jadranskoga  mora,  na  njegovim  otocima  i na  obali  od 
više  stotina  kilometara  dužine,'  liego  to  istodobno  označuje  pro- 
svijećeni narod,  koji  je  poslije  svojega  dolaska  na  evropski  jug 
osnovao  svoju  samostalnu  narodnu  državu,  sačuvao  potpuno  svo- 
ju državnu  nezavisnost  do  dvanaestoga  stoljeća,  pa  je  i od  tada 
unaprijed  — usprkos  svih  nasrtaja  sredovječne  njemačke  carevi- 
ne, ugarskih  i austrijskih  vlada  i osmanske  najezde  — obranio 
svoj  državni  i narodni  individualitet  kao  politički  narod  sa  svojim 
teritorijem,  sa  svojim  zakonodavstvom  i sa  svojom  egzekutivom. 
Hrvatski  je  narod  29.  listopada  1918.  — prvi  među  svim  narodima 
bivše  Austro-Ugarske  — na  svojem  državnom  saboru  u Zagrebu 
proglasio  svoju  potpunu  državnu  samostalnost,  te  je  ujedno  od- 
mah svestrano  izvršivao  sve  akte  ove  potpune  suverenosti,  a isto- 
dobno se  izjavio  pripravnim  na  temelju  prava  narodnog  samo- 
određenja stupiti  sa  Srbijom  i Crnom  Gorom  u takovu  državnu 
zajednicu,  koja  će  obuhvatiti  i sve  ostale  južne  Slavene  bivše 
Austro-Ugarske.  U kulturnom  pak  pogledu  hrvatski  je  narod  — 
počevši  već  od  12.  vijeka  — razvijao  književnost  na  svojem  na- 

rodnom  jeziku,  te  je  na  području  narodne  prosvjete,  znanosti  i 
umjetnosti  stvorio  takove  ustanove,  po  kojima  je  sebi  osigurao 
mjesto  u kolu  civiliziranih  naroda. 

Pitanje,  koje  mi  kao  predstavnici  Hrvatske  i hrvatskog  na- 
roda mislimo  istaknuti,  odnosi  se  na  izvršenje  onih  točaka  ugo- 
vora, sklopljenog  12.  studenoga  1920.  u Rapallu,  koje  obvezuju 
Italiju  na  ispražnjenje  zaposjednutih  hrvatskih  krajeva.  Taj  su 
ugovor  na  znanje  primili  Francuska  i Velika  Britanija,  a ratifika- 
cije su  bile  u Rimu  izmijenjene  još  2.  veljače  1921.  To  se  pitanje 
sada  nameče  zato,  što  su  države  Velike  i Male  Antante  unaprijed 
utvrdile,  da  će  izvršenje  postojećih  međunarodnih  ugovora  biti 
polazna  točka  radu  same  konferencije,  pa  je  i današnja  talijanska 
vlada  sama  pri  svojem  nastupu  naglasila  potrebu  izvršenja  tog 
ugovora.  Pitanje  se  pak  sastoji  u ovom:  Teritorij  t.  zv.  treće  zone 
u Dalmaciji,  — a to  je  bivše  zadarsko  okružje  s predležećim  oto- 
cima, ali  bez  Zadra,  koji  je  u'  Rapallu  bio  dodijeljen  Italiji,  — 
zatim  teritorij  grada  Sušaka  s njegovom  lukom  i okolicom  nalaze 
se  još  uvijek  pod  talijanskom  okupacijom,  koja  i poslije  ratifi- 
kacije rapallskog  ugovora  vrši  nad  njima  djela  vrhovne  vlasti, 
a talijanske  se  ratne  lađe  neprestano  zadržavaju  u našim  terito- 
rijalnim vodama. 

Što  se  tiče  treće  zone  u Dalmaciji,  treba  naglasiti  i to,  da  je 
ona  imala  biti  evakuirana  (ispražnjena)  od  talijanske  vlasti  još 
početkom  mjeseca  svibnja  g.  1921.  u smislu  utanačen  ja,  koja  su 
sporazumno  mjeseca  ožujka  g.  1921.  u Splitu  utvrdile  dvije  ko- 
misije ad  hoc  izaslane  od  rimske  i beogradske  vlade.  Nadalje 
nisu  talijanske  čete  i organi  evakuirali  niti  teritorij  nove  nezavi- 
sne države  Rijeke,  čiju  su  slobodu  i nezavisnost  obvezale  se  po- 
štivati ugovorne  stranke  u Rapallu.  Ova  je  država  — osobito 
ovih  posljednjih  dana  — postala  pozorištem  takovih  nemilih  po- 
java i nasilnih  čina,  koji'  se  mogu  događati  samo  pod  faktičnom 
zaštitom  onoga  talijanskog  oklopa,  što  ga  danas  predstavlja  grad 
Sušak  pod  okupacijom  talijanskih  redovitih  četa. 

Okupacija  ovih  hrvatskih  krajeva  uslijedila  je  svojedobno 
na  temelju  primirja  s Austro-Ugarskom  od  3.  studenoga  1918. 
Taj  pravni  razlog  je  utrnuo  stupanjem  na  snagu  Rapallskog  ugo- 
vora. Stoga  je  bez  ikakve  pravne  podloge  svako  daljnje  vršenje 
vlasti  nad  ovim  teritorijem  od  strane  talijanskih  organa.  Neka 
nam  se  dozvoli  istaknuti  samo  dvije  posljedice  općega  međuna- 
rodnog interesa,  koje  proističu  iz  ovoga  nezakonitoga  stanja 

da  time  upozorimo,  kako  je  brzo  ozdravljenje  ovih  prilika  u istinu 
od  prijeke  potrebe  za  obnovu  Evrope  u političkom  i gospodar- 
skom smislu. 

Ovo  neredovito  stanje  stvara  s narodnoga  gledišta  otrovanu 
atmosferu  između  obiju  susjednih  zemalja  — između  Italije  i Hr- 
vatske, — te  rađa  uzbuđenost  i ogorčenje,  koje  toliko  raste,  da 
ođ  toga  prijeti  prava  opasnost  najozbiljnijih  zamršaja  i sukoba, 
naročito  u slučaju,  da  uzrujanost  u narodu  na  obim  stranama  još 
više  nadjača  moč  državne  vlasti.  Ta  se  uzrujanost  na  našoj  hrvat- 
skoj strani  sve  to  više  pretvara  u sveopće  narodno  ogorčenje 
zato,  jer  se  svi  EIrvati,  — a poimence  narodno  posve  svijesno  i 
vanredno  politički  organizirano  hrvatsko  seljaštvo,  - — danomice 
pitaju:  »Zašto  Italija  ne  evakuira  sve  spomenute  hrvatske  kraje- 
ve i nakon  toga,  što  joj  je  u Rapallu  odstupi j eno  oko  600.000  Hr- 
vata.i Slovenaca  u kompaktnoj  cjelini,  i to  bez  ikakva  njihova 
pitanja,  a protiv  volje  njihove  i svega  ostaloga  hrvatskog  naro- 
da?« Ta  je  amputacija  izvršena  pod  nenadanim  utjecajem  porat- 
nih prilika  u momentu  neuspjeha  američke  Wilsonove  politike, 
pobjedom  talijanskoga  stanovišta  sigurnih  strategijskih  granica, 
i to  izvan,  mirovne  konferencije  u Parizu.  Naprotiv:  na  samoj  toj 
mirovnoj  konferenciji  nije  takva  amputacija  bila  nametnuta  nije- 
dnom, čak  niti  neprijateljskom  narodu. 

Druga  ozbiljna  posljedica  ovoga  neredovitoga  stanja  du- 
boko zadire  u sav  gospodarski  život  Hrvatske  i čitavoga  ostalo- 
ga jadranskoga  zaleđa.  Luka  grada  Sušaka  i luka  grada  Rijeke 
jedini  su  naime  pravi  prirodni  izlazi  na  more  kako  Hrvatske  tako 
i svih  zemalja  oko  nje  i u njezinom  zaleđu.  Sve  su  ove  zemlje 
vezane  trgovačkom  željeznicom  Zagreb — Budimpešta  i Zagreb — 
Brod — Beograd.  Ove  su  dvije  luke  ne  samo  glavni,  nego  i jedini 
trgovački  put  svih  ovih  zemalja  na  Jadransko  more.  Cijela  naime 
naša  obala  od  Sušaka  sve  do  Kotora  nema  željezničke  veze  nor- 
malnoga kolosjeka;  uskotračne  pak  željezničke  pruge  bosansko- 
hercegovačke  s izlazom  na  Metković,  Gruž  i Zeleniku  građene  su 
pod  prošlim  austro-ugarskim  režimom  za  lokalni  promet,  a u pr- 
vom redu  kao  čisto  strategijske  pruge.  I sad  su  eto  već  tri  go- 
dine, što  luke  Sušaka  i Rijeke  nemaju  trgovačkoga  saobraćaja  s 
Hrvatskom  i ostalim  svojim  zaleđem,  a to  prouzrokuje  nenado- 
knadivu štetu  svim  interesiranim  zemljama,  te  sprečava  njihovu 
ekonomsku  i financijalnu  obnovu.  Ove  prilike  posebice  onemo- 

gućuju  uspostavu  redovitih  trgovačkih  odnošaja  između  Italije  i 
naše  zemlje. 

Svraćajući  dakle  pozornost  Visokoga  Zbora,  da  Italija  što 
brže  isprazni  zaposjednuti  hrvatski  teritorij,  činimo  to  s uvjere- 
njem, da  vršimo  ne  samo  dužnost  prema  svojoj  zemlji  i narodu, 
nego  da  u isto  vrijeme  služimo  onim  općim  interesima,  radi  kojih 
se  konferencija  i sastaje,  t.  j.  da  pridonašamo  poštivanju  među- 
narodnoga prava  i učvršćenju  mira  u Evropi.  Ističemo,  da  su 
naše  informacije  o diplomatskim  činjenicama,  koliko  smo  ih 
ovdje  spominjali,  crpljene  jedino  iz-  javnoga  znanja.  Čast  nam  je 
Visoki  Zbor  zamoliti,  da  ovu  našu  inicijativu  izvoli  uzeti  u bla- 
gohotan  obzir.« 

PROSVJED  »HRVATSKOG  BLOKA«  PROTIV  RADA 
BEOGRADSKE  VLADE. 

U Zagrebu  je  14.  svibnja  1922.  održana  sjednica  narodnih 
zastupnika,  koji  pripadahu  »Hrvatskom  Bloku«.  Na  sjednicu  su 
došli  ovi  zastupnici  Hrvatske  republikanske  seljačke  stranke: 
Stjepan  Radić,  dr.  Vlatko  Maček,  Josip  Predavec,  dr.  Rudolf 
Horvat,  Tomo  Jalžabetić,  dr.  Đuro  Basariček,  Blaž  Šalamun,  dr. 
Juraj  Krnjević,  Ivan  Robić,  dr.  Ante  Adžija,  Juro  Valečić, 
dr.  Ivan  Pernar,  Nikola  Srdović,  dr.  Stjepan  Košutić,  Franjo 
Malčić,  dr.  Stanko  Šibenik,  Franjo  Vrtar,  Karlo  Kovače- 
vić,  Mirko  Neudorfer,  Juraj  Žnidarić,  Franjo  Pancer,  Ivan 
Caldarević,  Andrija  Tuličić,  Franjo  Rafaj,  Rudolf  Herceg,  Ante 
Jemrić,  Ivan  Bartolović,  Filip  Lakuš,  Marko  Došen,  Mato  Babo- 
gredac,  Franjo  Škrinjar  i Stipo  Balentović.  Od  Hrvatske  Zajed- 
nice dođoše  narodni  zastupnici:  dr.  Đuro  Šurmin,  prof.  Kerubin 
Šegvić,  dr.  Mato  Drinković,  prof.  Stjepan  Janković,  dr.  Ivan  Pa- 
vičić,  fra  Jako  Pašalić  i Mato  Leaković.  Hrvatsku  stranku  prava 
zastupahu  narodni  zastupnici:  dr.  Mirko  Košutić  i Dragutin  pl. 
Hrvoj.  U svemu  je  na  sjednicu  došao  41  zastupnik,  dok  su  22 
narodna  zastupnika  svoju  odsutnost  ispričala  bolešću,  poslom  i 
drugim  zaprekama. 

Sjednici  je  predsjedao  Stjepan  Radić,  koji  je  u poduljem 
govoru  prikazao  politički  položaj  u Evropi  te  u državi  Srba,  Hr- 
vata i Slovenaca.  O tomu  je  govorilo  više  zastupnika,  te  je  usta- 
novljena potpuna  jednodušnost  u shvaćanju  i prosuđivanju  poli- 
tičkih prilika.  Nato  je  predsjedništvo  Hrvatskoga  Bloka  (t.  j. 

zastupnici  Radić,  Drinković  i dr.  Mirko  Košutić)  predložilo  tri 
rezolucije,  o kojima  se  povela  debata.  Sjednica  je  trajala  punih 
7 sati,  pa  su  jednoglasno  primljene  ove  rezolucije: 

I. 

»Beogradski  se  vlastodršci  prema  prvoj  sveopćoj  međuna- 
rodnoj evropskoj  konferenciji  u Genovi  ponašaju  tako,  da  i time 
ponovno  dokazuju,  kako  oni  nisu  i ne  mogu  biti  niti  pravi  pred- 
stavnici srpskoga  naroda,  a kamo  li  da  budu  u Genovi  pravi  pred- 
stavnici i naroda  hrvatskoga.  Naročito  je  pismo  ministra  i dele- 
gata dra  Koste  Kumanudija  predsjedniku  ruske  delegacije  Čiće- 
rinu  jedna  takva  mistifikacija  ruske  i evropske  javnosti,  da  je 
središnji  odbor  Hrvatskoga  Bloka  izvršio  svoju  dužnost,  kad  je 
na  tu  mistifikaciju  smjesta  poslao  prosvjed  g.  Jurju  Čičerinu,  te 
kad  je  taj  prosvjed  popratio  onim  spisom,  o kojemu  se  opeto- 
vano raspravljalo  i u skupnim  sjednicama  hrvatskoga  narodnoga 
zastupstva. 

II. 

Uslijed  važnosti  i aktuelnosti  pitanja  o pravu  narodnih  ma- 
njina smatra  Hrvatski  Blok  za  osobitu  svoju  dužnost  osuditi  po- 
stupak beogradskih  vlastodržaca  prema  svima  neslavenskim  ma- 
njinama u međunarodnim  granicama  Srba,  Hrvata  i Slovenaca. 
Tim  povodom  Hrvatski  Blok  prema  svojem  općenitom  stanovi- 
štu izjavljuje,  da  smatra  apsolutnim  zahtjevom  pravednosti  pri- 
znati i svima  neslavenskim  manjinama  svu  onu  narodnu  i kultur-, 
nu  slobodu,  koju  i po  zakonu  i po  praksi  imaju  pripadnici  drugih 
naroda  u velikoj  Sjevero-američkoj  Uniji  s tim  dodatkom,  da  i 
Arnauti,  koji  su  najstariji  stanovnici  Balkana,  i Madžari,  koji  su 
u Podunavlju  preko  1000  godina,  pa  Turci  (Osmanlije)  i Nijemci, 
koji  su  u ovim  krajevima  već  više  stoljeća,  imaju  i potpunu  poli- 
tičku mjesnu  samoupravu  svuda,  gdje  su  u većini. 

III. 

Budući  da  je  samovoljna  uprava  o upravnoj  podjeli  (parce- 
laciji) hrvatskih  zemalja  i po  formi  i po  sadržaju  djelo  samo 
četvorice  beogradskih  oligarha  (Pašića,  Pribićevića,  Trifkovića  i 
Marinkovića),  pa  ipak  taj  besprimjerni  apsolutizam  nije  naišao 
niti  na  načelnu  osudu  srpske  političke  javnosti  niti  na  odlučnu 
opoziciju  bilo  koje  srpske  političke  stranke,  — to  za  taj  slučaj, 
da  i provedba  ovoga  apsolutističkog  akta  naiđe  u Srbiji  i među 

Srbima  na  istu  ravnodušnost  i sukrivnju,  onda  Hrvatski  Blok  onim 
časom  odlučuje  ne  upuštati  se  ni  u kakove  političke  razgo- 
vore, a kamo  li  u kakove  političke  pregovore  s kojim  mu 
drago  političkim  faktorom  u Srbiji«. 

* 

* * 

Osim  ovih  triju  rezolueija  jednoglasno  je  na  sjedniei  done- 
sen i ovaj  zaključak  Hrvatskoga  Bloka  o lošoj  financijalnoj  poli- 
tici beogradske  vlade: 

»Kao  što  su  beogradski  vlastodršci  s ustavnoga  i narodnoga 
gledišta  svojom  samovoljom  i nasiljem  jednostavno  prešli  preko 
trinaeststoljetnoga  narodnoga  i državnog  individualiteta  Hrvat- 
ske, isto  tako  i na  financijalnom  polju  u svojoj  nesposobnosti 
prelaze  preko  svih  opće  priznatih  ustavnih  pravila  i preko  svega 
financijalnog  iskustva  ostaloga  kulturnoga  svijeta.  Tako  se  i 
porezi  sve  više  pretvaraju  u samovolju  i nesnosni  harač,  a 
umjesto  financijalnoga  gospodarstva  uvađa  se  takova  sistemat- 
ska pljačka,  kakovoj  do  sada  nema  primjera  u povijesti  nijedno- 
ga naroda. 

Ova  je  pljačka  počela  ničim  neopravdanom  izmjenom 
četiriju  kruna  za  jedan  dinar  i time,  što-  su  vlastodršci  proti 
svojoj  javno  zadanoj  obvezi  prijevarno  pridržali  i što  do  danas 
nisu  povratili  onih  dvadeset  postotaka,  koje  su  kod  markiranja 
kruna  povukli  iz  prometa,  a što  je  onda  (godine  1919.)  iznosilo 
oko  jedne  milijarde  kruna. 

Pljačka  je  nastavljena  tobože  dobrovoljnim,  a u stvari  pri- 
silpim,  unutarnjim  t.  zv.  investicijonim  zajmom  za  gradnju  že- 
ljeznica u iznosu  od  dvije  milijarde  kruna,  koji  se  (zajam)  ne 
troši  za  gradnju  i popravljanje  željeznica,  premda  su  se  sami  vla- 
stodršci na  to  obvezali  i posebnim  svojim  zakonom. 

Ta  se  pljačka  nastavlja  naknadnim  oporezovanjem  svih  gra- 
na privrede,  naročito  porezom  na  t.  zv.  ratne  dobitke  također  za 
godine  1919.  i 1920.,  koji  se  porez  u Srbiji  niti  ne  raspisuje  niti 
ne  plaća.  * 

Vrhunac  pljačke  ima  biti  sadašnji  kanadski  zajam  od  100 
milijuna  dolara,  kojim  se  uz  strahovito  teške  uvjete  ima  izgraditi 
željeznička  pruga,  koja  se  jedva  i dotiče  hrvatskih  i ostalih  ze- 
malja izvan  Srbije,  premda  baš  hrvatske  i ove  ostale  zemlje  izvan 
Srbije  daju  najveći  harač,  te  premda  spomenuta  pruga  ne  će 
nikada  dati  prihoda. 

Već  s ovih  dvaju  razloga  Hrvatski  Blok  — kao  jedino  zako- 
nito predstavništvo  hrvatskog  naroda,  — javlja  svemu  hrvatsko- 
mu narodu  uopće,  a svima  hrvatskim  privrednim  krugovima  na- 
pose, da  nikada  ne  će  priznati  toga  pljačkaškog,  kao  i nijednoga 
drugoga  — bilo  vanjskog  bilo  unutarnjeg  — zajma. 

Na  koncu  Hrvatski  Blok  i ovom  prilikom  još  naročito  ističe, 
da  ne  priznaje  i da  ne  će  priznati  nikakovih  a naročito  financijal- 
nih  obveza,  kojima  beogradski  vlastodršci  opterećuju  Hrvatsku 
i hrvatski  narod  bez  privole  hrvatskoga  narodnoga  zastupstva.« 

OBNOVA  HRVATSKOG  SOKOLSTVA. 

U Zagrebu  je  5.  lipnja  1874.  bilo  osnovano  gimnastičko  dru- 
štvo pod  imenom  »Hrvatski  Sokol«.  Kasnije  su  takova  društva 
osnivana  također  u drugim  hrvatskim  gradovima  i trgovištima. 
Za  30  godina  je  hrvatski  narod  imao  već  27  hrvatskih  sokolskih 
društava.  Zato  je  u Zagrebu  6.  listopada  1904.  bio  osnovan  »Hr- 
vatski sokolski  savez«,  u koji  su  stupila  sva  hrvatska  sokolska 
društva.  Savez  je  odredio,  da  se  u Zagrebu  1.,  2.  i 3.  rujna  1906. 
održi  prvi  hrvatski  svesokolski  slet.  Tim  je  povodom  na  proljeće 
godine  1906.  utemeljeno  mnogo  novih  hrvatskih  sokolskih  dru- 
štava, koja  su  na  jesen  već  sudjelovala  na  hrvatskom  svesokol- 
skom  sletu.  Na  taj  slet  dođoše  u velikom  broju  također  sokolska 
društva  ostalih  slavenskih  naroda,  naročito  Čeha,  Poljaka  i Slo- 
venaca. Dođoše  i »Bugarski  junaci«,  koji  bijahu  predmetom  oso- 
bite pažnje  golemoga  broja  hrvatskih  rodoljuba,  koji  su  prisu- 
stvovali prvomu  — veoma  uspjelomu  — hrvatskomu  svesokol- 
skomu  sletu. 

Kako  se  i poslije  toga  sleta  znatno  povećao  broj  hrvatskih 
sokolskih  društava,  osnivane  su  od  god.  1905.  hrvatske  sokolske 
župe,  koje  su  dobile  imena  zaslužnih  Hrvata,  n.  pr.  Petra  Zrin- 
skoga,  Frana  Krste  Frankopana,  Stjepana  Tvrtka,  dra  Ante  Star- 
čevića,  Ljudevita  Posavskoga,  Josipa  Jurja  Strossmayera,  Petra 
Preradovića  i dra  Josipa  Fona.  U.  Zagrebu  je  14.  i 15.  kolovoza 
1911.  bio  priređen  drugi  hrvatski  svesokolski  slet,  koji  je  također 
veoma  dobro  uspio.  Hrvatsko  je  sokolstvo  i nadalje  povoljno 
napredovalo,  te  je  godine  1914.  brojilo  oko  150  društava  sa  12.000 
članova. 

Za  svjetskoga  rata  (god.  1914. — 1918.)  bijaše  obustavljeno 
djelovanje  hrvatskoga  sokolstva,  uslijed  čega  su  neka  društva  i 

prestala  postojati.  Kad  je  pak  1.  prosinca  1918.  stvorena  nova 
država  Srba,  Hrvata  i Slovenaca,  nastala  je  težnja,  da  se  ujedine 
sva  hrvatska,  srpska  i slovenska  sokolska  društva.  (Slična  je 
manija  postojala  također  kod  mnogih  stručnih  društava,  te  su  se 
— na  svoju  štetu  — spojila  društva  hrvatskih,  srpskih  i sloven- 
skih^ liječnika,  ljekarnika,  inžinira,  šumara  itđ.,  pa  čak  i vatro- 
gasna društva).  Tako  je  zaista  i učinjeno,  te  je  u Novom  Sađu 
.godine  1919.  stvoren  savez  jugoslavenskih  sokolskih  društava. 

Naskoro  se  hrvatski  sokolaši  razočaraše  u tom  Jugoslaven- 
skom sokolskom  savezu.  »Sokol«  u Zagrebu  — > iza  ljutih  prepirka 
s odborom,  u kojemu  se  vlasti  domogoše  Srbi  i neki  hrvatski  sla- 
biči,  — ruši  godine  1920.  staru  i bira  novu  upravu,  koja  odiše 
hrvatskim  duhom.  Naredne  godine  1921.  istupa  zagrebački  »So- 
*kol«  iz  Jugoslavenskoga  sokolskoga  saveza,  te  uzima  opet  staro 
i slavno  svoje  ime  »Hrvatski  Spkol«.  Njegov  primjer  slijede  re- 
domice  sokolska  društva  u Sisku,  Petrinji,  Koprivnici,  Križevci- 
ma, Karlovcu,  Krapini  i u drugim  hrvatskim  mjestima.  Mnoga 
društva  imaju  kod  toga  velikih  poteškoća  i neprilika,  jer  im  vlada 
oduzima  cijelu  dotadašnju  imovinu  (zgrade  i sprave),  te  ju  pre- 
daje onoj  šačici  sokolaša,  — većinom  Srba,  — koji  ostadoše  u 
»Jugosokolu«.  Takva  su  nasilja  pretrpjeli  n.  pr.  »Hrvatski  Sokoli« 
u Bjelovaru  i Daruvaru,  pa  u Ogulinu  i Gospiću. 

Ipak  je  hrvatsko  sokolstvo  i nadalje  napredovalo  brzim 
korakom,  jer  je  našlo  obilnu  potporu  u hrvatskoj  javnosti.  Oso- 
bito se  za  hrvatstvo  založiše  rodoljubi  u Slavoniji,  naročito  u 
Vinkovcima,  Vukovaru,  Đakovu,  Brodu,  Novoj  Gradiški,  Požegi 
i Virovitici.  Konačno  su  hrvatsko  ime  ponovno  uzela  i oba  velika 
i vrsna  sokolska  društva  u Osijeku,  gdje  se  iz  opreznosti  moralo 
dulje  čekati  na  promjenu  imena.  U Zagrebu  se  iza  duljili  i ozbilj- 
nih priprava  28.  svibnja  1922.  sastadoše  izaslanici  »Hrvatskih  So- 
kola« iz  svih  hrvatskih  mjesta,  te  obnoviše  »Hrvatski  sokolski 
savez.« 

Predratno  se  hrvatsko  sokolstvo  bavilo  samo  tjelovježbom. 
Obnovljeno  je  pak  hrvatsko  sokolstvo  osim  tjelovježbe  stavilo 
sebi  kao  glavnu  zadaću:  nacijonalan  rad,  naročito  buđenje,  šire- 
nje i jačanje  hrvatske  svijesti.  Zato  su  u obnovljene  »Hrvatske 
Sokole«  uz  mlade  Hrvate  i Hrvatice  stupali  također  stariji  ljudi, 
gledajući  u ovim  društvima  hrvatske  narodne  kule  za  obranu  od 
nasrtljivog  jugoslavenstva.  Nacijonalnom  radu  u hrvatskim  sokol- 
skim društvima  služilo  je  i širenje  prosvjete.  Zato  je  svaki  »Hr- 

vatski  Sokol«  dobio  također  pročelnika  za  kulturfto-prosvjetni 
rad  u društvu.  Takav  se  pročelnik  morao  brinuti  za  predavanja, 
koja  su  hrvatskim  sokolašima  većinom  držali  rodoljubni  profe- 
sori i učitelji.  Mnoga  su  društva  za  hrvatske  sokolaše  osnovala 
posebne  knjižnice  i diletantske  zborove.  Veća  su  društva  znatnim 
troškom  uredila  sokolske  fanfare,  a manja  se  društva  zadovolji- 
še  osnivanjem  tamburaških  i pjevačkih  zborova.  Tako  je  u obno- 
vljenom hrvatskom  sokolstvu  nastao  bujan  život,  koji  se  osobito 
očitovao  prigodom  sletova,  što  ih  priređivahu  pojedina  društva 
i sokolske  župe. 

Zagrebački  je  »Hrvatski  Sokol«  na  Duhove  4.  lipnja  1922. 
priredio* izlet  na  Plitvička  jezera.  Putovalo  se  posebnim  vlakdm, 
u koji  se  putem  ukrcaše  također  hrvatski  sokolaši  iz  Jastrebar- 
skoga,  Karlovca  i Ogulina.  Vlak  je  iz  Zagreba  krenuo  3.  lipnja  na 
večer,  a u jutro  je  stao  na  postaji  Rudopolje,  odakle  su  izletnici 
morali  pješice  po  kamenom  putu  ići  do  18  kilometara  udaljenih 
Plitvičkih  jezera.  Kako  su  polovicu  činile  gospođe  i djeca,  došli 
su  izletnici  na  Plitvička  jezera  veoma  umorni.  Međutim  ih  je  tamo 
čekalo  neugodno  iznenađenje.  Pribićevićev  je  naime  dnevnik 
»Riječ«  neprestano  napadao  hrvatsko  sokolstvo.  U tome  ga  je 
slijedio  njegov  pristaša  dr.  Đorđe  Branković,  odvjetnik  iz  Otoč- 
ca. On  je  već  nekoliko  dana  u okolici  Plitvičkih  jezera  huškao 
srpske  seljake  protiv  hrvatskih  sokolaša.  Zato  je  velik  broj  obo- 
ružanih srpskih  četnika  navalio  na  izmorene  i neoboružane  izlet- 
nike, te  je  proizveo  krvoproliće.  Pokrajinski  namjesnik  Juraj 
Demetrović  nije  dao  povesti  istragu  protiv  napadača,  koji  su 
tako  ostali  nekažnjeni. 

NASILJA  PRIBIĆEVIĆEVIH  LJUDI. 

Mnogim  je  demokratima  bilo  žao,  što  je  Pribićević  parcela- 
cijom Bosne  povrijedio  dra  Mehmeda  Spahu  i njegovu  grupu 
bosanskih  muslimana.  Zato  su  29.  lipnja  1922.  u Sarajevu  — 
privolom  Ljube  Davidovića  — priredili  »kongres  intelektualaca«, 
na  koji  su  uz  demokrate  došli  također  neki  muslimani  i dalma- 
tinski Hrvati.  Kongres  je  prihvatio  rezoluciju,  u kojoj  ističe:  »1. 
da  je  sadanjem  općem  nezadovoljstvu  i teškom  stanju  u 
državi  pored  loše  administracije  glavni  uzrok  u skrajnostima, 
koje  prevlađuju  u režimu  i u većem  dijelu  hrvatske  opozicije;  2. 
da  u narodnim  masama  postoji  živo  osjećanje  narodne  solidar- 

nosti  i potrebe  državnog  jedinstva,  premda  se  među  njih  stranač- 
kom agitacijom  unosi  plemensko  nepovjerenje  i stvara  neprija- 
teljstvo; 3.  da  vlada  i hrvatska  opozicija  svojim  metodama  naj- 
više otežavaju  sporazum  i državno  sređivanje;  4.  da  bi  forsi- 
ranje hrđave  podjele  oblasti  otežalo  sporazum; 
5.  da  bi  se  sporazumno  revizijom  ustava  u decentra- 
lističkom  pravcu  uklonilo  plemensko  nepovjerenje  i po- 
pravila administracija,  a razvilo  uvjerenje  o jednakosti  i time 
svijest  o jugoslovenskom  narodnom  i državnom  jedinstvu.« 

Pribićevićeva  nasilja  nije  odobravao  ministar  nutrašnjih 
posala  dr.  Vojislav  Marinković.  On  je  uvidio,  da  u hrvatskim 
zemljama  posve  samovoljno  vlada  Pribićević,  koji  je  na  svim 
važnijim  mjestima  imao  svoje  ljude.  Zato  je  Marinković  koncem 
lipnja  g.  1922.  podnio  kralju  svoju  ostavku. 

Pribićevićevi  su  ljudi  i nadalje  u Hrvatskoj  izvodili  razna 
nasilja.  Tako  su  »Hrvatskom  Sokolu«  u Ogulinu  ugrabili 
sprave  za  tjelovježbu,  te  su  ih  predali  »Jugoslovenskomu  Sokolu«. 
Da  izazove  ogulinske  rodoljubne  Hrvate,  priredio  je  fanatični  — 
ali  i neubrojivi  — Jugoslaven  dr.  Zdravko  Lenac  u Ogulinu  javnu 
vježbu,  na  koju  je  pozvao  »Jugoslavenske  Sokole«  iz  drugih  mje- 
sta. Ovi  su  sokolaši  vježbali  na  spravama,  koje  su  otete  »Hrvat- 
skomu Sokolu«,  što  je  naravno  uzrujalo  rodoljubne  Ogulince. 
Lenac  je  sklonuo  podžupana,  da  pritvori  nekoliko  uglednih  Ogu- 
linaca,  koji  će  kao  taoci  biti  odgovorni  za  mir  u Ogulinu.  To  je 
ogorčilo  cijelu  hrvatsku  javnost,  koja  je  i onako  jošte  stajala 
pod  dojmom  krvoprolića,  koje  se  17.  lipnja  1922.  zbilo  u Gospiću. 

Kralj  se  Aleksandar  8.  lipnja  1922.  u Beogradu  vjenčao  s 
rumunjskom  princezom  Mariolom.  Vjenčanje  je  u t.  zv.  Sabornoj 
crkvi  obavio  patrijarha,  kojemu  je  asistiralo  16  vladika.  Od  hrvat- 
skoga narodnoga  zastupstva  nije  nitko  sudjelovao  kod  ovih 
svadbenih  svečanosti,  koje  su  progutale  mnogo  državnoga  novca. 

0 tome  je  narodni  zastupnik  Pavle  Anđelić  podnio  interpelaciju 
na  ministra  financija,  koji  je  u sjednici  Narodne  skupštine  od  11. 
lipnja  1922.  odgovorio  ovako:  Za  namještaj  kraljevskoga  dvora 
potrošena  su  33  milijuna  dinara,  za  dogradnju  dvora  8 i po  mili- 
juna, za  pokret  vojske  kod  svadbe  4 milijuna,  a za  doček  gostiju 

1 i po  milijuna,  ukupno  dakle  53  milijuna  dinara.  U toj  svoti  nisu 
uračunati  troškovi,  koje  je  imala  gradska  općina  u Beogradu  za 
kraljevsku  svadbu. 

»KONGRES  JAVNIH  RADNIKA«  U ZAGREBU. 

Na  »kongres  javnih  radnika«  u Zagrebu  dođoše  uz 
ostale  sudionike:  Ljuba  Daviđović,  dr.  Vojislav  Veljković,  Joca 
Jovanović,  dr.  Boža  Marković,  Nikola  Stojanović,  dr.  Slavko 
Šećerov,  Pavle  Anđelić,  Miloje  Jovanović,  Pavle  Čubrović,  dr. 
Halid  Hrasnica,  zubar  dr.  Ante  Pavelić,  dr.  Ivan  Ribar,  dr.  Josip 
Smo.dlaka,  dr.  Ivan  Bulić,  dr.  Ivo  Tartaglia,  Milan  Marjanović  i 
Frano  Ivanišević.  Kongres  je  10.  rujna  1922.  održan  u »Music 
Hallu«,  a predsjedao  mu  je  dr.  Smodlaka.  Svi  se  govornici  izrazi- 
še  protiv  beogradskoga  centralizma,  a za  reviziju  Vidovdanskog 
ustava.  Zato  je  na  kongresu  primljena  ova  rezolucija: 

»Vjerujući,  da  je  samo  u nerazdvojenom,  državnom  jedin- 
stvu obezbij edena  narodna  budućnost  i Srba  i Hrvata  i Slovenaca, 
a da  snaga  i opstanak  naše  zajedničke  države  leži  u narodnoj 
slozi  i u zadovoljstvu  svih  dijelova  naroda,  — kongres  poziva  sve 
otadžbenike,  koji  to  uviđaju,  da  složno  ustanu  na  obranu  države 
protiv  svakoga  pokreta,  koji  neposredno  ili  posredno  ugrožava 
državno  jedinstvo,  kao  i protiv  svakoga  kvarenja  narodne  sloge, 
kojim  se  to  jedinstvo  slabi,  naročito  protiv  ometanja  sporazuma 
između  Srba  i Hrvata,  u kojem  će  sporazumu  naša  država  imati 
uvijek  najčvršći  oslonac. 

Kongres  smatra,  da  je  za  sređenje  političkih  prilika,  — kao  i 
za  učvršćenje  državne  misli,  kojoj  najveću  štetu  donosi  istovje- 
tovanje  povremenih  režima  s državom  i centralizma  s unitariz- 
mom, — u prvom  redu  potrebno,  da  se  poboljša  državna  uprava, 
pa  da  se  današnja  loša  administracija,  koja  je  glavni  uzrok  općega 
nezadovoljstva  u narodu,  zamijeni  — s pomoću  pristojno  nagra- 
đenog i sposobnoga  činovništva  — savjesnom  naprednom  upra- 
vom, oslobođenom  od  partizanstva  i samovolje,  koja  bi  — pod 
neposrednom  narodnom  kontrolom,  a u duhu  zakonitosti  i soci- 
jalne pravde,  — imala  pribaviti  poštovanje  zakonima,  pa  čuvati 
mir  i red  u državi,  štititi  građanske  slobode,  unapređivati  pro- 
svjetne i privredne  interese  cijeloga  naroda  i raditi  za  ublažen  je 
poratne  bijede  i skupoće. 

Za  ovo  poboljšanje  javne  uprave  svakako  treba  da  se  naj- 
prije srede  državne  financije  uravnoteženjem  budžeta,  štednjom, 
demokratskom  reformom  poreznoga  sustava,  osobito  progresiv- 
nim  oporezovanjem  ličnoga  dohotka,  te  racijonalnim  utroškom 
prvenstveno  u produktivne,  privredne  i kulturne  svrhe.  Samo 

tako  će  naša  država  moći  — proturivši  sretno  današnju  krizu,  — 
steći  puno  povjerenje  našega  naroda  u tuđini  i stranoga  svijeta. 
To  će  joj  s učvršćenjem  njezinog  međunarodnog  položaja  sigur- 
no donijeti  i poboljšanje  i stabiliziranje  valute. 

Za  potpuno  sređenje  države  potrebno  je  još,  da  se  centralni 
organi  državne  vlasti  rasterete  od  poslova,  koji  se  tiču  spe- 
cijalno interesa  pojedinih  mjesta  ili  pokrajina,  da  bi  svršavanje 
ovih  poslova  narodu  bilo  bliže  i pristupnije,  pa  da  bi  se  središnje 
vlasti  mogle  sasvim  posvetiti  većim  pitanjima  općega  državnog 
interesa. 

Zato  treba  da  se  provede  ne  samo  administrativna  deko  n- 
centracija,  koju  danas  zahtijeva  već  cijelo  javno  mišljenje, 
nego  da  se  i stvarnom  sadržinom  proširi  narodna  s a m oupr  a- 
va  tako,  da  ona  istinski  omogući  učešće  naroda  u vođenju 
poslova  svojega  kraja.  Za  ostvarenje  takove  samouprave  neopho- 
dno je  potrebna  nova  podjela  u veće  oblasti,  koje  su 
sposobnije  za  život,  a sastavljene  prema  narodnim  potrebama  i u 
skladu  s voljom  naroda.  Zato  je  u interesu  države,  da  se  u ovom 
pitanju  izađe  u susret  željama  velikog  dijela  naroda,  a naročito 
Hrvata,  koliko  god  dopušta  interes  državne  cjeline. 

Povrh  svega  toga  mora  da  je  osnovna  politička  misao  jedne 
narodne  države  jasno  izražena  i u državnom  imenu,  pa  zato 
valja  da  se  naša  država  nazove  jednim  imenom,  i to  jugo- 
slavenskim. Ovo  zajedničko  ime,  — kojim  se  izražava  naše 
narodno  jedinstvo  i jednostavnost  države,  a ujedno  isključuje 
svaka  plemenska  supremacija,  — nema  istisnuti  historijom  posve- 
ćena narodna  imena  Srba,  Hrvata  i Slovenaca,  nego  da  — s po- 
štovanjem prema  tim  imenima,  kao  i prema  svim  drugim  sveti- 
njama narodne  prošlosti,  — u vjekovima  razdvojenom  narodu 
probudi  i razvije  svijest  državnog  jedinstva  i narodne  solidar- 
nosti, koja  će  nas  postepeno  dovesti  do  potpunoga  nacijonalnog 
i kulturnog  slivanja. 

Smatrajući  za  dužnost  svih  ispravnih  državljana  jugosla- 
venskih, da  sef  zauzmu  za  ostvarenje  ovih  misli,  te  osuđujući  na 
jednoj  strani  metode  političkog  apstiniran  ja  u državi  i obraćanja 
na  inostranstvo,  a na  drugoj  strani  metode  terorizma  i nasilja, 
kao  i širenje  korupcije,  koja  je  najviše  kriva  padanju  javnoga 
morala,  — kongres  izražava  želju,  da  se  pokrene  i obrazuje  Savez 
narodnih  stranaka  i grupa,  koje  su  voljne  u ovom  duhu  surađivati 


Hrvatska  na  mučilištu  10 


145 


Kidanje  »Hrvatskoga  Bloka« 


na  osnovu  zajedničkog  akcijonog  programa,  koji  bi  se  imao  do- 
govorno izraditi. 

Takova  »Jugoslavenska  Zajednica«  treba  u jedno 
kolo  skupiti  sve  čestite  elemente  u zemlji,  da  njihovim  složnim 
silama  povrati  mir  u narodu  i zavede  bolji  red  u državi,  pa  da 
tako  našu  državnu  politiku  navrati  na  staze  bratskoga  sporazuma 
i prave  demokracije,  na  kojima  se  ona  nalazila  u svijetlim  dani- 
ma ujedinjenja. 

Tada  će  biti  suvišne  i sve  izuzetne  mjere,  koje  ograničuju 
slobodu  državljana,  osobito  radnoga  naroda,  jer  ne  će  trebati 
izuzetnih  mjera  u državi,  kakovu  žele  svi  dobri  Srbi,  Hrvati  i 
Slovenci,  a to  je:  jedna  i nerazdjeljiva  jugoslavenska  kraljevina, 
osnovana  na  pravdi,  te  na  bratskoj  jednakosti  i slobodi.« 

Ova  je  rezoluzija  uzvitlala  veliku  buru  među  srpskim  poli- 
tičarima. Radikali  su  odmah  shvatili,  da  su  taj  »Kongres  javnih 
radnika«  izazvali  demokrati  protiv  Radikalne  stranke.  Tako  je 
dr.  Laza  Marković  izjavio,  da  je  Davidović  pošao  na  kongres  u 
Zagreb  »ne  samo  spriječiti  radikale,  da  dođu  u bližu  vezu  s hr- 
vatskim grupama,  nego  još  i zato,  da  uspostavi  vezu  demokrata 
s nezadovoljnim  Hrvatima.  Davidoviću  je  uopće  bilo  glavno,  da 
oslabi  radikale.« 

Još  jače,  nego  li  radikale,  upekla  je  rezolucija  »Kongresa 
javnih  radnika«  ministra  Pribićevića  i njegove  pristaše  iz  hrvat- 
skih krajeva.  Pribićević  je  odmah  shvatio,  da  je  glavni  žalac  spo- 
menute rezolucije  uperen  upravo  protiv  njegove  centralističke 
politike.  Zato  je  Pribićević  u svojim  novinama  oštro  napao  kon- 
gres i kongresnu  rezoluciju.  On  je  osudio  dolazak  Davidovića  i 
njegovih  sumišljenika  na  kongres  u Zagreb.  Tako  su  nastale  ve- 
like svađe  u klubu  demokratskih  zastupnika,  koji  še  podijeliše 
na  Davidovićeve  ljevičare  i Pribićevićeve  desničare.  Prigodom 
glasovanja  u klubu  o unutrašnjoj  politici  bilo  je  prisutno  78  na- 
rodnih zastupnika,  od  kojih  su  43  glasovali  za  Daviđovićev  poli- 
tički pravac,  a 33  za  Pribićevićev,  dok  se  trojica  ustegoše  od 
glasovanja. 

KIDANJE  »HRVATSKOG  BLOKA«. 

Radić  je  već  poslije  »kongresa  intelektualaca«,  koji  je  29. 
lipnja  1922.  održan  u Sarajevu,  osjetio,  kako  je  kod  Srba  porasao 
ugled  Hrvatske  republikanske  seljačke  stranke.  Tomu  je  bez 

dvojbe  mnogo  pridonijela  suradnja  Stranke  prava  i Hrvatske 
Zajednice  u »Hrvatskom  Bloku«,  koji  je  faktično  vodio  Stjepan 
Radić.  Time  je  naime  Radić  za  svoj  politički  rad  dobio  gotovo 
svu  hrvatsku  rodoljubnu  inteligenciju,  što  mu  je  dotle  manjkalo, 
jer  je  u HRSS  bilo  premalo  školovanih  ljudi. 

Nema  sumnje  o tomu,  da  je  Radić  suradnju  Hrvatske  Za- 
jednice i Stranke  prava  iskoristio  za  napredak  i razvoj  Hrvatske 
republikanske  seljačke  stranke  u gradovima  i trgovištima,  gdje 
je  još  kod  izbora  g.  1920.  imala  premalo  svojih  pristaša.  Ipak  nije 
Radić  ni  jednoga  časa  imao  namjere,  da  novo  pridošloj  »gospodi« 
dade  bilo  kakav  utjecaj  u svojoj  HRSS.  Najbolje  to  pokazuje 
činjenica,  da  je  Radić  i poslije  stvaranja  »Hrvatskoga  Bloka« 
odlučio  poći  u eventualne  izbore  za  Narodnu  skupštinu  bez  ika- 
kvog sporazuma  s pravašima  i zajedničarima.  Da  o tomu  ne  bude 
nikakove  dvojbe,  dao  je  u novinama  objaviti  ovaj  proglas: 

»Prema  zaključku  glavnog  odbora  HRSS  od  26.  veljače  1922. 
istupa  HRSS  kod  budućih  saborskih  izbora  svuda  posve  sa- 
mostalno sa  svojom  socijalno-republikanskom  listom,  te  ne 
sklapa  nikakvoga  izbornog  sporazuma  s nijednom  gospodskom 
strankom.  Ovaj  zaključak  vrijedi  naravski  i za  one  hrvatske 
gospodske  stranke,  s kojima  je  HRSS  u današnjem  »Hrvatskom 
Bloku«.  Taj  blok  naime  nema  nipošto  te  zadaće,  da  hrvatski  se- 
ljački narod  opet  dođe  pod  gospodsko  vodstvo,  nego  ima  zadaću, 
da  sva  hrvatska  narodna  gospoda  priznaju  već  gotovu  i dne  28. 
studenoga  1920.  zakonito  izraženu  volju  hrvatskoga  seljačkog 
naroda,  pa  je  »Hrvatski  Blok«  prije  godinu  dana  i osnovan  samo 
na  ovom  temelju.  Javljajući  ponovno  ovaj  zaključak,  upozorujem 
da  on  vrijedi  i za  sve  organizacije  i za  sve  pristaše  HRSS.  U 
Zagrebu,  dne  12.  kolovoza  1922.  Stjepan  Radić,  predsjednik 
HRSS.« 

Neposredno  iza  toga  doniješe  beogradske  novine  prve  vije- 
sti o novom  izbornom  zakonu  za  Narodnu  skupštinu.  Predviđeno 
je,  da  svaki  narodni  zastupnik  predstavlja  40.000  žitelja.  Uslijed 
toga  će  se  birati  samo  312  zastupnika,  a ne  419,  kako  se  biralo 
godine  1920.  — Da  se  umjetno  poveća  broj  mandata  za  Srbijance, 
vlada  je  odredila,  da  se  broj  mandata  za  svaku  pokrajinu  izračuna 
po  rezultatima  popisa  žiteljstva  od  godine  1910.,  a ne  od  31.  sije- 
čnja 1921.  Prema  tomu  će  biti  oštećeni  naročito  hrvatski  krajevi, 
gdje  se  prigodom  popisa  od  g.  1921.  nabrojilo  daleko  više  žitelja,. 

nego  li  ih  je  bilo  g.  1910.,  dok  je  u Srbiji  bilo  baš  obratno.  Pa  ipak 
je  zagrebački  dnevnik  »Riječ«  (organ  Pribićevićeve  skupine  de- 
mokratske stranke)  uzeo  u obranu  ovu  nepravednu  odredbu,  jer 
da  tobože  »još  nije  sređen  popis  od  g.  1921.«,  premda  su  njegovi 
rezultati  bili  već  odavna  priopćeni  u svima  novinama.  »Riječ«  je 
u svojoj  sofisteriji  napisala,  da  treba  »uzeti  u obzir  goleme  žrtve 
u krvi,  koje  je  narod  u Srbiji  doprinesao  za  narodno  oslobođenje 
i ujedinjenje.« 

Protiv  takvog  izbornog  reda  ustade  Radić,  te  je  Hrvatska 
republikanska  seljačka  stranka  18.  kolovoza  1922.  izdala  proglas, 
kojim  »prosvjeduje  proti  novom  izbornom  zakonu,  jer  podjeljuje 
mandate  i za  600.000  poginulih  Srba;  zatim  jer  banatskim  i bač- 
vanskim  Srbima  dodjeljuje  one  mandate,  koji  pripadaju  tamoš- 
njim njemačkim  i madžarskim  manjinama,  dok  omogućuje  izbor- 
no pravo  i ruskim  VVrangelovcima«.  U tom  proglasu  nadalje  Radić 
izjavljuje,  da  »hrvatsko  narodno  zastupstvo  treba  sudjelovati  kod 
budućih  saborskih  izbora  samo  zato,  da  od  hrvatskog  naroda  do- 
bije ustavno  odobrenje  za  današnju  svoju  politiku,  koju  vodi  na 
osnovu  prava  samoodređenja  hrvatskog  naroda.« 

Posve  je  razumljivo,  da  Stranci  prava  i Hrvatskoj  Zajednici 
nije  bila  draga  Radićeva  odluka,  da  Hrvatska  republikanska  se- 
ljačka stranka  u naredne  izbore  za  Narodnu  skupštinu  pođe  sa- 
mostalno i bez  sporazuma  s pravašima  i zajedničarima.  Zaredala 
je  i polemika,  koju  je  s Radićem  u ime  pravaša  vodio  Dragutin 
Hrvoj,  a u ime  Zajedničara  dr.  Mate  Drinković.  Ipak  su  umje- 
reni ljudi  s jedne  i druge  strane  spriječili,  da  radi  toga  ne  dođe 
do  razlaza  »Hrvatskoga  Bloka«,  čemu  se  već  unaprijed  radovao 
Svetozar  Pribićević. 

Mnogi  su  Hrvati  iza  »Kongresa  javnih  radnika«  stekli  uvje- 
renje, da  su  to  srbijanski  političari  i jugoslavenski  nastrojeni 
Dalmatinci  udesili  s jedinom  namjerom,  kako  bi  hrvatske  naro- 
dne zastupnike  doveli  u Narodnu  skupštinu.  Početkom  studena 
g.  1922.  dođe  u Zagreb  demokratski  zastupnik  Pavle  Anđelić  s 
misijom,  da  pregovara  izravno  sa  Stjepanom  Radićem.  Pravaši  su 
nastojali  Radića  odvratiti  od  sastanka  s Anđelićem,  dok  su  zajed- 
ničari bili  sporazumni  s takvim  sastankom.  Sazvana  je  plenarna 
sjednica  vijeća  »Hrvatskoga  Bloka«  u prvom  katu  dvorišne  zgra- 
de u Petrinjskoj  ulici  broj  3.  Tu  je  nenadano  Radić  počeo  žestoko 
udarati  na  prisutna  3 vijećnika  Stranke  prava.  Radiću  se  pridružio 
dr.  Ivica  Lorković,  u kojemu  je  toga  časa  prevladala  stara  mržnja 

na  pravaše.  Nato  je  Radić  izjavio,  da  »Stranku  prava  i s- 
ključujeiz  »H  rvatskoga  Blok  a«,  te  je  prisutne  ugledne 
pravaše:  odvjetnike  dra  Mirka  Košutića,  dra  Vladimira  Prebega 
i dra  Antu  Pavelića  pozvao,  da  smjesta  napuste  sjednicu,  što  su 
oni  i učinili.  To  je  tako  deprimiralo  dra  Matka  Laginju  i dra 
Rudolfa  Horvata,  da  su  i oni  otišli  kući,  smatrajući,  da  je  isklju- 
čenjem Stranke  prava  prestao  postojati  »Hrvatski  Blok«.  Poput 
njih  bijahu  potišteni  i mnogi  drugi  hrvatski  rodoljubi,  kada 
su  doznali,  što  je  Radić  učinio.  Raspadu  »Hrvatskoga  Bloka« 
radovahu  se  samo  Pribićević  i njegov  dio  Demokratske  stranke. 

RADIĆEVA  PORUKA  SRBIJANCIMA. 

Poslije  sastanka  s Pavlom  Anđelićem  poručio  je  Stjepan 
Radić  srbijanskim  političarima  ove  tri  poruke: 

»Prvo:  Ne  bojte  se  za  svoje  srpske  tekovine  od  nas  Hrvata. 
Mi  Hrvati  doduše  ne  razumijemo  Vidovdanski  ustav  i Pašić-Pri- 
bićevićevu  vladu  sa  čitavom  vojskom  pripuza,  uhoda  i janjičara. 
Hrvatski  Blok  uopće  ne  govori  o državi,  nego  o našem  međuna- 
rodno priznatom  području,  na  kojemu  su  naša  tri  naroda,  na 
kojemu  su  naše  domovine  i stotine  tisuća  naših  poštenih  seljač- 
kih domova,  naših  stoljetnih  mučeničkih  sela  sa  svetim  grobljima, 
crkvama  i školama,  te  na  kojima  su  naša  tri  glavna  grada  i još 
stotine  jakih  središta  i ognjišta  prosvjete  i rada.  Zar  sve  to  ču- 
vati, braniti  i razvijati,  sve  to  organizirati  i usavršavati  — ne 
vrijedi  neprispodobivo  više  od  pristajanja  uz  Vidovdanski  ustav, 
a kamo  li  od  služenja  Pašiću  i Pribićeviću? 

Drugo  je  ovo:  Mi  u Beograd  nismo  dolazili  i ne  dolazimo,  jer 
— uz  ostale  političke  i državopravne  razloge  — nismo  htjeli  i ne 
ćemo  Pašićeve  i Pribićevićeve  diktature,  a nije  se  uz  časne  poje- 
dinačne izuzetke  u Beogradu  ni  ovdje  pokazivalo,  da  se  ta  dikta- 
tura ruši.  Malo  je  kod  nas  slobode  i ustavnosti,  reda  i pravice, 
a po  tom  premalo  napretka;  ali  je  naš  život  ipak  koliko  toliko 
normalan,  da  se  srećom  ne  hvatamo  za  grkljan,  da  ne  živimo  u 
domaćem  građanskom  ratu.  A diktatura  za  nas  Hrvate  — kao 
narod  organiziran  i neustrašiv  — to  je  direktan  izazov  na  revo- 
luciju, a revolucija  je  najstrašniji  građanski  rat. 

Treće:  Ne  prosuđujte  dakle  rješenje  hrvatskog  pitanja  samo 
kao  stvar  bolje  administracije  niti  kao  novi  šahovski  potez  u par- 
lamentu. Ne  radi  se  samo  o administraciji,  o parlamentu  i o usta- 

vu.  Kadi  se  o našem  životu  i opstanku.  Radi  se  o tome,  da  se 
hrvatsko-srpski  odnosi  urede  u potpunom  skladu  s našom  tisuć- 
ljetnom seljačkom  slavenskom  kulturom,  u skladu  s našim  sto- 
ljetnim zajedničkim  patnjama,  te  u potpunom  skladu  s novim 
javnim  pravom  u Evropi,  koje  još  nije  gotovo,  ali  se  stvara;  a 
stvara  se  na  poštivanju  narodne  volje  kod  kuće,  — to  je  kod  nas 
seljačka  demokracija,  — te  na  oživotvorenju  prava  narodnoga 
samoodređenja,  što  kod  nas  znači:  iskreno  i pošteno  priznanje 
hrvatske  narodne  državne  individualnosti. 

Jednom  riječju:  Ne  radi  se  samo  o taktici,  nego  i o politici, 
i to  o politici  naših  dvaju  naroda  — da  ovaj  čas  ne  spominjem 
Slovence  — na  našem  zajedničkom  i nepovredivom  međunaro 
dnom  području.  Dakle  ne  samo  taktika,  nego  i politika,  i to  poli- 
tika iskrena  i duboka,  kakva  je  i duša  i hrvatskoga  i srpskoga 
naroda;  politika  široka  i svestrana,  kakve  su  narodne  potrebe  i 
težnje,  te  kakav  je  život.  Prvi  zajednički  zahtjev  ove  politike, 
neka  glasi:  »Na  izbore  pred  narod!«  Prvi  zajednički  čin  ove  po- 
litike neka  bude  bezodvlačni  raspis  izbora.  A prvi  zajednički 
uspjeh  bit  će  onda  izbor  takvih  narodnih  zastupnika,  koji  će  i 
hrvatsko  pitanje  riješiti  — ne  doduše  u onom  oduševljenju,  ka- 
kvo je  bilo  g.  1918.,  — ali  zato  s potpunim  povjerenjem  i sa  svim 
iskustvom  ovih  četiriju  godina  sramotnog  i strahovitog  režima 
Pašić-Pribićevića.« 

NOVI  PROGONI  U HRVATSKOJ  I SLAVONIJI. 

Hrvatski  je  narod  uopče  g.  1922.  trpio  ljute  progone,  koje  su 
izvađali  ministar  Svetozar  Pribićević  i pokrajinski  namjesnik 
Juraj  Demetrović.  Oni  su  u Zagrebu  protiv  hrvatskih  rodoljuba 
uredili  »Orjunu«,  t.  j.  »Organizaciju  jugoslavenskih  nacijonalista«. 
Orjunaši  su  oboružani  s vojničkim  revolverima  napadali  pojedi- 
ne istaknute  hrvatske  omladince  na  ulicama,  gdje  je  tako  dolazilo 
do  prolijevanja  hrvatske'  krvi.  Osobito  su  mrzili  hrvatske  soko- 
laše  i njihovu  zgradu  iza  kazališta,  na  kojoj  su  razbijali  prozore. 
U dvorani  »Hrvatskoga  Sokola«  prirediše  umirovljeni  hrvatski 
časnici  u ožujku  g.  1922.  svoju  kućnu  zabavu.  Dok  se  izvodio 
koncert,  udariše  Orjunaši  na  zgradu  s kamenjem,  koje  je  kroz 
prozore  padalo  u dvoranu.  Predvođeni  od  Berislava  Anđelinovića 
i Ede  Bulata  pokušaše  Orjunaši  provaliti  i u samu  dvoranu,  ali 
su  ih  suzbili  hrvatski  sokolaši.  Pri  tom  je  proliveno  i krvi,  jer  su 

Orjunaši  pucali  iz  svojih  revolvera.  Tako  je  Andelinović  nastrije- 
lio  pravnika  Šnidaršića.  Niti  radi  ovoga  surovog  napadaja  nije 
Demetrović  postupao  protiv  Orjune,  koja  je  nadalje  strahovala 
po  Zagrebu.  To  je  neke  hrvatske  rodoljube  prisililo,  da  na  ustuk 
Orjune  organiziraju  »Hrvatsku  nacijonalnu  omladinu«  (skraćeno 
»Hanao«). 

Beogradska  je  vlada  — počevši  od  5.  lipnja  1922.  — zabra- 
njivala narodnim  zastupnicima  u Hrvatskoj  i Slavoniji  obdržava- 
nje  javnih  pučkih  skupština.  Nesmiljeno  je  vlada  progonila  hrvat- 
ske novine,  a reducirala  hrvatske  činovnike  i suce.  Pribićević  je 
kao  ministar  prosvjete  godine  1922.  otpustio,  umirovio  ili  pre- 
mjestio 400  hrvatskih  učitelja  i mnogo  uglednih  profesora.  To  je 
proizvelo  toliko  ogorčenje,  da  su  protiv  progona  Hrvata  ustali 
i neki  Srbi,  tako  od  radikala  Stojan  Protić  i dr.  Momčilo  Ivanić, 
a od  demokrata:  Ljuba  Davidović,  dr.  Vojislav  Veljković  i Pavle 
Anđelić. 

Hrvatski  je  Sokol  u Zagrebu  objavio,  da  će  u nedjelju  11. 
lipnja  1922.  poći  korporativno  na  grob  dra  Ante  Starčevića  u Še- 
stinama. Sokolu  se  odmah  pridružilo  zagrebačko  društvo  »Hr- 
vatska žena«,  koja  je  svake  nedjelje  priređivala  čajanke  u dvo- 
rani »Hrvatskoga  Sokola«.  Da  se  naime  pojača  hrvatska  svijest 
kod  zagrebačkih  gospođa,  osnovano  je  — inicijativom  gospode 
Marije  Kumičić  — početkom  g.  1921.  narodno  i prosvjetno  dru- 
štvo »Hrvatska  Žena«.  Ovo  je  društvo  djelovalo  veoma  agilno, 
pa  je  naskoro  dobilo  desetak  podružnica  u drugim  hrvatskim 
gradovima. 

Uzajamnom  agitacijom  »Hrvatskoga  Sokola«  i »Hrvatske 
Žene«  probudio  se  u Zagrebu  veliki  interes  za  pohod  na  Starče- 
vićev  grob.  Redomice  se  javljahu  iz  Zagreba  i okolice  rodoljubna 
društva,  koja  će  se  pridružiti  »Hrvatskom  Sokolu«  i »Hrvatskoj 
Ženi«,  da  u Šestinama  iskažu  počast  »Ocu  domovine«. 

Golema  je  povorka  krenula  11.  lipnja  u 2 i po  sata  od  zgra- 
de »Hrvatskoga  Sokola«.  Povorku  je  otvorio  biciklistički  klub 
»Sokol«  sa  60  članova.  Iza  njih  je  slijedio  konjanički  odjel  »Hr- 
vatskoga Sokola«  s 35  članova  u- sokolskoj  odori,  jašeći  na  konji- 
ma. Nato  je  stupalo  preko  3000  hrvatskih  sokolaša  s velikom 
svojom  fanfarom.  U povorci  bijaše  također  380  sokolića  i znatan 
broj  mladih  sokolića. 

Povorci  se  pridružilo  rodoljubno  društvo  »Hrvatska  Žena« 
sa  preko  1000  svojih  članica,  te  »Hrvatice  Katarine  grofice  Zrin- 

ski«  s oko  200  članica.  Iz  Samobora  je  došao  »Hrvatski  Sokol« 
s fanfarom  i sa  preko  100  članova.  U povorci  sudjelovahu  mnogo- 
brojni članovi  hrvatskih  pjevačkih  društava  iz  Zagreba,  zatim 
hrvatska  pjevačka  društva  »Jeka«  iz  Samobora,  »Podgorac«  iz 
Gračana,  »Frankopan«  iz  Bukovca,  te  »Grmošćica«  iz  Kustošije. 

Uz  hrvatska  sveučilišna  udruženja  »Kvaternik«  i »Matija 
Gubec«  priključilo  se  povorci  oko  dvije  tisuće  rodoljubnih  sred- 
njoškolaca. Na  koncu  je  povorke  slijedilo  više  tisuća  zagrebač- 
kih građana  svih  staleža  sa  glazbom  kršćanskih  soci  jala.. 

Nije  dakle  čudo,  što  se  tako  razvila  povorka,  koja  je  bila 
duga  četiri  kilometra.  Već  su  prvi  sokoli  prešli  Kukovićevom 
ulicom,  te  Ilicom,  Jelačićevim  trgom  i Kaptolom  kroz  cijelu  Novu 
Ves  do  Mirogojske  ceste,  kad  je  ispred  zgrade  »Hrvatskoga  So- 
kola« krenula  zadnja  četa  ove — dotle  još  u Zagrebu  neviđene  — 
povorke. 

U Šestinama  su  »Hrvatski  Sokol«  dočekali  tamošnji  hrvat- 
ski seljački  sokolaši  sa  svojim  starješinom  Kecerinom.  Na  njegov 
je  pozdrav  uzvratio  Josip  Hanuš,  starješina  »Hrvatskog  Sokola« 
iz  Zagreba.  Iza  toga  je  slijedila  veselica,  koja  bijaše  priređena 
na  više  mjesta,  jer  je  u Šestine  došlo  preko  20.000  Zagrepčana. 

U 5 sati  poslije  podne  stiže  u Šestine  narodni  zastupnik 
Stjepan  Radić.  Sada  je  započela  svečanost  pred  župnom  crkvom 
kod  groba  dra  x\nte  Starčevića.  Tamo  je  hrvatsko  pjevačko  dru- 
štvo »Sljeme«  otpjevalo  tužaljku.  Nato  je  Radić  održao  oveći 
govor,  u kojemu  je  prikazao  značenje  i zasluge  pokojnoga  dra 
Ante  Starčevića.  Jošte  su  govorili  dr.  Rudolf  Horvat  u ime  »Hr- 
vatskog Sokola«,  zatim  gospođa  Slava  Fiirst  u ime  društva  »Hr- 
vatska Žena«,  pa  seljak  Krajačić  u ime  Šestinčana,  te  više  drugih 
govornika,  koji  su  svi  veličali  Starčevića.  »Sljeme«  je  otpjevalo 
Novakovu  pjesmu  »Hrvatska  Hrvatom«.  Svečanost  je  svršila  pje- 
vanjem hrvatske  himne,  koju  je  mnogo  tisuća  ljudi  otpjevalo  toli 
gromko,  da  je  odjekivala  Zagrebačka  gora. 

U 7 sati  pod  večer  krenuo  je  »Hrvatski  Sokol«  iz  Šestina  u 
Zagreb,  kamo  se  vratio  nešto  prije  9 sati,  pračen  od  velikog  broja 
zagrebačkih  građana.  Kučevlasnici  u Novoj  Vesi  izvjesiše  hrvat- 
ske zastave,  a prozore  iskitiše  cvijećem,  zelenilom  i sagovima,  da 
time  iskažu  počast  hrvatskim  sokolašima,  koje  su  tamošnje  Hr- 
vatice opsipale  cvijećem. 

Ministru  Pribićeviću  i pokrajinskom  namjesniku  Jurju  De- 
metroviću  bijaše  krivo,  što  je  u Zagrebu  i u Šestinama  bila  11. 
lipnja  priređena  tako  uspjela  hrvatska  manifestacija.  Zato  su  od- 
lučili, da  se  osvete  »Hrvatskomu  Sokolu«  i »Hrvatskoj  Ženi«.  To 
su  i proveli  već  u srijedu  14.  lipnja  1922. 

U 5 i po  sati  poslije  podne,  kada  je  u dvorani  »Hrvatskoga 
Sokola«  vježbalo  stotinu  dječaka,  koji  su  činili  podmladak  »Hr- 
vatskog Sokola«,  došao  je  onamo  redarstveni  činovnik  Kurtagić 
sa  2 detektiva  i s nekoliko  stražara.  Kurtagić  ude  u odborsku  sobu, 
gdje  se  nalazio  starješina  Josip  Hanuš  s većinom  odbornika,  dok 
je  mnogo  hrvatskih  sokolaša  bilo  na  galerijama. 

Kurtagić  predade  starješini  Hanušu  spis,  što  ga  je  14.  lipnja 
izdalo  ravnateljstvo  redarstva  u Zagrebu.  Hanuš  je  glasno  pro- 
čitao ovu  odluku,  kojom  se  raspušta  »H  r v a t s k i Sokol«. 
Za  povod  raspusta  navodi  se  u odluci  sudjelovanje  »Hrvatskoga 
Sokola«  u povorci,  koja  je  iz  Zagreba  11.  lipnja  pošla  >u  Šestine. 
Redarstvo  tvrdi,  da  se  iz  ove  povorke  čulo  povika:  »Dolje  kralj!« 
i »Dolje  dinastija  Karađorđević!« 

U redarstvenoj  odluci  stoji  odredba,  da  »Hrvatski  Sokol«  u 
Zagrebu  ima  odmah  obustaviti  svoje  djelovanje,  a cijelu  svoju 
imovinu  mora  predati  kotarskom  pristavu  Kurtagiću,  koji  službuje 
kod  redarstvenog  povjereništva.  Zato  je  Kurtagić  uz  pomoć  de- 
tektiva odmah  počeo  pečatiti  sve  ormare  i sva  vrata.  Dječaci  pak 
u dvorani  morahu  napustiti  daljnju  vježbu,  što  su  i učinili,  pjeva- 
jući hrvatsku  himnu  kao  dokaz,  da  vjeruju  u bolju  budućnost  hr- 
vatskog naroda. 

Istodobno  se  slično  nasilje  odigralo  u Umjetničkom  pavi- 
ljonu, gdje  je  tada  svoje  prostorije  imalo  društvo  »H  rvatska 
Žena«,  koja  je  svake  srijede  održala  sijelo  s predavanjem.  Ta- 
mo se  u 5 sati  poslije  podne  sabralo  preko  400  gospođa,  kojima 
je  imao  predavati  prof.  dr.  Rudolf  Horvat.  Poslije  njega  stiže 
onamo  redarstveni  činovnik  dr.  Gnjatić  sa  2 detektiva,  dok  se 
stražari  postaviše  pred  ulazom  u dvoranu.  Predsjednica  Zora 
Trnski  zapita  dra  Gnjatića,  što  želi.  On  joj  predade  dopis  redar- 
stvenog povjereništva,  u kojem  ravnatelj  M.  Urbani  javlja,  da 
raspušta  društvo  »Hrvatska  Žena«  i sve  njezine  podružnice  (u 
Brodu,  Osijeku,  Petrinji,  Bjelovaru,  Karlovcu,  Daruvaru,  Jastre- 
barskom,  Ogulinu,  Gospiću  i t.  d.).  Kao  razlog  raspusta  navodi 
se  u dopisu,  da  su  članice  društva  »Hrvatska  Žena«,  sudjelovale  11. 
lipnja  u povorci,  iz  koje  da  je  netko  klicao:  »Dolje  kralj!«  i »Do- 

lje  dinastija  Karađorđević«!  Redarstveni  činovnik  dr.  Gnjatić  po- 
zove društvo  »Hrvatska  Žena«,  da  odmah  obustavi  svoje  djelova- 
nje. Nato  su  gospođe  zapjevale  hrvatsku  himnu,  a zatim  »Još  Hr- 
vatska nij  propala.«  Toga  više  nije  mogao  podnijeti  dr.  Gnjatić, 
koji  pozove  stražare,  neka  gospođe  rastjeraju  silom  oružja.  Sili  se 
pokoriše  gospođe,  koje  ostaviše  dvoranu,  gdje  je  nato  društveni 
odbor  društvenu  imovinu  predao  dru  Grijatiću,  a on  je  zapečatio 
sve  ormare  i sva  vrata. 

Redarstveno  je  povjereništvo  uz  »Hrvatski  Sokol«  i »Hrvat- 
sku Ženu«  raspustilo  također  društvo  »Hrvatice  grofice  Zrinski«. 
Sva  su  tri  društva  raspuštena  na  temelju  Bachovog  patenta  od 
godine  1852.,  kojim  se  beogradska  vlada  eto  poslužila  još  i poslije 
Vidovdanskog  ustava.  Ova  su  nasilja  samo  povećala  ogorčenje 
hrvatskih  rodoljuba,  koji  su  sve  jasnije  vidjeli,  kako  je  Jugosla- 
vija postala  tamnicom  za  hrvatski  narod. 

RADIĆEVI  PREGOVORI  S DAVIDOVIĆEVIM 
DEMOKRATIMA. 

Radić  nije  dugo  kolebao  kod  pitanja:  bi  li  se  sporazumijevao 
s radikalima  ili  s demokratima.  On  se  brzo  odlučio  za  pregovore 
s demokratima.  Svojim  je  narodnim  zastupnicima  rekao,  da 
su  Hrvatskoj  republikanskoj  seljačkoj  stranci  po  svojem  progra- 
mu bliži  demokrati,  nego  li  radikali,  koji  su  prevrtljivi  poput 
svojega  vođe  Pašića,  a skloni  korupciji  poput  dra  Velizara  Jan- 
kovića  i Pašićeva  sina  Radovana.  Naravno  pak  nije  Radić  ni  po- 
mišljao na  sporazumijevanje  s Pribićevićevom  grupom  demokrata, 
koju  su  činili  sami  neprijatelji  hrvatskog  naroda.  Naprotiv  je 
Radić  vjerovao,  da  se  u Davidovićevoj  grupi  demokrata  nalazi 
mnogo  takovih  zastupnika,  koji  — osim  taktike,  da  ruše  radikale, 
— uviđaju,  da  će  država  propasti,  ako  se  ne  zadovolje  opravdane 
želje  hrvatskog  naroda. 

U Beogradu  je  nastala  prava  senzacija,  kada  su  13.  studeno- 
ga 1922.  onamo  došli  dr.  Mate  Drinković,  dr.  Juraj  Krnjević  i Josip 
Predavec.  Znalo  se,  da  ova  3 hrvatska  narodna  zastupnika  dolaze 
kao  izaslanici  »Hrvatskoga  Bloka«,  pa  da  ih  je  u Beograd  poslao 
sam  Radić.  Brojni  su  beogradski  novinari  neprestano  pratili  hr- 
vatske zastupnike.  Tako  se  brzo  doznalo,  da  Hrvati  pregovaraju 
sa  Stojanom  Protićem  i s nekim  zastupnicima  Davidovićeve  grupe. 

To  je  ljuto  uplašilo  Pašićeve  radikale  i Pribićevićeve  demo- 
krate. Njihov  je  strah  još  i porasao,  kada  je  Radić  službeno 

objavio,  da  su  Drinković,  Krnjević  i Predavec  u Beograd  došli 
informirati  predstavnike  opozicijonalnih  stranaka  i skupina,  te 
neke  glavne  predstavnike  srpskoga  pokreta  za  sporazum  s Hrva- 
tima, o stanovištu  »Hrvatskoga  Bloka«  s obzirom  na  sve  nesnos- 
nije  prilike  pod  današnjim  Pašić-Pribićevićevim  režimom  i s obzi- 
rom na  sve  to  ozbiljniji  međunarodni  položaj.  U tim  se  razgovo- 
rima postiglo  suglasno  mišljenje,  da  sve  prilike  zahtijevaju  jednu 
zajedničku  hrvatsko-srpsku  političku  orijentaciju,  a ne  tek  ča- 
sovitu  političku  kooperaciju,  pa  da  se  razgovori  nastave  odmah 
ovih  dana  na  zajedničkom  sastanku  svih  spomenutih  predstav- 
nika, u kojima  će  od  Hrvatskoga  Bloka  sudjelovati  i njegov 
predsjednik  Stjepan  Radić.« 

Davidovićevi  su  demokrati  znali,  da  Radić  nikako  ne  bi  htio 
doći  na  razgovor  u Beograd.  Zato  su  pristali  na  to,  da  se  njihov 
sastanak  s Radićem  održi  u Slavonskom  Brodu,  dakle  na  polo- 
vici puta  između  Zagreba  i Beograda.  Ipak  nisu  isprvice  htjeli 
točno  odrediti  dan  toga  sastanka,  a kasnije  su  poručili,  da  se  na 
tome  sastanku  nikako  ne  će  moći  raspravljati  o bezodvlačnom 
rušenju  tadašnje  beogradske  vlade,  kako  je  to  tražio  Radić.  To 
je  razljutilo  Radića,  koji  je  odmah  pozvao  na  sjednicu  sve  naro- 
dne zastupnike  Hrvatske  republikanske  seljačke  stranke,  koji  su 
boravili  u Zagrebu.  Na  toj  sjednici  je  zaključeno,  da  se  uopće 
prekidaju  svi  daljnji  sastanci  i razgovori  HRSS  sa  tadašnjim  srbi- 
janskim zastupnicima.  O namjeravanom  pak  sastanku  u Slavon- 
skom Brodu  izdao  je  Radić  ovu  obavijest: 

»Na  tom  sastanku  nije  imalo  biti  nikakvog  pogađanja  i cjenka- 
nja,  nikakvog  lovljenja  i nadmudrivanja.  Predsjednik  HRSS  imao 
je  predložiti,  da  se  svi  prisutni  političari  izjave  naročito  na  ova 
pitanja:  Prvo,  jesu  li  bezuvjetno  za  to,  da  se  odmah  i bezodvlačno 
ruši  ova  sadašnja  Pašić-Pribićevićeva  vlada?  Drugo,  da  se  mjesto 
nje  sastavi  takova  izborna  vlada,  koja  će  ili  odmah  ili  u najkraće 
vrijeme  raspisati  slobodne  izbore;  koja  će  prema  Italiji  i Mad- 
žarskoj biti  jednako  miroljubiva  i odlučna;  koja  će  uzajmljene 
milijarde  odrediti  u takve  općenarodne  svrhe,  koje  kao  takove 
označuju  nepolitički  mjerodavni  faktori,  n.  pr.  Društvo  jugosla- 
venskih inžinira  i graditelja  na  svojem  nedavnom  kongresu  u 
Sarajevu;  te  koja  će  napokoa  odmah  na  bolje  promijeniti  vladu 
i upravu,  naročito  u banskoj  i dalmatinskoj  Hrvatskoj  i u Bosni. 
U tu  izbornu  vladu  naravski  ne  bi  ušli  članovi  Hrvatske  republi- 
kanske seljačke  stranke.  O samom  sporazumu  između  Hrvatske 

i Srbije  — između  naroda  hrvatskoga  i srpskoga  — nije  se  na 
ovom  dogovoru  imalo  ništa  definitivno  uglavljivati,  pa  ni  odre- 
đivati, osim  ovo  troje:  Prvo,  da  je  taj  sporazum  svakako  potre- 
ban i Hrvatima  i Srbima;  drugo,  da  se  taj  sporazum  ima  ravnati 
po  volji  i potrebi  naroda  hrvatskog  i srpskog;  napokon  treće,  da 
se  taj  sporazum  ima  utanačiti  i sklopiti  poslije  slobodnih 
izbora.« 

PAŠIĆ  KIDA  KOALICIJU  S DEMOKRATIMA. 

U držanju  Davidovićevih  demokrata  našao  je  Pašić  povoda 
za  raskid  dotadašnje  koalicijone  vlade.  On  je  naime  3.  prosinca 
1922.  podnio  ostavku  cjelokupne  beogradske  vlade,  pa  je  na- 
govorio kralja  Aleksandra,  da  mu  povjeri  sastav  čisto  radikalske 
vlade,  koja  će  provesti  nove  izbore  za  Narodnu  skupštinu. 
Pašić  je  16.  prosinca  1922.  sastavio  vladu,  u kojoj  je  dr.  Momčilo 
Ninčić  postao  ministrom  vanjskih  posala,  Milorad  Vujičić  m. 
unutrašnjih  posala,  Petar  Pešić  m.  vojske  i mornarice,  dr.  Milan 
Stojadinović  m.  financija,  dr.  Laza  Marković  m.  pravde,  Miša 
Trifunović  m.  prosvjete,  Ljuba  Jovanović  m.  vjera,  dr.  Velizar 
Janković  m.  saobraćaja,  Nikola  Uzunović  m.  građevina,  Velja 
Vukićević  m.  pošta  i brzojava,  dr.  Milan  Srškić  m.  šuma  i ruda, 
Krsta  Miletić  m.  agrarne  reforme,  dr.  Ninko  Perić  m.  socijalne 
politike,  dr.  Slavko  Miletić  m.  narodnoga  zdravlja,  Marko  Trif- 
ković  m.  za  izjednačenje  zakona,  a dr.  Divo  Šupilo  m.  bez  port- 
felja. Krsta  Miletić  bijaše  privremeno  zastupnik  ministra  poljo- 
privrede, a dr.  Laza  Marković  zastupnik  m.  trgovine  i industrije. 

Pašić  je  dakle  u novu  svoju  vladu  uzeo  radikale  raznih 
struja.  On  je  u vladu  uveo  i neke* posve  još  mlade  ljude.  Sutradan 
(17.  prosinca)  je  Pašić  ishodio  kraljevu  odluku,  kojom  se  Naro- 
dna skupština  raspušta,  te  se  za  dan  18.  ožujka  1923.  raspisuju 
izbori  novih  narodnih  zastupnika.  Ova  je  odluka  prenerazila  De- 
mokratsku stranku.  Demokrati  su  naime  dobro  znali,  da  ona 
stranka,  koja  ima  izbornu  vladu,  može  računati  na  velik  uspjeh 
u Srbiji,  Macedoniji  i u Vojvodini.  Zato  su  demokrati  najviše 
pouzdanja  polagali  u izbore,  koji  će  se  obaviti  u hrvatskim  kraje- 
vima. Kako  je  pak  ovdašnje  demokrate  vodio  Svetozar  Pribićević, 
morali  su  Davidovićevi  demokrati  nastaviti  suradnju  s njim.  Ipak 
je  i Pribićevićev  položaj  u Hrvatskoj  i Slavoniji  postao  znatno 
teži,  kad  je  Pašić  23.  prosinca  1922.  prisilio  Jurja  Demetrovi- 

ć a,  da  podnese  ostavku  na  časti  i službi  pokrajinskog  namjesnika 
u Zagrebu.  Ovu  je  čast  polučio  dr.  Ernest  Čimić,  koji  je  dotle 
bio  profesor  pravnih  nauka  na  zagrebačkoj  tehnici.  Kako  je  dr. 
Čimić  dotle  bio  ispravan  hrvatski  rodoljub,  te  je  pripadao  Hrvat- 
skoj Zajednici,  doznalo  se,  da  se  Pašić,  za  ovo  imenovanje  odlučio 
na  prijedlog  Čimićevog  prijatelja  dra  Dive  Šupila,  koji  je  u nje- 
govoj vladi  bio  stručnjak  za  politiku  u Hrvatskoj.  Takvoga  je 
stručnjaka  Pašić  trebao  i za  politiku  u Sloveniji.  Zato  je  dr.  Niko 
Županić  6.  siječnja  1923.  imenovan  ministrom  bez  potfelja.  Istoga 
je  dana  Pašić  u svoju  vladu  uveo  Ahmeta  Šerića  i Derviša  Ome- 
rovića,  koji  su  ostavili  dra  Spahu,  te  su  pristali  uz  muftiju  Ma- 
glajlića.  Šerić  je  imenovan  ministrom  bez  portfelja,  a Omerović 
m.  trgovine  i industrije.  Pašić  je  dra  Divu  Šupila  6.  siječnja  1923. 
imenovao  ministrom  poljoprivrede.  Time  je  konačno  bila  po- 
punjena Pašićeva  izborna  vlada. 

IZBORI  ZA  NARODNU  SKUPŠTINU  18.  OŽUJKA  1923. 

Italija  je  3.  ožujka  1923.  ispunila  Rapallski  ugovor,  te  je  Ju- 
goslaviji vratila  Sušak  i okupirani  dio  sjeverne  Dalmacije.  Na  te- 
melju pak  novoga  Rimskog  ugovora  prestala  je  postojati  posebna 
republika  Rijeka,  te  je  njezin  teritorij  pripao  Italiji,  izuzev  Ka- 
stavštinu,  koju  je  dobila  Jugoslavija.  Tom  su  prigodom  gradu 
Sušaku  24.  veljače  1924.  pridane  Delta,  Bankino  i luka  Baroš. 

Prigodom  izbora  narodnih  zastupnika  za  Narodnu  skupštinu 
18.  ožujka  1923.  glasovalo  je  za  kandidate  Radikalne  stranke 
362.213  izbornika,  dakle  znatno  manje  nego  li  je  Pašić  očekivao. 
Hrvatska  seljačka  republikanska  stranka  dobila  je  473.733  glasa, 
demokratska  stranka  400.342,  Zemljoradnička  stranka  153.579,  Slo- 
venska ljudska  stranka  126.378,  Jugoslavenska  muslimanska  orga- 
nizacija 112.228,  Socijal-demokratska  stranka  48.337,  Nezavisni 
radnici  (komunisti)  24.321,  Džemijet  (t.  j.  Arnauti  i Turci  iz  Ma- 
cedonije)  21.543,  Srbijanska  republikanska  stranka  18.941,  Srpska 
narodna  organizacija  15.236,  Njemačka  stranka  43.415,  Hrvatska 
stranka  prava  8089,  Disidenti  Jugoslavenske  muslimanske  stranke 
(Maglajlićeva  grupa)  10.266,  Madžarska  Stranka  8561,  Narodni 
klub  5486,  Narodni  socijalisti  4064,  Drinkovićeva  grupa  3384,  Rat- 
nička stranka  4064,  Srpski  liberali  3384,  Hrvatska  pučka  stranka 
7070,  Hrvatski  Blok  2424,  Prekomurska  gospodarska  stranka  3384, 
Nezavisna  muslimanska  stranka  3642,  Stranka  složnih  Hrvata 

2408,  Češka  stranka  1541,  Stranka  dra  šušteršića  1361,  Invalidska 
stranka  2682,  Rumunjska  stranka  875,  Bunjevci  i Šokci  12.793, 
Srpski  naprednjaci  1541,  Protićeva  grupa  radikala  13.742,  a Kiraj- 
džijska  (stanarska)  stranka  420  glasova. 

Najveći  je  uspjeh  polučila  Hrvatska  republikanska  seljačka 
stranka,  koja  je  od  230.590  glasova  u godini  1920.  porasla  na 
473.733.  Radikali  su  poskočili  od  283.883  na  562.213,  demokrati 
od  318.584  na  400.342,  Koroščeva  SLS  od  57.174  na  126.378,  Spahina 
JMO  od  111.006  na  112.228,  a Zemljoradnici  od  115.263  na  153.579 
glasova.  Naprotiv  su  komunisti  od  198.473  glasa  pali  na  24.321, 
Hrvatska  pučka  stranka  od  46.599  na  70.70,  a Srpska  liberalna 
stranka  od  5.601  na  3384  glasa. 

Hrvatska  i Slavonija  s Međimurjem,  Kastavom  i s 
otokom  Krkom  birale  su  68  narodnih  zastupnika,  te  su  izabrana 
52  člana  Hrvatske  republikanske  seljačke  stranke  i 10  demokrata 
i 6 radikala. 

Dalmacija  je  birala  9 članova  HRSS,  5 radikala  i 1 de- 
mokrata. 

Bosna  s Hercegovinom  jc  birala  18  muslimana,  13  radi- 
kala, 9 članova  HRSS,  7 zemljoradnika  i 1 velikosrbina. 

Slovenija  je  birala  26  narodnih  zastupnika.  Pobjedu  je 
iznijela  Koroščeva  »Ljudska  stranka«,  koja  je  polučila  21  mandat, 
dok  je  prije  imala  samo  14.  Poražena  je  Kmetijska  stranka,  koja 
je  prije  imala  9,  a sad  je  dobila  samo  1 zastupnika  (Ivana  Pucelja). 
Radić  je  u mariborskom  izbornom  okrugu  postavio  kandidate 
Hrvatske  republikanske  seljačke  stranke,  za  koje  je  glasovalo 
10.186  izbornika  te  je  HRSS  u Sloveniji  polučila  2 mandata.  Iza- 
brani su  Stjepan  Radič  odnosno  njegov  zamjenik  Jakob  Hrupić 
u Donjoj  Lendavi  i Stjepan  Čižmešija  iz  Preloga.  Socijalisti,  koji 
su  prije  imali  7 mandata,  polučiše  samo  1 zastupnika  (Golojuha). 
Demokrati  su  od  prijašnja  3 spali  na  1 zastupnika. 

Vojvodina  je  birala  34  nar.  zastupnika,  te  je  izabrano 
15  radikala,  8 Nijemaca,  5 demokrata,  3 bunjevačka  Hrvata,  1 so- 
cijalist, 1 srpski  zemljoradnik  i 1 Rumunj. 

Crna  Gora  je  birala  7 narodnih  zastupnika,  te  su  izabra- 
na 3 radikala,  2 demokrata  i 2 takva  narodna  zastupnika,  koji  su 
tražili  posebnu  autonomiju  za  Crnu  Goru.  (To  su  bili  t.  zv.  crno- 
gorski federalisti). 

Srbija  je  birala  114  narodnih  zastupnika,  te  je  izabrano 
65  radikala,  33  demokrata,  14  članova  »Džemijeta«  (Arnauti  i 
Turci),  a samo  2 zemljoradnika. 

IZBORNI  REZULTATI  GOD.  1923.  U HRVATSKOJ 
I SLAVONIJI. 

U gradu  Zagrebu  bijaše  27.316  izbornika,  od  kojih  je 
glasovalo  17.790,  i to:  6735  za  Hrvatsku  republikansku  seljačku 
stranku,  4709  za  Hrvatsku  stranku  prava,  2324  za  demokrate,  1691 
za  listu  »Nezavisnih  građani«  (nosioc  liste  dr.  Milan  Roje),  1249 
za  Nezavisnu  radničku  partiju  Jugoslavije,  357  za  radikale,  293 
za  Hrvatsku  pučku  stranku,  269  za  socijaliste,  a 163  za  narodne 
socijaliste.  Izabrani  su  dr.  Juraj  Krnjevič  i Vinko  Trnjar,  kandi- 
dati Hrvatske  republikanske  seljačke  stranke,  jer  nijedna 
stranka  nije  polučila  količnik,  koji  je  iznosio  8895  glasova. 

Zagrebačka  je  županija  imala  140.153  izbornika,  od  kojih 
je  glasovalo  110.049,  i to:  83.130  za  Hrvatsku  republikansku  selja- 
čku stranku,  20.748  za  demokrate,  3604  za  radikale,  1098  za  Neza- 
visnu radničku  partiju  Jugoslavije,  563  za  Hrvatsku  pučku  stran- 
ku, 497  za  socijaliste,  415  za  Hrvatsku  stranku  prava.  Izabrani  su 
od  Hrvatske  republikanske  seljačke  stranke:  dr.  Vlatko  Maček, 
Petar  Rusan,  dr.  Ivan  Pernar,  Ivan  Robić,  Mato  Jagatić,  dr.  Ljude- 
vit Kežman,  Josip  Predavec,  Edo  Marković,  Juro  Valečić  i Franjo 
Malčić;  od  demokrata:  dr.  Edmund  Lukinić  i Valerijan  Pribićevič, 
a od  radikala  dr.  Dušan  Peleš. 

Virovitička  je  županija  brojila  63.315  izbornika,  od 
kojih  je  glasovalo  51.413,  i to:  35.648  za  Hrvatsku  republikansku 
seljačku  stranku,  6552  za  radikale,  6365  za  demokrate,  1059  za  Hr- 
vatsku pučku  stranku,  934  za  Nezavisnu  radničku  partiju  Jugo- 
slavije, a 854  za  socijaliste.  Izabrani  su  od  Hrvatske  republikan- 
ske seljačke  stranke:  dr.  Rudolf  Horvat,  dr.  Đuro  Basariček,  An- 
drija Tuličić,  Ivan  Bartolović,  Fabijan  Vidakovič  i Filip  Lakuš,  a 
od  radikala  dr.  Jovan  Kockar. 

B j elovarsko-križe  vačka  županija  imala  je  88.575 
izbornika,  od  kojih  je  glasovalo  76.260,  i to:  63.841  za  Hrvatsku 
republikansku  seljačku  stranku,  8351  za  demokrate,  2244  za  radi- 
kale, 1344  za  Hrvatsku  stranku  prava,  a 490  za  Hrvatsku  pučku 
stranku.  Izabrani  su  od  Hrvatske  republikanske  seljačke  stranke: 
Mijo  Stuparić,  Tomo  Jalžabetić,  Josip  Čižmeković,  Franjo  Rafaj, 
Fran  Škrinjar  i Martin  Crnčić,  a od  demokrata  Većeslav  Wilder. 

Varaždinska  je  županija  s Međimurjem  brojila  97.597 
izbornika,  od  kojih  su  glasovala  79.893,  i to:  70.814  za  Hrvatsku 
republikansku  seljačku  stranku,  3350  za  demokrate,  1620  za  Hr- 

vatsku  stranku  prava,  1303  za  Hrvatsku  pučku  stranku,  1175  za 
listu  dra  Živka  Bertića,  871  za  listu  Viktora  Kroka,  454  za  listu 
Eugena  Riedla,  a 396  za  socijaliste.  Izabrani  su  od  Hrvatske  repu- 
blikanske seljačke  stranke:  Stjepan  Uroić,  Stanko  Miklaužić, 
Franjo  Pancer,  Franjo  Vrtar,  Stjepan  Dombaj,  Blaž  Šalamun,  dr. 
Stjepan  Ortner,  Nikola  Srdović  i Juraj  Žnidarič,  a od  demokrata 
dr.  Hinko  Krizman. 

L i č k o-k  r b a v s k a županija  brojila  je  64.087  izbornika, 
od  kojih  je  glasovalo  43.369,  i to:  22.554  za  demokrate,  18.635  za 
Hrvatsku  republikansku  seljačku  stranku,  a 2175  za  rađikale.  Iza- 
brani su  demokrati:  Svetozar  Pribićević,  dr.  Srđan  Budisavljević 
i Stevan  Kalember,  a od  Hrvatske  republikanske  seljačke  stranke: 
Marko  Došen  i Karlo  Brkljačić. 

Požeška  je  županija  imala  65.472  izbornika,  od  kojih  je 
glasovalo  52.060,  i to:  35.844  za  Hrvatsku  republikansku  seljačku 
stranku,  7662  za  demokrate,  5896  za  rađikale,  1265  zav  Nezavisnu 
radničku  partiju  Jugoslavije,  872  za  Hrvatsku  pučku  stranku,  a 
552  za  socijaliste.  Izabrani  su  od  Hrvatske  republikanske  seljačke 
stranke:  dr.  Ante  Adžija,  Karlo  Kovačevič,  Ivo  Čalđarevič,  Ilija 
Martinović,  Stjepan  Klaić  i Nikola  Ovanin,  a od  demokrata  Sve- 
tozar Pribićević. 

Srijemska  je  županija  imala  99.300  izbbrnika,  od  kojih 
su  glasovala  81.943,  i to:  30.866  za  Hrvatsku  republikansku  seljač- 
ku stranku,  26.259  za  rađikale,  6865  za  demokrate,  4876  za  socija- 
liste, 4006  za  Njemačku  stranku,  3420  za  listu  Žike  Nikolića,  212.9 
za  listu  Čede  Ivkovića,  1180  za  Hrvatsku  pučku  stranku,  1111  za 
listu  dra  Nikole  Đurđevića,  1019  za  listu  Mihajla  Majstorovića,  a 
212  za  listu  Stanoja  Jankovića.  Izabrani  su  od  Hrvatske  republi- 
kanske seljačke  stranke:  Stjepan  Radić,  dr.  Nikola  Nikić,  Mato 
Babogredac,  ing.  August  Košutić  i Jakob  Schoblocher;  od  radika- 
la:  ministar  predsjednik  Nikola  Pašić,  dr.  Vojislav  Janjić,  Dušan 
Marković  i ministar  pravde  dr.  Lazar  Marković,  a od  demokrata 
dr.  Svetislav  Popović. 

Modruško-riječka  županija  (s  Kastvom  i s otokom 
Krkom)  brojila  je  72.447  izbornika,  od  kojih  je  glasovalo  45.335, 
i to:  22.335  za  Hrvatsku  republikansku  seljačku  stranku,  8778  za 
demokrate,  5947  za  rađikale,  4352  za  Jugoslavensku  nezavisnu 
stranku  (nosioc  liste:  dr.  Tomislav  Tomljenović),  2220  za  Hrvat- 
sku pučku  stranku,  a 1703  za  Jugoslavensku  nezavisnu  radničku 

stranku.  Izabrani  su  od  Hrvatske  republikanske  seljačke  stranke: 
Petar  Dobrinić,  dr.  Stjepan  Košutić,  Rudolf  Herceg,  Vinko  Lo- 
vreković  i dr.  Stanko  Šibenik,  a od  demokrata  dr.  Srđan  Budisav- 
Ijević. 


REZULTATI  IZBORA  U DALMACIJI,  BOSNI, 
HERCEGOVINI  I U BAČKOJ. 

U Dalmaciji  bijahu  god.  1923.  dva  izborna  okruga:  sje- 
verni i južni.  Sjeverni  je  okrug  birao  5,  a južni  10  narodnih  za- 
stupnika. Glasovima  Hrvatske  republikanske  seljačke  stranke 
izabrani  su  u južnoj  Dalmaciji:  Stjepan  Radić  kao  nosioc  liste, 
Tomo  Vojković  za  kotar  Imotski,  ing.  August  Košutić  za  Split  i 
Brač,  Josip  Kirin  za  Sinj,  dr.  Stjepan  Buć  za  Dubrovnik  i Korču- 
lu, dr.  Josip  Vandekar  za  Kotor  i Metković  i Rude  Baćinić  za 
Hvar  i Makarsku.  U južnoj  Dalmaciji,  koju  su  činili:  Split,  Sinj, 
Imotski,  Makarska,  Metković,  Dubrovnik,  Kotor  i otoci,  glasova- 
lo je  za  Hrvatsku  republikansku  seljačku  stranku  27.689  izborni- 
ka, za  radikale  9020,  za  demokrate  7447,  za  listu  dra  Ante  Trum- 
bića  5860,  za  prvu  zemljoradničku  listu  (nosilac  Franić)  5379,  za 
drugu  zemljoradničku  listu  (nosilac  dr.  Josip  Smodlaka)  6265,  za 
Hrvatsku  pučku  stranku  4783,  a za  invalidsku  listu  721.  Kako  je 
količnik  iznosio  6344,  sudjelovali  su  kod  diobe  mandata  osim 
Hrvatske  republikanske  seljačke  stranke  samo  radikali  i demo- 
krati, te  su  od  radikala  izabrani  Ljuba  Jovanović  i dr.  Komlje- 
nović,  a od  demokrata  dr.  Prvislav  Grisogono. 

Izborni  okrug  u Šibeniku  za  sjevernu  Dalmaciju  brojio 
je  52.029  izbornika,  od  kojih  je  glasovalo  35.655,  i to:  14.913  za 
Radikalnu  stranku,  10.414  za  Hrvatsku  republikansku  seljačku 
stranku,  4466  za  Hrvatsku  pučku  (klerikalnu)  stranku,  3474  za 
zemljoradnike,  a 2347  za  Demokratsku  stranku.  Za  narodne  su 
zastupnike  izabrani  radikali:  Ljuba  Jovanović,  ministar  vjera  u 
Beogradu,  dr.  Nikola  Novaković  (zvan  »Longo«),  liječnik  u Kninu, 
te  dr.  Uroš  Desnica,  odvjetnik  u Obrovcu,  a od  liste  Hrvatske  re- 
publikanske seljačke  stranke:  dr.  Mate  Drinković,  liječnik  i bivši 
ministar  u Zagrebu,  te  Mate  Goreta,  seljak  iz  Kadine  Glavice  kod 
Drniša. 

U Bosni  i Hercegovini  bijaše  sudjelovanje  kod  izbo- 
ra dosta  veliko,  jer  je  glasovalo  77  postol aka  svih  izbornika.  Mu- 
slimani su  u izbore  pošli  podijeljeni  u dva  tabora:  Spahin  i Ma- 

glajličev.  Pobjedu  je  iznio  dr.  Mehmed  Spaho,  jer  je  njegova 
lista  polučila  18  mandata,  dok  je  Maglajlić  ostao  bez  ijednoga. 
Niti  katolički  Hrvati  nisu  svuda  nastupili  jedinstveno  i složno. 
Tako  je  na  pr.  u Hercegovini  protiv  službene  liste  Hrvatske  repu- 
blikanske seljačke  stranke,  kojoj  bijaše  nosilac  Nikola  Preka, 
nastupio  s posebnom  listom  seljački  pjesnik  M.  Kordić,  premda  se 
i on  smatrao  -članom  HRSS.  U travničkom  pak  i sarajevskom 
okrugu  postavila  je  svoje  kandidate  također  Hrvatska  težačka 
stranka,  a u 4 izborna  kotara  još  i Hrvatska  pučka  stranka.  Obje 
ove  stranke  ostadoše  bez  mandata,  ali  su  svojim  nastupom  sma- 
njile uspjeh  Hrv.  republ.  seljačke  stranke.  Spahina  je  grupa  do- 
bila relativnu  večinu  svih  izabranih  zastupnika  u Bosni  i Hercego- 
vini, gdje  su  radikali  polučili  13  mandata,  srpski  zemljoradnici  7, 
Hrvatska  republikanska  seljačka  stranka  9,  a velikosrpska  stran- 
ka 1. 

Sarajevski  je  okrug  imao  77.357  izbornika,  od  kojih  je 
glasovalo  56.706,  i to:  27.516  za  Spahinu  grupu  Jugoslavenske  mu- 
slimanske organizacije,  13.795  za  radikale,  5775  za  Hrvatsku  repu- 
blikansku seljačku  stranku,  5476  za  srpske  zemljoradnike,  1109 
za  demokrate,  1047  za  Hrvatsku  pučku  stranku,  740  za  Hrvatsku 
«•  težačku  stranku,  409  za  socijaliste,  443  za  velikosrpsku  stranku,  a 
396  za  Maglajličevu  grupu.  Izborni  su  količnik  polučili  samo  mu- 
slimani i radikali,  te  je  kod  diobe  zapalo  5 mandata  Spahinu  gru- 
pu, a 2 radikale. 

Tuzlanski  je  okrug  brojio  103.848  izbornika,  od  kojih  je 
glasovalo  82.148,  i to:  30.851  za  Spahinu  grupu  Jugoslavenske  mu- 
slimanske organizacije,  14.419  za  radikale,  9944  za  srpske  zemljo- 
radnike, 8906  za  Hrvatsku  republikansku  seljačku  stranku,  7899 
za  velikosrpsku  stranku,  4658  za  Maglajličevu  grupu,  3629  za  de- 
mokrate, 1317  za  Hrvatsku  pučku  stranku,  a 525  za  socijaliste.  Od 
10  mandata  dobila  je  Spahina  grupa  5,  radikali  2,  zemljoradnici  1, 
Hrv.  republikanska  seljačka  stranka  1 (dr.  Juraj  Krnjević,  odnosno 
Mato  Špionjak)  i velikosrpska  stranka  1. 

Travnički  je  okrug  imao  76.258  izbornika,  od  kojih  su 
na  biralište  došla  53.793,  te  je  18.691  glasovalo  za  Hrvatsku  repu- 
blikansku seljačku  stranku,  13.870  za  Spahinu  grupu  muslimana, 
12.322  za  radikale,  4223  za  srpske  zemljoradnike,  1733  za  Maglaj- 
lićevu  grupu,  1231  za  Hrvatsku  pučku  stranku,  1134  za  Hrvatsku 
težačku  stranku,  436  za  demokrate,  a 133  za  vanstranačku  listu 
Popadića.  Od  7 mandata  polučila  je  Hrvatska  republikanska  se- 

ljačka  stranka  3,  Spahina  grupa  2 i radikali  2.  Od  HRSS  su  izabra- 
ni: Ivan  Radić  kao  nosioc  listine,  te  Ivo  Čelan  u Livnu  i Nikpla 
Turalija  u Bugojnu. 

Mostarski  je  okrug  imao  67.812  izbornika,  od  kojih  je 
glasovalo  54.137,  i to  10.200  za  Spahinu  grupu  muslimanske  orga-  • 
nizacije,  11.163  za  Kordićevu  listu  Hrvatske  republikanske  selja- 
čke stranke,  10.882  za  službenu  (Prekinu)  listu  Hrv.  republikan- 
ske seljačke  stranke,  8713  za  službenu  listu  radikala,  2160  za  Hr- 
vatsku pučku  stranku,  4479  za  posebnu  (Ivaniševićevu)  listu  rađi- 
kala,  5518  za  srpske  zemljoradnike,  a 588  za  demokrate.  Od  7 
mandata  dobila  je  Hrvatska  republikanska  seljačka  stranka  4,  i 
to  2 sa  službene  (Nikola  Preka  i dr.  Bariša  Smoljan)  i 2 s Kordi- 
ćeve  liste  (Kordić  i Mlinarević),  Spahina  grupa  muslimanske  orga- 
nizacije 2,  a službena  radikalska  lista  1 mandat. 

Bihaćki  je  okrug  brojio  43.905  izbornika,  koji  su  glaso- 
vali, i to  14.977  za  Spahiny  grupu  Jugoslavenske  muslimanske 
organizacije,  12.099  za  srpske  zemljoradnike,  10.450  za  radikale, 
2760  za  demokrate,  2352  za  Hrv.  republikansku  seljačku  stranku 
a 1267  za  Maglajlićevu  grupu  muslimana.  Od  6 izbornih  mandata 
polučila  je  Spahina  grupa  2,  radikali  2 i srpski  zemljoradnici  2. 

Banjalučki  je  izborni  okrug  imao  108.733  izbornika,  od 
kojih  su  glasovala  83.302  i to:  26.920  za  Radikalnu  stranku,  18.906 
za  zemljoradnike,  13.024  za  Jugoslavensku  muslimansku  organi- 
zaciju, 10.215  za  Hrvatsku  republikansku  seljačku  stranku,  5089 
za  Demokratsku  stranku,  3642  za  listu  prof.  Nikole  Zadra,  1362 
za  listu  Sulejmana  Salihagića,  1233  za  Hrvatsku  pučku  (klerikal- 
nu) stranku,  863  za  listu  Jovana  Stojantjvića,  771  za  listu  Ahmeta 
Šerića  (pristaša  Maglajlićeve  stranke),  1002  za  listu  Riste  Bogda- 
novića,  a 271  za  listu  dra  Franje  Nikića.  Za  narodne  su  zastup- 
nike izabrani  radikali:  Nikola  Pašić,  Stijepo  Kobasica,  ravnatelj 
»Srpske  riječi«  iz  Sarajeva,  Dušan  Subotić,  proto  iz- Bosanske  Gra- 
diške i Košta  Majkič,  eparhijski  referent  iz  Banje  Luke;  od  zem- 
ljoradnika: Jovan  Jovanović,  bivši  poslanik  kraljevine  Srbije  u 
Londonu  iz  Beograda,  Stanko  Miletić,  okružni  sekretar  Saveza 
zemljoradnika  i z Banjaluke,  i Milan  Đaković,  zemljoradnik  iz  Bre- 
zičana;  od  muslimana:  Hamzalija  Ajanović,  urednik  »Pravde«  iz 
Sarajeva,  te  Mustafa  beg  Kapetanović,  odvjetnički  perovođa  iz 
Dervente;  a od  Hrvatske  republikanske  seljačke  stranke:  Pavle 
Radić,  zadružni  činovnik  iz  Zagreba. 

Izborni  okrug  sudbenoga- stola  u Su b otići  imao  je  34.027 
izbornika,  od  kojih  je  glasovalo  22.666,  i to:  7416  za  Radikalnu 
stranku,  5374  za  hrvatske  Bunjevce,- 4054  za  Demokratsku  stranku, 
2729  za  listu  dra  Ive  Matića,  1435  za  listu  dra  Slavka  Šećerova, 
848  za  Njemačku  stranku,  523  za  listu  Lazara  Petrovića,  211  za 
listu  dra  Fedora  Nikića,  a 86  za  listu  zemljoradnika  Voje  Lazića. 
Za  narodne  su  zastupnike  izabrani  radikali:  dr.  Jovan  Radonjić, 
Marko  Jurić  i Joca  Vujić,  hrvatski  Bunjevci:  Blaško  Rajić  i dr. 
Franjo  Sudarević,  te  demokrat  dr.  Milan  Sekulić.  (U  Somboru  je 
izabran  bunjevački  Hrvat  Ivan  Evetović,  župnik  iz  Bača). 

POLITIČKI  RAZVOJ  POSLIJE  IZBORA  G.  1923. 

Radikali  su  kod  izbora  18.  ožujka  1923.  doživjeli  politički  ne- 
uspjeh, jer  je  od  312  narodnih  zastupnika  izabrano  samo  108  ra- 
dikala.  Ova  ih  je  činjenica  silno  iznenadila,  jer  su  u predratnoj 
Srbiji  uvijek  polučili  ogromnu  većinu,  kadagod  je  izbore  provodi- 
la Radikalna  stranka.  Naravno  da  su  radikali  odmah  našli  i razlog 
svojemu  neuspjehu.  »Srušili  su  nas  Hrvati  i Slovenci«,  govorili  su 
radikali.  »Bez  njih  bi  mi  imali  većinu,  jer  smo  na  izborima  pobi 
jedili  srpske  zemljoradnike  i demokrate«. 

Tako  se  kod  radikala  prvi  put  javila  misao  o »amputaciji«, 
t.  j.  da  se  iz  kraljevine  Srba,  Hrvata  i Slovenaca  izbace  sjevero- 
zapadni krajevi,  u kojima  živu  Hrvati  i Slovenci.  Mnogi  su  počeli 
na  zemljopisnoj  karti  krojiti,  što  se  sve  ima  odrezati.  Svi  su  bili 
jednoga  mnijenja,  da  svakako  treba  odcijepiti  cijelu  Sloveniju, 
jer  u njoj  ne  stanuju  Srbi.  Naprotiv  je  glede  Hrvatske  postojalo 
nekoliko  raznih  projekata.  Jedni  su  predlagali,  da  se  od  države 
odijeli  samo  uža  Hrvatska,  t.  j.  županije:  varaždinska,  zagrebačka, 
bjelovarsko-križevačka  i modruško-riječka.  Drugi  su  bili  spremni, 
da  toj  Hrvatskoj  dodaju  također  zapadni  dio  ličko-krbavske  žu 
panije,  dok  su  treći  bili  pripravni  odstupiti  i Slavoniju,  ali  bez 
Srijema.  U jednom  se  slagahu  svi  radikalski  »amputirci«,  da  naime 
nikako  ne  daju  Bosnu  i Hercegovinu,  koje  su  tobože  »čisto  srpske 
zemlje«;  isto  tako  ne  daju  Dalmaciju,  koja  će  »Velikoj  Srbiji« 
služiti  kao  izlaz  na  Jadransko  more. 

Dok  su  tako  radikali  raspravljali  o »amputaciji«,  dotle  je 
njihov  vođa  Nikola  Pašić  razmišljao  o tome,  kako  li  će  moći  sa- 
čuvati vlast  u svojoj  ruci.  On  je  dobro  zrtao,  da  ga  mrze  demo- 
krati, koje  mu  je  uspjelo  na  izborima  tako  slomiti,  da  ih  je  goto- 

vo  raspolovio.  Zato  je  Pašić  odlučio,  da  će  pokušati  pregovarati 
s Radićem,  jer  će  tako  stvoriti  vladinu  većinu,  koja  će  brojiti  180 
zastupnika. 

Međutim  se  i kod  Slovenaca  i kod  bosanskih  muslimana  po- 
javila želja  za  suradnjom  s Hrvatskom  republikanskom  seljačkom 
strankom.  I dr.  Antun  Korošec  i dr.  Mehmed  Spaho  uviđahu,  da 
ih  s Radićem  spaja  politička  borba  protiv  beogradskoga  centrali- 
zma uz  težnju,  da  se  Hrvatska,  Bosna  i Slovenija  održe  kao  po- 
sebne jedinice  unutar  države  Srba,  Hrvata  i Slovenaca.  Zato  su 
i Korošec  i Spaho  javili  Radiću,  da  dolaze  k njemu  u Zagreb  na 
pregovore  o stvaranju  »Federalističkoga  Bloka«. 

To  su  doznali  novinari,  koji  su  poslije  izbora  neprestano 
oblijetali  Stjepana  Radića.  Novinari  su  u Beograd  javili  i vijest 

0 dolasku  dra  Spahe  i dra  Korošca  u Zagreb,  što  je  dakako  proiz- 
velo senzaciju  u političkim  krugovima.  Beogradske  su  novine 
pisale,  da  je  već  stvoren  Federalistički  Blok,  našto  im  Radić  u 
svojem  tjedniku  »Slobodnom  Domu«  od  1.  travnja  1923.  odgo- 
vara: 

»Gotovo  je  i više,  nego  li  Federalistički  Blok.  Gotovo  je  to, 
da  Slovenci,  Hrvati  i Herceg-Bosna  sa  111  narodnih  zastupnika, 
s kojih  700.000  izbornika,  a s dobrih  5 milijuna  probuđenoga  i 
organiziranoga  naroda  idu  posve  složno  proti  beogradskom  cen- 
tralizmu zato,  da  se  ne  dijele  ni  Slovenija  ni  Hrvatska  ni  Herceg- 
Bosna;  zato,  da  ni  u Ljubljani  ni  u Zagrebu  ni  u Sarajevu  ne  vla- 
daju niti  Pašićevi  niti  ičiji  službenici;  zato  da  Slovenci  kao  narod, 

1 Hrvati  kao  narod,  a Herceg-Bosna  kao  posebna  historijska 

zemlja  imaju  sve  ono,  za  što  je  narod  sposoban,  pa  što  narod 
zahtijeva  i za  što  je  narod  glasovao  s dotle  još  neviđenom  slogom 
i oduševljenjem.«  ' . 

Radić  je  5.  travnja  1923.  pozvao  svoje  pristaše,  da  15.  trav- 
nja dođu  u Zagreb  na  veliku  skupštinu,  koja  će  se  održati  na 
Borongajskim  livadama,  jer  u gradu  nema  dosta  prostranoga  trga 
za  takovu  skupštinu.  Uz  poziv  na  tu  skupštinu  Hrvatske  republi- 
kanske seljačke  stranke  obara  se  Radić  u »Slobodnom  Domu«  na 
Nikolu  Pašića,  za  kojega  piše  i ovo: 

»Preuzeo  je  Pribićevićevu  batinašku  politiku,  pa  je  odmah 
počeo  provoditi  one  odredbe  Vidovdanskog  ustava,  koje  su  izme- 
đu Hrvata  i Srba  iskopale  dublji  jaz  i stvorile  veće  opreke,  nego 
li  je  kroz  stoljeća  mogla  učiniti  udružena  politika  austro-mad- 
žarsko-talijanska.  Zato  će  Pašić  doživjeti  nepomirljivu  borbu 

svih,  koji  su  protiv  toga.  Ali  i usprkos  tomu  Hrvati  ipak  i nadalje 
hoće,  žele  i traže  pravedan  i pošten  sporazum  sa  srpskim  naro- 
dom. Oni  drže,  da  je  taj  sporazum  odmah  moguć,  ali  ne  više  niti 
s Pašićem  niti  s radikalima.  Hrvati  će  svaku  surovu  silu  sa  strane 
Pašića  i radikala  suzbiti  snagom  svojega  duha,  neodoljivom  sna- 
gom svoje  seljaćke  republikanske  i čovječanske  politike.  Neka 
se  toj  politici  ne  rugaju  oni  u Beogradu,  jer  će  im  doskora  prisje- 
sti  njihov  podrugljivi  smijeh,  budući  da  će  sada  u naše  mirotvor- 
no republikansko  kolo  javno  i otvoreno  stupiti  također  šumadin- 
ski  i macedonski  i crnogorski  seljak.  Srpski  će  seljak  rame  uz 
rame  stati  uz  hrvatskoga  i uz  slovenskoga  seljaka.  Prelazimo 
preko  Pašića,  te  ćemo  se  pozdraviti  s Davidovićem,  ako  bude 
imao  srca  riješiti  se  Pribićevića.  Prelazimo  ravno  k srpskom  se- 
ljaku, ali  ne  kao  k bratu,  — jer  je  neumjesno  govoriti  o bratstvu, 
kad  nam  gospodski  Beograd  prijeti  krvlju  i pokoljima,*)  — nego 
kao  k čovjeku,  radniku  i mučeniku«. 

Iz  Beograda  je  9.  travnja  1923.  u Zagreb  došao  ministar  dr. 
Divo  Šupilo.  On  je  posjetio  profesora  dra  Rudolfa  Horvata,  koji 
ga  nikada  prije  nije  vidio  ni  poznavao.  Šupilo  je  rekao,  da  ga 
šalje  Nikola  Pašić,  koji  želi  stupiti  u pregovore  s Radićem  glede 
sastava  nove  vlade.  Pašić  je  pripravan  ustupiti  9 (dakle  polovicu 
svih)  ministarstava,  od  čega  bi  6 pripadalo  Hrvatskoj  republikan- 
skoj seljačkoj  stranci,  2 Slovencima,  a 1 bosanskim  muslimanima. 
Šupilo  je  Horvata  zamolio,  da  o tomu  obavijesti  Radića,  pa  da 
ga  uputi,  neka  eventualne  pregovore  vodi  s pokrajinskim  namje- 
snikom drom  Ernestom  Čimićem,  koji  je  za  tu  stvar  Pašićev  opu- 
nomoćenik. 

Horvat  je  nato  pošao  k Radiću,  koji  je  pristao  na  sastanak 
sa  Čimićem,  ali  je  Horvata  zamolio,  neka  sutradan  udesi  sastanak 
u svojoj  kući,  jer  bi  inače  novinari  odmah  opazili,  ako  Radić  pođe 
u bansku  palaču  ili  ako  Čimić  dođe  k Radiću.  Tako  se  Radić  10. 
travnja  sastao  sa  Čimićem  u Horvatovoj  kući,  gdje  su  razgovarali 
puna  3 sata.  Nato  je  Horvat  otpratio  Radića  u njegov  stan.  Putem 
mu  je  Radić  rekao:  »Ti  ćeš  u novoj  vladi  biti  ministar  prosvjete«. 
Horvat  je  Radiću  odvratio,  pokazavši  prstom  na  smetlara  pred 
zgradom  Obrtne  škole:  »Ako  bi  Hrvatskoj  bilo  od  koristi,  da  po- 


*)  Ovdje  Radić  cilja  na  beogradski  dnevnik  »Balkan«,  koji  je  tada  pisao: 
»Neka  Zagreb  vidi  svoje  ulice  malo  poprskane  krvlju  . . . Tko  bi  poslije  toga 
pokušao  da  se  buni,  ima  da  omasti  konopac!  To  je  najbolji  lijek  za  ozdrav- 
ljenje od  bolesti  separatizma«. 

mećem  ulice,  pripravan  sam  biti  smetlar.  Ali  za.  ministra  u Beo- 
grad ne  idem,  jer  bih  umro  od  stida  i žalosti.« 

Sutradan  su  u Beograd  po  Radićevoj  odredbi  došli  narodni 
zastupnici  dr.  Vlatko  Maček  i dr.  Juraj  Krnjević.  Oni  su  tamo 
razgovarali  s radikalima,  naročito  s Ljubom  Jovanovićem,  koji 
je  poslije  toga  otišao  u kraljevski  dvor,  da  o tom  obavijesti  kralja. 
Nato  je  Pašić  odredio,  da  u Zagreb  na  pregovore  s Radićem  pođu 
Marko  Đuričić  kao  predsjednik  zastupničkoga  kluba  Radikalne 
stranke  i dr.  Vojislav  Janjić  kao  tajnik  glavnog  odbora  Narodne 
radikalne  stranke. 

»MARKOV  PROTOKOL«. 

Marko  Đuričić  i dr.  Vojislav  Janjić  posjetiše  12.  travnja 
1923.  Stjepana  Radića,  s kojim  su  razgovarali  preko  jedan  sat. 
Radić  ih  je  obavijestio,  da  su  u Zagreb  stigla  četiri  slovenska  i tri 
muslimanska  zastupnika  pod  vodstvom  svojih  predsjednika 
dra  Antuna  Korošca  i dra  Mehmeda  Spahe.  Kako  je  Hrvatska 
republikanska  seljačka  stranka  već  sa  Slovencima  i muslimanima 
zaključila  Federalistički  Blok,  mogu  se  daljnji  pregovori  voditi 
samo  između  radikala  i toga  Bloka.  Tako  su  u petak  13.  travnja 
održana  dva  duga  sastanka  — jedan  prije  a drugi  poslije  podne. 
Sastancima  je  prisustvovao  također  narodni  zastupnik  Blaško 
Rajić  u ime  Bunjevaca  iz  Bačke. 

Na  tim  je  sastancima  — na  prijedlog  Stjepana  Radića  — za- 
ključeno ovo:  Narodni  zastupnici  Hrvatske  republikanske  selja- 
čke stranke  ne  će  poći  u Narodnu  skupštinu,  da  ostanu  vjerni  svo- 
joj dotadašnjoj  taktici.  Naprotiv  će  zastupnici  bosanskih  musli- 
mana i Koroščeve  Slovenske  ljudske  stranke  poći  u Beograd,  ka- 
mo će  doći  i 3 hrvatska  bunjevačka  zastupnika  iz  Bačke,  koji  će 
se  priključiti  Koroščevu  klubu.  Ovi  će  zastupnici  u Narodnoj 
skupštini  činiti  centrum  (središte)  između  radikala  i opozicije. 
Pašić  neka  sastavi  homogenu  vladu  od  samih  radikala,  jer  dr. 
Korošec  i dr.  Spaho  sa  svojim  zastupnicima  ne  ulaze  u vladu,  nego 
će  samo  kontrolirati  njezin  rad,  koji  ima  biti  pošten  i pravedan. 
Opaze  li,  da  radikalska  vlada  čini  nasilja  ili  korupciju,  složit  će  se 
s opozicijom  i srušit  će  takvu  vladu. 

> ' Za  uzvrat,  što  će  Pašiću  omogućiti  čistu  radikalsku  vladu, 
traži  Radić,  da  se  ne  provede  onaj  dio  Vidovdanskog  ustava,  koji 
govori  o diobi  države  na  oblasti.  Čim  će  Pašić  početi  parcelirati 

hrvatske  zemlje  na  one  oblasti,  kakve  je  beogradska  vlada  — 
inicijativom  Svetozara  Pribićevića  — zaključila  26.  travnja  1922., 
naložit  će  Radić  narodnim  zastupnicima  Hrvatske  republikanske 
seljačke  stranke,  da  u punom  broju  pođu  u Beograd,  gdje  će  opo- 
ziciji u Narodnoj  skupštini  omogućiti  pad  radikalske  vlade. 

Nato  je  u četiri  primjerka  sastavljen  protokol  (zapisnik),  u 
kojem  su  nanizani  stvoreni  zaključci.  Protokol  su  potpisali  pri- 
sutni radikali,  muslimani,  Slovenci,  Blaško  Rajić  i nekoliko  člano- 
va Hrvatske  republikanske  seljačke  stranke.  Kako  je  prvi  potpi- 
sao Marko  Đuričić,  kao  po  godinama  najstariji  od  svih  prisutnih 
narodnih  zastupnika,  rekao  je  Radić,  neka  se  taj  spis  zove  »M  a r- 
k o v protokol«.  Po  jedan  primjerak  »Markova  protokola« 
dobili  su  Radić,  dr.  Spaho,  dr.  Korošec  i radikalski  izaslanici. 

Iza  toga  je  slijedio  neobvezatan  razgovor  prisutnih  narodnih 
zastupnika.  Tom  je  prigodom  zaključeno,  da  se  sadržaj  »Markova 
protokola«  ne  će  objaviti.  Nato  je  dr.  Rudolf  Horvat  primijetio, 
da  će  za  taj  sadržaj  sigurno  doznati  Svetozar  Pribićević,  s kojim 
dr.  Vojislav  Janjić  podržaje  prijateljske  veze.  Janjić  se  tobože 
našao  povrijeđen,  te  je  pozivom  na  svoje  svećeničko  zvanje  obe- 
ćao, da  više  ne  će  politički  surađivati  s Pribićevićem  niti  će  mu 
priopćiti  sadržaj  »Markova  protokola«. 

Mnogobrojni  su  novinari  tražili  od  Radića  i drugih  narodnih 
zastupnika  komunikej  za  svoje  novine.  Nato  im  je  Radić  spora- 
zumno s radikalima  dao  ovo  »Saopćenje  o vijećanju  izaslanika 
Narodne  radikalne  stranke  sa  predstavnicima  naroda  hrvatskoga 
i slovenskoga  i Jugoslavenske  muslimanske  organizacije«: 

»Predsjednik  poslaničkog  kluba  i sekretar  glavnog  odbora 
Narodne  radikalne  stranke  gospoda  Marko  Đuričić  i dr.  Vojislav 
Janjić  sastali  su  se  najprije  na  poldrugsatni  razgovor  sa  pred- 
sjednikom Hrvatske  republikanske  seljačke  stranke  g.  Stjepanom 
Radićem,  pa  je  utvrđeno,  da  kako  Narodna  radikalna  stranka 
tako  i Hrvatska  republikanska  seljačka  stranka  smatraju  i potre- 
bnim i mogućim,  da  se  međusobna  sporna  pitanja  između  Hrvata 
i Srba  riješe  uzajamnim  sporazumom. 

Zatim  su  obadva  izaslanika  NRS  sa  predsjedništvom  HRSS, 
te  sa  četvoricom  izaslanika  Slovenske  ljudske  stranke  i s trojicom 
izaslanika  Jugoslavenske  muslimanske  organizacije  održali  dva 
odulja  razgovora,  u kojima  je  konkretizirano  više  točaka,  koje  bi 
se  imale  izvršiti  kao  preduvjet  sporazuma,  a koje  po  naravi  stvari, 

— jer  se  tiču  promjene  režima  u duhu  ustavnosti  i zakonitosti, 
te  popravka  administracije  u duhu  samouprave,  — može  najla- 
glje  riješiti  homogena  vlada  Narodne  radikalne  stranke. 

Prema  sporazumu  u ovoj  glavnoj  praktičnoj  stvari  udešeno 
je  i držanje  svih  zastupnika  spomenutih  stranaka  kod  otvorenja 
Narodne  skupštine  dne  16.  travnja  ove  godine.  Zaključeno  je,  da 
se  razgovori  nastave  u svrhu  definitivnoga  sporazuma«. 

Iz  ovoga  su  saopćenja  novinari  doznali  stvarno  samo  to,  da 
će  radikali  i nadalje  ostati  sami  na  vlasti  u Beogradu.  To  se  zna- 
tiželjnim novinarima  činilo  premalo.  Zato  su  na  večer,  kada  su 
radikali  otputovali  u Beograd,  salijetali  Stjepana  Radića,  da  im 
dade  više  obavijesti.  Radić  je  popustio  nagovaranju,  te  je  novi- 
narima diktirao  ovo: 

»Tečajem  rasprava,  koje  su  vođene  u četvrtak  i petak  (12. 
i 13.  travnja),  mi  smo  Hrvati  naglasili,  da  smo  se  htjeli  uvjeriti, 
je  li  Radikalna  stranka  drži,  da  je  za  nju  dobro,  ako  ona  ipak 
upotrijebi  silu  za  slučaj,  da  ne  dođe  do  sporazuma,  pa  je  li  drži, 
da  je  stvarna  slabost,  ako  bi  se  utekla  sili.  Nato  su  predstavnici 
Radikalne  stranke  Đuričić  i dr.  Janjić  odgovorili,  da  Radikalna 
stranka  ima  davne  slobodarske  tradicije  i parlamentarna  načela, 
te  svaku  upotrebu  sile  smatra  nesrećom. 

Mi  smo  nato  upozorili,  da  ako  bi  došlo  do  obnove  radikal- 
sko-demokratske  koalicije  tako,  da  u Demokratskoj  stranci  odlu- 
čuje Pribićević,  (za  koga  Đuričić  i Janjić  tvrde,  da  u demokrat- 
skom zastupničkom  klubu  ima  većinu  sa  svojih  30  pristaša),  — u 
tom  bi  slučaju  Hrvati  to  smatrali  provokacijom,  te  bi  svoju  opo- 
ziciju nastavili  pooštrenim  metodama  do  najskrajnijih  granica. 

Glede  demokrata  — bez  obzira  na  to,  koliko  ima  među  nji- 
ma »desničara«,  t.  j.  Pribićevićevih  pristaša,  — izjavili  smo,  da  bi 
s njima  bio  naš  sporazum  idejno  lakši,  nego  li  s radikalima,  ali 
stvarno  teži,  i to  prvo  zato,  što  su  demokrati  kod  Srba  u manjini, 
a drugo  zato,  jer  g.  Davidović  zamjera  g.  Pašiću,  što  je  on  za  tri 
naroda,  dok  je  Pašić  u stvari  za  srpski  narod,  kako  smo  i mi  logi- 
čno za  hrvatski  narod.  Po  tome  vidimo,  da  je  kod  Davidovića 
nastala  recidiva  na  gore,  pa  da  on  kani  preuzeti  Pribićevićevu 
ulogu,  i to  ne  samo  ulogu  branitelja  države,  — što  bi  se  dalo 
razumjeti,  — nego  i ulogu  branitelja  službenoga  narodnog  jedin- 
stva, o kojemu  je  narod  kod  izbora  kazao  svoju  riječ.  Narod  je 
naime  odbio  to  gledište. 

Najviše  se  je  raspravljalo  o promjeni  režima,  i to  u smislu 
čovječnosti,  ustavnosti  i zakonitosti,  te  o promjeni  administracije 
u smislu  samouprave.  I Slovenci  i muslimani  i mi  Hrvati  naveli 
smo  čitav  niz  strašnih  činjenica,  i to  takvih  nečovještva  i bezako- 
nja, da  su  se  radikalski  izaslanici  uistinu  potresli.  To  je  n.  pr. 
uredovanje  žandarmerije  kod  nas,  gdje  ona  vrši  funkcije  admini- 
strativne, sudbene  i financijske,  i to  ne  kao  asistencija  nadležnih 
upravnih,  sudskih  i financijalnih  činovnika,  a kraj  toga  je  u 
disciplini  podvrgnuta  samo  vojničkim  vlastima. 

Ovo  je  kod  radikalskih  delegata  izazvalo  užas  i zgražanje, 
naročito  pak,  kada  smo  im  dokazali,  da  je  u Hrvatskom  selu  kod 
Topuskoga  nedavno  u jednoj  noči  16  oružnika  pod  vodstvom 
jednoga  časnika  provalilo  u 15  kuća,  gdje  je  na  smrt  isprebijalo 
oko  stotinu  osoba.  Oružnici  su  tamo  ljude  svlačili  do  gola,  te  ih 
postavili  između  bajuneta,  pa  ih  silili  ljubiti  bajunete,  jer  da  im 
je  to  i Bog  i kralj  i republika. 

Mnogo  je  bilo  razgovora  o gospodarskim  i prometnim  pita- 
njima, naročito  pak  o nacrtu  za  izgradnju  i dopunjenje  željezničke 
mreže,  kako  je  to  prošle  godine  izradio  kongres  jugoslovenskih 
inžinira  i arhitekata  u Sarajevu.  Predsjednik  Hrvatske  republi- 
kanske seljačke  stranke  upozorio  je,  da  on  i cijela  njegova  stranka 
ovaj  nacrt  usvaja  kao  sastavni  dio  svojega  aktuelnoga  gospodar- 
skoga programa. 

U raspravi  o kulturnim  i gospodarskim  pitanjima  najživlje 
sudjelovahu  Slovenci,  muslimani  i bunjevački  zastupnik  pop 
Blaško  Rajić.  Za  politički  je  postupak  prihvaćen  prijedlog  dra 
Vlatka  Mačeka.  Taj  će  prijedlog  biti  proglašen  na  skupštini  u 
Borongaju. 

Oba  su  radikalska  zastupnika  — naročito  pak  dr.  Janjić,  taj- 
nik radikalskoga  odbora,  — na  svaku  stvar  odgovarali,  tumačili, 
raznjašavali  i davali  često  tako  važne  i zgodne  izjave,  da  je  napo- 
kon — iza  dosta  velike  napetosti  i gotovo  potpunog  nepovjerenja 
— nastalo  očevidno  približenje. 

Svi  učesnici  ovih  rasprava  uvijek  su  zajednički  objedovali 
i večerali.  Zajednički  su  se  na  Mirogoju  poklonili  hrvatskim  pre- 
poroditeljima, te  Preradovieu,  Šenoi,  Račkomu  i srpanjskim  žrtva- 
ma. Mirogoj  je  naročito  na  Slovence  učinio  vanredan  utisak,  a dr. 
Janjić  je  uvjeravao,  da  takova  groblja  nemaju  ni  Genova  ni  Mi- 
lano, pa  valjda  ni  cijeli  svijet. 


170 


Sjednica  narodnih  zastupnika  HRSS  14.  travnja  1923. 


Tom  je  prigodom  predsjednik  Hrvatske  republikanske  se- 
ljačke stranke  protumačio  socijalni  momenat  u razvoju  hrvatske 
kulture.  On  je  upozorio,  da  su  svi  spomenuti  velikani  sa  socijal- 
noga gledišta  upravo  preteče  seljačkoga  pokreta  u Hrvatskoj. 

Zatim  su  svi  pošli  u šestinsku  dolinu,  gdje  su  posjetili  grob 
dra  Ante  Starčevića.  Tamošnja  je  okolica  učinila  na  Slovence 
neizbrisiv  dojam.  Napokon  su  posjetili  i Radičevu  vilu,  koja  je 
kod  izbora  18.  ožujka  služila  protivnicima  kao  korteško  sredstvo. 

Na  koncu  svojega  komentara  predsjednik  je  Hrvatske  re- 
publikanske seljačke  stranke  posebno  naglasio  i podcrtao,  da  je 
potanko  preciziran  zaključak  o nastavku  pregovora«. 

SJEDNICA  NARODNIH  ZASTUPNIKA  HRSS. 

U Zagrebu  se  14.  travnja  1923.  sastalo  65  narodnih  zastup- 
nika Hrvatske  republikanske  seljačke  stranke.  Sjednica  je  odr- 
žana u krasnoj  ovalnoj  dvorani  palače,  koju  je  godine  1882.  na 
Zrinskom  trgu  broj  12  sagradio  veleposjednik  Ljudevit  barun 
Vranicani,  a koja  je  godine  1923.  pripadala  rodoljubnom  veletršcu 
Milanu  Prpiću. 

Na  sjednicu  su  došli  narodni  zastupnici:  Stjepan  Radić,  dr. 
Vlatko  Maček,  Josip  Predavec,  dr.  Rudolf  Horvat,  Juro  Valečić, 
dr.  Stjepan  Košutić,  Vinko  Trnjar,  dr.  Juraj  Krnjević,  Petar  Ru- 
san,  dr.  Ivan  Pernar,  Mato  Jagatić,  dr,  Ljudevit  Kežman,  Ivan 
Robić,  dr.  Ante  Adžija,  Eda  Marković,  dr.  Stjepan  Ortner,  Franjo 
Malčić,  dr.  Stanko  Šibenik,  Andrija  Tuličić,  dr.  Nikola  Nikić,  Ivan 
Bartolović,  Filip  Lakuš,  Fabijan  Vidaković,  Luka  Medač,  Mijo 
Stuparić,  Franjo  Rafaj,  Tomo  Jalžabetić,  Fran  Škrinjar,  Martin 
Crnčić,  Franjo  Pancer,  Josip  Čižmeković,  Blaž  Šalamon,  Stjepan 
Uroić,  Stjepan  Dombaj,  Stanko  Miklaušić,  Marko  Došen,  Karlo 
Brkljačić,  Jakob  Schoblocher,  ing.  August  Košutić,  Nikola  Srdo- 
vić,  Juraj  Žnidarić,  Ivo  Čaldarević,  Nikola  Ovanin,  Ilija  Marti- 
nović,  Mato  Babogredac,  Stjepan  Klaić,  Rudolf  Herceg,  Karlo 
Kovačević,  Petar  Dobrinić,  Vinko  Lovreković,  Mato  Špionjak, 
Ivan  Radić,  Nikola  Preka,  Tomo  Vojković,  dr.  Bariša  Smoljan, 
Pavle  Radić,  Ivo  Čelan,  Rude  Baćinić,  dr.  Stjepan  Buć,  Josip 
Kirin,  Mato  Goreta,  dr.  Josip  Vandekar,  Stjepan  Čižmešija,  Jakob 
Hrupić  i dr.  Đuro  Basariček. 

Radić  je  prije  podne  bio  na  sjednici  ugodno  raspoložen,  te 
je  veselo  pripovijedao,  što  li  je  Sve  jučer  i prekjučer  razgovarao 

s radikalima.  Potanko  je  zastupnicima  protumačio  sadržaj  »Mar- 
kova protokola«.  Nato  se  raspravljalo  o tomu,  hoće  li  u zastup- 
nički klub  Hrvatske  republikanske  seljačke  stranke  biti  primljeni 
narodni  zastupnici  Kordić,  Mlinarević  i dr.  Drinković,  koji  su 
izabrani  glasovima  izbornika  HRSS. 

Sjednica  je  nastavljena  poslije  podne,  ali  u posve  drugom 
raspoloženju.  Radić  je  donio  popodnevni  dnevnik,  u kojemu  ga 
je  razočarala  vijest,  da  je  dr.  Vojislav  Janjić,  čim  je  jutros 
stigao  u Beograd,  odmah  pošao  u klub  demokratske  stranke,  gdje 
je  Svetozaru  Pribićeviću  izvijestio  o razgovorima,  koje  su  radikali 
12.  i 13.  travnja  vodili  u Zagrebu,  te  o sadržaju  »Markova  proto 
kola«,  premda  je  taj  sadržaj  imao  — po  svojoj  obvezi  — čuvati 
kao  političku  tajnu. 

»Ti  si  imao  pravo«,  reče  Radić  dru  Rudolfu  Horvatu,  »kada 
si  jučer  popu  Janjiću  izjavio,  da  nije  vrijedan  našeg  povjerenja. 
A kad  je  takav  karakter  tajnik  glavnog  odbora  Radikalne  stranke, 
tko  će  onda  moći  vjerovati  radikalima?« 

Kada  su  prisutni  narodni  zastupnici  doznali  za  nastavak 
Janjićevih  veza  sa  Pribićevićem,  počeli  su  glasno  govoriti  protiv 
suradnje  Hrvatske  republikanske  seljačke  stranke  s Narodnom 
radikalnom  strankom.  Radić  ih  je  mirio,  da  »Markov  protokol«  ne 
znači  nikakvu  suradnju,  pa  da  se  Slovenci,  muslimani  i Bunjevci, 
koji  će  poći  u Narodnu  skupštinu,  mogu  složiti  s ostalom  opozici- 
jom, te  srušiti  radikalsku  vladu,  ako  bi  pokušala  raditi  drukčije, 
nego  li  su  se  njezini  izaslanici  obvezali  »Markovim  protokolom.« 

Sutradan  je  Radić  na  velikoj  skupštini  u Borongaju  o za- 
ključcima, koje  su  stvorili  zastupnici  Hrv.  republikanske  seljačke 
stranke,  izvijestio  narodu  ovako: 

»Najprije  je  pročitan  zapisnik,  koji  su  potpisali  predstavnici 
naroda  hrvatskoga,  predstavnici  naroda  slovenskoga,  zastupnici 
Jugoslavenske  muslimanske  organizacije  i izaslanici  narodne  Ra- 
dikalne stranke.  U tom  je  zapisniku  točno  navedeno,  što  imadu 
načiniti  Pašić  i beogradska  vlada,  da  se  istom  počne  sporazumije- 
vati. To  su  preduvjeti  sporazuma,  preduvjeti  mira,  i dok  se  ti  ne 
ispune,  ne  sporazumijevamo  se  i ne  razgovaramo  prije.  Što  je  to, 
potanko  vam  ne  možemo  reći,  jer  Srbi  nisu  pristali  na  to,  ali  je 
izvješteno  novinstvo  i sad  vas  izvješćujem,  da  su  tamo  dvije 
stvari:  ima  se  taj  današnji  sistem  ili  vlada  promijeniti  u duhu 
čovječanstva,  ustavnosti  i zakonitosti.  Priznali  su  nam  dakle  u 
onom  času,  da  je  ova  vlada  neustavna  i nezakonita.  Što  se  ima 

učiniti  u Hrvatskoj  i Slavoniji,  Bosni  i Vojvodini,  to  je  tamo  po- 
tanko napisano.  Za  Hrvatsku  sam  ja  diktirao,  za  Sloveniju  Ko- 
rošec  i Brejc,  za  Bosnu  Spaho,  za  Vojvodinu  Blaško  Rajić.  To  je 
odmah  napisano  i potpisano,  zato  imaju  izvršiti  što  prije  to 
bolje.  A kad  to  svrše,  onda  se  možemo  razgovarati  o sporazumu. 
Što  se  još  ima  učiniti?  Ima  se  promijeniti  uprava,  tako  da  narod 
u njoj  odlučuje.  I na  to  su  pristali.  To  su  pismo  odnijeli  jedno  u 
Beograd,  jedno  Korošcu  u Ljubljanu,  jedno  Spahu  u Bosnu,  a je- 
dno je  kod  nas.  Ono  beogradsko  pismo  ima  Pašić  u džepu.  Neka 
ga  ima,  ako  ga  srcu  primi,  dobro  za  njega  i za  nas.  To  je  prva 
vijest.  Drugo:  Mi  smo  jučer  na  sjednici  raspravljali,  što  ćemo 
s Drinkovićem,  s Kordićem  i Mlinarevićem,  koje  su  izabrali  naši 
ljudi,  republikanci,  hrvatski  seljaci,  u uvjerenju  da  su  oni  naši. 
Stvorili  smo  ovaj  zaključak:  ova  su  trojica  ljudi  u politici  nepo- 
šteni. Drinković  zato,  jer  je  prijevarom  postao  kandidat,  a isto  tako 
i Mlinarević  i Kordić,  pa  smo  stvorili  zaključak,  da  stranka  i klub, 
koji  s njima  budu  u društvu,  nema  sa  70  hrvatskih  zastupnika  ni- 
kakova  općenja.  Neka  budu  divljaci,  što  i jesu.  Možda  oni  na- 
prave svoj  .klub,  i baš  će  to  biti  fino  trojstvo.  Treći  je  zaključak 
ovo:  naš  odbor  za  sporazum  se  sastaje  sutra  i sve  će  raspraviti, 
što  je  potrebno,  da  predloži  Srbima,  ako  dođu  u Zagreb,  a ako 
ne  dođu,  mi  u Beograd  ne  ćemo.  Ali  ću  vam  još  nešto  reći:  Ako 
bi  vidjeli,  da  su  počeli  divljati  kao  Turci,  i da  hoće  da  nam  navale 
nove  milijarde  zajma,  ili  da  naprave  novi  dug,  ili  čak  da  nas  uvuku 
u rat,  onda  će  nas  70  doći  u Beograd  kao  grom,  to  im  osujetiti  i 
vratiti  se  natrag  u Zagreb.« 

BORONGAJSKA  SKUPŠTINA  HRVATSKE 
REPUBLIKANSKE  SELJAČKE  STRANKE. 

Kiša  je  počela  padati  već  14.  travnja  1923.,  a lijevala  je  kao 
iz  kabla  cijelu  narednu  noć.  Ipak  to  nije  osujetilo  dolazak  pristaša 
Hrvatske  republikanske  seljačke  stranke  na  skupštinu  u Zagreb. 
Seljaci  iz  Posavine  i Zagorja  pješačili  su  gotovo  cijelu  noć.  Je- 
dnako su  noćni  odmor  izgubili  oni  Hrvati,  koji  su  iz  Podravine 
i Slavonije  putovali  u prepunjenim  vagonima.  Na  skupštinu  je 
došlo  mnogo  ljudi  iz  Bosne,  Banovine,  Pokuplja,  Moslavine,  Pri- 
morja i Gorskoga  kotara,  a daleko  najviše  iz  Zagreba  i okolice 
zagrebačke. 

Premda  je  i u jutro  15.  travnja  padala  kiša,  ipak  se  na  Zrin- 
skom  i Jelačićevom  trgu  sastavila  golema  povorka,  koja  je  kretala 
kroz  Jurišićevu,  Draškovićevu  i Vlašku  ulicu  prema  Maksimiru, 
zakrenuvši  pred  njim  na  desno  do  predgrađa  Borongaja.  Ovamo 
su  jurili  također  brojni  automobili  i fijakeri,  koji  su  dovažali  imu- 
ćnije Zagrepčane  pa  domaće  i strane  novinare.  Po  sudu  nepristra- 
nih ljudi  sabralo  se  na  borongajskim  livadama  oko  80.000  ljudi.  Sva- 
kako je  to  bila  najveća  politička  skupština,  koja  je  dotle  održana 
u Hrvatskoj.  A sav  je  taj  narod  — premda  već  izmučen  hoda- 
njem — puna  tri  sata  stajao  tako  reći  u močvari.  Mjestimice  je 
na  livadi  bilo  toliko  vode,  da  je  ljudima  sezala  do  gležnja.  Pa  ipak 
su  prisutni  hrvatski  rodoljubi  sve  to  podnijeli  od  želje,  da  vide 
i čuju  svojega  obožavanoga  vođu.  R a d i ć je  na  toj  skupštini  iz- 
rekao ovaj  govor': 

Hrvatski  republikanski  narode!  Braćo,  seljaci  i radnici,  go- 
spodo građani!  Svi  znate,  — a koji  ne  znate,  sada  ćete  čuti,  — da 
je  napokon  predsjednik  beogradske  vlade  g.  Pašić  spoznao,  da 
osim  nekoga  Radića  postoji  hrvatski  narod,  a osim  hrvatskog  na- 
roda da  postoji  nešto  više.  To  još  nije  poznato,  a to  će  spo- 
znati, da  postoji  hrvatska  narodna  snaga,  — ona  duhovna  snaga, 
kojom  je  prije  trista  i pedeset  godina  pogaženi  kmet  Matija 
Gubec  stupio  više,  nego  li  je  Sljeme,  više,  nego  što  je  Himalaja; 
stupio  je  na  prve  vrhove,  stupio  je  na  vrhunac  čovječanstva  i 
pravednosti  onda,  kad  su  gospoda  mislila:  Ja  sam  gospod  i Bog 
tvoj,  350  godina  vladala  je  kojekakva  vlada  i sila.  Ta  snaga  duha, 
ta  snaga  čovječanske  misli,  ona  je  danas  s hrvatskim  narodom, 
i jer  je  ta  snaga  poslije  svjetskoga  rata  mirotvorna,  koja  stva- 
ra, a ne  ruši,  koja  skuplja,  a ne  razdružuje,  koja  podiže,  a ne 
gazi,  hrvatsko  je  narodno  zastupstvo  poslalo  sutra  osam  dana 
u Beograd  prve  svoje  poruke,  prve  svoje  upite:  jeste  li  se  opa- 
metili barem  toliko,  da  znate,  da  se  nad  Hrvatskom  ne  može  vla- 
dati silom?  Mi  time  nismo  pitali,  hoćete  li  se  odreći  sile,  jer 
znamo,  da  sva  ta  gospoda  luduju.  Oni  se  sile  odreći  ne  mogu, 
toliko  oni  nisu  čovječanski,  toliko  nisu  pametni;  ali  su  isku- 
stvom naučili,  da  se  nad  Hrvatskom  ne  može  vladati  silom. 
Ljuba  Jovanović,  mozak  te  radikalne  stranke,  na  taj  upit:  hoćete 
li  i nadalje  vladati  u Hrvatskoj  silom,  odgovorio  je  jednom  stra- 
hovitom optužbom  na  našu  gospodu,  koja  su  se  digla  do  naroda  i 
protiv  naroda.  Kazao  je:  Mi  vam  nismo  krivi,  mi  Srbijanci,  na- 
ročito ja.  Mi  smo  znali,  da  u Hrvatskoj  postoji  jedan  narod. 

i znali  smo,  da  se  hrvatski  narod  nije  odrekao  svoga  imena, 
svoje  prošlosti,  svoga  duha  i svoje  budućnosti.  Ali  je  došao  vaš 
Trumbić,  došao  je  vaš  Drinković,  došli  su  Smodlake,  došao  je  vaš 
Tomljenović  i oni  su  kazali  »Mi  Hrvati  hoćemo  biti  Jugoslaveni, 
hoćemo  biti  vaši,  a ne  svoji,  jer  onda  smo  istom  svoji,  kad  smo 
vaši.«  A mi  smo  to  jedva  dočekali.  I tako  smo  se  udružili.  Mi 
više  ne  možemo  tako  lako  natrag.  Magarac  jedan,  kaže  »natrag«. 
On  se  zbunio,  — a nismo  li  mi  prije  dvije  godine  s dvjesta  i tri- 
deset hiljada  izbornika  kazali,  da  smo  hrvatski  narod  i da  smo 
hrvatska  država.  Ako  mu  je  to  malo,  osamnaestoga  prošloga  mje- 
seca kazali  smo  sa  480.000  izbornika,  da  su  Slovenci  slovenski 
narod,  Hrvati  da  su  hrvatski  narod,  a Bosna  da  hoće  biti  svoja. 
Ljuba  Jovanović  je  tu  pokazao,  da  je  pametan,  ali  da  je  politički 
magarac. 

Braćo!  Mi  nemamo  posla  s državnicima,  koji  osjećaju  za  so- 
bom duh  naroda,  nego  s državnicima  i političarima,  koji  se  osla- 
njaju na  oštricu  bajuneta.  I neka  se  oslone  do  kraja,  vidjet  ćete, 
šta  će  biti.  Zato,  kad  su  došli  k nama  u Zagreb  radikali,  u dva 
dana  razgovora  najviše  smo  razgovarali  o tome,  hoće  li  se  oni 
odreći  sile,  hoće  li  jednom  spoznati,  da  ih  sila  vuče  u propast, 
a nas  u nepriliku.  Gdje  je  ta  sila,  koja  nas  može  upropastiti? 
To  bi  mogao  biti  samo  sudnji  dan  i nitko  drugi.  1 kad  smo  dva 
dana  govorili,  onda  su  napisali  i potpisali:  Narodna  radikalna 
stranka  za  sve  međusobne  odnošaje  ne  će  nigdje  upotrijebiti  sile, 
nego  sporazum.  Čim  su  potpisali  ovo,  odmah  im  je  bilo  žao.  Kad 
su  došli  u Beograd,  taj  dokumenat  turio  je  u džep  g.  Pašić  i po- 
kazao ga  trojici  do  četvorici.  Cijeli  svijet  danas  tako  misli,  da  je 
sila  nesreća  i da  se  sila  upotrebljava  onda,  ako  drugo  ne  može 
biti.  Mi  dolazimo  četiri  godine  s prijedlogom:  sporazum  iskren 
i pošten  i pravedan.  A oni  misle,  da  sporazum  znači  biti  Srbin 
i ne  samo  Srbin,  oni  misle  da  sporazum  znači,  da  najprije  cijeli 
narod  digne  tri  prsta  u znak,  da  odstupa  od  svoga  uvjerenja  i 
priznaje  nametnuto  kraljevstvo.  Mi  se  možemo  sporazumjeti,  što 
će  biti  s tim  kraljevstvom,  kakovu  ćemo  mu  zadaću  dati  naro- 
čito u međunarodnim  odnošajima.  To  sve  može  biti,  ali  nikad 
više  ne  će  biti  kraljevska  vlada  u Zagrebu.  Kraljevske  vlade  u 
Zagrebu  republikanski  narod  ne  može  i ne  će  priznati.  Kralj  može 
biti  znak  naše  međunarodne  zajednice;  ako  to  ugovorimo,  to  može 
biti.  Ali  da  u Zagrebu  bude  kraljevska  vlada  i da  mi  toj  kraljev- 

skoj  vladi  dajemo  soldate,  pa  da  mi  dajemo  soldate  i vojsku 
kralju,  koga  mi  nismo  izabrali,  o tome  nema  debate. 

Hrvatski  narode!  Četiri  su  godine  prošle,  otkada  mi  govori- 
mo i pišemo.  Oni  misle,  da  mi  govorimo  jedno  vama,  a drugo 
njima,  jer  su  sami  tako  naučeni.  Oni  misle,  da  u novinama  pišemo 
samo  za  vas,  jer  ste  masa,  a da  vođe  nešto  drugačije  misle.  Sad 
su  se  uvjerili,  da  za  nas  fotelji,  osobito  beogradski,  ne  vrijede  ni 
koliko  najjednostavniji  šoštarski  stolac.  Šoštar  na  svom  stolcu 
pravi  cipele  za  sebe  i za  drugoga;  on  je  jedan  faktor,  jer  da  mi 
idemo  bosi,  bilo  bi  nas  stid  i žitna.  A oni,  koji  sjede  na  ministar- 
skim stolicama,  oni  nas  izuvaju  i slabe,  i hoće  potvrdu  priznanja, 
da  dobro  rade. 

Onda  smo  dalje  govorili  o Bosni.  Čim  se  spomene  Bosna, 
Srbi  odmah  vele:  »Gospodo!  to  ne  može  biti,  Bosna  je  čisto  srp- 
ska.« I sad  je  slijedila  bujica,  kako  svako  srbijansko  selo,  svaka 
žena,  svako  dijete  fnisli  na  Bosnu.  Lijepo!  Neka  misle.  Kad  im 
rečete,  da  je  Bosna  izabrala  sa  190.000  glasova  muslimansku  rela- 
tivnu većinu,  onda  su  skočili:  »Jesu  li  Turci,  jesu  li  Srbi,  jesu  li 
Hrvati?«  To  je  riješeno.  Vaši  Srbi  Maglajlićevci,  muktaši,  propali 
su.  Muslimani  Srbi  ne  znače  u Bosni  ništa.  Muslimani  Hrvati, 
oni  su  dobili  ovih  18  mandata.  I čujte:  Spaho  ih  je  dobio  samo 
zato,  jer  je  svuda  govorio,  da  će  poslije  toga  u Zagreb  i da  je  s 
Radićem.  I zato  naša  braća  Muslimani  ili  treba  da  idu  do  kraja 
ovim  putem,  da  budu  čvrsti,  ili  da  glavu  upregnu  u beogradski 
jaram,  da  budu  u ovome.  Oni  su  sada  otišli  u Beograd,  jer  smo  se 
tako  sporazumjeli;  ali  svaki  čas  može  nastupiti  momenat,  da  naš 
sporazum  bude  tražio,  da  oni  ostave  Beograd  i da  pijunu  na  fo- 
telje ministarske  i na  stolice  skupštinske.  I vidite,  mi  ovdje  javno, 
pred  cijelim  hrvatskim  narodom  velimo  i poručujemo  ovoj  mu- 
slimanskoj organizaciji,  da  ima  toliko  vrijednosti,  koliko  će  imati 
hrabrosti,  pa  da  će  hrabrosti  imati  samo  onoliko,  koliko  ce  se  dr- 
žati samo  onoga,  što  je  narodu  ne  pisala,  nego  što  mu  je  govorila. 
Ona  mu  je  govorila,  da  će  u Zagreb,  da  je  s Radićem.  Musliman- 
ska organizacija  mora  biti  ono,  što  je  njezinih  16  Hrvata  zastup- 
nika. Spaho  i još  jedan  su  Hrvati  samo  na  pola,  a 16  su  otvoreni 
Hrvati.  Ako  povedu  hrvatsku  politiku,  imamo  hrvatsku  većinu: 
ako  pak  ne,  sebe  će  upropastiti,  a nama  će  napraviti  malu  nepri- 
liku. Na  svim  vijećanjima  oni  su  šutjeli  ili  su  govorili  o Bosni, 
o kojoj  se  teško  govori  s radikalnom  strankom. 

Zato  se  sjajno  držao  Korošec.  Slovenci  su  uvidjeli,  da 
samo  kao  slovenski  narod  mogu  s nama  ići  u jedan  front.  Mi  ne 
trebamo  podvornika.  Najgadnija,  najsramotnija  i najružnija  je 
stvar,  da  brat  traži  od  brata,  da  mu  bude  sluga.  Mi  od  Slovenaca 
— niti  od  nikog  — to  ne  tražimo.  Slovenci,  kad  su  osjetili,  da  bi 
mi  Hrvati,  mi  Hrvati  republikanci,  mogli  Slovence  osvijestiti,  ne 
zato,  da  nam  budu  sluge,  nego  da  budu  svoji  gospodari,  da  im 
omogućimo,  da  budu  slovenski  n a ro  d,  primili  su  se  sami  toga 
posla.  ■ ^ : t 

Hrvati!  Kad  kažete  Hrvati,  to  nije  od  danas.  Beograd  misli, 
da  je  to  od  jučer;  to  je  od  hiljade  i hiljade  godina.  I kad  se  kaže 
Hrvati,  onda  to  znači  ne  samo  našu  snagu  čovječansku,  seljačku 
i republikansku.  Prema  tomu  mi  ne  bi  u Europi  dobro  stajali,  jer 
u Europi  kod  mnogih  političara,  kad  im  se  kaže  čovječanstvo,  oni 
misle,  da  je  to  kukavština,  a njima  treba  soldate  protiv  Njemačke. 
Kad  im  se  kaže  republikanstvo,  oni  misle:  to  je  metež,  anarhija; 
a kad  im  se  kaže  »seljački  pokret«,  oni  misle:  to  je  komunizam! 
Nikad  Europa  nije  bila  tako  glupa  i tako  tupa  kao  današnja. 
Europa,  gdje  gospodare  diplomati,  u kojoj  je  Italija  mudra,  a još 
nije  dosta,  Francuska  naobražena,  ali  nije  mudra,  jer  se  ne  bi 
tukla  u Ruhru.  Mi  ovdje  javno  i otvoreno  velimo:  mi  smo. mali 
narod,  i jer  smo  mali,  trebamo  velikih  prijatelja  i jakih,  a ti  su 
nam  prijatelji  u velikom  ruskom  i velikom  njemačkom  narodu. 
Kakovugod  vladu  imala  Rusija,  ona  je  naša  i mi  smo  njezini.  I 
kakovugod  vladu  imala  Njemačka,  osim  cesarsko-kraljevske  i 
vojničke,  ~to  nas  nije  briga. 

Njemački  je  narod  najradiniji  i najčestitiji,  što  se  zamisliti 
može  od  svih  velikih  naroda;  radiniji  od  Amerikanaca  i Engleza. 
U privatnom  svom  životu  tako  čestit  i tako  valjan,  da  valjaniji 
biti  ne  može.  S tim  velikim  njemačkim  narodom  mali  hrvatski  na- 
rod stoji  uvijek  od  sada  do  zadnjega  daha.  Zašto?  Jer  znademo, 
da  njemački  narod  ne  će  po  drugi  put  učiniti  ludost,  da  pregazi 
koji  mali  narod.  Njemačka  je  Belgiju  pregazila  i to  je  skoro  svo- 
jom glavom  platio  Vilim,  ali  moglo  se  i gore  dogoditi.  Sad  mi  od 
Njemačke  tražimo,  — ne  ovdje,  doći  će  za  to  vrijeme,  — da  se 
snađe  u Vijeću  Naroda,  kad  se  tamo  dođe,  da  prva,  možda  i 
jedina,  kaže  Europi:  »Pa  šta  ludujete?  Ta  Zagreb  je  jedna  europ- 
ska prijestolnica.  Zagreb  ima  svoju  kulturu;  pa  je  i ima.  Zagreb 
ima  univerzu,  kao  i mi;  ima  tamo  i profesora,  kao  kod  nas;  ima 

tamo  finih  izloga,  kao  i kod  nas;  ima  tamo  modernih  tvornica,  ima 
čestitih  pločnika,  ima  čak  i dobru  policiju,  u koliko  nije  pod  Beo- 
gradom; a kad  sluša  Beograd,  onda  je  zadnja  na  svijetu«. 

No  ima  i ono,  što  vrijedi  više,  nego  sve  ostalo.  Čovječanstvo, 
naše  republikanstvo,  naš  seljački  pokret,  to  su  tri  izvora,  iz  kojih 
mi  pijemo.  Ali  svijet  toga  ne  vidi.  Zato  je  naša  sreća,  da  svijet 
vidi  našu  katedralu,  pa  imamo  i šta  pokazati;  da  svijet  vidi  našu 
akademiju,  da  svijet  vidi  naše  sveučilište,  našu  znanost,  našu  in- 
dustriju i trgovinu. 

Vidite,  ta  legitimacija  Zagreba,  ona  je  našem  pokretu  dala 
europsku  vizitkartu.  Sad  Europa  vidi,  da  to  nije  komunizam,  da  to 
nije  kukavština,  da  to  nije  klerikalizam,  da  je  to  stara  predaja 
naroda,  koja  na  stare  temelje  kulture  meće  novu  ploču,  novu  sa- 
držinu  slobode.  Mjesec  dana  od  izbora,  a ovdje  su  bili  strani  no- 
vinari, — ne  da  pitaju,  oni  znadu,  — već  samo  da  se  propitaju. 
Znadu  oni,  da  je  tu  Hrvatska,  znadu,  da  je  hrvatska  većina,  i 
kakva  većina!  Znadu,  da  je  naša  inteligencija,  — ali  ne  Tomlje- 
nović.  Krizman  i Vilder,  — nego  hrvatska  inteligencija,  koja  se 
kupi  u Hrvatskoj  Zajednici,  da  je  ona  uz  republikanske  predstav- 
nike hrvatskoga  naroda. 

Kad  to  Europa  zna,  onda  ona  zna  i to,  što  će  biti;  onda  treba 
da  bude  toliko  pametna,  da  ne  postupa  divlje.  Ovo  ćemo  i zabo- 
raviti, — ne  ću  reći  zaboraviti,  nego  prekrižiti.  Ali  to  se  ne 
zaboravlja,  da  je  30.000  seljaka  bilo  izbatinano  i zatvoreno  samo 
radi  republikanizma  i da  su  naše  žene  i djeca  batinani;  to  se  ne 
ce  nikada  zaboraviti.  Nikad  više  ne  će  se  naći  čovjek  u našim 
redovima,  koji  će  reći,  da  smo  mi  i Srbi  jedan  narod.  Krvnik 
i njegova  žrtva  nisu  jedno.  Mi  znamo,  da  za  to  nije  kriv  srpski 
seljak  direktno;  no  ali  kad  on  udara,  kad  on  tuče,  on  je  osobno 
kriv,  ili  kako  oni  kažu  »lično«.  Srbijanski  su  seljaci  krivi  u toliko, 
kad  o tome  čuju,  da  se  još  nikad  nije  digao  protest.  Nijedan  list, 
nijedan  političar  još  se  nije  našao,  pa  da  je  protiv  tih  zvjerstva 
što  napisao. 

Braćo,  što  to  znači?  Znači,  da  je  sporazum  s današnjim 
srpskim  vlastodršcima  vrlo  teško  postići.  Nije  nemoguć,  ali  je 
vrlo  težak.  I znači,  da  taj  sporazum  ne  može  biti  gotov  brzo.  Oni 
bi  htjeli,  da  mi  potpišemo  odmah  i da  nam  portfelja  dadu.  Svi 
njihovi  portfelji  ne  vrijede  jednoga  našega  potpisa,  koji  bi  učinio 
nemogućim  i jedan  dio  naših  zahtjeva.  Oni  hoće,  da  mi  Hrvati 
njima  za  volju  kažemo,  da  nismo  više  mirotvorci,  nego  ćemo  biti 

vaši  soldati;  nismo  više  republikanci,  nego  smo  kraljevski  pan- 
duri; nismo  više  hrvatski  narod,  nismo  više  hrvatska  država,  nego 
smo  tu  vaša  pokrajina  i imat  ćemo  nekoga  vašeg  tutleka.  Mi  bi 
tad  postali  lješine,  mrtvaci. 

Oni  su  tako  nerazumni,  da  ne  znaju,  kad  bi  njih  tko  pitao, 

— ali  mi  smo  odveć  pametni,  da  tražimo:  — »Čujte,  Srbi,  zašto 
vi  sve  to  ne  ostavite:  i kralja  i Srbiju,  pa  ne  postanete  sastavni 
dio  hrvatske  seljačke  republike«.  Da  mi  okrenemo  batinu,  što  bi 
oni  kazali?  A uvijek  vele,  da  smo  jedno.  Ako  smo  ravnopravni, 
onda  naša  država  može  da  vrijedi  kao  i vaša.  Mi  smo  pametni 
i pošteni,  da  to  od  njih  ne  tražimo,  jer  je  to  nemoguće. 

Težak  je  sporazum  zato,  jer  je  pedeset  familija  u Beogradu, 
koje  cijelu  tu  našu  zajedničku  državu  pljačkaju.  Bog  nas  oslo- 
bodi, da  oni  s nama  budu  u Zagrebu!  Ne  bi  bilo  teško  sa  Srbima, 
ne  bi  bilo  teško  s Ljubom  Davidovićem,  ne  bi  bilo  teško  s radika- 
lima,  ali  je  u Beogradu  jedna  cincarska  banda,  kapitalistička  i raz- 
bojnička, koja  sve  to  drži  u svojim  pandžama.  A tu  bandu  ras- 
tjerati još  nije  moguće.  I mi  ne  možemo  tako  lako  postići,  da 
srpski  narod  bira  slobodne  ljude,  koje  ne  bi  ta  banda  kupila.  Ali 
to  mora  biti.  Može  se  dogoditi,  a valjda  će  se  i dogoditi,  da  mi 
ovu  borbu  nastavimo,  kako  do  sad  nije  bila.  Ako  pokušaju  s orju- 
našima,  — možda  će  i te  gnjide  poslati,  — i ako  dođu  u koje  selo, 
onda  više  ne  će  otići.  Ako  sa  kakvom  silom  počnete,  što  bude 
sila  veća,  to  gore  po  vas.  Srpski  je  narod  bio  za  to,  da  se  osveti 
Kosovo;  srpski  je  narod  bio  za  to,  da  mu  se  učini  Velika  Srbija, 

— a vi  ste  rekli:  »Čekajte  malo,  imat  ćete  još  veću,  nego  što  smo 
obećali.«  Zato  ste  lupeži.  Vi  ste  frankovci,  — ali  ste  luđi,  nego 
što  su  frankovci,  zato,  jer  ste  vi  frankovci  pred  cijelom  Evropom, 
a naši  su  frankovci  u zapećku. 

Za  vašeg  vođu  Pašića  piše  londonska  štampa,  da  je  Balka- 
nac, da  je  nasilnik,  da  mu  nije  ništa  vjerovati.  Ako  vaš  prvi  dr- 
žavnik nema  ugleda,  vi  ste  krivi,  jer  ste  rođeni,  da  narod  naj- 
prije prevarite,  a onda  opljačkate.  Najprije  ste  obećali  Veliku 
Srbiju,  a niste  mu  je  dali.  Napravili  ste  Eshaeziju,  a sad  ga  varate, 
da  je  mi  rušimo.  Mi  da  je  rušimo,  koji  je  nismo  ni  gradili  i koja 
ne  postoji  kao  centralistička.  To  je  međunarodno  priznati  teri- 
torij, u kojemu  je  — po  volji  Europe,  a bez  našeg  pitanja,  — i 
država  Hrvatska  i narod  hrvatski.  Mi  to  priznajemo,  — jer  je 
djelo  Europe  — i takva  je,  kakova  je.  Mi  to  priznajemo,  jer  je  to 
i naša  korist;  mi  to  priznajemo,  ali  radimo  i radit  ćemo  za  to,  da 

u Srbiji  dođu  na  kormilo  ljudi,  koje  ne  će  banke  držati  za  grkljan 
i koji  ne  će  biti  jednostavni  izvršitelji  zakulisnih  nepoznatih  orta- 
kluka i družina. 

Mi  imademo  dužnost,  da  nakon  ovih  izbora  razgovaramo  s 
onom  srpskom  strankom,  koja  ima  većinu.  Mi  toga  ne  činimo 
rado.  Zašto?  Naša  su  gospoda  pametnija  i poštenija  od  onih, 
s kojima  razgovaramo,  pa  ipak  smo  se  morali  s njima  razići,  jer 
nisu  shvatili  seljački  pokret.  Kad  o tome  sa  Srbima  govori- 
mo, misle,  da  smo  separatisti.  Nego  da  smo  u tom  smislu,  da  mi 
uredimo  hrvatsku  svoju  domovinu;  unutrašnje  uređenje  zadrža- 
vamo u svakom  slučaju  za  sebe.  Kad  mi  kažemo,  da  sve  ono,  što 
je  kod  nas  — i zemlja  i ljudi  i sve,  što  je  u Hrvatskoj,  — da  je 
naše,  a za  zajedničko  dat  ćemo  ono,  što  budemo  ugovorili,  oni 
toga  ne  razumiju;  oni  kažu:  »Sve  je  to  zajedničko«,  a Hrvatima 
daju  tek  milostinju.  To  je  stanovište  madžarsko.  Tako  je  i Mad- 
žarskoj bilo  zajedničko,  što  je  bilo  važno. 

Ja  sam  radikalima  rekao:  nije  velika  pamet  u četiri  godine 
doći  u Zagreb  jedamput;  ali  je  i to  bolje,  nego  Pribićević. 

Ako  se  vi  bojite  biti  pametni,  onda  se  vi  bojite  biti  čovje- 
čanski.  Po  ovome  sporazumu  mi  znademo,  da  nije  moguće  sve 
ono,  što  mi  vjerujemo;  ali  vi  mislite,  da  mi  moramo  najprije  k 
vama  u Beograd.  Ne  ćete  nas  tamo  vidjeti,  nego  ako  bude  po- 
trebno, da  srušimo  svu  tu  kliku  i svu  tu  lopovštinu.  A najsretniji 
bi  bili,  rekli  smo  im,  da  budete  tako  pametni  i tako  čovječariski, 
da  mi  u glavnom  barem  načinimo  sporazum  i da  još  jednom 
idemo  u izbore.  Njih  je  hvatala  groznica:  kese  prazne,  a bajunete 
nisu  sigurne.  A mi  ćemo  i u t r e ć e izbore,  još  ljepše  nego  u ove. 
Prvi  su  izbori  bili  mali  manevri,  drugi  su  bili  srednji,  a treći  će 
biti  veliki.  Od  Subotice  do  Prilepa  i od  Soluna  do  Maribora,  svu- 
da ćemo  postaviti  kandidate,  svuda  ćemo  poslati  agitatore,  ne 
dva,  nego  dvanaest  ili  dvanaest  stotina,  pa  ako  bude  trebalo  i 
dvanaest  hiljada.  Mi  to  možemo.  Možemo  u Makedoniju,  u Srbiju 
i Vojvodinu  poslati  ljude,  koji  su  tamo  služili,  koji  sve  znadu  i 
koji  sve  poznaju,  koji  bolje  poznaju  područje  Srbije,  nego  svi 
ministri  i cincari.  I onda  ćemo  reći:  »Čuješ,  brate,  ostaj,  ako 
hoćeš  i daj  se  dalje  daviti,  ili,  mi  te  zovemo,  idi  u naše  kolo,  gdje 
se  ne  buni,  gdje  se  ni  ne  puzi,  gdje  nismo  crvi,  ali  niti  hajduci«. 

Mi  ćemo  im  kazati  tri  stvari:  kuglice  gumene  jače  su  od 
olova,  plug  ie  jači  nego  sve  bajunete  i sva  pera;  iz  jednoga  pluga 
napravit  ćeš  više  bajuneta,  a milijun  pera,  a osobito  onih  pera, 

koja  su  kupljena.  A treće  je  glavno:  duh  je  jači  od  tijela.  Čim 
nema  duha,  tijelo  je  lješina. 

Kad  se  dignuo  Crni  Đorđe,  on  je  bio  komita,  jer  nije  htio 
doći  na  turski  kolac.  Vi  ste  eto  bili  borci  proti  tuđoj  sili,  mi 
smo  borci  proti  domaćoj  nepravdi,  prevari  i sili.  Idite  u ovo 
kolo;  a ako  ne  ćete,  zaokružit  ćemo  vas.  Makedonija  će  ići,  Crna 
Gora  će  ići,  i braća  će  vidjeti  naš  hrvatski,  naš  seljački,  naš  repu- 
blikanski prijedlog.  Kao  Hrvati  tražimo  hrvatski  suverenitet,  a 
Beograd  zna,  što  to  znači.  Taj  suverenitet  hoćemo  sporazumom,  ali 
ne  sa  srpskim  kraljem,  nego  sa  srpskim  narodom.  A što  će 
biti  sa  kraljem,  to  je  stvar  našega  sporazuma. 

Ako  oni  ni  na  to  ne  pristanu,  oni  nisu  srpski  narod,  nego 
robovi.  Mi  vodimo  politiku  republikansku.  Stari  plug  je  bio  dobar 
i drven,  a mlatilica  je  prije  radila  kuc-kuc,  dok  nije  došla  vršilica. 
Život  napreduje,  politika  napreduje.  Monarkija  je  stari  plug,  sta- 
ra mlatilica,  stara  politika,  republika  je  novi  stroj,  nova  škola 
strahovitog  svjetskog  rata.  Tko  je  poslije  svjetskog  rata  za  mo- 
narkiju,  ja  mu  čestitam. 

Naša  je  politika  seljačka.  To  znači:  tko  najviše  privređuje, 
treba  da  bude  prvi,  pa  da  u politici  odlučuje  svojim  glasom,  u 
upravi  svojim  iskustvom  i u obrani  svoje  domovine  svojim  miši- 
cama i svojim  duhom,  a nada  sve  u kontroli  i u vladi.  U vladu 
treba  postaviti  samo  sposobne  ljude,  u kontrolu  samo  seljake,  i 
to  ne  zato,  jer  je  netko  seljak,  — jer  i seljaka  ima  magaraca,  i te 
kakovih. 

Naša  republika  nije  cimer,  nije  napis.  To  je  stvar,  koja  je 
nastala  iz  krvi  i duše  kao  i molitva.  Naše  starice  ne  mole  samo 
jezikom,  nego  i dušom;  djeca  mole  jezikom,  a i ne  treba  da  mole, 
jer  su  djeca  anđeli.  Seljak  treba  da  uzme  vojke  u svoje  ruke.  Kola 
su  gotova  i konji  su  upreženi,  a vojke  hoće  da  ima  Pašić  i Prib'i- 
ćević.  Ako  Beograd  toga  ne  razumije,  neka  pita  Crnog  Đorđa. 
Ako  ni  onda  ne  razumije,  neka  pita  Milana  Obrenovića.  Crnoga 
Đorđa  što  se  tiče  hrabrosti,  a Obrenovića  što  se  tiče  pameti.  Da 
nije  bilo  Obrenovića,  nikada  Srbije. 

Živili  Hrvati,  živio  seljački  narod! 

r IZA  BORONGAJSKE  SKUPŠTINE. 

Kad  je  Stjepan  Radić  govorio  na  velikoj  skupštini  u Boron- 
gaju,  nalazio  se  na  vrhuncu  svoje  slave  i moći.  On  je  osjećao,  da 
je  hrvatski  narod  okupio  u tolikoj  mjeri,  kako  prije  njega  nije 

uspjelo  nijednom  političaru  hrvatskomu.  Radić  je  takav  uspon 
zaista  i zaslužio  svojim  neumornim  i rodoljubnim  radom.  Ta  on 
je  prvi  od  hrvatskih  političara  prišao  k hrvatskim  seljacima  s na- 
mjerom, da  ih  politički  prosvijetli  i da  ih  zainteresira  z ^ javne 
poslove  u Hrvatskoj.  Radić  je  naime  posve  ispravno  osjetio,  da 
se  Hrvatska  ne  će  moći  othrvati  tuđinskoj  vlasti,  ako  se  za  poli- 
tiku budu  zanimali  samo  građani  i visoko  školovani  ljudi,  jer  oni 
u hrvatskom  narodu  čine  jedva  nešto  preko  20  postotaka. 

Isprvice  nije  Radić  imao  dovoljnog  uspjeha,  jer  je  k hrvat- 
skim seljacima  prilazio  više  kao  Jugoslaven,  nego  li  kao  Hrvat. 
On  se  jugoslavenstva  odrekao  istom  30.  listopada  1918.,  kad  je 
konačno  uvidio,  da  Pribićević  i drugi  Srbi  uzimaju  jugoslavenstvo 
samo  kao  masku  svoje  »velikosrpske«  politike.  Od  sada  je  Radić 
propovijedao  čisto  hrvatstvo,  kojim  je  predobio  srca  hr- 
vatskih seljaka.  Radić  je  do  svoje  smrti  ostao  vjeran  svojoj  novoj 
ideologiji.  U toj  su  ga  ideologiji  samo  učvrstili  zatvori,  u koje  ga 
je  strpala  beogradska  vlada.  Hrvatski  je  narod  uvijek  znao  cije- 
niti svoje  mučenike.  Tako  je  i Radića  neobično  zavolio  upravo 
zato,  što  je  od  25.  ožujka  1919.  do  28.  studenoga  1920.  bio  gotovo 
neprekidno  zatvoren,  izuzev  kratak  razmak  od  mjesec  dana. 
Radić  je  osjećao,  da  je  postao  ljubimcem  hrvatskog  naroda. 

Žalibože  nije  Radić  umio  do  kraja  iskoristiti  veliku  svoju 
moć,  koju  je  stekao  kod  izbora  18.  ožujka  1923.  On  je  svakako 
učinio  političku  pogrešku,  kad  je  13.  travnja  diktirao  »Markov 
protokol«.  To  su  odmah  shvatili  prisutni  lukavi  radikali  Marko 
Đuričić  i dr.  Vojislav  Janjić;  zato  su  veoma  rado  potpisali  »Mar- 
kov protokol«.  Sutradan  su  isto  primijetili  Nikola  Pašić  i njegovi 
radikali.  Oni  su  jednostavno  iskoristili  Radićevu  ponudu,  da  i na- 
dalje ostanu  sami  na  vladi.  Radikali  su  bili  presretni,  što  ne 
moraju  vlast  dijeliti  s bilo  kojom  — a naročito  ne  s demokrat- 
skom — strankom. 

Pašić  je  po  praksi,  koja  je  i prije  vladala  u Srbiji,  podnio 
ostavku  svoje  vlade  iza  obavljenih  izbora.  Pribićević  se  nadao, 
da  će  opet  doći  do  koalicijone  vlade  između  radikala  i demokrata, 
jer  je  kralj  povjerio  sastav  nove  vlade  Pašiću,  koji  ne  može  u 
Narodnoj  skupštini  stvoriti  većinu  od  samih  radikalskih  zastup- 
nika. Ali  Pašić  je  znao,  da  hrvatski  narodni  zastupnici  ne  će  doći 
u Narodnu  skupštinu.  Zato  je  kralja  Aleksandra  sklonuo,  da  4. 
svibnja  1923.  potvrdi  novu  homogenu  radikalsku  vladu,  koja  je 
bila  sastavljena  ovako: 

Nikola  Pašić  je  zadržao  predsjedništvo  ministarskoga  savje- 
ta, Milorad  Vujičić  postade  ministrom  unutrašnjih  posala,  dr. 
Momčilo  Ninčić  m.  vanjskih  posala,  general  Petar  Pešić  m.  voj- 
ske i mornarice,  dr.  Laza  Marković  m.  pravde,  dr.  Milan  Stoja- 
dinović  m.  financija,  Miša  Trifunović  m.  prosvjete,  Ljuba  Jova- 
nović  m.  vjera,  dr.  Velizar  Janković  m.  saobraćaja,  Nikola  Uzu- 
nović  m.  građevina,  Velja  Vukićević  m.  pošta  i brzojava,  Marko 
Trifković  m.  za  izjednačenje  zakona,  dr.  Milan  Srškić  m.  šuma 
i ruda,  Krsta  Miletić  m.  agrarne  reforme,  dr.  Ninko  Perić  m.  so- 
cijalne politike,  a dr.  Slavko  Miletić  m.  narodnoga  zdravlja.  Jan- 
ković je  uz  to  bio  zastupnik  ministra  trgovine  i industrije,  a Mar- 
ko Trifković  zastupnik  m.  poljoprivrede. 

Radić  se  brzo  dosjetio,  da  će  Pašićevu  vladu  moći  držati  u 
šahu  samo  onda,  ako  se  prigodom  verifikacije  u Narodnoj  skup- 
štini ovjerove  također  mandati  narodnih  zastupnika  Hrvatske 
republikanske  seljačke  stranke.  S tom  je  namjerom  Radić  poslao 
u Beograd  narodne  zastupnike  dra  Jurja  Krnjevića  i Karla  Ko- 
vačevića.  Ovi  su  razgovarali  s Nikolom  Pašićem  i s Ljubom  Jo- 
vanovićem.  Ipak  je  Narodna  skupština  zaključila,  da  se  o manda- 
tima HRSS  ne  može  konačno  riješiti  dotle,  dok  zastupnici  HRSS 
ne  predadu  svoje  vjerodajnice  Narodnoj  skupštini.  Najviše  je 
protiv  ovjerovljeni  a narodnih  zastupnika  Hrvatske  republikanske 
seljačke  stranke  radio  Svetozar  Pribićević.  On  ih  je  nazvao  »re- 
belima«  (buntovnicima),  pa  je  dodao:  »S  tima  rebelima  ne  smije 
nitko  — a naročito  ne  kraljevska  vlada  — nikako  pregovarati 
dotle,  dok  ne  dođu  u Narodnu  skupštinu  i dok  ne  polože  zakle- 
tvu« (kralju  Aleksandru).  Inače  je  rasprava  o verifikaciji  bila 
veoma  burna,  jer  su  demokrati  uložili  znatan  broj  protesta  protiv 
izbora  mnogih  radikala,  te  su  sada  u Narodnoj  skupštini  iznosili 
radikalska  nasilja.  Za  predsjednika  je  Narodne  skupštine  bio  25. 
svibnja  1923.  izabran  radikal  Ljuba  Jovanović.  On  se  uslijed  toga 
odrekao  ministarstva  vjera,  gdje  ga  je  privremeno  zamijenio  mi- 
nistar socijalne  politike  dr.  Ninko  Perić. 

Od  72  narodna  zastupnika,  koje  su  birali  izbornici  Hrvatske 
republikanske  seljačke  stranke,  došli  su  u Narodnu  skupštinu 
samo  dr.  Mato  Drinković,  te  hercegovački  seljaci  Kordić  i Mlina- 
rević.  Tako  su  u Narodnoj  skupštini  bila  samo  243  mjesto  312  na- 
rodnih zastupnika.  Da  smogne  potrebitu  većinu,  trebalo  bi  radi- 
kalskoj  vladi  122  zastupnika,  a imala  je  u Narodnoj  skupštini 
samo  108.  Zato  je  Pašić  poveo  pregovore  s Turcima  i Arnautima, 

koji  su  činili  t.  zv.  »Džemijet«,  pa  je  raznim  obećanjima  i pogod- 
nostima premamio  svih  14  njihovih  zastupnika.  Time  je  Pašić 
polučio  potrebiti  broj  od  122  zastupnika.  Uz  to  je  u radikalski 
klub  stupio  onaj  velikosrbin,  koji  je  bio  izabran  u tuzlanskom 
izbornom  okrugu.  Njegov  je  primjer  slijedio  i jedini  Rumunj  iz 
Banata.  Radikalsku  je  vladu  podupiralo  u Narodnoj  skupštini 
također  svih  8 njemačkih  zastupnika.  Tako  je  Pašić  u Narodnoj 
skupštini  stvorio  većinu  od  132  narodna  zastupnika,  dok  je  cijela 
opozicija  brojila  samo  111  zastupnika.  Oštru  je  opoziciju  činilo 
65  zastupnika  od  toga  51  demokrat,  10  zemljoradnika,  2 socija- 
lista i 2 crnogorska  federalista,  a umjerenoj  je  opoziciji  pripa- 
dalo 18  bosanskih  muslimana,  21  Slovenac,  3 bunjevačka  Hrvata, 
3 spomenuta  zastupnika,  koje  su  izabrali  izbornici  HRSS,  te  Ivan 
Pucelj  od  Slovenske  kmetijske  stranke. 

Pašić  je  31.  srpnja  1923.  u svoju  vladu  uveo  još  neke  radi- 
kale.  Tako  je  dr.  Dragutin  Kojić  postao  ministrom  trgovine  i in- 
dustrije, dr.  Dušan  Peleš  m.  socijalne  politike,  Milan  Simonović 
ministrom  agrarne  reforme,  a dr.  Vojislav  Janjić  ministrom  vjera. 
Iz  vlade  je  ispao  dr.  Laza  Marković,  mjesto  koga  je  ministrom 
pravde  postao  dr.  Ninko  Perić. 

Čim  je  Pašić  stvorio  većinu,  na  koju  se  može  pouzdati  u 
Narodnoj  skupštini,  odmah  je  odbacio  »Markov  protokol«.  Pašić 
je  naime  8.  lipnja  1923.  u Narodnoj  skupštini  izjavio,  da  će  biti 
vjeran  \idovdanskom  ustavu.  Kako  uslijed  ove  vjernosti  mora 
beogradska  vlada  u određenom  roku  od  3 godine  pristupiti  uki- 
nuću pokrajinskih  vlada  i uređenju  t.  zv.  Oblasti,  oduševljeno  je 
Svetozar  Pribićević  pljeskao  Pašićevu  govoru,  jer  je  znao,  da  će 
Pašić  parcelirati  hrvatske  zemlje. 

Radić  je  sada  osjetio,  da  su  ga  radikali  zaista  prevarili.  Uz 
to  su  dolazile  vijesti  o novim  nasiljima,  što  ih  izvode  organi  beo- 
gradske vlade.  Tako  je  u Sarajevu  bio  ubijen  hrvatski  rodoljub, 
u Gradiški  je  kotarski  predstojnik  Dragičević  ubio  seljaka  Wal- 
tera,  a krv  se  prolila  i u Gornjoj  Stubici.  Sve  je  to  Radića  tako 
razdražilo,  da  je  u Zagrebu  14.  srpnja  1923.  održao  govor,  u koje- 
mu je  oštro  napao  kralja  i beogr.  vladu.  Novinari  su  u Beograd 
javili,  da  je  Radić  kraljicu  Mariju  nazvao  drugom  markizom  Pom- 
padour.  Zato  je  vlada  zaključila,  da  se  Radić  ima  zatvoriti.  Radić 
je  za  taj  zaključak  doznao,  te  je  21.  srpnja  .1923.  pobjegao  u Mad- 
žarsku, odakle  je  preko  Beča  i Pariza  otputovao  u London,  da 

englesku  javnost  upozori  na  prilike  u Hrvatskoj.  S Radićem  je 
pošao  i njegov  zet  ing.  August  Košutić. 

VOJNIČKE  PRILIKE  I SLUŽBE. 

Poznata  je  činjenica,  da  Hrvati  imaju  slavnu  vojničku  pro- 
šlost. Kod  Hrvata  postoji  i visoka  vojnička  tradicija.  To  je  po- 
štivala vojna  uprava  u bivšoj  Austro-ugarskoj  monarkiji.  Naj- 
bolje se  to  vidjelo  kod  hrvatskoga  domobranstva,  kojemu  je  voj- 
na uprava  i tečajem  svjetskoga  rata  ostavila  uporabu  hrvatskoga 
kao  službenog  i zapovjednog  jezika.  Hrvatski  su  domobranci  u rat 
išli  pod  hrvatskom  zastavom,  a uvijek  su  imali  same  hrvatske 
generale  kao  svoje  zapovjednike.  Sve  su  hrvatske  domobranske 
pukovnije  za  vrijeme  mira  imale  svoja  sjedišta  u Hrvatskoj  i 
Slavoniji. 

Svega  je  toga  nestalo,  čim  je  g.  1918.  stvorena  »država  Srba, 
Hrvata  i Slovenaca«.  Hrvatsko  je  domobranstvo  ukinuto.  Mjesto 
hrvatskih  generala  preuzeše  zapovjedništvo  hrvatskih  četa  sami 
Srbijanci.  Hrvatske  su  zastave  zamijenjene  jugoslavenskima. 
Mjesto  u hrvatskim  zemljama  moraju  Hrvati  kao  vojnici  služiti 
većinom  u Srbiji  i u Macedoniji.  Naprotiv  su  u vojarne  hrvatskih 
krajeva  dovedeni  Srbijanci  i Arnauti.  Ovo  je  premještenje  imalo 
služiti  tobože  »međusobnom  upoznavanju  vojnika  s raznim  kra- 
jevima države«.  U istinu  je  pak  dovađanje  Srbijanaca  u hrvatske 
krajeve  imalo  Srbima  osigurati  prevlast  nad  Hrvatima.  Srpskim 
je  vojnicima  u hrvatskim  zemljama  bila  namijenjena  politička 
zadaća,  da  uguše  eventualni  ustanak  nezadovoljnih  Hrvata. 

Hrvate  je  od  prvoga  časa  vrijeđalo,  što  su  morali  kao  voj- 
nici služiti  daleko  od  svojega  rodnoga  kraja.  Hrvatski  su  vojnici 
bili  ogorčeni,  što  su  morali  stanovati  u starim  i lošim  vojarnama 
po  Srbiji  i Macedoniji,  gdje  su  bile  bijedne  higijenske  prilike. 
Mnogi  su  vojnici  odmah  oboljeli  uslijed  dugog  putovanja  i nagle 
promjene  klime,  te  uslijed  oskudice  hrane  i nezdrave  pitke  vode. 
Većinu  je  hrvatskih  vojnika  u Macedoniji  zahvatila  malarija,  koju 
su  na  povratku  kući  prenijeli  i u Hrvatsku,  gdje  se  prije  nije  niti 
znalo  za  tu  bolest.  Mnogo  bolje  bijaše  srpskim  vojnicima,  koji  su 
služili  u Hrvatskoj,  jer  su  ovdje  stanovali  u ljepšim  vojarnama  i 
provodili  napredniji  život.  Poput  vojnika  bijahu  u Srbiju  i Mace- 
doniju  premještani  i hrvatski  časnici.  Ove  je  beogradska  vlada 
uopće  nerado  primala  u službu  pod  izgovorom,  da  su  »crnožuti 
Austrijanci«.  Zato  su  mnogi  hrvatski  časnici  bili  prisiljeni  da  sebi 
potraže  bilo  kakvu  građansku  službu. 

DRŽAVNI  MONOPOLI. 

Golemo  vrelo  zarade  pružaju  državni  monopoli.  Oni  su  naj- 
pogodniji izvor  državnih  prihoda,  jer  taj  porez  ljudi  najmanje 
vide  i najlakše  plaćaju.  Ipak  je  taj  porez  sa  socijalnoga  gledišta 
nepravedan,  jer  u velike  opterećuje  upravo  najsiromašnije  slojeve 
naroda.  Koliki  je  taj  porez,  najbolje  se  vidi  po  činjenici,  da  je 
godišnji  potrošak  monopolskih  predmeta  u Jugoslaviji  iznosio 
prosječno  144  dinara  od  svakoga  stanovnika.  Država  je  pri  tom 
od  svakoga  žitelja  Jugoslavije  zarađivala  godišnji  čisti  dobitak  od 
107  dinara,  što  znači,  da  su  monopoli  odbacili  državnoj  blagajni 
svakoga  dana  poprečno  6 milijuna  dinara. 

Najveći  je  prihod  državi  donašao  monopol  duhana,  koje- 
ga se  prosječno  trošilo  pola  kilograma  po  svakoj  osobi.  Za  taj 
duhan  je  država  ubirala  ravno  100  dinara,  premda  je  nju  stajao 
samo  20  dinara  i 87  para.  Prema  tomu  je  država  od  monopola 
duhana  imala  čistoga  dobitka  79  dinara  i 13  para  poprečno  po 
svakoj  osobi.  Prodajom  duhana  bavilo  se  u Jugoslaviji  425  veletr- 
žaca  i 39.096  maloprodavača. 

Drugi  je  prihod  imala  Jugoslavija  od  monopola  soli,  koja 
je  potrebita  primjesa  hrani  za  ljude  i stoku.  Prosječno  je  svaka 
osoba  trošila  godimice  8 kilograma  soli,  za  koju  je  platila  20  dina- 
ra. Kako  je  država  toliku  količinu  soli  dobila  za  7 dinara  i 68  para, 
zaradila  je  država  kod  monopola  soli  12  dinara  i 32  pare  prosječno 
na  svakom  žitelju.  Sol  se  tržila  kod  431  veletršca  i kod  39.955 
maloprodavača. 

Treći  je  prihod  imala  država  od  monopola  žigica.  Ove  su 
proizvodile  privatne  tvornice,  i to  godimice  oko  112  milijuna 
kutija,  od  kojih  je  svaka  sadržavala  55  do  65  žigica.  Država  je  od 
svake  kutije  ubirala  66  para  u ime  monopolske  pristojbe.  Zato  je 
kutija  žigica  stajala  1 dinar  mjesto  20  para,  koliko  je  za  proiz- 
vodnju dobila  tvornica.  (Preostalih  14  para  ubirahu  posrednici  ove 
trgovine).  Prosječno  je  svaka  osoba  u Jugoslaviji  godimice  trošila 
7 i po  kutija  žigica,  od  čega  je  monopolski  dobitak  iznosio  5 di- 
nara. 

Četvrti  je  prihod  državi  donosio  monopol  cigaretnog 
papira.  Prosječno  je  svaka  osoba  godimice  trošila^  11  knjižica, 
u kojima  je  bilo  60  cigaretskih  listića.  Svaka  je  knjižica  stajala 
1 dinar  i 50  para,  od  čega  je  1 dinar  ubirala  država  u ime  mo- 
nopolske pristojbe,  dok  su  proizvodni  i prodajni  troškovi  iznosili 
50  para. 

DRŽAVNA  HIPOTEKARNA  BANKA. 

U Srbiji  je  postojao  novčani  zavod  pod  imenom  »U  prava 
f o n d o v a«,  koju  su  po  zakonu  činili:  »svi  javni  fondovi  i svi 
samoupravni  kapitali;  zatim  svi  kapitali  crkveni,  manastirski  i 
drugih  javnih  ustanova,  kao  što  i njihovi  novci,  koje  primaju  kao 
prirez;  napokon  svi  depoziti  (položi)  kod  sudova  i kod  policijskih 
vlasti,  pa  svi  novci  pupilnih  (sirotinjskih)  i stečajnih  masa«. 

Iz  ove  srbijanske  »Uprave  fondova«  postade  zakonom  od 
g.  1922.  »Državna  hipotekama  banka«  sa  djelokrugom 
za  teritorij  cijele  države  Srba,  Hrvata  i Slovenaca.  Isprvice  se 
Državna  hipotekama  banka  slabo  razvijala.  Ona  je  g.  1923.  iska- 
zala, da  joj  sva  novčana  sredstva  iznose  410  milijuna  dinara.  Od 
toga  su  87  milijuna  dinara  Činili  »samostalni  fondovi«,  naročito 
zaklade  svećenička,  učiteljska,  šumska  i sanitetska.  »Kapitali  jav- 
nih ustanova«,  poimence  razni  crkveni  i samostanski  novci,  pa 
sudski  depoziti  i pupilni  novac  činili  su  61  milijun  dinara.  Više 
od  jednih  i drugih  dali  su  Državnoj  hipotekarnoj  banci  »razni 
fondovi«,  koji  su  osnovani  poslije  g.  1918.  To  su  naročito  zaklade 
za  iseljenike,  za  invalide,  za  kolonizaciju  i za  pošumljivanje,  te 
veterinarska  i kaldrminska  zaklada.  One  su  banci  donijele  svotu 
od  157  milijuna  dinara,  dok  su  štedni  ulošci  g.  1923.  iznosili  105 
milijuna  dinara.  Državna  je  hipotekama  banka  g.  1923.  izdala 
svoje  uložnice  i obveznice  u visini  od  59  milijuna  dinara.  One  su 
bile  izdane  na  podlozi  zajmova,  što  ih  je  D.  h.  banka  sklopila 
u inozemstvu,  i to  većinom  u Švicarskoj  i u Americi. 

Za  sva  novčana  sredstva  Državne  hipotekarne  banke  jam- 
čila je  država  Srba,  Hrvata  i Slovenaca.  Ona  je  preuzela  jamstvo 
također  za  one  zajmove,  što  ih  je  ta  banka  sklopila  u tuđini.  Zato 
je  za  rad  Državne  hipotekarne  banke  bio  odgovoran  ministar  fi- 
nancija. On  je  imenovao  članove  bankine  uprave,  i to  većinom 
između  svojih  osobnih  prijatelja,  kojima  je  tako  pribavljao  sine- 
kure, da  uzmognu  bezbrižno  živjeti.  Može  se  dakle  reći,  da  je 
Državna  hipotekama  banka  bila  takav  novčani  zavod,  u kojemu 
je  o svim  pitanjima  odlučivao  ministar  financija  kao  kakav  direk- 
tor. Kako  je  ministar  financija  redovito  bio  Srbijanac,  predana 
je  uprava  Državne  hipotekarne  banke  samim  Srbima.  Isto  tako 
su  i viši  i niži  činovnici  Državne  hipotekarne  banke  bili  gotovo 
sami  Srbi,  naročito  pak  Srbijanci. 

NARODNI  ZASTUPNICI  HRSS  DOLAZE 
U BEOGRAD 

Radić  je  u Londonu  ostao  gotovo  do  konca  godine  1923. 
Ondje  mu  se  za  provodiča  nametnuo  privatni  detektiv  Masson, 
koji  je  potajno  bio  također  u službi  beogradske  vlade,  čega  Radić 
dakako  onda  još  nije  znao.  Masson  je  Radića  vodio  u razne  klu- 
bove, u kojima  ga  je  upoznao  i s nekim  engleskim  političarima. 
O tomu  je  Radić  pisao  svoje  dojmove,  koji  su  bili  štampani  u 
»Slobodnom  Domu«  u obliku  49  pisama  iz  Londona.  Naravno  da 
je  Masson  o svakom  Radićevom  sastanku  i razgovoru  s Englezi- 
ma odmah  izvijestio  poslanika  kraljevine  Srba,  Hrvata  i Slove- 
naca u Londonu.  Tako  je  o svakom  kretanju  Stjepana  Radića 
bila  pravodobno  obavještena  i beogradska  vlada. 

Kad  je  Radić  konačno  doznao,  da  Masson  stoji  u službi  ne- 
prijatelja hrvatskog  naroda,  odlučio  se  na  odlazak  iz  Londona, 
gdje  i onako  nije  našao  ono  razumijevanje  hrvatske  politike,  ka- 
kvom se  nadao.  Radić  je  pred  Božić  g.  1923.  iz  Londona  otputovao 
u Beč,  — kamo  je  stigao  24.  prosinca.  Iz  Beča  je  lakše  mogao  biti 
u vezi  sa  prvacima  svoje  stranke.  Ovi  su  naime  od  vremena  do 
vremena  dolazili  u Beč,  gdje  im  je  Radić  davao  upute  za  politički 
rad  Hrvatske  republikanske  seljačke  stranke. 

Beogradska  je  vlada  početkom  g.  1924.  zaključila,  da  se  ima 
pristupiti  provedbi  Vidovdanskog  ustava  u pogledu  diobe  cijele 
države  Srba,  Hrvata  i Slovenaca  na  33  oblasti.  I zaista  je  15.  velja- 
če 1924.  u Zagrebu  prestala  postojati  pokrajinska  vlada,  pa  su 
Hrvatska  i Slavonija  s Međimurjem,  Kastavštinom  i otokom  Kr- 
kom podijeljene  na  četiri  oblasti,  koje  su  počele  uredovati  16. 
veljače.  Tako  je  Nikola  Pašić  konačno  do  kraja  prekršio  obvezu 
Radikalne  stranke  u t.  zv.  »Markovom  protokolu«. 

Čim  je  Radić  saznao,  da  beogradska  vlada  parcelira  Hrvat- 
sku i Slavoniju,  odmah  se  odlučio  za  rušenje  Pašićevog  ministar- 
stva. U tu  je  svrhu  dao.  za  2.  ožujka  1924.  sazvati  u Zagreb  sve 
narodne  zastupnike  Hrvatske  republikanske  seljačke  stranke. 
Njima  je  na  sjednici  pročitano  pismo,  kojim  Stjepan  Radić  odre- 
đuje, da  imaju  poći  u Beograd,  gdje  će  opoziciji  u Narodnoj  skup- 
štini omogućiti  rušenje  homogene  vlade  Radikalne  stranke.  Neki 
su  zastupnici  bili  protiv  polaska  u Beograd,  ali  su  ih  Pavao  Radić 
i Josip  Predavec  poduljim  govorima  sklonuli,  da  se  pokore  na- 
logu Stjepana  Radića. 

Pokupivši  vjerodajnice,  koje  je  kod  sebe  imalo  dvadeset  od 
prisutnih  67  narodnih  zastupnika  HRSS,  pošao  je  Predavec  u Be- 
ograd, gdje  ih  je  7.  ožujka  predao  Ljubi  Jovanoviću,  predsjedniku 
Narodne  skupštine.  Jovanović  sazove  verifikacijom  odbor,  koji  je 
12.  ožujka  ovjerovio  svih  20  mandata.  Sutradan  je  u Beogradu  po- 
novno osvanuo  Predavec,  koji  je  donio  daljnjih  30  vjerodajnica. 
Narednih  su  dana  u Beograd  stizavale  vjerodajnice  jošte  za  17 
narodnih  zastupnika.  Tako  je  do  20.  ožujka  1924.  bilo  predano  67 
vjerodajnica.  Manjkale  su  jedino  vjerodajnice  Stjepana  Radića 
i njegova  zeta  *ing.  Augusta  Košutića,  koji  su  boravili  u Beču. 
Pripadom  valja  spomenuti,  da  je  Italija  17.  ožujka  1924.  anektirala 
»slobodnu  državu«  Rijeku  s okolicom. 

Radikali  su  nemoćno  gledali,  kako  će  u Novoj  skupštini  iz- 
gubiti dosadašnju  većinu.  Čim  je  24.  ožujka  1924.  u Narodnoj 
skupštini  osvanulo  prvih  15  narodnih  zastupnika  Hrvatske  repu- 
blikanske seljačke  stranke,  odmah  je  Nikola  Pašić  pošao  do 
kralja  Aleksandra,  kojemu  je  podnio  ostavku  vlade. 

Nato  je  Pašića  posjetio  Svetozar  Pribićević,  koji  mu  je  dao 
savjeta,  kako  li  će  moći  izigrati  Hrvate  i ostati  na  vlasti.  Pribi- 
ćević je  naime  odlučio  istupiti  iz  Demokratske  stranke,  te  sa  svo- 
jim pristašama  osnovati  Samostalnu  demokratsku  stranku,  koja 
će  se  priključiti  radikalima,  ako  Pašić  njezine  prvake  uzme  u 
sastav  nove  vlade.  Među  Pribićevićevim  pristašama  nalaze  se  : 
dva  člana  verifikacijonog  odbora.  Ovi  će  zajedno  s devet  radikala 
činiti  većinu  u verifikacijonom  odboru,  koji  broji  21  člana,  te  će 
moći  spriječiti  ovjerovljenje  onih  47  vjerodajnica,  koje  su  iza  12. 
ožujka  podnijeli  zastupnici.  Hrvatske  republikanske  seljačke 
stranke. 


PRVA  VLADA  PP  (PAŠIĆ-PRIBIĆEVIĆ). 

Pašić  je  25.  ožujka  prihvatio  Pribićevićev  prijedlog.  Sutra- 
dan je  zaista  Svetozar  Pribićević  proveo  raskol  Demokratske 
stranke,  iz  koje  je  osim  njega  istupilo  14  narodnih  zastupnika. 
Među  ovim  članovima  nove  Samostalne  demokratske  stranke  bi- 
jahu također  svi  demokrati  iz  Hrvatske  i Slavonije,  poimence: 
Većeslav  Wilder,  dr.  Svetislav  Popović,  dr.  Hinko  Krizman,  Vale- 
rijan  Pribićević,  dr.  Eda  Lukinić,  Stevan  Kalember  i dr.  Srđan 
Budisavljević.  Pribićeviću  se  pridružio  također  dr.  Prvislav  Gri- 

sogono,  jedini  demokratski  zastupnik  iz  Dalmacije.  Pašić  je  od 

kralja  dobio  mandat  za  sastav  koalicijone  vlade,  koju  je  27.  ožuj- 
ka 1924.  sastavio  od  radikala  i samostalnih  demokrata  ovako: 

Ministrom  predsjednikom  postade  Nikola  Pašić,  ministrom 
vanjskih  posala  dr.  Momčilo  Ninčić,  ministrom  unutrašnjih  po- 
sala  dr.  Milan  Srškić,  ministrom  vojske  i mornarice  general  Petar 
Pešić,  ministrom  pravde  dr.  Prvislav  Grisogono,  ministrom  finan- 
cija dr.  Milan  Stojadinović,  ministrom  prosvjete  Svetozar  Pribi- 
ćević,  ministrom  vjera  dr.  Vojislav  Janjio,  ministrom  saobraćaja 
dr.  Svetislav  Popović,  ministrom  trgovine  i industrije  dr.  Hinko 
Krizman,  ministrom  građevina  Miša  Trifunović,  ministrom  pošta 
i brzojava  Velja  Vukićević,  ministrom  poljoprivrede  Krsta  Mile- 
tić,  ministrom  šuma  i ruda  dr.  Dragutin  Kojić,  ministrom  agrarne 
reforme  dr.  Milan  Simonović,  ministrom  socijalne  politike  Nikola 
Uzunović,  ministrom  narodnoga  zdravlja  dr.  Slavko  Miletić,  a 
ministrom  za  izjednačenje  zakona  Marko  Trifković. 

Međutim  su  već  u Narodnu  skupštinu  stigli  svi  narodni  za- 
stupnici Hrvatske  republikanske  seljačke  stranke  osim  Stjepana 
Radića  i njegova  zeta  ing.  Augusta  Košutića,  koji  su  boravili  u 
Beču.  Posredovanjem  dra  Rudolfa  Horvata  istupilo  je  svih  8 nje- 
mačkih zastupnika  iz  vladine  većine,  te  se  priključilo  opoziciji  u 
Narodnoj  skupštini.  Jednako  je  Hamzaliji  Ajanoviću,  oduševlje- 
nom Hrvatu  iz  Bosne,  pošlo  za  rukom,  da  većinu  zastupnika  iz 
Macedonije,  koji  su  činili  klub  »Džemijet«,  predobije  za  parla- 
mentarnu opoziciju.  S opozicijom  su  glasovali  također  narodni 
zastupnici:  dr.  Mate  Drinković,  Mlinarević  i Matija  Kordić,  koji  su 
bili  birani  glasovima  Hrvatske  republikanske  seljačke  stranke. 

Ipak  nije  opozicija  mogla  u Narodnoj  skupštini  oboriti  novu 
vladu,  jer  je  bilo  verificirano  samo  20  narodnih  zastupnika  HRSS, 
te  su  Pašić  i Pribićević  imali  većinu.  Pašić  je  prihvatio  Pribićevi- 
ćev  savjet,  pa  je  odgodio  verificiranje  preostalih  47  mandata  Hr- 
vatske republikanske  seljačke  stranke,  dok  se  ne  završi  rasprava 
o proračunu,  jer  to  traži  državni  interes.  Radi  toga  je  cjelokupna 
opozicija  napustila  Narodnu  skupštinu,  u kojoj  su  ostali  jedino 
radikali  i samostalni  demokrati.  Kralja  je  uznemirio  taj  »exodus« 
opozicije;  zato  je  u dvor  pozvao  Ljubu  Davidovića,  koji  mu  je 
rastumačio,  kako  Pašić  i Pribićević  — zatezanjem  verifikacije 
zastupnika  HRSS  — rade  protiv  interesa  države,  jer  se  tako 
Hrvati  mogu  opravdano  tužiti,  da  im  se  sprečava  rad  u Narodnoj 
skupštini. 

Kad  je  proračun  bio  u Narodnoj  skupštini  odglasan,  uvidio 
je  Pašić,  da  dulje  ne  će  moći  odgađati  verifikaciju  narodnih  za- 
stupnika Hrvatske  republikanske  seljačke  stranke.  Dobro  je  pak 
računao,  da  će  vlada  PP  u Narodnoj  skupštini  ostati  u manjini, 
čim  bude  verificirano  još  47  mandata  HRSS.  Zato  je  Pašić  — 
možda  opet  po  Pribićevićevom  savjetu  — neočekivano  12.  travnja 
1924.  podnio  ostavku  svoje  vlade. 

Kako  je  predsjedniku  Narodne  skupštine  pripadalo  pravo, 
da  u slučaju  vladine  demisije  savjetuje  kralju,  komu  li  će  povje- 
riti sastav  nove  vlade,  predložio  je  Ljuba  Jovanović  osobu  Nikole 
Pašića.  Kralj  je  pozvao  Pašića,  te  ga  zapitao,  hoće  li  ponovno 
sastaviti  vladu.  Pašić  je  kao  uvjet  stavio  raspust  Narodne  skup- 
štine i provedbu  novih  izbora.  Tomu  se  usprotivio  kralj,  koji  se 
sada  prvi  put  usudio  odbiti  Pašićeve  prijedloge. 

Mnogi  su  očekivali,  da  će  sada  kralj  povjeriti  sastav  vlade 
Ljubi  Davidoviću,  koji  mu  je  nekada  bio  profesor.  Možda  bi  do 
toga  i došlo,  da  se  tomu  nije  opirao  i sam  Davidović.  On  je  naime 
znao,  da  u Narodnoj  skupštini  nema  većine  bez  cjelokupne  Hr- 
vatske republikanske  seljačke  stranke,  a radikali  i samostalni  de- 
mokrati ne  će  za  vrijeme  vladine  krize  sazivati  verifikacijom 
odbor. 

PROGLAS  HRVATSKE  REPUBLIKANSKE  SELJAČKE 

STRANKE. 

Na  poziv  Stjepana  Radića,  kojega  je  u Beču  posjetila  depu- 
tacija narodnih  zastupnika  Hrvatske  republikanske  seljačke 
stranke,  sastalo  se  1.  svibnja  1924.  u Zagrebu  hrvatsko  narodno 
zastupstvo  na  sjednicu.  Iza  poduljeg  raspravljanja  o čudnovatom 
političkom  položaju,  u kojemu  se  nalazi  država  Srba,  Hrvata  i Slo- 
venaca, jednoglasno  je  primljen  ovaj  proglas,  što  ga  je  u Beču 
sastavio  Stjepan  Radić: 

Narode  Hrvatski! 

Hrvatsko  narodno  zastupstvo,  izabrano  ponovno  dne  18.  ožujka 
1923.,  isticalo  je  svakom  zgodom,  da  se  hrvatsko  pitanje  može  naj- 
potpunije riješiti  iskrenim,  pravednim  i poštenim  sporazumom  s na- 
rodom srpskim.  I čim  se  je  činilo,  da  je  za  taj  sporazum  zgodna 
prilika,  dočekalo  je  najsusretljivije  izaslanike  Radikalne  stranke, 
koju  je  po  broju  njezinih  zastupnika  i izbornika  smatralo  predstav- 


Proglas  Hrvatske  republikanske  seljačke  stranke 


’nicom  srpskoga  naroda.  Ti  su  radikalski  izaslanici  dne  13.  travnja 
1923.  pristali  na  preduvjete  za  hrvatsko-srpski  sporazum.  Kao  pred- 
uvjeti sporazuma  označeno  je  ovo:  Potpuna  obustava  parcelacije 
Hrvatske,  Slovenije  i Bosne;  verifikacija  svih  mandata;  priznanje 
načela,  da  se  međusobni  ođnošaji  između  Hrvata  i Srba  mogu  ure- 
đivati samo  sporazumom,  a nipošto  silom. 

Zapisnik  o tim  preduvjetima  odmah  je  ^pogažen,  a vođa  Radi- 
kalne stranke  Pašić  i sam  je  slao  i dao  slati  poruke,  da  je  to  uči- 
njeno samo  na  zahtjev  dvora  po  savjetu  Svetozara  Pribićevića. 

Svakako  je  čisto  radikalna  Pašićeva  vlada  bila  nekim  i nečim 
neobično  ohrabrena,  jerbo  je  poslije  toga  sveukupnom  seljaštvu  na- 
metnula nepravedni  i okrutni  kuluk  i bezumno  velike  poreze  i daće. 
Zatim  je  ta  vlada  još  strašni  je  pritisnula  Macedoniju  i Crnu  Goru, 
te  je  u Macedoniji  dopuštala  klati  i ubijati  čak  i nevinu  muslimansku 
djecu,  žene  i starce,  a u Crnoj  gori  upravo  sotonski  mučiti  i ubijati 
crnogorske  seljake  i bivše  crnogorske  časnike  samo  zato,  što  se 
protive  beogradskomu  centralizmu. 

Strahovita  ova  divljaštva  počela  je  Pašićeva  vlada  izvršivati 
već  i u Bosni  i u Hrvatskoj.  Bojeći  se  narodnoga  ogorčenja,  kupila 
si  je  talijansko  prijateljstvo  izdajom  Rijeke  i uzmakom  sa  čitavoga 
Primorja  gornjega  Jadrana.  K svemu  tomu  počela  je  sada  proti 
odlučnoj  i jednodušnoj  narodnoj  volji  provoditi  parcelaciju  Slove- 
nije, Hrvatske  i Bosne;  a da  se  sav  narod  lakše  održi  u vojničkoj 
pokornosti,  spremao  je  Pašić  nenadani  napadaj  na  Bugarsku,  dakle 
novi  balkanski,  a valjda  evropski  i svjetski  rat. 

Tu  je  sada  nadošao  onaj  čas,  koji  je  hrvatsko  narodno  za- 
stupstvo predvidjelo,  izjavljujući  na  usta  svoga  predsjednika,  da  će 
za  slučaj  ovakve  strašne  opasnosti  grunuti  u Beograd  kao  grom,  da 
obori  vladu  vječnoga  bezakonja,  tiranije  i korupcije. 

To  se  i dogodilo.  I Pašić  je  pred  hrvatskim  narodnim  zastup- 
stvom u istinu  već  dva  puta  dao  ostavku.  Ali  taj  svoj  uzmak  upo- 
trijebio je  samo  zato,  da  sa  svojom  pokvarenom  družbom  lakše 
spremi  nova  bezakonja,  nova  nasilja  i nove  bezdušne  spletke  i laži. 

Ljudi  i braćo!  Ovo  su  svi  novi,  dobro  poznati  događaji,  kojih 
ne  treba  ni  spominjati,  a kamo  li  opisivati.  Ima  tu  i pravih  strahota 
i nečuvenih  sramotnih  djela. 

Strahota  je  i sramota  kupovati  glasove  narodnih  zastupnika  i 
za  onoga,  tko  ih  kupuje  i za  onoga,  tko  se  prodaje.  Sramota  je  i 
strahota,  kad  je  vlada  tako  drska  i glupa,  da  Slovence  i Hrvate  — 

dakle  dva  čitava  naroda  — proglasi  neprijateljima  one  države,  koje 
bez  njih  ne  bi  ni  bilo,  i koja  proti  njihovoj  volji  ne  bi  mogla  posto- 
jati niti  24  sata.  Strahota  je  i sramota  danomice  i na  sto  načina 
lagati  srpskomu  narodu,  da  smo  mu  mi  Hrvati  krvni  neprijatelji, 
te  istodobno  taj  narod  pozivati,  da  nas  Hrvate  kao  neprijatelje 
države  pokolje  i podavi.  Sramota  je  i strahota,  da  Pašić  može  i 
smije  na  dvoru  tako  bestidno  lagati  i varati,  kako  se  to  ne  može  ni 
u zadnjoj  kartašnici,  pa  tako  se  drsko  prijetiti,  kao  da  je  u razboj- 
ničkoj špilji. 

Hrvati,  Srbi  i Slovenci!  Zapadna  Evropa  odredila  je  granice 
Jugoslaviji,  da  to  bude  država  triju  ravnopravnih  naroda. 
Danas  je  u Jugoslaviji  tiranija  ne  velimo  srpska  — i to  bi  bilo  zlo  — ; 
ne  velimo  radikalska  — to  bi  bilo  još  gore;  — nego  je  tiranija  jedne 
malobrojne  pokvarene  gospodske  družbe,  koja  sebe  smatra 
državom  i narodom,  a koja  je  tako  drska,  te  tobože  u ime  države  i 
naroda  zahtijeva  i od  vojske  i od  dvora,  đa  samo  nju  ostave  na 
vlasti,  jer  da  će  se  bez  nje  to  sve  rastepsti.  Kod  toga  se  najviše  služe 
tim,  što  smo  mi  Hrvati  svi  republikanci.  I tim  hoće  od  nas 
odijeliti  Srbe,  da  s pomoću  njihovom  nas  zastraše,  a s našim  stra- 
hom njih  zadrže  u dosadašnjoj  pokornosti. 

Narode  srpski,  te  ostala  slavenska  i neslavenska  braćo!  Mi 
smo  Hrvati  svi  republikanci.  To  ćemo  i ostati.  Isto  tako  i Slovenci. 
I među  vama  ima  republikanaca  više,  nego  što  se  to  misli  i govori. 
Ali  mi  smo  čovječni,  ustavni  i seljački  republikanci. 

U svojoj  čovječnosti  mi  ne  ćemo  ni  revolucije  ni  atentata  ni 
nikakvoga  drugoga  nasilja,  — ne  iz  straha,  nego  poradi  svoga  paci- 
fizma, bez  kojega  više  nema  opstanka  nijednomu  malomu  narodu. 

U svojoj  ustavnosti  čuvamo  suverenitet  naroda,  koji  pred- 
stavlja njegova  zastupnička  većina. 

Kao  seljaci  mi  smo  za  seljačko  i za ‘radničko  pravo.  Zato  ho- 
ćemo i zahtijevamo  seljačku  državu,  seljačku  vladu  i upravu.  To 
znači:  vladu  i upravu  seljačkoga  duha,  seljačke  miroljubivosti,  se- 
ljačke radinosti  i seljačkoga  poštenja. 

Svih  nas,  svega  radnoga  naroda  ima  dvanaest  milijuna.  Polo- 
vicu od  toga  već  smo  mi  Hrvati  organizirali.  I druga  se  polovica  sve 
to  više  organizira  ili  s nama  ili  uz  nas. 

Mi  nikakve  sile  ne  ćemo,  ali  se  je  i ne  bojimo.  Sva  su  trula 
carstva  propala  i sve  trule  monarhije  propadaju  na  naše  oči.  Ako 
se  bude  poštivala  narodna  volja,  kod  nas  ne  će  doći  do  nikakvoga 

Hrvatska  na  mučilištu  13 

prevrata.  Radni  narod  na  čelu  s organiziranim  seljaštvom,  a uz  po- 
moć poštenoga  građanstva  i pravedne  inteligencije  oživotvorit  će 
svoj  program  mirnim  parlamentarnim  putem,  rušeći  korupciju  i 
tiraniju  i sve  ono,  što  se  protivi  narodnoj  suverenosti  i životnim 
narodnim  interesima.  Za  taj  veliki  posao  već  je  danas  tu  parlamen- 
tarna većina,  izabrana  kao  opozicija  usprkos  neslobodnih  izbora. 

Mi  najodlučnije  zahtijevamo,  da  se  ovako  odlučna  i nesu- 
mnjiva narodna  volja  poštuje  već  i sada  prije  izbora,  kad  ju  pred- 
stavlja stalna  većina  zastupnika  i ogromna  većina  izbornika.  Misle 
li  vlastodršci  ^oći  i dalje  proti  ovoj  narodnoj  volji,  zlo  će  proći  i oni 
sami  i svi  njihovi  pomagači. 

Braćo  Crnogorci!  Mi  smo  Hrvati  u najljepšem  djelu  svoje 
književnosti  cijelu  Crnu  Goru  nazvali  veličanstvenim  žrtvenikom 
slobode  u najdivnijem  hramu  božjega  podnebesja,  a vas  smo  Crno- 
gorce proglasili  ne  samo  uzorom  junaštva,  nego  i nedostiživim  pri- 
mjerom jednostavnosti  i poštenja.  Zato  mi  Hrvati  rušimo  beograd- 
ski centralizam  te  Pašićevu  korupciju  i tiraniju  još  napose  radi  toga, 
što  svojim  poganim  rukama  razvaljuju  veličajni  žrtvenik  crnogor- 
ske slobode  i što  vas  Crnogorce  barbarski  progone  i sotonski  muče. 
I da  beogradski  centralizam  nije  učinio  ništa  drugo,  nego  što  ovako 
sramotno  i barbarski  gazi  ponos,  poštenje  i slobodu  Crne  Gore  i 
još  uz  to  Crnu  Goru  pretvara  u jedno  strašno  garište  i grobište,  — 
da  je  Pašićev  sistem  samo  to  skrivio,  mi  se  Hrvati  nikada  ne  bi  mog1  i 
pomiriti  s njim  ni  s nikim  drugim,  koji  bi  pošao  istim  tragom. 

Apoštolski  organizatori  HRSS!  Bilo  vas  je  najprije  desetak, 
onda  na  stotine,  a sad  vas  je  na  hiljade.  Najprije  su  oko  vas  bile 
tisuće,  a sad  su  već  i milijuni  probuđenoga  seljačkoga  naroda  — od 
Maribora  do  Kotora,  i od  Subotice  do  Splita.  Svi  su  vaši  slobodni 
domovi  jedna  i nesavladiva  sveta  domovina.  Sve  su  vaše  poštene 
duše  veličanstvena  zajednica,  koja  se  zove  prosvijećeni  narod. 

Vaš  um  i vaše  mišice  stvaraju  danomice  neprocjenjivo  bogat- 
stvo i kadre  su  da  stvore  i osiguraju  ono,  što  je  najvrednije  na  svi- 
jetu: trajni  mir  i prijateljstvo  sa  svim  susjedima;  pravicu  i među- 
sobno pomaganje;  za  sve  staleže  istinsku  i potpunu  slobodu  na 
temelju  seljačkog  ustava,  pod  kontrolom  seljačkoga  parlamenta, 
i pod  upravom  seljačke  vlade.  Za  ovakvu  seljačku  čovječansku 
državu,  — čim  dođe  do  izbora,  — vi  ćete  skupiti  i do  milijun  gu- 
menih kuglica,  i njima  izabrati  preko  stotinu  seljačkih  zastupnika. 
I onda  će  istom  hrvatsko  narodno  zastupstvo  s pomoću  čitavoga 
naroda  ne  samo  svaku  korupciju  i tiraniju  za  uvijek  oboriti,  nego 

u miru  i slobodi  seljačku  državu  urediti,  a seljačko  i radničko  pravo 
osigurati. 

U Zagrebu,  glavnom  gradu  Hrvatske  i svih  Hrvata,  sa  devete 
sjednice  hrvatskoga  narodnoga  zastupstva,  dne  1.  svibnja  1924. 

Predsjedništvo  HRSS:  Stjepan  Radić,  predsjednik;  Juro  Va- 
lečić,  Dragutin  Kovačević,  Dr.  Vladko  Maček,  Josip  Predavec,  pod- 
predsjednici;  Dr.  Stjepan  Košutić,  Dr.  Juraj  Krnjević,  tajnici. 

PAD  PRVE  VLADE  PP  (PAŠIĆ-PRIBIĆEVIĆ). 

Vladina  je  kriza  potrajala  43  dana.  Dok  traje  kriza,  ne  može 
raditi  Narodna  skupština.  Međutim  je  Pašić  s Pribićevićem  vije- 
ćao, kako  bi  se  još  nekoliko  mjeseci  uzmogli  održati  na  vladi  bez 
većine  u Narodnoj  skupštini.  I dosjetili  su  se! 

Pašić  je  25.  svibnja  1924.  pošao  kralju,  te  mu  je  javio,  da  za 
ministre  u svojoj  vladi  predlaže  one  iste  ljude,  koji  su  bili  imeno- 
vani 27.  ožujka.  Kralj  ih  je  potvrdio,  ali  je  od  Jovanovića  zatražio 
da  se  odmah  sastane  verifikacijoni  odbor,  koji  će  ovjeroviti  pre- 
ostale mandate  Hrvatske  republikanske  seljačke  stranke. 

Premda  su  svi  narodni  zastupnici  HRSS  bili  18.  ožujka  1923. 
izabrani  voljom  hrvatskog  naroda,  ipak  su  radikali  i samostalni 
demokrati  u verifikacijonom  odboru  pokušali  osporiti  ovjerovlje- 
nje  njihovih  mandata.  Na  sreću  se  među  radikalima  nalazio  i je- 
dan pošten  čovjek,  koji  je  spasio  neugodnu  situaciju.  To  bijaše 
prof.  Nastas  Petrović,  koji  je  kao  član  verifikacijonog  odbora 
glasovao  pravedno.  Petrović  je  naime  kod  svake  vjerodajnice 
pitao,  da  li  je  Narodnoj  skupštini  stigao  prosvjed  protiv  izbora 
dotičnoga  zastupnika.  Čim  je  dobio  odgovor,  da  prosvjeda  ili  pri- 
govora nema,  Petrović  je  glasovao  za  ovjerovljen  je.  Tako  su 
mandati  svih  47  narodnih  zastupnika  ovjerovljeni  s 11  protiv  10 
glasova.  Naravno  da  je  Nastas  Petrović  radi  toga  navukao  na 
sebe  mržnju  radikala  i samostalnih  demokrata. 

U sjednici  Narodne  skupštine  od  27.  svibnja  1924.  pročitan 
je  i odobren  izvještaj  verifikacijonog  odbora,  kojim  se  ovjerov- 
ljuje  47  mandata  Hrvatske  republikanske  seljačke  stranke.  Nato 
je  odmah  Pašić  predao  Ljubi  Jovanoviću  odluku,  kojom  se  ovo 
zasjedanje  Narodne  skupštine  zaključuje,  a novo  će  zasjedanje 
početi  istom  20.  listopada,  kada  se  po  ustavu  mora  svake  godine 
sastati  Narodna  skupština.  Tako  su  Pašić  i Pribićević  kraljevim 
ukazom  odgodili  svoj  siguran  pad  na  5 mjeseci.  Oni  su  time  opet 

izigrali  Hrvatsku  republikansku  seljačku  stranku,  ali  su  u javnosti 
pobudili  silno  ogorčenje.  Odmah  je  stvoren  »Opozicijom  blok«, 
u koji  su  ušle  4 stranke,  poimence:  HRSS,  Davidovićevi  demo- 
krati, bosanski  muslimani  i Slovenska  ljudska  stranka  s bunjeva- 
čkim Hrvatima.  Taj  blok  je  29.  svibnja  1924.  objelodanio  ovaj 
svoj  proglas: 

»Narode  kraljevine  Srba,  Hrvata  i Slovenaca! 

Na  želju  jedne  vlade,  koja  je’sebe  proglasila  neodgovornom, 
kralj  je  donio  ukaz  o zaključenju  sjednica  Narodne  skupštine. 
Tako  je  na  upravi  zemlje  ostala  vlada,  protiv  koje  se  odlučno 
izjasnila  većina  naroda  preko  svojih  izabranih  zakonskih  pred- 
stavnika. Ostala  je,  da  narodnim  novcem  i narodnom  imovinom 
raspolaže  mimo  volje  naroda  i bez  kontrole  narodnoga  predstav- 
ništva. Jedna  vlada,  kojoj  su  korupcija  i nasilje  jedini  izvor  snage. 

Da  se  ta  hrđava  vlada  sačuva  od  pravedne  osude  narodnog? 
predstavništva,  zabačeni  su  svi  obziri.  Narodna  je  skupština  za- 
ključena u trenutku,  kada  su  pred  njom  stajali  najkrupniji  i 
najhitniji  poslovi.  Zaboravljeno  je  na  invalidski  zakon  i na  prava, 
koja  se  duguju  invalidima.  Lišeni  su  pomoći  toliki  poplavljeni 
krajevi,  koje  je  htjela  Narodna  skupština  pomoći.  Prenebregnuti 
su  zemljoradnici,  čije  zakonodavstvo  uzalud  čeka,  da  dođe  na 
dnevni  red.  U arhiv  su  bačeni  zakonski  prijedlozi,  čiju  je  hitnost 
jednoglasno  priznala  Narodna  skupština. 

Najveći  broj  hrvatskih  predstavnika  godinama  ne  učestvuje 
u radu  Narodne  skupštine,  smatrajući  da  im  ustav  i zakoni  ove 
zemlje  ne  daju  dovoljno  garancije  za  prava  onih,  koje  predstav- 
ljaju. Godinama  im  se  predbacuje  njihova  vanparlamentarna  bor- 
ba, te  se  pozivaju,  da  dođu  u Narodnu  skupštinu,  pa  da  u njoj 
kao  ravnopravni  građani  brane  svoja  prava  i da  se  bore  za  svoje 
ideale. 

U sporazumu  s najvišim  faktorom  u državi  radi  se  već  više 
od  godinu  dana  na  velikom  narodnom  poslu  približen  ja  i izmire- 
nja svih  dijelova  našega  naroda.  Sprovode  se  pripreme  za  iskrenu 
saradnju  na  državnim  poslovima  sve  do  sada  zavađene  i neza- 
dovoljne braće.  I kada  ovi  hrvatski  narodni  poslanici  dolaze  u 
Beograd,  onda  se  vrata  Narodne  skupštine  zatvaraju,  da  se  tu 
ne  bi  čula  i njihova  riječ.  A s tim  se  aktom  ne  solidarišu  do  kraja 
čak  niti  oni  poslanici,  koji  stoje  uz  vladu. 

Obje  su  vladine  grupe  izjavile,  da  žele  saradnju  Hrvata  u 
državnim  poslovima,  a odmah  zatim  se  ta  saradnja  onemogućuje 
kraljevim  ukazom.  Dolazak  velikog  dijela  Hrvata  u Beograd  mora 
za  sve  nas  — počevši  od  najvišeg  nosioca  državne  vlasti  — zna- 
čiti ne  samo  poziv  u bratski  zagrljaj  svih  građana  naše  države; 
mora  značiti  dolazak  u jednoj  najtoplijoj  želji,  da  svi  zajednički 
sarađujemo  na  općem  djelu  za  dobro  i blagostanje  našega  naroda, 
te  za  ostvarenje  onih  ideala,  koji  su  od  uvijek  svima  nama  bili 
sveti,  a to  su  ideali  jedinstva,  koji  su  tim  ulaskom  u Narodnu 
skupštinu  poslanika  iz  najveće  hrvatske  stranke  mogli  postati 
istinskom  činjenicom. 

Ne  treba  zaboraviti  ni  to,  da  je  jedno  od  glavnih  prava  na- 
roda: da  preko  svojih  predstavnika  — narodnih  poslanika  — kon- 
troliše  vladu  i njezine  organe.  To  se  u parlamentu  čini  putem  in- 
terpelacija i pitanja.  Narodni  su  poslanici  u posljednjoj  skupštin- 
skoj seriji  podnijeli  pismene  interpelacije,  kojima  se  utvrđuje 
korupcija,  bezakonje  i nasilje  sa  strane  vlade  i vladinih  organa. 
Po  82.  članu  ustava  i 71.  članu  poslovnika  ministri  su  dužni  odgo- 
voriti na  sve  interpelacije  u toku  saziva,  i to  najdulje  od  dva 
mjeseca. 

Da  ne  bi  dala  računa  o svima  svojim  i svojih  organa  beza- 
konjima, nasiljima  i korupciji,  vlada  je  pobjegla  ispred  suda  na- 
roda. Time'  je  pogazila  ustav  i narodu  oduzela  jedno  od  glavnih 
njegovih  prava  kontrole  i suda. 

Zaključenjem  Narodne  skupštine  izvršen  je  državni 
udar.  Kralj  ima  pravo,  da  zaključi  sjednice  Narodne  skupštine, 
pošto  se  izglasa  budžet  i pošto  se  odgovori  na  sve  interpelacije. 
Ali  u jednoj  pravnoj  državi  ograničena  su  prava  jednoga  pravima 
drugoga.  Kraljevo  je  pravo,  da  zaključi  sjednice  Narodne  skup- 
štine, da  kontroliše  rad  vlade,  pa  da  na  upravi  zemlje  ima  vladu, 
koja  uživa  njegovo  povjerenje.  ( 

Kad  u ustavu  izričito  piše,  da  je  ovo  ustavna  i parlamen- 
tarna monarkija,  onda  se  sjednice  Narodne  skupštine  mogu  za- 
ključivati samo  na  prijedlog  jedne  vlade,  koja  ima  povjerenje 
parlamenta,  to  jest:  po  pristanku  same  Narodne  skupštine.  Za- 
ključenjem sjednice  u skupštini  bez  njezinog  pristanka  i protiv 
njezine  jasno  izražene  volje,  pogažen  je  osnovni  zemaljski  zakon: 
udareno  je  na  suverenitet  naroda  u ovoj  državi. 

U jednoj  parlamentarnoj  monarkiji,  u kojoj  vlada  kroz  pola 
godine  upravlja  zemljom  i bez  većine  i bez  parlamenta,  samim 


197 


Pad  prve  vlade  PP  (Pašić-Pribićević) 


se  tim  izvan  snage  stavljaju  one  odredbe  us.tava,  kojima  su  po- 
stavljene osnove  državne  organizacije;  obustavljen  je  parlamen- 
tarni režim,  a započinje  se  režim  lične  volje  i apsolutizma. 

Kao  predstavnici  većine  Narodne  skupštine  i većine  naroda 
mi  izjavljujemo,  da  to  ne  ćemo  ostaviti  bez  posljedica.  Mi  traži- 
mo, da  se  učinjena  pogreška  popravi  time,  da  se  odmah  ima  Na- 
rodna skupština  sazvati  u vanredan  saziv  i tako  vratiti  u sva  pra- 
va svoja-  Mi  ne  možemo  i ne  ćemo  primiti  nikakovo  drugo  rješe- 
nje, a odlučili  smo,  da  — na  osnovu  prava,  koje  nam  je  ustav  dao, 
— izvedemo  pred  sud  one,  koji  su  uzeli  formalnu  odgovornost  za 
ovaj  protuustavni  akt. 

Narod  nije  htio  ovu  borbu.  Ona  mu  se  nametnula  državnim 
udarom.  Mi  smo  uvjereni,  da  će  narod  ovu  borbu  za  svoja  osnov- 
na prava,  — a naročito  za  svoj  suverenitet,  — prihvatiti  i voditi 
do  kraja,  ne  žaleći  žrtve,  koje  se  budu  od  njega  tražile.  A kao 
njegovi  predstavnici  mi  smo  spremni,  da  u toj  borbi  ustrajemo  s 
njime  zajedno  sve  do  pobjede. 

U ime  opozicijonoga  bloka:  Ljuba  M.  Davidović.  Dr.  A. 
Korošec,  Dr.  M.  Spaho.  Dne  29.  svibnja  1924.  u Beogradu.« 

Ovaj  dobro  sastavljeni  proglas  nije  ostao  bez  uspjeha.  Javno 
se  mnijenje  u cijeloj  državi  okrenulo  protiv  vlade  PP.  Senzacio- 
nalno je  djelovala  i vijest,  da  je  Stjepan  Radić  3.  lipnja  1924.  oti- 
šao iz  Beča  u Rusiju,  tražeći  i njezinu  pomoć  u borbi  hrvatskog 
naroda  protiv  nasilne  beogradske  vlade.  Radi  toga  su  Pašićeve  i 
Pribićevićeve  novine  oštro  udarale  na  Radića.  Naprotiv  su  novine 
Opozicijonoga  bloka  i taj  Radićev  neočekivani  put  prikazivale 
kao  očajno  sredstvo,  kojim  se  hrvatski  narod  bori  protiv  nasilja 
iz  Beograda. 

Pašić  je  17.  srpnja  ponovno  zatražio  od  kralja,  da  raspusti 
Narodnu  skupštinu,  pa  da  raspiše  nove  izbore  narodnih  zastup- 
nika. Kralj  se  i sada  usprotivio  tomu  zahtjevu,  radi  čega  je  Pašić 
podnio  ostavku  svoje  vlade,  ne  bi  li  ga  time  prisilio  na  popuštanje. 
Sada  se  u taj  spor  umiješao  Ljuba  Jovanović,  koji  je  kao  pred- 
sjednik Narodne  skupštine  svjetovao  kralju,  neka  Pašiću  povjeri 
konce ntracijonu  mjesto  koalicijone  vlade.  Pašić  je  takvu 
kraljevu  ponudu  otklonio,  jer  je  dobro  znao,  da  n i j e d n a stran- 
ka Opozicijonoga  bloka  ne  će  sudjelovati  u vladi,  u- kojoj  će  biti 
Pašić  i Pribićević.  Taj  je  otklon  kralja  sklonuo,  da  sastav  nove 
vlade  povjeri  Ljubi  Davidoviću,  kao  šefu  Opozicijonoga  bloka. 

VLADA  LJUBE  DAVIDOVIĆA  GOD.  1924. 

Davidović  je  27.  srpnja  1924.  sastavio  vladu,  u koju  su  uz 
njegove  demokrate  unišli  Slovenska  ljudska  stranka  i bosanski 
muslimani.  Od  demokrata  je  Davidović  postao  predsjednikom 
ministarskog  savjeta,  dr.  Vojislav  Marinković  m.  vanjskih  posala, 
dr.  Ilija  Šumenković  m.  trgovine  i industrije,  Dragutin  Pećić  m. 
građevina,  a Petar  Marković  m.  pošta  i brzojava.  Od  Slovenaca  je 
dr.  Antun  Korošec  postao  m.  prosvjete,  prof.  Antun  Sušnik  m. 
saobraćaja,  Ivan  Vesenjak  m.  agrarne  reforme,  a prof.  dr.  Fran 
Kulovec  m.  poljoprivrede.  Od  bosanskih  je  muslimana  dr.  Meh- 
med  Spaho  imenovan  ministrom  financija,  dr.  Halid  beg  Krasnica 
m.  pravde,  a dr.  Šefkija  Behmen  m.  socijalne  politike. 

General  Stevan  Hadžić  postade  ministrom  vojske  i mor- 
narice, dok  je  za  ministra  unutrašnjih  posala  imenovan  radikal 
prof.  Nastas  Petrović,  da  mu  se  time  iskaže  zahvala  Opozicijonog 
bloka  zato,  što  je  u verifikacijonom  odboru  svojom  pravednošću 
omogućio  ovjerovljen  je  47  mandata  Hrvatske  republikanske  se- 
ljačke stranke.  Davidović  se  nadao,  da  će  i HRSS  ući  u njegovu 
vladu.  Zato  predbježno  nije  popunio  četiri  ministarstva,  te  je  dr. 
Ilija  Šumenković  preuzeo  zastupstvo  ministarstva  šuma  i ruda,  dr. 
Halid  beg  Hrasnica  ministarstvo  za  izjednačenje  zakona,  dr.  An- 
tun Korošec  ministarstvo  vjera,  a dr.  Šefkija  Behmen  ministar- 
stvo narodnoga  zdravlja. 

Narodni  zastupnici  Hrvatske  republikanske  seljačke  stranke 
na  svojoj  sjednici,  koju  su  3.  kolovoza  1924.  održali  u Zagrebu, 
jednoglasno  su  stvorili  ovaj  zaključak:  »Hrvatsko  narodno  za- 
stupstvo vidi  u imenovanju  vlade  Opozicijonoga  bloka  jedan 
korak  bliže  sporazumnom  rješavanju  srpsko-hrvatskog  sporazu- 
ma. Zato  jednoglasno  zaključuje,  da  će  zastupnički  klub  HRSS 
u Narodnoj  skupštini  ovu  vladu  podupirati,  dok,  bude  radila  u 
duhu  onih  načela,  na  kojima  je  bio  osnovan  Opozicijonalan  blok«. 

Nova  je  vlada  odlučila,  da  će  vladati  parlamentarno,  jer  je 
znala,  da  ima  za  sobom  jaku  većinu  narodnih  zastupnika.  Zato 
nije  htjela  čekati  do  20.  listopada  1924.,  kada  bi  se  imala  sastati 
Narodna  skupština,  kako  je  to  od  kralja  Aleksandra  iznudio 
Nikola  Pašić.  Davidović  je  kralju  predložio,  neka  se  Narodna 
skupština  odmah  pozove  na  izvanredno  zasjedanje.  Kralj  je  na  to 
pristao,  te  se  već  7.  kolovoza  sastala  Narodna  skupština,  na  kojoj 
je  Davidović  pročitao  ovu  vladinu  deklaraciju: 

»Poštovana  gospodo  poslanici!  Vlada,  kojoj  imam  čast  pred- 
sjedavati, smatra  za  svoju  prvu  dužnost,  da  se  predstavi  Narod- 
noj skupštini,  pa  da  joj  izloži  svoj  program  rada  i da  od  nje 
zatraži  odobrenje  za  svoju  politiku. 

To  je  razlog,  iz  kojega  je  odmah  po  svojem  sastavu  — kao 
prvo  svoje  rješenje  — podnijela  Njeg.  Veličanstvu  kralju  u smi- 
slu 53.  člana  ustava  prijedlog,  da  se  Narodna  skupština  sazove 
u vanredan  saziv.  Ja  pak  dajem  daljeg  izraza  rješenosti  vlade,  da 
čvrsto  i nepokolebivo  ostane  na  parlamentarnom  terenu  i u okvi- 
ru parlamentarnih  konvencija  time,  što  u ovoj  prvoj  sjednici 
Vanrednog  saziva  uzimam  riječ,  da  Vam  u ime  kraljevske  vlade 
izložim  politiku,  koju  vlada  namjerava  voditi,  podvrgavajući  se 
Vašoj  objektivnoj  i mjerodavnoj  ocjeni. 

Gospodo  poslanici!  Nova  je  vlada  na  upravu  zemlje  došla 
sa  čvrstom  rješenošću,  da  politiku  naše  zemlje  odlučno  i smišlje- 
no uputi  pravcem,  kako  će  najbrže  i najpovoljnije  doći  do  defi- 
nitivnog i srećnog  konsolidiranja  unutrašnjih  odnosa. 

Mi  smo  potpuno  svi  jesni  svih  ogromnih  teškoća,  na  koje  se 
mora  naići  u svim  problemima  unutrašnjeg  uređenja  u jednoj 
državi  ovolike  prostranosti,  kao  što  je  naša,  — sastavljena  iz  po- 
krajina, koje  su  vjekovi  i sudbina  doskora  rastavljali. 

Ali  mi  smo  uvjereni,  da  se  sve  te  teškoće,  ma  koliko  ogromne 
bile,  mogu  prebroditi.  One  se  mogu  i brzo  prebroditi,  ako  našu 
državnu  politiku  uputimo  takovim  pravcem,  da  probudimo  i po- 
jačamo bratska  osjećanja,  koja  nas  spajaju,  te  ako  se  oni,  koji 
pred  kraljem  i narodom,  — pred  historijom  i budućnošću,  pred 
Vama,  gospodo  narodni  poslanici,  — nose  odgovornost  za  držav- 
ne poslove,  budu  svojski  i svijesno  potrudili,  da  izbjegavajući 
nepomirljive  formule  uđu  u dubinu  i suštinu  svakoga  problema, 
pa  da  u njegovo  rješavanje  unesu  širinu  pogleda,  bez  koje  se  u 
našoj  državi  i u sadašnje  vrijeme  ne  može  ništa  trajno  i korisno 
svršiti,  te  ako  preko  svega  svi  mi  odgovorni  političari  budemo 
prožeti  dubokim  uvjerenjem,  da  se  naša  zajednička  kuća  mora 
uređivati  zajednički  i dogovorno  i temeljito  na  nepokolebljivoj 
slozi,  a u pravilnom  i srdačnom  sporazumu  Srba,  Hrvata  i Slove- 
naca. 

Mi  nemamo  što  jedan  drugome  uzimati.  Mi  smo  dužni  po- 
vjeriti se  jedan  drugomu  iskreno,  lojalno,  bez  rezerve  i bez  skro- 
vitih misli,  i to  svom  bratskom  ljubavlju,  koja  nas  — usprkos 
svemu  — spaja. 

To  je  osnov,  gospodo  narodni  poslanici,  s kojega  današnja 
vlada  polazi  u svojoj  politici.  Cjelokupni  njezin  program,  koji 
imam  čast  izlagati,  logično  je  izveden  iz  te'  osnovne  pretpostavke. 

Vlada  će  se  u vanjskoj  politici  starati,  da  svojim  cjelokup- 
nim radom,  te  svojim  stavom  prema  svim  i svakomu,  jasno  ocrta 
međunarodnu  važnost  ove  naše  nacijonalne  države.  Narod  treba 
da  na  nju  bude  ponosit;  on  treba  da  zna,  da  ima  radi  šta  biti  na 
nju  ponosit. 

Obraćajući  stalnu  pažnju  njegovanju  i jačanju  obrambene 
državne  snage,  mi  ćemo  s najvećom  pažnjom  čuvati  i njegovati 
velike  veze  i dragocjene  simpatije,  koje  je  naš  narod  već  stekao. 
Mi  ćemo  se  truditi,  da  savezni  odnos,  koji  nas  je  vezivao  i još 
nas  vezuje  sa  Francuskom,  Engleskom  i Amerikom,  postane  sta- 
lan i nepromjenljiv  elemenat  naše  vanjske  politike. 

Mi  ćemo  se  truditi,  da  savez,  koji  je  zaključen  sa  kraljevi- 
nom Italijom,  podržavamo  u nadi,  da  će  iz  toga  obje  zemlje  izvući 
koristi,  koje  će  kompenzirati  teške  žrtve,  što  su  učinjene,  da  se 
do  toga  saveza  dođe  u obostranom  interesu  i u interesu  mira. 

Gospodo  narodni  poslanici!  Mi  ćemo  se  truditi,  da  savez, 
koji  našu  državu  spaja  sa  bratskom  Čehoslovačkom  i s kraljevi 
nom  Rumunjskom,  održimo  i učinimo  sve  intimnijim,  jer  smo 
uvjereni,  da  je  on  osnovni  i nezamjenjivi  elemenat  mira  i mirno- 
ga razvitka  u srednjoj  i jugoistočnoj  Evropi. 

Uzimajući  za  osnov  svoje  politike  poštivanja  zaključenih 
međunarodnih  ugovora,  te  ostajući  na  terenu  bezuslovnog  respek- 
tiran ja  od  svih  i od  svakoga,  — politički  red  stvari,  stvoren  ugo- 
vorima o miru,  koje  je  i naša  država  potpisala,  te  njihovog  izvrše- 
nja, u koliko  još  nisu  izvršeni,  — kraljevska  će  se  vlada  truditi, 
da  i sa  drugim,  a naročito  sa  susjednim,  državama  podržava  i nje- 
guje korektne  i prijateljske  odnose. 

Stojeći  na  principu  »Balkan  balkanskim  narodima«,  kraljev- 
ska će  vlada  naročitu  pažnju  obratiti  odnosima  s našim  susjedima 
na  Balkanu.  Ona  se  nada,  da  će  duboka  solidarnost  interesa,  koji 
vezuju  sve  balkanske  narode,  — pa  svijest,  da  sloboda  i nezavis- 
nost jednoga  od  njih  ne  može  biti  ugrožena,  a da  samim  tim  ne 
ugrozi  bezbjednost  svih  ostalih,  — učiniti,  da  bude  i ostvarena 
njezina  želja  za  stvaranjem  pojačanja  prijateljskih  odnosa  i s 
ovim  državama.  Vlada  će  se  u svakom  slučaju  truditi,  da  održi 
prijateljske  veze,  koje  već  postoje  između  naše  i grčke  države. 

Vlada  se  najposlije  nada,  da  će  što  skorije  moći  uspostaviti 
normalne  odnose  i sa  državama,  s kojima  još  nisu  obnovljene 
zvanične  veze.  Naravno  da  će  ona  pri  tom  surevnjivo  i od  naj- 
manje povrede  čuvati  i našu  državu  i nacijonalno  dostojanstvo  i 
naše  interese. 

Kao  evropska  i demokratska  država  moramo  mi  ostati  soli- 
darni s velikim  zapadnim  demokracijama.  Ali  se  vlada  nada,  da 
će  naći  načina,  da  se  izjednače  današnja  suprotna  gledišta  na  ka- 
rakter međunarodnih  odnošaja  i međunarodnih  obaveza,  što  je 
do  danas  bila  glavna  smetnja  obnove  odnosa  s ruskim  narodom. 

Kraljevskoj  će  vladi  u ime  naše  zemlje  vazda  pred  očima 
lebdjeti  ideal  narodnog  mira  i slobode.  Zato  će  činiti  sve,  što  je 
moguće,  da  se  ojAča  i razvija  »Društvo  naroda«,  kao  zametak 
međunarodnog  organizma,  koji  treba  da  nas  dovede  k ovom 
idealu. 

Vođena  ovom  osnovnom  zamisli,  kraljevska  će  vlada  u unu- 
tarnjoj politici  poduzeti  sve  mjere,  da  se  što  brže  stvori  ona  po- 
trebna atmosfera  uzajamnog  razumijevanja  i trpeljivosti,  koja 
je  neophodno  potrebna,  da  se  veliki  unutrašnji  problemi  mogu 
pravilno  rješavati  i riješiti  uz  učešće  svih  narodnih  elemenata. 
Ona  će  svom  snagom  pregnuti,  da  u državnu  administraciju  unese 
više  reda  i korektnosti  u radu,  da  strogošću  i apsolutnom  bezpri- 
stranošću  u njoj  suzbije  partizanstvo,  pa  da  obezbijedi  bezpri- 
korno  rješavanje  i poštivanje  zemaljskih  zakona.  Ona  će  naro- 
čito nastojati,  da  pod  svaku  cijenu  i svima  sredstvima  iskorjeni 
korupciju,  pa  da  — makar  i drakonskim  mjerama  — spriječi  de- 
moralizaciju organa  državne  uprave.  Da  bi  se  u tome  lakše 
uspjelo,  vlada  će  nastojati,  da  još  u ovom  sazivu  Narodne  skup 
štine  podnese  jedan  prijedlog  zakona,  koji  će  joj  za  to  dati  po- 
trebno zakonsko  ovlaštenje.« 

RADIĆ  I SELJAČKA  »ZELENA  INTERNACIJONALA«. 

Narodni  su  zastupnici  »Hrvatske  republikanske  seljačke 
stranke«  održali  3.  kolovoza  1924.  u Zagrebu  svoju  sjednicu,  kojoj 
je  predsjćdao  podpredsjednik  Juro  Valečić,  a prisustvovao  61 
zastupnik.  Na  toj  sjednici  je  zastupnik  Josip  Predavec  predložio, 
da  zastupnici  HRSS  odobre  korak  Stjepana  Radića  u Moskvi, 
gdje  je  HRSS  uveo  u seljačku  internacijonalu.  Protiv  toga  ustade 
zastupnik  dr.  Rudolf  Horvat.  On  je  upozorio  na  pogibelj,  da  će 

neprijatelji  hrvatskog  naroda  — naročito  pak  Nikola  Pašić  i 
Svetozar  Pribićević  — hrvatski  narodni  pokret,  kojemu  služi  Hr- 
vatska republikanska  seljačka  stranka,  proglasiti  komunističkim, 
ako  HRSS  dođe  u bilo  kakvu  političku  ili  socijalnu  vezu  s boljše- 
vičkom Rusijom. 

Nato  se  razvila  podulja  rasprava.  Zastupnici  Pavle  Radić, 
Rudolf  Herceg  i dr.  Stjepan  Buć  zagovarahu  Predavčev  prijedlog. 
Naprotiv  se  zastupnici  Tomo  Jalžabetić  i Vinko  Lovreković  pri- 
ključiše  protuprijedlogu.  Poput  dra  Horvata  bijahu  zabrinuti  još 
mnogi  zastupnici,  naročito  Ivan  Bartolović,  dr.  Ante  Adžija,  Ilija 
Martinović,  dr.  Stjepan  Ortner,  Franjo  Vrtar  i župnik  Fran 
Škrinjar. 

Predviđalo  se,  da  će  preko  20  narodnih  zastupnika  glasovati 
protiv  Predavčeva  prijedloga,  ako  dođe  do  glasovanja.  Nato  je 
dr.  Vlatko  Maček  upozorio,  da  bi  ruski  boljševici  mogli  ubiti 
Radića,  ako  HRSS  ne  odobri  njegovo  obećanje  u Moskvi;  zato  je 
zamolio  dra  Horvata,  neka  povuče  svoj  protuprijedlog.  Horvat 
je  to  i učinio  uz  uvjet,  da  se  Predavčev  prijedlog  popuni  dodat- 
kom: »Hrvatska  republikanska  seljačka  stranka  ostaje  kod  svo- 
jega narodnog  programa,  te  će  i nadalje  voditi  dosada- 
šnju svoju  taktiku«.  S tim  je  dodatkom  jednoglasno  primljen 
Predavčev  prijedlog. 

Stjepan  Radić  je  3.  lipnja  1924.  iz  Beča  stigao  u Moskvu. 
Pratili  su  ga  njegov  zet  ing.  August  Košutić  i sin  Vladimir  Radić. 
Na  kolodvoru  ih  je  dočekao  B.  Sandomirski,  načelnik  odjela  za 
balkanske  države  u narodnom  komesarijatu  za  vanjske  poslove. 
Sutradan  je  Radića  primio  Georgij  Vasiljević  Čičerin,  narodni 
komesar  za  vanjske  poslove,  te  je  s njim  razgovarao  2 sata.  Či- 
čerin je  8.  lipnja  priredio  u počast  Radića  večeru,  na  koju  je  po- 
zvao nekoliko  političara.  Radića  je  13.  lipnja  primio  Kaljinjin, 
predsjednik  sovjetske  Rusije,  koji  ga  je  ispitivao  za  političke  i 
gospodarske  prilike  u Hrvatskoj.  Radić  je  u Moskvi  ostao  do  4. 
kolovoza  kao  počasni  gost  sovjetske  vlade.  Iz  Moskve  se  Radić 
preko  Rige  i Berlina  vratio  u Beč,  odakle  je  11.  kolovoza  stigao 
u Zagreb. 

Radić  je  14.  kolovoza  1924.  u Zagrebu  održao  sjednicu  na- 
rodnih zastupnika  Hrvatske  republikanske  seljačke  stranke.  Tu 
je  rekao,  da  ga  j.e  Čičerin  još  u ožujku  pozvao,  neka  dođe  u 
Rusiju  na  razgovor  s njim,  ali  Radić  onda  nije  htio  poći.  Na  taj 

se  put  dao  istom  onda,  kad  je  vidio,  kako  Pašić  i Pribićević  na- 
mjeravaju vladati  bez  Narodne  skupštine,  dapače  i protiv  nje. 
»Vidio  sam,  da  me  Čičerin  zove  kao  suradnika  i čovjeka,  koji  do- 
lazi kao  ravnopravan  k ravnopravnim,  kao  predsjednika  jednoga 
nar.  zastupstva  i kao  punomoćnika  jednoga  naroda.  Mene  i za- 
stupnika Košutića  primili  su  bolje,  nego  (francuskog  ministra) 
Herriota.  Dali  su  nam  palaču,  koju  daju  samo  počasnim  gostima. 
S nama  se  nije  postupalo  kao  s onima,  koji  su  došli  da  prime 
instrukcije,  nego  kao  s ljudima,  s kojima  se  izmjenjuju  mišljenja, 
nazori  i razgovori,  te  s kojima  hoćeš  postignuti  sporazum.« 

Ipak  nema  sumnje  o tomu,  da  je  Stjepan  Radić  učinio  gole- 
mu političku  pogrešku  time,  što  je  Hrvatsku^  republikansku  selja 
čku  stranku  uveo  u »zelenu«  seljačku  intemacijonalu.  Kako  je 
naime  »zelena  internacijonala«  imala  svoje  sjedište  u Moskvi, 
lako  je  bilo  Pašiću  i Pribićeviću  prikazati  Hrvate  u evropskoj 
javnosti  kao  neke  boljševike.  Time  je  hrvatski  politički  pokret, 
koji  je  zaista  bio  čisto  narodan  pokret,  dobio  u stranom  svijetu 
komunističko  obilježje.  Od  sada  su  Englezi,  Francuzi  i ostali  za- 
padni narodi  smatrali  Hrvate  komunistima,  premda  to  nisu  bili. 

PAD  DAVIDOVIĆEVE  VLADE. 

O deklaraciji  Davidovićeve  vlade  vodila  se  u Narodnoj 
skupštini  rasprava  puna  4 dana,  pa  i tečajem  čitavog  dana  12. 
kolovoza  1924.  Izredalo  se  mnogć  zastupnika  Radikalne  i Samo 
stalne  demokratske  stranke,  koji  su  oštro  napadali  vladinu  de- 
klaraciju. Istom  u 1 sat  iza  ponoći  pristupilo  se  glasovanju,  pa  je 
deklaracija  odobrena  sa  169  protiv  114  glasova.  Kako  je  glasova- 
nje bilo  poimenično,  vidjelo  se,  da  su  deklaraciju  odobrili  Davi- 
dovićevi  demokrati,  Slovenska  ljudska  stranka,  bosanski  musli 
mani,  sva  tri  bunjevačka  Hrvata,  svih  8 Nijemaca,  9 Albanac 
(članova  »Džemijeta«),  te  svi  narodni  zastupnici,  koje  su  birali 
izbornici  Hrvatske  republikanske  seljačke  stranke.  Protiv  dekla- 
racije je  glasovalo  100  radikala  i 14  samostalnih  demokrata. 

U nedjelju  7.  rujna  1924.  održana  je  u Prelogu  velika 
skupština  Hrvatske  republikanske  seljačke  stranke.  Na  tu  je 
skupštinu  došlo  oko  15.000  Hrvata  iz  Međimurja,  i to  čak  od  Štri- 
gove  i Gornjega  Mihaljevca  pa  sve  do  Kraljevca  i do  Svete  Ma- 
rije. Skupštini  je  prisustvovao  i Stjepan  Radić,  koji  je  održao 
velik  politički  govor.  Naročito  je  istaknuo  razliku  između  prija- 


204 


Pad  vlade  Ljube  Davidovića 


šnje  i sadašnje  vlade  u Beogradu.  Pašić  i Pribićević  vladahu  na- 
siljem, korupcijom  i svakojakim  bezakonjem,  dok  je  Davidović 
sastavio  vladu  sporazuma,  poštenja  i zakonitosti.  Zato  je  čitav 
prisutan  narod  gromoglasno  prihvatio  Radićev  poklik  »Živio!« 
Ljubi  Davidoviću  i Nastasu  Petroviću. 

Golemu  je  skupštinu  Hrvatska  republikanska  seljačka  stran- 
ka održala  uZagrebuu  nedjelju  14.  rujna  1924.,  i to  na  velikom 
prostoru  Marulićevog  i Mažuranićevog  trga  između  Sveučilišne 
knjižnice  i vrta  »Hrvatskoga  Sokola«.  Skupštini  je  prisustvovalo 
preko  50.000  ljudi.  Glavni  je  govornik  bio  Stjepan  Radić.  On  je 
prikazao  narodno  samoodređenje  i pacifizam  kao  osnov  novoga 
međunarodnog  prava;  a zatim  je  govorio  o seljačkoj  državi  na 
temelju  ravnopravnosti  svih  staleža  sa  priznanjem  potpunoga  ra- 
dničkoga prava  i potpune  zaštite  svih  narodnih  manjina. 

Uoči  ove  skupštine  održana  je  13.  rujna  sjednica  Hrvatsko- 
ga narodnoga  zastupstva.  Na  toj  sjednici  je  po  želji  Stjepana 
Radića  zaključeno,  da  se  od  industrijalca  Milana  PrpiĆa  kupi 
njegova  palača  na  Zrinskom  trgu  broj  12,  i to  za  »Hrvatski 
seljački  dom«.  Palača  je  kupljena  za  46  milijuna  kruna.  Iza 
toga  se  raspravljalo  o tome,  bi  li  Hrvatska  republikanska  seljačka 
stranka  ušla  u Davidovićevu  vladu,  u kojoj  su  prazna  4 ministar- 
stva. 

U ponedjeljak  15.  rujna  1924.  vijećalo  je  predsjedništvo 
HRSS  o ulazu  Hrvatske  republikanske  seljačke  stranke  u beo- 
gradsku vladu,  i to  prema  ovlasti  skupne-  sjednice  Hrvatskoga 
narodnoga  zastupstva.  Iza  vijećanja,  koje  je  potrajalo  preko  2 
sata,  stvoren  je  zaključak,  da  HRSS  ulazi  u vladu  Ljube  Davido- 
vića sa  4 svoja  zastupnika.  U tu  svrhu  su  za  ministre  bili  pred- 
loženi dr.  Vlatko  M a č e k,  Josip  Predavec,  ing.  August  K o- 
š u t i ć i dr.  Juraj  K r n j e v i ć.  Predavec  je  zatražio  ministarstvo 
za  agrarnu  reformu,  koje  vodi  boležljivi  Slovenac  Ivan  Vesenjak. 

Protiv  ulaza  Hrvatske  republikanske  seljačke  stranke  u Da- 
vidovićevu vladu  ustadoše  Pašićevi  radikali  i Pribićevićevi  samo 
stalni  demokrati.  Oni  su  u svojim  novinama  oštro  pisali  protiv 
HRSS,  prikazujući  ju  kao  komunističku  stranku.  Toga  se  nije 
uplašio  Davidović,  koji  je  u toj  stvari  zatražio  kod  kralja  audi- 
jenciju. Poslije  dvosatnoga  boravka  u dvoru  izjavio  je  Davidović 
29.  rujna  novinarima,  da  je  položaj  vlade  posve  stalan,  jer  u Na- 
rodnoj skupštini  ima  jaku  većinu,  pa  da  će  ukazi  o imenovanju 

hrvatskih  ministara  biti  potpisani  u utorak  30.  rujna  ili  u srijedu 
1.  listopada  1924. 

Ipak  nije  došlo  do  takovih  ukaza.  Pašiću  je  naime  pošlo  za 
rukom,  da  na  kraljevskom  dvoru  uzbuni  neke  uplivne  osobe,  te  je 
ova  »dvorska  kamarila«  odlučno  ustala  protiv  imenovanja  mini- 
stara iz  redova  HRSS.  Uspjelo  je  kralja  odvratiti  od  potpisa  već 
gotovih  ukaza.  Što  više:  iznenada  je  početkom  listopada  dao 
ostavku  general  Stevan  Hadžić,  ministar  vojske  i mornarice, 
da  time  izazove  krizu  Davidovićeve  vlade.  Naslućivalo  se,  da  su 
to  zamijesili  Pašić  i Pribićević,  kako  bi  spriječili,  da  vlada  preda 
sudu  3 bivša  ministra,  koji  su  bili  optuženi  radi  korupcije. 

Međutim  je  Hrvatska  republikanska  seljačka  stranka  odr- 
žala čitav  niz  svojih  dobro  posjećenih  skupština.  Stjepan  Radić 
je  svake  nedjelje  pošao  na  koju  od  tih  skupština,  gdje  je  dakako 
bio  i glavni  govornik.  Tako  je  Radić  21.  rujna  1924.  govorio  na 
skupštini  u Rečici  kod  Karlovca,  kamo  su  s njim  pošli  sveu- 
čilišni profesori  dr.  Haas  iz  Kolna  i dr.  Dragoljub  Jovanović  iz 
Beograda,  te  njemački  narodni  zastupnik  dr.  Moser  iz  Zemuna. 
Na  skupštini  u K r a š i ć u 28.  rujna  oborio  se  Radić  veoma  žesto- 
ko na  okružnicu,  koju  je  povodom  proslave  tisućgodišnjice  hr- 
vatskoga kraljevstva  20.  kolovoza  1924.  izdalo  14  hrvatskih  kato- 
ličkih biskupa.  Na  velikoj  pak  skupštini  HRSS  u Varaždinu 
5.  listopada  govorio  je  Radić,  kako  je  organizirano  hrvatsko  se- 
ljaštvo, glavni  faktor  hrvatske  politike.  Radić  je  na  svim  skupšti- 
nama govorio  protiv  kralja  i vojske,  što  je  slabilo  Davidovićevu 
vladu,  koja  se  u Narodnoj  skupštini  oslanjala  na  HRSS. 

Golemu  je  skupštinu  Hrv.  republikanska  seljačka  stranka 
priredila  12.  listopada  1924.  u Vrpolju,  gdje  je  Stjepan  Radić 
u svojem  dugom  govoru  rekao  i ovo: 

Prije  dvadeset  godina  počeli  smo  organizirati  našu  seljačku 
stranku  i danas  se  mi  svi  poznajemo.  Svi  imamo  svoju  čovječju 
dušu.  Naša  hrvatska  seljačka  sloga  daje  nam,  — da  možemo  držati 
ovakove  skupštine.  Pašić  je  mislio,  da  može  zabraniti  seljaštvu  sa- 
stajanje. Pod  Austrijom  silili  su  oružnike,  da  nam  rastjeravaju  kola, 
a popovi  su  to  još  blagosivljali.  Nama  nije  ni  potrebno  sastajanje, 
jer  Beograd  znade  da  je  čitava  Hrvatska  jedna  jedina  skupština. 

Oni  u Beogradu  nisu  gluhi,  ali  su  najgluši  u Beogradu  kačaci  ili 
militariste.  Današnja  vlada  je  vlada  sporazuma,  a ne  sile.  Većina  go- 
spode zastupnika  srpskih  nije  za  ovu  vladu.  Radikali  se  pozivlju 

na  brojke,  jer  da  oni*  zastupaju  većinu  srpskog  naroda.  Oni  vele, 
da  su  za  jedinstvo,  ali  nas  ne  će  da  broje.  U vladi  je  bio  pošten  i 
pravedan  ministar  Hadžić,  koji  se  nije  bavio  politikom  i koji  je  znao, 
da  se  na  bajuneti  ne  može  sjediti  i da  se  silom  ne  može  vladati. 
Sada  ja  ne  znam,  koji  je  vrag  ušao  u njega,  ali  su  ga  radikali  na- 
tjerali, da  reče  na  dvoru,  da  ne  može  biti  u vladi,  koju  podupiru 
Hrvati.  Pašić  je  izmučio  Srbiju,  on  je  tjerao  Srbe  iz  rata  u rat  kroz 
Albaniju.  Pašić  je  rastjerao  srpsko  seljaštvo. 

On  je  imao  uvijek  pred  očima  samo  teritorij  Srbije,  a za  na- 
rod nije  pitao.  Pašić  je  politička  budala,  jer  nastoji  da  ruši  ono,  o 
čemu  se  kroz  dvije  godine  dogovaralo  i pregovaralo  i što  Srbi  tre- 
baju kao  komad  kruha.  Hrvati  se  ne  tuku  sa  Srbima  i ne  će  da  se 
tuku  sa  Srbima,  ali  kad  bi  do  toga  došlo,  onda  bi  Hrvati  potražili 
u Srbiji  kačake.  Naši  se  protivnici  usuđuju  stvar  prikazivati  tako, 
kao  da  je  kralj  za  to,  da  se  ti  korupcijonisti  ne  hapse.  Generali  , 
nigdje  na  svijetu  ne  znadu,  što  je  to  civilna  uprava. 

Kad  govore  o politici,  oni  su  kao  djeca.  Generali  o politici  i 
ne  treba  da  znadu.  Sada  su  navrkali  Hadžića  i radi  toga  bi  se  imala 
razviti  kriza.  Za  volju  jednog  ministra  imalo  bi  da  otiđe  četrnaest 
ministara,  pa  da  na  čelo  uprave  dođu  poštenjaci  Laza  Marković, 
Velizar  Janković  i Kojić.  Toga  su  pune  novine.  Nema  riječi  o srp- 
skome seljaku  i seljačkom  pitanju,  nego  se  samo  piše  o intrigama, 
kako  bi  kačaci  došli  opet  na  korito.  Ti  su  političari  davno  pokopani 
u Hrvatskoj,  ali  ih  i u Srbiji  mora  nestati. 

U Srbiji  nema  danas  seljačke  politike.  Davidovićevci  i zemljo- 
radnici su  s nama.  Oni  su  dobri  ljudi,  ali  su  plašljivi.  Oni  imadu 
znanja  i srca,  ali  se  boje  kačaka.  Radikalna  stranka  nije  danas  ono, 
što  je  nekad  bila.  Pokojni  Protić  rekao  je  jednom  pred  Trumbićem : 
»Molim  vas,  što  ste  vi  isfantazirali  o Radiću.  Ne  možete  ništa  s tim 
seljačkim  skotom.  Mi  treba  da  pošaljemo  u Beograd  jedno  pedeset 
seljaka,  da  držimo  narod  na  uzdi«.  Trumbić  je  rekao  Protiću:  »Ža- 
losno će  biti,  ako  ostali  tako  misle.  Seljački  je  narod  u Srbiji  pomo- 
gao stvarati  Jugoslaviju.  Jugoslaviju  nije  stvorio  Pašić  i njegov  sin 
Rade,  nego  ju  je  stvorio  gedža,  a vi  toga  gedžu  zovete  skotom«. 

Mi  još  danas  ne  možemo  sa  srpskom  gospodom  govoriti,  da  se 
stvori  zakon  o seljačkom  pravu  na  zemlju  i o seljačkoj  kontroli 
nad  ministrima. 

Gospodska  je  politika  u tomu,  da  gospodin  kontrolira  gospo- 
dina. Vrag  kontrolira  sotonu.  Sreća  je,  što  je  cvijet  srpske  inteli- 
gencije s nama.  Našlo  se  je  ipak  ljudi,  koji  su  za  pošten  i pametan 

sporazum.  Radikali  viču  svaki  čas:  »Napišite  vi  Hrvati  vaš  mini- 
malni program.«  Ali  radikali  hoće  imati  državu,  državne  kase  i 
žandare.  Tko  nije  za  takav  njihov  sistem,  taj  je  tobože  protiv  države 
i protiv  kralja.  Prvi  korak  naš  mora  biti  da  kažemo,  da  mi  ne  ćemo 
žandarsku  upravu.  Radikali  nas  pitaju,  gdje  se  to  batinalo  u Hrvat- 
skoj. U Topuskom  1921.  godine  žandari  su  tukli  ljude,  svukli  ih 
gole  i pod  bajunetama  gonili,  da  ljube  Pašićevu  sliku.  S ljudima, 
koji  tako  rade,  mi  ne  ćemo  ni  u crkvu.  I ja  velim,  ako  batinaši  do- 
biju vladu,  onda  neka  znade  Beograd,  da  će  gospodu  kačake  .uhva- 
titi sedamdeset  i sedam  groznica.  Mi  nismo  nikada  govorili,  da  to 
radi  srpski  narod.  Mi  dijelimo  radikalsku  politiku  od  politike 
srpskog  naroda  i zato  hoćemo  klicati:  Živio  srpski  narod! 

Mi  sporazuma,  ne  ćemo  pisati,  jer  se  sporazum  ne  piše  nego 
se  stvara.  Sporazum  hoće  cijeli  narod.  Narod  nisu  radikali  i bati- 
naši. Radikali  u Vukovaru  nisu  mogli  na  skupštini  skupiti  ni  dvije 
stotine  ljudi,  a Pribićević  u samoj  Korenici  nije  mogao  skupiti  nego 
samo  236  ljudi.  Ja  zato  s pravom  velim,  da  je  sav  srpski  narod  za 
sporazum.  Danas  je  u Beogradu  čovjek,  koji  bi  mogao  biti  pred- 
sjednik u Parizu  i Londonu,  a to  se  u Europi  zna.  To  je  učinjeno 
s našom  potporom,  a sada  se  usuđuju  neki  ljudi  pisati  o nekim 
garancijama  i točkama.  Hrvatskom  se  narodu  ne  dolazi  sa  točka- 
ma kao  školskom  djetetu.  Hrvatskom  narodu  može  se  govoriti  samo 
onako,  kao  što  govori  Davidović,  a to  je,  da  zajedničkim  životom 
i radom  hoćemo  doći  do  sporazuma. 

Cijeli  svijet  misli,  da  hrvatski  narod  i ja  činimo  sve,  da  se 
llaš  zajednički  rad  počne  razvijati  pravilno.  Ja  ne  mogu  reći,  da  mi 
nismo  republikanci.  Ja  mislim,  da  se  od  mene  u jednoj  monarhiji 
ne  traži,  da  ja  to  kažem,  jer  mi  jasno  velimo,  da  je  nama  potrebno, 
da  u međunarodnoj  zajednici  budemo  monarhija,  ali  mi  ne  ćemo 
ličnoga  režima  niti  apsolutizma.  Tko  pokuša  dirnuti  u narodni  su- 
verenitet, taj  će  doći  pred  sud  parlamenta. 

Neki  u Beogradu  misle  plašiti  kralja,  ali  bogme  Karađorđevi- 
ćima  nitko  ne  može  reći,  da  su  kukavice.  Odnošaj  Hrvata  prema 
Srbima  je  jasan.  Može  se  sa  bratom  biti  najbolji  brat,  ali  ja  radim 
na  svojem,  a ti  na  svojem.  Mi  možemo  zajedno  gospodariti,  ali  ti  ne 
ćeš  mojoj  djeci  rezati  kruha,  jer  bi  pretanko  odrezao.  Srpska  go- 
spoda toga  ne  će  da  vide,  ali  narod  to  shvaća.  Mi  ne  ćemo  beograd- 
skog centralizma,  jer  toga  ne  će  ni  Vojvodina,  ni  Bosna  ni  Slovenija, 
a kamo  li  Hrvatska,  koja  treba*  da  bude  potpuno  ravna  Srbiji,  ili 
dvije  sestre,  ali  svaka  k sebi.  Podvaljivanjem  se  ne  može  voditi 

prava  narodna  politika.  Mi  sve  govorimo  i tražimo  jasno.  Mi  ne 
velimo  kao  frankovci:  ne  ćemo  Vlaha.  Naše  je  hrvatstvo  čovječno; 
ono  je  duboko  kao  kršćanska  vjera,  a široko  kao  svijet;  jer. svagdje 
na  svijetu  ima  Hrvata.  Naše  hrvatstvo  nije  u zastavama,  nego  u 
grudima  našim.  Tko  najviše  trpi,  nama  je  najbliži.  Kad  se  kliče: 
Živila  republika,  to  ne  znači:  Dolje  monarhija.  To  znači  mir,  znači 
seljačko  pravo  i seljačku  državu,  a nipošto  ne  znači:  Dolje  Kara- 
đorđevići. 

Ja  sam  vam  prije  šest  godina  jasno  rekao:  Mi  jesmo  republi- 
kanci, a ako  Srbi  hoće  kraljevstvo,  Bog  im  ga  blagoslovio.  I zato 
sam  dobio  dvije  godine  tamnice,  pak  se  toga  dobro  sjećam.  Sada 
se  radi  o tomu,  da  li  se  hrvatski  republikanski  narod  može  spora- 
zumjeti s monarhijom.  Ja  sam  rekao,  da  se  ne  samo  može,  nego  se 
sada  i radi  na  tomu,  jer  to  traži  međunarodni  položaj;  a ako  tko 
traži  od  nas  više  od  toga,  taj  traži  našu  glavu,  a bez  glave  mi  ne 
trebamo  sporazuma.  Hrvatima  nije  nitko  stavio  nogu  na  šiju  i ne 
će.  Naši  prijatelji  u Beogradu  nemaju  hrabrosti.  Oni  će  poslije  ove 
skupštine  reći:  Radić  je' nepopravljiv.  Ali  ja  velim,  da  mi  drugačije 
radimo,  njih  bi  već  bio  zagnjavio  Pašić.  Mi  ćemo  nastaviti  naš  rad 
u Hrvatskoj,  a ako  to  ne  pomogne,  preći  ćemo  Drinu,  ne  da  robimo 
i osvajamo,  nego  da  rušimo  pljačkaše  i kačake  i da  prosvijetlimo 
gospodu.  Srpska  inteligencija  najjasnije  vidi,  da  Pašićeva  i Pribi- 
ćevićeva  politika  vodi  u katastrofu  cijelu  Jugoslaviju,  a pogotovo 
Srbiju.  Davidović  je  imao  kuraže  na  dvoru  reći:  Birajte  drugu  kom- 
binaciju, pa  da  vidite,  što  će  onda  biti. 

Srpski  seljak  nije  protiv  mira  i zbog  toga  nije  protiv  spora- 
zuma, a pogotovo  ne  može  biti  za  pljačkaše,  jer  je  srpski  seljak  isto 
tako  bistar  kao  i hrvatski.  Ako  u Srbiju  uđe  deset  hiljada  naših 
apostola,  mi  ćemo  zakopati  radikale  i mi  ćemo  organizirati  seljačku 
stranku.  Čujem,  da  je  petnaest  oficira  došlo  Hadžiću  nešto  zahtije- 
vati. Hadžić  mjesto  da  ih  je  poslao  u haps,  on  je  učinio  ono,  što  su 
oni  tražili.  Na  njih  petnaest  ljudi  se  pazi,  ali  se  na  volju  dvanaest 
milijuna  ne  pazi. 

' Srpski,  a za  njima  i naši  frankovci,  vele:  Ni  u tikvi  suda,  ni 

u Vlahu  druga.  Ja  se  sa  Srbijom  spajam  među  ostalim  i zato,  što 

smo  mi  preko  Srbije  vezani  sa  Rumunjskom,  u kojoj  je  prošlih  iz- 

✓ bora  seljačka  stranka  izašla  sa  pedeset  zastupnika.  Nije  daleko  čas, 

da  će  u Rumunjskoj  biti  seljačka  stranka  na  vladi,  a isto  tako  i u 

Bugarskoj.  Prava  je  sreća,  što  je  ovaj  rumunjski  prvak  Lupu  do- 
-■> 

Hrvatska  na  mučilištu  14 

šao  u Zagreb.  Dobili  smo  saveznika.  Stvorit  ćemo  kliješta.  Pašić  i 
Pribićević  htjeli  su  nas  Hrvate  ukliještiti,  ali  su  se  ta  kliješta  ras- 
pala, a mi  ćemo  sada  napraviti  kliješta,  ali  ne  za  srpski  narod,  nego 
za  kačake,  pljačkaše  i cincare.  Osim  druga  Lupu-a  ovdje  je  zastup- 
nik demokratske  stranke  pop  Doka  Popović.  Za  Doku  veli  naš 
Maček,  da  je  on  i bolji  od  nas.  Osim  toga  ovo  je  prvi  puta,  što  su 
nas  posjetili  narodni  zastupnici  braća  muslimani  iz  Bosne. 

Kod  nas  se  je  prije  šest  godina  govorilo,  da  su  ovu  državu 
stvorili  Srbi  i da  samo  oni  treba  da  vladaju.  Onda  se  je  malo  pro- 
mijenilo, i reklo  se  je,  da  u ovoj  državi  vladaju  Srbi,  Hrvati  i Slo- 
venci, a da  se  muslimane  smije  klati. 

Postoji  jedno  prvenstvo,  a to  je  prvenstvo  svih  seljaka,  a ne 
Srba  ili  Hrvata,  nego  svih  ukupno.  Mi  nismo  kao  frankovci,  koji 
traže  Habsburga.  Mi  nismo  popovci,  koji  traže  papu,  mi  nismo  ko- 
munisti, koji  iz  Moskve  hoće  donijeti  krvavu  košulju,  mi  ne  ćemo 
ni  veliku  Hrvatsku  ni  malu  Hrvatsku. 

Mi  ne  brojimo  u našem  programu  zemlje,  koje  su  hrvatske, 
jer  bi  to  značilo,  da  ih  hoćemo  osvojiti,  a mi  ne  ćemo  nikakvog  osva- 
janja. U Bosni  i Srbiji  nose  se  zastave  s natpisom  »Velika  Srbija«. 
A kakva  je  to  Velika  Srbija,  kad  je  ona  naprama  Velikoj  Britaniji 
i prema  Rusiji  velika  kao  buha.  Mi  Hrvati  imamo  živi  narodni  suve- 
renitet, pa  ne  gledamo  ni  u Rim,  ni  u Moskvu,  nego  samo  u Zagreb. 

U seljačkoj  stranci  danas  je  čitav  narod.  Kada  se  Srbi  spora- 
zume sa  seljačkom  strankom,  onda  su  se  sporazumili  s hrvatskim  na- 
rodom. Želim,  da  Srbi  dobiju  takovu  stranku.  Ako  se  obnovi  koali- 
cija radikalsko-demokratska  i u nju  dođu  Slovenci  i muslimani,  onda 
ja  kažem,  da  će  Hrvati  prije  doći  do  svoje  slobode,  nego  ovako.  Ve- 
lite, da  su  pošteni  radikali  za  pošteni  sporazum.  Neka  slobodno  uđu 
svi  Srbi  u vladu.  Mi  nemamo  ništa  protiv  toga,  da  se  Srbi  koncen- 
triraju. Neka  se  slobodno  koncentriraju  na  temelju  poštenja,  ali 
batinaške  vlade  ne  ćemo;  no  ja  se  ni  te  ne  plašim.  Mi  smo  narod 
organiziran,  mi  ćemo  izdržati  progone  i mi  ćemo  doći  polagano  do 
sporazuma  i slobode,  ali  mi  znademo  i jurišati,  ako  je  potrebno«  . . . 

Neposredno  iza  ove  skupštine  u Vrpolju  bio  je  Davidović 
prisiljen  15.  listopada  1924.  podnijeti  ostavku  svoje  vlade.  On  je 
to  i učinio  ovim  podneskom:  »Pošto  mi  je  Vaše  Veličanstvo  izra- 
zilo potrebu,  da  dam  ostavku  u cilju  proširenja  vlade  za  pro- 
duženje naše  današnje  politike  mira,  reda,  zakona  i borbe  protiv 
korupcije  do  konačnoga  sporazuma  između  Srba,  Hrvata  i Slove- 
naca, slobodan  sam,  da  Vam  podnesem  ostavku  svoga  kabineta.« 

DRUGA  VLADA  PP  (PAŠIĆ-PRIBIĆEVIĆ). 

Po  ustavu  se  Narodna  skupština  imala  20.  listopada  1924. 
sastati  na  redovito  zasjedanje.  Kako  je  međutim  nastala  vladina 
kriza,  odgođena  je  Naro'dna  skupština  na  dulje  vremena. 

Vladina  je  kriza  potrajala  puna  3 tjedna.  Kralj  je  k sebi  pri- 
zivao predsjednike  parlamentarnih  klubova,  da  se  s njima  posa- 
vjetuje. Tako  je  u kraljevski  dvor  bio  pozvan  i dr.  Vlatko  Maček, 
kao  predsjednik  zastupničkog  kluba  HRSS.  Radić  je  pak  23.  listo- 
pada 1924.  u ime  Hrvatske  republikanske  seljačke  stranke  objavio 
u novinama  ovaj  komunikej: 

»HRSS  najoštrije  osuđuje  svaki  pokušaj,  da  drugi  ustavni 
faktor  (t.  j.  kralj)  posredno  ili  neposredno  utječe  na  odluke  par- 
lamenta uopće,  a na  izbor  predsjedništva  napose,  pa  da  kojim 
god  načinom  nastoji  težište  javnoga  života  prenijeti  izvan  par- 
lamenta, dotično  izvan  parlamentarne  većine,  jer  se  time  ruši  sva 
ustavnost  i uvodi  lični  apsolutistički  režim.  Aktivno  sudjelova- 
nje drugoga  ustavnog  faktora  u rješavanju  vladine  i parlamen- 
tarne krize  razumije  i shvaća  HRSS  tako,  da  se  samo  tim  njego- 
vim zahvatom  u javne  poslove  dade  od  naroda  otkloniti  najveća 
opasnost.  Nikako  pak  HRSS  ne  razumije,  da  se  to  čini  u času, 
kada  su  tri  ministra,  — koji  su  optuženi  po  parlamentarnoj  vladi 
i po  parlamentarnoj  većini,  — imali  biti  predani  sudu  radi  korup- 
cije. Po  tom  bi  sav  narod  mogao  dobiti  dojam,  da  je  korupcija 
čak  i pod  najvišom  zaštitom.  Koncentracijonu  vladu  svih 
parlamentarnih  stranaka  — uz  isključenje  optuženih  radikalskih 
ministara  i njihove  okoline,  koja  je  u očitoj  vezi  s tom  optužbom, 
te  kluba  samostalnih  demokrata,  koji  krvavo  nasilje  drži  najus- 
pješnijim sredstvom  za  rješenje  hrvatskog  pitanja,  — smatramo 
jedinim  ustavnim  i parlamentarnim  izlazom  iz  krize  samo  onda, 
ako  se  toj  vladi  odmah  povjeri  provedba  slobodnih  izbora,  pa  se 
time  i u praksi  pred  narodom  i pred  svijetom  prizna  načelo  na- 
rodnoga suvereniteta,  na  kojemu  se  jedino  može  temeljiti  čitavo 
naše  državno  uređenje.« 

Iza  dugih  pregovora  kralj  je  Davidovićevom  demokratu 
Kosti  Timotijeviću  povjerio  sastav  koncentracijone 
vlade.  Njemu  nije  pošlo  za  rukom  riješiti  krizu,  jer  stranke  Opo- 
zicionoga bloka  nikako  nisu  htjele  ući  u istu  vladu,  u kojcrj  bi 
bili  Pašić  i Pribićević  sa  svojim  radikalima  i samostalnim  demo 
kratima.  Jednako  nisu  Pašić  i Pribićević  htjeli  pristati  na  to, 

da  se  koncentraciona  vlada  oslanja  i na  tobožnje  komuniste  u 
Hrvatskoj  republikanskoj  seljačkoj  stranci. 

Dugotrajna  je  kriza  najviše  uzrujavala  Stjepana  Radića.  On 
je  1.  studenoga  1924.  na  večer  sazvao  nekoliko  prvaka  HRSS  na 
sastanak,  na  kojemu  je  oštro  napao  kralja  Aleksandra.  To  je 
sutradan  bilo  javljeno  kralju,  kojega  su  nato  Pašić  i Pribićević 
počeli  preko  svojih  ljudi  na  kraljevskom  dvoru  huškati  protiv 
Radića  i njegove  stranke.  Konačno  se  kralj  dao  sklonuti  na  posve 
oprečnu  politiku,  nego  li  ju  je  dotle  vodio.  On  je  naime  odustao 
od  težnje  za  koncentracijom  svih  stranaka,  te  je  5.  studenoga 
1924.  povjerio  Nikoli  Pašiću  sastav  izborne  vlade. 

Pašić  je  od  radikala  i samostalnih  demokrata  sastavio  vladu, 
koja  će  provesti  nove  izbore  za  Narodnu  skupštinu.  U kraljeve 
je  ruke  6.  studenoga  položila  prisegu  nova  PP  vlada,  u kojoj  je 
Pašić  bio  ministar  predsjednik,  Svetozar  Pribićević  m.  prosvjete, 
dr.  Momčilo  Ninčić  m.  vanjskih  poslova,  Boža  Maksimović  m. 
unutarnjih  posala,  Dušan  Trifunović  m.  vojske  i mornarice,  dr. 
Milan  Stojadinović  m.  financija,  dr.  Eda  Lukinić  m.  pravde, 
Andra  Stanić  m.  saobraćaja,  Miša  Trifunović  m.  vjera,  dr.  Prvi- 
slav  Grisogono  m.  trgovine  i industrije,  Nikola  Uzunović  m. 
građevina,  Velja  Vukićević  m.  pošta  i brzojava,  Krsta  Miletić  m. 
poljoprivrede,  dr.  Gregor  Žerjav  m.  šuma  i ruda,  dr.  Slavko  Mi- 
letić m.  narodnoga  zdravlja,  Marko  Đuričić  m.  za  izjednačenje 
zakona,  a Marko  Trifković  m.  bez  lisnice.  Uz  to  je  Krsta  Miletić 
bio  zastupnik  ministra  agrarne  reforme,  a dr.  Slavko  Miletić  za- 
stupnik ministra  socijalne  politike. 

Nova  se  vlada  nije,  niti  usudila  stupiti  pred  Narodnu  skup- 
štinu, u kojoj  je  Opozicijom  blok  imao  znatnu  većinu.  Zato  je 
Pašić  izradio  ukaz,  kojim  kralj  10.  studenoga  1924.  raspušta  Na- 
rodnu skupštinu,  te  raspisuje  nove  izbore  za  dan  8.  veljače  1925. 

Pribićević  je  odmah  počeo  proganjati  hrvatske  profesore  i 
učitelje.  Jedne  je  otpustio  od  službe,  druge  je  premjestio  u čisto 
srpske  krajeve,  a treće  je  umirovio,  premda  nisu  još  doslužili. 
Istodobno  se  Boža  Maksimović  oborio  na  neku  vrst  pokrajinske 
uprave,  koju  je  prije  2 mjeseca  Nastas  Petrović  počeo  u Zagrebu 
uspostavljati  po  želji,  koju  mu  je  u ime  Hrvatske  republikanske 
seljačke  stranke  izrazio  dr.  Vlatko  Maček.  Maksimović  je  Hrvat- 
sku i Slavoniju  opet  razdijelio  u 4 oblasti,  kako  je  to  Pašić  učinio 
15.  veljače  1924. 


212 


Druga  vlada  PP  (Pašić-Pribićević) 


Hrvatski  je  narod  kralju  Aleksandru  ljuto  zamjerio,  što  je 
vladu  istrgnuo  iz  ruku  parlamentarne  većine,  te  je  predao  Pašiću 
i Pribićeviću,  da  opet  uzmognu  progoniti  Hrvate.  To  je  imalo  za 
posljedicu  republikaniziranje  i hrvatske  inteligencije,  kako  se 
jasno  vidjelo  na  vijeću,  što  ga  je  Hrvatska  Zajednica  u 
Zagrebu  održala  25.  studenoga  1924.  Na  tom  je  naime  vijeću 
središnji  odbor  Hrvatske  Zajednice  predložio,  neka  se  ova  stran- 
ka proglasi  republikanskom.  Taj  prijedlog  je  dr.  Ante  T r u m b i ć 
obrazložio  poduljim  govorom,  u kome  je  rekao  i ovo: 

»Demokracija,  koju  je  središnji  odbor  predložio  ovomu  po- 
štovanom vijeću,  jest  iscrpiv  elaborat.  U njemu  se  predlaže  za- 
ključak u smislu  republikanske  vladavine  s obrazloženjem,  iz 
kojega  logičnim  načinom  proizlazi  sam  zaključak  kao  jedna  ne- 
minovna politička  potreba  hrvatskog  naroda.  Ovaj  akt  nema 
samo  načelnu,  nego  ima  i političku  važnost,  pa  u tomu  i jest  nje- 
gova snaga.  Hrvatska  je  Zajednica  s načelnoga  gledišta  potpuno 
dosljedna  sama  sebi,  jer  se  je  od  svojega  početka  stavila  na  ovo 
gledište,  koje  i danas  konzekventno  zastupa.  Demokratsko  načelo 
moderne  demokracije  sastoji  u tome,  da  je  narod  tvorac  države, 
vrhovni  njezin  upravljač,  te  jedini  izvor  svakoga  prava  i vlasti 
u državi. 

Nitko  ne  će  moći  u teoriji  osporiti  ovo  načelo  moderne 
demokracije.  Svatko  će  to  načelo  morati  priznati,  pa  na  polju 
teorije  ne  može  biti  prigovora  niti  sukoba.  Ali  ovdje  se  ne  radi 
samo  o tome,  što  Hrvatska  Zajednica  zastupa  jedno  teorijsko 
načelo,  nego  i o tome,  što  ona  počima  akciju  u republikanskom 
pravcu.  Važnost  ove  akcije  veća  je,  nego  li  je  brojna  snaga  Hr- 
vatske Zajednice.  Značaj  toga  akta  sastoji  se  u tome,  što  se  ele- 
menat,  koji  predstavlja  Hrvatska  Zajednica,  — a to  su  ponajviše 
intelektualci  i građani,  — nakon  trezvenog,  ozbiljnog  i dugog 
razmišljanja  odlučio  na  korak,  koji  je  ne  samo  opravdan  u sebi, 
nego  na  radost  svih  nas  stavlja  Hrvatsku  Zajednicu  u efektivnu 
harmoniju  sa  glavnom  strankom,  koja  parlamentarno  predstavlja 
cijeli  hrvatski  narod,  a to  je  Hrvatska  republikanska  seljačka 
stranka. 

Mislim,  da  će  ovaj  korak  imati  upliva  na  javno  mišljenje  ne 
samo  kod  nas,  nego  i u srpskoj  sredini.  Argumenti,  koji  su  izne- 
seni na  bazi  konkretnih  činjenica  iz  javnoga  života,  živi  su  u 
duši  svakoga  čovjeka  u čitavoj  državi,  pa  će  morati  i u srpskoj 
sredini  izazvati  mišljenje,  da  nakon  stečenog  iskustva  polazna 

točka,  od  koje  će  poći  akcija  za  saniranje  prilika  u državi,  jest 
republikanska  misao  o suverenitetu  naroda. 

To  ne  zanima  samo  nas  Hrvate.~To  je  interes  cijele  ove 
države  i naroda  u njoj;  jer  za  svakoga  mora  biti  jasno,  da  je  do- 
sadašnji monarkijski  režim  dao  strahovite  posljedice,  pa  da  nije 
dovoljno  karakteriziran,  ako  ga  se  općenito  označuje  kao  korup- 
ciju i nesposobnost.  Treba  živjeti  u njima,  da  se  čovjek  može 
osvjedočiti,  kako  je  duboko  ovo  zlo,  koje  upropašćuje  sve  od 
moralnog  do  materijalnog  života  naroda.« 

Vijeće  Hrvatske  Zajednice  nije  jednodušno  primilo  republi- 
kansko stanovište.  Za  prijedlog  središnjeg  odbora  glasovahu:  dr. 
Ante  Trumbić,  dr.  Ladislav  Polić,  dr.  Ivan  Lorković,  dr.  Albert 
Bazala,  dr.  Ivo  Krnic,  dr.  Milovan  Žanić,  dr.  Ivan  Krajač,  prof. 
Josip  Pasarić  i ogromna  većina  članova  vijeća.  Naprotiv  su  dr. 
Mate  Drinković,  dr.  Đuro  Šurmin  i dr.  Milivoj  Dežman  uz  još 
nekoliko  članova  bili  protiv  toga,  da  Hrvatska  Zajednica  postane 
republikanskom  strankom.  Oni  su  republikansko  stanovište  sma- 
trali i načelnom  i taktičnom  pogreškom  Hrvatske  Zajednice, 
jer  da  će  to  izazvati  samo  suvišne  progone,  a ne  može  oboriti 
monarkiju,  koja  je  dosta  jaka. 

Čim  je  Pašić  doznao  za  taj  raskol  u Hrvatskoj  Zajednici, 
odmah  je  dru  Drinkoviću  i dru  Šurminu  ponudio  ulaz  u svoju 
vladu.  Oni  su  tu  ponudu  i prihvatili,  pa  je  dr.  Šurmin  27.  stude- 
noga 1924.  imenovan  ministrom  trgovine  i industrije,  a dr.  Drin- 
ković ministrom  bez  lisnice.  Šurmin  i Drinković  nastupiše  u vladi 
kao  pročelnici  nove  »Hrvatske  narodne  stranke«,  koju  će  poku- 
šati stvoriti.  Oni  su  izjavili,  da  će  u beogradskoj  vladi  po  mo- 
gućnosti sprečavati  progone  Svetozara  Pribićevića  i njegovih  mi- 
nistara. Da  u tome  lakše  uspiju,  predložili  su  kasnije  Drinković 
i Šurmin  ministru  predsjedniku  Pašiću,  neka  u svoju  vladu  uzme 
i dva  člana  Hrvatske  republikanske  seljačke  stranke.  Kako  su 
Pribićević  i dr.  Lukinić  u ministarskom  savjetu  često  izazivali 
sukobe  sa  Šurminom  i Drinkovićem,  dapače  i s nekim  radikalima, 
odlučio  se  Pašić  na  to,  da  ih  radi  njihove  nesnošljivosti  makne  iz 
vlade.  U tu  je  svrhu  Pašić  ponudio  dru  Anti  Adžiji  ministarstvo 
pravde,  a dru  Rudolfu  Horvatu  ministarstvo  prosvjete.  Posredo- 
vanje preuzeše  dr.  Šurmin,  dr.  Dežman  i Toni  Schlegel.  Oni  su  28. 
prosinca  1924.  posjetili  dra  Horvata,  te  su  mu  predložili  Pašićevu 
ponudu,  koju  je  on  odlučno  otklonio  u ime  svoje  i u ime  svojega 
pobratima  dra  Adžije,  jer  da  njih  dvojica  uopće  više  ne  namje- 

ravaju  aktivno  sudjelovati  u političkom  životu.  Uzalud  su  Hor- 
vata  puna  3 sata  nagovarali,  obećavajući  mu,  da  će  hrvatskim  mi- 
nistrima staviti  na  raspoloženje  5 dnevnika:  Obzor,  Novosti, 
Jutarnji  List,  Večer  i Morgenblatt. 

»OBZNANA«  PROTIV  HRVATSKE  REPUBLIKANSKE 
SELJAČKE  STRANKE. 

Ministar  unutrašnjih  posala  Boža  Maksimović  podnio  je  u 
sjednici  ministarskoga  savjeta  od  23.  prosinca  1924.  ovaj  svoj 
izvještaj  i prijedlog: 

»Hrvatska  republikanska  seljačka  stranka  — i radom  svoga 
predsjednika  i radom  ostaloga  vodstva  — izjasnila  se  za  tuđin- 
sku protudržavnu  komunističku  propagandu  i u pogledu  ciljeva 
i u pogledu  metoda. 

Predsjednik  HRSS,  — baveći  se  sa  svojim  sekretarom  Košu- 
tieem  duže  vremena  u inostranstvu  u nedozvoljenoj  propagandi, 
— otišao  je  u Moskvu,  gdje  je  svoju  stranku  prijavio  u Seljačku 
internacijonalu,  ma  da  je  vrlo  dobro  znao,  da  je  seljačka  interna- 
cijonala tvorevina  i organ  komunista.  On  je  lično  u to  doba  dao 
u Moskvi  svoj  poznati  interview,  publikovan  u više  mahova  u 
štampi,  u kojemu  je  naročito  naglasio,  »da  je  Seljačku  internaci- 
jonalu osnovao  Lenjin,  da  joj  je  ciljeve  postavio  Zinovjev,  a da 
joj  je  predsjednik  Smirnov«,  koji  su  i glavni  predstavnici  komu- 
nizma. 

Poslije  odluke  ovlaštenja  sjednice  narodnih  poslanika  HRSS 
od  1.  maja  1924.,  kojom  je  odobren  postupak  predsjednika  za 
stupanje  stranke  u Seljačku  internacijonalu,  HRSS  je  stupila  i 
formalno  primljena  u tu  Seljačku  internacijonalu  24.  juna  1924. 

Prema  rezoluciji  ovogodišnjega  kongresa  komunističke  in- 
ternacijonale  ima  Seljačka  internacijonala  isti  program  i cilj 
kao  komunistička  internacijonala.  Zbog  toga  kongres  svima  ko- 
munističkim strankama  nalaže,  da  moraju  održavati  najbližu  vezu 
sa  svim  organizacijama,  koje  su  stupile  u Seljačku  internacijonalu, 
jer  će  se  iz  istovjetnosti  i uzajamnosti  njihovih  akcija  prvo  stvo- 
riti radničko-seljački  blokovi,  a zatim  seljački  sovjeti  po  selima 
i radnički  sovjeti  po  gradovima. 

HRSS  i njezini  predstavnici  ne  samo  da  su  i dalje  zadržali 
svoje  učešće  u Seljačkoj  internacijonali,  nego  su  na  prigovore 
zbog  takvog  svojega  držanja  i štampom  i živom  riječju  pledirali 

u mnogobrojnim  slučajevima  za  Seljačku  internacijonalu,  odno- 
sno za  komunističku  internacijonalu. 

Postavljajući  na  taj  način  sebi  protidržavne  komunističke 
ciljeve,  te  uzimajući  obaveze  prema  Seljačkoj  internacijonali, 
došla  je  HRSS  do  saradnje  sa  zabranjenom  komunističkom  par- 
tijom u našoj  kraljevini,  odnosno  s Nezavisnom  radničkom  par- 
tijom Jugoslavije,  koja  je  također  zabranjena  rješenjem  mini- 
starskog savjeta  od  2.  jula  1924.  Pov.  br.  786. 

Centralni  odbor  Nezavisne  radničke  partije  Jugoslavije,  u 
kojemu  je  nastao  rascjep  u pitanju  saradnje  s HRSS,  uputio  je 
JO.  decembra  1924.  organizacijama  i članovima  svoje  stranke 
jedno  tajno  pismo,  koje  je  vlast  uzaptila,  a u kome  o svojim 
drugovima  — predstavnicima  suprotnog  mišljenja  — kaže  ovo: 
»Svi  članovi  opozicije,  koji  su  prisustvovali  sjednici,  najodluč- 
nije su  se  borili  protiv  svih  onih  prijedloga,  koji  su  stavljeni  \ 
koji  su  usvojeni  u cilju  jasnijega  preciziranja  partijske  linije  i 
njenog  dovođenja  u što  potpuniji  sklad  s politikom  međunarodne 
proleterske  ljevice.  Oni  su  naročito  ustali  protiv  poziva  HRSS 
za  obrazovanje  radničko-seljačkoga  bloka«.  Iz  ovoga  se  na  djelu 
vidi  potpuna  podudarnost  shvatanja  i težnja  svih  komunističkih 
internacijonala  i seljačke  i radničke,  te  njihovih  pripadnika  u 
našoj  kraljevini:  HRSS  i zabranjene  NRPJ. 

Oslanjajući  se  na  svoje  veze  s komunističkom  internacijo- 
nalom,  predsjednik  je  HRSS  na  sjednici  narodnih  poslanika  svoje 
stranke  od  23.  oktobra  1924.  u Zagrebu  izjavio,  a po  tome  je  i 
štampom  publikovao:  »Sovjetska  mi  je  vlada  preko  Čičerina  dala 
obećanje,  da  će  nam  dati  svoju  pomoć,  ako  budemo  ugroženi.« 
U istom  smislu  ove  akcije  protiv  naše  države  protumačen  je  i 
tajni  odlazak  potpredsjednika  HRSS  dra  Mačeka  u bečku  so- 
vjetsku ambasadu  noću  i krišom.  To  isto  važi  također  za  odlazak 
u Beč  i tajni  boravak  u sovjetskoj  ambasadi  Košutića,  sekretara 
predsjednika  partije,  2.  oktobra  1924.  To  sve  pokazuje,  da  je  rad 
vodstva  HRSS  zavisio  od  tuđinskih  uputstava. 

S tako  zvanom  Unutrašnjom  Makedonskom  revolucijonar- 
nom  organizacijom  (Umro)  u Bugarskoj  i s njezinim  predstavni- 
kom Todorom  Aleksandrovim  održavala  je  HRSS  preko  svoga 
predsjednika  veze  u cilju  nasilnog  otrgnuća  Južne  Srbije  ispod 
uprave  naše  kraljevine,  o čemu  postoji  pismo  Todora  Aleksan- 
drova od  6.  listopada  1923.,  kao  i priznanje  predsjednika  HRSS 
na  njegovom  sastanku  5.  augusta  1923.  u Beču  s Daskalovim. 

Isto  tako  je  predsjednik  HRSS  veze  s Todorom  Aleksandro- 
vim priznao  u svome  članku  »Todor  Aleksandrov  i HRSS«,  koji 
je  15.  augusta  1924.  objelodanjen  u 23.  broju  »Balkanske  Federa- 
cije«. U tom  je  članku  saopćio  i to,  da  te  veze  u buduće  prekida, 
jer  da  je  Todor  Aleksandrov  zauzeo  neprijateljski  stav  prema 
ruskim  sovjetima.  Poslije  toga  članka  je  Todor  Aleksandrov  na- 
skoro i poginuo. 

U Beču  postoji  list  »Balkanska  Federacija«,  koji  ima  za  cilj 
također  nasilno  odvajanje  Južne  Srbije  od  naše  kraljevine,  a u 
kome  sarađuju  predsjednik  i pojedini  poslanici  HRSS,  potporna* 
žuči  sami  taj  isti  cilj. 

U ovom  shvatanju  i u tom  radu  bili  su  predstavnici  HRSS 
solidarni,  jer  javnosti  nije  poznato,  da  su  se  oni  ma  čime  odvo- 
jili od  vodstva  stranke. 

HRSS  vodila  je  sistematsku  i organizatornu  propagandu, 
kojom  se  išlo  na  to,  da  se  vojnici  ne  odazivaju  svojim  vojnim 
dužnostima.  Za  samoga  je  predsjednika  HRSS  autentično  utvr- 
đen cijeli  niz  konkretnih  slučajeva  ovakve  propagande,  u kojoj 
ga  nikada  nije  HRSS  desavuirala.  Isto  tako  je  HRSS  preko  svoga 
vodstva  vodila  propagandu  protiv  ustanove  vojske  uopće,  o čemu 
je  svoje  formirano  učenje  širila  javno  i na  zborovima  i u štampi, 
tvrdeći,  da  nam  vojske  ne  treba  i da  je  sve  razbojničko,  što  je 
u uniformi. 

Prema  izloženom  Hrvatska  je  republikanska  seljačka  stran- 
ka po  svojemu  vodstvu  učinila  niz  zločinstava  iz  1.,  2.  i 5.  točke 
prvoga  članka  Zakona  o zaštiti  javne  bezbednosti  i poretka  u 
državi,  solidarišući  se  i sa  zabranjenom  komunističkom  partijom 
i š inostranim  neprijateljima  naše  države  i njezinog  integriteta. 
Zbog  toga,  — a u uvjerenju,  da  radim  na  korist  cjelokupne  drža- 
ve, a osobito  hrvatskog  dijela  našega  naroda,  koji  sigurno  nije 
znao  zamašaj  zločinačkog  djelovanja  vodstva  HRSS,  — imam 
čast  ministarskomu  savjetu  predložiti,  da  izvoli  donijeti  odluku: 

1.  Da  se  odmah  rasturi  Hrvatska  republikanska  seljačka 
stranka,  koja  je  stupanjem  u Seljačku  internacijonalu  postala 
sastavni  dio  'komunističke  internacijonale. 

2.  Da  se  u buduće  zabrane  svi  zborovi,  konferencije  i svaki 
rad  ove  partije,  kao  što  i izlaženje  svih  njezinih  publikacija, 
knjiga  i novina. 

3.  Da  se  na  HRSS  najstrože  primijene  propisi  18.  članka 
Zakona  o zaštiti  i poretku  u državi. 

4.  Da  se  odmah  uzapte  sva  arhivalija  i novine,  publikacije 
i prepiske  HRSS. 

5.  Da  se  hitno  preduzme  krivični  postupak  protiv  vodstva 
HRSS«. 

Ministarski  je  savjet  na  svojoj  sjednici  od  23.  prosinca 
1924.  u svemu  usvojio  ovaj  Maksimovićev  prijedlog,  kojemu  je 
u glavnom  kumovao  Svetozar  Pribićević.  Ispod  toga  zaključka 
potpisani  su  redomice  prisutni  ministri:  Pašić,  Trifković,  Đuričić, 
Pribićević,  Stanić,  dr.  Ninčić,  Miša  Trifunović,  dr.  Lukinić,  đr. 
Krizman,  dr.  Drinković,  dr.  Šurmin,  dr.  Slavko  Miletić,  Uzunović, 
Krsta  Miletić,  Vukičević,  dr.  Žerjav,  dr.  Srškić,  dr.  Stojadinović, 
dr.  Grisogono,  general  Trifunović  i ministar  unutrašnjih  djela 
Boža  Maksimović. 

Radi  katoličkih  božičnih  blagdana  nije  kralj  Aleksandar 
odmah  dao  tomu  zaključku  svoju  privolu.  On  je  to  učinio  istom 
1.  siječnja  1925.,  da  time  čestita  Novu  godinu  cijelom  hrvatskom 
narojdu,  koji  je  tako  došao  pod  udar  ove  »Obznane«. 

REZOLUCIJA  PARLAMENTARNE  VEĆINE. 

Pod  konac  g.  1924.  pošao  je  Radićev  zet  ing.  August  Ko- 
šu tić  u Dalmaciju,  gdje  je  održao  političke  sastanke  Hrvatske 
republikanske  seljačke  stranke.  Tom  je  prigodom  na  Košutića 
počinjen  atentat  u Kaštel  Staromu.  Tamo  je  naime  oružnik  Jovo 
Gnjatović  udario  Košutića  kundakom  po  glavi  tolikom  silom,  da 
je  odmah  bio  obliven  krvlju.  Onesviještenog  su  Košutića  odnijeli 
u oružničku  vojarnu,  odakle  su  ga  prenijeli  u bolnicu,  gdje  mu  je 
liječnik  ranu  zalij ao  jodom  i odmah  počeo  šivati,  što  je  prouzro- 
čilo infekciju.  Košutić  bi  jamačno  i umro,  da  ga  nije  supruga  dala 
prevesti  u splitski  sanatorij.  Kada  se  pak  donekle  oporavljen 
vratio  u Zagreb,  odmah  ga  je  dao  zatvoriti  Većeslav  Wilder, 
koji  je  u tadašnjoj  PP  vladi  bio  državni  podsekretar. 

Tada  se  već  govorilo  o tomu,  da  Pašić  i Pribićević  namjera- 
vaju na  HRSS  protegnuti  Zakon  o zaštiti  države, »koji  je  1.  ko- 
lovoza 1921.  bio  stvoren  protiv  komunista.  Ove  su  vijesti  sklo- 
nule  predstavnike  Davidovićevih  demokrata,  bosanskih  musli- 
mana i Slovenske  ljudske  stranke,  da  na  svojem  sastanku  28.  pro- 
sinca 1924.  prihvate  oštru  rezoluciju  protiv  beogradske  vlade. 
Ovu  je  rezoluciju  odobrila  također  Hrvatska  republikanska  se- 

ljačka  stranka.  Zato  je  30.  prosinca  priopćena  u novinama  Opo- 
zicionoga bloka.  Rezolucija  je  glasila  ovako: 

»Na  svojemu  sastanku,  održanom  28.  prosinca  1924.,  utvr- 
dili su  predstavnici  parlamentarne  većine,  da  su  bezakonja  i na- 
silja današnje  vlade  parlamentarne  manjine  samo  još  više  učvr- 
stila ona  moralna,  ustavna  i parlamentarna  načela,  koja  su  ista- 
knuta od  udruženih  parlamentarnih  stranaka,  koje  stvaraju 
parlamentarni  blok  političkog  morala,  ustavnosti  i demokracije. 

Uoči  novih  nasilnih,  protuustavnih  i protuzakonitih  mjera, 
koje  vlada  otvoreno  najavljuje,  — objavljujući  preko  svojih 
organa,  da  za  njih  ima  već  i najviše  odobrenje,  — predstavnici 
parlamentarne  većine  izjavljuju,  da  to  ni  u koliko  ne  može  pro- 
mijeniti stav,  koji  su  njihove  stranke  zauzele  u obranu  gornjih 
načela,  pa  da  će  oni  istom  odlučnošću  — usprkos  svim  tim  mjera- 
ma, ma  kakove  one  bile,  — poduzeti  započetu  borbu  za  pobjedu 
ustavnosti  i parlamentarnosti,  te  za  poštivanje  narodnp  volje. 

Svaki  pokušaj,  da  se  pod  vidom  suzbijanja  boljševičke  opas- 
nosti, koje  u našoj  zemlji  nema,  napadne  na  koju  stranku  par- 
lamentarne većine,  smatramo  zloupotrebom  Zakona  o zaštiti 
države,  i to  zloupotrebom,  kojoj  je  cilj,  da  se  od  toga  zakona 
stvori  oružje  za  gonjenje  političkih  protivnika,  a koje  su  zemalj- 
ski sudovi  — kao  zaštitnici  ustavnih  prava  građana  — dužni  od- 
lučno suzbijati. 

Parlamentarne  stranke  većine  računaju  punim  povjerenjem, 
da  će  visoki  predstavnici  pravde  u našoj  zemlji  izvršiti  dužnost, 
pa  da  u ovoj  prilici  ne  će  dopustiti  namjeravano  falzificiranje  na- 
rodne volje. 

Predstavnici  stranaka  parlamentarne  većine  najodlučnije  se 
u ime  svojih  stranaka  izjašnjavaju  protiv  poduzetog  uvođenja 
stranih  faktora  u naše  unutrašnje  odnose  i protiv  stvaranja  ma 
kakvoga  reakcijonarnoga  saveza  u cilju,  da  se  u vidu  obrane  od 
boljševičke  opasnosti  uguši  sloboda  u našoj  zemlji. 

Protestirajući  najodlučnije  protiv  rušenja  ugleda  naše  drža- 
ve u inozemstvu  objavljivanjem  neke  boljševičke  opasnosti  u 
našoj  zemlji,  prvaci  parlamentarne  većine  objavljuju,  da  će  bezob- 
zirno ruganje  istini  na  štetu  naše  zemlje,  — tvrdnje,  da  je  ma 
koja  od  parlamentarnih  stranaka  boljševička  ili  oruđe  boljševi- 
zma, pa  da  je  cijela  ova  tobožnja  akcija  za  obranu  države,  za  koju 
se  ne  preza  ni  od  saveza  s reakcijonarnim  vladama  u inozemstvu, 

— svesti  sve  na  to,  da  se  izbjegne  odgovornosti  za  korupciju,  koja 
teško  pada  na  najistaknutije  predstavnike  današnjeg  režima. 

Međutim  u ovim  namjerama  ne  smije  današnja  vlada  us- 
pjeti, ma  što  preduzimala.  Stranke  parlamentarne  većine  učinit 
će  sve,  što  uzmognu,  da  8.  veljače  1925.  dođe  do  izražaja  suvere- 
na narodna  volja,  da  se  za  uvijek  onemoguće  ovakovi  režimi  ko- 
rupcije i bezakonja,  da  se  najposlije  kod  nas  utvrdi  prava  i po- 
štena narodna  volja,  pa  da  se  poštenim  sporazumom  riješe  sva 
unutarnja  pitanja,  a naša  vanjska  politika  da  se  postavi  u istinski 
sklad  s narodnim  demokratskim  principima«. 

CARINE  U DRŽAVI  SHS. 

Čim  je  g.  1918.  stvorena  »država  Srba,  Hrvata  i Slovenaca«, 
odmah  je  na  nju  protegnuta  srbijanska  carinska  tarifa  (cje- 
nik). To  je  loše  djelovalo,  jer  su  Hrvatska,  Slavonija,  Dalmacija, 
Bosna,  Hercegovina,  Vojvodina  i Slovenija  imale  znatno  druk- 
čiju ekonomsku  strukturu,  nego  li  malena  Srbija,  koja  bijaše 
balkanska  zemlja  s posve  početnim  priradom.  Zato  nije  čudo, 
što  srbijanska  politika  nije  pogodovala  ekonomskim  interesima 
hrvatskih  zemalja.  Uz  to  su  Srbijanci  od  prvoga  časa  budno  pa- 
zili na  to,  da  carinsku  službu  u cijeloj  državi  zadrže  u svojim 
rukama.  I zaista  su  srbijanski  carinski  činovnici  zahvatili  carin- 
ske urede  u tolikoj  mjeri,  da  su  činili  preko  90  postotaka  svega 
činovništva.  Kako  su  pak  ti  Srbijanci  vršili  carinsku  službu, 
o tomu  bi  hrvatski  trgovci  mogli  mnogo  šta  pripovijedati.  Po- 
znata je  naime  žalosna  činjenica,  da  je  u carinarnicama  upravo 
evala  korupcija,  jer  su  srbijanski  činovnici  primali  mito. 

Stara  je  srbijanska  carinska  tarifa  ostala  na  snazi  sve  do 
g.  1925.  Iza  toga  je  uvedena  nova  carinska  tarifa,  koja  bijaše 
još  gora  od  prve,  jer  je  pogodovala  veleobrtu  na  račun  po- 
ljoprirada.  Tako  se  moglo  desiti  zato,  što  Hrvati  nikada  nisu 
imali  utjecaja  na  vođenje  carinske  politike.  Kako  su  naime 
Srbijanci  bili  svemoćni  u ministarstvu  financija,  nikada  se  nisu 
obazirali  na  mišljenja  hrvatskih  političara,  a niti  su  prihvaćali 
mnijenja  hrvatskih  trgovačkih,  veleobrtnih  i poljoprivrednih  or- 
ganizacija. Odatle  je  dakako  morala  nastati  golema  šteta  u hrvat- 
skom narodnom  gospodarstvu. 

Carine  su  isprvice  bile  najveći  i najsigurniji  izvor  državnih 
prihoda.  Zato  su  sve  do  g.  1925.  pretežno  imale  izrazito  fiskalni 

karakter,  t.  j.  da  se  za  državu  sakupi  što  više  novaca.  Nije  se  pak 
država  zadovoljila  time,  da  ubire  carinu  samo  od  one  robe,  koja  se 
iz  inozemstva  uvažala  u državu  Hrvata,  Srba  i Slovenaca.  Ca- 
rine su  naime  uvedene  također  za  robu,  koja  se  iz  države  SHS 
izvažala  u inozemstvo.  Ova  je  izvozna  carina  najteže  poga- 
đala upravo  Hrvatsku,  Slavoniju  i Vojvodinu,  odakle  se  najviše 
izvozilo  u strane  zemlje,  naročito  u Italiju,  Njemačku,  Austriju  i 
Češku.  Tako  su  izvozne  carine  jošte  povećale  onu  nejedna- 
kost, koje  je  već  u porezima  postojala  između  Srbije  i hrvatskih 
zemalja.  Kako  su  pak  izvozne  carine  bile  visoke,  vidi  se  odatle, 
što  su  izvozne  carine  g.  1923.  donijele  ministarstvu  financija  353 
milijuna  dinara. 

U prizemlju  Gundulićeve  ulice  broj  22  nalazila  se  odvjet- 
nička pisama  dra  Ante  Pavelića.  Ovamo  su  k Paveliću  dolazili 
na  dogovore:  profesor  dr.  Milan  Šufflaj,  dr.  Mile  Budak,  Rudolf 
Vidak,  Gabrijel  Kruhak  i još  neki  mladi  hrvatski  rodoljubi.  Oni 
su  raspravljali  o tome,  kako  li  će  se  Hrvatska  osloboditi  iz  tam- 
nice, u koju  je  dospjela  1.  prosinca  1918.  Svaki  je  razgovor  svrša- 
vao zaključkom,  da  se  to  ne  će  polučiti  mirnim  putem,  nego 
oštrom  i krvavom  borbom,  za  koju  treba  pravodobno  pripravljati 
hrvatski  narod.  Može  se  dakle  reći,  da  u tim  razgovorima  treba 
tražiti  zametak  hrvatske  ustaške  misli.  Pri  tom  je  dr.  Ante  Pa- 
velić  veliku  nadu  polagao  u hrvatske  radnike.  Zato  je  mnogo 
brige  i pažnje  poklonio  jačanju  hrvatske  svijesti  kod  zagrebačkih 
radnika.  Među  njima  se  malo  po  malo  razvijala  čvrsta  organiza- 
cija, koja  je  kasnije  bila  beskrajno  odana  svojemu  vođi  dru 
Paveliću. 

» 

NASILNA  PROVEDBA  »OBZNANE«  PROTIV  HRSS. 

U noći  od  1.  na  2.  siječnja  1925.  opazilo  se  u Zagrebu  neo- 
bično komešanje  u redarstvenoj  zgradi  u Petrinjskoj  ulici.  Oko 
1 sat  iza  ponoći  izašlo  je  iz  ove  zgrade  više  grupa  detektiva  pod 
vodstvom  redarstvenih  činovnika.  Kako  su  pošli  na  razne  strane 
grada  Zagreba,  odmah  se  to  tumačilo  kao  lov  za  Stjepanom  Ra- 
dićem i za  njegovim  zastupnicima.  Oko  3 sata  u noći  dojurio  je 
pred  redarstvenu  zgradu  automobil,  iz  kojega  je  izveden  narodni 
zastupnik  Josip  Predavec,  koji  je  uhićen  u Dugom  Selu.  Nato 
su  dovedeni  narodni  zastupnici  dr.  Vlatko  M a č e k,  dr.  Juraj 
Krnje  vić  i dr.  Stjepan  K o š u t i ć.  U njihovim  stanovima 

provelo  je  redarstvo  po  noći  premetačine.  Ove  su  provedene  ta- 
kođer u stanovima  dra  Ladislava  Polica,  dra  Ivice  Lorkovića,  dra 
Alberta  Bazale  i dra  Ivana  Pernara,  koji  ipak  nisu  bili  uhićeni. 

Oko  6 sati  u jutro  pošla  je  jača  četa  stražara  pod  vodstvom 
svojega  zapovjednika  Boška  Pavlovića  u palaču  Hrvatskoga  se- 
ljačkoga doma  na  Zrinskom  trgu  broj  12.  Straže  su  zaposjele  sva 
3 ulična  ulaza,  te  sve  hodnike  i stubišta  u toj  palači.  Nato  je  oko 
20  detektiva  sa  znatnim  brojem  redarstvenih  činovnika  počelo 
provoditi  premetačinu  u cijeloj  palači.  Provedena  je  nastroža  pre- 
metačina u Radićevom  stanu  i u poslovnim  prostorijama  Hrvatske 
republikanske  seljačke  stranke.  Pretražene  su  sobe  Hrvatske  za- 
družne banke  u prizemlju,- te  svi  privatni  stanovi.  Detektivi  su 
u Radićevom  stanu  pokupili  nekoliko  knjiga  i rukopisa.  Nešto 
su  tražili  također  u raznim  sadrenim  kipovima,  koji  su  bili  poraz- 
mješteni  po  stubištu  i hodnicima  ove  palače.  Premetačina  je  po- 
trajala tečajem  cijeloga  prije  podneva.  Kroz  čitavo  to  vrijeme 
nije  nikomu  bijo  dozvoljeno  izlaziti  iz  palače  niti  ulaziti  u nju. 
Tako  su  razna  društva  i poduzeća,  koja  imaju  svoje  prostorije 
u toj  palači,  ostala  odrezana  od  poslovnog  svijeta.  Redarstvo  se 
istom  o podne  udaljilo  iz  ove  zgrade. 

Istodobno  je  obavljena  premetačina  u dvorišnoj  zgradi  Pe- 
trinjske  ulice  broj  3,  gdje  su  bile  prostorije  Hrvatske  Zajednice 
i uredništvo  »Hrvata«.  Redarstvo  je  u tajništvu  Hrvatske  Zajed- 
nice tražilo  popis  članova  stranke,  dok  je  iz  uredništva  »Hrvata« 
odnijelo  rukopise  nekih  članaka. 

Iza  1 sat  o podne  pronađen  je  i uhićen  narodni  zastupnik 
ing.  August  Košutić.  Nato  se  redarstvo  ponovno  zaputilo  u 
palaču  Hrvatskoga  seljačkoga  doma,  ne  bi  li  ondje  pronašlo  i 
Košutićeva  tasta  Stjepana  Radića.  Točno  je  pretražena  cijela  pa- 
lača, t.  j.  sve  sobe,  hodnici,  tavan  i podrum.  Redarstvo  je  bilo 
sigurno,  da  će  Radića  naći  u toj  zgradi,  koja  je  odmah  iza  sasta- 
va PP  vlade  bila  danju  i noću  pod  stalnom  pažnjom  redarstvenih 
organa.  Tvrdilo  se,  da  u toj  palači  ima  tajnih  skrovišta  i pomičnih 
zidova.  Zato  su  detektivi  lupali  po  zidovima,  da  po  zvuku  nešto 
ustanove.  Ipak  im  je  sve  to  bilo  uzalud,  jer  nisu  pronašli  Radića. 

Zagrebačko  je  redarstvo  2.  siječnja  izvršilo  premetačine 
također  u stanovima  narodnih  zastupnika  Pavla  Radića  i dra 
Đure  Basaričeka,  ali  tamo  nije  pronašlo  ništa,  što  bi  ih  moglo 
kompromitirati.  Naprotiv  je  kod  ing.  Augusta  Košutića  pronađen 

jedan  revolver.  Kako  Košutić  nije  imao  dozvole  za  nošenje  oru- 
žja, redarstvo  ga  je  osudilo  na  1000  dinara  globe  i na  2 mjeseca 
zatvora. 

Sutradan  (3.  siječnja)  poslije  podne  obavljena  je  premeta- 
čina u stanu  narodnoga  zastupnika  dra  Stjepana  Buća,  ali  nije 
pronađeno  ništa  važna.  Na  večer  je  pak  provedena  premetačina 
u tajništvu  Stranke  prava  te  u uredništvu  »Hrvatskoga  Prava«. 
Istodobno  je  redarstvo  tražilo  Radića  u stanu  Slavka  Barte  u 
Vlaškoj  ulici  broj  70,  ali  ga  nije  našlo. 

Ministarstvo  unutarnjih  posala  izdalo  je  na  večer  3.  siječnja 
službeno  saopćenje,  u kojemu  se  kaže:  »Kod  Radića  je  pronađeno 
izvorno  pismo  Todora  Aleksandrova  (vođe  Macedonaca  u Bu- 
garskoj), pisano  bugarskim  jezikom.  U Radićevom  je  stanu  pro- 
nađena i prepiska  (dopisivanje)  sa  Seljačkom  internacionalom,  iz 
koje  se  vidi,  da  je  HRSS  primljena  u Treću  internacijonalu. 
Nađen  je  i zaključak  između  HRSS  i Treće  internacijonale,  u koje- 
mu se  utvrđuje  sporazum  i obveza  za  stvaranje  Revolucijonarnog 
radničko-seljačkog  bloka«. 

Šef  detektiva  kod  zagrebačkog  redarstva  bijaše  kotarski 
predstojnik  dr.  Stanoje  Mihaldžić.  On  je  3.  siječnja  na  večer 
otputovao  u Beograd,  da  ministarstvu  unutarnjih  posala  preda 
sav  pronađeni  materijal,  koji  navodno  »teško  kompromitira« 
Stjepana  Radića.  To  je  izvorni  zapisnik  o primitku  HRSS  u Se- 
ljačku internacijonalu.  Taj  spis,  koji  su  potpisali  Krasin  i Smir- 
nov,  pronađen  je  iza  neke  police  u Radićevom  stanu.  Nadalje  su 
pronađeni  recepisi,  iz  kojih  se  vidi,  da  je  Radić  na  bečkoj  pošti 
predavao  svoje  listove,  upravljene  na  Čičerina.  Našlo  se  i više 
listova,  što  ih  je  Radiću  pisao  Krasin.  U jednom  od  tih  listova  Kra- 
sin moli  Radića,  da  dođe  na  sastanak  u nekom  mjestu  blizu  jugo- 
slavenske granice  na  austrijskom  teritoriju. 

Progonima  u hrvatskim  krajevima  upravljao  je  Većeslav 
Wilder,  kao  podsekretar  ministarstva  unutarnjih  posala.  On  . je 
dao  zatvarati  i hrvatske  rodoljube  izvan  Zagreba.  Tako  je  poli- 
cija u Osijeku  2.  siječnja  provela  premetačine  u stanovima 
dra  Stjepana  Hefera,  Dragutina  i Ljudevita  Zimmera,  te  u uredni- 
štvu i upravi  »Hrvatskoga  Lista«.  U Mitrovici  je  2.  siječnja 
obavljena  premetačina  u stanu  dra  Ivana  Lončarevića.  U Šibe- 
niku su  3.  siječnja  uhićeni  zubar  Miho  Jerinić  i Šime  Zenić,  a 
određeno  je  uhićenje  također  Josipa  Drezge,  Marka  Berovića  i 

Mate  Kalmeta.  Iz  sjeverne  je  Dalmacije  dopremljeno  u Šibenik 
preko  600  uhićenih  seljaka,  od  kojih  je  polovica  stavljena  u za- 
tvore. U Delnicama  su  3.  siječnja  zatvoreni:  župnik  Augustin 
Bujan,  3 građana  i bivši  ministar  dr.  Ivan  Krnic,  koji  je  sutradan 
otpraćen  u Ogulin.  U Splituje4.  siječnja  uhićen  prof.  Kerubin 
Šegvić,  urednik  »Hrvatske  Riječi«.  Uz  njega  su  u Splitu  zatvoreni 
dr.  Pavao  Brkić,  dr.  Cuzzi  i dr.  Sokol,  u Sinju  Pavao  Vučić  i 
Janko  Paf,  a u Imotskom:  dr.  Mile  Vuković  i još  10  pristaša 
HRSS.  Na  Sušaku  je  5.  siječnja  obavljena  premetačina  u sta- 
novima trojice  hrvatskih  rodoljuba,  a »Sušačkom  Novom  Listu« 
je  zabranjena  kolportaža,  dapače  i prodaja  po  trafikama  i dru- 
gim mjestima.  U Đakovu  su  uhićeni  Dragan  Devčić,  Đuro 
Turkalj,  te  Hefer  i Mirtejić.  Oni  su  odmah  osuđeni  na  8 do  14 
dana  zatvora.  U Našicama  je5.  siječnja  zatvoren  župnik  Vik- 
tor Tomlinović,  a u Donjem  Miholjcu  odvjetnički  perovo- 
đa  dr.  Ivo  Majcan  i mnogo  drugih  ljudi.  U Beogradu  je  poli- 
cija 6.  siječnja  obavila  premetačinu  kod  Pavla  Radića  i Rude  Ba- 
ćinića.  U Čakovac  su  5.  siječnja  došli  Pribićevićevi  dekreti, 
kojima  se  od  službe  otpuštaju  svi  učitelji,  koji  su  članovi  HRSS. 
U Ozl  j u kod  Karlovca  su  oružnici  6.  siječnja  pucali  na  narod, 
te  su  jednoga  seljaka  ubili,  a dvojicu  ranili.  U Donjem  Mi- 
holjcu su  8.  siječnja  na  5 dana  zatvora  osuđeni  svi  predsjed- 
nici i tajnici  pojedinih  organizacija  HRSS  iz  čitavoga  kotara,  a 
dr.  Ivan  Majcan  na  6 dana;  osuđeni  su  po  starom  Bachovom  pa- 
tentu. Oružnici  su  na  svoju  ruku  7.  siječnja  raspustili  hrvatska 
sokolska  društva  u Velikoj,'  u Mihaljevcu  i u Brestovcu  kod 
Požege.  Veliki  je  župan  Jovan  Božić  iz  Osijeka  raspustio  sva 
općinska  zastupstva  u cijelom  kotaru  Donji  Miholjac.  To  je  na- 
rednih dana  provedeno  također  u našičkom  kotaru  i u drugim 
krajevima.  U Vukovaru  je  8.  siječnja  obavljena  premetačina 
u uredništvu  »Srijemskoga  Hrvata«,  u Ceriću  je  uhićeno  7 se- 
ljaka, a u Bog  da  novcima  nekoliko  seljaka,  među  njima  i 
Matijević,  predsjednik  organizacije  HRSS.  U Vinkovcima  je 
10.  siječnja  vlada  obustavila  »Hrvatski  Branik«,  ali  je  13.  siječnja 
pokrenut  list  »Hrvatska  Straža«. 

SENZACIJONALNO  UHIĆENJE  STJEPANA  RADIĆA. 

Čim  je  6.  studenoga  1924.  bila  sastavljena  druga  vlada  PP, 
odmah  su  Stjepanu  Radiću  prijatelji  savjetovali,  neka  se  što  prije 
sklone  u inozemstvo,  jer  da  će  ga  Pribićević  dati  zatvoriti.  Na- 


224 


Senzacijonalno  uhićenje  Stjepana  Radića 


skoro  se  u cijeloj  državi  proširila  vijest,  da  je  Radić  poslušao 
savjet  svojih  prijatelja.  Novine  su  dapače  14.  studenoga  javile, 
da  je  Radić  sretno  stigao  u Švicarsku,  gdje  namjerava  ostati  tako 
dugo,  dok  se  ne  promijene  političke  prilike  u Jugoslaviji. 

Općenito  se  vjerovalo,  da  je  Radić  zaista  u Švicarskoj.  Ipak 
nije  on  pošao  nikamo  iz  Zagreba.  Radić  je  ostao  u Zagrebu  zato, 
da  uzmogne  odrediti  kandidate  kod  izbora  narodnih  zastupnika 
za  Narodnu  skupštinu.  On  je  zaista  u palači  Hrvatskoga  seljačko- 
ga doma  obavljao  sve  izborne  predradnje.  Kako  je  znao,  da  ovu 
zgradu  neprestano  nadziru  detektivi,  nije  Radić  nikada  izlazio  iz 
palače.  Tkogod  je  pak  — osim  članova  vodstva  HRSS  — dolazio 
u palaču,  svakomu  se  reklo,  da  je  Radić  u inozemstvu. 

Radić  je  potrebito  kretanje  obavljao  u stanu  svojega  zeta 
Košutića,  gdje  je  šetao  po  sobama.  Jednom  se  na  večer  odviše 
približio  prozoru.  Premda  je  bio  spušten  zastor,  ipak  je  detektiv, 
koji  je  stajao  sučelice  tomu  prozoru,  opazio  na  zastoru  Radićevu 
sjenu  (silhuetu),  što  mu  je  služilo  kao  dokaz,  da  se  Radić  zaista 
nalazi  u palači  Hrvatskoga  seljačkoga  doma. 

Da  se  Radić  uzmogne  sakriti,  kada  će  ga  policija  doći  tra- 
žiti, dao  je  njegov  zet  ing.  August  Košutić  u svojoj  spavaonici 
iza  umivaonika  bušiti  zid,  pa  je  tako  stvorena  malena  prostorija. 
Ovdje  se  Radić  uspješno  zaklonio  2.  siječnja  1925.,  kad  je  zagre- 
bačka policija  dva  puta  pretražila  njegov  stan.  Ipak  je  Radić  u 
tom  svojem  zakloništu  pronađen  5.  siječnja  prije  podne.  O tomu 
je  policija  još  istoga  dana  izdala  ovu  obavijest: 

»U  nedjelju  (4.  siječnja)  dobilo  je  redarstvo  povjerljivu  vi- 
jest, da  se  predsjednik  HRSS  Stjepan  Radić  doista  nalazi  u Hr- 
vatskom seljačkom  domu.  Stoga  je  u sobi  ravnatelja  redarstva 
dra  Janka  Bedekovića  na  večer  održana  konferencija,  kojoj  su 
prisustvovali:  perovođa  Gvjetko  Horvat,  zapovjednik  redarstve- 
ne straže  Boško  Pavlović  i više  redarstvenih  činovnika.  Nakon 
što  je  sastavljena  osnova  za  zaposjednuće  palače,  određene  su 
četiri  grupe,  koje  su  imale  pretražiti  pojedine  dijelove  spomenute 
palače.  Prva  grupa  s perovođom  Cvjetkom  Horvatom,  kojemu  je 
dodijeljen  Boško  Pavlović,  imala  je  pretražiti  stan  ing.  Košutića 
Augusta,  narodnoga  zastupnika  HRSS  i zeta  Radićeva.  Druga 
grupa  sa  pristavom  Czeisbergerom  (Stepanovićem)  imala  je  pre- 
tresti stan  Stjepana  Radića.  Treća  grupa  s perovođom  Zetkovi- 
ćem  i nadzornikom  redarstvene  straže  Bogojevićem  imala  je  pre- 

tražiti  stan  veleindustrijalca  Prpića  Milana,  a četvrta  grupa  s pe- 
rovođom  drom  Bogdanovićem  tavan  cijele  kuće.  Svakoj  od  ovih 
grupa  dodijeljen  je  izvjestan  broj  detektiva  i stražara. 

Danas  točno  u 10  sati  prije  podne  uputio  se  gore  navedeni 
redarstveni  aparat  na  Akademički  trg,  te  je  odmah  zaposjednuta 
palača.  Svaki  je  osobni  promet  smjesta  odrezan  i najstrože  za- 
branjen. Nitko  nije  smio  niti  ući  niti  izaći  iz  palače.  Istodobno 
su  se  navedene  4 grupe  u zgradi  bacile  na  svoj  posao.  U grupi 
Cvjetka  Horvata  bio  je  jedan  stru čnjak-inžin jer. 

Kad  je  prva  grupa  pozvonila  na  vratima  stana  ing.  Košutića, 
provirila  je  na  okance  gđa  Košutić  i zapitala:  »Tko  je?«  Odgovor 
je  bio:  »Ovdje  redarstvo.  Mi  moramo  kod  Vas  obaviti  jedno  ure- 
dovanje«. Nato  je  gđa  Košutić  odgovorila,  da  se  boji  otvoriti, 
jer  da  je  sama  kod  kuće  i da  nema  svjedoka.  Odgovoreno  joj  je, 
da  je  vani  jedan  svjedok  — naime  inžinjer,  — koji  će  pregledati 
stan;  ako  pak  ne  ht jedne  otvoriti  stan,  onda  će  policija  silom 
unići.  Sad  je  gđa  Košutić  pošla  u sobu,  odakle  se  je  za  kratko 
vrijeme  vratila,  te  je  otvorila  stan. 

' Nato  je  najprije  pregledan  klozet,  gdje  je  pronađena  cigla, 
naslagana  na  stijenu.  Nadalje  su  pregledane  i izmjerene  kuhinja, 
kupaonica  i drvarnica.  U 10  sati  i 15  časa  je  Cvjetko  Horvat  s 
Boškom  Pavlovićem  i s više  poticajnih  organa  unišao  u spavao- 
nici^ ing.  Košutića,  gdje  se  nalazio  narodni  zastupnik  Pavle 
Radić.  Na  stolu  je  bio  serviran  čaj.  Odmah  je  upalo  u oči,  da  se 
na  stolu  nalaze  3 čaše  čaja.  Kad  je  odmaknut  umivaonik,  pronađen 
je  iza  njega  slijepi  zid.  Dotična  je  rupa  pokrita  poklopcem,  koji 
je  oličen  jednako,  kao  i soba.  Na  prvi  se  pogled  čini,  da  je  to 
nekakvo  spremište  za  kefe,  vosak  i krpe,  koje  trebaju  za  laštenje 
poda. 

U toj  rupi  je  pronađen  Stjepan  Radić,  koji  je,  — kad  je  iza- 
šao, — rekao  ove  riječi:  »Jest  imate  me!  Našli  ste  me.«  Stjepanu 
Radiću  je  rečeno,  da  je  po  višemu  nalogu  uhićen.  Nato  su  iz  skro- 
višta  izvađeni  razni  spisi,  knjige  i časopisi.  Među  pronađenim 
spisima  nalazi  se  jedan  nepotpisan  zapisnik  s delegatom  madžar- 
ske vlade,  datiran  u Londonu  u prosincu  g.  1923.;  zatim  jedno 
pismo  Krasnoga,  tajnika  Seljačke  internacijonale,  te  opsežan  iz- 
borni i stranački  materijal. 

Čim  je  Stjepan  Radić  pronađen,  obustavljena  je  premeta- 
čina kod  ostalih  stranaka  u kući,  pa  su  jedino  pomno  pretraženi 
stanovi  ing.  Augusta  Košutića  i Stjepana  Radića.  Nije  pronađeno 

ništa  osobita.  Na  licu  mjesta  sastavljen  je  zapisnik,  koji  nije  htio 
Stjepan  Radić  potpisati,  već  je  prosvjedovao  protiv  uapšenja  i 
protuzakonitog  uredovanja,  pozivajući  se  na  svoj  zastupnički 
imunitet . . . Stjepan  Radić  nije  niti  na  redarstvu  htio  ništa  iska- 
zati, a nije  htio  niti  navesti  razloga,  zbog  kojega  to  uskraćuje. 
Sutra  dne  6.  siječnja  bit  će  Radić  predan  kr.  sudbenom  stolu  u 
Zagrebu.« 

OPOZICIJOM  BLOK  O RASPUSTU  HRSS. 

Ljuba  Davidović,  dr.  Antun  Korošec,  dr.  Mehmed  Spaho, 
Pavle  Radić  i prof.  Nastas  Petrović  objelodaniše  8.  siječnja  1925. 
u Beogradu  komunikej,  koji  glasi  ovako: 

»Kada  je  vlada  PP  neustavnim  i neparlamentarnim  putem 
dobila  mandat  za  vršenje  izbora,  ona  je  bila  svijesna,  da  je  pro- 
tiv nje  raspoloženje  ogromne  većine  naroda. 

Uviđajući  od  početka,  da  ne  će  moći  većinu  stvoriti  izbor- 
nim pritiskom  i izbornom  kampanjom,  kako  je  to  g.  Pašić  do 
sada  uvijek  praktikovao,  vlada  se  riješila,  da  se  ovaj  puta  lati 
nekih  izvanrednih  i skrajnjih  mjera. 

Prvi  dan  izborne  kampanje  vlada  je  počela  gaziti  sve  ustavne 
i zakonske  garancije  nesmetanog  izražaja  narodne  volje.  Nasilja 
i bezakonja  nizahu  se  jedno  za  drugim,  kao  da  je  nad  zemljom 
proglašeno  opsadno  stanje.  Nezavisna  se  štampa  goni,  a mirni 
se  građani  protjeruju  iz  mjesta  u mjesto  ili  čak  i preko  granice. 
Policijske  vlasti  — uz  pomoć  povlašćenih  banda  za  rasturanje 
zborova  — guše  slobodu  zbora  i dogovora.  Hapse  se  poslanički 
kandidati.  Hapse’  se  čak  i narodni  poslanici  bez  obzira  na  imuni- 
tet, koji  uživaju.  Ovim  i sličnim  nasiljem  obilježen  je  prvi  period 
izborne  borbe. 

Ipak  se  teror  lomio  pred  otporom  narodne  svijesti.  Korup- 
ciji nije  uspjelo  pokolebati  opozicijone  redove.  Zato  se  vlada  — 
od  straha  pred  narodnim  sudom  8.  februara  — odlučila,  da  pri- 
bjegne jednom  novom  i krajnjem  nasilju:  brutalnoj  zloupotrebi 
Zakona  o zaštiti  države.  Rješenje  o primjeni  toga  zakona  već  je 
donešeno  i ono  se  izvršuje. 

Na  pomolu  je  jedan  monstruozni  veleizdajnički  proces  na 
osnovu  dokumenata,  koji  su  g.  Pašiću  već  davno  poznati  i koji  mu 
do  sada  nisu  smetali  da  pregovara  s Radićem. 

Na  djelu  je  već  rasturanje  jedne  velike  stranke,  koja  je 
na  prošlim  izborima  okupila  pola  milijuna  glasača.  Ogromna  ve- 
ćina Hrvata  treba  da  bude  izvedena  pred  sud. 

Na  taj  način  treba  da  se  Hrvati  stave  izvan  zakona.  Ova  je 
mjera  u toliko  teža  i u toliko  ružnija,  što  je  jasno,  — i prema 
momentu  i prema  načinu  primjene,  — da  se  ona  upotrebljava 
jedino  radi  izbornog  uspjeha  i falzifikovanja  narodne  volje. 

Počelo  se  sa  zloupotrebom  Zakona  o zaštiti  države  prema 
Hrvatiina,  a izgleda,  da  ni  ostale  opozicijone  grupe  ne  će  biti 
zaštićene.  Tako  su  u Subotici  uhapšeni  šefovi  Madžarske  stranke 
i svi  kandidati  njihove  stranke. 

Za  ostvaranje  ovih  planova  nije  vladi  dovoljna  mjera  samo 
administrativna  vlast.  Ona  sada  pokušava  da  nedozvoljenim  utje- 
cajem sebi  podčini  i sudove. 

Jedino  tim  utjecajem  može  se  objasniti,  što  je  protiv  po- 
sebnih odredaba  jedan  sud  poništio  dvije  već  potvrđene  liste, 
drugi  je  sud  odbio  listu  samo  zbog  toga,  što  je  bila  napisana  la- 
tinicom, a treći  je  sud  odbio  listu  zato,  što  je  bila  pisana  na  pisa- 
ćem stroju,  a ne  rukom.  (Prvi  se  slučaj  desio  u Varaždinu,  drugi 
u Novom  Sadu,  a treći  opet  u Varaždinu). 

Ovakvim  se  radom  ruše  temelji,  na  kojima  jedino  može  posto- 
jati pravna  država.  Narodu  — kao  ustavnom  faktoru  — oduzima 
se  mogućnost,  da  zakonitim  putem  izrazi  svoju  volju.  Unižava  se 
naša  država  pred  inostranim  kulturnim  svijetom,  s kojim  želimo 
biti  ravnopravni  u međunarodnoj  zajednici  u duhu  savremene 
demokracije. 

Protiv  ovakvoga  gruboga  gaženja  ustava  i zakona,  — protiv 
ovakvoga  bezrazložnog  ništenja  osnovnih  građanskih  sloboda  i 
prava,  — Opozicijom  blok  najodlučnije  protestira.  Krivci  moraju 
odgovarati  za  svoja  djela.  Zato  će  Opozicijoni  blok  sve  učiniti, 
da  što  prije  dođe  trenutak  stroge  odgovornosti,  koja  ne  će  ni- 
koga poštediti.« 

Ovaj  komunikej  je  sastavljen  na  sjednici  Opozicijonoga 
bloka,  kojoj  su  8..  siječnja  1925.  prisustvovali:  Ljuba  Davidović, 
dr.  Ivo  Krstelj,  dr.  Ilija  Šumenković  i dr.  Košta  Kumanudi  od 
strane  Davidovićevih  demokrata,  dr.  Antun  Korošec  u ime  Slo- 
venske ljudske  stranke,  dr.  Mehmed  Spaho  i dr.  Šefkija  Behmen 
od  Jugoslavenske  muslimanske  stranke,  Pavle  Radić  i Rude  Ba- 
ćinić  od  strane  Hrvatske  republikanske  seljačke  stranke,  a dr. 
Aranđelović  od  strane  Nezavisnih  radikala  (mjesto  prof.  Nasta- 

sa  Petrovića).  S iste  je  sjednice  Ljubi  Jovanoviću,  kao  pred- 
sjedniku Narodne  skupštine,  odaslano  ovo  pismo: 

»Gospodine  predsjedniče!  Povodom  hapšenja  narodnoga 
poslanika  dra  Vlatka  Mačeka  i drugova,  koje  je  izvela  zagrebač- 
ka policija,  povrijeđen  je  imunitet  narodnih  poslanika,  protiv 
čega  najodlučnije  prosvjedujemo. 

Nadamo  se,  da  ćete  i Vi,  g.  predsjedniče,  — shvaćajući  zna- 
čaj ovoga  koraka  zagrebačke  policije,  — kao  predsjednik  Naro- 
dne skupštine  podići  svoj  glas  u obranu  prava  narodnih  poslani- 
ka, pa  da  naročito  ne  ćete  dopustiti,  da  policija  bez  potrebe  i s 
Vaše  strane  vrijeđa  imunitet  potpredsjednika  Narodne  skupštine 
(dra  Mačeka),  Vašega  zamjenika,  koji  je  i od  raspuštanja  Naro- 
dne skupštine  neprestano  do  svoga  hapšenja  vršio  dužnost  člana 
Državnog  odbora.  (Maček  je  bio  potpredsjednik  Državnog  od- 
bora). 

Gospodine  predsjedniče!  Kada  se  Vi  neprestano  smatrate 
kao  narodni  poslanik  i predsjednik  Narodne  skupštine;  kada  kao 
takav  vršite  funkcije,  koje  su  vezane  za  položaj  narodnoga  po- 
slanika i predsjednika  Narodne  skupštine;  kada  u ime  Narodne 
skupštine  podnosite  (17.  prosinca  1924.  i 1.  siječnja  1925.)  čestitke 
Njegovu  Veličanstvu  kralju,  — onda  ćete  priznati,  da  se  za  Va- 
šega zamjenika  i za  ostalo  časništvo  Narodne  skupštine  mora 
uzeti,  da  je  u istom  položaju. 

U ovim  teškim  danima,  kada  naš  narod  vodi  sudbonosnu 
borbu  za  očuvanje  svojih  najvažnijih  političkih  prava  i slobode 
izbora  svojih  predstavnika  za  Narodnu  skupštinu,  na  čemu  mora 
i u našoj  državi  počivati  istinitost  demokratske  vlade,  volja  jed- 
noga slobodnog  naroda,  — mi  očekujemo  od  Vas,  kao  najpođes- 
nijega  zaštitnika  prava  Narodne  skupštine  i narodnih  poslanika, 
a time  i kao  zaštinika  prave  demokratske  vladavine,  da  svoju  du- 
žnost energično  vršite,  pa  da  opravdate  ono  povjerenje,  kojim 
su  Vas  za  predsjednika  Narodne  skupštine  birali  svi  narodni 
poslanici,  dapače  i oni,  koje  je  zagrebačka  policija  pohapsila,  te 
bez  čijeg  povjerenja  ne  bi  Vi  zauzeli  položaj  predsjednika  Na- 
rodne skupštine«. 

Kada  se  Hrvatska  Zajednica  25.  studenoga  1924.  proglasila 
republikanskom  strankom,  odlučio  je  Stjepan  Radić,  da  će 
na  listi  Hrvatske  republikanske  seljačke  stranke  kod  narednih 
izbora  kandidirati  i nekoliko  članova  Hrvatske  Zajednice.  Sto 
više:  on  je  savjetovao,  neka  Hrvatska  Zajednica  postavi  svoju 

listu,  ako  bi  sudovi  spriječili  postavljanje  liste  HRSS,  pa  da  će 
vodstvo  HRSS  svoje  izbornike  uputiti,  neka  glasuju  za  listu  Hr- 
vatske Zajednice.  Toga  se  Hrvatska  Zajednica  i držala,  te  je  po- 
stavila svoje  liste  u ona  3 izborna  okruga,  u kojima  su  predsjed- 
nici sudbenih  stolova  odbijali  liste  Hrvatske  republikanske  selja- 
čke stranke.  Ipak  je  Hrvatska  Zajednica  i na  ovim  listama  kandi- 
dirala većinu  članova  HRSS,  uslijed  čega  su  izbornici  HRSS  odu- 
ševljeno glasovali  za  ove  liste,  smatrajući  ih  posve . opravdano 
svojim  listama.  Može  se  uopće  reći,  da  je  hrvatski  narod  pri- 
godom izbora  8.  veljače  1925.  nastupio  tako  složno,  kao  nikada 
prije,  jer  je  osjećao  potrebu,  da  se  jednodušno  izjavi  protiv  tira- 
nije iz  Beograda. 

REZULTATI  IZBORA  OD  8.  VELJAČE  1925.  U HRVATSKOJ 

I SLAVONIJI. 

Ministarstvo  unutrašnjih  posala  izdalo  je  9.  veljače  komu- 
nikej,  po  kojemu  je  kod  izbora  narodnih  zastupnika  za  Narodnu 
skupštinu  8.  veljače  1925.  dobila  Radikalna  stranka  140  mandata, 
Samostalna  demokratska  stranka  22,  Hrvatska  republikanska  se- 
ljačka stranka  67,  Davidovićevi  demokrati  37,  Koroščeva  Sloven- 
ska ljudska  stranka  20,  Jugoslavenska  muslimanska  organizacija 
15,  Njemačka  stranka  5,  Zemljoradnici  4,  Crnogorski  federalisti 
3,  Džemijet  1 i Slovenski  kmetijci  1 mandat. 

Zagrebačka  je  županija  imala  149.682  izbornika,  od  kojih 
su  glasovala  110.604,  i to:  83.096  za  Hrvatsku  republikansku  se- 
ljačku stranku,  27.365  za  demokrate,  5008  za  radikale,  a ostali  za 
9 drugih  lista,  od  kojih  je  najveća  — lista  Stranke  prava  — do- 
bila 570  glasova.  Izabrani  su  od  Hrvatske  republikanske  seljačke 
stranke:  Juro  Valečić,  Franjo  Malčić,  Đuro  Kemfelja,  Josip  Pre- 
davec,  Ivan  Granđa,  dr.  Ivan  Pernar,  Mato  Jagatić,  dr.  Ljudevit 
Kežman,  dr.  Stanko  Šibenik  i Mirko  Neudorfer,  a od  demokrata: 
ministar  pravde  dr.  Edo  Lukinić,  Valerijan  Pribićević  i dr.  Glišo 
Tadić. 

Varaždinska  je  županija  s Međimurjem  imala  105.077 
izbornika,  od  kojih  su  glasovala  86.733,  i to:  73.948  za  Hrvatsku 
republikansku  seljačku  stranku,  9222  za  demokrate,  2172  za  Hr- 
vatsku pučku  stranku,  a ostali  za  5 drugih  lista,  od  kojih  je  lista 
Hrvatske  stranke  prava  dobila  352  glasa.  Izabrani  su  od  Hrvatske 
republikanske  seljačke  stranke:  Juraj  Žnidarić,  Juraj  Antolić, 

Pavao  Dombaj,  Stanko  Miklaužić,  Franjo  Pancer  i Tomo  Baburić, 
te  od  s HRSS  spojene  Hrvatske  Zajednice:  dr.  Ante  Trumbić,  dr. 
Ivan  Krajač  i dr.  Ladislav  Polić,  a od  demokrata  dr.  Hinko  Kriz- 
man, ministar  agrarne  reforme. 

L i č k o-k  rbavska  županija  brojila  je  66.670  izbornika, 
od  kojih  je  glasovalo  48.157,  i to:  32.522  za  Samostalnu  demokrat- 
sku stranku,  13.928  za  Hrvatsku  republikansku  seljačku  stranku, 
1257  za  radikale,  240  za  Davidovićevu  demokratsku  stranku,  164 
za  Hrvatsku  stranku  prava,  a 46  za  listu  Velibora  Jonića.  Izabrani 
su  od  Samostalne  demokratske  stranke:  ministar  prosvjete  Sve- 
tozar  Pribićević,  Stevo  Obradović,  dr.  Đorđe  Branković  i Stevan 
Kalember,  a od  Hrvatske  republikanske  seljačke  stranke  Marko 
Došen. 

B j e 1 o v a r s k o-k  r i ž e v a č k a županija  imala  je  94.584 
izbornika,  od  kojih  su  glasovala  80.463,  i to  64.959  za  Hrvatsku  re- 
publikansku seljačku  stranku,  14.041  za  Samostalnu  demokratsku 
stranku,  605  za  Hrvatsku  stranku  prava,  518  za  Davidovićevu  de- 
mokratsku stranku,  a 350  za  listu  Jakoba  Jakopića.  Izabrani  su  od 
Hrvatske  republikanske  seljačke  stranke:  Stjepan  Uroić,  Stjepan 
Kukelj,  Miško  Račan,  dr.  Benjamin  Šuperina,  Franjo  Rafaj,  Ivan 
Kraljić  i Josip  Čižmeković,  a od  Samostalne  demokratske  stranke 
Većeslav  Wilder. 

Požeška  je  županija  imala  69.268  izbornika,  od  kojih  je 
glasovao  58.561,  i to:  38.379  za  Hrvatsku  republikansku  seljačku 
stranku,  15.000  za  Samostalnu  demokratsku  stranku,  1962  za  radi- 
kale, 835  za  Hrvatsku  pučku  stranku,  709  za  Davidovićeve  demo- 
krate, a ostali  za  5 drugih  lista,  od  toga  191  za  listu  Hrvatske 
stranke  prava.  Izabrani  su  od  Hrvatske  republikanske  seljačke 
stranke:  Karlo  Kovačević,  dr.  Nikola  Nikić,  August  Mžik  i dr. 
Đuro  Basariček,  te  od  s njom  spojene  Hrvatske  Zajednice  dr. 
Albert  Bazala,  a od  Samostalne  demokratske  stranke:  Juraj  De- 
metrović  i Milan  Čudić. 

Virovitička  je  županija  imala  70.089  izbornika,  od  kojih 
je  glasovalo  58.659,  i to:  35.045  za  Hrvatsku  republikansku  seljač- 
ku stranku,  17.464  za  radikale  i s njime  udružene  samostalne  de- 
mokrate, 1809  za  Davidovićeve  demokrate,  886  za  Njemačku 
stranku,  a ostali  za  druge  liste,  od  kojih  je  lista  Vinka  Lovreko- 
vića  dobila  524,  a lista  Hrvatske  stranke  prava  276  glasova.  Iza- 
brani su:  Ivan  Robić,  Filip  Lakuš  i Ivan  Bačmaga  od  Hrvatske 

republikanske  seljačke  stranke,  a od  s njom  združene  Hrvatske 
Zajednice:  dr.  Ante  Trumbić  i dr.  Milovan  Žanić;  zatim  dr.  Mom- 
čilo Ivković  od  radikala  i dr.  Ivan  Paleček  od  samostalnih  de- 
mokrata. * 

M o d r u š k o-r  i j e čk  a županija  s Kastvom  i s otokom 
Krkom  imala  je  76.005  izbornika,  od  kojih  je  glasovalo  51.114,  i 
to:  22.935  za  Hrvatsku  republikansku  seljačku  stranku,  18.211  za 
Samostalnu  demokratsku  stranku,  5491  za  Davidovićeve  demo- 
krate, 2443  za  radikale,  797  za  Hrvatsku  pučku  stranku,  172  za 
Hrvatsku  stranku  prava,  a ostali  za  3 druge  liste.  Izabrani  su  od 
Hrvatske  republikanske  seljačke  stranke:  Petar  Dobrinić,  dr.  Ivan 
Banković  i dr.  Stjepan  Buć,  a od  Samostalne  demokratske  stranke: 
dr.  Srđan  Budisavljević,  Ljubomir  Miljušević  i dr.  Milan  Popović 
U gradu  Zagrebu  je  glasovalo  23.048  izbornika,  i to 
16.299  za  Hrvatsku  republikansku  seljačku  stranku  (nosioc  liste 
dr.  Ante  Trumbić),  2407  za  Samostalnu  demokratsku  stranku, 
882  za  Hrvatsku  stranku  prava,  941  za  nezavisne  radnike  (komu- 
niste), 1559  za  Davidovićeve  demokrate,  341  za  listu  dra  Đure 
Šurmina,  235  za  socijaliste,  a 136  za  Vinka  Šafara.  Izabrana  su  oba 
kandidata  Hrvatske  seljačke  stranke. 

U srijemskoj  županiji  je  u Vinkovcima  glasovalo  1296 
izbornika  za  Hrvatsku  republikansku  seljačku  stranku  a 1031  za 
vladine  kandidate,  u Vukovaru  1364  za  HRSS,  542  za  Davidoviće- 
ve demokrate,  457  za  radikale,  84  za  Samostalnu  demokratsku 
stranku,  a 29  za  Njemačku  stranku.  U Bošnjacima  je  HRSS  do- 
bila 1081,  vlada  70,  a svi  ostali  41.  U Karlovcima  HRSS  429,  radi- 
kali  490,  Samostalni  demokrati  188,  zemljoradnici  63,  Davidovi- 
dovićevi  demokrati  53,  a Nijemci  3.  U Zemunu  je  HRSS  dobila 
767,  radikali  5748,  Samostalni  demokrati  1556,  Njemačka  stranka 
950,  zemljoradnici  287,  Davidovićevi  demokrati  56,  Hrvatska  pu- 
čka stranka  70,  Stranka  prava  22  glasa.  U Mitrovici  su  radikali 
dobili  6025,  samostalni  demokrati  878,  zemljoradnici  809,  HRSS 
711,  socijalisti  319,  Njemačka  stranka  219,  Hrvatska  pučka 
stranka  34,  a Stranka  prava  11  glasova. 

IZBORNI  REZULTATI  U BOSNI,  HERCEGOVINI, 
DALMACIJI,  BAČKOJ  I SLOVENIJI. 

U Bosni  i Hercegovini  polučiše  radikali  21,  muslimani  15, 
Hrvatska  republikanska  seljačka  stranka  10,  a zemljoradnici  2 
mandata. 

U sarajevskom  okrugu  je  26.630  izbornika  glasovalo 
za  Jugoslavensku  muslimansku  organizaciju,  24.302  za  Radikalnu 
stranku,  8437  za  Hrvatsku  republikansku  seljačku  stranku,  1776 
za  zemljoradnike,  a 409  za  ostale.  Za  narodne  su  zastupnike  iza- 
brani muslimani:  dr.  Mehmed  Spaho,  dr.  Halid  beg  Hrasnica  i dr. 
Šefkija  Behmen,  pa  radikali:  dr.  Milan  Srškić,  dr.  Vlada  Andrić  i 
Košta  Gnjatić,  te  Pavle  Radić  od  HRSS. 

U gradu  Sarajevu  je  bilo  16.497,  a u sarajevskom  srezu 
12.622,  ukupno  dakle  29.109  izbornika,  od  kojih  je  10.845  glaso- 
valo za  radikale,  8352  za  Spahinu  grupu  muslimana,  2799  za  Hr- 
vatsku seljačku  stranku,  840  za  zemljoradnike,  a 273  za  listu  Ha- 
lilbašića. 

U bihaćkom  je  okrugu  Radikalna  stranka  dobila  14.768 
glasova,  Muslimanska  organizacija  17.229,  zemljoradnici  7890,  Sa- 
mostalna demokratska  stranka  5792,  Hrvatska  republikanska  se- 
ljačka stranka  2504,  a drugi  160  glasova.  Od  muslimana  su  iza- 
brani: Husein  Alić,  Hasan  Miljković  i Nurija  Pozderac,  od  radi- 
kala:  Vaša  Jovanović  i Dušan  Čebedžić,  a od  zemljoradnika  Čeda 
Kokanović. 

U mostarskom  izbornom  okrugu  je  Hrvatska  republi- 
kanska seljačka  stranka  dobila  4,  Radikalna  stranka  2,  a Jugosla- 
venska muslimanska  organizacija  1 mandat.  U samom  gradu  Mo- 
staru glasovalo  je  za  muslimane  1406,  za  radikale  957,  za  Hrvat- 
sku republikansku  seljačku  stranku  720,  za  demokrate  210,  a za 
ostale  48  izbornika.  U cijelom  pak  okrugu  je  HRSS  dobila  29.993, 
radikali  17.010,  muslimani  10.059,  demokrati  4881,  a ostale  stranke 
749  glasova. 

U banjalučkom  okrugu  su  radikali  dobili  45.640  glaso- 
va, Jugoslavenska  muslimanska  organizacija  14.819,  Hrvatska  re- 
publikanska seljačka  stranka  12.929,  zemljoradnici  6400,  radikal- 
ski  disidenti  1940,  muslimanski  egzekutivci  1072,  Velikosrpska 
stranka  480,  Hrvatska  pučka  stranka  301,  a lista  Vinka  Lovreko- 
vića  289  glasova.  Za  narodne  su  zastupnike  izabrani  radikali: 
Nikola  Pašić,  Stijepo  Kobasica,  Košta  Majkić,  prota  Subotić,  te 
Nešić,  Bokan  i Kovačević,  pa  1 musliman,  1 zemljoradnik  i 1 član 
Hrvatske  republikanske  seljačke  stranke. 

U travničkom  je  okrugu  Hrvatska  republikanska  selja- 
čka stranka  dobila  18.000,  Jugoslavenska  muslimanska  organiza- 
cija 15.000,  Radikalna  stranka  14.000,  Samostalna  'demokratska 

stranka  112,  a zemljoradnici  875  glasova.  Izabrana  su  3 člana 
HRSS,  2 muslimana  i 2 radikala. 

U tuzlanskom  je  okrugu  Jugoslavenska  muslimanska 
organizacija  dobila  oko  37.000  glasova,  Radikalna  stranka  oko 
35.000,  a Hrvatska  republikanska  seljačka  stranka  oko  8.000  gla- 
sova. Izabrano  je  5 muslimana,  5 radikala  i i član  HRSS. 

- U južnoj  D a 1 m a c i j i je  43.000  izbornika  glasovalo  za  Hr- 
vatsku republikansku  seljačku  stranku,  19.627  za  nacijonalni  blok 
(t.  j.  za  udružene  radikale  i samostalne  demokrate),  2243  za  zem- 
ljoradnike, 6677  za  Davidovićeve  demokrate,  a 2708  za  Hrvatsku 
pučku  (klerikalnu)  stranku.  Od  10  izabranih  narodnih  zastupnika 
pripadalo  je  6 Hrvatskoj  republikanskoj  seljačkoj  stranci,  poi- 
mence: ing.  August  Košutić,  dr.  Ivica  Lorković,  dr.  Stjepan  Ko- 
šutić,  Tomo  Vojković,  Ivan  Čaldarević  i Stjepan  Klaić;  3 nacijonal- 
nom  bloku,  poimence:  dr.  Prvislav  Grisogono,  Mirko  Tripalo  i 
Marko  Komljenović,  a 1 Davidovićevim  demokratima,  i to  dr. 
Grga  Anđelinović. 

U sjevernoj  Dalmaciji  su  23.923  izbornika  glasovala  za 
Hrvatsku  republikansku  seljačku  stranku,  23.091  za  nacijonalni 
blok,  1276  za  Hrvatsku  pučku  stranku,  1270  za  Davidovićeve  de- 
mokrate, 203  za  radničku  stranku,  a 185  za  listu  ministra  dra  Mate 
Drinkovića.  Izabrana  su  3 člana  Hrvatske  republikanske  seljačke 
stranke,  poimence:  Pavle  Radić,  Josip  Pasarić  i Rude  Baćinić,  pa 
3 radikala,  poimence:  Ljuba  Jovanović,  dr.  Niko  Novaković  i 
dr.  Dušan  Subotić. 

U Vojvodini  su  bunjevački  Hrvati  izgubili  oba  svoja  man- 
data u subotičkom  izbornom  okrugu,  gdje  su  izabrana  3 radi- 
kala, 2 Davidovićeva  i 1 Pribićevićev  demokrat.  U sombor- 
skom  je  izbornom  okrugu  izabran  1 Bunjevac  uz  5 radikala  i 1 
Nijemca. 

U ljubljanskom  izbornom  okrugu  dobila  je  Slovenska 
ljudska  stranka  47.940  glasova,  vladine  stranke  (radikali  i samo- 
stalni demokrati  zajedno)  10.416,  Slovenska  kmetijska  stranka 
8712,  Hrvatska  republikanska  seljačka  stranka  4034,  komunisti 
2792,  socijalisti  890,  socijalistički  disidenti  715,  republikanci  380, 
a lista  sporazuma  828.  Od  10  mandata  dobila  je  Slovenska  ljudska 
stranka  8,  Samostalna  demokratska  stranka  1 i Slovenska  kmetij- 
ska stranka  1 mandat. 

U mariborskom  izbornom  okrugu  dobila  je  Slovenska 
ljudska  stranka  52.648  glasova,  Hrvatska  republikanska  seljačka 

stranka  16.392,  vladine  stranke  9239,  Njemačka  stranka  4347,  Ko- 
runovi  socijalisti  4098,  Slovenska  kmetijska  stranka  3615,  lista 
sporazuma  2137,  komunisti  2112,  lista  Hartner  1999,  lista  Ravni- 
kar  1088,  socijalistički  disidenti  1050,  lista  Zagorski  370,  lista 
Hribar  355,  lista  Lovreković  193.  U svemu  su  glasovala  99.674 
izbornika  za  14  mandata,  pa  je  količnik  iznosio  6.530.  Slovenska 
ljudska  stranka  polučila  je  11  mandata,  Hrvatska  republikanska 
seljačka  stranka  3,  a Samostalna  demokratska  stranka  1 mandat. 

* 

MANIFESTACIJE  I DEMONSTRACIJE  POSLIJE  IZBORA. 

Prema  informacijama,  što  ih  je  9.  veljače  primilo  vodstvo 
opozicijonoga  bloka  u Beogradu,  dobila  je  Radikalna  stranka  131 
mandat,  Hrvatska  republikanska  seljačka  stranka  76,  Davidoviće- 
va  Demokratska  stranka  42,  Koroščeva  Slovenska  ljudska  stran- 
ka 19,  Jugoslavenska  muslimanska  organizacija  14,  Samostalna 
demokratska  stranka  11,  Zemljoradnička  stranka  6,  Njemačka 
stranka  5,  Džemijet  (t.  j.  Arbanasi  i Turci)  5,  lista  Nastasa  Pe- 
trovića  2,  a Slovenski  kmetijci  1 mandat.  Prema  tomu  bi  od  314 
narodnih  zastupnika  pripadalo  vladinim  strankama  samo  143,  a 
opoziciji  171.  Ova  se  vijest  odmah  proširila  iz  Beograda  po  cijeloj 
državi,  te  je  svuda  izazvala  senzaciju,  a na  mnogim  mjestima  ma- 
nifestacije i demonstracije. 

Ministarstvo  unutarnjih  posala  izdalo  je  10.  veljače  1925. 
komunikej,  u kojemu  veli  također  ovo:  »Na  glas  o pobjedi  opo- 
zicijonoga bloka  desili  su  se  i ovi  dogođaji: 

U Novoj  Gradiški  su  Radićevci  u 7 i po  sati  na  večer 
priredili  po  ulicama  neobuzdane  demonstracije  protiv  kralja,  kli- 
čući:  »Živila  republika!  Živio  Radić!«  Četiri  žandara,  koji  su  odr- 
žavali red,  niorali  su  se  uklonuti  pred  agresivnom  masom.  Na 
poziv  vlasti  stigla  je  pomoć  iz  Bosanske  Gradiške,  i to  jedan  žan- 
darski  poručnik  sa  40  žandara.  Demonstranti  su  napali  i ove  žan- 
dare, koji  su  — braneći  se  — upotrijebili  oružje.  Nato  su  se  de- 
monstranti razbjegli  po  vrtovima  i obližnjim  selima,  te  su  po  br- 
dima zapalili  vatre  na  uzbunu.  Nacijonalni  elementi  — videći 
bunu,  a oslobođeni  od  terora  — priključili  su  se  u pomoć  žandari- 
ma. Tada  je  veliki  župan  zatražio  hitnu  pomoć  iz  Broda  na  Savi. 
Od  vojske  i žandarmerije  i civilnih  lica,  koja  su  došla  u pomoć 
žandarmeriji,  nitko  nije  ranjen.  Pošto  je  bila  noć,  jošte  se  ne  zna, 
da  li  je  ranjen  tko  od  demostranata.  Za  sada  su  uapšena  4 demo- 

stranta,  a hapšenje  se  i dalje  vrši.  Sreski  je  načelnik  obaviješten, 
da  mu  pomoć  dolazi  iz  Požege  i Broda  na  Savi.  Ustanovljeno  je, 
da  su  demostranti  pokušali  rasturiti  pontonski  most  u Staroj 
Gradiški. 

Iz  Splita  su  vlasti  obavijestile  ministarstvo  unutrašnjih 
djela,  da  Radićevski  vođe  samostalno  dobivaju  iz  Zagreba  vijesti, 
da  je  opozicija  dobila  većinu  na  izborima.  Te  vijesti  imaju  za  dej- 
stvo  to,  što  Radićevci  pokušavaju  terorizirati  sve  stanovništvo, 
koje  je  odano  državi.  Nacijonalpo  se  stanovništvo  sa  svoje  strane 
sprema  na  obranu.  Vijesti  iz  Zagreba  toliko  se  vješto  i tendenci- 
jozno  lansiraju,  da  ih  je  vrlo  teško  demantirati,  naročito  po  seli- 
ma. 

Radićevci  su  — na  glas  o pobjedi  opozicijonog  bloka  — za- 
palili u selu  R a z v a đ e,  općine  prominske  sreza  kninskog  u Dal- 
maciji, kuću  poznatih  nacijonalaca  braće  Pokrajac,  koja  je  izgor- 
jela do  temelja.  Isto  tako  je  zapaljena  i kuća  seoskoga  glavara. 
Vlasti  vode  istragu,  te  poduzimlju  potrebne  mjere  za  održanje 
reda  i sigurnosti. 

Na  glas  o pobjedi  opozicije  pokušali  su  Radićevci  također 
u dubrovačkoj  oblasti  demonstrirati  i terorizirati  pristalice 
Nacijonalnoga  bloka.  Da  ne  bi  u tome  bili  spriječeni,  oni  su  se  na- 
ročito okomili  na  predstavnike  vlasti.  Tako  su  u selu  Paklinama 
pucali  na  šumare.  U selima  Vrgovcu,  Kotezima  i Dusinama  tako- 
đer su  neobuzdano  demonstrirali,  te  su  razbijali  prozore  na  ku- 
ćama pristalica  Nacijonalnoga  bloka,  a klicali  su  protiv  kralja  i 
za  republiku. 

U Hercegovini  su  Radićevci  po  mnogim  mjestima  po- 
kušali da  ruše  kuće,  naročito  srpske  kuće.  Pojedina  se  privatna 
lica  obraćaju  lično  ministru  unutrašnjih  djela,  moleći  za  pomoć, 
jer  se  boje,  da  žandarmerija  ne  će  biti  dovoljno  jaka  za  njihovu 
obranu.  U tim  brzojavima  kažu,  da  je  — na  glas  pobjede  opozici- 
jonoga  bloka  — nastalo  za  tamošnje  srpsko  stanovništvo  slično 
stanje  onomu,  koje  je  tamo  bilo  poslije  sarajevskog  atentata  go- 
dine 1914.« 

KAKO  JE  VLADA  PP  PROVODILA  IZBORE. 

Kao  jedan  od  prvaka  opozicijonog  bloka  izjavio  se  Ljuba 
Davidović  o prošlim  izborima  10.  veljače  1925.  ovako:  »Ovi  su  izbo- 
ri izvršeni  na  način,  koji  je  neviđen  i nezapamćen  u našoj  državi. 

Vršen  je  na  ljude  najteži  pritisak  bez  ikakova  obzira  na  zakon 
i ustav.  I pored  svega  toga  izborni  su  rezultati  tako  hrđavi  za 
vladu,  da  ne  će  moći  raditi  u Narodnoj  skupštini.  Ovi  su  izbori 
sramota  za  našu  državu.  I što  je  ona  doživjela  tu  sramotu,  ima 
da  zahvali  isključivo  Svetozaru  Pribićeviću.  On  je  glavni  krivac 
za  sve  ono,  što  se  je  odigralo  u našoj  zemlji.  Pored  sve  svoje 
iznemoglosti  — i fizičke  i umne  — nikada  ne  bi  Pašić  pošao  na 
ove  puteve  bez  podstreka  Svetozara  Pribićevića.  Držanje  biračkih 
masa  u Hrvatskoj,  Šumadiji,  Sloveniji,  Bosni  i Hercegovini,  — 
t.  j.  u svim  krajevima,  iz  kojih  opozicijoni  blok  crpi  svoju  snagu, 
— dokazuje,  da  politika  sporazuma  mora  definitivno  uspjeti.  S 
ovim  je  izbornim  rezultatima  opozicijoni  blok  solidarni j i i kom- 
kompaktniji,  nego  li  ikada  prije.« 

U Beogradu  je  12.  veljače  1925.  održan  sastanak  predstav- 
nika opozicijonoga  bloka.  Na  taj  su  sastanak  došli:  Ljuba  Davi- 
dović,  Pavle  Radić,  dr.  Antun  Korošec,  dr.  Mehmed  Spaho,  dr. 
Ladislav  Polić,  Nastas  Petrović,  dr.  Košta  Kumanudi  i dr.  Sefkija 
Behmen.  Konferencija  je  potrajala  do  6 sati  poslije  podne,  kad 
je  izdan  ovaj  komunikej: 

»Predstavnici  svih  stranaka  u opozicijonom  bloku  — na  svo- 
jem današnjem  prvom  sastanku  — konstatiraju,  da  je  prema  ne- 
potpunim i nepouzdanim  rezultatima  izbora  od  8.  veljače  1925., 
koje  je  vlada  sada  objavila,  narod  u cijeloj  državi  odobrio  politi- 
ku bratskoga  sporazuma,  za  koji  se  bori  opozicijoni  blok.  Stranke 
opozicijonoga  bloka  u glavnom  su  sačuvale  svoje  pozicije,  a De- 
mokratska je  stranka  iz  posljednjih  izbora  izašla  pojačana.  U 
srcu  Šumadije  — u kragujevačkom  okrugu  — dobila  je  dva  mje- 
sto jednoga  mandata.  Isto  tako  je  narod  u podrinjskom  okrugu 
osudio  današnju  politiku  vlade  i g.  Svetozara  Pribićevića,  otka- 
zavši  mu  povjerenje,  pa  davši  i tu  demokratima  dva  mjesto  jed- 
noga mandata.  Opozicijoni  blok  radosno  pozdravlja  ovo  povje- 
renje u Srbiji,  jer  ono  najrječitije  pokazuje,  da  je  među  Srbijan- 
cima prihvaćena  ideja  narodnoga  sporazuma.  Iz  ovoga  zaključuju 
predstavnici  opozicijonoga  bloka,  da  bi  izbori  provedeni  iole  slo- 
bodno — bez  strahovitoga  nasilja  i bezakonja,  kao  i bez  nečuve- 
nog falzifikata  (krivotvorenja),  činjenog  na  dan  8.  veljače,  — do- 
nijeli potpunu  pobjedu  politici  narodnoga  sporazuma  i demo- 
kratske vladavine.« 

Vladini  su  listovi  u Beogradu  razglasili,  da  se  izabrani  na- 
rodni zastupnici  Hrvatske  republikanske  seljačke  stranke  poslije 

izbora  dijele  od  7 izabranih  zastupnika,  koji  su  članovi  Hrvatske 
Zajednice.  Ovu  je  vijest  pobio  dr.  Ladislav  P o 1 i ć,  koji  je  u 
Beogradu  12.  veljače  1925.  iza  sjednice  prvaka  opozicijonoga  blo- 
ka dao  ovu  izjavu:  »Hrvatska  republikanska  seljačka  stranka  i 
Hrvatska  Zajednica  jedno  smo.  Samo  Svetozar  Pribićević  hoće, 
da  od  nas  napravi  dvoje.  Među  nama  nema  nikakove  razlike. 
Poznato  je,  da  smo  mi  (Hrvatska  Zajednica)  donijeli  zaključak, 
da  n e kandidiramo  napose,  te  smo  kandidirali  na  listi  Hrvatske 
republikanske  seljačke  stranke..  Sporazumno  s HRSS  postavili 
smo  ja  i dr.  Trumbić  naše  liste  samo  ondje,  gdje  nije  bila  pripu- 
štena lista  Hrvatske  republikanske  seljačke  stranke.  Ponovno 
velim:  Hrvatska  Zajednica  i Hrvatska  republikanska  seljačka 
stranka  jedno  smo  u svakom  pogledu.« 

Kako  su  bili  izbori  narodnih  zastupnika  provađani  u B o- 
sni  iHercegovini,  o tomu  je  bivši  ministar  dr.  Šefkija  Beh- 
men  12.  veljače  1925.  u Beogradu  dao  novinarima  ove  podatke: 

»Izbori  su  u Bosni  i Hercegovini  provedeni  pod  najvećim 
pritiskom.  Narod  je  tri  mjeseca  bio  izložen  raznim  torturama, 
koje  se  ne  mogu  ni  zamisliti  u jednoj  iole  pravnoj  državi.  Poslije 
čitave  godine  dana  raznih  prijetnja,  presija  i proganjanja  musli- 
manskog i katoličkog  elementa  nadolaze  izborne  metode  PP 
vlade,  kojima  je  okrunjena  sva  nepravilnost  i nepravda,  koju  je 
u Bosni  i Hercegovini  doživio  opozicijoni  elemenat.  Osim  toga 
što  građanima  nije  bila  zajamčena  lična  i imovinska  sloboda, 
svaki  dan  su  se  ponavljali  novi  napadaji.  Narod  je  bio  izvrgnut 
nasiljima  tako  zvanih  četnika,  koji  su  naoružani  bombama  i puš- 
kama krstarili  od  sela  do  sela.  Za  vrijeme  ovih  izbora  bili  su  i 
sami  žandari  vladini  korteši  i agitatori.  Oni  su  obilazili  sela  i go- 
vorili su  narodu,  kako  su  izbori  za  muslimane  i katolike  u petak, 
pa  da  zato  ne  trebaju  u nedjelju  8.  veljače  ići  na  glasovanje,  jer 
bi  se  izložili  opasnosti,  da  dođu  u sukob  s radikalima. 

Ali  sav  taj  vladin  teror  ne  bi  bio  ništa  donio,  da  nije  bilo 
falzifikata  na  dan  izbora.  Tako  su  u selu  Gračanici  u srezu  Viso- 
kom u 7 sati  na  večer  došli  na  biralište  oboružani  četnici,  koji  su 
izbornicima  vikali:  »Raziđite  se,  inače  ćemo  pucati!«  Četnici  su 
zatim  svoju  prijetnju  proveli  i u djelo,  te  su  zaista  počeli  pucati. 
Tri  su  muslimana  bila  teško  ranjena.  Jedan  je  od  njih  — Began 
Begišić  — nakon  tri  sata  podlegao  ranama,  dok  druga  dvojica 
liječe  zadobivene  svoje  rane.  Narod  se  niti  poslije  ove  teške 
ostvarene  prijetnje  nije  razišao.  Na  tom  je  biralištu  glasovanje 

potrajalo  do  5 sati  u jutro,  premda  se  imalo  zaključiti  u 6 sati  na 
večer.  Nije  bila  sporost  u narodu,  nego  u predsjedniku  biračkog 
odbora.  Narod  je  na  biralištu  ostao  čitavu  noć,  da  izvrši  svoju 
građansku  i stranačku  dužnost. 

To  je  najbolji  dokaz,  kako  teror  i nasilje  nisu  mogli  ustra- 
šiti,  te  kako  je  narod  bio  spreman  na  samoprijegor.  Zbog  toga  se 
pribjeglo  drugim  sredstvima,  a to  su  falzifikati.  Imamo  primjere 
u Brezi,  Podlugovima,  Obri  i Čelibićima.  Tamo  su  čuvari  kutija 
bili  otjerani  sa  birališta,  te  su  u njihovoj  odsutnosti  bile  naše 
kugljice  preručivane  u radikalske  kutije.  U Oborovcu  su  već  do 
podne  bili  iscrpljeni  spiskovi,  pa  kada  su  poslije  podne  došli  naši 
birači  glasovati,  rečeno  im  je,  da  su  oni  već  glasovali.  Radikali 
su  naime  iz  obližnjih  sela  pokupili  neke  ljude,  koji  nisu  bili  uvr- 
šteni u biračke  spiskove,  pa  su  oni  glasovali  mjesto  naših  birača. 
Na  taj  način  nije  glasovanju  pripušteno  97  naših  birača.  Konstati- 
rano je,  da  je  na  nekim  biralištima  glasovalo  više  ljudi,  nego  li 
je  bilo  upisanih  birača.  To  su  samo  slučajevi,  koje  sam  utvrdio  u 
svojem  izbornom  okrugu.« 

Hrvatsko  je  Primorje  nekada  (osobito  u vrijeme  bana  Khu- 
ena)  bila  prava  tvrđa  hrvatske  opozicije.  Tamo  su  naime  bili  bi- 
rani: dr.  Ante  Starčević,  Erazmo  Barčić,  Fran  Folnegović,  dr. 
Franjo  Rački,  dr.  Bogoslav  Mažuranić,  dr.  Fran  Pilepić,  Drago 
Vlahović  i drugi  hrvatski  rodoljubi.  Zato  je  hrvatska  javnost  bila 
neugodno  iznenađena,  što  je  Hrvatsko  Primorje  8.  veljače  1925. 
dalo  razmjerno  velik  broj  kuglica  kandidatima  protuhrvatskih 
stranaka.  Ovu  je  činjenicu  rodoljub  iz  Senja  11.  veljače  objasnio 
ovim  riječima: 

»Što  je  u nekim  mjestima  Hrvatskoga  Primorja  nepovoljan 
rezultat  za  hrvatske  kandidature,  tomu  je  razlog  u žalosnoj  činje- 
nici, da  je  domaće  pučanstvo  osiromašeno  i uopće  potisnuto.  Naj- 
veći izvor  privrede  za  primorsko  pučanstvo  bijaše  more.  Ali 
razvoj  odnošaja  n'aše  države  prema  Italiji  umajnjio  je  taj  izvor 
privrede,  pa  nas  more  više  ne  hrani  kao  nekada.  Domaći  elemenat 
pada  u ekonomskoj  snazi  tako,  da  danas  možemo  na  žalost  go- 
voriti o potpunom  osiromašenju  Primorja.  Posjet  stranaca  u lje- 
tno doba  ne  može  niti  iz  daleka  nadomjestiti  ono,  što  je  davala 
privreda  na  moru.  Prije  su  mornar  i kapetan  plovili  širom  svijeta, 
ali  su  doma  imali  svoje  kućice,  te  su  se  uvijek  vraćali  na  rodnu 
grudu.  Danas  je  sva  mlađa  generacija  prisiljena  na  selidbu.  To 
se  raseljavanje  osjeća  diljem  cijele  obale.  Hrvatsko  je  Primorje 

osiromašeno,  a uz  to  je  Primorje  danas  granica  prema  Italiji, 
uslijed  čega  se  ondje  nalazi  mnogo  odvisnih  ljudi,  naročito  fina- 
naca,  oružnika  i carinskih  činovnika.  Tako  se  može  razumjeti  i 
rezultat  izbora,  koji  žalosno  ilustrira  stalno  propadanje  domaćeg 
elementa.« 

Iz  Mostara  je  12.  veljače  1925.  hrvatskim  novinama  po- 
slan ovaj  izvještaj:  »Vjerujući  u pobjedu  opozicije,  narod  je  po- 
slije izbora  počeo  u znak  radosti  paliti  krijesove,  a na  crkvama 
su,  zvonila  zvona.  Pristaše  vladinih  stranaka  pokušali  su  na  nekim 
mjestima  oprijeti  se  spomenutim  hrvatskim  manifestacijama. 
Radi  toga  je  dolazilo  do  okršaja,  te  je  alarmirana  i žandarmerija 
iz  Vrgorca.  Oružnici  su  u mnogim  selima  uhitili  viđenije  ljude. 
Tako  je  u kotaru  Ljubuškom  uhapšeno  oko  200  hrvatskih  seljaka, 
premda  je  već  11.  veljače  bio  svuda  uspostavljen  mir.« 

Oružnici  su  u S t a j n i c i kod  Jezerana  ubili  3 hrvatska  iz- 
bornika. Velika  su  izborna  nasilja  počinjena  u bjelovarskom  ko- 
taru. Ovdje  su  silom  sa  birališta  maknuti  čuvari  kutija  Hrvatske 
republikanske  seljačke  stranke,  dapače  i predsjednici  biračkih 
odbora,  koje  je  imenovala  vlada.  To  je  učinjeno  zato,  da  se  iz 
žara  HRSS  uzmognu  kuglice  prosipati  u Wilderovu  žaru  Samo- 
stalne demokratske  stranke. 

PROGLAS  OPOZICIJONOG  BLOKA  13.  VELJAČE  1925. 

Prvaci  svih  stranaka,  koje  su  činile  opozicijoni  blok,  vije- 
ćali su  u Beogradu  13.  veljače  1925.  cijeli  dan.  Oni  su  složno  izra- 
dili svoje  stanovište  obzirom  na  novi  položaj,  koji  je  nastao 
poslije  izbora.  Predvidjeli  su  sve  eventualnosti,  koje  bi  mogle 
uslijediti  do  sastanka  Narodne  skupštine  i prilikom  izbora  verifi- 
kacijonog  odbora.  Predviđene  su  i sve  mjere  za  slučaj,  da  budu 
jponišteni  mandati  Hrvatske  republikanske  seljačke  stranke. 
Opozicijoni  je  blok  zaključio,  da  do  konačne  pobjede  ustraje  u 
službi  ideje  narodnoga  sporazuma,  pa  je  na  večer  13.  veljače  izdao 
ovaj  proglas: 

»Izvještaji  iz  cijele  zemlje,  koje  su  dobili  predstavnici  opo- 
zicionoga bloka,  pokazuju,  da  su  izbori  od  8.  veljače  ove  godine 
izvršeni  po  jednom  unaprijed  izrađenom  planu,  da  vlada  PP  dobije 
većinu  pod  svaku  cijenu,  bez  obzira  na  zakonske  odredbe  i na 
slobodnu  volju  birača. 

Predsjednici  biračkih  odbora  u Hrvatskoj  smijenjeni  su 
uoči  izbora  direktnim  rješenjem  vlade  ili  njezinih  organa,  premda 
je  po  zakonu  o izborima  narodnih  poslanika  samo  državni  odbor 
nadležan,  da  donese  odluku  o tomu.  Uklonjeni  su  čak  i suci. 
Vlada  je  mjesto  smijenjenih  postavila  režimske  ljude;  gdje  pak 
nitko  nije  bio  određen,  tamo  su  ovu  dužnost  vršili  po  općinama 
komesari,  t.  j.  ljudi  većinom  bez  zakonskih  i moralnih  kvalifika- 
cija, među  kojima  ima  i pandura  i služitelja. 

Predstavnici  opozicijonih  lista  sprečavani  su  na  dan  izbora 
prijetnjama  i silom.  Čuvari  kutija  opozicijonoga  bloka  ili  nisu 
bili  pušteni  na  biralište  ili  su  u toku  biranja  izbačeni  i najureni, 
da  ne  bi  mogli  prisustvovati  prebrojavanju  kuglica.  Oni,  koji  se 
nisu  htjeli  sili  pokoriti,  prosto  su  premlaćeni,  a neki  i ubijeni. 

Birači  u masama  nisu  pušteni  na  biralište.  Mnogi  su  sa  bira- 
lišta rastjerani  napadajem  naročito  pripremljenih  razbojničkih 
četa  organiziranih  vladinih  plaćenika. 

U južnim  su  krajevima  (t.  j.  u Macedoniji)  birači  prisilja- 
vani, da  javno  glasaju  za  vladine  kandidate  naređenjem,  da  — 
pošto  ruku  izvuku  iz  radikalske  kutije,  koja  je  bila  prva,  — mo- 
raju otvoriti  šaku,  da  bi  pokazali,  da  je  prazna. 

Ali  sva  izvršena  nasilja,  — koja  su  do  sada  nepoznata  u 
parlamentarnoj  historiji,  — ne  bi  vladi  donijela  željeni  rezultat, 
da  mnogobrojni  predsjednici  biračkih  odbora,  — ostavši  sami 
bez  čuvara  opozicijonih  kutija,  — nisu  izvršili  krađu  kuglica  iz 
tuđih  kutija,  pa  da  nisu  krivotvorili  izborni  zapisnik.  To  je  uči- 
njeno po  naredbi  vlade,  koja  je  zbog  toga  posla  sama  izradila 
i kroz  državni  odbor  sprovela  cijeli  spisak  predsjednika  biračkih 
odbora,  među  kojima  ima  velik  broj  takovih,  koji  uopće  ne  ispu- 
njavaju uslove  zakona. 

Osim  toga  je  vlada  prije  izbora  preko  svojih  organa  pohap- 
sila  na  hiljade  naročito  seljačkih  birača.  Mnoge  je  poslaničke 
kandidate  pozatvarala  i sistematski  sprečavala  držanje  zborova 
i konferencija,  pa  čak  i u privatnim  stanovima. 

Na  dan  samih  izbora  stavljena  je  u akciju  i sama  vojska, 
koja  je  dobila  po  sebe  nedostojnu  ulogu,  da  i opa,  — premda  mo- 
ra biti  izvan  politike,  — pripomogne,  kako  bi  vlada  dobila  većinu. 

Tamo,  gdje  je  opozicija  dobila  većinu  ili  veći  broj  poslanika, 
produžena  su  poslije  izbora  najbezobzirnija  gonjenja  građana, 
koji  su  svoj  glas  dali  opozicijonim  kandidatima.  Na  taj  način 

Hrvatska  na  mučilištu  16 

hoće  vlada  izazvati  otpor,  kako  bi  mogla  blok  narodnoga  spora- 
zuma optužiti,  da  priprema  revoluciju  u zemlji,  pa  da  poslije  toga 
provodi  još  teže  progone  i bezakonja,  koje  priprema  već  sada. 

Stoga  pozivamo  sve  birače,  da  pokažu,  kako  su  ostali  svi  je- 
sni građani,  pa  da  ne  podlegnu  ni  vladinom  nasilju,  kao  što  su  8. 
veljače  muški  dali  svoj  glas  samo  za  ideju,  a ne  — kao  vladini 
birači  — za  vlast  i za  pare.  Tako  i sada  neka  mirno  sačuvaju  sve- 
čanu pobjedu  pravde,  poštenja,  seljačke  demokracije' i narodne 
suverenosti. 

Na  osnovu  svih  ovih  činjenica  ne  priznajemo  zakonitost 
mandata,  koje  je  vlada  ovakvim  sredstvima  sebi  od  naroda  iz- 
nudila i krivotvorila.  Prema  tomu  vlada  PP  niti  poslije  ovih 
izbora  nema  ni  parlamentarnog  ni  moralnog  oslonca,  da  bi  mogla 
ostati  na  upravi  zemlje.  Nasuprot  tome  naši  mandati  predstava 
ljaju  ogromnu  većinu  birača  i usprkos  strahovitog  terora  dobiveni 
su  čistim  narodnim  povjerenjem. 

Pravnu  — a u svakom  slučaju  moralnu  — odgovornost  za 
stanje,  koje  je  u našoj  zemlji  stvoreno  onakvim  izborima,  snose 
svi  državni  faktori,  koji  su  ili  činili  ili  dopustili  da  se  čine  ovakva 
zločinačka  nasilja  i bezakonja.  Oni  su  jedini  pred  narodom  i hi- 
storijom krivi,  što  je  danas  ugrožen  ugled  države  i teško  povrije- 
đen državni  prestiž  u zemlji  i na  strani. 

Brižljivo  ćemo  pokupiti  i pred  cijeli  svijet  iznijeti,  što  su 
sve  državne  vlasti  i njezini  organi  radili  prije  izbora,  na  dan 
izbora  i poslije  izbora,  da  bi  svaki  ponio  punu  odgovornost  i sno- 
sio sve  posljedice. 

I pored  iskušenja,  u koje  su  mjerodavni  krugovi  bacili  sve 
pobornike  dogovorenog  rada  u našoj  zemlji,  ostaje  opozicijom 
blok  u cijelosti  vjeran  svojemu  programu,  pa  riješen,  da  do  kraja 
i konačne  pobjede  ustraje  u službi  ideje  narodnog  i bratskog 
sporazuma.« 

U Beogradu  je  dr.  K o r o š e c 14.  veljače  1925.  izjavio:  »Me- 
ne toliko  ne  zabrinjuje  sadašnja  situacija,  jer  se  ona  dade  po- 
praviti ili  barem  izmijeniti.  Ali  ono,  što.  mene  najviše  boli,  to  je 
činjenica,  da  je  za  čitavo  vrijeme  izbora,  — pa  i sada  poslije 
izbora,  — silno  napredovala  balkanizacija  naše  države. 
Izgubio  se  osjećaj  za  pravdu  i nepravdu,  za  poštenje  i nepoštenje, 
za  istinu  i laž.  Zato  moram  s najvećom  zebnjom  gledati  u daljnji 
razvoj  našega  političkoga  života.  Svuda  se  vidi  rad  za  partizan- 
stvo, a najmanje  se  vidi  interes  za  državu.  Politički  je  moral  spao 

pod  nulu.  I to  se  nije  desilo  samo  u Macedoniji,  nego  i u onim 
dijelovima  naše  države,  gdje  se  — barem  do  jučer  — nije  toga 
opažalo.  Očekivao  sam,  da  će  solidna  zapadna  kultura  napredo- 
vati na  Balkanu.  Sada  pak  vidim  strašnu  činjenicu,  da  nam  Azija 
prodire  u Europu.  Ozdravljenje  naših  prilika  može  doći  samo  po 
izvršenom  ozdravljenju  čitavoga  društva  našega.  Još  naime  ne 
postoji  jedan  stožer,  koji  bi  gledao  na  strogu  zakonitost,  ustav- 
nost i pravilnost  političkoga  života.  Mi  uviđamo,  da  bi  našoj  situ- 
aciji bio  spas  u jačanju  čistoga  demokratskog  pokreta.  Bojimo  se, 
da  će  ga  sila  ugušiti.  Ako  to  zaista  nastupi,  onda  mi  stojimo  pred 
anarhijom.  Mi  ne  znamo  ni  jednu  instanciju,  ni  jednu  vlast,  ni 
jednoga  čovjeka,  koji  bi  danas  htio  sanirati  ovo  stanje.  Samo  narod 
može  izliječiti  ove  prilike.  Možda  bi  trebalo  omogućiti,  da  ovo 
strašno  i koruptivno  stanje  proživi  svoj  vijek  do  kraja,  pa  da  tako 
samo  sebe  ubije.« 

PROGON  »HRVATSKOGA  LISTA«  U OSIJEKU. 

Srbima  je  osobito  bilo  razorno  djelovanje  »Hrvatskog 
Lista«  u Osijeku.  Rodoljubnim  je  pisanjem  taj  dnevnik  osvojio 
ne  samo  srca  svih  osječkih  Hrvata,  nego  je  prodro  također  u sve 
gradove,  trgovišta  i sela  cijele  Slavonije.  Može  se  reći,  da  je 
»Hrvatski  List«  već  kod  izbora  g.  1923.,  — a osobito  prije  izbora 
g.  1925.,  — učinio  yeliku  uslugu  uspjehu  hrvatske  opozicije.  Zato 
je  beogradska  vlada  odlučila  taj  dnevnik  uništiti. 

Osječka  je  policija  11.  veljače  1925.  odredila,  da  poštanska 
uprava  ne  smije  otpremati  »Hrvatski  List«,  da  se  tako  ne  bude 
»Hrvatski  List«  mogao  čitati  izvan  Osijeka.  Ista  je  policija  — 
očito  po  nalogu  oblasnoga  župana  Jovana  Božića  — izdala  13.  ve- 
ljače drugo  rješenje,  kojim  se  uopće  obustavlja  daljnje  izlaženje 
»Hrvatskog  Lista«.  Nato  su  osječki  Hrvati  odlučili,  da  — počevši 
od  15.  veljače  — izdavaju  dnevnik  »Hrvatsku  Zoru«.  Redarstvena 
je  oblast  zabranila  izdavanje  toga  dnevnika.  Sada  su  izdavači 
»Hrvatskoga  Lista«  najavili  redarstvu,  da  će  16.  veljače  1925.  po- 
četi izdavati  dnevnik  »Hrvatski  Glas«,  koji  je  prije  3 godine  bio 
privremeno  obustavljen;  ali  policija  nije  16.  veljače  dozvolila  niti 
izdavanje  ovih  novina.  Kad  je  »Hrvatski  Glas«  ipak  17.  veljače 
izašao,  provalila  je  policija  u tiskaru,  gdje  je  zaplijenila  cijelu 
nakladu  toga  dnevnika. 

Uprava  »Hrvatskog  Lista«  prizvala  je  protiv  toga  nasilja  na 
sudbeni  stol  u Osijeku.  Kako  je  tamo  drmao  ovejani,  zagrižljivi 
i nepravedni  Srbin,  potvrdio  je  sudbeni  stol  zabranu  izdavanja 
»Hrvatskoga  Lista«.  Protiv  toga  zaključka  prizvala  je  uprava 
»Hrvatskoga  Lista«  na  banski  stol  u Zagreb.  Tu  je  ipak  pobije- 
dila pravednost.  Banski  je  naime  stol  početkom  ožujka  1925.  poni- 
štio zaključak  sudbenog  stola  osječkoga,  te  je  5.  ožujka  1925.  opet 
u Osijeku  počeo  izlaziti  »Hrvatski  List«  na  radost  mnogobrojnih 
prijatelja  svojih. 

EVOLUCIJA  STJEPANA  RADIĆA. 

U veljači  g.  1925.  je  narodni  zastupnik  dr.  Edmund  Lukinić 
predložio,  da  se  banska  palača  na  Markovom  trgu  pretvori  u gim- 
naziju. Tomu  se  usprotivio  Nikola  Pašić,  koji  je  rekao:  »Iz  banske 
palače  učinit  ćemo  kraljevski  dvor  u Zagrebu«. 

Pašić  je  dozvolio  Radiću,  da  u zatvoru  piše  političke  članke, 
koji  će  u hrvatskoj  i srpskoj  javnosti  stvarati  želju  za  sporazu- 
mom između  radikala  i »Hrvatske  republikanske  seljačke  stran- 
ke«. Prvi  je  članak  — pod  naslovom  »Treba  se  ozbiljno  zamisliti« 
i — izašao  već  20.  veljače  1925.  u »Jutarnjem  Listu«,  odakle  ga  pre- 
štampaše  beogradske  novine.  Mjesto  Radićeva  imena  stavljena 
je  oznaka,  da  je  taj  članak  poslan  »s  naročite  strane«.  Članak 
svršava  ovim  riječima: 

»Nesumnjivo  je',  da  Srbe  predstavljaju  danas  u glavnom  Pašić 
i Davidović,  Hrvate  Radić,  a Slovence  dr.  Korošec.  Pa  kad  znamo, 
da  će  tako  biti  i u buduće,  onda  bi  trebali  svi  oni  poraditi  na  tome, 
da  se  nađe  neka  platforma  za  neki  prethodni  sporazum,  neku 
provizornu  koncentraciju,  iza  koje  bi  se  onda  moglo  dalje  poći. 
Prije  svega  imale  bi  se  prigodom  verifikacije  obaviti  korekture 
izbornih  bezakonja.  Treba  se  dakle  ozbiljno  zamisliti  u situaciju, 
jer  ona  je  — ako  nam  je  do  zajedničkoga  pravog  života  — takova, 
da  se  iskrenim  sporazumom  možemo  jošte  svi  spasiti.« 

Neke  od  spomenutih  članaka  pisao  je  po  Radićevoj  instruk- 
ciji zagrebački  novinar  Antun  Schlegel,  koji  je  preuzeo  ulogu 
posrednika  između  Pašića  i Radića.  Schlegel  bijaše  »persona 
grata«  na  kraljevskom  dvoru.  Kako  se  pak  Schlegel  još  na  pro- 
ljeće 1924.  odijelio  od  Svetozara  Pribićevića  i priklonio  demokra- 
tima Ljube  Davidovića,  počeo  je  u svojim  člancima  Pribićevića 
prikazivati  kao  kamen  smutnje.  Tako  se  u javnom  mnijenju  hr- 

vatskog  i srpskog  naroda  ustalila  misao,  da  je  Pribićević  ona 
»crna  duša«,  koja  je  dovela  do  tolikog  razdora  između  Srba  i 
Hrvatar 

Radikali  su  odlučili  napustiti  Samostalnu  demokratsku 
stranku,  koju  bi  imala  zamijeniti  »Hrvatska  republikanska  selja- 
čka stranka.«  U tu  im  svrhu  dobro  dođe  afera,  koju  je  izazvao 
ministar  pravde  dr.  Lukinić  sa  sekvestrom  imanja  Thurn-Taxisa 
u Hrvatskoj.  Radikalske  su  novine  iznašale  potankosti  o toj  aferi. 
Tvrdilo  se,  da  je  taj  sekvestar  donio  25  milijuna  din.,  koji  su  upo- 
trijebljeni za  financiranje  Samostalne  demokratske  stranke.  Jav- 
no se  mnijenje  tako  uzbunilo,  da  je  Pašić  odredio  obustavu  svih 
rješenja  ministarstva  pravde. 

SJEDNICA  HRVATSKOGA  NARODNOGA  ZASTUPSTVA 

4.  OŽUJKA  1925. 

U Zagrebu  se  4.  ožujka  1925.  sastadoše  narodni  zastupnici 
Hrvatske  republikanske  seljačke  stranke  i Hrvatske  Zajednice. 
Manjkalo  je  vodstvo  HRSS,  jer  je  predsjednik  Stjepan  Radić  bio 
u zatvoru,  dok  su  još  uvijek  bili  u redarstvenoj  vojarni  (u  Vlaš- 
koj ulici  broj  74)  internirani  potpredsjednici  dr.  Vlatko  Maček 
i Josip  Predavec,  tajnici  dr.  Stjepan  Košutić  i dr.  Juraj  Krnjević, 
te  Radićev  zet  ing.  August  Košutić.  Sjednici  je  predsjedao  Karlo 
Kovačević,  a o političkoj  situaciji  je  izvijestio  Pavle  Radić.  Dugo 
se  raspravljalo  o nacrtu  radnoga  programa,  te  su  stvoreni  ovi 
zaključci: 

1.  Hrvatsko  narodno  zastupstvo  odobrava  ulaz  HRSS  u 
»Blok  narodnoga  sporazuma  i seljačke  demokracije«,  te  u parla- 
mentarnu zajednicu  toga  bloka.  Usvaja  prijedlog,  da  ova  parla- 
mentarna zajednica  ima  jednoga  predsjednika  i jedno  vodstvo, 
odgovorno  plenumu  svih  narodnih  zastupnika  spomenutog  bloka. 
Prihvaća  se  predloženi  »Nacrt  radnoga  programa«  s tim  ovla- 
štenjem, da  taj  radni  program  može  vodstvo  bloka  popuniti  i 
usavršiti  na  istom  temelju  narodne  suverenosti  i u istom  duhu 
seljačke  demokracije. 

2.  Hrvatsko  narodno  zastupstvo  najodlučnije  ističe  i nagla- 
šuje  svoj  pacifizam  ponosno  i sretno,  što  je  hrvatski  narod  samo- 
prijegornom strpljivošću  — te  u političkoj  povijesti  još  neviđe- 
nom političkom  zrelošću  i neustrašivošću  — u isti  mah  odolio 
svim  strahovitim  izazovima  i kušnjama,  te  povećao  broj  glasova 

za  50  tisuća  (od  480  na  530  tisuća);  a bio  bi  glasovanjem  povećao 
i razmjerni  broj  mandata,  da  nije  bilo  naknadnoga  presipavanja 
kuglica  i krivotvorenja  izbornih  zapisnika. 

3.  Hrvatsko  narodno  zastupstvo  izrazu  je  svoje  nepokolebi- 
vo uvjerenje,  da  je  proti  divljačkom  despotskom  režimu  najus- 
pješniji način  borbe  povesti  u parlamentu  najveću  sistematsku 
borbu,  a prema  potrebi  i potpunu  parlamentarnu  apstinenciju, 
naročito  za  onaj  slučaj,  ako  utamničeni  zastupnici  HRSS  ostanu 
i dalje  od  7.  ožujka  u zatvoru,  te  ako  Radikalna  stranka  ovjerovi 
i one  mandate,  za  koje  je  nepobitno  dokazano,  da  su  stečeni  samo 
krađom  kuglica  i krivotvorenjem  izbornih  zapisnika. 

4.  Hrvatsko  narodno  zastupstvo  konačno  ganuta  srca  i za- 
hvalne duše  s udivljenjem  odaje  počast  svima  žrtvama  izborne 
strahovlade  radikalsko-batinaškoga  bloka.  S tim  u vezi  najodluč- 
nije u ime  hrvatskog  naroda  prosvjeduje,  što  vlada  — gazeći  i 
posljednji  trag  parlamentarizma  — drži  u zatvoru  7 narodnih 
zastupnika  HRSS,  koji  su  polučili  10  mandata,  samo  da  njihovom 
odsutnošću  sebi  osigura  parlamentarnu  većinu.  Podjedno  najoš- 
trije osuđuje  mučitelje  i progonitelje  seljačkog  naroda  uopće. 
Naročito  pak  pozdravlja  srpsko  seljaštvo,  koje  je  za  ideju  naro- 
dnoga sporazuma  izdržalo  muke  i progone  u teškoj  našoj  zajed- 
ničkoj borbi. 

Hrvatsko  je  narodno  zastupstvo  na  sjednici  u Zagrebu  4. 
ožujka  1925.  zaključilo,  da  će  u Narodnoj  skupštini  u Beogradu 
činiti  poseban  parlamentarni  klub,  koji  će  se  zvati  »Hrvatski 
seljački  klub«.  Za  predsjednika  je  toga  kluba  bio  izabran  Pavle 
Radić,  za  potpredsjednika  dr.  Ivica  Lorković,  a za  tajnike  Nikola 
Breka  i dr.  Albert  Bazala.  Istoga  su  dana  na  večer  svi  članovi 
toga  kluba  pošli  u Beograd. 

BORBA  ZA  VERIFIKACIJU  MANDATA. 

Radikalna  je  stranka  nasiljem  i drugim  izbornim  zloporaba- 
ma polučila  143  mandata.  Samostalni  su  demokrati  javljali  u no- 
vinama, da  imaju  23  mandata.  Međutim  se  ispostavilo,  da  njihov 
klub  broji  samo  19  narodnih  zastupnika,  jer  su  Milan  Čudić  iz 
Požege  i Mirko  Tripalo  stupili  u radikalski  klub,  dočim  dr.  Ivo 
Milić  nije  bio  izabran,  a dr.  Dušan  Bošković  se  bavio  mišlju,  da 
osnuje  posebnu  vojvođansku  stranku. 

Beogradska  je  vlada  5.  ožujka  na  slobodu  pustila  samo  dra 
Milovana  Žanića,  koji  je  u novogradiškom  zatvoru  odsjedio  16 
dana.  Naprotiv  je  u zatvoru  pridržala  Stjepana  Radića,  a u pri- 
tvoru dra  Vlatka  Mačeka,  Josipa  Predavca,  dra  Stjepana  Košuti- 
ća,  ing.  Augusta  Košutića  i dra  Jurja  Krnjevića.  Poput  njih  nisu 
u Narodnu  skupštinu  mogli  doći  Jure  Valečić  i Franjo  Rafaj  radi 
bolesti,  a Marko  Došen,  Rude  Baćinić  i dr.  Ljudevit  Kežman 
radi  boravka  u inozemstvu.  Od  Davidovićevih  demokrata  nije 
došao  samo  dr.  Voja  Marinković,  a od  radikala  Husein  Agić,  koji 
je  u međuvremenu  umro.  Od  zemljoradnika  nije  došao  Čeda 
Kokanović,  jer  se  nalazio  u zatvoru. 

Kada  se  7.  ožujka  1925.  sastala  Narodna  skupština,  progla- 
šen je  dobnim  predsjednikom  Davidovićev  demokrat  Arsa  Lazić, 
koji  je  imao  76  godina.  Nato  su  prisutni  narodni  zastupnici  pre- 
davali svoje  vjerodajnice.  Radićevu  je  vjerodajnicu  predao  dr. 
Trumbić.  Jednako  su  predane  vjerodajnice  pritvorenih  zastupni- 
ka dra  Mačeka,  dra  Krnjevića,  ing.  Augusta  Košutića,  Josipa 
Predavca  i dra  Stjepana  Košutića.  Kad  je  to  bilo  obavljeno,  usta- 
de demokrat  Mihajlo  Kujundžić,  te  reče:  »Na  predsjedništvo  su 
se  obratili  dr.  Vlatko  Maček,  Josip  Predavec,  August  Košutić, 
dr.  Juraj  Krniević  i dr.  Stjepan  Košutić,  te  su  mu  saopćili,  da  im 
je  policija  onemogućila  dolazak  u Narodnu  skupštinu.« 

Nato  je  dobni  predsjednik  Arsa  Lazić  izjavio:  »Iz  ovoga 
saopćenja  vidi  se,  da  su  narodni  poslanici:  dr.  Maček,  Predavec, 
dr.  Krnjević,  te  August  i dr.  Stjepan  Košutić  u pritvoru,  te  su 
stoga  spriječeni  da  prisustvuju  današnjoj  sjednici  Narodne  skup- 
štine i da  vrše  svoju  političku  dužnost.  Na  osnovu  88.  člana  usta- 
va te  1.  i 103.  člana  poslovnika  tražim  od  vlade,  da  imenovanim 
poslanicima  omogući  prisustvovanje.  Da  bi  to  vlada  mogla  učiniti, 
zaključujem  današnju  sjednicu,  a narednu  ću  sjednicu  sazvati 
pismenim  putem«. 

Iza  toga  je  cijela  opozicija  izašla  iz  dvorane,  u kojoj  su 
ostali  samo  radikali,  samostalni  demokrati  i Nijemci.  Vlada  se 
odmah  povukla  u ministarsku  sobu  na  vijećanje,  kako  bi  našla 
izlaza  iz  toga  škripca.  Vijećanje  je  potrajalo  25  minuta,  nakon 
čega  se  vlada  vratila  u dvoranu  s odlukom,  da  se  sjednica  ima 
nastaviti.  Ovu  je  odluku  vlada  obrazložila  odredbom  poslovnika, 
u kojemu  stoji  izričito  rečeno,  da  se  Narodna  skupština  mora 
konstituirati  već  prvoga  dana. 

Nato  je  radikal  dr.  Milan  Simonović  predložio,  da  se  mjesto 
Arse  Lazića  izabere  za  dobnoga  predsjednika  samostalni  demo- 
krat Stevan  Obradović.  Njegov  su  izbor  prisutni  narodni  zastup- 
nici popratili  pljeskom.  Obradović  se  uspne  na  predsjedničko 
mjesto,  te  reče:  »Zahvaljujem  na  počasti.  Po  2.  članku  zakona  o 
poslovnom  redu  Narodne  skupštine  ima  se  odmah  pristupiti  izbo- 
ru privremenog  predsjednika.  Pozivam  sekretare,  da  pro- 
zovu poslanike.« 

Kad  je  izvršeno  prozivanje,  objavljen  je  u skupštini  ovaj 
rezultat:  Od  315  poslanika,  koliko  ih  broji  Narodna  skupština, 
glasovalo  je  svega  167,  i to  za  dra  Nikolu  Subotića,  dok  su  Nijemci 
predali  6 praznih  listića.  Subotić  odmah  zauzima  predsjedničko 
mjesto,  pa  reče,  da  zaključuje  današnju  sjednicu,  a narednu  od- 
ređuje za  sutradan  sa  dnevnim  redom:  »Izbor  verifikacijonog 
odbora.« 

Radi  takvog  parlamentarnog  nasilja  vladine  većine  došlo 
je  sutradan  u Narodnoj  skupštini  do  burnih  prizora.  Prvi  je  dr. 
Milovan  Žanić  konstatirao:  »To  nije  bio  parlamenat,  nego  kon- 
vent!«  Ipak  su  radikali  i samostalni  demokrati  uspjeli  nastaviti 
sjednicu  i provesti  izbor  verifikacijonog  odbora,  do  čega  im  je 
bilo  najviše  stalo.  Glasovalo  je  297  narodnih  zastupnika,  od  toga 
160  za  vladinu,  a 137  za  opozicijone  liste.  U revizijonalni  odbor, 
koji  je  brojio  21  člana,  izabrano  je  10  radikala  i 1 samostalni  de- 
mokrat (dr.  Srđan  Budisavljević),  da  vladine  stranke  imaju  ve- 
ćinu. Od  Hrvatske  seljačke  stranke  izabrani  su  dr.  Ante  Trumbić, 
dr.  Ladislav  Polić,  dr.  Albert  Bazala  i dr.  Nikola  Nikić;  od  demo- 
krata: Dragutin  Pećić,  dr.  Kumanudi  i Košta  Timotijević,  od 
Slovenaca  dr.  Hohnjec,  od  Muslimana  Kulenović,  a od  zemljora- 
dnika Joca  Jovan ović,  za  kojega  su  osim  zemljoradnika  glasovali 
Nijemci  i crnogorski  federalisti. 

AFERA  SA  SEKVESTROM  IMANJA  TURN-TAXIS. 

Početkom  ožujka  g.  1925.  pročulo  se  u cijeloj  državi  za  aferit 
zbog  skidanja  sekvestra  nad  imanjem  kneza  Turn-Taxisa  u Hr- 
• vatskoj.  Radi  ove  su  afere  već  prije  pala  dva  ministra  (dr.  Prvi- 

slav  Grisogono  i dr.  Ninko  Perić),  jer  nisu  htjeli  udovoljiti  želja- 
ma klike  stanovitih  političara,  koji  su  bili  angažirani  u tome  poslu. 
Ministar  pravde  dr.  Eda  Lukinić  udovoljio  je  želji  beogradskog 
odvjetnika  Jakoba  Čelebonovića,  koji  je  kao  punomoćnik  kneza 

Turn-Taxisa  molio,  da  se  ukine  sekvestar,  pa  da  se  kneževa  ima- 
nja kod  Siska  i u Gorskom  kotaru  predadu  »Akcijonarnom  dru- 
štvu za  eksplotaciju  šuma  u Beogradu«.  Lukinićevo  rješenje  gla- 
silo je  ovako: 

»Rješavam,  da  se  na  imovini  kneza  Alberta  Turn-Taxisa  i 
Akcijonarnog  društva  za  eksplotaciju  šuma  u Beogradu  skine  se- 
kvestar sa  cjelokupne  pokretne  i nepokretne  imovine  kneza 
Alberta  Turn-Taxisa,  koja  se  nalazi  u Hrvatskoj,  te  sa  gotovine, 
koja  se  nalazi  u pohrani  kod  odjeljenja  za  rukovanje  s neprija- 
teljskom imovinom.  (Knez  je  naime  Albert  Turn-Taxis  bio  au- 
strijski državljanin,  zavičajan  u općini  Maxclan  savezne  austrij- 
ske države  Salzburg). 

Sve  ovo  nepokretno  i pokretno  imanje  predaje  se  na  slobodno 
raspolaganje  Akcionarskom  društvu  za  eksplotaciju  šuma  u Beo- 
gradu. Dosljedno  tome  dozvoljava  se,  da  se  od  strane  gruntovne 
vlasti  dozvoli  prijenos  prava  vlasništva  s imanja  kneza  Alberta 
Turn-Taxisa  na  Akcijonarno  društvo  za  eksploataciju  šuma  u Be- 
ogradu uz  zabilježbu  zabrane  otuđivanja  ovog  nepokretnog  ima- 
nja kroz  pet  godina.  Jedino  dozvolom  nadležnog  ministra  pravde 
može  se  za  vrijeme  prvih  pet  godina  dozvoliti  otuđivanje  ovih 
nepokretnina.  Gotovina,  koja  se  nalazi  u pohrani,  ima  se  isplatiti 
na  ruke  advokata  Jakoba  Čelebonovića,  punomoćnika  kneza 
Alberta  Turn-Taxisa. 

Prijenos  prava  tabularnog  vlasništva  ima  se  obaviti  u korist 
Akcionarriog  društva  za  eksploataciju  šuma  u Beogradu  najdulje 
u roku  od  jedne  godine  nakon  predaje  desekvestriranog  dobra  u 
fizički  posjed.  Odluku  ima  izvršiti  odjeljenje  (ministarstva 
pravde)  u Zagrebu.« 

Lukinić  je  sekvestar  s imanja  kneza  Turn-Taxisa  skinuo  bez 
znanja  Nikole  Pašića,  predsjednika  beogradske  vlade.  Navodno 
nije  o tomu  obavijestio  niti  Svetozara  Pribićevića.  On  je  to  pita- 
nje riješio  mimo  Pašića  i ministarskog  vijeća.  Radikali  su  bili 
ogorčeni,  kada  su  doznali,  da  je  tako  mastan  zalogaj  zapao  Sa- 
mostalnu demokratsku  stranku. 

Radikali  su  tražili,  da  se  poništi  61  mandat  Hrvatske  repu- 
blikanske seljačke  stranke,  pa  da  se  potvrde  samo  mandati  onih 
zastupnika,  koji  su  članovi  Hrvatske  Zajednice,  a ne  HRSS.  Tomu 
se  isprvice  usprotiviše  Samostalni  demokrati,  i to  ne  iz  osjećaja 
pravednosti,  nego  iz  posve  stranačkog  razloga.  Oni  su  naime 
vidjeli,  da  će  u tom  slučaju  moći  radikali  vladati  bez  samostalnih 

demokrata,  jer  će  bez  njih  imati  većinu  u Narodnoj  skupštini. 
Vlada  naime  nije  namjeravala  novim  izborom  popuniti  poništene 
mandate  HRSS. 

Da  pritisnu  samostalne  demokrate,  iznijeli  su  radikali  na 
vidjelo  njihovu  aferu  s imanjem  kneza  Turn-Taxis,  za  koju  su  već 
i prije  znali,  samo  su  ju  čuvali  kao  svoju  rezervu.  Novine  su  iz- 
vijestile, da  su  samostalni  demokrati  dr.  Eda  Lukinić  i Danilo 
Dimović  te  beogradski  odvjetnik  Jakov  Čelebonović  i njihovi 
drugovi  iz  imanja  kneza  Turn-Taxis  digli  8 milijuna  dinara,  koje 
su  djelomice  upotrijebili  također  u izborne  svrhe  Samostalne  de- 
mokratske stranke.  Radikali  su  samostalnim  demokratima  posta- 
vili alternativu:  ili  ćete  u verifikacijonom  odboru  glasovati  za 
poništenje  61  mandata  Hrvatske  republikanske  seljačke  stranke 
ili  će  dr.  Eda  Lukinić  radi  afere  Thurn-Taxis  biti  predan  sudu. 
Nato  su  samostalni  demokrati  na  sjednici  verifikacijonog  odbora 
16.  ožujka  1925.  glasovali  za  prijedlog  radikala  dra  Milana  Simono- 
vića,  koji  je  glasio:  »Predlažem,  da  se  u dotičnim  izbornim  okru- 
zima,  u kojima  su  pored  predstavnika  drugih  pojedinih  stranaka 
kandidirali  i predstavnici  HRSS,  koji  su  izabrani  za  narodne  po- 
slanike, ponište  mandati  kao  diskvalificirani  za  narodne  posla- 
nike. Čast  mi  je  predložiti  akt  ministra  unutrašnjih  djela,  po  ko- 
jemu će  se  moći  da  utvrdi,  na  koja  se  lica  to  odnosi.« 

Nato  je  Pašić  pardonirao  samostalne  demokrate  uz  ova  dva 
uvjeta:  1.  Knez  Thurn-Taxis  i »Akcionarno  društvo  za  eksploa- 
taciju drva«  imaju  izjaviti,  da  su  imanja  preuzeli  u potpunom 
redu,  pa  da  se  odriču  svake  naknade  štete.  2.  Iz  dobara  kneza 
Turn-Taxisa  ima  se  izlučiti  kompleks  od  15.000  jutara,  koji  je 
nuždan  za  provedbu  segregacije  šuma.  Daljnji  je  Pašićev  zahtjev 
bio  političke  naravi.  On  je  naime  zatražio,  da  se  samostalni  de- 
mokrati u narednoj  rekonstrukciji  vladinoga  kabineta  odreknu 
ministarstva  pravde  i svih  onih  ministarstava,  koja  imaju  doticaja 
sa  privredom,  i to  zato,  »jer  se  oni  u tim  stvarima  lako  pokole- 
baju«, kako  je  svoj  zahtjev  obrazložio  Pašić. 

U ministarstvu  prosvjete  održana  je  konferencija  samostal- 
nih demokrata.  Tu  su  dr.  Grisogono,  dr.  Ivan  Paleček  i Juraj  De- 
metrović  konstatirali:  »Afera  Turn-Taxis  poprskala  je  Samo- 
stalnu demokratsku  stranku,  koja  je  time  uglavljena  kao  korup- 
cijonistička  stranka,  te  je  sada  izvrgnuta  na  milost  i nemilost 
radikalima.« 

OSNUTAK  »»BLOKA  NARODNOGA  SPORAZUMA 
I SELJAČKE  DEMOKRACIJE.« 

Posredovanjem  Antuna  Schlegla  odlučiše  prvaci  HRSS  u 
Beogradu  — privolom  Stjepana  Radića  — napustiti  svoje  republi- 
kanstvo.  Oni  su  4.  ožujka  1925.  zaključili,  da  će  zajedno  s Davi- 
dovićevim  demokratima,  bosanskim  muslimanima  i Slovenskom 
ljudskom  strankom  osnovati  »Blok  narodnoga  sporazuma  i selja- 
čke demokracije«.  Tim  povodom  izjavljuju  prvaci  HRSS  ovo: 
»Hrvatsko  narodno  zastupstvo  — uza  sve  to,  što  Vidovdanski 
ustav  nije  primljen  hrvatskim  glasovima,  — ipak  ga  priznaje.  Mi 
smo  za  monarkiju  i za  parlamentarizam  engleskoga  tipa.  Išli  smo 
do  krajnih  mogućnosti,  pa  smo  dokazali,  da  smo  za  konstrukti- 
van rad.« 

Narodni  zastupnici  HRSS  u Narodnoj  skupštini  stvoriše 
»Hrvatski  seljački  klub«.  U ime* toga  kluba  vodio  je  Pavle  Radić 
pregovore  s Davidovićem,  Korošcem  i Hrasnicom.  Oni  su  21. 
ožujka  stvorili  »Blok  narodnoga  sporazuma  i seljačke  demokra- 
cije« s ovim  programom  političkoga  rada: 

»1.  Stranke  bloka  — stojeći  na  načelu  ravnopravnosti  Srba, 
Hrvata  i Slovenaca  — složne  su  u tome,  da  je  država  SHS  jedna 
cjelina,  čije  su  granice  nepovredive,  a čije  se  definitivno  unutra- 
šnje uređenje  ima  izvesti  slobodnim -narodnim  sporazumom  Srba, 
Hrvata  i Slovenaca  prema  dolje  izloženim  načelima. 

2.  Definitivno  izvođenje  narodnoga  sporazuma  normalnim 
zakonskim  putem  i na  osnovi  demokratske  vladavine  — bez  ika- 
kvih unutrašnjih  potresa  i bez  slabljenja  našeg  međunarodnog 
položaja  — najpotpunije  je  mogućno  samo  s monarhijom  engle- 
skoga tipa,  a zasnovano  i izloženo  u narodnoj  suverenosti. 

3.  Naša  država  ima  da  bude  seljačka  demokracija,  uređena 
. po  sistemu  self  governementa  (samouprava)  od  općina  sve  do 

parlamenta. 

4.  I blok  u cjelini  i pojedine  stranke  u njemu  složne  su  u to- 
me, da  je  njihova  politika  potpuno  samostalna  i opredijeljena 
jedino  voljom  naroda  i narodnim  interesima.  Stoga  ostaje  i u 
buduće  slobodna  i nezavisna  od  svake  obveze  prema  inozemstvu, 
— i to  tako,  da  narodni  interesi  budu  u skladu  s idejom  čovječ- 
nosti i s općim  međunarodnim  težnjama  za  trajnim  mirom. 

5.  Blok  isključuje  diktaturu  svake  vrsti.  U politici  stoji  na 
načelu  narodnoga  sporazuma  i seljačke  demokracije,  a u privre- 
dnim pitanjima  na  načelu  staleškoga  sporazuma  i saradnje. 

6.  Stojeći  na  načelu  održanja  privatne  svojine,  blok  će  izvo- 
diti sve  potrebne  društvene  reforme,  koje  treba  uređivati  u duhu 
socijalne  pravde  i u smislu  socijalnih  dužnosti.  Privredni  život 
našega  naroda  — naročito  seljačkog  — ima  se  razvijati  na  zadru- 
žnim načelima.« 

Stanovite  riječi  u tome  programu  pokazuju,  da  je  kod  nje- 
gova stvaranja  sudjelovao  i sam  Stjepan  Radić,  premda  se  nala- 
zio u zatvoru  kod  sudbenoga  stola  u Zagrebu.  Program  su  pot- 
pisali: dr.  Antun  Korošec  za  Jugoslovenski  klub.  Ljuba  Davidović 
za  klub  Demokratske  stranke,  Pavle  Radić  za  Hrvatski  seljački 
klub  i dr.  Halid  beg  Hrasnica  za  Jugoslavensku  muslimansku  or- 
ganizaciju. 

DAVIDOVIĆEVA  OPOMENA  RADIKALIMA. 

Tekst  toga  programa  objavio  je  22.  ožujka  1925.  u sjednici 
Narodne  skupštine  Ljuba  Davidović,  koji  je  tom  prigodom  rekao 
ovaj  govor  u ime  Bloka  narodnoga  sporazuma: 

»Ne  priznajemo  zakonitost  izvršenih  izbora.  Oni  su  izvršeni 
tako,  kao  još  nikada  u ovoj  zemlji.  Zakoni  nisu  bili  vršeni,  a 
ustav  nije  bio  poštivan.  Izigravana  su  najosnovnija  građanska 
prava.  Tekovine  mnogih  generacija  teško  su  i bolno  kompromi- 
tirane. Svrha  ovih  izbora  bila  je,  da  sređuje  naše  nesređene  unu- 
tarnje prilike,  da  podigne  ugled  naše  otačbine.  Dva  su  bila  puta, 
kojima  je  vlada  morala  ići,  da  dođe  do  te  svrhe.  Dvije  su  politike 
bile  na  raspolaganju:  politika  sporazuma  i politika  čvrste  ruke. 
Trebalo  je  prijeći  na  onu  prvu  politiku:  sporazuma  s iskrenošću  i 
jednakošću  svih  građana  u ovoj  zemlji  na  osnovnim  principima 
demokracije.  Ali  je  vlada  otišla  na  drugu  stranu:  na  politiku  jake 
ruke.  Ovu  politiku  mi  zovemo  politikom  sile,  jer  je  vrlo  često 
prelazila  u otvoreno  nasilje;  ona  je  dapače  katkada  graničila  s 
otvorenim  barbarstvom. 

Mi  smo  i u opoziciji  i na  vladi  uvijek  bili  za  politiku  spora- 
zuma. Današnja  je  pak  vlada  bila  za  politiku  sile.  I na  tome  smo  se 
razišli.  Na  tom  je  pitanju  izvršena  promjena  vlade. 

Vlada  je  izašla  na  izbore  s parolom  »protiv  boljševizma«,  i 
to  zato,  što  se  ta  parola  mnogo  lakše  razumjela  na  zapadu,  gdje 

je  pitanje  boljševizma  bilo  aktivno.  Tako  je  vlada  od  velikih 
naših  saveznika  dobila  privolu,  da  se  u našoj  zemlji  stvori  »anti- 
boljševički  front«.  I zato  je  u inozemstvo  išao  jedan  ministar. 

Ali  naši  komunisti  nisu  bili  ozbiljna  izborna  opasnost  za 
našu  vladu.  Trebalo  je  naći  drugu  jaču  i snažniju  stranku,  koja 
je  ozbiljan  izborni  takmac,  pa  nju  proglasiti  komunističkom 
strankom.  Time  je  vlada  došla  u vrlo  interesantan  položaj,  da 
onima,  koji  kažu,  da  nisu  boljševici,  govori,  da  jesu,  a onima,  koji 
kažu  »jesmo  boljševici«,  vlada  veli:  »Niste  boljševici«.  Za  poli- 
tiku sporazuma  glasovalo  je  350.000  izbornika  više,  nego  li  za  po- 
litiku čvrste  ruke. 

Prije  izbora  nam  se  stalno  prigovaralo,  da  mi  vodimo  poli- 
tiku na  programu,  koji  nije  bio  naš  izborni  program.  Danas,  kada 
smo  izašli  pred  narod  s politikom  za  sporazum,  mi  smo  dobili 
pravo,  da  u ime  te  politike  i toga  sporazuma  radimo  i dalje.  Mi 
smo  po  tome  pravu  i po  toj  dužnosti  nastavili  rad  na  politici  spo- 
razuma, pa  mogu  kazati,  da  smo  ga  skoro  i dovršili.  Pošto  danas 
prvi  put  kao  jedna  »parlamentarna  zajednica«  izlazimo  pred  Na- 
rodnu skupštinu,  dužan  sam,  da  u prvom  redu  saopćim  naš  pro- 
gram, koji  glasi: 

I.  Parlamentarne  stranke,  koje  su  do  sada  bile  udružene  pod 
nazivom  »Opozicijonog  bloka«,  osnivaju  stalnu  parlamentarnu 
zajednicu  pod  imenom:  »Blok  narodnoga  sporazuma  i seljačke 
(ljudske)  demokracije«,  te  u Narodnoj  skupštini  nastupaju  kao 
jedna  cjelina  u svim  pitanjima,  u kojima  se  radi  o skupnoj  poli- 
tici ove  zajednice.  Organi  bloka  jesu  predstavnici  izvršnog  od- 
bora (uži  i širi),  te  skupna  sjednica  narodnih  poslanika. 

II.  Ovaj  blok  uzima  za  osnovu  svojega  radnoga  programa 
deklaraciju  Davidovićeve  vlade  od  12.  kolovoza  1924.,  koja  će  se 
upotpuniti  drugim  potrebnim  zakonskim  prijedlozima,  naročito: 
zakonom  o jamstvima  sudske  nezavisnosti,  o slobodi  štampe,  te 
o slobodi  sastajanja  i udruživanja,  pa  zakonom  o samoupravi 
seoskih  i gradskih  općina. 

III.  Načini  sprovođenja  posljednjih  izbora  dokazuju  hitnost 
zakona,  kojim  će  se  snažnije  zaštititi  sloboda  izbora  i točno  ozna- 
čiti odgovornost  organa,  koji  sudjeluju  pri  vođenju  izbora,  a 
pooštriti  kazne  i propisati  ubrzani  postupak  za  suđenje  krivcima. 
Verifikaciju  poslaničkih  mandata  treba  da  vrši  sud. 

IV.  Osnova  politič.  rada  sastoji  se  iz  programa tičkih  načela, 
koja  su  već  bila  djelomice  izražena  u saopćenju  predsjedništva 

Hrvatske  republikanske  seljačke  stranke  od  24.  rujna  1924.,  i to 
poimence  (tu  se  nabraja  gore  spomenutih  6 točaka). 

Ovaj  program  primili  su  posebno  klubovi  stranaka,  koje  su 
u bloku,  a primio  ga  je  i zajednički  klub  cjelokupnog  bloka.  To 
je  dovoljna  garancija,  da  će  on  biti  izvršen.  Iznijeli  smo  ga  pak  iz 
dva  razloga:  da  je  sporazum  moguć  i da  je  realnost.  Iznijeli  smo 
ga  i zato,  da  bismo  postavili  pitanje:  može  li  se  i dalje  ostati  na 
politici  i sile  i nasilja? 

Sila  je  privremena.  To  ne  treba-  nitko  da  smetne  s uma. 
Ako  je  u ovoj  zemlji  ikada  bilo  čvrste  ruke,  — kako  se  to  vrlcf 
rado  i često  govori,  — ona  je  u toj  zemlji  bila  prije  12  decenija. 
Starac  Fočo  Mehmed  aga  i Mehmed  Aganlija  podijeliše  ovu  zem- 
lju u ajluke  i u njoj  su  vršili  ajluke.  Ali  jedan  oružani  i snažni 
pokret  Karađorđa  uklonio  je  to  i uništio. 

Naša  centralistička  vlada  podijelila  je  našu  zemlju  u dvije 
nadležnosti.  Tako  su  u nadležnost  ministra  predsjednika  ušle: 
južna  i sjeverna  Srbija,  Bosna  i Hercegovina,  pa  Crna  Gora, 
Srijem  i jedan  dio  Dalmacije.  U ajluk  pak  ministra  prosvjete 
(Svetozara  Pribićevića)  ušle  su:  Hrvatska,  Slovenija  i ostali  dije- 
lovi naše  zemlje,  koje  ne  napomenuh. 

I počelo  se  u našoj  zemlji  raditi  onako  zlo,  kao  što  nikada 
ranije  nije  bilo.  Prvi  je  udarac  dan  opoziciji  rasturanjem  zboro- 
va. Vi  ste  pod  nazivom  »Petra  Mrkonjića«  formirali  čete,  koje 
su  rušile  slobodu  građana  ove  zemlje.  Pod  njegovo  ime  kupite 
vi  razne  probisvijete,  da  ruše  našu  slobodu.  Među  ovim  četnicima 
imate  vi  ljude,  kao.  što  je  nekakav  De  Galwitz,  koji  se  otvoreno 
hvali,  govoreći:  »Majka  mi  je  Madžarica,  otac  čisti  Rus,  a ja  sam 
Srbin  radikal«.  Prvi  je  povjerenik  velikoga  župana  u Bregalnici 
nekakav  Ivandić.  Taj  čovjek  je  poslije  povlačenja  naše  vojske  iz 
bregalničkoga  kraja  (g.  1915.)  svojom  rukom  koje  pobio  koje  po- 
klao 150  naših  ranjenih  i bolesnih  vojnika.  (Dalje  govori  Davido- 
vić  o zlostavljanju  samih  narodnih  zastupnika  prigodom  agitacije 
pa  navodi  slučajeve  Sekulića,  Pećića,  Grola,  Tomljenovića,  Staji- 
jića  i Krafta,  a zatim  svoj  govor  svršava  riječima:)  Ako  vi  izvr- 
šite stanovite  namjere,  koje  imate,  onda  ćete  zadati  smrtan 
udarac  ideji  i narodnog  i državnog  jedinstva. 
Neka  nitko  i nikada  ne  smetne  s uma  lijepu  našu  riječ,  da  je 
narod  kao  onaj  oblak,  koji  blagotvorno  orosi,  ali  koji  i strahovito 
pokosi.« 

TUČNJAVA  U NARODNOJ  SKUPŠTINI. 

U sjednici  Narodne  skupštine  od  22.  ožujka  1925.  počeo  je 
dr.  Albert  Bazala  svoj  govor  riječima:  »Gospodo  narodni  zastup- 
nici!« Radikal  Vaša  Aleksić  doviknuo  mu  je:  »Ispravite  to!  Po- 
slanici nisu  zastupnici«.  Nato  je  dr.  Bazala  nastavio:  »Vrlo  dobro! 
Primam  Vašu  ispravku  i konstatiram,  da  nas  ovdje  ima  dvije 
vrsti.  Jedni  su  poslani  od  vlade,  a drugi  su  došli  ovamo,  da  za- 
stupaju narod.  Dakle:  gospodo  vladini  poslanici  i narodni  zastup- 
nici!« 

Radi  ove  duhovite  primjedbe  silno  se  uzrujaše  radikali. 
Prema  dru  Bazali  pojuriše  radikali  Srećković,  Leovac,  dr.  Grgin 
i Tomo  Popović.  Srećković  je  Bazalu  udario  šakom  po  licu  ispod 
oka,  a radikal  Bingulac  prišao  je  Bazali  s leđa,  te  ga  je  pesnicom 
udario  u glavu.  Nato  su  s lijevice  i desnice  pridošli  brojni  zastup- 
nici do  govorničke  tribine,  na  kojoj  je  stajao  dr.  Bazala.  Tu  se 
razvila  velika  tučnjava,  u kojoj  je  sudjelovalo  60  do  70  zastup- 
nika, a najviše  radikala  i Davidovićevih  demokrata.  Padali  su 
udarci  i zaušnice,  a naskoro  su  u akciju,  stupili  stolci  stenografa 
i poklopci  klupa.  U toj  se  gužvi  isticao  Slovenac  Žebot  svojom 
tjelesnom  snagom.  On  je  uhvatio  Srećkovića  za  prsa,  a Tomu 
Popovića  bacio  je  o zemlju.  Beširović  i Petrović  navališe  na  de- 
mokrata Ignjata  Stefanovića,  kojemu  su  o glavu  razbili  stolac. 
Srećkoviću  se  na  licu  vidjela  velika  modrica.  I neki  su  drugi  za- 
stupnici bili  jače  izgrebeni  po  licu.  Tučnjava  je  trajala  20  minuta, 
a red  su  uspostavili  oružnici. 

O toj  nemiloj  zgodi  u Narodnoj  skupštini  raspravljahu  su- 
tradan (23.  ožujka)  dr.  Antun  Korošec,  dr.  .Ladislav  Polić,  dr. 
Halid  beg  Hrasnica,  Ljuba  Davidović  i dr.  Košta  Kumaniidi.  Oni 
su  zaključili,  da  »Blok  narodnoga  sporazuma  i seljačke  demokra- 
cije« mora  za  obranu  narodnih  zastupnika  u sjednicama  Narodne 
skupštine  osnovati  poseban  odbor  od  najjačih  ljudi  opozicije. 
Ovi  imaju  zaposjesti  mjesta  u prvim  klupama  do  lijeve  govor- 
nice, s koje  govore  opozicijonalci.  Odbor  za  obranu  će  strogo 
nadzirati  držanje  radikala  i samostalnih  demokrata  prema  go- 
vornicima opozicije,  te  će  sprečavati  svaki  fizički  napadaj  na  opo- 
zicijonalce.  Uz  to  će  budno  paziti  na  točno  izvršavanje  poslov- 
nika, te  će  odmah  prosvjedovati  protiv  svakog  kršenja  poslov- 
nika. Ako  će  radikali  ili  samostalni  demokrati  upadicama  ili  na 
koji  drugi  način  smetati  govorniku  opozicije,  tada  će  odbor  za 

obranu  odmah  zauzeti  isto  stanovište  prema  vladinim  govornici- 
ma. Sastav  toga  »odbora  za  obranu«  preuzeo  je  Davidovićev 
prijatelj  Agatonović. 

GOVORI  LADISLAVA  POLIĆA  I STJEPANA  UROIĆA 
PROTIV  »OBZNANE«. 

U sjednici  Narodne  skupštine  od  25.  ožujka  1925.,  na  kojoj 
se  raspravljalo  o prijedlogu  verifikacijonog  odbora,  ustao  je  na- 
rodni zastupnik  dr.  Ladislav  Polić,  profesor  državnoga  prava  na 
hrvatskom  sveučilištu  u Zagrebu.  Polić  je  održao  ovaj  govor, 
koji  je  u Beogradu  i u cijeloj  državi  pobudio  veliku  pažnju: 

»Zakon  za  zaštitu  države  i javne  bezbednosti  svakako  je 
protuustavan  čin.  To  je  gledište  prihvatio  i prof.  Slobodan  Jova- 
nović,  pa  se  danas  može  reći,  da  u toj  stvari  nema  sumnje  u nauci. 
Taj  naime  zakon  najprije  protuslovi  42.  članu  ustava,  gdje  su 
taksativno  i limitativno  nabrojene  sve  kvalifikacije  i diskvalifi- 
kacije za  jednoga  narodnoga  zastupnika.  Prema  tomu  se  ne  mogu 
običnim  zakonom  određivati  kvalifikacije  i diskvalifikacije,  kako 
to  čini  18.  član  Zakona  o zaštiti  države. 

Čitav  taj  zakon  protuslovi  i načelima  demokracije,  koja  su 
izražena  u 4.  članu  ustava,  gdje  se  govori  o jednakosti  svih  gra- 
đana pred  zakonom.  Tu  se  ustanovio  jedan  izuzetan  zakon  za 
jednu  stranku,  pa  da  kod  nas  imaju  sudovi  pravo  cijeniti  ustav- 
nost zakona,  onda  nema  sumnje  o tomu,  da  bi  taj  zakon  progla- 
sili protuustavnim,  kako  se  to  događa  na  pr.  u Švicarskoj  i u Sje- 
dinjenim Državama  Amerike,  gdje  sudovi  imaju  to  pravo. 

Naročito  je  ustavu  protuslovna  odredba  drugoga  stava  18. 
člana  toga  zakona,*  po  kojoj  lica,  koja  sada  drže  prednje  funk- 
cije, razrješavaju  se  istih,  čim  na  snagu  stupi  ovaj  zakon.  To  je 
u protivrječju  s 8.  članom  ustava,  koji  kaže:  »Kazna  se  može 
.ustanoviti  samo  zakonom,  a primijeniti  jedino  na  djela,  za  koja 
je  zakon  unaprijed  kazao,  da  će  se  tom  kaznom  kazniti.« 
Zakon  pak  za  zaštitu  države  izriče  kaznu  za  djela,  koja  prije  nisu 
bila  označena  kao  kažnjiva. 

Izvješće  verifikacijonog  odbora  veli:  »O  b zn  a n a od  23.  pro- 
sinca 1924.  je  jedno  rješenje  ministarskoga  savjeta  kao  najvišega 
upravnog  organa.«  Protivno  tomu  tvrdim,  da  je  ministarski  savjet 
samo  savjetodavni  organ,  pa  da  on  može  rješavati  jedino  u onim 


256 


Govori  Lad.  Polica  i Stj.  Uroića  protiv  »Obznane« 


slučajevima,  gdje  ga  zakon  izričito  ovlašćuje  na  to.  A gdje  je  taj 
zakon,  koji  ovu. kompetenciju  daje  ministarskom  savjetu? 

Obznana  nije  po  svojoj  pravnoj  prirodi  uredba,  jer  to 
rješenje  ne  sadržaje  apstraktna  pravna  pravila,  koja  bi  se  pro- 
tezala na  određeni  niz  pravnih  slučajeva,  nego  je  generalna  od- 
redba, koja  donosi  niz  konkretnih  mjera.  Zato,  što  to  nije  ap- 
straktna norma,  predleži  to  rješenje  ispitivanju  sudova,  i to  kako 
upravnih  tako  i administrativnih.  Ako  pak  Obznana  nije  ništa 
drugo,  nego  li  primjena  zakona,  zašto  je  onda  bila  potrebna? 

Vlada  je  Obznanu  trebala  zato,  da  se  protegne  na  ono, 
na  što  se  ne  odnosi  zakon.  Čitav  naime  postanak  toga  zakona 
pokazuje,  da  se  on  odnosi  na  komunističku  stranku.  Zakon  o 
zaštiti  javne  bezbednosti  i pravnoga  poretka  predviđen  je  kao 
privremeni  zakon,  što  se  jasno  razabire  iz  20.  članka  toga  zako- 
na. Da  bi  se  pak  taj  zakon  mogao  primijeniti  na  Hrvatsku  repu- 
blikansku seljačku  stranku,  ministarski  je  savjet  pribjegao  jedno- 
mu rezoniranju,  koje  je  više  nego  li  ekstenzivno  tumačenje  toga 
zakona. 

Ovdje  se  radi  o jednoj  seljačkoj  stranci,  a ne  o radnič- 
koj stranci,  i to  u jednoj  zemlji,  koja  je  preko  70  posto  seljačka. 
Radi  se  o stranci,  koja  se  osniva  na  načelima  demokracije  i priva- 
tne svojine.  Eto  vidite,  da  od  svega  onoga,  što  se  u svijetu  sma- 
tra komunizmom,  ovdje  nema  ni  traga  i po  socijalnoj  strukturi 
i po  svojim  zadatcima. 

HRSS  je  doduše  stupila  u zelenu  seljačku  internacijonalu, 
ali  uz  rezervu,  da  i nadalje  ostaje  kod  svojega  programa  i kod 
svoje  taktike.  Time  je  HRSS  izjavila,  da  će  u radu  zelene  interna- 
cijonale  sudjelovati  samo  u 'izvjesnim  granicama,  t.  j.  dotle,  dok 
to  budu  podnosili  njezin  program  i njezine  metode.  Zato  pona- 
vljam, da  je  vladi  bila  Obznana  potrebna  jedino  zato,  da  se  Zakon 
o zaštiti  države  uzmogne  protegnuti  na  HRSS. 

Taj  se  zakon  zapravo  i ne  odnosi  na  komunističku  stranku 
kao  takovu,  jer:  što  tko  misli  i koja  načela  ispovijeda,  to  je 
njegova  privatna  stvar.  Zakonom  o zaštiti  države  nije  se  htjelo 
komunizam  staviti  na  indeks  zabranjene  nauke,  nego  se  postupalo 
sa  praktičnoga  gledišta:  da  se  naime  zaštiti  javna  bezbjednost, 
kako  to  kaže  i sam  naslov  toga  zakona.  Nije  se  dakle  išlo  protiv 
komunizma  kao  doktrine,  nego  kao  protiv  jednoga  silovitog  po- 
kreta. Radi  se  o tome,  da  komunizam  treba  sprečavati  samo  u 

toliko,  u koliko  on  donosi  djela,  koja  ugrožavaju  javnu  bezbje- 
dnost.  Kada  se  dakle  govori  o tome  zakonu  i o komunizmu,  onda 
se  mora  odmah  gledati  i kriminalni  kriterij  kažnjivosti  s obzirom 
na  anarhističke,  revolucijonarne  i terorističke  metode.  Dokaz  pak 
o komunističkom  i terorističkom  činu  Hrvatske  republikanske 
seljačke  stranke  mogao  se  pružiti  jedino  pravomoćnom  sudskom 
presudom. 

Vladina  Obznana  ne  veže  parlamenat,  jer  parlamenat  stoji 
nad  vladom.  Narodna  je  skupština  kontrolni  organ  vlade,  jer 
ocjenjuje  ustavnost  i zakonitost  njenih  čina,  pa  može  čak  mini- 
starstva optužiti.  Očito  se  vidi  namjera,  da  se  Hrvati  otjeraju  iz 
Narodne  skupštine.  Upravne  vlasti  kod  nas  nisu  ništa  drugo,  nego 
li  agenture  vladinih  stranaka.  Obznana  je  protegnuta  na  HRSS 
samo  zato,  što  su  njezine  pristaše  Hrvati. 

Iz  programa  čitavog  Opozicijonog  bloka  i njegovih  pojedi- 
nih stranaka  jasno  se  vidi,  da  sve  ove  stranke  zastupaju  mišlje- 
nje privatne  svojine,  što  je  posve  protivno  od  načela  komu- 
nizma. Zato  i po  svim  pravnim  i socijalnim  kriterij  ama  — a i po 
uvjerenju  svih  nas  ovdje  — mislim,  da  se  18.  članak  Zakona  o 
zaštiti  države  ne  može  primijeniti  na  izabrane  narodne  zastupnike 
Hrvatske  republikanske  seljačke  stranke.« 

U istoj  sjednici  je  govorio  također  narodni  zastupnik  Stje- 
pan Uroić.  On  je  među  inim  rekao  i ovo:  »Mi  smo  Hrvati  već 
šest  godina  pod  Obznanom,  jer  ono,  što  je  proglašeno  23.  pro- 
sinca 1924.,  samo  je  službeno  priznanje,  da  je  hrvatski  narod 
stavljen  pod  Obznanu.  Mi  smo  sami  utukli  komtfnizam  u Hrvat- 
skoj. Ono  malo  komunista,  što  je  u Hrvatskoj  preostalo,  otišlo 
je  u Pribićevićevu  stranku.  Tako  je  n.  pr.  u Samostalnu  demokrat- 
sku stranku  u Dugom  Selu  prešla  cijela  komunistička  organiza- 
cija, koja  je  mene  bacila  van,  kada  sam  godine  1920.  govorio  pro- 
tiv komunističkih  načela.  Danas  su  ovi  bivši  komunisti  najveći 
agitatori  Svetozara  Pribićevića. 

Ja  ne  ću  govoriti,  što  je  kod  izbora  u Hrvatskoj  bilo  s kun- 
dačenjem  i presipavanjem  kuglica.  Davana  su  razna  naređenja 
od  strane  ministarstva  unutrašnjih  djela,  da  se  izbornike  prisili 
na  glasanje  za  Wilderovu  listu  u bjelovarsko-križevačkoj  župa- 
niji. Ne  vjerujem,  da  je  ministar  Boža  Maksimo vić  bio  toliko 
pokvaren,  te  bi  on  sastavio  takova  naređenja.  To  je  mogao  učiniti 
samo  Wilder,  koji  je  kao  državni  podsekretar  izdavao  naredbe 
za  Hrvatsku. 

Vi  prijetite,  da  ćete  iz  Narodne  skupštine  otjerati  nas,  koji 
smo  pravi  predstavnici  hrvatskog  naroda.  Tu  je  dvojaki  cilj,  koji 
vas  rukovodi.  Prvi  je  cilj,  da  Hrvatska  i Slavonija  ostanu  pašaluk 
Svetozara  Pribićevića,  a drugi  Vam  je  cilj,  da  se  spriječi  brati- 
mljenje hrvatskoga  i srpskoga  seljaka.  Hrvatski  narod  nije  ne- 
prijatelj srpskoga  naroda.  Mi  Hrvati  dobro  znamo,  da  srpski 
seljak  nije  kriv  svemu  ovomu,  što  se  događa.  Ako  Vi  istjerate 
iz  Narodne  skupštine  nas,  predstavnike  hrvatskog  naroda,  onda 
sam  siguran,  da  će  jednom  doći  vrijeme,  kada  će  vama  suditi 
srpski  — seljak,  što  nam  niste  dopustili,  da  uđemo  u parlamenat 
i da  surađujemo  u njemu.« 

RADIKALSKI  SAVJET  HRVATSKOJ  SELJAČKOJ 

STRANCI. 

U »Samoupravi«  je  dr.  Laza  Marković  — po  prethodnom 
odobrenju  Radikalne  stranke  — 26.  ožujka  1925.  priopćio  ovaj 
karakterističan  članak,  koji  jasno  prikazuje  političko  stanje  i 
položaj  Hrvatske  republikanske  seljačke  stranke:  »Još  nas  samo 
jedan  dan  razdvaja  od  trenutka,  kada  Narodna  skupština  ima  da 
donese  konačnu  odluku  o sudbini  Radićevih  mandata.  Što  se  taj 
trenutak  više  približuje,  opaža  se  sve  veća  nervoza  političkih 
krugova.  Sve  više  se  raspravlja  o tome,  da  li  je  moguće,  da  Na- 
rodna skupština  izmijeni  odluku  verifikacijonog  odbora  — bilo 
u cjelini  bilo  djelomično,  — odnosno  da  li  je  moguće,  da  se  ta 
odluka  odloži  otvaranjem  neke  vrsti  ankete  o postojanju  pret- 
postavaka  za  promjenu  18.  članka  Zakona  o zaštiti  države. 

Sve  kombinacije  i sva  razmatranja  u glavnom  se  okreću  oko 
držanja  Radikalne  stranke,  odnosno  radikalskoga  poslanič.  kluba, 
pa  se  očekuje,  da  taj  klub  donese  definitivnu  odluku  svoju.  Kako 
ove  kombinacije  i to  razmatranje  u glavnom  potječu  od  Opozici- 
jonalnoga  bloka,  naročito  od  Radićeve  grupe,  razumljivo  je,  što 
se  one  upiru  u prvom  redu  na  Radikalnu  stranku. 

Ali  za  razumijevanje  istinske  i stvarne  situacije,  — za  pra- 
vilno shvaćanje  cijelog  ovog  pitanja,  koje  je  od  bitne  važnosti  za 
budućnost  našega  naroda,  — nije  dovoljno,  još  bolje  reći  nije 
opravdano  gledati  samo  u Radikalnu  stranku  i od  nje  očekivati 
korekturu  jednoga  — po  današnjim  prilikama  potpuno  pravilno 
donesenog  — zaključka  verifikacijonog  odbora. 

Tako  postavljeno  pitanje,  kako  ga  postavljaju  spomenuta 
razmatranja  i očekivanja,  ne  može  se  riješiti  drugačije,  nego  Ii 
potvrdom  u cjelini  odluke  verifikacijonog  odbora. 

Međutim  pitanje  sudbine  Radićevih  mandata  u današnjem 
stadiju  treba  postaviti  na  jednu  drugu  bazu,  ako  se  hoće  da  ispita 
mogućnost  nekakve  korekture  od  strane  skupštine  odnosno  skup- 
štinske većine. 

Ne  radi  se  o tome,  da  li  je  skupštinska  većina  raspoložena, 
da  potvrdi  ili  izmijeni  odluku  verifikacijonog  odbora,  nego  se 
radi  o tome,  da  li  je  Radićeva  stranka  sposobna  da  izvrši  jednu 
korjenitu  konverziju  (obrat):  da  naime  napusti  svoj  dosadašnji 
stav  prema  kraljevini  i njenim  osnovnim  institucijama;  da  raskine 
sa  dosadašnjim  svojim  vezama,  pripremama  i metodama;  da  — 
drugim  riječima  — od  jedne  antidržavne,  separatističke,  boljše- 
vički orijentirane  i vođene  partije  postane  jedna  hrvatska  drža- 
votvorna stranka,  koja  iskreno  prima  državno  i narodno  jedin- 
stvo; koja  iskreno  prima  monarhiju  i dinastiju  Karađorđevića,  te 
koja  bi  na  temelju  i okviru  današnjeg  ustava  radila  na  ostvarenju 
svih  svojih  kulturnih,  političkih  i drugih  ciljeva,  a na  dobro  i 
korist  Hrvatske  i cijele  kraljevine. 

To  pitanje  o mogućnosti  ovakvog  jednog  preokreta,  — s mo- 
gućnosti prilaženja  hrvatskih  snaga  ideji  jedinstva,  — to  je  ono 
pitanje,  koje  danas  kao  i jučer  predstavlja  naš  najkrupniji  i naj- 
osnovniji  unutarnji  problem. 

U vezi  s tim  općim  i velikim  pitan  jeip  nalazi  se  ono  manje 
pitanje:  o sudbini  Radićevih  mandata,  odnosno  o eventualnoj 
izmjeni  zaključka  verifikacijonog  odbora. 

Taj  bi  zaključak  prema  tomu  mogao  biti  izmijenjen  samo  u 
tom  slučaju,  ako  bi  bile  izmijenjene  pretpostavke  i osnove,  pod 
kojima  je  i na  kojima  je  on  baziran. 

Drugim  riječima  bilo  bi  potrebno,  da  se  u držanju  Radićeve 
stranke  stvori  posve  nova  situacija,  kako  bi  ta  nova  situacija 
mogla  opravdati  neki  novi  i drugi  zaključak. 

Da  li  je  Radićeva  stranka  u današnjem  svojem  stanju  spo- 
sobna, da  izvrši  takav  preokret,  i to  je  pitanje,  koje  zaslužuje 
odgovor.  Da  li  je  Radićeva  stranka  stekla  uvjerenje,  da  je  bio 
pogrešan  i besciljan  dosadašnji  rad,  pa  da  treba  poći  drugim 
putem,  ako  se  u istinu  želi  dobro  Hrvata  i hrvatskog  dijela  na- 
šega naroda?  Da  li  Radićev  poslanički  klub,  — da  li  drugi 
faktori  u Radićevoj  stranci,  pa  i sam  Stjepan  Radić,  — mogu 

osjetiti,  koliko  od  njihove  vlastite  akcije,  dakle  od  njih  samih, 
zavisi  držanje  Narodne  skupštine  prema  njima  i njihovim  posla- 
ničkim mandatima? 

Ako  bi  jedan  ovakav  preokret,  — korjenit  i velik  preokret, 
jasan  i otvoren,  iskren,  vidljiv  i stvaran  preokret,  koji  bi  se  oči- 
tovao u djelima,  — ako  bi  jedan  takav  preokret  nastupio,  to  bi 
cijeli  narod  osjetio  kao  znak  jednoga  novog  perioda  u razvitku 
i sređivanju  našega  političkog  života. 

Na  zaključak  ovih  razmatranja  možemo  iskreno  i otvoreno 
kazati,  da  ono,  što  je  Ljuba  Davidović  — nepozvan,  nenadležan 
i čisto  partijski  zainteresiran  — pročitao  u Narodnoj  skupštini, 
ne  predstavlja  ni  koreniti  preokret  niti  ima  drugih  pogodaba, 
pod  kojima  bi  mogao  poslužiti  kao  vjesnik  takovog  preokreta. 
Pitanje  je  dakle  ne  pred  radikalnim  klubom,  dok  se  ono  nalazi  u 
današnjem  stanju,  nego  je  pred  samom  Radićevom  strankom.  U 
nju  su  uprti  pogledi  onih,  koji  ovu  stvar  promatraju  ozbiljno  sa 
gledišta  države  i sa  gledišta  istinskih  interesa  Hrvata.« 

IZJAVA  PAVLA  RADIĆA  OD  27.  OŽUJKA  1925. 

Savjet,  što  je  dr.  Laza  Marković  u ime  radikala  dao  Hrvat- 
skoj seljačkoj  stranci  26.  ožujka  1925.  u radikalskom  službenom 
dnevniku  »Samoupravi«,  dobro  je  shvatio  i posve  uvažio  Pavle 
Radić.  On  je  sutradan  u Narodnoj  skupštini  progovorio  kao  pred- 
sjednik Hrvatskoga  seljačkoga  kluba  s namjerom,  da  rekne  i one 
izjave,  koje  su  radikali  postavili  kao  uvjet,  da  odustanu  od  poni- 
štenja mandata  HRSS.  Tom  je  prigodom  Pavle  Radić  rekao  tako- 
đer ovo: 

Mi  smo  Hrvati  kroz  tisuću  godina  sačuvali  našu  državnost  u 
onolikoj  mjeri,  u kolikoj  je  bilo  nužno,  da  naš  hrvatski  narod  ostane 
sigurno  i trajno  na  našem  teritoriju.  I vi  vidite,  da  srno  ovaj  teri- 
torij sačuvali,  pa  je  to  jedan  veliki  momenat  za  one,  koji  svaki  čas 
kažu:  »Mi  smo  vas  oslobodili«.  Ja  ne  ću  da  omalovažavam  žrtve 
srpskoga  naroda,  a naročito  ne  srpskoga  seljaka.  I mi  veliku  čast 
odavamo  onima,  koji  su  ginuli  za  domovinu;  ali  smatram,  da  je 
neuputno,  što  nam  se  to  stalno  dobacuje.  Mi  smo  imali  svoju  samo- 
stalnost. Imali  smo  svoje  sudstvo,  svoje  predstavništvo,  svoju  upra- 
vu, imali  smo  dio  svojih  financija,  dakle,  nismo  bili  pusto  roblje. 
Nama  u Hrvatskoj  ne  može  se  predbacivati,  da  smo  išli  velikohr- 
vatskim  putem,  jer  smo  još  u početku  1904.  godine  počeli  nagla- 

šavati,  da  hoćemo  i da  moramo  živjeti  u sporazumu  s našom  braćom 
Srbima.  Mi  smo  onda  govorili  i radili  na  sporazumu.  Hoćemo  i danas 
da  se  to  naglasi,  da  je  svaki  građanin  ravnopravan.  Znam  da  seljak, 
— bio  narodni  zastupnik  ili  ne,  — da  je  on  raja.  Svaki  ga  žandar 
smatra  od  sebe  nižim.  Pašić  kaže,  da  on  ne  će  da  ide  u maglu.  Moje 
je  nastojanje  u tome,  da  mi  iziđemo  iz  ove  magle  na  stvarnost. 
Mi  hoćemo  ovdje  da  imamo  svoj  udio,  da  budemo  ravnopravni  s 
ostalima.  Hoćemo  da  budemo  ravnopravni  članovi  i da  sudjelujemo 
u radu,  jer  je  naš  narod  tako  politički  zreo,  da  ne  može  biti  smatran 
kao  građanin  drugoga  reda.  Ne  treba  zaboraviti,  kakovu  je  ulogu 
izvršio  hrvatski  narod  za  ovo  oslobođenje  i zato  se  narod  mora 
poštovati  kao  cjelina,  kao  suverena  jedinica,  koja  ima  da  kaže  svoju 
konačnu  riječ. 

Sve  to  konstatiram  kao  razlog  i kao  dokumente,  da  mi  nismo 
bili  bez  razloga  nezadovoljni.  Međutim  ovdje  lojalno  izjavljujem,  mi 
nemamo  ni  osjećaja  za  položaj  u Beogradu  onakav,  kakav  je  bio 
naš  u Pešti.  To  se  ne  da  ni  prispodobiti,  jer  smo  ovdje  kod  svoje 
braće.  Mi  smo  ovdje  među  svojima,  iako  nas  u prvi  mah  nisu  onoliko 
razumjeli,  koliko  je  trebalo.  Hoćemo  da  glede  unutrašnjeg  uređe- 
nja imamo  mogućnosti  i prilika,  da  dođe  do  izražaja  ono,  na  čemu 
je  rađeno.  Na  jednak  opravnosti  i bratskom  sporazumu  izrađena  je 
naša  država.  Zato  držimo  da  je  ova  politika,  koju  mi  vodimo,  poli- 
tika čitavog  naroda,  koja  kroz  vrijeme  od  prije  rata  do  danas  kon- 
stantno evoluira.  Zato  smo  — odgajajući  seljački  narod  — najprije 
u njega  usadili  ideju,  da  je  narod  suveren,  ideju  bratskoga  spora- 
zuma s ostalim  južnim  Slavenima,  ideju  da  stvara  zajedničku  državu. 
I unesavši  te  ideje  u drugu  fazu  stvorili  smo  jednu  organizaciju, 
koja  je  kroz  tri  izbora  pokazala  svoju  snagu,  da  je  stalna,  sigurna 
i da  nije  časovita. 

Stranka  nije  sama  sebi  cilj.  Ona  ima  i pozitivan  r&đ.  Mi  smo 
se  sada  prošle  godine  pripremali  na  taj  pozitivan  rad.  Što  se  tiče 
republikanstva,  nama  nije  do  forme  nego  do  sađržine;  jer  ne  ćemo 
da  time  vrijeđamo  osjećaje  srpskoga  naroda,  koji  nam  je  brat.  U 
koliko  vidim,  da  je  to  njegova  conditio  sine  qua  non,  mi  ćemo  se 
lako  s time  pomiriti.  Nama  je  do  stvarnosti:  narodne  suverenosti 
i potpunog  ustavnog  režima. 

Govorili  smo  otvoreno,  da  nama  vojska  treba  zato,  da  se  bra- 
nimo. Za  obranu  domovine  moramo  biti  svi  do  jednoga  složni,  jer 
baš  bez  te  domovine  ne  može  biti  ni  nas.  Govorili  smo  samo,  da 
ne  želimo,  da  se  vojska  miješa  u politiku  i da  želimo,  da  u vojsci 

imamo  udjela  kao  sugrađani  bez  razlike  jesmo  li  Srbi,  Hrvati  ili 
Slovenci. 

Vi  znate,  da  su  za  vrijeme  Davidovićeve  vlade  pale  izjave,  da 
ta  vlada  nema  mandata  da  pravi  sporazum,  jer  nije  birana  na  tom 
programu  i jer  je  birana  na  Vidovdanskom  ustavu,  a Hrvati  da  su 
birani  sa  zahtjevom,  da  ne  idu  u Beograd  i da  ostanu  kod  kuće. 
Mi  smo  rekli,  da  to  nije  istina.  Išlo  se  je  u izbore  bez  obzira  na  ono, 
što  je  došlo,  s parolama:  »Za  narodni  sporazum  ili  protiv  njega,  za 
sporazum  ili  za  hegemoniju«.  Mi  smo  bili  za  sporazum,  a vi  z,a  hege- 
moniju. Mi  smo  otvoreno  kazali,  do  čega  nam  je  stalo.  I kad  je  narod 
to  odobrio,  mi  smo  dobili  ovlast,  da  postupamo  u tom  pravcu  i da 
izradimo  sporazum  u detaljima.  Mi  stojimo  na  stanovištu,  da  nitko 
nema  prava  učiniti  nešto,  za  što  od  naroda  nema  odobrenja.  Neka 
nitko  ne  kaže:  »Ja  ću  to  učiniti,  jer  imam  narod  u džepu«.  Nitko 
nema  naroda  u džepu,  a tko  ne  zna  poštivati  narodnu  volju,  izgubit 
će  to  povjerenje. 

Ranije  nismo  došli  u Beograd  jednostavno  zato,  što  za  slogu 
treba  najmanje  dvojica.  I dok  među  Srbima  nismo  nalazili  odaziva, 
dotle  smo  se  zadržavali  daleko  od  parlamenta.  Mi  smo  imali  s komu- 
nistima najveću  borbu  na  pitanju  agrarne  reforme.  Imali  smo  još 
jednog  opasnog  političkog  protivnika,  a to  su  bili  hrvatski  rađikali, 
koji  su  smatrali,  da  je  potrebno  uvijek  mnogo  naglašavati  Veliku 
Hrvatsku.  Vi  znate,  da  su  oni  u posljednje  vrijeme  dolazili  u Beo- 
grad, da  opet  nešto  paktiraju.  To  su  naši  frankovci.  Oni  su  bili  onaj 
ostatak,  koji  je  uvijek  računao  s ekstremnim  elementima  u hrvat- 
skom narodu.  I kad  smo  mi  osjetili,  da  oni  nama  iza  leđa  pletu  neke 
stvari,  jer  smo  smatrali  životnim  pitanjem  hrvatskog  naroda,  da 
ostane  u ovim  granicama,  s njima  smo  prekinuli,  jer  što  mi  imamo 
ovoj  našoj  državi  da  zamjerimo,  to  ćemo  mi  urediti,  kako  budemo 
znali  s našom  braćom  Srbima,  ali  ne  damo,  da  se  tko  treći  umiješa. 

Treba  da  još  spomenem  i naš  odnos  prema  Hrvatskoj  pučkoj 
stranci,  koja  na  sreću  nije  isto,  što  i Slovenačka  ljudska  stranka. 
Ja  vam  mogu  reći,  da  je  naš  narod  u tom  pogledu  uvijek  vezan  na 
nazor.  Hrvatski  narod  ne  trpi,  da  njegovom  politikom  komandira 
netko,  tko  je  ovisan  i tko  se  dade  influirati.  Mi  smo  išli  za  tim  i po- 
stigli smo  to,  da  vi  kod  nas  možete  svuda  zaći  po  selima  i svuda 
ćete  vidjeti,  da  je  naš  svijet  veoma  religiozan.  Mi  nismo  nikakvi  bi- 
gotni ljudi,  mi  nismo  klerikalni,  ali  mi  stojimo  na  principu,  da  je 
Bog  apsolutna  istina  i jedna  doživotna  potreba  za  uređenje  života. 
Mi  smo  radili  na  tome,  da  naša  narodna  politika  ne  bude  zavisna. 

Priznajem,  da  su  naši  biskupi  činili  dosta,  što  nije  u skladu  sa  na- 
rodnim interesima. 

U politici  stojimo  na  načelu  narodnog  sporazuma,  da  se  mi 
kao  tri  brata  imamo  sporazumjeti  u svemu  svom  međusobnom  ži- 
votu tako,  da  nama  svim  trima  bude  pravo.  Kad  se  od  Davidovića 
tražilo,  da  odstupi  i dade  vladu  nacijonalnom  bloku,  onda  se  to 
obrazlagalo  time,  da  su  u Davidovićevoj  vladi  većinom  Hrvati  i 
Slovenci,  a nisu  Srbi  odnosno  većina  Srba.  Ja  sam  za  to,  da  ne  može 
biti  sporazuma,  dok  ga  ne  stvori  većina  Hrvata,  većina  Srba  i većina 
Slovenaca.  Dok  sva  tri  naroda  nisu  zadovoljna  ne  može  biti  pravog 
zadovoljstva. 

Naša  je  tendencija  suprotna  socijalističkim  zahtjevima  za  po- 
litiziranje seljaka,  jer  mi  stojimo  na  gledištu,  da  se  mora  ne  samo 
seljaku,  nego  i radniku,  koji  se  hoće  vratiti  zemljoradnji,  dati  zemlje. 
Time  će  se  država  konsolidirati.  Mi  smo  za  vladu  seljačke  demo- 
kracije na  principu  bratskog  sporazuma  naroda  Srba,  Hrvata  i Slo- 
venaca. Mi  nismo  klasna  stranka,  nego  zastupamo  interese  svih  slo- 
jeva naroda  i mi  ćemo  se  boriti  svim  legalnim  sredstvima,  da  se 
dođe  do  ostvarenja  politike  narodnog  sporazuma. 

Mi  u političkim  pitanjima  stojimo  na  stanovištu  narodnog  spo- 
razuma, a u privredna  pitanja  mi  se  ne  miješamo,  jer  ne  stojimo 
na  načelu  staleškog  sporazuma,  i zbog  toga  smo  se  razišli  sa  zemljo- 
radnicima. Mi  nismo  klasna  stranka,  nasuprot  zemljoradnicima,  koji 
su  klasna  stranka.  U privrednim  pitanjima  zastupamo  naše  seljaštvo. 
Mi  ne  idemo  putem  diktature,  jer  nam  to  nije  ni  potrebno.  ManjinS 
treba  diktaturu  da  vlada,  a većina  vlada  prema  načelu  demokracije. 
U smislu  privrednom  seljačka  stranka  traži  da  se  država  gradi  na 
zadružnom  načelu. 

Ideju  sporazuma  donijeli  smo  ovamo.  Mi  ćemo  se  boriti  svim 
legalnim  sredstvima,  da  ova  ideja  dođe  do  konačne  pobjede  i,  ja 
držim  da  se  politici  narodnog  sporazuma  ne  može  da  opre  nijedna 
politička  stranka. 

Odgovarajući  na  akt  ministra  unutrašnjih  djela  kaže,  da  su 
se  na  to  osvrnuli  pravnici,  a ako  bude  potrebno,  on  će  dati  još  ob- 
jašnjenja. On  ističe,  da  se  je  opazilo  da  se  vlada  u borbi  služi  svim 
sredstvima,  da  je  upotrebljavala  i razne  falzifikate  i špijune,  koji 
su  provocirali  HRSS.  Isto  tako  upotrebljavani  su  i komunisti,  koji 
su  ljudi  bez  egzistencije,  a kojima  je  trebala  potpora.  »Mi  smo  imali 
prilike  da  se  uvjerimo  o tome,  da  su  davana  takova  pisma  u javno- 
sti, kojima  se  htjelo,  da  se  kompromitira  HRSS.  Mi  smo  zvanično 

odbili  sve  te  navode,  čak  i u svojem  službenom  glasilu  »Slobodnom 
Domu«.  Ja  držim,  da  je  najpametnije  stvar  prepustiti  samom  sudu, 
da  on  o tome  donese  konačnu  odluku,  a da  se  sud  ne  smeta  u pra- 
vilnom riješenju.  HRSS  uopće  nije  pristupila  u Treću  Internacionalu, 
jer  o tome  glavni  odbor  nije  rješavao.  Glavni  odbor,  kada  bi  se  mo- 
gao sastati,  da  izbjegne  sumnji,  da  smo  komunisti,  donio  bi  zaklju- 
čak, da  to  nijesmo  (Maksimović:  Trećeg  augusta  ste  drukčije  go- 
vorili). Na  trećega  kolovoza  bila  je  sjednica  narodnog  zastupstva. 
Onda  se  nije  rješavalo  da  se  izvrši,  nego  da  se  principijelno  odobri, 
što  je  učinio  predsjednik  Stjepan  Radić  (Radonjić:  Stvar  je  naivne 
prirode).  To  je  bila  stvar,  koja  se  je  rješavala  čisto  principijelno  i 
teoretski.  Kao  što  vidite,  trebalo  je  da  se  pošalju  delegati  u Moskvu, 
a ti  nisu  nikada  poslani.  Mi  nemamo  veze  s Rusijom.  Čim  se  omo- 
gući da  se  sastane  glavni  odbor,  mi  ćemo  tu  stvar  provesti  i donijeti 
zaključak,  da  naša  stranka  nije  u Seljačkoj  Internacionali. 

Ovdje  ja  izjavljujem  kao  predsjednik  Hrvatskog  seljačkog 
kluba,  kao  zamjenik  predsjednika  Radića,  — te  u ime  svoje  i u ime 
cjelokupnog  vodstva  — i u ime  samog  predsjednika  Radića,  jer  sam 
na  to  ovlašten : Priznajemo  sveukupno  političko 
stanje,  koko  je  danas  po  Vidovdanskom  ustavu 
sa  dinastijom  Karađorđevića  na  čelu,  i to  vodeći 
računa  o provođenju  pozitivne  politike  u smislu  jasno  izražene  volje 
hrvatskoga  naroda  tri  puta  redom  na  provedenim  izborima  gledom 
na  političke  činioce  i cjelokupno  političko  uređenje,  kao  što  je  danas. 
Ispravka  tih  činilaca  i tog  uređenja  — koga  po  svojoj  volji  i savje- 
sti ne  možemo  odobriti  — ima  biti  predmet  revizije  ustava  dotično 
narodnog  sporazuma  između  naroda  HSS. 

Mi  smo  nakon  ovih  izbora  vidjeli,  da  sporazum  može  .biti  onda, 
ako  se  uređenje  države  gradi  na  ravnopravnosti,  da  su  Srbi  i Hrvati 
i Slovenci  ravnopravni.  Radi  se  o tomu  da  se  provede  ono,  što  je  bilo 
u Krfskoj  deklaraciji,  da  se  ustav  ne  može  donijeti  bez  kvalificirane 
većine.  Mi  smo  dobili  na  izborima  povjerenje;  i kad  smo  vidjeli,  da 
je  narod  u Šumadiji  odobrio  politiku  sporazuma,  onda  smo  mi  u 
tome  našli  jamstvo,  da  s našim  povjerenjem  i našim  prilaženjem 
srpskom  narodu  možemo  ići  dalje,  jer  je  stvar  zbližavanja  došla 
odozdo,  a ne  samo  odozgo,  od  političara.  Mi  smo  vjerovali  i vjeru- 
jemo, da  ćemo  postići  u tome  uspjeh.  Zato  smo  i pristupili  formira- 
nju parlamentarnoga  jedinstvenog  bloka  s jednim  zajedničkim  pro- 
gramom, u kojemu  su  ustanovljeni  principi,  na  kojima  ćemo  za- 
jedno sarađivati. 

Po  našem  shvaćanju  i shvaćanju  svih  političkih  ljudi  Engleska 
je  u stvari  bolja  republika  nego  francuska  republika,  premda  ima 
vladaoca,  nasljednog  i krunisanog. 

Prema  tome  i mi  mislimo,  da  možemo  izvesti  djelo  sporazuma 
u skladu  i s odobrenjem  SHS  narodar  jedino  u monarhiji  engleskoga 
tipa.  To  znači  po  primjeru,  po  uzorku;  ali  to  ne  znači,  da  to  mora 
biti  posve  isto. 

Danas  faktično  ovdje  postoji  Vidovdanski  ustav  — to  je  fa- 
kat  politički  — s dinastijom  Karađorđevića  na  čelu;  fakat,  kojeg 
mi  bezuslovno  priznajemo  i s kojim  se  mi  slažemo.  Mi  želimo,  da 
se  traži  i nađe  puta  i načina  da  se  s ovog  faktičnog  stanovišta  ide 
dalje,  pa  da  se  izađe  u susret  opravdanim  težnjama  hrvatskog  i slo- 
venskog naroda,  da  on  može  putem  samoodređenja  bez  ikakve  štete 
za  državne  interese  zaštititi  svoje  socijalne  i ekonomske  interese,  koji 
su  bitni  uslovi  njegovog  života. 

Ne  samo  po  današnjem  političkom  životu,  nego  i po  našem 
programatskom  shvaćanju  smatramo  jedinstvo  države  izvan  svake 
sumnje. 

Isto  tako  smatramo  vlada juću  dinastiju  Karađorđevića  tako, 
da  je  nepotrebno  više  o tome  govoriti.  Što  se  tiče  narodnog  jedin- 
stva: da  smo  troje,  ali  treba  da  zajedno  živimo.  Mi  to  je- 
dinstvo, koje  se  hoće  stvoriti  preko  noći,  ne  možemo  odobriti  zato, 
jer  je  ono  neprirodno;  jer  dok  postoji  politička  svijest  hrvatskog  i 
naroda  srpskog,  onda  je  to  politički  fakat,  s kojim  ljudi  moraju  ra- 
čunati. Mislim  da  nije  nikakva  nesreća,  #ako  bismo  se  mi  smatrali 
i posebnim  narodima  (Dr.  Radonić:  Ali  tim  putem  ne  ćemo  nikad 
doći  do  jedinstva).  Vi  biste  trebali  imati  pred  očima,  da  smo  mi  u 
starom  našem  programu  stajali  na  stanovištu  narodnog  jedinstva, 
ali  poslije  ujedinjenja,  kad  smo  vidjeli  i osjetili  samo  kundak,  onda 
smo  osjetili,  da  nismo  jedno. 

Potrebno  je  — to  potpuno  lojalno  priznajem  — da  ima  jaka 
realna  baza,  a to  je  ustav.  Mi  ne  možemo  biti  bez  ustava,  pa  ma- 
kar on  bio  i loš. 

Priznajem  u mnogim  stvarima  je  naš  ustav  vrlo  dobar;  no 
negdje  bi  se  mogao  da  popravi.  Ali  za  ovaj  momenat  — za  vrijeme, 
koje  je  potrebno  — mi  smo  zadovoljni  i danas  branimo  od  vlade 
ustav,  da  ga  ne  krši.  Na  ovaj  naš  korak  vodi  nas  u prvom  redu  naj- 
ozbiljnija unutrašnja  i moguća  vanjska  situacija. 

Kao  dvadesetgodišnja  politička  organizacija  imamo  dovoljno 
političkog  iskustva,  dovoljno  snage  i autoriteta,  da  i za  izvođenje 

narodnoga  sporazuma  postignemo  potpuni  pristanak  svojih  pristaša 
i birača;  na  svaki  sporazum,  koji  uistinu  vidljivo  pokazuje  onakvu 
zakonitost  i ustavnost,  koje  traži  poštivanje  narodne  volje. 

Sigurno  će  netko  prigovoriti,  da  je  to  kapitulacija  i njoj 
se  zlorado  veseliti.  Ali  mi  smo  i zadnjom  izbornom  borbom  u naj- 
težim trenucima  pokazali  i dokazali,  da  nas  nije  moguće  slomiti  ni 
svladati.  U ostalom  mi  volimo  ovako,  makar  izgledalo,  da  smo  pred 
svojim  bratom  popustili;  jer  popustili  smo  bratu:  srpskom  narodu 
i našoj  zajedničkoj  budućnosti.  Volimo  tako,  nego  da  se  opet  povrate 
oni  odnosi  ili  da  se  pokaže  mogućnost,  da  bi  se  povratili  odnosi,  u 
kojima  su  se  Hrvati  nalazili,  kad  ih  je  u svojim  pandžama  držala 
jedna  strahovita  tuđinska  sila,  koju  su  najvećim  naporima  oborile 
sve  udružene  zapadne  demokracije,  a kojima  je  za  to  dao  povoda 
i primjer  moćnih  divovskih  napora  srpski  narod  i mučenička  se- 
ljačka Srbija,  što  se  je  sve  svršilo  gotovo  potpunim  ujedinjenjem  i 
oslobođenjem  naroda  hrvatskoga  (Burno  odobravanje). 

Zato  zajedničke  naše  državne  granice  smatramo  našima  na- 
rodnim hrvatskim  granicama,  u kojima  hrvatski  narod  brani  svoju 
egzistenciju,  a po  svom  programu  i shvaćanju  branit  ćemo  ih  do 
kraja.  Sve,  što  se  tiče  seljačke  internacijonale  u Moskvi,  svi  izvje- 
štaji vanjski  nepristrani  (engleski,  francuski,  američki)  potvrđuju 
naše  stanovište,  da  seljačka  internacijonala  nema  ništa  s komuni- 
stičkom internacionalom,  a pogotovo  da  nije  njezin  organ.  Izjav- 
ljujem: 

HRSS  nije  stupila  efektivno  u seljačku  internacijonalu.  Izjav- 
ljujem, da  nismo  imali  prema  njoj  i da  nemamo  prema  njoj  nikakvih 
obveza  i nikakvih  odnosa,  što  će  i naš  glavni  odbor  ustanoviti  prvom 
prilikom  za  čitavu  stranku.  Na  sjednici  narodnog  zastupstva  od  3. 
VIII.  1924.  primljen  je  na  znanje  predsjednikov  izvještaj,  koji  je 
dao  izjavu,  da  HRSS  može  stupiti  u seljačku  internacijonalu  uz 
uvjet  potpunog  održanja  svojega  programa  i svoje  taktike,  i to  izri- 
čito kao  vezu  hrvatskog  naroda  s narodom  ruskim,  budući  je  ta 
seljačka  internacijonala  faktički  nastavak  sveruskog  seljačkog  sa- 
veza, osnovanog  g.  1899.,  a u kojem  je  g.  1904.  bilo  30  milijuna 
članova.  Taj  je  prihvat  ovog  zaključka  bio  znak  odobrenog  povje- 
renja predsjedniku. 

Po  našem  programu  obrana  domovine  prestaje  smrću,  pa  zato 
smatramo  dobru  vojsku  državnom  potrebom  radi  obrane  domovine; 
ali  želimo  ustavnim  putem  skratiti  rok  službe  i razmjerno  sniziti 
broj  stajaće  vojske,  i to  radi  olakšanja  poreznih  tereta  naroda,  a i 

upotrebi  javan  ja  što  većih  svota  za  prosvjetu  i privredu.  (Odobra- 
vanje) . 

Kao  što  smo  i do  sada  nastupali  otvoreno  i jasno,  i zbog  toga 
bili  gonjeni,  mi  znamo,  što  radimo  i što  je  potrebno  u interesu  hrvat- 
skoga naroda,  te  ističem,  nema  nikakvih  zapreka  s naše  strane.  Sad 
je  na  vama  u većini,  da  odlučite  ili  da  ostanete  i dalje  za  politiku 
sile  i jake  ruke,  ili  da  uvidite,  da  je  potrebna  politika  na  bazi  spo- 
razuma i ravnopravnosti. 

Ova  izjava,  koja  znači  posvemašnji  preokret  u hrvatskoj 
politici,  nije  prije  toga  bila  priopćena  narodnim  zastupnicima  Hr- 
vatskoga seljačkoga  kluba.  Oni  su  za  njezin  sadržaj  doznali  istom 
onda,  kada  ju  je  u Narodnoj  skupštini  pročitao  Pavle  Radić.  Sa- 
držaj izjave  nije  bio  poznat  niti  interniranomu  vodstvu  Hrvatske 
republikanske  seljačke  stranke,  t.  j.  narodnim  zastupnicima  dru 
Vlatku  Mačeku,  Josipu  Predavcu,  dru  Stjepanu  Košutiću,  ing. 
Augustu  Košutiću  i dru  Jurju  Krnjeviću.  Oni  su  za  sadržaj  izjave 
doznali  istom  iz  novina.  Izjavu  je  u zatvoru  sastavio  i napisao 
predsjednik  Stjepan  Radić,  koji  ju  je  po  zastupniku  dru  Nikoli 
Nikiću  poslao  iz  Zagreba  svojemu  sinovcu  Pavlu  Radiću. 

Vjerojatno  je  Stjepan  Radić  za  savjet  dra  Laže  Markovića 
doznao  iz  »Jutarnjega  Lista«,  koji  ga  je  u noći  od  25.  na  26.  ožuj- 
ka telefonskim  putem  dobio  od  uredništva  »Samouprave«.  Time 
je  Stjepan  Radić  bitno  promijenio  program  svoje  stranke.  On  je 
napustio  republikanstvo,  seljačku  internacijonalu  i dotadašnju 
borbu  za  samostalnost  Hrvatske,  koja  bi  stajala  u konfederaciji 
sa  Srbijom  i Slovenijom,  te  je  postao  monarhist  i centralist, 
kako  to  određuje  Vidovdanski  ustav.  Od  sada  Radić  traži  samo 
reviziju  Vidovdanskog  ustava. 

Pod  dojmom  izjave  Pavla  Radića  prekinuta  je  sjednica 
Narodne  skupštine.  Pašić  je  odmah  pozvao  ministre  na  konferen- 
ciju, koja  je  potrajala  puna  3 sata.  Ministri  su  točno  prosudili 
cijeli  govor  Pavla  Radića,  te  su  onda  odlučili,  da  Radikalna  stran- 
ka donekle  promijeni  svoje  stanovište  u pogledu  ovjerovljen  ja 
mandata  izabranih  narodnih  zastupnika  Hrvatske  republikanske 
seljačke  stranke.  O tomu  je  sastavljen  prijedlog,  koji  će  podnijeti 
Andrija  Protić. 

PONIŠTENO  6,  A OVJEROVLJEN  21  MANDAT 
HRVATSKE  SELJAČKE  STRANKE. 

U nastavku  sjednice  Narodne  skupštine  od  27.  ožujka  1925. 
podnio  je  radikal  Andrija  Protić  ovaj  pismeni  prijedlog:  »Naro- 
dna skupština,  — pošto  je  saslušala  izvještaj-  verifikacijonog  od- 
bora i diskusiju  o njemu,  — nalazi: 

1. )  da  su  gospoda:  August  Košutić,  dr.  Vlatko  Maček,  Josip 
Predavec,  dr.  Juraj  Krnjević,  Stjepan  Radić  i dr.  Stjepan  Košutić 
pripadnici  seljačke  internacijonale,  a preko  ove  i Treće  interna- 
cijonale,  pa  da  kao  takovi  — po  18.  članu  Zakona  o zaštiti  države 
— ne  mogu  biti  narodni  poslanici,  te  po  tomu  osnovu  Narodna 
skupština  rješava,  da  se  njihovi  mandati  ponište. 

2. )  Narodna  skupština  dalje  nalazi,  da  za  gospodu  Draguti- 
na Kovačeviča,  dra  Đuru  Basarička,  dra  Ivana  Pernara,  Ivana 
Robića,  Ivana  Čaldarevića,  Ivu  Čelana,  Josipa  Čižmekovića,  Jurja 
Žnidarića,  Jura  Valečića,  Mate  Jagatića,  dra  Nikolu  Nikića,  Ni- 
kolu Preku,  Pavla  Radića,  Petra  Dobrinića,  Stanka  Miklaužića, 
dra  Stanka  Šibenika,  Stipe  Kljića,  dra  Stjepana  Buća,  Stjepana 
Uroića,  Tomu  Vojkovića,  Filipa  Lakuša,  Franje  Malčića,  Franje 
Pancera  i Franje  Rafaja,  koji  su  u vrijeme  kad  je  Hrvatska  repu- 
blikanska seljačka  stranka  u svojem  poslaničkom  klubu  donijela 
odluku  o stupanju  u Seljačku  internacijonalu,  bili  poslanici,  — 
nema  dovoljno  materijala,  na  osnovu  kojega  bi  se  moglo  utvrditi, 
kako  su  se  oni  odnosili  prema  odluci  o pristupanju  HRSS  Seljač- 
koj internacijonali,  što  je  potrebno  za  ocjenu  pitanja  o promjeni 
18.  člana  Zakona  o zaštiti  države,  — Narodna  skupština  rješava, 
da  se  za  imenovanu  gospodu  putem  skupštinske  ankete  prednje  iz- 
vidi,  kako  bi  se  poslije  izviđanja  naknadno  ocijenilo,  hoće  li  se 
njihovi  mandati  poništili  ili  ne. 

3. )  Dalje  Narodna  skupština  nalazi,  da  gospoda:  Andro  Ke- 
lemina,  Antun  Babić,  August  Mžik,  dr.  Benjamin  Šuperina,  Đuro 
Kemfelja,  Ivan  Bačmaga,  Ivan  Granđa,  Ivan  Kraljić,  Ivan  Radić, 
Ivan  Tisaj,  Josip  Zagorac,  Juraj  Antolić,  Mirko  Neudorfer,  Miško 
Račan,  Pavao  Dombaj,  Stjepan  Pukelj,  Tomo  Baburić,  Tomo 
Kovačević,  Tomo  Mađerić,  dr.  Ivan  Banković  i Šimun  Bugarin  u 
vrijeme  pristupanja  HRSS  Seljačkoj  internacijonali  nisu  bili  na- 
rodni poslanici,  i da  se  protivu  njih  inače  ne  utvrđuje  ništa,  što 
bi  ih  dovodilo  u vezu  s odlukom  HRSS  o pristupanju  u Seljačku 
internacijonalu,  pa  obzirom  i na  izjave,  koje  je  danas  u Narodnoj 

skupštini  dao  g.  Pavle  Radić,  kao  predsjednik  Hrvatskoga  seljač- 
koga kluba,  kao  zastupnik  predsjednika  Hrvatske  republikanske 
seljačke  stranke,  u ime  svoje,  u ime  vodstva  i u ime  stranke,  — 
Narodna  skupština  rješava,  da  se  njihovi  mandati  ovjerove.« 

Nato  je  dr.  Ladislav  Polić,  kao  izvjestitelj  manjine  verifika- 
cijonog  odbora,  podnio  prijedlog:  da  se  ovjerove  svi  mandati 
narodnih  zastupnika,  koji  su  izabrani  na  listama  Hrvatske  repu- 
blikanske seljačke  stranke. 

Prešlo  se  na  glasovanje,  pa  je  treći  dio  Protićeva  prijedloga 
primljen  jednoglasno,  a prvi  i drugi  dio  većinom  glasova.  Nato 
je  predsjednik  Narodne  skupštine  objavio,  da  su  prema  rezultatu 
glasovanja  poništeni  mandati  narodnih  zastupnika:  Stjepana 
Radića,  ing.  Augusta  Košutića,  dra  Vlatka  Mačeka,  Josipa  Pre- 
davca,  dra  Jurja  Krnjevića  i dra  Stjepana  Košutića.  Mjesto  njih 
će  u Narodnu  skupštinu  biti  pozvani  njihovi  zamj epici. 

Prema  tomu  je  od  67  mandata  Hrvatske  republikanske  se- 
ljačke stranke  predbježno  ovjerovljeno  samo  27,  od  čega  je  6 
otpalo  na  Hrvatsku  Zajednicu,  a 21  na  HRSS.  To  je  radikalima 
i samostalnim  demokratima  omogućilo,  da  kod  izbora  svih  odbo- 
ra dobiju  znatnu  većinu  odbornika. 

U sjednici  Narodne  skupštine  od  30.  ožujka  1925.  birano  je 
11  članova  anketnog  odbora,  koji  će  prosuditi,  da  li  su  preostali 
narodni  zastupnici  Hrvatske  republikanske  seljačke  stranke  u 
vezi  sa  zelenom  seljačkom  internacijonalom.  Tom  je  prigodom 
157  zastupnika  glasalo  za  listu  vladinih  stranaka,  a 103  za  listu 
opozicij onoga  bloka.  Od  radikala  i samostalnih  demokrata  iza- 
brani su:  dr.  Nikola  Subotić,  dr.  Laza  Marković,  dr.  Dragutin 
Kojić,  dr.  Srđan  Budisavljević,  dr.  Milan  Simonović,  pa  Radivo- 
jević  i Milanović,  a od  opozicij  onoga  bloka:  dr.  Benjamin  Šuperi- 
na,  Dragutin  Pećić,  dr.  Grga  Anđelinović  i dr.  Šefkija  Behmen. 

Opozicija  nije  sudjelovala  kod  izbora  predsjedništva  Na- 
rodne skupštine  28.  ožujka.  Tako  je  za  predsjednika  izabran  mi- 
nistar Marko  Trifković,  za  potpredsjednike:  ministar  Nikola 
Uzunović  i bivši  ban  dr.  Ivan  Paleček,  a za  tajnike:  Stijepo  Koba- 
sica, Tomo  Popović,  dr.  Đorđe  Branković  i Stojadin  Pavlović. 

ISPITIVANJE  ANKETNOG  ODBORA 
NARODNE  SKUPŠTINE. 

U Zagrebu  se  26.  travnja  1925.  sastade  oveći  broj  prvaka 
Hrvatske  seljačke  stranke,  među  kojima  je  bilo  nekoliko  tada^ 
šnjih  i bivših  narodnih  zastupnika,  zatim  članova  glavnog  od- 
bora i predsjednika  kotarskih  organizacija  HSS.  Oni  su  rasprav- 
ljali o novo  nastalom  položaju,  te  su  jednoglasno  stvorili  ova  dva 
zaključka: 

1.  Potpuno  se  odobrava  i usvaja  čitavi  govor,  što  ga  je  27. 
ožujka  u Narodnoj  skupštini  održao  Pavle  Radić,  predsjednik 
Hrvatskoga  seljačkoga  kluba.  Naročito  se  usvaja  i odobrava  izja- 
va, koju  je  Pavle  Radić  pročitao  na  koncu  svojega  govoraylcad  je 
naglasio,  da  to  čini  također  u ime  Stjepana  Radića,  predsjednika 
Hrvatske  seljačke  stranke.  Ovu  posljednju  okolnost  ističu  sabra- 
ni prvaci  HSS  s osobitim  zadovoljstvom,  jer  time  dobivaju  pot- 
puno jamstvo,  da  će  hrvatska  seljačka  politika  ovim  pravcem  bez 
ikakova  kolebanja  proslijediti  sigurno,  promišljeno  i uspješno. 

2.  Budući  da  radi  posebnih  političkih  prilika  u Hrvatskoj 
nije  moguće  sazvati  formalne  sjednice  Glavnog  odbora  HSS,  — 
a poznajući  iz  dosadašnjih  izvještaja  mišljenje  čitavoga  hrvatsko- 
ga seljačkog  naroda,  kao  i svih  pristaša  Hrvatske  seljačke  stranke 
u ovom  pitanju,  — smatraju  se  (prisutni  prvaci  HSS)  bez  i 
najmanje  Bojazni  ovlašteni  pred  srpskim  narodom  te  pred  čita- 
vom našom  i stranom  javnošću  najodlučnije  izjaviti,’  da  niti  hr- 
vatsko narodno  zastupstvo  niti  Hrvatska  seljačka  stranka  nisu 
imali,  pa  da  nemaju  i da  ne  kane  imati  nikakve  veze  i nikakvih 
odnošaja  sa  zaključkom  internacijonale  u Moskvi. 

Pašić  je  nato  putem  dra  Nikole  Nikića  i Antuna  Schlegla  na- 
stavio pregovore  sa  Stjepanom  Radićem.  Ipak  ga  to  nije  smetalo, 
da  29.  travnja  1925.  zajedno  sa  Pribićevićem  obnovi  koalicijonu 
PP  vladu,  iz  koje  su  maknuti  dr.  Mate  Drinković  i dr.  Đuro 
Šurmin,  koji  su  kod  izbora  od  8.  veljače  ostali  bez  mandata.  U 
toj  vladi  bijaše  dr.  Momčilo  Ninčić  ministar  vanjskih  posala,  dr. 
Boža  Maksimović  m.  unutarnjih  posala,  Dušan  Trifunović  m. 
vojske  i mornarice,  Svetozar  Pribićević  m.  prosvjete,  dr.  Milan 
Stojadinović  m.  financija,  dr.  Eda  Lukinić  m.  pravde,  Miša  Trifu- 
nović m.  vjera,  Ante  Radojević  m.  saobraćaja,  dr.  Prvislav  Griso- 
gono  m.  trgovine  i industrije,  Nikola  Uzunović  m.  građevina,  Ve- 
lja  Vukićević  m.  pošta  i brzojava,  Krsta  Miletić  m.  poljoprivrede, 

dr.  Gregor  Žerjav  m.  šuma  i ruda,  dr.  Milan  Simonović  m.  agrarne 
reforme,  Marko  Đuričić  m.  socijalne  politike,  dr.  Slavko  Miletić 
m.  narodnoga  zdravlja,  a dr.  Milan  Srškić  m.  za  izjednačenje 
zakona. 

Anketni  odbor,  koji  je  bio  izabran  u sjednici  Narodne  skup- 
štine od  30.  ožujka  1925.,  počeo  je  ispitivati,  da  li  su  komunistički 
nastrojeni  oni  zastupnici  Hrvatske  seljačke  stranke,  kojima  još 
nisu  ovjerovljeni  mandati.  U tu  je  svrhu  anketni  odbor  došao  i u 
Zagreb,  gdje  je  preslušao  Stjepana  Radića  i dra  Vlatka  Mačeka. 
Radić  je  izjavio,  da  on  uopće  nije  imao  punomoći  za  pristup  Hr- 
vatske republikanske  seljačke  stranke  u Treću  internacijonalu.  O 
takvoj  stvari  ne  mogu  zaključke  stvarati  niti  narodni  zastupnici 
HRSS,  nego  samo  Glavni  odbor  ove  stranke,  a taj  nije  uopće  bio 
niti  sazvan.  Maček  je  pak  anketnom  odboru  dao  ovaj  odgovor: 

Na  sjednici  narodnih  zastupnika  HRSS  od  3.  kolovoza  1924. 
raspravljalo  se  o predlogu,  da  Hrvatska  republikanska  seljačka 
stranka  pristupi  seljačkoj  internacijonali.  Bilo  je  više  govornika, 
koji  su  bili  protiv  toga  pristupa.  Tako  je  dr.  Rudolf  Horvat  da- 
pače stavio  i protuprijedlog.  Ovi  su  govornici  isticali  nezgodne 
strane  takvoga  pristupa,  i to  s jedne  strane  zato,  što  je  seljačka 
internacijonala  jedna  međunarodna  organizacija,  dok  je  HRSS 
čisto  nacijonalistička  stranka,  a s druge  strane  zato,'  što  bi  se 
moglo  — makar  i bez  opravdana  razloga  — isticati,  da  HRSS 
pristupom  u Seljačku  internacijonalu  dolazi  ipak  u neku  vezu  i 
s Komunističkom  internacijonalom,  premda  HRSS  nipošto  nije 
komunistička  stranka. 

Protiv  ovih  razloga  za  nepristupanje  u Seljačku  internacijo- 
nalu istaknuto  je,  da  je  HRSS  doduše  po  svojoj  svrsi  hrv.  naci- 
jonalistička stranka,  ali  da  je  ona  podjedno  i socijalna  stranka, 
što  je  bila  od  svojega  početka.  Dalje  je  u raspravi  naglašeno,  da 
Seljačka  internacijonala  nipošto  nije  isto,  što  je  Komunistička 
internacijonala.  Seljaci  naime  traže  privatno  vlasništvo,  a to  je 
negacija  komunizma.  Nadalje  je  podvučeno,  da  se  pristupom 
HRSS  u Seljačku  internacijonalu  želi  samo  izraziti  povjerenje 
stranke  u predsjednika  Stjepana  Radića,  koji  je  namjeravao 
uspostaviti  neku  vezu  između  hrvatskoga  i ruskoga  seljačkog 
naroda. 

Ovi  su  razlozi  tako  djelovali  na  opoziciju  u toj  sjednici,  da 
je  dr.  Rudolf  Horvat  odustao  od  svojega  protuprijedloga,  pa  je 
nato  donesen  jednoglasan  zaključak,  da  HRSS  pristupa  u Selja- 

čku  internacijonalu,  ali  da  i nadalje  ostaje  kod  svojega  dosa- 
dašnjega programa  i kod  prijašnje  taktike.  Baš  radi  toga,  da  se 
izbjegne  neispravnim  tumačenjima,  uvrštena  je  u taj  zaključak 
ograda,  da  HRSS  i nadalje  ostaje  kod  svojega  programa  i taktike, 
dakle  da  HRSS  nije  komunistička  niti  po  svojemu  programu  niti 
po  svojoj  akciji.  Poslije  toga  zaključka  nije  postojala  nikakova 
veza  između  Hrvatske  republikanske  seljačke  stranke  i Seljačke 
internacijonale.  Premda  je  HRSS  bila  naročito  pozvana  od  pred- 
sjedništva Seljačke  internacijonale,  da  izašalje  u Moskvu  svojega 
delegata,  ipak  ga  nije  poslala.  To  je  naime  pitanje  od  toga  časa 
izgubilo  Svaku  aktuelnost  za  Hrvatsku  seljačku  stranku. 

Anketni  je  odbor  u Zagreb  dozvao  također  privatnoga 
detektiva  Massona,  kojega  je  Stjepan  Radič  — prigodom  svoje- 
ga boravka  u Londonu  — unajmio  za  sigurnost  svoje  osobe.  Mas- 
son,  koji  je  faktično  služio  beogradskoj  vladi,  nije  pred  anketnim 
odborom  ništa  lošega  iskazao  o Radiću.  On  ga  je  dapače  u pri- 
sutnosti članova  tog  anketnog  odbora  i posjetio  u zgradi  sudbe- 
noga stola  na  Zrinskom  trgu,  i to  u sobi  broj  46,  gdje  je  uredo- 
vao dr.  Slaviša  Korbler,  koji  je  bio  dobrohotni  sudac  istražitelj 
Stjepana  Radića. 

Kada  se  anketni  odbor  vratio  iz  Zagreba  u Beograd,  podnio 
ie  Narodnoj  skupštini  izvještaj,  iz  kojega  se  razabralo,  da  anke- 
tirani narodni  zastupnici  Hrvatske  seljačke  stranke  nipošto  nisu 
komunisti.  To  bijaše  dovoljno,  da  Narodna  skupština  na  svojoj 
sjednici  od  27.  lipnja  1925.  konačno  ovjerovi  njihove  mandate. 
Ovjerovljeni  su  također  mandati  zamjenika  onih  članova  HRSS, 
kojima  je  Narodna  skupština  poništila  mandate  jošte  27.  ožujka 
1925. 

Nato  je  Pavao  Radić  počeo  s Nikolom  Pašićem  pregovarati 
o sporazumu  između  radikala  i Hrvatske  seljačke  stranke.  Pašić 
je  u tu  svrhu  od  strane  Radikalne  stranke  delegirao:  Marka  Trif- 
kovića,  Ljubu  Zivkovića  i Marka  Đuričića.  U ime  pak  Hrvatske 
seljačke  stranke  pregovarahu:  Pavle  Radić,  dr.  Benjamin  Šupe- 
rina  i dr.  Nikola  Nikić.  Pregovori  su  započeli  2.  srpnja,  a trajali 
su  do  14.  srpnja  1925.,  kada  su  završeni  potpunim  sporazumom. 
Na  temelju  toga  sporazuma  Pašić  će  iz  vlade  ukloniti  Svetozara 
Pribieevića,  koji  se  xiše  nikada  ne  će  domoći  ministarske  stolice. 
Maknut  će  se  također  preostala  3 samostalna  demokrata,  poi- 
mence: dr.  Eda  Lukinić,  dr.  Gregor  Žerjav  i dr.  Prvislav  Griso- 
gono. 


Hrvatska  na  mučilištu  18 

SPORAZUM  RADIKALNE  I HRVATSKE  SELJAČKE 

STRANKE. 

Istom  16.  veljače  1926.  priopćio  je  Ljuba  Živković,  kao  pred- 
sjednik radikalskoga  kluba,  novinarima  tekst  sporazuma,  što  ga 
je  »Narodna  radikalna  stranka«  14.  srpnja  1925.  sklopila  s »Hr- 
vatskom seljačkom  strankom«.  Taj  tekst  glasi  doslovce  ovako: 

»Akt  o sporazumu  između  »Narodne  radikalne  stranke«  i 
»Hrvatske  seljačke  stranke«. 

Delegati  Narodne  radikalne  stranke  i Hrvatske  seljačke 
stranke  na  svojim  sastancima  od  2.  jula  ove  godine  — imali  su 
stalno  zadovoljstvo,  da  konstatiraju,  da  se  obje  stranke  nalaze 
na  potpuno  jednom  gledištu  u pogledu  osnova  naše  države  Srba, 
Hrvata  i Slovenaca,  pa  da  je  izjava  vodstva  HSS  u Narodnoj 
skupštini  od  27.  marta  ove  godine  rezultat  evolucije  u politici 
HSS,  jer  je  ova  priznala  jedinstvo  države,  dinastiju 
Karađorđevića,  toliko  zaslužnu  za  oslobođenje  i ujedinje- 
nje Srba,  Hrvata  i Slovenaca,  te  ustav,  na  osnovu  kojega  po- 
stoji jedan  jedini  parlamenat  za  cijelu  državu. 

Za  narodnu  radikalnu  stranku  ima  ta  evolucija  HSS  pre- 
sudni značaj,  što  HSS  predstavlja  ogromnu  većinu  Hrvata,  čiji  će 
sadašnji  pogled  na  osnove  države  u toku  vremena  — kao  jedini 
zdrav  — nadamo  se  usvojiti  i ostali  politički  krugovi  u Hrvatskoj. 
Na  taj  su  način  uklonjene  teškoće,  koje  su  smetale  pravilnom 
razvijanju  naše  države. 

Poslije  učinjenih  deklaracija  u Narodnoj  skupštini  od  stra- 
ne vodstva  HSS,  diktovanih  stečenim  iskustvom,  može  se  reći, 
da  su  dva  dijela  u stvari  jednoga  naroda,  koji  su  mnogo  stoljeća 
i pod  tuđinskom  vlašću  bili  rastavljeni,  sada  — ne  samo  po  sa- 
mom faktu,  nego  i uvjerenjem  i osjećajima  — pod 
jednim  krovom,  koji  će  — zaradi  općega  dobra  — i htjeti  i umjeti 
zajednički  čuvati  i braniti  od  neprijatelja. 

Narodna  radikalna  stranka  i Hrvatska  seljačka  stranka  na- 
šle su  se  jedna  pored  druge,  a to  je  u današnjim  prilikama  naj- 
sigurniji put,  da  se  utvrdi  državno  jedinstvo,  pa  da  se  cijeli 
narod  potpuno  i duhovno  ujedini  i povede  napretku  i blagosta- 
nju. 

Upućene  jedna  na  drugu  na  zajednički  rad  i — šta  više  — 
na  t raj  a n zajednički  rad,  jer  uživaju  povjerenje  najvećeg  broja 
građana  u državi  i predstavljaju  veliku  većinu  naroda,  ove  dvije 

stranke  donose  tim  aktom  odluku,  da  žele  sastaviti  zajedničku 
vladu  pod  predsjedanjem  g.  Nikole  Pašića. 

Ova  bi  vlada  imala  na  sebe  primiti  obvezu  za  integralno 
primjenjivanje  ustava  u državi  i za  donošenje  novih  zakona  na 
osnovi,  koja  je  predviđena  u ustavu.  Ta  primjena  ustava  ima 
biti  izvedena  na  cjelokupnoj  teritoriji  kraljevine  SHS  bez  ikako- 
vih  izuzetaka  onako,  kako  to  ustav  određuje  za  ustavnu  jedin- 
stvenu i nedjeljivu  kraljevinu. 

Osim  toga  obje  stranke  stavljaju  sebi  u zadatak,  da  izvedu 
veliku  i razumnu  štednju  u državi;  da  živo  rade  za  unifika- 
ciju zakonodavstva;  da  se  postaraju  za  respektiranje  građanskih 
i političkih  prava  prema  svakomu  od  strane  svih  predstavnika 
vlasti.  One  će  učiniti,  što  treba,  da  se  ozbiljno  vrši  kontrola  nad 
radom  državnih  službenika. 

Poslovi,  koje  bi  trebalo  obaviti  u Narodnoj  skupštini,  bili 
bi  ovi:  Da  se  sprovede  već  podnešeni  zakon  o štampi,  dalje  za- 
kon o budgetskim  dvanaestinama,  o državnom  tužioštvu,  o us- 
trojstvu sudova,  o sudi  jama,  o invalidima  i za  osnovnu  nastavu. 

Za  idući  jesenski  saziv  skupštinski  spremit  će  se  i po  moguć- 
nosti podnijeti  Narodnoj  skupštini  i ovi  zakonski  prijedlozi:  1.) 
Prijedlog  zakona  o općinama,  koji  je  pored  ostaloga  potreban 
radi  izjednačenja  zakona  o općinama,  različitih  u pojedinim  po- 
krajinama. U Bosni  općine  još  ne  postoje,  te  ih  valja  stvoriti.  2.) 
Izmjene  u zakonu  o činovnicima,  kojim  će  se  izvršiti  redukcija 
činovnika;  povećati  plaća  onim  činovnicima,  koji  ostanu  u službi; 
povećati  broj  godina,  koji  se  sada  iziskuje  za  dobivanje  penzije, 
jer  je  sadašnji  desetgodišnji  rok  za  penziju  i suviše  malen.  3.) 
Projekt  zakona  o izjednačenju  poreza.  4.)  Projekt  zakona  o agrar- 
noj reformi.  5.)  Projekt  zakona  o reguliranju  rijeka  i isušivanju 
močvarnih  terena  i navodnjavanju  polja,  kao  i zakon  o vodnim 
zadrugama.  6.)  Projekt  zakona  o zanatskom  kreditu,  koji  je  već 
pred  Narodnom  skupštinom,  te  je  imao  biti  izglasan  u jesenjem 
sazivanju. 

Osim  tih  projekata  imala  bi  se  buduća  vlada  starati  na  po- 
maganju i napredovanju  brodarstva  i rudarstva.  Kada  se  bude 
izvršio  taj  program,  načinit  će  koalirane  stranke  daljnji  pro- 
gram za  unutrašnji  rad: 

Što  se  tiče  vanjske  politike,  ona  bi  se  imala  nastaviti  u do- 
sadašnjem duhu  prema  velikim  i malim  saveznicima,  koji  su  ne- 
posredno ili  posredno  dali  mogućnost,  da  se  stvori  ova  naša 

država,  za  čije  ćemo  se  održanje  i napredovanje  starati  svi  ne 

doklego^ ie  u ZTa  T PraVe  POtrCbe  njCZine  v°Jničke  moći, 
doklegod  je  u sv.jetu  jaka  vojna  snaga  u državi  jedina  garancija 
za  njezinu  sigurnost  s polja  (izvana).  ' garancija 

U toku  pregovora,  koje  su  delegati  i jedne  i druge  stranke 
zavrsil1  ovim  sporazumom,  stalno  su  podvlačili  jedno  pitanje  kao 

naimenU  SnJetnju’.  da  dode  do  definitivnoga  sporazuma.  Dok  su 
naime  predstavnici  radikalne  stranke  živo  nastojali,  da  i Samo- 
talna  demokratska  stranka  sudjeluje  u našem  radu  u cilju  spo- 

kommrad,ZJa  8U  de,6gati  HSS’  da  bi  sP^azum  o zajednič- 

kom radu  postao  nemoguć,  ako  bi  radikali  ostali  pri  tim  svojim 

težnjama.  Ne  odstupajući  od  svoga  gledišta,  HSS  je  postavila 
Narodnu  radikalnu  stranku  u položaj,  da  ili  sporazum  s Hrvati- 
co inte  dem°krata,  ili  da  ga  uopće  ne  načini. 

bm  ozE  in  ,rZaVei  StT  iZnad  SVih  intereSa’  ~ Pa  ma  koliko 
bili  ozbiljni  razlozi,  koj,  brane  taj  drugi  interes,  - priklonili  su 

se  delagati  Narodne  radikalne  stranke  pod  sticajem  prilika,  koje 

su  jace  od  gledišta  i želja  Radikalne  stranke. 

n.c.OVaiSPOrafUum  nije  reZUltat  pogadanja  i cjenkanja  partija, 

n arn"dn  Ye  f ° ~ duboko^  j ^P^vnog  shvaćanja 

narodnog  . državnog  jedinstva,  te  onog  uzajamnog 

povjerenja,  koje  je  između  ove  dvije  stranke  malo  po  malo  u 

zajedničkim  pregovorima  raslo  i toliko  ojačalo,  da  je  stvorilo 

nrST  Za  n,,h0V  budući  zaJednički  rad  u vladi,  u parlamentu, 
pred  krunom  i u narodu.  Dosta  je  pogrješaka  učinjeno  i dosta  se 
zabluda  prozivjelo,  dok  se  došlo  do  toga  uzajamnog  povjerenja, 
koje  je  osnovni  u^ov  Za  uspjeh  ovoga  našega  sporazuma  i za  ci- 
jeli budući  rad  koalicije  dviju  najvećih  stranaka  u državi. 

Ovaj  akt  o sporazumu  ima  četiri  stranice.  14.  jula  1925  u 
Beogradu.  M.  N.  Trifković,  s.  r„  M.  S.  Gjurišić,  s.  r,  Pavle  Radić, 

s r„  Dr.  Benjamm  Šuperina,  s.  r„  Ljuba  Živković,  s.  r„  Dr.  Nikola 
Nikić,  s.  r. 


PRVI  MINISTRI  HRVATSKE  SELJAČKE  STRANKE. 

( im  je  14.  srpnja  1925.  došlo  do  sporazuma  između  radikala 
i Hrvatske  seljačke  stranke,  odmah  je  Pavle  Radić  osjetio  duž- 
nost, da  o tomu  obavijesti  Ljubu  Davidovića,  kao  predsjednika 
»Bloka  narodnoga  sporazuma  i seljačke  demokracije«.  Zato  je 
Radić  odmah  upravio  Davidoviću  pismo,  kojim  mu  javlja,  da 

se  Hrvatska  seljačka  stranka  sporazumjela  s Radikalnom  stran- 
kom, uslijed  čega  »prekida  sve  svoje  dosadašnje  parlamen- 
tarne veze  s ostalim  strankama  opozicije,  zadržavajući  prema 
njima  i svoje  poštovanje  i svoje  prijateljstvo.« 

Polučeni  je  sporazum  između  radikala  i Hrvatske  seljačke 
stranke  neugodno  iznenadio  Svetozara  Pribićevića  i njegove  sa- 
mostalne demokrate.  Oni  su  doduše  nešto  čuli,  da  se  vode  pre- 
govori, ali  nisu  vjerovali,  da  bi  ovi  pregovori  mogli  dovesti  do 
uspjeha.  Zato  je  Sapiostalna  dem.  stranka  u svojim  dnevnicima 
(u  Beogradu,  Zagrebu  i Ljubljani)  neprestano  prikazivala  nemo- 
gućnost sporazuma  između  Pašića  i Radića.  Kad  je  ipak  do  toga 
sporazuma  došlo,  osjetio  je  Pribićević,  da  će  ga  Hrvatska  seljač- 
ka stranka  istisnuti  iz  vlade.  On  je  počeo  bjesniti,  što  će  mu  se 
desiti  ono  isto,  što  je  doživio  Crnac,  kad  je  odigrao  svoju  ulogu. 
Kako  je  pak  Pribićević  uvijek  bio  borbene  naravi,  odmah  se  po- 
čeo spremati  za  žestoku  opoziciju  protiv  nove  vlade,  koju  će  bez 
njega  sastaviti  Pašić. 

Nova  je  vlada  imenovana  18.  srpnja  1925.  Od  članova  Hr- 
vatske seljačke  stranke  postao  je  Pavle  Radić  ministrom  agrarne 
reforme,  dr.  Nikola  Nikić  ministrom  šuma  i ruda,  dr.  Benjamin 
Šuperina  ministrom  pošta  i brzojava,  a dr.  Ivan  Krajač  ministrom 
trgovine  i industrije.  Sva  druga  ministarstva  zapadoše  radikale, 
te  je  dr.  Momčilo  Ninčić  ponovno  imenovan  ministrom  vanjskih 
posala,  Boža  Maksimović  m.  unutarnjih  posala,  dr.  Milan  Stoja- 
dinović  m.  financija,  Marko  Đuričić  m.  pravde,  Velja  Vukićević 
m.  prosvjete,  Miša  Trifunović  m.  vjere,  Ante  Radojević  m.  sao- 
braćaja, Nikola  Uzunović  m.  građevina,  Krsta  Miletić  m.  poljo- 
privrede, Milan  Simonović  m.  socijalne  politike,  dr.  Slavko  Miletić 
m.  narodnoga  zdravlja,  a dr.  Milan  Srškić  m.  za  izjednačenje  za- 
kona, dok  je  general  Dušan  Trifković  zadržao  ministarstvo  voj- 
ske i mornarice. 

Na  prijedlog  ministarskog  savjeta  abolirao  je  kralj  18.  srp- 
nja 1925.  sudbeni  postupak  protiv  Stjepana  Radića,  koji  je  od- 
mah pušten  na  slobodu  iz  zatvora  sudbenoga  stola  u Zagrebu. 
Istoga  su  dana  iz  internacije  u redarstvenoj  vojarni  (u  Vla- 
škoj ulici  broj  74)  oslobođeni:  dr.  Vlatko  MaČek,  Josip  Predavec, 
ing.  August  Košutić,  dr.  Juraj  Krnjević  i dr.  Stjepan  Košutić. 

Stjepan  Radić  je  18.  srpnja  odaslao  kralju  ovu  brzojavnu 
zahvalnicu:  »Slavenskom  vidovitošću,  državničkom  ocjenom  pri- 
lika i ljudi,  mirom  uzvišenoga  roditelja,  odlučnošću  plemenitoga 

značaja  svoga,  a u savršenom  skladu  sa  sjajnim  slobodarskim  i 
ustavno-parlamentarnim  tradicijama  doma  Karađorđeva,  — po- 
spješili ste  i osigurali  ste  narodni  sporazum  kao  veliko  djelo  na- 
rodnoga izmirenja  na  seljačkom  osnovu  rada  i poštenja,  na  "usta- 
vnom temelju  zakonitosti,  ravnopravnosti  i slobode,  a u težnji  k 
vječnim  idealima  čovječnosti,  pravice  i mira.  Da  Bog  blagoslovi 
i pozivi  Vaše  Veličanstvo  i naš  cijeli  vladalački  dom!  Stjepan 
Radić.« 

Radić  je  Nikoli  Pašiću,  kao  predsjedniku  nove  »vlade  spo- 
razuma«, odaslao  u Beograd  ovaj  brzojav:  »Kroz  svu  gustu  ma- 
glu međusobnoga  nepoznavanja  i nepovjerenja,  te  kroz  još  gušću 
mrežu  laži  i spletaka  Vi  ste  bogodanom  pronicavošću  svoga  uma 
prozreli  svu  veličinu,  ali  i svu  težinu  narodnoga  sporazuma,  pa 
ste  ovo  veliko  djelo  gotovo  nečujno  i nevidljivo  utvrdili  i usavr- 
šili, da  mi  Hrvati  i Srbi  — kao  srčika  sveukupnoga  naroda  našega 
i kao  stožer  nove  zajedničke  države  naše  — ustrajnim  i zajednič- 
kim radom  postepeno  izgradimo  uzor  slavenske  seljačke  države 
u sretnoj  slobodi,  u sveopćoj  prosvjeti  i blagostanju,  te  u prak- 
tičnoj i potpunoj  provedbi  čovječnosti,  pravice  i mira.  Dao  Vam 
Svevišnji  doživjeti  što  zdravije  i obilnije  plodove  iz  ovoga  Va- 
šega velikoga  djela!« 

Napokon  je  Radić  i Ljubi  Živkoviću,  predsjedniku  kluba 
Narodne  radikalne  stranke,  u Beograd  poslao  ovaj  brzojav:  »Če- 
stitam Vama  i klubu  na  dubokom  razumijevanju  zajedničkih  se- 
ljačkih, narodnih  i državnih  potreba  i težnja,  te  na  slozi  i odluč- 
nosti, kojom  ste  prihvatili  narodni  sporazum.  Hvala  Bogu,  naro- 
du i kralju!  Stjepan  Radić.« 

Sutradan  (19.  srpnja)  je  u Hrvatskom  seljačkom  domu  odr- 
žan drugarski  sastanak,  na  koji  je  došlo  mnogo  prvaka  Hrvatske 
seljačke  stranke,  da  se  porazgovori  s Radićem.  Tom  je  prigodom 
Radić  održao  dugi  govor,  koji  je  završio  ovim  riječima:  »Narod 
hoće  u politici  vidjeti  uspjeh.  Hoće  da  vidi,  kako  lete  oni,  koji 
su  ga  davili.  Hoće,  da  je  gospodar  u samoupravi.  Hoće,  da  se  ne 
krade,  a ne  da  mu  se  samo  pripovijeda.  I kada  ja  ne  bih  imao 
sigurnosti  i stalnosti,  da  će  tako  zaista  biti,  ne  bih  mogao  to  uzeti 
na  sebe.  Ja  sam  o sporazumu  mislio  mnogo,  pa  da  sam  o njemu 
mislio  sam  u vezi  s našim  životom,  ne  bih  ga  pravo  shvatio. 
Ja  sam  međutim  čitao  i vidio,  da  i veliki  i mali  narodi  imaju  svu- 
da iste  teškoće,  pa  da  bez  sporazuma  ne  mogu  izaći  iz  svojega 
prokletstva..  Mi  smo  svirali  republikanske  note.  Zadržali  smo 

glavne  akorde,  a to  je  suverenitet  naroda  i parlamentarna  vlada. 
Zadržali  smo  temelj  federalizma,  dubok  i širok  u potpunoj  samo- 
upravi i u,  općinama  i u županiji.  Program  našega  rada  imao  je 
četiri  stepena:  1.  seljačko  pravo,  2.  narodna  samouprava,  3.  par- 
lamentarna vlada  i 4.  narodni  suverenitet.  Danas  to  imamo,  pa 
ćemo  u tome  do  kraja  doći  s narodom  srpskim.  Živio  sporazum!« 

Na  tom  je  sastanku  Pavle  Radić  pročitao1  zapisnik  o polu- 
čenom sporazumu  između  radikala  i Hrvatske  seljačke  stranke. 
Na  sastanku  je  Radić  izjavio,  da  će  sutradan  poći  na  Bled,  kamo 
je  kralj  Aleksandar  otišao  na  ljetovanje.  I zaista  je  Radić  bio  20. 
srpnja  1925.  primljen  u audijenciju  kod  kralja  Aleksandra,  koji 
ga  je  tada  prvi  put  vidio.  Tom  je  prigodom  Radić  pozvao  kralja, 
neka  zajedno  sa  kraljicom  dođe  u Zagreb  15.  kolovoza,  kada  će 
se  držati  Treći  hrvatski  svesokolski  slet.  Time  je  Radić  u neprili- 
ku stavio  starješinstvo  Hrvatskoga  sokolskoga  saveza.  Upravni 
je  naime  odbor  već  prije  toga  odlučio,  da  ne  će  na  svoju  pro- 
slavu pozvati  niti  kralja  niti  beogradsku  vladu,  jer  su  uvijek  bili 
neprijatelji  hrvatskoga  sokolstva.  Sada  je  učinjen  pritisak  na 
upravni  odbor,  koji  je  većinom  glasova  bio  prisiljen  mijenjati 
svoju  odluku,  da  ne  desavouira  Stjepana  Radića. 

Čim  se  Stjepan  Radić  vratio  iz  Bleda  u Zagreb,  odmah  je 
otputovao  u Beograd,  kamo  je  stigao  već  20.  srpnja  1925.  Radi- 
kali  su  ga  na  kolodvoru  sjajno  dočekali,  a on  im  se  odužio  time, 
što  se  najprije  odvezao  na  brdo  Avalu,  gdje  je  posjetio  »grob 
neznanog  junaka«.  Na  banketu,  što  ga  je  u počast  Stjepana  Ra- 
dića priredila  Radikalna  stranka,  izjavio  je  Radić  i ovo:  »To  je 
prvi  put,  da  sam  naišao  na  partnere,  koji  — ne  samo  da  su  do- 
rasli, nego  su  i iskusniji  u mnogim  stvarima.  Otkako  politički 
radim,  prvi  put  sam  sada  došao  u Beograd.  I našao  sam  ljude, 
s kojima  mogu  raditi,  jer  me  shvaćaju  i jer  znadu,  kako  se  radi. 
Pašić  je  držao,  da  treba  braniti  državu.  On  je  možda  mislio,  da 
je  Radić  luda,  ali  je  zato  ipak  bio  za  sporazum.  Kada  sam  se 
uvjerio,  da  stvar  stoji  tako,  ja  sam  učinio  poznate  izjave.  Shva- 
tili smo,  da  nije  sve  napisano  u sporazumu,  pa  da  je  i sporazum 
širi  od  onoga,  što  je  napisano.  Mi  smo  učinili  jedan  državnički, 
politički  i partijski  akt.  Mi  treba  da  stvorimo  ono,  za  što  može- 
mo preuzeti  punu  odgovornost.  Vas  ima  140.  To  je  dobro.  Mi 
idemo  s Vama.  Dobili  smo  po  broju  malo  ministarskih  portfelja, 
ali  to  su  moji  odlični  drugovi«. 

Dok  se  Radić  oduševljavao  za  polučeni  sporazum,  hr- 
vatska je  inteligencija  bila  očajna  radi  takove  kapitulacij  e. 
Hrvatski  su  rodoljubi  osjećali,  da  je  Pašić  pobijedio  Radića,  pa 
da  je  to  istodobno  pobjeda  Srba  nad  Hrvatima.  Zato 
su  pravi  Hrvati  proklinjali  takav  sporazum,  pa  im  je  i sama  riječ 
»sporazum«  zvučila  kao  neka  rugalica.  Stjepan  Radić  je  takvim 
»sporazumom«  izgubio  znatan  dio  one  — upravo  bajoslovne 
— popularnosti,  koju  je  dotle  uživao  u hrvatskom  narodu. 

U Zagreb  su  na  Hrvatski  svesokolski  slet  kao  zastupnici 
beogradske  vlade  došli  ministri  dr.  Momčilo  Ninčić,  Boža  Mak- 
simović,  dr.  Nikola  Nikić,  Pavle  Radić,  dr.  Benjamin  Šuperina  i 
dr.  Ivan  Krajač.  Poslije  podne  15.  kolovoza  stigoše  u Zagreb  iz 
Bleda  kralj  Aleksandar  i kraljica  Mariola,  da  prisustvuju  velikoj 
javnoj  vježbi,  koja  će  se  održati  na  nogometnom  igralištu  gra- 
đanskoga kluba  na  Martinovki.  Dok  su  se  kralj  i kraljica  iz  ko- 
lodvora vozili  na  igralište,  valjahu  se  gusti  crni  oblaci  sa  Sljeme- 
na prema  Zagrebu.  I tek  je  započela  javna  sokolska  vježba,  kad 
li  se  prolomio  oblak  nad  igralištem.  Kiša  je  lijevala  u tolikoj  mje- 
ri, da  je  za  nekoliko  časa  cijelo  igralište  bilo  poplavljeno.  Uz  to 
su  gotovo  neprekidno  udarali  gromovi,  od  kojih  je  nastradalo 
nekoliko  ljudi,  na  igralištu  i u neposrednoj  okolici  njegovoj.  Ja- 
vna se  vježba  morala  dakako  prekinuti  i posve  obustaviti,  a kralj 
je  — blijed  u licu  — potišten  gledao  tu  strahotu.  Zagrepčani  su 
tada  opazili  i osjetili  svu  nemoć  kraljevskoga  veličanstva  prema 
prirodnoj  sili,  a mnogi  su  držali,  da  se  u toj  strahovitoj  oluji,  — 
kakve  još  nitko  od  prisutnih  nije  doživio,  — očituje  gnjev  Boga 
svemogućega. 

IZJAVE  STJEPANA  RADIĆA. 

Beogradska  »Politika«  je  17.  srpnja  1925.  donijela  poruke, 
što  ih  je  iz  zatvora  učinio  Stjepan  Radić  mjerodavnim  faktorima  u 
Beograd.  Ove  su  poruke  štampale  i sve  druge  dnevne  novine  u Hrvat- 
skoj i Srbiji.  Prošla  su  3 tjedna,  a da  nije  nigdje  opozvano  niti  jedno 
slovo.  Nato  je  »Hrvatsko  Pravo«  6.  kolovoza  1925.  donijelo  važnije 
ali  točne  izvatke  iz  tih  poruka  pod  naslovom  »Politika  Stjepana 
Radića« : 

U fazi  prethodnih  pregovora  izmedju  g.  Stjepana  Radića  i 
njegove  stranke  sa  g.  Nikolom  Pašićem,  šefom  Radikalne  stranke, 
postoje  tri  perioda.  U prvom  periodu  su  izjave  g.  Stjepana  Radića, 

koje  je  on  diktirao  u zatvoru  jednom  svom  prijatelju,  (To  je  bio 
dr.  Nikola  Nikić).  Taj  je  prijatelj  imao  dužnost  da  se,  poslije  izjave 
g.  Pavla  Radića,  tačno  obavijesti  lično  od  g.  Stjepana  Radića,  pa 
da  njegove  izjave  savjesno  prenese  mjerodavnim  faktorima  u Beo- 
gradu. Prijatelj  je  svoju  dužnost  izvršio.  I taj  niz  tih  historijskih 
izjava  g.  Stjepana  Radića  mi  danas  saopćujemo. 

Prva  izjava. 

Ta  čudna  izjava  g.  Stjepana  Radića,  koja  je  po  Toni  Schlegtu 
dostavljena  bila  u Beograd,  izdiktirana  je  22.  travnja  o.  g.,  a u 
Beogradu  je  bila  predana  mjerodavnim  faktorima  24.  travnja  1925, 
Ona  glasi : 

1.  »Naša  nova  orijentacija  nije  nikakva  taktika,  već  politika, 
koju  nam  diktira  razum  i srce.  Vi  me  poznajete,  i znate  — kad  sam 
govorio  ne,  — drukčije  nisam  mogao  raditi.  Sad  sam  rekao  da,  i 
ja  ću  tu  politiku  sprovesti  iskreno  do  kraja. 

Mi  nismo  postali  monarhiste  od  straha  ili  da  se  izvučemo  iz 
zatvora,  već  jer  smo  stupili,  kao.  stranka,  u konstruktivni  period 
našega  stvaranja.  To  je  glavno.  Mi  bismo  dakle  u tom  periodu  prešli 
na  monarhističko  gledište  i onda,  da  nemamo  tako  točnih  obavje- 
štenja o ličnosti  našega  kralja. 

2.  »Do  sporazuma  će  doći  i mora  doći.  Psihološki  je  momenat 
zgodan,  a psihološka  dinamika  upravo  tjera  na  aranžman  između 
nas  i radikala.  Ne  treba  da  bude  odmah  naša  koalicijona  vlada; 
neka  bude  za  prijelaz  homogena  radikalska  vlada,  i to  baš  s g.  Pa- 
šićem  na  čelu.  Nova  naša  orijentacija,  od  koje  mi  nikako  ne  odu- 
stajemo, ima  političkog  smisla,  ako  s njome  privedemo  hrvatske 
široke  slojeve  kralju,  državi  i sporazumu  sa  Srbima. 

Hrvatske  stranke  često  su  se  cijepale  zbog  Srba.  Eno  pravaši 
imali  su  tri  raskola  zbog  toga,  što  su  jedni  htjeli  da  rade  ša  Srbima, 
a drugi  ne. 

3.  »Mi  u buduće  ne  ćemo  učiniti  ništa,  što  bi  otežalo  sporazum 
Srba  i Hrvata.  Srbi  i Hrvati  se  toliko  kompletiraju,  da  moraju  i ići 
zajedno.  Ako  su  Srbi  bolji  vojskovodje  i bolji  diplomate,  mi  opet 
znademo  bolje  graditi  ceste  i uređivati  škole.  Srbi  su,  recimo,  borci 
a mi  mirotvorci.  Važno  je  i jedno  i drugo.  Samo  treba  već.  jednom 
početi  raditi.  A mi  to  hoćemo  i ne  ćemo  da  sa  svoje  strane  postav- 
ljamo i najmanje  teškoće  zajedničkom  radu  s Radikalnom  strankom. 
Zato  mi  sada  i ne  tražimo  revizije  ustava,  već  prihvaćamo  gledište 

gosp.  Pašića,  neka  se  ustav  oproba  na  godinu,  dvije,  tri  i više,  pa 
neka  se  onda  mijenja  prema  narodnoj  potrebi,  ako  se  pokaže,  da 
je  to  potrebno. 

Mi  ne  postavljamo  nikakovih  državopravnih  zahtjeva  i ne  ka- 
nimo ih  postavljati. 

4.  »Za  Hrvate  i Hrvatsku  napisao  je  Štefanović,  da  je  Hrvat- 
ska komprimirana  Rusija.  To  je  istina.  Zato  mi  Hrvati  trebamo 
ideju  i idemo  za  njom.  Tako  je  bilo  s republikom,  a tako  je  i sada 
s monarhijom  i sa  sporazumom.  S republikom  smo  poništavali  habs- 
burgovštinu  i anarhičnost,  a sa  sporazumom  dižemo  monarhiju  i 
Karađorđe  viće. « 

5.  »Sporazum  znači,  da  Srbi  i Hrvati  dobiju  svoju  državu,  gdje 
će  se  osjećati  i Hrvati,  kako  se  već  osjećaju  i Srbi  u svojoj  kući. 
Toga  mnogi  naši  ne  razumiju,  a to  je  ono,  što  ne  razumiju  pravo 
ni  »Zajedničari«.  I zato  oni  nisu  pravo  shvatili,  da  nije  važna  drža- 
vopravna  autonomija,  već  je  važna  samouprava,  i da  se  ona  udesi 
prema  potrebama  seljaka,  kako  se  ukažu  u praktičnom  životu«. 

6.  »Sa  Zajedničarima  je  ovako  oni  su  kao  statisti,  — kamo 
ih  metneš,  tamo  hoće  da  stoje.  A politika  nije  stajanje,  već  gibanje. 
Kad  sam  ih  trebao  da  budu  republikanci,  ne  zbog  republike,  već 
zbog*  jedinstvenog  hrvatskog  fronta,  da  prisilimo  radikale,  da  s na- 
ma pregovaraju,  oni  najprije  nisu  htjeli,  a kad  su  prešli  u republi- 
kance, sad  hoće  tako  da  stoje  kao  republikanci. 

Ja  sam  već  onda  govorio,  da  ćemo  svi  u monarhiste;  ali  oni 
se  sadš,  stide  — što  li  — i htjeli  bi  ostati  republikanci.  No  sada  već 
shvaćaju,  da  to  ne  može  biti. 

S Korošcem  je  teško.  On  ništa  ne  razumije  — već  sve  hoće 
da  smjesti  pod  svoju  kutu,  pod  svoj  talar.  Njegovu  ćemo  stranku 
malo  po  malo  pojesti.  Davidović  nije  baš  jak  političar,  ali  je  pošten 
čovjek,  i to  mnogo  vrijedi.  Ljuba  Jovanović  je  pošten  i pametan; 
to  vrijedi  više.  A g.  Pašić  je  pošten  i pametan  političar,  a to  vrijedi 
najviše.« 

7.  A onda  mi  je  Radić  rekao:  »Pa  jest,  razumijem,  da  se  intri- 
gira. Ali  eto  ja  sam  diktirao  izjavu  Pavlovu  od  27.  ožujka  i rezo- 
luciju HSS  od  26.  travnja.  Ja  sam  diktirao  i jedno  i drugo  Nikiću. 
I čim  budem  slobodan,  — a bit  ću  slobodan,  jer  sam  uvjeren,  da 
nema  suda,  koji  bi  me  mogao  osuditi,  — čim  budem  slobodan,  — 
ja  ću  doći  pred  kralja  i pred  njim  ponoviti  sve,  što  je  govorio 
Pavle.  Onda  ću  razbiti  svaku  sumnju  u moju  iskrenost.« 

8.  Gledajte  samo  ovo:  jučer  su  bili  ovdje  gradski  izbori.  Ve- 
liki desinteresement  kod  birača,  mnogo  apstinencije.  Glasalo  je 
samo  50  posto,  dok  inače  uvijek  kod  nas  glasa  75 — 80%,  pa  i 90 
posto  birača.  I sad  bi  čovjek  mislio,  Radić  je  promijenio  politiku, 
Hrvati  su  tobože  republikanci  i on  će  mnogo  izgubiti.  Apstinencija 
je  išla  podjednako  na  štetu  svih  stranaka.  Mi  smo,  prema  izbori- 
ma za  Narodnu  skupštinu  u veljači,  — izgubili  40  posto,  t.  j.  u ve- 
ljači glasovalo  je  za  nas  16.097  birača,  a sada  9.590.  No  SDS  izgu- 
bila je  42  posto,  dakle  još  više  od  nas,  ona  je  pala  od  2407  na  1395 
birača.  Narasli  su  radikali  srazmjerno  dosta  znatno,  od  cirka  300 
na  622,  — to  su  oni,  koji  su  otpali  od  SDS,  — zatim  frankovci,  re- 
publikansko krilo,  koje  ne  će  da  radi  s radikalima,  od  912  na  1220, 
a što  je  najgore:  komunisti  od  962  na  1250.  To  znači,  da  oni,  koji 
otpadaju  od  bloka  zbog  nove  monarhističke  politike  HSS,  prelaze 
u frankovce,  republikance  i u komuniste,  dakle  u krajnje  struje. 

9.  S Pribićevićem  mi  Hrvati  — zbog  svoga  obraza,  svoje  časti 
i svoga  ponosa  — ne  možemo  sarađivati  ni  u kojoj  formi. 

10.  O odnosu  prema  Zajedničarima  rekao  mi  je  ovo:  »Zajed- 
ničari pokazuju  znakove  pravaške  recidive.  Ne  svi,  ali  neki.  Ja  vam 
to  kažem  za  vas,  za  vašu  informaciju.  Oni  dolaze  i poručuju  mi,  da 
će  nas  radikali  prevariti,  jer  idu  samo  za  tim,  da  nas  ponize,  pa’da  će 
konačno  ipak  sve  ostati  pri  starom,  t.  j.  radikali  s Pribićevićem  u 
vladi,  a mi  u opoziciji.  No  ja  im  odgovaram,  neka  se  ne  brinu  za  to. 

Kako  će  nas  radikali  prevariti,  kad  mi  ništa  ne  tražimo  od 
njih,  već  samo  saradnju  s njima?  Ako  nas  prevare,  prevarit  će  sebe, 
a ako  ostanu  s Pribićevićem,  bit  će  im  gore,  nego  nama.  I Seton 
Watson  htio  je  govoriti  sa  mnom,  da  me  upozori,  da  će  nas  radikali 
izigrati;  no  ja  sam  mu  poručio  po  Pavlu,  da  ne  trebam  i ne  primam 
nikakovih  savjeta  ni  upozorenja  od  stranaca,  pa  da  ćemo  ići  s radi- 
kalima, i da  nas  oni  ne  mogu  prevariti.« 

Druga  izjava  Stjepana  Radića: 

Zagreb,  16.  svibnja  1925. 

Radić  mi  reče:  »Ja  ću  pisati  Njegovom  Veličanstvu  kralju, 
našem  kralju«  . . . 

. . . Dalje  smo  u razgovoru  došli  i opet  na  onu  temu  o SDS. 
On  ne  pravi  pitanja  od  toga,  ako  pojedini  samostalni  demokrate 
uđu  u Radikalsku  stranku,  ali  o Pribićeviću  i nekim  drugima  ne  će 
ni  da  čuje:  »Molim  Vas,  to  kod  nas  nisu  lična  pitanja.  Imali  smo 
Štrosmajerovce,  Starčevićance,  Frankovce,  sada  imamo  Pašićevce, 

Davidovićevce,  Pribićevićevce,  Radićevce  itd.  To  znači,  da  se  kod 
nas  na  lica  pojedinih  političara  vežu  čitave  stranke  i čitavi  sistemi. 
A to  znači  dalje,  da  je  kompromis  i saradnja  s onim,  što  smo  okrstili 
batinavštinom.  Nije  dakle  teškoća  u ličnom  momentu,  već  u tom, 
što  mi  u savezu  s batinavštinom  ne  možemo  popularizirati  našu 
novu  politiku. 

Jer  sistem  batinaštva  upropastio  je  monarhističku  ideju  u na- 
šim krajevima;  pa  kako  ćete  ju  sada  podizati  u saradnji  s tim  istim 
batinaštvom ! 

Mi  ne  možemo  sarađivati  s Pribićevićem  zbog  naše  nove  po- 
litike, koju  smo  onoga  časa  upropastili,  kad  se  koaliramo  s njime. 
Što  tu  koristi  govoriti:  i Pribićević  ima  dobrih  strana.  Imaju  takvih 
strana  i Davidović  i Spaho,  dapače  i Korošec,  pa  ipak  radikali  ne  će 
da  sarađuju  s njima.  A ima  takvih  strana  i Žerjav  i Lukinić  — 
nema  valjda  uopće  čovjeka,  koji  ne  bi  imao  dobrih  strana.  No  Lu- 
kinić je  bedak,  i zato  je  valjda  bolji  od  Pribićevića.  Ali  Žerjav  je 
zao  iz  pakosti;  on  je  pametniji  od  Pribićevića  i sposobniji,  naročito 
sposobniji  u korupciji.  On  je  najgori,  a nas  Hrvate  još  ekstra  mrzi, 
jer  je  Slovenac,  pa  hoće  da  nas  zajaši.  Znate:  mali  ptić  — veliki 
krič^  Pa  zašto  da  mi  radimo  s tim  ljudima,  recite  mi?  Tko  ima  od 
toga  koristi?  Kralj  ima  samo  štete,  jer  smo  onda  mi  spriječeni,  đ a 
ga  u našim  masama  tako  populariziramo,  kako  on  to  po  svom  pa- 
triotizmu, po  svojoj  čestitosti  i po  svojim  velikim  državničkim  spo- 
sobnostima zaslužuje.  Jer  naš  je  kralj  veliki  patriota  i pravi  držav- 
nik. Mi  to  sada  znamo,  točno  smo  obaviješteni.  Dakle  kralj  od  toga 
nema  koristi  ni  državna  cjelina. 

»Trumbić  je  dobar  i on  uviđa,  da  je  narodna  politika  dobra. 
Samo  je  sada  nešto  bolestan  i nervozan.  Ali  s onim  drugima  (Zajed- 
ničarima) je  teško.  Uvijek  hoće,  da  postavimo  neke  uslove  za  kola- 
boraciju s radikalima,  a to  je  glupost.  Ako  hoćemo  sarađivati,  ne 
možemo  doći  s uslovima,  jer  ćemo  se  odmah  početi  svađati.  Ja  im 
govorim,  da  je  riječ  o saradnji  kroz  godinu,  dvije,  najviše  tri,  pa 
ako  se  pokaže,  da  treba  da  izgradimo  ili  proširimo  samouprave, 
učinit  ćemo  to  sporazumno  s radikalima.  Možda  čak  ne  ćemo  ni 
htjeli  samouprave,  možda  ćemo  postati  krajnji  centraliste,  — što 
znamo ! 

Kežman  je  sada  na  putu  za  Južnu  Ameriku.  On  tamo  među 
našim  iseljenicima  vrši  ulogu,  koju  mi  ovdje  vršimo  među  našim 
pristašama:  prevodi  ih  iz  republikanstva  na  monarhizam  i na  koope- 
raciju sa  Srbima«. 

U ovoj  se  državi  ne  može  vladati  ni  protiv  većine  Srba  ni  pro- 
tiv većine  Hrvata;  — ne  može,  pa  eto,  jer  su  oni  jezgra  ove  države. 
Zato  sam  iskoristio  priliku  pod  Davidovićem  za  izbornu  agitaciju. 
I znao  sam:  Davidović  će  pasti  i doći  PP  s izborima,  a nas  će  onda 
pozatvarati,  pa  smo  morali  prije  toga  svršiti  izbornu  agitaciju.  A 
znate  izbori  su  rat,  a u ratu  kao  u ratu  — govorio  sam,  razumije 
se,  demagoški. 

Ali  nisam  govorio  onako,  kako  se  to  javljalo.  Pogotovo  nisam 
tako  govorio  o kralju.  To  je  laž,  (uzrujano),  to  je  bila  infamna  laž. 
Još  je  bila  infamnija  laž  ono,  što  su  mi  metnuli  u usta  o Pompa- 
durki.  Ja  nikada  nisam  rekao  ništa  ni  nalik  tome.  To  su  izmislili 
Pribićevićevci  dva  dana  poslije  skupštine  u Pivovari«. 

Kad  se  Radić  opet  primirio,  nastavio  je  ovako:  »Sva  je  akcija 
Pribićevićeva  išla  za  tim,  da  između  kralja  i nas  Hrvata  hapravi 
ponor.  I jaz  je  već  bio,  jer  smo  bili  republikanci.  Pad  kad  su  nas 
još  stalno  denuncirali  i klevetali  — mi  smo  Hrvati  inadžije  kao  i 
SrbL — znate,  kako  je.  No  ja  sam  već  za  Davidovićeve  vlade  govo- 
rio svima  našima  i zajedničarima:  ići  ćemo  u monarhiste,  svi  ćemo 
priseći  kralju,  kad  prođu  izbori«. 

»Tri  su  razloga,  zašto  smo  ušli  u republikansku  agitaciju.  Je- 
dan je  razlog  već  poznat,  drugi  ću  Vam  sada  reći,  a treći  ću  Vam 
kasnije  jedamput,  kad  budemo  još  intimniji.  Samo  Vam  sada  mogu 
reći,  da  nijedan  od  tih  razloga  nije  bio  uperen  protiv  našega  kralja 
i dinastije  Karađorđevića.  Prvi  je  — već  poznati  — - razlog  bio,  što 
se  samo  s republikanizmom  mogla  u ovim  krajevima  dotući  habs- 
burgovština  i spriječiti  širenje  komunizma.  Vi  znate,  kako  je  onda 
ovdje  bilo.  U masama  je  vladao  moral  poraženih.  Na  jednoj  strani 
>.  habsburgovština,  na  drugoj  boljševizam.  Tu  je  trebalo  brze  pomoći 
i jak  »šlager«.  Uhvatili  smo  se  — zbog  Wilsona,  Amerike,  Nje- 
mačke, Austrije  i Madžarske  - — republikanizma.  Da  to  nije  upalilo, 
morao  bih  bio  izmisliti  nešto  drugo. 

Sad  u ostalom  svejedno  i s uspjehom  možemo  biti  zadovoljni. 
Habsburgovštinu  smo  dotukli,  a zatukli  smo  i boljševizam. 

Drugi  je  razlog,  koji  nije  poznat  i koji  Vam  sad  kažem,  opas- 
nost od  klerikalizma.  To  je  velika  opasnost.  Eto,  Korošec  je  tu.  I 
on  je  patriota  i nacijonalista  slovenaČki,  ali  glava  — glava  mu  je 
u Rimu.  Znate,  po  mom  mišljenju  je  klerikalizam  tolika  opasnost,  da 
se  naš  hrvatski  narod  ne  će  nikada  pravo  sliti  sa  srpskim,  dok  se 
Hrvati  ne  oslobode  Rima,  i to  posvema.  Ne  mogu  Hrvati  prijeći  u 
pravoslavlje.  To  nije  potrebno,  jer  bi  tu  odmah  izbile  velike  i jake 

kontraakcije.  Ali  ja  sam  uvijek  o tom  razmišljavao,  da  bi  trebalo 
stvoriti  hrvatsku  crkvu,  nezavisnu  od  Rima,  nacijonalnu,  koja  bi 
se  lako  — tokom  vremena  — spojila  sa  Srpskom  pravo- 
slavnom. Zato  naravno  treba  mnogo  rada;  jer  nije  dosta  dobiti 
za  to  inteligenciju,  već  to  moraju  prihvatiti  mase.  A to  je  jako 
osjetljivo  — seljaci  i vjera;  tu  treba  mnogo  takta  i mnogo  obazri- 
vosti,  ako  ne  ćete  da  napravite  džumbus.  Možda  će  vremenom  biti 
moguće  upotrijebiti  za  to  starokatoličku  hrvatsku  crkvu.  — To  ja 
sada  samo  mislim;  još  ne  znam,  da  li  je  tako,  ali  možda.  No  svakako 
to  može  sprovesti  samo  tako  široka  i jaka  organizacija,  kao  što  je 
na  pr.  ova  naša  HSS.  Sve  to  treba  dobro  promisliti,  a onda  upotri- 
jebiti za  to  zgodan  momenat.  Taj  sada  nije.  Ima  još  vremena  za  to, 
dok  se  smirimo  i dok  srpsko-hrvatska  saradnja  sredi  državu.  Po- 
slije oslobođenja  porastao  je,  kako  znate,  klerikalizam  i među  Hrva- 
tima. To  je  dakle  bio  drugi  razlog,  zbog  kojega  smo  banuli  u narod 
sa  »šlagerom«  republike,  jer  je  to  bilo  nešto  novo,  nepoznato,  a iz- 
gledalo je  nešto  veliko.  Drugog  šlagera  nismo  uostalom  ni  imali  u 
ono  vrijeme.  I tako  smo  uspjeli,  da  u Hrvatskoj  utučemo  i klerika- 
lizam. A treći  razlog  kazat  ću  Vam  kasnije.  Sad  mogu  da  Vam  ka- 
žem samo  to,  da  je  isto  tako  psihološke  naravi«. 

»Znate,  ja  mislim,  da  nema  potpunog  narodnog  ujedinjenja 
bez  vjerskog. 

Zato  si  je  svaki  veliki  narod  stvorio  svoju  crkvu.  Kod  pravo- 
slavlja je  bilo  lako.  Tu  nije  bilo  onoga,  što  ima  katolicizam.  Pravo- 
slavlje se  je  lako  decentraliziralo,  separiralo  i nacionaliziralo.  Ali 
kod  katolicizma  je  to  teško.  Tu  je  Rim,  papa,  ogromna  kultura  i 
golema’ tradicija.  Tu  je  borba  teška,  gotovo  bezizgledna. 

Zato  mi,  koji  hoćemo  da  izgradimo  ili  barem  stvorimo  pred- 
uvjete za  potpuno  duhovno  hrvatsko-srpsko  jedinstvo,  moramo  stvo- 
riti jednu  svoju  vjeru. 

Naravno,  to  nije  sada  aktuelno;  proći  će  tu  generacije.  No 
naša  bi  generacija  morala  ispuniti  bar  jedan  preduvjet,  a to  je  da 
se  Hrvati  oslobode  Rima.  To  će  biti  za  par  godina,  ako  mi,  Hrvati 
i Srbi  budemo  složni,  te  ako  sredimo  državu,  pa  dobijemo  vremena 
i mogućnosti,  da  dobro  pripravimo  široke  slojeve,  pa  makar  i za 
hrvatsku  starokatoličku  crkvu«. 

»Ne  mogu  nas  radikali  odbiti,  to  bi  bilo  nerazumno  od  njih. 
Već  sam  Vam  par  puta  rekao:  ne  stavljamo  nikakovih  državoprav- 
nih  uvjeta  i prihvaćamo  tezu  g.  Pašića  bez  uslova. 

Neka  se  ustav  sprovede,  pa  da  vidimo  godinu,  dvije,  tri.  Što 
se  pokaže  nezgodno,  mijenjat  ćemo  sporazumno.  A u naredne  iz- 
bore idemo  zajedno,  radi&ali  i mi,  kao  nova  srpsko-hrvatska  koali- 
cija! Ta  molim  Vas-:  mi  smo  onda  u najsrećnijem  položaju.  Mi  u 
koaliciji  radikala  i seljačke  stranke  dobivamo  parlamentarnu  i na- 
rodnu snagu,  koja  može  da  riješi  sve  probleme.  Pa  da  vidimo  onda, 
da  li  će  se  usuditi  da  dolazi  u našu  zemlju  g.  Watson,  poslan  od  en- 
gleske vlade,  da  vodi  formalne  istrage  po  Macedoniji,  Vojvodini  i 
Hrvatskoj!  Jest,  možda  mnogo  toga  u našoj  državi  ne  valja.  Mnogo 
toga  treba  popraviti  i europejizirati,  ali  to  ćemo  urediti  mi,  — mi 
Srbi  i Hrvati  zajedno,  — a nema  da  se  miješaju  stranci  u to.  Skan- 
dal je  naprosto,  da  nam  dolaze  Englezi,  Francuzi  ili  Talijani,  pa  da 
ispituju  raspoloženje  u našem  narodu,  kao  suci  u našim  pitanjima. 
I škandal  je,  da  moramo  trpjeti,  da  ih  Nijemci  i Madžari  dočekuju 
kao  neke  osloboditelje.  To  mora  prestati;  a može  prestati  samo  onda, 
ako  se  sredimo  složno  sarađujući«. 

»I  čvrsto  vjerujem,  da  ćemo  u međusobnom  povjerenju  i za- 
jedničkim silama  izgraditi  ovu  našu  državu  — kako  to  zaslužuje  i 
naš  kralj  i naš  narod:  srpski  i hrvatski  — da  ne  bude  samo  lijepa 
i prostrana,  već  i jaka,  zdrava  i kulturna.  Pa  zamislite:  uz  našega 
kralja,  kako  ga  sada  poznajemo,  i uz  saradnju  radikala  i nas  — 
mi  možemo  da  sagradimo  Alhambru  od  države.« 

IZVJEŠTAJ  HRVATSKE  OPOZICIJE  O POLITIČKOM 
PREOKRETU  HRSS. 

1.  Sjednice  Narodne  skupštine  odgođene  su  na  neizvjesno 
vrijeme,  po  svoj  prilici  do  polovice  mjeseca  listopada  o.  g.  Prvo 
zasjedanje  Narodne  skupštine,  izabrane  na  izborima  8.  veljače  o.  g., 
tim  se  može  smatrati,  da  je  završeno.  U povodu  toga  mi  potpisani 
narodni  zastupnici  obraćamo  se  hrvatskomu  narodu,  da  mu  pod- 
nesemo izvještaj  o dogođajima  i o radu  našem  u tom  prvom  zasje- 
danju Narodne  skupštine.  Napose  pak  držimo  svojom  dužnošću, 
da  otvoreno  i javno  pred  licem  cijeloga  naroda  izvijestimo  o neoče- 
kivanom, sudbonosnom  i kobnom  dogođaju,  što  se  u to  vrijeme 
zbio,  to  jest  o potpunom  političkom  preokretu,  koji 
je  izvršilo  vodstvo  Hrvatske  seljačke  stranke,  kad  je  — bež  pita- 
nja, a protiv  jasno  izražene  volje  naroda  hrvatskoga  — bezuvjetno 
prihvatilo  Vidovdanski  ustav  i cjelokupno  stanje,  koje  je  njim  do 
sada  stvoreno  i koje  se  po  njemu  ima  potpuno  i do  kraja  izgraditi. 

Vodstvo  Hrvatske  seljačke  stranke  učinilo  je  to  i bez  pitanja  i bez 
znanja  hrvatskih  narodnih  zastupnika,  koji  su  narodu  odgovorni. 
Kako  mi  ne  ćemo  i ne  možemo  da  nosimo  odgovornost  za  taj  čin,  na 
koji  nije  nitko  bio  od  naroda  ovlašten,  mi  potpisani  narodni  zastup- 
nici želimo,  da  objasnimo  naše  držanje  i postupanje  prema  činima, 
o kojima  će  narod  imati  da  na  izborima  izreče  svoj  konačni  sud. 
Kad  govorimo  o vodstvu  HSS,  mislimo  u prvom  redu  na  Stj.  Radića. 
On  je  iz  zatvora  slao  naloge  i upute,  koje  je  u Beogradu  izvršivao 
njegov  sinovac,  današnji  ministar  Pavle  Radić,  uz  potporu  nekojih 
pomagača. 

2.  Sudbonosni  čin,  što  ga  je  izvršilo  vodstvo  seljačke  stranke 
govorom  i izjavom  Pavla  Radića  u Narodnoj  skupštini  od  27.  ožujka 
o.  g.,  znači  napuštanje  svih  zahtjeva,  koje  je  hrvatski  narod  po- 
stavio, kao  izraz  svojega  narodnog  suvereniteta  i političke  indivi- 
dualnosti, kao  izraz  svoje  volje  za  slobodan  narodni,  politički,  go- 
spodarski i prosvjetni  život  i razvoj. 

Od  prevrata  g.  1918.  pa  do  tog  čina  hrvatski  je  narod  tražio 
svoja  prava  i vodio  borbu  protiv  stanja,  koje  je  stvoreno  najprije 
bez  njegova  pitanja  i znanja,  a onda  bez  njegova  sudjelovanja  i 
privol jenja.  U toj  je  borbi  trpio  teške  muke  i nečuvene  progone; 
žrtvovao  živote,  opstanak  pojedinaca  i obitelji ; podnosio  na  polju 
gospodarstva  i prosvjete  velike  štete  i gubitke.  Ali  na  drugoj  strani 
okupljao  je  svoju  snagu  i ujedinjavao  se  u žilavom  radu  za  pravo  i 
slobodu  kao  nikada  prije.  Vodio  ga  je  uzvišeni  cilj,  đa  u svojoj 
zemlji  bude  gospodar,  koji  hoće  brata  za  brata,  ali  ga  ne  će  za 
gospodara. 

U prvi  red  narodne  borbe  stupio  je  probuđeni  i osviješteni 
hrvatski  seljak.  On  je  proveo  svoju  narodnu  političku  organizaciju, 
kakove  do  onda  nikada  nije  imao.  On  je  snagom  svoje  svijesti  i 
svojega  broja  — sredstvom  općega  prava  glasa  — postao  politički 
predstavnik  hrvatskog  naroda,  zadobivši  već  na  prvim  izborima  za 
Ustavotvornu  Skupštinu  većinu  hrvatskih  mandata.  Tu  je  pobjedu 
hrvatskih  seljaka  sa  zadovoljstvom  i zanosom  pozdravilo  i hrvatsko 
narodno  građanstvo  i hrvatska  narodna  inteligencija,  okupljena  u 
Hrvatskoj  Zajednici.  Na  prvim  izborima  HRSS  je  pobijedila  i Hrvat- 
sku Zajednicu,  iako  je  ona  zastupala  misao  federativnog  uređenja 
države,  po  kojem  bi  Hrvatska  imala  svoj  sabor  i svoju  vladu  u Za- 
grebu sa  širokom  samostalnošću.  Da  su  zastupnici  HRSS,  kojih 
je  bilo  49  iz  banske  Hrvatske,  pošli  u Ustavotvornu  skupštinu,  kako 

je  vodstvo  sigurno  obećalo,  centralistička  Pašić: — Pribićevićeva  vlada 
ne  bi  imala  većine  i do  današnjeg  centralističkog  ustava  ne  bi  bilo 
došlo.  Ali  je  Stjepan  Radić  s ostalim  vodstvom  HRSS  — i ne  oba- 
vijestivši ostale  zastupnike,  — odlučio  ne  ići  u Beograd.  Narodnih 
zastupnika  Hrv.  Zajednice,  okupljenih  u Narodnom  klubu,  bilo  je 
samo  jedanaest.  Oni  su  izradili  osnovu  ustava  u smislu  federacije 
i predložili  je  Skupštini  na  pretres.  Ali  srpske  stranke,  koje  su  se 
osjećale  dosta  jake  u odsutnosti  Stj.  Radića  i njegovih  drugova, 
nisu  uzele  u obzir  nacrt  malobrojnih  hrvatskih  zastupnika,  pa  su 
stoga  ovi  napustili  Skupštinu  sa  prosvjedom  protiv  stvaranja  Ustava 
i za  hrvatski  narod  prostim  nadglasavanjem  Hrvata.  Tako  je  nastao 
Vidovdanski  centralistički  ustav,  protiv  kojega  su  glasovali  i slo- 
venski narodni  zastupnici. 

Nakon  toga  nastavljen  je  rad  oko  okupljanja  i organiziranja 
hrvatskih  narodnih  sila  u jednom  hrvatskom  frontu  sa  svrhom,  da 
se  zajedničkom  borbom  ostvare  osnovni  narodni  zahtjevi.  Zato  je 
poslije  donošenja  Vidovdanskog  ustava  stvoren  »Hrvatski  Blok«, 
u kojem  se  zajednički  rad  HRSS  i Hrvatske  Zajednice  sve  više 
učvršćivao.  Na  slijedećim  izborima  g.  1923.  nije  HZ.  htjela  ni  po- 
stavljati svojih  kandidata,  nego  je  radila  i glasovala  samo  za  kan- 
didatske  liste  HRSS.  U tim  je  izborima  HRSS  doista  postala  pred- 
stavnicom hrv.  naroda  kako  u Hrvatskoj  (sa  Dalmacijom)  tako  i u 
Herceg-  Bosni,  gdje  su  se  na  nju  oslanjali  i Hrvati  muslimani,  a 
s pouzdanjem  su  u hrvatski  narod  počeli  gledati  i svi  oni,  koji  su 
se  osjećali  potišteni  i povrijeđeni  centralističkim  režimom  beograd- 
skim. 

Ovako  jaki  brojem  i po  složnoj  snazi  narodnoj  hrvatski  su 
zastupnici  g.  1924.,  poslije  povratka  g.  Stj.  Radića  iz  Londona,  prvi 
put  ušli  u beogradsku  Narodnu  skupštinu  i bili  su  pripravni  ući  u 
vladu  Ljube  Davidovića,  kao  vladu,  koja  je  stajala  na  čelu  naroJnog 
sporazuma  i obećala  uvesti  zakonitost  i poštenje  u državnu  upravu. 

Put  S.  Radića  u Moskvu,  njegovi  razgovori  s predstavnicima 
sovjetske  vlade  i konačno  njegov  pristup  u seljačku  internacijonalu, 
bili  su  izlika,  da  je  HRSS  bila  proglašena  kao  komunistička  stranka. 
Taj  je  postupak  Stj.  Radića  osujetio  ulazak  hrvatskih  zastupnika 
u vladu  g.  Ljube  Davidovića. 

Vlada  je  Ljube  Davidovića  morala  dati  ostavku  i bila  je  obra- 
zovana nova  vlada  Pašić-Pribićevićeva,  koja  je  odmah  raspustila 
skupštinu,  raspisala  nove  izbore,  HRSS  stavila  pod  Obznanu,  a vođ- 

stvo  čira.  Mačka  i dr.  zajedno  sa  Stjepanom  Radićem  zatvorila  i 
optužila  po  zakonu  o zaštiti  države. 

Nečuveni  bili  su  izbori,  koje  je  provodila  Pašić-Pribićevićeva 
vlada.  Nadala  se  ona,  da  će  hrvatski  narod  pod  pritiskom  sile  klo- 
nuti i svoje  opravdane  zahtjeve  napustiti.  Predaleko  bi  nas  dovelo, 
da  opisujemo  događaje  izborne  borbe,  koji  su  svima  još  u živoj  pa- 
meti. Zatvori  bili  su  puni  nevinih  ljudi,  seljaka  i građana,  vršilo 
se  batinjanje  i kundačenje  muškaraca,  žena  i djece,  činovnici  s obi- 
telju ostajali  su  bez  kruha  i krova,  sloboda  izbora  bila  je  uskraćena, 
prava  ljudska  i politička  bila  su  pogažena,  a na  dan  izbora  i mrtve 
šu  padale  glave,  kako  svjedoči  i krvlju  poškropi jeno  biralište  u Staj- 
nici  i Vel.  Trgovištu. 

Ali  hrvatski  narod  nije  klonuo,  nije  popustio,  nije  uzmaknuo; 
on  je  nasuprot  ostao  nepokolebiv,  čvrst  i stalan:  veličanstven  pri- 
mjer samosvijesti  naroda,  uvjerena  o svojem  pravu  i pripravna,  da 
na  obranu  svoga  prava  podnosi  i najveće  žrtve. 

Obrana  optuženoga  vodstva  HRSS,  koju  je  odvažno  i požr- 
tvovno vodio  dr.  Ante  Trumbić,  pokazala  je  bjelodano,  da  je  kaz- 
nena optužba  protiv  HRSS  i njezinog  vodstva  neosnovana.  To  je  još 
više  podiglo  duhove  u narodu. 

3.  Gotovo  nesmanjeni  na  broju  izašli  su  predstavnici  hrvat- 
skoga naroda  iz  ove  izborne  borbe  i ušli  su  u Narodnu  skupštinu 
pojačani  moralnim  ugledom  hrvatskoga  naroda  i osokoljeni  vjerom 
u uspjeh  poštene^  borbe  hrv.  naroda.  Što  im  je  bila  preča  dužnost, 
nego  da  tamo  budu  dostojni  predstavnici  naroda,  koji  ih  je  tako 
neustrašivo  iznio  kao  ljude  svoga  povjerenja,  pa  da  budu  pošteni  ču- 
vari i ponosni  zastupnici  svega  onoga,  za  što  je  narod  dragovoljno 
podnio  muke  i progone?  Što  im  je  bila  preča  dužnost,  nego  da  od- 
važno i umno  nastave  u parlamentu  borbu,  koju  je  narod  poveo  na 
izbornom  poprištu  s uspjehom,  vrijednim  udivljenja  kod  prijatelja, 
a poštovanja  i priznanja  i kod  samih  protivnika. 

4.  Iako  opozicija  u Narodnoj  skupštini  nije  imala  većinu  man- 
data, ona  je  bila  postigla  povjerenje  većine  birača,  jer  je  unatoč 
presipanju  na  biralištima  za  opoziciju  palo  preko  300.000  kuglica 
više  nego  za  PP.  vladu.  Složna  opozicija  mogla  je  uspješno  suzbijati 
vladu  i vlada  se  ne  bi  bila  mogla  dugo  održati,  jer  je  imala  neznatnu 
većinu  zastupnika.  To  je  otvoreno  priznao  u skupštini  i jedan  od 
prvaka  vladine  većine  g.  Ljuba  Jovanović,  kad  je  rekao,  da  izborna 
vlada  g.  Pašića  i Pribićevića  nije  ispunila  sasvim  svoj  zadatak;  izbori 

nisu  toj  vladi  dali  većinu  dovoljno  jaku  po  broju,  da  bi  mogla  da- 
vati izglede  na  dug  život.  Vlada  PP.  bila  je  dakle  po  izjavi  toga 
prvaka  radikalne  stranke  kratka  vijeka. 

Opozicija  znajući  sve  to  udružila  se  u »Blok  narodnog  spora- 
zuma i seljačke  demokracije«  s poznatim  programom. 

Hrvatski  narodni  zastupnici  mogli  su  se  nadati  parlamentar- 
nom uspjehu  u zajednici  s Hrvatima  muslimanima  iz  Bosne  i Herce- 
govine, - sa  Slovencima  i sa  Srbima  iz  Davidovićeve  demokratske 
stranke. 

Program  toga  Bloka  prihvatilo  je  hrvatsko  narodno  zastup- 
stvo na  svojoj  sjednici  poslije  izbora,  održanoj  u Zagrebu  4.  ožujka 
o.  god.,  i na  taj  je  način  stupilo  u zajedničku  akciju  s opozicijom 
u Narodnoj  skupštini.  Ta  je  akcija  značila,  da  se  u parlamentu  na- 
stavlja borba  protiv  PP  vlade,  borba,  kojoj  je  bio  cilj  da  obori  vladu, 
i da  postigne  raspust  skupštine  i provedenje  novih,  slobodnih  izbora. 

5.  Borba  je  počela  u skupštini  najprije  na  pitanju  verifika- 
cije hrvatskih  mandata.  Tu  su  borbu  poveli  hrvatski  zastupnici  uz 
jaku  potporu  članova  opozicije  najprije  u verifikacijonom  odboru, 
gdje  je  dr.  Trumbić,  u govoru,  koji  je  trajao  cijeli  dan,  temeljito 
suzbio  prijedlog  radikala  Simonovića,  da  se  svi  mandati  HRSS  poni- 
šte, dok  su  drugi  zastupnici  hrvatski  iznijeli  strašna  nasilja  na  hrv. 
biralištima  tražeći,  da  se  ponište  oni  mandati  vladine  većine,  koji  su 
nezakonito  bili  stečeni.  U skupnim  pak  sjednicama  narodne  skup- 
štine ustali  smo  u obranu  hrv.  mandata  mi  potpisani  zastupnici  dr. 
Bazala,  Mato  Jagatić,  dr.  Polić  i Stjepan  Uroić  utvrđujući  zakonom 
u ruci  i činjenicama  iz  života  i rada  HRSS,  kako  se  Obznana  radi 
komunizma  ne  može  protegnuti  na  tu  stranku  i na  njezine  zastup- 
nike, izabrane  slobodnom  voljom  naroda.  Za  svakoga  je  objektiv- 
noga čovjeka  bilo  jasno,  da  je  pravo  na  našoj  strani,  a očito  se  to 
vidjelo  i po  slaboj  obrani  protivnika,  koji  nisu  ni  kušali  da  naše  raz- 
loge i dokaze  stvarno  pobiju.  Bilo  je  izvan  sumnje,  da  bi  vlada  i 
njezina  većina,  kad  bi  bili  poništeni  mandati  HRSS,  počinile  naj- 
grublje nasilje,  a ujedno  bi  izbacivanje  Hrvata  iz  Narodne  skup- 
štine bilo  izazvalo  politički  škandal,  za  koji  vlada  ne  bi  bila  našla 
potpuno  odobrenje  ni  u svojim  vlastitim  redovima  ni  u redovima 
svojih  pristaša,  dok  bi  opoziciju  prisilila  na  krajnje  mjere  otpora, 
a da  i ne  spominjemo  odjek  u inozemstvu  takovog  postupka  prema 
Hrvatima,  na  koji  je  nedavno  i g.  Ljuba  Jovanović  upozorio. 

6.  U ovakovoj  situaciji  iznenadio  je  i nas  potpisane  kao  i sve 
ostale  članove  Hrvatskog  Seljačkog  Kluba  osim  jednoga  ili  možda 
dvojice  sadanjih  ministara:  dra  Nikića  i dra  Šuperine,  Pavao  Radić 
izjavom,  koju  je  pročitao  na  koncu  svoga  govora  izrečenog  u beo- 
gradskoj skupštini  u verifikacijonoj  raspravi  27.  ožujka.  Tu  je  iz- 
javu, kako  je  sam  rekao,  dao  kao  predsjednik  Hrv.  selj.  kluba  u 
ime  Seljačke  stranke,  a bez  ovlaštenja  kluba  i stranke,  u ime  i po 
ovlaštenju  predsjednika  Stjepana  Radića.  Kasnije  je  i sam  Stjepan 
Radić  priznao,  da  je  on  sam  onu  izjavu  sastavio  i poslao  Pavlu  Ra- 
diću, da  je  u Skupštini  pročita. 

Tom  se  izjavom  napuštaju  svi  narodni  i politički  zahtjevi  hrv. 
naroda;  priznaje  se  i prihvaća  Vidovdanski  ustav  i sve  ono,  što  je  na 
temelju  toga  ustava  do  sada  izvršeno;  napušta  se  svaka  borba  i 
svaki  rad  protiv  centralizma,  koji  je  uperen  protiv  samoga  opstan- 
ka hrvatskoga  naroda,  kao  političkog  individualiteta  i domovine 
Hrvatske,  protiv  centralizma,  koji  podvrgnuvši  cjelokupni  život  hr- 
vatskoga naroda  pod  gospodstvo  vlade  u Beogradu,  ruši  sav  naš 
dosadašnji  politički,  gospodarski  i prosvjetni  razvitak  i uništava 
svaki  trag  slobodnoga  našega  narodnoga  života  i razvoja  u buduć- 
nosti. U kratko:  tom  je  izjavom  naprosto  napušteno  sve  ono,  za  što 
se  je  hrvatski  narod  kroz  7 godina  borio,  a prihvaćeno  je  sve  ono, 
protiv  čega  se  je  hrvatski  narod  za  to  vrijeme  borio.  Hrvatski  je 
narodni  program  napušten,  a prihvaćen  program  Pašića  i Pribićevića. 

7.  Za  ovakvo  djelo  nisu  Stjepan  i Pavao  Radić  pitali  prista- 
nak kluba  hrvatskih  zastupnika.  Postupali  su  tako,  jer  su  jamačno 
znali,  da  hrvatski  zastupnici  ili  bar  većina  njih  ne  bi  na  takovu 
izdaju  narodne  stvari  nikada  pristali.  Sa  prethodnom  privolom  kluba 
hrvatskih  zastupnika  ne  bi  dakle  bilo  moguće  takovu  izjavu  dati, 
pa  je  zato  ona  učinjena  i dana  iza  leđa  kluba  i bez  njegova  znanja, 
a klub  naprosto  stavljen  pred  gotov  čin.  Ta  je  izjava  klubu  namet- 
nuta od  vodstva  Seljačke  stranke,  Stjepana  i Pavla  Radića. 

8.  Dok  je  izjavom  Pavla  Radića  potpuno  napušteno  hrv.  sta- 
novište i bez  ikakovih  ograda  prihvaćeno  stanovište  Pašić-Pribiće- 
vićeve  vlade,  radikali  se  nisu  pdrekli  nijednoga  sredstva  protiv 
seljačke  stranke  za  slučaj,  da  bi  ona  svoju  naviještenu  politiku  pro- 
mijenila. Na  izjavu  Pavla  Radića  odgovorili  su  radikali  u Skupštini 
još  istoga  dana  izjavom  naro:Inog  zastupnika  i kasnijeg  ministra 
Simonovića,  u kojoj  se  veli:  iako  je  seljačka  stranka  izvršila  potpuni 
preokret  u svojoj  politici  i prihvatila  cjelokupno  danas  postojeće 

stanje  u državi,  da  ona  ipak  mora  djelima  dokazati,  da  je  taj  pre- 
okret u istinu  iskren  i ozbiljan,  a ako  to  ne  bi  bilo,  nego  bi  ona  od 
svoje  nove  politike  odstupila,  onda  radikali  pridržavaju  sebi  pravo, 
da  protiv  nje  postupaju  istim  sredstvima,  kojima  su  i prije  postu- 
pali. Ondašnja  vladina  većina  t.  j.  radikali  i Pribićevićevi  demokrati 
vezali  su  na  taj  način  seljačku  stranku  i njezino  vodstvo  uz  svoju, 
prijeteći  im  progonima,  ako  bi  pokušali,  da  se  opet  vrate  na  hrvat- 
sku narodnu  politiku.  Izjava  Simonovića,  koju  su  na  skupnoj  sjednici 
prihvatili  radikali  i Pribićevićevi  demokrati,  sačinjava  tako  zajedno 
s izjavom  Pavla  Radića  onaj  temelj,  na  kojem  je  izgrađeno  novo 
političko  stanje,  jer  protiv  te  Simonovićeve  izjave  nije  se  vodstvo 
Seljačke  stranke  nikada  ogradilo. 

9.  Čitava  ova  akcija  sa  strane  vodstva  Hrvatske  seljačke 
stranke  i radikala  počela  se  u javnosti  prikazivati  kao  rad  na  spo- 
razumu između  Hrvata  i Srba.  U klubu  hrvatskih  zastupnika  nije 
međutim  nikada  izvješteno,  što  se  radi  i u kojem  pravcu.  Klub  se 
nalazio  u potpunom  neznanju  o svemu,  što  radi  vodstvo  i u potpu- 
noj neizvjesnosti.  U tom  stanju  bio  je  držan  čak  i za  vrijeme  služ- 
benih pregovora  između  vodstva  seljačke  stranke  i radikalskog 
kluba  sve  do  sastava  nove  vlade.  Hrvatski  seljački  klub  nije  obavi- 
ješten ni  o tom,  kad  su  započeli  službeni  pregovori,  niti  je  imenovao 
pregovarače  u svoje  ime,  već  su  oni  postavljeni  po  St.  Radiću  u ime 
novo  stvorene  seljačke  stranke.  Rasprava  o političkim  pitanjima 
nije  se  u klubu  u opće  nikada  vodila.  Pavle  Radić  kao  predsjednik 
nije  davao  nikakovih  obavještenja  niti  je  dopuštao  kakovu  raspravu 
u klubu  ni  onda,  kad  se  tražilo,  da  klub  bude  obavješten  i da  uzme 
u raspravu  političke  prilike.  Sve  to  u ostalom  posvema  odgovara 
vladanju  vodstva  prema  pristašama  seljacima,  pa  i zastupnicima, 
koje  je  vladanje  bilo  diktatorsko  i puno  omalovažavanja. 

Protiv  izjava  dra  Bože  Šuperine  i Pavla  Radića  ogradili  su 
se  neki  članovi  kluba,  naročito  zast.  Uroić,  a u ime  svojih  drugova 
učinio  je  to  dr.  Lorković  u skupštini  u svom  govoru  od  30.  ožujka 
u raspravi  o dvanaestinama.  Imajući  međutim  pred  očima  pitanje 
verifikacije  hrvatskih  mandata  pod  anketom,  koje  se  zatezalo  sve 
do  konca  lipnja  o.  g.,  i znajući  s druge  strane,  da  čitavu  novu  poli- 
tičku akciju  vodi  iz  zatvora  sam  Stjepan  Radić,  a ne  znajući,  da  li 
se  doista  u pregovorima  radi  o sporazumu,  t.  j.  o rješavanju  hrvat- 
skog pitanja  ili  o kakovom  prelaznom  aranžmanu,  možda  samo  o 
rješavanju  stranačkih  ili  čak  osobnih  pitanja,  klub  je  strpljivo  če- 
kao i da  vidi  rezultate,  po  kojima  će  suditi. 

10.  U to  vrijeme  klub  je  po  svojim  članovima  razvijao  opse- 
žan i naporan,  ali  uspješan  rad  u skupštinskim  odborima,  pred  ko- 
jima su  raspravljene  zakonske  osnove,  koje  je  vlada  podnijela. 
Osobito  su  značajne  bile  osnove  o sudovima,  sucima  i državnim  od- 
vjetnicima, osnova  zakona  o štampi  i pučkim  školama.  Te  su  vla- 
dine osnove  od  reda  bile  natražnjačke,  ugrožavajući  slobodu  sudo- 
vanja i prijeteći  potpunim  uništenjem  slobode  štampe,  dok  je  osno- 
va o školama  imala  od  pučkih  škola  stvoriti  zavode  za  širenje  poli- 
tičkih načela  PP.  Članovi  kluba  dr.  Bazala,  dr.  Polić  i dr.  Žanić 
uspjeli  su  da  u mnogim  stvarima  izvojšte  važne  i vrlo  korisne  pro- 
mjene u podnesenim  zakonskim  osnovama  i da  tako  ublaže  oštrinu 
ili  čak  i zaustave  donašanje  tih  osnova  pred  plenum  narodne  skup- 
štine. 

11.  Kad  su  se  pregovori  između  radikala  i vodstva  seljačke 
stranke  prama  novinskim  vijestima  približavali  kraju,  bila  je  na  dan 
5.  srpnja  sazvana  u Zagrebu  sjednica  Hrvatskog  narodnog  zastup- 
stva. Članovi  kluba  očekivali  su,  da  će  P.  Radić  prema  obećanju,  koje 
je  klubu  dao,  napokon  izvijestiti  o pregovorima  i tražiti  zaključak 
hrvatskog  narodnog  zastupstva  o njima.  Umjesto  toga  P.  Radić 
napao  je  na  toj  sjednici  narodne  zastupnike  članove  HZ,  podmećući 
im,  da  su  oni  protiv  sporazuma,  pa  da  radi  toga  ne  može  izvijestiti 

0 pregovorima,  dok  zajedničari  ne  izjave,  odobravaju  li  novu  poli- 
tiku seljačke  stranke.  Izazvani  na  taj  način  izjavili  su  dr.  Trumbić 

1 dr.  Lorković,  da  oni  ne  vode  niti  su  vodili  kakovu  posebnu  stra- 
načku politiku,  ali  da  kao  narodni  zastupnici  i članovi  kluba  ne 
mogu  reći  svoj  sud  o toj  novoj  politici,  kad  o njoj  ništa  ne  znadu; 
tek  toliko  mogu  reći,  da  izjavu  Pavla  Radića  od  27.  ožujka  i na  njoj 
zasnovanu  politiku  osuđuju.  Tražili  su,  da  Pavle  Radić  obavijesti 
klub  o pregovorima,  pa  da  se  o njima  povede  rasprava  i stvori  ko- 
načni zaključak.  I neki  zastupnici  seljaci  izjavljivali  su  slično,  na- 
ročito potpisani  Mato  Jagatić  i Stjepan  Uroić  te  zastupnik  dr.  Buć. 
Pavle  Radić  nije  tomu  zahtjevu  htio  udovoljiti,  već  je  tražio,  da  se 
njemu  glasuje  naprosto  povjerenje.  Zajedničari  zastupnici  tomu  su 
se  protivili  i ustegli  se  od  glasovanja,  a neki  su  zastupnici  seljaci 
ostavili  prije  glasovanja  dvoranu,  a za  ostale  je  Pavle  Radić  pro- 
glasio, da  su  mu  odglasali  povjerenje.  Na  koncu  pak  izjavio  je  Pavle 
Radić,  da  nema  ništa  izvijestiti  o pregovorima.  Zašto  je  onda  bila 
sazvana  ova  sjednica? 

12.  Na  dan  14.  srpnja  u sjednici  kluba  u Beogradu  predsjednik 
Pavle  Radić  htio  je,  da  se  dovrši  ono,  što  u Zagrebu  dne  5.  srpnja 

nije  mogao  izvršiti,  pa  je  stavio  na  glasovanje  povjerenje  Stj.  Ra- 
diću za  novu  politiku,  koju  Stj.  Radić  vodi  preko  njega:  Pavla  Ra- 
dića. Opet  nije  predsjednik  kluba  Pavle  Radić  dao  nikakovog  izvje- 
štaja o sadržaju  i rezultatu  pregovora,  za  koje  je  već  sva  beograd- 
ska štampa  javljala,  da  su  dovršeni  i zaključeni.  Opet  je  zabranio 
svaku  raspravu  đ političkim  pitanjima  i opet  je  tražio  povjerenje 

— ovaj  put  za  Stj.  Radića  — i to  za  novu  politiku,  o kojoj  klub 
nije  bio  obaviješten.  Predsjednik  P.  Radić  još  je  prije  glasovanja 
izjavio,  da  onim  zastupnicima,  koji  ne  bi  glasovali  povjerenje,  nema 
više  mjesta  u klubu.  Dakle  ili  glasuj  slijepo  za  politiku,  koju1  ne 
poznaš,  ili  izlazi  iz  kluba! 

Od  nas  potpisanih  zastupnika  šestorica,  koji  smo  bili  prisutni 
na  toj  sjednici,  glasovali  smo  protiv  te  nove  politike,  ako  se  ona 
osniva  na  izjavi  Pavla  Radića  od  27.  ožujka.  Kad  je  glasovanje 
navršeno,  Pavle  Radić  pozvao  nas  je,  da  izađemo  iz  kluba.  Mi  smo 
tim  izbačeni  iz  Hrvatskog  seljačkog  kluba,  jer  nismo  slijepo  glaso- 
vali povjerenje  Stj.  Radiću  za  njegovu  novu  protuhrvatsku  politiku, 

0 kojoj  se  u klubu  nije  smjelo  ni  raspravljati.  Tri  dana  poslije  toga 
Pavle  Radić,  dr.  Šuperina,  dr.  Nikić  i dr.  Krajač  postali  su  ministri 
uz  14  ministara  radikala. 

13.  Dne  21.  srpnja  prije  skupštinske  sjednice  bila  je  sjednica 
kluba,  na  kojoj  je  onda  već  ministar  dr.  Šuperina  pročitao  vladinu 
deklaraciju.  Protiv  vladine  deklaracije  izjavili  su  se  zastupnici  dr. 
Buć  i Ivan  Trojanović.  Na  sjednici  bio  je  i zastupnik  Mato  Jagatić, 
kojemu  je  bilo  rečeno,  da  je  u sporazumu  sadržana  revizija  ustava 

1 koji  je  u povodu  toga  mislio,  da  bi  se  mogao  vratiti  u klub.  Kad  je 
međutim  čuo  tekst  deklaracije  i uvjerio  se,  da  u njoj  nema  m govora 
o reviziji  u hrvatskom  smislu,  zastupnik  M.  Jagatić  došao  je  do 
uvjerenja,  da  ne  može  ostati  u klubu  ni  odobriti  politiku  vodstva 
HSS,  to  više,  što  je  prema  autoritativnim  izjavama  bilo  očito,  da 
je  u vladinoj  deklaraciji  sadržan  čitav  sporazum,  a po  sporazumu 

— prema  izjavi  ministra  Uzunovića,  datoj  u skupštini  — zatvorena 
su  vrata  reviziji.  Na  istoj  sjednici  zastupnik  je  Uroić  prigovorio  ono- 
mu stavu  deklaracije,  koji  govori  o »dva  dela  u stvari  jednoga  na- 
roda«, upozorujući,  kako  se  tim  napušta  individualnost,  a prema 
tome  i pravo  hrvatskoga  naroda  na  samostalan  položaj  u državi, 
pa  je  tražio,  da  se  taj  stav  izmijeni.  Kad  mu  je  dr.  Šuperina  rekao, 
da  se  u deklaraciji  ne  može  ništa  mijenjati,  onda  se  zastupnik  Uroić 
izjavio  protiv  deklaracije.  Sutradan  dne  22.  srpnja  bila  je  pod  pred- 

sjedanjem  Stj.  Radića,  koji  je  toga  dana  došao  u Beograd,  sjednica 
kluba.  Zastupnik  je  dr.  Buć  tražio  riječ,  da  opravda,  zašto  nije  gla- 
sao za  deklaraciju,  koja  je  u potpunoj  opreci  s programom  stranke, 
ali  mu  je  Stj.  Radić  uskratio  riječ.  Zastupnik  Ivan  Trojanović  tra- 
žio je,  da  mu  se  dopusti  poći  u kotar  i pitati  narod  za  mišljenje;  ali 
predsjednik  Stj.  Radić  odgovorio  mu  je  na  to,  da  on  nema  nikoga 
pitati  i da  su  zastupnici  izabrani  po  njemu  Stj.  Radiću  i njemu  od- 
govorni. Onda  su  zastupnici  Buć  i Trojanović  pozvani,  da  napuste 
klub,  a isto  se  dogodilo  i sa  zastupnikom  Uroićem,  koji  je  tražio,  da 
se  narod  pita  za  odobrenje  nove  politike  seljačke  stranke.  U povodu 
toga  i on  je  bio  izbačen.  Zastupnici  Miklaužić  i Marko  Došen  jednako 
su  povukli  konsekvencije,  jer  ne  odobravaju  politiku  vodstva  HSS. 

14.  Kako  nam  Pavle  Radić  nije  nikad  u klubu  izvijestio  o pre- 
govorima, koje  je  vodio  i svršio  s radikalima,  nama  je  nova  poli- 
tika Stj.  Radića  i drugova  poznata  iz  događaja,  izjava  i čina,  koji 
su  i javnosti  poznati. 

Nova  politika  S.  Radića  i drugova  naviještena  je  najprije  u 
izjavama  P.  Radića  i M.  Simonovića,  koje  su  dane  u beogradskoj 
skupštini  27.  ožujka  i kojima  smo  već  gore  prikazali  potpuno  zna- 
čenje; zatim  je  prikazana  u izjavi  (deklaraciji)  nove  vlade,  danoj 
u beogradskoj  skupštini  21.  srpnja,  nadalje  u izvještaju,  koji  je  je- 
dan pouzdanik  PP  vlade  podnio  ministru  o svojim  razgovorima  sa 
S.  Radićem  u zatvoru  mjeseca  travnja  i svibnja  o.  g.,  što  je  odštam- 
pano u beogradskom  listu  »Politika«  dne  17.  srpnja  o.  g.,  a pre- 
štampano  u »Hrvatu«  dne  19.  srpnja.  A napokon  ta  je  politika  pri- 
kazana u govoru  Stj.  Radića,  koji  je  držao  na  sjednici  Hrv.  selj. 
kluba  u Zagrebu  dne  19.  srpnja,  dan  iza  kako  je  pomilovan  od  kralja 
izašao  iz  zatvora.  U istom  su  smislu  i njegove  daljnje  izjave,  dane 
za  njegova  boravka  u Beogradu.  Iz  ovih  dokumenata  proizlazi: 

Stj.  Radić  i drugovi  usvajaju  Vidovdanski  ustav  u cjelini  onako, 
kako  su  ga  Pašić  i Pribićević  na  Utavotvornoj  Skupštini  godine  1921. 
stvorili  bez  Hrvata  i protiv  Hrvata.  S.  Radić  i drugovi  obvezuju  se, 
da  će  taj  ustav  do  kraja  i potpuno  i integralno  provađati  i primje- 
njivati, u koliko  ga  Pašić  s Pribićevićem  radi  dosadanjeg  otpora 
Hrvata  još  nisu  mogli  provesti. 

Stj.  Radić  i drugovi  provađat  će  do  kraja  ukidanje  političke, 
prosvjetne,  gospodarske  i financijalne  organizacije  Hrvatske  i par- 
celaciju Hrvatske  na  oblasti  po  odredbama  Vidovdanskog  ustava. 

Stj.  Radić  i drugovi  hoće  tako  da  konačno  brišu  Hrvatsku  kao 
političku  individualnost  i kao  maticu  cijeloga  hrvatskoga  naroda. 

Stj.  Radić  i drugovi  prihvaćaju  cjelokupno  današnje  stanje 
onako,  kako  su  ga  u glavnom  stvorili  Pašić  i Pribićević,  i pomagat 
će  da  se  učvrsti  gospodstvo  centralističke  beogradske  vlade  nad  či- 
tavom državom,  a napose  nad  Hrvatskom  i cjelokupnim  hrvatskim 
narodom,  počevši  od  općine  pa  do  najviše  državne  vlasti.  S.  Radić 
i drugovi  prihvaćaju,  da  se  s našim  gospodarstvom,  s^našom  imo- 
vinom, s našim  prosvjetnim  ustanovama  i socijalnim  životom  uprav- 
lja samo  po  centralističkim  zakonima  i po  odredbama  vlade  u Beo- 
gradu. Stj.  Radić  i drugovi  prihvaćaju,  da  hrvatski  narod  kao  na- 
rod nema  nikakovih  prava,  da  nema  nikakove  vlasti  u svojoj  do- 
movini. Oni  ne  traže  promjenu  ustava  i današnjega  stanja  u pravcu 
hrvatskih  prava,  ne  traže  reviziju  ustava  u smjeru  hrvatskih  narod- 
nih političkih  zahtjeva. 

Ne  samo  to,  Stj*  Radić  ne  odriče  se  samo  naroda  i političke 
osebujnosti  hrvatske.  Njemu  je  danas  to  malo,  kako  mu  je  prije 
bilo  malo  federacija  i konfederacija.  On  sada  hoće,  kako  je  izjavio, 
da  Hrvate  katolike  nakon  odcjepljenja  od  rimske  crkve  preko  sta- 
rokatoličke  crkve  spoji  sa  srpsko-pravoslavnom  crkvom.  Time  je 
navijestio  vjersku  borbu,  koja  je  kadra  da  hrvatski  narod  onespo- 
sobi za  politički  život. 

Kad  se  ovako  promotri  ta  nova  politika  Stj.  Radića  i drugova, 
onda  se  vidi,  da  je  to  zapravo  ona  politika,  koju  su  do  sada  prova- 
đali  Pašić  i Pribićević,  a od  sada  će  je  nastavljati  Pašić  i Radić. 
S tom  politikom  došli  su  Radićevci  do  vlade  i u vladu,  i po  toj  će 
politici  vladati.  Napustivši  sve  političke  zahtjeve  hrvatske,  kao  za 
porugu  obećavaju  Hrvatima  čovječnost  i zakonitost,  a i tu  će  pro- 
voditi s radikalskim  provađačima  Obznane  nad  hrvatskim  narodom. 
To  je  eto  smisao  sporazuma  radikalsko-radićevskog. 

Ne  treba  ni  jedne  riječi  trošiti,  da  pokažemo  ono,  što  svaki 
sam  vidi,  da  je  naime  ta  nova  politika  upravo  u svemu  sasvim  pro- 
tivna onomu,  za  što  se  hrvatski  narod  7 godina  borio,  za  što  je  muke 
podnosio,  i silne  žrtve  moralne  i materijalne  pretrpio.  Nema  pri- 
mjera u političkoj  povijesti,  da  su  izabrani  zastupnici  naroda  učinili 
takovo  ili  slično  djelo. 

15.  Vodstvo  seljačke  stranke  pokriva  svoju  novu  politiku  tvrd- 
njom: da  je  to  politika  u interesu  hrvatskog  seljaštva  i da  je  to 
politika  sporazuma. 

Prosvjedujemo  protiv  toga,  da  se  ta  nova  politika  svaljuje 
na  teret  hrvatskog  seljaštva,  koje  je  takovu  politiku  najodlučnije 
pobijalo  i radi  toga  u obrani  hrvatskih  prava  najveće  žrtve  prido- 
nijelo. Nije  u interesu  hrvatskog  seljaštva  ono,  što  je  protiv  interesa 
hrvatskog  naroda.  Služeći  se  pak  riječju  »sporazum«,  vodstvo  se- 
ljačke stranke  nastoji  u hrvatskoj  javnosti  izazvati  misao,  kao  da 
je  ono  uglavilo  s predstavnicima  Radikalne  stranke  nekakvo  rje- 
šenje onih  pitanja,  koja  su  sporna  između  Hrvata  i Srba,  kao  da  je 
uglavilo  sporazum,  po  kojem  već  jesu  ili  će  biti  djelomično  priznati 
i uvaženi  opravdani  zahtjevi  i interesi  hrvatski.  To  je  obmana.  Ni- 
kakvog sporazuma  u stvari  ne  ima.  Vodstvo  hrvatske  seljačke 
stranke  naprosto  je  prihvatilo  program  i politiku  Pašića  i Pribiće- 
vića  i obvezalo  se,  da  će  taj  program  i tu  politiku  provađati;  a radi- 
kali  su  tu  obvezu  primili  i vodstvo  seljačke  stranke  na  to  obvezali 
posluživši  se  u tu  svrhu  Stj.  Radićem,  dok  je  ovaj  bio  u zatvoru. 

16,  Smatrali  smo  za  svoju  dužnost,  da  otvoreno  i jasno  kaže- 
mo, kako  je  došlo  do  ovoga  današnjega  stanja,  u kojemu  osim  po- 
niženja kriju  se  velike  opasnosti  za  budućnost  hrvatskoga  naroda. 
Stoga  smo  se  oduprli  ovoj  novoj  politici  vodstva  seljačke  stranke 
i stoga  je  ne  ćemo  i ne  možemo  slijediti.  Mi  ostajemo  vjerni  zahtje- 
vima hrvatskoga  naroda,  koje  je  postavio,  da  sačuva  svoj  narodni 
opstanak  i opstanak  svoje  hrvatske  domovine,  koju  je  do  sada  kroz 
tisuću  godina  obranio.  Mi  nastavljamo  rad  i borbu  za  takovo  ure- 
đenje države,  po  kojem  će  hrvatski  narod  u svojoj  hrvatskoj  domo- 
vini imati  zakonodavnu  i izvršnu  vlast  sa  svojim  saborom  i svojom 
vladom  u Zagrebu,  te  sa  pravom  da  raspolaže  svojim  gospodarskim 
životom  i svojim  financijama.  Hrvatski  se  narod  nije  nigdje  i nikad 
odrekao  ovog  svog  zahtjeva,  koji  će  ustrajno  i požrtvovno,  zako- 
nitim radom,  bez  sumnje  i ostvariti  kao  zalog  svoje  bolje  i ljepše 
budućnosti. 

U Zagrebu,  dne  9.  kolovoza  1925. 

Hrvatski  narodni  zastupnici: 

Dr.  Albert  Bazala,  Dr.  Stjepan  Buć,  Marko  Došen,  Mato  Jagatić, 
Dr.  Ivan  Lorković,  Stanko  Miklaužić,  Dr.  Ladislav  Polić,  Ivan  Tro- 
janović,  Dr.  Ante  Trumbić,  Stjepan  Uroić,  Dr.  Milovan  Žanić. 

STJEPAN  RADIĆ  ULAZI  U BEOGRADSKU  VLADU. 

U Beogradu  je  23.  listopada  1925.  održana  sjednica  kluba 
radikalne  stranke.  Tom  je  prigodom  Nikola  Pašić  progovorio  o 
odnosu  Radikalne  stranke  i Hrvatske  seljačke  stranke.  Pašić  je 
među  ostalim  rekao:  »Sporazum  je  postignut  zbog  toga,  što  su 
se  Radićevci  odrekli  svega  onoga,  što  ih  je  dijelilo  od  radikala. 
Oni  su  se  odrekli  svojih  pogleda  na  ustav,  na  državu  i na  mo- 
narhiju. Mi  nismo  mogli  da  odbijemo  njihovu  suradnju,  kada 
su  postavili  takove  uslove,  jer  bi  oni  imali  pravo,  da  se  vrate  na 
svoj  stari  program.  Ima  ljudi,  koji  kažu,  da  Radićevci  ne  misle 
iskreno.  Na  to  mogu  odgovoriti,  da  oni  do  sada  lojalno  ispunja- 
vaju sve  uslove  sporazuma.  Ako  bi  se  jednog  dana  dogodilo  pro- 
tivno, Radikalna  će  stranka  i u tome  momentu  znati  da  sačuva 
interese  zemlje.  Sporazum  treba  braniti  i sprovoditi,  i to  tim 
više,  što  su  se  za  taj  sporazum  izjasnila  oba  dijela  naroda:  Srbi 
i Hrvati.« 

Kad  je  Stjepan  Radić  3.  studenoga  1925.  došao  u Beograd, 
primio  ga  je  kralj  u audijenciju,  koja  je  potrajala  puna  3 sata. 
Tom  se  prigodom  govorilo  o tomu,  da  će  Radić  postati  ministrom 
bez  portfelja.  Sutradan  je  Radić  posjetio  Pašića  u njegovom  sta- 
nu. Kako  je  bio  ukinut  Radićev  mandat,  pročulo  se,  da  bi  se  je- 
dan od  zastupnika  imao  odreći  svoga  mandata  u korist  Radića, 
ali  se  uvidjelo,  da  to  nije  moguće. 

Radićev  je  ulaz  u vladu  omogućio  Velja  Vukićević,  ministar 
prosvjete.  On  je  naime  11.  studenoga  1925.  predao  ostavku,  jer 
za  svoju  politiku  u prosvjeti  nije  našao  potpore  niti  kod  mini- 
starskih drugova  niti  u klubu  Radikalne  stranke.  Tada  se  Pašić 
odlučio,  da  kralju  za  ministra  prosvjete  predloži  Stjepana  Radića. 
Kralj  je  taj  prijedlog  prihvatio,  te  je  Radić  18.  studenoga  o po- 
dne položio  zakletvu  u kraljevskom  dvoru.  Još  istoga  je  dana 
Radić  novinarima  izložio  program  svojega  rada  u ministarstvu 
prosvjete.  On  je  među  ostalim  rekao: 

»Mi  smo  još  uvijek  u svijetu  poznati  kao  analfabeti.  To 
nam  više  škodi  nego  li  koristi.  Mora  se  znati  čitati  i pisati.  Briga 
za  pismenost,  — to  je  prva  zadaća  u školi  i izvan  škole.  Ja  u tom 
pravcu  imam  izgrađenu  čitavu  osnovu.  »Odjeljenje  za  narodno 
prosvjećivanje«  u ministarstvu  prosvjete,  — to  je  danas  jedno 
mrtvo  odjeljenje.  U njemu  ima  idealista,  ali  ima  i špekulanata. 
Od  toga  narodnog  prosvjećivanja  treba  napraviti  odjeljenje  za 

širenje  narodne  pismenosti.  U odjeljenje  treba  primiti  nove  sna- 
ge za  rad  i zadržati  ono,  što  sada  u njemu  valja.  Jednu  trećinu 
odraslih  nepismenih  u našem  narodu  moramo  preko  zimskih  te- 
čajeva naučiti  čitati  i pisati.  To  mogu  na  sebe  uzeti  i učitelji  za 
dobru  nagradu  preko  ferija.  Uz  dvostruku  nagradu  mogu  oni 
naučiti  pismenosti  svu  djecu,  koja  ne  idu  u školu.  To  mogu  ure- 
diti negdje  na  polju  ili  u vrtu,  pa  da  ih  igrajući  nauče  čitati  i pi- 
sati. Mnogo  se  može  naučiti  i u vojsci.  Moja  je  osnova,  da  se 
skrati  rok  vojne  službe  za  one  vojnike,  koji  nauče  čitati  i pisati.  . 
Neka  Srbi  nauče  latinicu,  a Hrvati  i Slovenci  ćirilicu,  pa  kada 
nauče,  neka  im  se  za  2 mjeseca  skrati  rok  službe  u vojsci.  Na  taj 
će  se  način  učiniti  čuda!  Jer  kada  bude  vojnik  znao,  da  će  ići 
kući,  ako  nauči  čitati,  tada  će  on  učiniti  sve,  da  to  postigne. 

Trećina  djece  ne  ide  u školu,  jer  nema  dovoljno  školskih 
zgrada.  Zato  treba  da  uvedemo  redovne  zimske  škole  po  selima, 
i to  u jednostavnim  seljačkim  kućama.  Ministarstvo  će  dati  knji- 
ge i potreban  materijal,  te  malu  nagradu  za  učitelja  i odštetu  za 
uporabu  seljačke  kuće.  Ovo  treba  organizirati  tako,  da  svako 
selo  ima  školu.  Evo,  to  jc  zadatak  jedne  moderne  demokracije. 

Drugi  su  posao  srednje  škole.  Što  ćemo  s 80  tisuća  đaka?  Što 
znači  toliki  broj  ljudi,  koji  školu  polazi  10  do  12  godina?  Znači: 
biti  odviknut  od  velikog  rada!  Mi  moramo  uvesti,  da  svaki  sred- 
njoškolac mora  naučiti  i jedan  zanat.  Jer  što  ćemo  s desetinama 
hiljada  ljudi,  koji  ne  dobiju  službu  po  svršenoj  školi.  Oni  će 
ostati  na  ulici.  Dosta  je  6 sati  dnevno  biti  u školi.  Neka  ostala  2 
do  3 sata  idu  u zanat.  Takovi  će  đaci  u višim  razredima  biti  kva- 
lificirani radnici,  sposobni  za  samostalnu  upotrebu.  Đak  se  dakle 
mora  spremati  ne  samo  za  kancelarijski  posao,  nego  i za  život 
uopće. 

Reforme  su  potrebne  i kod  sveučilišta.  Tu  treba  strogo  di- 
jeliti znanstveni  rad  od  rada  u seminaru.  Potrebni  su  prvorazre- 
dni profesori,  jer  bez  njih  nema  seminara,  koji  zapravo  i čine 
sveučilište.  Drukčija  je  škola  na  pravničkom  fakultetu.  Ovdje 
đaci  moraju  ići  na  predavanja  i na  sudove;  morali  bi  i asistirati, 
kako  je  to  uvedeno  u učiteljskim  školama.  Treba  paziti,  da  đak 
ne  bude  pisar,  nego  da  može  slušati,  učiti  i praksu  sticati.  U 
kratko:  mjesto  srednjoškolskog  pojma  o sveučilištu  i takvih  aka- 
demskih građana,  koji  se  tuku  za  slobodu,  treba  tražiti  moderni 
univerzitet. 

Učitelji  i profesori  ne  smiju  ići  na  javne  političke 
skupštine  i ne  smiju  tamo  govoriti.  Ni  mladež  ne  može  biti  ni  u 
kojoj  organizaciji, -koja  sebi  arogira  državnu  funkciju.  Tko  bude 
u takvoj  organizaciji,  bit  će  isključen  iz  škole.  Mi  ne  trebamo 
da  omladina  preuzima  funkciju  države.  Pogrešno  je  i odgajati 
Jugoslavene  ili  stvarati  jugoslavenski  narod,  kako  to  hoće  Orju- 
na  i neke  druge  frakcije.  To  će  učiniti  život.  Postoji  naše  svije- 
sno  i duhovno  jedinstvo,  ali  nema  u narodu  ljudi,  koji  bi  govo- 
rili, da  su  Jugoslaveni.  To  je  samo  državni  pojam,  jer  postoje  sa- 
mo Srbi,  Hrvati  i Slovenci.  To  je  prava  realnost,  to  je  zakon  i 
ustav,  to  je  naša  međunarodna  situacija.« 

Čim  je  Radić  postao  ministrom  prosvjete,  skinuo  je  s hr- 
vatskog učiteljstva  »Obznanu«,  t.  j.  uredbu,  kojom  je  Svetozar 
Pribićević  u ožujku  g.  1925.  hrvatskim  učiteljima  zabranio,  da 
budu  članovi  »Saveza  hrvatskih  učiteljskih  društava«.  Pribićević 
je  tom  »Obznanom«  htio  pomoći  onim  učiteljima,  koji  se  opre- 
dijeliše  za  »Samostalnu  demokratsku  stranku«.  Ovi  se  učitelji 
na  skupštini  »Saveza  hrvatskih  učiteljskih  društava«  u srpnju  g. 
1921.  odijeliše  od  »Saveza«,  te  stupiše  u beogradsko  »Udruženje 
jugoslavenskog  učiteljstva«.  Pomoću  polica jnih  vlasti,  koje  su 
izdašno  pomagale  Pribićevićevu  politiku,  htjeli  su  spomenuti 
učitelji  prisvojiti  imovinu  hrvatskog  učiteljstva,  naročito  pak 
obje  velike  zgrade  (»Hrvatski  učiteljski  dom«  i »Hrvatski  učitelj- 
ski konvikt«).  Borba  bijaše  veoma  teška  i dugotrajna.  Ipak  je  ta 
imovina  bila  hrvatskom  učiteljstvu  spašena  konačnom  odlukom 
»Stola  sedmorice«,  kao  vrhovnoga  sudišta.  Radić  je  redomice  spa- 
šavao i hrvatske  učitelje,  jer  je  Pribićević  u toj  borbi  unesrećio 
oko  400  hrvatskih  učitelja.  Jednako  se  Radić  pobrinuo  i za  38 
profesora,  koji  su  radi  svojega  rodoljublja  pretrpili  razne  progo- 
ne od  Pribićevića  kao  ministra  prosvjete.  U tom  je  pravcu  naj- 
više djelovao  dr.  Stjepan  Zaić,  koji  je  postao  načelnikom  općeg 
odjeljenja  u Radićevom  ministarstvu.  Radić  je  28.  prosinca  1925. 
izradio  kraljev  ukaz,  kojim  je  zagrebačka  »visoka  škola  za  trgo- 
vinu i promet«  pretvorena  u »Ekonomsko-komercijalnu  visoku 
školu«  s rangom  sveučilišnog  fakulteta. 

U prosincu  g.  1925.  dođe  do  nesuglasica  u Radikalnoj  stranci. 
Opazilo  se,  da  su  tamo  dvije  oprečne  struje,  od  kojih  jednu  vodi 
Nikola  Pašić,  a drugu  Ljuba  Jovanović.  Prva  je  posljedica  toga 
sukoba  bila  pad  ministra  saobraćaja  Ante  Radojevića,  koji  je 
morao  24.  prosinca  dati  ostavku  kao  pristaša  Ljube  Jovanovića. 

Mjesto  Radojevića  postade  ministrom  saobraćaja  Pašićev  pri- 
staša Krsta  Miletić,  kojega  je  u ministarstvu  poljoprivrede  i vo- 
da zamijenio  dr.  Vaša  Jovanović.  Bilo  je  u Radikalnoj  stranci  i 
disidenata;  njih  je  predvodio  Nastas  Petrović,  koji  je  još  na 
proljeće  g.  1924.  istupio  iz  kluba  radikalskih  zastupnika. 

RAĐIĆEVA  SKUPŠTINA  U SUBOTICI. 

Radić  je  16.  siječnja  1926.  iz  Beograda  pošao  u Suboticu, 
kamo  su  ga  dopratili  dr.  Juraj  Krnjević  i dr.  Ivan  Pernar.  Sutra- 
dan je  na  velikom  trgu  pred  gradskom  vijećnicom  održana  javna 
skupština,  kojoj  je  prisustvovalo  25.000  građana  i seljaka.  Na 
skupštini  su  govorili:  Radić,  Krnjević,  Pernar,  Mirko  Ivandekić  i 
Đuro  Rajković.  Radić  je  među  ostalim  rekao  i ovo: 

»Osim  Jadrana  imamo  još  jedno  more.  To  je  bačka  i banat- 
ska pšenica.  Kada  se  ona  ustalasa,  onda  je  ljepša  od  mora,  jer 
nema  zlatnijega  klasa,  nego  li  je  u Bačkoj  i u Banatu  . . . Gdje 
nema  dalekovidne  politike,  tu  nema  ni  dobra  za  narod.  A seljak 
je  dalekovidan.  On  ne  živi  kao  bankir,  koji  reže  kupone,  ali  niti 
kao  radnik,  koji  živi  od  subote  do  subote.  Seljak  ima  duboki 
korjen  prošlosti  i pogled  u budućnost.  Zato  je  najsretnija  ona 
zemlja,  koja  se  osniva  na  temelju  seljaštva.  Bogatstvo  nije  u 
novcu,  nego  u ljubavi  i poštenju.  Vi  ste  Vojvođani  brzi  na  poslu 
i u misli,  a brzi  ste  svi:  i Madžari  i Švabe,  i Srbi  i Hrvati.  Ali  ova 
naša  Vojvodina  nije  samo  žitnica..  Ona  treba  da  bude  stalna  i 
dobra  gospodarica.  Nitko  nije  u gospodarskom  pravcu  učinio 
toliko,  kao  što  ste  Vi  učinili  . . . »Poreze  treba  udesiti  tako,  da 
oni  cure  i teku,  a ne  da  se  prešaju«,  rekao  je  u financijalnom 
odboru  radikalski  poslanik  Miletić.  Tako  treba  da  bude!  Vojvo- 
đani su  osvježili  radikalnu  stranku,  koja  ima  dosta  dobrih  ose- 
bina.  Vojvođanski  su  radikali  prvi  kazali:  »Ne  smije  se  tako  da- 
lje ići.  Ako  Vojvodina  ne  može  da  podnese  ovaj  porez,  kako 
će  ga  podnijeti  Dalmacija  i Hercegovina?«  . . . Osnovna  nastava 
mora  biti  u materinskom  jeziku  svakoga  naroda.  Mi  nismo  bar- 
bari! Zato  u našoj  državi  ne  treba  nasilja.  Ta  nas  je  Srba,  Hrva- 
ta i Slovenaca  80  postotaka!  Svi  smo  jednaki  i svi  imamo  jedna- 
ka prava.  Nitko,  se  više  ne  će  trebati  tužiti,  da  učitelji  vode  poli- 
tiku. Škola  je  crkva  i hram,  gdje  su  učitelji  apoštoli,  a ne  kome- 
sari. Ako  oni  to  ne  će  da  budu,  onda  neka  idu!  Narod  traži  laga- 
nu a ne  tešku  Pribićevićevu  ruku  . . . Sporazum  nije  mogao  stvo- 

riti  čudesa,  ali  je  pokazao  put  naše  državne  i narodne  politike. 
To  je  dogovor,  a ne  kundak!  Kundak  ima  nas  čuvati  od  lopova, 
a ne  da  poštene  ljude  predaje  lopovima.  Politika  sporazuma  tek 
je  početa  . . . Vi  ste  Bunjevci  mekane  duše.  Madžari  su  od  Vas 
htjeli  mijesiti  lonce,  ali  Vi  ste  sačuvali  svoju  lijepu  ikavštinu  i 
svoju  vjeru  rimokatoličku.« 

U Slavonskom  je  Brodu  31.  siječnja  1926.  obavljen  izbor 
gradskog  zastupstva.  Glasovala  su  2343  izbornika,  od  toga  856  za 
Hrvatsku  seljačku  stranku,  459  za  nezavisne  radnike  (komuniste), 
264  a radikale,  257  za  hrvatske  federaliste,  160  za  Samostalnu  de- 
mokratsku stranku,  146  za  obrtničku  listu,  139  za  židovsku  listu, 
37  za  socijaliste,  a 24  za  listu  nezavisnih  građana.  Kako  se  biralo 
24  zastupnika,  količnik  je  iznosio  97,  dobila  je  HSS  9 mandata, 
komunisti  5,  radikali  3,  hrvatski  federalisti  3,  samostalni  demo- 
krati 2,  obrtnici  1 i Židovi  1 mandat.  Radnu  su  većinu  sastavili 
zastupnici  HSS,  radikali,  obrtnik  i Židov,  te  je  za  gradonačelnika 
izabran  graditelj  Tauchman,  predsjednik  mjesne  organizacije 
HSS. 

RADIĆ  U SARAJEVU  I DUBROVNIKU. 

Radić  je  kao  ministar  prosvjete  došao  30.  siječnja  1926.  u 
Sarajevo,  gdje  je  razgledao  prosvjetne  zavode.  Tako  je  posjetio 
srednje  škole,  kazalište,  zemaljski  muzej  i zavod  sv.  Josipa.  Su- 
tradan je  Radić  u Sarajevu  održao  javnu  skupštinu  na  Rankovi- 
ćevom  trgu  pod  Bistrikom.  Na  skupštinu  je  došlo  do  15.000  ljudi, 
među  kojima  bijaše  i mnogo  muslimana.  Skupštinu  je  otvorio 
prof.  Hakija  Hadžić,  kao  predsjednik  sarajevske  organizacije 
Hrvatske  seljačke  stranke.  Glavni  je  govornik  dakako  bio  Stje- 
pan Radić.  On  je  među  ostalim  rekao  i ovo:  U Bosni  je  po  broju 
najmanje  Hrvata  katolika;  ali  gdjegod  je  hrvatsko  selo,  to  je 
samo  poštenje.  To  nije  samo  radinost,  nego  i duboka  svijest  o 
vezi  s ostalim  Hrvatima.  Pogledajate  na  zemljovidnu  kartu,  pa 
ćete  uvidjeti,  da  se  Bosna  naslanja  na  Slavoniju  i Dalmaciju.  Bo 
sna  ima  kod  kuće  bogatstvo  u rudama  i šumama,  ali  ih  izvozi  na 
more  preko  Dalmacije,  a žito  kupuje  u Slavoniji.  Mi  smo  dakle 
Hrvati  iz  Dalmacije  i Slavonije  obuhvatili  Bosnu  u naručaj  i s 
lijeva  i s desna.  Zato  tkogod  samo  malo  politički  misli,  — a nije 
rušitelj  nego  graditel  j ove  naše  slobode  i države,  — on  bi  morao 
reći.  da  Hrvat,  kada  dolazi  u Bosnu,  nije  kuferaš,  nego  donositelj 

one  širine,  koju  daje  more,  i onoga  sređenog  veselja,  koje  se  vidi  u 
Slavoniji . . . Treba  podići  bosanske  gradove,  koje  moramo  uči- 
niti ognjištima  naše  prosvjete  i središtima  naše  privrede  . . . Ka- 
da sam  danas  prolazio  kroz  Sarajevo,  smislio  sam,  da  bi  ovaj  grad 
mogao  biti  prijestolnica  naše  države.  Sarajevo  je  naime  najbolji 
centar  (središte)  naše  države  s prometnog  i,  čovječanskoga  gle- 
dišta. Zato  će  sve  moje  nastojanje  biti  upravljeno  kulturnom  po- 
dizanju Sarajeva.  Potrebno  je  pak,  da  muslimani  u Bosni  i Her- 
cegovini konačno  opredijele  svoju  narodnost,  pa  da  postanu  ili 
Srbi  ili  Hrvati. 

Radić  je  1.  veljače  1926.  pošao  iz  Sarajeva  u Dubrovnik,  da 
ondje  prisustvuje  proslavi  sv.  Vlaha.  Putem  kroz  Hercegovinu 
bijaše  sjajno  dočekan  u Mostaru  i u Čapljini.  Radić  je  na  kolo- 
dvoru u Mostaru  održao  govor,  u kojemu  je  osudio,  što  Hrvati 
nemaju  u Bosni  i Hercegovini  nijednoga  velikoga  župana,  a u 
Beogradu  nijednoga  direktora  u vladinim  poduzećima.  »Sa  svih 
strana  dolaze  mi  iz  Bosne  vijesti,  da  mi  Hrvati  i ovdje  ništa  više 
nemamo,  jer  da  smo  sve  izgubili.  Ja  sam  zato  i pošao  u Bosnu, 
gdje  sam  vidio,  da  su  hrvatski  redovi  složni,  a ne  uskolebani,  pa 
da  nije  daleko  čas,  kada  će  i muslimani  kao  jedan  čovjek  biti 
ondje,  gdje  im  nalaže  njihova  velika  pamet  i tradicija.  To  će 
biti  njihov  spas  ...  Ja  mislim,  da  idemo  u susret  novim  izbori- 
ma za  Narodnu  skupštinu.  Mi  ih  ne  silimo,  ali  ih  se  i ne  plašimo. 
Ako  izbori  budu  slobodni,  onda  će  se  u parlamentu  čuti  i vidjeti 
ona  snaga,  koju  imamo  u narodu.  Onda  će  se  vidjeti,  što  vri- 
jedi naše  mučeništvo,  o kojemu  se  mogu  ispisati  velike  knjige. 
Biti  u vladi,  to  ne  znači  samo  sjediti  u mekanom  ministarskom 
fotelju,  nego  izvršavati  težak  domovinski  posao.  Mnogi  radikali 
nisu  dorasli,  da  to  potpuno  shvate«. 

Na  S vijećnicu  2.  veljače  je  Radić  održao  veliku  skupštinu 
u Dubrovniku,  gdje  se  na  trgu  sv.  Vlaha  i u okolišnim  ulicama 
sabralo  oko  10.000  građana  i seljaka.  Na  skupštini  su  govorili 
Stjepan  Radić,  ing.  August  Košutić  i Josip  Predavec.  Radić  je 
među  inim  rekao  i ovo:  »Ne  smijemo  dozvoliti,  da  se  kod  nas 
razviju  prilike  kao  nekada  u Austro-Ugarskoj,  jer  narod  ne  smije 
ostati  u opreci  sa  državom,  a još  manje  država  u opreci  s naro- 
dom. Mi  Hrvati  hoćemo,  da  se  razvijamo  kao  Hrvati.  To  jesmo 
i to  ostajemo.  Srbi  su  Srbi,  i mi  ih  najvolimo,  kad  im  kažemo,  da 
su  Srbi.  Čim  počnu  »jugovati«,  mi  velimo,  da  su  počeli  ludovati, 
jer  se  bojimo  prijevare.  Srbi  će  govoriti,  da  su  »Jugoslaveni«,  a 

ipak  će  srbovati.  Mi  hoćemo'  čist  račun.  Oni  su  Srbi,  a mi  Hrvati. 
Kada  pak  dođe  ona  prava  i potpuna  Jugoslavija,  — t.  j.  kada  bu- 
demo svi  na  okupu,  — onda  ćemo  kazati,  da  smo  Jugoslavija,  ali 
i to  samo  politički ...  Tri  su  stvari,  u kojima  ne  možemo  i ne  će- 
mo popustiti,  jer  su  to  naše  stvari.  Prva  je  stvar:  čovječanstvo, 
bratstvo,  druga  je  stvar:  seljaštvo,  a treća  je  stvar:  da  se  držav- 
ni novac  ne  rasipa,  nego  da  se  ulaže  prosvjetom  i privredom  za 
narod. . . Mi  smo  se  ujedinili  zato,  da  napredujemo,  a ne  da  jau- 
čemo  i plačemo.  Dogodilo  se  čudo,  da  je  hrvatski  seljački  pokret 
prešao  granice  Hrvatske,  pa  da  je  uhvatio  korjena  u Srbiji  i u 
Sloveniji...  Mora  ostati  situacija,  kakova  je  danas.  Mi  smo  sjeli 
na  svoja  kola  i držimo  jedan  dio  uzda,  koje  su  naše.  Nismo  došli 
u vladu,  kao  trutovi  u košnicu.  Mi  smo  stali  ondje,  gdje  nam  je 
i mjesto.  Kada  dođe  revizija  ustava,  pitat  ćemo  pamet  i isku- 
stvo. Ne  ćemo  uređivati  ni  onako,  kako  želi  Pašić,  ni  onako,  kako 
želi  Radić.  Pašić  je  star,  a ja  sam  mlad.  Ne  ćemo  voditi  politiku 
ni  jednoga  ni  drugoga,  nego  onako,  kako  ju  želi  narod,  t.  j.  politi- 
ku, s kojom  ćemo  svi  biti  zadovoljni.« 

Sutradan  (3.  veljače  1926.)  je  u Dubrovniku  proslava  sv. 
Vlaha  obavljena  svečanije  nego  li  ikada  iza  svjetskog  rata.  Na- 
rod je  već  zorom  hrlio  u crkvu,  koja  je  naskoro  bila  dupkom 
puna.  Službi  božjoj  je  prisustvovao  i papinski  nuncij  Pelegrinetti, 
koji  je  došao  iz  Beograda.  Poslije  svečane  mise  svrstala  se  na 
trgu  golema  povorka,  koja  je  prošla  cijelim  Dubrovnikom.  U po- 
vorci je  uz  nuncija  Pelegrinettija  stupao  i Stjepan  Radić  sa  svi- 
jećom u ruci. 

Radić  je  poslije  podne  krenuo  iz  Dubrovnika  u Konavlje, 
kamo  su  ga  u 4 automobila  pratili  neki  prijatelji,  među  kojima  su 
bili  također:  ing.  August  Košutić,  te  narodni  zastupnici:  Rude 
Baćinić  i Hadžioman.  Putem  su  Radića  po  selima  dočekivali  i 
pozdravljali  seljaci  s hrvatskim  zastavama.  Radić  je  narodu  pro- 
govorio u selu  Cilipi,  a skupštinu  je  održao  u Grudi.  On  je  među 
ostalim  rekao  i ovo:  Mi  smo  Hrvati  g.  1925.  doživjeli  ono,  što 
sam  ja  uvijek  govorio:  Srbi  će  jošte  pokušati  silom.  Tomu  se  ne 
treba  čuditi,  jer  su  iz  Zagreba  i Splita  stalno  u Beograd  stizali  gla- 
sovi: »Samo  pritisnite,  pa  će  Hrvati  popustiti!«  1 pritisnulo  se! 
Došla  je  obznana!  Ali  i to  nije  puno  koristilo.  Izgubio  sam  2 
mandata,  ali  sam  dobio  30.000  glasova  više,  nego  li  kod  izbora  g. 
1923.  Zato  se  stari  Pašić  poslije  izbora  malo  zamislio.  On  je  isku- 

san  i pametan  čovjek.  Da  li  je  i pravedan,  to  će  prosuditi  Bog.  I 
t mi  smo  se  sporazumjeli  s Radikalnom  strankom,  koja  je  imala 

svoj  početak  upravo  tako,  kao  i mi.  Rekli  smo  radikalima:  »Vi 
nas  možete  i morate  razumjeti!«  I vidite:  oni  su  nas  razumjeli. 
Mi  smo  tražili,  da  hrvatski  narod  bude  ravnopravan  srpskom,  pa 
da  Srbi  budu  Srbi,  a Hrvati  da  ostanu  Hrvati.  Mi  smo  dinastiju 
Karađorđevića  priznali  za  narodnu.  Isposlovali  smo  to,  da  će  na 
proljeće  biti  općinski  izbori.  Seljaci  će  u svoje  ruke  dobiti  svoje 
općine,  a kasnije  također  kotare  i oblasti.  To  je  državna  politika! 
Inače  ja  i danas  potpisujem  sve  ono,  što  sam  govorio  u opozi- 
ciji. Potpisujem  i sav  prijašnji  svoj  program  osim  republikan- 
stva.« 

Radić  je  4.  veljače  pregledao  škole  i prosvjetne  urede  u 
Dubrovniku.  Sutradan  je  pošao  u Dubrovačku  Rijeku  do  Trste- 
njaka, gdje  je  progovorio  sabranom  narodu.  Iz  Dubrovnika  je 
Radić  6.  veljače  pošao  u Čapljinu,  odakle  je  stigao  u Ljubuški. 
Tu  je  održao  skupštinu,  na  kojoj  bijaše  10.000  ljudi.  Preko  Imot- 
skoga stiže  Radić  7.  veljače  u Klis,  gdje  je  također  održao  skup- 
štinu. Iz  Splita  je  Radić  otputovao  8.  veljače  brzovlakom  u Za- 
greb, kamo  je  stigao  sutradan  u jutro. 

RADIKALI  PRIGOVARAJU  STJEPANU  RADIĆU. 

Radikali  su  prijekim  okom  gledali  Radićevu  agitaciju  u na- 
rodu. Oni  su  mu  zamjeravali  već  onu  skupštinu,  koju  je  17. 
siječnja  1926.  održao  u Subotici,  premda  ondje  nije  govorio  pro- 
tiv beogradske  vlade.  Radikalima  bijaše  krivo,  što  je  Radić  odr- 
žao toli  uspjelu  skupštinu  u Sarajevu,  gdje  je  znatno  pojačao 
hrvatsku  misao.  Naročitu  je  pak  ljubomornost  Radić  kod  radi- 
kala  pobudio  svojim  skupštinama  u Dubrovniku,  Ljubuškom  i u 
Klisu.  Radikali  su  naime  željeli,  da  posvema  prevladaju  u Bosni, 
Hercegovini  i barem  u južnoj  Dalmaciji,  naročito  u Dubrovniku, 
gdje  su  bogati  Srbijanci  počeli  kupovati  kuće.  Iznenadilo  ih  je, 
što  je  Radić  u svojim  govprima  spominjao  i nove  izbore  za  Na- 
rodnu skupštinu,  premda  mandat  narodnih  zastupnika  traje  još 
pune  3 godine.  Radikali  su  naslućivali,  da  Radić  spominje  nove 
izbore  zato,  što  su  beogradski  vlastodršci  Radiću  i njegovim  dru- 
govima poništili  mandate  na  osebujan  način,  koji  spada  u poli- 
tičku povijest. 

O tomu  su  već  2.  veljače  1926.  raspravljali  radikalski  mini- 
stri na  svojoj  konferenciji.  Istoga  je  dana  održana  i sjednica 
radikalskoga  kluba,  u kojoj  se  oštro  govorilo  o Radićevom  puto- 
vanju. Radikalski  zastupnici  nisu  ni  govorili  o proračunu,  radi 
čega  su  bili  pozvani  na  sjednicu.  Oni  su  redomice  iznosili  svoje 
prigovore  protiv  Radića,  koji  narodu  u Bosni  i Dalmaciji  govori 
u duhu  hrvatskoga  nacijonalizma.  Konstatiralo  se,  da  postoje  ne- 
suglasice između  radikala  i HSS,  premda  ove  2 stranke  čine  vla- 
dinu koaliciju. 

Kako  su  prigovori  beogradskih  radikala  dospjeli  u novine, 
odgovorilo  im  je  vodstvo  HSS  ovako:  »Oni  radikali,  koji  su  krivo 
shvatili  sporazum  s Hrvatskom  seljačkom  strankom,  dižu  graju 
radi  toga,  što  Radić  obilazi  svoje  pristaše  u onim  krajevima,  koji 
su  najviše  trpjeli  za  svoje  hrvatstvo,  te  u kojima  vladini  organi 
još  i sada  nastavljaju  tihu  Obznanu.  Nama  osporavati  pravo,  da 
vodimo  brigu  o Hrvatima  u Bosni,  Hercegovini,  Dalmaciji  i u 
Vojvodini,  znači  isto,  što  i tražiti  od  radikala,  da  ne  smiju  voditi 
računa  o Srbima  u Hrvatskoj,  Slavoniji  i Dalmaciji.  Radfć  ne  ide 
za  ustupcima,  nego  traži,  da  se  svuda  do  kraja  izvrše  utanačen  ja 
sporazuma,  kako  su  ih  usvojili  radikali.  Taj  sporazum  je  uvjeto- 
van time,  da  se  prekine  s nezakonitošću  i stranačkom  korupci- 
jom. Zašto  se  dakle  zamjera  Radiću,  ako  ističe,  da  se  s duhom 
sporazuma  ne  slaže,  što  se  više  radikalski  činovnici  u Bosni, 
Hercegovini  i Dalmaciji  — n.  pr.  splitski  veliki  župan  dr.  Ivan 
Perović,  koji  je  poradikaljeni  Pribićevićevac,  — ne  mogu  snaći 
u tome,  da  je  prestala  Obznana  protiv  Hrvata.  U eri  spora- 
zuma nema  interesnih  sfera.  Zato  se  HSS  ne  će  i ne  može  nikomu 
za  volju  odreći  ma  i jednoga  svojega  pristaše,  a kamo  cijele  po- 
krajine. Ta  HSS  je  na  pr.  u Bosni  i Hercegovini  uz  nečuveni  teror 
ipak  dobila  gotovo  isto  toliko  izbornih  kuglica,  koliko  i radikali, 
samo  što  su  naše  kuglice  bile  kuglice  uvjerenja  i žrtava,  a ne 
kuglice  službenog  aparata  i Obznane.  O Dalmaciji  je  pak  suvi- 
šno i govoriti.  Radikali  znadu,  da  bi  na  slobodnim  izborima  u 
Dalmaciji  prošli  jedva  s polovinom  sadašnjih  mandata.  Kako  se 
mi  ne  odričemo  nikoga  i ničega,  što  je  naše,  tako  tražimo  i tražit 
ćemo,  da  ravnopravnost  i pravda  bude  jednaka  za  sve.  Inače  će- 
mo morati  sa  žaljenjem  konstatirati,  da  su  glavne  točke  krivo 
shvaćene,  ali  ne  od  nas,  nego  od  gospode  s druge  strane.« 

Međutim  se  4.  veljače  sastao  Pavle  Radić  s Nikolom  Paši- 
ćem.  Sastanak  je  uslijedio  na  Pašićevu  želju,  da  bude  točnije 

upućen  u putovanje  Stjepana  Radića.  Isto  je  tako  kralja  informi- 
rao dr.  Nikola  Nikić,  koji  je  bio  7.  veljače  primljen  u audijenciju. 
Kad  se  pak  10.  veljače  u Beograd  vratio  Stjepan  Radić,  odmah  je 
posjetio  Nikolu  Pašića,  kod  koga  je  ostao  cijeli  sat.  Iza  toga  je 
Radić  rekao,  da  je  Pašić  uvidio,  kako  su  mu  krivo  prikazivali 
Radićevo  putovanje.  Pri  tom  je  dodao:  »Bitno  je  u mojem  govo- 
ru u Sarajevu  bilo,  da  se  bosanski  muslimani  moraju  konačno 
opredijeliti  za  Hrvate  ili  za  Srbe.  Jugoslavenstvo  to  je  jedan 
švindl  (varka),  kojim  se  kod  nas  koriste  svi  anacijonalni  ele- 
menti. Nema  direktnog  prijelaza  u Jugoslavenstvo.  Mi  smo  Srbi, 
Hrvati  i Slovenci,  pa  je  to  jedini  put,  kojim  se  treba  opredijeliti. 
U interesu  je  cijele  države,  da  se  Bosna  i Hercegovina  kulturno 
i ekonomski  ojačaju.  U Hercegovini  sam  vidio  toliko  sirotinje 
i nezaslužene  bijede.« 

Pašić  je  12.  veljače  pošao  u dvor,  gdje  je  kralju  u poduljoj 
audijenciji  prikazao  politički  položaj.  Zatim  je  13.  veljače  po- 
zvao sve  ministre  na  sjednicu,  u kojoj  je  Radić  izjasnio  svoje 
govore  na  putovanju  po  Bosni,  Hercegovini  i Dalmaciji.  Mini- 
starski je  savjet  iza  toga  objavio,  da  je  »politička  situacija  u 
vladi  posve  regulirana,  pa  da  vlada  može  nesmetano  nastaviti 
politiku,  koju  je  do  sada  vodila.  Što  se  pak  tiče  ličnih  momenata 
Stjepana  Radića  obzirom  na  ministre  Božu  Maksimovića  i dra 
Milana  Stojadinovića,  ovi  se  mogu  raspraviti  i izvan  kabineta. 
Sve  su  dakle  nesuglasice  uklonjene,  te  su  u vladi  nastupili  posve 
normalni  odnošaji.  Podjedno  je  ministarski  savjet  odlučio,  da  se 
ima  objaviti  tekst  sporazuma,  što  ga  je  Radikalna  stranka  14. 
srpnja  1925.  sklopila  s Hrvatskom  seljačkom  strankom.« 

Predsjednik  je  radikalskoga  kluba  Ljuba  Zivković  16.  ve- 
ljače 1926.  novinarima  objavio  tekst  toga  sporazuma.  Sutradan 
je  o tomu  sporazumu  govorio  u Narodnoj  skupštini  Stjepan 
Radić,  koji  je  među  ostalim  rekao  i ovo:  »Vidovdanski  se  ustav 
na  prvi  mah  čini  centralistički,  ali  ipak  to  nije.  On  je  zaista  jedin- 
stven ustav,  jer  je  unitaristički,  a ipak  nije  centralistički.  Treba 
da  se  sa  Srbima  izmirimo,  i to  ne  samo  kao  ljudi,  nego  kao  prava 
braća,  jer  je  došao  momenat,  da  ćemo  i mi  i oni  propasti  i stra- 
dati . . . Kad  imamo  narodnu  državu  i narodnu  dinastiju,  onda  je 
naša  specijalna  politika  nuzgredna  stvar.  Naša  je  HSS  došla,  da 
se  primi  pozitivnoga  rada,  ako  joj  to  bude  moguće.  Mi  smo  Hr- 
vati kroz  75  godina  bili  u opoziciji.  Ja  sam  kazao,  da  — ako  ćemo 
i nadalje  ostati  u opoziciji,  — mi  ćemo  se  odučiti  od  stvaranja, 

jer  ćemo  se  naučiti  samo  prigovarati.  Takć  ćemo  mi  naskoro 
biti  nesposobni  za  vladanje,  a to  je  opasno  za  stranku.  Vidjeli 
ste,  da  — gdjegod  se  pojavimo,  — svagdje  nas  dočekuju  kao 
prave  predstavnike  upravo  zato,  što  smo  napravili  ovaj  spora- 
zum ...  Mi  sada  sprovodimo  svoj  seljački  program,  koji  je  u bit- 
nosti i program  Radikalne  stranke.  Ne  perhoresciramo  ni  jugo- 
slavenstvo. Mi  to  ne  zabacujemo,  mi  se  jugoslavenstvu  ne  izrugu- 
jemo, jer  je  to  jedan  politički  ideal  i program.  Tu  je  ustav,  tu  je 
volja  živih  ljudi.  Međunarodnim  je  pravom  priznato,  da  je  kra- 
ljevina Srba,  Hrvata  i Slovenaca,  i mi  smo  pregovarali  na  ustav- 
nom temelju.« 

Pribićević  je  21.  veljače  1926.  održao  skupštinu  Samostalne 
demokratske  stranke  u Sarajevu.  Govorio  je  i o sporazumu  Ra- 
dikalne stranke  s Hrvatskom  seljačkom  strankom,  pa  je  među 
inim  rekao  i ovo:  »Kada  su  bili  vođeni  pregovori  s Radićem,  onda 
je  Pašić  meni  saopćio,  da  se  razgovara;  ali  mi  je  rekao:  »Nemojte 
se  bojati!  Bilo  bi  nemoralno  i nepošteno,  da  mi  bez  vas  napravi- 
mo nekakav  sporazum  s Rađićevcima.«  Zato  sam  ja  mirno  pratio 
razgovore  između  radikala  i Radićevaca.  Ta  znao  sam,  da  se  s 
nama  ne  može  sklopiti  sporazum,  jer  mi  ne  ćemo  sporazuma  s iz- 
dajnicima. Pašić  je  u klubu  rekao,  da  bi  samostalni  demokrati 
morali  biti  neka  kontrola  i rezerva  radikala;  ali  to  nikako  ne 
odgovara  njihovom  temperamentu,  jer  su  oni  borci  u prvim  ređo 
vima.« 

AFERA  RADE  PAŠIĆA. 

Nato  je  u Radikalnoj  stranci  izbio  žestok  sukob  između 
Nikole  Pašića  i Ljube  Jovanovića.  Povoda  mu  dade  članak,  što 
ga  je  22.  veljače  1926.  u beogradskim  »Novostima«  prioćio  dr. 
Dragiša  Stojadinović  inšpektor  ministarstva  trgovine  i indu- 
strije. U tom  se  članku  Stojadinović  oborio  na  Radu  Pašića, 
sina  predsjednika  vlade,  jer  da  oštećuje  državu.  Tu  se  među 
ostalim  piše:  »Za  g.  Radu  Pašića  nije  bilo  ustava,  nije  bilo  zako- 
na niti  vlasti,  da  ga  uputi,  neka  vodi  računa  o dužnosti  prema 
državi.  Na  očigled  je  cijeloga  svijeta  g.  Rade  Pašić  zarađivao 
basnoslovne  sume,  kupovao  kuće  i nakit  i mijenjao  automobile. 
I nitko  se  nije  našao,  da  ga  zapita,  odakle  njemu  taj  novac,  na 
koji  način  on  dolazi  do  njega,  pa  da  li  je  radnja,  koju  on  vodi,  u 
saglasnosti  sa  zakonima  zemlje.  Jer  nije  pravo  poštene  poreske 

obvezanike  vezati  za  gušu  i oduzimati  im  skoro  cijelu  godišnju 
zaradu  za  poreze,  a njega  (R.  P.)  pustiti,  da  godinama  ne  daje  ni 
pare  zbog  toga,  što  je  uglednoga  roda.  U početku  ove  godine  do- 
bio sam  uvjerenje  beogradskog  poreskog  odjeljenja  »pod  brojem 
89.666,  da  g.  Rade  Pašić  ne  plaća  ni  aspre  poreza.  Poreske  su  vla- 
sti pretresle  sve  svoje  knjige,  da  pronađu  ma  koji  plaćeni  porez, 
ali  uzalud.  A zna  se,  da  u ovoj  našoj  zemlji  — osim  nemoćnih 
staraca  od  preko  60  godina,  vojnika  i robijaša  — svi  su  drugi 
dužni  plaćati  porez.  G.  Rade  Pašić  niti  je  starac  niti  vojnik,  a 
nije  ni  robijaš,  već  sin  predsjednika  vlade,  posrednik  i sopstve- 
nik  (vlasnik)  bezbrojnih  rudnih  polja  i bogatstva  ove  zemlje.« 
Dalje  iznosi  Stojadinović  u svojem  članku,  da  Rade  Pašić  radi 
toga,  što  nije  prijavio  porez,  ima  prema  poreskim  zakonima  (ob- 
zirom na  dužnu  svotu  poreza)  sada  platiti  oko  30  milijuna  dinara. 
Jedna  trećina  ove  svote  pripada  po  zakonu  onomu,  tko  je  to  pri- 
javio. Prema  tomu  ima  Dragiša  Stojadinović  od  spomenutih  30 
milijuna  dobiti  10  milijuna  dinara,  kojih  se  on  odriče  u korist 
invalida  i siromašnih  đaka. 

Ova  je  afera  stvorila  veliku  uzbunu  u Radikalnoj  stranci, 
jer  je  Dragiša  Stojadinović  bio  zet  Ljube  Jovanovića,  potpred- 
sjednika Radikalne  stranke.  Radi  toga  je  Nikola  Pašić  zamrzio 
Ljubu  Jovanovića,  te  je  odlučio,  da  ga  isključi  iz  Radikalne  stran- 
ke, premda  je  među  radikalima  vladalo  mnijenje,  da  je  Ljuba 
Jovanović  jedini  intelektualac,  koji  bi  kao  političar  s velikim 
iskustvom  mogao  zamijeniti  Pašića  u slučaju  njegove  smrti  ili 
odstupa  radi  starosti.  Pašić  je  svojem  sinu  Radi  dao  podatke, 
kojima  je  23.  ožujka  1926.  u beogradskoj  »Politici«  napao  čast 
Ljube  Jovanovića.  To  je  ponukalo  Ljubu  Jovanovića,  da  na  sjed- 
nici Radikalne  stranke  24.  ožujka  otkloni  svoje  sudjelovanje  kod 
proslave  80.  godišnjice  Nikole  Pašića.  Podjedno  je  izjavio,  da  je 
izazivanjem  Rade  Pašića  stavljen  pred  dilemu,  da  ili  šuti  ili  da 
mu  odgovori;  kako  bi  pak  u svojem  odgovoru  morao  otkrivati 
državne  tajne,  odlučio  se  za  šutnju. 

Opozicija  je  odlučila,  da  aferu  Pašićeva  sina  upotrijebi  za 
obaranje  vlade.  Zato  je  24.  ožujka  predsjedništvu  Narodne  skup- 
štine predala  interpelaciju,  koju  su  potpisali  svi  članovi  Davido- 
vićeve  demokratske  stranke,  te  bosanski  muslimani,  zemljorad- 
nici i Slovenci.  Početak  ove  interpelacije  glasio  je  ovako: 

»Poznata  je  stvar,  da  naša  država  sve  svoje  nabavke  — 
državne  i vojne  — plaća  za  30  do  100  postotaka  skuplje*,  nego  li 


310 


Odlazak  Nikole  Pašića  s vlasti 


privatna  lica.  Glavni  je  uzrok  tomu,  što  državne  nabavke  služe 
kao  izvor  bogaćenja  čitavom  nizu  posrednika,  koji  se  pojavljuju 
ili  prilikom  njihova  zaključenja  ili  prilikom  naplate  potraživanja 
za  ove  isporučene  nabavke.  Ovi  su  posrednici  u vezi  s političkim 
ljudima,  te  — blagodareći  nedozvoljenim  utjecajima  — svršavaju 
poslove  u korist  pojedinih  firma.  Na  taj  način  poskupljuju  ti 
posrednici  sve  državne  nabavke  bez  razlike.  Može  se  računati, 
da  nabavke  stoje  državu  mnogobrojne  milijune  dinara  više,  nego 
li  bi  inače  bile  plaćeno,  i to  zbog  toga,  što  se  mora  provizija  dati 
posrednicima  i njihovim  pomagačima.  U javnosti  — a još  više 
u krugu  državnih  liferanata  — stečeno  je  uvjerenje,  da  na  čelu 
posrednika  za  nabavke  stoji  g.  Radomir  N.  Pašić,  sin  današnjega 
predsjednika  vlade.  Vjeruje  se,  da  on  ima  monopolisani  položaj, 
pa  da  je  pri  svakoj  većoj  nabavci  potrebna  njegova  intervencija, 
za  koju  se  mora  platiti  naročiti  tribut.  Do  sada  su  mnogo  puta 
i u javnosti  i kod  suda  povedene  tužbe,  da  Radomir  N.  Pašić  sa 
čitavim  nizom  nižih  senzala,  koji  mu  dostavljaju  poslove  za  in- 
tervenciju, nemilosrdno  eksploatiše  taj  svoj  povlašteni  položaj 
na  štetu  državnih  interesa  i državnog  ugleda.  Samo  zbog  ovih 
intervencija  plaćaju  se  državne  nabavke  skuplje.« 

Iza  toga  se  u interpelaciji  nabrajaju  razni  slučajevi,  u koji- 
ma je  Rade  Pašić  intervencijom  zaslužio  milijune  dinara  u ime 
$voje  provizije,  a zatim  se  kaže:  »Izvjesne  pojave  daju  Narodnoj 
skupštini  pravo,  da  u interesu  javnoga  morala,  ugleda  naše  zem- 
lje i državnog  dostojanstva  posveti  najveću  pažnju  činjenicama, 
koje  svojom  pojavom  mogu  ugroziti  i konsolidaciju  države  i nje- 
zin pravilan  razvitak«.  Zatim  se  niže  5 točaka  same  interpelacije, 
za  koju  opozicija  »traži  ne  samo  hitni  pretres  u Narodnoj 'skup- 
štini, nego  i anketu,  koja  će  ispitati  posredovanje  prilikom  dr- 
žavnih nabavaka,  zbog  kojih  je  kompromitovan  ugled  naše  zem- 
lje«. Posebnu  je  interpelaciju  o Radi  Pašiću  podnijela  Samostalna 
demokratska  stranka. 

ODLAZAK  NIKOLE  PAŠIĆA  S VLASTI. 

Nato  je  među  samim  radikalima  prevladalo  mišljenje,  da 
se  Nikola  Pašić  mora  povući  s položaja  predsjednika  vlade.  Uza- 
lud je  u Beograd  došao  Aca  Stanojević,  da  izgladi  spor  između 
Nikole  Pašića  i Ljube  Jovanovića.  Stanojević  je  tom  prigodom 
opazio,  da  treba  izmijeniti  i predsjednika  radikalskoga  kluba,  jer 

je  sadašnji  predsjednik  Ljuba  Živković  postao  nemoguć  kao  čo- 
vjek bez  takta. 

U Narodnoj  skupštini  od  30.  ožujka  1926.  primljen  je  držav- 
ni proračun  sa  186  protiv  90  glasova.  Nato  je  predsjednik  Naro- 
dne skupštine  Marko  Trifković  izjavio,  da  Narodnu  skupštinu 
odgađa  do  5.  svibnja  radi  toga,  što  će  u međuvremenu  biti  kato- 
lički Uskrs,  muslimanski  Bajram  i grčkofstočni  Uskrs.  Trifković 
je  to  učinio  po  želji  Nikole  Pašića,  . koji  je  želio  odgađanjem 
Narodne  skupštine  izbjeći  tomu,  da  se  afera  njegova  sina  ne 
raspravlja  pred  parlamentom.  Podjedno  je  Pašić  želio  dobiti  vre- 
mena, da  unutar  Radikalne  stranke  obračuna  s Ljubom  Jovano- 
vićem  i s njegovim  pristašama. 

Ipak  se  Nikola  Pašić  u svojoj  nadi  prevario.  On  je  upravo 
s tim  odlaganjem  Narodne  skupštine  stvorio  takvo  raspoloženje, 
da  je  politička  kriza,  koju  je  mislio  odgoditi,  nenadapo  izbila  svom 
silom.  Protiv  toli  duge  odgode  Narodne  skupštine  ustade  cijela 
opozicija,  kojoj  se  priključila  i Hrvatska  seljačka  stranka.  Radić 
i e dapače  31.  ožujka  zatražio  audijenciju,  te  je  kralju  razložio 
potrebu,  da  se  Narodna  skupština  sastane  već  8.  travnja,  t.  j. 
odmah  iza  katoličkog  Uskrsa.  Sutradan  je  pak  Radić  najavio 
Pašiću,  da  će  svi  ministri  HSS  odmah  dati  ostavku,  ako  Pašić 
ostane  kod  toli  duge  odgode  Narodne  skupštine.  Uz  to  ie  HSS 
zatražila,  da  se  odmah  u Narodnoj  skupštini  uzme  u pretres  inter- 
pelacija, koju  je  podnijela  opozicija.  • 

Konačno  je  Nikola  Pašić  uvidio,  da  je  kucnuo  čas,  kada  se 
mora  povući  s vodstva  državne  politike.  On  je  4.  travnja  1926. 
kralju  podnio  ostavku  svoje  vlade.  Sutradan  je  Rade  Pašić  naglo 
otputovao  iz  Beograda  na  otok  Krf.  Kralj  je  saslušao  predsjed- 
nike pojedinih  političkih  stranaka.  Zatim  je  7.  travnja  Nikoli 
Uzunoviću  povjerio  mandat  za  sastav  nove  vlade,  koja  će  pro- 
dužiti politiku  sporazuma  između  Srba,  Hrvata  i Slovenaca. 

Sutradan  (8.  travnja)  je  Uzunović  sastavio  vladu  od  člano- 
va Radikalne  stranke  i Hrvatske  seljačke  stranke.  Ministrom 
pravde  postade  Marko  Đuričić,  m.  vanjskih  posala  dr.  Momčilo 
Ninčić,  m.  unutrašnjih  djela  Boža  Maksimović,  m.  trgovine  dr. 
Ivan  Krajač,  m.  prosvjete  Stjepan  Radić,  m.  za  izjednačenje  za- 
kona dr.  Milan  Srškić,  m.  građevina  Milorad  Vujičić,  m.  vjera 
Miša  Trifunović,  m.  agrarne  reforme  Pavle  Radić,  m.  socijalne 
politike  Milan  Simonović,  m.  pošta  dr.  Benjamin  Šuperina,  m. 
saobraćaja  Krsta  Miletić,  m.  poljoprivrede  i voda  Vaša  Jovano- 

vić,  m.  šuma  i ruda  dr.  Nikola  Nikić,  m.  zdravlja  dr.  Slavko  Mile- 
tić,  m.  vojske  i mornarice  general  Dušan  Trifunović,  a zamjeni- 
kom ministra  financija  Nikola  Uzunović. 

STJEPAN  RADIĆ  ISPAO  IZ  VLADE. 

Radikalima  bijaše  krivo,  što  je  njihov  predsjednik  Nikola 
P'ašić  ispao  iz  nove  vlade,  u kojoj  je  i nadalje  ostao  Stjepan 
Radić,  predsjednik  HSS.  Još  više  ih  je  zaboljelo,  što  je  Radić  11. 
travnja  1926.  održao  u Pakracu  veliku  skupštinu,  na  kojoj  se  obo- 
rio na  radikale.  »Mi  imamo  u zagrebačkoj  željezničkoj  direkciji 

— a i u Sarajevu  — ljudi,  koji  zlorabe  svoj  visoki  položaj,  pa  ne 
daju  radnicima  plaće,  dok  se  ne  upišu  u Radikalnu  stranku«. 
Radić  se  pohvalio,  da  je  maknuo  ministra  financija  dra  Milana 
Stojadinovića,  jer  da  su  »državne  financije  tako  uređene,  da  či- 
tavi krajevi  izgledaju,  kao  da  država  nema  srca,  nego  da  je  tamo 
vukodlak,  neman,  neka  provalija,  neka  prokleta  jama,  iz  koje 

— kada  što  uđe  — nikada  ništa  ne  izađe«. 

Radić  je  na  toj  skupštini  u Pakracu  kritizirao  i ministra  sa- 
obraćaja Krstu  Miletića,  koji  je  radi  toga  odmah  sutradan  pod- 
nio ostavku  s ovim  obrazloženjem:  »U  današnjoj  »Politici«  je 
saopćeno,  da  je  Stjepan  Radić,  ministar  prosvjete,  na  zboru  u 
Pakracu  između  ostaloga  rekao  i slijedeće:  »Ako  se  ne  popravi 
saobraćaj,  ako  se  bude  u Zagrebu  svakoga  mjeseca  kralo  po  če- 
tiri hiljade  tona  ugljena,  to  je  32  milijuna  kruna,  kako  je  usta- 
novio Krsta  Miletić,  kojega  kao  da  se  to  ništa  ne  tiče;  ali  ako  se 
to  ne  popravi,  ne  će  biti  ministar  saobraćaja.  To  je  jasno.  Tako 
je  rađeno  bez  njegove  volje,  u njegovom  odsustvu;  ali  ako  on 
ne  zna  načina,  da  se  to  otkloni,  onda  mu  nema  mjesta.«  Ordinar- 
na je  laž,  da  se  ma  šta  od  ovoga  desilo  za  vrijeme,  otkako  sam  ja 
ministar  saobraćaja.  Kako  ove  riječi,  koje  je  izjavio  jedan  aktiv- 
ni ministar,  sadržavaju  klevete  i uvrede,  preko  kojih  ja  ne  mogu 
i ne  ću  da  prijeđem,  to  mi  je  čast  zamoliti  Vas,  g.  predsjedniče, 
da  mi  izvolite  uvažiti  ostavku  na  položaju  ministarstva  saobra- 
ćaja, jer  ja  ne  želim  da  više  budem  u prilici,  da  s ovakvom  jednom 
bitangom  i vucibatinom  sjedim  za  istim  stolom.  Krsta  Miletić, 
ministar  saobraćaja.« 

Kralj  je  13.  travnja  uvažio  ostavku  Krste  Miletića,  te  je  nje- 
govim nasljednikom  imenovao  Vašu  Jovanovića,  koji  je  postao 
i zamjenikom  ministra  poljoprivrede.  Istoga  je  dana  popunjeno 
i ministarstvo  financija,  koje  je  zapalo  *dra  Ninka  Perića. 

Sutradan  je  radikalski  klub  zatražio,  da  se  iz  Uzunovićeve 
vlade  povuče  i Stjepan  Radić.  O tom  su  zahtjevu  raspravljali 
ministri  i podsekretari  Hrvatske  seljačke  stranke,  te  su  zaklju- 
čili, da  će  se  cijela  HSS  solidarisati  sa  Stjepanom  Radićem,  ako 
radikali  ne  povuku  svoj  zahtjev.  Tako  je  došlo  do  preloma  iz- 
među radikala  i Hrvatske  seljačke  stranke,  što  je  vladu  dovelo 
u novu  krizu. 

Uzunoviću  je  pošlo  za  rukom,  da  za  ostanak  u vladi  predo- 
bije  dra  Nikolu  Nikića  i dra  Benjamina  Šuperinu.  Nato  je  Uzu- 
nović  15.  travnja  1926.  kralju  podnio  ostavku  cijeloga  svojega 
kabineta.  Istodobno  je  podnio  i novu  vladinu  listu,  koju  je  kralj 
primio.  Nova  je  vlada  izmijenjena  u toliko,  što  su  iz  nje  ispali 
ministri:  Stjepan  Radić,  dr.  Ivan  Krajač  i Pavle  Radić,  te  svi 
državni  podsekretari.  Ministrom  prosvjete  postade  Miša  Trifu- 
nović,  koji  će  ujedno  vršiti  poslove  ministra  vjere.  Jednako  će 
dr.  Šuperina  uz  pošte  i brzojave  upravljati  ministarstvom  agrar- 
ne reforme,  a dr.  Nikić  uz  rude  i šume  upravljati  ministarstvom 
trgovine. 

Radić  je  odmah  15.  travnja  izjavio,  da  su  se  dr.  Nikić  i dr. 
Šuperina  »svojim  postupkom  sami  isključili  iz  Hrvatske  seljačke 
stranke«.  Radikali  su  držali,  da  će  dra  Nikića  i dra  Šuperinu  sli- 
jediti 20  do  25  narodnih  zastupnika  HSS.  Zato  su  bili  razočarani, 
kada  su  doznali,  da  se  dru  Nikiću  i dru  Šuperini  priključiše  sa- 
mo dr.  Ivan  Lončarević,  Tomo  Kovačević,  Ivan  Bačmaga,  Ivan 
Čaldarević  i Stjepan  Klaić.  Tako  se  od  HSS  odijelilo  samo  7 na- 
rodnih zastupnika.  Oni  su  17.  travnja  osnovali  i poseban  klub, 
kojemu  je  Tomo  Kovačević  bio  predsjednik,  a dr.  Ivan  Lončare- 
vić tajnik. 

Međutim  je  Stjepan  Radić  pozvao  narodne  zastupnike  HSS, 
da  22.  travnja  1926.  dođu  na  sjednicu  u Zagreb.  Njegovu  se  po- 
zivu odazvalo  47  zastupnika  osobno,  a 4 pismeno.  Zastupnici  su 
odglasali  predsjedniku  Radiću  »svoje  potpuno  i neograničeno 
povjerenje«,  te  su  mu  »dali  posve  slobodne  ruke  u vođenju  poli- 
tike narodnoga  sporazuma  za  provedbu  te  politike  u parlamentu 
i u suzbijanju  korupcije.« 

Radićev  je  uspjeh  na  toj  sjednici  zastupnika  Hrvatske  se- 
ljačke'stranke  imao  važne  posljedice.  Uzunović  je  naime  uvidio, 
da  bez  Radića  nema  vlada  potrebitu  većinu  u Narodnoj  skup- 
štini. Posredovanjem  Tome  Kovačevića  došlo  je  već  27.  travnja 
do  povratka  disidenata  -u  HSS.  Nato  je  28.  travnja  u Beograd 

došao  Stjepan  Radić,  koji  je  pregovarao  s Uzunovićem.  Njima  je 
uspjelo  uklonuti  sve  zapreke,  te  je  obnovljena  koalicija  HSS  s 
Radikalnom  strankom.  Radić  nije  tražio,  da  on  bude  ministar. 
Mjesto  njega  je  30.  travnja  u novu  Uzunovićevu  vladu  unišao 
Ivan  Pucelj,  koji  je  preuzeo  ministarstvo  poljoprivrede  i voda. 
Uz  to  je  Hrvatska  seljačka  stranka  dobila  4 ministarstva  i 4 pod- 
sekretara.  Nikić  je  ostao  ministrom  šuma  i ruda,  a Šuperina  m. 
pošta  i brzojava,  dok  je  dr.  Ivan  Krajač  imenovan  m.  trgovine, 
a Pavle  Radić  m.  agrarne  reforme.  Podsekretarima  s punim  pra- 
vom djelatnosti  postadoše:  Josip  Pasarić  u ministarstvu  prosvje- 
te, ing.  August  Košutić  u m.  saobraćaju,  dr.  Ivan  Pernar  u m. 
unutrašnjih  djela  i Mirko  Neudorfer  u m.  financija. 

% 

SUKOB  LJUBE  JOVANOVIĆA  S PAŠIĆEM. 

Međutim  je  26.  travnja  1926.  došlo  do  obračuna  između 
Nikole  Pašića  i Ljube  Javonovića  na  sjednici  širega  glavnoga 
odbora  Radikalne  stranke.  Pašić  je  u dugom  govoru  optužio  Lju- 
bu Jovanovića,  kojemu  je  među  inim  predbacio,  da  koketira  s 
federalistima.  Jovanović  je  Pašiću  odgovorio:  »Tko  je  učinio  i 
potpisao  pakt  u Ženevi?  (Tu  cilja  na  Pašića,  koji  je  u Ženevi  9. 
studenoga  1918.  pristao  na  dualističko  uređenje  države  Srba, 
Hrvata  i Slovenaca).  A tko  je  proglasio  jedinstvo  države?  Ne  ću 
da  se  hvalim,  ali  jedinstvo  su  stvorili:  Ljuba  Jovanović,  dr.  Nin- 
čić  i Drašković.  Tko  je  sastavio  kraljev  manifest  od  1.  prosinca 
1918.,  u kojem  nisu  federalisti  mogli  naći  nijedne  točke,  koja  bi 
mogla  govoriti  za  njih.  Tko  ga  je  napisao?  To  sam  bio  ja!  Tko 
li  je  izradio  glavne  odredbe  Vidovdanskog  ustava?  Tko  je  g.  Sto- 
jana  Protića  sprečavao,  da  do  kraja  provede  svoj  program  o 
diobi  naše  kraljevine  na  sedam  pokrajina?  Tko  li  je  sastavio 
razne  proklamacije  Radikalne  stranke  na  narod  Srba,  Hrvata  i 
Slovenaca,  pod  kojima  se  uvijek  vješalo  ime  g Pašića?  Sve  je  to 
učinio  Ljuba  Jovanović.«  Odgovor  je  završio  riječima:  »Ako  ne 
će  glavni  odbor  pročistiti  korupciju,  onda  će  ju  pročistiti  drugi 
faktori.  A glavnu  će  riječ  u tome  voditi  narod.« 

Kako  je  Pašić  izjavio,  da  Ljuba  Jovanović  ne  može  biti  član 
glavnog  odbora  Radikalne  stranke,  a niti  član  radikalnoga  kluba 
u Narodnoj  skupštini,  pristupilo  se  glasovanju.  Ustanovilo  se, 
da  je  prisutan  71  član  glavnog  odbora;  prema  pravilima  treba  da 
za  isključenje  glasaju  dvije  trećine,  dakle  najmanje  47  članova. 

Pašić  i Jovanović  — kao  interesirane  stranke  — nisu  glasovali,  a 
od  preostalih  69  članova  glasovalo  je  46  za  isključenje.  Radi  toga 
se  pravo  nije  moglo  ustanoviti,  da  li  je  Ljuba  Jovanović  zaista 
isključen  iz  Radikalne  stranke.  Među  njegove  su  pristaše  spadali 
ministri  Vujičić  i Miso  Trifunović.  Uz  Pašića  pristadoše  ministri 
Marko  Đuričić,  Vaša  Jovanović,  Milan  Simonović  i dr.  Slavko 
Miletić,  dok  su  neutralni  bili  ministri:  Nikola  Uzunović,  Boža 
Maksimović,  dr.  Momčilo  Ninčić  i dr.  Milan  Srškić. 

Govorilo  se,  da  uz  Ljubu  Jovanovića  pristaje  27  radikalnih 
zastupnika,  među  kojima  se  nalazi  i 12  zastupnika  iz  Vojvodine. 
Da  se  Pašiću  pruži  barem  neka  zadovoljština,  izabran  je  5.  svi- 
bnja 1926.  za  predsjednika  kluba  radikalnih  zastupnika  mjesto 
Ljube  Živkovića,  koji  je  dobrovoljno  odstupio.  No  zato  je  Lju- 
ba Jovanović  4.  svibnja  1926.  klubu  narodnih  zastupnika  uputio 
prosvjed,  u kojem  među  ostalim  kaže:  »Prema  meni  je  g.  Nikola 
Pašić  učinio  čitav  niz  nepravda  i nezakonitosti,  koje  su  protivne 
načelima  pravde  i pozitivnim  propisima  statuta  Narodne  radi- 
kalne stranke.  Glavni  je  odbor  Narodne  radikalne  stranke  pre- 
koračio djelokrug,  pa  je  nenadležno  odlučivao  o prijedlogu  N.  Pa- 
šića, jer  je  o tomu  mogao  odlučiti  samo  poslanički  klub.  Ja  .sam 
u pravu  očekivati,  da  mi  radikalski  poslanički  klub  dade  dostoj- 
no zadovoljenje.  Dok  to  ne  bude  bilo,  ja  ne  ću  moći  na  klubske 
sjednice  dolaziti  i na  njima  sudjelovati  u radu.« 

BORBA  PROTIV  KORUPCIJE. 

Radić  je  12.  svibnja  1926.  održao  velike  skupštine  Hrvatske 
seljačke  stranke  u Novoj  Gradiški  i u Požegi.  Tu  se  on  u svojim 
govorima  oštro  oborio  na  korupciju,  koja  vlada  u Beogradu,  a 
•koju  vode  neki  radikali,  naročito  Rade  Pašić.  Sutradan  je  »prvo- 
stepeni varoški  sud«  u Beogradu  na  tužbu  Dragiše  Stojadinovića 
osudio  Radu  Pašića  radi  klevete  na  1 godinu  i 3 mjeseca  zatvora, 
te  na  globu  od  25.000  dinara. 

Na  sjednici  Narodne  skupštine  14.  svibnja  1926.  došle  su 
na  dnevni  red  interpelacije  o korupciji  Rade  Pašića.  Najprije  je 
pročitana  Davidovićeva  interpelacija,  koju  su  podnijeli  demo.- 
krati,  Slovenci,  zemljoradnici  i bosanski  muslimani,  a zatim  in- 
terpelacije dra  Grisogona  u ime  Samostalne  demokratske  stran- 
ke. Rasprava  je  bila  veoma  burna,  a potrajala  je  cijeli  dan  do 
ponoći.  Nato  je  dr.  Jovan  Radonjić  u ime  radikalskoga  kluba 

predložio,  da  se  preko  interpelacija  prijeđe  na  dnevni  red,  jer  da 
će  vlada  poduzeti  sve  mjere  za  suzbijanje  korupcije.  U ime  kluba 
Hrvatske  seljačke  stranke  predložio  je  dr.  Stanko  Šibenik,  neka 
se  pozove  vlada,  da  u roku  od  mjesec  dana  podnese  Narodnoj 
skupštini  zakonsku  osnovu  o suzbijanju  korupcije;  uz  to  neka  se 
izabere  anketni  odbor  od  21  člana  (9  radikala,  4 od  HSS  i 8 od 
opozicije),  koji  će  ispitati  sve  korumptirane  čine,  kako  su  iznese- 
ni u Narodnoj  skupštini  tečajem  ove  rasprave  ili  budu  iznešeni 
putem  daljnjih  interpelacija«.  Uzunović  je  u ime  vlade  izjavio 
da  prihvaća  Radonjićev  prijedlog,  s kojim  veže  glasovanje  po- 
vjerenja sadašnjoj  vladi.  Glasovalo  se  poimenično,  a glasovanje 
je  završeno  u 1 sat  i 15  časova  iza  ponoći.  Tada  je  predsjednik 
Marko  Trifković  proglasio,  da  je  za  Šibenikov  prijedlog  glaso- 
valo 150,  a za  Radonjićev  samo  127  zastupnika. 

Uz  Ljubu  Jovanovića  ustegoše  se  od  glasanja  njegovi  pri- 
staše, poimence:  Velja  Vukićević,  Svetozar  Stanković,  Milan  To- 
mić,  Dimitrije  Popović,  Bela  Strilić,  Vasilije  Trbić,  Vlajko  Kocić 
i Joca  Lalošević.  Njima  se  15.  svibnja  pridružiše  Jovan  Altiparma- 
ković  i Ljuba  Miljušević,  te  je  ovih  10  radikala  osnovalo  pose- 
ban svoj  »Radikalski  klub«,  istupivši  iz  »kltiba  Narodne  radikalne 
stranke.« 

Uzunović  je  kralju  15.  svibnja  1926.  podnio  ostavku  svoje 
vlade.  Kralj  mu  je  dao  mandat  za  sastav  nove  vlade.  Nato  su 
počeli  pregovori  između  radikala  i Davidovićevih  demokrata. 
Grupa  onih  demokrata,  koje  su  predvodili  Voja  Marinković,  Ko- 
šta Timotijević  i Košta  Kumanudi  bijahu  za  ulaz  u vladu.  Tomu 
se  protivila  grupa  dra  Voje  Veljkovića.  Pregovori  su  prekinuti 
17.  svibnja,  kad  je  obnovljena  koalicija  radikala  i Hrvatske  se- 
seljačke  stranke.  Radić  je  pristao  na  zahtjev  radikala,  da  iz  vlade 
ispadne  njegov  sinovac  Pavle  Radić,  mjesto  kojega  je  ministrom 
agrarne  reforme  postao  dr.  Stanko  Šibenik. 

U Dalmaciji  su  16  svibnja  1926.  obavljeni  izbori  gradskih 
i općinskih  zastupstva,  uz  veliko  sudjelovanje  izbornika.  U Spli- 
tu su  radnici  dobili  1367  glasova,  građanski  blok  1249,  hrvatski 
federalisti  1177,  Hrvatska  seljačka  stranka  971,  Samostalni  demo- 
krati 554,  a pučka  stranka  250.  U Šibeniku  je  glasovalo  6030  iz- 
bornika, od  toga  2867  za  HSS,  2561  za  blok  radikala,  demokrata 
i zemljoradnika,  a 602  za  Hrvatsku  pučku  stranku.  U Dubrovni- 
ku su  1343  izbornika  glasovala  za  HSS,  546  za  radikale,  285  za 
radnike  i seljake,  266  za  nezavisne  Hrvate,  180  za  Davidovićeve 

demokrate,  100  za  samostalne  demokrate,  a 50  za  hrvatske  repu- 
blikance. U Kotoru  je  HSS  dobila  7 vijećnika,  radikali  6,  nezavi- 
sni Hrvati  3,  a radnici  1 vijećnika.  Hrvatske  rodoljubne  stranke 
dobiše  većinu  gradskih  zastupnika  u Splitu,  Šibeniku,  Dubrovni- 
ku i Kotoru.  Srbi  su  od  66  općina  prevladali  u 7,  a Hrvati  u 59. 

DVIJE  SKUPŠTINE  U SOMBORU. 

Madžari  u S o m b o r u stupiše  u Hrvatsku  seljačku  stranku. 
Oni  su  pozvali  Stjepana  Radića,  neka  dođe  u Sombor,  pa  neka 
tu  održi  javnu  skupštinu  HSS.  Radić  se  tomu  pozivu  odazvao,  te 
je  na  duhovski  ponedjeljak  24.  svibnja  1926.  došao  u Sombor. 
Radića  su  pratili  narodni  zastupnici  Pavle  Radić,  dr.  Ivan  Pernar, 
dr.  Ljudevit  Kežman,  Tuna  Babić  i Josip  Zagorac.  Skupština  je 
održana  na  velikom  trgu  pred  gradskom  vijećnicom,  gdje  se  sa- 
bralo  6000  ljudi.  Pašićevi  radikali  i Pribićevićevi  samostal- 
ni demokrati  poduzeše  korake,  da  osujete  ovu  skupštinu.  U tu 
svrhu  dopremiše  u Sombor  iz  okolišnih  sela  mnogobrojne  srpske 
dobrovoljce,  koje  su  predvodili  Pašićevi  »Srnaovci«  i Pribićevićevi 
»orjunaši«.  Ovi  su  još  prije  početka  skupštine  vikali  protiv  Hr- 
vata i Madžara,  te  protiv  Radića  i HSS.  Kada  je  pak  Palić  otvo- 
rio skupštinu,  podigoše  Srbi  silnu  buku.  Jedan  se  dobrovoljac 
gurao  prema  Stjepanu  Radiću,  ali  ga  zaustaviše  seljaci,  koji  su 
ga  predali  redarstvu.  Tu  je  pretražen,  te  mu  je  u džepu  nađeno 
veliko  jaje,  radi  čega  je  uapšen.  Radi  neprekidne  vike  dade  dr. 
Pernar  kao  državni  podsekretar  dozvati  oružnike  i redare  na 
konjima.  Ovi  su  ispraznili  veći  dio  trga,  našto  je  počeo  govoriti 
Stjepan  Radić,  premda  je  još  uvijek  trajala  vika.  Iza  Radića  je 
govorio  dr.  Ivan  Dek,  bivši  predsjednik  bunjevačko-šokačke 
stranke.  On  je  izjavio,  da  je  ta  stranka  na  svojem  posljednjem 
izboru  primila  rezoluciju,  kojom  pristupa  u Hrvatsku  seljačku 
stranku.  Jošte  su  govorili  Pavle  Radić,  dr.  Kežman,  Babić  i Za- 
gorac. Kad  je  Palić  zaključio  skupštinu,  te  je  Radić  sa  svojom 
pratnjom  pošao  u hotel  na  priređeni  banket,  ostade  na  trgu  oko 
500  ljudi,  kojima  su  govorili  Pera  Iđuški,  predsjednik  Pašićeve 
radikalske  organizacije,  te  odvjetnik  dr.  Jerković,  vođa  Pribiće- 
vićevih  samostalnih  demokrata.  Tom  su  prigodom  Srbi  klicali: 
»Živio  Slavko  Mihić!«  Time  su  se  poistovjetili  s Mihićem,  koji 
je  23.  svibnja  došao  iz  Novoga  Sada  u Staru  Pazovu  na  Radićevu 
skupštinu,  te  je  ondje  htio  na  Radića  baciti  bombu,  ali  je  taj  po- 

kušaj  spriječen.  Redarstvo  je  ustanovilo,  da  je  Mihić  rodom  iz 
Stoca  u Hercegovini,  a vjere  je  grčko-istočne. 

Pašićevi  su  radikali  odlučili  osvetiti  se  Davidovićevim  de- 
mokratima radi  toga,  što  su  aferom  Rade  Pašića  tako  žestoko 
pogodili  Nikolu  Pašića.  Zato  su  naumili  interpelacijama  u Na- 
rodnoj skupštini  oblatiti  istaknutije  demokrate,  a povrh  toga  izna- 
šati primjere  korupcije,  koju  su  počinili  demokratski  ministri. 
Akcija  protiv  korupcije  ima  se  tako  razvodniti,  da  po  mogućno- 
sti što  više  izblijede  afere  Rade  Pašića. 

Radikali  su  prve  takve  interpelacije  podnijeli  25.  svibnja 
1926.  predsjedniku  Narodne  skupštine  protiv  Riste  Jojića  i dra 
Koste  Kumanudija,  Jojić  je  navodno  kao  ministar  socijalne  poli- 
tike oštetio  državu  time,  što  je  iz  Rumunjske  g.  1920.-  nabavio 
benzin  i mašinsko  ulje  uz  odviše  visoke  cijene.  Kumanudi  je  pak 
kao  ministar  financija  g.  1922.  ostavio  prazne  državne  blagajne, 
premda  je  u nje  g.  1921.  i 1922.  iz  likvidacijone  mase  Austro- 
ugarske banke  unišlo  24,665.000  zlatnih  kruna,  a g.  1922.  je  država 
primila  12,168.000  dolara  od  zaključenoga  zajma  sa  bankom  Bleer 
et  Comp.  Kumanudi  je  navodno  prodao  dolare  i zlatne  krune  da- 
leko ispod  njihove  vrijednosti,  čime  je  oštetio  državu. 

Da  se  točno  prouče  sve  počinjene  korupcije,  predložila  je 
vladina  većina,  da  se  izabere  poseban  anketni  odbor  od  21  člana. 
Taj  će  odbor  imati  zadaću,  da  u roku  od  6 mjeseci  ispita  sve 
konkretne  slučajeve,  koje  će  predsjedništvu  Narodne  skupštine 
podnijeti  barem  25  narodnih  zastupnika.  Anketni  odbor  ima  pro- 
učiti pitanje  korupcije  i spremiti  građu  za  poseban  zakon  protiv 
korupcije. 

O tom  se  prijedlogu  raspravljalo  u sjednici  Narodne  skup- 
štine 27.  svibnja  1926.  Tada  je  prijedlog  primljen  sa  156  protiv 
80  glasova.  Sutradan  je  u taj  anketni  odbor  izabrano  9 radikala,  4 
člana  Hrvatske  seljačke  stranke,  2 Davidovićeva  demokrata,  2 
samostalna  demokrata,  zatim  po  1 član  zemljoradničke,  musli- 
manske i Slovenske  ljudske  stranke,  te  1 član  grupe  Ljube  Jova- 
novića. 

U nedjelju  30.  svibnja  1926.  održane  su  4 javne  političke 
skupštine.  Radić  je  govorio  na  skupštinama  HSS  u Klanjcu  i 
Pregradi;  Davidović,  Korošec  i Joca  Jovanović  na  velikoj  skup- 
štini »Udružene  opozicije«  u Ljubljani,  a Ljuba  Jovanović  na 
skupštini  u Somboru,  gdje  su  osim  Srba  bili  prisutni  brojni  bu- 
njevački Hrvati,  pa  i dosta  velik  broj  Madžara  i Nijemaca.  Tu 

je  Ljuba  Jovanović  kritizirao  rad  u državi  i u Radikalnoj  stranci, 
pa  je  među  inim  rekao:  »Pašić  uopće  nije  imao  pravih  suradnika. 
On  ima  oko  sebe  ljude,  zbog  kojih  pisti  cijela  zemlja.  Isto  onako, 
kako  je  uz  pomoć  raznih  intriga,  nasilja,  prijevara  i falzifikata 
vršena -uzurpacija  nad  Radikalnom  strankom,  isto  tako  se  vladalo 
i nad  državom.« 

Otkako  je  Ljuba  Jovanović  ostavio  Radikalnu  stranku,  na- 
stadoše u njoj  sve  veće  opreke  između  grupe  Pašićevaca  i t.  zv. 
centruma,  u kojemu  su  bili  također  ministri  Uzunović,  dr.  Srškić, 
dr.  Ninčić  i Boža  Maksimović.  Kako  je  Nikola  Pašić  obolio  od 
žutice,  te  se  spremao  na  liječenje  u Karlove  Vary,  sazvao  je  za 
1.  lipnja  1926.  u svoj  stan  sjednicu  glavnog  odbora  Radikalne 
stranke.  Tu  je  za  prvoga  "potpredsjednika  Narodne  radikalne 
stranke  izabran  stari  Aca  Stanojević,  za  drugoga  potpredsjedni- 
ka Marko  Trifković,  a za  tajnike:  dr.  Momčilo  Ivković,  Boža 
Maksimović  i dr.  Vojislav  Janjić.  Tako  su  u vodstvo  Radikalne 
stranke  došli  sami  Pašićevi  ljudi,  izuzev  Bože  Maksimovića. 

RASKOL  U HRVATSKOJ  SELJAČKOJ  STRANCI. 

Radiću  nije  bilo  pravo,  što  se  ministar  dr.  Nikola  Nikić 
sprijateljio  i povezao  s ministrom  Božom  Maksimovićem.  Zato 
je  već  u svibnju  g.  1926.  na  skupštinama  Hrvatske  seljačke  stran- 
ke u Tolisi,  Klanjcu,  Staroj  Pazovi  i Novoj  Gradiški  govorio, 
kako  hrvatski  narod  osuđuje  posebnu  politiku  dra  Nikića  kao 
štetnu  po  Hrvate  i za  državu.  Radić  je  na  ovu  svoju  tvrdnju  do 
dao,  kako  dr.  Nikić  ne  može  dulje  biti  ministar  u ime  Hrvatsko- 
ga seljačkoga"  kluba  i u ime  HSS. 

Nato  je  Radić  1.  lipnja  1926.  pošao  u južnu  Dalmaciju,  gdje 
je  ostao  do  5.  srpnja.  Radić  se  nije  samo  odmarao,  nego  je  u Dal- 
maciji održao  mnogo  političkih  sastanaka,  pa  i nekoliko  javnih 
skupština.  Tada  je  upravo  talijanska  vlada  zatražila,  da  Narodna 
skupština  u Beogradu  odobri  konvencije,  koje  su  Italija  i Jugo- 
slavija sklopile  u*Nettunu.  Ta  je  vijest  uzbunila  hrvatski  narod 
u Dalmaciji.  Protiv  prihvata  Nettunskih  konvencija  ustade  i Hr- 
vatska seljačka  stranka. 

Zagrebački  je  »Hrvatski  Sokol«  pošao  28.  lipnja  1926.  na 
izlet  u Split,  kamo  ga  je  pozvao  tamošnji  »Hrvatski  Sokol«.  Hr- 
vatski su  rodoljubi  u Splitu  s neopisivim  oduševljenjem  dočekali 
svoju  braću  iz  Zagreba.  Razdragani  boravkom  u Splitu  vraćahu 

se  »Hrvatski  Sokoli«  30.  lipnja  u Zagreb.  Kad  je  njihov  vlak  do- 
šao ik  Kaštel  Sućurac,  pucali  su  splitski  »Orjunaši«  iz  revolvera. 
Tako  je  ranjeno  desetak  hrvatskih  sokolaša,  što  je  silno  uzrujalo 
hrvatsku  javnost. 

L Zagrebu  je  Radić  7.  srpnja  1926.  održao  sjednicu  »Hr- 
vatskoga seljačkoga  kluba«.  Sjednici  su  prisustvovala  44  narodna 
zastupnika,  od  kojih  su  42  stvorila  ovaj  zaključak:  »Budući  da 
naš  drug  narodni  zastupnik  i ministar  šuma  i ruda  g.  dr.  Nikola 
Nikić  već  dulje  vremena  vodi  svoju  posebnu  politiku,  protivnu 
politici  HSK  i HSS,  te  budući  da  je  sveukupni  hrvatski  narod  tu 
politiku  osudio  i još  uvijek  osuđuje  kao  štetnu  i ubitačnu  po  nas 
Hrvate,  a i za  cijelu  državu,  jer  ruši  sam  temelj  narodnoga  spora- 
zuma, naime  međusobnu  iskrenost  i ravnopravnost  obiju  udru- 
ženih stranaka  današnje  parlamentarne  većine,  to  HSK  izriče 
dru  Nikiću  svoje  nepovjerenje  i zaključuje,  da  ovoga  časa  pre- 
staje biti  njegovim  članom.« 

Protiv  isključenja  dra  Nikića  iz-  »Hrvatskog  seljačkoga  klu- 
ba« glasovahu  prisutni  narodni  zastupnici  dr.  Ivan  Lončarević  i 
Stjepan  Klaić.  Radić  ih  je  iza  glasovanja  zapitao,  da  li  se  oni  kao 
članovi  kluba  pokoravaju  tomu  zaključku  o isključenju  dra  Ni- 
kića. Kada  su  oni  odgovorili,  da  se  ne  će  pokoriti,  pozvao  ih  je 
Radić,  neka  odmah  napuste  sjednicu,  jer  da  više  nisu  članovi 
kluba. 

Nikiću  se  kasnije  pridružiše  jošte  narodni  zastupnici:  Ivan 
Caldarević,  Pomo  Kovačević,  Juraj  Žnidarić,  Ivan  Račmaga  i 
Ljudevit  Zimmer.  Oni  su  12.  srpnja  1926.  u Beogradu  održali 
svoju  sjednicu,  te  su  zamolili  predsjednika  Narodne  skupštine, 
da  im  odredi  posebne  prostorije,  jer  da  su  stvorili  poseban 
»Klub  Hrvatske  seljačke  stranke«.  Isprvice  je  tomu  klubu  pripa- 
dalo samo  8 narodnih  zastupnika,  ali  se  znalo,  da  uz  Nikića  pri- 
staju još  neki  narodni  zastupnici  »Hrvatske  seljačke  stranke«. 

NESLOGA  MEĐU  RAĐIKALIMA. 

I ašić  je  6.  lipnja  1926.  otputovao  iz  Beograda  u Karlove 
Vary,  da  liječi  žuticu,  koju  je  dobio  već  treći  put.  Odavle  je  Pa- 
šić  preko  bivšega  ministra  Krste  Miletića  udarao  na  t.  zv.  radi- 
kalski  »centrum«,  koji  su  činili  ministri  Uzunović,  dr.  Srškić, 
Boža  Maksimović,  dr.  Ninčić  i Miša  Trifunović  sa  svojim  prija- 
teljima. Pašić  je  preko  Krste  Miletića  22.  lipnja  u beogradskoj 
Hrvatska  na  mučilištu  2il 


321 


Nesloga  među  radikalima 


»Politici«  priopćio  članak,  u kojemu  najavljuje,  da  će  se  u Radi- 
kalnoj stranci  nastaviti  »čišćenje«.  U tom  se  članku  izrazuje  ne- 
godovanje protiv  Uzunovića,  ali  je  glavni  udarac  članka  uperen 
protiv  Ninčića,  i Maksimovića,  koji  će  poput  Ljube  Jovanovića 
morati  biti  isključeni  iz  Radikalne  stranke. 

Članak  je  u Beogradu  pobudio  stanovitu  senzaciju,  jer  se 
općenito  naslućivalo,  da  ga  je  nadahnuo  sam  Nikola  Pašić.  Isto- 
dobno je  u Beogradu  zaredala  polemika  između  ministra  unu- 
trašnjih djela  Bože  Maksimovića  i radikala  Miloša  Bobića,  koji 
je  upravljao  gradskom  općinom.  Maksimović  je  oštro  istupio 
protiv  Bobića  s namjerom,  da  ga  makne  s uprave  gradske  općine. 

Uzunović  se  bojao,  da  svađa  između  pojedinih  radikala  ne 
bi  izbila  i u samoj  Narodnoj  skupštini.  Zato  je  1.  srpnja  1926. 
dao  sjednice  Narodne  skupštine  odgoditi  na  neodređeno  vrije- 
me. To  je  učinjeno  tobože  zato,  da  bi  tečajem  ljetnih  mjeseci 
mogli  razni  odbori  spremiti  materijal  za  jesenji  rad  Narodne 
skupštine. 

Dobro  se  naslućivalo,  da  će  ferije  Narodne  skupštine  tra- 
jati preko  3 mjeseca.  Uzalud  je  Stjepan  Radić  8.  srpnja  pošao  na 
Bled,  gdje  je  ljetovao  kralj  Aleksandar.  Sutradan  je  Radić  bio 
primljen  u audijenciju,  te  je  zamolio  kralja,  da  se  Narodna 
skupština  sastane  1.  kolovoza  1926.,  pa  da  riješi  agrarno  pitanje 
u Dalmaciji.  Ministar  agrarne  reforme  dr.  Stanko  Šibenik  izradio 
je  osnovu  zakona  o uređenju  agrarnih  odnosa  u Dalmaciji.  Šibe- 
nik je  tu  osnovu  23.  srpnja  podnio  ministarskom  savjetu,  koji  ju 
je  usvojio.  Agrarni  odnosi  (feudalni  i kmetstvu  slični),  koji  su 
nastali  prije  g.  1878.,  likvidirat  će  se  državnim  obveznicama,  koje 
će  država  iskupiti  u roku  od  30  godina,  plaćajući  4 postotne  ka- 
mate. Oni  pak  odnosi,  koji  su  nastali  poslije  g.  1878.,  likvidirat 
će  se  tako,  da  će  država  svoj  dio  (jednu  trećinu)  otplatiti  u go- 
tovu novcu,  dok  će  onaj  dio,  koji  predujmljuje  težaku,  platiti  u 
obveznicama.  Ove  će  se  obveznice  otkupljivati  ubiranjem  obroka 
zajedno  s plaćanjem  javnih  dažbina  kroz  30  godina  u jednakim 
obrocima.  Predviđeno  je,  da  država  dade  za  otplatu  oduzetih 
zemljišta  210  milijuna  dinara.  Zaostali  prihod  i parbene  troškove 
isplatit  će  država  i težaci  gotovim  novcem. 

Radikalnu  je  stranku  zadesio  težak  udar  3.  kolovoza  1926., 
kad  je  u Karlovim  Varyma  umro  ministar  pravde  Marko  Đuričić. 
On  bijaše  pristaša  Pašićeve  grupe  u Radikalnoj  stranci.  Ova  je 

grupa  znatno  oslabljena  i 28.  srpnja,  kad  je  uži  glavni  odbor 
Radikalne  stranke  zabacio  kandidaturu  Miloša  Bobića,  kao  nosi- 
oca radikalske  listine  kod  izbora  gradskoga  zastupstva  u Beogra- 
du. Bobić  se  nije  htio  pokoriti  ovom  zaključku,  pa  je  3.  kolovoza 
podnio  također  svoju  listu,  na  kojoj  on  kandidira  ža  predsjednika 
općine.  Sad  je  Boža  Maksimović  poduzeo  sva  sredstva,  da  sruši 
Bobića.  On  je  po  svojim  pristašama  neumorno  agitirao  za  listu 
Đorđe  Karajovanovića,  koja  je  proglašena  službenom  listom  Ra- 
dikalne stranke.  Naprotiv  su  Krsta  Miletić,  Ljuba  Živković,  Ilija 
Mihajlović,  Ljuba  Popović  i drugi  »Pašićevci«  agitirali  za  listu 
Miloša  Bobića.  Tako  su  radikali  pošli  u izbore  podijeljeni,  radi 
čega  su  izgubili  dosadašnju  vlast  u beogradskoj  općini.  Kod  iz- 
bora naime,  koji  je  obavljen  15.  kolovoza,  dobili  su  doduše  radi- 
kali 8747  glasa,  ali  od  toga  6226  na  službenu  listu  Đorđa  Ka- 
rajovanovića, a 2521  na  prkos-listu  Miloša  Bobića.  Za  sve  ostale 
liste  glasovalo  je  8412  izbornika,  od  toga  6578  za  Davidovićeve 
demokrate,  774  za  komuniste,  718  za  samostalne  demokrate,  a 342 
za  socijaliste.  Premda  su  dakle  radikali  dobili  335  glasova  više, 
nego  li  svi  ostali,  ipak  je  za  predsjednika  beogradske  općine  pro- 
glašen demokrat  dr.  K.  Kumanudi.  Po  tadašnjem  izbornom  redu 
polučiše  Davidovićevi  demokrati  u gradskom  zastupstvu  31  od- 
bornika, službeni  radikali  7,  Bobićevi  pristaše  4,  samostalni  demo- 
krati 1,  a nezavisni  radnici  (komunisti)  1. 

Takav  je  ispad  izbora  u Beogradu  samo  povećao  razdor  u 
redovima  Radikalne  stranke.  Općenito  se  tvrdilo,  da  bi  radikali 
dobili  u Beogradu  preko  10.000  glasova,  da  su  izašli  složno  samo 
s jednom  listom.  Mnogi  naime  radikali  nisu  htjeli  sudjelovati  kod 
izbor'a  samo  zato,  što  su  bile  2 liste. 

Istoga  su  dana  obavljeni  općinski  izbori  u cijeloj  Srbiji  i 
Crnoj  gori.  Radikali  su  osvojili  1452  općine,  Davidovićevi  demo- 
krati 401,  zemljoradnici  67,  samostalni  demokrati  17,  neutralci  8, 
federalisti  6,  a republikanci  3.  Opazilo  se,  da  su  radikali  pobije- 
dili u seoskim,  a demokrati  u gradskim  općinama. 

POLITIČKE  TRZAVICE  POD  JESEN  G.  1926. 

Radić  je  18.  kolovoza  1926.  poručio  Uzunoviću,  da  više  ne 
želi  u vladi  vidjeti  dra  Nikolu  Nikića.  Kako  nije  ta  poruka  ko- 
ristila, Radić  je  na  skupštini  HSS  u Pregradi  28.  kolovoza  zapri- 
jetio, da  će  opozvati  sporazum  s radikalima,  ako  dr.  Nikić  ostane 

ministrom  šuma  i ruda.  »Svaki  dan  vijećaju  u radikalskom  klubu, 
bi  li  Nikić  otišao  ili  ostao.  Ali  ne  pitamo  mi,  hoće  li  ostati  Nikić, 
nego  hoće  li  seljačka  stranka  ostati  u ovakvom  društvu.« 

Da  sruši  dra  Nikića  s vlade,  Radić  je  dao  sastaviti  interpe- 
laciju, u kojoj  prikazuje  Nikića  kao  korupcijonista.  Radić  traži, 
da  se  interpelacija,  koju  je  potpisalo  35  narodnih  zastupnika  HSS 
uputi  »anketnom  odboru«,  koji  će  optužbu  izviditi,  pa  o tomu 
izvijestiti  Narodnoj  skupštini.  Interpelaciju  je  predsjedniku  Na- 
rodne skupštine  31.  kolovoza  predao  prof.  Josip  Pasarić. 

Kako  je  sadržaj  interpelacije  bio  objelodanjen  u novinama, 
smatrao  je  dr.  Nikić  potrebnim,  da  u novinama  odgovori  na  po- 
jedine točke.  Nikić  tvrdi,  da  je  posve  čist  i da  nije  počinio  nika- 
kvu korupciju.  »Kada  pak  napadaju  mene,  onda  sam  prisiljen 
ukazati  i na  rad  g.  Stjepana  Radića,  koji  je  kao  ministar  prosvje- 
te svojoj  bližoj  i daljoj  rodbini  dao  120.000  dinara  honorara  iz 
zadužbine  fondova.«  Podjedno  je  Nikić  udario  i na  dra  Ivana 
Pernara.  Tu  mu  je  u pomoć  prišao  dr.  Ivan  Lončarević,  koji  je 
novinarima  izjavio,  da  se  za  transakciju  šume  Brodske  imovne 
općine  kod  Slatine  zauzimao  upravo  dr.  Pernar,  koji  sada  radi 
toga  napada  Nikića. 

Da  se  na  neko  vrijeme  riješi  Stjepana  Radića,  poslala  ga  je 
beogradska  vlada  u Ženevu,  da  ondje  uz  ministra  vanjskih  po- 
sala  dra  Ninčića  zastupa  Jugoslaviju.  Radić  je  iz  Zagreba  krenuo 
3.  rujna  1926.  u Ženevu,  odakle  se  vratio  istom  26.  rujna.  Za  nje- 
gove je  odsutnosti  porasla  Hrvatska  seljačka  stranka,  u koju  su 
15.  rujna  stupili  hrvatski  zemljoradnici  iz  Dalmacije. 

Istodobno  je  u Dalmaciji  znatno  pao  broj  samostalnih  de- 
mokrata. Najbolje  se  to  opazilo  12.  rujna  1926.  na  skupštini  Sa- 
mostalne demokratske  stranke  u Splitu,  koju  je  otvorio  dr.  Edo 
Bulat.  Čim  je  tu  počeo  govoriti  Svetozar  Pribićević,  odmah  su  se 
čuli  poklici:  »Dolje  Pribićević!  Živio  Radić!  Živio  hrvatski  Split! 
Dolje  batinaši!«  Kad  je  policija  rastjerala  demonstrante,  nasta- 
vio je  Pribićević,  koji  je  među  ostalim  rekao  i ovo:  »Mene  nazi- 
vaju batinašem.  Ali  sve,  što  je  bilo  za  vrijeme  Obznane,  sve  je 
to  bilo  premalo.  Trebalo  je  poduzeti  daleko  jače  mjere,  da  se 
narodno  jedinstvo  uzdrži  i spasi  od  separatista,  koji  hoće  rasta- 
viti ovu  našu  državu.  Sramota  je,  što  našu  državu  kod  Lige  na- 
roda zastupa  jedan  takav  čovjek,  kakav  je  Radić.«  Kad  je  po- 
vorka samostalnih  demokrata  poslije  skupštine  dospjela  u Mar- 
montovu  ulicu,  došlo  je  do  jačega  sukoba  s hrvatskim  manifestan- 

tima.  Sa  svih  je  strana  padalo  kamenje,  a tuklo  se  i štapovima. 
Razbježali  su  se  Pribićevićevi  zastupnici  i glazbenici,  pa  i jedan 
dio  povorke,  dok  je  policija  veoma  energičnim  nastupom  omo- 
gućila nesmetan  put  drugom  dijelu  povorke. 

Hrvatske  su  zemlje  veoma  stradale  od  čestog  nevremena  u 
lipnju,  srpnju  i kolovozu  g.  1926.  Rijeke  su  nabujale  i poplavile  go- 
lema područja.  Najviše  su  šteta  pretrpjele  Bačka,  Slavonija,  Sri- 
jem i sjeverna  Bosna.  Beogradska  je  vlada  izjavila,  da  će  unesre- 
ćenim ljudima  pomoći  novcem.  U tu  je  svrhu  svima  državnim 
činovnicima  i namještenicima  snizila  beriva  za  3 do  16  postota- 
ka. To  je  izazvalo  nezadovoljstvo  činovnika,  koji  su  naskoro  do- 
znali, da  njihov  novac  uopće  nije  upotrijebljen  za  pomoć  po- 
plavljenika. 

Iza  dugotrajnih  ljetnih  praznika  pozvao  je  Marko  Trifković 
narodne  zastupnike,  da  12.  listopada  1926.  nastave  rad  u Naro- 
dnoj skupštini.  Tim  je  povodom  Radić  za  8.  listopada  sazvao  u 
Zagreb  na  sjednicu  zastupnike  Hrvatskoga  seljačkoga  kluba.  Po 
želji  samog  Uzunovića  — a sporazumno  s Božom  Maksimovićem 
— podnio  je  dr.  Nikola  Nikić  7.  listopada  ostavku.  Sutradan  je 
kralj  uvažio  Nikićevu  ostavku,  te  je  ministru  Vaši  Jovanoviću 
povjerio  privremeno  vodstvo  ministarstva  šuma  i ruda.  Nikić  je 
novinarima  izjavio:  »Prilike  u vladi,  u kojoj  su  uz  mene  i pred- 
stavnici g.  Radića,  postajale  su  sve  teže.  Ja  sam  se  odlučio  za 
ostavku,  da  ne  bi  vladu  dovodio  u opasnost  pred  parlamentom.« 

Ipak  je  Uzunović  već  13.  listopada  1926.  podnio  kralju 
ostavku  cijele  vlade.  Razlogom  bijaše  incidenat  na  zagrebačkom 
kolodvoru.  U Zagreb  su  naime  8.  listopada  iz  Beograda  stigli  če- 
ški i slovački  parlamentarci,  ali  su  na  kolodvoru  bile  izvješene 
samo  državne  zastave,  dok  je  kolodvor  u Beogradu  bio  iskićen 
i srpskim  zastavama.  To  je  povrijedilo  osjećaj  hrvatskih  rodolju- 
ba, pa  su  taj  propust  željezničke  uprave  iznijeli  hrvatski  ministri 
na  sjednici  beogradke  vlade. 

Pašić  je  jedva  dočekao  vladinu  krizu.  On  se  tada  već  bio 
vratio  iz  inozemstva,  te  je  od  15.  rujna  boravio  kod  svoje  kćeri 
u Cavtatu  kod  Dubrovnika.  Odanle  je  parobrodom  otputovao  u 
Split,  odakle  se  željeznicom  vratio  preko  Zagreba  19.  listopada 
u Beograd.  Pašićev  je  dolazak  uplašio  Uzunovića,  koji  je  već 
18.  listopada  povukao  svoju  ostavku,  te  je  ostala  cijela  dotadaš- 
nja vlada.  Radi  takvog  rješenja  krize  bijahu  ogorčeni  Pašićevi 
radikali.  Oni  su  Uzunoviću  predbacili,  da  je  time  oštetio  intere- 

se  Radikalne  stranke  i pojačao  ugled  Stjepana  Radića.  Razočara- 
ni su  ostali  također  Davidovićevi  demokrati,  koji  su  mislili,  da 
će  u novoj  vladi  moći  zamijeniti  Hrvatsku  seljačku  stranku.  Ta- 
ko je  ovaj  put  bez  uspjeha  ostala  »Demokratska  zajednica«,  koju 
je  Davidović  10.  rujna  u Sarajevu  sklopio  s drom  Mehmedom 
Spahom.  Ova  je  zajednica  brojila  više  zastupnika  (demokrata  i 
bosanskih  muslimana),  nego  li  ih.  je  tada  imala  HSS,  od  koje  se 
g.  1925.  odijelilo  11,  a g.  1926.  jošte  8 narodnih  zastupnika. 

SMRT  NIKOLE  PAŠIĆA  9.  PROSINCA  1926. 

Kad  je  Pašić  uvidio,  da  ga  je  Uzunović  pretekao,  promije- 
nio je  svoju  taktiku.  On  je  počeo  miriti  razne  struje  u Radikalnoj 
stranci.  Pašiću  je  pošlo  za  rukom,  da  barem  formalno  izmiri  svo- 
ju grupu  sa  centrumašima.  U Radikalnu  se  stranku  vratio  ugledni 
zastupnik  Nastas  Petrović,  koji  je  Pašića  ostavio  na  proljeće  g. 
1924.  Radilo  se  također  o tomu,  da  se  Pašić  izmiri  s tada  već  bo- 
lesnim Ljubom  Jovanovićem,  pa  da  se  u Radikalnu  stranku  vrati 
11  članova  kluba  Ljube  Jovanovića.  Pašić  je  29.  studenoga  u du- 
goj audijenciji  izložio  kralju  svoje  gledište  na  unutrašnji  i vanj- 
ski položaj  države. 

Čini  se,  da  je  Pašić  sve  to  poduzimao  od  brige  radi  svoga 
sina.  Anketni  je  naime  odbor  Narodne,  skupštine  morao  do  27. 
studenoga  1926.  podnijeti  izvještaj  o korupciji  Rade  Pašića.  Taj 
rok  je  većina  odbora,  koju  su  činili  radikali  i demokrati,  produ- 
ljila za  10  dana.  To  bijaše  krivo  Radiću,  koji  je  29.  studenoga  iz- 
javio, da  ne  će  dozvoliti  ponovno,  odgađanje,  jer  da  »korupcija 
mora  pred  sud«.  Radić  se  tom  prigodom  uopće  oborio  na  bivše 
radikalske  ministre,  pa  je  ustvrdio,  da  su  dokazi  6 krivnji  dra 
Velizara  Jankovića,  dra  Kojića  i dra  Milana  Stojadinovića  toliki 
i takvi,  da  za  sobom  povlače  i kriminalnu,  a ne  samo  političku  i 
moralnu  odgovornost.  U tom  je  smislu  Radić  govorio  i kralju 
Aleksandru  prigodom  svoje  audijencije  2.  prosinca. 

Nova  je  vladina  kriza  buknula  6.  prosinca  1926.,  kad  je  svoju 
ostavku  dao  dr.  Momčilo  Ninčić,  ministar  vanjskih  posala.  Sutra- 
dan je  Uzunović  pošao  u audijenciju,  te  je  kralju  podnio  ostavku 
cijele  vlade.  Kralj  je  uvažio  ostavku,  te  je  Uzunoviću  povjerio 
mandat  za  sastav  koncentracione  vlade. 

* Uzunović  je  izjavio,  da  je  ostavku  podnio  »radi  nesigurnog 
i nelojalnog  držanja  HSS«.  On  je  sada  namjeravao  prekinuti  do- 

tadašnje  svoje  veze  s Hrvatskom  seljačkom  strankom,  koju  bi  u 
vladi  imala  zamijeniti  Demokratska  zajednica.  Uzunović  je  zato 
Demokratskoj  zajednici  ponudio  4 ministarstva,  poimence:  vanj- 
ske poslove,  trgovinu,  pošte  i agrarnu  reformu.  S tom  ponudom 
nije  bila  zadovoljna  Demokratska  zajednica.  Davidović,  Marin- 
ković  i Spaho  zatražiše  za  DZ  ministarstva  vanjskih  i unutarnjih 
posala,  te  financije,  prosvjetu  i još  jedan  rezor. 

Novine  su  9.  prosinca  1926.  prikazale,  da  je  ovu . vladinu 
krizu  izazvao  Nikola  Pašić,  ne  bi  Ii  tako  omeo  rad  anketnog  od- 
bora u korupcijonističkim  aferama  svojega  sina.  Kralj  je  zatra- 
žio mnijenje  svih  predsjednika  parlamentarnih  klubova.  Tako  je 
9.  prosinca  poslije  podne  u audijenciju  primljen  i Nikola  Pašić. 
On  je  u dvoru  ostao  čitav  sat,  ne  sluteći,  da  je  to  njegova  po- 
sljednja audijencija.  Na  večer  je  Pašića  posjetio  ministar  dvora 
Janković.  Iza  toga  je  Pašić  fizički  klonuo  i pao  u nesvijest.  Lije- 
čnik mu  je  odmah  pustio  krv,  ali  je  starac  ipak  umro  u jutro  10. 
prosinca  u 9 sati. 

Pašić  se  rodio  19.  prosinca  1844.  u Zaječaru,  gdje  je  god. 
1878.  bio  prvi  put  izabran  za  narodnoga  zastupnika.  Stupio  je  u 
Radikalnu  stranku,  koju  je  stvorio  Svetozar  Marković.  Sam  Pašić 
nije  bio  velik  državnik  ni  velik  političar  ni  velik  organizator.  On 
nije  bio  niti  politički  pisac;  zato  su  radikalsku  štampu  rukovodili 
Pera  Todorović  i prof.  Stojan  Protić.  Pa  ipak  je  Pašić  tečajem 
posljednjih  desetljeća  vodio  Radikalnu  stranku,  jer  je  bio  prakti- 
čan političar  bez  premca.  Takav  je  tip  političara  mogao  iznijeti 
samo  Balkan.  Pašiću  je  u političkom  radu  mnogo  pomoglo  isku- 
stvo njegova  82  godine  dugoga  života,  jer  je  stekao  golemu  par- 
lamentarnu praksu.  On  je  politiku  smatrao  svojim  zanatom; 
on  je  u tančine  proučio  svoje  pristaše  i protivnike,  te  njihove 
interese  i težnje.  Pašić  je  upoznao  sve  trikove,  smicalice  i pod- 
vale, od  kojih  se  sastojao  cijeli  parlamentarni  život  u Srbiji.  On 
nije  volio  u politici  upotrebljavati  grubu  fizičku  silu.  Volio  je 
protivnika  postepeno  osamiti,  pa  razdrobiti  njegovu  snagu,  a iz- 
rabiti  pogreške  njegove,  te  mu  istom  onda  zadati  odlučan  uda- 
rac. A poznata  je  i šutljivost  Pašićeva,  radi  čega  nikada  nisu  nje- 
govi protivnici  znali,  što  li  on  misli. 

Radić  je  politički  položaj,  koji  je  nastao  poslije  Pašićeve 
smrti,  obilježio  11.  prosinca  ovim  riječima:  »Pred  nama  više  ne 
stoji  neka  nepoznanica  i jedan  takav  autoritet,  koji  se  u svako 

doba  mogao  u ime  sporazuma  postaviti  protiv  sporazuma,  u ime 
parlamentarizma  protiv  parlamentarnog  rada,  a u ime  radikal- 
skog  pomirenja  protiv  nastojanja,  da  se  iskorijeni  korupcija.  Zato 
je  Pašićevom  smrću  otvoren  mnogo  širi  i lakši  put  za  dnevnu 
aktuelnu  politiku,  koja  se  u svakoj  pravnoj  državi  — a osobito 
u demokratskoj  — sastoji  u obrani  životnih  narodnih  interesa  i 
u zadovoljenju  barem  najprečih  narodnih  potreba.« 

Pošto  Uzunoviću  nije  pošlo  za  rukom,  da  sastavi  koncen- 
tracionu vladu,  kralj  mu  je  14.  prosinca  1926.  povjerio  mandat 
»za  obrazovanje  vlade  proširene  radne  koalicije«.  On  je  nato  po- 
novno pregovarao  s Radićem,  Korošcem  i Davidovićem,  ali  su 
svi  postavljali  takove  uvjete,  na  koje  nije  htjela  pristati  Radikal- 
na stranka.  Zato  je  Uzunović  21.  prosinca  kralju  vratio  mandat. 
Nato  je  kralj  isto  takav  mandat  povjerio  Ljubi  Davidoviću.  Ra- 
dikalski  je  klub  22.  prosinca  odbio  sudjelovanje  u vladi,  koju  bi 
sastavio  Davidović.  To  je  kralja  sklonulo,  da  opet  povjeri  man- 
dat Uzunoviću,  ali  ovaj  put  za  sastav  »radne  vlade«.  On  je  bezu- 
spješno pregovarao  s Demokratskom  zajednicom,  koju  su  zastu- 
pali dr.  Voja  Marinković  i dr.  Mehmed  Spaho.  Nije  se  ispunila 
niti  LJzunovićeva  želja,  da  u vladu  uđe  Koroščeva  »Slovenska 
ljudska  stranka«.  Tako  se  konačno  morao  zadovoljiti  time,  da 
njegovu  radnu  vladu  sastave  radikali  i Hrvatska  seljačka  stranka. 

Kralj  je  24.  prosinca  1926.  potvrdio  novu  Uzunovićevu  vla- 
du, u kojoj  je  dr.  Ninko  Perić  postao  ministrom  vanjskih  posala, 
Boža  Maksimović  m.  unutarnjih  posala,  dr.  Milan  Srškić  m.  prav- 
de, general  Tića  Milosavljević  m.  saobraćaja,  general  Stevan 
Hadžić  m.  vojnim,  Pavle  Radić  m.  agrarne  reforme,  ing.  August 
Košutić  m.  građevina,  Milan  Simonović  m.  šuma  i ruda,  dr.  Bog- 
dan Marković  m.  financija,  Vaša  Jovanović  m.  za  izjednačenje 
zakona,  Milorad  Vujičić  m.  vjera,  dr.  Ivan  Krajač  m.  trgovine  i 
industrije,  dr.  Benjamin  Šuperina  m.  pošta  i brzojava,  dr.  Slavko 
Miletić  m.  narodnoga  zdravlja,  a Miša  Trifunović  m.  prosvjete. 
Nepopunjeni  su  ostali  rezori  ministarstva  socijalne  politike  te  m. 
poljoprivrede  i voda.  Ta  je  ministarstva  Uzunović  rezervirao  za 
Slovence,  ako  bi  se  dr.  Korošec  kasnije  ipak  odlučio,  da  njegova 
stranka  uđe  u vladu.  Dotle  će  Simonović  vršiti  dužnost  ministra 
socijalne  politike,  a Vaša  Jovanović  dužnosti  m.  poljoprivrede  i 
voda. 

Radikali  nisu  bili  zadovoljni  s takvim  sastavom  vlade.  Na- 
ročito su  Uzunoviću  zamjeravali,  što  je  za  ministra  saobraćaja 

izćibrao  aktivnoga  generala  Tiču  Milosavljevića.  Prigovaralo  se 
i tomu,  što  3 ministra  (Milosavljević,  ing.  August  Košutić  i dr. 
Bogdan  Marković)  nisu  narodni  zastupnici.  Imenovanju  Stevana 
Hadžića  se  nije  prigovaralo,  jer  je  on  postao  ministrom  vojske 
i mornarice,  a tim  su  ministar,  uvijek  upravljali  aktivni  generali, 
koji  dakako  ne  mogu  niti  kandidirati  kod  izbora  narodnih  za- 
stupnika. 

OBLASNI  IZBORI  23.  SIJEČNJA  1927. 

U Zagrebu  su  izbori  za  Oblasnu  skupštinu  provedeni  23.  si- 
ječnja 1927.  Na  izbore  je  došlo  16.419  izbornika,  a birali  su  11 
zastupnika,  za  koje  se  natjecalo  11  stranaka  i skupina.  Hrvatska 
je  seljačka  stranka  dobila  4872  glasa,  Hrvatski  federalisti  (bivša 
»Hrvatska  Zajednica«)  3556,  Nezavisni  radnici  (komunisti)  2030, 
Samostalna  demokratska  stranka  1807,  Hrvatski  blok  (nosioe 
liste  odvjetnik  dr.  Ante  Pavelić)  1760,  službena  Radikalna  stran- 
ka 619,  Radikalski  disidenti  242,  Katolički  blok  486,  Davidovićevi 
demokrati  415,  Socijalisti  342,  a Starčevičeva  stranka  (nosioe  liste 
dr.  Mirko  Košutić)  284.  Kako  je  količnik  iznosio  1483,  polučila  je 
Hrvatska  seljačka  stranka  4 mandata,  Hrvatski  federalisti  3,  Ne- 
zavisni radnici  2,  Samostalni  demokrati  1 i Hrvatski  blok  1 
mandat. 

Istoga  su  dana  obavljeni  izbori  u cijeloj  državi.  Hrvatska 
je  seljačka  stranka  stekla  relativnu  većinu  u prečanskim  krajevi- 
ma (t.  j.  izvan  Srbije  i Macedonije),  jer  je  polučila  260  mandata, 
dok  su  radikali  dobili  140,  samostalni  demokrati  89,  Slovenska 
ljudska  stranka  83,  Jugoslavenska  muslimanska  organizacija  (za- 
jedno s Davidovićevim  demokratima)  67,  Zemljoradnici  32,  Hr- 
vatski federalisti  9,  Crnogorski  federalisti  5,  Socijalisti  4,  Neza- 
visni radnici  (komunisti)  3,  Hrvatska  pučka  stranka  1,  Hrvatski 
blok  1,  a disidenti  Hrvatske  seljačke  stranke  3 mandata. 

Apsolutnu  je  većinu  Hrvatska  seljačka  stranka  dobila  u 
Zagrebačkoj  oblasti,  gdje  je  polučila  70  od  sveukupnih  80  man- 
data, zatim  u Osječkoj  oblasti  s 59  od  77  mandata,  u Dubrovačkoj 
oblasti  s 10  od  12  mandata,  u Splitskoj  oblasti  (25  od  49  mandata), 
U Primorsko-krajiškoj  oblasti  je  od  ukupno  62  mandata  Samo- 
stalna demokratska  stranka  dobila  30,  a Hrvatska  seljačka  stran- 
ka 28  mandata,  dok  su  3 mandata  polučili  radikali,  a 1 mandat 
Davidovićevi  demokrati.  Srijemska  je  oblast  birala  39  zastupni- 

ka,  te  su  20  mandata  polučili  radikali,  11  Hrvatska  seljačka  stran- 
ka, 6 Samostalna  demokratska  stranka,  1 udruženi  Hrvati,  1 Hr- 
vatski federalisti  i 1 zemljoradnici.  Još  je  Hrvatska  seljačka 
stranka  polučila  10  mandata  u mostarskoj,  11  u travničkoj,  5 u 
tuzlanskoj,  6 u banjalučkoj,  3 u sarajevskoj,  12  u mariborskoj,  4 
u ljubljanskoj  oblasti  i 6 u Vojvodini. 

Hrvatska  se  javnost  veoma  uzrujala,  kad  je  doznala,  da  je 
Jovan  Radonjić,  predsjednik  financijalnog  odbora  Narodne 
skupštine,  u sjednici  od  25.  siječnja  1925.  saopćio,  da  će  se  dr- 
žavni arkiv  iz  Zagreba  prenijeti  u Beograd.  Hrvati  se  odmah  sje- 
tiše  bana  Dragutina  grofa  Khuen-Hedervaryja,  koji  je  g.  1885. 
dao  komorske  spise  premjestiti  iz  zagrebačkog  u budipeštanski 
arkiv,  što  je  u Hrvatskoj  rodilo  silnom  mržnjom  na  Khuena,  te  je 
on  5.  listopada  1885.  bio. i tvorno  napadnut  u hrvatskoj  sabornici. 
Žalosna  je  činjenica,  da  u spomenutoj  sjednici  financijalnog  od- 
bora u Beogradu  nijedan  hrvatski  zastupnik  nije  prosvjedovao 
protiv  izjave  dra  Radonjića. 

Prigodom  izbora  zastupnika  za  oblasne  skupštine  počinili 
su  radikali  razne  zloporabe  u Vojvodini,  naročito  u Somboru  i 
Subotici.  To  su  ustanovili  također  ing.  August  Košutić  (ministar 
građevina)  i Pavle  Radić  (ministar  agrarne  reforme),  koji  su  oso- 
bno prisustvovali  kod  tih  izbora.  Kad  je  njihove  izvještaje  pri- 
mio Stjepan  Radić,  on  je  izjavio,  da  Boža  Maksimović  mora  od- 
mah suspendirati  velike  župane  u Somboru  i Subotici,  te  na- 
čelnika u Subotici;  podjedno  je  zaprijetio:  »Ako  se  to  ne  dogodi, 
onda  će  klub  zastupnika  Hrvatske  seljačke  stranke  stvoriti  za- 
ključke, u kojima  će  biti  nedvoumno,  da  HSS  ne  će  imati  ništa 
zajedničkog  s takovom  politikom,  koja  znalice  i hotice  ruši  i sa- 
me temelje  naše  države  i naše  monarkije.« 

Ustanovilo  se,  da  su  radikali  počinili  izborne  zloporabe  ta- 
kođer u Srijemu,  Bosni  i u Dalmaciji.  Zato  je  Hrvatska  seljačka 
stranka  odlučila,  da  će  ministru  predsjedniku  Nikoli  Uzunoviću 
i ministru  unutarnjih  posala  Boži  Maksimoviću  postaviti  zahtjev, 
da  se  kazne  svi  oni,  koji  su  protuzakonito  postupali  kod  ovih 
oblasnih  izbora.  Zastupnici  kluba  HSS  izjaviše,  da  za  državni 
proračun  ne  će  glasovati  prije,  nego  li  se  donese  zakon  o izjedna- 
čenju poreza  i o vrhovnoj  državnoj  upravi;  uporedo  s time  ima 
se  raditi  na  donošenju  zakona  o likvidaciji  agrarnih  odnosa  u 
Dalmaciji,  koji  je  već  izrađen  i predan  Narodnoj  skupštini. 

Beogradske  su  novine  pisale,  da  je  Hrvatska  seljačka  stran- 
ka izgubila  jedan  dio  svojih  pristaša  u Bosni  i Hercegovini.  Nato 
je  Stjepan  Radić  27.  siječnja  izjavio:  »To  je  zato,  jer  ne  znaju 
ili  ne  će  da  znadu,  da  je  HSS  u Bosni  i Hercegovini  dobila  na 
svojim  listama  37  oblasnih  mandata,  a na  zajedničkim  listama 
s Jugoslavenskom  muslimanskom  organizacijom  4.  U svemu  je 
dakle  HSS  dobila  41  mandat,  to  jest  samo  za  6 mandata  manje 
od  radikala,  koji  Bosnu  i Hercegovinu  proglašuju  čisto  srpskom, 
— pa  čak  i čisto  radikalskom  zemljom.«  — Poslije  obavljenih 
izbora  započeli  su  pregovori  između  oblasnih  zastupnika  Hrvat- 
ske seljačke  stranke,  zemljoradnika,  Jugoslavenske  muslimanske 
organizacije  i Davidovićevih  dem.  o zajedničkom  nastupu  i radu 
kod  oblasnih  skupština  u Bosni  i Hercegovini.  Među  njima  je  17. 
veljače  1927.  došlo  do  potpunoga  sporazuma  protiv  radikala,  koji 
tako  izgubiše  svaku  moć  u odborima  oblasnih  skupština.  Pred- 
sjednike je  u mostarskoj  i travničkoj  oblasti  dobila  Hrvatska  se- 
ljačka stranka,  u sarajevskoj  i tuzlanskoj  oblasti  muslimani,  a u 
bihaćkoj  i banjalučkoj  oblasti  zemljoradnici. 

HRVATSKA  SELJAČKA  STRANKA  ISTUPA  IZ  VLADE. 

Zastupnički  je  klub  Hrvatske  seljačke  stranke  28.  siječnja 
1927.  održao  u Beogradu  sjednicu,  na  kojoj  se  raspravljalo  o na- 
siljima radikala  prigodom  oblasnih  izbora  23.  siječnja.  O izbor- 
nim zloporabama  u Bačkoj  i Baranji  izvijestiše  ministri  ing.  Au- 
gust Košutić  i Pavle  Radić,  te  jošte  7 narodnih  zastupnika  HSS, 
koji  su  na  dan  izbora  boravili  u Bačkoj  i Baranji.  Drugih  je  10 
zastupnika  izvijestilo  o izbornim  nepravilnostima  u Srijemu,  Bo- 
sni i Hercegovini.  Na  temelju  tih  izvještaja  utvrdio  je  klub  HSS 
ove  činjenice: 

I »Upravni  su  sudovi  u Vojvodini,  Bosni  i Hercegovini  — 
protiv  jasne  i odlučne  odredbe  izbornoga  zakona  — mjesto  su- 
daca, odvjetnika  i pravnika  za  predsjednike  biračkih  povjeren- 
stava imenovali  većinom  osobe  bez  akademske  naobrazbe  ili  čak 
bez  ikakove  više  naobrazbe,  i to  s očitom  i dokazanom  svrhom, 
da  takovi  predsjednici  kod  samoga  glasanja  i utvrđivanja  rezul- 
tata rade  po  dobivenim  uputama  radikalskih  prvaka  ili  čak  radi- 
kalskih  ministara,  poimence  ministra  pravde  dra  Milana  Srškića 
i ministra  unutrašnjih  posala  Bože  Maksimovića,  a protiv  slova 
i duha  izbornoga  zakona  i Ustava,  napose  pak  proti  slovu  i duhu 
Narodnoga  Sporazuma  od  14.  srpnja  1925. 

II.  Čuvare  kutija  HSS  i drugih  stranaka  - — osim  Samostalne 
demokratske  stranke  — u Bačkoj  i Baranji  sudovi  su  razrješavali 
njihove  dužnosti  na  neprovjerenu  prijavu  upravnih  vlasti,  da  se 
oni  sami  zahvaljuju,  ili  su  predsjednici  biračkih  odbora  te  čuvare 
na  sam  dan  izbora  odstranjivali  pod  raznim  izlikama,  a sve  pro- 
tiv zakona. 

III.  Krivotvoreni  su  izborni  zapisnici  i izborni  rezultati,  da 
se  postigne  ono,  što  je  željela  tobože  jedina  vladina  Radikalna 
stranka. 

IV.  Upravne  su  vlasti  — kao  sreski  poglavari  — narodu  go- 
vorili, neka  glasuju  za  bilo  koju  stranku,  samo  ne  za  Radićevu. 

V.  Bilo  je  mnogo  slučajeva  surovog  nasilja  sa  strane  uprav- 
nih vlasti  i žandarmerije  također  protiv  narodnih  zastupnika 
HSS,  kojima  je  tako  povrijeđen  imunitet,  zatim  protiv  izbornika, 
koji  su  na  dan  izbora  čak  i bijeni,  te  uopće  protiv  naroda,  kojemu 
je  — naročito  u Bačkoj  i Baranji  — vrlo  stegnuto  ili  posve  uskra- 
ćeno glavno  ustavno  pravo:  sloboda  dogovora  za  vrijeme  raspisa 
izbora. 

VI.  Zloupotrebljavana  je  čak  i skrajna  narodna  bijeda  u kra- 
jevima, koji  su  lanjske  godine  nastradali  od  prirodne  bijede. 
Tako  se  državna  pomoč  u novcu  ili  u naravi  (recimo  u Vukovaru) 
nije  dijelila  najvećim  stradalnicima,  nego  onima,  za  koje  se  mi- 
slilo ili  sigurno  držalo,  da  će  glasovati  za  Radikalnu  stranku. 

VII.  U Srijemu  su  hitnim  brzojavnim  naređenjima  samog 
ministra  unutrašnjih  poslova  raspuštena  općinska  zastupstva 
(seoska  i gradska)  za  volju  protivnika  HSS,  koji  nisu  radikali,  te 
su  se  komesari  postavljali  na  želju  i prijedlog  protivnika  u glav- 
nom u tu  svrhu,  da  se  na  izbornike  načini  — po  mišljenju  vlasto- 
držaca — najuspješniji  pritisak. 

Konačno  je  utvrđeno,  da  je  za  veliki  dio  ovih  nepodopština 
i ustavnih  zločina  znao  i predsjednik  vlade  Uzunović  i ministar 
unutrašnjih  poslova  Boža  Maksimović,  a da  ničim  nisu  pokazali, 
da  ove  nepodopštine  osuđuju  i da  krivce  pozovu  na  odgovornost. 
Baš  naprotiv:  jučer  je  g.  predsjednik  vlade  — kao  da  se  hoće  na- 
rugati svoj  poštenoj  javnosti  — naglasio,  da  niti  aktivni  ministri 
nemaju  svoje  pritužbe  donositi  njemu,  nego  da  se  mogu  žaliti  je- 
dino parlamentu«. 

Na  temelju  svega  toga  stvorio  je  klub  HSS  jednodušno  ovaj 
zaključak:  »Nemamo  ni  najmanje  povjerenja  ii  g.  Nikolu  Uzuno- 
vića  i u radikalski  dio  njegove  vlade.  Naprotiv  smatramo  taj  dio 

vlade  — a poimence  gospodu  Uzunovića,  Srškića  i Maksimovića 
— za  rušitelje  ustava  i za  preziratelje  narodnoga  suvereniteta. 
Ministar  pravde  dr.  Milan  Srškić,  koji  je  svoj  naročito  odgovo- 
ran položaj  zlorabio  za  kažnjiv  utjecaj  na  sastav  izbornih  povje- 
renstava, smatra  se  takovim  krivcem,  da  ga  Narodna  skupština 
optuži  po  zakonu  o ministarskoj  odgovornosti.  Dosljedno  tomu 
klub  HSS  ne  može  i ne  će  surađivati  u nijednoj  vladi,  u kojoj 
bi  bila  spomenuta  tri  sadašnja  radikalska  ministra.« 

Ovaj  zaključak  je  klub  HSS  poslao  radikalskomu  poslanič- 
komu klubu  i predsjedniku  vlade  Nikoli  Uzunoviću.  Još  istoga  je 
dana  Hrvatska  seljačka  stranka  provela  svoju  prijetnju.  U Na- 
rodnoj skupštini  je  naime  došlo  do  izbora  dvojice  članova  u 
upravu  ratne  štete.  Radikali  su  kandidirali  svoja  2 čovjeka: 
Aleksu  Žujevića  i Jovana  Aleksića,  očekujući,  da  će  i HSS  glaso- 
vati za  ove  radikale,  kao  da  su  vladini  kandidati.  Međutim  se 
zastupnici  HSS  sporazumješe  s opozicijom,  koja  je  kandidirala 
demokrata  Peru  Markovića  i zemljoradnika  Dimitriju  Vujiea. 
Glasovalo  je  197  narodnih  zastupnika,  te  je  Pero  Marković  dobio 
113,  Dimitrije  Vujić  94,  Aleksa  Žujević  80,  a Jovan  Aleksić  79 
glasova.  Kako  je  količnik  iznosio  99  glasova,  izabran  je  samo 
Marković,  dok  je  između  Vujića  i Žujevića' došlo  do  užeg  izbo- 
ra, kod  kojega  je  Vujić  dobio  108,  a Žujević  67  glasova. 

Takav  je  rezultat  glasovanja  izazvao  preneraženje  kod  ra- 
dikala,  koji  su  ostali  u manjini.  Radikalski  se  ministri  odmah  sa- 
stadoše  na  vijećanje.  Uzunović  je  poslije  podne  pošao  u dvor, 
gdje  je  kralju  podnio  ostavku  svoje  vlade.  Kralj  je  na  večer  29. 
siječnja  1927.  primio  predsjednika  Narodne  skupštine  — Marka 
Trifkovića  i potpredsjednika  Radikalskoga  kluba  Iliju  Mihajlovi- 
ća,  a sutradan  Stjepana  Radića,  Ljubu  Davidovića,  dra  Kostu 
Kumanudija,  Svetozara  Pribićevića,  dra  Antuna  Korošca,  dra 
Mehmeda  Spahu  i Velju  Vukićevića,  predsjednika  kluba  onih  11 
radikala,  koje  vodi  Ljuba  Jovanović. 

Isprvice  se  govorilo,  da  će  novu  vladu  sastaviti  Uzunović, 
kojega  da  će  uz  službene  radikale  poduprijeti  Velja  Vukićević, 
pa  Slovenska  ljudska  stranka,  Nijemci  i onih  8 disidenata  Hrvat- 
ske seljačke  stranke,  koje  vodi  dr.  Nikola  Nikić.  To  je  osujetio 
Krsta  Miletić,  koji  je  kao  vođa  Pašićevih  radikala  bio  nepomir- 
ljiv protivnik  Bože  Maksimovića. 

Uzunoviću  je  1.  veljače  1927.  ipak  pošlo  za  rukom,  da  sa- 
stavi vladu,  koju  će  uz  136  radikala  podupirati  20  Slovenaca  i 3 

Nijemaca.  U toj  šestoj  Uzunovićevoj  vladi  dobiše  Slovenci  3 
portfelja,  jer  je  dr.  Fran  Kulovec  postao  ministrom  poljoprivre- 
de, dr.  Gosar  m.  socijalne  politike,  a Dušan  Srnec  m.  građevina. 
Sva  ostala  ministarstva  zadržaše  radikali  za  sebe.  U toj  vladi 
nije  bilo  nijednoga  Hrvata. 

Kako  je  dr.  Milan  Srškić  i nadalje  ostao  ministar  pravde,  a 
Boža  Maksimović  ministar  unutrašnjih  djela,  Radić  je  šestoj 
Uzunovićevoj  vladi  navijestio  oštru  opoziciju  svojega  kluba,  koji 
je  brojio  50  zastupnika.  Protiv  ove  Uzunovićeve  vlade  stupiše  u 
opoziciju  također:  36  Davidovićevih  demokrata,  23  zastupnika 
Samostalne  demokratske  stranke,  15  bosanskih  muslimana,  8 di- 
sidenata HSS,  koje  vodi  dr.  Nikić,  8 Hrvatskih  federalista,  koje 
vodi  dr.  Trumbić,  3 Hrvatska  republikanaca,  koje  vodi  dr.  Buć, 
4 zemljoradnika,  3 Crnogorska  federalista  i 4 izvanstranačka  za- 
stupnika. To  znači,  da  protiv  161  vladinovaca  stoje  u Narodnoj 
skupštini  154  opozicijonalca.  Dovoljno  je,  da  protiv  Uzunovićeve 
vlade  glasuje  5 Nijemaca  i vlada  će  ostati  u manjini.  Zato  su 
neki  radikali  nastojali,  da  u vladu  uđe  barem  dr.  Nikola  Nikić 
s disidentima  HSS,  ali  je  on  to  odlučno  odbio. 

Vlada  je  prigodom  prvoga  glasovanja  4.  veljače  1927.  pobi- 
jedila, jer  je  Narodna  skupština  sa  148  protiv  103  odbila  prešni 
prijedlog  demokrata  Agatonovića,  da  se  narodu  dozvoli  nošenje 
oružja.  Ipak  je  već  istoga  dana  došlo  do  vladine  krize,  jer  su 
ostavke  podnijeli  ministar  vjera  Miša  Trifunović,  te  ministar 
pošta  Milorad  Vujičić.  Da  ne  odstupi  i Velja  Vukićević,  glasova- 
la je  13.  veljače  većina  radikala,  da  se  u klub  primu  pristaše  Lju- 
be Jovanovića,  koji  je  tada  već  bio  teško  bolestan,  jer  mu  je  pala 
kap. 

POČETAK  RADA  OBLASNIH  SKUPŠTINA. 

Oblasna  je  skupština  Zagrebačke  oblasti  započela  radom 
22.  veljače  1927.  u dvorani  hrvatske  sabornice.  Za  predsjednika 
je  sutradan  izabran  odvjetnik  dr.  Vlatko  Maček,  za  potpredsjed- 
nika seljak  Andrija  Pankretić  iz  Gaja  kod  Vrbovca,  a za  tajnike: 
dr.  Milan  Grmek  iz  Krapine,  te  seljaci  Josip  Halić  iz  Resnika  i 
Andrija  Pavlić  iz  Rečice.  Skupština  je  odmah  izabrala  i t.  zv. 
Oblasni  odbor  od  8 članova,  koji  će  predstavljati  vladu  Zagre- 
bačke oblasti.  U taj  su  odbor  izabrani:  Stjepan  Radić  za  prosvje- 
tu, dr.  Ivan  Krajač  za  financije,  inžinir  August  Košutić  za  gra- 

devine,  ekonom  Josip  Predavec  za  narodno  gospodarstvo,  liječ- 
nik dr.  Drago  Klepac  za  narodno  zdravlje,  odvjetnik  dr.  Juraj 
Krnjević  za  socijalnu  pomoć,  upravni  činovnik  dr.  Ernest  Spiess 
za  upravu,  te  odvjetnik  dr.  Stjepan  Košutić  za  obrt,  industriju 
i trgovinu. 

Skupština  je  prihvatila  poslovnik,  po  kojemu  nitko  ne  smi- 
je na  sjednicama  govoriti  dulje  od  jednoga  sata,  da  se  tako  spri- 
ječi opstrukcija,  kakva  se  zbivala  u hrvatskom  saboru.  Oblasni 
zastupnici  moraju  položiti  prisegu,  koja  glasi:  »Prisižem  Bogu 
sveznajućemu  i svemogućemu,  da  ću  biti  vjeran  vladajućemu 
kralju  Aleksandru  I.  i narodu,  koji  me  je  izabrao;  da  cu  pošti- 
vati ustav  i postojeće  zakone,  pa  da  ću  svim  svojim  silama  bra- 
niti interese  oblasti,  čiji  sam  zastupnik.  Tako  mi  Bog  pomogao!« 
(Takvu  je  prisegu  predložila  i Hrvatska  seljačka  stranka  u Split- 
skoj oblasnoj  skupštini,  gdje  je  imala  većinu  zastupnika.  Tamo 
su  radikalski  zastupnici  kao  bjesomučni  tražili,  da  se  iz  prisege 
brišu  riječi:  »i  narodu,  koji  me  je  izabrao.«) 

S prve  sjednice  Zagrebačke  oblasne  skupštine  odaslan  je 
kralju  brzojavni  pozdrav,  koji  je  glasio  ovako:  »S  prve  skupštine 
Zagrebačke  oblasti,  koja  je  i po  svojem  prostoru  i po  broju  na- 
roda najveća  u cijeloj  državi,  te  koja  potpuno  opsiže  starodrev- 
nu tisućljetnu  županiju  varaždinsku  i gotovo  posvema  isto  tako 
Staru  i slavnu  županiju  zagrebačku,  te  velik  dio  pradavne  župa- 
nije križevačke,  dakle  onaj  hrvatski  teritorij,  na  kojemu  se  kroz 
dugi  niz  stoljeća  hrvatska  i slavenska  snaga  i kultura  pribirala  i 
sačuvala  u tolikoj  mjeri,  da  spomenute  tri  hrvatske  županije  — 
a sadašnja  Zagrebačka  oblast  — nikada  nisu  niti  jednoga  časa 
bile  pod  tuđim  direktnim  gospodstvom,  a vazda  su  visoko  držale 
zastavu  sloge  i bratstva  svih  južnih  Slavena  i duhovnog  jedinstva 
sa  svom  ostalom  slavenskom  braćom,  a da  su  uz  to  uspješno  i u 
najtežim  prilikama  razvijale  evropsku  prosvjetu  i baštinjenu  — 
nikad  neprekinutu  — ustavnost  svoju.  S toga  i s takvog  teritori- 
ja pozdravljamo  Vaše  Veličanstvo  u iskrenoj  i ustavnoj  vjerno- 
sti, te  u narodnoj  hrvatskoj  i slavenskoj  svijesti  i u javnoj  spo- 
znaji, da  samo  dubokim  i širokim  socijalnim  shvaćanjem  sveop- 
ćih narodnih  — a napose  seljačkih  — potreba  možemo  dostojno 
ispuniti  onaj  zadatak,  koji  nam  je  opredijeljen  i pozitivnim  usta- 
vom i posebnim  zakonom  o Oblasnim  samoupravama,  a nada  sve 
neodgodivom  potrebom,  da  sam  narod  svojom  snagom  i siste- 
matskom suradnjom  u najvišoj  organizaciji  svoje  samouprave 

promišljeno  i uspješno  rješava  mnogobrojne  zadatke:  i privre- 
dne i prosvjetne,  i socijalne  i zdravstvene,  da  tako  stalno  utvr- 
đuje temelj  veličajnoj  zgradi  našeg  narodnog  i državnog  ujedi- 
njenja. Dr.  Vlatko  Maček,  predsjednik  Oblasne  skupštine  zagre- 
bačke.« 

I po  sadržaju  i po  obliku  teksta  u tom  brzojavu  vidi  se,  da 
ga  je  sastavio  sam  Stjepan  Radić.  Gotovo  isto  takve  brzojave 
odaslale  su  također  Oblasne  skupštine  u Osijeku,  Splitu  i Du- 
brovniku, gdje  je  Hrvatskoj  seljačkoj  stranci  pripadala  većina 
oblasnih  zastupnika.  Razlike  postoje  samo  u prvom  dijelu  brzo- 
java. Tako  je  u brzojavu  Osječke  oblasti  istaknuto,  da  je  to  sa 
gospodarskoga  gledišta  najvažnija  oblast  u cijeloj  državi.  U br- 
zojavima pak  Splitske  i Dubrovačke  oblasti  naglašeno  je,  da  su 
ove  oblasti  važne  zato,  što  su  pogranične.  Prigodom  rasprave 
Oblasne  skupštine  u Osijeku  ustadoše  zastupnici  Samostalne  de- 
mokratske stranke  protiv  toga,  što  se  u pozdravnom  brzojavu 
kralju  ističe  i hrvatska  svijest. 

Kad  je  u Zagrebačkoj  oblasnoj  skupštini  većina  prihvatila 
pozdrav  kralju,  htio  je  bivši  križevački  gradonačelnik  dr.  Lavo- 
slav  Hanžek  čitati  izjavu  oblasnih  zastupnika  »Hrvatske  Zajed- 
nice«. Predsjednik  mu  je  oduzeo  riječ,  te  je  prekinuo  sjednicu. 
Pošto  je  dr.  Hanžek  ipak  nastavio  čitati  spomenutu  izjavu,  došao 
je  k njemu  Stjepan  Radić,  koji  mu  je  iz  ruke  istrgao  i poderao 
papir;  podjedno  ga  je  pozvao,  da  ostavi  dvoranu.  Kako  dr.  Han- 
žek nije  htio  sam  otići,  izgurao  ga  je  Radić  iz  klupe,  našto  su  ga 
seljački  zastupnici  silom  odstranili  iz  dvorane. 

OPTUŽBA  MINISTRA  BOŽE  MAKSIMOVIĆA. 

Radić  je  već  tečajem  prošlih  godina  uspješno  širio  svoje 
ideje  i svoju  stranku  u nekim  slovenskim  krajevima.  Sada  je  pak 
odlučio,  da  svoju  stranku  proširi  također  među  srpskim  seljaci- 
ma. Prvi  je  uspjeh  polučio  10.  veljače  1927.,  kada  se  s Radićevim 
klubom  u Narodnoj  skupštini  udružiše  sva  3 federalistička  za- 
stupnika iz  Crne  Gore  poimence  dr.  Sekula  Drljević,  Sava  Vu- 
letić  i Mihajlo  Ivanović.  Zato  je  njihov  zajednički  klub  dobio 
ime  »Narodni  seljački  klub«,  dok  su  obje  stranke  i dalje  zadržale 
svoja  dotadašnja  imena.  Govorilo  se,  da  će  isto  tako  i 4'  srpska 
zemljoradnika  stupiti  u »Narodni  seljački  klub«,  ali  se  to  ipak 
nije  zbilo.  Tako  je  klub  brojio  53  zastupnika.  Predsjednik  je  bio 

dr.  Stanko  Šibenik,  a potpredsjednici:  Karlo  Kovačević,  Nikola 
Preka  i Sava  Vuletić. 

Hrvatski  su  zastupnici  u Narodnoj  skupštini  podnijeli  pri- 
jedlog, da  se  ministar  Boza  Maksimović  st^vi  pod  optužbu  radi 
izbornih  zloporaba,  počinjenih  prigodom  izbora  za  oblasne  skup- 
štine. O tomu  se  3 dana  vodila  duga  i žestoka  debata,  ali  je  vla- 
dina većina  spasila  Maksimovića,  premda  je  on  imao  i među  ra- 
dikalima  ljutih  neprijatelja. 

Od  315  narodnih  zastupnika  glasovahu  26.  veljače  1927.  pro- 
tiv prijedloga  Hrvatske  seljačke  stranke  152,  i to  133  radikala  (t. 
j.  svi  radikali  osim  17),  zatim  15  Slovenaca  i 4 pristaše  dra  Nikole 
Nikića.  Za  optužbu  su  glasovala  134,  od  toga  51  član  Narodnoga 
seljačkoga  kluba,  48  zastupnika  Demokratske  zajednice  (t.  j.  Da- 
vidovićevih  demokrata  i bosanskih  muslimana),  21  član  Samo- 
stalne demokratske  stranke,  6 zastupnika  Hrvatskih  federalista  i 
4 Nikićevca. 

Kad  je  u Narodnoj  skupštini  započela  rasprava  o novom 
proračunu,  koji  će  vrijediti  od  1.  travnja  1927.  do  31.  ožujka  1928., 
iznijeli  su  zastupnici  svih  hrvatskih  stranaka  poraznu  kritiku 
vladine  politike.  Ipak  je  9.  ožujka  u načelu  primljen  predloženi 
proračun  sa  151  protiv  109  glasova,  jer  su  vladine  stranke  uvijek 
bile  na  okupu  kod  glasovanja. 

Nato  je  LJzunović  počeo  snubiti  Hrvatsku  seljačku  stranku 
za  suradnju  u njegovoj  vladi.  Uzunović  je  u Beogradu  pregova- 
rao s Pavlom  Radićem,  kojemu  je  ponudio  ovu  osnovu  za  surad- 
nju u novoj  vladi:  1.  »Hrvatska  seljačka  stranka  dobiva  4 mini- 
starstva, među  njima  prosvjetu  ili  financije.  2.  Jedan  od  prvih 
zadataka  nove  vlade  bit  će  omogućiti  život  oblasnim  samoupra- 
vama, i to  na  taj  način,  da  se  stanoviti  dio  državnih  prihoda  od- 
stupi samoupravama.  3.  Provedba  općinskih  izbora  u Bosni  i Voj- 
vodini. 4.  Izbori  za  sreske  samouprave  provode  se  u roku,  koji 
je  propisan  u zakonu,  najkasnije  5 mjeseci  nakon  oblasnih  izbora. 
5.  Poreski  se  zakon  prihvaća  u parlamentu  još  prije  ljetnih  par- 
lamentarnih f eri  ja.  6.  Zakonska  osnova  o dalmatinskom  agraru 
također  se  prihvaća  u parlamentu;  samo  se  prvobitni  zakonski 
nacrt  ima  nešto  modificirati  u korist  maloposjednika.  7.  Boža 
Maksimović  ostaje  na  svojem  dosadašnjem  mjestu  ministra  unu- 
trašnjih djela;  međutim  HSS  dobiva  u tom  ministarstvu  jednoga 
državnoga  podsekretara,  koji  će  imati  slobodne  ruke  za  područje 

Hrvatske,  Slavonije  i Dalmacije.  8.  Veliki  će  se  župani  promije- 
niti, u koliko  to  bude  tražila  HSS.  9.  Ovaj  se  program  rada  ima 
izvršiti  do  mjeseca  srpnja.  Ista  vlada  radikala,  HSS  i Slovenske 
ljudske  stranke  raspustila  bi  nakon  toga  parlamenat  i provela  bi 
nove  izbore  u listopadu  1927.« 

Istodobno  je  Uzunović  pregovarao  također  s »Demokrat- 
skom zajednicom«,  koju  su  činili  Davidovićevi  demokrati  i Ju- 
goslavenska muslimanska  organizacija.  Uzunović  je  nastojao  do- 
biti načelni  pristanak  Demokratske  zajednice  za  suradnju  u sa- 
dašnjem političkom  pravcu.  On  je  dakle  htio  sjedjeti  na  dva 
stolca.  To  mu  se  osvetilo,  jer  su  i Demokratska  zajednica  i Hr- 
vatska seljačka  stranka  prekinule  sve  razgovore  i pregovore  s ra- 
dikalima.  Što  više:  Demokratska  je  zajednica  17.  ožujka  1927. 
objelodanila  optužbu,  koju  ona  diže  protiv  Bože  Maksimovića. 

Ova  optužba,  koju  su  potpisali  i zemljoradnici,  zapremala 
je  37  štampanih  araka.  Oštro  se  kritizira  rad  Bože  Maksimovića, 
koji  je  jošte  6.  studenoga  1924.  postao  ministrom  unutrašnjih 
djela,  te  je  na  istom  položaju  ostao  do  sada,  premda  su  se  izmje- 
njivale razne  vlade.  Maksimović  se  pokazao  nesposoban  i nepo- 
doban na  visokom  položaju  ministra  unutrašnjih  djela.  Naprotiv 
je  pokazao  skrajnji  nemar  i nehaj  prema  svojim  obvezama.  On 
je  u svojem  rezoru  držao  i postavio  činovnike,  koji  nemaju  ni 
moralnih  ni  školskih  kvalifikacija.  Tako  su  činovnici  svojom  ne- 
sposobnošću  i zloupotrebom  vlasti  stvorili  u žemlji  bezakonje, 
na  koje  stižu  žalbe  sa  svih  strana.  S ovakvim  shvaćanjem  svojih 
dužnosti  i s ovakvim  političkim  aparatom  izvršio  je  Maksimović 
troje  izbore,  i to:  izbore  narodnih  poslanika  na  dan  8.  veljače 
1925.,  zatim  općinske  izbore  na  dan  15.  kolovoza  1926.,  te  izbore 
za  oblasne  skupštine  23.  siječnja  1927.  Dotjeralo  se  dotle,  da  su 
bile  2 vrste  građana  i državljana.  Onima,  koji  su  bili  uz  vladu, 
bilo  je  sve  dopušteno,  dok  su  bila  posve  ugrožena  prava  onim 
drugima,  koji  nisu  bili  uz  vladu,  nego  su  bili  protiv  nje.  Došlo  je 
do  paradoksa,  da  se  ogroman  dio  naroda  borio  za  zakonitost,  dok 
su  se  protiv  toga  borili  oni,  koji  bi  morali  podržavati  red.«  Ima  u 
državi  i takvih  krajeva,  u kojima  »caruje  anarkija  i bezvlađe,  a 
zbivaju  se  razbojstva  i ubijstva.«  »Javna  zlostavljanja  sa  strane 
vlasti  postala  su  obična  stvar.  Po  sreskim  kancelarijama  šama- 
rani  (ćuškani)  su  ne  samo  obični  građani,  nego  i kandidati  za 
narodne  poslanike.« 

Ovu  optužbu  protiv  Bože  Maksimovića  nisu  potpisali  naro- 
dni zastupnici  Hrvatske  seljačke  stranke  i Samostalne  demokrat- 
ske stranke,  ali  su  jedni  i drugi  obećali,  da  će  u Narodnoj  skup- 
štini glasovati  za  izručenje  Maksimovića  sudu. 

U Osijeku  su  13.  ožujka  1927.  obavljeni  izbori  gradskih 
zastupnika.  Od  8860  upisanih  izbornika  dođoše  na  biralište  6742, 
što  pokazuje  velik  interes  građanstva.  Relativnu  su  većinu  dobili 
kandidati  Hrvatske  federalističke  stranke,  za  koje  je  glasovalo 
2505  izbornika.  Radikali  su  dobili  1761  glas,  Nezavisni  radnici 
(komunisti)  1123,  Hrvatska  seljačka  stranka  291,  Privrednici 
(Građanski  blok)  248,  Samostalna  demokratska  stranka  230,  Ži- 
dovi »cionisti«  193,  Hrvatska  pučka  stranka  159,  Njemačka  stran- 
ka 140,  a disidenti  Hrvatske  seljačke  stranke  (grupa  dra  Nikole 
Nikića)  102  glasa.  Kako  se  biralo  40  gradskih  zastupnika,  količnik 
je  iznosio  169.  Prema  tomu  su  Hrvatski  federalisti  polučili  15 
mandata,  radikali  10,  Nezavisni  radnici  7,  Hrvatska  seljačka 
stranka  2,  Privrednici  1,  Samostalni  demokrati  1,  Židovi  1,  Hr- 
vatska pučka  stranka  1,  Njemačka  stranka  1 i Nikićeva  grupa  1 
mandat. 

Međutim  je  došlo  do  teške  situacije  kraljevine  SHS  u vanj- 
skoj politici.  Dva  su  tomu  bila  glavna  razloga.  Beogradska  vlada 
nije  pravodobno  Narodnoj  skupštini  podnijela  na  ratifikaciju  t. 
zv.  Nettunske  konvencije,  koje  pružaju  Italiji  stanovite  koristi 
u Dalmaciji  i u Hrvatskom  Primorju.  Uz  to  je  Italija  u Albaniji 
tako  osilila,  da  je  to  bilo  zazorno  Srbijancima.  Ministar  vanjskih 
posala  dr.  Ninko  Perić  nije  bio  dorasao,  da  ublaži  spor,  koji  je 
nastao  između  Italije  i države  SHS.  Spor  se  tako  pojačao,  da  su 
svjetske  novine  počele  pisati  o ratu  između  tih  država.  Italija  je 
zaista  velik  broj  vojnika  dovela  na  granicu  prema  Hrvatskoj  i 
Sloveniji,  što  je  kod  nas  dakako  izazvalo  znatan  nemir  i uzru- 
janost. 

To  je  dobro  došlo  Uzunoviću  prigodom  rasprave  u Narod- 
noj skupštini  o proračunu.  Radić  mu  je  iz  Zagreba  brzojavio,  da 
će  — radi  teške  vanjske  situacije  — svi  zastupnici  njegova  kluba 
glasovati  za  prihvat  proračuna  vojske  i mornarice.  Ta  je  poruka 
osokolila  radikale,  koji  su  odmah  počeli  pomišljati  na  novu  sura- 
dnju s Hrvatskom  seljačkom  strankom. 

Rasprava  je  o proračnu  dovršena  31.  ožujka  1927.  Tada  je 
Stjepan  Uroić  u ime  Hrvatske  federalističke  stranke  dao  ovu 
izjavu:  »Ovaj  proračun  — uza  sve  redukcije  — donosi  narodu 


339 


Stjepan  Radić  protiv  Zagrepčana, 


takove  terete,  da  ga  on  ne  može  podnijeti  u ovoj  sadašnjoj  teškoj 
gospodarskoj  krizi,  koja  je  najteže  potresla  seljaštvo,  a pored 
njega  i ostale  privredne  grane.  Osim  toga  nije  proračun  potpun, 
jer  ne  sadržaje  mnoge  državne  prihode  i rashode.  On  je  neod- 
ređen zato,  jer  se  pravo  ne  zna  broj  rashoda  i prihoda.  Proračun 
nije  realan,  a niti  će  takav  biti,  dok  ne  bude  završnih  računa.  Oči- 
ta je  nejednakost  u poreskim  teretima  između  Srbije  i drugih 
krajeva  države  ostala  i nadalje;  ona  je  dapače  još  i pooštrena 
mnogim  odredbama  o trošarini  te  o izdržavanju  zemaljskih  cesta 
u Hrvatskoj  i Slavoniji.  Kod  onih  poreza,  koji  su  već  izjednačeni, 
zakon  se  ne  primjenjuje  jednako.  Predloženi  pak  financijski  za- 
kon pravo  je  čudo  od  zakona,  jer  donaša  promjene  na  svima 
dijelovima  pravnog  poretka  i zakona  o državnom  računovodstvu, 
dapače  i promjene  samog  Vidovdanskog  ustava«. 

Prigodom  glasovanja  o profačunu  bijahu  prisutna  283  naro- 
dna zastupnika.  Za  proračun  je  glasovalo  156  vladinih  zastupni- 
ka, koji  su  došli  u punom  broju,  a protiv  proračuna  127  zastupni- 
ka. Sutradan  je  Narodna  skupština  odgođena  do  19.  travnja  1927. 

U vrijeme  tih  parlamentarnih  praznika  došlo  je  do  raznih 
trzavica.  Među  radikalima  se  jasno  opažahu  3 grupe,  od  kojih 
jednu  vodi  Uzunović,  drugu  Marko  Trifković,  a treću  Velja  Vu- 
kićević.  U Demokratskoj  zajednici  nije  više  bio  svemoćan  Lju- 
ba Davidović,  jer  se  znatan  dio  demokrata  okupio  oko  dra  Voje 
Marinkovića,  koji  je  tražio  vezu  s radikalima,  da  stranka  lakše 
dođe  do  vlasti.  Marinković  se  29.  ožujka  na  večer  potajno  sastao 
s Veljom  Vukićevićem,  pa  je  s njim  dugo  raspravljao  o budućoj 
vladi,  koju  bi  imao  sastaviti  Vukićević.  Sporazumno  je  sastavljen 
program  Vukićevićeve  vlade;  dogovoreno  je  dapače  i to,  koje  bi 
osobe  imale  ući  u taj  kabinet.  Vladinu  bi  većinu  činili  radikali, 
Davidovićevi  demokrati  i Jugoslavenska  muslimanska  organiza- 
cija, a u slučaju  potrebe  i Slovenska  ljudska  stranka. 

STJEPAN  RADIĆ  PROTIV  ZAGREPČANA. 

Međutim  se  Boža  Maksimović  pobrinuo,  da  Hrvate  što  jače 
zavadi  među  sobom.  On  je  naime  kao  ministar  unutarnjih  posala 
svima  gradovima  u državi  razaslao  osnovu  novoga  zakona  o grad- 
skim autonomijama.  Po  4.  paragrafu  ove  osnove  ima  se  grad  Za- 
greb odijeliti  od  Zagrebačke  oblasti  i poput  Beograda  podrediti 
izravno  pod  ministra  unutarnjih  posala,  odnosno  u drugim  po- 


340 


Stjepan  Radić  protiv  Zagrepčana 


slovima  pod  dotične  ministre.  O tomu  se  pitanju  povela  rasprava 
29.  ožujka  1927.  na  sjednici  zagrebačke  Oblasne  skupštine.  Stje- 
pan Radić  — kao  predsjednik  t.  zv.  Oblasnog  odbora  — ustade 
protiv  izuzimanja  grada  Zagreba  iz  Zagrebačke  oblasti.  On  je 
među  ostalim  rekao  i ovo:  »Time  se  mijenja  uredba  od  g.  1922. 

0 podjeli  države  na  oblasti.  Ta  naime  uredba  u 4.  točki  prvoga 
članka  izričito  određuje,  da  Zagrebačkoj  oblasti  pripada  i grad 
Zagreb.  Ako  se  Zagreb  izluči  iz  Zagrebačke  oblasti,  pa  tako  do- 
bije isti  položaj,  kakav  imaju  pojedine  oblasti,  onda  je  Hrvatska 
podijeljena  na  5,  a ne  na  4 oblasti.  Vidovdanski  pak  ustav  u 135. 
članku  određuje,  da  se  Hrvatska  dijeli  na  4 oblasti,  i da  se  taj  broj 
ne  može  niti  povećati  niti  umanjiti.  Prema  tomu  osnova  zakona, 
koja  je  predložena  o novim  gradskim  samoupravama,  zaobilaz- 
nim putem  mijenja  Vidovdanski  ustav,  pa  se  već  iz  toga  razloga 
ne  može  provesti  kroz  Narodnu  skupštinu.  Ako  dakle  ova  za- 
konska osnova  zaista  dođe  pred  Narodnu  skupštinu,  onda  će 
Narodni  seljački  klub  upotrijebiti  sva  parlamentarna  sredstva,  da 
osnova  ne  postane  zakonom.  Naravno  pak  će  i Oblasni  odbor  i 
ova  Oblasna  skupština  u punoj  mjeri  upotrijebiti  svoja  zakonska 

1 prirodna  prava  prema  Zagrebu.« 

Istoga  je  dana  na  sjednici  Oblasne  skupštine  govorio  i za- 
grebački podnačelnik  Josip  Krčelić.  kao  oblasni  zastupnik  Hrvat- 
ske federalističke  stranke.  Krčelić  je  u ime  svoje  stranke  tražio, 
da  Zagreb  bude  izlučen  iz  Zagrebačke  oblasti.  »To  traže  interesi 
zagrebačkih  građana,  naročito  obrtnika  i trgovaca.  Zagreb  je  i ona- 
ko već  porezima  preopterećen,  dapače  iscrpljen,  te  ne  će  moći 
podnijeti  još  i nove  prireze  za  uzdržavanje  Zagrebačke  oblasti.« 

Nato  je  ustao  Stjepan  Radić,  koji  je  rekao:  »Oblasna  skup- 
ština ima  zakonsko  pravo,  da  raspiše  oblasni  prirez  u visini  od 
50  postotaka  na  sve  neposredne  državne  poreze.  Na  grad  Zagreb 
bi  otpalo  da  plati  okruglo  do  25  milijuna  dinara  oblasnog  prireza. 
Zagreb  eto  sada  hoće  izmaknuti  tomu,  da  narodu,  iz  kojega  je 
nastao,  dade  ono,  što  mora  dati.  On  sada  hoće,  da  postane  nekim 
centrom  zagrebačkih  purgera,  a ne  svih  Hrvata  ...  I vidjet  ćete, 
da  će  nama  Zagrepčani  radi  toga  izdvajanja,  kada  dođe  do  izbo- 
ra, opet  rinuti  handžar  u leđa!« 

Razumljivo  je,  da  su  Zagrepčani  željeli  izbjeći  novim  tere- 
' tima,  jer  su  uvidjeli,  da  će  oni  sami  morati  snositi  oko  80  posto- 
taka svih  izdataka  Zagrebačke  oblasti.  Zato  je  i gradonačelnik 
Vjekoslav  Heinzel  na  sjednici  gradskoga  zastupstva  u Zagrebu 

4.  travnja  1927.  u ime  ogromne  većine  gradskih  zastupnika  dao 
izjavu,  kojom  »traži,  da  se  grad  Zagreb  izluči  iz  Zagrebačke  obla- 
sti, kako  je  po  dosadašnjem  zakonu  od  g.  1895.  bio  izuzet  iz  nad- 
ležnosti velikoga  župana  i županijske  skupštine  Zagrebačke  žu- 
panije, te  je  sve  do  sada  činio  posebno  upravno  tijelo  i municipij 
za  sebe,  a ipak  je  ostao  središte  hrvatskog  naroda«.  Ovu  su  izja- 
vu glasovanjem  odobrili  svi  prisutni  gradski  zastupnici  osim  3 
člana  Hrvatske  seljačke  stranke  i 2 komunista.  Kad  je  pak  Ivan 
Peršić  iznio,  da  će  grad  Zagreb  morati  platiti  27  milijuna  dinara 
u ime  oblasnog  prireza,  ako  ostane  uključen  u Zagrebačkoj  obla- 
sti, došlo  je  do  velike  buke  i prepirke  između  zastupnika  Hrvat- 
ske federalističke  i Hrvatske  seljačke  stranke. 

Kad  je  oblasna  skupština  prihvatila  proračun  Zagrebačke 
oblasti,  osvrnuo  se  Stjepan  Radić  8.  travnja  na  sam  proračun. 
Tom  je  prigodom  rekao,  da  su  prihodi  za  cijelu  oblast  mnogo  ve- 
ći, nego  li  su  bili  spomenuti  u ekspozeju,  što  ga  je  Oblasnoj  skup- 
štini dao  Mile  Kramarić,  veliki  župan  Zagrebačke  oblasti.  Kra- 
marić  je  rekao,  da  cijela  Zagrebačka  oblast  plaća  59  milijuna 
dinara  neposrednih  poreza,  od  čega  sam  grad  Zagreb  daje  52,  a 
drugi  gradovi  i sela  samo  7 milijuna.  Međutim  je  Radić  doznao, 
da  cijela  Zagrebačka  oblast  plaća  u svemu  oko  230  milijuna  di- 
nara, od  čega  na  grad  Zagreb  otpada  180,  a na  druge  gradove  i 
sela  50  milijuna. 

NENADANI  PAD  UZUNOVIĆEVE  VLADE. 

Kralj  je  predsjednika  vlade  Nikolu  Uzunovića  primio  10. 
travnja  1927.  u audijenciju,  koja  je  potrajala  čitav  sat.  Odmah  se 
nagoviještalo,  da  je  Uzunović  tom  prigodom  kralju  najavio,  da 
ee  naskoro  podnijeti  ostavku,  i to  radi  nesnosnih  prilika  u Radi- 
kalnoj stranci.  Protiv  Uzunovića  ustadoše  naime  stariji  zastup- 
nici, koje  je  vodio  Marko  Trifković,  te  koji  su  svojoj  grupi  dali 
nadimak  »Pašićevci«.  Ta  je  grupa  u samoj  vladi  imala  3 ministra, 
poimence:  Krstu  Miletića,  M.  Simonovića  i dra  Slavka  Miletića. 
S ovim  se  »Pašićevcima«  udružio  Velja  Vukićević,  koji  je  vodio 
bivše  pristaše  Ljube  Jovanovića.  Radikalski  su  nezadovoljnici 
odlučili,  da  će  svakako  prisiliti  Uzunovića  na  odstup.  Oni  će 
pričekati  samo  još  kratko  vrijeme,  pa  ako  ne  demisijonira  sam 
Uzunović,  onda  će  ministri  Vukićević,  Simonović,  te  Krsta  i 
Slavko  Miletić  kolektivno  podnijeti  ostavku,  da  time  dovedu  u 
krizu  cijelu  šestu  vladu  Nikole  Uzunovića. 

Ipak  se  vidjelo,  da  postoji  velika  poteškoća  i za  buduću 
vladu,  koju  bi  imao  sastaviti  Velja  Vukićević.  Na  tu  je  naime 
kombinaciju  zazorno  gledao  t.  zv.  radikalski  centrum,  koji  je 
vodio  sam  Nikola  Uzunović.  Od  svih  radikalskih  zastupnika  pri- 
padalo je  centrumu  oko  90,  koji  će  vladi  Velje  Vukićevića  pra- 
viti jednake  poteškoće,  kakve  sada  Vukićević  zajedno*  s Pašićev- 
eima  pravi  vladi  Nikole  Uzunovića. 

Kad  je  Stjepan  Radić  čuo  za  tu  novu  kombinaciju,  izjavio 
je  12.  travnja  1927.  novinarima,  da  je  »Uzunović  još  najkorek 
tniji  prema  Hrvatima,  samo  je  nezgodan  u tome,  što  on  jedno 
misli,  a sasvim  deveto  radi.  Naprotiv  je  Marko  Trifković  u radi- 
kalnom klubu  uvijek  vrlo  oštro  govorio  protiv  Hrvata.  Slično  je 
u zadnje  vrijeme  radio  i Velja  Vukićević«.  Tom  je  prigodom 
Radić  navijestio,  da  će  se  Hrvatska  seljačka  stranka  naskoro 
proglasiti  »Narodnom  seljačkom  strankom«,  jer  će  nastojati,  da 
u svoje  redove  dobije  također  Srbe  i Slovence,  kako  je  već  pre- 
dobila  Hrvate. 

Konačno  je  Nikola  Uzunović  ipak  morao  odstupiti.  Kralj 
je  nenadano  sastav  nove  vlade  povjerio  Velji  Vukićeviću,  koji 
je  nekada,  uz  Ljubu  Davidovića  i Ljubu  Jovanovića,  bio  kraljev 
profesor.  Vukićević  je  vladu  sastavio  od  Radikalne  stranke  i De- 
mokratske zajednice.  Od  radikala  je  Bogdan  Marković  postao 
ministrom  financija,  dr.  Milan  Srškić  m.  pravde,  Svetozar  Stan- 
ković  m.  poljoprivrede,  dr.  Vlada  Andrić  m.  agrarne  reforme,  a 
dr.  Ninko  Perić  m.  bez  lisnice,  dok  je  sam  Vukićević  uz  predsjed- 
ništvo pridržao  i ministarstvo  unutarnjih  posala.  Od  demokrata 
postade  dr.  Vojislav  Marinković  ministrom  vanjskih  posala,  dr. 
Ilija  Šumenković  m.  građevina,  dr.  Košta  Jsaimanudi  m.  šuma  i 
ruda,  a Aleksandar  Mijović  m.  socijalne  politike.  Ministrom  tr- 
govine i industrije  postade  dr.  Mehmed  Spalio,  ministrom  saobra- 
ćaja general  Svetislav  Milosavljević,  a ministrom  vojske  i mor- 
narice general  Stevan  Hadžić. 

Zanimivo  je,  da  Velja  Vukićević  nije  popunio  5 ministar- 
skih rezora.  Držalo  se,  da  je  to  učinio  zato,  kako  bi  u vladinu 
većinu  doveo  još  koje  političke  stranke,  n.  pr.  Hrvatsku  seljačku 
ili  Jugoslavensku  ljudsku  stranku.  Predbježno  je  Vukićević  po- 
stao zastupnikom  ministra  prosvjete,  dr.  Srškić  zastupnikom  m. 
vjera,  dr.  Kumanudi  zastupnikom  m.  za  izjednačenje  zakona, 
Stanković  zastupnikom  m.  pošta  i brzojava,  a dr.  Andrić  zastup- 
nikom m.  narodnoga  zdravlja. 

Sastav  nove  vlade  je  iznenadio  gotovo  sve  političke  krugo- 
ve. Radikalski  centrum  nije  očekivao,  da  če  se  vladina  kriza  tako 
brzo  riješiti.  Ovi  su  centrumaši  mislili,  da  če  situacija  biti  razbi- 
strena istom  na  sjednici  radikalskoga  kluba,  koja  bijaše  sazvana 
za  18.  travnja  poslije  podne.  Međutim  su  sastav  Vukićevićeve 
vlade  forsirali  Pašićevci  i Davidovićevi  demokrati,  koji  su  pristali 
na  svaku  kombinaciju,  da  se  riješe  Uzunovića  i Bože  Maksi- 
movića. 

Odmah  iza  ukaza  o sastavu  nove  vlade  kralj  je  potpisao 
drugi  ukaz,  kojim  se  zaključuje  redovno  zasjedanje  Narodne 
skupštine,  te  se  Narodna  skupština  saziva  na  izvanredan  saziv 
za  1.  kolovoza  1927.  Ta  je  obavijest  zaprepastila  narodne  zastup- 
nike, jer  ne  će  dobiti  dnevnice  za  3 mjeseca  (svibanj,  lipanj  i 
srpanj),  pošto  je  redovito  zasjedanje  Narodne  skupštine  zaklju- 
čeno. Prema  tome  ne  će  uopće  više  na  dnevni  red  doći  optužnica 
protiv  Bože  Maksimovića,  jer  ona  vrijedi  samo  za  ovu  sesiju,  koja 
je  zaključena  kraljevim  ukazom.  (I  taj  čin  pokazuje,  koliko  je 
kralj  Aleksandar  zaštićivao  ministra  Božu  Maksimovića,  makar 
je  znao,  da  je  Boža  u narodu  veoma  omražen). 

Vukićević  je  doduše  novinarima v izjavio,  da  je  on  dobio 
sastav  »radne«,  a ne  izborne  vlade.  Ipak  se  u političkim  krugovi- 
ma držalo,  da  Vukićević  ima  također  izborni  mandat,  jer  se  pre- 
ma sastavu  njegove  vlade  nije  moglo  predmnijevati,  da  je  ona 
sposobna  za  rad,  pošto  ju  ne  će  podupirati  radikalski  centrum, 
kojemu  pripada  većina  radikalskih  zastupnika.  Političari  su  bili 
uvjereni,  da  će  1.  kolovoza,  kada  se  sastane  Narodna  skupština, 
biti  odmah  pročitan  kraljev  ukaz  o raspuštanju  Narodne  skup- 
štine i o raspisu  no>yh  izbora,  koji  će  se  vjerojatno  provesti  u 
rujnu  g.  1927. 

NEZADOVOLJSTVO  RADI  SASTAVA  VUKIĆEVIĆEVE  - 

VLADE. 

Premda  su  ministrima  postala  4 demokrata  (Marinković, 
Šumenković,  Mijović  i Kumanudi),  ipak  je  u Davidovićevoj  de- 
mokratskoj stranci  zavladalo  veliko  nezadovoljstvo  radi  sastava 
Vukićevićeve  vlade.  Demokratska  je  naime  stranka  zapravo  g. 
1919.  sastavljena  od  bivših  naprednjaka,  liberala  i samostalnih 
radikala,  pa  ipak  je  Vukićević  u vladu  uzeo  samo  Marinkovićeve 
naprednjake,  dok  je  mimoišao  druge  frakcije  zajedno  s Davido- 

vičem.  Uz  to  su  bili  povrijeđeni  i malobrojni  Hrvati  u demokrat- 
skoj stranci.  Njima  je  naime  bilo  obećano,  da  će  u ministarstvo 
svakako  ući  barem  jedan  Hrvat,  da  se  tako  u novoj  vladi  markira 
Hrvatstvo.  Zato  su  dr.  Grga  Anđelinović,  dr.  Ivan  Ribar  i dr.  Ivo 
Krstelj  20.  travnja  1927.  prosvjedovali  kod  Marinkovića,  kojemu 
su  zaprijetili,  da  će  istupiti  iz  glavnog  odbora  Demokratske 
stranke. 

Nezadovoljstvo  je  izbilo  također  kod  bosanskih  muslimana, 
kojima  se  krivo  činilo,  što  su  u Vukićevićevoj  vladi  dobili  samo 
jedan  rezor,  pa  i taj  nije  baš  od  naročitoga  značaja.  Da  se  umire 
nezadovoljnici,  javila  je  22.  travnja  nova  vlada,  da  će  Demokrat- 
ska zajednica  kod  popunjavanja  vlade  dobiti  još  dva  rezora,  od 
kojih  će  jedan  zapasti  Jugoslavensku  muslimansku  organizaciju, 
a drugi  Hrvate  u Demokratskoj  stranci.  Opazilo  se  naime,  da  se 
Davidovićevi  demokrati  opiru  tomu,  da  u vladinu  većinu  bude 
primljena  Koroščeva  »Jugoslavenska  ljudska  stranka«,  jer  su 
ovi  Slovenci  svojim  posljednjim  ulaskom  u šestu  Uzunovićevu 
vladu  prekršili  sporazum,  što  ga  je  njihova  stranka  imala  s De- 
mokratskom zajednicom.  Povrh  toga  su  Davidovićevi  demokrati 
od  Vukićevića  zahtijevali,  da  im  u svojoj  vladi  dade  i 2 podse- 
kretara,  od  kojih  će  jedan  biti  u ministarstvu  unutrašnjih  posala, 
a drugi  u ministarstvu  agrarne  reforme. 

Sloge  nije  bilo  niti  među  samim  članovima  vlade.  Tako  je 
ministar  pravde  dr.  Milan  Srškić  22.  travnja  u klubu  sarajevskih 
radikala  istaknuo,  da  su  bosanski  radikali  ušli  u Vukićevićevu 
vladu  zato,  kako  bi  time  učvrstili  svoj  položaj  u državnoj  upravi. 
Srškić  je  tom  prigodom  izvijestio,  da  će  prazna  mjesta  u novoj 
vladi  dobiti  Boža  Maksimović  i Nikola  Uzunović.  Podjedno  se 
Srškić  otvoreno  izjavio  protiv  zahtjeva  Jugoslavenske  musliman- 
ske organizacije  glede  promjene  dosadašnjeg  režima  u Bosni  i 
Hercegovini. 

Novinar  Gahro  Pilić  je  23.  travnja  1927.  upozorio  Velju  Vu 
kićevića  na  prigovore,  koji  se  u javnosti  raznose  o tomu,  što  je 
on  sastavio  svoju  vladu  od  samih  Srba;  podjedno  ga  je  zapitao, 
da  li  to  znači  »ignoriranje  Hrvata«  ili  čak  ofenzivu  protiv  Hrvata? 
Vukićević  mu  je  odgovorio:  »Ova  je  vlada  sastavljena  prema  par- 
lamentarnoj većini.  Vlade  se  ne  moraju  sastavljati  po  plemen- 
skim ključevima.  Moja  vlada  ne  naperava  nikakve  strijele  ni 
oružje  prema  nikomu.  Ona  će  podjednako  tretirati  sve  krajeve 
naše  države,  a prema  tomu  i Hrvate  i Slovence.« 

U »Domu«  je  Stjepan  Radić  20.  travnja  1927.  priopćio  svoj 
ćlanak  pod  naslovom:  »Posve  nova  vlada  iznenada«.  U tom  član- 
ku Radić  među  ostalim  karakteriše  novu  vladu  i ovako:  »Pred- 
sjednik je  vlade  VeljaVukićević,  bivši  predsjednik  bivšega  kluba 
Ljube  Jovanovića.  Vukićević  je  s tim  cijelim  klubom  bio  već  na 
putu,  da  s Hrvatskom  seljačkom  strankom  osnuje  »Narodni  se- 
ljački klub«,  koji  bi  u tome  slučaju  sada  brojio  oko  70  članova. 
Kad  je  sve  bilo  gotovo  za  to,  počeo  je  Velja  Vukićević  pregova- 
rati o svojem  povratku  u radikalski  klub.  I kada  se  tamo  povra- 
tio, bile  su  u tome  klubu  3 skupine:  Pašićeva,  Maksimovićeva  i 
Ljube  Jovanovića.  Pašićevci  su  poznati  kao  korupcijonisti;  ako 
to  i nisu  svi,  nego  samo  desetak  između  njih.  Pristaše  Bože 
Maksimovića  smatraju  policajcima,  jer  da  ih  je  izabrala  samo 
policija.  Pod  Pašićem  su  vladali  samo  Pašićevci  u ime  cijele  Radi- 
kalne stranke,  a poslije  Pašićeve  smrti  policajci,  i opet  u ime  svih 
radikala.  Sada  pak  u ime  radikala  na  prvo  mjesto  dolazi  grupa 
Ljube  Jovanovića,  dakle  ono,  što  je  najbolje  u Radikalnoj  stranci. 
Četiri  najvažnija  ministarstva  drže  ljudi,  koji  nisu  nikakvi  stran- 
čari.  To  je  general  Hadžić  za  vojsku,  general  Milosavljević  za 
promet,  pa  i ministar  financija  dr.  Bogdan  Marković,  koji  sada 
ima  i prosvjetu.  On  je  doduše  radikal,  ali  nije  radikalski  zastup- 
nik, te  je  neodvisan  od  onih  zlokobnih  trzavica  u radikalskoj 
stranci  i u radikalskom  klubu,  koje  su  toliko  škodile  i narodu  i 
državi,  te  koje  su  se  već  tako  izrodile,  da  su  mogle  državu  upro- 
pastiti. S ovim  dakle  ministrima  može  biti  zadovoljan  svaki 
objektivan  i pravedan  čovjek.  Ali  je  i u ovoj  vladi  ostao  stari 
ministar  za  pravosuđe  dr.  Srškić,  kojemu  je  dano  još  i ministar- 
stvo vjera.  Srškić  je  u pravosuđu  učinio  naročito  u Hrvatskoj 
toliko  zla  i nepravde,  da  on  sada  preuzima  prvenstvo  među  ru- 
.šiteljima  zakonitosti  j ravnopravnosti  u našoj  državi.  Srškiću  je 
sličan  novi  ministar  agrarne  reforme  dr.  Vlada  Andrić,  koji  je 
prije  bio  podsekretar  u tome  ministarstvu.  On  je  učinio  mnogo 
zla  i krivica  našim  bosanskim  muslimanima.  Njemu  je  još  povje- 
reno i ministarstvo  narodnoga  zdravlja.  — Iz  Demokratske  za- 
jednice su  4 nova  ministra,  ali  nijedan  od  njih  nije  iz  Davidovi- 
ćeve  grupe,  koju  stvarno  vodi  Voja  Veljković.  Za  njega  kažu, 
da  je  najbogatiji  Srbijanac.  Veljkovića  sluša  Daviđović  u važni- 
jim stvarima  kao  malo  dijete.« 

IZBORNE  AGITACIJE  GODINE  1927. 

Prigodom  izbora  gradskoga  zastupstva,  koji  je  obavljen  17. 
svibnja  1927.  u Splitu,  bilo  je  upisanih  izbornika  10.036,  a gla- 
sovalo ih  je  5792,  što  znači  jedva  58  postotaka.  Tada  je  lista  ne- 
zavisnih radnika  (komunista)  dobila  1367  glasova  i polučila  10  vi- 
jećnika, lista  građanskoga  bloka  zajedno  s radikalima  (lista  dra 
Tartaglie)  1249  glasova  i 10  vijećnika,  Hrvatska  federalistička 
stranka  (dra  Trumbića)  1177  glasova  i 8 vijećnika,  Hrvatska  se- 
ljačka stranka  971  glas  i 7 vijećnika,  Samostalna  demokratska 
stranka  554  glasa  i 4 vijećnika,  Hrvatska  pučka  stranka  250  gla- 
sova i 2 vijećnika,  a lista  činovnika  i penzijonera  sa  104  glasa 
ostade  bez  mandata.  (Vlada  je  radničke  mandate  poništila,  a 1 
vijećnik  Hrvatske  federalističke  stranke  prešao  je  poslije  izbora 
u Hrvatsku  seljačku  stranku).  Za  gradonačelnika  je  u Splitu  iza- 
bran dr.  Tartaglia. 

Kako  je  Narodna  skupština  bila  odgođena  do  1.  kolovoza, 
prestao  je  politički  život  u Beogradu.  Zato  je  Stjepan  Radić  od- 
redio, da  zastupnici  Hrvatske  seljačke  stranke  zađu  u narod,  pa 
da  drže  političke  skupštine  i stranačke  sastanke.  On  je  sam  u 
tom  radu  neumorno  sudjelovao.  Tako  je  25.  svibnja  1927.  došao 
u Daruvar,  gdje  je  sutradan  održana  velika  skupština  HSS 
pred  zgradom  »Hrvatskoga  Sokola«.  Tu  je  pred  8000  ljudi  govo- 
rio Stjepan  Radić  uz  oduševljeno  odobravanje  naroda.  Iza  Radi- 
ća su  govorili  narodni  zastupnici:  August  Mžik,  Jure  Valečić, 
Miško  Račan,  Tomo  Vojković  i Josip  Predavec. 

Velika  je  skupština  Hrvatske  seljačke  stranke  održana  19. 
lipnja  1927.  u Gradištu  kod  Vinkovaca,  gdje  su  poslije  Stje- 
pana Radića  govorili  narodni  zastupnici:  Pavle  Radić,  Antun 
Babić  i dr.  Sekula  Drljević.  Istoga  je  dana  pošao  Stjepan  Radić 
iz  Gradišta  u Drenove  e,  gdje  je  također  održao  javnu  skup- 
štinu. Među  najveće  skupštine  HSS  stranke  spada  ona,  koja  je 
16.  lipnja  održana  u Bjelovaru.  Tamo  se  na  sajmištu  našlo  do 
15.000  ljudi,  kojima  su  govorili:  Stjepan  Radić,  Josip  Čižmeković, 
dr.  Sekula  Drljević,  Srbin  seljak  Mile  Pokranjac  iz  Donje  Kova- 
čice,  te  narodni  zastupnik  Ante  Petković  iz  Boke  Kotorske. 

Međutim  je  kralj  po  želji  ministra  predsjednika  Velje  Vu- 
kićevića  15.  lipnja  1927.  potpisao  ukaz,  kojim  se  Narodna  skupšti- 
na raspušta;  novi  će  se  izbori  narodnih  zastupnika  obaviti  u ci- 
jeloj državi  11.  rujna,  a nova  će  se  Narodna  skupština  sastati  5. 

listopada.  Vukićević  je  po  želji  svojih  saveznika  demokrata  ski- 
nuo velikoga  župana  Zagrebačke  oblasti  Milu  Kramarića,  mjesto 
kojega  je  imenovan  demokrat  dr.  Bogdan  Stopar;  jednako  je  de- 
mokrat dr.  Frančić  zamijenio  Ljudevita  Gaja,  velikoga  župana 
Osječke  oblasti.  Izmijenjeno  je  još  8 velikih  župana  u drugim 
oblastima. 

Radić  se  nadao,  da  će  kod  novih  izbora  Hrvatska  seljačka 
stranka  polučiti  100  zastupnika.  On  je  tako  izjavio  već  na  skup- 
štini u Bjelovaru,  gdje  je  rekao,  da  će  HSS  »u  banskoj  Hrvatskoj 
dobiti  55  zastupnika,  u Bosni  i Dalmaciji  do  30,  a u Sloveniji  i 
Vojvodini  dobit  ćemo  ostalo  do  100.  Sve  što  bude  preko  100, 
dat  će  nam  Srbija  i Macedonija.  I u Srbiji  će  biti  onako,  kako  je 
bilo  i kod  nas  Hrvata.  I tamo  će  se  rasuti  gospodske  stranke,  ka- 
ko su  se  kod  nas.  I tamo  će  naša  seljačka  stranka  — hrvatska  u 
Hrvatskoj,  a narodna  izvan  Hrvatske  — sama  za  sebe  iznijeti 
većinu.« 

Da  stekne  mandate  u Srbiji,  poslao  je  Stjepan  Radić  svoje 
agitatore  u Macedoniju.  LJ  prvoj  skupini  pođoše  dr.  Sekula  Dr- 
Ijević,  dr.  Ljudevit  Kežman  i ing.  August  Košutić.  Oni  se  iz 
Skoplja  zaputiše  u Peć,  odakle  su  obišli  Dečane,  Prizren,  Novi 
Pazar,  Podgoricu  i Cetinje,  pa  su  sretno  izašli  u Dubrovnik.  U dru- 
goj su  skupini  bili  Pavle  Radić,  dr.  Ivan  Švegl  i Marko  Bošković 
(rodom  Macedonac).  Ovi  su  iz  Skoplja  pošli  preko  Tetova  i Go- 
stivara  u Debar,  Ohrid,  Prilep,  Bitolj  i Kumanovo.  Treću  su  sku- 
pinu činili  seljački  narodni  zastupnici  Josip  Čižmeković  i Josip 
Zagorac,  koji  su  pošli  u Veles  i Štip.  Dalje  nisu  mogli  poći,  jer 
su  ih  radikali  u Štipu  napali  kamenjem.  Još  je  gore  prošao  Pavle 
Radić,  koji  se  u Zagreb  vratio  28.  lipnja  s teškim  ozledama.  Nje- 
ga su  naime  kod  Skoplja  napali  radikali  kamenjem  tako,  da  ga  je 
jedan  kamen  pogodio  u čelo  iznad  lijevog  oka,  dok  mu  je  drugi 
kamen  razbio  nos. 

Radi  lakše  agitacije  u hrvatskom  narodu  odlučila  je  Hrvat- 
ska seljačka  stranka,  da  će  u Zagrebu  16.  srpnja  1927.  početi  izda- 
vati svoj  dnevnik  pod  imenom  »Narodni  Val«.  Radić  je  pak 
3.  srpnja  pošao  u Srijem,  gdje  je  u Vinkovcima  održao  veliku 
skupštinu.  Tu  se  Radić  žestoko  oborio  na  Vukićevićevu  vladu, 
koja  čini  nasilja.  »Beogradski  su  Cincari  uskrsli  sve  austrijske  pa- 
tente, koje  smo  mi  u Zagrebu  ukinuli  odmah  poslije  svjetskoga 
rata.  Oni  su  čak  sve  šumske  štete  podeseterostručili.  Kada  dođu 
izbori,  onda  se  ove  stare  globe  izvlače  iz  ladica,  da  se  vrši  nasilje 

nad  seljakom  i da  glasuje  za  vladu.  Ali  to  ne  će  pomoći  beograd. 
Cincarima,  jer  danas  svako  dijete  znade,  da  je  Radić  branitelj 
naroda  i njegove  slobode.  Danas  nema  borbe  između  Srba  i Hr- 
vata, nego  između  seljaštva  i cincarske  bande.  Vlada  gazi  ustav, 
kad  postavlja  svoje  kandidate,  jer  vlada  ne  smije  imati  svojih 
kandidata.  Cincari,  koji  prisižu  na  ustav,  u kojemu  stoji  pisano, 
da  izbori  moraju  biti  slobodni,  sada  eto  gaze  taj  ustav.  Sadašnja 
vlada  kaže,  da  ne  će  raditi  ono,  što  je  radio  Boža  Maksimović, 
a ipak  ona  organizuje  svoje  činovnike  i policajce,  da  ubijaju  naše 
ljude  po  Macedoniji.  Mi  smo  visoko  podigli  Katađorđevića,  da 
obranimo  i spasimo  seljački  narod  od  svih  njegovih  tirana.  Mi 
stojimo  jednom  nogom  u Bitolju,  a drugom  u Mariboru.  Jedna 
je  naša  ruka  u Splitu,  a druga  u Subotici.« 

Iza-  Radića  su  na  toj  skupštini  govorili  narodni  zastupnici: 
dr.  Sekula  Drljević,  Antun  Babić,  dr.  Ljudevit  Kežman,  Đuro 
Rajković  iz  Slankamena,  Pejo  Jozić  iz  Bosne  i dr.  Đuro  Basari- 
ček.  Poslije  ove  skupštine  odvezao  se  Radić  s narodnim  zastup- 
nicima u 3 automobila  preko  Nuštra  i Bogdanovaca  u Sotin,  gdje 
jc  održana  druga  skupština.  Tu  su  narodu  progovorili:  Stjepan 
Radić,  dr.  Sekula  Drljević,  dr.  Ljudevit  Kežman  i dr.  Ivan  Švegl. 
Nato  su  zastupnici  pošli  u dom  zadružne  obitelji  Marka  Đukića, 
gdje  im  je  bio  priređen  objed. 

Istoga  još  dana  pošao  je  Radić  sa  svojom  pratnjom  preko 
Lovaša  uTovarnik,  gdje  se  sabralo  više  tisuća  seljaka  iz  cije- 
loga šidskoga  kotara.  Tu  je  održana  treća  skupština  Hrvatske 
seljačke  stranke.  Skupštinu  je  otvorio  agilni  seljak  Živan  Kuve- 
ždić  iz  Ilaće,  a govorili  su  Stjepan  Radić,  profesor  Franjo  Nov- 
ljan,  dr.  Ljudevit  Kežman,  dr.  Sekula  Drljević,  Đuro  Rajković, 
Tomo  Vojković,  dr.  Švegl  i dr.  Basariček.  Nato  se  Radić  sa  svo- 
jom pratnjom  vratio  preko  Ilaće,  Đeletovaca,  Slakovaca,  Otoka 
i Privlake  u Vinkovce,  održavši  putem  sastanke  u svim  ovim 
selima. 

Naredne  je  nedjelje  (10.  srpnja)  pošao  Radić  u Viroviti- 
cu, gdje  skupština  HSS  nije  uspjela,  jer  ju  je  pokvarila  silna 
kiša.  Iz  Virovitice  je  Radić  istoga  dana  došao  u Slatinu,  gdje 
je  održao  veliku  skupštinu,  jer  je  usprkos  kiše  došlo  oko  5000 
ljudi.  Radić  je  u nedjelju  17.  srpnja  1927.  održao  4 javne  skupštine 
i to  prvu  u Ivancu,  drugu  u Novom  M a r o f u,  treću  u G o r- 
n j o j Rijeci,  a četvrtu  u Kalniku.  Na  tim  sij  uspjelim  skup- 
štinama osim  Radića  govorili  narodni  zastupnici  Juraj  Antolić, 

Pavao  Matica  i Stjepan  Kukelj,  te  prof.  Ljubomir  Maštrović  i 
oblasni  zastupnik  Franjo  Petrović. 

Stjepan  Radić  je  20.  srpnja  održao  prvu  skupštinu  u Bo- 
sanskom Brodu,  a drugu  na  Plehanu  kod  Dervente.  Uz 
Radića  su  na  tim  skupštinama  govorili  narodni  zastupnici  Pavle 
Radić  i Pejo  Jozić,  te  prof.  Tomislav  Pavetić,  predsjednik  Obla- 
sne skupštine  u Osijeku. 

U nedjelju  24.  srpnja  1927.  dođe  Stjepan  Radić  u Liku,  gdje 
je  održao  velike  skupštine  u Gospiću  i Otočcu.  Tu  su  osim 
Radića  govorili  Karlo  Brkljačić  i Ante  Pavlović.  U Gospić  na 
skupštinu  je  došlo  12.000,  a u Otočac  10.000  ljudi. 

Radić  je  u nedjelju  14.  kolovoza  1927.  održao  velike  skup- 
štine u Iloku,  Petrovaradinu  i u Novom  Slankame- 
n u.  Uz  Radića  su  na  tim  skupštinama  govorili  narodni  zastup- 
nici: dr.  Ljudevit  Kežman  i dr.  Sekula  Drljević,  a u Iloku  tako- 
đer Živan  Kuveždić,  kandidat  HSS  za  kotare  Ilok  i Šid.  U Iloku 
je  na  skupštini  bilo  8000,  u Petrovaradinu  6000,  a u Novom  Slan- 
kamenu  oko  10.000  ljudi.  Sutradan  (na  blagdan  Velike  Gospe)  bi- 
jaše prije  podne  skupština  u R u m i,  a poslije  podne  na  salašu 
L u došu  kod  Subotice.  U Rumu  je  došlo  do  12.000  ljudi,  kojima 
su  govorili:  Stjepan  Radić,  dr.  Ljudevit  Kežman,  dr.  Karčić  i dr. 
Petar  Gvozdić.  Na  Rokovo  (16.  kolovoza)  je  održana  skupština 
HSS  u S u b o t i c i,  gdje  su  poslije  Radića  govorili:  dr.  Ivandekić, 
Matija  Kolar  i Matija  Išpanović.  Na  tu  je  skupštinu  došlo  15.000 
ljudi,  među  kojima  je  uz  Hrvate  Bunjevce  bilo  i mnogo  Madžara. 

Taj  velik  uspjeh  na  skupštinama  podao  je  Radiću  nadu,  da 
će  HSS  polučiti  mnogo  mandata  prigodom  izbora  narodnih  za- 
stupnika. Zato  je  Radić  31.  kolovoza  1927.  u »Domu«  napisao 
člančić  pod  naslovom:  »Stalno  približavanje  između  seljačke 
stranke  i Davidovićevih  demokrata«,  gdje  proriče  ovako:  »Ove 
dvije  naše  velike  stranke  već  su  odavna  iskrene  prijateljice  us- 
prkos tomu,  što  među  Hrvatima  demokratima  ima  velikih  neva- 
ljanaca  i ljutih  protivnika  seljačke  stranke.  Ove  2 stranke  već  su 
sada  stožer  sveukupnoga  našega  političkoga  života,  i to  zato,  jer 
njihove  kandidate  ne  postavlja  vlada  i ne  prate  veliki  župani, 
sreski  poglavari  i žandari.  To  su  u istinu  prave  narodne  stranke, 
i to  seljačka  stranka  čisto  tipa  socijalnoga,  a demokratska  stran- 
ka onoga  slobodarskoga  tipa,  kao  što  su  recimo  engleski  liberalci. 
Obadvije  te  stranke  imat  će  zajedno  u Narodnoj  skupštini  oko 
200  zastupnika,  što  je  posve  dosta,  da  sastave  jaku  radnu  većinu, 

parlamentarnu  vladu,  punu  međusobnog  povjerenja,  punu  isku- 
stva, s dubokim  osjećajem  odgovornosti  prema  narodu  i kralju.« 

Vukićević  je  prije  izbora  popunio  prazna  mjesta  u svojoj 
vladi.  Tako  je  i dr.  Grga  Anđelinović,  kao  član  Davidovićeve 
demokratske  stranke,  postao  ministrom.  On  je  u Vukićevićevoj 
vladi  imao  predstavljati  hrvatski  narod. 

IZBOR  GRADSKOGA  ZASTUPSTVA  U ZAGREBU 
4.  RUJNA  1927. 

U Zagrebu  su  4.  rujna  1927.  obavljeni  izbori  50  gradskih 
zastupnika.  Glasovahu  19.573  izbornika,  te  je  količnik  bio  390. 
Prema  rezultatu  izbora  je  »Hrvatski  blok«  dobio  9749  glasova  i 
25  zastupnika,  komunisti  pod  firmom  »Nezavisni  radnici«  dobiše 
2466  glasova  i 7 mandata,  Hrvatska  seljačka  stranka  2351  glas  i 
6 mandata,  Samostalna  demokratska  stranka  1511  glasova  i 4 
mandata,  Zidovi  806  glasova  i 3 mandata,  stanari  759  glasova  i 2 
mandata,  Davidovićevi  demokrati  454  glasa  i 2 mandata,  a soci- 
jalisti 396  glasova  i 1 mandat.  Bez  mandata  ostadoše  radikali, 
koji  su  dobili  363  glasa,  pa  grupa  dra  Šafara  s 294  glasa,  grupa 
dra  Mirka  Košutića  s 269  glasova  i lista  nezavisnih  obrtnika  sa 
155  glasova. 

Rezultat  ovih  izbora  za  gradsko  zastupstvo  pokazuje,  da 
je  »Hrvatska  seljačka  stranka«  u nekoliko  mjeseci  izgubila  u Za- 
grebu preko  polovice  svojih  izbornika.  Dok  je  naime  23.  siječnja 
1927.  kod  oblasnih  izbora  dobila  4872  glasa,  sada  je  sabrala  samo 
2351  glas.  Zagrepčani  se  glasovanjem  osvetiše  Stjepanu  Radiću 
zato,  što  je  svojom  većinom  u Oblasnoj  skupštini  kod  proračuna 
za  godinu  1927.  nametnuo  gradu  Zagrebu  nove  poreze  u iznosu 
od  10  milijuna  dinara.  »Radić  je  ustao  protiv  Zagrepčana«  bijaše 
parola  kod  ove  izborne  borbe.  Ta  je  parola  osobito  djelovala  na 
gradskoj  periferiji,  gdje  su  izbornici  većinom  glasovali  za  »Hr- 
vatski blok«  mjesto  za  »Hrvatsku  seljačku  stranku«,  za  koju  su 
glasovali  8.  veljače  1925.  Tako  je  »Hrvatski  blok«  kod  gradskih 
izbora  dobio  za  4400  glasova  više,  nego  li  kod  oblasnih  izbora  23. 
siječnja  1927.  Nešto  su  porasli  i komunisti,  koji  su  kod  oblasnih 
izbora  dobili  2030,  a sada  2466  glasova.  Samostalni  su  demokrati 
nazadovali  za  300,  a radikali  za  256  glasova.  Njihov  nazadak  do 
kazuje,  da  hrvatski  izbornici  više  ne  žele  glasovati  za  ove  srpske 
stranke,  od  kojih  su  u 9 godina  opstanka  Jugoslavije  doživljavali 

samo  zlo.  Sada  se  jasno  vidjelo,  da  su  mnogi  Zagrepčani  — oso- 
bito državni  činovnici  — uzimali  legitimaciju  radi  kal  a ili  demo- 
krata samo  u tu  svrhu,  da  sebe  zaštite  od  progona.  Kako  se  gla- 
sovanje vršilo  tajno,  mogli  su  i ovi  tobožnji  radikali  i demokrati 
glasovati  po  svojem  uvjerenju. 

IZBORI  ZA  NARODNU  SKUPŠTINU  11.  RUJNA  1927. 

Prigodom  izbora,  koji  se  obaviše  11.  rujna  1927.,  glasovala  su 
2,294.352  izbornika.  To  znači,  da  se  svojim  pravom  poslužilo  63 
postotka  svih  upisanih  izbornika,  dok  se  37  postotaka  izbornika 
apstiniralo.  Radikali  su  dobili  734.122  glasa,  od  toga  vladini  radi- 
kali 505.735,  a radikalski  disidenti  228.487.  Narodna  seljačka 
stranka  je  dobila  381370,  Davidovićevi  demokrati  375.789,  Samo- 
stalna demokratska  stranka  202.127,  Zemljoradnici  140.426,  Slo- 
venska ljudska  stranka  139.932,  Jugoslavenska  muslimanska  orga- 
nizacija 128.335,  Hrvatski  blok  48.626,  Njemačka  stranka  48.032, 
Nezavisni  radnici  (komunisti)  42.865,  Socijalisti  23.477,  Republi- 
kanska stranka  5907,  Madžarska  stranka  4232,  a razne  manje  gru- 
pe polučiše  12.094  glasa.  Prosječni  je  količink  za  1 mandat  iznosio 
7283  glasa.  Izborni  je  red  favorizirao  velike  stranke.  Tako  je  Ra- 
dičeva  narodna  stranka  polučila  1 mandat  sa  6151  glasom,  dok  je 
količnik  za  Hrvatski  blok  iznosio  24.313  glasova. 

Pad  Radićeve  »Narodne  seljačke  stranke«  nije  se  toliko 
očitovao  u broju  polučenih  mandata,  koliko  u broju  dobivenih 
glasova.  Dok  je  g.  1925.  za  Radićeve  kandidate  glasovalo  545.466 
izbornika,  iznosio  je  njihov  broj  g.  1927.  samo  381.370,  premda 
kod  izbora  g.  1927.  nije  bilo  onoliko  izbornih  nasilja,  kakva  su 
bila  g.  1925.,  kad  je  na  Radićevu  stranku  bila  protegnuta  »Obzna- 
na«. Radića  je  dakle  g.  1927.  ostavilo  164.096  izbornika.  U prispo- 
dobi s rezultatom  od  g.  1925.  pao  je  broj  glasova  za  Radićevu 
stranku  u Hrvatskoj  i Slavoniji  od  376.414  na  246.188,  u Dalma- 
ciji od  66.135  na  37.545,  u Bosni  i Hercegovini  od  83.387  na  68.512, 
u Sloveniji  od  29.084  na  14.477,  a u Crnoj  Gori  od  8873  na  5141, 
dok  je  porasao  jedino  u Vojvodini  od  3.108  na  9330.  Radićevi  su 
kandidati  u Srbiji  dobili  jedva  167  glasova.*)  Prema  tomu  se 

*)  Srpski  su  šovinisti  Radiću  spriječili  agitaciju  u Srbiji  i Macedoniji.  Kada 
su  pak  Radićevci  htjeli  održati  skupštinu  u Beogradu,  nagrnulo  je  u dvoranu 
(uz  brojne  beogradske  Hrvate)  mnogo  radikala,  koji  su  izazvali  tučnjavu, 
radi  čega  je  policija  zabranila  održanje  skupštine.  Radić  je  računao,  da  će  za 
njegove  kandidate  u Macedoniji  glasovati  mnogi  izbornici,  koji  se  smatraju 
Bugarima,  a ne  Srbima.  Ipak  se  to  nije  zbilo. 

Radiću  nije  baš  nimalo  isplatila  agitacija  u Srbiji.  Zato  ne  htjede 
svojoj  seljačkoj  stranci  oduzeti  hrvatsko  ime,  pa  joj  dati  naziv 
»Narodna  seljačka  stranka«.  Jednako  je  Radić  parlamentarnomu 
klubu  svojih  zastupnika  vratio  prijašnje  ime:  »Klub  Hrvatske 
seljačke  stranke«. 

Beogradska  je  vlada  13.  ri^jna  1927.  objavila,  da  su  kod  iz- 
bora za  Narodnu  skupštinu  radikali  dobili  112  mandata,  od  toga 
je  službene  radikalske  kandidate  zapalo  95,  a radikalske  disidente 
17  mandata.  Narodna  je  seljačka  stranka  polučila  63  mandata, 
Davidovićevi  demokrati  61,  Samostalna  demokratska  stranka  23, 
Slovenska  ljudska  stranka  21,  Jugoslavenska  muslimanska  orga- 
nizacija 18,  Zemljoradnici  9,  Njemačka  stranka  6,  Hrvatski  blok 
2,  a Socijalisti  1 mandat.  Među  izabranim  zastupnicima  Narodne 
seljačke  stranke  bijaše  60  Hrvata,  1 Slovenac  (Ivan  Pucelj)  i 2 
Crnogorca  (dr.  Sekula  Drljević  i Mihajlo  Ivanović). 

Od  Hrvata  u Narodnoj  seljačkoj  stranci  bijahu  izabrani  za 
narodne  zastupnike:  Stjepan  Radić,  ing.  August  Košutić,  Pavle 
Radić,  dr.  Juraj  Krnjević,  dr.  Vlatko  Maček,  Nikola  Preka,  dr. 
Bariša  Smoljan,  Ivan  Ćelan,  dr.  Juraj  Šutej,  Karlo  Galić,  Josip 
Predavec,  dr.  Đuro  Basariček,  Tomo  Mađerić,  Valent  Hodalić, 
Ivan  Kraljić,  Mijo  Stuparić,  Živan  Kuveždić,  Jakov  Jelašić,  dr.  Ivan 
Krajač,  Juraj  Antolić,  dr.  Stjepan  Košutić,  prof.  Josip  Pasarić, 
Stjepan  Kukelj,  Milan  Podhraški,  Stjepan  Valjavec,  Karlo  Ko- 
vačević,  Ivan  Peštaj,  Fabijan  Petrović,  prof.  Ljubomir  Maštrović, 
Ivan. Tisa j,  dr  Stanko  Šibenik,  Stjepan  Tonković,  Ivan  Robić,  dr. 
Ivan  Pernar,  Đuro  Kemfelja,  Franjo  Malčić,  Ivan  Granđa,  Pavao 
Matica,  Mirko  Neudorfer,  Karlo  Brkljačić,  Juraj.  Valečić,  dr.  Fi- 
lip Markotić,  Imbro  Štivić,  Miško  Račan,  Rikard  Kraj  cer,  dr. 
Ljudevit  Kežman,  prof  Grga  Hećimović,  dr.  Ivan  barun  Švegl,  dr. 
Sigismund  Čajkovac,  prof.  Vilko  Krpan,  Štipan  Matijević,  Franjo 
Novosel,  Antun  Pavlović,  dr.  Mile  Vuković,  Mato  Klarić,  Rude 
Baćinić  i Mato  Goreta.  Od  tih  su  zastupnika  po  2 mandata  dobili: 
Pavle  Radić,  dr.  Stanko  Šibenik  i Nikola  Preka.  U ljubljanskoj 
oblasti  je  na  listi  HSS  izabran  Ivan  Pucelj,  a u Crnoj  Gori  Mi- 
hajlo Ivanović,  dok  je  dr.  Sekula  Drljević  biran  u Ludbregu. 

Novine  su  poslije  izbora  iznijele  u glavnom  ove  opaske: 
Radikali  su  g.  1925.  dobili  143,  a g.  1927.  samo  112  mandata.  Oni 
su  dakle  izgubili  31  mandat,  i to  većinom  u korist  Davidovićevih 
demokrata,  koji  su  g.  1925.  polučili  samo  37,  a sada  su  dobili  61 

Hrvatska  na  mučilištu  23 

mandat.  Radićeva  je  Narodna  seljačka  stranka  prije  imala  69, 
a sada  ima  63  mandata.  Zemljoradnici  su  porasli  od  4 na  9 
mandata,  a Samostalna  demokratska  stranka  od  20  na  23  mandata. 

IZBORNI  REZULTATI  U HRVATSKOJ  I SLAVONIJI. 

Izbori  za  »Narodnu  skupštinu«  obavljeni  su  11.  rujna  1927. 
U Zagrebu  je  od  33.809  glasovao  19.531  izbornik,  dakle  gotovo 
jednaki  broj  kao  i kod  gradskih  izbora  prije  tjedan  dana.  Kako 
je  Zagreb  birao  samo  2 narodna  zastupnika,  iznosio  je  količnik 
za  1 mandat  9765  glasova.  »Hrvatski  Blok«  je  dobio  9795  t.  j.  ve- 
ćinu svih  glasova,  »Hrvatska  seljačka  stranka«  3507,  Komunisti 
2934,  Samostalna  demokratska  stranka  1898,  Davidovićevi  demo- 
krati 549,  Socijalisti  455,  a Radikali  393  glasa.  Pošto  nijedna  dru- 
ga stranka  nije  polučila  količnik,  izabrana  su  oba  kandidata  »Hr- 
vatskoga Bloka«,  poimence:  federalist  dr.  Ante  Trumbić  i pravaš 
dr.  Ante  Pavelić  (odvjetnik).  Kod  ovih  političkih  izbora  nisu  za- 
grebački izbornici  polagali  toliku  važnost  na  komunalna  pitanja. 
Zato  je  »Hrvatska  seljačka  stranka«  polučila  1156  glasova  više, 
nego  li  kod  gradskih  izbora,  koji  su  obavljeni  4.  rujna  1927: 

Izvan  grada  Zagreba  nije  »Hrvatski  Blok«  polučio  nijedan 
mandat,  premda  se  može  reći,  da  su  za  kandidate  »Hrvatskoga 
Bloka«  glasovali  najradikalniji  Hrvati.  Tomu  je  razlogom  bio 
tadašnji  izborni  red,  koji  je  diobu  mandata  dozvoljavao  samo 
onim  izbornim  listama,  koje  su  dobile  količnik  u dotičnom  izbor- 
nom okrugu.  Da  je  cijela  Hrvatska  i Slavonija  činila  samo  jedan 
mjesto  sedam  izbornih  okruga,  dobio  bi  »Hrvatski  Blok«  7 man- 
data, jer  je  za  kandidate  »Hrv.  Bloka«  glasovalo  48.626  izbor- 
nika. Isto  tako  bi  »Hrvatski  Blok«  polučio  1 mandat  u Dalmaciji, 
gdje  su  kandidati  »Hrvatskoga  Bloka«  dobili  7188  glasova. 

Izbori  u Hrvatskoj  i Slavoniji  bijahu  gotovo  posve  slobodni. 
Radić  se  tužio  jedino  na  izborne  zloporabe  u Srijemu,  gdje  su 
radikali  u svoje  žare  presipavali  kuglice  Hrvatske  seljačke  stran- 
ke. Naprotiv  su  izbori  u Bosni  i Hercegovini  provedeni  nasilno. 
Najveće  je  zloporabe  učinila  vlada  u Bačkoj,  gdje  r^idi  toga  nije 
HSS  polučila  nijedan  mandat.  U Srbiji  i u Macedoniji  nisu  radi- 
kali istupili  složno,  jer  su  u mnogim  izbornim  kotarima  kandidi- 
rala po  2 radikala.  Vukićević  je  naime  gotovo  svuda  postavljao 
za  kandidate  samo  svoje  pristaše,  radi  čega  su  Pašićevci  morali 
kandidirati  bez  vladine  potpore  kao  »disidenti«  Radikalne  stranke. 

L i čk  o-k  r b a v s k a županija  brojila  je  61.299  izbornika, 
od  kojih  je  glasovalo  36.085,  i to:  18.043  za  Samostalnu  demokrat- 
sku stranku,  12.673  za  Hrvatsku  seljačku  stranku,  2182  za  Radi- 
kalnu stranku,  1482  za  Stranku  prava,  912  za  Davidovićeve  de- 
mokrate, 165  za  listu  Dušana  Bogdanovića,  a 112  za  socijaliste. 
Za  narodne  su  zastupnike  izabrani  samostalni  demokrati:  Sve- 
tozar  Pribićević,  dr.  Đorđe  Branković  i prof.  Dušan  Ivančević, 
a od  Hrvatske  seljačke  stranke:  Karlo  Brkljačić  i Ante  Pavlović. 

M o d r u š k o-r  i j e č k a županija  imala  je  74.585  izbornika, 
od  kojih  su  glasovala  43.623,  i to:  17.465  za  Hrvatsku  seljačku 
stranku,  9126  za  Samostalnu  demokratsku  stranku,  5420  za  radi- 
kalsku  listu  Ljubomira  Miljuševića,  3110  za  radikalsku  listu  dra 
Milovana  Grbe,  3004  za  Davidovićeve  demokrate  (nosioc  liste  dr. 
Ivan  Ribar),  2279  za  Hrvatski  Blok  (nosioc  liste  Ivan  Mikan),  1888 
za  Hrvatsku  pučku  stranku  (dr.  Augustin  Juretić),  1003  za  komu- 
niste (Ivan  Krndelj),  a 326  za  socijaliste  (Vilim  Haramina).  Za 
narodne  su  zastupnike  izabrani:  dr.  Stanko  Šibenik,  dr.  Ivan 
Švegl,  prof.  Grga  Hećimović  i prof.  Vilko  Krpan  od  Hrvatske 
seljačke  stranke,  a dr.  Sr  dan  Budisavljević  i Sava  Kosanović  od 
Samostalne  demokratske  stranke. 

Zagrebačka  je  županija  brojila  146.031  izbornika,  od 
kojih,  su  glasovala  104.394,  i to:  56.127  za  prvu,  a 7172  za  drugu  li- 
stu Hrvatske  seljačke  stranke,  21.478  za  Samostalnu  demokratsku 
stranku,  6781  za  Radikalnu  stranku,  4874  za  Hrvatski  Blok  (no- 
sioc liste  Mato  Jagatić),  2550  za  Davidovićeve  demokrate  (dr. 
Živko  Petričić),  2448  za  Hrvatsku  pučku  stranku  (dr.  Stjepan 
Bakšić),  1485  za  komuniste  (Ivan  Krndelj),  438  za  socijaliste,  431 
za  listu  Dušana  Bogdanovića,  318  za  listu  dra  Mavre  Grosa,  a 292 
za  listu  Milana  Čanka.  Za  narodne  su  zastupnike  bili  izabrani: 
Ivan  Robić,  Stjepan  Tonković,  Franjo  Malčić,  Ivan  Granđa,  dr. 
Stanko  Šibenik,  Đuro  Kemfelja,  župnik  Pavao  Matica,  dr.  Ivan 
Pernar,  Franjo  Novosel  i Mirko  Neudorfer  od  Hrvatske  seljač- 
ke stranke,  a dr.  Edo  Lukinić,  Valerijan  Pribićević  i dr.  Milan 
Metikoš  od  Samostalne  demokratske  stranke. 

Virovitička  je  županija  imala  72.592  izbornika,  od  ko- 
jih je  glasovalo  49.885,  i to:  15.907  za  Hrvatsku  seljačku  stranku, 
7230  za  Radikalnu  stranku,  5693  za  Samostalnu  demokratsku 
stranku  (nosioc  liste  dr.  Milan  Stijić),  5597  za  Davidovićeve  demo- 
krate (nosioc  liste  dr.  Ivan  Ribar),  5035  za  Hrvatski  Blok  (dr. 

Ante  Trumbić),  2246  za  zemljoradnike  (Milan  Pribićević),  2799 
za  komuniste,  1707  za  Hrvatsku  pučku  stranku  (dr.  Kamilo  Fi- 
ringer),  1495  za  Njemačku  stranku  (dr.  Stefan  Kraft),  994  za  so- 
cijaliste (Lazar  Brkić),  1003  za  listu  dra  Stevana  Ivanića,  a 187  za 
listu  Otona  Strupija.  Za  narodne  su  zastupnike  izabrani:  Karlo 
Kovačević,  prof.  Ljubomir  Maštrović,  Ivan  Peštaj,  Fabo  Pe- 
trović  i Ivan  Tisaj  od  Hrvatske  seljačke  stranke,  a Đorđe  Jan- 
ković  i Jovan  Vuković  od  Radikalne  stranke. 

B j e 1 o v a r s k o-k  r i ž e v a č k a županija  imala  je  95.976 
izbornika,  od  kojih  je  glasovalo  65.055,  i to:  30.838  za  prvu,  a 
12.143  za  drugu  listu  Hrvatske  seljačke  stranke,  9400  za  Samo- 
stalnu demokratsku  stranku,  6580  za  Hrvatski  Blok  (nosioc  liste 
dr.  Stjepan  Buć),  1549  za  Hrvatsku  pučku  stranku  (prof.  Bogdan 
Babić),  848  za  Radikalnu  stranku  (Đorđe  Jelenić),  848  za  listu  dra 
Joze  Beganića,  820  za  socijaliste  (Đuro  Cvijić),  322  za  zemljora- 
dnike (Franjo  Mežnjarić),  a 296  za  listu  prof.  Maksimilijana 
Fischera.  Za  narodne  su  zastupnike  bili  izabrani:  Josip  Predavec, 
Mijo  Stuparić,  Tomo  Mađerić,  dr.  Vlatko  Maček,  Ivan  Kraljić, 
Ivan  Turković  i Valent  Hodalić  od  Hrvatske  seljačke  stranke,  a 
Većeslav  Wilder  od  Samostalne  demokratske  stranke. 

Požeška  je  županija  brojila  69.733  izbornika,  od  kojih  su 
glasovala  48.862,  i to  24.004  za  Hrvatsku  seljačku  stranku,  7207  za 
Samostalnu  demokratsku  stranku,  6601  za  Radikalnu  stranku, 
2293  za  Hrvatski  Blok  (nosioc  liste  Stjepan  Uroić),  2209  za  listu 
dra  Nikole  Nikića,  2063  za  Hrvatsku  pučku  stranku  (dr.  Đuro 
Kuntarić),  1945  za  zemljoradnike  (Milan  Pribićević),  1208  za  ko- 
muniste, 836  za  listu  Mihajla  Marinkovića,  509  za  socijaliste,  a 
J20  za  listu  dra  Ljubiše  Olića.  Za  narodne  su  zastupnike  izabrani: 
Jure  Valečić,  dr.  Filip  Markotić,  Imbro  Štivić,  Miško  Račan  i Ri- 
kard  Kraj cer  od  Hrvatske  seljačke  stranke,  Juraj  Demetrović  od 
Samostalne  demokratske  stranke  i ministar  prosvjete  dr.  Ninko 
Perić  od  radikala. 

Srijemska  je  županija  imala  115.647  izbornika,  od  kojih 
je  glasovalo  82.518,  i to:  19.040  za  Radikal.  stranku,  16.377  za  Hr- 
vatsku seljačku  stranku,  13.152  za  Samostalnu  dem.  stranku,  6855 
za  listu  dra  Vojislava  Janjića,  6000  za  listu  dra  Zdravkovića,  6336 
za  Njemačku  stranku,  2496  za  Hrvatski  Blok  (nosioc  liste  Albert 
Bazala),  2643  za  socijaliste  (Vitomir  Korač),  1473  za  listu  dra  Ni- 
kole Nikića,  2369  za  listu  dra  Ljube  Popovića,  1927  za  komuni- 

ste  (Miloje  Milojević),  1177  za  listu  Ilije  Petrinovića,  1017  za  li- 
stu M.  Radovanovića,  1016  za  listu  Dragiše  Stojadinovića,  326  za 
listu  Marka  Došena,  268  za  listu  Jovana  Sevdića,  a 187  za  listu 
Damjana  Kerečkoga.  Za  narodne  su  zastupnike  izabrani:  Boza 
Maksimović,  dr.  Bogdan  Milašinović,  Emilijan  Grbić  i dr.  Jovan 
Radivojević  od  Radikalne  stranke;  dr.  Ljudevit  Kežman,  dr.  Si- 
gismund  Čajkovac  i dr.  Sekula  Drljević  od  Hrvatske  seljačke 
stranke,  a dr.  Svetislav  Popović,  dr.  Milan  Kostić  i dr.  Nikola 
Radojević  od  Samostalne  demokratske  stranke. 

Varaždinska  županija  s Međimurjem  brojila  je  108.047 
izbornika,  od  kojih  je  glasovalo  71.011,  i to:  17.114  za  prvu,  16.699 
za  drugu,  a 13.045  za  treću  listu  Hrvatske  seljačke  stranke,  8099 
za  Samostalnu  demokratsku  stranku,  5294  za  Hrvatski  Blok  (no- 
sioc  liste  dr.  Aleksandar  Horvat),  4478  za  Hrvatsku  pučku  stran- 
ku (dr.  Janko  Šimrak),  3325  za  listu  dra  Milivoja  Jambrišaka,  1400 
za  socijaliste  (Vilim  Haramina),  1173  za  komuniste  (Kamilo  Hor- 
vatin),  a 374  za  listu  dra  Branka  Kettiga.  Izabrani  su  za  narodne 
zastupnike:  dr.  Juraj  Krnjević,  dr.  Stjepan  Košutić,  prof.  Josip 
Pasarić,  Juraj  Antolić,  Stjepan  Kukelj,  učitelj  Jakov  Jelašić,  Mi- 
lan Podhraški,  dr.  Ivan  Krajač  i Stjepan  Valjavec. 

REZULTATI  IZBORA  U DALMACIJI,  BOSNI 
I HERCEGOVINU. 

U južnoj  Dalmaciji,  koju  su  činila  područja  okružnih  su- 
dova u Splitu,  Kotoru  i Dubrovniku,  bilo  je  112.659  izbornika,  od 
kojih  su  glasovala  67.023,  i to:  25.186  za  Hrvatsku  seljačku  stran- 
ku, 10.244  za  Radikalnu  stranku,  7373  za  Samostalnu  demokratsku 
stranku,  8362  za  Davidovićeve  demokrate,  6137  za  Hrvatsku  pučku 
stranku,  4739  za  listu  Pere  Đirlića,  a 4717  za  listu  dra  Đure  Mi- 
mice.  Izabrani  su  za  narodne  zastupnike:  Stjepan  Radić,  Štipan 
Matijević,  dr.  Mile  Vuković,  Nikola.  Preka  i Mate  Klarić  od  Hr- 
vatske seljačke  stranke,  Ljuba  Jovanović  i Joakim  Kunjašić  od 
radikala,  dr.  Prvislav  Grisogono  od  samostalnih  demokrata,  dr. 
Grga  Anđelinović  od  Davidovićevih  demokrata,  a Stjepan  Barić 
od  Hrvatske  pučke  stranke. 

Sjeverna  je  Dalmacija  imala  71.911  izbornika,  od  kojih 
je  glasovalo  40.911,  i to:  12.907  za  Hrvatsku  seljačku  stranku, 
10.671  za  radikale,  5464  za  samostalnu  demokratsku  stranku,  3164 
za  Hrvatsku  pučku  stranku  (nosioc  liste  prof.  Ivo  Juras),  3058 

za  listu  Dane  Škarice,  3037  za  listu  dr.  N'ika  Novakovića,  a 2624 
za  listu  dra  Marka  Kožula.  Izabrani  su  za  narodne  zastupnike: 
Pavle  Radić,  Rude  Baćinić  i Mate  Goreta  od  Hrvatske  seljačke 
stranke,  a dr.  Nikola  Subotić,  Sergije  Urukalo  i dr.  Dušan  Ivetić 
od  Radikalne  stranke. 

Mostarski  je  izborni  okrug  imao  72.038  izbornika,  od 
kojih  je  glasovalo  55.037,  i to:  18.425  za  Hrvatsku  seljačku  stran- 
ku, 10.643  za  Jugoslavensku  muslimansku  organizaciju,  10.154  za 
službenu  radikalsku  listu,  5885  za  radikalske  disidente,  3936  za 
Hrvatsku  pučku  stranku  (nosioc  liste  fra  dr.  Dominik  Mandić), 
3405  za  listu  Špire  Solde,  1740  za  listu  Vasilja  Grđića,  a 117  za 
listu  dra  Zvonimira  Bjelovučića.  Izabrani  su  za  narodne  zastup- 
nike: ing.  August  Košutić,  Nikola  Preka  i dr.  Bariša  Smoljan  od 
Hrvatske  seljačke  stranke,  prof.  Salih  Baljić  i Ismet  beg  Gavran- 
Kapetanović  od  Jugoslavenske  muslimanske  organizacije,  a dr. 
Laza  Marković  i Ratko  Parežanin  od  Radikalne  stranke. 

Tuzlanski  je  izborni  okrug  imao  121.589  izbornika,  od 
kojih  je  glasovalo  89.713,  i to:  38.342  za  Jugoslavensku  musliman- 
sku organizaciju,  24.872  za  Radikalnu  stranku,  11.949  za  zemljo- 
radnike, 8004  za  Hrvatsku  seljačku  stranku,  3152  za  listu  Miloša 
Savčića,  1044  za  listu  Marijana  Bosančića,  728  za  listu  Žike  Pan- 
tića,  511  za  listu  Hamze  Grošića,  505  za  listu  Mitra  Trifunovića, 
338  za  listu  Mate  Šp  ion  jaka,  a 280  za  listu  dra  Nikole  Nikića. 
Izabrani  su  za  narodne  zastupnike:  dr.  Mehmed  Spaho,  Atif  Had- 
žikadić,  Edhem  Mulabdić,  dr.  Mahmud  Behmen  i dr.  Abdulah 
Bukvica  od  Jugoslavenske  muslimanske  organizacije;  Maksim 
Đurković,  dr.  Vlada  Andrić,  dr.  Ninko  Perić  i Stanko  Nikolić  od 
Radikalne  stranke,  dr.  Miloš  Tupanjanin  od  zemljoradnika  i dr. 
Đuro  Basariček  od  Hrvatske  seljačke  stranke. 

Sarajevski  je  izborni  okrug  brojio  85.975  izbornika,  od 
od  kojih  je  glasovalo  65.840,  i to:  30.992  za  Jugoslavensku  musli- 
mansku organizaciju,  19.465  za  Radikalnu  stranku,  6765  za  zem- 
ljoradnike, 6295  za  Hrvatsku  seljačku  stranku  (nosioc  liste  dr. 
Juraj  Krnjević),  1093  za  listu  dra  Save  Ljubibratića,  685  za  listu 
Sretena  Jakšića,  a 543  za  listu  Josipa  Stipančića.  Izabrani  su  za 
narodne  zastupnike  muslimani:  dr.  Mehmed  Spaho,  dr.  Halid  beg 
Hrasnica,  Ismet  beg  Gavran-Kapetanović  i dr.  Šefkija  Behmen, 
a od  radikala:  dr.  Milan  Srškić,  dr.  Vlada  Andrić  i Milutin  Po- 
pović. 

Bihaćki  je  izborni  okrug  imao  63.050  izbornika,  od  kojih 
je  glasovalo  46.247,  i to:  16.988  za  Jug.  muslimansku  organizaciju, 
10.257  za  Radikalnu  stranku,  10.185  za  zemljoradnike,  5489  za  li- 
stu Vojislava  Živanovića,  1725  za  listu  Ibrahima  Pajazetovića,  a 
1603  za  listu  Boška  Jovanovića.  Izabrani  su  za  narodne  zastupni- 
ke muslimani:  Husein  Alić,  Hasan  Miljković  i Nurija  Pozderac, 
radikali:  dr.  Vaša  Jovanović  i Boško  Zeljković,  te  zemljoradnik 
Čeda  Kokanović. 

Banjalučki  je  izborni  okrug  brojio  118.786  izbornika, 
od  kojih  je  glasovalo  88.213,  i to:  21.920  za  zemljoradnike,  21.705 
za  Radikalnu  stranku,  13.903  za  Jugosl.  muslimansku  organizaciju 
i za  Davidovićeve  demokrate,  13.543  za  Hrvatsku  seljačku  stran- 
ku, 10.432  za  Samostalnu  demokratsku  stranku,  4540  za  radikalske 
disidente,  763  za  listu  Bogoljuba  Đurića,  582  za  Hrvatsku  pučku 
stranku  (nosioc  liste  dr.  Janko  Šimrak),  366  za  listu  Stanka  Mile- 
tića,  258  za  Hrvatski  Blok  (dr.  Ante  Trumbić),  a 196  za  listu  Riste 
Moravca.  Izabrani  su  za  narodne  zastupnike  zemljoradnici:  Joca 
Jovanović  i dr.  Branko  Čubrilović,  radikali:  Velja  Vukićević  i Sti- 
jepo  Kobasica,  demokrat  Ljuba  Davidović,  musliman  Mustafa  beg 
Kapetanović,  Pavle  Radić  od  Hrvatske  seljačke  stranke,  Sveto- 
zar  Pribićević  od  Samostalne  demokratske  stranke,  pa  svećenik 
Đorđe  Vranješević  i liječnik  dr.  Tode  Jeremić. 

Travnički  je  izborni  okrug  imao  87.143  izbornika,  od 
kojih  je  glasovalo  60.940,  i to:  20.312  za  Hrvatsku  seljačku  stranku, 
16.253  za  Jugoslavensku  muslimansku  organizaciju,  15.245  za  Ra- 
dikalnu stranku,  6626  za  Davidovićeve  demokrate,  517  za  listu 
Dimitrija  Gašića,  a 406  za  Hrvatsku  pučku  stranku.  Izabrani  su 
za  narodne  zastupnike:  Ivan  Čelan  i Karlo  Galić  od  Hrvatske  se- 
ljačke stranke,  dr.  Džafer  Kulenović  i Hamid  Kurbegović  od  mu- 
slimanske organizacije,  a Bogoljub  Kujundžić  i Veljko  Grgurević 
od  Radikalne  stranke. 

Izvan  Hrvatske,  Slavonije,  Dalmacije,  Bosne  i Hercegovine 
postavila  je  Hrvatska  seljačka  stranka  svoje  kandidate  u izbor- 
nim okruzima:  subotičkom,  somborskom,  mariborskom,  ljubljan- 
skom i crnogorskom.  U subotičkom  je  okrugu  Stjepan  Radić  kao 
nosioc  liste  dobio  4107  glasova,  ali  nije  polučio  količnika,  da  uz- 
mogne sudjelovati  kod  diobe  mandata.  Isto  tako  je  Stjepan 
Radić  ostao  bez  mandata  u mariborskom  okrugu,  gdje  je  za  nje- 
govu listu  glasovalo  4576  izbornika.  U -somborskom  je  okrugu 

nosioc  listine  bio  dr.  Juraj  Krnjević,  za  kojega  je  glasovalo  3416 
izbornika,  što  nije  bilo  dosta  za  količnik.  (U  Somboru  je  nekada- 
šnji bunjevački  zastupnik  Antun  Bošnjak  polučio  557  glasova,  a 
u Subotici  je  Bunjevac  dr.  Joso  Prćić  dobio  1061  glas).  U ljubljan- 
skom je  okrugu  bio  izabran  Radićev  kandidat  Ivan  Pucelj,  jer  je 
za  njegovu  listu  glasovalo  9900  izbornika.  U Crnoj  Gori  je  Radi- 
ćev kandidat  Mihajlo  Ivanović  polučio  5153  glasa,  uslijed  čega 
je  bio  proglašen  narodnim  zastupnikom. 

OBNOVLJENA  VLADA  VELJE  VUKIĆEVIĆA. 

Poslije  izbora,  koji  su  11.  rujna  1927.  obavljeni  za  »Narodnu 
skupštinu«,  radilo  se  o tomu,  da  se  stvori  vlada  »Demokratske  za- 
jednice«, koju  će  činiti  Davidovićevi  demokrati,  Hrvatska  selja- 
čka stranka,  Zemljoradnici,  Bosanski  muslimani  i Samostalna  de- 
mokratska stranka.  Ipak  je  Velji  Vukićeviću  pošlo  za  rukom, 
da  ponovno  sastavi  blok,  u koju  su  ušli  svi  radikali,  Davidovićevi 
demokrati,  Slovenska  ljudska  stranka  i Jugoslavenska  musliman- 
ska organizacija.  Tako  je  21.  rujna  sastavljena  vlada,  u kojoj  je 
Vukićević  bio  predsjednik,  a isprvice  i ministar  unutrašnjih  djela, 
u čemu  ga  je  zamijenio  Čeda  Radović.  Zatim  bijaše  dr.  Voja  Ma- 
rinković  ministar  vanjskih  posala,  dr.  Košta  Kumanudi  ministar 
prosvjete,  dr.  Dušan  Subotić  ministar  pravde,  dr.  Vlada  Andrić 
ministar  agrarne  reforme,  general  Svetoslav  Milosavljević  mini- 
star saobraćaja,  dr.  Bogdan  Marković  ministar  financija,  Alek- 
sandar Mijović  ministar  šuma  i ruda,  Dragutin  Obradović  mini- 
star vjera,  dr.  Ilija  Šumenković  ministar  građevina,  dr.  Aca  Savić 
ministar  narodnoga  zdravlja,  Svetozar  Stanković  ministar  poljo- 
privrede i voda,  dr.  Mehmed  Spaho  ministar  trgovine  i industrije, 
dr.  Vlajko  Kocić  ministar  pošta  i brzojava,  dr.  Andrej  Gosar 
ministar  socijalne  politike,  dr.  Grga  Anđelinović  ministar  za  iz- 
jednačenje zakona,  a general  Hadžić  ministar  vojske.  Prema  to- 
mu je  Hrvate  u toj  vladi  opet  predstavljao  jedini  dr.  Anđelinović. 

Vukićevićeva  je  vlada  od  prvoga  časa  trpjela  na  svojoj  ne- 
stalnosti. S jedne  je  strane  bilo  odviše  vidljivo,  da  u toj  vladi 
manjka  Hrv.  selj.  stranka.  S druge  je  pak  strane  postojala  velika 
nesloga  među  samim  radikalima,  koji  su  bili  podijeljeni  u dvije 
grupe.  Veću  su  grupu  radikala  činili  osobni  prijatelji  Velje  Vuki- 
ćevića, od  kojih  su  mnogi  došli  do  mandata  samo  nasiljem  ili 
prijevarom  (presipavanjem  izbornih  kugljica,-n.  pr.  u Petrijevci- 

ma  kod  Osijeka).  Manja  od  njih  bijaše  grupa,  koju  je  kod  izbora 
predložio  »glavni  odbor«  Radikalne  stranke.  Ovi  se  radikali  sma- 
trahu pravim  nasljednicima  pok.  Nikole  Pašića.  Oni  su  tvrdili, 
da  uz  njih  pristaje  u narodu  većina  pravih  radikala,  premda  su 
kod  izbora  polučili  samo  17  mandata.*)  Razdor  je  vladao  također 
kod  Davidovićevih  demokrata,  gdje  su  narodni  zastupnici  bili  u 
klubu  podijeljeni  na  pristaše  dra  Voje  Marinkovića  i Ljube  Da- 
vidovića.  Kako  Davidović  nije  postao  ministrom,  neprestano  je 
kritizirao  djelovanje  Vukićevićeve  vlade.  Davidović  bijaše  duže 
vremena  sklon  ideji,  da  Vukićevićevu  vladu  sruši  u samoj  Na- 
rodnoj skupštini. 

OSNUTAK  »SELJAČKO-DEMOKRATSKE  KOALICIJE«. 

Pribićević  se  nadao,  da  će  njegova  stranka  prigodom  izbora 
za  Narodnu  skupštinu,  koji  se  obaviše  11.  rujna  1927.,  znatno  po- 
rasti na  račun  radikala.  Kad  je  doznao,  da  je  njegova  Samostalna 
demokratska  stranka  dobila  samo  3 mandata  više,  nego  li  je  ima- 
la prije,  uvidio  je  Pribićević,  da  se  prilike  u Narodnoj  skupštini 
ne  će  razvijati  povoljno  po  njegovu  stranku.  Da  ne  ostane  posve 
izoliran  (osamljen),  pokušao  je  fuziju  (ujedinjenje)  s Davi- 
dovićevim  demokratima.  Kako  se  tomu  opirahu  dr.  Voja  Marin- 
ković  i dr.  Voja  Veljković,  odlučio  se  Pribićević  na  suradnju  s 
Radićevom  »Narodnom  seljačkom  strankom«. 

Posredovanjem  dra  Sekule  Drljevića  došlo  je  4.  listopada 
1927.  do  prvoga  sastanka  između  Radića  i Pribićevića,  što  je  u 
Beogradu  izazvalo  neku  senzaciju.  Radić  je  pošao  u klub  »Samo- 
stalne demokratske  stranke«,  gdje  ga  je  dočekao  Pribićević. 
»Dobar  dan,  Svetozare!«  pozdravi  Radić  svoga  dotadašnjeg  naj- 
većeg političkog  neprijatelja,  koji  ga  je  god.  1919.  i 1920.  držao  u 
zatvoru  19  mjeseci.  »O,  kako  Ti,  Stjepane?«  odgovori  Pribićević. 
Iza  tih  pozdrava  ostadoše  Radić  i Pribićević  na  samo  u razgovo- 
ru, koji  je  trajao  gotovo  čitav  sat.  Kad  je  Radić  izlazio  iz  kluba 
SDS,  izjavio  je  znatiželjnim  novinarima:  »Ovo  je  tek  uvertira/a 
kasnije  ćete  vidjeti  operetu.  Sastali  su  se  stari  prijatelji,  a novi 
suradnici«.  Na  pitanje  novinara,  da  li  ima  kakve  razlike  u taktici 
između  Radića  i Pribićevića,  odgovorio  je  Radić:  »Između  mene 
i Pribićevića  nema  nikakve  razlike.« 


*)  Glavni  su  Vukiićevićevi  protivnici  bili:  dr.  Momčilo  Ninčić,  Marko  Trif- 
ković.  Bozo  Maksimović,  Miša  Trifunović,  Ilija  Mihajlović,  Nastas  Petrović 
i Milutin  Tomić. 

Radić  se  nadao,  da  će  moći  u Narodnoj  skupštini  stvoriti 
demokratski  blok,  u koji  će  unići:  Demokratska  zajednica,  Hrvat- 
ska seljačka  stranka,  Samostalna  demokratska  stranka  i Srpska 
zemljoradnička  stranka.  U tom  je  cilju  22.  listopada  1927.  podne- 
sen prijedlog  Davidovićevoj  »Demokratskoj  zajednici«.  Taj  bi 
blok  brojio  155  narodnih  zastupnika,  te  bi  mogao  srušiti  radikale 
i njihove  saveznike  Slovence.  Radićevoj  se  namjeri  usprotivila 
Marinkovićeva  grupa  kod  Davidovićevih  demokrata. 

Međutim  su  radikali  opetovano  pokušali,  da  u vladinu  veći- 
nu uvedu  Radićevu  Hrvatsku  seljačku  stranku,  pa  da  tako  u toj 
većini  budu  i Hrvati,  a ne  samo  Srbi  i Slovenci.  To  je  Radić 
shvatio  pokušajem  radikala,  da  Hrvatsku  seljačku  stranku  odvoje 
od  Samostalne  demokratske  stranke.  Zato  je  Radić  5.  studenoga 
, 1927.  odgovorio,  da  u sve  daljnje  pregovore  i u svaku  buduću 
kombinaciju  stupa  samo  zajednički  sa  Samostalnom  demokrat- 
skom strankom.  Istodobno  su  Radić  i Pribićević  odlučili,  da  se 
9.  studenoga  održi  zajednički  sastanak  narodnih  zastupnika,  koji 
pripadaju  njihovim  strankama. 

Narodni  zastupnici  dr.  Sekula  Drljević  u ime  Radićeve  Hr- 
vatske seljačke  stranke  i dr.  Svetislav  Popović  u ime  Pribićevićeve 
Samostalne  demokratske  stranke  stvoriše  protokol  o sporazumu, 
koji  je  10.  studenoga  1927.  doveo  do  »S  e 1 j a č k o-d  e m o k r a t- 
ske  koalicije«.  Toga  je  naime  dana  u Beogradu  održana  u 
dvorani  kluba  HSS  zajednička  sjednica,  kojoj  su  prisustvovali 
svi  narodni  zastupnici  parlamentarnih  klubova  HSS  i SDS.  Jedno- 
glasno je  primljena  rezolucija,  koja  glasi: 

»Klubovi  HSS  i SDS  u zajednici  sa  Zemljoradničkim  klu- 
bom podnijeli  su  klubu  Demokratske  zajednice  prijedlog  za  uje- 
dinjenje cjelokupne  demokracije  u jedan  zastupnički  klub.  Pošto 
je  taj  prijedlog  za  sada  samo  načelno  primljen,  a iz  razloga  poli- 
tičke taktike  nije  proveden,  to  se  oba  kluba  — HSS  i SDS  — udru- 
žuju u Seljačko-demokratsku  koaliciju  (SDK),  da  učine  prvi  veliki 
korak  ujedinjenja  demokracije,  a na  programu,  sadržanom  u spo- 
menutom prijedlogu,  koji  je  22.  listopada  1927.  učinjen  Demo- 
kratskoj zajednici. 

Organ  »Seljačko-demokratske  koalicije«  jest  »Klub  seljač- 
ko-demokratske  koalicije«,  koji  će  sjednice  održati  jedan  put 
mjesečno.  Na  tim  će  sjednicama  izmjenice  predsjedati  sadašnji 
predsjednici  obaju  koaliranih  klubova.  Oni  su  istodobno  i vođe 
Seljačko-demokratske  koalicije. 

Briga  o jedinstvu  parlamentarne  akcije  Seljačko-demokrat- 
ske  koalicije  i o održavanju  njenih  sjednica  povjerava  se  poslov- 
nom odboru  SDK  od  8 članova.  U taj  odbor  izašilju  po  četiri  čla- 
na oba  udružena  kluba.  Dosadašnji  posebni  klubovi  ostaju  i dalje 
kao  stranački  organi  i parlamentarno-tehničke  jedinice. 

Seljačko-demokratska  koalicija  može  ući  samo  u takvu  vla- 
du, koja  će  značiti  promjenu  današnjeg  političkog  sistema  u duhu 
demokracije,  parlamentarizma  i ravnopravnosti.  Oba  se  kluba 
SDK  obvezuju,  da  jedan  bez  drugoga  ne  će  ući  ni  u kakvu  vladu. 

Nijedan  od  obaju  klubova  ne  može  praviti  nikakav  posebni 
sporazum  sa  drugim  klubom  ili  strankom.  Ovu  rezoluciju,  prim- 
ljenu jednoglasno  na  zajedničkoj  sjednici  klubova  HSS  i SDS, 
potpisuju  predsjednici  obaju  udruženih  klubova,  pa  time  ona 
stupa  na  snagu.« 

Iza  toga  se  na  toj  sjednici  zagrliše  i poljubiše  Radić  i Pri- 
bićević,  a nato  je  nastalo  grlenje  i ljubljenje  između  Radićevih 
i Pribićevićevih  pristaša,  premda  su  do  nedavna  živjeli  u politič- 
koj mržnji  i svađi.  Zatim  su  svi  narodni  zastupnici  pošli  na  za- 
jedničku večeru,  da  proslave  svoje  izmirenje.  Na  tu  su  večeru 
pozvali  i novinare. 

POLITIČKE  BORBE  KONCEM  GOD.  1927. 

Kralj  je  Aleksandar  g.  1921.  prisegao  na  Vidovdanski  ustav, 
koji  u 116.  članu  kaže:  »Poreska  obveza  je  opšta  i sve  su  državne 
dažbine  jednake  za  cijelu  zemlju«.  Pa  ipak  se  provađalo  posve 
drukčije,  kako  dokazuje  ovaj  službeni  izvještaj  min.  financija: 

Počevši  od  g.  1919.  pa  do  konca  g.  1926.  uplaćeno  je  u cije- 
loj državi  7.764,011.028  dinara  i 38  para  u ime  raznih  oblika 
neposrednih  (t.  j.  izravnih)  poreza.  Od  ove  svote  otpada  dinara 
1.998,874.128  i 82  pare  na  Vojvodinu  i Srijem,  zatim  1.763,850.373 
dinara  i 28  para  na  Srbiju,  Macedoniju  i Crnu  Goru,  1.637,986.349 
dinara  i 56  para  na  Hrvatsku  i Slavoniju  s Međimurjem, 
1.093,525.997  dinara  i 97  para  na  Sloveniju,  1.052,486.168  dinara  i 
62  pare  na  Bosnu  i Herc.,  a 217,283.030  din.  i 13  p.  na  Dalmaciju. 

Prema  tomu  je  Vojvodina  sa  Srijemom  neposrednih  poreza 
uplatila  25.75  postotaka,  Srbija  s Macedonijom  i Crnom  Gorom 
22.72,  Hrvatska  sa  Slavonijom  i Međimurjem  21.09,  Slovenija 
14.08,  Bosna  s Hercegovinom  13.56,  a Dalmacija  2.80  postotaka. 

Uzmemo  li  u obzir  broj  stanovnika  u pojedinim  zemljama, 
onda  vidimo,  da  je  poprečno  svaki  stanovnik  u Vojvodini  i Sri- 

jemu  platio  1.118  dinara  i 29  para,  u Sloveniji  1.035  dinara  i 8 para, 
u Hrvatskoj,  Slavoniji  i Međimurju  702  dinara  i 37  para,  u Bosni 
i Hercegovini  556  dinara  i 88  para,  u Srbiji,  Macedoniji  i Crnoj 
Gori  407  dinara  i 90  para,  a u Dalmaciji  349  din.  i 33  pare  u ime 
neposrednih  poreza. 

Sličan  se  razmjer  dobije  i po  veličini  pojedine  zemlje.  Tako 
je  od  svakoga  četvornoga  kilometra  površine  u ime  neposrednih 
(izravnih)  poreza  ubrano  u Vojvodini  i Srijemu  75.236  dinara  i 15 
para,  u Sloveniji  67.514  dinara  i 11  para,  u Hrvatskoj,  Slavoniji  i 
Međimurju  44.322  dinara  i 33  pare,  u Bosni  i Hercegovini  20.361 
dinar  i 45  para,  u Dalmaciji  17.853  dinara  i 28  para,  a u Srbiji, 
Macedoniji  i Crnoj  Gori  16.840  dinara  i 27  para. 

Ove  je  podatke  4.  studenoga  1927.  u Narodnoj  skupštini  iz- 
nio dr.  Ivan  Krajač.  On  je  podnio  hitni  prijedlog,  da  vlada  što 
prije  donese  »zakon  o neposrednom  porezu«.  Razvila  se  burna 
debata,  u kojoj  je  Stjepan  Radić  opetovano  Srbijancima  predba- 
cio, da  pljačkaju  Hrvatsku  i prečanske  krajeve.  Radi  toga 
mu  je  ministar  pošta  Vlajko  Kocić  zaprijetio  batinama.  Ta  je 
prijetnja  izazvala  veliku  graju  kod  opozicije.  Ipak  je  vladina  ve- 
ćina odbila  hitnost  Krajačeva  prijedloga,  jer  je  ministar  financi- 
ja dr.  Marković  izjavio,  da  se  »ovako  važni  zakoni  ne  mogu  do- 
nositi hitnim  zakonskim  prijedlozima.« 

U Narodnoj  skupštini  od  26.  studenoga  1927.  podnesen  je 
izvještaj  odbora  o opsegu  i sjedištima  općina  u Bosni  i Hercego- 
vini. Prigodom  rasprave  o tom  izvještaju  rekao  je  Stjepan  Radić, 
da  su  narodni  zastupnici  Jugoslavenske  muslimanske  organizaci- 
je »Turci«.  Radi  toga  se  veoma  uzbuniše  bosanski  muslimani,  koji 
su  Radiću  dobacivali,  da  time  sramoti  hrvatski  narod.  »Mi  smo 
čišći  Sloveni,  nego  li  Vi,  koji  ste  Ciganin«,  dovikivahu  Radiću  mu- 
slimani. Predsjednik  je  Radića  kaznio  pismenom  opomenom  za- 
to, što  je  uvrijedio  jednu  parlamentarnu  stranku,  nazvavši  ju 
turskom. 

Novine  su  iznijele,  da  beogradska  vlada  namjerava  u Za- 
grebu ukinuti  neke  visoke  škole.  Radi  toga  je  u Beograd  pošla 
deputacija  gradskoga  zastupstva,  koju  su  činili:  gradonačelnik 
Vjekoslav  Heinzel,  podnačelnik  Milutin  Mayer,  te  gradski  za- 
stupnici: dr.  Ivan  Juriša,  dr.  Zimmermann,  dr.  David  Karlović, 
dr.  Mile  Miškulin,  Josip  Krčelić  i Šandor  Tabačnik.  Deputaciju 
je  26.  studenoga  1927.  primio  kralj,  kojemu  je  Heinzel  izjavio, 
da  je  Sveučilišni  trg  u Zagrebu  dobio  ime  »Trg  kralja  Aleksan- 

dra«,  dok  je  Kukovićevoj  ulici  dano  ime  »Ulica  kraljice  Marije«, 
a veliki  novi  trg  »N«  dobit  će  ime:  »Trg  kralja  Petra«.  Deputacija 
je  zamolila  kralja,  da  dođe  s kraljicom  ove  zime  u Zagreb  na  du- 
lji boravak.  Prvaci  pojedinih  političkih  stranaka  primiriše  depu- 
tirce,  da  Zagreb  ne  će  izgubiti  nijednu  visoku  školu. 

U Zagrebu  su  27.  studenoga  1927.  obavljeni  izbori  za  »Jugo- 
slavensko akademsko  potporno  društvo«.  Premda  su  po  12.  pa- 
ragrafu toga  društva  mogli  biti  pravi  članovi  redoviti  slušatelji 
svih  visokih  škola  u Zagrebu,  ipak  je  redarstveno  ravnateljstvo 
25.  studenoga  1927.  riješilo,  da  slušatelji  teološkog  fakulteta  ne 
mogu  biti  pravi  članovi  JAPD.  To  je  učinjeno  zato,  da  se  broj 
hrvatskih  akademičara  snizi  za  preko  100  članova.  S istoga  su 
razloga  akademičari,  koji  su  protivnici  hrvatstva,  prijetnjama  i 
nedoličnim  ponašanjem  prisilili  časne  sestre  (studentice  sveučili- 
šta), da  odustanu  od  izbora,  premda  su  bile  članice  JAPD. 

Od  1875  upisanih  članova  glasovalo  je  1507.  Lista  Bože  Bla- 
goj evića,  predstavnika  »Jugoslavenskog  nacijonalnog  bloka«,  do- 
bila je  737  glasova.  Za  listu  »Hrv.  sveučilišnoga  bloka«,  kojoj 
bijaše  nosioc  Viktor  Plehati,  glasovalo  je  717  akademičara.  »Ra- 
dikalni studentski  klub«  dobio  je  samo  51  glas.  Tako  je  vodstvo 
»Jugoslavenskoga  akademskoga  potpornoga  društva«  i nadalje 
ostalo  u jugoslavenskim  rukama.  Poslije  izbora  došlo  je  na  ulica- 
ma tri  puta  do  sukoba  između  hrvatskih  i jugoslavenskih  akade- 
mičara. Đake  je  rastjerivala  brojna  policija. 

U prosincu  g.  1927.  otišao  je  u Pariz  dr.  Bogdan  Marković, 
da  podigne  državni  zajam  od  200  milijuna  franaka.  Mjesto  njega 
preuze  ministarstvo  financija  dr.  Mehmed  Spaho,  koji  se  kao  ta- 
kav predstavio  u sjednici  Narodne  skupštine  od  14.  prosinca 
1927.  Sad  je  opet  uskrsnulo  pitanje  o nepravednom  raspisivanju 
i ubiranju  neposrednih  poreza.  Opravdano  se  isticalo,  da  Srbija 
s Macedonijom  i Crnom  Gorom  zaprema  površinu  od  105.335  če- 
tvornih kilometara,  što  čini  42.30  postotaka  cijele  države,  koja 
ima  248.987  četvornih  kilometara,  ali  je  u prvih  8 godina  (od  1919. 
do  konca  1926.)  uplatila  samo  22.72  postotaka  svih  izravnih  (ne- 
posrednih) poreza.  Naprotiv  Hrvatska  sa  Slavonijom  i Međi- 
murjem  (ali  bez  Srijema)  zaprema  površinu  od  36.956  četv.  kilo- 
metara, što  čini  samo  14.84  postotka  cijele  države,  ali  je  u prvih 
8 godina  uplatila  21.09  postotaka  svih  izravnih  poreza.  Takav 
raspored  poreza  ne  odgovara  niti  broju  žiteljstva,  jer  od 
12,017.323  žitelja  cijele  države  stanuje  u Srbiji,  Macedoniji  i Cr- 

noj  Gori  4,329.495  (dakle  36.03  postotka),  a u Hrvatskoj,  Slavoniji 
i Međimurju  (ali  bez  Srijema)  2,332.068  (dakle  19.42  postotka  svih 
žitelja).  Da  se  porezovnicima  u Hrvatskoj,  Slavoniji  i Međimurju 
razrezivao  razmjerno  jednaki  porez,  kakav  se  ubirao  u Srbiji, 
Macedoniji  i Crnoj  Gori,  onda  bi  oni  platili  manje  za  686,735.773 
dinara  i 36  para. 

Kako  su  svi  zastupnici  »Seljačko-demokratske  koalicije«  bili 
izabrani  u t.  zv.  prečanskim  krajevima  (t.  j.  na  području  Hrvat- 
ske, Slavonije,  Srijema,  Međimurja,  Dalmacije,  Bosne,  Hercego- 
vine, Slovenije,  Bačke,  Banata  i Baranje),  činili  su  oni  u Narodnoj 
skupštini  »P  r e č a n s k i f r o n t«.  Taj  se  front  oštro  oborio  na 
nejednakost  u plaćanju  izravnih  poreza.  U tom  je  cilju  16.  pro- 
sinca 1927.  objelodanio  u novinama  ovu  izjavu: 

»Sadašnje  nesnosno  poresko  stanje  - — golema  nejednakost 
u plaćanju  poreza  između  Srbije  i t.  zv.  prečanskih  krajeva  — 
nije  samo  fiskalni  i ekonomski  problem,  nego  je  i jedan  od  naj- 
težih psiholoških  problema,  koji  treba  najhitnije  riješiti,  ako  se 
zaista  hoće  konsolidaciju  (ustaljenje)  i prosperitet  (napredak)  ove 
države,  te  ako  se  želi  i u najširim  narodnim  slojevima  probuditi 
ljubav  i odanost  za  našu  državnu  tvorevinu. 

Nema  smisla  tajiti,  da  se  u tom  pogledu  nalazimo  u teškoj 
i bolnoj  krizi.  Jer  kako  mi  narodni  poslanici  možemo  našim  bira- 
čima, koji  predstavljaju  skoro  polovicu  pučanstva  države,  ucije- 
piti ljubav  i odanost  za  državnu  ideju,  kad  svaki  pojedini  izbor- 
nik ima  neizbrisiv  osjećaj,  da  je  on  građanin  drugog  reda,  pa 
da  je  on  izrabljivani  elemenat,  koji  ima  samo  dužnosti,  — 
i to  kudikamo  veće  dužnosti  od  ostalih  normalnih  građana  ove 
države,  — a pri  tom  nema  tako  reći  nikakva  prava. 

Sve  lijepe  riječi  i obećanja  tu  ništa  ne  hasne,  kad  njegov 
materijalni  život  osjeća  nejednakost,  koja  zadire  tako  daleko, 
da  u mnogim  krajevima  dolazi  u pitanje  njegov  materijalni  op- 
stanak. Svakom  se  — pa  i najograničenijem  čovjeku  — nameće 
banalna  poredba  s kravom  muzarom.  Samo  odmah  moramo  na- 
glasiti, da  su  presahla  vimena  ove  krave,  pa  da  se  iz  nje  više  ne 
može  ništa  iscijediti.  Ako  se  unatoč  toga  ipak  pokuša,  tada  mora 
nastupiti  momenat  gole  i uporne  borbe  za  opstanak. 

Naša  je  Seljačko-demokratska  koalicija  nebrojeno  puta  do- 
kazala, da  voli  ovu  državu,  pa  da  je  spremna  za  nju  sve  žrtvo- 
vati. I upravo  zato,  — osjećajući  približavanje  očajne  borbe  za 
suštu  egzistenciju,  — ona  je  odlučila  povesti  akciju  za  hitno  ukla- 

njanje  svih  uzroka,  koji  nameću  tu  borbu.  Ta  operacija  može  biti 
bolna,  može  biti  drastična,  ali  je  neizbježiva.  Ona  se  u krajnjem 
slučaju  mora  poduzeti,  ako  se  hoće  spasiti  cjelina. 

Politički  krugovi  u Beogradu  nažalost  još  nakon  9 godina 
našega  zajedničkoga  života  vrlo  malo  znaju  o našim  prilikama 
u prečanskim  krajevima.  Još  ne  poznaju  ni  ljude  ni  krajeve.  Da 
ih  poznaju,  mnogo  bi  toga  bilo  drukčije  u našem  političkom 
životu.  Naročito  slabo  poznaju  svijest,  koja  postaje  sve  to  jačom 
i sve  to  budnijom  u svima  prečanskim  krajevima  bez  razlike.  To 
je  svijest:  da  su  oni  jednako  važan  dio  državne  cjeline,  kao  i 
Srbija.  To  je  svijest:  da  narodni  imetak  prečana  već  8 godina 
izdržava  ovu  državu,  koju  je  održao  unatoč  svih  pogubnih  po- 
grešaka beogradskih  političara. 

Srbijanci  — pa  i oni,  koji  nikada  nisu  ni  vidjeli  Kajmakča- 
lana,  — svakom  nam  zgodom  pod  nos  turaju,  da  su  oni  stvorili 
ovu  državu.  Recimo,  da  i jest  tako,  premda  baš  i nije.  Ali  prečani 
mogu  ponosno  odvratiti:  »Ako  ste  ju  vi  stvorili,  a mi  smo  ju 
održali!  Kraj  vašega  gazdinstva  — bez  naše  volje  i bez  naših 
milijardi  poreza  — ne  bi  države  danas  više  bilo!« 

I ta  svijest,  da  smo  mi  — u Beogradu  često  prezreni  — pre- 
čani jedan  od  glavfiih  temelja  države,  koja  bez  nas  ne  može  ni 
mjesec  dana  živjeti,  daje  nam  snage,  da  ustrajemo  u borbi  za 
našu  pravednu  stvar.  U Beogradu  još  uvijek  ne  poznaju  našu 
snagu.  Mi  smo  organizirani  narod.  Naše  stranačke  organizacije 
nisu  kao  u Srbiji,  gdje  su  organizacije  samo  stepenica,  da  svaki 
njihov  član  što  povoljnije  unovči  svoj  izbornički  glas  za  čim 
bolju  državnu  sinekiru«. 

U sjednici  od  16.  prosinca  1927.  podnio  je  Juraj  Demetrović 
u ime  Seljačko-demokratske  koalicije  hitan  prijedlog,  da  se  kon- 
cem g.  1927.  ukine  porez  na  dohodarinu,  koji  se  uopće  ne 
ubire  u Srbiji,  Macedoniji  i Crnojgori,  nego  samo  u prečanskim 
krajevima.  Vladina  je  većina  odbila  taj  prijedlog,  jer  da  bi  on 
pokolebao  državni  proračun.  To  je  silno  uzrujalo  Hrvate  i pre- 
čanske  Srbe,  te  se  počelo  govoriti  i pisati  o »P  r e č a n s k o m 
f r o n t u«,  koji  će  biti  uperen  protiv  Srbijanaca.  Tim  je  povodom 
Joca  Jovanović,  predsjednik  »Zemljoradničkoga  kluba«,  dao  22. 
prosinca  1927.  ovu  izjavu: 

»Prečanski  front  još  nije  stvarnost,  ali  može  to  postati.  Sa- 
ma ideja  o tome  frontu  predstavlja  rezultantu  nezadovoljstva, 
koje  sve  više  zahvaća  »prečanske  krajeve«.  Ona  u te  dvije  riječi 

pokazuje  zbroj  nezadovoljstva  zbog  djela,  što  ih  rđava  central- 
na uprava  čini  po  raznim  pokrajinama  naše  zemlje.  Kako  je  cen- 
tralna uprava  u Beogradu,  baca  se  krivica  na  Beograd,  pa  na  Sr- 
biju i Srbijance.  Upravo  je  nevjerojatno,  koliko  je  to  nezadovolj- 
stvo poslije  izbora  poraslo  u svim  redovima  u prečanskim  kraje- 
vima«. 

Da  se  barem  donekle  ublaži  agitacija  protiv  nepravednosti 
u poreznom  sustavu,  pristala  je  vladina  većina,  da  se  dohodarina 
ubire  jošte  samo  tečajem  godine  1928.,  pa  da  ima  prestati  s 1. 
siječnjom  1929. 

O »Prečanskom  frontu«  povela  se  riječ  i na  sjednici  financi- 
jalnog  odbora  od  31.  prosinca  1927.  Tada  je  Juraj  Demetrović 
izjavio:  »Ne  ćemo  frontova,  nego  ravnopravnost.  Mi  želi- 
mo, da  se  do  najmanjih  sitnica  provede  jednakost  i ravnoprav- 
nost. Vladajte  vi,  ali  samo  vladajte  dobro.  Ne  ćemo  mi  hegemo- 
nističku  vladu!« 

Istoga  je  dana  na  toj  sjednici  Pavle  Radić  progovorio 
ovako:  »Naši  nam  politički  protivnici  predbacuju  da  se  Hrvatska 
seljačka  stranka  danas  nalazi  na  istoj  liniji  s onima,  od  kojih  se 
prije  razlikovala.  Ali  ja  ističem,  da  između  nas  nema  nikakve  ra- 
zlike u pogledu  državnog  uređenja.  Zato  ja  mislim,  da  su  ovu 
polemiku  o frontovima  započeli  beogradski  politički  krugovi, 
koji  su  zabrinuti  radi  prikupljanja  naših  političkih  snaga.  Naša 
zadaća  nije  izvršena.  Premda  mi  Prečani  i vi  Srbijanci  govori- 
mo istim  jezikom,  ipak  mi  sve  drugačije  razumijevamo.  To  je 
po  mojem  shvaćanju  razlog  naših  nesuglasica  i sukoba.  — Mi 
slušamo,  kako  vaši  ljudi  izlaze  s parolom  nacijonalizma. 
Ali  mi  vidimo,  da  ovi  ljudi  vode  računa  samo  o srbijanskom 
nacijonalizmu.  Ako  se  s nama;  koji  smo  izvan  Srbije,  hoće  govo- 
riti s visine,  onda  se  mora  govoriti  širokogrudno  i s visine  jednog 
Pijemonta.  Mi  smo  do  sada  u svakom  pogledu  vidjeli  sve,  samo 
ne  taj  Pijemont  i tu  širokogrudnost.  Mi  činimo  front,  koji  u toj 
državi  vidi  novu  državu,  a vi  činite  drugi  front,  koji  pravi  raz- 
liku između  predkumanovske  Srbije  i ostalih  krajeva.« 

NESLOGA  MEĐU  HRVATSKIM  POLITIČARIMA. 

Početkom  god.  1928.  pisale  su  novine,  da  će  u klubu  Hrvat- 
ske Seljačke  stranke  doći  do  preloma.  Neki  su  naime  narodni 
zastupnici  prigovarali  tomu,  što  od  svojih  zastupničkih  dnevnica 

moraju  svaki  mjesec  dati  3000  dinara  za  »Hrvatski  seljački  dom« 
u Zagrebu.  Drugim  pak  zastupnicima  bijaše  krivo,  što  se  Radić 
okružio  takvim  ljudima,  koji  nisu  bili  simpatični  većini  zastup- 
nika. Ovi  su  zastupnici  željeli,  da  se  Radić  oslobodi  od  utjecaja 
neposredne  svoje  okoline,  čiji  da  rad  nije  od  koristi,  niti  hrvat- 
skom narodu  niti  Hrvatskoj  seljačkoj  stranci.  Bilo  je  i takvih 
zastupnika,  koji  su  u duši  svojoj  žalili,  što  se  Radić  tako  povezao 
s Pribićevićem,  kojega  Hrvati  još  od  g.  1918.  smatraju  najvećim 
svojim  neprijateljem.  Ovi  zastupnici  nisu  mogli  zaboraviti  stra- 
šne progone,  koje  su  Hrvati  od  Pribićevića  i Vildera  pretrpjeli 
prigodom  »Obznane«  g.  1925.  Tako  se  malo  po  malo  u klubu  Hr- 
vatske seljačke  stranke  stvorila  grupa  nezadovoljnika.  Novine 
su  objavile,  da  se  među  ovim  nezadovoljnicima  nalaze  narodni 
zastupnici:  dr.  Ljudevit  Kežman,  Nikola  Preka,  dr.  Ivan  Švegl, 
Mate  Klarić,  dr.  Ivan  Banković,  Stjepan  Kukelj,  dr.  Filip  Marko- 
tić,  Ivan  Kraljić  i profesor  Krpan,  a glavni  da  su  vođe  Nikbla 
Preka  i dr.  Kežman. 

Radikali  su  odmah  počeli  razmišljati  o tom,  kako  bi  proveli  , 
novi  raskol  u Hrvatskoj  seljačkoj  stranci.  Beogradski  je  dnevnik 
»Vreme«  tvrdio,  da  su  nezadovoljni  zastupnici  podnijeli  Radiću 
»memorandum«,  u kojem  da  su  iznijeli  svoje  prigovore.  Ova  je 
intriga  imala  za  posljedicu  napadaje  na  dra  Kežmana  u Radiće- 
vom  tjedniku  »Domu«  i u dnevniku  »Narodnom  Valu«,  što  ga 
je  izdavala  Hrvatska  seljačka  stranka.  Ipak  se  posredovanjem 
Nikole  Preke  naskoro  primiriše  svi  narodni  zastupnici  HSS,  za 
koje  se  govorilo  i pisalo,  da  su  nezadovoljni  s radom  stranke,  a 
11.  siječnja  1928.  dano  je  dru  Kežmanu  pravo,  da  pobije  napadaje 
u »Domu«  i u »Narodnom  Valu«.  Zastupnici  su  shvatili,  da  bi  ma 
kakav  razdor  u Hrvatskoj  seljačkoj  stranci  poslužio  samo  beo- 
gradskim vlastodršcima. 

Na  sjednici'  Oblasne  skupštine  u Zagrebu  3.  siječnja  1928. 
prigovorio  je  pravaški  zastupnik  Stjepan  Javor  načinu,  kako  je 
oblast  podijelila  novčane  pripomoći  pogorelcima  u Salopek  selu 
kod  Ogulina.  Javor  predbacuje,  što  se  ta  pripomoć  dijelila  samo 
pristašama  »Hrvatske  seljačke  stranke«.  Radi  toga  je  na  sjednici 
nastala  velika  uzrujanost.  Seljaci  su  na  Javora  najprije  vikali,  a 
onda  su  ga  htjeli  i zlostavljati.  Sjednica  je  prekinuta,  a kad  je 
nastavljena,  prisiljen  je  Javor,  da  uz  oštre  prosvjede  napusti  hr- 
vatsku sabornicu.  Sutradan  je  iz  sjednice  silom  odstranjen  fede- 

ralistički  zastupnik  Josip  Krčelić,  koji  je  u raspravi  o proračunu 
Zagrebačke  oblasti  rekao:  »Ovaj  proračun  nije  drugo,  nego  li 
kontribucija  grada  Zagreba  Radićevoj  stranci.« 

GOVOR  DRA  ANTE  PAVELIĆA  O KONTRIBUCIJI. 

U Zagrebu  je  8.  siječnja  1928.  u dvorani  »Music-Hall«  odr- 
žana skupština  »Hrvatskoga  Bloka«.  Na  toj  skupštini,  kojoj  je 
prisustvovalo  1500  zagrebačkih  građana,  govorilo  se  protiv  pore- 
zne i prosvjetne  politike  beogradske  vlade  prema  Zagrebu  i pre- 
ma hrvatskom  narodu.  Tom  se  prigodom  narodni  zastupnik  dr. 
Ante  Pavelić  osvrnuo  na  proračun,  što  ga  je  beogradska 
vlada  predložila  za  razdoblje  od  1.  travnja  1928.  do  31.  ožujka 
1929.  Dr.  Pavelić  je  rekao: 

»Neposredni  su  porezi  u tom  proračunu  predviđeni  sa  svo- 
tom od  992  milijuna  dinara,  od  čega  će  Srbija  s Macedonijom  i 
Crnom  Gorom  platiti  248,  a prečanski  krajevi  744  milijuna  dinara. 
Posebni  neposredni  porezi  i prirezi  imaju  državi  donijeti  dinara 
107,830.500  u Srbiji,  Macedoniji  i Crnoj  Gori,  a 389,593.800  dinara 
u prečanskim  krajevima.  U ime  trošarine  će. se  u prečanskim  kra- 
jevima ubrati  650,400.00(1  dinara,  a u Srbiji,  Macedoniji  i Crnoj 
Gori  samo  162,600.000  dinara.  Razne  će  pristojbe  (takse)  donijeti 

844.144.000  dinara  u prečanskim  krajevima,  a 211,036.000  din.  u 
Srbiji,  Macedoniji  i Crnoj  Gori.  U ime  carina  ubrat  će  se  dinara 

1.276.828.000  u prečanskim  krajevima,  a 311,772.000  dinara  u Sr- 
biji, Macedoniji  i Crnoj  Gori.  Za  monopole  je  predviđeno,  da 
će  u prečanskim  krajevima  donijeti  1.340,469.095  dinara,  a u Sr- 
biji, Macedoniji  i Crnoj  Gori  446,823.031  dinar.  Na  račun  utje- 
rivanja zaostalih  poreza  i prireza  očekuje  se  u prečanskim  kraje- 
vima 75,  a u Srbiji,  Macedoniji  i Crnoj  Gori  25  milijuna  dinara. 
U svemu  predviđa  proračun  4.111,841.095  dinara  dohotka  iz  pre- 
čanskih  krajeva,  a 1.132,231.031  dinar  iz  Srbije,  Macedonije  i Crne 
Gore.  Prema  tomu  je  Srbija  s Macedonijom  i Crnom  Gorom  u 
prihodima  države  iskazana  s 21.78  postotaka,  dok  će  78.22  po- 
stotka morati  pridonijeti  prečanski  krajevi,  t.  j.  Hrvatska,  Sla- 
vonija, Dalmacija,  Bosna,  Hercegovina,  Slovenija,  Bačka,  Banat  i 
Baranja.  To  znači,  da  prečanski  krajevi  moraju  tečajem  naredne 
proračunske  godine  u državnu  blagajnu  uplatiti  preko  tri  četvr- 
tine svih  daća,  dok  Srbija  s Macedonijom  i Crnom  Gorom  ne  će 
pridonijeti  niti  jednu  potpunu  četvrtinu.  A kako  će  se  taj  novac 

trošiti?  Mogu  reći,  da  postoji  upravo  obrnuti  razmjer  između 
onoga,  što  prečanski  krajevi  daju,  i onoga,  što  primaju.  Ko- 
liko prečanski  krajevi  više  daju,  toliko  manje  primaju. 

Svi  mi  osjećamo,  da  je  to  kontribucija,  koja  je  hrvat- 
skomu narodu  nametnuta.  Treba  dakle  birati  sredstva  za  naš 
otpor.  Zar  bi  to  imao  biti  »Prečanski  front«?  Nipošto,  jer  je 
Prečanski  front  običan  švindl  (prijevara).  Na  vrbovu  se  klinu  ne 
voze  kola!  Taj  vrbov  klin  je  Stjepan  Radić,  a zabijač  toga  klina 
u hrvatski  narod  je  Svetozar  Pribićević.  Prečanski  je  front  švindl, 
kao  što  je  bilo  švindl  i »Narodno  vijeće«  od  g.  1918.  Stoga  ne  će- 
mo poći  u redove  Prečanskoga  fronta,  već  u redove  »H  r v a t- 
skoga  fronta«.  Nema  nikoga,  koji  ne  bi  mogao  vjerovati,  da 
hrvatski  narod  ne  će  moći  izvojevati  svoju  slobodu  i postići  to, 
da  bude  gospodar  u svojoj  kući.  Varaju  se  oni,  koji  misle,  da  bi 
se  sadašnje  stanje  u državi  SHS  moglo  popraviti  ljupkim  rije- 
čima. Srbijancima  vrijedi  ova  država  samo  tako  dugo,  dok  je 
mogu  pljačkati.  Onog  časa,  kad  im  više  ne  bude  mogla  služiti 
ovim  ciljevima,  oni  će  ju  sami  uništiti.« 

REZOLUCIJA  SELJAČKO-DEMOKRATSKE  KOALICIJE. 

Zastupnici  Seljačko-demokratske  koalicije  održaše  21.  sije- 
čnja 1928.  u Zagrebu  zajedničku  sjednicu  klubova  Hrvatske  se- 
ljačke stranke  i Pribićevićeve  demokratske  stranke.  Tom  je  pri- 
godom jednoglasno  (aklamacijom)  primljena  rezolucija,  koja 
glasi  ovako: 

»1.  Seljačko-demokrat.  koalicija  — prema  svim  drugim  par- 
lamentarnim strankama  i prema  svim  drugim  političkim  faktori- 
ma — jedna  je  cjelina  u parlamentu  i izvan  njega,  te  svatko, 
tko  hoće  s njom  stupiti  u doticaj  ili  suradnju,  može  to  učiniti  s 
s njom  samo  kao  s jednom  cjelinom.  Isto  tako  i ona  samo  kao 
jedna  cjelina  stupa  u doticaj  ili  traži  suradnju  drugih  parlamen- 
tarnih i političkih  faktora.  U njezino  ime  razgovaraju  ili  prego- 
varaju ili  rade  njezini  predsjednici  zajedno,  a kada  je  to  ne- 
moguće, onda  svaki  od  njih  za  se. 

2.  Seljačko-demokratska  koalicija  traži  kao  i prije  vladu 
parlamentarne  koncentracije  svih  stranaka  i grupa,  koje 
su  za  praktično  vođenje  našeg  ustava  i za  provedbu  utvrđenih 
načela  parlamentarizma.  Kao  najsigurniji  put  k toj  koncentraciji 
smatra  (koalicija)  onaj  postupak,  što  ga  je  poznatim  pismom 

svoje  obadvojice  predsjednika  22.  listopada  1927.  predložila  g. 
Ljubi  Davidoviću,  — a koje  je  potpisao  i predsjednik  zemljora- 
dničkoga kluba,  — gdje  je  ujedno  označen  aktuelni  program  kon- 
centracije. 

3.  Ostajući  kod  toga  mi  sa  zahvalnošću  primamo  i pozdrav- 
ljamo prijedlog  predsjednika  Demokratske  zajednice  g.  Ljube 
Davidovića  za  koncentraciju,  ali  samo  za  takovu,  koja  će  i po 
svojim  nosiocima  i po  sastavu  nove  vlade  dati  potpuno  jamstvo, 
da  će  se  provesti  ne  samo  jednostrana  porezna  ravnopravnost, 
nego  i ravnopravnost  na  svim  područjima  javnoga  života. 
Tom  koncentracijom  treba  da  se  sadašnji  prijedlog  državnoga 
proračuna  — u smislu  te  potpune  ravnopravnosti  — s obzirom 
na  preteško  stanje  svih  privrednih  grana  sasvim  preradi  i 
onda  ponovno  predloži  parlamentu.  Ujedno  se  tom  koncentraci- 
jom mora  provesti  temeljita  promjena  sadašnjega  sistema 
vladanja,  poimence:  u državnoj  administraciji  njezinom  depo- 
litizacijom;  u narodnoj  samoupravi  njezinim  proširenjem  u 
financijama,  te  potpunim  osiguranjem  od  zahvata  državnih  vlasti; 
napokon  bezodvlačnom  i uspješnom  prehranom  naroda,  pa  ta- 
kvom privrednom,  carinskom  i tarifskom  politikom,  koja  je  u 
skladu  sa  seljačkim  karakterom  naše  države.  Koncentracija  na- 
rodnih snaga  s ovim  ciljem  i s ovim  zadatkom  potrebna  je  naro- 
čito zato,  što  je  stvaranje  fronta  srbijanskih  stranaka  u vladi  — 
sa  separatističkom  politikom  te  vlade  — izazvalo  pokret 
nezadovoljstva  u ostalim  krajevima,  koji  predstavljaju  ogromnu 
većinu  zemlje,  te  njihovo  organiziranje  za  borbu,  koje  se  orga- 
niziranje sa  službene  strane  proglašuje  za  »Prečanski  front«, 
premda  je  to  samo  obrana  tih  krajeva  protiv  neravnopravnosti, 
eksploatacije  i hegemonije. 

4.  Obzirom  na  sve,  što  je  spomenuto,  — a naročito  na  ža- 
losnu i strašnu  činjenicu,  da  našemu  narodu  u čitavim  krajevima 
prijeti  smrt  od  gladi,  pa  da  je  narodna  porezna  snaga  u jednoj 
godini  podbacila  za  cijelu  milijardu,  te  napokon  jer  nam  je  vanj- 
ski položaj  vrlo  ozbiljan,  — smatramo  apsolutno  potrebnim,  da 
se  vlada  narodne  koncentracije  sastavi  još  prije  proračunske  ras- 
prave. U tome  očekujemo  od  g.  Ljube  Davidovića  brze  i odlučne 
korake,  sporazumno  s vođama  Seljačko-demokratske  koalicije  i 
s predstavnicima  ostalih  parlamentarnih  grupa,  koje  bi  trebale  ući 
u koncentraciju. 

5.  Za  slučaj,  da  ova  koncentracija  ne  bude  provedena  prije 
proračunske  rasprave,  Seljačko-demokratska  koalicija  skida  sa 
sebe  svaku  odgovornost  za  to,  što  će  morati  svoju  borbu  u par- 
lamentu do  skrajnosti  pooštriti  i što  će  tu  borbu  morati  pre- 
nijeti u narod,  pa  što  će  biti  prisiljena,  da  upotrijebi  još  neka 
— u zapadnoj  demokraciji  već  prokušana  - — oštra  sredstva,  s ko- 
jima će  u slučaju  potrebe  upoznati  javnost  u pravo  vrijeme.  Se- 
ljačko-demokratska koalicija  ne  će  tu  svoju  borbu  organizirati 
samo  u tako  zvanim  »prečanskim«  krajevima,  nego  će  svojim 
organizacijama  obuhvatiti  također  Staru  Srbiju  i Makedoniju, 
koje  želi  državi  priljubiti  slobodnim  životom  i naprednim  usta- 
novama, a isto  tako  i u bivšoj  predkumanovskoj  kraljevini  Srbiji, 
koja  će  — svi  jesna  svojih  svijetlih  tradicija  — razumjeti  našu 
borbu  i dati  joj  svoju  punu  potporu. 

6.  Ne  isključujući  iz  parlamentarne  koncentracije  nijednu 
parlamentarnu  stranku,  naglašujemo,  da  za  puni  demokratski  i 
parlamentarni  režim  smatramo  za  potrebno,  da  nosioci  ove  kon- 
centracije budu  u prvom  redu  one  stranke,  — dotično  grupe  iz 
svih  stranaka,  — koje  su  kod  prošlih  izbora  izabrane  slobodnom 
voljom  naroda.« 

Sutradan  — u nedjelju  22.  siječnja  1928.  — održaha  je  u ve- 
likoj dvorani  tadašnjega  »Zagrebačkoga  zbora«  zajednička  skup- 
ština Hrvatske  seljačke  stranke  i Samostalne  demokratske  stran- 
ke. Skupštinu  je  otvorio  odvjetnik  i narodni  zastupnik  dr.  Stjepan 
Košutić,  a predsjedao  joj  je  odvjetnik  dr.  Ljuba  Tomašić.  Prvi 
je  govorio  Slovenac  dr.  Albert  Kramer,  drugi  Srbin  Svetozar  Pri- 
bićević,  a treći  je  govorio  Hrvat  Stjepan  Radić.  Najdulje  je  go- 
vorio Pribićević,  koji  je  raskrinkao  srpsku  pripovijest  o bitci  na 
Kajmakčalanu.  Pribićević  je  naime  iznio  činjenicu,  da  su  Nje- 
mačka, Bugarska  i Austro-Ugarska  na  Solunskom  frontu  imale 
279  bataljuna,  a njihovi  protivnici,  t.  j.  Engleska,  Francuska,  Ita- 
lija, Grčka  i Srbija  264  bataljuna  -vojnika.  Od  toga  je  Srbija 
postavila  55  bataljuna  u brojčanoj  snazi  od  28.000  ljudi,  ali  se 
među  ovima  nalazilo  8000  hrvatskih  dobrovoljaca,  koji  su  došli 
iz  Amerike.  Pribićević  je  tvrdio,  da  mu  je  ove  podatke  16.  pro- 
sinca 1918.  dao  Nikola  Pašić,  a ovjerovio  ih  je  sam  vojvoda 
Mišić.'  Iste  je  ove  brojeve  citirao  također  general  Pešić,  šef  srp- 
skoga generalštaba,  kad  je  predavao  o proboju  kod  Kajmakčala- 
na.  O tom  proboju  najviše  govore  oni  Srbijanci,  koji  tada  nisu 
bili  na  Solunskom  frontu,  nego  se  zabavljahu  u Parizu  i na  fran- 
cuskoj Rivijeri. 

Kraljica  je  Mariola  19.  siječnja  1928.  rodila  drugoga  sina, 
koji  je  na  krštenju  — po  savjetu  ministra  predsjednika  Vukiće- 
vića  — dobio  ime  Tomislav.  Krštenje  je  obavljeno  25.  siječ- 
nja u prisutnosti  većeg  broja  političara,  među  kojima  se  nalazio 
i Stjepan  Radić.  On  je  bio  pozvan  na  svečani  objed,  koji  je  odr- 
žan iza  krštenja.  Tom  se  prigodom  Radić  srdačno  razgovarao  s 
Veljom  Vukićevićem.  Poslije  objeda  ostao  je  Radić  kod  kralja 
Aleksandra  u audijenciji,  koja  je  potrajala  čitav  sat.  Kralj  je  tom 
prigodom  izrazio  želju,  da  Radić  uđe  u vladu,  koja  će  biti  znatno 
promijenjena.  Odmah  se  u Beogradu  govorilo,  da  će  Hrvatski 
seljački  klub  dobiti  3 ministra,  jer  da  će  Pavle  Radić  postati  mi- 
nistrom poljoprivrede,  ing.  August  Košutić  ministrom  socijalne 
politike,  a dr.  Ivan  Krajač  ministrom  trgovine. 

PONUDA  RADIĆU,  DA  UĐE  U VLADU. 

Vukićeviću  bijaše  stalo  do  toga,  da  Radića  odijeli  od  Pri- 
bićevića,  pa  da  Hrvatska  seljačka  stranka  stupi  u vladinu  većinu 
i da  sudjeluje  u vladi.  Istodobno  je  Vukićević  nastojao,  da  ulas- 
kom Hrvata  u vladu  onemogući  akciju  Ljube  Davidovića,  koji  će 
time  u samoj  demokratskoj  stranci  biti  gurnut  u pozadinu.  Zato 
je  Vukićević  26.  siječnja  1928.  pozvao  Radića  na  sastanak,  koji 
je  potrajao  dulje  vremena.  Tom  je  prigodom  Vukićević  ponudio 
Hrvatskoj  seljačkoj  stranci  3 ministarska  rezora,  i to:  agrarnu 
reformu,  trgovinu  i socijalnu  politiku.  Radić  je  zatražio  5 rezora, 
i to  mnogo  značajnijih  od  onih,  koje  mu  je  ponudio  Vukićević, 
naročito  pak  ministarstvo  financija.  Zatim  je  Radić  zahtijevao, 
da  .se  revidira  cijeli  radni  program  vlade,  osobito  pak  predloženi 
proračun  u kojem  treba  zadovoljiti  i potrebe  prečanskih  kra- 
jeva, jer  su  ovi  krajevi  posve  zanemareni  u sadašnjem  proraču- 
nu. Napokon  je  Radić  zatražio,  da  uz  HSS  bude  u vladu  prim- 
ljena i SDS. 

Radić  je  poslije  toga  sastanka  sazvao  zajedničku  sjednicu 
Seljačko-demokratske  koalicije,  na  kojoj  je  izvijestio  o svojim 
pregovorima  s Vukićevićem.  S ove  je  sjednice  Radić  još  istoga 
dana  pod  večer  upravio  Vukićeviću  ovu  pismenu  poruku: 

»G.  predsjedniče!  Kod  razgovora  o ulasku  Seljačko-demo- 
kratske koalicije  u koncentracijonu  vladu  pod  Vašim  predsjed- 
ništvom, Vi  ste  odmah  u početku  izjavili:  »Primam  samo  HSS.  Ni- 
kako ne  primam  SDS,  jer  to  za  mene  nije  nikakva  stranka,  nego 

frakcija.«  Vi  niste  nimalo  uvažili  moju  informaciju,  da  se  ne  radi 
i ne  može  raditi  o jednoj  ili  drugoj  stranci  posebno,  nego  o nji- 
hovoj koaliciji,  koja  je  jedna  cjelina  prema  svim  drugim  stran- 
kama i faktorima.  Nimalo  niste  uvažili  ni  to,  da  je  ta  Seljačko- 
demokratska  koalicija  primljena  i odobrena  od  hrvatskoga  i srp- 
skoga naroda  u Hrvatskoj  i u ostalim  prečanskim  krajevima,  i to 
tako  oduševljeno  i jednodušno,  da  će  se  ta  koalicija  prije  pretvo- 
riti u jednu  jedinstvenu  stranku,  nego  li  da  se  razbije.  Vi  ste  na- 
dalje na  glavni  uvjet  za  naš  ulazak  u proširenu  vladu,  — da  naime 
jedan  od  naših  zastupnika  preuzme  ministarstvo  financija,  — 
rekli,  da  o tome  sada  ne  može  biti  ni  govora,  pa  bi  se  o tomu 
moglo  govoriti  istom  onda,  kada  bi  sadašnji  ministar  financija 
radi  bolesti  eventualno  dao  svoju  ostavku.  Na  moj  upit,  šta  ste 
predvidjeli  za  neke  velike  župane,  s kojima  je  narod  do  skrajno- 
sti  nezadovoljan,  — primjerice  sa  splitskim  velikim  županom 
Perovićem, — kazali  ste:  »Nemojte  stavljati  u si  ove,  jer  što  se 
uslovljuje,  to  se  ne  izvršuje«.  Nato  ste  odmah  sami  izjavili,  da  je 
ulazak  HSS  apsolutno  uvjetovan  time,  da  ja  lično  uđem  u Vašu 
vladu.  Konačno  sam  se  iz  cijeloga  poldrugsatnog  razgovora  uvje- 
rio, da  bi  naš  — a napose  moj  — položaj  u Vašoj  vladi  bio  mno- 
go teži  i gori,  nego  što  je  bio  on  u vladi  blagopok.  Nikole  Pašića 
i u vladi  g.  Nikole  Uzunovića.  Zato  mjesto  da  primim  dužnost, 
ja  Vam  poslije  savjetovanja  sa  svojim  saveznicima  i suradnici- 
ma pismeno  javljam,  da  je  svaki  naš  daljnji  razgovor  o ulasku  u 
Vašu  vladu  bespredmetan.  S poštovanjem  Stjepan  Radić.« 

KRIZA  BEOGRADSKE  VLADE  GOD.  1928. 

Međutim  je  Ljuba  Davidović  u demokratskom  klubu  poveo 
akciju,  da  svih  5 demokratskih  ministara  podnese  ostavku,  pa  da 
se  stvori  nova  koncentraCijona  vlada.  To  je  ponukalo  radikale, 
da  1.  veljače  opet  započnu  pregovore  s Hrvatskom  seljačkom 
strankom,  koja  bi  u vladi  zamijenila  demokratsku  zajednicu. 
Radićevci  su  zatražili  5 ministarskih  rezora,  i to:  financije,  poljo- 
privredu, agrarnu  reformu,  šume  i rude,  te  pravdu;  zatim  držav- 
ne podsekretare  u ministarstvu  prosvjete  i unutrašnjih  djela  (po- 
tonji bi  imao  punu  vlast  na  teritoriju  Hrvatske,  Slavonije  i Dal- 
macije); napokon  da  se  iz  redova  Seljačko-demokratske  koalicije 
imenuju  svi  veliki  župani  u oblastima  Hrvatske,  Slavonije  i Dal- 
macije, te  za  Mostarsku  i Travničku  oblast.  Ipak  nije  u tom 
pravcu  ništa  odlučeno. 

U to  je  4.  veljače  1928.  došlo  do  sukoba  između  Stj.epana 
Radića  i ministra  unutrašnjih  djela  Čede  R a d o v i ć a.  Povodom 
naime  nasilja,  što  ga  26.  prosinca  1927.  izvedoše  oružnici  u selu 
Desni  kod  Metkovića,  stavio  je  Radić  u Narodnoj  skupštini  hitan 
prijedlog:  »Pozivamo  ministra  unutrašnjih  djela,  da  bezodvlačno, 
t.  j.  za  tri  dana  izda  naredbu  svojim  velikim  županima  i sreskim 
poglavarima,  da  u nijednom  slučaju  riikoga  ne  kazne  — ni  na 
kakav  način  — po  bivšim  carskim  austrijskim  uredbama  (Bacho- 
vim  patentima).  Tko  to  ipak  počini,  bit  će  protiv  njega  povedena 
istraga,  da  se  ogriješio  o ustav,  te  će  biti  najblaža  kazna:  otpust 
od  službe.«  Ministar  se  protivio  hitnosti  toga  prijedloga,  koji  je 
nato  i odbijen  glasovima  radikala,  Slovenaca,  muslimana  i 20  de- 
mokrata grupe  Marinkovićeve.  Prigodom  same  rasprave  o tom 
prijedlogu  Radić  se  tako  ražestio,  da  je  ministru  doviknuo:  »Vi 
ste  politička  gamad.  Vi  lažete!  Hoćete  li,  da  Vas  zgrabim  za  uši 
i da  Vas  izbacim  napolje?« 

Iza  debate,  koja  je  potrajala  3 dana,  došlo  je  1.  veljače  1928. 
u demokratskom  klubu  do  glasovanja.  Od  61  narodnoga  zastup- 
nika bijaše  na  sjednici  prisutno  59.  Davidović  je  na  glasovanje 
predložio  ovu  rezoluciju: 

»Pošto  je  konstatirano,  da  je  teško  stanje  u zemlji  hrđavo, 
a privreda  u pogledu  pravnoga  poretka  u krizi,  te  su  čitavi  dijelo- 
vi naroda  u nevolji,  a da  za  10  mjeseci  nije  današnja  vlada  doni- 
jela nijedne  reforme  ni  olakšanja,  istaknuo  je  kongres  demokrat- 
ske stranke  kao  potrebu  koncentraciju  nacijonalnih  snaga 
uopće  i kao  prirodan  put  u tomu:  vezivanje,  koje  treba  da  toj 
grupaciji  dade  demokratska  stranka,  pa  radnu  sposobnost,  a u 
prvom  redu  koncentraciju  demokratskih  elemenata.  Ižvršujući 
odluku  kongresa  demokratske  stranke,  traži  demokratski  klub, 
da  predsjednik  kluba  Ljuba  Davidović  nastavi  i ubrza  pregovore 
sa  svim  parlamentarnim  grupama  u cilju  stvaranja  mogućnosti  za 
obrazovanje  koncentracijone  vlade,  koja  bi  zamijenila  današnju 
vladu.  U tu  svrhu  neka  demokratski  predstavnici  u vladi  stave 
svoje  položaje  na  raspoloženje  predsjedništvu  kluba,  koji  će  iz- 
mjenu misli  nastaviti  s predstavnicima  Seljačko-demokratske 
koalicije.« 

Za  ovu  je  Davidovićevu  rezoluciju  glasovalo  36  zastupnika, 
a protiv  nje  dr.  Voja  Marinković  s još  21  zastupnikom,  dok  se 
jedan  zastupnik  suzdržao  od  glasanja.  Time  bijaše  naloženo,  da 
svi  demokratski  ministri  podnesu  ostavke,  što  su  oni  sutradan  i 

učinili.  Vukićević  je  neko  vrijeme  oklijevao,  ali  je  ipak  bio  8. 
veljače  1928.  prisiljen,  da  kralju  podnese  ostavku  cijele  vlade. 
Na  prijedlog  dra  Ninka  Perića,  predsjednika  Narodne  skupštine, 
povjerio  je  kralj  Vukićeviću  mandat  za  sastav  šire  koncen- 
tracijone  vlade.  On  je  odmah  pozvao  k sebi  na  sastanak 
Ljubu  Davidovića  i Stjepana  Radića,  kojima  je  ponudio  ulaz  u 
vladu.  Kada  su  to  odbili  i Davidović  i Radić,  pošao  je  Vukićević 
u dvor,  gdje  je  kralju  vratio  mandat.  Nato  je  u dvor  bio  pozvan 
Stjepan  Radić,  koji  je  onamo  pošao  sa  svojim  sinovcem  Pavlom 
8.  veljače  kasno  na  večer.  Tom  je  prigodom  kralj  povjerio 
Radiću  sastav  šire  koncentracione  vlade. 

Radić  je  bio  prvi  Hrvat,  koji  je  od  kralja  dobio  mandat  za 
sastav  vlade.  On  je  pregovarao  s Ljubom  Davidovićem,  Jocom 
Jovanovićem  i Markom  Trikovićem,  koji  su  mu  obećali  svoju 
pomoć.  Sastao  se  i s Veljom  Vukićevićem,  koji  mu  je  odmah  iz- 
javio, ,da  »Radikalna  stranka  pridržava  jedino  za  sebe  vodeću 
ulogu  u državi,  pa  da  prema  tomu  samo  radikal  može  biti  pred- 
sjednik koncentracijone  vlade.«  Radić  mu  je  odvratio,  da  radi- 
kalski  klub  broji  faktično  samo  109,  a s Koroščevim  Slovencima 
130  zastupnika;  naprotiv  će  Radića  poduprijeti  85  zastupnika 
Seljačko-demokratske  koalicije,  61  demokrat,  9 zemljoradnika  i 
Nastas  Petrović,  što  znači  156,  a vjerojatno  još  18  bosanskih  mu- 
slimana i 6 Nijemaca,  dakle  u svemu  180  narodnih  zastupnika. 

Radikali  su  9.  veljače  poslije  podne  otklonili  Radićev  poziv 
za  sudjelovanje  u vladi.  Oni  su  na  prijedlog  Velje  Vukićevića 
zaključili,  da  radikalski  klub  pristaje  na  formiranje  jedne  kon- 
centracijone vlade  pod  uslovom,  da  vodstvo  ili  predsjedničko 
mjesto  dobije  jedan  radikal,  jer  takvo  mjesto  pripada  Radikal- 
skoj  stranci  s obzirom  na  njezin  parlamentarni  položaj. 

Sutradan  je  o podne  umro  radikalski  narodni  zastupnik 
Ljuba  Jovanović,  koji  je  dugo  ležao  od  udara  kapi.  S njim  je  ne- 
stalo jedinoga  radikala,  koji  je  iza  smrti  Stojana  Protića  vodio 
prema  Hrvatima  razboritu  politiku,  jer  je  kao  rođen  Bokelj  bolje 
razumio  Hrvate. 

Dok  je  Ljuba  Jovanović  umirao,  Radić  je  bio  u dvoru,  gdje 
ie  kralju  izvijestio  o svojem  neuspjehu  oko  sastava  koncentraci- 
jone vlade  uslijed  otpora  Velje  Vukićevića.  Nato  je  kralj  u dvor 
pozvao  Ljubu  Davidovića,  pa  je  njemu  ponudio  sastav  koncen- 
tracijone vlade.  Davidović  je  kralja  zamolio,  da  ga  poštedi  od 
toga  posla,  koji  — iza  odluke  radikalskoga  kluba  — ne  može 

izvesti.  Kralj  je  sutradan  (11.  veljače)  povjerio  sastav  koncen- 
tracione vlade  dru  Ninku  Periću.  On  je  k sebi  na  pregovore  od- 
mah pozvao  Stjepana  Radića,  koji  mu  je  izjavio,  da  pristaje  na 
ulaz  u vladu,  ali  pod  uvjetom,  da  bude  primljena  cijela  Seljačko- 
demokratska  koalicija.  (Radić  je  naime  doznao,  da  radikali  ne 
žele  u vladu  primiti  Pribićevića  i njegovu  Samostalnu  demokrat- 
sku stranku).  Radić  je  za  SDK  zatražio  5 ministarstva,  poimence: 
financije,  pravdu,  poljoprivredu,  agrarnu  reformu,  te  šume  i rude. 
Perić  je  iza  toga  razgovarao  s Davidovićem,  Pribićevićem,  Hras- 
nicom,  Korošcem  i Jocom  Jovanovićem.  On  je  o svemu  12.  ve- 
ljače izvijestio  radikalski  klub,  koji  je  odlučno  odbio  Radićeve 
uvjete.  Kako  Radić  nije  htio  popustiti,  pošao  je  Perić  12.  veljače 
na  večer  u dvor,  gdje  je  kralju  vratio  mandat.  Nato  je  kralj  još 
iste  večeri  povjerio  Vukićeviću  mandat  za  sastav  radne  koa- 
licijone  ( a ne  koncentracijone)  vlade. 

Vukićević  se  odmah  sporazumio  sa  Slovencima,  Nijemcima 
i s bosanskim  muslimanima,  uslijed  čega  je  u vladinu  grupu  sa- 
brao 156  narodnih  zastupnika.  Nato  se  počeo  natezati  s demo- 
kratima. Ovi  su  za  sebe  tražili  ministarstvo  unutrašnjih  djela, 
čemu  se  odlučno  opirahu  radikali.  Napokon  se  sporazumješe 
tako,  da  to  ministarstvo  dobije  Slovenac  dr.  Korošec.  Nato  je 
kralj  od  Vukićevića  tražio,  da  u radnu  vladu  uzme  Seljačko-de- 
mokratsku  koaliciju.  Pribićević  se  odlučno  protivio  sudjelovanju 
SDK  u vladi,  kojoj  na  čelu  stoji  Vukićević.  On  je  to  izjavio  i 
kralju  prigodom  svoje  audijencije  18.  veljače.  Kralj  je  sutradan 
k sebi  pozvao  Stjepana  Radića,  koji  je  također  otklonio  Vukiće- 
vićevu  osobu,  te  je  kralju  predložio,  neka  sastav  koncentracijone 
vlade  povjeri  kojoj  ličnosti  izvan  parlamenta. 

Naskoro  se  u Beogradu  pročulo,  da  Radić  i Pribićević  svje- 
tuju  kralju,  neka  sastav  koncentracijone  vlade  povjeri  vojvodi 
Stepi  Stepanoviću.  Kralj  je  mjesto  toga  dao  20.  veljače  dru  Voji 
Marinkoviću  mandat  za  sastav  koncentracijone  vlade.  Ma- 
rinkoviću  se  opriješe  radikali  i Seljačko-demokratska  koalicija. 
Zato  je  on  već  21.  veljače  na  večer  vratio  kralju  mandat. 

BORBE  U NARODNOJ  SKUPŠTINI. 

Napokon  se  kralj  22.  veljače  odlučio,  da  sastav  radne  vlade 
(bez  sudjelovanja  Seljačko-demokratske  koalicije)  povjeri  Velji 
Vukićeviću,  kako  bi  se  mogao  pravodobno  u Narodnoj  skup- 

stini  proturati  proračun.  Vukićević  je  postao  ministrom  predsje- 
dnikom, Marinković  je  dobio  ministarstvo  vanjskih  posala,  Ko- 
rošec  ministarstvo  unutrašnjih  djela,  Milan  Grol  m.  prosvjete, 
Milan  Simonović  m.  vjera,  dr.  Vlada  Andrić  m.  agrarne  reforme, 
Svetislav  Stanković  m.  poljoprivrede  i voda,  Čeda  Radović  m. 
socijalne  politike,  dr.  Popović  m.  narodnoga  zdravlja,  Vlajko 
Kocić  m.  pošta,  Aca  Mijović  m.  šuma  i ruda,  dr.  Ilija  Šumenković 
m.  za  izjednačenje  zakona,  Petar  Marković  m.  građevina,  Bogdan 
Marković  m.  financija,  Milorad  Vujičić  m.  pravde,  dr.  Mehmed 
Spaho  m.  trgovine,  general  Milosavljević  m.  saobraćaja,  a gene- 
ral Hadžić  ministarstvo  vojske. 

Tako  je  država  HSH  opet  dobila  vladu,  u kojoj  nije  bilo 
nijednoga  Hrvata.  Dotadašnji  »predstavnik  Hrvata«  dr.  Grga 
Anđelinović,  koji  je  u demokratskom  klubu  bio  u grupi  Voje  Ma- 
rinkovića,  optužio  je  Ljubu  Davidovića  kao  glavnog  krivca,  što 
sada  u novoj  vladi  nema  nijednog  Hrvata.  Davidpvića  je  napao 
i Pribićević  zato,  što  je  taj  sporazum  s Vukićevićem  nazvao 
»tvrdim  gradom,  koji  nitko  ne  može  razoriti.«  Pribićević  je  no- 
vinarima izjavio:  »Protiv  ove  druge  vlade  Vukićevića,  koja  će  se 
u našoj  javnosti  shvatiti  kao  provokacija  (izazov),  poduzet 
ćemo  najoštriju  borbu  u parlamentu  i izvan  njega.« 

Od  sada  više  nema  mira  u javnom  političkom  životu  SHS. 
Prva  je  borba  započela  već  29.  veljače  1928.  u Narodnoj  skup- 
štini, kad  je  Sava  Kosanović  iznio  neke  strahote  o beogradskoj 
»Glavnjači«,  t.  j.  o zatvorima  uprave  grada  Beograda.  Ministar 
ie  Korošec  odgovorio,  da  »svagdje  ima  izvjesnih  ekscesa  i ogre- 
šenja  o zakon.«  Radi  toga  dođe  do  sukoba  između  Korošca  i Stje- 
pana Radića,  koji  mu  nije  dao  dalje  govoriti.  U taj  sukob  se  umi- 
ješaše drugi  zastupnici,  pa  i ministar  Vlajko  Kocić,  koji  je  iza- 
zvao dr.  Ivana  Pernara  u borbu  na  šake.  Naskoro  se  svađa  razvila 
u tučnjavu,  u kojoj  od  vladinih  pristaša  sudjelovahu:  Agatonović, 
Cvetković,  Milutinović,  Sretenović,  Tešman,  Nikolić  i Tomo  Po- 
pović, a od  Hrvatske  seljačke  stranke:  Pernar,  dr.  Vlatko  Maček, 
te  Stjepan  i Pavle  Radić.  Prvi  je  udarac  zadao  Popović,  i to  Perna- 
ru  u trbuh.  Pernar  se  od  boli  malo  savio,  ali  se  brzo  uspravio,  kad 
je  vidio,  da  na  nj  ide  glasoviti  razbijač:  četnik  vojvoda  Lune 
Jovanović,  narodni  zastupnik  iz  Kruševca.  Pernar  ga  je  dočekao 
i šakom  udario  po  vilici  toliko  snažno,  da  je  Luni  odmah  potekla 
krv.  Nato  Lune  izvuče  iz  džepa  revolver,  ali  ga  radikali  razoru- 
žaju te  izvlače  iz  gužve.  On  onako  krvav  i u licu  izgreben  trga 

se  i viče,  da  će  već  obračunati  s Pernarom.  Ministri  Kocić  i Simo- 
nović  također  su  spremni  za  borbu.  Slovenci  iz  svojih  klupa  stal- 
no viču:  »Udri!«,  ali  nijedan  od  njih  ne  izlazi  iz  klupe,  da  se  tuče. 
Na  glave  zastupnika,  koji  se  tuku,  doletjelo  je  nekoliko  stolaca. 
Skupštinski  su  podvornici  zatvorili  vrata,  jer  je  nastala  opasnost, 
da  će  u toj  tučnjavi  sudjelovati  i ljudi,  koji  su  na  galeriji  digli 
paklenu  buku.  Vojvoda  Lune  još  se  uvijek  nije  umirio.  On  je 
opet  priskočio  k Pernaru,  kojemu  je  doviknuo:  »Ja  Vam  toga 
ne  ću  zaboraviti!« 

Kada  se  sjednica  nastavila,  predložio  je  dr.  Ninko  Perić,  da 
se  Stjepan  Radić  isključi  iz  Narodne  skupštine  s 3 sjednice.  Ve- 
ćina je  prihvatila  taj  prijedlog.  Radi  toga  je  sutradan  Seljačko- 
demokratska  koalicija  izostala  iz  Narodne  skupštine,  a Radić  je 
pošao  kralju,  kojemu  se  pritužio  na  postupak  vladine  većine. 

U odsutnosti  narodnih  zastupnika  SDK  započela  je  2.  ožuj- 
ka 1928.  specijalna  rasprava  predloženog  proračuna  o ministar- 
stvu pravde.  Tom  je  prigodom  progovorio  zagrebački  narodni 
zastupnik  dr.  Ante  P a v e 1 i ć.  On  iznosi  teško  stanje  pravosuđa 
u Hrvatskoj,  gdje  je  pravo  kapituliralo.  »U  tom  je  pogledu  Hr- 
vatska bila  prije  g.  1918.  u sretnijem  položaju,  jer  je  pravosuđe 
potpuno  funkcijoniralo.  Danas  je  u Hrvatskoj  nemoguće  sudova- 
nje, jer  sudovi  nemaju  niti  prostorija,  u kojima  bi  uredovali.  Od 
g.  1918.  nije  u Hrvatskoj  podignuta  nijedna  zgrada  za  sudske  po- 
trebe unatoč  toga,  da  je  Hrvatska  u tih  8 godina  porezima  i name- 
tima iscijeđena  kao  limun.  Ondje,  gdje  se  sudovi  nalaze  u pri- 
vatnim zgradama,  tu  se  ne  plaća  stanarina  tako,  da  su  gotovo  svi 
sudovi  u parnicama  sa  svojim  stanodavcima.  Očajno  je  stanje 
sudaca  obzirom  na  njihove  materijalne  prilike  i obzirom  na 
vršenje  uprave  nad  njima.  Ovakvim  se  režimom  potkopavaju 
najviše  institucije.  Potkapa  se  ono,  što  bi  svakomu  građaninu 
moralo  biti  najsvetije.  Nije  dakle  čudo,  što  iz  svega  toga  rezul- 
tira, — te  cijeli  narod  danas  drži,  — - da  je  sud  gotovo  isto,  što 
i policija,  pa  kako  narod  misli  o policiji,  tako  misli  i o sudovima. 
Vi  kažete,  da  ste  nas  oslobodili.  Pri  tom  mislite,  da  ste  nas  oslo- 
bodili od  nekog  robovanja.  Ali  hrvatski  narod  ima  svoju  svijest 
o svojoj  prošlosti  i o svojoj  samostalnosti,  pa  to  se  ne  da  izbri- 
sati. U toj  svojoj  svijesti  hrvatski  narod  nastoji  i radi  o tome, 
da  bude  samostalan  i da  sam  sebi  gospodari.« 

Zastupnici  Seljačko-demokratske  koalicije  nisu  3 dana  do- 
lazili u Narodnu  skupštinu  iz  solidarnosti  sa  Stjepanom  Radićem, 

koji  je  bio  29.  veljače  isključen  iz  3 sjednice.  Kada  se  pak  3.  ožuj- 
ka 1928.  vratiše  u Narodnu  skupštinu,  pročitao  je  Svetozar 
Pribićević  ovu  izjavu  Seljačko-demokratske  koalicije: 

»Obzirom  na  sistematsko  zapostavljanje  svih  prečanskih 
krajeva  i naroda,  što  ga  predstavlja  SDK,  te  obzirom  na  napadaj 
na  sjednici  Narodne  skupštine  u obliku  juriša  na  oba  predsjedni- 
ka SDK,  i na  poticaj  članova  vlade  iz  ministarskih  klupa,  kojim 
se  članovima  koalicije  sprečavalo  nesmetano  vršenje  zastupničke 
dužnosti,  stvorila  je  SDK  načelan  zaključak,  da  će  na  to  odgovo- 
riti napuštanjem  Narodne  skupštine.  Ali  obzirom  na  sveukupni 
politički  položaj,  te  na  najviše  narodne  i državne  interese,  — a 
da  se  ipak  u posljednji  čas  omogući  temeljita  promjena  cijeloga 
režima,  — odgađa  se  izvršenje  ovoga  zaključka.  Povjerava  se 
vodstvu  SDK,  da  izabere  vrijeme  za  izvršenje  zaključka  s time, 
da  posebnim  proglasom  pozove  sveukupni  narod  čitave  države 
na  najoštriju  borbu  protiv  ovakovog  režima,  ovakove  vlade  i 
ovakove  vladine  većine. 

Ostane  li  od  državnog  proračuna  za  g.  1928.  još  nešto  na 
dnevnom  redu  Narodne  skupštine,  kada  se  zastupnici  SDK  vrate 
u Narodnu  skupštinu,  ne  će  oni  sudjelovati  u raspravi  proračuna 
prihoda  i rashoda  (osim  financijskoga  zakona),  jer  nipošto  ne  će 
da  svojim  makar  i djelomičnim  sudjelovanjem  kod  ovakve  pro- 
računske rasprave  i najmanje  pokriju  i' opravdaju  neviđeno  ga- 
ženje glavnih  i najvećih  parlamentarnih  prava:  naime  slobodnu 
i svestranu  raspravu  prihoda  i rashoda,  za  koju  su  se  slobodni  i 
kulturni  narodi  kroz  stoljeća  borili  jednako,  pa  i više,  nego  li  za 
izborno  pravo. 

Tim  povodom,  što  su  Hrvatskoj  i ostalim  prečanskim 
krajevima  — dakle  dvjema  trećinama  države  — nametnute  mili- 
jarde novih  državnih  neopravdanih  i nejednakih  tereta,  ovako 
nedostojno  prokriomčarenih  državnim  proračunom,  ne  smatraju 
SDK,  da  su  ovi  (tereti)  obvezni  za  krajeve  i za  narod,  koji  pred- 
stavljaju, dok  se  ne  reparira  ovako  prokriomčareni  proračun«. 

Na  sjednici  Narodne  skupštine  od  13.  ožujka  1928.  opet  je 
došlo  do  sukoba  između  radikala  i zastupnika  Seljačko-demokrat- 
ske koalicije.  U svojem  se  ogorčenju  Stjepan  Radić  oborio  na 
ministra  Čedu  Radovića,  kojemu  je  doviknuo:  »Vi  ne  možete  biti 
ministar,  jer  ste  ili  neznalica  ili  varalica.  Vi  ste  derište,  a ne  mi- 
nistar. Vi  ste  tikva  i lupež!«  Naskoro  je  nastala  svađa,  koja  se 
prometnula  u tučnjavu  između  radikala  i zastupnika  SDK,  radi 

čega  je  predsjednik  dr.  Ninko  Perić  prekinuo  sjednicu.  Kada  je 
sjednica  nastavljena,  zaključila  je  vladina  većina,  da  se  Stjepan 
Radić  opet  isključuje  iz  3 sjednice.  Vlada  je  naime  računala,  da 
će  se  uslijed  toga  isključenja  i svi  zastupnici  SDK  apstinirati,  te 
bi  onda  skupština  nesmetano  proturala  i financi jalni  zakon,  kako 
je  prije  proturala  proračun.  Međutim  su  klubovi  SDK  iza  sjedni- 
ce zaključili,  da  će  samo  Radić  izostati  3 dana  iz  Narodne  skup- 
štine, dok  će  ostali  zastupnici  SDK  dolaziti  na  sjednice  i voditi 
t.  zv.  tehničku  opstrukciju. 

Nešto  je  nasiljem  a nešto  i lukavošću  pošlo  beogradskoj 
vladi  za  rukom,  da  u Narodnoj  skupštini  protura  svoj  proračun 
za  god.  1928.-9.  Nato  je  Narodna  skupština  odgođena  do  27.  trav- 
nja 1928.,  te  je  ministar  predsjednik  Velja  Vukićević  pošao  u 
Split,  gdje  se  odmara  za  uskrsnih  blagdana.  Tamo  se  upoznao  s 
nekim  ličnostima,  s kojima  je  pokušao,  da  u hrvatskim  zemljama 
pomoću  vlasti  stvori  novu  stranku  kao  protutežu  Seljačko-de- 
mokratskoj  koaliciji.  To  bi  imala  biti  »Hrvatska  narodna  stranka«, 
u kojoj  bi  jezgru  činili  hrvatski  industrijalci,  trgovci  i novčari, 
a njima  bi  se  priključilo  i nekoliko  zastupnika  Radićeve  stranke. 
Vukićević  je  odlučio,  da  će  nekoliko  članova  nove  stranke  od- 
mah uzeti  u svoju  vladu,  kako  bi  se  moglo  reći,  da  su  i Hrvati 
zastupani  u njegovoj  vladi.  Istodobno  će  Vukićević  maknuti  obla- 
sne župane  u Zagrebu,  Splitu  i Sarajevu,  koje  će  zamijeniti  novi 
ljudi. 

Kada  su  Vukićevića  novinari  u Splitu  zapitali,  kako  li  će 
na  to  reagirati  Stjepan  Radić,  on  je  odgovorio,  da  je  na  vladi  tim 
sigurniji,  čim  je  Radić  »nesređeniji«.  Vukićević  je  zaista  18.  trav- 
nja 1928.  došao  u Zagreb,  gdje  je  razgovarao  s radikalima  i s ne- 
kim privrednicima.  Ipak  mu  nije  pošlo  za  rukom  namjera,  da 
stvori  »Hrvatsku  narodnu  stranku«,  jer  su  to  spriječili  pravaši 
i federalisti. 

SVAĐE  MEĐU  RADIKALIMA. 

Međutim  je  glavni  odbor  Radikalne  stranke  otvoreno  stu- 
pio u opoziciju  protiv  beogradske  vlade,  te  je  već  11.  travnja 
1928.  postavio  zahtjev,  da  Vukićević  podnese  ostavku.  Radikalski 
su  nezadovoljnici  tražili  takvu  situaciju,  koja  bi  omogućila  ulaz 
Seljačko-demokratske  koalicije  u vladu.  Kako  je  nemoguća  takva 
koncentracija,  ako  na  čelu  vlade  ostane  Vukićević,  protiv  kojega 

se  SDK  odlučno  ograđuje,  pomišljahu  radikali  na  takvo  lice  izvan 
parlamenta.  Njima  se  činilo,  da  bi  za  predsjednika  koncentra- 
cijone  vlade  bio  najpodesniji  general  Pero  Ž i v k o v i ć,  zapo- 
vjednik kraljeve  garde.  S ovom  namjerom  pođoše  radikalski  pr- 
vaci Boža  Maksimović  i dr.  Momčilo  Ninčić  25.  travnja  1928.  u 
Vrnjačku  banju,  gdje  se  tada  na  liječenju  nalazio  Živković.  Oni 
su  tamo  vijećali  sa  Živkovićem  i sutradan.  Tim  je  povodom  jedan 
od  radikalskih  nezadovoljnika  ovako  ocrtao  položaj  u Radikal- 
noj stranci: 

»Današnje  stanje  ne  datira  istom  od  smrti  pok.  Nikole  Pa- 
šića  niti  od  početka  vladavine  Velje  Vukićevića.  Ono  je  daleko 
ranijeg  datuma.  Simptomi  slabosti  u velikoj  Radikalnoj  stranci 
toliko  su  se  jasno  ispoljili  jošte  za  Pašićeva  života,  da  ih  je 
svatko  mogao  vidjeti.  Zato  su  svi  nesebični  radikali  bili  svijesni 
onih  poteškoća,  koje  će  nastupiti  iza  Pašićeve  smrti.  Više  nego 
li  itko  drugi  najveću  je  muku  mučio  upravo  sam  Pašić  u pogledu 
pitanja,  komu  li  će  ostaviti  političko  nasljedstvo  Radikalne  stran- 
ke. Zato  je  Pašić  još  godine  1925.  pred  petoricom  svojih  pouzda- 
nika označio  generala  Petra  Živkovića  kao  svojega  najozbiljni- 
jeg nasljednika  na  vodstvu  Radikalne  stranke.  Ova  je  stvar  bila 
u detalje  utvrđena  prije  dvije  godine,  kad  je  Pašić  radi  liječenja 
dugo  boravio  u Karlovim  Varima.  Tada  je  čitav  postupak  za  nje- 
zino ostvaranje  bio  utanačen  do  sitnice.  Da  je  Pašić  poživio  do 
proljeća  godine  1927.,  njegova  bi  se  ideja  tada  oživotvorila.  Ali 
Pašić  je  naglo  umro  već  mjesec  dana  iza  svoga  povratka  iz  Češke 
u Beograd.  Tako  se  pitanje  o Živkovićevom  vodstvu  Radikalne 
stranke  moralo  odložiti,  te  je  politički  razvoj  upućen  na  posve 
druge  puteve. 

Nesretne  su  borbe  poslije  smrti  Nikole  Pašića  nastale  za 
vodstvo  u Radikalnoj  stranci  između  pristaša  Marka  Trifkovića 
i Nikole  Uzunovića.  Ove  su  borbe  godine  1927.  dovele  do  pogi- 
beljnog pokušaja  s Veljom  Vukićevićem.  Traženje  nekih  novih 
ličnosti  — n.  pr.  s Mišom  Trifunovićem  ili  s Momčilom  Ninčićem 
— predstavljahu  više  njihove  lične  želje,  nego  li  realne  razloge 
državne  i stranačke  politike  Radikalne  stranke.  Naprotiv  kombi- 
nacija s Petrom  Živkovićem  znači  danas  u Radikalnoj  stranci  re- 
alan oslonac,  i to  ne  samo  za  stabilizaciju  države  u svim  granama 
narodnog  života,  već  također  najrealniju  i najsigurniju  stabiliza- 
ciju najstarije  i najveće  državotvorne  stranke  u našoj  zemlji. 

Ličnost  generala  Petra  Živkovića  ima  značiti  koncen- 
traciju svih  grupa  i svih  jačih  pojedinaca,  te  postavljanje  sva- 
koga na  svoje  mjesto  u državi  i u Radikalnoj  stranci.  Njegov 
dolazak  za  predsjednika  koncentracione  vlade  ima  značiti  naj- 
ozbiljniju koncentraciju  svih  plemenskih,  vjerskih  i političkih 
grupacija,  koje  sve  zajedno  mogu  u najvećoj  ozbiljnosti  usposta- 
viti prijeko  potrebnu  unutrašnju  harmoniju  svih  nacijonalnih 
elemenata.  Time  bi  naša  država  mogla  u inozemstvu  ostvariti  isto 
tako  potreban  prestiž  naše  još  tako  mlade  i toli  nesređene  države. 
Pouzdano  mogu  ustvrditi,  da  je  faktični  današnji  šef  Radikalne 
stranke  Aca  Stanojević  ne  samo  sav  u ovim  idejama,  već  da  je 
on  zauzet  i za  njihovo  što  brže  realiziranje.« 

Ipak  je  već  početkom  svibnja  povedena  akcija  za  izmire- 
nje radikala.  Ovu  je  akciju  od  strane  Vukićevića  vodio  ministar 
Milan  Simonović,  a od  strane  glav.  odbora  dr.  Milan  Stojadino- 
vić,  koji  se  više  puta  sastao  s Vukićevićem.  Naskoro  se  počelo 
govoriti,  da  će  Stojadinović  ući  u vladu  kao  ministar  saobraćaja. 
Došlo  je  i do  sjednice  radikalskoga  kluba  11.  svibnja  1928.  Tom 
je  prigodom  Vukićević  pobijao  prigovore  nezadovoljnika.  On  je 
prikazao  političku  situaciju,  kakva  bijaše  na  proljeće  g.  1927., 
kad  je  on  preuzeo  vladu.  Vukićević  podsjeća  na  to,  da  je  on  na- 
slijedio sedmu  vladu  Nikole  Uzunovića,  koji  je  svojim  rekon- 
strukcijama izazvao  velike  trzavice  u cijeloj  državi,  čemu  je 
mnogo  pridonio  Stjepan  Radić  svojim  izjavama.  Sve  je  to  presje- 
čeno dolaskom  Vukićevićeve  vlade.  U svom  je  govoru  Vukićević 
istaknuo,  da  on  nikako  ne  može  pristati  na  ulazak  Seljačko-  de- 
mokratske koalicije  u vladu  u takvoj  situaciji,  da  bi  ona  bila 
glavni  faktor  u toj  vladi. 

Kakvih  je  sve  radikala  bilo  u Narodnoj  skupštini,  najbolje 
pokazuje  govor  narodnoga  zastupnika  Puniše  Račića.  On  je 
12.  svibnja  1928.  u sjednici  otvoreno  zatražio,  neka  se  izvrši  re- 
vizija Vidovdanskog  ustava,  i to  tako,  da  država  Srba,  Hrvata 
i Slovenaca  dobije  ime  »kraljevina  Srbija«.  Račić  je  svoj  zahtjev 
završio  riječima:  »Ovako,  kako  je  kod  nas  do  sada  išlo,  ne  valja 
— ili  sam  ja  lud!« 

DJELANOST  STJEPANA  RADIĆA. 

Opravdano  se  može  reći,  da  je  Vukićevićeva  vlada  bila  bez 
ugleda,  bez  programa,  bez  rada  i bez  ikakvog  uspjeha.  Ona  je 
samo  životarila,  te  se  provlačila  iz  dana  u dan.  Vlada  je  od  vre- 

mena  do  vremena  doduše  izlazila  i pred  Narodnu  skupštinu  gdje 
je  uvijek  kod  glasovanja  imala  većinu,  i to  znatnu  većinu.  Pa 
ipak  je  svatko  Vukićevićevu  vladu  smatrao  još  slabijom  nego  li 
bijaše  i najslabija  vlada  Nikole  Uzunovića.  Autoritet  državne 
vlasti  srozao  se  upravo  do  ništa.  Tragično  je,  da  su  tu  vlast  ru- 
šile same  vlade  i loši  režimi. 

Radić  je  u hrvatskim  krajevima  održao  svake  nedjelje  mje- 
seca travnja  i svibnja  velike  skupštine  Seljačko-demokratske  ko- 
alicije. Na  tim  se  skupštinama  oštro  kritizirala  politika  beograd- 
ske vlade.  Redovito  je  uz  Radića  govorio  također  Svetozar  Pri- 
bićević.  Radić  je  sredinom  svibnja  g.  1928.  pošao  također  na 
kongres  u Prag,  gdje  je  raskrinkao  prilike  u Jugoslaviji.  Ugodno 
se  u Hrvatskoj  dojmilo,  što  je  Radić  14.  svibnja  — neposredno 
prije  odlaska  — izjavio:  »Spremio  sam  se  za  Prag.  Mi  ćemo  tamo 
najprije  urediti,  da  ne  bude  više  govora  o »zelenoj  internacijo- 
nali«.  Ta  je  oznaka  ili  beznarodna  ili  protunarodna.  Naročito  je 
to  zlo  za  male  narode.  Svaka  je  internacijoriala  i u načelu  i u 
ciljevima  revolucijonarna.  To  je  donekle  potrebno  manjinama  i 
radničkom  pokretu,  jer  su  radnici  na  okupu.  Ali  seljaštvo  ie  ras- 
tepeno. Zato  revolucijonarne  metode  znače  za  seljaštvo  smrt. 
Mi  ćemo  u Pragu  utvrditi  staru  agrarnu  demokraciju,  a ne  ze- 
lenu internacijonalu«.  (Ovom  je  izjavom  Radić  sam  osudio  svoju 
politiku  od  godine  1924.,  kad  je  pošao  u Moskvu  i ondje  obećao 
boljševicima,  da  će  Hrvati  stupiti  u zelenu  internacijonalu). 

U Osijeku  je  10.  lipnja  1928.  održana  velika  skupština  Selja- 
čko-demokratske koalicije  na  sokolskom  igralištu  iza  izložbenog 
prostora.  Tu  je  Stjepan  Radić  oštro  govorio  protiv  nasilja  i ko- 
rupcije u Beogradu.  Pribićević  je  pak  istaknuo  potrebu,  da  se 
promijeni  Vidovdanski  ustav.  On  je  rekao,  da  »promjenom 
ustava  treba  osigurati  ravnopravnost  Srba,  Hrvata  i Slovenaca 
u državi.« 

Sutradan  je  Stjepan  Radić  u Zagrebu  održao  sjednicu  Obla- 
snog odbora,  iza  koje  je  izjavio,  da  cijelu  državu  treba  podijeliti 
u četiri  oblasti.  Prvu  bi  oblast  činila  sjeverna  Srbija,  drugu 
južna  Srbija  (t.  j.  Macedonija  sa  Starom  Srbijom),  treću  Slove- 
nija, a četvrtu  »Jadransko-podunavska  oblast«,  koju  bi  činile: 
Hrvatska,  Slavonija,  Dalmacija,  Bosna,  Hercegovina,  Crna  Gora' 
i Vojvodina,  t.  j.  sve  prečanske  zemlje  osim  Slovenije. 

Hrvatska  na  mučilištu  25 

U sjednici  Narodne  skupštine  od  12.  lipnja  zatražio  je  Pavle 
Radić,  da  se  skupštinski  zapisnik  vodi  i latinicom,  a ne  samo  ći- 
rilicom, i to  ijekavštinom,  a ne  »beogradskim  žargonom,  koji  je 
najpokvareniji  od  svih  dijalekata«.  Vladina  je  većina  odbacila 
taj  prijedlog.  Sutradan  je  dr.  Sekula  Drljević  u skupštini  spome- 
nuo ogorčenje,  koje  u prečanskim  krajevima  vlada  protiv  Cin- 
car ske  hegemonije  u Beogradu.  Nato  je  ustao  Puniša  Račić, 
te  je  rekao:  »Moram  da  se  u ime  Radikalne  stranke  i u ime  cijelo- 
ga srpskog  naroda  ogradim  od  svih  napadaja  protiv  Cincara,  jer 
su  Cincari  najlojalnija  i najvjernija  manjina  u ovoj  državi.  Cin- 
cari su  primili  srpske  običaje,  srpski  jezik  i krsnu  slavu,  a njiho- 
va prezimena  svršavaju  na  ić.  Tražim  od  predsjednika,  da  u bu- 
duće zaštiti  Cincare  od  napadaja,  koji  se  stalno  ponavljaju. 
Konstatiram,  da  država  treba  da  se  zove  Velika  Srbija,  jer 
će  ona  kao  takova  biti  nepobjediva.« 

U beogradskom  »J  e d i n s t v u«,  koji  se  list  smatrao  orga- 
nom Velje  Vukićevića,  izašao  je  14.  lipnja  1928.  članak,  u kojemu 
pisac  otvoreno  kaže:  »Ako  mislite,  da  netko  ruši  zemlju,  onda  je 
prva  dužnost  bila  — i ona  ostaje,  — da  jednoga  istoga  dana 
ubijete  i Svetozara  Pribićevića  u Beogradu  i Stjepana  Radića 
u Zagrebu.  Žalim,  što  i danas  sa  mnogo  više  razloga  u ovome 
času  moram  da  ostanem  pri  istom  ovom  uvjerenju.«  O tom  se 
članku  istoga  dana  povela  debata  na  sjednici  financi jalnoga  od- 
bora, gdje  je  dr.  Ivan  Pernar  u uzrujanosti  izjavio:  »Ovdje  nam 
se  prijeti  ubojstvom.  Neka  se  zna,  da  Velja  Vukićević  ima  glavu 
i da  ima  sina.  Treba  i njih  ubiti!« 

Istoga  se  dana  vodila  burna  rasprava  u sjednici  Narodne 
skupštine.  Tamo  je  netko  od  radikala  dobacio  Hrvatima:  »Hajde 
da  vidimo,  možete  li  vi  bez  nas  Srba.«  Nato  je  Stjepan  Radić  uz- 
vratio: »Mi  bez  vas  možemo,  ali  ne  ćemo,  jer  smo  za  narodno  i 
državno  jedinstvo.  Ali  vi  ne  možete  bez  nas.  Vi  ste  za  jedinstvo 
radikalskih  džepova  sa  državnom  blagajnom!« 

Opozicija  je  i narednih  dana  u Narodnoj  skupštini  uspješ- 
no vodila  opstrukciju.  Redovito  se  veći  dio  vremena  gubio 
dugim  primjedbama  na  sastav  zapisnika  prošle  sjednice.  Iza  toga 
se  pak  redahu  brojni  najavljeni  govornici  za  optužbu  protiv 
bivšeg  ministra  pravde  dra  Dušana  Subotića  radi  korupcije  i 
zloporaba. 

Opreka  se  između  vlade  i Seljačko-demokratske  koalicije 
još  pojačala  16.  lipnja  1928.,  kada  je  Voja  Marinković  podnio 

Narodnoj  skupštini  tekst  Nettunskih  konvencija  s popratnim 
pismom,  u kojemu  predsjednika  dra  Ninka  Perića  moli,  da  kon- 
vencije stavi  na  raspravu. 

Uzalud  je  Ljuba  Davidović  18.  lipnja  pokušao  pomirenje 
između  vlade  i opozicije.  On  je  u tu  svrhu  pozvao  na  sastanak 
sve  šefove  parlamentarnih  grupa,  pa  je  zamolio  primirje,  da  se 
uzmognu  provesti  Nettunske  konvencije.  Radić  je  Davidoviću 
odmah  doviknuo:  »Možete  nas  pobiti  i izbaciti,  ali  Nettunske 
konvencije  ne  ćete  dobiti.«  Nato  su  Radić  i Pribićević  napustili 
sjednicu  parlamentarnih  grupa.  Istoga  je  dana  Radić  na  sjednici 
Narodne  skupštine  prigodom  glasovanja  o tekstu  zapisnika  usta- 
janjem doviknuo  vladinoj  većini:  »Hajde  gore,  dolje,  stoko!  Ne 
će  tu  biti  ni  srbijanske  ni  cincarske  hegemonije.« 

SRBIJANCI  PRIJETE  HRVATIMA. 

Na  sjednicama  Narodne  skupštine  dolazilo  je  do  nepre- 
stanih upadica  i svađa.  Pri  tom  su  radikali  i zastupnici  SDK  je- 
dni drugima  dobacivali  razne  uvredljive  izraze.  Radi  toga  su 
mnogi  radikali  za  vrijeme  sjednice  voljeli  sjedjeti  u bufetu  ili 
šetati  po  hodnicima  Narodne  skupštine,  nego  li  boraviti  u samoj 
dvorani.  To  bijaše  krivo  Stjepanu  Radiću,  koji  je  na  sjednici  od 
19.  lipnja  doviknuo:  »Ako  poslanici  ne  će  dolaziti  na  rad,  onda  to 
nisu  poslanici,  nego  stoka!«  Radićeva  je  primjedba  uzbudila  radi- 
kale,  naročito  Tomu  Popovića,  koji  je  zavikao:  »Ovdje  će  pasti 
glava  i bit  će  krvi,  ali  onda  ne  će  biti  krivi  Srbijanci!« 

Na  večer  19.  lipnja  predade  Puniša  Račić  predsjedniku 
Narodne  skupštine  prijedlog,  koji  su  uz  njega  potpisala  još  23 
narodna  zastupnika  svih  vladinih  grupa,  te  i Slovenac  Pušenjak. 
Prijedlog  je  glasio  ovako:  »Danas  19.  o.  mj.  u 6 sati  popodne  uzeo 
je  Stjepan  Radić  u sjednici  Narodne  skupštine  riječ  na  povredu 
poslovnika.  Tom  je  prigodom  uvrijedio  većinu  Narodne  skup- 
štine, nazivajući  ju  stokom.  Da  bi  se  očuvao  ugled  Narodne  skup- 
štine i njeno  dostojanstvo  kao  i njenih  članova,  pa  da  bi  se  za- 
štitila čast  od  ovakvih  uvreda,  imam  čast  podnijeti  vam  prijed- 
log, da  izvolite  narediti,  da  se  narodni  zastupnik  Stjepan  Radić 
liječnički  pregleda,  pa  da  se  utvrdi,  da  li  je  ili  nije  u normalnom 
stanju,  jer  su  mu  dosadašnji  postupci  takvi,  da  izazivaju  jaku  i 
opravdanu  sumnju,  da  li  je  on  normalan  čovjek.  Ako  liječnički 
konsilium  ne  bude  utvrdio,  da  je  Stjepan  Radić  umno  poremećen, 

onda  tražimo,  da  se  kazni  najvišom  kaznom,  koju  propisuje  po- 
slovnik Narodne  skupštine.  Ovaj  prijedlog  činimo  kao  hitan,  da 
bi  se  izbjeglo  neželjene  dogođaje,  koji  inače  moraju  nastupiti 
uslijed  ovakvog  ponašanja  Stjepana  Radića  — bez  obzira,  kakve 
li  će  posljedice  nastupiti  poslije  toga.« 

Prijedlog  je  Puniše  Račića  odbio  predsjednik  Narodne  skup- 
štine s navodom,  da  u poslovniku  nema  oslonca,  po  kojem  bi  se 
Stjepan  Radić  mogao  poslati  na  motrenje.  Iste  je  večeri  prigodom 
govora  dra  Jurja  Krnjevića  došlo  u Narodnoj  skupštini  do  velike 
buke.  Tom  je  prigodom  Košta  Timotijević  nazvao  Svetozara 
Pribićevića  »bitangom«,  našto  je  Pribićević  doviknuo  Timotije- 
viću:  »Ti  si  najpokvareniji  čovjek  u Srbiji.« 

< » 

UMORSTVO  HRVATSKIH  NARODNIH  ZASTUPNIKA. 

Čim  je  predsjednik  dr.  Ninko  Perić  20.  lipnja  1928.  otvorio 
sjednicu  Narodne  skupštine,  odmah  su  zastupnici  Seljačko-de- 
mokratske  koalicije  prosvjedovali  protiv  toga,  što  su  radikali 
Tomo  Popović,  Joca  Selić  i Puniša  Račić  zaprijetili,  da  će  ubiti 
Stjepana  Radića.  Naskoro  je  opet  došlo  do  sukoba  između  Hrvata 
i demokratskoga  zastupnika  vojvode  Lune  Jovanovića.  Lune  je 
Radićevcima  prijetio  i pozivao  ih:  »Priđite  k meni,  ako  smijete!« 
Nato  je  u dvorani  nastala  silna  buka,  a Hrvati  su  vikali:  »Oho! 
Lune  prijeti.  To  je  Čaruga!« 

Nova  je  buka  nastala,  kad  je  Tomo  Popović  doviknuo 
Hrvatima:  »Ja  se  vas  ne  plašim.  Ja  ću  vam  kazati  isto,  što  sam 
i jučer  kazao.  Ako  vaš  vođa  Stjepan  Radić,  koji  bruka  hrvatski 
narod,  i dalje  produži  vrijeđanjem,  ja  vam  jamčim,  da  će  pasti 
njegova  glava!  Ja  vam,  gospodo,  to  kažem  i ja  od  toga  ne  bježim. 
Ja  vam  to  jamčim.  Radić  je  većinu  nazvao  stokom.  A ja  mu 
kažem,  da  je  on  sa  svojim  nedresiranim  i nevaspitanim  poslani- 
cima stoka!« 

Predsjednik  je  Popovića  radi  ove  prijetnje  kaznio  pisme- 
nim ukorom.  Iza  toga  je  uzeo  riječ  Puniša  Račić,  koji  je  uz 
ostalo  rekao  i tu  prijetnju:  »Izjavljujem  pred  vama  svima,  da 
nigda  srpski  interesi,  kad  ne  pucaju  puške  i topovi,  nisu  više  bili 
dovedeni  u opasnost  nego  li  sada.  Gospodo!  I kao  Srbin  i narodni 
poslanik,  kad  vidim  opasnost  prema  svojoj  naciji  i otadžbini, 
otvoreno  kažem,  da  ću  upotrijebiti  i drugo  oružje,  koje  treba  da 
zaštiti  interese  srpstva.  Ima  nekoliko  godina,  otkad  je  trebalo,  da 

se  naša  država  konsolidira.  Kad  je  trebao  naš  narod  da  iskoristi, 
što  je  stekao  u ratu  svojim  junaštvom  i vjernošću  prema  savez- 
nicima, dotle  je  jedan  dio  našega  naroda  upotrebljavao  najgore 
klevete,  da  smeta  sređivanje  te  izdaje  interese  našega  naroda  i ove 
naše  države.« 

Tečajem  govora  Puniše  Račića  digla  se  u dvorani  velika 
graja.  Kad  je  pak  dr.  Ivan  Pernar  doviknuo  radikalima:  »Oplač- 
kali  ste  begove!«,  izašao  je  Puniša  Račić  iz  svoje  klupe  na  de- 
snici, te  je  pošao  na  govornicu  sučelice  Hrvatima.  Tu  je  ruku 
stavio  u džep,  gdje  je  imao  revolver,  te  se  okrenuo  prema  pred- 
sjedniku Periću  i rekao  mu:  »Tražim,  g.  predsjedniče,  da  Per- 
nara kaznite.  Ako  me  vi  ne  zaštitite,  sam  ću  ga  kazniti.« 

Na  tu  prijetnju  nastade  u dvorani  vika.  Čuju  se  prosvjedi 
pojedinih  zastupnika.  Ali  Račić  nastavi  s prijetnjom  riječima: 
»Tkogod  bude  pokušao,  da  se  stavi  između  mene  i Pernara,  po- 
ginut će!« 

U tom  času  izvadi  Puniša  Račić  iz  džepa  svoj  revolver  (pa- 
rabelum). Ministar  Vujičić,  koji  je  sjedio  u ministarskoj  klupi  iza 
Račića,  uhvatio  ga  je  za  ruku  s namjerom,  da  spriječi  pucanje. 
Istodobno  je  priskočio  i ministar  Kujundžić  s jednakom  namje- 
rom. Ali  Račić,  koji  je  veoma  jak  čovjek,  otrgne  se  ministrima 
i strahovit  pucanj  iz  parabeluma  odjekne  u dvorani.  Tane  je  po- 
godilo dra  Pernara  jedan  centimetar  iznad  srca.  Kada  se  Pernar 
srušio  na  klupu,  naperio  je  Račić  svoj  parabelum  na  Stjepana 
Radića.  To  je  opazio  dr.  Đuro  Basariček,  koji  je  skočio  preko 
stenografskoga  stola,  da  Račiću  spriječi  namjeru.  Ali  Račić  se 
naglo  okrene  prema  Basaričku,  na  kojega  ispali  parabelum.  Tane 
pogodi  Basarička  u slabine  tako,  da  je  izašlo  na  lijevu  lopaticu, 
te  je  Basariček  odmah  onesviješten  pao  na  pod.  Međutim  je  pred 
Stjepana  Radića  dojurio  Ivan  Granđa,  da  ga  zaštiti  svojim  tije- 
lom. No  Račić  opet  ispali  parabelum,  te  pogodi  Granđu  u ruku. 
Čim  se  Granđa  srušio,  nacilja  Račić  stoičkom  mirnoćom  na  Stje- 
pana Radića,  kojega  tane  pogodi  u trbuh.  Sad  je  prema  Puniši 
Račiću  skočio  Pavle  Radić.  Ipak  se  Puniša  nije  zbunio,  nego  je 
Pavlu  Radiću  dobacio:  »Ha!  Tebe  sam  i tražio!«  I mirno  nacilja 
parabelum  na  Pavla  Radića,  kojega  pogodi  jedan  centimetar  ispod 
srca  tako,  da  se  Radić  odmah  onesviješten  srušio  na  pod.  Kako 
je  Svetozar  Pribićević  sjedio  u klupi  tik  Stjepana  Radića,  držalo 
se,  da  će  Puniša  Račić  šesti  hitac  opaliti  na  Pribićevića.  To  se 
ipak  nije  dogodilo,  nego  je  Puniša  iza  tolikoga  krvoprolića  posve 

sabrano  s revolverom  u ruci  izašao  iz  dvorane  kroz  t.  zv.  mini- 
starsku sobu.  Vidjelo  se,  da  Puniša  puca  samo  na  hrvatske  na- 
rodne zastupnike.  Njegovi  su  hitci  slijedili  u razmacima  od  ne- 
koliko časaka  tako,  da  se  cijeli  zločin  Puniše  Račića  zbio  u je- 
dnoj — i to  nepunoj  — minuti. 

Neki  su  ministri  za  toga  pucanja  sagnuli  svoje  glave  pod 
klupe,  jer  nisu  znali,  ne  će  li  na  pucnjavu  Puniše  Račića  odgovo- 
riti pucnjavom  hrvatski  zastupnici.  Pod  klupe  se  zaklonila  i ve- 
ćina narodnih  zastupnika.  Kad  je  prestala  pucnjava,  prišlo  je 
ranjenicima  u pomoć  nekoliko  zastupnika,  koji  su  po  zvanju  bili 
liječnici.  Drugi  se  zastupnici  brzim  koracima  udaljiše  iz  Narodne 
skupštine.  Ova  je  krvava  drama  tako  strašno  djelovala  na  sve 
zastupnike  Seljačko-demokratske  koalicije,  da  se  činilo,  kao  da 
su  izgubili  dar  goyora.  Naročito  je  Pribićević  bio  sav  uplašen  i 
gotovo  shrvan  od  užasa.  Stjepan  Radić  je  neko  vrijeme  išao  sam 
do  hodnika,  ali  tu  je  posrnuo  i srušio  se;  zato  su  ga  njegovi 
drugovi  smjestili  u automobil,  koji  ga  je  odvezao  u bolnicu.  Ona- 
mo su  preveženi  također  Granđa  i dr.  Pernar. 

Basaričvek  je  ležao  na  podu  između  stenograf skoga  stola 
i prvih  zastupničkih  klupa.  Odmah  do  njega  ležao  *je  i Pavle 
Radić  prema  malom  izlazu,  koji  u dvorani  klupe  ljevice  ras- 
tavlja od  klupa  desnice.  Liječnici  su  odmah  ustanovili,  da  dru 
Basaričku  više  nema  pomoći.  On  je  sav  bio  u lokvi  krvi,  koja  mu 
je  tekla  iz  slabina  i iz  lopatice.  Liječnici  su  doduše  stavili  zavoje 
na  obje  rane,  ali  se  Basariček  uslijed  gubitka  krvi  nalazio  već  u 
posljednjim  trzajima,  te  je  naskoro  izdahnuo.  Prisutni  su  govo- 
rili: »Šteta,  što  je  stradao!  On  je  bio  i kao  političar  i kao  novinar 
pošten  čovjek!«  Kada  su  pred  Narodnu  skupštinu  došla  ambu- 
lantna kola,  prenijeli  su  u kola  Pavla  Radića,  da  ga  voze  u opću 
državnu  bolnicu.  Tom  se  prigodom  Pavle  Radić  osvijestio  i otvo- 
rio oči,  te  je  slabim  samrtničkim  glasom  rekao:  »Lakše  me  no- 
site!« Ipak  niti  njemu  nije  više  bilo  pomoći,  te  je  već  putem  do 
bolnice  izdahnuo. 

Svi  su  ministri  bili  neobično  uzbuđeni.  Kada  su  novinari 
zapitali  ministra  predsjednika  Velju  Vukićevića,  što  li  on  misli  o 
zločinu  Puniše  Račića,  on  je  odgovorio:  »To  je  strašno!  Tko 
može  da  govori  u ovakvim  momentima.  Sazvao  sam  hitnu  sjed- 
nicu vlade«.  Na  toj  sjednici  je  vlada  odlučila,  da  se  istraga  preda 
sudu,  pa  da  se  na  državni  trošak  izvrši  sprovod  Pavla  Radića  i 
dra  Đure  Basarička,  kao  što  i liječenje  ranjenih  zastupnika:  pod- 

jedno  će  vlada  Narodnoj  skupštini  predložiti  uzdržavanje  obite- 
lji umorenih  narodnih  zastupnika,  jer  su  svoj  život  izgubili,  vršeći 
svoju  dužnist. 

SPROVOD  PAVLA  RADIĆA  I DRA  BASARIČEKA. 

Vukićević  je  u ime  vlade  klubu  Hrvatske  seljačke  stranke 
uputio  ovu  sažalnicu:  »Duboko  žalim  zločin,  izvršen  u Narodnoj 
skupštini,  kojim  su  lišeni  života  najbolji  predstavnici  vašega  kluba. 
Čast  mi  je  u ime  vlade  izjaviti  i svoje  saučešće  za  poginule  i ra- 
njene drugove.  Predsjednik  vlade  Velja  Vukićević«.  Kad  je  prof. 
Ljubomir  Maštrović  kao  tajnik  kluba  HSS  pročitao  zastupnicima 
ovu  sažalnicu,  jednoglasno  je  zaključeno,  da  se  na  sažalnicu  na- 
piše: »Klub  ne  prima.  Povratiti  natrag!«  Isto  tako  je  odbijena  i 
sažalnica,  koju  je  poslao  klub  Radikalne  stranke. 

Čim  su  Stjepana  Radića  dovezli  u kirurški  odjel  opće  dr- 
žavne bolnice,  odmah  je  podvrgnut  operaciji,  koju  je  izveo  dr. 
Kostić  uz  pomoć  prof.  dra  Kosanovića  i kraljevog  osobnog  liječ- 
nika dra  Koena.  Iz  Zagreba  je  na  aeroplanu  stigao  glasoviti  ki- 
rug  dr.  Antun  Gotlieb,  da  i on  pruži  svoju  pomoć.  Liječnici  su 
izjavili,  da  Radićeva  crijeva  srećom  nisu  povrijeđena.  Ipak  po- 
stoji pogibelj  za  život  s obzirom  na  Radićeve  godine,  a i radi 
njegove  šećerne  bolesti,  uslijed  koje  bi  moglo  nastupiti  gnojenje 
rane. 

Kralj  je  osobno  pošao  u bolnicu,  gdje  je  već  našao  mrtvo- 
ga Pavla  Radića.  Posjetio  je  ranjene  zastupnike  dra  Pernara  i 
Granđu,  koji  su  ležali  u istoj  sobi.  Zatim  je  unišao  u sobu,  gdje 
je  bio  Stjepan  Radić,  s kojim  je  duže  vremena  razgovarao  na 
samo,  jer  je  sve  prisutne  zastupnike  pozvao,  da  izađu  iz  sobe. 

Posebna  izdanja  zagrebačkih  i beogradskih  novina  javiše 
svijetu  zločin  Puniše  Račića.  Ta  je  vijest  proizvela  nebrojene 
prosvjede  hrvatskih  gradova  i sela.  U Zagrebu  započeše  20.  lipnja 
silne  demonstracije,  koje  se  nastaviše  i sutradan.  Tom  je  prigo- 
dom došlo  do  sukoba  s redarstvom,  koje  se  poslužilo  i oružjem. 
Ubijena  su  3 mladića  (Krešimir  Jerbić,  Nikola  Majcen  i Đorđe 
Bjeloš),  ranjeno  je  60  ljudi,  a zatvoreno  je  120  osoba.  To  je  još 
povećalo  opću  uzrujanost  i žalost  u Zagrebu.  Odmah  su  zaborav- 
ljene sve  stranačke  opreke  među  Hrvatima  te  je  sav  narod  ustao 
protiv  beogradske  vlade.  Na  inicijativu  Hrvatskoga  Bloka  sastalo 
se  22.  lipnja  gradsko  zastupstvo  u Zagrebu,  te  je  zaključilo,  da 

će  korporativno  sudjelovati  na  sprovodu  Pavla  Radića  i dra  Đure 
Basarička,  koji  će  se  na  trošak  grada  Zagreba  pokopati  u počas- 
noj, arkadi. 

Lešine  hrvatskih  mučenika  dopremljene  su  22.  lipnja  iz  Be- 
ograda u Zagreb,  gdje  su  izložene  u velikoj  ovalnoj  dvorani 
Hrvatskoga  seljačkoga  doma  na  Zrinskom  trgu.  Odanle  je  23. 
lipnja  krenuo  sprovod,  kakvoga  još  nikada  nije  bilo  u Zagrebu. 
Preko  100.000  ljudi  pravilo  je  na  ulicama  špalir  od  Zrinskoga 
trga  do  Mirogoja.  U pogrebnoj  povorci,  koja  je  kroz  Jelačićev 
trg  prolazila  puna  2 sata,  sudjelovalo  je  30.000  predstavnika  svih 
hrvatskih  društava  i organizacija.  Sprovod  je  prošao  u potpunom 
redu  bez  prisutnosti  policije.  U povorci  je  nošeno  250  vijenaca. 
Govori  su  počeli  u 10  sati  prije  podne  s balkona  Hrvatskoga  se- 
ljačkoga doma.  Govorili  su:  Stjepan  Predavec,  Svetozar  Pribiće- 
vić,  Ivan  Pucelj,  dr.  Sekula  Drljević,  Ivan  Ćelan,  Stipe  Matijević, 
Josip  Đido  Vuković,  Mijo  Stuparić,  Vjekoslav  Heinzel,  Čeh  dr. 

• Hala,  dr.  Ante  Trumbić,  Jurković  i Cvjetko  Hadžija.  Zato  je 
sprovod  krenuo  istom  u 11  i po  sati  prije  podne;  vodio  ga  je 
nadbiskup  dr.  Ante  Bauer  do  Kaptola,  a biskup  dr.  Dominik 
Premuš  dalje  do  Mirogoja.  Istom  u 2 i po  sata  poslije  podne 
stigoše  lijesovi  do  arkade,  u kojoj  su  pohranjeni.  Tamo  se  od 
mrtvih  drugova  oprostio  dr.  Vlatko  Maček,  a zatim  su  slijedili 
još  neki  govori.  Nadgrobnicom  »Lipanjskim  žrtvama«,  koju  je 
skladao  Rudolf  Matz,  a otpjevala  hrvatska  pjevačka  župa  »Li- 
sinski«,  svršen  je  pogreb  hrvatskih  mučenika  Pavla  Radića  i dra 
Đure  Basarička  u 3 sata  poslije  podne.  Posebne  su  tužaljke  ot- 
pjevala hrvatska  pjevačka  društva  »Zagreb«,  »Jug«,  »Maksimir« 
i »Sloboda«. 

HRVATI  NAPUŠTAJU  NARODNU  SKUPŠTINU. 

Klub  zastupnika  Seljačko-demokratske  koalicije  stvorio  je 
već  21.  lipnja  1928.  zaključak,  da  »više  ne  će  učestvovati 
u Narodnoj  skupštini,  u kojoj  je  prolivena  krv 
naših  drugova  u borbi  za  jednakost,  ravnopravnost  i čovje- 
čanstvo«. Pribićević  je  26.  lipnja  izjavio,  da  je  najmanje,  što 
treba  sada  učiniti,  »brzi  raspust  Narodne  skupštine  i raspis  novih 
slobodnih  izbora«.  Pristaše  radikala  i Davidovićevih  demokrata 
u prečanskim  krajevima  počnu  istupati  iz  tih  stranaka.  Tako  su  iz 
Radikalne  stranke  u Sarajevu  istupili  mnogi  članovi  pod  vod- 

stvom  dra  Ivana  Pavičića.  U Zagrebu  su  pak  zajedničkom  izja- 
vom istupili  23.  lipnja  1928.  iz  Radikalne  stranke:  predsjednik 
stola  sedmorice  dr.  Ernesto  Čimić,  odvjetnici  dr.  Gmajner  i dr. 
Dragutin  Katušić,  pa  liječnik  dr.  Artur  Lang,  sveučilišni  profesor 
dr.  Boris  Zarnik  i Dragan  Novak,  ravnatelj  podružnice  državne 
hipotekarne  banke. 

Kada  se  u Beograd  vratio  dr.  Vlatko  M a č e k,  zapitaše  ga 
30.  lipnja  novinari,  kakvo  li  je  raspoloženje  u Zagrebu  i u hrvat- 
skim selima.  On  je  odgovorio:  »Zločin,  koji  se  desio  u Narodnoj 
skupštini,  porušio  je  sve  rezultate  sporazuma  Hrvata  i Srbijanaca, 
u koliko  su  bili  postignuti  od  proljeća  g.  1924.  Danas  hrv.  narod 
jednodušno  misli,  da.se  više  ne  da  popraviti  ono,  što  se  dogodilo 
20.  lipnja.  Da  se  barem  spasi  državno  jedinstvo  prema  vani,  po- 
trebna je  što  prije  temeljita  revizija  ustava.« 

Neki  su  radikali  u dnevniku  »Vreme«  5.  srpnja  1928.  obja- 
vili uvjete,  pod  kojima  bi  Seljačko-demokratska  koalicija  mogla 
pristati  na  produženje  rada  sadašnje  Narodne  skupštine.  Nato 
je  vodstvo  SDK  izjavilo:  »Nikakve  uvjete  za  rad  današnje  skup- 
štine nismo  postavili,  a niti  ćemo  u tom  pravcu  primiti  bilo  ika- 
kve koncepcije,  reparacije  i satisfakcije.  Rekli  smo  — i od  toga 
nikako  ne  možemo  odustati,  — da  u sadašnju  Narodnu  skupštinu 
ne  idemo  nikada  i ni  pod  kakvim  uslovima.  Prema  tome  se  uza- 
lud troši  vrijeme  traženjem  nekog  puta,  kojim  bi  se  nas  u tu 
skupštinu  obilazno  uvuklo«. 

Najviše  je  Hrvate  vrijeđao  cinizam  beogradskih  radikala  i 
demokrata.  Pristojnost  bi  tražila,  da  radikali  iz  svojega  kluba 
odmah  isključe  ubojicu  Punišu  Račića  i njegove  drugove,  koji  su 
u Narodnoj  skupštini  ubojstvom  prijetili  hrvatskim  zastupnici- 
ma. Radikali  su  čekali  nekoliko  dana,  dok  su  to  učinili;  demo- 
krati pak  uopće  nisu  iz  svojega  kluba  isključili  četničkoga  voj- 
vodu Lunu  Jovanovića,  koji  je  iza  pucanja  u Narodnoj  skupštini . 
odobravao  taj  zločin. 

Mjesto  da  u tom  pogledu  postupaju  taktično,  radikali  su  i 
demokrati  samo  pomišljali  na  to,  kako  li  će  u svojoj  ruci  zadržati 
vlast.  Oni  nikako  nisu  htjeli  pristati  na  raspust  ove  »krvave« 
Narodne  skupštine.  Istom  4.  srpnja  1928.  podnio  je  Velja  Vuki- 
ćević  ostavku  svoje  vlade.  Kralj  je  odmah  k sebi  pozvao  Acu 
Stanojevića,  te  mu  je  ponudio  sastav  vlade.  Nato  je  Stano- 
jević  još  istoga  dana  u 7 sati  na  večer  putem  liječnika  dra  Košti- 
ca zamolio  sastanak  sa  Stjepanom  Radićem,  ali  nije  uspio,  jer 

mu  je  Radić  po  Kostiću  oštro  odgovorio:  »Aca  Stanojević  prvi  je 
potpredsjednik  glavnog  odbora  Radikalne  stranke,  koja  je  držala 
i drži  Velju  Vukićevića,  te  koja  je  glavni  oslon  većine,  iz  koje 
je  potekao  ubojica  i cijelo  njegovo  organizirano  društvo.  Zato 
s Acom  Stanojevićem  ne  mogu  razgovarati  ni  sada  ni  kasnije. 
Ne  mogu  s njim  uopće  stupiti  ni  u kakav  socijalni  saobraćaj.  A 
da  mi  ne  bi  možda  došla  koja  slična  poruka,  molim  vas,  izvolite 
dodati,  da  isto  tako  ne  mogu  i ne  ću  razgovarati  — ni  sada  ni 
kasnije  — niti  s bilo  kojim  članom  današnje  vladine  većine,  koja 
je  po  jednom  svojem  članu  skrivila  i počinila  strahovito  zločin- 
stvo od  20.  lipnja  u Beogradu.« 

Dobivši  takav  odgovor,  pošao  je  Aca  Stanojević  sutradan 
u dvor,  gdje  je  kralju  Aleksandru  izvijestio  o sadržaju  Radićeva 
odgovora,  te  je  podjedno  izjavio,  da  »pod  takvim  okolnostima  ne 
može  primiti  ponuđenu  mu  misiju  za  obrazovanje  koncentracijone 
vlade.«  Kako  radikali  i demokrati  ne  pristaju  na  raspust  Narodne 
skupštine,  ne  mogu  ni  razgovarati  sa  Seljačko-demokratskom  ko- 
alicijom o sastavu  vlade. 

Na  kraljev  je  poziv  5.  srpnja  poslije  podne  mjesto  boles- 
noga Radića  došao  u audijenciju  Svetozar  Pribićević.  Tom  je 
prigodom  kralj  ponudio  Radiću  mandat  za  sastav  koncentracijo- 
ne vlade.  O tomu  je  Pribićević  obavijestio  Radića,  te  je  na  večer 
pošao  u kraljev  dvor,  gdje  je  kralju  Aleksandru  podnio  ovaj 
izvještaj:  »Stjepan  Radić  je  izjavio,  da  ne  može  primiti  mandat 
za  sastav  koncentracijone  vlade.  Njegovo  je  gledište,  da  se  ne 
može  raditi  s današnjom  Narodnom  skupštinom,  pa  da  bi  opo- 
ziciji trebalo  povjeriti  mandat  za  raspuštanje  Narodne 
skupštine  i za  provedbu  slobodnih  izbora.  U toj  budućoj  skup- 
štini — poslije  rješavanja  aktuelnih  i neodgodivih  poslova  — 
uzela  bi  se  u razmatranje  pitanja  ustavne  promjene  prema  steče- 
nom iskustvu  te  prema  narodnim  i držav.  potrebama.  Gledište  je 
Stjepana  Radića,  da  se  može  primiti  i to  rješenje,  da  se  sastavi 
stranački  neutralna  vlada,  koja  bi  raspustila  skupštinu  i provela 
slobodne  izbore.« 

HRVATSKA  DRUŠTVA  PREKIDAJU  SVAKU  VEZU 
S BEOGRADOM. 

»Prosvjetni  savez«  u Zagrebu  pozvao  je  sva  hrvatska  kul- 
turna društva,  da  svoje  delegate  pošalju  5.  srpnja  1928.  u hrvat- 
sku sabornicu,  gdje  će  se  dogovoriti  o tomu,  kako  li  će  reagirati 

na  zločin,  koji  je  u Narodnoj  skupštini  počinjen  20.  lipnja.  Jedno- 
dušno je  zaključeno,  da  se  u hrvatskim  novinama  priopći  ova 
izjava: 

»Hrvatski  je  narod  već  u prvom  svojem  narodnom  prepo- 
rodu, — u doba  Marulića,  Gundulića,  Kačića,  Križanića  i Vitezo- 
vića,  — a pogotovo  u drugom  preko  Gaja,  Preradovića,  Mažura- 
nića,  Račkoga  i Strossmayera  stvarno  stvorio  ideologiju  i etičku 
bazu  narodnom  jedinstvu  južnih  Slavena,  za  koje  smo  mislili,  da 
je  ostvareno  ujedinjenjem  koncem  g.  1918.  Međutim  bizantinski 
mentalitet  i orijentalne  metode  podvaljivan  ja  i hegemonističkog 
izrabljivanja  onemogućile  su  harmonički  razvoj  naših  ideala.  Taj 
mentalitet  i te  metode  došle  su  do  svoje  kulminacije  i našle  su 
svoj  izražaj  dne  20.  lipnja  1928.  u umorstvu,  — usred  parlamenta 
— Pavla  Radića  i dra  Đure  Basarička,  koji  su  bili  ne  samo  kao 
političari,  nego  i kao  kulturni  radnici  tipični  sljedbenici  hrvat- 
skih preporoditelja.  Beogradsko  umorstvo  — u toj  jubilarnoj  go- 
dini (t.  j.  desetgodišnjici  postanka  države  SHS)  — etički  je  one- 
mogućilo svaku  kulturnu  suradnju  sljedbenika  zapadne  kul- 
ture s onima,  u čijoj  je  sredini  niknuo  ovaj  užasni  zločin.  Radi 
svega  toga  hrvatski  prosvjetni  radnici  — povodom  tragične  smrti 
svojih  suradnika  Pavla  Radića  i dra  Đure  Basarička  — odlučuju 
prekinuti  sve  veze  s poklonicima  ubijstva,  pljačke  i korup- 
cije, te  se  vratiti  svome  narodu,  pa  u skladu  s evropskim 
pojmovima  kulture  i civilizacije  svoju  staru  slavensku  etičku 
kulturu  čuvati  i samostalno  razvijati  unutar  svojega  Prosvjetnoga 
saveza  u Zagrebu.« 

Ovu  su  izjavu  kao  predstavnici  svih  zagrebačkih  hrvatskih 
prosvjetnih  društava  potpisali:  dr.  Miroslav  Čačković,  dr.  Oton 
Frangeš,  Ivan  Tomašić,  prof.  Franjo  Novljan,  prof.  Izidor  Škor- 
jač,  Šandor  Aleksander,  Josip  Bačić,  dr.  Albert  Bazala,  dr.  A^ile 
Budak,  Danica  Bedeković,  Anka  Dinagl,  Ženka  Frangeš,  Alek- 
sandar Freudenreich,  prof.  Stjepan  Gottwald,  Ljubica  Hećimović, 
Rudolf  Herceg,  arh.  Ćiril  Iveković,  dr.  Vladimir  Katičić,  Pero 
Kvaternik,  Milutin  Mayer,  dr.  Dragutin  Mašeg,  dr.  Stjepan  Mati- 
čević,  Rudolf  Matz,  Stjepan  Novosel,  Jelka  Patrijarh,  Josip 
Predavpc,  dr.  Milan  Roje,  dr.  Zdenka  Smrekar,  dr.  Josip  Šilović, 
Andrija  Širola,  dr.  Janko  Thirry  i prof.  Mate  Ujević. 

Uz  prvake  »Prosvjetnoga  saveza«  bijahu  na  sastanku  zastu- 
pana društva:  Hrvatska  Žena,  Hrvatski  sokolski  savez,  Braća  hr- 
vatskoga Zpiaja,  Hrvatski  pjevački  savez,  Hjrv.  ženska  katolič- 

ka  sveza,  Matica  hrvatskih  kazališ.  dobrovoljaca,  Matija  Gubec, 
Napredak,  Hrvatski  skautski  savez,  Seljačka  Sloga,  Udruga  učite- 
ljica, Hrvatski  Radiša,  Narodna  zaštita,  Hrvatsko  starinarsko 
društvo,  Pučko  Sveučilište,  Ženska  udruga  za  uščuvanje  hrvatske 
narodne  umjetnine.  Hrvatski  katolički  savez  i Pokret«  za  trezve- 
nost. 

KRIZA  BEOGRADSKE  VLADE. 

Beogradske  »Novosti«  (organ  Zemljoradničke  stranke)  do- 
nijele su  6.  srpnja  1928.  značajan  članak  povodom  Radićeva 
otklona  za  sastav  koncentracijone  vlade:  »Gest  g.  Radića  i od- 
bijanje mandata  jesu  rezultati  20.  lipnja  i fatalnih  pogrešaka,  koje 
su  se  nizale  za  prošlih  14.  dana.  Politički  faktori  nisu  poslije 
skupštinske  tragedije  shvatili  težinu  ovoga  historijskog  događaja 
koji  je  bio  prelom  u političkoj  historiji  naše  zemlje.  S nevjeroja- 
tnom su  lakomišljenošću  političari  iz  vladine  većine  propustili 
dragocjeno  vrijeme,  da  Hrvatima  dadu  iskrenu  i dosljednu  satis- 
fakciju. Mjesto  toga  oni  su  čitave  2 nedjelje  intrigirali  i manevri- 
rali, kao  da  se  nije  desio  najkrupniji  događaj  u historiji  hrvatsko- 
srpskih  odnosa.  Sva  je  mudrost  glavnih  faktora  bila  upravljena 
na  to,  da  intrigama  zavade  Pribićevića  s Radićem,  nadajući  se, 
da  će  ranjeni  Stjepan  Radić  prijeći  preko  svega,  kad  mu  se  po- 
nudi dekorativna  uloga  predsjednika  koncentracijone  vlade.  Svi 
su  se  samo  prevarili  u računu,  a politička  i psihološka  zagonetka, 
koju  je  predstavljao  Stjepan  Radić  poslije  atentata  na  njegov 
život,  dobila  je  jučer  svoje  objašnjenje.  Radić  je  učinio  2 krupna 
politička  gesta,  koji  svjedoče  o njegovoj  riješenosti,  da  stupi 
u odlučnu  borbu  sa  srpskim  strankama  u cilju  ravnopravnosti. 
Tako  se  naime  tumači  njegova  odluka,  da  ne  stupa  u kontakt  sa 
predstavnicima  vladine  većine,  odnosno  sa  predstavnicima  Radi- 
kalne i Demokratske  stranke,  koji  danas  predstavljaju  Srbiju. 
Osim  toga  ovaj  postupak  Stjepana  Radića  — po  svojem  značenju 
— prelazi  obične  političke  poteze,  pa  je  zato  izazvao  čitavu  uz- 
bunu među  beogradskim* političarima.  Lako  je  postupak  Stjepana 
Radića  osuđivati  s političke  solidarnosti.  Ali  zašto  se  ne  ulazi  u 
razloge,  koji  su  Radića  i vodstvo  SDK  naveli,  da  zauzmu  ‘ovakovo 
nepomirljivo  držanje?  Zašto  se  ne  pokuša  da  razumije,  kako 
Stjepan  Radić  nije  mogao  stupiti  u pregovore  sa  predstavnicima 
stranaka,  iz  čije  se  sredine  pucalo  na  njega  i ubijeni  su  njegovi 

najbliži  i najmiliji  suradnici.  Ako  postupak  Stjepana  Radića  bu- 
de imao  sve  logične  posljedice,  onda  se  može  smatrati,  da  smo 
ušli  u jednu  novu  fazu  srpsko-hrvatskih  odnosa,  koja  svojom 
oštrinom  i dubinom  daleko  nadilazi  sve  dosadašnje  krize  naro- 
dnog jedinstva.« 

Radić  se  u bolnici  toliko  oporavio,  da  je  u nedjelju  8.  srpnja 
mogao  jutarnjim  brzim  vlakom  krenuti  u Zagreb.  Pratili  su  ga 
liječnici  dr.  Kostić  i dr.  Teodorović,  2 bolničara  i časna  sestra 
Ludovika,  koja  ga  je  njegovala  u bolnici.  Putem  je  silan  narod  do- 
čekivao i pozdravljao  Radića  na  kolodvorima  u Mitrovici,  Vin- 
kovcima, Vrpolju,  Brodu,  Novoj  Kapeli,  Novoj  Gradiški  i u Si- 
sku. Zagrepčani  su  svoje  kuće  iskitili  hrvatskim  zastavama,  te 
su  pohrlili  na  kolodvor,  kamo  je  brzovlak  stigao  u 5 sati  i 45 
časa  poslije  podne.  Iza  pozdravnih  govora  na  peronu  izašao  je 
Radić  na  trg  pred  kolodvorom,  koji  bijaše  prepun  hrv.  rodolju- 
ba. Tu  je  sjeo  na  automobil,  kojim  se  odvezao  u svoju  vilu  (u 
Hercegovačkoj  ulici  broj  4b).  Cijelim  putem  kroz  trgove  i ulice 
stajahu  u špaliru  Zagrepčani,  koji  su  pozdravljali  Radića. 

Kralj  je  u Beogradu  11.  i 12.  srpnja  1928.  nastavio  svoja  vi- 
jećanja sa  šefovima  parlamentarnih  grupa  za  sastav  nove  vlade. 
On  je  12.  srpnja  povjerio  generalu  Hadžiću  sastav  »neutralne 
vlade«,  sastavljene  od  takvih  ličnosti,  koje  dotle  još  nisu  bile 
obilježene  politički  ili  koje  barem  jošte  nisu  javno  očitovale  svoje 
političko  obilježje. 

Nato  je  Svetozar  Pribićević  odmah  odgovorio:  »Neu- 
tralna radna  vlada  pretpostavlja,  da  bi  ta  vlada  radila  s Narodnom 
skupštinom  barem  neko  vrijeme.  Ne  mislim,  da  je  moguće  obra- 
zovanje takove  vlade.  U Hrvatskoj  nema  tih  neutralaca,  koji 
bi  htjeli  raditi  s ovom  Narodnom  skupštinom.  Oni,  koji  žele  spo- 
razum s Hrvatima,  moraju  odmah  raspustiti  Narodnu  skup- 
štinu, u kojoj  su  2 narodna  hrvatska  zastupnika  ubijena,  a 3 teško 
ranjena.  Jasna  je  stvar,  da  će  se  na  hrvatskoj  strani  smatrati  kao 
izazivanje,  ako  se  u današnjoj  situaciji  — poslije  ubijstva  u Na- 
rodnoj skupštini  — pristupi  ratifikaciji  Nettunskih  konven- 
cija.« 

Hadžić  je  zbilja  pokušao,  da  u neutralnu  svoju  vladu  dobije 
i nekoliko  Hrvata,  koji  nisu  izraziti  pripadnici  bilo  koje  hrvatske 
političke  stranke.  I zaista  su  s Hadžićepi  u Beogradu  pregovarali 
dr.  Ivo  Tartaglia,  dr.  Andrija  Štampar  i splitski  liječnik  dr.  Jakša 
Račić.  Ali  i ova  trojica  izjaviše,  da  buduća  vlada  ne  smije  raditi 

sa  sadašnjom  Narodnom  skupštinom.  U Beogradu  se  21.  srp- 
nja razglasilo,  da  će  od  Hrvata  u Hadžićevoj  vladi  biti  dr.  Straž- 
nicki  ministar  pravde,  dr.  Štampar  ministar  unutrašnjih  djela,  a 
dr.  Tartaglia  ili  dr.  Račić  ministar  šuma  i ruda. 

Ipak  nije  došlo  do  sastava  neutralne  vlade,  jer  su  protiv 
toga  bili  prvaci  radikala  i demokrata.  Izgubivši  10  dana  u neus- 
pjelim pregovorima,  konačno  je  general  Hadžić  23.  srpnja  kralju 
vratio  svoj  mandat  za  sastav  vlade.  Nato  je  kralj  sastav  vlade 
sutradan  povjerio  dru  Antunu  Korošcu.  To  je  kod  radikala  i 
demokrata  izazvalo  svađu  i lov  oko  ministarskih  portfelja.  Ova 
je  jagma  bila  naročito  jaka  kod  demokrata,  koji  bi  svi  htjeli 
stupiti  u vladu.  Korošec  je  po  kraljevoj  želji  pozvao  na  sastanak 
i Svetozara  Pribićevića,  kao  predstavnika  Seljačko- demokratske 
koalicije.  Pribićević  je  taj  sastanak  25.  srpnja  otklonio  ovim 
pismom:  »G.  ministre!  Režim,  u kojem  ste  Vi  bili  jedan  od  glav- 
nih predstavnika,  bio  je  nesretan  za  cijeli  naš  narod,  te  je  iza- 
zvao borbu  sa  cjelokupnim  hrvatstvom,  kao  što  i s onim  Srbima  i 
Slovencima,  koji  narodno  jedinstvo  s Hrvatima  i bratski  život 
s njima  u državi  smatraju  za  svoj  ideal.  S razloga,  što  su  pred- 
stavnici četvorne  koalicije  Vaš  mandat  obilježili  kao  vraćanje 
situacije  u onaj  parlamenat,  u kojem  su  ubijeni  hrvatski  narodni 
zastupnici,  to  nemam  o čemu  da  raspravljam  s Vama  na  ovom 
sastanku,  na  koji  ste  me  izvoljeli  pozvati.  Zato  u ime  SDK  izjav- 
ljujem, da  taj  sastanak  smatram  za  suvišan.« 

Još  je  puna  2 dana  trajalo  natezanje  između  radikala  i de- 
mokrata o podjeli  ministarskih  stolica.  Konačno  je  popodne  27. 
srpnja  došlo  do  sporazuma,  po  kojemu  se  radikalima  ustupa  8,  a 
demokratima  5 rezora,  dok  će  Slovenci  dobiti  3,  a bosanski  mu- 
slimani 1 ministarstvo.  (U  tu  razdiobu  ne  ulazi  ministarstvo  voj- 
no). Korošec  je  insistirao  na  tome,  da  u vladu  uđu  i dva  Hrvata, 
koji  su  članovi  Narodne  skupštine,  a ne  pripadaju  Seljačko-de- 
mokratskoj  koaliciji.  Tako  su  do  rezora  došli  dr.  Grga  Anđeli- 
nović,  kao  Hrvat  u Davidovićevoj  stranci,  te  Stjepan  Barić,  je- 
dini zastupnik  Hrvatske  pučke  stranke,  koja  se  iz  načelnih  razloga 
protivila  njegovu  ulazu  u vladu. 

Kralj  je  27.  srpnja  1928.  potvrdio  novu  vladu,  u kojoj  je 
dr.  Antun  Korošec  bio  ministar  predsjednik  i ministar  unutraš- 
njih djela,  dr.  Voja  Marinković  m.  vanjskih  poslova,  Pera  Mar- 
ković  m.  šuma  i ruda,  dr.  Grga  Anđelinović  m.  građevina,  Stjepan 
Barić  m.  socijalne  politike,  dr.  Vlada  Andrić  m.  poljoprivrede, 

Dragiša  Cvetković  m.  vjera,  Andra  Stanić  m.  saobraćaja,  Đaka 
Popović  m.  agrarne  reforme,  dr.  Mehmed  Spaho  m.  trgovine  i 
industrije,  dr.  Nikola  Subotić  m.  financija,  Milorad  Vujičić  m. 
pravde,  dr.  Bogoljub  Kujundžić  m.  pošta.  Čeda  Mihajlović  m. 
narodnoga  zdravlja  i Milan  Grol  m.  prosvjete.  Vojno  je  ministar- 
stvo pridržao  general  Hadžić. 

Od  članova  prijašnje  vlade  ispadoše  demokrati:  Aca  Mijo- 
vić  i dr.  Ilija  Šumenković,  te  radikali:  Velja  Vukićević,  $eda  Ra. 
dović,  Svetislav  Stanković,  Milan  Simonović,  dr.  Bogdan  Mar- 
ković  i general  Miloša  vi  jević. 

U zagrebačkom  je  dnevniku  »Hrvatu«  28.  srpnja  1928. 
štampan  članak  dra  Ante  T rumbića,  vođe  hrvatskih  federali- 
sta. Trumbić  je  Koroščevu  vladu  nazvao  »prkosom  protiv  Hr- 
vata«, pa  izriče  svoju  bojazan,  da  će  »ova  krvava  Narodna  skup- 
ština biti  sazvana  u tu  svrhu,  da  izglasa  Nettunske  konvencije. 
Ako  to  bude,  to  će  značiti  očit  izazov  hrvatskog  naroda.  Ma  što 
bilo,  može  se  sigurno  reći,  — kada  se  poznaje  raspoloženje  du- 
hova, — da  će  hrvatski  narod  odgovoriti  složno  i odrešito  s uvje- 
renjem, da  će  njegova  pravedna  stvar  konačno  pobijediti,  ma 
što  radila  ova  ili  ma  koja  druga  vlada  u Beogradu.  Dan  20.  lipnja 
historički  je  datum,  koji  je  hrvatskomu  narodu  povratio  vršenje 
prava  samostalnosti,  kojega  se  nikada  nije  odrekao  niti 
ga  se  može  odreći.  Stoga  danas  mijenjanje  vlada  u Beogradu  ima 
za  hrvatski  narod  samo  relativnu  važnost,  te  prema  tomu 
izaziva  kod  nas  i relativno  zanimanje«. 

Nova  je  beogradska  vlada  dala  za  1.  kolovoza  1928.  sazvati 
sjednicu  Narodne  skupštine.  Zastupnici  Seljačko-demokratske 
koalicije  ne  htjedoše  poći  na  tu  sjednicu  u Beograd.  Ova  je  od- 
luka učinjena  sporazumno  s ranjenim  Stjepanom  Radićem. 

SUDBENI  PRIKAZ  ZLOČINA  OD  20.  LIPNJA  1928. 

Trebalo  je  za  sudbeni  progon  radi  zločina  od  20.  lipnja  sud- 
beno preslušati  samoga  Stjepana  Radića.  U tu  je  svrhu  24.  srpnja 
1928.  u Radićevu  vilu  došao  Janko  Gogolja,  vijećnik  sudbenoga 
stola  u Zagrebu.  Njemu  je  Radić  ispripovjedao,  što  li  je  čuo  i 
doživio  20.  lipnja;  podjedno  je  posve  jasno  izrazio  svoje  uvjere- 
nje, da  je  taj  zločin  bio  organiziran  sa  strane  političkih  predstav- 
nika Srbije.  Radić  drži,  da  je  Puniša  Račić  vjerojatno  bio  od 
grupe  srbijanskih  političara  izabran  kao  izvršitelj  unaprijed  za- 

snovanog  umorstva.  Sačuvan  je  izvorni  zapisnik  opširne  izjave; 
koju  je  Radić  24.  srpnja  1928.  dao  sucu  istražitelju.  Taj  zapisnik, 
koji  je  pisao  Žarko  Harambašić,  glasi  doslovce  ovako: 

»Dne  20.  lipnja  1928.,  ujutro  oko  osam  sati  došao  je  narodni 
zastupnik  dr.  Sekula  Drljević  k meni  u stan  sada  pok.  Pavla  Radića, 
Rankeova  ul.  17.  u Beogradu  i sav  smeten  počeo  mi  je  govoriti,  da 
me  od  danas  i on  mora  pratiti  u Narodnu  skupštinu,  jer  da  je  opazio 
više  znakova,  da  se  proti  meni  sprema  atentat.  Spomenuo  mi  je 
jednoga  odličnoga  prijatelja,  ime  sam  mu  zaboravio,  koji  mu  je  dne 
19.  VT.  na  večer  rekao: 

»Svi  ste  vi  Radićevci  ludi.  Sve  radite,  samo  svog  Vođu  ne 
čuvate,  a ipak  je  dosta  samo  jedan  hitac  i njega  nema,  a ta  puška, 
koja  će  se  ispaliti,  već  se  je  našla.« 

»Zato  sam  došao,  da  Te  danas  od  Pavla  zajedno  s njim  pratim 
u skupštinu«,  nadodao  je  Sekula  Drljević. 

Ja  tomu  nisam  podavao  nikako ve  važnosti,  ali  sam  bio  inače 
toga  jutra  vrlo  ozbiljan  i to  zato,  što  mi  nije  išlo  iz  glave,  zašto 
predsjednik  skupštine  dr.  Perić  nije  dan  prije  stavio  prijedlog  za 
moje  isključenje,  te  što  mi  je  neprestano  bilo  na  misli,  zašto  se  je 
pred  malo  dana  dr.  Milan  Stojadinović  onako  čudno  usprotivio 
tomu,  da  ja  idem  u Pariz  od  18.  do  26.  lipnja  kao  član  parlamen- 
tarne komisije  za  međunarodna  trgovačka  pitanja.  Stojadinović  je 
naime  izjavio,  da  je  on  predsjedniku  vlade  Velji  Vukićeviću  stavio 
do  znanja,  da  će  Hrvatski  Seljački  Klub  zastupati  u toj  komisiji  dr. 
Sekula  Drljević  i dr.  Krnjević  i da  je  Vukićević  to  odobrio  — a on 
— Stojadinović  — da  zna,  da  Vukićević  ne  bi  odobrio,  da  ja  idem 
u Pariz.  Ja  sam  se  tomu  začudio  veleći,  da  predsjedink  vlade  nema 
šta  odobravati,  koga  će  koji  klub  poslati  na  interparlamentarnu 
konferenciju.  Istoga  mišljenja  bijahu  i dr.  Ninčić,  dr.  Kojić  i Dra- 
giša  Cvetković  i ostali  prisutni  članovi,  koji  su  svi  uvjeravali  Sto- 
jadinovića,  da  je  takovih  promjena  već  bilo  mnogo  puta  u zadnji 
čas,  a sada  da  ima  osam  dana  vremena,  da  se  učini  izmjena.  Ali  sve 
je  to  bilo  uzalud.  Stojadinović  je  izjavio,  da  će  položiti  predsjedništvo 
Interparlamentarne  Komisije,  ako  ja  budem  išao  u Pariz  u ime  Hr- 
vatskog seljačkoga  kluba. 

Nastala  je  velika  zabuna,  i radikali  i demokrati  (vladine 
stranke)  nagovarali  su  Stojadinovića,  da  svoju  odluku  promijeni,  a 
kad  to  on  nije  učinio,  ja  sam  na  to  izjavio,  da  od  Hrvatskoga  seljač- 
koga kluba  niti  od  Seljačko-demokratske  koalicije  ne  će  nitko  ići 
u Pariz  i napustio  sam  sjednicu. 

Te  dvije  stvari:  Prva,  što  je  predsjednik  parlamenta  Perić  dne 
19.  lipnja  odustao  od  moga  isključenja,  i to,  kako  sam  saznao,  nakon 
razgovora  sa  predsjednikom  vlade,  i to,  što  se  Stojadinović  tako. 
protivio  mojemu  odlasku  u Pariz,  te  dvije  stvari  ležale  su  na  meni 
kao  mora.  Nisam  pravo  vidio  svrhe  svemu  tomu,  samo  su  me  sali- 
jetale crne  slutnje.  U tom  raspoloženju  odlučio  sam,  da  taj  dan  na 
skupštinskoj  sjednici  ne  uzimam  riječi  na  zapisnik  ni  na  poslovnik 
i da  ne  pravim  nikakovih  upadica.  Toga  sam  se  i držao. 

Sjednica  je  započela  u nekom  čudnome  raspoloženju.  Kako  sam 
ja  silno  kratkovidan,  ne  mogu  kazati  ništa  o tome,  što  sam  vidio,  jer 
sam  vidio  malo  ili  nisam  vidio  ništa.  No  mogu  kazati,  što  sam  čuo 
i osjećao,  a to  je  bilo  strašno. 

Radikalski  zastupnik  Tomo  Popović  govorio  je  na  zapisnik. 
Govorio  je  sa  svojega  mjesta  iz  klupe.  Govorio  je  odsječeno,  ali  sme- 
teno i uzrujano.  Završio  je  svoj  govor  sa  izjavom: 

»Jamčim  svojom  glavom,  da  Stjepan  Radić  mora  danas  ovdje 
biti  ubijen  . . .« 

Na  te  riječi  skočio  je  ljutito  Svetozar  Pribićević  i povikao 
ogorčeno : 

»Zar  ne  čujete,  da  je  tu  izrečena  jedna  smrtna  osuda?  To  više 
nije  propagacija  ubijstva,  to  je  nagoviještanje  zločina!« 

Kad  predsjednik  parlamenta  na  to  nije  ništa  odgovorio  i ništa 
učinio,  mene  su  prošli  srsi,  i zaista  sam  osjetio,  kao  da  mi  je  u par- 
lamentu pročitana  smrtna  osuda. 

Nato  predsjednik  poziva  Punišu  Račića,  da  govori  na  ličnu 
primjedbu,  jer  da  ga  je  netko  spomenuo  poimence.  Netko  — to  je 
bio  Pavle  Radić.  To  je  bila  nečuvena  stvar.  Nikada  predsjednik  ne 
pozivlje  koga,  da  govori  na  ličnu  primjedbu.  Ali  to  nije  bilo  dosta 
dru  Periću,  nego  je  pozvao  Račića,  da  govori  sa  govornice.  To  se 
naročito  protivi  poslovniku,  koji  određuje,  da  se  na  osobnu  primjed- 
bu ima  govoriti  iz  klupa.  Ja  sam  taj  Perićev  poziv  shvatio  kao  ohra- 
brenje  zločinca  i kao  olakšanje  njegovog  zlodjela,  jer  govornica 
desnice  baš  je  sučelice  prvoj  klupi  sjedišta,  u kojoj  sam  ja  sjedio. 
Kako  je  govornica  povišena,  to  ona  daje  osobito  zgodan  položaj  za 
napadaj. 

Račić  je  govorio  do  skrajnosti  smeteno,  ali  jednu  je  misao 
neprestano  dosljedno  ponavljao  — da  se  ovakav  konflikt,  kakav  je 
sada  između  opozicije  i većine,  — može  riješiti  samo  oružjem. 

Hrvatska  na  mnčilištu  26 

Svetozar  Pribićević  skočio  je  opet  i povikao  je  predsjedniku: 

»Zar  ne  čujete,  što  ovaj  dokazuje?  Ta  ovaj  hoće,  da  organi- 
zira pokolj  u Narodnoj  skupštini!« 

Kad  dr.  Perić  nije  ni  na  to  ničim  i nikako  reagirao,  osjetio 
sam,  da  proti  osudi  Popovića  nema  apelacije  . . .•  i zatim  prasne 
hitac  prvi,  i drugi  redom. 

Na  prvi  hitac  sam  ustao  sa  svojega  mjesta.  Za  čas  sam  osjetio, 
da  sam  ranjen.  Išao  sam  iz  klupe,  ali  sam  pred  sobom  vidio  nekoga, 
gdje  leži,  i nisam  ga  mogao  prekoračiti.  Kako  sam  ga  ipak  preko- 
račio, ne  sjećam  se,  jer  mi  se.  je  počelo  magliti  od  silnoga  gubitka 
krvi,  ali  u to  me  je  dr.  Krnjević  uhvatio  ispod  pazuha  i pomalo 
izveo  iz  dvorane  na  dvorište  do  jednoga  automobila.  Ja  sam  još  do 
tri  puta  prije  operacije  dobio  vrtoglavicu  i bojao  sam  se,  da  ću  izgu- 
biti svijest,  ali  to  se  srećom  nije  dogodilo. 

Ovaj  zločin  od  20.  lipnja  1928.  naviještala  je  kroz  više  mjeseci 
sva  beogradska  štampa.  »Politika«  je  imala  uvodni  članak,  koji  je 
završila  time,  da  će  se  naći  svijestan  građanin,  koji  će  sa  mnom 
obračunati,  ako  državna  vlast  sa  mnom  ne  obračuna. 

»Samouprava«  (organ  radikalne  stranke)  je  opetovano  pisala 
u tome  smislu,  a naročito  je  o tome  pisao  dr.  Laza  Marković. 

Organ  predsjednika  vlade  Vukićevića  »Jedinstvo«  donio  je  po- 
četkom lipnja  članak  potpisan  od  samoga  urednika,  gdje  se  po- 
zivlje, dokazuje  i tvrdi,  da  je  absolutni  državni  interes,  da  se  Stjepan 
Radić  i Svetozar  Pribićević  ubiju. 

Protiv  toga  je  Svetbzar  Pribićević  prosvjedovao  u nekoliko 
sjednica  skupštine  i opetovano  stavljao  upite  na  predsjednika  Pe- 
rića,  što  je  učinio  proti  tomu,  da  se  taj  broj  »Jedinstva«  dijeli  za- 
stupnicima u skupštinskoj  dvorani  i po  klubovima,  a na  dra.  Ko- 
rošca,  kao  ministra  policije  stavio  je  upit,  zašto  nije  dao  uhapsiti 
urednika  »Jedinstva«,  kad  javno  pozivlje  i potiče  na  umorstvo. 

Puniša  Račić  bio  je  par  dana  prije  zločina  u dvosatnoj  audi- 
jenciji kod  kralja  i mene  su  moji  prijatelji  upozorili,  da  je  poslije 
toga  bio  onako  nasrtljiv  u odborima  i na  skupštinskoj  sjednici.  Osim 
toga  se  javno  zna,  da  je  Puniša  Račić  zalazio  često  u Dvor  k Dra- 
gomiru  Jankoviću  i javno  se  hvalio  njegovim  intimnim  prijateljstvom. 

O Puniši  Račiću  saznao  sam  tek  nakon  20.  lipnja  od  jednog 
francuskog  i jednog  engleskog  časnika,  koji  su  sa  srpskom  vojskom 
prešli  uzmak  kroz  Albaniju,  i koji  su  s njom  bili  cijelo  vrijeme  na 
solunskoj  fronti,  strahovite  stvari,  koje  Punišu  Račića  uglavljaju 
kao  profesionalnoga  zločinca  i ubojicu.  Ali  mnogo  je  važnije,  da  sam 

saznao  i utvrdio,  što  je  Srbijancima  dobro  poznato,  da  je  Puniša 
Račić  bio  Nikoli  Pašiću  do  zadnjega  časa  najpouzdaniji  savjetnik, 
dotično  organ,  kojemu  je  on  povjeravao  najglavnije  zadaće.  O tomu 
je  u ostalom  dosta  iscrpivo,  pisao  Danilo  Dimović  u zagrebačkoj 
»Riječi«. 

Sve  u svemu  je  moje  duboko  uvjerenje,  da  je  Puniša  Račić 
samo  izvršitelj  onoga,  što  je  bilo  zamišljeno  i dogovoreno  u jedno- 
me dijelu  radikalskoga  kluba,  vjerojatno  sa  znanjem,  a možda  i sa 
odobrenjem  i)  predsjednika  skupštine  dra  Ninka  Perića  i predsjed- 
nika vlade  Velje  Vukićevića. 

Moje  je  mišljenje,  da  oni  nisu  zločin  tolerirali,  da  on  nikada 
ne  bi  bio  izvršen.  Psihološki  je  apsolutno  nemoguće,  da  jedan  član 
skupštine  ispali  šest  hitaca  u svoje  parlamentarne  drugove,  a da 
ga  u tome  ne  pokušaju  spriječiti  ni  prisutni  članovi  njegovoga  kluba, 
ni  predsjednik  Skupštine,  ni  skupštinska  straža,  ma  da  su  zato 
imali  fizičke  i vremenske  mogućnosti.  Baš  naprotiv  iz  utvrđenih 
izjava  i radikalskih  i demokratskih  članova  kabineta,  koji  su  taj 
dan  kao  obično  imali  sobom  revolvere,  te  iz  izjava  žandara,  koji  su 
taj  dan  imali  službu  u skupštini,  proizlazi,  da  je  za  taj  dan  bilo  pri- 
premljeno, da  se  u parlamentu  poubijaju  svi  zastupnici  hrvatskoga 
naroda,  pa  da  se  je  stalno  računalo  s tim,  da  će  netko  od  Hrvata 
upotrijebiti  oružje,  a to  bi  bio  znak,  da  se  sa  svima  hrvatskim  za- 
stupnicima obračuna. 

Zločin  je  dakle  po  svojoj  naravi  i po  svojoj  namisli  i po  svo- 
jim posljedicama  takav,  da  nema  nikakovih  olakotnih  okolnosti. 
Objektivna  istraga  morala  bi  duboko  poći  u redove  radikalskog  i 
demokratskog  kluba,  to  više,  jer  je  radikalski  klub  trebao  14  dana, 
da  Punišu  Račića  formalno  isključi,  a da  uz  to  nije  osudio  sam  zlo- 
čin, kao  što  to  do  sada  nije  učinio  ni  demokratski  klub.  Istragu  bi 
trebalo  protegnuti  i na  današnjega  predsjednika  vlade  Velju  Vuki- 
ćevića i na  ministra  Dvora  Dragomira  Jankovića,  da  se  ustanovi,  da 
li  je  istina,  da  je  Račić  pred  atentat  kod  tih  ličnosti  noću  dugo  bo- 
ravio, i da  se  utvrdi,  što  je  na  tim  sastancima  spremano  i govoreno. 

Tužim  Punišu  Račića  radi  pokušanog  zločinstva  umorstva, 
dočim  u pogledu  građanskog  pravnog  potraživanja  ne  stavljam  ni- 
kakav prijedlog.« 

Na  daljnji  upit  sudčev  odgovorio  je  Stjepan  Radić  ovo: 

»Puniša  Račić  doduše  je  bio  nešto  nemiran,  kako  to  uvijek 
biva  kod  svih  zločinaca,  ali  je  svoj  čin  izveo  hladno  i proračunano. 

Čuo  sam  javno  razgovarati  nakon  čina,  da  ona  23  zastupnika, 
koji  su  potpisali  prijedlog,  da  se  ja  stavim  na  motrenje,  da  su  se  oni 
organizirali  u klub,  koji  će  obračunati  s Hrvatima  u parlamentu,  pa 
da  su  još  početkom  lipnja  bacali  kocku,  koja  je  pala  na  Punišu 
Račića  time,  da  svoj  zločin  izvrši  najkasnije  do  20.  lipnja  ili  da  se 
sam  ubije. 

Nije  bilo  nikakvoga  ličnoga  sukoba  niti  dan  prije  niti  taj  dan 
između  mene  i Puniše  Račića,  jer  toga  dana  nisam  uopće  ništa  go- 
vorio ni  upadao.  On  nije  taj  čas  imao  nikakvoga  drugoga  motiva, 
nego  svoju  već  prije  stvorenu  i motiviranu  zločinačku  odluku. 

Pripominjem  na  koncu,  da  mi  je  prijatelj  Svetozar  Pribiće- 
vić  koncem  lipnja  čitao  pismo  svojega  brata  Adama,  datirano  od  26. 
lipnja.  Puniša  Račić  bio  je  19.  lipnja  u Skoplju  i tamo  su  mu  javili, 
da  se  je  njegovoj  ženi  i djeci  dogodila  teška  automobilska  nesreća, 
pa  da  žele,  da  ih  posjeti,  ali  on  je  na  to  odgovorio: 

»Ne  mogu  nikako,  jer  moram  sutra  da  izvršim  vrlo  važan  i 
neodgodiv  posao  u državnom  interesu  . . .« 

Od  onoga,  što  je  izjavio  Puniša  Račić,  prije  nego  je  pucao, 
ostalo  mi  je  naročito  u pameti  to,  da  je  poviknuo : 

»Tko  god  se  stavi  između  mene  i Pernara  — ubit  ću  ga!«  Za- 
stupnik Granđa  naslonio  se  na  mene  cijelim  tijelom  i hitac,  koji  je 
bio  namijenjen  menl^avno  u srce,  zapeo  je,  kako  se  je  kasnije  usta- 
novilo, na  notesu  i papirima  u njegovomu  džepu,  a pred  drugi  hitac 
namijenjen  meni  on  je  postavio  svoju  ruku,  dok  sam  se  ja  nekim 
čudom  okrenuo  za  devedeset  stupnjeva,  pa  je  tane,  koje  je  bilo  pro- 
streljilo  Granđinu  ruku,  bilo  prošlo  sredinom  moga  trbuha.  Ovako 
je  prošlo  ispod  trbušne  opne  i hvala  velikom  sloju  masti  nije  ozli- 
jedilo crijeva.«  Stjepan  Radić. 

SUDBONOSNI  ZAKLJUČCI  OD  1.  KOLOVOZA  1928. 

U hrvatskoj  sabornici  na  Markovom  trgu  sastadoše  se 
L kolovoza  1928.  narodni  zastupnici  Hrvatske  seljačke  stranke  r 
Samostalne  demokratske  stranke,  koje  su  od  10.  studenoga  1927. 
činile  blok  pod  imenom  »Seljačko-demokratska  koalicija«.  Od 
85  narodnih  zastupnika  toga  bloka  bijaše  prisutno  78,  a manjkalo 
je  5 zastupnika  HSS  i 2 zastupnika  SDS  (Adam  Pribićević  i dr. 
Đorđe  Branković).  Sjednicu  je  u 11  sati  i 40  časa  otvorio  Sveto- 
zar Pribićević,  a predsjedao  joj  je  dr.  Vlatko  Maček,  jer  je  Radić 
bio  prikovan  uz  krevet.  Govorio  je  — i to  cijeli  sat  — samo  Sve- 

tozar  Pribićević,  koji  je  prikazao  politički  položaj  u državi 
SHS  iza  zločina  od  20.  lipnja  1928.  On  je  među  ostalim  — rekao: 
»U  vodećim  krugovima  u Beogradu  utvrdilo  se  uvjerenje,  za- 
vladala je  ideologija,  da  je  cjelokupna  naša  država  samo  nasta- 
vak bivše  kraljevine  Srbije.  Cijeli  je  način  vladanja  bio  tako 
udešen  i tako  skrojen,  kao  da  su  svi  veliki  teritoriji,  kao  da  su 
sve  ove  historijske  državne  individualnosti,  kao  da  su  sve 
te  narodne  i narodno  političke  individualnosti,  koje  se 
udružiše  u državnu  zajednicu  SHS,  — samo  nahije,  okruži, 
koji  su  se  nekada  ujedinili  s bivšom  kneževinom,  a kasnijom  kra- 
ljevinom Srbijom . . . Može  li  netko  prigovoriti  Hrvatima,  koji 
su  imali  v e 1 i k u historijsku  prošlost,  koji  su  kroz 
vjekove  i vjekove,  — kroz  12  do  13  stolječa,  — sačuvali  svoju  hi- 
storijsku državnu  individualnost,  što  oni  danas  — pritješteni 
i progonjeni,  zapostavljeni  i pogaženi,  — traže,  da  se  vodi  raču- 
na o tome,  da  su  u ovu  državu  došli  kao  historijska  državna 
individualnost.  Zar  nemaju  pravo  na  to,  da  ih  pomognemo  svi, 
kojima  je  stalo  do  opstanka  ove  države,  jer  ove  države  nema 
i ne  će  je  biti,  ako  u njoj  ne  bude  hrvatski  narod  zadovo- 
1 j a n«. 

Nato  je  Josip  Predavec  u ime  »Seljačke  demokracije«  utvr- 
dio ove  činjenice: 

»Klub  Seljačko-demokratske  koalicije  — kao  predstavnik 
cijeloga  hrvatskog  naroda  i sviju  dijelova  srpskog  i slovenskog 
naroda,  koji  su  s njim  udruženi  u zajedničkoj  borbi  za  jednakost 
i ravnopravnost  te  za  prava  seljačkog  naroda,  — u svojoj  sjed- 
nici, održanoj  dne  1.  kolovoza  1928.  u hrvatskoj  sabornici  u glav- 
nom gradu  Hrvatske  u Zagrebu,  utvrđuje: 

1.  Dne  10.  studenoga  1927.  stvorena  je  seljačko-demokratska 
koalicija  sa  ciljem  i zadatkom,  da  legalnom  borbom  u parla- 
mentu izvojuje  promjenu  sistema  u državi  u tome  smislu,  da  se 
osigura  i zajamči  jednakost  i ravnopravnost  Hrvatske  i svih  t.  zv. 
prečanskih  zemalja  sa  Srbijom. 

2.  Sistem  hegemonije,  pritiješnjen  borbom  Seljačko-demo- 
kratske koalicije,  poslužio  se  organizovanim  zločinom  na 
20.  lipnja  1928.,  da  bi  spriječio  uspjeh  zakonite  borbe  Seljačko- 
demokratske  koalicije.  Time  je  ujedno  Seljačko-demokratskoj 
koaliciji  onemogućio,  da  parlamentarnim  sredstvima  — putem 
Narodne  skupštine  — nastavi  borbu  za  svoje  velike  ciljeve. 

3.  Prva  nužna  posljedica  strijeljanja  hrvatskih  narodnih 
zastupnika  u Narodnoj  skupštini  dne  20.  lipnja  1928.  bijaše  ta, 
da  su  zastupnici  Seljačko-demokratske  koalicije  napustili  be- 
ogradski parlamenat,  u kome  im  je  na  takav  — u historiji  naroda 
besprimjeran  — način  onemogućeno  djelovanje,  te  su  prekinuli 
sve  odnose  sa  strankama,  koje  predstavljaju  današnju  srbijan- 
sku hegemoniju,  koja  je  i dovela  do  katastrofe  u Narodnoj  skup- 
štini. 

4.  Predsjednik  Radić  — u sporazumu  s predsjednikom  Sve- 
tozarom  Pribićevićem  — predložio  je  kruni  obrazovanje  neutral- 
ne vlade,  koja  ničim  i ni  u koliko  nije  angažovana  u događajima, 
te  koja  daje  puna  jamstva,  da  će  svojim  neutjecanjem  na  tok 
istrage  i suđenja  omogućiti,  da  budu  kaznenom  osudom  obuhva- 
ćeni kako  svi  saučesnici  tako  i intelektualni  začetnici  skup- 
štinskoga zločina,  te  koja  će  raspisivanjem  i provađanjem  slobo- 
dnih izbora  stvoriti  mogućnost,  da  se  narod  slobodno  izjavi 

0 svojoj  budućoj  sudbini. 

5.  Protivno  ovom  prijedlogu  — uz  pripomoć  dviju  prečan- 
skih  stranaka,  koje  vjeru  izrabljuju  u političke  svrhe,  — po- 
novno je  obrazovana  hegemonistička  vlada  srbijanskih  stranaka. 
Ova  je  vlada  u sjednice  sazvala  Narodnu  skupštinu,  u kojoj  su 
izvršena  strašna  umorstva,  da  bi  ta  skupština  nastavila  rad  i do- 
nosila zakone  cijeloj  državi  uopće,  a hrvatskom  narodu  naročito 

1 napose,  bez  njegovih  zakonskih  predstavnika,  kojima  u toj 

istoj  Narodnoj  skupštini  nije  osigurana  ne  samo  slobodna  riječ 
nego  niti  život«.  i 

Utvrdivši  tako  ove  činjenice  predlaže  Predavec,  da  Seljačko 
demokratska  koalicija  stvori  ove  zaključke: 

»1.  Krnja  Narodna  skupština,  sazvana  u zasjedanje  za 
dan  1.  kolovoza  1928.  u Beogradu,  nije  ovlaštena  donositi  nika- 
kve zaključke  za  cijelu  državu.  Sve  zaključke,  koji  bi  se  stvo- 
rili, — naročito  pak  financijalne  obveze,  koje  bi  se  narodu  na- 
metnule, — proglašujemo  za  ništetne  i neobvezatne  za  narode 
u prečanskim  krajevima,  koje  mi  predstavljamo,  a napose  za  hr- 
vatski narod. 

2.  Konstatujući,  da  su  kraljevine  Hrvatska  i Crna  Gora  — 
te  sve  narodne  individualnosti,  predstavljene  u Narodnom  vije- 
ću, — pristupile  u državnu  zajednicu  s kraljevinom  Srbijom,  ne 
odričući  se  svojih  historijsko-državnih  odnosno  narodno-politi- 

čkih  individualitetau  korist  ma  koje  druge  od  ujedinjenih 
zemalja,  nego  samo  u korist  državne  zajednice  Srba,  Hrvata  i 
Slovenaca,  pa  da  su  akt  od  1.  prosinca  1918.  i ustav  od  28.  lipnja 
1921.  upotrijebljeni  za  utvrđenje  hegemonije  bivše  kralje- 
vine Srbije  nad  svim  ostalim  zemljama  i narodnim  dijelovima, 
— izjavljujemo,  da  je  u narodnoj  svijesti  dosadašnje  državno 
uređenje  u cjelini  poništeno  poznatim  događajima,  pa  da 
ćemo  povesti  najodlučniju  borbu  za  novo  državno  uređenje, 
koje  će  osigurati  punu  ravnopravnost  svih  spomenutih  in- 
dividualiteta. Daljnje  odluke  u ovom  pravcu  donijet  će  se,  kada 
bude  predsjedniku  Stjepanu  Radiću  moguće,  da  sudjeluje  na 
sjednicama. 

3.  Seljačko-demokratska  koalicija  poziva  sve  političke 
stranke  i grupe  u prečanskim  krajevima,  da  se  pridruže  ovoj  nje- 
zinoj akciji  p borbi  za  jednakost  i ravnopravnost;  a od  seljačkog 
naroda  u Srbiji,  — kao  i od  svih  Srbijanaca,  koji  ne  odobravaju 
politiku  hegemonizma,  — očekuje,  da  će  svojim  držanjem  ubr- 
zati pobjedu  ovih  velikih  principa,  koji  jedini  mogu  spasiti  dr- 
žavnu zajednicu.« 

SLOGA  HRVATSKIH  POLITIČARA. 

Svi  su  prisutni  narodni  zastupnici  jednoglasno  primili  ove 
zaključke.  Nato  su  pošli  na  balkon,  odakle  je  Predavec  odluku 
SDK  pročitao  narodu,  koji  je  ispunio  cijeli  Markov  trg,  te  je  odu- 
ševljeno pozdravio  pročitane  mu  zaključke. 

Sutradan  (2.  kolovoza)  poslije  podne  je  u prostorijama  »Hr- 
vatske stranke  prava«  održana  sjednica  vodstva  »Hrvatskoga 
Bloka«.  Tu  je  svestrano  raspravljen  politički  položaj  hrvatskog 
naroda,  pa  je  jednoglasno  stvoren  zaključak,  da  narodni  zastup- 
nici dr.  Ante  T r u m b i ć i dr.  Ante  P a v e 1 i ć stupe  u zastup- 
nički klub  Hrvatske  seljačke  stranke.  Nije  to  bio  samo  izraz  nji- 
hova raspoloženja,  nego  i želja  samoga  Stjepana  Radića,  koju  je 
on  izrazio,  kada  su  ga  — u njegovoj  vili  — zajednički  posjetili 
dr.  Trumbić  i dr.  Pavelić.  Vodstvo  je  »Hrvatskoga  Bloka«  dobro 
shvatilo,  da  se  upravo  na  nj  odnosi  3.  točka  zaključaka,  primlje- 
nih u hrvatskoj  sabornici. 

Još  iste  su  večeri  (2.  kolovoza)  narodni  zastupnici  dr.  Ante 
Trumbić  i dr.  Ante  Pavelić  poslali  predsjedništvu  zastupničkoga 
kluba  Hrvatske  seljačke  stranke  ovo  pismo: 

»Povodom  javnoga  poziva,  sadržanog  u trećoj  točki  zaklju- 
čaka, koje  je  donijela  SDK  na  jučerašnjem  vijećanju  u hrvatskoj 
sabornici,  čast  nam  je  saopćiti  Vam,  da  smo  pripravni  pristupiti  u 
zajednički  klub  HSS  u svrhu  zajedničke  suradnje  u tom  klubu, 
— time  i u SDK,  — koju  suradnju  i mi  kao  narodni  zastupnici 
Zagreba,  glavnoga  grada  Hrvatske,  smatramo  svojom  dužnošću 
i narodnom  potrebom  poslije  strijeljanja  hrvatskih  narodnih 
zastupnika  u sjednici  Narodne  skupštine  u Beogradu  od  20.  lipnja 
1928.  Molimo  Vas,  da  izvolite  primiti  naš  bratski  pozdrav.« 

Pismo  je  odmah  dostavljeno  predsjedniku  kluba  »Hrvatske 
seljačke  stranke«.  Klub  je  jednodušno  zaključio,  da  narodne  za- 
stupnike dra  Trumbića  i dra  Pavelića  prima  kao  članove 
kluba  HSS.  O tom  je  ing.  August  Košutić  odmah  telefonski  iz- 
vijestio Trumbića  i Pavelića,  te  ih  je  pozvao,  da  izvole  doći  na 
sjednicu  u zgradu  hrvatske  sabornice.  Kada  se  Trumbić  i Pavelić 
dovezoše  na  Markov  trg,  dočekalo  ih  je  pred  ulazom  u hrvatsku 
sabornicu  nekoliko  narodnih  zastupnika  i drugi  potpredsjednik 
Nikola  Preka.  Na  ulazu  pak  u samu  dvoranu  dočekaše  ih  i svi 
ostali  narodni  zastupnici  i.  prvi  potpredsjednik  dr.  Vlatko  Maček, 
koji  ih  je  pozdravio  ovim  svojim  govorom: 

»Gospodo  narodni  zastupnici!  Od  srca  pozdravljamo  Vaš 
pristup  u klub  HSS  i SDK  iz  dva  razloga.  Prvi  je  razlog  taj,  što 
se  i t)vaj  put  pokazalo,  da  su  Hrvati  — kadgod  dođu  odlučni  ča- 
sovi, — kadri  zaboraviti  sve  nesuglasice  i složiti  se  u obrani  svoje 
domovine  i svojega  naroda.  No  od  ovoga  prvoga  razloga  još  je 
važniji  taj  razlog,  što  Vaš  pristup  u klub  HSS  — a prema  tomu 
i u klub  SDK  — znači,  da  ste  posve  pravilno  ocijenili  sadržaj  naše 
jučerašnje  rezolucije.  I ako  je  ta  rezolucija  sastavljena  obzirno, 
ipak  se  iz  nje  posve  jasno  vidi,  da  se  čitava  Seljačko-demokratska 
koalicija  želi  i hoće  boriti  za  ravnopravnost  svih  državno-histo- 
rijskih  i narodno-političkih  individualnosti,  pa  prema  tomu  i za 
ravnopravnost  kraljevine  Hrvatske  s kraljevinom  Srbijom.  Uvje- 
ren sam,  da  ste  Vi  shvatili  zamašaj  ove  rezolucije,  pa  da  Vas  je 
njezin  sadržaj  ponukao  na  pristup  u naše  redove.  Srdačno  Vas 
pozdravljamo!«  (Burni  poklici:  »Živih!«) 

Na  taj  pozdrav  odgovorio  je  dr.  Ante  Trumbić  poduljim 
govorom,  koji  je  počeo  ovim  riječima:  »Gospodo  i draga  braćo! 
Hvala  Vašemu  predsjedniku  i Vama  na  pozdravu,  koji  je  tako 
topao  i srdačan,  kao  što  je  jaka  odanost  svih  nas  velikoj  stvari 
naroda,  koji  zastupamo.  Večerašnji  događaj  mi  shvaćamo  u naj- 

većoj  njegovoj  ozbiljnosti.  Najprije  mislim,  da  mogu  reći  potpu- 
no sigurno  i s uvjerenjem,  da  je  ovaj  događaj  bio  jedna  želja, 
iskreno  i duboko  usađena  u srcima  svih  nas;  da  je  ovaj  događaj 
jedna  ispunjena  narodna  želja,  koju  će  — jednako  kao  i mi 

— pozdraviti  čitav  hrvatski  narod.  Ona  će  djelovati  u njegovu 
srcu.  Ovaj  događaj  ima  napokon  veliku  važnost  osobito  radi  to- 
ga, što  je  on  izvršen  sa  znanjem,  odobrenjem  i sa  zadovoljstvom 
odsutnoga  Stjepana  Radića.« 

IZJAVA  DRA  ANTE  PAVELIĆA. 

Narodni  je  zastupnik  dr.  Ante  Pavelić  u »Jutarnjem 
Listu«  od  4.  kolovoza  1928.  potrebu  složnog  nastupa  hrvatskog 
naroda  prikazao  ovom  izjavom: 

»Prvi  dan  nakon  strijeljanja  hrvatskih  narodnih  zastupnika 
u beogradskoj  Narodnoj  skupštini  dao  sam  u Beogradu  izjavu, 
koja  je  sadržavala  ovo  dvoje:  Prvo,  da  čin  Puniše  Račića  nije 
djelo  jednoga  čovjeka  i plod  slučajnog  uzbuđenja,  nego  da  je 
unaprijed  smišljeno  i dogovoreno  djelo,  koje  je 
tek  jedna  osoba  izvršila.  Drugo,  da  taj  čin  nije  uperen  samo  lično 
protiv  nekih  zastupnika,  nego  da  je  uperen  protiv  cijeloga  hrvat- 
skog naroda,  pa  da  će  tako  taj  događaj  shvatiti  čitava  hrvatska 
javnost. 

Kada  sam  došao  u Zagreb,  vidio  sam,  da  je  isto  mišljenje  u 
svim  redovima  i Hrvatske  stranke  prava  i Hrvatskoga  Bloka. 
Time  je  odmah  bilo  i označeno  stanovište,  koje  će  Hrvatski  Blok 
zauzeti  u razvoju  prilika  nakon  ovoga  groznog  događaja.  Sam 
je  događaj  20.  lipnja  značio  potpunu  potvrdu  ispravnosti 
ne  samo  programatskog  nego  i taktičkog  držanja  Hrvatskoga 
Bloka.  To  je  držanje  uvijek  bilo  izražavano  u tom,  da  je  u ure- 
đenju države  SHS,  koje  je  do  sada  postojalo,  nemoguće  naći 
sreću  i zadovoljstvo  Hrvatske  i hrvatskog  naroda. 

Čitavo  je  javno  mnijenje  u Zagrebu  i u cijeloj  Hrvatskoj 
nakon  20.  lipnja  izraženo  u dva  pravca.  Prvo:  da  je  neophodna 

— nacijonalna,  ekonomska  i kulturna  — potreba  uspostava 
hrvatske  nezavisnosti,  označene,  u ideji  oživotvorenja 
hrvatskog  sabora  kao  zakonodavnog  tijela.  Drugo:  u potrebi  ap- 
solutne sloge  svih  hrvatskih  narodnih  redova. 

Ove  dvije  temeljne  misli  — te  sam  događaj  od  20.  lipnja  — 
bile  su  razlogom,  da  je  vodstvo  Hrvatskoga  Bloka  zaključilo,  da 

dr.  Trumbić  i ja,  kao  zastupnici  glavnoga  grada  Hrvatske,  pristu- 
pimo u zastupnički  klub  HSS;  a taj  pristup  je  omogućen  i trećom 
točkom  zaključaka  Seljačko-demokratske  koalicije  od  1.  kolovoza 
u kojoj  je  upravljen  javni  poziv  na  zbijanje  svih  snaga  i redova. 

Grad  Zagreb  je  u zadnjim  sudbonosnim  događajima  dao 
upravo  značajni  dokaz  svoje  veličine  i — što  je  još  važnije  — 
svoje  krajnje  solidarnosti  sa  cijelim  hrvatskim  narodom; 
pod  jedno  je  dokazao,  da  je  ne  samo  po  svojoj  prošlosti,  nego  i 
po  tome  predestiniran  i u budućnosti  za  centrum  i politike  i 
kulture  Hrvatske,  što  više:  i svega  onoga,  što  k njemu  gravitira 
bilo  iz  nacijonalnih  bilo  iz  kulturnih  bilo  iz  ekonomskih  razloga. 

Sadanja  borba  predstavlja  u prvom  redu  borbu  Hrvatske 
za  izvojštenje  položaja,  koji  odgovara  historijskom  državnom 
pravu,  dakle  za  njezinu  samostalnost,  no  ujedno  po  Hrvat- 
skoj i za  oslobođenje  svih  potlačenih  nasilnim  hegemonizmom, 
koji  ovog  puta  imaju  vanrednu  priliku,  da  u zajedništvu  s Hrvat- 
skom i Hrvatima  izvojuju  svoja  čovječanska  i građanska  prava, 
a u prvom  redu  Srbi  u Hrvatskoj  i u ostalim  takozvanim  prečan- 
skim  krajevima,  što  u slozi  s Hrvatima  i mogu  izvoj štiti. 

Borba  će  biti  teška  i velika;  ali  je  veliko  i zlo,  u kojemu  se 
nalazimo.  Upret  će  sav  narod  i čitavo  javno  mnijenje  — nadamo 
se  — sve  sile,  da  dođe  do  pobjede. 

Velika  svijest  i odlučnost  čitavoga  hrv.  naroda  kao  i grada 
Zagreba,  koja  je  prokušana  i dokumentirana,  najbolji  je  zalog 
bolje  i sretnije  budućnosti,  koja  ne  će  biti  predstavljena  Beo- 
gradom, — kao  elementom  nesređenosti  moralnog,  materijalnog 
i kulturnog  uništavanja,  te  sumnjivog  pomagača  međunarodnog 
mira,  — nego  Zagrebom,  glavnim  gradom  Hrvatske,  kao  ele- 
mentom reda,  rada  i poretka,  materijalnog  i kulturnog  napretka, 
te  iskrenoga  pregaoca  na  polju  uređivanja  pravednih  i dobrih 
susjednih  odnošaja  i međunarodnog  mira. 

Sve  je  ovo  bilo  nam  pred  očima,  kada  smo  stvorili  odluku, 
da  sudjelujemo  u radu  zastupničkoga  kluba  Hrvatske  selja- 
čke stranke  i Seljačko-demokratske  koalicije«. 

Iz  ove  izjave  jasno  se  vidi,  da  dr.  Ante  Trumbić  i dr.  Ante 
Pavelić  nisu  stupili  u Hrvatsku  seljačku  stranku,  nego  samo  u 
zastupnički  klub  HSS  i SDK.  Oni  su  i nadalje  ostali  članovi  »Hr- 
vatskoga Bloka«,  u kojemu  su  organizirani  članovi  »Hrvatske 

stranke  prava«  i »Hrvatske  federalističke  stranke«.  U tom  je 
smislu  4.  kolovoza  1928.  svoju  izjavu  dalo  i vodstvo  »Hrvatskoga 
Bloka«. 

SMRT  STJEPANA  RADIĆA. 

Narednih  se  dana  u Zagrebu  pročulo,  da  su  iz  Beča  i Miin- 
chena  pozvani  neki  glasoviti  liječnici,  jer  da  postoji  opasnost 
za  život  Stjepana  Radića.  I zaista  je  u Radićevoj  vili  7.  kolovoza 
1928.  održan  liječnički  konzilij,  kojemu  su  prisustvovali:  dr.  A. 
Gottlieb,  prof.  dr.  Radoničić,  prof.  dr.  Wenckebach  iz  Beča,  dr. 
Ivo  Ivančević  i prof.  dr.  Rhomberg  iz  Miinchena.  Ovi  su  liječnici 
izdali  ovo  saopćenje:  »Stanje  g.  Stjepana  Radića  je  nepromije- 
njeno ozbiljno.  Još  uvijek  postoje  povišenja  temperature, 
koja  su  prije  kratkoga  vremena  išla  uporedo  s reumatičnim  poja- 
vama. Otpornost  umanjuje  šećerna  bolest,  koja  je  već  pred  dugo 
vremena  konstatirana,  te  se  znatno  pogoršala  dobivenim 
ozljedama.  Razumljivo  je,  da  se  to  ispoljuje  i na  djelatnost  srca. 
Treba  računati  s dugotrajnim  tokom  bolesti.  Mogućnost  ozdrav- 
vljenja  je  u izgledu.  Isto  tako  može  uslijed  nepredvidljivih  kom- 
plikacija nastupiti  i ozbiljan  preokret.« 

Žalibože  je  taj  preokret  nastupio  već  sutradan  8.  kolovoza. 
Radiću  je  oko  8 sati  na  večer  tako  jako  pozlilo,  da  je  pao  u dubo- 
ku nesvijest.  Odmah  su  o tomu  bili  obavješteni  liječnici  dr. 
Wenckebach,  dr.  Radoničić  i dr.  Gottlieb,  koji  su  bili  u hotelu 
»Esplanade«.  Liječnici  su  odmah  došli  u Radićevu  vilu,  gdje  su 
mogli  samo  konstatirati,  da  se  Radiću  naglo  približava  konac 
života.  Nato  je  telefonom  pozvan  Vladimir  Kerdić,  župnik  crkve 
sv.  Blaža,  koji  je  Radiću  podijelio  posljednju  pomast,  jer  bijaše 
već  prekasno  za  ispovijed  i pričest.  Radić  više  nije  došao  k svi- 
jesti, nego  je  u 8 sati  i 55  časa  ispustio  svoju  dušu. 

Još  iste  večeri  doznali  su  Zagrepčani,  da  je  preminuo  vođa 
hrvatskog  naroda.  Nadbiskup  dr.  Antun  Bauer  dade  dozvolu,  da 
se  Radićeva  smrt  iznimno  po  noći  oglasi  velikim  zvonom,  koje 
na  tornju  stolne  crkve  zvoni  samo  onda,  kada  umre  biskup  ili  ka- 
nonik. Iza  toga  su  zvonila  sva  zvona  u svim  zagrebačkim  crkva- 
ma. Njihov  je  zvuk  u gluho  doba  noći  djelovao  tajinstveno  na 
duše  hrvatskih  rodoljuba.  »Umro  je  nekrunjeni  kralj  hrvatski!« 
reče  dr.  Vlatko  Maček,  koji  je  još  iste  večeri  došao  k mrtvomu 
Radiću,  gdje  se  nađoše  također:  dr.  Ante  Trumbić,  Svetozar  Pri- 

bićević,  dr.  Juraj  Krnjević,  Milan  Prpić  i još  neki  štovatelji  Ra- 
dićevi. 

Sutradan  (9.  kolovoza)  stiže  u Radićevu  vilu  sudbeno  povje- 
renstvo, koje  su  činili  državni  odvjetnik  dr.  Franjo  Žilić,  sudbeni 
vijećnik  Janko  Gogolja  i perovođa  Žarko  Harambašić.  Oni  su 
prisustvovali  razudbi  Radićeva  tijela,  koju  je  vodio  dr.  Jurak 
uz  prisutnost  petorice  liječnika  (dr.  Ćepulič,  dr.  Gottlieb, 
dr.  Divković,  dr.  Ivančević  i dr.  Halle).  Jurak  je  izjavio,  da  je 
smrt  nastupila  uslijed  slabosti  srca  kao  posljedice  jakog  usalov- 
ljenja  srca  i šećerne  bolesti,  koja  se  poslije  zadobivene  ozljede 
pojačala  i poprimila  neobično  teške  pojave.  Težina  Radićeva  mo- 
zga je  iznosila  1450  grama.  Čeoni  su  režnji  u mozgu  bili  neobično 
razvijeni. 

Kad  je  dr.  Jurak  obavio  balzamiranje,  stavili  su  Radićevu 
lešinu  u krasan  lijes,  koji  je  8 seljaka  iznijelo  iz  vile  i položilo  u 
mrtvačka  kola.  Ova  su  u 6 sati  poslije  podne  prevezla  Radića  u 
Hrvatski  seljački  dom  na  Zrinskom  trgu.  Tu  je  Radićev  lijes 
bio  stavljen  na  odar  u velikoj  dvorani,  kamo  je  narednih  dana 
hodočastilo  mnogo  tisuća  ljudi,  da  posljednji  put  vide  Radića  i 
da  se  pomole  za  pokoj  duše  njegove.  Sprovod  je  obavljen  u ne- 
djelju 12.  kolovoza  uz  još  veće  sudjelovanje  hrvatskog  naroda, 
nego  li  bijaše  kod  sprovoda  Pavla  Radića  i dra  Đure  Basarička. 
Sudionike  na  sprovodu  dovelo  je  u Zagreb  9 posebnih  vlakova, 
premda  su  i svi  redoviti  vlakovi  bili  upravo  krcati  ljudima. 

Na  sprovodu  je  jedan  seljak  u narodnoj  nošnji  nosio  jastuk, 
na  kojemu  bijaše  trnov  vijenac  s onom  kuglom,  kojom  je  pogođen 
Stjepan  Radić.  Uz  to  je  u povorci  nošeno  1450  vijenaca.  Crkveni 
je  obred  pred  Hrvatskim  seljačkim  domom  u 10  sati  prije  podne 
obavio  nadbiskup  dr.  Ante  Bauer.  Ondje  su  govorili:  dr.  Vlatko 
Maček,  Svetozar  Pribićević,  dr.  Ante  Trumbić,  gradonačelnik 
Vjekoslav  Heinzel,  Niko  Jendričko,  Štipan  Matijević,  Blaž  Šala- 
mun,  Ivan  Ćelan,  Tuna  Babić,  Josip  Vuković  (»Đido«),  ing.  Ma- 
rušić,  Mijo  Stuparić,  dr.  Oton  Frangeš  i dr.  Sekula  Drljević,  a 
nad  grobom  nar.  zastupnik  Jure  *Valečić  i mali  sokolaš  Ivica 
Kuntić.  Sprovod  je  završen  istom  u 6 sati  poslije  podne.  Pogrebna 
je  povorka  prolazila  neprekidno  puna  3 sata  kroz  špalir,  u kojemu 
je  stajalo  preko  100.000  ljudi. 

POSLIJE  RADIĆEVE  SMRTI. 

Zagrebački  liječnici:  prof.  dr.  Radoničić,  prof.  dr.  Jurak, 
dr.  Gottlieb  i dr.  Ivo  Ivančević,  koji  su  Stjepana  Radića  liječili 
prije  i poslije  atentata,  objavili  su  11.  kolovoza  1928.  svoje  struč- 
no mnijenje,  koje  završuju  ovim  riječima:  »Kada  se  promotri 
zdravstveno  stanje  prije  zadobivene  ozljede  i stanje  nakon  te 
ozljede  i operacije,  proizlazi,  da  se  laka  šećerna  bolest,  koja  nije 
pokazivala  nikakvih  primjetljivih  smetnja  u drugim  organima, 
naglo  pogoršala  poslije  atentata;  a srce,  koje  je  do  toga  vremena 
radilo  bez  smetnje,  pokazalo  je  odmah  poslije  atentata  znakove 
naglog  oslabljenja,  te  je  konačno  uslijed  toga  dovelo  do  smrti. 
Prema  tomu  je  uzrok  smrti  u uzročnoj  vezi  sa  zadobivenom  ozlje- 
dom i uslijed  iste  potrebnom  operacijom.« 

Sprovodu  Stjepana  Radića  prisustvovahu  svi  zastupnici 
»Hrvatske  seljačke  stranke«.  Oni  su  13.  kolovoza  1928.  u hrvat- 
skoj sabornici  održali  sjednicu,  na  kojoj  su  »raspravljali  o poli- 
tičkom položaju  hrvatskog  naroda.  Tom  je  prigodom  ustanov- 
ljeno, da  Stjepan  Radić  nije  ostavio  nikakove  formalne  političke 
oporuke,  kojom  bi  za  slučaj  svoje  smrti  Hrvatskoj  seljačkoj 
stranci  dao  upute  u pogledu  njene  organizacije.  Ipak  je  Radić 
u posljednje  vrijeme  svoga  života  predsjedništvu  stranke  dao 
upute  za  daljnji  politički  pravac  i za  rad  stranke,  kao  što  i upute 
za  sve  moguće  promjene  bilo  u unutrašnjoj  državnoj  ili  vanjskoj 
politici.  Nadalje  je  utvrđena  jednodušna  suglasnost  svih  narod- 
nih zastupnika  i jednodušna  vjernost  njihova  i nauci  velikoga 
vođe  i njegovim  posljednjim  uputama.  Zastupnici  su  osjetili  po- 
trebu, da  svečanom  prisegom  konstatiraju  tu  vjernost.  Nakon 
položene  prisege  i nakon  jednoglasno  izjavljenog  povjerenja 
predsjedništvu  stranke  jednoglasno  su  primili  na  znanje  i odo- 
brili ove  zaključke  predsjedništva  HSS:  1.  Stjepan  Radić,  Bogom 
dani  vođa  hrvatskog  naroda,  svojom  tjelesnom  smrću  nije  pre- 
stao biti  narodni  vođa.  Pošto  je  vodio  hrvatski  narod  preko  Hr- 
vatske seljačke  stranke,  kojoj  je  bio  predsjednikom  od  njezinog 
osnutka,  naravno  je,  da  i nakon  tjelesne  smrti  ostaje  njezinim 
predsjednikom.  2.  Poslove  predsjednika  stranke  vodit  će  pot- 
predsjednik dr.  Vlatko  Maček.  Na  taj  položaj  izabran  je  dr. 
Vlatko  Maček  jednoglasno  na  prijedlog  potpredsjednika  Josipa 
Predavca.« 

Srbijanci  se  nisu  obazirali  na  opravdano  ogorčenje  Hrvata 
radi  zločina  od  20.  lipnja  1928.  Kada  se  1.  kolovoza  sastala  Naro- 

dna  skupština  bez  zastupnika  Seljačko-demokratske  koalicije, 
osudio  je  dr.  Ninko  Perić  »teški  zločin  Puniše  Račića,  koji  je 
prolio  krv  u ovom  visokom  domu.«  Sutradan  je  u Narodnoj  skup- 
štini iznesen  zahtjev  ministra  pravde  od  10.  srpnja  1928.,  da  se 
sudu  izruči  Puniša  Račić  zbog  ubojstva. 

U zastupanju  hrvatskog  naroda  uputilo  je  predsjedništvo 
zastupničkoga  kluba  Hrvatske  Seljačke  stranke  interparlamentar- 
noj uniji  u Berlin  ovaj  brzojav: 

»Gospodin  Paul  Loebe,  predsjednik  konferencije  interpar- 
lamentarne unije  i predsjednik  Reichstaga  u Berlinu. 

Dana  20.  lipnja  1928.  umoreni  su  po  osnovi  revolverskim 
hitcima  u beogradskom  parlamentu  hrvatski  narodni  zastupnici: 
dr.  Đuro  Basariček  i Pavle  Radić,  a teško  su  ozlijeđeni  dr.  Ivan 
Pernar  i Ivan  Granđa,  dočim  je  smrtno  ranjen  i sam  vođa  hrvat- 
skog naroda  i izabrani  delegat  za  interparlamentarnu  uniju  Stje- 
pan Radić,  koji  je  8.  kolovoza  i preminuo  uslijed  zadobivene 
rane. 

Ovim  krvoprolićem,  izvršenim  na  narodnim  zastupnicima 
kao  predstavnicima  hrvatskog  naroda  onemogućeno  je  hr- 
vatskom narodnom  zastupstvu  daljnje  sudjelovanje  u beograd- 
skom parlamentu,  kao  iu  delegaciji  toga  parlamenta  na  kon- 
ferenciji interparlamentarne  unije. 

Nakon  toga  zločina,  kojemu  nema  primjera  u parlamentar- 
noj historiji,  nema  beogradska  Narodna  skupština  nikakva  pra- 
va, da  zastupa  Hrvatsku  i hrvatski  narod,  kao  što  nema  ni  ovla- 
štenja, da  učestvuje  na  interparlamentarnim  konferencijama,  ko- 
jima je  cilj  učvršćivanje  parlamentarizma  kao  izraza  istinske  de- 
mokracije i promicanje  trajnoga  mira  i bratstva  među  narodima. 

Pozdravljamo  predstavnike  civilizovanih  naroda,  okuplje- 
nih na  berlinskoj  konferenciji  interparlamentarne  unije,  te  se 
nadamo,  da  će  konferencija  zauzeti  stav  prema  ovomu  groznomu 
atentatu  na  samu  ustanovu  parlamentarizma. 

Nepokolebivo  vjerujemo,  da  će  hrvatski  narod  moći  što 
prije  učestvovati  u zajedničkom  radu  slobodnih  naroda  za 
uzvišeni  cilj  općega  mira,  koji  može  postojati  samo  među  slobo- 
dnim narodima. 

U Zagrebu,  dne  20.  kolovoza  1928.  Predsjednik  dr.  Vlatko 
Maček.  Glavni  tajnik  dr.  Juraj  Krnjević.« 

PRIJETNJE  S AMPUTACIJOM  HRVATSKE. 

Narodna  je  skupština  13.  kolovoza  1928.  pošla  na  odmor, 
koji  je  trajao  preko  2 mjeseca.  Beogradska  se  vlada  uzalud  na- 
dala, da  će  se  dotle  smiriti  uzbuđenost,  koju  je  u hrvatskom  naro- 
du izazvao  organizirani  zločin  od  20.  lipnja.  U ime  Hrvatske  se- 
ljačke stranke  pošao  je  tajnik  dr.  Juraj  Krnjević  u B e r 1 i n,  gdje 
je  23.  kolovoza  1928.  otvoreno  zasjedanje  interparlamentarne 
unije.  Tamo  je  prisustvovalo  517  delegata  iz  37  država.  (Narodnu 
je  skupštinu  zastupalo  5 Srbijanaca).  Pročitan  je  prosvjed,  što 
ga  je  interparlamentarnoj  uniji  uputila  Hrvatska  seljačka  stranka 
radi  ubojstva  hrvatskih  zastupnika  u Narodnoj  skupštini.  Taj 
prosvjed  je  izazvao  senzaciju  među  svim  učesnicima  kongresa. 
Nato  je  prof.  Schuching  održao  govor,  u kojemu  je  naglasio,  da 
je  smrt  Stjepana  Radića  posljedica  strahovitog  zločina,  koji  mo- 
raju svi  osuditi. 

Isprvice  je  beogradska  vlada  namjeravala  korak  HSS  u Ber- 
linu proglasiti  veleizdajom  te  prvake  HSS  oštro  kazniti. 
Protiv  toga  ustade  izvršni  odbor  Seljačko-demokratske  koalicije, 
koji  je  u svojoj  rezoluciji  od  23.  kolovoza  izjavio:  »Ne  samo  da 
nije  raspustom  okrvavljene  Narodne  skupštine  dana  zadovolj- 
ština povrijeđenim  osjećajima  čovječanstva  i pravoj  narodnoj 
svijesti,  nego  se  pomoću  takove  Narodne  skupštine  održava  vla- 
da, koja  borcima  za  parlamentarizam,  za  demokraciju  i za  slobodu 
naroda  prijeti  iznimnim  mjerama  s motivacijom,  da  apeli  na 
međunarodnu  solidarnost  predstavljaju  veleizdaju  države.«  Ipak 
se  i u samoj  vladi  našlo  ljudi,  koji  su  ustali  protiv  novih  progona 
Hrvata.  Umjereni  su  pak  srbijanski  političari  upozorili,  da  u ci- 
jeloj državi  nema  suda,  koji  bi  mogao  osuditi  Hrvate;  jer  »ma 
koliko  se  izvrtali  zakoni,  ipak  se  nikako  ne  bi  u akciji  dra  Mače- 
ka  i dra  Krnjevića  moglo  naći  djelo  veleizdaje«. 

Mjesto  prijetnje  »Zakonom  o zaštiti  države«  počeli  su  beo- 
gradski političari  prijetiti  »amputacijo m«.  Prvaci  radikala  i 
demokrata  uzeše  otvoreno  govoriti:  »Treba  da  se  riješimo 
tih  prečana.  Hrvati  nas  ne  vole.  Bez  njih  će  nam  biti  lakše.«  Pri 
tom  su  spominjali,  kako  se  g.  1905.  Norveška  mirno  odijelila  od 
Švedske.  »Mi  ćemo  Evropi  svoju  visoku  političku  i kulturnu  svi- 
jest najbolje  pokazati  time,  da  bez  prolijevanja  krvi  amputira- 
mo (odsječemo)  onaj  dio  države,  u kojoj  stanuju  većinom  Hrvati 
i nezadovoljni  prečanski  Srbi«. 

Odmah  se  našlo  »stručnjaka«,  koji  su  svojim  znanjem  etno- 
grafije,  historije  i statistike  počeli  krojiti  kartu  države  SHS.  I 
zaista  su  ovi  potegnuli  crtu,  koja  će  rastavljati  buduću  Hrvatsku 
od  preostale  »Velike  Srbije«.  Oni  su  se  isprvice  složili  u tome, 
da  bi  ta  granica  tekla  od  Vukovara  preko  Vinkovaca  do  rijeke 
Save,  a zatim  Savom  do  ušća  rijeke  Vrbasa,  pa  tokom  Vrbasa 
preko  razvoda  do  rijeke  Neretve  i dalje  koritom  Neretve  do  Ja- 
dranskoga mora.  Sve,  što  je  zapadno  od  ove  crte,  ima  se  »am- 
putirati« od  sadašnje  države. 

Protiv  »amputacije«  ustade  Svetozar  Pribićević.  On  je 
6.  rujna  1928.  predstavnicima  štampe  u Beogradu  izjavio:  »Veli- 
ko je  pitanje,  da  li  bi  nož,  kojim  se  amputira,  ostao  do  kraja  u 
rukama  srbijanskih  stranaka!  Ne  može  se  znati,  da  li  u jednom 
— za  sebe  zgodnom  — momentu  ne  bi  još  neko  zgrabio  za  taj 
nož.  Naša  je  država  stvorena  jednim  međunarodnim  ugovorom, 
u kojemu  je  naročito  naglašeno,  da  su  Slovenci,  Hrvati  i Srbi  iz 
bivše  Austrougarske  monarkije  svojom  slobodnom  voljom 
riješili  ujedinjenje  sa  Srbijom  u jednu  državu,  pa  da  je  Srbija 
pristala  na  to  ujedinjenje.  Stvaranje  naše  države  imalo  je  dakle 
međunarodni  značaj.  Veliko  je  pitanje,  da  li  bi  njeno  ras- 
turivanje  moglo  ostati  samo  unutarnje  pitanje.  — Prijedlog  šefo- 
va četvorne  koalicije  (t.  j.  radikala,  demokrata,  muslimana  i Slo- 
venskih klerikalaca),  kojim  se  ruši  jedinstvo  države  i kidaju  za- 
jedničke državne  granice,  predstavlja  zločin  veleizdaje  po  našem 
krivičnom  zakonu.  Zato  je  moje  gledište,  da  šefove  četvorne 
koalicije  (t.  j.  Acu  Stanojevića,  Ljubu  Davidovića,  dra  Mehmeda 
Spahu  i dra  Antuna  Korošca)  treba  odmah  uapsiti  radi  veleizdaje. 
Zamjera  se  Predavcu,  što  je  govorio,  da  smo  »dva  svijeta«.  Pa 
dabome  da  smo  dva  svijeta,  kad  jedni  mogu  stavljati  prijedlog  o 
amputaciji,  dok  drugi  to  smatraju  za  veleizdaju,  te  kad  jedni 
smatraju,  da  treba  odmah  raspustiti  Narodnu  skupštinu,  u kojoj 
su  izvršena  ubojstva,  dok  drugi  drže,  da  ta  skupština  može  rad 
nastaviti,  kao  da  se  nije  ništa  dogodilo.« 

I dr.  Vlatko  Ma  ček  nije  bio  za  amputaciju  Hrvatske.  On 
,-je  u Zaprešiću  9.  rujna  1928.  otvoreno  rekao:  »Mi  ne  želimo  ru- 
šiti ovu  državu.  Mi  ne  idemo  izvan  njenih  granica.  Ali  unutar 
granica  mora  hrvatski  narod  biti  jedini  gospodar  na  svojem  te- 
ritoriju. On  mora  biti  svoj  gospodar  u svojoj  kući  i na  svojem 
tlu;  mora  imati  svoj  sabor  i svoju  vladu.  Imat  ćemo 
i zajedničke  poslove;  ali  u tim  poslovima  mora  unaprijed  biti  za- 

jamčeno,  da  nema  nadglasan  ja  i da  manjina  ne  će  vladati  nad 
većinom.  Beogradski  su  političari  rekli:  »Pa  kad  ne  možemo  ži- 
vjeti zajedno,  onda  ćemo  amputaciju.  Mi  ćemo  od  države  odre- 
zati onoliko,  koliko  se  nama  svidi.  Odrezat  ćemo  po  prilici  onaj 
dio,  gdje  je  hrvatski  narod  najgušći,  najjači  i najkompaktniji,  a 
onaj  drugi  dio  bit  će  Velika  Srbija«.  — To  je  tako,  kao  da  je  ne- 
tko sa  mnom  stvorio  zajednicu,  u koju  sam  i ja  donio  svoj  imetak, 
pa  on  jednoga  dana  kaže:  »Ja  ću  Te  istjerati!«  Takvomu  bih  ja 
odgovorio:  »Ja  idem,  ali  Ti  meni  moje  daj!«  — O amputaciji  bi 
Srbijanci  mogli  govoriti  tada,  da  su  ove  naše  krajeve  osvojili 
na  puški  i na  sablji.  Ali  kako  nas  oni  nisu  osvojili,  nego  su  s na- 
ma stvorili  ovu  zajednicu,  onda  može  biti  samo  rastava, 
a ne  amputacija.« 

U Beogradu  je  sudac  Milutinović  vodio  istragu  protiv  Pu- 
niše  Račića  radi  zločina  od  20.  lipnja  1928.  Sudac  je  preslušao 
također  Tomu  Popovića  i Lunu  Jovanovića,  te  je  3.  rujna  donio 
rješenje,  kojim  se  otvara  kaznena  istraga  protiv  oba  ova  narodna 
zastupnika.  Popović  je  okrivljen  radi  »zločina  podstrekavanja  za 
djelo  ubijstva  Stjepana  Radića«,  a Jovanović  za  pokušaj  ubij- 
'stva  dra  Ivana  Pernara.  Još  istoga  su  dana  i Popović  i Jovanović 
stavljeni  u istražni  zatvor.  Beograđani  su  odmah  govorili,  da  je 
time  dana  zadovoljština  predstavnicima  Seljačko-demokratske 
koalicije,  koji  su  od  prvoga  časa  tvrdili,  da  je  zločin  od  20.  lipnja 
1928.  bio  »organiziran«. 

SAVJETI  KRALJU  ALEKSANDRU  I BEOGRADSKOJ 

VLADI. 

Iza  toga  se  u Beogradu  opet  počelo  tvrditi,  da  će  za  koji 
dan  početi  pregovori  s hrvatskim  narodnim  zastupnicima  o nji- 
hovu ulasku  u novu  vladu.  Pregovore  bi  navodno  imali  voditi  oni 
radikalski  zastupnici,  koji  su  članovi  »glavnog  odbora  i protiv- 
nici sadašnje  Koroščeve  vlade.«  Kako  se  šaptalo,  da  »u  Zagrebu 
postoji  volja  za  prve  dodire«  s radikalskim  nezadovoljnicima, 
dao  je  dr.  Vlatko  Maček  11.  rujna  1928.  ovu  izjavu:  »Nas  ni 
najmanje  ne  interesira  unutrašnji  odnošaj  Radikalne  stranke,  jer 
imamo  skupo  plaćeno  iskustvo,  da  su  prema  Hrvatima  s v i radi- 
kali  jednaki.  I zato  ne  može  za  doticaj  s nama  nitko  biti  ni  više 
ni  manje  diskvalificiran.  Za  nas  su  svi  radikali  isto,  što  i Ninko 
Perić,  Puniša  Račić,  Tomo  Popović  i njegov  prijatelj  ministar 

vjera  Dragiša  Cvetković,  koji  je  bio  Popovićev  gost«.  Iza  tako 
odlučnog  odgovora  prestale  su  pripovijesti  o pregovorima  radi- 
kala  s Hrvatima. 

Veliku  je  senzaciju  pobudilo  otvoreno  pismo,  što  ga  je 
Wicham  S t e e d,  engleski  novinar  svjetskoga  glasa,  uputio  kra- 
lju Aleksandru.  (Pismo  je  priopćeno  u posebnom  izdanju  »Ob- 
zora« od  14.  rujna  1928.)  U tom  pismu  Steed,  koji  je  poznat  bio 
kao  najbolji  prijatelj  južnih  Slavena,  potanko  izlaže,  kako  su 
Hrvati,  Srbi  i Slovenci  u bivšoj  habsburškoj  monarkiji  20  godina 
nastojali  oko  osnutka  zajedničke  države.  »Srbija  nije  tada  uče- 
stvovala u tom  pokretu«.  Dalje  Steed  upozoruje  na  kobne  po- 
greške, što  ih  je  počinjala  Austro-Ugarska  svojom  nasilnom  po- 
litikom prema  Hrvatima.  »Često  sam  se  čudio  ludilu  habsburških 
državnika,  koji  su  slijedili  taj  kurs  tim  više,  što  povijest  Hrvat- 
ske i Slavonije  bogato  dokazuje,  kako  je  narod  tih  zemalja  veoma 
obdaren  sposobnošću  tvrdokornog  otpora  prema  nasilju.  Na- 
ročito se  Hrvate  može  v o d i t i,  ali  ih  se  ne  može  silom  tjerati. 
Kad  se  u njima  probudi  odanost  jednom  vođi,  tada  su  oni  sposo- 
bni na  krajnje  i strastvene  žrtve,  kao  što  je  to  g.  1848.  iskusio 
njihov  veliki  ban  Jelačić.« 

Dobro  spominje  Steed  za  Hrvate,  da  je  »njihova  želja  bila  uje- 
dinjenje na  osnovici  potpune  jednakosti  s njihovom  srp- 
skom braćom,  a ne  podloženje  ili  utapanje  u Velikoj  Srbiji«. 
Steed  naglašuje,  kako  srbijanski  državnici  nisu  iskreno  prožeti 
pravim  jugoslavenskim  idealima.  Tako  je  n.  pr.  Nikola  Pašić  bio 
sklon  stvaranju  »Velike  Srbije«.  Napose  govori  Steed  o t.  zv. 
»Krfskoj  deklaraciji«,  kojom  je  utvrđen  sporazum  za  »potpunu 
vjersku  i političku  jednakost  između  triju  ogranaka  jugoslaven- 
ske rase«,  pa  dodaje:  »Svejedno  je,  da  li  su  od  tada  svi  Srbi,  Hr- 
vati i Slovenci  bili  vjerni  duhu  ove  deklaracije  ili  ne.  Vi,  sire, 
niste  od  nje  nikada  ni  za  časak  odstupili.  Ta  spasonosna  i nado- 
budna činjenica  čini  krunu,  koju  danas  nosite,  vrhovnim  simbo- 
lom i jamstvom  narodnog  jedinstva.«  i 

Pri  koncu  svojeg  otvorenog  pisma  upozorava  Steed  kralja 
Aleksandra,  kako  se  ni  Steed  ni  drugi  prijatelji  države  SHS  u 
Engleskoj  nikada  nisu  mogli  suglasiti  sa  srbijanskim  državnici- 
ma, koji  su  zaboravljali  jugoslavenski  ideal,  te  su  plovili 
velikosrpskim  vodama.  Isto  tako  je  Steed  odvraćao  Stje- 
pana Radića  od  njegovih  namjera  prigodom  Radićeva  boravka 
u Londonu.  Ni  jedno  ni  drugo  nije  odgovaralo  engleskoj  politici, 

koja  »u  jugoistočnoj  Evropi  ima  kao  glavni  svoj  zahtjev  pojača- 
nje jugoslavenskog  jedinstva,  bez  obzira  u bilo  kakvoj  de- 
centraliziranpj  administrativnoj  formi.« 

U Beogradu  se  12.  listopada  1928.  sastala  »krnja«  Narodna 
skupština,  koja  je  odlučila,  da  će  18.  listopada  nastaviti  svojim 
radom.  Zastupnici  Seljačko-demokratske  koalicije  nisu  došli  u 
skupštinu,  gdje  se  i te  kako  osjetila  njihova  odsutnost.  Velika 
praznina  u toj  dvorani  oduzela  je  Narodnoj  skupštini  svaku  oz- 
biljnost rada;  jednako  su  i širi  slojevi  naroda  izgubili  prijašnje 
zanimanje  za  političku  djelatnost  Narodne  skupštine,  koja  je  20. 
listopada  izabrala  Iliju  Mihajlovića  za  svoga  predsjednika. 

Srpska  organizacija  »Narodna  Obrana«,  kojoj  je  na  čelu 
stajao  vojvoda  Stepa  Stepanović,  uputila  je  kralju  Aleksan- 
dru 28.  rujna  1928.  tajni  memorandum,  u kojemu  među  ostalim 
kaže:  »Od  nesretnog  junskog  događaja  do  danas  prošla  su  3 mje- 
seca. Za  to  vrijeme  ražvili  su  se  u zemlji  odnosi  tako,  da  je  da- 
nomice sve  jasnije,  da  je  velika  šteta  po  interese  otadžbine,  što 
je  razvitak  događaja  pošao  ovim  putem  i što  se  iz  stvarne  situa- 
cije nije  našao  pravi  izlaz.  Taj  razvitak  i njegovi  plodovi  dostaju 
svakom  dobrom  rodoljubu,  da  konstatira,  kako  je  svako  z a v la- 
te n j e rješenja  latentne  krize,  koja  rastače  narodni  i državni 
organizam  — gotovo  bismo  rekli  — lakomisleno  žrtvovanje  na- 
rodnih interesa  . . . Ne  vrijedi  taktiziranje,  da  se  žrtvuje  vrijeme, 
ne  bi  li  se  pocijepala  opozicija,  t.  j.  da  se  odijele  Srbi  i Hrvati; 
jer  da  se  odijele,  bilo  bi  to  od  nedoglednih  posljedica  po  interese 
države  i naroda . . . Stoga  narodna  Obrana  smatra,  da  je  za  raš- 
čišćenje  odnosa  potrebno  stvaranje  vlade  od  ljudi  općeg  povje- 
renja, da  provedu  izbore  i stvore  platformu  za  novi  kontakt  po- 
litičkih faktora.  Narodna  Obrana  ne  sumnja,  da  je  moguće,  da  se 
današnja  kriza  razbije  i nasilnim  sredstvima,  pa  da  se  tako  mo- 
mentano  potisnu  pitanja,  koja  traže  da  se  riješe.  Ali  Narodna 
Obrana  zna  i to,  da  će  se  neriješena  pitanja  ponovno  pojaviti,  pa 
da  će  onda  možda  još  daleko  snažnije  izbiti  i tražiti  radikalnije 
rješenje  . . . Na  hitnu  odluku  pozivaju  ozbiljni  časovi,  jer  opas- 
nost kuca  na  vratima.  Teška  će  odgovornost  pasti  na  one,  koji  bi 
po  svojoj  poziciji  morali,  — a nisu  htjeli  ni  znali,  — da  nađu  u 
sebi  veliku  ljubav  za  cjelinu,  pa  da  prijeđu  na  djelo  — bez  obzira 
na  sitne  interese. protivničkih  struja  — i da  na  prekretnici  nađu 
put  za  novi  život.« 

ODLUČNOST  HRVATSKOG  NARODA. 

U Zagrebu  se  19.  listopada  1928.  u zgradi  hrvatske  sabornice 
sastadoše  narodni  zastupnici:  dr.  Vlatko  Maček,  dr.  Ante  Trurn- 
bić,  dr.  Ante  Pavelić,  dr.  Juraj  Krnjević,  ing.  August  Košutić, 
Ivan  Ćelan,  Ivan  Peštaj  i Jakov  Jelašić.  Oni  se  dogovarahu  o na- 
stupu na  sutrašnjem  sastanku  zastupnika  Seljačko-demokratske 
koalicije,  te  o velikoj  skupštini,  koja  će  se  održati  21.  listopada 
u Sisku. 

Sutradan  je  u hrvatskoj  sabornici  započela  sjednica,  kojoj 
je  prisustvovalo  preko  70  narodnih  zastupnika.  Sjednica  je  na- 
stavljena 22.  i 23.  listopada.  Sa  sjednice  je  za  javnost  izdan  ovaj 
komunikej:  »Izjavljuje  se  puno  povjerenje  predsjednicima  SDK 
gg.  dr.  Vlatku  Mačeku  i Svetozaru  Pribićeviću  i poslovnom  od- 
boru, te  im  se  stavlja  u zadatak  nastavak  odlučne  borbe  do  ko 
načne  pobjede.«  Narodni  su  zastupnici  dobili  uputu,  kako  da  vo- 
de ovu  borbu  protiv  beogradske  vlade. 

Na  veliku  je  skupštinu  Seljačko-demokratske  koalicije  u 
Sisku  došlo  oko  50.000  Hrvata  i Srba  iz  Posavine,  Banovine  i 
Turopolja.  Glavni  su  govornici  bili  dr.  Maček  i Svetozar  Pribiće- 
vić.  Dr.  Maček  je  medju  ostalim  rekao:  »Mi  ćemo  se  protiv 
Srbijanaca  boriti  svima  sredstvima,  koja  nam  stoje  na  raspolaga- 
nje. Vlastodršci  doduše  još  imaju  u rukama  silu,  ali  svaka  je  sila 
za  vremena.  Uzalud  se  oni  uzdaju  u bajunete,  jer  bajuneta  je 
mrtva  stvar,  ako  nema  žive  ruke,  koja  ju  podržava.  A neka  vla- 
stodršci znadu,  da  bajunete  moraju  dati  u ruke  našoj  braći  i na- 
šim Sinovima!«  Pribićevićjena  banketu  iza  skupštine  rekao: 
»Ja  ne  znam,  što  li  može  Srbina  buniti,  ako  Hrvati  ističu  svoje 
hrvatstvo.  Srbin,  koji  je  za  potpuno  narodno  jedinstvo,  mora  biti 
veseo,  kada  se  ističe  hrvatstvo,  jer  je  to  ime  i njegovo.  Onaj 
Srbin,  kojega  smeta  isticanje  hrvatstva,  taj  hoće  da  gospodari 
hrvatstvu.« 

Beogradska  je  vlada  bila  upravo  bijesna  radi  uspjeha  skup- 
štine Seljačko-demokratske  koalicije  u Sisku.  Neki  su  ministri 
odmah  počeli  govoriti  o oštrim  mjerama,  koje  će  se  poduzeti 
protiv  pristaša  SDK.  Isticalo  se,  kako  je  sisačka  skupština  poka- 
zala, da  SDK  počinje  sada  voditi  onu  istu  politiku,  koju  je  do 
godine  1924.  vodila  Hrvatska  seljačka  stranka.  Zato  su  neki  čla- 
novi vlade  predlagali,  da  bi  na  cijelu  SDK  trebalo  — radi  skup- 
štine u Sisku  — primijeniti  »Obznanu«,  kakvu  je  PP  vlada  god. 


420 


Odlučnost  hrvatskog  naroda 


1925.  primijenila  na  Hrvatsku  republikansku  seljačku  stranku 
zbog  Rađićeva  govora  na  skupštini,  koja  je  održana  13.  listopada 
1924.  u Vrpolju. 

Ovi  su  ministri  zamuknuli,  kada  se  doznalo  za  rezultat  op- 
ćinskih izbora,  koji  su  u Bosni  i Hercegovini  obavljeni 
u nedjelju  27.  listopada  1928.  Tom  je  prigodom  Jugoslavenska 
muslimanska  organizacija  polučila  1480  mandata,  Radikalna 
stranka  1357,  Hrvatska  seljačka  stranka  839,  Zemljoradnici  597, 
Seljačko-demokratska  koalicija  182,  Davidovićevi  demokrati  99, 
Samostalna  demokratska  stranka  90,  Hrvatska  pučka  stranka  23, 
Radnička  stranka  (komunisti)  17,  Socijalisti  7 i Židovi  7 mandata, 
dok  su  disidenti  Jugosl.  musi.  organizacije  dobili  42,  disidenti  ra- 
dikala  36,  zajednička  lista  HSS  i JMO  7,  a razne  neutralne  liste 
58  mandata.  Odmah  se  primijetilo,  da  su  veoma  nazadovali  radi- 
kali,  Davidovićevi  demokrati  i Hrvatska  pučka  stranka  (ova  radi 
sudjelovanja  ministra  Barića  u »krvavoj  vladi«).  Pristaše  Selja- 
čko-demokratske  koalicije  polučiše  ukupno  1111  mandata.  Oni  su 
zajedno  s muslimanima  imali  2633  mandata,  dakle  znatno  više 
nego  li  sve  ostale  stranke. 

U samom  Sarajevu  dobila  je  Spahina  Jugoslavenska  mu- 
slimanska organizacija  3722  glasa  i 11  vijećnika  (mandata),  Hr- 
vatska seljačka  stranka  2427  glasova  i 7 vijećnika,  Radikalna 
stranka  2014  glasova  i 6 vijećnika,  Židovi  liste  Altarca  956  gla- 
sova i 3 mandata,  Židovi  liste  dra  Barucha  698  glasova  i 2 vijeć- 
nika, muslimanski  disidenti  liste  Bašić  514  glasova  i 2 vijećnika, 
musi.  disidenti  liste  Dugalić  419  glasova  i 2 vijećnika,  Samostalna 
demokratska  stranka  393  glasa  i 1 vijećnika,  demokrati  liste  dra 
Andrijaševića  367  glasova  i 1 vijećnika,  dok  su  bez  mandata  os- 
tali Socijalisti  s 250  glasova,  komunisti  s 229  glasova,  Vasiljeviec- 
vi  dem.  sa  142  i Zemaljska  lista  sa  159  glasova.  Opazilo  se,  da 
je  Hrvatska  seljačka  stranka  — prema  posljednjim  izborima  — 
podvostručila  broj  glasova. 

Drugi  je  udarac  beogradskoj  vladi  zadao  izbor  gradskoga 
vijeća,  koji  je  18.  studenoga  1928.  obavljen  u Splitu.  Ovdje  je 
Hrvatska  seljačka  stranka  dobila  1584  glasova  i 10  vijećnika,  Hr- 
vatska federalistička  stranka  1149  glasova  i 7 vijećnika,  Republi- 
kanski savez  radnika  i seljaka  (t.  j.  komunisti)  1249  glasova  i 7 
mandata,  Samostalna  demokratska  stranka  922  glasa  i 6 vijećnika, 
Zemljoradnici  i Davidovićevi  demokrati  (lista  dra  Tartaglije) 
1093  glasa  i 8 vijećnika,  Radikalna  stranka  409  glasova  i 2 vijećni- 

ka,  Hrvatska  pučka  stranka  233  glasa  i 1 vijećnika,  dok  su  bez 
mandata  ostale  tri  nezavisne  liste,  koje  su  zajedno  dobile  326 
glasova.  Svih  je  upisanih  izbornika  bilo  10.282,  a glasovalo  ih  je 
6965,  što  znači  oko  70  postotaka.  U samom  su  gradu  Splitu  glaso- 
vala 5284  izbornika,  a u područnim  selima  splitske  općine  1681 
izbornik.  Izbornu  su  pobjedu  odnijele  stranke  Seljačko-demo- 
kratske  koalicije,  koje  su  polučile  23  vijećnika,  dakle  većinu 
gradskoga  zastupstva,  koje  je  brojilo  41  vijećnika. 

U Zagrebu  su  1.  prosinca  1928.  izbili  novi  nemiri.  Pred 
ulazom  u stolnu  crkvu  stajahu  generali  i časnici  te  predstavnici 
svih  ureda,  čekajući  početak  službe  božje,  kojom  se  imala  počastiti 
uspomena  na  osnutak  države  Srba,  Hrvata  i Slovenaca.  Međutim 
se  na  toranj  stolne  crkve  uspeše  hrvatski  omladinci  Ivan  Bernar- 
dić  i Grčar  s namjerom,  da  na  prvom  balkonu  tornja  izvjese  2 
crne  zastave  s natpisom  20.  VI.  1928.  na  jednoj,  a 1.  XII.  1918.  na 
drugoj  strani.  Sa  sobom  su  imali  i veliku  hrvatsku  zastavu,  na 
kojoj  bijaše  izvezen  hrvatski  grb.  Sve  su  3 zastave  pale  s tornja, 
i to  2 zastave  upravo  na  grupu  časnika  pred  ulazom  u stolnu 
crkvu.  Radi  toga  je  general  Matić  odredio,  da  časnici  ne  idu  u 
stolnu  crkvu,  nego  izravno  u grčkoistočnu  crkvu,  kamo  su  za  nji- 
ma pošli  i svi  državni  činovnici.  Dva  su  detektiva  pošla  u toranj, 
gdje  su  uapsili  Bernardića  i Grčara.  Kad  su  ove  omladince  vodili 
na  redarstvo,  pratila  ih  je  grupa  hrvatskih  omladinaca  kroz  Ba- 
kačevu  ulicu  i kroz  Jelačićev  trg,  kličući  slobodnoj  Hrvatskoj  i 
vođama  opozicije.  Na  početku  Petrinjske  ulice  došlo  je  do  su- 
koba s redarstvom.  Tu  sui  redari  pucali,  te  su  ubili  Stanka  Petrića, 
a teško  ranili  Mirka  Đureka  i Nikolu  Lončarića. 

Sutradan  (u  nedjelju  2.  prosinca  1928.)  bijaše  u Pakracu 
velika  skupština  Seljačko-demokratske  koalicije.  Glavni  su  go- 
vornici bili  dr.  Maček  i Svetozar  Pribićević.  Potonji  se  oborio  na 
radikale  u selu  Kukunj  evcu.  Kroz  to  je  selo  oko  200  Hrvata 
iz  sela  Brezine  pošlo  na  skupštinu  u Pakrac,  ali  ih  je  općinski  na- 
čelnik Sava  Kostić  s jednim  žandarom  zaustavio  i pretraživao, 
da  li  nemaju  kod  sebe  oružja.  Kada  su  radikali  vidjeli,  da  su  Hr- 
vati goloruki,  udesili  su  na  njih  žestok  napadaj.  Oko  150  Srba  iz 
Kukunjevaca  napalo  je  Hrvate  sjekirama,  vilama  i lijevčama  ta- 
ko, da,  je  5 Hrvata  dopanulo  teških  rana,  a desetak  ih  je  bilo  lako 
ranjenih.  Pribićević  je  oštro  osudio  Srbijance,  koji  misle,  da 
će  oružanom  silom  moći  održati  svoju  vlast  u prečanskim  kraje- 
vima. »Oni  misle,  da  će  vladati  pomoću  bajuneta.  Ali  Austro- 

Ugarska  je  imala  više  bajuneta,  nego  li  što  ima  ljudi  u državi 
SHS.  Austro-Ugarska  je  imala  10  milijuna  bajuneta,  pa  je  ipak 
propala.  Da  koja  država  bude  sretna,  jaka  i napredna,  potrebno 
je  zadovoljstvo  naroda,  koji  živi  u toj  državi.  Snaga  se  dr- 
žave ne  osniva  na  bajunetama,  nego  na  zadovoljstvu  naroda. 
Propalo  je  svako  carstvo,  u kojemu  nije  bio  narod  zadovoljan.« 

Beogradska  je  vlada  i nadalje  pomišljala  na  to,  kako  bi 
pokret  u hrvatskim  zemljama  zaustavila  nasiljem.  Tako  je  5.  pro- 
sinca 1928.  umirovila  Petra  Zrelca,  velikoga  župana  Zagrebačke 
oblasti,  jer  se  nije  htio  služiti  nasiljem  protiv  Hrvata.  Mjesto 
Zrelca  je  za  vršioca  dužnosti  velikoga  župana  postavljen  Srbija- 
nac, i to  Vojin  Maksimović,  koji  bijaše  tada  aktivni  topnički 
pukovnik,  te  po  zakonu  ne  bi  smio  doći  na  položaj  velikoga  žu- 
pana. Po  zakonu  naime  o činovnicima  može  vel.  županom  ili  nje- 
govim zamjenikom  postati  samo  ona  osoba,  koja  ima  propisanu 
kvalifikaciju  (t.  j.  pravnički  fakultet  sa  svima  državnim  ispitima), 
a povrh  toga  najmanje  15  godina  državne  službe.  Zato  je  zagre- 
bački Oblasni  odbor  6.  prosinca  jednoglasno  stvorio  ovaj  zaklju- 
čak: 

»Imenovanjem  vršioca  dužnosti  velikog  župana  Zagrebačke 
oblasti  u osobi  artilerijskog  pukovnika  g.  Vojina  Maksimovića 
teško  su  povrijeđeni  pozitivni  zakoni,  koji  normiraju  pravni  polo- 
žaj velikog  župana,  te  će  protiv  toga  nelegalnog  imenovanja 
Oblasni  odbor  uložiti  tužbu  na  Državni  savjet.  Ovaj  Oblasni  od- 
bor po  zakonu  ne  smije  i ne  će  dozvoliti  g.  artilerijskomu  pukov- 
niku Vojinu  Maksimoviću  ni  po  njemu  izaslanom  zamjeniku,  da 
prisustvuje  sjednicama  ovog  Oblasnog  odbora.« 

Mnogim  Srbima  bijaše  krivo,  što  je  predsjednik  beogradske 
vlade  katolički  svećenik  dr.  Antun  Korošec.  Uz  to  se  danomice 
javljahu  nove  opreke  između  radikala  i Davidovićevih  demo- 
krata. U samoj  pak  Radikalnoj  stranci  nije  nikako  moglo  doći 
do  prave  pomirbe.  Kako  je  kralj  Aleksandar  tražio,  da  u vladu 
svakako  imaju  ući  i članovi  Hrvatske  seljačke  stranke,  podnio  je 
Korošec  30.  prosinca  1928.  ostavku  cijele  svoje  vlade. 

Kralj  je  odmah  počeo  k sebi  prizivati  prvake  svih  stranaka, 
da  upozna  njihovo  mnijenje,  kako  bi  se  najbolje  riješila  državna 
kriza.  Tako  su  3.  siječnja  1929.  u Beograd  pozvani  također  dr. 
Vlatko  Maček  i Svetozar  Pribićević.  Kralj  je  dra  Mačeka  4.  siječ- 
nja primio  u audijenciju,  koja  je  trajala  35  minuta.  Iza  toga  je 

primljen  Pribićević,  a sutradan  ponovno  dr.  Maček.  Oni  su  kra- 
lju predložili  novo  državno  uređenje  u smislu  rezolucije  Seljač- 
ko-demokratske  koalicije  od  1.  kolovoza  1928. 

Iza  druge  audijencije  dra  Mačeka  izdala  je  Seljačko-demo- 
kratska  koalicija  komunikej,  u kojemu  priopćuje,  da  je  Mačekov 
»razgovor  s Njegovim  Veličanstvom  kraljem  nastavljen  u vezi 
s jučerašnjim  razgovorima  u istom  smislu  i u istom  pravcu,  te 
na  istoj  bazi,  t.  j.  na  zaključcima  od  1.  kolovoza.  Tom  je  prigo- 
dom dodirnuto  i pitanje  postupka.  Dr.  Vlatko  Maček  je  Njego- 
vom Veličanstvu  kralju  predložio  obrazovanje  nepolitičke  vlade, 
koja  ima  kraljevo  povjerenje,  te  koja  svojim  sastavom  pruža  ga- 
ranciju za  uspješno  provođenje  predloženog  državnog  uređenja.« 

Kralj  je  poslije  dra  Mačeka  primio  u audijenciju  staroga 
Acu  Stanojevića,  kao  predstavnika  Radikalne  stranke,  pa  je  nje- 
mu priopćio  prijedlog  dra  Mačeka.  Isto  to  je  saopćio  također 
Ljubi  Davidoviću,  kojega  je  u audijenciju  primio  poslije  Stano- 
jevića. 

Stanojević  je  sazvao  sjednicu  radikalskog  kluba,  na  ko- 
joj je  iznio  prijedlog  dra  Mačeka.  Radikali  su  jednoglasno  za- 
ključili, da  odbijaju  prijedlog  dra  Mačeka  o državnom  uređenju, 
pa  da  na  toj  bazi  uopće  ne  mogu  niti  razgovarati.  I demokratski 
je  klub  odbio  Mačekov  prijedlog,  ali  se  ipak  izjavio  spremnim  za 
pregovaranje. 

Poslije  podne  5.  siječnja  1929.  bio  je  u adijenciju  primljen 
Slobodan  Jovanović,  sveučilišni  profesor  državnoga  prava.  Njega 
je  kralj  pozvao  kao  stručnjaka  na  savjetovanje,  a ne  u tu  svrhu, 
da  mu  povjeri  sastav  neutralne  vlade,  kako  su  novinari  i politi- 
čari razglasili  po  Beogradu.  Iza  Jovanovićeve  audijencije  dala  je 
kraljeva  kancelarija  pod  večer  5.  siječnja  za  javnost  ovu  obavi- 
jest: 

»Povodom  ostavke  kraljevske  vlade  kralj  je  na  prijedlog 
predsjednika  parlamenta  konzultirao  predstavnike  svih  stranaka 
i parlamentarnih  grupa.  Rezultat  je  konzultiranja  pokazao,  da 
među  parlamentarnim  grupama  postoje  oprečna  gledišta  za  rje- 
šenje današnje  krize.  Ove  se  razlike  u gledištima  pojavljuju  čak 
i u ocjeni  pitanja  državnog  uređenja.  Zbog  toga  nema  mogućno- 
sti ni  za  kakovo  parlamentarno  rješenje,  koje  bi  garantiralo  odr- 
žanje potpunoga  državnog  i narodnog  jedinstva.« 

Nakon  takove  obavijesti  bijaše  iskusnijim  političarima  ja- 
sno, da  kralj  namjerava  ukinuti  ustav.  On  se  naime  već  i prije 

spomenutih  »konzultiranja«  odlučio  za  apsolutizam.  Upućeni  su 
ljudi  znali,  da  je  kralj  dru  Milanu  Srškiću  povjerio  sastav  potre- 
bitoga kraljevog  proglasa.  Jednako  je  dr.  Srškie  već  imao  gotove 
zakone,  koje  će  kralj  objaviti  na  početku  svoje  diktature. 

MANIFEST  KRALJA  ALEKSANDRA  OD  6.  SIJEČNJA  1929. 

Kralj  je  svoju  diktaturu  6.  siječnja  1929.  objavio  narodu  ovim 
proglasom,  koji  mu  je  sastavio  dr.  Milan  Srškić: 

»Najveći  narodni  i državni  interesi  i njihova  budućnost  zapo- 
vijedaju mi,  da  se  i kao  vladalac  i kao  sin  ove  zemlje  obratim  nepo- 
sredno narodu,  pa  da  mu  iskreno  i otvoreno  kažem  ono,  što  mi  u 
današnjem  trenutku  nalaže  moja  savjest  i moja  ljubav  prema 
otadžbini.  * 

Nastupio  je  čas,  kada  između  naroda  i kralja  ne  može  i ne 
smije  više  biti  posrednika.  U toku  tolikih  prošlih  napora  i tolikih 
strpljenja,  koje  sam  pokazao  u vršenju  svojih  visokih  dužnosti,  moju 
je  dušu  razdirao  vapaj  naših  narodnih  masa,  — radenih  i mirolju- 
bivih, ali  i namučenih,  — koje  su  rukovođene  svojim  prirodnim  i 
zdravim  rasuđivanjem  već  odavno  nazirale,  da  se  više  ne  može  ići 
putem,  kojim  se  do  sada  išlo. 

Moja  očekivanja,  — kao  i očekivanje  naroda,  — da  će  evolu- 
cija našeg  unutarnjeg  političkoga  života  donijeti  sređenje  i konso- 
liđiranje  prilika  u zemlji,  nisu  se  ostvarila.  Parlamentarni  rad  i sav 
naš  politički  život  dobivaju  sve  više  negativno  obilježje,  od  čega 
narod  i država  imaju  samo  štete.  Sve  korisne  ustanove  u našoj 
državi,  — njihov  napredak,  parlamentarni  rad  i sav  naš  politički 
život,  — dovedeni  su  u opasnost.  Od  takqvog  nezdravog  političkoga 
stanja  u zemlji  strada  ne  samo  unutarnji  život  i napredak,  nego  i 
sređivanje  i razvijanje  spoljnih  (vanjskih)  odnosa  naše  države,  kao 
i jačanje  našeg  ugleda  i kredita  u inostranstvu. 

Parlamentarizam,  koji  je  kao  političko  sredstvo  po  tradicija- 
ma od  mojeg  nezaboravnog  oca  ostao  ideal,  počele  su  zaslijepljene 
političke  stranke  zloupotrebljavati  u toj  mjeri,  da  je  postao  smetnja 
za  svaki  plodonosni  rad  u državi.  Žalosni  dogođaji  i razdori  u Na- 
rodnoj skupštini  pokolebali  su  kod  naroda  vjeru  u korist  ove  usta- 
nove. Sporazumi  i najobičniji  odnosi  između  stranaka  i ljudi  — po- 
stali su  apsolutno  nemogući.  Umjesto  da  parlamentarizam  razvija 
i jača  duh  narodnog  i državnog  jedinstva,  on  — ovakav,  kakav  je 
— počinje  dovoditi  do  duhovnog  rasula  ijjparodnog  razjedinjavanja. 

Moja  je  sveta  dužnost,  da  svima  sredstvima  čuvam  državno  i 
narodno  jedinstvo,  te  sam  riješen,  da  ovu  dužnost  bez  kolebanja 
ispunim  do  kraja. 

Čuvati  narodno  jedinstvo  i državnu  cjelinu,  to  je  najviši  cilj 
moje  vladavine,  pa  to  mora  biti  i najveći  zakon  za  mene  i za  svakoga. 
To  mi  nalaže  moja  odgovornost  pred  narodom  i pred  historijom. 
To  mi  nalaže  ljubav  prema  otadžbini  i pijetet  prema  bezbrojnim 
dragocjenim  žrtvama,  koje  padoše  za  taj  ideal. 

Tražiti  lijeka  tome  zlu  u dosadašnjim  parlamentarnim  promje- 
nama vlade  i uzaludnim  pokušajima,  odnijelo  nam  je  već  nekoliko 
posljednjih  godina.  Mi  moramo  tražiti  nove  metode  i krčiti  nove 
puteve. 

Ja  sam  uvjeren,  da  će  u ov-om  ozbiljnom  trenutku  svi  Srbi, 
Hrvati  i Slovenci  razumjeti  ovu  iskrenu  riječ  svojega  kralja,  pa  da 
će  oni  biti  najvjerniji  pomagači  oko  mojih  budućih  napora,  kojima 
je  jedini  cilj:  da  se  u što  kraćem  vremenu  postigne  ostvarenje  onih 
ustanova,  one  državne  uprave  i onog  državnog  uređenja,  koje  će 
najbolje  odgovarati  općim  narodnim  potrebama  i državnim  inte- 
resima. 

Radi  toga  sam  riješio  i rješavam,  da  ustav  kraljevine 
Srba,  Hrvata  i Slovenaca  od  2 8.  juna  1921.  go- 
dine prestane  važiti.  Svi  zemaljski  zakoni  ostaju  u važ- 
nosti, dok  se  mojim  ukazom  ne  ukinu.  Na  isti  način  (t.  j.  kraljevim 
ukazom)  donosit  će  se  u buduće  novi  zakoni.  Narodna  skup- 
ština, izabrana  11.  septembra  1927.  godine,  raspušta  se. 

Saopćavajući  ovu  moju  odluku  svome  narodu,  naređujem  svi- 
ma vlastima  države,  da  po  njoj  postupaju,  a svima  i svakomu  zapo- 
vijedam, da  ju  poštuje  i da  joj  se  pokorava.« 

Kralj  je  Aleksandar  odmah  imenovao  prvu  diktatorsku  vladu. 
General  Pero  Zivković,  zapovjednik  kraljeve  garde,  postao  je  pred- 
sjednikom ministarskoga  savjeta  i ministrom  unutrašnjih  posala, 
dr.  Voja  Marinković  m.  vanjskih  posala,  general  Stevan  Hadžić  m. 
vojske  i mornarice,  dr.  Stanko  Švrljuga  m.  financija,  dr.  Mate  Drin- 
ković  m.  socijalne  politike,  dr.  Milan  Srškić  m.  pravde,  dr.  Oton 
Frangeš  m.  poljoprivrede  i voda,  dr.  Antun  Korošec  m.  saobraćaja, 
dr.  Tugomir  Alaupović  m.  vjera,  Nikola  Uzunović  m.  bez  portfelja, 
Laza  Radivojević  m.  šuma  i ruda,  dr.  Uroš  Krulj  m.  narodnoga 
zdravlja,  Boža  Maksimović  m.  prosvjete,  a Sveta  Savković  m.  gra- 
đevina. U prvom  času  nije  kralj  popunio  tri  ministarstva,  te  je 

Drinković  postao  zastupnikom  ministarstva  trgovine  i industrije, 
Radivojević  zastupnikom  m.  agrarne  reforme,  a Savković  zastup- 
nikom m.  pošta  i brzojava. 

KAKO  JE  KRALJEV  MANIFEST  PRIMLJEN  U ZAGREBU. 

Kraljev  je  manifest  od  6.  siječnja  1929.  bio  u Zagrebu  od- 
štampan i stavljen  na  oglasne  stupove.  Građani  su  znatiželjno  čitali 
taj  proglas,  koji  je  u njihovoj  duši  pobudio  razne  dojmove.  Svi  su 
odobravali,  što  je  kralj  raspustio  Narodnu  skupštinu,  koja  se  obeš- 
častila  20.  lipnja  1928.  umorstvom  hrvatskih  narodnih  zastupnika. 
Nitko  nije  žalio,  što  je  sada  nestalo  toga  krvavoga  parlamenta. 
Jednako  se  općenito  odobravalo,  što  je  kralj  ukinuo  Vidovdanski 
ustav,  koji  je  28.  lipnja  1921.  bio  stvoren  bez  Hrvata,  dapače  upravo 
protiv  Hrvata.  Držalo  se  dapače,  da  je  kralj  ovim  ukinućem  htio 
zadovoljiti  Hrvate,  koji  su  jednodušni  bili  u osuđivanju  Vidovdan- 
skog  ustava.  Zagrepčani  nisu  slutili,  da  će  kralj  i nadalje  provoditi 
beogradski  centralizam,  dakle  upravo  ono,  što  je  Hrvatima  bilo  naj- 
zazornije  u Vidovdanskom  ustavu.  Kralj  je  stvarno  ukinuo  samo 
one  točke  Vidovdanskog  ustava,  kojima  je  'narodu  bila  zajamčena 
sloboda  štampe,  govora,  sastajanja  i udruživanja. 

U prvi  čas  nije  niti  dr.  Vlatko  Maček  potpuno  i točno  shvatio 
novi  politički  položaj  hrvatskog  naroda.  Maček  je  naime  odmah 
pošao  u »Hrvatski  seljački  dom«,  kamo  su  došli  i drugi  prvaci  Se- 
ljačko-demokratske  koalicije.  Poslije  održane  sjednice  dao  je  dr. 
Maček  novinarima  ovu  kratku  izjavu : »Kak  vidite,  lajbek  je  ras- 
kopčan. Vidovdanski  ustav,  koji  je  preko  sedam  godina  tištio  hrvat- 
ski narod,  srušen  je!  A srušen  je  ne  samo  u svijesti  naroda,  nego  i 
faktično  rješenjem  njegova  veličanstva  kralja.  Posve  sam  siguran 
za  slogu  i zrelost,  a prema  tomu  i za  jakost  hrvatskog  naroda. 
Obzirom  na  veliku  mudrost  njegova  veličanstva  kralja  nadam  se, 
da  će  nam  uspjeti  ostvariti  ideal  hrvatskog  naroda : da  Hrvat  bude 
gospodar  u svojoj  slobodnoj  Hrvatskoj«. 

Ovu  su  izjavu  dra.  Vlatka  Mačeka  objavile  ne  samo  zagre- 
bačke nego  i sve  beogradske  novine.  Mora  da  su  se  negdje  zlorado 
nasmijali  kralj  i njegovi  savjetnici,  koji  su  već  tada  dobro  znali, 
kakvu  muku  spremaju  Hrvatskoj  i narodu  hrvatskom. 

NOVI  ZAKON  O KRALJEVSKOJ  VLASTI. 

Kako  je  kralj  ukinuo  ustav,  te  je  u svoje  ruke  uzeo  cijelu  — 
pa  i zakonodavnu  — vlast,  proglasio  je  6.  siječnja  1929.  novi  zakon 

0 kraljevskoj  vlasti  i o vrhovnoj  državnoj  upravi,  kako  su  ga  složili 
ministar  predsjednik  Pera  Živković  i ministar  pravde  dr.  Milan 
Srškić.  Zakon  sadržaje  21.  član,  koji  se  redaju  ovako: 

»1.  Kraljevina  Srba,  Hrvata  i Slovenaca  je  nasljedna  monarhija. 

2.  Kralj  je  nosilac  sve  vlasti  u zemlji.  Kralj  izdaje  i proglašuje 
zakone,  postavlja  državne  činovnike  i daje  vojne  činove.  Kralj  za- 
povijeda vojnom  silom.  On  daje  ordene  i druga  odlikovanja. 

3.  Kralj  vrši  amnestiju  za  sve  krivice.  Amnestija  se  može  dati 
prije  početka  krivičnog  postupka,  u samom  postupku  i poslije  izre- 
čene presude.  Amnestija  je  opća  kao  i pojedinačna.  Kralj  vrši  pomi- 
lovanja. On  može  dosuđenu  kaznu  oprostiti,  smanjiti  i ublažiti. 

4.  Kralj  predstavlja  državu’  u svim  njezinim  odnosima  s tu- 
đim državama.  Kralj  proglašuje  rat  i zaključuje  mir. 

5.  Kralj  i prijestolonasljednik  su  punoljetni,  kad  navrše  18  go- 
dinu. 

6.  Kraljeva  je  ličnost  neprikosnovena.  Kralju  se  ne  može  ništa 
u odgovornost  staviti  niti  kralj  može  biti  tužen. 

7.  U kraljevini  Srba,  Hrvata  i Slovenaca  vlada  kralj  Aleksan- 
dar I.  Karađorđević  iz  dinastije  Karađorđević.  Kralja  nasljeđuje  nje- 
govo muško  potomstvo  iz  zakonitog  braka  po  redu  prvorođenja.  Kada 
kralj  nema  muškoga  potomstva,  on  će  sebi  odrediti  nasljednika  iz 
pobočne  linije. 

8.  Kraljevski  dom  sastavljaju  kraljica  supruga,  živi  predci 
kraljevi  u pravoj  liniji  — a iz  iste  dinastije  — sa  svojim  suprugama, 
živi  potomci  kraljevi  u pravoj  liniji  sa  svojim  suprugama,  rođena 
braća  kraljeva  i njihovi  potomci  sa  svojim  suprugama,  sestre  kralja 
vladaoca  i sve  žensko  potomstvo  do  udaje,  napokon  stric  kralja 
Aleksandra  I.  knez  Arsen,  pa  knez  Pavle  sa  suprugama  i potomcima 

1 ženskim  potomcima  do  udaje. 

9.  Kralj  boravi  stalno  u zemlji.  Ako  se  pokaže  potreba,  da  kralj 
iz  zemlje  ide  na  kraće  vrijeme,  zastupat  će  ga  u pravima  nasljednik 
prijestolja.  Ako  pak  nasljednik  prijestolja  nije  punoljetan  ili  ako  je 
spriječen,  kralja  će  zastupati  ministarski  savjet.  Zastupstvo  se  vrši 
po  uputstvima,  koja  daje  kralj.  Ovo  vrijedi  i za  slučaj  kraljeve  bo- 
lesti, koja  ne  stvara  trajnu  nesposobnost. 

10.  Kraljevsku  vlast  vrši  namjesništvo,  kad  je  kralj  malolje- 
tan ili  kada  je  zbog  bolesti  duševno  ili  tjelesno  trajno  nesposoban  da 
vrši  kraljevsku  vlast. 

11.  Namjesnička  vlast  pripada  nasljedniku  prijestolja,  ako  je 
punoljetan.  Ako  je  pak  nasljednik  prijestolja  maloljetan  ili  duševno 
ili  tjelesno  bolestan,  onda  će  kraljevsku  vlast  vršiti  namjesništvo. 
Namjesnici  će  biti  tri  lica,  koja  kralj  odredi  naročitim  aktom  ili  te- 
stamentom. Istovremeno  kralj  određuje  svakomu  namjesniku  po 
jednoga  zamjenika.  Ako  je  jedan  od  trojice  namjesnika  privremeno 
odsutan  ili  spriječen,  vršit  će  kraljevsku  vlast  druga  dva  namjesnika. 
Na  upražnjeno  mjesto  jednoga  namjesnika  dolazi  njegov  zamjenik. 

12.  O vaspitanju  (odgoju)  maloljetnoga  kralja  starat  će  se 
namjesnici,  a o imanju  maloljetnoga  kralja  brinut  će  se  staratelji, 
određeni  kraljevim  testamentom.  Ako  preminuli  kralj  nije  imenovao 
staratelja  (skrbnika),  imenovat  će  ih  namjesnici. 

13.  U slučaju  kraljeve  smrti  ili  ostavke  prima  nasljednik  prije- 
stolja, ako  je  punoljetan,  odmah  vlast  i objavljuje  to  narodu  prokla- 
macijom. 

14.  Civilna  lista  kraljeva  određuje  se  zakonom. 

15.  Kralj  imenuje  predsjednika  i članove  ministarskog  savjeta, 
koji  stoje  neposredno  pod  kraljem  i rade  po  njegovim  ovlaštenjima 
u pojedinim  granama  državne  uprave.  Broj  ministarstva  određuje 
kralj.  Pri  stupanju  na  dužnost  ministri  polažu  zakletvu  na  vjernost 
kralju. 

16.  Ministri  su  odgovorni  kralju.  Kralj  može  ministre  optužiti. 

17.  Ministrima  sudi  državni  sud.  Ovaj  čine  3 državna  savjet- 
nika i 3 kasacijona  suca,  koje  imenuje  kralj.  Predsjednik  kasacijo- 
noga  suda  je  predsjednik  državnoga  suda.  Bliže  odredbe  o ministar- 
skoj odgovornosti  donijet  će  se  posebnim  zakonom. 

18.  Kralj  izdaje  i proglašuje  zakone  ukazima,  koji  sadržavaju 
sam  zakon.  Ukaz  premapotpisuju : predsjednik  ministarskog  savjeta, 
resorni  ministar  i ministar  pravde.  Na  ukaz  o zakonu  stavlja  mini- 
star pravde  državni  pečat  i stara  se  za  obnarodovanje  zakona  u 
»Službenim  Novinama«.  Zakon  dobiva  obaveznu  snagu  15  dana  po- 
slije obnarodovanja,  ako  sam  zakon  ne  odredi  drukčije. 

19.  Upravnu  vlast  vrše  pojedini  ministri  za  pojedine  grane  po 
kraljevom  ovlaštenju. 

20.  Sudska  vlast  u cijeloj  zemlji  vrši  se  u.  kraljevo  ime. 

21.  Ovaj  zakon  stupa  u život  i dobiva  obaveznu  snagu,  kada 
se  obnaroduje  u »Službenim  Novinama«.  O izvršenju  toga  zakona 
starat  će  se  predsjednik  ministarskog  savjeta.« 

NOVI  ZAKON  O ZAŠTITI  DRŽAVE. 

Kralj  je  6.  siječnja  1929.  potpisao  »Novi  zakon  o zaštiti  javne 
bezbjednosti  i poretka  u državi«.  Taj  apsolutistički  zakon,  koji  je 
sastavio  ministar  pravde  Milan  Srškić,  glasio  je  ovako: 

Član  I.  Pod  udar  toga  zakona  spadaju: 

1.  Pisanje,  izdavanje,  štampanje  i rasturivanje  knjiga,  novina, 
plakata  ili  objava,  kojima  se  ide  na  to,  da  se  tko  podstrekava  na 
nasilje  prema  državnim  vlastima  — ili  uopće,  kada  se  ugrozi  javni 
mir  ili  dovede  u opasnost  javni  poredak.  Ovo  važi  i za  svaku  pisme- 
nu ili  usmenu  propagandu  ili  ubjeđivanje  drugih,  da  treba  promije- 
niti politički  ili  socijalni  poredak  u državi  zločinom,  nasiljem  ili  ma 
kojom  vrsti  terorizma. 

2.  Organiziranje,  potpomaganje  ili  postajanje  članom  takovog 
udruženja,  koje  bi  imalo  za  svrhu  propagandu  komunizma,  anar- 
hizma ili  terorizma,  te  udruženja  za  nelegalno  prigrabljivanje  vlasti, 
kao  i uopće  ono,  što  se  sadrži  u prednjoj  stavci. 

3.  Izdavanje  pod  zakup  ili  ma  u kojem  vidu  ustupanje  zgrade 
ili  prostora  za  skupljanje  lica,  kojima  bi  bio  za  cilj  priprema  ili  rad 
za  ostvarenje  čega  od  onoga,  što  je  izloženo  u gornjim  dvjema  toč- 
kama, ako  je  onaj,  koji  je  zgradu  ili  prostorije  ustupio,  znao,  na  što 
će  se  ona  upotrijebiti. 

4.  Organiziranje,  združivanje  ili  propaganda,  kojima  se  ide  na 
to,  da  se  prouzrokuje  vojna  pobuna,  metež,  neposlušnost  ili  nezado- 
voljstvo kod  vojnika,  ili  da  se  građani  ili  vojnici  ne  odazivaju  svojim 
vojnim  dužnostima,  ili  da  se  ometa,  otežava  ili  ograničuje  proizvod- 
nja, popravak  ili  prijenos  vojnog  materijala  ili  snabdijevanje  vojske 
za  njezine  potrebe,  kao  i uopće  svaka  propaganda  protiv  ustanova 
vojske,  kao  i svaka  priprema,  pokušaj  ili  izvršenje  u cilju,  da  se  po- 
ruše ili  ponište  objekti,  koji  služe  javnom  saobraćaju,  te  javnim 
instalacijama  i potrebama. 

5.  Stavljanje  u vezu  s kakovom  ličnošću  ili  kakovim  društvom 
u inostranstvu  u cilju  dobivanja  kakove  pomoći  od  tuda  radi  pri- 
preme za  revoluciju  ili  nasilnu  promjenu  današnjega  političkog  sta- 
nja u zemlji  ili  drugoga  čega  u prednjim  točkama  predviđenoga  ili 

svakog  pomaganja  kojeg  inostranog  lista  ili  društva  od  strane  ne- 
koga s teritorija  naše  kraljevine,  kada  to  lice  ili  društvo  radi  protiv 
uređenja,  poretka  ili  javnog  mira  naše  države. 

6.  Proizvodnja  ili  prikupljanje  oružja,  oruđa,  sprava  ili  eksplo- 
ziva, radi  kojeg  od  naprijed  spomenutih  ciljeva,  kao  i svako  pri- 
krivanje tih  predmeta. 

7.  Priprema,  pokušaj  ili  izvršenje  ubojstva  ma  kojeg  organa 
vlasti. 

Član  II. 

Tko  učini  ma  koje  od  krivičnih  djela,  izloženih  u prvom  članu 
ovoga  zakona,  kaznit  će  se  smrću  ili  robijom  do  20  godina.  Predmeti 
krivičnih  djela  konfiscirat  će  se.  Oni,  koji  znadu,  da  se  pripremaju 
zločini,  izloženi  u prvom  članu,  pa  o tome  na  vrijeme  ne  izvijeste 
državne  vlasti,  kaznit  će  se  robijom  do  20  godina.  U cilju  bržeg  i 
lakšeg  utvrđivanja  krivice  dopušteno  je  nadležnim  vlastima,  da  pre- 
tres vrše  i noću. 

Član  III. 

Kako  ona  udruženja  i političke  partije  sa  ciljem,  predviđenim 
u prvom  članu  ovoga  zakona,  tako  isto  zabranjuju  se  i rasturuju  se 
sva  udruženja  i političke  stranke,  koje  vrše  propagandu  ili  ubjeđi- 
vanje  drugih,  da  treba  promijeniti  postojeći  poredak  u državi.  Isto 
tako  zabranjuju  se  i rasturuju  sve  političke  stranke,  koje  nose 
vjersko  ili  plemensko  obilježje.  Organiziranje,  pomaganje  ili  posta- 
janje  članom  ovakve  organizacije,  — u koliko  ne  potpada  pod  udar 
2.  člana  ovoga  zakona,  — kaznit  će  se  zatvorom  do  jedne  godine  i 
globom  do  10.000  dinara. 

Član  IV. 

Osnivanje  novih  i opstojarije  postojećih  političkih  društava, 
koja  imaju  drugi  cilj,  nego  ona  iz  1.  i 3.  člana  ovoga  zakona,  ve- 
zano je  za  naročitu  dozvolu  upravnih  vlasti  one  oblasti,  gdje  društvo 
ima  glavno  sjedište.  Ako  u roku  od  mjesec  dana  ova  dozvola  ne 
bude  isposlovana,  smatra  se,  da  nije  dozvoljeno  osnivanje,  društva. 
Tko  postane  ili  ostane  članom  ovoga  društva  ili  ga  bude  pomagao, 
kaznit  će  se  zatvorom  do  tri  mjeseca.  Da  li  je  društvo  političko, 
ocjenjuje  veliki  župan  one  oblasti,  u kojoj  društvo  ima  svoje  sjedište. 

Član  V. 

Zabranjuje  se  održavanje  zborova  pod  vedrim  nebom  ili  u za- 
tvorenom prostoru,  — kao  i svih  sastanaka,  — bez  prethodne  doz- 


431 


Dr.  A.  Pavelić  osniva  Hrv.  ustaški  pokret 


vole  nadležne  upravno-političke  vlasti.  Prijavu  za  zbor  odnosno  sa- 
stanak treba  učiniti  najkasnije  tri  dana  ranije.  U prijavi  treba 
označiti  i dnevni  red  zbora  odnosno  sastanka. 

U daljnjih  16  članova  toga  zakona  iznose  se  zabrane  štrajka, 
nevršenja  službe  državnih  i samoupravnih  činovnika,  sudjelovanje 
kod  političkih  manifestacija,  izradba  i nabavljanje  eksploziva,  no- 
šenje oružja  i t.  d. 

DR.  ANTE  PAVELIĆ  OSNIVA  HRVATSKI  USTAŠKI 

POKRET. 

U Zagrebu  je  narodni  zastupnik  dr.  Ante  Pavelić  sa  svo- 
jim prijateljima  već  7.  siječnja  1929.  izradio  ovaj  ustav  za  ustaše 
hrvatskoga  oslobodilačnog  pokreta: 

I.  Zadaća  pokreta.  Ustaša,  hrvatski  oslobodilački  po- 
kret, ima  zadaću,  da  svima  sredstvima  — pa  i oružanim  ustankom 
— oslobodi  ispod  tuđinskoga  jarma  Hrvatsku,  da  ona  postane  pot- 
puno samostalna  i nezavisna  država  na  cijelom 
svom  narodnom  i povijesnom  području.  Kada  bude  taj  cilj  postignut, 
ustaški  će  pokret  svima  sredstvima  braniti  državnu  samostal- 
nost Hrvatske  i narodnu  osebujnost  hrvatskog  naroda;  borit  će  se 
za  to,  da  u hrvatskoj  državi  bude  uvijek  vladao  samo  hrvatski  na- 
rod, pa  da  on  bude  potpun  gospodar  svih  stvarnih  i duhovnih  do- 
bara u svojoj  zemlji,  napredno  i pravedno  uređenoj  u duhu  ustaških 
načela. 

II.  S a s t a v pokreta.  Ustaša,  hrvatski  oslobodilački  po- 
kret, sastoji  od  rojeva,  tabora,  logora,  stožera  i glavnoga  ustaškoga 
stana.  Roj  je  ustaška  jedinica  u pojedinom  selu.  Tabor  je  ustaška 
jedinica  na  području  jedne  upravne  općine.  Logor  je  skup  sviju 
tabora  na  području  jednog  upravnog  kotara.  Stožer  je  skup  sviju 
logora  na  području  jedne  župe  (županije  ili  oblasti).  Cjelokupni  je 
pokret  Ustaše  usredotočen  u glavnom  ustaškom  stanu,  koji  uprav- 
lja svim  poslovima,  što  se  odnose  na  cjelokupni  pokret  i oslobodi- 
lački rat.  — Na  čelu  roja  stoji  rojnik,  na  čelu  tabora  tabornik,  na 
čelu  logora  logornik,  na  čelu  stožera  stožernik,  a na  čelu  glavnog 
ustaškog  stana  Poglavnik.  Tabornike,  logornike  i stožernike 
imenuje  i rješava  dužnosti  — po  odredbi  Poglavnika  — glavni  ustaš- 
ki stan,  a Poglavnika  biraju  ustaše  utemeljitelji,  odnosno  — po  is- 
pražnjenju  — glavni  ustaški  stan. 

Glavni  ustaški  stan  sačinjavaju  doglavničko  vijeće  i pobočnički 
zbor.  Doglavnike  — njih  najviše  dvanaest  na  broju  — te  pobočnike 

— njih  najviše  sedam  na  broju  — imenuje  i rješava  dužnosti  Po- 
glavnik, Uz  bok  tabornika,  logornika  i stožernika  imenuje  glavni 
ustaški  stan  po  odredbi  Poglavnika  do  šest  tabornih,  logornih  od- 
nosno stožernih  pobočnika  za  obavljanje  pojedinih  grana  poslova, 
koji  se  u dotičnoj  jedinici  ukazuju  potrebnim,  a te  poslove  vrše  ovi 
po  nalogu  dotičnoga  tabornika,  logornika  odnosno  stožernika.  Glavni 
ustaški  stan  imenuje  po  odredbi  Poglavnika  prema  potrebi  stručne 
osobe,  te  im  opredjeluje  čin  i službu,  koju  imaju  izvršiti  u taboru, 
logoru,  stožeru,  glavnom  ustaškom  stanu,  u pokretu  uopće,  te  u 
ustanku  i izvađanju  ustaških  djela  napose.  Glavni  ustaški  stan  ime- 
nuje po  odredbi  Poglavnika  i posebne  ustaške  dužnosnike  i povje- 
renike, kojima  se  povjeravaju  po  potrebi  naročiti  poslovi. 

III.  Članstvo.  Ustašom  može  postati  svaki  Hrvat,  koji  je 
sposoban  za  ustašku  borbu;  koji  je  potpuno  odan  temeljnim  ustaš- 
kim načelima,  spomenutim  u točkama  1.  i 2.  ovoga  ustava;  te  je 
spreman  na  sebe  preuzeti  i izvršiti  sve  odredbe  i naloge,  koje  mu 
izdaju  ustaške  vlasti  i pretpostavljeni.  Članom  ustaškog  pokreta 
prestaje  se  biti  samo  razrješenjem  dužnosti  i otpustom,  koji  daje 
glavni  ustaški  stan  po  odredbi  Poglavnika.  Dužnosti  su  članstva: 
a)  Polaganje  ustaške  prisege,  te  b)  Neizbježivo  izvršavanje  svakog 
rada,  svih  dužnosti,  svih  naloga  i odredaba,  te  vršenje  odgovornosti, 
kako  je  to  sve  sažeto  u načelima  hrvatskog  ustaškog  pokreta  i 
ustaškoj  prisezi.  Svaki  rad  i svako  vršenje  dužnosti  — kako  poje- 
dinih ustaša,  tako  i sviju  zajedno,  a napose  i svakoga  dužnosnika 
ili  časnika  — temelji  se  na  dužnosti,  odgovornosti  i neizbježivom 
izvršenju  odredaba  i naloga,  što  je  sve  gažeto  u ustaškoj  prisezi. 

IV.  Prisega.  Prisega,  koju  ustaše  polažu,  glasi:  »Zakli- 
njem  se  Bogom  svemogućim  i svime,  što  mi  je  sveto,  da  ću  se  držati 
ustaških  načela  i pokoravati  se  propisima,  te  bezuslovno  izvršavati 
sve  odredbe  Poglavnika,  pa  da  ću  svaku  povjerenu  mi  tajnu  naj- 
strože čuvati  i nikomu  ništa  odati.  Zaklinjem  se,  da  ću  se  u ustaškim 
redovima  boriti  za  izvojevanje  samostalnosti  države  Hrvatske  i sve 
učiniti,  što  mi  Poglavnik  naloži.  Zaklinjem  se,  da  ću  jedamput  izvo- 
jevanu hrvatsku  državnu  samostalnost  i hrvatsku  narodnu  slobodu 
u hstaškim  redovima  čuvati  i braniti.  Ako  se  ogriješim  o ovu  prisegu, 

— svijestan  si  svoje  odgovornosti  za  svaki  svoj  čin  i propust,  — 
ima  me  po  ustaškim  propisima  stići  kazna  smrti.  Tako  mi  Bog  po- 
mogao! Amen!« 

i|| 

Hrvatska  na  mučilištu  28 

V.  Ustaška  stega.  Stegovnu  vlast  u ustaškom  pokretu 
vrše  nadležni  ustaški  dužnosnici  prema  posebnim  naputcima  i uz 
odobrenje  glavnog  ustaškog  stana.  Sudovanje  vrši  posebni  ustaški 
sud,  što  ga  za  svaki  pojedini  slučaj  postavlja  po  odredbi  Poglavni- 
ka glavni  ustaški  stan,  a osudu  izvršuju  naročito  za  to  na  isti  način 
postavljene  ustaše.  Poglavnik  će  po  potrebi  — u toj,  kao  i u svim 
drugim  stvarima  — svoje  ovlasti  prenijeti  na  kojega  od  svojih  po- 
bočnika ili  inih  dužnosnika. 

VI.  Zaglavne  ustanove.  Gl.  ustaški  stan  će  po  odredbi 
Poglavnika  imati  posebne  propise  o postrojavanju  ustaških  tvorba, 
o novačenju  i polaganju  prisege,  o ustaškoj  izobrazbi  za  borbu,  o 
odori,  opremi  i naoružanju,  o stegi,  radu  i vršenju  službe,  te  o svemu, 
što  se  odnosi  na  ustaški  pokret  i djelatnost.  Ovaj  ustaški  Ustav 
načiniše  i vlastoručno  potpisaše  ustaše  utemeljitelji  u Zagrebu  dne 
7.  siječnja  1929.« 

Čim  je  dakle  u Beogradu  bila  proglašena  vojna  diktatura, 
odmah  je  dr.  Ante  Pavelić  u Zagrebu  osnovao  hrvatski  revolucio- 
narni pokret  za  oslobođenje  Hrvatske  od  dotadašnje  hegemonije 
Srbije.  Kako  je  beogradska  vlada  imala  u Zagrebu  mnogo  plaćenih 
doušnika,  doznala  je  po  njima,  da  dr.  Ante  Pavelić  snuje  prevrat  u 
Hrvatskoj;  zato  je  odmah  iza  6.  siječnja  1929.  odredila,  da  redar- 
* stvo  ima  strogo  nadzirati  svaki  korak  đra.  Pavelića.  Kad  je  dr.  Pa- 
velić primijetio,  da  se  nalazi  pod  redarstvenim  nadzorom,  što  će  mu 
onemogućiti  politički  rad  u Hrvatskoj,  odlučio  se  na  odlazak  u ino- 
zemstvo, odakle  će  nastaviti  borbu  za  oslobođenje  Hrvatske. 

PRVI  DANI  BEOGRADSKE  DIKTATURE. 

Kralj  je  14.  siječnja  1929.  potpisao  »ukaz«,  kojim  se  za  mini- 
stra pošta  i brzojava  postavlja  dr.  Košta  Kumanudi,  predsjednik 
beogradske  općine,  a za  ministra  trgovine  i industrije  dr.  Željko 
Mažuranić,  odvjetnik  iz  Zagreba.  Zamjenikom  ministra  agrarne 
reforme  postao  je  dr.  Oton  Frangeš,  a zamjenikom  ministra  vanjskih 
posala  dr.  Košta  Kumanudi,  jer  je  ministar  dr.  Voja  Marinković 
otputovao  u Švicarsku  na  liječenje.  Kumanudi  je  i nadalje  ostao 
predsjednik  beogradske  općine. 

Kako  se  u Beogradu  gospodarilo,  razabire  se  iz  ovoga  »saopće- 
nja«, što  ga  je  31.  siječnja  1929.  izdalo  ministarstvo  unutrašnjih 
posala:  »Komisija,  koja  je  obrazovana  za  likvidaciju  bivše  Narodne 
skupštine,  podnijela  je  predsjedniku  vlade  izvještaj  o svome  radu. 

U tom  je  izvještaju  konstatirano,  da  se  u kabinetu  bivše  Narodne 
skupštine  pojavio  manjak  od  blizu  jedan  milijun  dinara.« 

Beogradske  su  novine  31.  siječnja  1929.  donijele  ovu  službenu 
obavijest:  »Državni  sud  za  zaštitu  države,  koji  je  osnovan 
poslije  6.  siječnja,  ima  za  nekoliko  dana  započeti  svoj  rad.  Državni 
će  sud  zasjedati  u staroj  zgradi  ministarstva  financija,  u kojoj  se 
sada  vrše  hitni  popravci,  kako  bi  se  ona  preudesila  za  svrhe  ovoga 
suda.  U staroj  zgradi  ministarstva  financija  uredit  će  se  jedna  ve- 
lika dvorana,  u kojoj  će  državni  sud  raditi  u skupnim  sjednicama 
i donositi  svoja  rješenja.  — Za  sada  je  državnomu  sudu  stiglo  oko 
300  kaznenih  predmeta,  koje  je  već  počeo  ispitivati  dr.  Ucović, 
državni  tužilac  ovoga  suda.  Velik  dio  ovih  predmeta,  koji  stoje  pred 
državnim  sudom,  bit  će  upućen  na  rad  redovitim  sudovima,  koji  su 
inače  po  kaznenom  zakonu  nadležni  za  donašanje  presude  u ovim 
predmetima.  Mogućnost  ovakvog  postupanja  državnoga  suda  pred- 
viđena je  i u samom  zakonu  o državnom  sudu.  Ovaj  će  se  sud  prema 
tomu  baviti  samo  s krupnijim  stvarima,  od  kojih  će  svakako  najvaž- 
nija biti  Dinićeva  afera  u Novom  Sadu.  U Beograd  su  već  stigli  novo 
postavljeni  suci  državnoga  suda  i državni  tužilac  ovoga  suda.  Oni 
su  izabrani  između  najboljih  praktičnih  pravnika  iz  svakoga  poje- 
dinog pravnog  područja  u zemlji.« 

Kralj  je  6.  veljače  1929.  potpisao  »ukaz«,  kojim  se  opraštaju 
svi  politički  delikti,  u koliko  su  počinjeni  do  6.  siječnja  1929.  Tekst 
ove  amnestije  glasio  je  ovako : 

»Na  prijedlog  ministra  pravde  i po  saslušanju  našega  mini- 
starskoga savjeta,  — a na  osnovu  3.  člana  zakona  o kraljevskoj 
vlasti  i vrhovnoj  državnoj  upravi,  — našli  smo  se  pobuđenim:  1)  da 
dajemo  i objavimo  opću  amnestiju  za  djela  iz  paragrafa  91.  b i 91.  g, 
te  iz  paragrafa  92.,  93.,  103.  i 104.  krivičnoga  zakona  za  kraljevinu 
Srbiju,  zatim  članova  47.,  48.,  53.  i 54.  zakona  o štampi  prije  6.  ja- 
nuara 1929.,  i za  djela  po  zakonu  o biračkim  spiskovima  od  30.  maja 
1922.,  te  zakona  o izboru  narodnih  poslanika  od  21.  juna  1922.  s iz- 
mjenama i dopunama  od  10.  juna  1922.,  — pa  bio  sudski  postupak 
po  ovim  djelima  pokrenut  ili  je  u toku  ili  je  već  izrečena  presuda, 
a ako  nije  postupak  pokrenut,  da  se  ne  pokrene;  2)  da  se  putem 
milosti  oprosti  još  neizvršena  kazna  — odnosno  ostatak  ove  kazne 
— licima,  koja  sy  od  strane  građanskih  kaznenih  sudova  pravo- 
moćno suđena  za  djela,  navedena  pod  1).«  ' 

Ovim  su  ukazom  oproštene  uvrede  kralja  i članova  kraljev- 
skoga dvora.  Po  zakonu*  o štampi  oprašta  se  dotadašnje  raspirivanje 

mržnje  protiv  države  kao  cjeline,  te  raspirivanje  vjerske  i plemen- 
ske mržnje.  Nadalje  se  amnestira  izazivanje  mržnje  ili  »podsticanje« 
na  prijezir  protiv  vojske  ili  časničkoga  zbora,  te  sijanje  razdora  i 
nepovjerenja  prema  vojsci  ili  odvraćanje  od  dužnosti  vojnih  obve- 
zanika.  Amnestiraju  se  također  uvrede  stranih  državnih  poglavara 
i Narodne  skupštine,  pa  uvrede  sudova,  vojske,  javnih  oblasti  i jav- 
nih službenika. 


NOVI  ZAKON  O OPĆINAMA. 

Ministar  pravde  dr.  Milan  Srškić  dao  je  kralju  Aleksandru 

6.  siječnja  1929.  na  potpis  ovaj  novi  zakon  o općinama  i oblasnim 
samoupravama: 

1.  član.  Sve  općinske  uprave  u cijeloj  državi  današnjim  se  da- 
nom razrješuju. 

2.  član.  U općinama  grada  Beograda,  Zagreba  i Ljubljane 
postavljaju  se  općinske  uprave  kraljevskim  ukazom  na  prijedlog 
ministra  unutrašnjih  djela. 

3.  član.  U ostalim  općinama  postavit  će  veliki  župani  nove 
općinske  uprave. 

4.  član.  Sastav  i nadležnost  općinskih  uprava  ostaje  i dalje  ista, 
kako  je  predviđena  dosadašnjim  zakonima  (uredbama  i statutima) 
o općinama. 

5.  član.  Isto  tako  će  veliki  župani  razriješiti  dužnosti  dosadaš- 
nje općinske  bilježnike  i postaviti  nove. 

6.  član.  Veliki  će  župani  po  svojim  oblastima  postaviti  kome- 
sare, koji  će  nadalje  voditi  sve  poslove  dosadašnjih  oblasnih  skup- 
ština i oblasnih  odbora,  koji  se  ovim  zakonom  raspuštaju.  Bliže 
odredbe  o radu  ovih  komesara  izdat  će  ministar  unutrašnjih  djela. 

7.  član.  Sve  odredbe  zakona,  uredaba,  statuta,  naređenja  i 
pravilnika,  koji  su  u protivnosti  s ovim  zakonom,  prestaju  važiti. 

8.  član.  Ovaj  zakon  stupa  u život  i dobiva  obaveznu  snagu, 
kada  se  obnaroduje  u »Službenim  Novinama«. 

Kralj  je  Aleksandar  14.  veljače  1929.  — na  prijedlog  generala 
Pere  Zivkovića,  kao  predsjednika  vlade  i ministra  unutrašnjih  djela, 
— imenovao  novu  upravu  grada  Zagreba.  Za  gradonačelnika 
je  postavljen  dr.  Stjepan  Srkulj,  za  podnačelnika  dr.  Juraj  Vrba- 
nić,  a za  gradske  zastupnike:  dr.  Adolf  Mihalić,  Artur  Mahnik, 
Aleksandar  Freudenreich,  Antun  Horvat,  Božidar  Ribić,  Bogdan 

Miletić,  arh.  Vjekoslav  Heinzel,  dr.  Vladimir  Prebeg,  Vlatko  Bartu- 
lić,  dr.  David  Karlović,  dr.  Dragutin  Toth,  dr.  Ivan  Juriša,  Ivo  Bilo- 
šević,  Ivan  Vereš,  Ivan  Peršić,  dr.  Ivo  Spevec,  Ivan  Verner,  Jovo 
Banjanin,  Josip  Krčelić,  dr.  Josip  Reberski,  ing.  Josip  Šurina,  kano- 
nik Janko  Barle,  dr.  Josip  Lođhert,  dr.  Lujo  Thaller,  Ljubomir  Lalić, 
dr.  Mile  Budak,  dr.  Mile  Miškulin,  arh.  Martin  Pilar,  Milutin  Mayer, 
dr.  Nikola  Hofer,  Nikola  Ćuk,  Ante  Antolčić,  dr.  Oto  Gavrančić, 
Petar  Bockaj,  dr.  Robert  Siebenschem,  dr.  Stjepan  Markulin,  Stanko 
Mladić-Kučko,  dr.  Svetozar  Rittig,  Đuro  Peručić,  Teodor  Bošnjak, 
Teodor  Kantoci,  Franjo  Holujević,  Franjo  Hrustić,  Franjo  Braun, 
Ferdo  Poludvornik,  dr.  Hugo  Kohn,  Šandor  Aleksander  i Šandor 
Tabačnik. 

Od  prijašnjih  gradskih  zastupnika  nisu  bili  imenovani  pravaši: 
dr.  Ante  Pavelić,  Perčec  i Globan,  zatim  federalist  Veselić,  od 
Hrvatske  seljačke  stranke:  Pavlinić  i Jakovac,  od  samostalnih  de- 
mokrata: Modec  i dr.  Frolich,  od  nezavisnih  radnika:  Krndelj,  Pardo, 
Smode,  Pajk,  Gržetić,  Šalamun  i Tomanić,  pa  cionist  Makso  Bauer, 
socijalist  Berberović  i pukovnik  Gavranić,  kao  predstavnik  stanara. 

VRHOVNI  ZAKONODAVNI  SAVJET. 

Na  prijedlog  ministra  pravde  dra.  Milana  Srškića  imenovani  su 
članovima  vrhovnoga  zakonodavnog  savjeta  17.  ve- 
ljače 1929.  sveučilišni  profesori:  dr.  Albert  Bazala,  dr.  Josip  Šilović 
i dr.  Milorad  Stražnicki  iz  Zagreba,  dr.  Dragoljub  Aranđelović  i 
Tomo  Živanović  iz  Beograda,  pa  dr.  Josip  Balen  iz  Ljubljane,  zatim 
bivši  ministri:  dr.  Andrija  Gosar  iz  Ljubljane,  dr.  Gjuro  Šurmin  iz 
Zagreba,  te  dr.  Bogdan  Marković  i dr.  Ninko  Perić  iz  Beograda, 
onda  bivši  predsjednici  »kasacije«  (vrhovnoga  suda)  u Beogradu: 
Mihajlo  Jovanović  i Dušan  Subotić,  pa  liječnik  i novinar  dr.  Milivoj 
Dežman  iz  Zagreba,  Nikola  Berković,  predsjednik  trgovačke  komo- 
re u Sarajevu,  Miloslav  Stojadinović,  tajnik  zanatlijske  komore  u 
Beogradu,  napokon  dr.  Rudolf  Sardelić  i Stevan  Sagadin,  državni 
savjetnici  u Beogradu. 

»Vrhovni  zakonodavni  savjet«  pri  ministarstvu  pravde  je  sa- 
vjetodavni organ  predsjednika  ministarskog  savjeta.  On  zasjeda 
u Beogradu.  Kada  se  pokaže  potreba,  — i to  na  zahtjev  predsjed- 
nika ministarskog  savjeta,  — daje  svoje  stručno  mišljenje  o pro- 
jektima zakona,  te  o uredbama  i pravilnicima,  koji  su  izrađeni  u 
pojedinim  resorima  vrhovne  državne  uprave.  Za  predsjednika  vrhov- 

noga  zakonodavnoga  savjeta  postavljen  je  Mihajlo  Jovanović,  a za 
stalnoga  referenta  dr.  Ninko  Perić.  Vrhovni  je  zakonodavni  savjet 
započeo  s radom  1.  ožujka  1929. 

NA  PROLJEĆE  GODINE  1929. 

U Zagrebu  je  10.  ožujka  1929.  raspuštena  podružnica  »Orjune«, 
t.  j.  organizacije  jugovinskih  nacijonalista.  To  je  bio  konac  zloglas- 
nih orjunaša,  koji  su  pod  vodstvom  Berislava  Anđelinovića  počinili 
nebrojena  nasilja  hrvatskim  rodoljubima.  Tako  je  sam  Berislav 
Anđelinović  28.  srpnja  1924.  ubio  hercegovačkoga  Hrvata  Marka 
Zovka  na  zagrebačkoj  ulici,  gdje  je  14.  srpnja  1922.  ubijen  i mladi 
gumbar  Rudolf  Rožić.  Isti  je  Anđelinović  g.  1924.  u rudniku  Trbovlju 
ubio  2 hrvatska  radnika.  Orjunaši  su  g.  1921.  ubili  iz  zasjede  Daso- 
vića  u Otočcu,  g.  1922.  Petrovića  u Dubrovniku,  g.  1923.  Marka 
Grčića  u Sinju,  a g,  1927.  Grgina  u Kaštel  Starom.  Istoga  je  dana 
(10.  ožujka  1929.)  ministar  unutrašnjih  posala  Pera  Živković  ras- 
pustio također  »Hanao«,  t.  j.  hrvatsku  nacijonalističku  omladinu, 
kojoj  su  pripadali  hrvatski  rodoljubni  mladići,  naročito  sveučilišni 
đaci,  te  inteligentniji  obrtnički  i trgovački  pomoćnici.  Da  tobože 
pokaže  svoju  pravednost,  raspustio  je  general  Živković  i »Srnao«, 
t.  j.  srpsku  nacijonalističku  omladinu.  Ova  organizacija  nije  u Za- 
grebu imala  svojih  pristaša,  jer  je  zagrebačka  srpska  omladina  li- 
stom stupila  u »Orjunu«. 

Toni  S c h 1 e g e 1,  ravnatelj  dioničkog  društva  »Jugoštampa«, 
ustrijeljen  je  u Zagrebu  22.  ožujka  1929.  na  večer,  kada  se  automo- 
bilom dovezao  pred  svoj  stan.  To  je  umorstvo  pobudilo  u Zagrebu 
veliku  senzaciju,  jer  se  znalo,  da  je  Schlegel  bio  kralju  Aleksandru 
»persona  grata«  (draga  osoba).  Mnogi  su  Hrvati  držali,  da  je  upra- 
vo on  zasnovao  kraljevu  diktaturu,  pa  da  je  sastavio  i proglas,  ko- 
jim je  kralj  Aleksandar  ovu  diktaturu  6.  siječnja  1929.  objavio 
narodu.  (Upućeni  su  znali,  da  je  taj  proglas  i diktatorske  zakone 
izradio  dr.  Milan  Srškić).  Općenito  se  smatralo,  da  je  Schlegla  ustri- 
jelio jedan  od  mladih  hrvatskih  rodoljuba  (ustaša).  Redarstvo  je 
u tom  pravcu  povelo  izvide  i zatvorio  mnogo  mladića,  koji  su  bili  i 
zlostavljani.  Ipak  se  tada  nije  ustanovilo  i objavilo  ime  Schleglova 
ubojice. 

U Sofiji  je  26.  travnja  1929.  sastavljena  i potpisana  deklara- 
cija ovoga  sadržaja: 

»Prigodom  bratskoga  posjeta  hrvatskoga  narodnoga  zastup- 
nika dra.  Ante  Pavelića  i Gustava  Perčeca,  gradskoga  zastupnika 
hrvatskoga  glavnoga  grada  Zagreba,  kod  narodnog  odbora  mace- 
donske  emigrantske  organizacije  u Bugarskoj,  bilo  je  s obje  strane 
ustanovljeno,  da  su  Hrvatska  i Macedonija  — uslijed  nametnutog 
im  nemogućega  beogradskoga  režima  — obadvije  u jednakoj  mjeri 
prinuđene  uskladiti  svoju  zakonitu  djelatnost  za  izvojevanje  čovječ- 
jeg i narodnog  prava,  političke  slobode  i potpune -nezavisnosti  Hrvat- 
ske i Macedonije.  Istodobno  je  s obje  strane  bilo  očitovano,  da  će 
one  u budućnosti  naprezanjem  svih  svojih  snaga  težiti  za  postignu- 
ćem ovih  ideala  obaju  bratskih  naroda.« 

Uz  dra.  Antu  Pavelića  i Gustava  Perčeca  potpisali  su  ovu 
deklaraciju  članovi  Macedonskoga  narodnog  odbora,  i to:  predsjed- 
nik dr.  Staničev',  potpredsjednici:  L.  T.  Kiselinčev  i N.  Jakimov, 
tajnici:  V.  Iv.  Vasilev,  W.  Doumev  i N.  Gabrovski,  te  odbornici: 
M,  Dimitrov,  B,  Antonov,  Ivan  Hadjov,  S.  Nanev  i G.  Kondov, 

Kralj  je  Aleksandar  3.  travnja  1929.  potpisao  odluku,  kojom 
se  ukidaju  4 ministarstva,  i to  ministarstvo  vjera,  narodnoga  zdrav- 
lja, agrarne  reforme,  te  pošta  i brzojava.  Od  sada  će  u ministar- 
stvu pravde  biti  i odjel  za  vjere,  u ministarstvu  socijalne  politike 
odjel  za  narodno  zdravlje,  u ministarstvu  poljoprivrede  odjel  za 
agrarnu  reformu,  a u ministarstvu  saobraćaja  odjel  za  pošte  i brzo- 
jave. (Ipak  je  kasnije  uspostavljeno  posebno  ministarstvo  za  pošte 
i brzojave,  a ukinuto  je  ministarstvo  za  izjednačenje  zakona.  Pod- 
jedno  je  uvedeno  jošte  ministarstvo  za  fizički  odgoj  naroda.) 

»Avala«  je  20.  svibnja  1929.  priopćila  ovu  službenu  obavijest: 
»Ministar  u penziji  g.  Svetozar  Pribićević  doputovao  je 
prije  dva  dana  iz  Zagreba  u Beograd.  Zbog  protuzakonitih  prestu- 
paka  g.  Pribićevića  donio  je  upravnik  varoši  Beograda  odluku,  ko- 
jom se  g.  Pribićeviću  saopćuje,  da  mu  se  mjesto  slobodnoga  stano- 
vanja određuje  u Brusu  kod  Kruševca.  Pribićević  je  u pratnji  svoje 
kćeri  i jednoga  prijatelja  svoga  jučer  autom  otputovao  u spome- 
nuto mjesto.« 

U Brusu  je  Pribićević  ostao  interniran  dulje  vremena.  Tamo1 
je  obolio  od  upale  slijepoga  crijeva.  Kako  nije  imao  pri  ruci  vještoga 
liječnika,  koji  bi  ga  pravodobno  operirao,  nastale  su  u Pribićeviće- 
voj  utrobi  teške  komplikacije.  Ove  su  za  uvijek  onemogućile  potpu- 
no ozdravljenje.  Pribićević  je  dobio  dozvolu,  da  se  liječi  u inozem- 
skom  kupalištu.  Kad  je  otišao  iz  Jugoslavije,  nije  se  više  niti  vraćao 
u nju.  Tako  je  i Svetozar  Pribićević  postao  »jugoslavenski  emi- 
g r a n t«. 

Tada  se  u inozemstvu  nalazilo  već  nekoliko  Hrvata.  Prvi  je 
Hrvatsku  ostavio  odvjetnik  dr.  Ante  P a v e 1 i ć,  koji  je  17.  siječ- 
nja 1929.  otišao  iz  Zagreba,  te  je  kod  Sušaka  prešao  preko  mosta 
u Italiju.  U inozemstvo  se  zaklonio  i kapetan  Gustav  P e r č e c. 
Hrvatsku  su  u kolovozu  g.  1929.  ostavili  dr.  Juraj  Krnjević  i ing. 
August  Košutić,  prvaci  Hrvatske  seljačke  stranke.  Krnjević  se 
nastanio  u Ženevi,  gdje  je  o hrvatskoj  politici  izvještavao  strane  po- 
litičare i novinare.  On  je  tamo  u istom  cilju  izdavao  časopis  »Croa- 
tia«,  koji  je  uz  hrvatske  članke  donosio  i njihove  prijevode  na  nje- 
mačkom, engleskom  i francuskom  jeziku.  Košutić  je  pak  većinom 
boravio  u Beču,  odakle  se  spremao  ria  pohod  u Ameriku,  da  agitira 
među  tamošnjim  Hrvatima. 

PRESUDA  PUNIŠE  RAČIĆA. 

U prvom  odjeljenju  Prvostepenoga  suda  za  grad  Beograd  za- 
počela je  27.  svibnja  1929.  javna  rasprava  protiv  Puniše  Račića  kao 
glavnoga  krivca,  a Dragutina  Jovanovića  (zvanog  »Vojvoda  Lune«) 
i Tome  Popovića  kao  sukrivaca  za  zločin,  koji  je  20.  lipnja  1928. 
izvršen  u Narodnoj  skupštini.  Raspravi  je  prisustvovalo  30  novi- 
nara i 25  branitelja.  Preslušani  su  brojni  narodni  zastupnici,  koji  su 
20.  lipnja  1928.  bili  svjedoci  spomenutoga  zločina.  Rasprava  se  usli- 
jed toga  otegnula  skoro  dva  tjedna,  pa  je  dovršena  istom  7.  lipnja 
1929.  Tada  je  predsjednik  suda  Milutin  Petrović  proglasio  presudu, 
kojom  se  Tomo  Popović  i Dragutin  Jovanović  rješavaju  krivnje, 
dok  je  Puniša  Račić  kriv  »za  djelo  ubijstva  i pokušaja  ubijstva  bez 
predumišljanja.«  Njegova  je  osuda  glasila  ovako:  »Na  osnovi  svega 
izloženoga  u ime  Njeg.  Vel.  kralja  Aleksandra  presuđujemo,  da  se 
optuženi  Puniša  Račić  kazni,  i to  za  prvo  djelo  — pokušaj  ubijstva 
dra  Pernara  — sa  6 mjeseci  zatvora,  pretvorivo  u 4 mjeseca  robije; 
za  drugo  djelo  — ubijstvo  dra  Đure  Basaričeka  — sa  20  godina 
robije;  za  treće  djelo  — pokušaj  ubijstva  Ivana  Granđe  — s 5 go- 
dina robije;  za  četvrto  djelo  — ubijstvo  Stjepana  Radića  — s 15 
godina  robije;  a za  peto  djelo  — ubijstvo  Pavla  Radića  — sa  20 
godina  robije.  No  kako  ove  kazne  lišenja  slobode  prelaze  zakonski 
maksimum,  to  mu  se  kazna  ima  svesti  na  20  godina  robije.  U to 
mu  se  uračunava  347  dana  pretrpljenoga  zatvora,  što  — pretvoreno 
u robiju  — iznosi  7 mjeseci  i 15  dana.« 

Ova  je  presuda  razočarala  mnoge,  koji  su  očekivali,  da  će  Pu- 
niša Račić  biti  osuđen  na  kazan  smrti,  jer  je  ubio  tri,  a ranio  je  dva 

narodna  zastupnika,  i još  k tomu  u Narodnoj  skupštini.  Puniša  je  i 
protiv  takve  kazni  prizvao  na  apelacijoni  sud  u Beogradu.  Taj  sud 
je  21.  listopada  1929.  prijašnju  presudu  ublažio,  te  je  Punišu  osudio 
na  12  + 8 + 8 + 2 godine  i 4 mjeseca  robije.  Tako  je  Puniša  mjesto 
60  godina  i 4 mjeseca  dobio  33  godine  i 4 mjeseca.  Stvarno  je  kaž- 
njen s 20  godina  robije,  jer  je  to  bio  maksimum. 

Hrvatski  su  rodoljubi  ovu  osudu  prispodabljali  s osudom  suda 
za  zaštitu  države,  koji  je  hrvatskoga  omladinca  Marka  O ž a n i ć a 
25.  rujna  1929.  osudio  na  15  godina  robije  zato,  što  je  u Zagrebu 
24.  prosinca  1928.  iz  revolvera  u kavani  »Corso«  ranio  beogradskoga 
špijuna  Alfreda  Grauera.  Kako  je  Ožanić  na  sudbenu  raspravu  do- 
šao sa  znakom  »Hanao«  na  kaputu,  osudiše  ga  okrutni  suci  još  na 
3 mjeseca  zatvora  zbog  nošenja  toga  znaka. 

KRALJ  SE  G.  1929.  SPREMAO  U ZAGREB. 

Zagrebački  je  gradonačelnik  dr.  Stjepan  S r k u 1 j u sjednici 
gradskoga  zastupstva  23.  svibnja  1929.  pročitao  ovu  izjavu: 

»Gospodo  zastupnici!  Kako  saznajem,  imat  ćemo  u najsko- 
rije vrijeme  sreću,  da  u našem  prijestolnom  slobodnom  i kr.  glavnom 
gradu  Zagrebu  pozdravimo  Njegovo  Veličanstvo  kralja  Aleksandra 
I.  Prema  dispozicijama  boravit  će  Nj.  V.  na  dvoru  u Brezovici, 
pa  će  građanstvo  grada  Zagreba,  toga  kulturnog  i političkog  sre- 
dišta hrvatskog  naroda,  imati  sretnu  priliku,  da  nosiocu  krune  iz- 
razi svoju  vjernost  i odanost,  da  prikaže  svoje  teške  prilike  i pod- 
nese žalbe,  koje  ga  tište,  pa  da  iskreno  izloži  svoje  molbe  i nade, 
koje  postavlja  u vladavinu  Njeg.  Veličanstva. 

Blagopokojni  Stjepan  Radić,  vođa  hrvatskog  naroda,  — na 
samrtnoj  postelji,  u očekivanju  sudbonosnih  događaja,  — dao  je 
lozinku:  Kralj  i narod.  Kada  su  uzdrmane  sve  nade  u parlamentarno 
rješenje  naših  opravdanih  zahtjeva,  ostalo  nam  je  jedino  uzdanje  u 
mudrost  i moć  Njeg.  Veličanstva. 

I zaista  je  kralj  svojom  suverenom  odlukom  od  6.  siječnja  svu 
državnu  vlast  preuzeo  u svoje  ruke,  te  je  ukinuo  Vidovdanski  ustav, 
koji  smo  mi  Hrvati  od  početka  smatrali  smetnjom  za  unutrašnje 
uređenje  naše  narodne  države  i zaprekom,  da  se  udovolji  praved- 
nim zahtjevima  hrvatskog  naroda,  koji  je  u ovu  državu  stupio  kao 
ravnopravan  faktor  s braćom  Srbima  i Slovencima.  U istom  se  je 
manifestu  Njeg.  Vel.  obratilo  na  narod  i pozvalo  ga  na  suradnju 
u velikom  djelu  ozdravljenja  naših  državnih  prilika.  Golem  je  to 


441 


Kralj  se  g.  1929.  spremao  u Zagreb 


zadatak  i velika  odgovornost  pred  poviješću,  jer  o tome  zavisi  sva 
naša  budućnost.  ' 

I mi,  gospodo  zastupnici,*  potaknuti  iskrenim  rodoljubljem  i 
ljubavlju  prema  našoj  narodnoj  državi,  — ušli  smo  u ovo  samo- 
upravno tijelo,  da  se  odazovemo  apelu  Njeg.  Veličanstva,  pa  da, 
radeći  na'  polju  komunalne  politike  grada  Zagreba,  pridonesemo  svoj 
dio  za  sređenje  teških  prilika  čitave  cjeline. 

Gospodo!  Koliko  se  u ovom  teškom  poslu  od  svih  na  to  pozva- 
nih faktora  traži  mudrosti  i požrtvovnosti,  toliko  se  i od  naroda 
traži  vjere  i povjerenja.  Svi  mi  želimo,  da  se  taj  posao  svrši  sretno 
i brzo.  Ali  je  prirodni  tečaj  ljudskoga  života,  da  mučni  zadatci  i ko- 
načni uspjesi  zahtijevaju  od  pojedinaca  i od  čitavog  naroda  puno 
žrtava  i ustrpljenja. 

Predstavnici  hrvatskog  naroda  jasno  su  nakon  događaja  od 
20.  lipnja  razložili  svoje  političko  stajalište,  koje  izrazuje  nepoko- 
lebivu vjernost  kraljevskom  domu,  a traži  ispunjenje  i udovoljenje 
zahtjeva  hrvatskog  naroda  u sklopu  države  SHS. 

Ovo  ujedinjenje  naših  zemalja  i naroda  u jednu  državnu  cje- 
linu zavjetna  je  misao  najsvjetlijih  hrvatskih  i srpskih  duhova.  To 
je  jedino  prirodno  osiguranje  naše  rase  u teškoj  borbi  za  svoj  poli- 
tički opstanak.  I nitko  nije  ovlašten,  da  u vanjskom 
svijetu  iznaša  tobožnje  političke  težnje  hrvat- 
skog naroda,  koje  su  u očitoj  opreci  s ovim  njegovim  politič- 
kim interesima,  pa  se  svaka  takova  ilegalna  akcija  pojedinaca  mora 
najoštrije  osuditi. 

Ova  državna  zajednica  je  nacijonalna  država  i hrvatskog 
naroda  svojim  geografskim  položajem,  rasnim  karakterom  i čita- 
vom duševnom  predajom.  Braneći  nju,  branimo  svoje  narodno  tlo, 
svoju  domovinu  i budućnost  hrvatskog  naroda. 

Istina : ovo  državno  uređenje  još  nije  provedeno.  Ali  mi  vje- 
rujemo u sreću  i mudrost  Njeg.  Vel.  kralja  Aleksandra  I.  Vjeru- 
jemo, da  kako  je  vanjski  ujedinio  narod  Srba,  Hrvata  i Slovenaca, 
tako  će  i svoj  čin  od  6.  siječnja  okruhiti  velikim  djelom  sretnog 
unutrašnjeg  uređenja  državnih  prilika,  koje  će  odgovarati  stoljetnim 
nacijonalnim  historijskim  težnjama  hrvatskog  naroda. 

Takovo  će  djelo  u povijesti  mlade  naše  kraljevine  osigurati 
Njeg.  Veličanstvu  slavu  velikih  narodnih  vladara  kralja  Tomislava 
i cara  Dušana  Silnog.  U toj  nadi  pozdravljamo  dolazak  Njeg.  Veli- 
čanstva u Zagreb  kao  dobar  predznak  bolje  budućnosti  poklicima: 
Da  Bog  živi  Njeg.  Velič.  kralja  Aleksandra  I.« 


442 


Politička  parnica  protiv  dra  Žanića 


Ipak  nije  došlo  do  kraljevog  boravka  u dvorcu  Brezovici  kod 
Zagreba.  Čim  su  naime  hrvatski  ustaše  u Zagrebu  pročitali  u novi- 
nama govor  dra  Srkulja,  odmah  su  poduzeli  potrebite  korake,  da 
kraljevu  namjeru  osujete.  Pomoću  paklenih  strojeva  oštetili  su  mo- 
stove na  cesti  prema  Brezovici.  To  je  kralja  Aleksandra  tako  upla- 
šilo, da  je  odustao  od  namjeravanog  puta  u Brezovicu  i u Zagreb. 

POLITIČKA  PARNICA  PROTIV  DRA  ŽANIĆA. 

U Zagrebu  je  9.  lipnja  1929.  održana  skupština  odvjetničke 
komore,  kojoj  su  prisustvovala  262  odvjetnika  iz  Hrvatske  i Slavo- 
nije. Predsjednik  dr.  Robert  Siebenschein  je  predložio,  da  skupština 
pošalje  kralju  Aleksandru  brzojavni  pozirav.  (Takav  je  pozdrav 
beogradska  vlada  u doba  diktature  tražila  i očekivala  od  svih  dru- 
štava i ustanova). 

Mnogi  su  prisutni  odvjetnici  odobravali  prijedlog  dra  Sieben- 
scheina.  Dok  je  još  trajalo  njihovo  klicanje,  ustade  dr.  Milovan  Žanić, 
bivši  narodni  zastupnik  »Hrvatskoga  Bloka«  i odvjetnik  iz  Nove 
Gradiške.  Žanić  je  silnim  glasom,  koji  je  nadvikao  sve  prisutne  rop- 
ske duše,  rekao  ovo: 

»U  obično  političko  vrijeme  ovaj  bi  prijedlog  prošao  bez  pri- 
mjedbe i bez  upadice  kao  izražaj  lojalnosti,  pa  ni  ja  ne  bih  imao 
povoda,  da  uzmem  riječ.  Međutim  ovakovi  prijedlozi  dobivaju  po- 
litičku važnost  uslijed  izjava  i govora,  kojima  je  uveden  današnji 
politički  sustav.  Tomu  se  naime  daje  politička  važnost  u javnomu 
mišljenju  i u novinstvu.  I zato  ja,  gospodo  odvjetnici,  predlažem,  da 
ostanemo  na  terenu  naših  staleških  poslova,  t.  j.  na  dnevnom  redu, 
što  nam  ga  za  današnju  skupštinu  određuje  zakon  i poziv,  kojim  je 
skupština  sazvana,  pa  da  ne  zalazimo  na  političko  polje.  Ako  Vi, 
gospodo  odvjetnici,  drukčije  mislite  i zaključite,  onda  stavljam  for- 
malan prijedlog,  da  se  ovoj  predloženoj  brzojavci  doda  apel  na  kra- 
lja, da  se  narodu  vrate  građanska  prava.« 

Dok  je  dr.  Žanić  govorio,  mnogi  su  odvjetnici  vikali,  radi  čega 
neki  nisu  znali,  što  li  on  predlaže.  Zato  je  dr.  Žanić  ponovno  ustao 
i rekao;  »Predlažem,  da  se  brzojavci  doda,  da  se  kralj  zamoli,  neka 
narodu  dade  građanska  prava.«  Siebenschein  je  pozvao  prisutne 
odvjetnike,  neka  ustanu  oni,  koji  su  za  prijedlog  dra  Žanića.  Ustalo 
je  samo  nekoliko  odvjetnika. 

Čim  je  dr.  Janko  Bedeković  doznao  za  ovu  upadicu  na  skup- 
štini odvjetničke  komore,  odmah  je  dao  dra  Žanića  predvesti  na  za- 

grebačko  redarstveno  ravnateljstvo.  Tu  je  dr.  Žanić  opetovao  riječi, 
što  ih  je  izrekao  na  spomenutoj  skupštini. 

Sutradan  (10.  lipnja)  saslušan  je  dr.  Žanić  pred  istražnim 
sucem  sudbenoga  stola  u Zagrebu,  gdje  je  u cijelosti  potvrdio  na- 
vode, kako  ih  je  zabilježilo  zagrebačko  ravnateljstvo.  Zapitan,  zašto 
je  govorio  na  skupštini  odvjetničke  komore,  odgovorio  je  dr.  Žanić 
ovako:  Iza  6.  siječnja  1929.  prikazuju  novine  brzojavke  lojalnosti 
»kao  neko  naročito  odobravanje  današnjega  političkoga  sustava.« 
Takve  dakle  brzojavke  imaju  stanovitu  političku  tendenciju.  Kako 
pak  odvjetnička  komora  nije  pozvana,  da  se  bavi  politikom,  predlo- 
žio je  dr.  Žanić,  da  ostane  na  polju  staleškoga  rada. 

Državni  je  odvjetnik  u prijedlogu  dra  Žanića  našao  zločin,  koji 
je  predviđen  u 3.  članu  Zakona  o zaštiti  javne  bezbednosti  i poretka 
u državi.  Nato  je  dr.  Žanić  odveden  u Beograd  i stavljen  u istražni 
zatvor  beogradskoga  prvostepenoga  suda.  Državni  je  tužilac  Ucović 
podigao  optužnicu,  te  je  27.  lipnja  1929.  protiv  dra  Žanića  povedena 
javna  rasprava  pred  Državnim  sudom  za  zaštitu  države.  Sudu  je 
predsjedao  dr.  Subotić,  a sudski  su  kolegij  činili:  dr.  Mirko  Košćec, 
dr.  Radojlović,  dr.  Arneri,  dr.  Janković,  Vukajlović  i dr.  Duboković. 
Zanimiv  je  govor,  kojim  Ucović  dokazuje  »zločin«  dra  Žanića: 

»Krivnja  dra  Žanića  jeste  po  331.  članu  dopunjenog  i proši- 
renog Zakona  o zaštiti  javne  sigurnosti.  Taj  član  predviđa  kao  kaž- 
njiva ona  djela,  koja  se  čine  u cilju,  da  se  ne  samo  silom  već  i m i- 
lom  promijeni  današnje  državno  uređenje.  Ima  u tome  zakonu  čla- 
nova, koji  govore  o nasilnim  promjenama  državnog  uređenja,  pa  ona 
predviđaju  veću  kaznu.  Ali  je  kažnjiva  i promjena  milom.  Nije  uopće 
dozvoljeno  činiti  apele  i molbe  u cilju  promjene  sadašnjega  stanja. 
Kada  bi  to  bilo  dozvoljeno,  onda  bi  političari  mogli  ići  od  sela  do 
sela,  da  mole  narod,  neka  pravi  peticije,  da  se  promijeni  sadašnje 
stanje.  Prema  tomu  je  jasno,  da  nije  dozvoljena  nikakova  vrsta  agi- 
tacije u cilju  promjene  režima,  kako  je  to  dr.  Žanić  učinio  svojim 
istupom  . . . Žanić  je  u principu  bio  protiv  brzojavnoga  pozdrava 
kralju,  ali  nije  mogao  to  kazati, 'pa  je  zato  tražio,  da  se  povrate 
građanska  prava.  On  je  to  učinio  u cilju  agitacije,  da  se  tako  mani- 
sestira  raspoloženje  protiv  sustava  vladavine.  Kralj  je  nosioc  cijele 
vlasti.  Napadajući  dakle  režim,  dr.  Žanić  je  napao  samoga  kralja; 
jer  današnji  režim,  — to  je  kralj.« 

Poslije  državnoga  tužioca  govorio  je  zagrebački  odvjetnik  dr. 
Ivo  P o 1 i t e o.  On  je  mirno  govorio  čitav  sat,  braneći  dra  Žanića. 
Mnogi  prisutni  odvjetnici  čestitahu  dru  Politeu.  Iza  toga  je  govorio 

dr.  Živko  Bertić,  odvjetnik  iz  Zemuna.  On  je  dokazivao,  kako 
ova  optužba  nosi  biljege  pristranosti  i neobjektivnosti.  »Državni  je 
tužilac  podigao  optužbu  samo  protiv  dra  Žanića,  premda  su  isti 
delikt  počinili  svi  odvjetnici,  koji  su  glasovali  za  Žanićev  prijedlog. 
Državni  se  tužitelj  očito  bojao  velike  galame,  koja  bi  nastala,  kad 
bi  radi  incidenta  na  skupštini  odvjetničke  komore  progonio  deset 
ljudi.« 

Jošte  su  govorila  dva  Žanićeva  branitelja:  dr.  Sekula  Drljević 
iz  Zemuna  i Slavko  Dukanac  iz  Beograda.  Nato  se  sud  povukao  na 
vijećanje,  koje  je  potrajalo  čitav  sat.  Po  prijedlogu  državnoga  tu- 
žioca bio  bi  Žanićev  »zločin«  kažnjiv  robijom  do  5 godina,  kako  to 
predviđa  3.  član  Zakona  o zaštiti  javne  bezbednosti  i poretka  u državi. 

Predsjednik  senata  dr.  Subotić  pročitao  je  u 8 sati  na  večer 
osudu,  kojom  se  dr.  Milovan  Žanić  proglašuje*  krivim,  da  je  počinio 
kažnjivo  djelo  iz  3.  člana  Zakona  o zaštiti  javne  sigurnosti.  Sud  ga 
zato  osuđuje  na  6 mjeseci  zatvora,  uračunajući  mu  samo  3 dana 
istražnoga  zatvora.  U obrazloženju  osude  kaže  se,  da  je  sud  stekao 
uvjerenje,  da  je  dr.  Žanić  bio  na  skupštini  odvjetničke  komore  9. 
lipnja  protiv  odašiljanja  brzojavnog  pozdrava  kralju  Aleksandru. 
Sam  je  pak  dr.  Žanić  na  toj  sudbenoj  raspravi  priznao,  da  je  pod 
»građanskim  pravima«  u svojemu  prijedlogu  razumijevao  i poli- 
tička prava.  Nakon  toga  je  dr.  Žanić  odveden  u zatvor  beograd- 
skoga okružnoga  suda. 

DR.  ANTE  PAVELIĆ  OSUĐEN  NA  SMRT. 

Pred  Državnim  sudom  za  zaštitu  države  u Beogradu  započela 
je  11.  srpnja  1929.  javna  rasprava  protiv  odvjetnika  dra  Ante  Pa- 
velića  i novinara  (kapetana)  Gustava  Perčeca,  Sudbeni  su  senat 
činili:  dr.  Ogorelica,  Arneri,  Vukajiković,  Duboković,  Košćec  i Traj- 
ković.  Optužbu  je  zastupao  državni  tužitelj  dr.  Ucović,  a za  brani- 
telja odsutnih  okrivljenika  bio  je  »ex  offo«  određen  dr.  Rinaldo 
Čulić. 

Ucović  je  pročitao  optužnicu,  u kojoj  se  kaže:  1)  da  su  dr. 
Pavelić  i Gustav  Perčec  izbjegli  iz  Jugoslavije,  čiji  su  građani,  te 
su  stupili  u vezu  s organizacijom  nacijonalnog  makedonskog  komi- 
teta u Bugarskoj,  za  koju  su  19.  travnja  1929.  javno  manifestirali 
u Vidinu  i u Sofiji,  pa  da  su  20.  travnja  1929.  u Sofiji  utvrdili  jednu 
zajedničku  reparaciju,  čime  su  se  stavili  u vezu  s inozemnim  dru- 
štvom u cilju  davanja  pomoći  radi  pripreme  za  reviziju  i nasilnu 

promjeno!  političkoga  stanja  u ovoj  zemlji,  a i pomogli  su  to  dru- 
štvo obećanom  suradnjom,  premda  im  je  bilo  poznato,  da  isto  dru- 
štvo radi  protiv  uređenja  poretka  u našoj  državi;  2)  da  su  u mjesecu 
travnju  g.  1929.  održali  govore  i novinarima  dali  sastavke,  pisane 
za  gore  navedeno  vršenje  propagande,  čime  su  nastojali  kod  drugih 
stvoriti  »ubeđenje«,  da  se  Hrvatska  — kao  sastavni  dio  kraljevine 
Srba,  Hrvata  i Slovenaca  — nasilno  iz  teritorija  izdvoji  i da  postane 
samostalnom  državom.  Svojim  govorima,  koje  su  održali  19.  travnja 
sa  balkona  Union-Palace  i 20.  travnja  na  banketu,  priređenom  od 
strane  nacijonalnog  makedonskog  komiteta,  te  s izjavom,  danom 
novinarima  za  štampu,  utvrđivali  su  (dr.  Pavelić  i Perčec)  make- 
donske emigrante  preko  štampe  i drukčije  u njihovom  raspoloženju, 
da  se  i Makedonija  — kao  sastavni  dio  naše  države  — ima  nasilno 
izdvojiti  iz  državne  cjeline  i spojiti  s drugom  državom. 

Državni  je  tužitelj  ovu  svoju  optužnicu  obrazložio  ovako:  Dr. 
Ante  Pavelić  je  sredinom  travnja  g.  1929.  došao  u Beč,  gdje  se 
zadržao  i sastao  sa  Gustavom  Perčecom,  koji  je  u prosincu  g.  1928. 
nestao  iz  Zagreba.  Obojica  su  17.  travnja  napustili  Beč,  a 19.  travnja 
stigli  su  u bugarski  grad  Vidin,  gdje  su  na  stanici  bili  dočekani  i 
pozdravljeni  od  makedonskih  emigranata.  Sofijske  su  novine  naja- 
vile njihov  dolazak  u Sofiju,  kao  i to,  da  će  Pavelić  i Perčec  biti 
gosti  makedonskoga  nacijonalnoga  komiteta,  koji  je  plakatima  oba- 
vijestio makedonsku  organizaciju,  pozvavši  ju,  da  učestvuje  kod 
dočeka  u Sofiji.  Na  večer  su  istoga  dana  stigli  u Sofiju,  gdje  su  bili 
dočekani* od  velikoga  broja  Makedonaca,  a pozdravljeni  od  dra  Sta- 
niševa,  predsjednika  makedonskoga  komiteta.  Prvi  je  na  taj  pozdrav 
odgovorio  dr.  Ante  Pavelić,  a drugi  Gustav  Perčec.  O tom  je  20. 
travnja  izvijestio  organ  makedonske  emigracije  »Makedonija«,  a 
spomenute  je  govore  30.  travnja  prenio  list  »Sloboda  ili  Smrt«,  organ 
»UMRO«  (Ujedinjene  makedonske  revolucijonarne  organizacije) . 
Izvještaj  o govorima  dra  Pavelića  i Perčeca  donio  je  i sofijski  dnevnik 
»Zora«  od  20.  travnja. 

Branitelj  dr.  Rinaldo  Čulić  ističe,  da  se  cijela  optužnica  temelji 
jedino  na  izjavama  i govorima,  koji  su  doneseni  u sofijskog  štampi. 
Na  osnovu  pak  toga  ne  može  se  suditi.  Nema  nikakova  priznanja 
optuženih.  Zato  traži,  da  dr.  Pavelić  i Perčec  budu  riješeni  od  op- 
tužbe. 

Državni  je  sud  za  zaštitu  države  stvorio  zaključak,  da  se  ra- 
sprava protiv  dra  Ante  Pavelića  i Gustava  Perčeca  odgađa  do  17. 

travnja  1929.,  jer  se  radi  navoda  optužnice  imaju  preslušati  dva 
svjedoka,  koji  živu  u Sofiji,  a naši  su  državljani. 

Beogradski  je  »sud  za  zaštitu  države«  17.  srpnja  1929.  pro- 
glasio ovu  osudu:  »Dr.  Pavelić  Ante  kriv  je,  što  je  — stigavši 
19.  travnja  na  sofijsku  stanicu  — pred  mnoštvom  svijeta,  naročito 
pred  nacijonalnim  bugarskim  komitetom,  održao  govor,  koji  se  na- 
vodi u optužnici;  što  je  s balkona  »Hotel  Palače«  pred  mnoštvom 
svijeta  podsticao  Bugare  protiv  naše  države;  a zatim  što  je  na 
banketu,  — priređenom  od  strane  nacijonalnoga  komiteta,  — go- 
vorio protiv  interesa  naše  države  i što  je  podsticao  na  međusobnu 
borbu.  Isto  tako  je  kriv,  što  je  s nacijonalnim  komitetom  u Bugar- 
skoj primio  poznatu  deklaraciju,  koja  ide  direktno  protiv  interesa 
kraljevine  Srba,  Hrvata  i Slovenaca.  Dr.  Ante  Pavelić  kriv  je  i zato, 
što  je  — dajući  izjave  stranim  novinarima  — govorio  protiv  držav- 
nog uređenja.  Na  posljetku  kriv  je,  što  je  stvarao  raspoloženje  za 
plemensku  mržnju.  Na  osnovu  svega  toga  kažnjava  se  po  članu  I. 
točkama  1.  i 5.  zakona  o zaštiti  države,  — kao  i za  djela  člana  4. 
i 5.  dopune  istoga  zakona  — na  karai  smrti«. 

To  bijaše  prva  smrtna  osuda,  koja  je  nad  jednim  hrvatskim 
rodoljubom  izrečena  za  vrijeme  beogradske  diktature.  Zato  je  ta 
osuda  imala  ogroman  utisak  i odjek  u cijelom  hrvatskom  narodu. 
Svi  su  hrvatski  rodoljubi  u toj  smrtnoj  osudi  gledali  najveće  pri- 
znanje, što  ga  pravi  hrvatski  borac  može  dobiti  od  beogradske 
vlade.  Može  se  reći,  da  su  od  sada  nebrojena  hrvatska  srca  kucala 
za  Poglavnika  dra  Antu  Pavelića,  I oni,  koji  su  ga  već  od  prije 
poznavali,  i oni,  koji  su  istom  sada  prvi  put  za  njega  čuli,  — svi  su 
od  sada  drhtali  za  njegov  život.  Svaki  je  pravi  hrvatski  rodoljub 
iskreno  želio,  da  dr.  Ante  Pavelić  u stranom  svijetu  izmakne 
ubojicama,  koje  će  za  njim  poslati  beogradska  diktatura.  Svi  su 
Hrvati  od  srca  željeli,  da  dr.  Ante  Pavelić  u tuđini  poradi  za 
obnovu  hrvatske  države,  kad  se  u tome  cilju  ne  može  ništa  polučiti 
u Jugoslaviji. 

APEL  DRA  PAVELIĆA  NA  SAVEZ  NARODA. 

U Ženevi  je  dr.  Ante  Pavelić  1.  rujna  1929.  uputio  Savezu 
naroda  svoju  molbu  ovoga  sadržaja: 

Zastupnici  hrvatskog  naroda  već  se  nekoliko  puta  obratiše  na 
Savez  naroda,  da  izvijeste  o položaju,  u koji  su  Hrvati  dospjeli  usli- 
jed svojega  državnoga  zajedništva  sa  Srbijom. 

Hrvatski  je  narod  iu  prošlom  desetljeću  kod  sveukupnih  pro- 
vedenih izbora  — a opetovano  također  kod  drugih  prigoda  — ne- 
dvojbeno dao  izraza,  da  se  ne  odriče  svojega  prava  na  samoodre- 
đenje, pa  da  je  nepromjenljiva  njegova  volja  za  čuvanje  svoje  dr- 
žavne i narodne  individualnosti  u okviru  međunarodno  utvrđenih 
granica. 

Za  ovo  pravo  samoodređenja  hrvatski  se  narod  neprekidno 
borio  miroljubivim  i zakonitim  sredstvima.  Pri  tom  je  izbjegavao 
oružane  sukobe,  jer  je  stalno  bio  duboko  uvjeren,  da  je  mir  najveće 
dobro  naroda,  pa  da  će  kulturni  narodi,  koji  su  udruženi  u Savezu 
naroda,  omogućiti  hrvatskomu  narodu  postići  svoje  pravo  na  samo- 
određenje, koje  pravo  mu  se  nikada  ne  može  oduzeti,  te  koje  mu 
nije  bilo  osporeno  ni  od  kojega  drugoga  naroda,  nego  samo  od  srpske 
vlade. 

Kraljevina  Srbija,  koja  je  bila  osnovana  u ime  međunarodne 
solidarnosti,  uzajamnosti  i prava  naroda,  najprije  je  godine  1918. 
kraljevini  Crnoj  Gori  onemogućila  slobodan  ulaz  u državnu  zaje- 
dnicu, jer  je  poništila  crnogorsku  nezavisnost,  koja  još  ni  danas  nije 
pravno  prestala  postojati  nijednim  međunarodnim  ugovorom. 

Isto  tako  je  kraljevina  Srbija  također  Hrvatskoj  i hrvatskomu 
narodu  onemogućila,  da  stvarno  izvrše  svoje  pravo  na  samoodređe- 
nje, jer  je  Srbija  bez  pitanja  hrvatskog  naroda  — i protiv  njegove 
jasno  izražene  volje  — njemu  s oružanom  silom  nametnula  svoju 
dinastiju  i svoju  hegemoniju,  pa  od  onda  s Hrvatskom  postupa  kao 
s osvojenom  neprijateljskom  zemljom. 

U znak  prosvjeda  nije  hrvatsko  narodno  zastupstvo  sudjelo- 
valo kod  zakonodavne  djelatnosti  beogradskog  parlamenta,  a to  tim 
manje,  što  taj  parlamenat  nije  proistekao  iz  bilo  koje  konstituante, 
u kojoj  bi  postao  pomoću  Hrvata,  pa  zato  ne  može  predstavljati 
zakonodavni  autoritet  za  hrvatski  narod.  ^ 

Da  se  spriječi  oružani  sukob  između  Hrvatske  i Srbije,  učinilo 
je  hrvatsko  narodno  zastupstvo  konačno  ipak  još  posljednji  poku- 
šaj, da  hrvatsko  pitanje  riješi  mirnim  putem,  pa  je  od  godine  1924. 
— uz  pravnu  ogradu  — sudjelovalo  u parlamentarnom  radu  beo- 
gradske narodne  skupštine. 

Ali  20.  lipnja  1928.  bijaše  postrijeljano  revolverskim  hitrima 
jednoga  srpskoga  zastupnika  vladine  stranke,  — i to  po  bijelom  danu 
u plenarnoj  sjednici  beogradskog  parlamenta,  — po  dobro  pripravlje- 
noj osnovi  pet  hrvatskih  narodnih  zastupnika,  među  njima  također 

Stjepan  Radić,  predsjednik  hrvatskoga  narodnoga  zastupstva  i vođa 
hrvatskog  naroda,  koji  je  nato  8.  kolovoza  1928.  podlegao  svojim 
tamo  zadobivenim  ranama. 

To  umorstvo  narodnoga  vođe  i drugih  predstavnika  hrvatskog 
naroda  u beogradskoj  skupštini  — jedan  događaj,  koji  je  osamljen  - 
u povijesti  parlamentarizma,  — učinio  je  za  uvijek  nemogućim  bilo 
kakav  državopravni  zajednički  život  Hrvatske  sa  Srbijom,  kako  je 
tomu  izraza  dalo  hrvatsko  narodno  zastupstvo  svojim  zaključkom 
od  1.  kolovoza  1928.,  kad  je  očitovalo,  da  su  za  uvijek  izumrla  čuv- 
stva Hrvata  za  postojeći  državni  poredak. 

Da  se  uzdrži  mir  i da  se  spriječi  velik  ustanak,  koji  je  skoro 
bio  buknuo  radi  umorstva  Hrvata  u Narodnoj  skupštini,  hrvatsko 
je  narodno  zastupstvo  tada  također  očitovalo,  da  je  nemoguće  pre- 
govaranje s parlamentarnim  zastupnicima  Srbije,  pa  da  se  o budu- 
ćem uređenju  hrvatske  države  može  pregovarati  isključivo  samo  s 
kraljem  Srbije,  i to  tim  više,  što  se  upravo  pod  njegovim  vladanjem 
s oružanom  silom  podražaje  hegemonija  Srbije  nad  Hrvatskom. 

No  upravo  to,  što  su  Hrvati  i cijeli  svijet  očekivali,  — da  će 
naime  sada  kralj  Srbije  sklopiti  miroljubiv  sporazum  sa  zastupstvom 
hrvatskog  naroda,  kako  bi  se  među  narodima  uzdržao  mir  u tom 
izloženom  dijelu  Europe,  — to  se  nije  dogodilo. 

Kralj  je  dapače  prekršio  svoje  — 1.  prosinca  1918.  predstav- 
nicima zagrebačkoga  »Narodnog  vijeća«  zadano  — obećanje,  da  želi 
uvijek  vladati  ustavno,  pa  je  sebe  6.  siječnja  1929.  proglasio  apso- 
lutnim monarhom  (samovladarem) . Kralj  je  imenovao  vladu,  koja 
se  najvećim  dijelom  sastoji  od  dosadašnjih  srpskih  političara,  pa 
im  je  podijelio  diktatorsku  snagu,  da  uzmognu  bezobzirnom  silom 
suzbiti  volju  hrvatskog  naroda,  kako  bi  hegemoniju  Srbije  nad  Hr- 
vatskom za  uvijek  omogućili,  te  kako  bi  onda  ovu  hegemoniju  pro- 
tegnuli  na  cijeli  Balkan. 

Ova  je  apsolutistička  vlada  zastupnike  hrvatskog  naroda  sta- 
vila pod  polica jni  nadzor,  pa  ih  je  internirala,  a sveukupne  političke 
organizacije  u Hrvatskoj  raspustila. 

Hrvatski  je  narod  za  1300  godišnjeg  opstanka  svojega  vla- 
stitoga državnoga  života  stekao  toliko  političke  zrelosti,  a u mno- 
gim je  dugogodišnjim  borbama  svake  vrsti  toliko  razvio  svoju  po- 
litičku samosvijest,  da  će  se  — makar  uz  najveće  žrtve  — uspješno 
suprotstaviti  ovoj  njemu  nametnutoj  podložnosti. 

Hrvatska  na  mučilištu  29 

Premda  Hrvati  po  svojoj  stoljetnoj  tradiciji  poznaju  samo  bor- 
bu sa  zakonitim  sredstvima,  ipak  ne  će  oni  u času,  kada  im  se  ta 
sredstva  oduzmu,  uzmaknuti  također  pred  drugim  sredstvima,  jer 
se  sada  radi  o njihovom  narodnom  opstanku  i slobodi. 

Ovih  se  drugih  borbenih  sredstava  ne  može  hrvatski  narod  u 
budućnosti  odreći,  i to  tim  manje,  što  su  — za  osam  mjesečnoga 
apsolutističkoga  gospodstva  srpskoga  kralja  nad  Hrvatskom  — mi- 
roljubivi građani  bili  u masama  zatvarani  i mučeni,  a njihov  je  po- 
sjed bio  zaplijenjen  i opljačkan.  Vjera  se  ne  poštuje,  te  se  uvijek 
opetuje,  da  službeni  organi  javno  i bezkažnjeno  ubijaju.  Sukrivci 
umorstva  u prijašnjoj  Narodnoj  skupštini  hodaju  okolo  slobodni, 
a izvršitelj  atentata  dobio  je  samo  formalnu  kaznu  lišenja  slobode. 

Tečajem  posljednjih  mjeseci  uvedene  su  u Hrvatskoj  metode, 
koje  su  do  sada  bile  upotrebljavane  samo  u Macedoniji  protiv  ma- 
cedonskog  naroda,  koji  isto  tako  protiv  svoje  volje  čami  pod  krva- 
vom hegemonijom  Srbije. 

Poslije  svega  toga  hrvatski  je  narod  došao  do  konačnog  osvje- 
dočenja, da  srpski  kralj  nema  namjere  potražiti  pošteno  i pravedno 
rješenje  za  odnošaj  između  Hrvatske  i Srbije,  čime  bi  poslužio  stvari 
mira. 

Lišen  svoje  slobode  i svoje  tisućgodišnje  državnosti,  u svojoj 
živahnoj  osjetljivosti  duboko  povrijeđen  hrvatski  narod  nikako  ne 
će  uzmaknuti  pred  krvavim  nasilnim  gospodstvom  jedne  tuđe  vlade, 
nego  samo  otklanja  pred  cijelim  svijetom  odgovornost,  ako  u bu- 
dućnosti nastanu  teški  sukobi,  koji  moraju  nastupiti,  ostane  li  bez 
posljedica  jednodušno  i nepromjenljivo  zahtijevanje,  da  oboružana 
snaga  kraljevine  Srbije  isprazni  hrvatske  zemlje,  kako  bi  Hrvati 
opet  mogli  u miru  urediti  svoju  državu,  pa  kako  bi  mogli  u zajedni- 
čkom radu  s kulturnim  narodima  uzeti  djelotvorni  udio  za  osigu- 
ranje vječnoga  mira. 

Kralj  je  kao  samovladar  internirao  i konfinirao  hrvatske  na- 
rodne zastupnike,  čime  se  podao  nadi,  da  tako  ne  će  moći  glas  hrvat- 
skog naroda  doći  pred  ovaj  visoki  forum  narodnog  pomirenja,  pred 
koji  i sada  dolaze  samo  beogradski  delegati,  koji  nemaju  nikakove 
punomoći  od  hrvatskog  naroda,  te  koji  za  pravo  ne  mogu  zastupati 
niti  Srbiju. 

Taj  krik  iz  nužde  i poziv  na  opomenu  hrvatskog  naroda  dolazi 
do  izražaja  ovim  pismenim  putem,  a sastavio  ga  je  i podnio  iza- 
brani narodni  zastupnik  i od  cijeloga  hrvatskog  naroda  opunomo- 
ćeni izaslanik  kao  jedini,  koji  se  sada  nalazi  izvan  dosega  fizičke 

sile  beogradskog  autokrata,  te  koji  time  ispunjava  ne  samo  svoju 
dužnost  prema  vlastitom  narodu,  nego  suviše  zastupa  također  inte- 
rese općega  mira. 

U Ženevi,  dne  1.  rujna  1929.  Dr.  Ante  Pavelić,  s.  r.,  zastupnik 
hrvatskoga  glavnoga  grada  Zagreba«. 

DIOBA  DRŽAVE  NA  9 BANOVINA. 

Na  kraljevskom  je  dvoru  u Beogradu  bilo  3.  listopada  1929. 
veoma  živahno.  Redomice  su  kralju  u audijenciju  dolazili:  ministar 
predsjednik  Petar  Živković,  ministar  vanjskih  posala  dr.  Voja  Ma- 
rinković,  m.  financija  dr.  Stanko  Švrljuga,  m.  socijalne  politike  i na- 
rodnoga zdravlja  dr.  Mate  Drinković,  m.  šuma  i ruda  dr.  Antun 
Korošec,  te  ministar  trgovine  i industrije  Juraj  Demetrović.  Novi- 
nari su  po  tim  brojnim  audijencijama  naslućivali,  da  se  sprema  ne- 
što važna.  I zaista  je  u 5 i po  sati  poslije  podne  održana  sjednica 
ministarskog  savjeta,  pa  je  Živković  progovorio  ovo: 

»Gospodo  ministri!  Danas,  — poslije  9 mjeseci  od  historijskog 
januarskog  manifesta,  koji  je  proklamirao,  da  je  država  preča  od 
svega,  — moglo  se  pristupiti  podjeli  zemlje  na  oblasti,  isključivo 
na  bazi  najobjektivnijih  kriterija  i onako,  kako  će  upravo  biti  na- 
rodu korisnije,  pa  da  što  manje  tereti  državne  financije  i budžet, 
a to  će  reći  narodnu  privredu.  Naša  država,  koja  je  bila  podijeljena 
na  33  oblasti,  dijelit  će  se  u buduće  na  devet,  koje  će  se  zvati  ba- 
novine. 

Ovakovom  se  podjelom  centralna  uprava  rasterećuje,  a admi- 
nistracija se  pojednostavljuje  i svrsi  shodnije  organizira.  Prenoše- 
njem mnogih  važnih  nadleštava  sa  centrale  omogućit  će  se  brže 
svršavanje  mnogih  poslova,  koji  su  i zbog  dosadašnjeg  uređenja 
bili  u zastoju. 

Pri  određivanju  granica  novih  oblasti  vodilo  se  prvenstveno 
računa,  da  ove  granice  budu  prirodne.  Dalje  se  — što  je  moguće 
više  — imalo  u vidu  komunikacije  i prirodne  veze  pojedinih  krajeva 
sa  svojim  centrima.  Najzad  se  nastojalo,  da  se  nova  podjela  po  mo- 
gućnosti što  više  prilagodi  i potrebama  ostale  državne  administra- 
cije. 

Da  bi  se  ova  podjela  brže  i lakše  uvela  u život,  zadržane  su 
za  sada  dosadašnje  granice  pojedinih  kotara,  jer  su  one  ustaljene 
i poznate,  te  su  zbog  toga  cijeli  kotari  dodijeljeni  pojedinim  bano- 

vinama.  Od  toga  se  odstupilo  samo  tamo,  gdje  je  to  bilo  neophodno 
potrebno,  a naročito  zato,  da  bi  se  dobile  prirodne  granice. 

Nazivi  ovih  oblasti  uzeti  su  poglavito  prema  imenima  većih 
rijeka,  koje  kroz  njih  protiču,  pošto  su  ovi  nazivi  kod  nas  udoma- 
ćeni, a najizrazitije  obilježavaju  pojedine  banovine. 

Gospodo  ministri!  Ovom  se  prilikom  neminovno  nametnula  po- 
treba, da  se  i u službenom  nazivu  kraljevine  manifestira  puno  drža- 
vno i narodno  jedinstvo.  S toga  će  razloga  naša  kraljevina  u buduće 
nositi  naziv  »Kraljevina  Jugoslavija«.  Ovaj  naziv  ne  samo 
da  obilježuje  puno  državno  i narodno  jedinstvo,  nego  i simbolički 
izražava  ideju  pune  jednakosti,  ravnopravnosti  i bratstva  nas  Sla- 
vena na  jugu:  Srba,  Hrvata  i Slovenaca. 

Ovakovom  podjelom  mi  stvaramo  sve  preduvjete,  da  se  naš 
narod  u unutrašnjoj  harmoniji  nacijonalnog  jedinstva  sav  preda  slo- 
bodnom i mirnom  životu,  da  se  potpuno  posveti  kulturnom  i pri- 
vrednom ojačanju,  pa  da  kao  takav  posluži  međunarodnoj  zajednici, 
— ostajući  vazda  pouzdan  elemenat  međunarodnog  mira«. 

Kralj  je  na  prijedlog  ministra  Petra  Živkovića  3.  listopada 
1929.  potpisao  i proglasio  »Zakon  o nazivu  i podjeli  kraljevine  na 
upravna  područja«.  Prvi  paragraf  toga  zakona  glasi:  »Službeni  na- 
ziv države  Srba,  Hrvata  i Slovenaca  je  Kraljevina  Jugoslavija«. 
Drugi  paragraf  glasi:  »Opća  uprava  u kraljevini  Jugoslaviji  vrši  se 
po  banovinama,  kotarima  i općinama.  Banovina  ima  devet,  i to:  1. 
Dravska  sa  sjedištem  u Ljubljani,  2.  Savska  sa  sjedištem  u 
Zagrebu,  3.  Vrbaska  sa  sjedištem  u Banjo j Luci,  4.  Primor- 
ska sa  sjedištem  u Splitu,  5.  Drinska  sa  sjedištem  u Sarajevu, 
6.  Zetska  sa  sjedištem  u Cetinju,  7.  Dunavska  sa  sjedištem  u 
Novom  Sadu,  8.  Moravska  sa  sjedištem  -n  Nišu  i 9.  Vardar- 
ska sa  sjedištem  u Skoplju«. 

U 3.  paragrafu  opisuju  se  točne  granice  pojedinih  banovina, 
a 4.  paragraf  kaže:  »Uprave  gradova  Beograda,  Zemuna  i Pančeva 
čine  posebno  upravno  tijelo,  i to  pod  neposrednom  vlasti  ministra 
unutarnjih  djela,  a nose  naslov : Uprava  grada  Beograda«. 

OBSEG  POJEDINIH  BANOVINA. 

Po  površini  idu  banovine  ovim  redom:  Vardarska  banovi- 
na zaprema  39.566  četvornih  kilometara,  Savska  banovina  36.897, 
Zetska  banovina  32.322,  Drinska  banovina  29.273,  Dunavska  bano- 
vina 28.160,  Moravska  banovina  25.721,  Vrbaska  banovina  20.558, 

Primorska  banovina  19.417,  a Dravska  banovina  15.936  četvornih 
kilometara. 

Po  broju  ži.teljstva  držalo  se,  da  Savska  banovina  ima 
približno  2,320.000  stanovnika,  Dunavska  banovina  2,100.000,  Var- 
darska banovina  1,405.000,  Drinska  banovina  1,400.000,  Moravska 
banovina  1,200.000,  Dravska  banovina  1,040.000,  Vrbaska  banovina 
850.000,  Primorska  banovina  800.000,  a Zetska  banovina  740.000 
stanovnika. 

U Savskoj  banovini  bijaše  od  prilike  1,841.500  katoličkih 
i 461.300  grčko-istočnih  žitelja,  dok  su  ostali  žitelji  bili  evangelici 
i Židovi.  Dravska  je  banovina  po  službenoj  statistici  od  godine 
1921.  brojila  962.700  Slovenaca,  39.631  Nijemca,  14.897  Madžara 
(u  Prekomurju),  te  17.321  Hrvata  i Srba  (većinom  vojnika).  U 
Vrbaskoj  banovini  bijaše  od  prilike  466.500  žitelja  grčko-istočne, 
250.500  muslimanske,  a 144.00  katoličke  vjere. 

Savska  banovina  je  na  zapadu  ograničena  od  rijeke  Mure 
do  kote  1344  kod  Čabra  granicom  Dravske  banovine.  Sjevernu  gra- 
nicu čine  rijeke:  Mura  do  svojeg  utoka  u Dravu,  zatim  Drava  do 
svojeg  ušća  u Dunav,  pa  Dunav  do  sjeverne  granice  kotara  vuko- 
varskog  (južno  od  Dalja) ; Savskoj  banovini  pripadaju  također  sela 
Gola,  Žđala,  Gotalovo  i Repuš,  premda  se  nalaze  sjeverno  od  da- 
našnjega toka  rijeke  Drave.  Na  istoku  siže  Savska  banovina  do  po- 
četka bivše  Srijemske  županije.  Južnu  granicu  istočnog  dijela  Savske 
banovine  čini  rijeka  Sava  od  ušća  Une  do  istočne  međe  brodskoga 
kotara.  Istočna  granica  južnog  dijela  Savske  banovine  ide  rijekom 
Unom  do  sjeveroistočne  međe  kotara  Dvor  tako,  da  kotar  Dvor 
pripane  Vrbaskoj  banovini.  Konačno  teče  granica  između  Savske  i 
Vrbaske  banovine  starom  granicom  Između  Bosne  i južne  Hrvatske. 
Jednako  vrijedi  kao  južna  granica  Savske  banovine  prijašnja  suha 
međa  između  Hrvatske  i Dalmacije.  Na  moru  pak  teče  granica  iz- 
među Savske  i Primorske  banovine  Dinjiškim  tijesnom  i Novaljskim 
kanalom,  zatim  između  otoka  Maun  i Planik,  te  sjeverno  od  otoka 
Olib  i Silba  do  državne  granice  na  Jadranskom  moru.  Tako  su  Sav- 
skoj banovini  pripali  od  većih  otoka:  Krk,  Rab  i Pag.  Mjesto  Čabra 
dobila  je  Savska  banovina  kotar  Čmomelj. 

Primorska  je  banovina  sastavljena  od  sjeverne  i srednje 
Dalmacije,  kojoj  su  pridani  hercegovački  kotari:  Ljubuški,  Mostar, 
Prozor  i Konjic,  te  bosanski  kotari:  Livno,  Duvno,  Bugojno  i Tra- 
vnik. Zet  sko  j su  banovini  od  hrvatskih  krajeva  pripali : Dubrovnik, 

Korčula,  Pelješac  i Boka  Kotorska  u južnoj  Dalmaciji,  a kotari: 
Stolac,  Ljubinje,  Trebinje,  Bileće,  Gacko  i Nevesinje  u Hercegovini, 
te  Foča  i Čajniče  u Bosni.  Drinskoj  banovini  pripadoše  kotari: 
Županja,  Vinkovci,  Vukovar,  šid  i Mitrovica  u bivšoj  Srijemskoj 
županiji,  dok  su  kotari  Ilok,  Ruma,  Irig,  Zemun  i Stara  Pazova 
pripali  Dunavskoj  banovini. 

Vrbaska  banovina  graniči  se  od  sjevera  rijekom  Savom  do 
granice  između  kotareva  Derventa  i Gradačac.  Odatle  ide  prema  selu 
Mrka,  pa  skreće  ^ jugoistočnom  pravcu  kroz  kotar  Gradačac  izme- 
đu općina  Crkvica,  Slatinska,  Dramašnjička  i Trnavska  s jedne  stra- 
ne, te  općina  kladarska,  gradačka  i zelenička  s druge  strane.  Istočna 
granica  siječe  kotar  Gračanicu  između  općina  Orahovica  i Bosansko 
Petrovo  selo  (Brđani)  s jedne,  a općina  Doborovac,  Gračanica  i 
Karanovac  s druge  strane.  Istočna  granica  siječe  i kotar  Maglaj 
između  općina  Vasiljevci  i Mustaj  Bašić  s jedne,  a općina  Osojnica 
i Maglaj  selo  s druge  strane;  kod  sela  Dolac  izbija  granica  na  rije- 
ku Bosnu,  odakle  ide  jugozapadnom  granicom  kotara  Maglaj  do  tro- 
međe kotara  Žepče,  Maglaj  i Tešanj.  Od  ove  točke  ide  granica  sje- 
vernom međom  kotara  Žepče,  Zenica  i Travnik  do  planine  Vlašić. 
Zapadna  granica  Vrbaske  banovine  naslanja  se  na  Primorsku  i Sav- 
sku banovinu. 

BANOVI  I NJIHOV  DJELOKRUG. 

Na  čelu  svake  banovine  stoji  ban,  kojega  postavlja  kralj  na 
prijedlog  ministra  unutarnjih  poslova,  a u suglasnosti  s predsjedni- 
kom ministarskoga  savjeta.  Ban  je  predstavnik  kraljevske  vlade  u 
svojoj  banovini.  On  je  izvan  grupa  i kategorija  po  Zakonu  o činov- 
nicima, ali  se  na  njega  odnose  propisi  toga  zakona  u pogledu  staro- 
sti u službi. 

Ban  je  »najviša  politička  vlast  u banovini  u svim  poslovima,  koji 
idu  u njegovu  nadležnost.  Ban  raspolaže  upravnim  činovnicima,  te 
ima  svu  nadležnost  u poslovima  opće  uprave  u banovini.  Ban  vrši 
sve  poslove  na  svoju  ličnu  odgovornost.  Njemu  dodijeljeni  referenti 
i pomoćno  osoblje,  kao  što  i podčinjeni  organi,  — vrše  rad  po  nje- 
govim uputama.  Ban  je  druga  instancija  opće  upravne  vlasti.  On  vrši 
nadzor  nad  samoupravama.  U opću  nadležnost  bana  idu  svi  poslovi 
opće  uprave,  koji  prema  postojećim  propisima  ne  dolaze  u nadležnost 
resornoga  ministra«. 

U banovu  nadležnost  spadaju  svi  poslovi  iz  resora  poljoprivre- 
de, koji  se  odnose  na  ratarstvo,  vinogradarstvo,  voćarstvo,  povrćar- 
stvo, stočarstvo  i veterinarstvo,  te  livade  i pašnjaci;  zatim  svi  po- 
slovi oko  poljoprivrednih  organizacija,  zadruga  i udruženja  u bano- 
vini, te  poslovi  kolonizacije,  komasacije,  policije  i meteorologije. 

Nadalje  spada  u banovu  nadležnost  projektiranje,  građenje  i 
uzdržavanje  svih  državnih,  oblasnih  i samoupravnih  cesta  i mostova. 
Ban  je  nadležan  za  projektiranje  i gradnju  svih  državnih  zgrada  i 
objekata.  On  ima  nadzor  nad  projektiranjem  i građenjem  onih  ne- 
državnih zgrada,  koje  su  namijenjene  javnoj  upravi.  Banu  pripada 
nadzor  nad  svim  rudnicima  po  propisima,  koji  postoje.  U banovu 
nadležnost  spadaju  melioracije  i svi  poslovi  vodnih  zadruga,  te  ure- 
đenje vodenih  tokova,  kanalizacija,  snabđjevanje  vodom,  iskorišći- 
vanje  vodenih  snaga  i davanje  dozvola  za  iskorišćivanje  vodenih 
snaga  prema  prethodnim  odredbama  ministra  građevina. 

Ban  ima  nadzor  nad  dioničarskim  i komanditnim  društvima, 
te  kreditnim  i drugim  zadrugama,  koje  se  bave  primanjem  štednih 
uložaka.  U banov  djelokrug  spadaju  svi  poslovi  o industrijskim,  trgo- 
vačkim i obrtničkim  komorama,  pa  donošenje  svih  odredaba  o indu- 
strijskim zakonima;  zatim  svi  poslovi  oko  pošumljivanja  goleti  i 
krševa,  te  oko  obnavljanja  šuma,  koje  se  iskorišćuju;  nadalje  izvr- 
šavanje zakona  o šumama  i lovu,  nadzor  nad  državnim  radionicama, 
te  nadzor  nad  samoupravnom  i crkvenom  imovinom. 

U banov  djelokrug  spadaju:  zaštita  rada,  nadzor  nad  posre- 
dovanjem rada,  nadzor  nad  radničkim  komorama,  poslovi  i nadzor 
nad  svima  socijalnim  ustanovama  u banovini,  briga  za  invalide,  nad- 
zor nad  socijalnim  radom  samoupravnih  tijela,  briga  za  starce  i 
siromahe,  te  nadzor  nad  svim  humanitarnim  ustanovama.  Banu  pri- 
padaju svi  poslovi  sanitetske  uprave,  bolnica,  kupališta  i liječilišta, 
pa  nadzor  nad  sanitetskim  vijećem,  te  nad  liječničkom  i ljekarničkom 
komorom. 

Ban  vrši  sve  poslove,  koji  se  odnose  na  osnivanje,  uređenje  i 
rad  pučkih  škola  i svih  nižih  stručnih  škola.  Ban  vrši  nadzor  nad 
radom  i osobljem  svih  srednjih  škola,  nad  gradnjama,  uzdržavanjem 
i snabdjevanjem  svih  spomenutih  škola,  te  nad  svim  društvima,  i za- 
đužbinama  u banovini. 

Sve  spomenute  poslove  vrši  ban  pod  vrhovnim  nadzorom  i po 
uputama  resornih  ministara  na  temelju  zakona,  koji  već  postoje. 
Banove  su  naloge  dužni  izvršavati  svi  zavodi,  ustanove  i nadleštva 

u banovini.  U banovu  nadležnost  spada  također  imenovanje,  premje- 
štenje,  unapređivanje,  umirovljivanje  i otpuštanje  nižeg  osoblja  op- 
ćinskih uprava  na  području  banovine  do  zaključno  druge  grupe  tre- 
će kategorije.  Ban  će  se  brinuti  za  ekonomski  i kulturni  razvoj  u 
svome  području.  On  vrši  nadzor  nad  svim  javnim  vlastima  i organi- 
zacijama u banovini  u pogledu  njihova  rada. 

Banu  se  dodjeljuje  pomoćnik,  koji  bana  — u slučaju  spriječe- 
nosti — zamjenjuje  u svim  poslovima.  Pomoćnik  bana  mora  imati 
svršeni  pravni  fakultet  i najmanje  12  godina  državne  službe.  Ban 
*ima  godišnju  plaću  od  96.000  dinara  i dodatak  na  skupoću,  pa  stan, 
ogrjev,  svijetlo,  državni  automobil  i pravo  na  putne  troškove.  Banov 
pomoćnik  ima  plaću  poput  činovnika  treće  do  uključivo  druge  a 
grupe  prve  kategorije,  te  stanarinu  od  3000  dinara  na  mjesec. 

IMENOVANJE  PRVIH  BANOVA. 

Kralj  je  Aleksandar  9.  listopada  1929.  imenovao  banove  za  svih 
9 banovina.  Banom  Savske  banovine  postao  je  đr.  Josip  Ši lo- 
vi ć,  umirovljeni  sveučilišni  profesor  i član  Vrhovnoga  zakonodavno- 
ga savjeta.  Banom  Primorske  banovine  postade  đr.  Ivo  Tar- 
t a g 1 i a,  odvjetnik  i podnačelnik  grada  Splita.  Banom  V r b a s k e 
banovine  postade  umirovljeni  ministar  Svetislav  Milosavljević, 
banom  Drinske  banovine  umirovljeni  ministar  Velimir  Popović, 
banom  Z e t s k e banovine  umirovljeni  general  Krsta  Smiljanić,  ba- 
nom Dunavske  banovine  bivši  ministar  Đaka  Popović,  banom 
Dravske  banovine  sveučilišni  profesor  i bivši  ministar  Dušan  Ser- 
nee,  banom  Moravske  banovine  Đorđe  Nestorović,  umirovljeni 
državni  savjetnik  i član  Vrhovnoga  zakonodavnoga  savjeta,  a banom 
Vardarske  banovine  Živojin  (Žika)  Lazić,  pomoćnik  ministra 
unutrašnjih  posala. 

Dva  dana  kasnije  imenovao  je  kralj  i pomoćnike  svih  9 
banova.  Pomoćnikom  bana  Savske  banovine  postao  je  Sava  S t o- 
janović,  sudac  upravnoga  suda  u Zagrebu;  pomoćnikom  bana 
Primorske  banovine  đr.  Ivo  P e r o v i ć,  veliki  župan  Splitske  oblasti ; 
pomoćnikom  bana  Vrbaske  banovine  Milislav  Ivanišević,  veliki 
župan  Moravske  oblasti;  pomoćnikom  bana  Zetske  banovine  dr. 
Jovan  Zec,  veliki  župan  Vrbaske  oblasti;  pomoćnikom  bana  Drin- 
ske banovine  đr.  Avdo  Hasanbegović,  veliki  župan  Tuzlanske  obla- 
sti; pomoćnikom  bana  Dunavske  banovine  Viđoja  Mišović,  veliki 
župan  Raške  oblasti;  pomoćnikom  bana  Dravske  banovine  dr. 

Otmar  Pirkmayer,  generalni  nadzornik  unutrašnje  uprave;  pomoćni- 
kom bana  Moravske  banovine  Dragomu*  Todorović,  veliki  župan 
Bitoljske  oblasti,  a pomoćnikom  bana  Vardarske  banovine  Mi- 
lan  Nikolić,  veliki  župan  Sarajevske  oblasti.  Kako  je  dr.  Ivo  Perović 
21.  listopada  1929.  postao  pomoćnikom  ministra  unutrašnjih  posala, 
imenovan  je  pomoćnikom  bana  Primorske  banovine  Andrija  Zdrav- 
ković,  bivši  veliki  župan  Krajiško-primorske  oblasti. 

Beogradska  je  vlada  23.  listopada  1929.  osnovala  »okružne 
inspektorate«  u Osijeku,  Varaždinu  i Ogulinu  za  Savsku  bano- 
vinu, u Mostaru  za  Primorsku,  u Dubrovniku  za  Zetsku,  u Bihaću  i 
Jajcu  za  Vrbasku,  a u Tuzli  za  Drinsku  banovinu.  Pod  svaki  je  in- 
spektorat stavljeno  nekoliko  najbližih  kotareva,  da  se  olakša  i ubrza 
uprava.  U svakoj  se  banovini  osniva  »bansko  vijeće«  kao  banov 
»savjetodavni  organ«.  - 

Ministarstvo  unutarnjih  poslova  odredilo  je  1.  studenoga  1929., 
da  10.  studenoga  imaju  prestati  poslovanja  oblasnih  županija,  pa  da 
svi  njihovi  poslovi  prelaze  na  nadležne  banske  uprave,  koje  počinju 
uredovati  11.  studenoga.  »Danom  pak  15.  studenoga  zaključno  pre- 
staje poslovanje  oblasnih  samouprava,  te  se  njihova  nadležnost  pre- 
nosi na  nadležne  banske  uprave«. 

Kralj  je  7.  studenoga  1929.  potpisao  »Zakon  o banskoj 
upravi«.  Po  tome  zakonu  osniva  se  kod  svake  banske  uprave  6 
odjeljenja,  poimence : opće,  upravno,  poljoprivredno,  prosvjetno, 
financijsko,  te  odjeljenje  za  socijalnu  politiku  i narodno  zdravlje. 
Prema  potrebi  može  se  u nekim  banovinama  ustanoviti  također  odje- 
ljenje za  trgovinu,  obrt  i industriju.  Gdje  ove  potrebe  nema,  uredit 
će  se  za  ove  poslove  poseban  odsjek  u općem  odjeljenju. 

Hrvatski  su  rodoljubi  odmah  primijetili,  da  novo  stvorene 
banovine  imaju  posve  neznatnu  samoupravu.  Mjesto  očekivanog 
feđeralističkog  ili  barem  autonomističkog  preuređenja  Jugoslavije 
stvorena  je  samo  neke  vrsti  dekoncentracija  državne  uprave.  Neko- 
liko je  ministarstava  prenijelo  izvedbu  nekih  svojih  posala  na  banske 
uprave  s prozirnom  namjerom,  da  se  tako  jedan  dio  troškova  pre- 
baci iz  državnoga  proračuna  na  proračune  pojedinih  banovina.  Stvar- 
no je  i nadalje  ostalo  centralističko  uređenje  države,  jer  će  banske 
uprave  biti  samo  ekspoziture  beogradske  vlade.  Banska  pak  vijeća 
ne  Će  biti  nikakvi  sabori,  jer  ne  mogu  stvarati  zakone,  a niti  banovi 
moraju  slijediti  njihove  zaključke. 

Kralj  je  2.  listopada  1929.  potpisao  »Zakon  o praznici- 
ma«, koji  kao  državne  praznike  određuje  1.  prosinca,  jer  je  1. 
prosinca  1918.  nastala  nova  država,  te  17.  prosinca,  jer  se  17.  pro- 
sinca 1889.  rodio  kralj  Aleksandar.  Spomenuti  »Zakon  o praznicima« 
u svojem  9.  paragrafu  kaže:  »Na  dan  državnih  praznika  mogu  se 
isticati  na  zgradama  samo  državne  zastave.  U te  dane 
moraju  se  državne  zastave  istaci  na  svima  državnim  i samouprav- 
nim nadleštvima,  kao  i na  zgradama  ustanova  javno-privatnoga  ka- 
raktera; a u varošima  i varošicama  dužni  su  državne  zastave  istaći 
svi  vlasnici  zgrada«.  Prema  tomu  zakonu  morali  su  od  sada  svi 
kućevlasnici  u gradovima  i trgovištima  na  državne  blagdane  izvje- 
siti na  svoje  kuće  državne  zastave.  Kasnije  se  ova  obvezatnost  pre- 
nijela također  na  kućevlasnike  onih  sela,  u kojima  je  sjedište  kotar- 
skoga ureda  ili  kotarskoga  suda.  Tko  nije  htio  1.  i 17.  prosinca  na 
svoju  kuću  izvjesiti  državnu  zastavu,  bio  je  progonjen  i kažnjen. 
U Zagrebu  su  takvi  rodoljubni  kućevlasnici  obično  bili  kažnjeni 
globom  od  500  dinara. 

Sutradan  (3.  listopada  1929.)  je  kralj  Aleksandar  odredio,  da 
se  od  sada  »mogu  isticati  i nositi  samo  državne  zastave«. 
Podjedno  je  obavijestio,  da  će  »ministar  unutarnjih  djela  odlučiti 
o ukidanju  onih  društava  i ustanova,  čije  je  plemensko 
obilježje  ili  ime,  cilj  ili  rad  u suprotnosti  s državnim  i narodnim^ 
jedinstvom«. 

»Narodne  Novine«  od  5.  listopada  1929.  donijele  su  odluku 
Državnoga  suda  za  zaštitu  države  od  30.  rujna  1929.  o zapljeni 
pokretne  i nepokretne  imovine  đra  Ante  Pa  veliča  i Gustava 
Perčeca.  Odluka  je  glasila  ovako: 

»S  obzirom  na  to,  da  su  dr.  Ante  Pavelić,  rođen  g.  1889.  u Ivan- 
Planini  Mostarske  oblasti,  advokat  u Zagrebu,  i Gustav  Perčec, 
rođen  g.  1885.  u Valpovu  Osječke  oblasti,  novinar  u Zagrebu,  osu- 
dom Državnoga  suda  za  zaštitu  države  u Beogradu  od  17.  kolovoza 
1929.  broj  1010  oglašeni  krivima  i osuđeni  zbog  zločinstva  iz  1.  i 5. 
točke  prvoga  člana  Zakona  o zaštiti  javne  sigurnosti  i poretka  u 
državi,  naređuje  se  — u smislu  2.  člana  Zakona  o naknadi  štete 
državi  zbog  djela  veleizdaje  i o zabrani  nad  imovinom  lica  okrivlje- 
nih zbog  takvih  djela  od  14.  rujna  ove  godine  — zabrana  nad  po- 
kretnom i nepokretnom  imovinom  gore  spomenutih,  koja  se  nalazi 
u našoj  državi. 

U pogledu  nepokretnina  ili  potraživanja,  uknjiženih  u javnoj 
knjizi,  naređuje  se  zabilježba  ove  zabrane  u zemljišnim  knjigama 
(gruntovnicama) . 

Sudbeni  stol  u Zagrebu  i sreski  sud  u Konjicu  umoljavaju  se, 
da  — pošto  se  u tamošnjoj  gruntovnici  u smislu  citiranog  zakonskog 
propisa  po  službenoj  dužnosti  utvrdi,  da  li  spomenuti  osuđenici  imaju 
na  svoje  ime  upisanih  nepokretnosti  ih  uknjiženih  prava  i potra- 
živanja na  tuđim  nepokretninama  i kakovih,  — izvrše  zabilježbu  na 
tim  nepokretninama,  pravima  i potraživanjima,  pa  da  o tome  izvijeste 
ovaj  sud. 

Pošto  gore  spomenuti  osuđenici  ne  borave  u našoj  državi,  po- 
stavlja im  se  po  službenoj  dužnosti  staralac  u osobi  advokata  dra 
Rinalda  Čulića  u Beogradu.  Dostavom  toga  zaključka  staraocu 
gube  gore  spomenuti  osuđenici  pravo,  da  raspolažu  svojom  imovi- 
nom sve  dotle,  dok  traje  ova  zabrana.  U pogledu  pokretnosti  umo- 
ljava se  kotarski  sud  I.  u Zagrebu,  da  za  sada  izvrši  popis  kance- 
larijskog namještaja  i eventualnih  odvjetničkih  potraživanja  osu- 
đenog dra  Ante  Pavelića,  da  to  sve  stavi  pod  zabranu  i da  o tome 
izvijesti  ovaj  Državni  sud. 

Predsjednik  Državnoga  suda  u zamjeni:  Ogorelica  Nikola  v.  r.« 

Ministarstvo  unutarnjih  posala  izdalo  je  31.  listopada  1929. 
ovaj  komunikej:  »Na  osnovu  važnih  podataka  uprava  zagrebačke 
policije  naredila  je  30.  listopada  dvojici  svojih  agenata  — Josipu 
Keču  i Josipu  Banu,  — da  odu  u tvornicu  Siemens  u Černomercu 
kraj  Zagreba,  pa  da  joj  predvedu  Miju  B a b i ć a,  šof era  u toj  tvor- 
nici. Kiad  su  oni  došli  u dvorište  tvornice  i legitimirah  se  Babicu, 
ovaj  je  bez  riječi  hitro  izvadio  revolver  i po  jedan  metak  opalio  na 
svakoga  agenta,  pogodivši  obojicu  u grudi  i dao  se  u bjegstvo.  Od 
ovih  je  rana  Josip  Keča  odmah  izdahnuo,  a drugi  je,  teško  ranjen 
prevežen  u bolnicu.  Vršeći  potragu  za  Babićem  i tražeći  ga  kod  nje- 
govih prijatelja,  uputila  je  policija  Matu  Tremskoga  s policijskim 
stražarem  Blaževićem  u stan  mehaničkog  radnika  Marka  Hrani- 
lovića.  Kad  su  ova  dvojica  — ne  našavši  Hranilovića  u stanu  — 
sačekah  ga  na  ulici,  ovaj  je  videći  policiju  odmah  također  izvadio 
svoj  revolver  i opalio  na  agenta  Tremskoga,  kojega  je  na  mjestu  ubio, 
a zatim  je  stražara  Blaževića  sa  dva  metka  ranio  i pobjegao.  Danas 
je  Hranilović  uapšen  i pritvoren«. 

Upravnik  zagrebačke  policije  dr.  Janko  Beđeković  raspisao  je 
odmah  31.  listopada  tjeralicu  za  Mijom  Babićem,  koji  je  rođen 

6.  rujna  1903.  u Novoj  Bukovici  kod  Slatine.  Onomu,  tko  omogući, 
da  se  Babić  nađe  i uhiti,  obećana  je  nagrada  od  100.000  dinara. 
Bedeković  je  doznao,  da  je  kod  napadaja  na  Matu  Tremskoga  i Bla- 
žekovića  sudjelovao  također  Zvonimir  Pospišil,  koji  se  rodio  9.  lip- 
nja 1904.  u Vukovini  kod  Velike  Gorice.  Pospišil  je  iz  pištolje  kali- 
bra 9 milimetara  ispalio  nekoliko  hitaca  na  Tremskoga  i Blaževića. 
Zato  je  uprava  policije  u Zagrebu  naknadno  odredila  također  po- 
tragu za  Pospišilom,  koji  se  ima  uhititi.  U tjeralicama  je  uprava 
policije  upozorila,  da  su  Babić  i Pospišil  oboružani,  radi  čega  se  kod 
uredovanja  imade  upotrijebiti  nuždan  oprez.  Ipak  je  Babiću  i Pospi- 
šilu  pošlo  za  rukom,  da  21.  studenoga  1929.  kod  Sušaka  prebjegnu 
preko  mosta  na  Rijeku.  Zagrebačka  je  policija  15.  studenoga  1929. 
raspisala  tjeralicu  također  za  pravnikom  Mladenom  Lorko vičem, 
i to  »radi  sumnje  sudioništva  ubijstva  policijskih  agenata  Josipa 
Keče  i Matije  Tremski«.  Lorković  je  sretno  prešao  preko  granice 
u Austriju. 

MUČENIŠTVO  STIPE  JAVORA. 

Zagrebačko  je  redarstvo  pod  konac  listopada  g.  1929.  doznalo, 
da  u Zagrebu  postoji  grupa  hrvatskih  ustaša,  koji  slijede  načela 
svojega  Poglavnika  đra  Ante  Pavelića.  Netko  je  redarstvu  javio, 
da  se  kod  hrvatskih  ustaša  nalazi  oružje,  naročito  revolveri,  s koji- 
ma će  udariti  na  neprijatelje  hrvatskog  naroda.  Zato  je  šef  zagre- 
bačke policije  đr.  Janko  Bedeković  naložio,  neka  se  pohvataju  sta- 
noviti hrvatski  rodoljubi,  kod  kojih  treba  provesti  premetačine,  da 
se  pronađe  oružje.  Tada  je  uz  mnoge  druge  Hrvate  bio  zatvoren 
poznati  rodoljub  Stipe  Javor,  koji  je  imao  trgovinu  vatrogasnih 
sprava.  Kako  se  s Javorom  postupalo  kod  zagrebačkog  redarstva, 
doznajemo  iz  njegovih  »Uspomena«. 

»Uhićen  sam  dne  31.  listopada  1929.  radi  nepovlasnog  nošenja 
oružja.  Dne  3.  studenoga  iste  godine  predveden  sam  pred  šefa  za- 
grebačke policije  đra  Bedekovića,  koji  me  je  dočekao  u svojoj  sobi 
na  policiji,  te  me  je  odmah  počeo  ćuškati  po  licu  i šakama  tući  po 
glavi  uz  pitanje:  »Gdje  se  nalaze  revolveri?«  Na  moj  odgovor,  da 
ne  znam,  on  je  dao  nalog:  »Udrite  ga!«  Kad  je  vidio,  kako  me 
četvorica  stražara  i detektiva  tuku  šakama,  kundacima  i nogama, 
poviknuo  je:  »Nemojte  ga  još  ubiti!  On  nam  mora  prije  sve  ispri- 
povijedati«. U to  su  vrijeme  u sobi  bili  te  sve  to  vidjeli  i čuli  svje- 
doci: Stjepan  Horvatek  i Pavao  Glad,  obojica  iz  Zagreba«. 

Nakon  toga  sam  odveden  natrag  u ćeliju.  Ovdje  me  je  posjetio 
zapovjednik  straže  Boško  Pavlović  (Srbin  iz  Bosne),  koji  mi  je  dao 
na  noge  postaviti  okove.  Nato  su  me  on  te  jedan  stražar  i detektiv 
odveli  u kuhinju  u drugom  spratu.  Tu  me  je  Boško  Pavlović  šakom 
udario  po  glavi,  nosu  i vilici  tako,  da  me  je  okrvario.  (Pavlović  bija- 
še golema  tijela  i vanređne  tjelesne  snage).  Gušio  me  je  palcima 
i čepao  nožnim  prstima;  a da  se  ne  čuje  moj  jauk,  držao  je  detektiv 
Narančić  mokru  krpu  na  mojim  ustima.  Kod  ovih  je  zlostavljanja 
Pavlović  govorio:  »Kaži  barem,  da  si  dobio  revolvere,  pa  ne  trebaš 
kazati,  komu  si  ih  dao.  Čekaj  malo,  čekaj!  Bit  ćeš  mekan  kao  vuna. 
Mi  ćemo  poubijati  vas,  stare  separatiste  i frankovce,  jer  je  to  drža- 
vna nužda.  Za  jedinstvo  države  moraju  padati  glave!« 

Nato  su  me  dopratili  natrag  u ćeliju,  gdje  su  mi  svezali  ruke 
na  leđima.  Iza  ovih  muka  bio  sam  još  istoga  dana  otpremljen  u ćeliju 
broj  8 u prvom  katu.  Tamo  su  me  izuli  i tako  bosa  — s okovima  na 
nogama,  te  s rukama,  svezanim  na  leđima,  — objesiše  me  na  klin- 
čanicu  s licem  okrenutim  k zidu.  Tako  sam  visio  od  11  sati  prije 
podne  do  7 sati  na  večer.  Drugi  dan  iza  toga  došao  je  k meni  u ćeliju 
nadsavjetnik  Vasiljević.  On  mi  je  kazao,  da  se  je  on  ponudio  šefu, 
da  će  me  nagovoriti  na  priznanje.  »Priznajte  ono,  za  što  Vas  terete, 
jer  će  inače  ubiti  i dušu  u Vama!« 

Stražar  Savo  Nikšić  odveo  me  je  4.  studenoga  oko  11  i po 
sati  u noći  iz  (moje)  ćelije  — s okovima  na  nogama  — u treći  kat  u 
veliku  detektivsku  sobu  ‘broj  41.  Iz  ove  su  me  sobe  odmah  poveli 
u jednu  manju  pokraj  nje.  Tu  su  mi  silom  izuli  cipele,  svezali  ruke 
na  leđa,  povalili  me  na  pod  i lancima  stegli  ruke  k nogama.  U takvom 
su  me  položaju  tukli  žilama  po  nogama.  Ja  sam  jaukao  i rikao  od 
boli ; a oni  su  mi  nato  glavu  omotali  u jednu  kišnu  kabanicu,  punu 
prašine,  te  su  nastavili  mučenjem. 

Kada  su  me  na  taj  način  izmučili,  povjesili  su  me  na  dva  stolca, 
između  kojih  su  provukli  pušku,  na  kojoj  sam  visio.  Nastavili  su 
batinanjem  tako  dugo,  dok  nisam  pao  u nesvijest.  Kada  sam  došao 
k svijesti,  bila  mi  je  glava  uronjena  u posudu  vode.  Nakon  batinja- 
nja  noge  su  mi  bile  tako  natečene,  da  nisam  mogao  obuti  cipele. 
Kada  sam  se  vratio  u ćeliju,  jaukao  sam  od  boli,  a stražar  Nikšić 
me  je  tješio:  »Evo,  moj  Javore!  To  nije  ništa.  Ti  ćeš  na  Mirogoj!« 

Bilo  je  oko  2 sata  poslije  pola  noći,  kada  sam  došao  u ćeliju. 
Morao  sam  na  goloj  daski  ležati  s okovima  i s natečenim  nogama. 
Nisu  mi  dali  niti  gunja.  Na  noge  se  nisam  mogao  osloniti.  Razni 
posjeti  stražar  a,  detektiva  i sličnih  (ljudi)  bili  su  samo  izazovi  i 

nagovaranja:  »Priznaj,  pa  ćeš  biti  odvezan.  Svi  (uapšenici)  tebe 
terete,  da  si  kolovođa,  pa  da  si  svima  dao  oružje.  Ili  priznaj  ili  ćeš 
na  groblje!« 

Dne  13.  studenoga  iste  godine  došli  su  k meni  u ćeliju  dvojica 
detektiva  i jedan  stražar.  Noge  su  mi  bile  još  otečene.  ^Usprkos  toga 
oni  su  mi  stavili  okove,  te  su  me  privukli  do  klinčanice  na  zidu  i još 
mi  dali  jedno  uze  preko  prsiju,  jer  nisam  mogao  uspravno  stajati. 
Udarali  su  me  kojekuda  šakama  i nogama  dotle,  dok  nisam  pao  u 
nesvijest.  Ovako  obješenoga  ostavili  su  me  u nesvjestici,  dok  me 
nije  kasnije  našao  stražar  Dojić,  koji  me  je  skinuo  dolje. 

N 

Jednoga  su  mi  dana  u ćeliju  doveli  rasplakanu  kćerku:  15  godi- 
šnju učenicu  srednje  škole.  Ona  mi  je  saopćila,  da  mi  je  žena  prije 
tri  dana  uhićena,  a trgovina  kroz  cijelo  vrijeme  zatvorena,  dok  druga 
moja  12  godišnja  kćerka  neprestano  plače  za  majkom.  To  me  je 
toliko  potreslo,  da  sam  potpisao  neistinite  izjave,  koje  su  mi  na 
potpis  nudili  u raznim  zapisnicima,  a samo  zato,  da  mi  ženu  puste«. 

U zatvoru  zagrebačkog  redarstva  bio  je  u svibnju  g.  1929. 
hrvatski  radnik  Josip  Zrnek  tako  zlostavljan,  da  je  i umro  za  vrijeme 
toga  mučenja.  Jednako  je  u lipnju  g.  1929.  izgubio  život  Husnija 
Čengić,  muslimanski  Hrvat  iz  Bosne.  Njega  je  do  smrti  izmučilo 
sarajevsko  redarstvo,  koje  ga  je  nato  mrtvoga  bacilo  iz  četvrtoga 
kata  u dvorište,  da  tako  prikrije  počinjeno  umorstvo.  Sredinom  ko- 
lovoza g.  1929.  ubio  je  srpski  oružnik  iz  zasjede  u Brodskom  Varošu 
hrvatskoga  seljaka  Bartola  Vukovića.  Drugi  je  pak  srpski  oružnik 
početkom  prosinca  g.  1929.  ubio  Blaža  Đogića  u Širokom  Brijegu. 
Nato  je  srpski  četnik  22.  prosinca  1929.  u selu  Vitezu  kod  Travnika 
ubio  muslimana  Avda  Ibrakovića. 


NASILNO  DOKINUĆE  »HRVATSKIH  SOKOLA«. 

Kralj  je  Aleksandar  5.  prosinca  1929.  propisao  i proglasio 
»Zakon  o osnivanju  Sokola  kraljevine  Jugoslavije«.  Po  tom  se  za- 
konu osniva  »viteška  organizacija  u cilju  fizičkog  i moralnog  odgoja 
državljana«.  »Starješina  sokolskoga  saveza  je  nasljednik  prijesto- 
lja kraljevine  Jugoslavije«.  »Upravu  saveza  imenuju  i razrješavaju 
ministar  prosvjete  i ministar  vojske  i mornarice  u saglasnosti  sa 
predsjednikom  ministarskog  savjeta.  Upravu  župe  imenuje  i razrje- 
šuje uprava  saveza.  Upravu  pak  društva  imenuje  i razrješuje  uprava 
župe.« 

U 12.  paragrafu  toga  zakona  stoji  odredba:  »Dosadašnja 
postojeća  društva  za  fizički  i moralni  odgoj : »Jugoslaven- 
ski Sokol«,  »H rvatski  Sokol«,  »Orao«  i »Srpski  soko«,  — 
u koliko  se  za  tri  nedjelje  od  dana  stupanja  na  snagu  ovoga  zakona 
ne  ujedine  ili  ne  stupe  u Sokol  kraljevine  Jugoslavije,  — ukidaju 
s e.  Uredbu  za  likvidaciju  ovih  društava  propisat  će  ministar  pro- 
svjete i ministar  vojske  i mornarice  u saglasnosti  sa  predsjednikom 
ministarskoga  savjeta.« 

»Sokolu  kraljevine  Jugoslavije  mogu  pripadati  učenici  svih 
narodnih,  građanskih,  srednjih,  učiteljskih  i stručnih  škola.  Ovla- 
šćuje se  ministar  saobraćaja,  da  uredbama  propiše  povlastice  za 
vožnju  članova  sokola  kraljevine  Jugoslavije  na  državnim  željezni- 
cama, državnim  brodovima  i ostalim  državnim  prevoznim  sredstvi- 
ma za  sletove,  skupštine  i sva  ostala  putovanja  po  poslovima  Sokola 
kraljevine  Jugoslavije.  Isto  tako  se  ministar  vojske  i mornarice 
ovlašćuje,  da  posebnom  uredbom  propiše  olakšice  u pogledu  oba- 
veznoga služenja  u kadru  za  članove  sokola  kraljevine  Jugoslavije.« 

Uzalud  je  beogradska  vlada  očekivala,  da  će  ovim  načinom 
hrvatske  sokolaše  premamiti  u »Sokol  kraljevine  Jugoslavije«.  Ni- 
jedno hrvatsko  društvo  nije  prešlo  u taj  državni  »Sokol«.,  Sva  su 
hrvatska  sokolska  društva  voljela  časno  umrijeti,  nego  li  dalje  živjeti 
pod  jugoslavenskim  imenom.  Pokoravajući  se  nasilju  vojničke  dik- 
tature, hrvatski  su  sokolaši  pred  Božić  godine  1929.  likvidirali  svoja 
mila  i popularna  društva. 

Po  odredbi  beogradskih  silnika  morao  je  likvidirati  i Hrvatski 
sokolski  savez.  U tu  je  svrhu  15.  prosinca  1929.  u Zagrebu  održana 
posljednja  glavna  skupština  Hrvatskoga  sokolskoga  saveza.  Velika 
dvorana  »Hrvatskoga  Sokola«  (iza  kazališta)  bijaše  puna  izasla- 
nika hrvatskih  sokolskih  društava  iz  Hrvatske,  Slavonije,  Dalma- 
cije, Bosne  i Hercegovine.  Svi  su  osjećali  nepravdu,  koju  vojnička 
diktatura  čini  hrvatskomu  narodu  silovitim  zakonom  od  5.  prosinca 
1929.  Mnogi  su  hrvatski  sokolaši  htjeli  dati  izraza  svome  ogorčenju, 
što  beogradska  vlada  ruši  organizaciju,  koja  je  toli  čestito  djelo- 
vala 55  godina.  Međutim  je  zagrebačka  policija  zabranila  svaki  go- 
vor. Tako  nije  preostalo  drugo,  nego  li  da  savezni  starješina  Milan 
pl.  Praunsperger  proglasi  zaključak  savezne  uprave,  da  »Hrvatski 
sokolski  savez«  današnjim  danom  prestaje  živjeti.  Nato  su  svi  pri- 
sutni hrvatski  sokolaši  zapjevali  hrvatsku  himnu.  Pjevali  su,  premda 
im  je  srce  krvarilo,  kako  su  to  odavale  krupne  suze  na  očima  nji- 
hovim . . . . 

Kako  je  u »Hrvatskom  Sokolu«  bilo  udruženo  oko  40.000 
Hrvata  i Hrvatica,  silno  je  u hrvatskom  narodu  porasla  mržnja  na 
Beograd  i na  državu,  koja  zatire  naša  društva  samo  radi  toga,  što 
nose  hrvatsko  ime.  Dokazom  je  činjenica,  da  su  i nadalje  u Beo- 
gradu, Zagrebu,  Osijeku,  Sarajevu  i drugdje  mogla  djelovati  žiđov- 
.ska  gimnastička  društva  »Makabi«.  Nepravda,  koju  je  beogradska 
vlada  zakonom  od  5.  prosinca  1929.  počinila  hrvatskom  narodu,  bila 
je  novi  čavao,  zabijen  u lijes  kraljevine  Jugoslavije. 

MEMORANDUM  HRVATSKIH  NARODNIH  ZASTUPNIKA 
ING.  A.  KOŠUTIĆA  I DRA  J.  KRNJEVIĆA  NA  SAVEZ 
NARODA  GOD.  1930. 

Dok  predstavnici  slobodnih  L civiliziranih  naroda  u Haagu,  Že- 
nevi  i Londonu  vijećaju  o zajedničkom  radu,  da  se  definitivno  likvi- 
dira svjetski  rat,  pa  da  se  osigura  opći  mir  živom  suradnjom  naroda 
na  temelju  slobode  i pravednosti,  te  na  međusobnom  priznanju  nji- 
hovih prava  na  egzistenciju,  dotle  je  hrvatsko  narodno  zastupstvo 
uslijed  teškog  položaja  svoje  domovine  prisiljeno,  da  se  na  cijeli 
kulturni  svijet,  — a osobito  na  Savez  naroda  i na  vlade  civiliziranih 
naroda  — obrati  s ovim  memorandumom : 

1.  Na  cijelom  hrvatskom  državnom  teritoriju  uveden  je  apso- 
lutistički režim  srpskoga  kralja,  koji  hrvatskomu  narodu  uskraćuje 
primarna  (početna)  narodna  prava,  koja  su  inače  osigurana  sva- 
komu narodu.  Tako  je  zabranjena  uporaba  imena  hrvatskog  naroda, 
koji  je  priznat  u međunarodnim  ugovorima  kao  međunarodni  faktor 
(činilac),  te  koji  se  nije  odrekao  niti  svojeg  imena  niti  svoje  egzi- 
stencije (postojanja)  u zajednici  naroda.  Zabranjeni  su  hrvatski  grb 
i zastava  hrvatska.  Raspuštena  su  i dapače  zabranjena  hrvatska  kul- 
turna i znanstvena  društva.  Istisnut  je  hrvatski  jezik  iz  škola  i 
javnih  služba.  Krivotvorena  je  i brisana  hrvatska  povijest  u škol- 
skim knjigama.  Nastoji  .se  zaustaviti  kulturni  napredak  hrvatskog 
naroda,  da  se  narodu  otuđe  buduće  hrvatske  generacije,  pa  da  im 
se  otuđi  cjelokupna  hrvatska  pisana  literatura.  Zapostavlja  se  hrvat- 
ska vjera,  a oštećuju  se  grobovi  (n.  pr.  u Zagrebu  1.  studenoga 
1929.) . Samovoljno  su  hrvatske  zemlje  razdrobljene  i istodobno  pod- 
vrgnute srpskoj  prevlasti.  Zabranjeni  su  historijski  državni  nazivi, 
n.  pr.  Hrvatska  i Bosna.  Samovoljno  su  raspisani  porezi  i druga 
javna  podavanja,  koji  se  silovito  utjeruju  i bez  kontrole  troše  veći- 
nom u Srbiji. 

2.  Pomoću  neograničene  apsolutističke  sile  nastoji  se  iz  svijeta 
maknuti  hrvatsku  narodnu  parlamentarnu  reprezentaciju,  premda 
je  ova  reprezentacija  — usprkos  raznih  progona  i nasilja  — bila 
pod  vodstvom  Stjepana  Radića  birana  kod  svih  dosadašnjih  izbora 
(28.  studenoga  1920.,  18.  ožujka  1923.,  8.  veljače  1925.  i 11.  rujna 
1927.).  Bez  obzira  na  dušu  hrvatskog  naroda  i na  njegovu  jasno 
izraženu  volju  nastoji  se  reprezentaciju  zamijeniti  funkcijonerima, 
koji  su  hrvatskomu  narodu  imenovani  po  apsolutističkom  kralju 
Srbije. 

3.  Na  temelju  izmišljenih  okrivljenja  i lažnih  iskaza,  što  ih  je 
iznudila  policija,  zatvoren  je  predsjednik  narodnoga  zastupstva  dr. 
Vladimir  Maček.  On  je  stavljen  pred  izvanredni  sud,  čije  se  raspra- 
ve ne  objavljuju,  te  čije  osude  padaju  bez  prava  na  priziv. 

4.  Hrvatskomu  je  narodu  oduzeta  svaka  mogućnost  zakonite 
samoobrane,  jer  je  ukinuta  sloboda  štampe,  oduzeto  je  pravo  držanja 
skupština,  zabranjena  je  kritika  postupanja  vladinih  organa,  uklo- 
njena je  neođvisnost  sudaca,  a osnovan  je  izvanredan  sud  za  poli- 
tičke delikte.  Uvedena  je  svemoć  policije,  koja  zatvorene  do  besvi- 
jesti zlostavlja  time,  što  ih  gazi,  udara  batinama  i pijeskom  napu- 
njenim vrećama,  veže  ih  na  stijene,  bode  ih  iglama  i čavlima,  kida 
im  nokte,  pali  im  svijeće  pod  golim  tijelom,  te  ih  muči  gladom  i 
žeđom.  Policija  ne  zazire  i od  ubijanja  zatvorenih  ljudi,  radi  čega 
nikada  ne  biva  povučena  na  odgovornost.  (Iza  toga  se  u memoran- 
dumu crtaju  mučenja,  koja  su  na  policiji  zagrebačkoj  pretrpjeli: 
narodni  zastupnik  Jakov  Jelašić,  oblasni  zastupnik  Stipe  Javor,  sveu- 
čilištarac  Mažuran,  trgovački  pomoćnik  Simović,  pa  Ivan  Zić,  Josip 
Marić  i Pavao  Marganov,  te  umirovljeni  potpukovnik  Vilko  Begić. 
Spominje  se  i to,  kako  je  zagrebačka  policija  mučenjem  umorila 
političke  uhapšenike  Đakovića  i Hečimovića) . 

5.  Za  desetgodišnjega  postojanja  državne  zajednice  Srba,  Hr- 
vata i Slovenaca  neprekidno  su  srpske  parlamentarne  stranke  nasto- 
jale poništiti  hrvatsku  narodnu  i državnu  individualnost.  Kad  im  je 
to  nastojanje  posve  propalo,  proglasio  se  kralj  Aleksandar  6.  sije- 
čnja 1929.  apsolutističkim  vladarom.  Na  miroljubive  pak  pokušaje 
hrvatskoga  narodnoga  zastupstva,  da  se  omogući  zajednički  opsta- 
nak Hrvatske  i Srbije  u državnoj  zajednici,  odgovorila  je  srpska 
parlamentarna  većina  strijeljanjem  hrvatskih  narodnih  zastupnika 
u beogradskom  parlamentu  20.  lipnja  1928.  Među  umorenim  se  za- 
stupnicima nalazio  i sam  hrvatski  narodni  vođa  Stjepan  Radić. 

Hrvatska  na  mučilištu  30 

6.  Čitav  rad  srpskih  parlamentarnih  stranaka,  naročito  pak 
zločin  od  20.  lipnja  1928.,  — kao  što  i naprijed  ocrtana  djelatnost 
apsolutističkog  režima,  — poništili  su  sve  političke  i moralne  odno- 
šaje  između  Hrvatske  i Srbije,  koje  su  sada  jedna  od  druge  udaljene 
više,  nego  li  ikada  prije.  Apsolutistički  pak  kralj  Srbije  postao  je 
za  hrvatski  narod  simbolom  nepravednosti  *i  tiranije. 

7.  Mirovnim  ugovorom  od  10.  rujna  1919.  u Samt-Germamu, 
koji  je  kod  Saveza  naroda  registriran  21.  listopada  1920.  pod  brojem 
31,  međunarodno  je  priznata  država  Srba,  Hrvata  i Slovenaca  uz 
obvezu,  »da  ona  narodima  svih  teritorija  ove  države  — bih  oni  ma 
koje  rase,  govora  ili  vjere  — ima  pružiti  apsolutnu  garanciju,  da 
će  s njima  vladati  po  načelima  slobode  i pravednosti«. 

8.  Pošto  spomenuta  tuđa  vlada  svojim  ponašanjem  oštećuje 
početna  ljudska  prava  hrvatskog  naroda  i međunarodne  obveze,  — 
naročito  one,  koje  je  preuzela  iz  gore  citiranog  mirovnog  ugovora, 
— pa  time  ugrožava  mir  među  narodima,  podiže  hrvatsko  narodno 
zastupstvo  po  svojoj  dolje  potpisanoj  delegaciji  ovime  pred  čitavim 
čovječanstvom  tužbu  protiv  apsolutističkog  režima  srpskoga  kralja 
radi  strahovitoga  nečovještva,  kojim  on  nad  hrvatskim  narodom 
vlada  i upravlja,  te  radi  silovitih  činova,  kojima  on  namjerava  uni- 
štiti preko  tisućljetnu  hrvatsku  državnu  individualnost.  Podjedno 
apelira  na  vlade  onih  naroda,  koji  su  potpisali  mirovne  ugovore,  te 
koji  su  na  mirovnoj  konferenciji  osnovali  državnu  zajednicu  Srba, 
Hrvata  i Slovenaca,  da  one  radi  zaštite  najviših  načela  čovječnosti 
i pravednosti,  — kao  što  i u interesu  mira  među  narodima,  — učine 
konac  tom  nečovječnom  radu  međunarodnom  istragom,  koja  će  ispi- 
tati postupak  policije  i sudova,  te  posjetiti  kaznione  i zatvore,  pre- 
slušati zlostavljene  i ranjene  pritvorenike,  a ispitati  uzroke  smrti 
utamničenih  ljudi.  Problem  Hrvatske  i Srbije  treba  riješiti,  pa  osi- 
gurati provedbu  samoodređenja  Hrvatske,  da  se  omogući  stabilizi- 
ranje mira  u ovom  osjetljivom  dijelu  Europe. 

U Ženevi,  dne  25.  siječnja  1930. 

Delegacija  hrvatskoga  narodnoga  zastupstva:  ing.  August  Ko- 
šu tić,  s.  r.,  dr.  Juraj  Krnjević,  s.  r.,  hrvatski  narodni  zastupnici.« 

PRVA  POLITIČKA  PARNICA  PROTIV  DRA  MAČEKA. 

Hrvatskim  se  rodoljubima  na  žao  dalo,  što  je  na  konferenciji 
gradskih  zastupnika  u Zagrebu  28.  studenoga  1929.  zaključeno,  da 
grad  Zagreb  izašalje  u Beograd  deputaciju  gradskih  zastupnika  i 

drugih  građana,  da  se  pokloni  kralju  Aleksandru  prigodom  njegova 
rođendana  17.  prosinca.  Nije  se  smjelo  dozvoliti  krivo  mnijenje,  kao 
da  taj  zaključak  odgovara  mišljenju  cijeloga  hrvatskoga  naroda. 
Zato  su  rodoljubni  hrvatski  mladići  odlučili,  da  će  revolverima  i 
paklenim  strojevima  pokazati  nezadovoljstvo  Hrvata.  Revolverima 
će  se  osvetiti  glavnim  krivcima  hrvatskog  poniženja,  a paklenim 
strojevima  će  oštećivati  nepoćudne  zgrade  ili  će  barem  izazivati 
zaprepaštenje  i uzbune. 

Tako  je  nastalo  »terorističko  udruženje«,  koje  su  činili:  pri- 
vatni namještenik  Ivan  Bernardić,  odvjetnički  pripravnik  Cvjetko 
Hadžija,  trgovački  pomoćnik  Martin  Franekić,  ljevač  željeza  Stje- 
pan Mateković,  trgovački  pomoćnik  Ljubomir  Kremzir,  svršeni  filo- 
zof Velimir  Mocnaj,  trgovački  pomoćnik  Ivan  Ban,  mesarski  obrtnik 
Ivan  škrtak,  stolarski  pomoćnik  Filip  Paver,  diplomirani  pravnik 
Juraj  Veselić,  trgovački  pomoćnik  Albin  Gašparac,  pravnik  Ivan 
Prpić,  privatni  činovnik  Antun  Štefanac,  mesarski  pomoćnik  Pavao 
Margetić,  kovač  Antun  Štefanić,  stolarski  pomoćnik  Bozo  Amšek, 
poljodjelac  Mirko  Debanić,  krojački  pomoćnik  Stjepan  Glušac  i stro- 
jobravar Milan  Levnaić. 

Neki  od  ovih  mladića  spremahu  već  i prije  toga  atentate  na 
generala  Belimarkovića,  koji  je  bio  mjesni  zapovjednik  u Zagrebu, 
zatim  na  generala  Tomića,  koji  je  bio  zapovjednik  zagrebačke  divi- 
zije, te  na  dra  Janka  Bedekovića,  upravnika  policije  u Zagrebu.  Oni 
su  ih  s oštro  nabitim  revolverima  tražili  po  javnim  lokalima  i ulica- 
ma, ali  nikako  nisu  došli  u priliku,  da  izvrše  svoju  namjeru.  Zato  su 
odlučili  ubijati  srpske  časnike,  pa  je  Stjepan  Mateković  zaista  7. 
studenoga  1929.  u Istarskoj  ulici  sa  dva  metka  iz  revolvera  ranio 
konjaničkog  kapetana  Gavrila  Kaledina. 

Revolvere  je  pribavio  i dijelio  Ivan  Bernardić,  koji  je  navodno 
u svrhu  nabave  oružja  dobio  novaca  od  profesora  Jakova  Jelašića 
i od  umirovljenoga  potpukovnika  Vilka  Begića.  Radi  toga  je  pod 
optužbu  bio  stavljen  i odvjetnik  dr.  Vlatko  Maček,  jer  su  Jelašić 
i Begić  prigodom  zlostavljanja  kod  zagrebačke  policije  izjavili,  da 
im  je  dr.  Maček  dao  prvi  put  6.000  dinara,  drugi  put  5.000,  a treći 
put  4.000  dinara.  Kod  dobave  revolvera  posredovao  je  gostioničar 
Franjo  Kuntić,  a namjere  »terorističkog  udruženja«  bile  su  poznate 
i bjelovarskom  odvjetniku  dru  Ivanu  Leboviću. 

Tri  paklena  stroja  napravio  je  svršeni  filozof  Velimir  Mocnaj. 
Prvi  je  pakleni  stroj  postavio  Juraj  Veselić  30.  studenoga  1929.  na 

stube  Glazbenoga  paviljona  na  Zimskom  trgu.  To  je  učinio  uoči  1. 
prosinca,  da  na  taj  način  demonstrira  protiv  sutrašnjega  državnog 
blagdana.  Pakleni  je  stroj  eksplodirao  i time  pobudio  senzaciju  mno- 
gobrojnih šetalaca,  ali  nikom  se  nije  ništa  dogodilo. 

Drugi  je  pakleni  stroj  bio  namijenjen  uredništvu  »Novosti«. 
Taj  stroj  je  imao  Albin  Gašparac  postaviti  u zgradu  Jugoštampe 
(današnji  Hrvatski  državni  tiskarski  zavod)  u Marovskoj  ulici  broj 
28a,  ali  je  tu  zgradu  budno  čuvala  policija;  zato  je  Gašparac  odnio 
pakleni  stroj  u polje  između  Ciglane  i gradskih  kuća,  gdje  je  sada 
nova  zgrada  tehničkoga  fakulteta.  Tamo  je  taj  stroj  i pronađen. 

Treći  je  pakleni  stroj  imao  porušiti  željeznički  most  na  Mar- 
tinovki,  da  se  tako  spriječi  odlazak  vlaka,  kojim  će  u Beograd  pu- 
tovati poklonstvena  deputacija  iz  Zagreba.  To  su  imali  provesti 
Cvjetko  Hadžija  i Antun  Štefanac.  Oni  su  pakleni  stroj  stavili  u 
putnu  košaru,  te  su  se  13.  prosinca  1929.  na  večer  automobilom 
odvezli  do  gostione  Cimić  na  Martinovki.  Po  njihovoj  nesreći  vozio 
ih  je  šofer  Milan  Đokić,  kojem  se  sumnjivom  pričinila  preteška 
putna  košara,  pa  je  podnio  prijavu  policiji.  Odmah  su  na  Martinovku 
poslani  stražari,  koji  su  u Cimićevoj  gostioni  uhitili  Hadžiju  i Šte- 
fanca,  te  su  kod  njih  pronašli  pakleni  stroj,  dinamitski  kapsl  i re- 
volver sa  7 metaka. 

Policija  je  mučenjem  u zatvoru  prisilila  Hadžiju  i štefanca 
na  razna  priznanja.  Tako  je  pohvatano  svih  19  članova  »teroristič- 
kog udruženja«,  koji  su  redomice  bili  podvrgnuti  zlostavljanju.  Uhi- 
ćeni su  također  prof.  Jakov  Jelašić,  potpukovnik  Vilko  Begić,  go- 
stioničar Franjo  Kuntić  i odvjetnik  dr.  Ivan  Lebović.  Najveću  je 
senzaciju  pobudilo  uhićenje  dra  Vlatka  Mačeka,  koji  je  iza  Radićeve 
smrti  bio  priznati  vođa  hrvatskog  naroda.  Njegovo  je  uhićenje  21. 
prosinca  1929.  pokazalo,  kako  je  u hrvatskom  narodu  popularan, 
jer  se  prijaviše  163  odvjetnika,  koji  će  ga  braniti. 

Svi  su  uhićeni  rodoljubi  hrvatski  4.  siječnja  1930.  odvedeni  u 
Beograd,  da  im  sudi  »državni  sud  za  zaštitu  države«.  Tamo  je  istom 
24.  travnja  1930.  započela  javna  rasprava,  koju  je  hrvatski  narod 
pratio  s najvećim  interesom.  Opširnu  je  optužnicu  s obrazloženjem 
sastavio  dr.  Ucović  kao  državni  tužilac.  Optužnicu  je  pročitao  dr. 
Dobretić,  te  je  odmah  telefonski  javljen  cijeli  tekst  u Zagreb,  gdje 
su  ju  sutradan  priopćili  jutarnja  listovi.  Parnica  je  potrajala  sve 
do  6.  lipnja,  a vodio  ju  je  dr.  Dušan  Subotić  kao  predsjednik  »držav- 
noga suda  za  zaštitu  države«. 

Na  28.  dan  rasprave  protiv  Bernardića  i drugova  pred  državnim 
sudom  u Beogradu  započeli  su  govori  obrane.  Prvi  je  govorio  dr. 
Petar  G v o z d i ć iz  Mitrovice,  drugi  Dragutin  pl.  H r v o j iz  Klanj- 
ca, treći  dr.  Jakov  Grgurić  iz  Livna,  četvrti  dr.  Marko  Lame* 
šić  iz  Rume,  peti  dr.  Miho  Kiisić  iz  Dubrovnika,  šesti  dr.  Ante 
Ođić  iz  Čakovca,  sedmi  dr.  Štambuk  iz  Šibenika,  osmi  dr.  Stje- 
pan H e f e r iz  Osijeka,  deveti  dr.  Nikola  Ljubičić  iz  Travnika, 
deiseti  dr.  Ante  Crvić  iz  Đakova,  jedanaesti  dr.  Obrado  vi ć iz 
Beograda,  dvanaesti  dr.  Filip  Marko tić  iz  Slavonskoga  Broda, 
trinaesti  dr.  Filip  Čondrić  iz  Banjaluke,  četrnaesti  dr.  Bariša 
S m o 1 j a n iz  Mostara,  petnaesti  dr.  Dragiša  Zdravković  iz 
Beograda,  šesnaesti  dr.  Franjo  Rački  iz  Mitrovice,  sedamnaesti 
dr.  Milovan  Ž a n i ć iz  Nove  Gradiške,  osamnaesti  dr.  Andrija  K a r- 
č i ć iz  Rume,  devetnaesti  dr.  Viktor  U r b i h a iz  Vinkovaca,  dva- 
deseti dr.  Bole  iz  Beograda,  dvadeset  i prvi  dr.  Dragan  š a f a r 
iz  Zagreba,  dvadeset  i drugi  dr.  Živko  Bertić  iz  Zemuna,  dvade- 
set i treći  dr.  Franjo  Bošnjaković  iz  Osijeka,  a dvadeset  i če- 
tvrti dr.  Rinaldo  Čulić  iz  Beograda.  Svi  su  ovi  odvjetnici  govorili 
za  obranu  drugih  optuženika  do  4.  lipnja. 

Sutradan  su  počeli  govoriti  branitelji  dra  Vlatka  Mačeka,  i 
to  prvi  dr.  Bariša  Smoljan  iz  Mostara,  drugi  dr.  Milan  K o s t i ć 
iz  ZemUna,  treći  dr.  Savko  Dukanac  iz  Beograda,  četvrti  dr. 
Andres  iz  Zagreba,  peti  dr.  Duda  Bošković  iz  Pančeva,  šesti 
dr.  Juraj  Š u t e j iz  Sarajeva,  a sedmi  i posljednji  dr.  Ante  Trum- 
bić,  koji  je  govorio  6.  lipnja. 

Svi  su  ovi  govori  ođisali  čistim  i nepatvorenim  rodoljubljem. 
Zato  su  ih  s najvećim  interesom  i zadovoljstvom  čitali  hrvatski 
rodoljubi  u zagrebačkim  dnevnicima,  koji  su  ih  donašali  gotovo  do- 
slovno prema  stenografskim  zapisima.  To  je  u ono  doba  nesnosne 
diktature  barem  donekle  nadomjestilo  govore,  koji  su  se  prije  go- 
dine 1929.  držali  u Narodnoj  skupštini  i na  političkim  skupštinama 
hrvatskih  stranaka.  Hrvatski  su  rodoljubi  s najvećom  napetošću 
čekali  presudu  »državnoga  suda  za  zaštitu  države«.  Mnogi  su  upra- 
vo drhtali  od  uzrujanosti,  kako  li  će  glasiti  presuda  toga  suda,  za 
koji  se  općenito  znalo,  da  je  neprijateljski  raspoložen  prema  hrvat- 
skom narodu. 

U subotu  14.  lipnja  1930.  proglašena  je  presuda  državnoga 
suda  za  zaštitu  države.  U 4 sata  poslije  podne  unišao  je  u dvoranu 
senat  državnoga  suda  sa  predsjednikom  drom  Subotićem.  Nato  su 

pušteni  u dvoranu  optuženici  i njihovi  branitelji,  te  novinari  i rođaci. 
Tako  se  napunila  dvorana,  pa  je  đr.  Subotić  u najvećoj  tišini  pro- 
glasio, da  su  krivi:  Ivan  Bernardić,  Cvjetko  Hadžija,  Martin  Fra- 
nekić,  Ljubomir  Kremzir,  Stjepan  Mateković,  Filip  Paver,  Ivan  Ban, 
Ivan  škrtak,  Velimir  Mocnaj,  Franjo  Veselić,  Ivan  Prpić,  Ante  Šte- 
fanac,  Pavao  Margetić  i Jakob  Jelašić.  Od  krivnje  su  riješeni:  dr. 
Vlatko  Maček,  potpukovnik  Vilko  Begić,  dr.  Ivan  Lebović,  Božo 
Amšek,  Milan  Levnajić,  Mirko  Debanić,  te  Gašparac,  Štefanić  i 
Franjo  Kuntić,  koji  se  odmah  puštaju  na  slobodu. 

Bernardić  Ivan  osuđen  je  na  15  godina  robije  i na  trajan 
gubitak  časnih  prava,  a po  izdržanoj  kazni  ima  se  na  3 godine  pro- 
tjerati iz  Zagreba.  Hadžija  Cvjetko  osuđen  je  na  5 godina  robije 
i na  gubitak  časnih  prava  5 godina,  Franekić  Martin  na  8 godina 
robije  i na  stalan  gubitak  časnih  prava,  Mateković  Stjepan  na 
10  godina  robije,  Paver  Filip  na  10  godina  robije,  Ban  Ivan  na 
1 godinu  robije  i na  gubitak  časnih  prava  kroz  tri  godine,  Škrtak 
Ivan  na  6 godina  robije  i trajan  gubitak  časnih  prava,  Mocnaj 
Velimir  na  3 godine  robije  i na  3 godine  gubitka  časnih  prava,  V e- 
s e 1 i ć Franjo  na  1 godinu  strogoga  zatvora,  Kremzir  Ljubomir 
na  6 mjeseci  strogoga  zatvora,  Prpić  Ivan  na  2 godine  strogoga 
zatvora,  Štefanac  Ante  na  4 godine  robije  i na  gubitak  časnih 
prava  kroz  4 godine,  Margetić  Pavao  na  6 mjeseci  strogoga  za- 
tvora, a Jakob  J e 1 a š i ć na  3 godine  robije  i na  gubitak  građanskih 
prava  kroz  4 godine. 

Maček  se  odmah  zaputio  kući  u Zagreb,  kamo  je  stigao  sutra- 
dan (u  nedjelju  15.  lipnja)  poslije  podne  beogradskim- brzovlakom. 
Njegovom  se  oslobođenju  i dolasku  iskreno  radovahu  rodoljubni 
Zagrepčani,  koji  su  pohitali  na  kolodvor,  da  dočekaju  narodnoga 
ljubimca.  Ogroman  prostor  pred  glavnim  kolodvorom  bijaše  upravo 
krcat  hrvatskim  rodoljubima,  naročito  omladincima,  koji  su  glasno 
dali  izražaja  svojemu  veselju.  Toga  nije  mogla  podnijeti  zagrebačka 
policija,  koja  je  oružanom  silom  bezobzirno  rastjeravala  prisutno 
općinstvo.  Pri  tom  je  bilo  uhićeno  i mnogo  hrvatskih  rodoljuba. 

Bolje  se  nije  ponijela  niti  policija  u Zemunu.  Tamošnji  su  nai- 
me rodoljubi  priredili  večeru,  kojoj  je  prisustvovalo  također  7 rije- 
šenih hrvatskih  mučenika  sa  4 svoja  branitelja.  Policija  je  to  pro- 
glasila političkim  sastankom,  te  je  sve  prisutnike  osudila  na  30  dana 
zatvora. 

PREDSTAVKA  HRVATA  IZ  JUŽNE  AMERIKE  NA 
SAVEZ  NARODA. 

Iz  Bueno-s  Adresa  je  10.  srpnja  1930.  Savezu  naroda  poslan  ovaj 
memorandum*  koji  je  potpisalo  preko  četiri  tisuće  Hrvata. 

»Cijeloj  svjetskoj  javnosti  je  — osobito  povodom  političke  par- 
nice, koja  je  nedavno  u Beogradu  vođena  protiv  dra  Vlatka  Mačeka, 
vođe  hrvatskog  naroda,  — poznato,  kakvim,  je  sredovječnim  mučnim 
metodama  podvrgnut  hrvatski  narod,  otkada  stoji  pod  njemu  silom 
nametnutom  srbijanskom  vojnom  diktaturom  kralja  Aleksandra. 

Hrvatska  je  protiv  svoje  slobodne  volje  dospjela  pod  ovo  go- 
spodstvo, kako  je  to  već  češće  očitovalo  njezino  zakonito  predstav- 
ništvo, a to  je  hrvatsko  narodno,  zastupstvo.  Samo  je  surova  voj- 
nička sila  hrvatskomu  narodu  onemogućila,  da  izvrši  svoje  pravo 
samoodređenja.  Ista  ova  surova  sila  nije  poštivala  ne  samo  politi- 
čka, nego  i ljudska  prava  hrvatskog  naroda,  jer  je  posve  uništila 
tako  slobodu  štampe  i govora  kako  i pravo  na  osobnu  slobodu  sva- 
koga pojedinca,  a uz  to  je  digla  i neodvisnost  sudova.  I sve  se  to 
dešava  usprkos  osobitih  svečanih  obveza,  što  ih  je  kraljevina  Srbija 
preuzela  u međunarodnim  ugovorima. 

Dok  se  kulturni  svijet  zanima  za  sudbinu  neznatnoga  crnač- 
kog plemena,  dotle  biva  kulturan  i civiliziran  narod  s više  nego  li 
tisućgodišnjom  vlastitom  državnom  prošlošću  tako  reći  u srcu 
Europe  izručen  na  milost  i nemilost  jednoga  od  najsilovitijih  tlači- 
telja,  koji  svojim  sredovječnim  barbarskim  metodama  na  očigled 
cijeloga  svijeta  uništava  narod,  koji  pripada  zapadnoj  civilizaciji, 
te  narodnu  imovinu  hrvatskog  naroda. 

Mi  Hrvati,  koji  živimo  u raznim  državama  južne  Amerike,  te 
koji  smo  napose*  organizirani  u gradovima : Buenos  Aires,  Monte- 
video,  Rio  de  Janeiro,  San  Pablo,  Parana,  Berisso,  La  Plata,  Zarate, 
Rancagua,  Pergamino,  E1  Socorro,  Los  Maizales,  Villa  Mugueti, 
Chabasu,  Bigano,  Acebal,  Pavon  Arriba,  Alcorta,  Chobertu,  Are- 
uito,  Rosario,  Cordoba,  Santa  Fe,  Venado  Tuerto,  Cafferata,  Los 
Nogales,  Chacabuco,  San  Eduaro,  Los  Molinos,  Casilda,  Lima,  La 
Paz,  Potosi,  Iquique,  Punta  Arenas,  Antofagasta,  Santiago  de  Chile, 
Ecuador,  Cruz  Alta,  Los  Surgentes,  Villana  i Santa  Isabel,  — osje- 
ćamo s najvećom  boli  i ogorčenjem  sve  muke,  kojima  su  izloženi  naši 
očevi  i majke,  braća  i sestre  u našoj  materi -zemlji  Hrvatskoj.  Zato 
mi  pred  Savezom  naroda  dižemo  glas  prosvjeda,  te  u interesu  kul- 
ture i zapadne  civilizacije,  — u ime  čovječnosti  i u interesu  svjetskoga 

mira,  — zahtijevamo,  da  se  hrvatskomu  nabodu  pruži  mogućnost  za 
uspostavu  njegove  nezavisne  i suverene  hrvatske  države. 

Kako  povijesna  prošlost  dokazuje,  hrvatski  je  narod  posvema 
sposoban  za  upravljati  svoju  posebnu  nezavisnu  državu;  hrvatska  bi 
pak  država  — po  svojoj  ekonomskoj  snazi,  po  svojem  geografskom 
položaju,  te  iz  raznih  drugih  uzroka  — bila  u stanju,  da  uzdrži  svoju 
samostalnost.  v 

Predavanjem  ove  spomenice  Savezu  udruženih  naroda 
mi  smo  Hrvati  Južne  Amerike  pod  jedno  tumači  ogorčenja  i želje 
hrvatskog  naroda  u našoj  europskoj  domovini,  kojemu  je  slobodan 
izražaj  volje  posvema  onemogućen  njemu  nametnutom,  a narodu  tu- 
đom diktaturom  Beograda«. 

MEMORANDUM  HRVATA  IZ  NJEMAČKE  NA  SAVEZ 

NARODA. 

Velik  je  broj  Hrvata,  koji  su  živjeli  u Njemačkoj,  potpisao 
ovaj  memorandum,  koji  je  6.  rujna  1930.  bio  upravljen  Savezu  na- 
roda: 

»Povodom  strašnoga  položaja,  u kojemu  se  nalazi  hrvatski 
narod  pod  vojničkom  diktaturom  Beograda,  obraćaju  se  potpisani  u 
ime  tisuća  Hrvata,  koji  živu  u Njemačkoj,  na  Savez  naroda,  taj 
najviši  međunarodni  forum,  čija  je  presveta  dužnost,  da  bude  za- 
štitnik svjetskoga  mira  i obranični  sudac  u svima  međunarodnim 
sporovima,  kako  bi  svoj  moćan  upliv  mogao  upraviti  onamo,  da 
hrvatsko  pitanje  nađe  rješenje,  kakvo  odgovara  narodu,  jer  inače 
odatle  još  može  nastati  pogibelj,  da  čovječanstvo  uvali  u veliku  ne- 
sreću. 

Hrvatski  se  narod  nalazi  na  politički  najosjetljivijem  dijelu 
Europe,  gdje  već  preko  13  stoljeća  nastava  hrvatske  zemlje:  Dal- 
maciju, Bosnu,  Hercegovinu,  Hrvatsku,  Slavoniju  i susjedna  područja. 
Hrvatski  je  narod  za  toga  dugog  razdoblja  ispunjavao  svoju  histo- 
ričku  zadaću,  te  je  kao  obrana  europske  kulture  i civilizacije  dopri- 
nio najveće  žrtve,  a istodobno  je  također  znao  svojom  krvlju  braniti 
vlastitu  državnu  individualnost. 

Koncem  godine  1918.  dospjele  su  historijske  hrvatske  zemlje 
u vezu  tako  zvane  države  Srba,  Hrvata  i Slovenaca,  koja  je  nova 
država  — u potpunom  nepoznavanju  pravih  odnošaja  — bila  pri- 
znata od  sila  na  mirovnoj  konferenciji,  premda  je  to  bilo  protiv 
jasne  volje  hrvatskog  naroda,  te  premda  zakonito  narodno  zastup- 
stvo nije  dalo  svoju  privolu  za  to. 

Od  postanka  država  Srba,  Hrvata  i Slovenaca  bijaše  od  mo- 
gućnima u Beogradu  smatrana  kao  povećana  Srbija,  koju  su  počeli 
silovitim  sredstvima  srbizirati,  a hrvatski  su  narod  na  svima  poljima 
narodnoga,  političkoga,  kulturnoga  i gospodarskoga  života  nastojali 
uništiti,  kod  čega  su  upotrebljavana  najsurovija  sredstva. 

Hrvati  se  tomu  nasilju  opirahu.  zakonitom  borbom,  kako  to 
odgovara  njihovom  mentalitetu,  a vodili  su  ju  u parlamentu  po  svo- 
jem narodnom  zastupstvu. 

Hrvatski  su  narodni  zastupnici  s jednom  gotovo  nepojmljivom 
Jobovom  strpljivošću  gledali,  kako  su  najoštrijim  navalama  sa  stra- 
ne Beograda  izložene  ne  samo  kulturne  i materijalne  tečevine  hrvat- 
stva, već  je  također  ugrožen  goli  život  mnogih  stotina  hrvatskih 
sinova.  Dok  su  Hrvati  na  to  odgovarah  samo  parlamentarnom  kri- 
tikom, dotle  su  beogradski  mogućmici,  — koji  nisu  mogli  trpjeti  ni- 
jedan znak  života  Hrvata,  — dali  organizirati  umorstvo  prvaka 
hrvatskih  narodnih  zastupnika.  To  je  zaista  20.  lipnja  1928.  u beo- 
gradskom parlamentu  privedeno  izvršenju,  kojemu  je  žrtvom  pao 
također  Stjepan  Radić,  predsjednik  hrvatskoga  narodnoga  zastup- 
stva. 

Iza  toga  krvoprolića  očekivali  su  Hrvati,  — as  njima  i cijeli 
kulturni  svijet,  — da  beogradski  silnici  ne  će  sada  više  s oružanom 
silom  sprečavati,  da  hrvatski  narod  poluči  svoju  državnu  slobodu, 
koja  mu  pripada.  Ali  kralj  se  Aleksandar  6.  siječnja  1929.  proglasio 
apsolutnim  vladarem,  pa  je  diktatorsku  silu  prenio  na  svojega  ge- 
nerala Živkovića.  Time  je  nastalo  osjetljivo  pooštrenje  i onako  već 
bolnoga  puta  hrvatskog  naroda. 

Vojnička  je  diktatura  nastupila  s najbrutalnijim  metodama, 
jer  joj  je  bila  deviza,  da  hrvatstvo  mora  nestati  s površine.  Da  to 
poluči,  stvoreni  su  naredbenim  putem  zakoni,  koji  predstavljaju  na- 
kazu zakonodavstva  i atentat  protiv  najprimitivnijih  čovječjih  prava. 

Kod  političke  parnice,  koja  je  u lipnju  ove  godine  vođena  pred 
vanređnim  sudom  za  zaštitu  države  u Beogradu  protiv  dra  Vlatka 
Mačeka,  sadašnjega  vođe  hrvatskog  naroda,  ustanovljeno  je  slije- 
deće: Političkim  su  uapšenicima  ruke  i noge  stavljane  u teške  lance; 
nato  su  im  ruke  vezane  na  leđa,  a glava  udarana  šakama  tako,  da 
im  je  krv.  potekla  iz  nosa  i usta.  S teškim  su  čižmama  gaženi  goli 
nožni  prsti,  a cijelo  je  tijelo  izudarano  stopalama  i šakama,  pri  čemu 
nisu  bili  pošteđeni  niti  najosjetljiviji  dijelovi  tijela.  Tako  izmučene 
ljude  povalili  bi  tada  na  pod,  gdje  bi  im  na  leđima  povezane  ruke 

uzetom  svezali  s nogama,  te  bi  onda  gole  tabane  tukli  bikovim  žila- 
ma tako  dugo,  dok  nije  opet  potekla  krv.  Da  se  boli  još  pooštre, 
provukli  bi  nekim  takvim  mučenicima  između  ruku  i nogu  pušku  ili 
kolac,  te  bi  izmučenoga  čovjeka  između  dva  stolca  objesili  i u takvom 
položaju  tukli  tako  dugo,  dok  ne  bi  izgubio  svijest.  Druge  su  pak 
s okovanim  rukama  objesili  na  klin  u stijeni,  te  bi  ih  onda  u tako- 
vom položaju  tukli  i ostavili  visjeti  više  sati.  Da  se  izvan  zatvora 
ne  bi  čulo,  kako  mučenici  od  boli  viču  za  pomoć,  povezali  bi  njihove 
glave  mokrim  krpama  ili  vojničkim  kabanicama;  osim  toga  bi  dali 
svirati  gramofone,  da  nadglasaju  jauk.  Sva  ova  zlostavljanja  morala 
su  biti  potvrđena  od  redarstvenog  liječnika,  pa  usprkos  tome  nije 
bio  na  odgovornost  potegnut  nijedan  okrivljeni  državni  činovnik. 

Dokazano  je,  da  je  od  proglašenja  diktature  do  konca  lipnja 
ove  godine  — dakle  za  18  mjeseci  — u polica jnim  zatvorima  izmo- 
reno 76  osoba.  U tom  je  razdoblju  kod  vanrednih  državnih  sudova 
vođeno  69  političkih  parnica,  na  kojima  su  3 osobe  osuđene  na  smrt, 
1 osoba  na  doživotnu  tamnicu,  a daljnjih  319  osoba  ukupno  na  1201 
godinu  i 9 mjeseci  strogoga  zatvora. 

Naredbenim  je  putem  zabranjena  uporaba  hrvatske  zastave, 
hrvatskoga  grba,  dapače  i uporaba  hrvatskog  imena. 

Uslijed  đvanaestgodišnje  pljačke  i korupcije,  koja  je  u staroj 
Srbiji  od  uvijek  bila  uobičajena,  uništeno  je  gospodarsko  blagostanje 
Hrvatske. 

Zabranjene  su  hrvatske  ustanove  i društva,  i to:  narodnog, 
vjerskog,  prosvjetnog,  gospodarskog,  dobrotvornog  i športskoga 
karaktera,  a većini  je  država  zaplijenila  također  njihovu  imovinu. 

Posvema  je  ukinuta  sloboda  štampe,  govora  i držanja  sasta- 
naka. Samovoljno  su  zatvarane  osobe,  koje  su  se  diktaturi  priči- 
njale sumnjivima,  te  su  podvrgnute  gore  navedenom  sredovječnom 
barbarskom  zlostavljanju. 

Mi  konstatiramo,  da  je  hrvatski  državni  teritorij  protiv  izričite 
volje  hrvatskog  naroda  godine  1918.  ^priključen  tako  zvanoj  državi 
SHS,  pa  da  su  Hrvati  usprkos  toga  ostati  kod  zakonite  borbe  za 
obranu  svojih  prava.  Na  ovu  je  borbu  sa  zakonitim  sredstvima 
odgovorio  Beograd  revolverskim  hitcima  izabranih  zastupnika  hrvat- 
skog naroda,  pri  čemu  je  umoren  vođa  Hrvata.  Ponovno  su  Hrvati 
pokušali  svoja  prava  uščuvati  zakonitim  sredstvima,  ali  je  srpski 
kralj  Aleksandar  na  ovu  opetovanu  borbu  odgovorio  prevratom 
državne  vlade,  pa  je  uveo  vojnu  diktaturu  i uporabu  inkvizicije  protiv 

samosvi  jesnih  Hrvata,  kakva  nije  poznata  u povijesti  kulturnih 
naroda. 

Koja  dakle  borbena  sredstva  još  preostaju  Hrvatima,  da  obra- 
ne svoja  prava,  pa  da  sebi  sada  sačuvaju  barem  goli  život?  Ovo  je 
pitanje  u toliko  pravednije,  ako  se  navedu  još  ove  činjenice,  kojima 
je  teško  uzdrmano  povjerenje  hrvatskog  naroda. 

U mirovnom  ugovoru,  koji  je  dne  10.  rujna  19194  sklopljen  u 
Saint-Germ ainu , a 21.  listopada  1919.  ubilježen  kod  Saveza  naroda 
pod  brojem  39,  priznata  je  država  SHS  od  velevlasti  pod  slijedećim 
uvjetom : » . . . s obzirom  na  to,  da  država  Srba,  Hrvata  i Slovenaca 
dobrovoljno  očituje  volju,  da  će  žiteljstvu  cijeloga  njezinoga  držav- 
noga područja,  — pripadalo  ono  makar  bilo  kojoj  rasi,  govoru  ili 
vjeri  — dati  apsolutnu  sigurnost,  pa  da  će  također  nadalje  vladati 
po  načelima  slobode  i pravednosti«. 

Sadašnji  kralj  Aleksandar,  koji  je  tada  bio  srpski  regent,  sve- 
čano je  1.  prosinca  1918.  izjavio:  »Ja  želim  biti  vladar  samo  slobod- 
nih građana  Srba,  Hrvata  i Slovenaca.  Ja  ću  nepokolebivo  ostati 
vjeran  ustavnim,  parlamentarnim  i demokratskim  načelima,  koja 
se  osnivaju  također  na  općem  pravu  glasa.« 

Danas  se  u Jugoslaviji  ne  vlada  niti  »na  načelima  slobode  i 
pravednosti«  niti  se  ostalo  »nepokolebivo  vjerno  ustavnim,  parla- 
mentarnim i demokratskim  načelima.« 

U ime  tisuća  Hrvata,  koji  sada  živu  u Njemačkoj,  pa  su  tako 
izvan  dohvata  beogradskih  silnika,  molimo  mi  potpisani  ono  isto, 
što  je  hrvatski  narod  već  više  puta  jasno  i glasno  izrazio,  naime: 

1.  da  s obzirom  na  to,  što  su  Hrvati  i Srbi  dva  temeljito  razli- 
čita naroda  s posvema  oprečnom  kulturom  i civilizacijom,  pa  radi 
toga  posjeduju  također  posve  različit  mentalitet,  jer  u njihovim  ži- 
lama — uslijed  drugačijeg  miješanja  sa  drugim  narodima,  — teče 
također  posve  različita  krv; 

2.  s obzirom  na  to,  da  geopolitički  položaj  Hrvatske  i Srbije 
poda  je  posve  suprotne  pravce  gravitacije  (težnje) ; 

3.  s obzirom  na  to,  da  oni,  koji  su  prisustvovali  osnutku  države 
Srba,  Hrvata  i Slovenaca  (koja  se  država  sada  zove  »Jugoslavija«), 
nisu  bili  zakoniti  zastupnici  hrvatskog  naroda; 

4.  s obzirom  na  to,  što  je  dosadašnje  dvanaestgodišnje  iskustvo 
pokazalo  nemogućnost,  da  se  hrvatsko-srpsko  pitanje  riješi  unutar 
granica  jedne  jedine  države; 

5.  s obzirom  na  to,  što  je  iz  Beograda  upravljana  država  za 
svojega  dvanaestgodišnjeg  opstanka  proizvela  bezbroj  krvavih  djela 

i zlostavljanja,  kao  što  i sustavno  pljačkanje  svojih  državljana,  pa 
je  radila  protiv  načela,  na  kojima  počiva  jedna  kulturna  država,  te 
je  time  izgubila  pravo  i moralni  oslon  za  svoj  opstanak; 

6.  s obzirom  na  to,  što  beogradska  vlada  namjerice  na  fla- 
grantan način  ne  drži  uvjete,  koji  su  u mirovnom  ugovoru  postav- 
ljeni kao  temelj  za  priznanje  države  Srba,  Hrvata  i Slovenaca; 

7.  s obzirom  na  to,  što  kralj  Aleksandar  proglašenjem  dikta- 
ture nije  održao  svoje  obećanje,  koje  je  dao  kao  regent; 

8.  s obzirom  na  to,  što  hrvatski  narod  — koli  na  temelju  svo- 
jega preko  tisućgodišnjega  državnoga  prava,  toli  na  temelju  među- 
narodno priznatoga  prava  samoodređenja  — ima  namjeru,  da  uspo- 
stavi svoju  samostalnu  državnu  nezavisnost; 

9.  s obzirom  na  to,  da  se  hrvatsko-srpski  spor  odigrava  na 
jednom  od  najosjetljivijih  područja  Evrope,  odakle  je  već  jednom 
buknuo  svjetski  požar; 

10.  napokon  s obzirom  na  to,  što  je  Savez  naroda  u prvom 
redu  pozvan,  da  se  brine  za  održanje  svjetskoga  mira, 

molimo,  da  Savez  naroda  pozove  zakonite  predstavnike  Hrvat- 
ske i Srbije  na  konferenciju,  koja  bi  pod  kontrolom  Saveza  naroda 
vijećala  o tomu,  kako  će  srpske  čete  isprazniti  hrvatski  teritorij, 
te  se  povući  na  istočnu  obalu  Drine,  pa  kako  li  će  Srbija  nadokna- 
diti štete,  koje  su  tečajem  dvanaestgodišnje  srpske  uprave  nanesene 
narodnoj  imovini  hrvatskog  naroda,  da  se  tako  nađe  odgovarajuće 
rješenje  hrvatskog  pitanja,  koje  postaje  sve  pogibeljnije  za  svjetski 
mir.« 


NARODNA  BANKA  U BEOGRADU  G.  1930. 

Narodna  banka,  koja  je  nekada  osnovana  u kraljevini  Srbiji, 
bila  je  obična  trgovačka  banka.  Ona  je  podjeljivala  zajmove  raznim 
priradnim  granama,  pa  je  ove  zajmove  produljivala  onako,  kako  se 
već  produljuju  bankovne  mjenice.  Narodna  se  banka  u mnogo 
manjoj  mjeri  bavila  reeskomptom  mjenica  drugih  banaka,  da  tako 
bude  zaleđe  privatnog  bankarstva.  Ona  dakle  nije  vršila  onakvu 
zadaću,  kakvu  u drugim  državama  vrše  t.  zv.  »emisijone  banke«, 
koje  imaju  povlasticu  izdavanja  novčanica. 

Kad  je  koncem  g.  1918.  stvorena  država  Srba,  Hrvata  i Slo- 
venaca, ostavljeno  je  Narodnoj  banci  pravo,  da  i nadalje  izdaje  nov- 
čanice, koje  će  vrijediti  u cijeloj  državi,  premda  je  bila  oproštena, 
da  ove  novčanice  iskupi  zlatom,  ako  to  stranka  zatraži.  Kako  je 

Narodnu  banku  svojedobno  osnovala  beogradska  Čaršija,  nalazila 
se  banka  stvarno  u vlasti  nekolicine  beogradskih  obitelji,  koje  su  nje- 
zinu povlasticu  iskorišćivale  u svoje  privatne  interese.  One  su  ne- 
rado dopuštale,  da  dionice  Narodne  banke  dođu  u hrvatske  ruke. 

Prema  službenom  izvještaju  od  g.  1929.  dođoše  na  skupštinu 
Narodne  banke  443  dioničara,  od  kojih  su  254  bila  iz  Srbije,  61  iz 
Vojvodine,  37  iz  Hrvatske  i Slavonije,  28  iz  Bosne  i Hercegovine, 
26  iz  Slovenije,  9 iz  Dalmacije,  a 6 iz  Crne  Gore.  Od  35.145  prijav- 
ljenih dionica  Narodne  banke  zastupali  su  28.944  dioničari  iz  Srbije, 
4.103  iz  Hrvatske  i Slavonije,  971  iz  Slovenije,  766  iz  Vojvodine, 
215  iz  Bosne  i Hercegovine,  80  iz  Dalmacije,  a 30  iz  Crne  Gore. 
Skupština  je  morala  zaključivati  ono,  što  je  htjelo  9 dioničara  beo- 
gradske Čaršije,  koji  su  imali  15.762  dionice,  dakle  apsolutnu  većinu 
svih  zastupanih  dionica  Narodne  banke. 

Preko  dvije  trećine  članova  uprave  Narodne  banke  bijahu 
uvijek  iz  Beograda.  Ovi  su  nastojali  što  veći  kredit  pribaviti  onim 
poduzećima,  u kojima  su  interesiram  bilo  sami  bilo  njihovi  rođaci, 
kumovi  i prijatelji.  To  su  činili  zato,  što  je  kamatnjak  Narodne 
banke  bio  za  polovicu  niži  od  kamatnjaka  drugih  banaka.  Tako  su 
beogradski  trgovci  i poduzetnici  za  posuđeni  novac  plaćali  Narodnoj 
banci  mnogo  manje,  nego  li  zagrebački  trgovci  i poduzetnici,  koji 
su  morali  novce  posuđivati  od  privatnih  banaka.  Time  je  Beogradu 
bilo  olakoćeno  pobijanje  konkurencije  iz  Zagreba. 

Jasno  se  to  vidi  iz  službenih  podataka  Narodne  banke  za  go- 
dinu 1930.  Tada  je  naime  Narodna  banka  u obliku  mjeničnih  kre- 
dita privatnicima  i reeskompta  povjerenih  joj  mjenica  privatnih 
banaka  posudila  1433,6  milijuna  dinara.  Od  tog  je  iznosa  dobila 
Srbija  774,3  milijuna,  Hrvatska  i Slavonija  125,3,  Slovenija  125,1, 
Vojvodina  121,8,  Macedonija  (sa  Sandžakom)  77,7,  Bosna  i Herce- 
govina 49,1,  a Crna  Gora  26,3  milijuna  dinara.  Prema  tomu  je  Na- 
rodna banka  od  svih  zajmova  svojih  uložila  u Srbiji  54  postotka 
(dakle  natpolovičnu  većinu),  u Hrvatskoj  i Slavoniji  18,1  postotka, 
u Sloveniji  8,7  postotaka,  u Vojvodini  8,5  postotaka,  u Macedoniji 
5,5  postotaka,  u Bosni  i Hercegovini  3,4  postotka,  a u Crnoj  Gori 
1,8  postotka. 

U Srbiji  — naročito  pak  u Beogradu  — uživahu  svi  poznatiji 
trgovci  i poduzetnici  izravne  zajmove  kod  Narodne  banke.  Naprotiv 
se  u Hrvatskoj  i Slavoniji  nalazilo  jedva  nekoliko  sretnih  prirad- 
nika,  kojima  je  Narodna  banka  podijelila  izravni  kredit.  Tako  je 
g.  1928.  od  Narodne  banke  dobilo  zajmove  u Srbiji  2.865  banaka, 

trgovina  i poduzeća,  u Vojvodini  309,  u Bosni  i Hercegovini  305, 
u Sloveniji  270,  u Hrvatskoj  i Slavoniji  175,  a u Dalmaciji  81  tvrtka. 

Narodna  je  banka  kod  podjeljivanja  zajmova  hrvatskim  tvrt- 
kama bila  veoma  škrta.  Često  su  bile  odbijene  i takve  tvrtke,  koje 
su  banci  pružale  najveću  sigurnost.  Naprotiv  se  u Beogradu  po- 
stupalo posve  drukčije.  Tamo  je  Narodna  banka  posuđivala  novce 
i takvim  trgovcima,  koji  su  već  jednom  propali,  ako  su  samo  imali 
dobre  veze  sa  članovima  bankine  uprave.  Zato  se  često  događalo, 
da  je  Narodna  banka  kod  takvih  zajmova  pretrpjela  u Beogradu 
i znatne  gubitke,  te  je  morala  otpisati  podijeljene  zajmove. 

U razdoblju  od  g.  1922.  do  g.  1930.  je  Narodna  banka  podije- 
lila 3.000  milijuna  dinara  za  t.  zv.  »sezonske  kredite«,  ponajviše 
tvrtkama,  koje  su  kupovale  žito  i razne  plodine.  Od  ovog  su  iznosa 
same  beogradske  tvrtke  dobile  1,426  milijuna  dinara,  dakle  47  po- 
stotaka. Naprotiv  je  zagrebačkim  tvrtkama  posuđeno  jedva  516 
milijuna  dinara,  što  znači  18  postotaka.  Prema  tomu  je  Beograd 
dobio  dva  i po  puta  više,  nego  li  Zagreb. 

BEOGRADSKI  »POSREDNICI«. 

Diktatura  je  svu  vlast  usredotočila  u Beogradu.  Banske 
su  uprave  ostale  bez  ikakve  moći,  jer  se  svaki  podnesak  — bilo 
osobni  bilo  mjesni  — konačno  ipak  rješavao  u »prijestolnici«.  Ovdje, 
je  konačno  rješenje  kod  »nadležnoga«  ministarstva  obično  izradio 
kakav  niži  činovnik,  koji  nije  poznavao  niti  one  krajeve  niti  one 
ljude,  o'  čijoj  se  sudbini  radilo,  a još  manje  je  poznavao  njihove  po- 
trebe i prilike.  Takvo  bi  rješenje  zatim  potpisivali  viši  ministarski 
činovnici,  koji  su  isto  tako  bili  u stvar  neupućeni. 

Onaj  činovnik,  koji  je  takav  podnesak  dobio  na  rješenje,  ho- 
tice  je  zatezao  s rješenjem,  da  time  prisili  stranku  na  uporabu  »p  o- 
srednika«.  U Beogradu  se  naime  nalazilo  veoma  mnogo  odvjet- 
nika, koji  se  nisu  bavili  zastupanjem  svojih  stranaka  kod  sudova, 
nego  posredovanjem  kod  raznih  ministarstava.  Ovi  su  odvjetnici  do- 
bro poznavali  one  činovnike,  koje  treba  m i t i t i,  da  podneske  po- 
voljno riješe.  Tako  je  stranka  morala  platiti  odvjetnika  i dotičnoga 
činovnika,  ako  je  htjela  pravodobno  polučiti  povoljno  rješenje  svo- 
jega podneska.  Poput  pravih  odvjetnika  bavilo  se  posredovanjem 
također  mnogo  drugih  ljudi,  koji  su  većinom  bili  propali  đaci.  Ovi 
su  znali  sebi  pribaviti  »sigurne  i odlične  veze«  u bilo  kojem  mini- 
starstvu, a svoje  su  žrtve  tražili  i lovili  obično  u beogradskim  ka- 
vanama i gostionicama,  u koje  su  zalazili  ljudi  »iz  provincije«. 

Neizreciva  bijaše  pohlepa  i drskost  beogradskih  »posrednika«. 
Oni  su  neprekidno  bili  u vezi  s onim  činovnicima,  koji  su  primali 
mito.  Čim  bi  takav  činovnik  dobio  na  rješavanje  kakav  važniji  pod- 
nesak, odmah  bi  o tomu  obavijestio  posrednika,  s kojim  će  d i j e- 
1 i t i dobiveno  mito.  Sad  je  posrednik  započeo  svoj  lov  na  žrtvu. 
Nije  se  žacao  pisati  žrtvi,  da  će  njezin  podnesak  propasti,  ako 
ne  uplati  stanovitu  svotu;  naprotiv  može  stranci  zajamčiti  potpun 
uspjeh,  uzme  li  njega  za  svojega  posrednika.  Takvim  se  načinom 
u Beogradu  rješavahu  ne  samo  veliki  državni  poslovi  — naročito 
razne  »liferacije«,  — nego  također  namješten  ja,  premješten  ja  i una- 
pređenja državnih  činovnika. 

DRŽAVNA  HIPOTEKARNA  BANKA  G.  1930. 

U Zagrebu  je  god.  1927.  otvorena  podružnica  Državne 
hipotekarne  banke.  Od  sada  je  beogradska  vlada  sve  od- 
lučnije tražila,  da  se  javne  zaklade  i kapitali  javnih  ustanova  iz 
Hrvatske  i Slavonije  predaju  Državnoj  hipotekarno j banci.  Tako  su 
mnoge  zaklade,  kojima  je  nekada  upravljala  hrvatska  zemaljska 
vlada,  jednostavno  prenesene  iz  Zagreba  u Beograd,  gdje  su  stav- 
ljene pod  upravu  Državne  hipotekarne  banke.  Naročito  se  taj  prije- 
nos obavljao  po  nalogu  diktatorske  vlade.  Time  su  zagrebački  nov- 
čani zavodi  izgubili  nekoliko  stotina  milijuna  dugoročno  uloženog 
novca  — , što  su  teško  osjetili  već  g.  1931.,  kad  je  izbila  novčana 
kriza.  Pa  i tečajem  narednih  godina  morala  je  Savska  banovina  u 
Beograd  slati  Državnoj  hipotekarnoj  banci  godimice  oko  50  mili- 
juna dinara  kao  sudske  pologe  i kao  pupilni  novac,  premda  bi  taj 
kapital  mogao  ublažiti  novčanu  krizu  u Zagrebu. 

Pritiskom  beogradske  vlade  znatno  su  do  g.  1930.  porasla 
novčana  sredstva  Državne  hipotekarne  banke.  Dok  je  ona  g.  1923. 
imala  samo  410  milijuna  dinara,  mogla  je  g.  1930.  raspolagati  s 2228 
milijuna  dinara.  Od  toga  su  sami  kapitali  javnih  ustanova  (naro- 
čito sudski  položi  i pupilni  novac)  iznosili  400  milijuna,  štedni 
ulošci  529,  stari  srbijanski  fondovi  79,  a razne  nove  zaklade  1220 
milijuna  dinara.  Banka  je  izdala  založnica  i obveznica  u visini  od 
897  milijuna  dinara,  i to  na  podlozi  zajmova  iz  inozemstva. 

Hrvati  su  prigovarali,  da  uprava  Državne  hipotekarne  banke 
premalo  daje  zajmova  na  području  Savske  banovine,  iz  koje  vuče 
najviše  novčanih  sredstava.  Iz  objelodanjenih  računa  doznajemo;  da 
je  Državna  hipotekama  banka  g.  1930.  raznim  samoupravnim  tije- 

lima  u Jugoslaviji  podijelila  t.  zv.  komunalne  zajmove  u iznosu  od 
469,4  milijuna  dinara,  od  čega  je  na  Savsku  banovinu  otpalo  jedva 
15,8  milijuna.  Premda  je  Savska  banovina  imala  19  postotaka  žite- 
lja cijele  Jugoslavije,  ipak  je  dobila  jedva  3,2  postotka  od  svih  po- 
dijeljenih zajmova.  Jednako  se  postupalo  i kod  podjeljivanja  hipo- 
tekarnih  zajmova  privatnim  licima.  Državna  je  hipotekama  banka 
najviše  hipotekarnih  zajmova  podjeljivala  u Srbiji,  naročito  pak  u 
Beogradu,  gdje  su  brojni  ljudi  gradili  kuće  uz  jeftin  kamatnjak  od 
6 postotaka,  dok  su  Hrvati  morali  posuđivati  novac  od  privatnih 
banaka,  plaćajući  dva  puta  — dapače  i tri  puta  — veće  kamate. 

PRETEŠKI  POREZNI  TERETI. 

Neposredne  je  poreze  teško  ubirati.  Zato  su  srpski  ministri 
financija  nastojali,  da  državnu  blagajnu  napune  posrednim 
porezima,  koji  se  moraju  odmah  platiti.  To  su  u prvom  redu  t.  zv. 
»takse«,  t.  j.  bilježi  i pravne  pristojbe,  koje  služe  kao  neka 
ograda  između  naroda  i državnih  oblasti.  Narod  se  naime  ne  može 
gotovo  ni  maknuti  bez  plaćanja  takse.  Pravne  se  pristojbe  čak 
ubiraju  također  od  vožnje  na  automobilima  i od  željezničkih  karata. 
Ako  tko  sklopi  kupoprodajni  ugovor,  mora  platiti  određeni  posto- 
tak u ime  pravne  pristojbe,  koja  se  plaća  također  od  ugovora  o 
darivanju  i nasljedstvu.  Ideš  li  u kazalište  ili  na  koncerat  ili  na  ples, 
moraš  platiti  pravnu  pristojbu.  Ova  se  plaća  i za  filmove  u kine- 
matografima i za  dionice  dioničkih  društava,  a postoji  čak  i t.  zv. 
školska  taksa. 

Drugu  vrstu  posrednih  poreza  čine  trošarine,  koje  se 
plaćaju  od  potroška  razne  robe,  naročito  šećera,  kave,  rakije,  vina, 
piva,  ulja,  kvasca,  žeste,  benzina,  cementa,  plinskog  ulja  i električ- 
noga svijetla.  Trošarina  je  poput  pravnih  pristojba  nepravedan 
porez,  jer  teško  pogađa  i najsiromašnije  ljude.  Ovamo  se  može 
ubrojiti  i petrolej,  koji  je  najobičnije  sredstvo  za  rasvjetu  seljačkih 
kuća.  Država  je  naime  prodaju  petroleja  opteretila  t.  zv.  monopol- 
skom pristojbom,  koja  je  od  godine  do  godine  postajala  sve  višom, 
te  je  vremenom  nadvisila  i samu  dobavnu  cijenu. 

Čim  je  g.  1929.  uvedena  diktatura,  počela  je  beogradska  vlada 
nesmiljeno  povećavati  posredne  poreze,  naročito  državne  pristojbe 
i trošarine.  Vlada  je  naime  osjećala,  da  je  sada  bez  narodne  kontrole. 
Tako  su  pravne  pristojbe  u proračunskoj  godini  od  1.  travnja  1928. 
do  31.  ožujka  1929.  donijele  državi  946  milijuna  dinara,  a u naređ- 

noj  godini  (od  1.  travnja  1929.  do  31.  ožujka  1930.)  golemu  svotu 
od  1.222  milijuna  dinara,  t.  j.  više  za  276  milijuna,  što  znači  povi- 
šenje od  29  postotaka.  Jednako  je  i državna  trošarina  u tome  raz- 
doblju porasla  od  721  na  941  milijun  dinara,  što  znači  povišenje 
od  220  milijuna  ili  za  31  postotak. 

Beogradska  je  vlada  — u težnji  za  potpunim  centralizovanjem 
države  — sustavno  rušila  svaki  trag  i ostatak  nekadašnje  autono- 
mije Hrvatske  i Slavonije.  Ona  je  svu  vlast  i sva  sredstva  cijele 
države  usredotočila  u Beogradu,  jer  nije  mogla  podnijeti,  da  se  bilo 
išta  razvija  izvan  dosega  njezine  vlasti. 

Kad  je  kralj  Aleksandar  g.  1928.  uvidio,  da  je  čitav  hrvatski 
narod  odlučno  ustao  protiv  beogradskoga  centralizma,  on  je  nau- 
mio Hrvatima  zamazati  oči  time,  što  je  državu  g.  1929.  podijelio 
na  9 banovina,  koje  bi  imale  dobiti  neku  autonomiju.  Ali  ove 
su  banovine  dobile  tako  skučen(u  samoupravu,  da  su  i nadalje 
ostale  podređene  beogradskoj  vladi.  Stvarno  su  banovine  bile  samo 
neko  teritorijalno  proširenje  središnje  državne  vlasti  iz  Beo- 
grada; zato  se  nijedna  banovina  nije  mogla  samostalno  razvijati. 
Središnja  je  vlada  dapače  banovinama  sprečavala,  da  u svojem  ogra- 
ničenom djelokrugu  — vlastitim  svojim  sredstvima  — učine 
nešto  važnijeg  na  korist  svojih  žitelja. 

Najviše  je  razvoju  i djelovanju  banovina  smetao  ministar 
financija.  On  je  naime  u svakoj  banovini  gledao  takmaca  kod 
ubiranja  prihoda;  zato  je  ustrajno  nastojao  oko  toga,  da  banovin- 
ski proračuni  ne  budu  mogli  zadovoljiti  narodne  potrebe.  To  mu 
nije  bilo  teško  polučiti,  jer  je  financijalni  ministar  imao  pravo,  da 
po  svojoj  volji  odobrava,  odbija  ili  prerađuje  proračune,  koje  su 
mu  podnijele  pojedine  banovine. 

Stvarno  je  diktatorski  režim  uređenje  banovina  izrabio  u tu 
svrhu,  da  jedan  dio  državnih  tereta  prebaci  na  banovine.  U 
tom  je  pogledu  kralj  Aleksandar  Karađorđević  slijedio  primjer  srp- 
skoga kralja  Aleksandra  Obrenovića,  koji  je  g.  1895.  u Srbiji  uveo 
t.  zv.  okružne  samouprave  jedino  u tu  svrhu,  da  na  manje  vidljiv 
način  poveća  javne  terete. 

Zagrebačko  je  redarstvo  22.  travnja  1930.  ubilo  hrvatskoga 
seljaka  Miju  Matijaka.  Jednako  su  na  zagrebačkim  ulicama  g.  1930. 
ubijeni  Ivan  Orešković  i Josip  Brezinčak.  U Vrpolju  je  pak  neki 
srpski  oružnik  19.  travnja  1930.  ubio  hrvatskog  radnika  Ivana  Šte- 
fanića.  Na  željezničkoj  pruzi  je  srpski  četnik  28.  veljače  1930.  ubio 
72-godišnjega  hrvatskoga  seljaka  Josipa  Kolarića. 


Hrvatska  na  mučilištu  31 

RAD  PROTIV  HRVATSKIH  DRUŠTAVA. 

Diktatorska  je  vlada  nastojala  ukinuti  sva  društva,  koja 
nose  hrvatsko  ime.  Prvi  je  na  redu  bio  »H rvatski  sokolski 
save  z«,  koji  je  15.  prosinca  1929.  morao  prestati  svojim  djelova- 
njem. Nato  je  ministar  prosvjete  sporazumno  s ministrom  voj- 
ske i mornarice  5.  siječnja  1930.  izdao  odluku  o likvidaciji  svih 
hrvatskih  sokolskih  društava.  Ban  je  dr.  Josip  Šilović  14.  lipnja 
1930.  raspustio  odbor  »H  rvatskoga  Radiš  e«,  te  je  bivšega 
velikoga  župana  Petra  Zrelca  imenovao  komesarom  toga  zasluž- 
noga društva.  »Savez  hrvatskih  učiteljskih  društava«  bio  je 
prisiljen,  da  se  25.  ožujka  1930.  pretvori  u »Filipovićev  savez  uči- 
teljskih društava  Savske  banovine«. 

Vlada  je  dala  u Narodnoj  skupštini  odglasati  činovnički 
zakon,  koji  za  svaku  vrstu  činovnika  propisuje  centralnu  organi- 
zaciju sa  sjedištem  u Beogradu.  Ovaj  zakon  od  31.  svibnja  1931. 
bijaše  u prvom  redu  uperen  protiv  »Društva  hrvatskih  srednjo- 
školskih profesora«  u Zagrebu.  Na  temelju  toga  zakona  mo- 
ralo je  30.  lipnja  1931.  likvidirati  ovo  društvo,  koje  je  toli  uspje- 
šno i rodoljubno  djelovalo  od  g.  1904.  Ipak  su  profesori  prigodom 
likvidacije  spasili  svoju  palaču  i nakladu  svojih  školskih  knjiga, 
da  ne  dospiju  u vlasništvo  »Jugoslavenskoga  profesorskoga  dru- 
štva«. Po  istom  zakonu  od  31.  svibnja  1931.  ukinuta  su  sva  hrvat- 
ska učiteljska  društva. 

Najveću  je  brigu  hrvatskim  rodoljubima  zadala  »Matica 
Hrvatska«,  koja  u Zagrebu  postoji  od  godine  1842.  Kako  »Ma-, 
tica  Hrvatska«  posjeduje  svoju  palaču  i veliku  zalihu  knji- 
ga, nastojala  je  beogradska  vlada,  da  se  domogne  ove  imovine. 
Matičin  je  upravni  odbor  ovu  namjeru  osujetio  tako,  da  je  kod 
sudbenoga  stola  u Zagrebu  g.  1931.  protokolirao  komanditno  dru- 
štvo pod  imenom  »Pramatica«,  pa  je  tomu  društvu  darovao  cijelu 
imovinu  »Matice  Hrvatske«  pod  uvjetom,  da  izdaje  knjige  u duhu 
i pravcu  »Matice  Hrvatske«.  Kada  je  za  ovu  operaciju  doznala 
beogradska  vlada,  odustala  je  od  prvobitne  namjere,  da  ukine 
»Maticu  Hrvatsku«,  jer  se  uvjerila,  da  time  ne  će  moći  spriječiti 
rodoljuban  prosvjetni  rad  toga  društva.  Jednakim  se  načinom  u 
Sarajevu  spasilo  hrvatsko  kulturno  društvo  »Napredak«.  Sav 
imetak  toga  zaslužnog  i agilnog  društva  predan  je  vrhbosanskom 
nadbiskupu  dru  Ivanu  Šariću,  koji  je  poznat  kao  nesebičan  i po- 
žrtvovan hrvatski  rodoljub. 

Beogradska  je  vlada  koncem  mjeseca  rujna  g.  1934.  raspu- 
stila i »Savez  hrvatskih  pjevačkih  društava«. 

NOVČANA  KRIZA  GODINE  1931. 

Kad  je  g.  1918.  stvorena  država  Srba,  Hrvata  i Slovenaca, 
bio  je  Zagreb  neosporno  središte  novčarstva  u cijeloj  državi. 
Tada  se  naime  u Zagrebu  nalazilo  40  postotaka  svega  privatnog 
novčarstva,  jer  se  u velikim  zagrebačkim  novčanim  zavodima 
usredotočila  ogromna  većina  hrvatskih  prištednja.  Kako  su  jake 
banke  bile  također  u drugim  hrvatskim  krajevima,  naročito  pak 
u Slavoniji  i Dalmaciji,  Srbijanci  su  zavidnim  okom  gledali  na 
ovu  financijalnu  snagu  hrvatskog  naroda.  Jasno  se  vidjelo,  da 
Srbijanci  željno  očekuju  čas,  kada  bi  mogli  slomiti  hrvatsko  nov- 
čarstvo. Najviše  je  to  željela  beogradska  »Čaršija«,  koja  je  po 
svojim  ljudima  gospodarila  u Narodnoj  banci,  kao  po  državi 
ovlaštenom  novčanom  zavodu.  Izvan  Narodne  banke  nije  u Sr- 
biji tada  još  ni  bilo  ovećih  banaka.  Tko  je  imao  novaca,  volio 
ga  posuđivati  ljudima  uz  lihvarske  kamate,  nego  li  ga  uložiti  u 
banke.  Takvim  su  se  lihvarenjem  bavile  također  malene  banke  u 
Srbiji. 

Sredinom  godine  1931.  nastade  u srednjoj  Evropi  velika 
bankovna  kriza,  koja  je  pogodila  i grad  Zagreb.  Ljudi  su  do- 
lazili u novčane  zavode,  gdje  su  tražili,  da  im  se  isplate  štedni 
ulošci.  Isprvice  je  to  išlo  bez  ikakve  neprilike,  jer  su  zagrebački 
novčani  zavodi  imali  u svojim  blagajnama  preko  stotinu  miliju- 
na dinara.  Kada  su  pak  bile  iscrpljene  domaće  zalihe  gotova  nov- 
ca, zamoliše  novčani  zavodi  Narodnu  banku,  da  im  pruži  odobre- 
ne već  kredite  (navjere).  Zagrebački  su  naime  novčani  zavodi 
koncem  g.  1930.  imali  kod  Narodne  banke  odobrenih  kredita  u 
iznosu  od  419  milijuna  dinara,  od  čega  su  do  početka  novčane 
krize  iskoristili  samo  171  milijun  dinara,  a 248  milijuna  ostaviše 
u Narodnoj  banci  za  slučaj  potrebe  reeskompta.  Da  je  Narodna 
banka  sada  zagrebačkim  novčanim  zavodima  dostavila  ovih  248 
milijuna  dinara,  mogli  bi  oni  i nadalje  isplaćivati  štedne  uloške, 
te  bi  se  štediše  primirili.  Ali  beogradska  je  Čaršija  izrabila  ovu 
nepriliku  zagrebačkih  novčanih  zavoda,  pa  je  izradila  kod  Naro- 
dne banke  zaključak,  da  se  ne  mogu  ostvariti  odobreni  ali  još 
neiskorišteni  krediti  od  248  milijuna  dinara. 

Takav  je  postupak  Narodne  banke  prisilio  Prvu  hrvatsku 
štedionicu,  — kasnije  i druge  zagrebačke  novčane  zavode,  — da 

obustave  isplaćivanje  štednih  uložaka.  Uzalud  su  ovi  novčani  za- 
vodi molili  beogradsku  vladu,  neka  odredi  kratkoročni  moratorij 
(odgodu  isplate),  kako  su  to  učinile  vlade  drugih  država.  Trebalo 
je  naime  privremeno  zatvoriti  novčane  zavode,  dok  vlada  uzmo- 
gne izraditi  i provesti  zgodnu  osnovu,  kojom  će  što  brže  ozdra- 
viti naše  novčarstvo.  Druge  su  države  pravodobno  stavile  nov- 
čanim zavodima  na  raspolaganje  potrebita  novčana  sredstva,  da 
uzmognu  odmah  iza  prestanka  moratorija  nastaviti  isplaćivanjem 
štednih  uložaka. 

To  su  činile  banke,  koje  u tim  državama  imaju  pravo  izda- 
vati novčanice;  uz  to  su  i same  države  preuzele  na  sebe  velike 
2^f|^e  samo  zato,  da  se  uspostavi  povjerenje  naroda  u novčane 
^-žavode.  Jedinu  je  iznimku  činila  beogradska  vlada,  koja  nije 
znala  — a nije  ni  htjela  — pomoći  novčanim  zavodima  u njiho- 
voj'stisci.  Beogradska  je  naime  vlada  punih  7 mjeseci  prepustila 
novčane  zavode  njihovoj  sudbini,  pa  je  istom  onda  proglasila 
moratorij.  Time  je  do  kraja  bilo  uzdrmano  povjerenje  širih  na- 
rodnih slojeva  u zagrebačke  novčane  zavode,  koji  su  pretrpjeli 
goleme  štete  i neprilike.  Vidjelo  se,  da  su  Narodna  banka  i beo- 
gradska vlada  znaliče  i namjerice  provodile  takvu  politiku  upravo 
zato,  da  slome  ili  barem  oslabe  novčane  zavode  u Zagrebu. 

Kad  je  Narodna  banka  opazila,  da  je  kriza  zagrebačkih 
novčanih  zavoda  prešla  i na  beogradske,  onda  je  počela  posuđi- 
vati novaca,  ali  u premalim  svotama.  Tako  je  kredit  zagrebačkih 
novčanih  zavoda  kod  Narodne  banke  porasao  na  380  milijuna,  a 
beogradskih  banaka  na  800  milijuna  dinara.  Ipak  je  to  bilo  pre- 
kasno i premalo  za  ozdravljenje  novčanih  zavoda,  koji  su  uz  to 
još  dospjeli  u političku  ovisnost  o beogradskoj  •vladi.  Mjesto  u 
dotadašnje  privatne  banke  i štedionice  počeo  je  narod  svoje  pri- 
štednje  ulagati  u državne  banke  (Poštanska  štedionica,  Naro- 
dna banka,  Privilegovana  agrarna  banka  i Državna  hipotekama 
banka).  Ove  su  banke  1.  lipnja  1931.  imale  jedva  883  milijuna  di- 
nara štednih  uložaka,  koji  su  do  1.  lipnja  1937.  narasli  na  2459 
milijuna.  Naprotiv  su  se  štedni  ulošci  privatnih  banaka  za  tih  6 
godina  smanjili  od  12.359  na  8931  milijun  dinara. 


BEOGRADSKA  »ČARŠIJA«. 

Najveću  je  korist  od  diktature  u Jugoslaviji  imala  t.  zv.  be- 
ogradska »Čarši  j a«.  To  je  ona  skupina  obitelji,  iz  koje  se  re- 
krutirao  sav  osobni  aparat  beogradskog  centralizma.  Svaka  je  od 

tih  usko  povezanih  obitelji  imala  barem  jednoga  člana  u držav- 
nim uredima  u Beogradu.  Ovi  su  ljudi  faktično  upravljali  cijelom 
Jugoslavijom.  To  je  slavna  beogradska  birokracija,  koja  je 
toliko  zla  nanijela  hrvatskom  narodu. 

Članovi  beogradske  »Čaršije«  mogli  su  svojim  vezama  rod- 
binstva, kumstva  i prijateljstva  kod  središnje  državne  vlade  sve 
polučiti.  Kako  su  pak  bili  u narodnom  i vjerskom  pogledu  veoma 
nesnosni,  oni  su  nastojali  odbiti  svaku  — ma  i posve  pravednu 
— stvar,  koju  je  svojim  podneskom  zatražio  pripadnik  hrvatskog 
naroda.  »Čaršiji«  su  naime  bile  širom  otvorene  sve  — pa  i naj- 
više — upravne,  sudbene  i zakonodavne  ustanove  u Beogradu. 
Mnoga  važna  državna  i osobna  pitanja  rješavana  su  u klubovima 
beogradske  »Čaršije«,  a ne  u ministarskim  kabinetima.  »Čaršija« 
je  stvarno  uzela  u zakup  cijelu  državu.  Njezini  su  članovi  kao 
spretni  laktaši  umjeli  ugrabiti  sve  bogato  plaćene  sinekure  kod 
raznih  državnih  ustanova.  Jednako  su  članovi  »Čaršije«  po  već 
ustaljenoj  tradiciji  među  sebe  dijelili  unosna  mjesta  kod  držav- 
nih izaslanstva  u inozemstvu,  gdje  su  dobivali  visoke  dnevnice. 
Razumije  se  pak,  da  je  »Čaršija«  imala  i velik  upliv  kod  izbora 
činovništva  u poslaništvima  i konzulatima,  što  ih  je  Jugoslavija 
podržavala  u stranim  državama. 

Kraj  takvih  prilika  nije  ni  čudo,  što  su  u Beogradu  za  dikta- 
ture — kao  što  i prije  nje  — nastale  nebrojene  afere.  Tako  su 
uz  nečuvenu  pljačku  »ratnoga  plijena«,  te  uz  nepravednu  razdio- 
bu »reparacija«,  što  ih  je  plaćala  Njemačka,  nicale  afere  prigo- 
dom podržavljenja  privatnih  željeznica  (naročito  t.  zv.  južne  že- 
ljeznice). Novine  su  iznosile  razne  šumske  i rudarske  afere;  za- 
tim afere  prigodom  dobave  ugljena,  benzina,  žeste  i željezničkih 
pragova;  afere  kod  nabavke  oružja,  kod  sklapanja  ili  preudešava- 
nja  raznih  ugovora,  te  kod  podjeljivanja  koncesija  za  podizanje 
tobože  »domaćih«  tvornica;  onda  brojne  carinske  i švercerske 
afere,  te  kod  monopolisanja  raznih  kartela  i kod  žitnog  mono- 
pola »Prizada«.  Neke  su  afere  bile  vezane  uz  imena  uglednih 
Srbijanaca.  Tako  uz  brojne  afere  Rade  Pašića  poznamo  afere 
generala  Deroka  i braće  Roš,  pa  afere  Hodžerinih  avijonskih  mo- 
tora i Bodijevih  čilima. 

PARNICA  PROTIV  JAVORA,  SOLDINA  I HRANILOVIĆA. 

Pred  sudbenim  stolom  u Zagrebu  započela  je  4.  svibnja  1931. 
glavna  rasprava  protiv  hrvatskih  rodoljuba,  koji  su  još  od  jeseni 
g.  1929.  čamili  u istražnom  zatvoru.  Velikom  je  senatu  predsjedao 
Dragan  Bubanj,  a votanti  bijahu:  Milan  Marjašević,  Dušan  Đer- 
manović,  Miroslav  Gorjanović  i dr.  Đuro  Kosier,  vijećnici  sud- 
benoga stola.  Optužbu  je  sastavio  i zastupao  dr.  Marko  Ružić, 
državni  odvjetnik.  Rasprava  je  potrajala  dugo,  a osuda  je  pro- 
glašena istom  30.  lipnja  1931. 

Od  optužbe  su  oslobođeni:  Cvjetko  Štahan,  Luka  Čordašić, 
Stjepan  Novačić,  Josip  Knoblehar  i Stjepan  Kopčinović.  Napro- 
tiv je  sud  krivcima  proglasio  18  optuženika.  To  su  bili:  Stjepan 
Javor,  trgovac  vatrogasnih  potrepština,  zatim  Marko  Hranilović, 
tipografski  naučnik,  pa  tipograf  Mati  ja  Soldin,  činovnik  kužne 
bolnice  Pavao  Glad,  novinar  Antun  Herceg,  trgovački  pomoćnik 
Stjepan  Horvatek,  kovač  Milan  Siladi,  lugar  Antun  Vezmarović, 
željeznički  radnik  Janko  Kruhak,  staklarski  pomoćnik  Mijo  Bzik, 
gradski  činovnici:  Mile  Starčević,  Gabrijel  Kruhak  i Mirko  Kru- 
hak, te  poljodjelci:  Dragutin  Križnjak,  Luka  Markulin,  Stjepan 
Markulin  i Petar  Markulin. 

Marko  Hranilović  i Matija  Soldin  osuđeni  su  na  20 
godina  robije  i na  kaznu  smrti,  koja  se  ima  izvršiti  vješanjem. 
Stjepan  Javor  osuđen  je  na  20  godina  robije,  Antun  Herceg 
na  20  godina  robije,  Dragutin  Križnjak  na  18  godina  robije, 
Stjepan  Horvatek  na  15  godina  robije,  Pavao  Glad  na  15 
godina  robije,  Milan  Siladi  na  6 godina  robije,  Antun  Vez- 
marović na  5 godina  robije,  Luka  Markulin  na  3 godine 
robije,  dok  su  na  kaznu  od  18  mjeseci  robije  osuđeni:  Marija 
Hranilović,  Stjepan  Markulin,  Mile  Starčević,  Mirko  Kruhak,  Mi- 
jo Bzik,  Gabrijel  Kruhak  i Janko  Kruhak.  Svi  osuđenici  imaju 
solidarno  platiti  troškove  kaznenoga  postupka,  troškove  pritvora 
i istražnog  zatvora,  te  troškove  za  izvršenje  kazne  lišen  ja  slo- 
bode, koji  se  troškovi  proglašuju  naplativima  za  Javora,  Herce- 
ga, Horvateka,  za  sva  tri  Kruhaka  i za  sva  tri  Markulina,  a za 
sve  ostale  osuđenike  nenaplativima. 

Svima  se  osuđenicima  u kaznu  uračunavaju  pritvor  i istraž- 
ni zatvor.  Zato  je  sud  odredio,  da  se  imaju  odmah  na  slobodu 
pustiti:  Mile  Starčević,  Marija  Hranilović,  Mijo  Bzik,  Stjepan 

Markulin  i sva  tri  Kruhaka  (Marko,  Gabrijel  i Janko),  jer  su  već 
odslužili  dosuđenu  im  kaznu.  Jednako  su  na  slobodu  pušteni: 
Stjepan  Novačić,  Josip  Knoblehar  i Stjepan  Kopčinović,  koji  su 
nedužni  bili  u istražnom  zatvoru  20  mjeseci,  dok  su  se  Cv jetko 
Štahan  i Luka  Čordašić  već  nekoliko  mjeseci  nalazili  na  slobodi. 

U osudi  navodi  se  krivnja  svakog  pojedinca.  Tako  se  za 
Antuna  Hercega  kaže,  da  je  »kriv,  što  se  — stanujući  na  Sušaku 
— stavio  u izravnu  osobnu  vezu  sa  Gustavom  Perčecem,  (koji 
je  tada  boravio  na  Rijeci),  i to  radi  načina  provedbe  ilegalne  (ne- 
zakonite) akcije  i radi  dobave  sredstava  za  tu  akciju.  Herceg  je 
od  Gustava  Perčeca  u više  navrata  primio  i prenašao  u Zagreb 
oružje,  municiju,  bombe,  eksploziv,  upaljive  vrpce  i upaljače,  pa 
je  taj  materijal  predavao  djelomično  Stjepanu  Horvateku,  a dje- 
lomično Stjepanu  Javoru,  Marku  Hraniloviću  i Dragutinu  Križ- 
njaku.« 

Za  Marka  Hranilovića  nabraja  osuda  više  krivnja.  Tako  se 
veli,  da  je  kriv  »što  se  stavio  u pismenu  i osobnu  vezu  sa  Gusta- 
vom Perčecem,  odlazeći  na  Rijeku  i Pečuh  radi  načina  provedbe 
ilegalne  akcije  i radi  dobave  sredstava  za  tu  akciju.  On  je  nada- 
lje od  Antuna  Hercega  preuzeo  jedan  dio  takvog  materijala,  pa 
je  taj  kao  i drugi  materijal  predavao  Stjepanu  Horvateku;  ujed- 
no je  od  Stjepana  Horvateka  prema  potrebi  primao  stanovite  ko- 
ličine toga  materijala,  a i sam  se  oboružao  s njime.« 

Matija  Sol  din  je  kriv,  što  je  činio  isto  kao  i Hranilović. 
Oili  su  zajedno  krivi  još  i ovo:  »Nakon  dogovora  s Mijom  Ba- 
bićem,  da  treba  života  lišiti  Tonija  Schlegla,  general,  ravnatelja 
Jugoštampe,  sastali  su  se  Hranilović  i Soldin  sa  Babićem  22.  ožuj- 
ka 1929.  pred  zgradom  Jugoštampe.  Zatim  su  se  Babić  i Soldin 
zaputili  pred  Schleglov  stan  u Deželićevoj  ulici  broj  86,  dok  se 
Hranilović,  nakon  što  je  Schlegel  automobilom  krenuo  prema  svo- 
jemu stanu,  — zaputio  za  njima,  da  bude  Soldinu  i Babiću  na  po- 
moći. Kako  je  autom,  stao  pred  Schleglovim  stanom,  a Schlegl  iza- 
šao iz  automobila  i prestupio  vežu  kuće,  odmah  su  Babić  i Soldin 
naglo  mu  priskočili  iza  leđa,  pa  je  Babić  iz  oštro  nabijenog  revol- 
vera ispalio  prema  Schleglu  jedan  metak,  od  kojega  je  Schlegl  na 
mjestu  poginuo.« 

Nadalje  su  Hranilović  i Soldin  krivi,  »što  su  u društvu  sa 
Babićem  i Po'spišilom  — prema  prethodnom  dogovoru,  da  će  iz- 
vršiti atentat,  na  zgradu  vojarne  žandarmerijskog  puka  u Brani- 

mirovoj  ulici  19  u Zagrebu,  te  nakon  što  je  Hranilović  od  Horva- 
teka  dobavio  eksploziv,  upaljivu  vrpcu  i upaljivač,  a Soldin  se 
oboružao  bombom,  — otputili  se  noću  od  5.  na  6.  kolovoza  1929. 
do  zgrade  spomenute  vojarne.  Tu  je  netko  od  njih  na  drugom 
podrumskom  prozoru  vojarne  postavio  oko  2 kilograma  razornog 
eksploziva,  koji  su  upalili,  te  koji  je  eksplodirao,  pa  je  razbio 
podrumski  prozor,  oštetio  pod  u prizemlju,  te  podrumsku  pro- 
riju  i sobu  u prizemlju  nad  prozorom.  Time  su  nanijeli  štetu  od 
5960  dinara,  a u sobi  i podrumu  uništili  uređenje  u vrijednosti  od 
33.000  dinara,  dok  je  zračni  tlak  bacio  pritvorenika  Lovru  Mar- 
kana  na  tle  tako,  da  je  zadobio  više  ozljeda.  Soldin  je  — nakon 
izvršenog  atentata  na  vojarnu  — bježeći  preko  trga  kralja  Petra 
— bacio  bombu  prema  službujućemu  redarstvenom  stražaru  Pe- 
tru Hrženjaku,  koji  ga  je  progonio.  Bomba  je  eksplodirala  i lako 
ozlijedila  Hrženjaka.« 

Hranilović  je  povrh  toga  kriv,  »što  je  u društvu  sa  Babićem 
i Pospišilom  — oboružan  s oštro  nabijenim  revolverima  — na 
večer  30.  listopada  1929.  došao  pred  svoju  kuću  (Petrova  ulica 
77b),  gdje  stanuje,  te  kada  se  približio  veži  kuće  i naišao  na  re- 
darstvenu zasjedu  — agenta  Matiju  Tremskoga  i stražara  Franju 
Blagovića,  izmaknuvši  zasjedi  — počeo  sa  Babićem  i Pospišilom 
pucati  na  redarstvene  organe;  u toj  pucnjavi  je  Tremski  više- 
struko ranjen,  pa  je  od  tih  rana  odmah  umro,  dok  je  jedno  tane 
zahvatilo  Franju  Blagovića  i lako  ga  ozlijedilo.« 

Stjepan  Javor  je  kriv:  1.)  što  je  otputovao  u inozemstvo, 
gdje  se  sastao  sa  drom  Antom  Pavelićem,  kojom  ga  je  zgodom 
dr.  Pavelić  uputio,  gdje  je  u zemlji  potrebna  akcija,  kako  bi  se 
vani  manifestiralo,  da  su  Hrvati  nezadovoljni  i da  hoće  odcje- 
pljenje; 2.)  što  je  preuzeo  od  Antuna  Hercega  jedan  dio  spome- 
nutog materijala,  ujedno  izdavajući  Stjepanu  Horvateku  naloge 
za  podjelu  stanovite  količine  toga  materijala;  3.)  što  je  posredo- 
vanjem Marka  Hranilovića  primao  upute  od  Gustava  Perčeca. 
Javor  je  god.  1928.  i 1929.  osobno  Stjepana  Horvateka  nagovorio, 
da  preuzima  i pohranjuje  oružje  i ostali  materijal,  jer  da  treba 
nešto  poduzeti,  ako  se  hoće  riješiti  gamadi.  Bez  krvavih  gaća 
nema  slobode.  Treba  se  ugledati  na  Srbe,  koji  su  se  žrtvovali  za 
svoju  slobodu.  Srbi.  žele  Hrvate  uništiti,  ali  će  im  se  Hrvati  silom 
oduprijeti.  Čitava  Evropa  gleda  u Hrvate  i čeka,  da  oni  u zemlji 
nešto  poduzmu.  Ova  bi  akcija  odjeknula  ne  samo  u državi,  nego 
i u Evropi,  a tu  akciju  vode  u inozemstvu  dr.  Pavelić  i drugovi. 

Treba  osujetiti  svečani  doček  Njeg.  Vel.  kralja  u Zagrebu,  jer 
bi  takav  doček  Hrvatima  politički  škodio.  Tom  prilikom  treba 
širiti  vijesti  o atentatu,  pa  će  se  ljudi  bojati  prisustvovati  dočeku, 
da  ne  nastradaju.  Javor  je  po  nalogu  Perčeca  uputio  Cvjetka  Šta- 
hana,  da  ode  k njemu  u Beč  na  dogovor,  a onda  će  se  vratiti  na- 
trag, da  tu  obavi  neki  posao.« 

Dragutin  Križnjak  je  kriv,  »što  je  jedan  dio  materijala 
preuzeo  od  Antuna  Hercega,  pa  je  taj  materijal  predao  djelo- 
mice Stjepanu  Horvateku,  a djelomice  Zvonimiru  Pospišilu,  a uje- 
dno se  njime  oboružao  i sam«. 

Stjepan  Horvatek  je  kriv,  »što  je  veći  dio  materijala, 
koji  je  zaprimljen  od  Antuna  Hercega,  kao  i onaj  od  Marka 
Hranilovića,  prema  prethodnom  dogovoru  prenosio  Pavlu  Gladu, 
pa  je  taj  materijal  prema  potrebi  davao  Hraniloviću,  Javoru  i 
Soldinu,  a jedan  revolver  Gabrijelu  Kruhaku«. 

Pavao  Glad  je  kriv,  »što  je  prema  prethodnom  dogovoru 
sa  Stjepanom  Horvatekom  veći  dio  navedenog  materijala,  (koji 
je  slao  Gustav  Perčec  po  Antunu  Hercegu),  kao  i onaj,  koji  je 
preuzet  po  Horvateku  od  Hranilovića,  sakrivao  što  u svojem  sta- 
nu, a što  u svojoj  drvarnici,  odakle  je  taj  materijal  prema  potrebi 
odnosio  Horvatek.« 

Matija  Sol  din  još  je  kriv,  »što  je  od  Horvateka  preuzeo 
jedan  dio  navedenog  materijala  za  Hranilovića,  a i sam  se  njime 
oboružao.« 

Ostida  dalje  ističe:  »Tako  su  sva  sedmorica  (t.  j.  Antun  Her- 
ceg, Marko  Hranilović,  Stjepan  Javor,  Dragutin  Križnjak,  Stje- 
pan Horvatek,  Pavao  Glad  i Matija  Soldin)  zajedno  prikupljivali 
i prikrivali  oružje  i eksploziv  sa  svrhom,  da  ubojstvima  pojedina- 
ca — te  rušenjem  i uništenjem  objekata,  koji  služe  javnomu  pro- 
metu i javnim  potrebama,  — manifestiraju  nezadovoljstvo  sa  dr- 
žavnim ustrojstvom  i poretkom.  Osim  toga  su  Hranilović,  Herceg 
i Javor  stavili  se  u vezu  s osobama  u inostranstvu,  i to  u cilju 
dobivanja  pomoći  otuda  za  nasilnu  promjenu  državnog  poretka, 
a napose  je  jošte  Javor  uvjeravao  druge,  da  državni  poredak  tre- 
ba promijeniti  zločinom  i nasiljem.« 

Sud  je  ustanovio,  da  su  »Herceg,  Hranilović,  Javor,  Križnjak 
Horvatek,  Glad  i Soldin  počinili  zločin  iz  1.  članka  točka  6.  Za- 
kona o zaštiti  javne  sigurnosti  i poretka  u državi.  Povrh  toga 
su  Herceg,  Hranilović  i Javor  počinili  zločin  iz  5.  točke  1.  člana 
Zakona  o zaštiti  javne  sigurnosti  i poretka  u državi,  a Javor  još 

napose  zločin  iz  1.  točke  1.  člana  Zakona  o zaštiti  javne  sigurno- 
sti i poretka  u državi.« 

Marija  Hranilović  je  kriva,  »što  se  je  tokom  god.  1929. 
stavila  u vezu  sa  Gustavom  Perčecom,  primajući  od  njega  iz  ino- 
stranstva  na  svoju  adresu  pisma,  koja  su  sadržavala  upute,  a me- 
đu njima  i šifrirane  upute  za  svojega  brata  Marka  i za  njegove 
drugove  glede  načina  provedbe  ilegalne  akcije.  Ona  se  dakle 
stavila  u vezu  s jednom  osobom  u inostranstvu  u cilju  dobivanja 
pomoći  otuda  radi  pripreme  za  nasilnu  promjenu  državnog  po- 
retka u zemlji,  čime  je  počinila  zločin  iz  5.  točke  Zakona  o za- 
štiti države.« 

Mile  Starčević  te  Mirko,  Gabrijel  i Janko  Kruh  a k 
krivi  su  »što  su  neustan ovijenih  dana  tokom  god.  1929.  u Zagre- 
bu« preuzimali  oružje,  i to:  »Starčević  je  preuzeo  od  Javora  ne- 
koliko revolvera,  Mirko  Kruhak  je  preuzeo  od  Javora  tri  revolve- 
ra, Gabrijel  Kruhak  je  od  Horvateka  preuzeo  jedan  revolver, 
Janko  Kruhak  je  preuzeo  dva  revolvera,  i to  jedan  od  Gabrijela 
Kruhaka,  a drugi  od  nepoznatog  čovjeka.  Sva  su  dakle  četvorica 
prikupljali  odnosno  prikrivali  oružje  u cilju  nasilne  promjene  dr- 
žavnog poretka  u zemlji,  čime  su  počinili  zločin  iz  6.  točke  1. 
člana  Zakona  o zaštiti  države.« 

Milan  Siladi  i Antun  Vezmarović  su  krivi,  »što  je  Siladi  ljeti 
god.  1929.  primio  od  Pospišila  omot  s 80  paketa  dinamita,  upalja- 
če i potrebnu  količinu  upaljive  vrpce  s uputom,  kako  se  ima  time 
baratati,  pa  je  to  u Mraclin  odnio  Vezmaroviću,  s kojim  je  taj  ma- 
terijal pohranio  u njegovoj  lugarnici,  sakrivši  ga  do  potrebe  ispod 
poda.  Oni  su  dakle  poduzeli  pripremu  u cilju  rušenja  objekata, 
koji  služe  javnomu  prometu,  čime  su  počinili  zločin  iz  4.  točke 
1.  člana  Zakona  o zaštiti  države.« 

Luka,  Stjepan  i Petar  Markulin  su  krivi,  što  su  od  2.  do  20. 
studenoga  1929.  u Hrašću  odnosno  u Dragonošću  sakrivali  MUU 
Babića  i Zvonimira  Pospišila,  — premda  su  znali,  da  se  oni  po- 
tražuju po  vlasti  radi  ubojstva  redarstvenih  organa,  — dajući  im 
skrovište,  hranu  i odijelo,  da  se  presvuku;  ujedno  su  im  pomogli 
da  pobjegnu.  Oni  su  dakle  osujetili,  da  se  protiv  Babića  i Pospi- 
šila poduzme  postupak  u osobito  teškom  slučaju,  čime  su  počinili 
zločin  protiv  državne  vlasti  iz  § 141.,  odjelak  3.  kaznenoga  za- 
kona.« 

Mijo  Bzik  je  kriv,  što  je  neustanovljenoga  dana  god.  1929. 
u redarstvenom  zatvoru  pred  Bogoljubom  Vitkovićem  glasno  — 

da  su  ga  i ostali  pritvorenici  mogli  čuti  — kazao,  da  Hrvatima  ne 
treba  nikoga  drugoga:  ni  Slovenaca  ni  Srba,  pa  da  će  oni  biti 
sami  za  sebe;  oni  traže  samostalnu  državu,  da  mogu  samostalno 
živjeti,  a hrvatska  se  omladina  ima  organizirati  u trojke,  kao 
ona  u Macedoniji.  Bzik  je  dakle  uvjeravao  druge,  da  u državi 
treba  zločinom  i nasiljem  promijeniti  državni  poredak,  čime  je 
počinio  zločin  iz  1.  točke  1.  člana  Zakona  o zaštiti  javne  sigur- 
nosti i poretka  u državi.« 

Sud  je  nadalje  zaključio,  da  se  »Hranilović,  Soldin  i Križ- 
njak  oslobađaju  od  optužbe,  da  su  sa  Babićem  i Pospi^ilom  osno- 
vali u Zagrebu  terorističku  grupu  hrvatske  pravaške  radničke 
omladine  sa  svrlom,  da  ubojstvima  pojedinih  istaknutih  javnih 
radnika  — te  atentatima  na  objekte,  koji  služe  javnom  prometu 
i državnim  ustanovama,  — manifestiraju  nezadovoljstvo  sa  dr- 
žavnim ustrojstvom  i poretkom,  pa  da  na  taj  način  s jedne  stra- 
ne olakšaju  rad  Gustava  Perčeca  u inostranstvu  na  štetu  naše 
države,  a sa  druge  strane  eventualno  izazovu  sukob  međunaro- 
dnog opsega,  i to  sve  u cilju  odvojenja  teritorija,  na  kome  živu 
Hrvati,  iz  kraljevine  Jugoslavije,  te  stvaranja  samostalne  države.« 

Hrvatski  se  rodoljubi  zgroziše,  kada  su  iz  novina  doznali, 
kako  je  sudbeni  stol  u Zagrebu  okrutno  sudio.  »To  je  drakonska 
osuda!«  govorilo  se  u rodoljubnim  obiteljima.  Ta  općenito  se 
znalo,  da  je  svih  18  osuđenika  i onako  već  mnogo  boli  pretrpjelo 
prigodom  preslušan  ja  kod  zagrebačke  policije,  gdje  su  ih  nemilo 
zlostavljali.  Zato  se  hrvatska  javnost  nadala,  da  će  izrečene  ka- 
zne biti  ublažene.  Naročito  se  očekivalo,  da  kralj  ne  će  potvrditi 
Smrtnu  kaznu  za  Marka  Hranilovića  i Matiju  Soldina.  Kralj  će 
ih  valjda  pomilovati  već  s obzirom  na  njihovu  mladost,  jer  je 
Hranilović  godine  1929.  imao  istom  20,  a Soldin  21  godinu.  Pa 
ipak  bijaše  svaka  nada  uzaludna,  jer  je  stol  sedmorice  potvrdio 
cijelu  osudu;  jednako  je  kralj  iza  čekanja  od  85  dana  odbio  mol- 
bu za  pomilovanje!  Tako  su  zagrebačke  novine  mogle  26.  rujna 
1931.  donijeti  samo  onu  kratku  službenu  obavijest  od  25.  rujna: 
»U  dvorištu  sudbenoga  stola  obavljena  je  danas  u jutro  u 5 sati 
justifikacija  nad  Matijom  Soldinom  i Markom  Hranilovićem. 
Prvi  je  obješen  Matija  Soldin,  a nakon  toga  Marko  Hranilović. 
Justifikaciji  su  prisustvovali  predstavnici  vlasti  i branitelji  na 
smrt  osuđenih.«  Polazeći  pod  vješala  dostojno  su  se  ponijeli  i 
Soldin  i Hranilović. 

PARNICA  PROTIV  IVANA  ROSIĆA  I DRUGOVA. 

Još  je  cijela  hrvatska  javnost  stajala  pod  dojmom  strašne 
osude,  koju  je  zagrebački  sudbeni  stol  30.  lipnja  1931.  izrekao 
protiv  Javora,  Hranilovića,  Soldina  i drugih  15  hrvatskih  rodolju- 
ba, kad  li  je  već  6.  srpnja  1931.  započela  nova  politička  rasprava 
protiv  12  Hrvata  iz  Slavonije.  Javna  se  rasprava  vodila  pred  su- 
dom za  zaštitu  države  u Beogradu.  Senatu  je  predsjedao  dr.  Ar- 
neri,  votanti  bijahu  Duboković,  Stamenković,  Gušić,  Kurtović, 
Vukajlović  i Milutin  Petrović,  a optužbu  je  zastupao  dr.  Đadrov, 
koji  je  u optužnici  iznio  i ovo: 

»Blizu  granice  Nove  Gradiške  ubijen  je  3.  veljače  1931.  na 
večer  načelnik  gradiške  općine  Andrija  Berić  iz  Prvče.  Hitnim 
se  izvidima  ustanovilo,  da  je  ubojstvo  Berića  izvršio  Ivan  Rosić, 
seljak  iz  Prvče,  ali  da  Rosić  nije  ubio  Berića  iz  vlastite  inicijative, 
nego  da  je  bio  nagovoren  od  drugih.  Niti  toga  ubojstva  vo- 
de u Novu  Gradišku,  Pakrac  i Lipik,  a odatle  u Peštu,  Pečuh  i 
Beč  k hrvatskim  emigrantima.  Uslijed  toga  ubijstva  bila  su  podu- 
zeta razna  uapšenja  u Prvči,  Novoj  Gradiški,  pa  čak  u Lipiku. 

U Lipiku  je  između  ostalih  uapšen  Ivan  Ljevaković  pok. 
Mate,  koji  je  prije  bio  žandar  i kontrolor  zagrebačkoga  tramvaja. 
Nadalje  su  žandari  uapsili  drugoga  Ivana  Ljevakovića  pok.  Fra- 
nje, seljaka  iz  Lipika,  pošto  je  već  bilo  poznato,  da  se  oba  Ljeva- 
kovića bave  ilegalnim  radom.  U Novoj  Gradiški  bio  je  uapšen 
trgovac  Milan  Lukac. 

Njihovo  je  uapšen  je  potpuno  rasvijetlilo  i ubojstvo  Andrije 
Berića  i ilegalnu  akciju,  koju  su  po  nalogu  hrvatskih  emigranata 
poduzeli:  Ivan  Ljevaković  pok.  Mate  u Lipiku  i Pakracu,  a Milan 
Lukac  u Novoj  Gradiški.  Ljevaković  je  već  ranije  bio  s Antom 
Pavelićem,  kojega  je  češće  posjećivao,  dok  je  još  bio  u žandar- 
skoj  službi.  Po  izjavi  samoga  Ljevakovića  nije  on  u početku  imao 
nikakove  konkretne  misli,  dok  nije  dne  14.  februara  1930.  u Za- 
grebu primio  pismo,  u kojemu  mu  se  naređuje,  da  prijeđe  u Mad- 
žarsku, pa  da  se  u Đekenješu  kuće  broj  2 javi  kod  Kristusa  s lo- 
zinkom »Zagreb  1923.«  U lijevom  kutu  (pisma)  odozgor  i u de- 
snom kutu  odozdo  bio  je  otisnut  u roza  boji  (napis):  »Legija 
hrvatskih  boraca.« 

Ljevaković  je  odmah  zatražio  putnicu  i 26.  marta  1930.  iz 
Zagreba  otputovao  preko  Koprivnice  u Gyekenes,  kamo  je  stigao 
za  24  sata.  Čim  je  u Gyekenesu  stupio  na  peron,  pristupilo  mu 

je  jedno  lice  srednjega  stasa  — malih  podrezanih  brkova  — u 
sivom  kaputu  i oslovilo  ga  je  lozinkom  »Zagreb  1923.«  Ljevaković 
je  odmah  ponovio  lozinku  i predstavio  se,  dok  ovo  lice  nije  nje- 
mu kazalo  svoje  ime.  S tim  čovjekom  je  Ljevaković  otišao  u 
»Park«  kavanu,  gdje  je  onaj  nepoznati  čovjek  provjerio  njegov 
identitet,  a nakon  toga  je  taj  čovjek  tražio  informacije  o pojedi- 
nim osobama.  Prije  odlaska  iz  Gyekenesa  u Peštu  primio  je  Ljeva- 
ković (za  putni  trošak)  200  penga.  Ljevaković  se  31.  marta  vratio 
iz  Pešte  u Zagreb,  te  je  stupio  u vezu  s poljodjelcom  Ignacom 
Terihajem,  koji  je  udovac  sa  šestero  djece  u selu  Plisa.  Ipak  se 
s njim  nije  kasnije  mogao  sastajati,  jer  je  bio  u bolnici. 

Istom  početkom  listopada  god.  1930.  počeo  je  Ljevaković 
aktivnije  djelovati.  Njemu  je  Ignac  Terihaj  5.  listopada  — pri- 
godom crkvene  slave  u Lipiku  — predstavio  tamošnjeg  seljaka 
Ivana  Ljevakovića  pokojnoga  Franje,  kao  jednoga  od  najpouz- 
danijih ljudi,  kojemu  se  može  povjeriti  svaki  zadatak.  Istom  pri- 
godom seljak  Ljevaković  predstavlja  svome  imenjaku  Ivanu  Lje- 
vakoviću  kao  pouzdanu  osobu  Stjepana  Papca,  knjigovežu  iz  No- 
ve Gradiške.  U vlaku  se  pak  Ljevaković  upoznao  s Ivanom  Šau- 
bom,  trgovcem  iz  Pakraca,  za  kojega  mu  je  seljak  Ljevaković 
rekao,  da  je  pouzdan  čovjek.  Tom  je  prigodom  Ljevaković  upo- 
zorio Šauba,  da  je  neophodno  potrebno  izvršiti  atentat  na  Karla 
Kovačevića,  koji  da  izdaje  narodnu  stvar.  Šaub  se  potpuno  spo- 
razumio  s njegovim  prijedlogom,  te  ga  je  obavijestio,  da  u Brezi- 
nama  ima  takvih  ljudi,  pa  da  će  on  nastojati,  da  se  ovo  izvrši. 

U pismu,  što  ga  je  Ivan  Ljevaković  3.  prosinca  1930.  dobio 
iz  Beča,  poziva  ga  se,  da  odmah  krene  u Beč,  pa  da  se  prijavi  kod 
baruna  West  u Karolinagasse  broj  7.  Na  tom  je  pismu  bio  pečat 
legije  hrvatskih  boraca.  Ljevaković  je  pošao  u Beč,  gdje  se  sastao 
s pukovnikom  Perčevićem  i s kapetanom  Perčecem.  Kada  se  vra- 
ćao iz  Perčecova  stana,  susreo  je  ing.  Košutića,  s kojim  je  Ljeva- 
ković sproveo  u razgovoru  nekoliko  sati.  Iz  Beča  je  Ljevaković 
otišao  s Perčecom  u Šoprun.  U vlaku  je  Perčec  dao  Ljevakoviću 
ključ  za  šifru,  koju  mu  je  napisao  na  komad  papira,  te  mu  je 
kazao,  da  ova  šifra  ima  služiti  u pismenom  saobraćaju  između 
njih  dvojice. 

Perčec  je  u Šopronu  uveo  Ljevakovića  u jednu  kuću,  u ko- 
joj mu  je  tumačio,  kako  se  sastavlja  paklena  mašina.  Kada  su  se 
iz  Šopruna  vraćali  u Beč,  Perčec  je  Ljevakovića  učio,  kako  se  pa- 
klena mašina  podmeće  pod  sjedalo  u vlaku. 

Po  dolasku  u Beč,  dao  je  Perčec  Ljevakoviću  pseudonim  dr. 
Linx  i 10  zadataka,  koje  je  izradio  Perčević,  a o kojima  je  — na- 
kon dolaska  u domovinu  — imao  Ljevaković  izvijestiti.  Svoje  iz- 
vještaje imao  je  Ljevaković  poslati  na  adresu:  Ilija  Ilić,  Wien, 
Siidbahnhof  Fach  10,  te  na  adresu:  Apolonio  Paula,  Wien  II.,  Bock- 
limstrasse  92. 

Ljevaković  dalje  izkazuje,  kako  je  (na  povratku)  pred  Gra- 
zom  izbacio  kroz  prozor  vlaka  kruh  zajedno  s paklenom  maši- 
nom. U Zagreb  se  vratio  26.  prosinca  1930.  On  je  otputovao  dalje 
u Lipik,  odakle  je  poslao  izvještaje  na  adresu:  Ilija  Ilić. 

Ivan  Rosić  priznaje,  da  se  31.  listopada  1930.  upoznao  sa  se- 
ljakom Ivanom  Ljevakovićem,  koji  mu  je  govorio  o akciji  u Li- 
piku,  pa  kako  treba  ubiti  Karla  Kovačevića  i Andriju  Berića.  Ka- 
snije se  Rosić  upoznao  i sa  bivšim  oružnikom  Ljevakovićem,  s 
kojim  je  razgovarao  o paklenim  mašinama.  Na  saslušanju  kod 
istražnoga  suca  Rosić  je  priznao,  da  je  ubio  Andriju  Berića,  ali 
da  je  to  učinio,  jer  je  bio  pijan.  On  je  tom  prigodom  vidio  Beri- 
ća, te  kako  se  sjetio,  da  ga  je  ovaj  kao  načelnik  proganjao,  Rosić 
se  uzrujao  i na  njega  je  pucao.  Navodno  on  ni  sam  ne  zna,  kako 
li  je  došao  na  mjesto,  odakle  je  pucao  i kako  je  pucao.  Poriče,  da 
su  ga  na  ubojstvo  nagovarali  seljak  Ivan  Ljevaković  i trgovac 
Milan  Lukac.  Rosić  tvrdi,  da  o tome  uopće  nije  razgovarao  s 
njima.  Isto  tako  poriče,  da  je  on  upućivao  druge,  kako  treba 
promijeniti  politički  poredak  u državi. 

Franjo  Kušaković,  poljodjelac  iz  Prvče,  bijaše  neprestano 
u vezi  šivanom  Rosićem.  On  je  njemu  više  puta  govorio,  da  će  u 
državi  nastati  preokret,  pa  da  će  hrvatski  emigranti  stvoriti  Veli- 
ku Hrvatsku.  Jednoga  mu  je  dana  Rosić  kazao,  da  bi  trebalo 
ubiti  sve  one,  koji  rade  protiv  HrVata. 

Javna  je  rasprava  u Beogradu  potrajala  do  15.  srpnja,  a 
presuda  je  izrečena  23.  srpnja  1931.  Tada  je  Arnerić  kao  pred- 
sjednik Državnoga  suda  za  zaštitu  države  proglasio,  da  je  bivši 
oružnik  »Ivan  Ljevaković  kriv,  što  je  krajem  marta  i početkom 
decembra  god.  1930.  putovao  u inostranstvo,  gdje  se  stavio  u vezu 
s licima  u cilju,  da  od  njih  dobije  pomoć  za  sprovođenje  terori- 
stičke akcije  u našoj  državi,  koja  bi  akcija  išla  za  promjenom  po- 
litičkoga stanja  u našoj  zemlji.  On  je  god.  1930.  i 1931.  u Lipiku 
i Pakracu  u više  mahova  ubjedjivao  druge,  da  treba  politički 
poredak  u državi  promijeniti  zločinom  i terorom,  a naročito  vr- 

š.enjem  atentata  na  lica  iz  tih  krajeva,  koja  su  se  isticala  u odr- 
žavanju postojećega  političkoga  stanja.« 

»Seljak  Ivan  Ljevakovićje  kriv,  što  je  g.  1930.  i 1931.  u 
Lipiku  i Pakracu,  u Prvči  i u Novoj  Gradiški  druge  ubjedjivao 
da  treba  promijeniti  politički  poredak  u državi  zločinom  i tero- 
rom, i to  naročito  vršenjem  atentata  na  ona  lica  iz  tih  krajeva, 
koja  su  se  isticala  u održavanju  postojećega  političkoga  stanja. 
U tom  je  cilju  od  Adolfa  Milera  zahtijevao,  da  mu  pribavi  kara- 
bin, metke  i bombe.  U cilju  provođenja  terorizma  on  je  u nekoli- 
ko mahova  od  kraja  listopada  1930.  do  kraja  siječnja  1931.  u 
Prvči  govorio  Ivanu  Rosiću,  da  treba  maknuti  Andriju  Berića  i 
Karla  Kovačevića,  jer  da  smetaju,  te  ih  treba  zajedno  ubiti.  Ova- 
kvim je  riječima  promišljeno  Ivana  Rosića  podstrekavao,  da  liši 
života  Andriju  Berića,  što  je  ovaj  i izvršio.« 

»Ivan  R o s i ć je  kriv,  što  je  g.  1930.  i 1931.  u Prvči  uvjeravao 
da  treba  promijeniti  politički  poredak  u državi  zločinom  i tero- 
rom. On  je  u cilju  provođenja  terora  odlučio  ubiti  Andriju  Beri- 
ća, načelnika  općine  Nove  Gradiške,  pa  ga  je  3.  veljače  dočekao 
blizu  granice  Nove  Gradiške  i sela  Prvče,  te  je  iz  zasjede  u nje- 
ga iz  revolvera  opalio  jedan  metak.  Istim  ga  je  pogodio  u lijevu 
lopaticu  i time  mu  je  nanio  ozljedu,  od  koje  je  odmah  nastupila 
smrt.  On  ga  je  dakle  lišio  života  poslije  zrelog  promišljanja.« 

»Ivan  Šaub  je  kriv,  što  je  g.  1930.  i 1931.  u Lipiku,  Pakracu 
i u Brezinama  uvjeravao  druge,  da  treba  zločinom  i terorom  pro- 
mijeniti politički  poredak  u državi.  Ignac  Terihaj,  Stjepan 
P a p a c,  Adolf  M i 1 e r,  Milan  J e 1 i ć i Petar  N o ž a r i ć krivi 
su,  što  — ma  da  su  znali,  da  se  u cilju  promjene  političkog  poretka 
u državi  pripremaju  atentati  na  ona  lica  iz  tih  krajeva,  koja  su 
se  isticala  u održanju  postojećega  političkoga  stanja  u državi,  da- 
kle da  se  pripremaju  zločini  iz  1.  člana  Zakona  o zaštiti  javne 
bezbjednosti  i poretka  u državi,  — nisu  o tome  na  vrijeme  izvije- 
stili državne  vlasti.« 

Osuđuju  se  bivši  oružnik  Ivan  Ljevaković  i seljak  Ivan  Ro- 
sić  na  kaznu  smrti  na  vješalima;  seljak  Ivan  Ljevaković  na  15 
godina  robije,  Ivan  Šaub  na  10  godina,  Adolf  Miler  na  5 godina, 
Stjepan  Papac  i Petar  Nožarić  na  2 godine  robije,  a Ignac  Terihaj 
na  10  mjeseci  strogog  zatvora.  Uz  to  imaju  platiti  60.000  dinara 
udovici,  a 40.000  dinara  kćerki  pok.  Andrije  Berića.  Kralj  je  Ivanu 
Ljevakoviću  smrtnu  kaznu  promijenio  u doživotnu  robiju,  dok 
je  mladi  Ivan  Rosić  zaista  obješen. 

POKRET  PROTIV  PASIVNOSTI  HRVATSKOG  NARODA. 

Ministri  dr.  Stanko  Šibenik,  Nikola  Preka  i Mirko  Neudor- 
fer  odlučiše  prekinuti  »politički  pasivitet,  koji  je  ovladao  većim 
dijelom  političkih  radnika  u Hrvatskoj«.  Oni  su  nastojali  »narodu 
objasniti,  od  kolike  je  štete  zaziranje  od  aktivne  suradnje«.  U 
tu  svrhu  pozvaše  mnoge  hrvatske  političare,  da  26.  kolovoza  1931. 
dođu  u Zagreb  na  sastanak,  kako  bi  se  »u  radu  i bratskoj  surad- 
nji okupili  svi  oni,  koji  vjeruju,  da  je  spas  države  i naroda  u 
bratskom  sporazumu«. 

Od  bivših  narodnih  zastupnika  Hrvatske  seljačke  stranke 
dođoše  na  taj  sastanak:  dr.  Nikola  Nikić  iz  Slavonskoga  Broda, 
prof.  Vilko  Krpan  iz  Bakra,  Stjepan  Valjavec  iz  Sv.  Križa  Začre- 
tja,  Faba  Petrović  iz  Levanjske  Varoši,  Rude  Baćinić  iz  Biograda 
na  moru,  Ivan  Krajcer  iz  Daruvara,  Mato  Klavić  iz  Makarske, 
Pavao  Matica  iz  Bednje,  Karlo  Kovačević  iz  Jazavice,  Mirko 
Podhraški  iz  Huma  na  Sutli,  Pavao  Dombaj  iz  Drnja,  August 
Mžik  iz  Daruvara,  Blaž  Šalamon  iz  Bukovca,  Đuro  Rajković  iz 
Novoga  Slankamena,  Ivan  Čaldarević  iz  Oriovca,  Tomo  Kovače- 
vić iz  Sibinja,  Stjepan  Klaić  iz  Garčina,  Tomo  Jalžabetić  iz  Đur- 
đevca, dr.  Ivan  Lončarević  iz  Mitrovice,  Đuro  Čižmešija  iz  Koto- 
ribe,  Juraj  Žnidarić  iz  Nedelišća,  Ivan  Radić  iz  Trebarjeva,  Eda 
Marković  iz  Madžara,  Nikola  Ovanin  iz  Lonje,  Petar  Dobrinić 
iz  Barilovića,  Tomo  Baburić  iz  Lipja,  te  ministri:  Preka,  Neudor- 
fer  i dr.  Šibenik. 

Uz  njih  je  na  sastanak  došlo  jošte  oko  stotinu  Hrvata,  koji 
su  većinom  bili  oblasni  zastupnici  Hrvatske  seljačke  stranke, 
odnosno  predsjednici  ili  odbornici  kotarskih  i mjesnih  organiza- 
cija HSS.  Šibenik  je  održao  podulji  govor,  iza  kojega  su  prisutni 
jednoglasno  primili  ovu  rezoluciju:  »Sakupljeni  predstavnici  biv- 
še Hrvatske  seljačke  stranke  zaključuju,  da  kod  uređenja  naše 
države  žele  surađivati  sa  svojim  kraljem,  u kojega  gledaju  s naj- 
većim povjerenjem  te  svoje  predstavnike  u vladi  ovlašćuju,  da 
budu  tumači  ove  njihove  odluke.« 

Ova  je  grupa  hrvatskih  političara  sudjelovala  kod  izbora  za 
Narodnu  skupštinu  8.  studenoga  1931.,  i to  dakako  na  listi  Pere 
Živkovića,  jer  je  samo  on  mogao  postaviti  zemaljsku  listu.  Od 
kandidata  spomenute  grupe  bili  su  za  nar.  zastupnike  izabrani: 
dr.  Stanko  Šibenik  u Karlovcu,  dr.  Ladislav  Hanžek  u Križevci- 
ma, Karlo  Kovačević  u Novskoj,  Andrija  Jovan  u Novom  Maro- 
fu,  dr.  Đuro  Leušić  u Pisarovini,  dr.  Šime  Prša  u Sv.  Ivanu  Zelini, 

dr.  Vladimir  Malančec  u Koprivnici,  Franjo  Šnajder  u Delnica- 
ma,  Matija  Maceković  u Čakovcu,  Ivan  Radić  u Čazmi,  dr.  Ivan 
Lončarević  u Đakovu,  Karlo  Herceg  u Garešnici,  Stanko  Lončar 
u Klanjcu,  Stjepan  Valjavec  u Krapini,  Nikola  Hribar  u Velikoj 
Gorici,  dr.  Lovro  Knežević  u Vinkovcima,  Mirko  Neudorfer  u 
Zlataru,  dr.  Franjo  Gruber  u Županji,  Stjepan  Šiftar  u Bjelovaru, 
dr.  Nikola  Nikić  u Slavonskom  Brodu,  Pavao  Matica  u Ivancu, 
Nikola  Preka  u Mostaru,  prof.  Salih  Baljić  u Konjicu,  Jozo  Bati- 
nić  u Duvnu  (Tomislav  grad),  dr.  Marko  Kožul  u Šibeniku,  prof. 
Josip  Antunović  u Biogradu  na  moru,  ing.  Muhamed  Bajraktarević 
u Tešnju  i dr.  Mirko  Ivandekić,  odvjetnik  u Subotici. 

Poput  spomenutih  ministara  nastojao  je  i sam  kralj  Alek- 
sandar oko  toga,  da  hrvatske  političare  odvrati  od  pasivnosti.  On 
je  to  želio  polučiti  već  početkom  g.  1931.  Kako- je  znao,  da  Hrvati 
mrze  bana  dra  Josipa  Šilovića  i podbana  Savu  Stojanovića,*  kralj 
je  2.  siječnja  1931.  umirovio  Stojanovića,  a 10.  siječnja  i dra  Šilo- 
vića. Banom  Savske  banovine  postade  dr.  Ivo  P e r o v i ć,  pomoć- 
nik ministra  unutarnjih  posala,  a podbanom  dr.  Stevan  Hadžić, 
načelnik  upravnog  odjeljenja  Savske  banovine.  Nato  je  25.  sije- 
čnja kralj  s kraljicom  došao  u Zagreb,  gdje  je  odsjeo  u banskoj 
palači.  Kraljevski  je  par  u Zagrebu  ostao  10  dana,  priređujući 
razne  svečanosti  i primanja.  Tom  je  prigodom  kralj  vidio,  kako 
k njemu  dolaze  samo  Srbi  i puzavci,  a ne  hrvatski  rodoljubi.  Ta- 
ko se  na  pr.  društvo  »Hrvatska  Žena«  nije  odazvalo  pozivu  na 
svečanost,  koju  je  kralj  priredio  u banskoj  palači.  Kralj  je  4. 
veljače  1931.  otišao  iz  Zagreba  s uvjerenjem,  da  su  Hrvatska  i 
njezin  glavni  grad  Zagreb  neslomivi  u otporu  protiv  narivavanog 
im  jugoslavenstva. 

Prigodom  kraljevog  boravka  u Zagrebu  zamislio  je  grado- 
načelnik dr.  Stjepan  Srkulj,  da  bi  trebalo  u Zagrebu  stvoriti  po- 
sebnu kraljevsku  palaču.  U toj  su  ga  zamisli  ropski  slijedili  ime- 
novani i odvisni  gradski  zastupnici.  Tako  je  u Visokoj  ulici  ku- 
pljena Pongracova  kuća,  kojoj  se  vrtovi  prostiru  prema  Streljač- 
koj ulici  i prema  početku  Tuškanca.  Kupnja  i pregradnja  ove 
kuće  u kraljevski  dvor  progutala  je  više  milijuna  dinara,  za  koje 
se  zadužila  gradska  općina.  To  je  -ogorčilo  rodoljubne  zagrebač- 
ke građane.  Mnogi  su  dapače  sumnjali,  da  je  tu  netko  morao 
znatne  svote  zaraditi  »provizijom«,  jer  se  za  Pongracovu  kuću 
platilo  mnogo  više,  nego  li  je  ona  vrijedila  prema  općem  sudu 

Zagrepčana.  Kralj  je  u tom  dvoru  prvi  put  — a i posljednji  put 
— odsjeo  16.  prosinca  1931. 

PROMJENA  GRANICA  NEKIH  BANOVINA. 

Boraveći  na  Bledskom  jezeru,  potpisao  je  kralj  Aleksandar 
28.  kolovoza  1931.  »Zakon  o izmjeni  i dopuni  zakona  o nazivu  i 
podjeli  kraljevine  na  upravna  područja.«  Ovim  su  zakonom  po- 
pravljene granice  nekih  banovina  prema  izraženoj  opravdanoj 
želji  pojedinih  krajeva,  a koje  su  u skladu  s ekonomskim  intere- 
sima, te  s potrebom  što  lakšega  prometa  između  pojedinih  dije- 
lova jedne  te  iste  banovine. 

Hrvatskog  se  naroda  tiču  ove  promjene:  Od  teritorija 
Drinske  banovine  odijeljeno  je  svih  pet  srijemskih  kotara, 
pa  su  3 kotara  (županjski,  vinkovački  i vukovarski)  pripojeni 
Savskoj  banovini,  dok  su  druga  2 kotara  (šidski  i mitrovički) 
pridijeljeni  Dunavskoj  banovini.  — Od  teritorija  Savske  ba- 
novine odijeljena  su  2 kotara  (metlički  i črnomeljski),  te 
su  pripojeni  Dravskoj  banovini,  koja  je  dobila  također 
općinu  Štrigovo  i 3 sela  (Presika,  Badličan  i Puhovci)  od 
općine  Gornji  Mihaljevec  u Međimurju,  te  sela 
Dubrava  i Dubravski  Brijeg  uz  općinu  Križovljan-Cestica  u ko- 
taru varaždinskom.  Naprotiv  je  od  Dravske  banovine  odijeljen 
čabarski  kotar,  koji  je  zajedno  s Međimurjem  pripojen  Savskoj 
banovini.  — Vrbaskoj  su  banovini  ostale  dvije  općine  (Za- 
valje  i Petrovo  Selo)  od  kotara  koreničkog  i cijeli  kotar  dvorski 
od  stare  Hrvatske.  — Primorska  je  banovina  izgubila  travni- 
čki kotar,  koji  je  pripojen  Drinskoj  banovini,  ali  je  zato  dobila 
stolački  kotar  u Hercegovini,  te  korčulanski  kotar  bez  općine 
Orebić,  Kuna,  Trpan j i Janjina,  koje  su  poput  Dubrovnika  i Boke 
Kotorske  i nadalje  ostale  u Zetskoj  banovini. 

Premda  ni  ta  dioba  nije  bila  pametna  i pravedna,  ipak  se 
opažalo,  da  je  svakako  bolja  od  prijašnje  razdiobe  Jugoslavije 
na  oblasti. 

Ukazom  od  2.  rujna  1931.  imenovao  je  kralj  dra  Alberta 
Kramera  ministrom  građevina,  a dra  Dragutina  Kojića  ministrom 
pravde.  Istodobno  su  za  ministre  bez  lisnice  postavljeni:  bivši 
ministri:  Košta  Timotijević,  dr.  Ivan  Paleček,  Ivan  Pucelj  i Andra 
Stanić,  pa  državni  savjetnik  Avdo  Hasanbegović  i Pavao  Matica, 
župnik  iz  Bednje.  Osim  ovih  6 ministara  bez  portfelja  ostadoše 

u Živkovićevoj  vladi  još  3 ministra  bez  lisnice,  poimence:  Nikola 
Uzunović,  dr.  Stanko  Švrljuga  i Nikola  Preka.  Tako  je  beograd- 
ska vlada  imala  9 besposlenih  političara,  koji  su  brali  ministar- 
ske plaće. 

NOVI  USTAV  KRALJEVINE  JUGOSLAVIJE. 

Kralj  je  2.  rujna  1931.  na  večer  pozvao  k sebi  u svoj  dvor  na 
Dedinju  sve  ministre  te  im  je  rekao,  da  je  odlučio  dati  državi 
i narodu  novi  ustav,  jer  da  je  sada  nadošao  onaj  trenutak,  što  ga 
je  navijestio  u svojemu  manifestu  od  6.  siječnja  1929.  Nato  je 
pozvao  ministra  dvora,  da  pročita  tekst  ustava,  koji  će  se  sutra- 
dan objaviti  narodu. 

Novi  taj  ustav  od  3.  rujna  1931.  sadržaje  ove  glavne  odred- 
be: Zakonodavnu  vlast  vrše  kralj  i narodno  predstavništvo 
zajednički.  Uvađa  se  dvodomni  sustav,  jer  će  osim  Narodne 
skupštine  postojati  i Senat.  Upravnu  vlast  vrši  kralj  preko 
odgovornih  ministara,  a sudsku  vlast  vrše  sudovi,  koji  presude 
izriču  u ime  kralja.  Narodnu  skupštinu  sastavljaju  posla- 
nici, koje  narod  bira  općim,  jednakim  i neposrednim  glasovanjem. 
(Novi  Ustav  ne  određuje  i »tajno«  glasovanje,  kakvo  je  bilo  u 
Vidovdanskom  ustavu).  Mandat  narodnih  poslanika  traje  4 go- 
dine, ali  može  prestati  i ranije,  ako  kralj  raspusti  Narodnu  skup- 
štinu. Izborno  pravo  ima  svaki  državljanin,  koji  je  navršio  21 
godinu,  ako  nije  pod  stečajem  ili  pod  skrbništvom,  te  ako  ga 
nije  izgubio  osudom  sudova.  Za  senatora  može  kandidirati  samo 
onaj  izbornik,  koji  je  navršio  40.  godinu  života.  Aktivni  državni 
činovnici  ne  mogu  kandidirati  niti  za  senatora  niti  za  narodnoga 
poslanika.  Zakonski  prijedlog,  koji  usvoji  Narodna  skupština, 
šalje  se  na  odobrenje  Senatu  i obratno.  Ako  su  učinjene  kakove 
izmjene  ili  dopune  od  Senata,  vraća  se  prijedlog  Narodnoj  skup- 
štini na  rješavanje.  Isto  biva,  ako  Narodna  skupština  izmijeni  ili 
nadopuni  prijedlog,  koji  je  prihvatio  Senat.  Primljene  zakone 
proglašuje  kralj  ukazom,  koji  premapotpisuju  svi  ministri.  Se- 
nat i Narodna  skupština  mogu  punovažno  raspravljati,  ako  je  na 
sjednici  prisutna  barem  trećina  svih  senatora  odnosno  narodnih 
poslanika.  Imunitetno  pravo  senatora  i narodnih  poslanika  na- 
staje danom  izbora  (odnosno  imenovanja  senatora).  Svaki  sena- 
tor i narodni  poslanik  predstavlja  čitav  narod.  Mandat  senatora 
traje  6 godina.  Kralj  može  imenovati  toliko  senatora,  koliko  ih 
je  birano.  Nitko  ne  može  biti  u isto  vrijeme  senator  i narodni 
poslanik. 

Kralj  je  po  ustavu  zatočnik  narodnog  jedinstva  i državne 
cjeline.  On  potvrđuje  i proglašuje  zakone,  postavlja  državne  či- 
novnike i daje  vojne  činove  po  odredbama  zakona.  Kralj  je  vr- 
hovni zapovjednik  cjelokupne  vojne  sile.  On  daje  ordene  i druga 
odlikovanja.  Kralj  ima  pravo  amnestije,  te  može  osuđenu  kaznu 
oprostiti,  smanjiti  ili  ublažiti.  On  oglašuje  rat  i zaključuje  mir. 
Ako  zemlja  nije  napadnuta  ili  joj  rat  nije  oglašen  od  koje  druge 
države,  onda  je  za  oglašenje  rata  potreban  pristanak  narodnoga 
predstavništva.  Ako  zemlji  bude  oglašen  rat  ili  ona  bude  napa- 
dnuta, ima  se  odmah  sazvati  narodno  predstavništvo.  Kralj  sazi- 
va, otvara  i zaključuje  narodno  predstavništvo,  i to  ili  lično  pri- 
jestolnom  besjedom  ili  preko  ministarskoga  savjeta  poslanicom 
ili  ukazom. 

U svakoj  banovini  — kao  samoupravnom  tijelu  — postoje 
banovinska  vijeća  i banovinski  odbori.  Banovinsko  se  vijeće  bira 
na  4 godine  općim,  jednakim  i neposrednim  glasovanjem  prema 
odredbama  zakona.  Vijeće  bira  iz  svoje  sredine  banovinski  od- 
bor, koji  je  samoupravni  izvršni  organ  u banovini.  Ban,  kojega 
postavlja  kralj  na  prijedlog  ministra  predsjednika,  imenuje  i. ra- 
zrješuje banovinske  činovnike  na  prijedlog  banovinskog  odbora. 
Banovinska  vijeća  mogu  uređivati  pojedine  banovinske  uprave 
i život  banovine  uredbama,  koje  u dotičnoj  banovini  imaju  silu 
zakona.  Ban  — odnosno  ‘zakonom  određeni  državni  organi  — 
imaju  prava  obustaviti  sva  rješenja  banovinskih  vijeća  i bano- 
vinskih odbora  te  općinskog  zbora  i odbora,  koja  su  protivna 
ustavu,  zakonima  i uredbama.  Mogu  se  obustaviti  također  one 
izjave,  koje  su  štetne  po  opće  državne  interese.  Svi  postojeći  za- 
koni, — osim  zakona  o kraljevskoj  vlasti  i vrhovnoj  državnoj 
upravi  od  6.  siječnja  1929.,  — ostaju  na  snazi,  dok  se  ne  izmijene 
ili  ne  ukinu. 

MANIFEST  KRALJA  ALEKSANDRA  OD  3.  RUJNA  1931. 

Kralj  je  taj  novi  ustav  3.  rujna  1931.  objavio  manifestom, 
koji  je  glasio  ovako: 

»Mome  dragomu  narodu!  Čuvanje  narodnog  jedinstva  i dr- 
žavne cjeline  moja  je  sveta  dužnost  i najviši  cilj  moje  vladavine. 
To  je  bila  pobuda  i stvarni  zadatak  režima,  koji  sam  zaveo  6. 
januara  1929.  U svojoj  riječi,  koju  mi  je  nalagala  ljubav  prema 
otadžbini,  ja  sam  momu  dragom  narodu  otvoreno  iznio  sve  teš- 

koće  i opasnosti,  u koje  je  bio  doveden  naš  nacijonalni  život  i 
državna  cjelina.  Ove  su  teškoće  bile  toliko  velike,  a opasnost  tako 
ozbiljna,  da  su  duboko  zabrinjavale  sve  rodoljube  i razdirale 
dušu  naroda  . . . 

Da,  cijeli  je  narod  vidio,  što  je  uzrok  zlu,  i bio  je  svijestan 
veličine  zla,  te  je  razumio  i s punim  povjerenjem  prihvatio  moju 
odluku.  Visoka  nacijonalna  svijest  i zdravo  rasuđivanje,  to  su 
odlike,  što  ih  je  naš  narod  uvijek  pokazivao  u odlučnom  momen- 
tu svoje  historije.  Moje  pouzdanje  u ljubav  naroda  i u njegovu 
moralnu  snagu  pružilo  mi  je  siguran  oslonac  za  sve  pothvate  oko 
sređivanja  prilika  u zemlji.  Srećan  sam  i ponosan,  što  je  sav  moj 
dragi  narod  od  prvoga  trenutka  shvatio  moje  pobude  i jednodu- 
šnim javnim  odobravanjem  snažno  pripomogao  izvođenju  mojih 
odluka.  Uz  tu  veliku  i široku  moralnu  pomoć  naroda,  kojoj  oda- 
jem hvalu  i priznanje,  uspjelo  je  za  srazmjerno  kratko  vrijeme, 
da  se  posvršavaju  krupni  nacijonalni  i državni  zadatci,  pa  da  se 
postave  trajni  osnovi  zdravoga  državnog  života. 

Kraljevini  Jugoslaviji,  prihvaćenoj  svom  toplinom  nacijo- 
nalne  duše  svega  jugoslavenskog  naroda,  osigurani  su  potrebni 
uslovi  za  snažan  polet  i za  veliku  nacijonalnu  budućnost.  Pun 
uvjerenja,  da  do  sada  postignuti  rezultati  rada,  pa  zdrava  i poli- 
tička narodna  svijest,  te  iskustvo  naroda  dopuštaju,  da  se  pri- 
stupi ostvarenju  i definitivnoj  organizaciji  onih  ustanova  i onoga 
državnog  uređenja,  koja  će  najbolje  odgovarati  narodnim  po- 
trebama i državnim  interesima,  — odlučio  sam,  da  dosadašnji 
rad  i izvođenje  nacijonalne  i državne  politike  postavim  na  šire 
osnove  neposredne  narodne  saradnje.  S vjerom  u Boga  i srećnu 
budućnost  kraljevine  Jugoslavije  dajem  ustav  kraljevini  Ju- 
goslaviji. Aleksandar,  s.  r.« 

NOVI  IZBORNI  ZAKONI. 

Boraveći  u Niškoj  Banji  kralj  je  10.  rujna  1931.  potpisao 
izborni  zakon,  po  kojemu  će  se  birati  narodni  zastupnici  za  Na- 
rodnu skupštinu.  Zakon  je  sastavljen  tako,  da  će  kod  izbora  omo- 
gućiti pobjedu  vladine  stranke,  kojoj  će  pripasti  većina  mandata 
također  u onim  krajevima,  gdje  živu  i glasuju  njezini  protivnici. 
Evo  glavnih  ustanova  toga  izbornoga  zakona,  kojemu  nema  rav- 
noga nigdje  drugdje  na  kruglji  zemaljskoj: 

Savska  banovina  birat  će  58,  Dunavska  51r  Vardarska  37, 
Drinska  37,  Moravska  32,  Dravska  25,  Vrbaska  22,  Primorska  20 
i Zetska  20  narodnih  zastupnika,  kako  to  odgovara  srazmjerno 
prema  broju  njihova  žitelj stva.  Napose  će  pak  Beograd  s Panče- 
vom  i Zemunom  birati  3 zastupnika.  Ukupno  će  se  dakle  birati  305 
narodnih  zastupnika.  U svakoj  će  se  banovini  određeni  broj  man- 
data podijeliti  na  upravne  kotare,  a pored  njih  još  i na  sjedišta 
banovina.  Kako  je  pak  u cijeloj  državi  bilo  368  upravnih  kotara, 
ostat  će  63  kotara  bez  narodnog  zastupnika. 

Kandidirati  može  svaki  državljanin  kraljevine  Jugoslavije, 
ako  ima  izborno  pravo,  a nije  aktivni  činovnik,  te  ako  je  navršio 
30  godina,  pa  »govori,  čita  i piše  službenim  jezikom«.  Ipak  nitko 
ne  može  kandidirati  samostalno  u kojem  kotaru,  nego  njegova 
kandidacija  mora  biti  označena  na  t.  zv.  zemaljskoj  listi. 
Svaka  kandidacijona  zemaljska  lista  mora  imati  najmanje  jed- 
noga »sreskoga«  (kotarskoga)  kandidata  u svakom  upravnom 
kotaru,  a svaki  od  tih  kandidata  mora  imati  svojega  zamjenika. 
Kandidacije  tih  sreskih  kandidata  motaju  biti  potvrđene  od  nad- 
ležnoga sreskoga  suda,  a potpisane  od  najmanje  200  izbornika, 
koji  u tom  kotaru  predlažu  dotičnoga  sreskoga  kandidata.  Osim 
toga  moraju  svakoj  zemaljskoj  kandidacijonoj  listi  biti  priloženi 
potpisi  po  60  izbornika  iz  svakoga  upravnoga  kotara,  koji  pred- 
lažu dotičnoga  nosioca  zemaljske  liste.  Kako  cijela  Jugoslavija 
ima  368  upravnih  kotara,  mora  na  zemaljsku  listu  doći  22.080  pot- 
pisa osim  onih  73.600  potpisa  takvih  izbornika,  koji  predlažu  šre- 
ske  kandidate.  Ukupno  dakle  treba  95.680  potpisa  predlagača  za 
svaku  zemaljsku  listu,  da  bude  proglašena  ispravnom. 

Ispravnost  zemaljske  kandidacijone  liste  ustanovljuje  »Dr- 
žavni odbor«,  koji  je'  najviši  izborni  organ.  Taj  odbor  čine: 
predsjednik  Državnoga  savjeta,  zatim  predsjednici:  kasacijono- 
ga  suda  u Beogradu,  stola  sedmorice  u Zagrebu,  vrhovnoga  suda 
u Sarajevu,  te  velikoga  suda  u Podgorici.  Kasnije  će  članovima 
Državnog  odbora  biti  također  predsjednici  i potpredsjednici  Se- 
nata i Narodne  skupštine. 

Na  svakoj  zemaljskoj  listi  moraju  biti  postavljeni  kandi- 
dati za  sve  upravne  kotare  u cijeloj  državi,  a svakoga  takvoga 
kandidata  mora  predložiti  barem  200  izbornika  u dotičnom  ko- 
taru. Tom  je  odredbom  taj  izborni  zakon  onemogućio  postavlja- 
nje hrvatske  i slovenske  zemaljske  liste.  Takvu  listu  ne  može 
postaviti  niti  bilo  koja  srpska  opozicijona  stranka,  jer  ona  opet 

ne  bi  smogla  po  200  predlagača  u svakom  hrvatskom  i sloven- 
skom kotaru.  Izborni  je  zakon  uopće  samo  beogradskoj  vladi 
omogućio  sastav  zemaljske  kandidacijone  liste,  jer  jedino  vlada 
može  po  svojem  upravnom  aparatu  u razmjerno  kratkom 
vremenu  sabrati  95.680  potpisa  izbornika  iz  područja  cijele 
države. 

Još  je  nepravedniji  61.  paragraf  izbornoga  zakona,  koji 
ovako  određuje  diobu  mandata:  »Na  osnovu  rezultata  izbora 
prethodno  će  Državni  odbor  utvrditi,  koja  je  kandidatska  ze- 
maljska lista  dobila  najveći  broj  glasova  (relativnu  većinu).  Po 
tom  će  za  poslanike  potvrditi  sve  one  nosioce  kandidatskih  ze- 
maljskih lista,  koji  imaju  u cijeloj  zemlji  preko  50.000  glasova. 
Kandidatskoj  zemaljskoj  listi,  koja  je  dobila  najveći  broj  glaso- 
va u cijeloj  zemlji,  dodijelit  će  se  dvije  trećine  ukupnoga 
broja  narodnih  poslanika  od  onoga  broja,  koji  dolazi  na  sve  ba- 
novine. (Razlomci  pri  obračunavanju  ove  dvije  trećine  ne  uzi- 
maju se  u obzir).  Dvije  trećine  kandidata  koji  pripadaju  kandi- 
datskoj zemaljskoj  listi  s najvećim  brojem  glasova,  raspodijelili 
će  se  po  banovinama  srazmjerno  broju,  koji  im  pripada,  i to  u 
banovinama:  Dravskoj  16,  Savskoj  39,  Vrbaskoj  14,  Primorskoj 
13,  Drinskoj  25,  Zetskoj  13,  Dunavskoj  35,  Moravskoj  21  i Var- 
darskoj 24.  Svi  mandati  u banovinama  podijelit  će  se  redom  naj- 
većim srezovima  prema  zbiru  glasova,  koji  su  pali  na  sve  kandi- 
date u srezu  (odnosno  u banovinskom  sjedištu),  vezane  za  naj- 
jaču kandidatsku  listu,  kojoj  su  pripadale  dvije  trećine  mandata. 
Zatim  odbor  oglašuje  za  narodne  poslanike  one  sreske  kandidate 
iz  tih  srezova,  koji  su  — među  ostalim  kandidatima  toga  sreza 
— vezani  za  ovu  (zemaljsku  listu)  dobili  relativnu  većinu. 

Broj  mandata,  koji  preostane,  kada  se  od  ukupnog  broja 
mandata,  koji  pripada  svima  banovinama,  odbiju  oni  mandati, 
koji  su  na  ime  dvije  trećine  pripali  najjačoj  kandidatskoj  zemalj- 
skoj listi,  dijelit  će  odbor  na  taj  način,  da  se  cijeli  taj  broj  man- 
data podijeli  na  banovine  u onom  broju,  koliko  im  još  pripada, 
i to  banovini:  Dravskoj  9,  Savskoj  19,  Vrbaskoj  8,  Primorskoj  7, 
Drinskoj  12,  Zetskoj  7,  Dunavskoj  16,  Moravskoj  11  i Vardar- 
skoj 13.  Ovaj  broj  mandata,  koji  još  pripada  svakoj  pojedinoj 
banovini,  podijelit  će  se  među  sve  kandidatske  zemaljske  liste 
srazmjerno  broju  glasova,  koji  su  u toj  banovini  pali  na  sve 
sreske  kandidate,  vezane  na  pojedine  kandidatske  zemaljske  li- 
ste, i to  na  ovaj  način: 

Broj  glasova,  koji  je  ukupno  svaka  zemaljska  kandidatska 
lista  dobila  u pojedinoj  banovini,  dijeli  se  1,  2,  3 itd.,  a najzad 
sa  cifrom,  koja  odgovara  tomu  broju  mandata,  koji  još  pripada 
banovini.  Od  brojeva  — dobivenih  ovakovim  dijeljenjem  — 
uzima  se  onoliko  najvećih,  koliko  još  mandata  pripada  dotičnoj 
banovini,  te  se  prema  tim  brojevima  svakoj  listi  dodjeljuje  broj 
mandata.  Koliko  se  uzelo  tih  brojeva  — i red  onih  količnika,  do- 
bivenih kada  se  broj  glasova  jedne  liste  dijelio  s 1,  2,  3 itd.,  — 
toliko  mandata  pripada  toj  listi.  Razmjeran  broj  mandata,  koji 
pripadne  na  svaku  kandidatsku  zemaljsku  listu,  dodijelit  će  se 
u tim  banovinama  onomu  srezu  (odnosno  srezovima),  koji  su 
po  jačini  zbira  svih  kandidata,  vezanih  za  dotičnu  listu,  ali  samo 
onom  srezu  (ili  srezovima),  koji  kod  dijeljenja  dviju  trećina 
mandata  nije  već  dobio  svojega  poslanika.  Odbor  će  za  narodne 
poslanike  oglasiti  one  sreske  kandidate  ovih  srezova,  koji  su  — 
među  ostalim  kandidatima,  vezanih  za  tu  listu,  — dobili  u dotič- 
nom srezu  najveći  broj  glasova.  Ako  koja  zemaljska 
lista  ne  dobije  onoliki  broj  glasova,  koliki  je  potreban 
broj  predlagača,  tada  ona  ne  će  učestvovati  pri  podjeli  mandata, 
niti  će  se  broj  njezinih  glasova  uopće  uzimati  u obzir  kod  prera- 
čunavanja prigodom  diobe.  Ako  zbroj  glasova  sa  svih  ostalih 
kandatskih  zemaljskih  lista  iznosi  više,  nego  li  broj  glasova  one 
zemaljske  liste,  koja  je  dobila  relativnu  većinu,  onda  se  takva 
kandidatska  zemaljska  lista  s najvećim  brojem  glasova  ne  uzima 
u obzir  pri  podjeli  ovog  ostatka  mandata  u dotičnoj  banovini. 

Kako  je  izborni  zakon  nepravedan  kod  podjeljivanja  man- 
data, osvjetljuje  ovaj  primjer:  Recimo,  da  je  lista  A u cijeloj 
državi  dobila  1,500.000  glasova,  a lista  B 1,499.999,  t.  j.  samo  jedan 
glas  manje,  onda  će  se  listi  A od  305  mandata  najprije  dodijeliti 
203,  a zatim  će  kod  diobe  preostalih  102  mandata  vjerojatno  još 
dobiti  polovicu,  t.  j.  51,  dakle  u svemu  254,  dok  će  s liste  B biti 
izabran  samo  51  narodni  zastupnik.  Pošto  pak  lista  A mora  dobiti 
dvije  trećine  mandata  u svakoj  banovini,  dodijelit  će  joj  se  dvije 
trećine  mandata  također  u onim  banovinama,  gdje  je  za  listu  B 
glasovalo  i preko  90  postotaka  svih  izbornika,  a za  listu  A možda 
i manje  od  10  postotaka. 

Kralj  je  1.  listopada  1931.  potpisao  i proglasio  zakon  o 
\ izboru  senatora.  Svaka  banovina  predstavlja  samo  jednu 
izbornu  jedinicu.  Na  svakih  300.000  žitelja  u banovini  bira  se  po 
jedan  senator.  Izborno  pravo  imaju  svi  narodni  zastupnici,  koji 

su  u dotičnoj  banovini  izabrani  za  Narodnu  skupštinu;  zatim 
svi  banski  vijećnici  dotične  banovine,  te  svi  načelnici  općina  i 
gradova  u dotičnoj  banovini.  Kandidatsku  listu  mora  predložiti 
najmanje  50  takvih  lica,  koja  imaju  pravo  na  izbor  senatora. 
Kandidatska  se  lista  ima  barem  15  dana  prije  izbora  podnijeti 
okružnom  (prvostepenom)  sudu  u sjedištu  banovine  na  potvrdu. 
Birački  će  odbor  pojedinim  listama  donijeti  mandate  na  ovaj 
način:  Ukupni  broj  glasača,  koji  je  dobila  lista,  dijeli  se  s broj- 
kama jedan,  dva  itd.,  a najzad  sa  brojkom,  koja  odgovara  broju 
senatora,  koliko  ih  ima  birati  dotična  izborna  jedinica.  Od  bro- 
jeva, koji  se  dobiju  ovakovim  dijeljenjem,  uzima  se  onoliko  naj- 
većih, koliko  se  u toj  banovini  ima  birati  senatora,  te  se  prema 
njima  dodijeli  broj  mandata  pojedinim  listama.  Mandati,  koji 
pripadnu  jednoj  listi,  dodijelit  će  se  pojedinim  kandidatima  s 
ove  liste,  i to  počevši  od  nosioca  liste  po  redu,  kako  su  zapisani 
na  toj  listi.  Prema  tomu  je  kod  izbora  senatora  pridržan  propor- 
cionalan (srazmjeran)  princip,  kakav  je  prije  g.  1929.  postojao 
i kod  izbora  narodnih  zastupnika  za  Narodnu  skupštinu.  Beo- 
gradska je  vlada  kod  diobe  senatorskih  mandata  postupala  libe- 
ralnije iz  dva  razloga.  Ona  je  naime  znala,  da  će  kod  izbora  se- 
natora i onako  imati  velik  upliv  na  izbornike,  jer  će  od  nje  biti 
odvisni  svi  izbornici,  koji  su  banski  vijećnici,  te  ogromna  većina 
narodnih  zastupnika  i načelnika  pojedinih  gradova  i općina. 
Osim  toga  je  kralj  imao  pravo,  da  imenuje  isto  toliko  senatora, 
koliko  će  ih  birati  izbornici,  uslijed  čega  se  ne  će  moći  dogoditi, 
da  bi  se  u Senatu  razvila  prejaka  opozicija. 

IZBORI  NARODNIH  ZASTUPNIKA  8.  STUDENOGA  1931. 

Kralj  je  Aleksandar  23.  rujna  1931.  potpisao  ukaz,  kojim 
određuje,  da  se  8.  studenoga  1931.  obave  izbori  narodnih  zastup- 
nika za  Narodnu  skupštinu.  Podjedno  je  istim  ukazom  naložio, 
da  se  Narodna  skupština  sastane  7.  prosinca  1931.  Ovaj  su  ukaz 
supotpisali  svi  članovi  beogradske  vlade. 

Kod  ovih  izbora  nije  mogla  sudjelovati  ni  hrvatska  ni  srpska 
ni  slovenska  opozicija.  Izborni  je  naime  zakon  bio  takav,  da  je 
u određeno  vrijeme  bila  predana  jedna  jedina  kandidatska  ze- 
maljska lista.  Nosioc  ove  liste  bijaše  ministar  predsjednik  Pera 
Živković,  koji  je  ujedno  bio  ministar  unutarnjih  posala.  Živko- 
viću  bijaše  lako  naći  kandidate  za  svih  368  upravnih  kotara.  Mno- 

gi  su  naime  ljudi  čeznuli  za  mandatom  narodnoga  zastupnika. 
Jedne  je  vukla  taština,  a većinu  njih  materijalna  korist,  jer  je 
svaki  narodni  zastupnik  mjesečno  dobivao  9000  dinara  u ime 
dnevnica,  a uz  to  je  mogao  nešto  zaslužiti  intervencijama  kod 
pojedinih  ministarstava.  Jagma  za  mandatom  bijaše  tolika,  da  su 
u nekim  kotarima  bila  po  dva  i tri  kandidata.  Svi  se  ovi  kandidati 
prilijepiše  na  Živkovićevu  zemaljsku  listu.  On  ih  je  rado  primao, 
jer  je  računao,  da  će  svaki  od  njih  pribaviti  stanoviti  broj  izbor- 
nika, pa  će  tako  biti  jače  sudjelovanje  kod  izbora  8.  studenoga. 
Vlada  se  naime  bojala  pasivnog  otpora  izbornika. 

Ipak  su  ovi  izbori  ispali  dosta  jadno.  Nigdje  se  nije  vidjelo 
izborno  oduševljenje.  Izbornici  su  morali  glasovati  javno,  a ne 
kuglicama,  kako  bijaše  kod  izbora,  koji  se  obaviše  28.  studenoga 
1920.,  18.  III.  1923.,  8.  II.  1925.  i 11.  IX.  1927.  Javno  glasovanje  u iz- 
bornom zakonu  određeno  je  zato,  da  vlada  uzmogne  kontrolirati 
činovnike  i druge  odvisne  izbornike.  Ovi  su  gotovo  jedini  i došli 
na  biralište  8.  studenoga  1931.,  dok  su  neodvisni  izbornici  veći- 
nom ostali  kod  kuće.  Kako  pak  na  biralištu  nije  bilo  nikakove 
opozicijone  kontrole,  moglo  se  po  volji  krivotvoriti  izborne  re- 
zultate. Naročito  se  to  činilo  na  biralištima  u Hrvatskoj,  gdje  se 
u mnogim  izbornim  zapisnicima  pravom  broju  glasača  jednostav- 
no dodala  ništica,  pa  je  tako  sudu  predočeno,  da  je  na  pr.  mjesto 
48  glasovalo  480  izbornika.  Općenito  se  u cijeloj  Jugoslaviji  dr- 
žalo, da  8.  studenoga  i nisu  bili  obavljeni  pravi  izbori  narodnih 
zastupnika,  jer  se  moglo  glasovati  samo  za  listu  ministra  pred- 
sjednika Pere  Živkovića. 

\ 

HRVATSKI  MUČENICI  GODINE  1931. 

Srpski  su  četnici,  oružnici,  stražari  i detektivi  tečajem  go- 
dine 1931.  ubili  više  hrvatskih  rodoljuba.  Tako  je  17.  veljače  u 
zagrebačkoj  bolnici  Milosrdnih  sestara  umro  hrvatski  seljak  Du- 
ka Iljanić  iz  Bistre  od  rana  i ozljeda,  što  ih  je  zadobio  prigodom 
mučenja  na  zagrebačkom  redarstvu.  Sutradan  je  na  večer  usred 
Zagreba  — u Dalmatinskoj  ulici  — ubijen  hrvatski  historičar  i 
političar  dr.  Milan  Šufflaj,  umirovljeni  sveučilišni  profesor.  Nje- 
ga su  — u dogovoru  sa  zagrebačkim  redarstvom  — ubili  članovi 
»Mlade  Jugoslavije«.  U njihovo  je  ime  Zwerger  željeznim  šta- 
pom udario  Šufflaja,  koji  je  19.  veljače  umro  u bolnici.  Na  zagre- 
bačkom je  redarstvu  u veljači  g.  1931.  ubijen  hrvatski  omladinac 

Josip  Poropat  prigodom  strahovitog  mučenja.  Da  se  taj  zločin 
prikrije,  mučitelji  su  mrtvo  tijelo  nesretnog  Poropata  bacili  iz 
trećega  kata  u dvorište,  pa  su  onda  u novine  stavili  lažnu  vijest, 
da  je  mladić  tobože  počinio  samoubojstvo.  Istoga  je  mjeseca  ve- 
ljače u zatvoru  zagrebačkog  redarstva  uslijed  dugotrajnog 
zlostavljanja  umro  Bošnjaković,  limarski  obrtnik  iz  Đakova. 

Na  talijanskoj  su  granici  srpski  oružnici  14.  siječnja  1931. 
ubili  Obrada  Pavlovića,  Hrvata  iz  Bačke.  Hrvatski  je  seljak  Ante 
Pavelić  iz  Bosanskoga  Broda  bio  u srpskom  zatvoru  strahovito 
mučen.  On  je  nato  pobjegao  u Beč,  gdje  je  u travnju  god.  1931. 
umro  od  posljedica  spomenutog  mučenja.  U zatvoru  zagrebačkog 
redarstva  bio  je  u lipnju  god.  1931.  trgovac  Josip  Nađ  iz  Ferdi- 
nandovca  tako  nečovječno  mučen,  da  je  i umro  prigodom  samog 
mučenja.  Oružnici  su  u kolovozu  g.  1931.  ubili  jednoga  hrvatskoga 
seljaka  iz  Lenčaka  kod  Lasinje. 

Uslijed  rana,  što  ih  je  zadobio  prigodom  mučenja  u zatvo- 
ru zagrebačkoga  redarstva,  umro  je  10.  kolovoza  Ilija  Petranović 
iz  Nove  Gradiške.  Sutradan  je  u Beogradu  obješen  hrvatski  se- 
ljački mladić  Ivan  Rosić.  Njega  je  »sud  za  zaštitu  države«  osudio 
na  smrt  zato,  što  je  kao  ustaša  izvršio  nalog,  da  3.  veljače  1931. 
ubije  hrvatskog  otpadnika  Andriju  Berića,  načelnika  u No- 
voj Gradiški. 

U Omišu  je  12.  srpnja  1931.  održan  veliki  Euharistijski  kon- 
gres, na  koji  je  došlo  12.000  Hrvafa  i Hrvatica.  Prisutan  je  narod 
pjevao  hrvatske  pjesme,  što  je  srpske  oružnike  tako  razdražilo, 
da  su  iz  pušaka  počeli  pucati,  pa  su  dvije  osobe  ubili,  a mnoge 
ranili. 

Poslije  izbora  od  8.  studenoga  1931.  započeli  su  srpski  čet- 
nici i oružnici  u benkovačkom  kotaru  progoniti  one  hrvatske  se- 
ljake, koji  nisu  htjeli  poći  na  izbore.  Tom  je  prigodom  ubijeno  5 
seljaka,  a mnogi  su  bili  zlostavljeni  i zatvoreni.  Uslijed  posljedica 
mučenja  u zatvorima  umrli  su  hrvatski  rodoljubi:  Ivan  Jedlička  iz 
Virovitice  i Zvonimir  Topolnik,  bankovni  činovnik  iz  Livna. 

Hrvatski  su  ustaše  tečajem  godine  1931.  više  puta  upotrije- 
bili paklene  strojeve.  Tako  su  odmah  na  početku  te  godine  u 
Zagrebu  eksplodirali  pakleni  strojevi  u banskoj  palači,  zatim  na 
carinarnici,  te  u brzom  vlaku  na  zagrebačkom  kolodvoru.  Kasnije 
su  zaredali  atentati  na  prostorije  društva  »Mlada  Jugoslavija«, 
ove  kreature  beogradskih  diktatora.  Bilo  je  eksplozija  paklenih 
strojeva  i na  drugim  mjestima  u Zagrebu,  tako  na  pr.  na  Trgu 

kralja  Tomislava,  te  na  Starčevićevom  trgu.  Kad  je  pak  Živković 
8.  studenoga  1931.  obavljao  svoje  tobožnje  »izbore«  za  Narodnu 
skupštinu,  posvijetliše  mu  hrvatski  ustaše  paklenim  strojem  u 
Erdedijevoj  ulici.  Nisu  ustaše  zaboravili  niti  na  pokrajinu,  kako 
to  pokazuju  eksplozije  paklenih  strojeva  na  vlakove  u Splitu, 
Osijeku,  Tounju  i Zemunu. 

POLITIČKA  PARNICA  PROTIV  HASANA  MILJKOVIĆA. 

Kako  su  8.  studenoga  1931.  bili  obavljeni  izbori  zastupnika 
za  Narodnu  skupštinu,  vidi  se  iz  tečaja  izbora  uVelikoj  Kla- 
duši.  Tamo  je  naime  vladin  kandidat  za  izborni  kotar  cazinski 
bio  Hasan  Toromanović,  općinski  načelnik  u Cazinu.  Toromano- 
vić  nije  bio  po  ćudi  ostalim  muslimanima,  koje  je  vodio  bivši 
narodni  zastupnik  Hasan  Miljković;  zato  su  mu  kao  protukandi- 
data  postavili  Sulju  Suljića  iz  Ljušine  kod  Bosanske  Krupe. 

Predsjednik  izbornog  odbora  bijaše  kotarski  liječnik  dr. 
Sergej  Mihajlov,  koji  je  nastojao,  da  svakako  prodre  Hasan  To-  * 
romanović.  Za  njega  su  agitirali  također  svi  Srbi,  naročito  Sava 
Babić  i Miloš  Krivokuća,  koji  su  bili  članovi  izbornog  odbora,  te 
Dušan  Avdalović,  koji  je  kao  općinski  bilježnik  vodio  zapisnik 
izbornog  odbora.  Kad  su  dr.  Mihajlov  i Avdalović  vidjeli,  da  ve- 
ćina izbornika  glasuje  za  Suljića,  počeo  je  Avdalović  u »spisak« 
kandidata  Toromanovića  zapisivati  također  imena  izbornika,  koji 
su  glasovali  za  Suljića.  To  su  naskoro  primijetili  i neki  izbornici, 
koji  su  to  priopćili  Miljkoviću.  Krivotvorenje  je  opazio  također 
Ibro  Mrzi  jak,  koji  je  bio  predstavnik  Suljićeve  liste  u izbornom 
odboru.  Mrzi  jak  je  nekoliko  puta  upozorio  dra  Mihajlova  na  tu 
činjenicu,  ali  bez  uspjeha.  Nato  je  Mrzi  jak  po  savjetu  Hasana 
Miljkovića  zatražio  od  Mihajlova,  neka  mu  preda  »spisak«,  da 
izbornici,  koji  se  uzrujani  nalaze  na  dvorištu,  uzmognu  ustano- 
viti, da  li  je  njihovo  glasovanje  ispravno  zapisano.  Mihajlov  nije 
ipak  toga  učinio. 

Kako  je  na  dvorištu  bivala  sve  jača  vika  muslimanskih  iz- 
bornika, konačno  je  dr.  Mihajlov  kroz  prozor  pružio  izbornu 
listu,  u kojoj  su  bili  zabilježeni  Suljićevi  glasači.  Dok  je  tu  listu 
pregledavao  Hasan  Miljković,  bacili  su  srpski  članovi  izbornog 
odbora  u peć  onu  izbornu  listu,  u kojoj  je  Avdalović  bilježio  to- 
božnje Toromanovićeve  glasače.  Kad  je  narod  doznao,  da  je  iz- 

gorjela  ova  krivotvorena  lista,  provalio  je  u općinsku  zgradu,  da 
se  osveti  krivotvoriteljima. 

Sava  Babić,  Miloš  Krivokuća  i dr.  Sergej  Mihajlov  pobjegoše 
na  tavan,  gdje  su  ih  razjareni  muslimani  pronašli  i zlostavljali. 
Pri  tom  je  Ibro  Rahmanović  udario  Babica  ciglom  po  glavi,  a 
netko  ga  je  ozlijedio  po  trbuhu  tako,  da  je  iste  večeri  prevežen 
u karlovačku  bolnicu,  gdje  je  i umro. 

Kad  je  Hasan  Miljković  vidio,  da  više  nema  listine,  u koju 
su  bili  zapisani  Toromanovićevi  izbornici,  poveo  je  svoje  pri- 
staše u perivoj.  Tu  je  pročitao  popis  onih  izbornika,  koji  su  bili 
zapisani  kao  Suljićevi  glasači.  Nato  je  pozvao  one,  koji  su  glaso- 
vali za  Suljića,  ali  se  ne  nalaze  u njegovom  zapisniku,  neka  dignu 
ruku.  Ovih  se  izbornika  javilo  oko  ‘60.  Iza  toga  se  mnoštvo 
razišlo. 

Oružnici  su  uhitili  Hasana  Miljkovića  i jošte  70  muslimana 
iz  Velike  Kladuše.  Svi  su  odvedeni  u Bihać,  gdje  su  u istražnom 
zatvoru  — i to  u bihaćkoj  kuli  — ostali  do  13.  srpnja  1932.  Tada 
je  pred  velikim  senatom  okružnoga  suda  u Bihaću  započela  glav- 
na rasprava,  koju  je  vodio  Ivan  Burić.  U senatu  bijahu  votanti 
Josip  Ginčić,  Franjo  Avoston,  dr.  Emil  Lowy  i Smajo  Delić.  Op- 
tužbu je  zastupao  državni  odvjetnik  Nikola  Groš,  a optužene  su 
branili  odvjetnici  dr.  Vicko  Dračevac  i dr.  Simo  Ilišević,  te  sudci: 
Smajić,  Đuranec  i Komarnicki.  Među  optuženima  bijahu  uz  mu- 
slimane također  dr.  Sergej  Mihajlov  i Dušan  Avdalović,  jer  su 
oni  svojim  postupkom  skrivili  kažnjivo  djelo. 

Parnica  je  potrajala  dugo,  a presuda  je  izrečena  istom  6. 
kolovoza  1932.  Ibro  Rahmanović  (zvani  »Ćelo«)  osuđen  je  na  11 
godina  robije  radi  ubojstva  Save  Babića,  a radi  sudjelovanja  kod 
ubojstva  osuđeni  su  Adil  Keserović  na  2 i po  godine  i Mehmed 
Grahović  (zvani  »Medo«)  na  2 godine  robije.  Hasan  Miljković  je 
kao  vođa  muslimana,  koji  su  nasilno  osujetili  provedbu  izbora, 
osuđen  na  8 mjeseci  i 3 dana  zatvora.  Jednako  su  radi  sudjelova- 
nja kod  toga  nasilja  osuđeni  na  zatvor  od  6 mjeseci:  Hasan  Paja- 
zetović  Hrnčić,  Hasan  Pehlić,  Mehmed  Gračanin  i Zajin  Pajaze- 
tović;  na  4 mjesca:  Osman  Šakanović,  Halil  Okanović,  Fehim 
Alibašić,  Mujo  Rahmanović,  Husein  Pajazetović  i Mešo  Rahma- 
nović; na  3 mjeseca:  Ahmet  Kajdić,  Memija  Karaj ić  i Ibro  Milj- 
ković, a na  manje  kazne  jošte  14  muslimana.  Radi  dokazane  zlo- 
porabe kod  provađanja  izbora  u Velikoj  Kladuši  osuđeni  su  dr. 
Sergije  Mihajlov  kao  predsjednik  i Dušan  Avdalović  kao  pero- 

vođa  na  2 mjeseca  zatvora,  a Miloš  Krivokuća  kao  član  izbornog 
odbora  na  7 dana  zatvora  i na  200  dinara  globe,  jer  je  s poginulim 
Savom  Babićem  bacio  izborni  zapisnik  u peć. 

NEPRAVDE  DIKTATORSKE  VLASTI  PREMA  HRVATIMA. 

Prema  popisu  žiteljstva  od  31.  siječnja  1931.  pripadalo  je  48 
postotaka  svih  žitelja  u Jugoslaviji  grčkoistočnoj,  a 39  postotaka 
katoličkoj  vjeri,  dok  su  preostalih  13  postotaka  činili  muslimani, 
evangelici  i Židovi.  Naredne  je  godine  1932.  objelodanjena  statistika 
činovnika,  koji  služe  kod  središnjih  državnih  ustanova  u Beogradu. 
Iz  ove  se  statistike  jasno  vidjelo,  kako  su  katolici  — dakle  prven- 
stveno Hrvati  i Slovenci  -»veoma  zapostavljeni  kod  svih  ureda,  koji 
iz  Beograda  upravljaju  cijelom  državom. 

Tada  je  u predsjedništvu  ministarskog  savjeta  služilo  13  Srba, 
a nijedan  katolik;  kod  kraljevskoga  dvora  30  Srba  i 1 katolik;  kod 
kancelarije  kraljevskih  »ordena«  13  Srba,  a nijedan  katolik;  kod 
središnjega  »presbiroa«  59  Srba  i 14  katolika;  kod  ministarstva 
unutarnjih  posala  133  Srba  i 14  katolika  ; kod  ministarstva  vanjskih 
posala  182  Srba  i 37  katolika;  kod  min.  prosvjete  150  Srba  i samo 
6 katolika;  kod  min.  pravde  117  Srba  i 20  katolika;  kod  min.  šuma 
i ruda  125  Srba  i 33  katolika ; kod  min.  trgovine  i industrije  53  Srba 
i 16  katolika;  kod  min.  poljoprivrede  56  Srba  i 21  katolik;  kod  min. 
građevina  300  Srba  i 29  katolika;  kod  min.  socijalne  politike  i na- 
rodnoga zdravlja  56  Srba  i 6 katolika;  kod  središnjega  higijenskoga 
zavoda  68  Srba  i 4 katolika;  kod  poštanske  štedionice  216  Srba  i 
30  katolika;  kod  državne  hipotekame  banke  196  Srba  i samo  4 kato- 
lika; kod  Narodne  banke  160  Srba  i 10  katolika;  a kod  privilego- 
vanog  izvoznog  društva  50  Srba  i 15  katolika.  Od  muslimana  i osta- 
lih inovjeraca  bijahu  3 činovnika  namještena  kod  ministarstva  po- 
ljoprivrede, 3 kod  min.  građevina  i 1 kod  min.  trgovine. 

Prema  ovoj  službenoj  statistici  nisu  katolički  činovnici  u sre- 
dišnjim uredima  i ustanovama  beogradske  vlade  činili  39  postotaka, 
kako  bi  to  odgovaralo  razmjeru  žiteljstva.  Naprotiv  su  pripadnici 
grčkoistočne  vjere,  — a to  su  od  reda  bili  Srbi,  — mjesto  48  posto- 
taka činili  mnogo  veći  postotak.  Tako  su  Srbi  u ministarstvu  vanj- 
skih posala  činili  83  postotka,  u min.  pravde  85,  u min.  građevina 
88,  u min.  unutarnjih  posala  89,  u min.  socijalne  politike  i narod- 
noga zdravlja  90,  u Narodnoj  banci  94,  u min.  prosvjete  96,  kod 
kraljevskog  dvora  97,  u državnoj  hipotekarnoj  banci  98,  a kod  pred- 

sjedništva  ministarskoga  savjeta  i u kancelariji  kraljevskih  »orde- 
na« punih  100  postotaka. 

Država  je  g.  1932.  kod  gradnja  željeznica,  cesta  i javnih  zgra- 
da zaposlila  25.360  radnika,  od  toga  u Srbiji  16.265  (i  to  u sjevernoj 
11.558,  a u južnoj  4707),  u Sloveniji  2.245,  u Vojvodini  2211,  u 
Hrvatskoj  i Slavoniji  2113,  u Bosni  i Hercegovini  1627,  a u Dalma- 
ciji samo  899  radnika.  Od  spomenutih  je  radnika  bilo  10.946  zapo- 
sleno kod  izvedbe  javnih  radova  u Beogradu  i okolici,  a jedva  651 
radnik  u Zagrebu  i u njegovoj  okolici,  računajući  tu  i Hrvatsko 
Zagorje,  u kojemu  pregusto  žiteljstvo  ne  može  živjeti  samo  od  po- 
ljodjelstva. 

Počevši  od  1.  siječnja  1929.  vrijedio  je  za  cijelu  državu  jedin- 
stveni zakon  o neposrednim  porezima,  kako  ga  je  g.  1928.  izglasala 
Narodna  skupština.  Ovim  su  novim  jedinstvenim  zakonom  znatno 
povišeni  svi  porezni  tereti,  podmence:  kućarina,  zemljarina  i tečevina. 
Zato  je  odmah  g.  1929.  u ime  neposrednih  poreza  ubrano  u Jugo- 
slaviji 2392  milijuna  dinara,  dakle  za  617  milijuna  više,  nego  li  g. 
1928.,  kad  je  ubrano  1775  milijuna  dinara. 

Beogradska  se  vlada  nimalo  nije  obazirala  na  tešku  svjetsku 
krizu,  koja  je  nastala  poslije  godine  1929.  Premda  su  radi  ove  krize 
naglo  padali  prihodi  svega  žiteljstva,  naročito  pak  seljaka  i obrtni- 
ka, ipak  je  državna  uprava  svom  silom  izvlačila  od  naroda  propi- 
sne previsoke  poreze.  Tako  je  za  4, godine  — od  1929.  do  1932.  — 
ubrano  za  30  postotaka  više  novaca  u ime  neposrednih  poreza,  nego 
li  je  bilo  ubrano  u razdoblju  pređašnjega  četverogodišta  (1925.  do 
1928.),  kada  nije  bilb  ekonomske  i trgovačke  krize.  Vidi  se  dakle, 
da  je  u doba  političke  diktature  mogla  beogradska  vlada  po  volji 
pljačkati  jadni  narod,  koji  nije  imao  svojih  političkih  predstavnika. 

Engleski  su  glasoviti  novinari  Seton  Watson,  Wiekham  Steed, 
Roland  Brice,  Noel  Buston,  Gilbert  Muray  i još  neki  u božičnom 
broju  dnevnika  »Manchester  Guardian«  potpisali  memorandum,  ko- 
jim pozivaju  velevlasti,  neka  sklonu  kraljevinu  Jugoslaviju,  da  teme- 
ljito promijeni  državni  ustav.  To  bijaše  udarac  terorističkoj  klici, 
koja  je  u Beogradu  uz  kralja  Aleksandra  ugrabila  svu  vlast,  pa  ju 
je  tako  zlorabila,  da  se  ta  krvava  diktatura  ogadila  prosvijećenomu 
svijetu. 

POKUŠAJ  UMORSTVA  DRA  MILE  BUDAKA. 

Beogradska  je  vlada  nastojala  prostim  umorstvima  maknuti 
rodoljubne  hrvatske  učenjake  i književnike.  Pri  tom  se  služila  ra- 
znim propalicama,  koji  će  takva  umorstva  izvršiti  za  plaću.  Tako 
je  Zwerger  19.  veljače  1931.  pod  okriljem  zagrebačke  policije  želje- 
znom batinom  ubio'  hrvatskoga  historičara  dra  Milana  Šufflaja. 
Jednaka  je  zadaća  povjerena  dvojici  lupeža,  koji  će  ubiti  odvjetnika 
dra  Milu  Budaka,  poznatoga  hrvatskoga  rodoljuba  i književnika. 
Umorstvo  je  7.  lipnja  1932.  pokušano  usred  bijeloga  dana,  i to  u 
Ilici,  dakle  u najprometnijoj  ulici  grada  Zagreba.  O tome  je  zločinu 
očevidac  izvijestio  ovako: 

Oko  11  i po  sati  prije  podne  prolazio  sam  Ilicom.  Kada  sam 
došao  pred  Grivičićevu  kuću  broj  10,  začuo  sam  viku  i zapomaga- 
nje: »U  pomoć!  U pomoć!  Razbojnici!«  Okrenuo  sam  se  i pogledao 
u vežu,  gdje  sam  vidio  dra  Milu  Budaka,  koji  je  ležao  na  tlu,  dok 
su  ga  dva  mladića  batinama  tukli  po  glavi.  Odmah  sam  Budaku 
pritrčao  u pomoć.  Kako  je  dotrčalo  još  nekoliko  ljudi,  napadači  su 
ostavili  Budaka,  te  su  pobjegli  iz  veže.  Jedan  je  od  njih  pojurio 
prema  Bregovitoj  (Tomićevoj)  ulici,  gdje  se  izgubio  u nekoj  kući. 
Drugi  je  potrčao  preko  Preobraženske  ulice  prema  Bogovićevoj  ulici. 
Za  njim  je  pojurilo  mnogo  ljudi,  među  kojima  sam  bio  i ja.  Napa- 
dač je  neprestano  oko  sebe  mahao  toljagom,  radi  čega  mu  se  nitko 
nije  mogao  približiti.  Kad  je  stigao  u Nikolićevu  ulicu,  zakrenuo 
je  u vežu  »Svratišta  k janjetu«,  gdje  su  ga  opkolili  progonitelji. 
»Ubit  ću  svakoga,  tko  mi  se  približi  na  3 koraka«  vikao  je  lupež, 
lomatajući  toljagom  oko  sebe.  Ipak  je  nekomu  čovjeku  pošlo  za 
rukom,  da  ga  iza  leđa  dohvati  letvom,  kojom  ga  je  ozlijedio  po 
desnoj  strani  glave.  Sad  je  narod  navalio  na  lupeža,  kojega  bi  i usmr- 
tio, da  se  nije  u veži  pojavio  redarstveni  podnadzomik.  On  je  toga 
zlikovca  zaštitio  i odveo  na  redarstvo.  Tamo  se  ispostavilo,  da  se 
zove  Šaban  Šaćirović,  rodom  musliman  iz  Macedonije.  On  je  bio  kao 
konobar  namješten  u restauraciji  »Maksimir«. 

Ranjeni  je  dr.  Mile  Budak  kolima  Društva  za  spašavanje  pre- 
vežen  na  Srebrnjak,  gdje  je  odmah  operiran  u klinici  dra  Gottlieba. 
Kad  je  ondje  ozdravio,  otišao  je  dr.  Budak  u inozemstvo,  jer  je  spo- 
znao, da  mu  u kraljevini  Jugoslaviji  nije  siguran  život. 

PROMJENE  U BEOGRADSKIM  VLADAMA. 

Predsjednik  ministarskoga  savjeta  general  Petar  Živković 
sastavio  je  5.  siječnja  1932.  novu  vladu,  u kojoj  je  dr.  Voja  Marin- 
ković  postao  ministrom  vanjskih  posala,  dr.  Albert  Kramer  min. 
trgovine  i industrije,  Ivan  Pucelj  m.  socijalne  politike  i narodnoga 
zdravlja,  dr.  Milan  Srškić  m.  unutarnjih  posala,  dr.  Dragutin  Ko- 
jić  m.  prosvjete,  dr.  Stanko  Šibenik  m.  šuma  i ruda,  Boža  Maksi- 
mović  m.  pravde,  Laza  Radivojević  m.  saobraćaja,  Juraj  Demetro- 
vić  m.  poljoprivrede,  Nikola  Preka  m.  građevina,  general  Drago- 
mir  Stojanović  m.  vojske  i mornarice,  dr.  Milorad  Đorđević  m.  finan- 
cija, a dr.  Dragan  Kraljević  ministrom  fizičkog  odgoja  naroda. 

Živković  je  na  čelu  beogradske  vlade  ostao  jošte  samo  do  4. 
travnja  1932.  Srbijanski  su  naime  političari  sve  glasnije  izražavali 
tvrdnju,  da  general  može  voditi  vladu  samo  za  vrijeme  apsolutizma. 
Kako  je  pak  Jugoslavija  3.  rujna  1931.  proglašena  ustavnom  drža- 
vom (premda  je  taj  ustav  bio  malovri jedan),  treba  na  čelo  vlade 
staviti  pravoga  političara,  a ne  vojnika.  Živković  je  svoje  vladanje 
ipak  produžio  još  neko  vrijeme,  da  provede  državni  proračun  u Na- 
rodnoj skupštini  i u Senatu,  za  koji  su  3.  siječnja  1932.  obavljeni 
prvi  izbori.  Nato  je  4.  travnja  pošao  u kraljevski  dvor  na  Dedinju, 
gdje  je  dao  ostavku  svoje  vlade.  Kralj  je  ostavku  odmah  prihvatio, 
te  je  sastav  nove  vlade  povjerio  dru  Voji  Mar  im  k ovi  ću,  koji 
je  pridržao  sve  dotadašnje  ministre.  Istoga  je  dana  kralj  — na  pri- 
jedlog ministra  vojske  i mornarice  — imenovao  Petra  Živkovića 
zapovjednikom  dvorske  garde. 

Kad  je  kralj  Aleksandar  u lipnju  g.  1930.  ponudio  ministarska 
mjesta  dru  Stanku  Šibeniku  i Nikoli  P r e k i,  stavio  im  je  u 
izgled  federativno  uređenje  Jugoslavije.  Kasnije  ih  je  opetovano 
uvjeravao,  da  on  namjerava  posve  zadovoljiti  opravdane  želje  hrvat- 
skog naroda.  Uzalud  su  čekali  na  ispunjenje  takvog  obećanja.  Ko- 
načno su  upoznali,  da  ih  kralj  samo  zavarava.  Zato  su  dr.  Stanko 
Šibenik  i Nikola  Preka  20.  travnja  1932.  podnijeli  ostavke  na  mini- 
starskoj časti.  Oni  se  uvjeriše,  da  kralj  Aleksandar  pojedine  hrvat- 
ske političare  zove  u vladu  samo  zato,  da  ih  time  pred  hrvatskim 
narodom  ocrni ; kad  je  tu  svrhu  polučio,  onda  ih  kao  nepotrebne  baca 
na  smetište. 

Kralj  je  odmah  sutradan  (21.  travnja  1932.)  uvažio  ostavke 
dra  Stanka  Šibenika  i Nikole  Preke.  Istoga  je  dana  imenovao  i nji- 
hove nasljednike.  Mjesto  dra  Šibenika  postade  ministrom  šuma  i 

ruda  umirovljeni  profesor  Viktor  Pogačnik  iz  Đurđevca,  koji  je 
8.  studenoga  1931.  bio  izabran  za  narodnoga  zastupnika.  Mjesto 
Nikole  Preke  postade  ministrom  građevina  zagrebački  gradonačel- 
nik dr.  Stjepan  Srkul  j,  kioji  je  kraljevu  naklonost  stekaoi  g.  1929. 
svojim  govorima  i stvaranjem  kraljevskoga  dvora  u Zagrebu. 

Markikovićev  se  kabinet  nije  održao  niti  četvrt  godine.  Već 
28.  lipnja  1932.  podnio  je  dr.  Voja  Marinković  ostavku,  koju  je  kralj 
i prihvatio.  Kralj  je  sastav  nove  vlade  povjerio  dru  Albertu  Kra- 
meru.  Kad  on  nije  uspio,  kralj  je  pozvao  umirovljenoga  generala 
Božića,  neka  on  sastavi  novu  vladu.  Božić  je  to  pokušao,  ali  bez 
uspjeha.  Isto  tako  nije  uspio  niti  dr.  Košta  Kumanudi. 

Kriza  je  potrajala  do  2.  srpnja  1932.,  kad  je  novu  vladu  sasta- 
vio kraljev  miljenac  dr.  Milan  S r š k i ć.  I u toj  vladi  ostade  mini- 
strom prosvjete  dr.  Dragutin  Kojić,  koji  je  kasnije  (radi  sudje- 
lovanja u Našičkoj  aferi)  dobio  nadimak  »Lipicaner«.  Kojić  je  mr- 
zio hrvatske  profesore,  jer  nisu  đake  odgajali  u protuhrvatskom 
duhu.  Da  ih  uzmogne  maknuti  iz  službe,  dao  je  u Narodnoj  skup- 
štini — tobože  »radi  štednje«  — odglasovati  zakon,  da  se  30*  lipnja 
1932.  imaju  ukinuti  22  srednje  škole,  i to  većinom  u hrvatskim  kra- 
jevima. Isti  je  zakon  dozvolio  ministru  prosvjete,  da  starije  profe- 
sore s tih  ukinutih  škola  može  umiroviti  ili  premjestiti,  a mlađe,  koji 
još  nemaju  10  godina  službe,  smije  i otpustiti  iz  službe.  Kojić  se  u 
punoj  mjeri  poslužio  tim  zakonom,  te  je  umirovio  ili  otpustio  360 
hrvatskih  profesora.  Mnogi  od  tih  profesora  nisu  služili  na  ukinu- 
tim srednjim  školama,  nego  n.  pir.  u Zagrebu,  gdje  nije  bila  dokinuta 
nijedna  srednja  škola.  Kojić  je  dakle  radio  protuzakonito,  kad  je 
tolike  ugledne  profesore  umirovio  samo  zato,  što  su  bili  poznati  kao 
hrvatski  rodoljubi.  Beogradska  je  vlada  na  jesen  g.  1932.  opet  otvo- 
rila one  srednje  škole,  koje  su  bile  dokinute  30.  lipnja  1932.  Tom 
su  prigodom  u službu  vraćeni  svi  profesori  srpske  narodnosti,  a od 
Hrvata  samo  oni,  koji  su  bili  poznati  kao  »integralni  Jugoslaveni«. 
Mjesto  umirovljenih  i otpuštenih  hrvatskih  profesora  namjestio  je 
ministar  Kojić  većinom  Srbe  i Srbijance.  Tako  su  i zagrebačke  sred- 
nje škole  dobile  srbijanske  profesore  za  obuku  »domaće«  povijesti 
i »jugoslavenskog«  jezika. 

HRVATSKI  MUČENICI  U GODINI  1932. 

Hrvatski  su  đaci  6.  ožujka  1932.  na  zgradi  zagrebačkoga  sveu- 
čilišta izvjesili  3 hrvatske  zastave.  Tom  su  prigodom  na  sveučilištu 
nastale  rodoljubne  manifestacije.  Nato  je  državno  redarstvo  po 


514 


Hrvatski  mučenici  u godini  1932. 


nalogu  dra  Jauka  Bedekoviea  provalilo  u sveučilišnu  zgradu,  gdje 
je  mnogo  hrvatskih  đaka  uhitilo  i vezalo,  a zatim  na  zvjerski  način 
zlostavljalo.  Tom  je  zgodom  bio  teško  ozlijeđen  rodoljubni  sveuči- 
lištarac  Branko  Buzjak.  Stražari  su  uhićene  sveučilišne  đake  odveli 
na  redarstvo  u Petrinjskoj  ulici,  gdje  su  bili  strašno  mučeni. 

U Krušljevu  selu  kod  Stubice  u Hrvatskom  Zagorju 
bijaše  29.  lipnja  1932.  (na  blagdan  sv.  Petra  i Pavla)  veliko  pro- 
štenje. Rodoljubni  su  seljaci  u procesiji  nosili  hrvatsku  zastavu. 
Radi  toga  su  oružnici  pucali  u goloruki  narod,  pa  su  ubili  jednoga 
muškarca  i jednu  ženu,  a ranili  mnogo  seljaka.  Poslije  su  oružnici 
pozatvarali  gotovo  sve  seljake,  od  kojih  su  mnogi  bili  u zatvorima 
zlostavljani. 

Hrvatski  su  ustaše  protiv  prisilne  proslave  godišnjice  državnog 
ujedinjenja  1.  prosinca  1932.  prosvjedovali  tako,  da  su  u Zagrebu 
proizveli  eksploziju.  Radi  toga  je  redarstvo  uhitilo  oko  stotinu  hrvat- 
skih sveučilištaraca  i građana,  koji  su  od  5.  do  10.  prosinca  bili  mu- 
čeni, jer  se  od  njih  tražilo  priznanje  krivnje. 

Srpski  su  četnici  i oružnici  tečajem  godine  1932.  poubijali  mno- 
go Hrvata.  Tako  je  18.  veljače  od  oružnika  bio  ubijen  Ive  Dušević, 
20  godišnji  mladić  iz  Ljupča  kod  Nina.  U Stonu  je  »četnik«  i jugo- 
sokol  Slavković  25.  ožujka  ubio  vozača  Aljinovića.  Jednako  je  neki 
srpski  četnik  u selu  Opancima  kod  Imotskoga  ubio  seljaka  Jozu 
Olujića.  Drugi  je  srpski  četnik  ubio  Ivana  Domitrovića  u njegovoj 
kući.  U Bosanskom  je  Brodu  prigodom  zadušnica  za  »lipanjske  žrtve« 
20.  lipnja  ubijen  Stjepan  Matković.  Istoga  su  dana  u Bosanskom 
Brodu  ubijeni  jedan  seljak  i jedna  seljakinja.  To  je  skrivio  »sreski 
načelnik«,  koji  je  srpskim  oružnicima  naložio:  »Udri,  pucaj,  sijeci!« 
radi  toga,  što  su  hrvatski  seljaci  poslije  zadušnica  klicali:  »Slava 
mučenicima!«  i »Živila  Hrvatska!«  Oružnici  su  u mjesecu  kolovozu 
ubili  dva  hrvatska  seljaka  u Donjoj  Stubici.  U zatvoru  je  mjeseca 
studenoga  ubijen  hrvatski  seljak  Luka  Devčic.  U prosincu  su  oruž- 
nici tako  zlostavljali  gostioničara  Mišuru  iz  Benkovca,  da  je  i umro 
za  vrijeme  toga  mučenja.  Jednako  su  oružnici  u zatvoru  mjeseca 
prosinca  ubili  Šimu  Grgića,  seljaka  iz  Nina.  Oružnici  su  pod  konac 
g.  1932.  poubijali  petoricu  Hrvata  na  granici  prema  Italiji  i Ma- 
džarskoj. 

U listopadu  g.  1932.  je  od  posljedica  mučenja  u zatvoru  za- 
grebačkoga redarstva  umro  željeznički  namještenik  Pečnikar.  Po- 
četkom lipnja  1932.  su  oružnici  na  granici  Jugoslavije  prema  Ma- 
džarskoj ubili  seljaka  Ivana  Ereša.  U srpnju  pak  g.  1932.  je  srpski 


515 


Hrvatski  mučenici  u godini  19&2. 


pograničar  Miloje  Miličević  kod  željezničke  postaje  Kelebije  ubio 
Ivana  Kajdu  i Pavla  Lukača,  hrvatske  seljake  iz  Virovitice.  Srpski 
su  oružnici  u lipnju  g.  1932.  kod  Banskog  Mosta  u selu  Brđarima 
ubili  hrvatskoga  seljaka  Tomislava  Gorka.  Srpski  je  pograničar  Ba- 
bić  30.  travnja  1932.  u dalmatinskom  selu  Polači  ubio*  Jakova  Perai- 
ća,  kojemu  je  nato  iz  džepa  ugrabio  800  dinara  gotova  novca.  Između 
20.  i 28.  studenoga  1932.  ubili  su  oružnici  u općini  Nin  3 čovjeka. 
U prosincu  g.  1932.  je  uslijed  posljedica  mučenja  umro  remenarski 
obrtnik  Frković  iz  Benkovca.  Srpski  su  oružnici  9.  prosinca  1932. 
ubili  seljaka  Miru  Perkovića  iz  Ljupče  kod  Nina,  a poslije  toga  još 
i seljaka  Milu  Kjorduna  iz  Mumića  kod  Nina, 

Na  proljeće  je  godine  1932.  zavladala  glad  u sjevernoj  Dalma- 
ciji, naročito  u kotaru  benkovačkom.  Kada  se  za  taj  glad  doznalo 
u Hrvatskoj  i Slavoniji,  sabrali  su  hrvatski  rodoljubi  mnogo  hrane 
— naročito  kukuruze  i graha  — za  svoju  braću  u Dalmaciji.  Beograd- 
ska je  vlada  htjela  ovu  bijedu  dalmatinskih  Hrvata  izrabiti  u poli- 
tičku korist.  Zato  su  kotarski  i općinski  načelnici  — dijeleći  poslanu 
hranu  — tražili  od  Hrvata,  da  se  upišu  u vladinu  stranku  »Jugo- 
slavensku radikalsko-seljačku  demokraciju«,  ako  hoće  dobiti  hranu. 
Tko  je  uskratio  svoj  pristup  u tu  stranku,  toga  su  načelnici  potjerali 
iz  ureda  uz  riječi:  »Crkni!«  ili  »Neka  ti  kruha  dade  tvoj  Pavelić!« 
Među  onima,  koji  su  bili  tako  otjerani,  bilo  je  i takvih  jadnika,  koji 
su  zaista  voljeli  umrijeti,  nego  li  se  iznevjeriti  hrvatskomu  narodu. 
Tako  su  tečajem  mjeseca  ožujka  g.  1932.  u benkovačkom  kotaru  od 
gladi  umrli  također  Blaž  Savić  iz  Bunjevaca,  Nikola  Zrilić  pokojnoga 
Mate  iz  sela  Šopota  i Mara  Troskat,  udova  pok.  Marka  u selu  Ba- 
njevcima. 

Srpski  su  oružnici  4.  ožujka  1932.  u selu  Lišanima  kod  Tinja 
uhitili  mnogo  hrvatskih  seljaka,  koje  su  dulje  vremena  zadržali  u 
zatvorima.  Seljaci  su  molili,  da  ih  vlast  pusti  kući,  gdje  su  njihova 
djeca  ostala  bez  hrane.  Ipak  se  oblast  nije  pobrinula  za  jadnu  djecu, 
pa  je  od  glada  pomrlo  petero  djece. 

Hrvatski  su  ustaše  tečajem  godine  1932.  pojačali  svoju  borbu 
paklenim  strojevima,  da  time  u laž  natjeraju  beogradsku  vladu,  koja 
je  u stranom  svijetu  tvrdila,  da  su  Hrvati  zadovoljni  s diktaturom 
kralja  Aleksandra.  Tako  su  19.  veljače  1932.  u Zagrebu  eksplodi- 
rale dvije  bombe,  od  kojih  je  prva  prasnula  na  trgu  kralja  Tomislava, 
a druga  u predgrađu  Trešnjevci.  Jednako  su  9.  travnja  1932.  pra- 
snule  dvije  bombe  u Splitu,  i to  prva  na  Gripama  kraj  vojarne,  a 
druga  kod  mjesnoga  vojnoga  zapovjedništva.  Splitsko  je  redarstvo 

odmah  počelo  zatvarati  istaknutije  i poznatije  hrvatske  borce.  Ovi 
su  u zatvoru  bili  ispitivani  i zlostavljani,  ali  redarstvo  ipak  nije  do- 
znalo prave  začetnike  spomenutih  eksplozija,  U Brušanima  kod  Go- 
spića začula  se  7.  rujna  1932.  jaka  detonacija  paklenoga  stroja,  koji 
je  od  ustaša  bio  postavljen  pred  oružničkom  postajom.  Dva  dana 
poslije  toga  je  kod  Mikanovaca  eksplodirala  bomba  pod  lokomotivom 
brzoga  vlaka,  koji  je  od  Zagreba  jurio  prema  Beogradu.  U Zagrebu 
su  hrvatski  ustaše  bombama  proslavili  1.  prosinca  1932.  trinaestu 
obljetnicu  postanka  Jugoslavije.  Prva  je  bomba  prasnula  u 4 sata 
u jutro  pred  grčkoistočnom  crkvom  u Preobraženskoj  ulici,  druga 
5 časa  kasnije  u Vrhovčevoj  ulici,  a treća  istodobno  pred  vojarnom 
na  uglu  Ilice  i Ljubljanske  ulice.  Rođendan  kralja  Aleksandra  su 
hrvatski  ustaše  17.  prosinca  1932.  proslavili  eksplozijom  bombe  u 
općinskoj  zgradi  u jednom  mjestu  na  Kordunu. 

ZAGREBAČKE  »PUNKTACIJE«  OD  7.  STUDENOGA  1932. 

U Zagrebu  se  5.  studenoga  1932.  sastalo  nekoliko  prvaka  Hr- 
vatske seljačke  stranke  i Samostalne  demokratske  stranke,  kojima 
se  priključiše  još  neki  hrvatski  rodoljubi.  Oni  su  raspravljali  o poli- 
tičkom položaju  u Jugoslaviji,  o srbijanskoj  hegemoniji  i o poslje- 
dicama beogradske  diktature.  Iza  poduljeg  vijećanja  sastaviše  i 
7.  studenoga  potpisaše  rezoluciju  prema  nacrtu  dra  Ante  Trumbića, 
Ona  je  25.  studenoga  odštampana  u domaćim  novinala  pod  naslovom 
»P  u n k t a c i j e«,  a glasi  doslovce  ovako : 

»1.  Stojeći  na  principu  demokracije,  smatramo  narodni  suve- 
renitet stožerom  svake  državne  organizacije,  a sam  narod  jedinim 
i isključivim  izvorom  svakoga  političkog  autoriteta  i svake  javne 
vlasti. 

2.  Budući  da  je  seljaštvo  kao  kolektivni  pojam  nosilac  svake 
narodne  kulture,  ekonomskoga  života,  društvene  konstrukcije  i mo- 
ralne vrijednosti,  a sačinjava  i ogromnu  većinu  naroda,  ima  selja- 
štvo biti  temelj  organizacije  našega  sveukupnoga  života. 

3.  Konstatiramo  činjenice,  da  srbijanska  hegemonija,  koja  se 
već  od  početka  nametnula  Hrvatskoj  i svim  našim  zemljama  s ove 
strane  Save,  Drine  i Dunava,  svojom  nesposobnošću  — pomoću  na- 
silja i nemoralnih  metoda,  držeći  u svojoj  ruci  svu  državnu  vlast, 
— djeluje  destruktivno,  uništavajući  moralne  vrijednosti,  sve  naše 
napredne  ustanove  i tekovine,  materijalnu  imovinu  naroda,  pa  i nje- 
gov duhovni  mir.  To  je  stanje  postiglo  vrhunac  pod  apsolutističkim 

režimom  od  6.  siječnja  1929.,  koji  je  — pojačavši  tu  hegemoniju  sa 
svima  njezinim  kobnim  posljedicama  — još  dokinuo  građanske  i 
političke  slobode. 

4.  Na  temelju  ovako  teškoga  iskustva  dolazimo  do  neizbježivoga 
zaključka,  da  je  — vraćajući  se  na  godinu  1918.,  kao  ishodišnu  točku, 
— prijeka  potreba  povesti  odlučnu  i što  bolje  organiziranu  borbu 
protiv  te  hegemonije  sa  ciljem,  da  se  ona  odstrani  iz  svih  naših 
krajeva  tako,  da  se  iz  ovih  ukloni  svaka  vlast  i upliv  ove  hegemo- 
nije sa  svima  njezinim  predstavnicima. 

5.  Samo  na  toj  pretpostavci  može  se  pristupiti  k novom  ure- 
đenju državne  zajednice,  koja  će  — ne  upuštajući  se  u ovom  času 
u detaljno  razrađivanje  ove  osnove  — imati  u načelu  za  podlogu 
misao,  da  ta  zajednica,  — isključivši  prevlast  jednog  ili  više  njezinih 
članova  nad  ostalima,  — ima  biti  jedna  asocijacija  interesa,  osno- 
vana na  slobodnoj  volji  njezinih  članova  tako,  da  svaki  član  u svojoj 
zemlji,  — kao  i svi  udruženi  u zajedničkom  surađivanju  na  poslovi- 
ma općeg  interesa  zajednice,  koji  će  se  sporazumno  utvrditi,  — budu 
mogli  i posebne  i skupne  interese  osigurati  te  zajamčiti  napredak 
i procvat  moralnog  i materijalnog  života  naroda  srpskog,  naroda 
hrvatskog  i naroda  slovenskog.  Posebni  interesi  inojezičnih  manjina 
potpuno  će  se  zajamčiti«. 

Rezolucija  od  7.  studenoga  1932.  imala  je  poslužiti  samo  kao 
uputa  poslovnom  odboru  Seljačko-demokratske  koalicije.  Ona  je  da- 
kle bila  sastavljena  »pro  foro  interno«  (za  unutarnju  porabu),  a ne 
za  javnost.  Ipak  nije  ostala  tajnom,  jer  je  netko  od  prisutnih  poli- 
tičara predao  jedan  primjerak  samostalnom  demokratu  dru  Janku 
Baričeviću,  koji  je  ovu  rezoluciju  još  iste  večeri  pokazivao  po  Za- 
grebu. Tako  su  za  njezin  tekst  doznali  novinari,  koji  su  ga  objelo- 
danili u zagrebačkim  »Novostima«  i u beogradskim  dnevnicima. 

DRUGA  POLITIČKA  PARNICA  PROTIV  DRA  MAČEKA. 

Ispod  ovih  »Punktacija«  slijedili  su  potpisi  svih  prisutnih  poli- 
tičara, koji  su  ih  odobrili.  Ipak  je  beogradska  vlada  progonila  samo 
dra  Vlatka  Mačeka,  priznatoga  vođu  hrvatskog  naroda.  Maček  je 
najprije  bio  iz  Zagreba  31.  siječnja  1933.  nasilno  odveden  u čajniče, 
gdje  je  ostao  interniran  do  11.  ožujka  1933.  Tada  ga  odvedoše  u 
Beograd,  gdje  ga  staviše  u istražni  zatvor.  Državni  je  tužilac  dr. 
Ivo  Marochino  sastavio  optužbu  protiv  dra  Mačeka,  te  je  24.  travnja 
1933.  započela  javna  rasprava  pred  »Državnim  sudom  za  zaštitu 

države«  u Beogradu.  Sudbeni  su  senat  činili  predsjednik  Vaša  Pe- 
trović  i votanti:  Arnerić,  Bubanj,  Gradnik,  Margetić,  Suhec  i Sta- 
menković,  a dra  Mačeka  je  branio  dr.  Milan  Kostić. 

Državni  je  sud  u Beogradu  29.  travnja  1933.  izrekao  ovu  pre- 
sudu: «Dr.  Vlatko  Maček  je  kriv,  što  je  od  5.  do  7.  novembra  1932. 
u Zagrebu  sarađivao  u donošenju  i pismenom  sastavu  rezolucije, 
koja  je  potpisana  i sporazumno  namijenjena,  da  se  saopći  i pojedi- 
nim licima  izvan  kruga  učesnika,  a u kojoj  se  u 4.  točki  kaže  (citira 
se  tekst).  Maček  je  dakle  išao  za  tim,  da  se  kod  drugih  stvori  ube- 
đenje  i raspoloženje,  da  se  jedan  dio  kraljevine  Jugoslavije  izdvoji  iz 
cjeline  kao  samostalna  država.  Time  je  izvršio  zločinstvo  iz  3.  člana 
Zakona  o zaštiti  države  i javne  bezbednosti,  za  koje  se  — na  osnovu 
istoga  zakonskog  propisa  i u vezi  s § 70.  i 71.  točka  4.  kaznenoga 
zakona  — osuđuje  na  kazan  strogoga  zatvora  od  3 
godine,  u koju  mu  se  kaznu  po  §§  77.  k.  z.  uračunava  izdržani  pri- 
tvor i istražni  zatvor  od  11.  ožujka  1933.  do  danas.  Na  osnovu  § 
384.  stavka  3.  zakona  o sudskom  krivičnom  postupku  priznaju  mu 
se  olakšice,  predviđene  u 4.  glavi  zakona  o izvršenju  kazne  lišenja 
slobode.  Na  osnovu  pak  § 309.  i 310.  kaznenoga  zakona  o krivičnom 
postupku  osuđuje  se  na  plaćanje  troškova  krivičnog  postupka,  koji 
se  oglasu  ju  naplativima«. 

U obrazloženju  kaže  sudbena  presuda,  da  je  sud  uvažio  razne 
olakotne  okolnosti.  Za  takovu  je  krivnju  predviđena  kazna  robije 
đo  5 godina,  koju  je  kaznu  sud  pretvorio  u strogi  zatvor  od  3 go- 
dine. Dalje  sud  n i j.e  našao,  da  pored  kazne  strogoga  zatvora  izreče 
i gubitak  građanskih  prava.  U smislu  pak  3.  stavke  § 281.  zakona 

0 kaznenom  postupniku  sud  je  osuđenomu  priznao  olakšice,  koje 
su  predviđene  u zakonu  o izvršenju  kazne  lišenja  slobode,  i to  zato, 
što  sud  smatra,  da  je  djelo  političke  prirode,  pa  da  nije  poteklo  iz 
nečasnih  pobuda  i da  ne  pokazuje  zao  karakter  osuđenikov«. 

Ova  je  osuda  pobudila  golemo  ogorčenje  u cijelom  hrvatskom 
narodu.  Svi  su  Hrvati  bili  uvjereni,  da  je  dr.  VI alko  Maček  nevino 
osuđen ; jer  đa  je  zaista  učinio  nešto  krivoga,  onda  bi  na  sud  morali 
biti  dovedeni  također  drugi  političari,  koji  su  potpisali  spomenute 
»Punktacije«.  Naslućivalo  se,  da  je  i sam  Državni  sud  za  zaštitu 
države  bio  vjerojatno  istoga  mnijenja,  ali  đa  je  sudio  po  nalogu 
kralja  Aleksandra  ili  beogradske  vlade. 

Kako  nema  priziva  protiv  -presude  Državnoga  suda,  postala  je 

1 spomenuta  osuda  dra  Mačeka  odmah  pravomoćnom.  Zato  je  dr.  Ma- 
ček iz  Beograda  odveden  u Mitrovicu,  da  izdrži  kaznu  u tamošnjoj 

kaznioni.  On  je  dakle  postao  politički  mučenik.  Može  se  pak  reći,  da 
je  ljubav  hrvatskog  naroda  prema  dru  Vlatku  Mačeku  porasla  u 
istoj  mjeri,  u kojoj  je  porasla  mržnja  na  kralja  Aleksandra  i na 
diktaturu  iz  Beograda.  Hrvatski  su  rodoljubi  osjećali,  da  je  i ova 
presuda  od  29.  travnja  1933.  zabila  jedan  klin  u lijes,  u koji  će  se 
jednom  položiti  kraljevina  Jugoslavija. 

UPRAVA  MONOPOLA  U JUGOSLAVIJI  G.  1933. 

Ekonomska  kriza,  koja  je  u Jugoslaviji  počela  g.  1931.,  po- 
stigla je  svoj  vrhunac  g.  1933.  Najširi  slojevi  naroda  bave  se  obra- 
đivanjem polja  i timarenjem  stoke.  Uslijed  pomanjkanja  novca 
znatno  su  pale  cijene  poljodjelskih  i stočarskih  proizvoda.  To  je  za 
posljedicu  imalo  osiromašenje  seljaka,  a kada  seljak  nema  novaca, 
onda  ne  može  kupovati  robu  kod  trgovaca  i naručivati  potrebite 
stvari  kod  obrtnika.  Tako  se  g.  1933.  u cijeloj  državi  osjetila  kriza, 
te  su  se  ljudi  morali  odricati  užitka  mnogih  dotadašnjih  potreba. 

Posve  je  naravno,  da  je  uslijed  novčane  krize  počeo  padati 
i prijašnji  potrošak  duhana,  koji  je  za  ogromnu  većinu  pušača 
postao  preskup.  Razuman  bi  čovjek  očekivao,  da  će  uprava  držav- 
nih monopola  sniziti  cijene  duhana,  pa  time  spriječiti  daljnje 
padanje  njegova  potroška.  U tome  bi  ukupni  prihod,  što  ga  država 
ima  od  potrošnje  duhana,  ostao  jednak,  kakav  je  bio  i g.  1925.,  kada 
su  bile  najpovoljnije  cijene  stoke,  pšenice,  kukuruze  i drugih  poljo- 
privrednih proizvoda.  Ali  uprava  monopola  nije  postupala  ovako. 
Ona  nije  cijene  duhana  prilagodila  općoj  razini  cijena  drugih  stvari. 
Mjesto  da  cijene  duhana  smanji  u razmjeru  prema  povećanoj  vri- 
jednosti novca,  uprava  je  monopola  ostavila  dotadašnje  cijene  du- 
hana, čime  je  osiromašenim  ljudima  uskratila  užitak  duhana.  Ona 
se  dakle  nije  vodila  niti  socijalnim  niti  ekonomskim  momentom. 

Uprava  je  monopola  samo  mislila  na  to,  da  teret  krize  prebaci 
na  proizvađače,  kad  ga  već  nije  mogla  prevaliti  na  potrošače  du- 
hana. Zato  je  g.  1933.  otkupne  cijene  duhana  tako  snizila,  da  su  sa- 
dioci  duhana  dobili  manje  za  preko  260  milijuna  dinara.  Time  su 
najteže  bili  pogođeni  hercegovački  Hrvati,  kojima  je  sadnja  duha- 
na bila  glavno  vrelo  prihoda,  jer  su  žito  kupovali  novcem,  što  su  ga 
od  države  dobivali  za  otkup  duhana.  Tako  je  beogradska  vlada  pro- 
uzročila glad  u Hercegovini,  što  je  samo  povećalo  nezadovoljstvo 
tamošnjih  Hrvata. 

NAČELA  HRVATSKOG  USTAŠKOG  POKRETA. 

Poglavnik  dr.  Ante  Pavelić  je  1.  lipnja  1933.  u glavnom  ustaš- 
kom stanu  proglasio  ova  »Načela  hrvatskoga  ustaškog 

pokreta«: 

« 

1.  Hrvatski  je  narod  samosvojna  narodna  (etnička)  jedinica. 
On  je  narod  sam  po  sebi,  te  u narodnosnom  pogledu  nije  istovjetan 
s nijednim  drugim  narodom  niti  je  dio  ili  pleme  kojega  drugoga 
naroda. 

2.  Hrvatski  narod  ima  svoje  izvorno  povijesno  ime  Hrvat,  pod 
kojim  se  je  pojavio  u davno  povijesno  doba,  pod  kojim  je  prije  1400 
godina  došao  u današnju  svoju  postojbinu,  te  pod  kojim  živi  sve 
do  danas.  To  ime  ne  može  i ne  smije  zamijeniti  nikakvo  drugo  ime. 

3.  Današnju  je  svoju  postojbinu  hrvatski  narod  već  u pra- 
davna vremena  učinio  svojom  domovinom;  u njoj  se  trajno  nasta- 
nio, s njom  se  srastao  i dao  joj  izvorno  i naravno  ime  Hrvatska. 
To  se  ime  ne  može  zamijeniti  ni  s jednim  drugim  imenom. 

4.  Zemlja,  koju  je  hrvatski  narod  u pradavno  doba  zaposjeo, 
te  koja  je  postala  njegovom  domovinom,  prostire  se  na  više  pokra- 
jina; ove  su  posebna  svoja  pokrajinska  imena  imale  djelomice  još 
prije  dolaska  Hrvata,  dok  su  druga  pokrajinska  imena  nastala 
poslije;  no  sve  te  pokrajine  sačinjavaju  jednu  jedinstvenu  domo-* 
vinu  Hrvatsku,  te  nitko  nema  prava,  da  ikoju  od  tih  pokrajina  svo- 
jata za  sebe. 

5.  Hrvatski  je  narod  u svoju  domovinu  Hrvatsku  došao  kao 
potpuno  slobodan  narod,  i to  u vrijeme  seobe  naroda  vlastitom  po- 
budom, pa  je  tu  zemlju  osvojio  i za  uvijek  ju  učinio  svojom. 

6.  Hrvatski  je  narod  u svoju  domovinu  Hrvatsku  došao  pot- 
puno izgrađen  (organiziran)  ne  samo  obiteljski,  nego  i vojnički,  te 
je  odmah  po  dolasku  osnovao  svoju  vlastitu  državu  sa  svim  obi- 
lježjima državnosti. 

7.  Vlastitu  svoju  državu  Hrvatsku,  osnovanu  već  onda,  kada 
su  mnogi  drugi  narodi  živjeli  još  posve  nesređeno  (neorganizirano), 
hrvatski  je  narod  održao  kroz.  sve  vjekove  pa  do  konca  svjetskoga 
rata.  On  se  nije  nje  — kao  ni  prava  na  nju  — nikada,  pa  ni  koncem 
svjetskoga  rata,  bilo  kojim  činom  ili  bilo  kojom  zakonitom  odlukom 
odrekao,  a niti  je  to  svoje  pravo  prenio  na  koga  drugoga.  Tek  mu 
je  koncem  svjetskoga  rata  tuđinska  sila  spriječila,  da  svoja  vrhov- 
nička (suverena)  prava  dalje  vrši  u vlastitoj  svojoj  državi  Hrvatskoj. 

8.  Odstranivši  putem  ustanka  tuđinsku  silu  sa  svojega  na- 
rodnog i povijesnog  područja,  hrvatski  je  narod  oživotvorio  svoje 
pravo  vrhovničke  (suverene)  vlasti  u svojoj  domovini,  pa  je  tako 
opet  uspostavio  svoju  potpuno  samostalnu  i nezavisnu  državu  Hr- 
vatsku. On  imade  pravo  tu  svoju  vrhovničku  vlast  proširiti  na  ci- 
jelo svoje  neprekinuto  i povijesno  područje.  Hrvatski  narod  ne  vežu 
nikakve  međunarodne  niti  državopravne  obveze  iz  prošlosti,  koje 
nisu  u potpunoj  suglasnosti  s ovim  načelima,  pa  se  na  njih  niti  ne 
obazire  u svojoj  Nezavisnoj  državi  Hrvatskoj. 

9.  Hrvatski  narod  ima  pravo  na  sreću  i blagostanje  kao  cje- 
lina, a isto  tako  ima  pravo  i svaki  pojedini  Hrvat  kao  član  ove  cje- 
line. Ta  sreća  i blagostanje  mogu  se  oživotvoriti  i ostvariti  za  narod 
kao  cjelinu  i za  pojedince  kao  članove  cjeline  jedino  u posve  samo- 
stalnoj i Nezavisnoj  državi  Hrvatskoj,  pa  stoga  ona  ne  smije  i ne 
može  biti  sastavnim  dijelom  u nijednom  obliku  nijedne  druge  države 
niti  ikakve  druge  državne  tvorevine. 

10.  Hrvatski  narod  ima  svoje  vrhovničko  pravo  (suverenitet), 
po  kojemu  on  jedini  ima  u svojoj  državi  vladati,  te  upravljati  svima 
svojim  državnim  i narodnim  poslovima. 

11.  U hrvatskim  državnim  i narodnim  poslovima  u Nezavisnoj 
državi  Hrvatskoj  ne  smije  odlučivati  nitko,  tko  nije  po  koljenima 

,i  po  krvi  član  hrvatskog  naroda.  Isto  tako  ne  smije  o sudbini  hrvat- 
skog naroda  i hrvatske  države  odlučivati  nijedan  strani  narod  ni 
država. 

12.  Seljaštvo  je  temelj  i izvor  svakoga  života,  pa  je  kao  ta- 
kovo prvi  nosilac  svake  državne  vlasti  u hrvatskoj  državi.  I kraj 
toga  svi  staleži  hrvatskog  naroda  sačinjavaju  jednu  narodnu  cje- 
linu, budući  da  u hrvatskom  narodu  i ostali  staleži,  čiji  su  članovi 
pripadnici  hrvatske  krvi,  imaju  ne  samo  svoj  korijen  i porijeklo, 
nego  i trajnu  obiteljsku  vezu  sa  selom.  Tko  u Hrvatskoj  ne  potječe 
iz  seljačke  obitelji,  taj  u 90  slučajeva  od  stotine  nije  hrvatskog  po- 
rijekla ni  krvi,  već  je  doseljeni  stranac. 

13.  Sva  tvarna  (materijalna)  i duhovna  dobra  u hrvatskoj 
državi  vlasništvo  su  naroda,  pa  je  on  je.dini  vlastan  njima  raspo- 
lagati i njima  se  koristiti.  Prirodna  bogatstva  hrvatske  domovine 
— napose  njezine  šume  i rude  — ne  mogu  biti  predmetom  privatne 
trgovine.  Zemlja  može  biti  vlasništvo  samo  onoga,  koji  ju  obrađuje 
sa  svojom  obitelju,  t.  j.  seljaka. 

14.  Temelj  svake  vrijednosti  je  samo  rad,  a temelj  svakoga 
prava  je  dužnost.  Stoga  rad  u hrvatskoj  državi  označuje  stupanj 

vrijednosti  svakog  pojedinca,  te  ima  predstavljati  temelj  cjelokup- 
nog narodnog  blagostanja.  Nitko  ne  može  imati  bilo  kakvih  poseb- 
nih prava,  nego  svakomu  samo  dužnosti  prema  narodu  i državi  daju 
pravo  na  zaštićen  život. 

15.  Vršenje  svih  javnih  dužnosti  (funkcija)  vezano  je  za  od- 
govornost. Svatko,  tko  u ime  naroda  ili  države  vrši  javne  poslove 
bilo  kakove  vrsti,  odgovara  sa  svojim  dobrom  i sa  svojim  životom 
zax  sva  djela  i propuste.  No  dužnosti  i odgovornost  prema  cjelini 
imaju  biti  temeljem  u svakoj  djelatnosti  u posebničkom  (privatnom) 
životu  svakog  pojedinog  člana  hrvatskog  naroda. 

16.  Težište  ćudoredne  (moralne)  snage  hrvatskog  naroda  leži 
u urednom  vjerskom  i obiteljskom  životu,  njegova  gospodarska 
snaga  u seljačkom  gospodarstvu,  zadružnom  životu  i bogatstvu 
hrvatske  zemlje,  a obrambena  snaga  u sredbotvornom  (organiza- 
tornom)  radu  i u prokušanim  vojničkim  vrlinama.  Prosvjetni  ili  kul- 
turni napredak  hrvatskog  naroda  temelji  se  na  prirodnoj  narodnoj 
darovitosti  i prokušanoj  sposobnosti  na  polju  znanosti,  prosvjete  i 
umjetnosti.  Industrija,  obrt,  kućno  rukotvorstvo  i trgovina  imaju 
biti  ruka  pomoćnica  sveukupnom  seljačkom  i općem  narodnom  go- 
spodarstvu. Ove  grane  života  imaju  biti  polje  časnog  rada  i vrelo 
dostojnog  života  radnika,  a ne  sredstvo  gomilanja  narodne  imo- 
vine u rukama  glavničara  (kapitalista). 

17.  Skladno  gojenje,  promicanje  i usavršivanje  svih  narodnih 
vrlina  i grana  narodnog  života  zadaća  je  svih  pregnuća  javnog  rada 
i državne  vlasti  kao  takove,  jer  im  daju  potpuno  jamstvo  opstanka, 
vjekovnoga  bivstvovanja  i blagostanja  sadašnjih  i budućih  poko- 
ljenja i cjelokupnog  hrvatskog  naroda,  te  opstojnosti  i sigurnosti 
Nezavisne  Države  Hrvatske. 

POLITIČKA  PARNICA  PROTIV  DRA.  I.  PERNARA  G.  1933. 

Oružnici  su  16.  kolovoza  1932.  u selu  Braslovlju  kod  Samo- 
bora pucali  na  seljake,  te  je  bilo  i mrtvih  i ranjenih.  Beogradska 
je  vlada  pomoću  predcenzure  novina  spriječila,  da  hrvatska  javnost 
dozna  za  ovu  tragediju.  Zato  je  »Hrvatska  ujedinjena  revolucio- 
narna omladina«  opisala  taj  dogođaj  u letku  »Hrvatski  seljački 
narode«.  Letak  je  bio  potajno  štampan  u jednoj  hrvatskoj  tiskari, 
ali  je  na  nj  stavljena  oznaka,  da  je  štampan  24.  kolovoza  1932.  u 
Beču. 

Zagrebački  se  odvjetnik  dr.  Ivan  Pernar  pobrinuo,  cla  ovaj 
letak  raširi  po  hrvatskim  krajevima.  Tako  su  mu  Đuro  Kemfelja, 
Viktor  Košutić  i Petar  Posarić  pomogli,  da  je  nekoliko  tisuća  pri- 
mjeraka razdijeljeno  u selima  Hrvatskoga  Zagorja.  Veliki  omot 
s 1132  primjerka  bio  je  odaslan  trgovcu  Pašku  Kaliterni  u Splitu, 
ali  ga  je  ondje  19.  rujna  uhvatio  Frano  Pejnović,  potpreglednik  fi- 
nancijalne  kontrole.  Pejnović  je  taj  omot  predao  redarstvu,  pa  je 
tako  došlo  do  otkrića  ove  stvari. 

Državno  je  odvjetništvo  u Zagrebu  zatražilo  od  redarstva 
istragu.  Tako  je  Petar  Posarić  zatvoren  21.  rujna,  a Đuro  Kemfelja 
28.  rujna.  I sam  dr.  Pernar  stavljen  je  5.  listopada  u istražni  zatvor, 
kamo  su  dospjeli  također  Viktor  Košutić  i Paško  Kaliterna. 

Istom  6.  ožujka  1933.  započela  je  protiv  njih  javna  rasprava 
u Beogradu,  i to  kod  »Državnoga  suda  za  zaštitu  države«.  Raspravi 
je  predsjedao  Ljubomir  Arnerić,  javnu  je  optužbu  zastupao  dr. 
Marochino,  dok  su  članovi  senata  bili:  Rusomir  Đankov,  dr.  Mar- 
getić,  Suhec,  Paljić,  Filipović  i Vukajlović.  Optužene  su  branili: 
dr.  Juraj  Šutej,  dr.  Tomo  Jančiković,  dr.  Živko  Bertić,  dr.  Rajko 
Đermanović  i Bora  Prodanović. 

Javna  je  rasprava  potrajala  nekoliko  dana,  a osuda  je  progla- 
šena 14.  ožujka  1933.  Tada  je  Arnerić  kao  predsjednik  Državnoga 
suda  za  zaštitu  države  pročitao  presudu,  kojom  se  proglašuju  kri- 
vima: dr.  Ivan  Pernar,  Đuro  Kemfelja,  Viktor  Košutić  i Petar  Po- 
sarić, dok  se  krivnje  oslobađaju  Paško  Kaliterna  i onaj  Fabijan 
Plazonić,  koji  je  omot  donio  u Split,  jer  nijedan  od  njih  nije  znao, 
što  li  je  u omotu.  Po  2.  stavu  1.  članka  — a u vezi  sa  70.  i 71.  pa- 
ragrafom kaznenoga  zakona  — osuđen  je  dr.  Ivan  Pernar  na  go- 
dinu dana  zatvora,  Đuro  Kemfelja  na  18  mjeseci,  Viktor  Košutić 
na  10  mjeseci,  a Petar  Posarić  na  8 mjeseci.  Presuda  je  postala  pra- 
vomoćnom, jer  nitko  ne  može  prizvati  protiv  odluke  Državnoga  suda 
za  zaštitu  države. 

UMORSTVO  HRVATSKOG  USTAŠE  IVANA  GABAJA. 

Među  hrvatske  mučenike  godine  1933.  spada  i ustaša  Ivan 
G a b a j,  seljak  iz  Hlebina  kod  Koprivnice.  On  je  nekada  veoma  rev- 
no djelovao  kao  vođa  i prednjak  »Hrvatskoga  Sokola«  u Hlebinama. 
Kad  je  kralj  Aleksandar  koncem  g.  1929.  ukinuo  »Hrvatski  Sokol«, 
zapečatila  je  vlast  i dvoranu  »Hrvatskoga  Sokola«  u Hlebinama. 
Ipak  je  Gabaj  s ostalim  hrvatskim  sokolašima  kroz  prozor  ulazio 

u dvoranu,  gdje  su  nastavljali  tjelovježbu.  Kad  mu  je  vlast  i to 
osujetila,  osnovao  je  Gabaj  u Hlebinama  »Glazbeni  zbor  Podravac«, 
u koji  su  stupili  prijašnji  sokolaši.  Tako  su  i nadalje  održavani  sa- 
stanci, na  kojima  je  Gabaj  širio  ustašku  misao,  a uz  to  je  čitao  i 
tumačio  novine  »Grič«,  »Ustaša«  i »Domobran«. 

Naskoro  je  Ivan  Gabaj  preuzeo  još  jednu  rodoljubnu  zadaću. 
On  je  naime  — kao  iskreni  pobornik  politike  Poglavnika  dra  Ante 
Pavelića  — mnogim  hrvatskim  ustašama  pomagao  prijelaz  preko 
hrvatsko-madžarske  granice  na  t.  zv.  Janka  pustu,  gdje  ih  je  Gustav 
Perčec  primao  i vježbao  u oružju.  Onamo  je  želio  i sam  poći,  ali 
su  ga  njegovi  prijatelji  uvjerili,  da  je  potrebniji  u Hrvatskoj.  Oruž- 
nici  su  doznali  za  to  Gabajevo  djelovanje,  ' te  su  njega  i suborce 
njegove  uhvatili  i dopremili  u Zagreb.  Ovdje  su  svi  rodoljubni  Po- 
dravci osjetili  okrutnost  Janka  Bedekovića  i njegovih  krvnika  na 
zagrebačkom  redarstvu.  Svezali  su  im  na  leđa  ruke  i noge,  te  su  ih 
bikovačom  tukli  po  tabanima  i po  cijelom  tijelu.  Premda  se  takvo 
zlostavljanje  ponavljalo,  ipak  nisu  Podravci  htjeli  potpisati  izjavu, 
koju  je  od  njih  tražio  Bedeković. 

Kada  se  Podravci  vratiše  kući,  nastaviše  borbu  protiv  dikta- 
ture, šireći  u Podravini  ustaške  novine  i letke.  Uz  to  je  Ivan  Gabaj 
poznate  ustaše  koprivničkog  logora  prevezao  preko  granice  na 
Janka  pustu.  Na  povratku  su  Gabaja  uhitili  oružnici  iz  pograničkog 
sela  Gole.  Oni  su  ga  u oružničkoj  postaji  nesmiljeno  mučili.  Lice 
mu  je  posve  oteklo  i pocrnilo  od  udaraca  kundakom,  a ruke  su  mu 
krvarile  od  lanaca,  kojima  su  ih  previše  sapeli.  Nato  su  ga  oružnici 
odvukli  do  mjesta  zvanoga  Hintov,  da  im  pokaže,  gdje  je  s usta- 
šama prelazio  preko  granice.  Tamo  su  ga  oružnici  ustrijelili  iz  puške, 
čime  su  dokrajčili  njegove  strahovite  muke.  Gabaj  je  pokopan  u 
Hlebinama  uz  grob  svojega  druga  i ustaše  Franje  Mraza,  koji  je 
također  poginuo. 

JUGOSLAVENSKE  POŠTE  I BRZOJAVI. 

Kad  je  g.  1918.  nastala  država  Srba,  Hrvata  i Slovenaca, 
činili  su  Hrvati  oko  60  postotaka  svih  poštanskih  činovnika. 
Oni  su  g.  1921.  proveli  prvu  organizaciju  poštanskoga  ministarstva 
i poštanske  službe.  Čim  su  obavili  taj  posao,  odmah  je  beogradska 
vlada  počela  potiskivati  hrvatske  činovnike  kod  pošte,  brzojava  i 
telefona.  Hrvatski  su  činovnici  kod  pošte  dobivali  samo  podređene 
službe,  dok  su  glavnu  i odlučnu  riječ  vodili  Srbi,  i to  prvenstveno 

upravo  Srbijanci.  Tako  su  Srbi  činili  70  postotaka  svih  uprav- 
nika državnih  pošta.  Od  5 načelnika  u ministarstvu  pošta  bijahu 
4 Srba,  a samo  1 Hrvat;  jednako  su  Srbi  zapremili  svih  10  šefova 
u poštanskim  odsjecima.  Hrvati  su  bili  zapostavljani  i kod  t.  zv. 
ugovornih  pošta  na  selima.  Vlada  je  naime  uvijek  nastojala,  da  i u 
hrvatska  sela  namjesti  kao  poštare  same  Srbe,  dok  je  apolutno  bilo 
isključeno,  da  bi  koji  Hrvat  mogao  dobiti  mjesto  ugovornog  po- 
štara u srpskom  selu.  Beogradska  se  vlada  pobrinula,  da  bude  što 
manje  hrvatskog  podmlatka  u poštanskom  činovništvu.  To  je  pro- 
vodila tako  postojano  i bezobzirno,  da  je  u poštansku  školu,  koja 
je  postojala  u Beogradu,  primala  80  postotaka  srpskih  mladića, 
12  postotaka  slovenskih,  a jedva  8 postotaka  hrvatskih  mladića. 

Jugoslavija  je  g.  1933.  bila  podijeljena  na  7 poštanskih  rav- 
nateljstva, kojima  su  sjedišta  bila  u Beogradu,  Zagrebu,  Ljubljani, 
Sarajevu,  Splitu,  Skoplju  i u Novom  Sadu.  Pod  zagrebačko  je  rav- 
nateljstvo spadala  cijela  Savska  banovina,  pod  splitsko  Primorska 
i Vrbaska  banovina,  pod  sarajevsko  Drinska,  pod  ljubljansko  Drav- 
ska, pod  novosadsko  Dunavska,  a pod  skopljansko  Vardarska  i Mo- 
ravska banovina. 

Država  je  g.  1933.  od  svih  pošta,  brzojava  i telefona  u Jugo- 
slaviji imala  425,400.000  dinara  prihoda,  a 332,600.000  dinara  ras- 
hoda. Prema  tomu  je  država  g.  1933.  polučila  čisti  dobitak  u iznosu 
od  92,800.000  dinara.  Najviše  je  koristi  državi  donijelo  zagrebačko 
poštansko  ravnateljstvo,  jer  je  imalo  106,800.000  dinara  prihoda,  a 
70,400.000  dinara  rashoda,  uslijed  čega  je  dobitak  iznosio  36,400.000 
dinara.  To  znači,  da  su  poštanski  uredi  u Savskoj  banovini  g.  1933. 
dali  Jugoslaviji  39,2  postotaka  cjelokupnoga  dobitka.  Toliki  se  do- 
bitak mogao  polučiti  samo  time,  što  država  nije  u Savskoj  banovini 
izvodila  potrebite  investicije.  Tako  na  pr.  tisuće  žitelja  grada  Za- 
greba nije  moglo  dobiti  telefonski  priključak,  jer  beogradska  vlada 
nije  dozvolila  potrebite  svote  za  pojačanje  telefonske  centrale,  prem- 
da bi  povećani  broj  telefonskih  pretplatnika  donio  državi  veliku 
korist. 


• HRVATSKI  MUČENICI  U GODINI  1933. 

Početkom  godine  1933.  — u mjesecima  siječnju,  veljači  i ožuj- 
ku — zlostavljali  su  oružnici  i srpski  »četnici«  hrvatske  seljake  po 
svima  selima  u Lici  i sjevernoj  Dalmaciji,  da  sebi  naslade  srce  radi 
ustaškog  djelovanja  prošle  jeseni  u Lici.  Srbi  su  narodu  oteli  600 


526 


Hrvatski  mučenici  u godini  193Š. 


glava  stoke,  a zapalili  48  kuća  i gospodarskih  zgrada,  naročito  u 
Podgorju  ispod  Velebita,  gdje  su  najviše  štete  pretrpjeli  jadni  Dev- 
čići.  Kako  je  hrvatski  rodoljubni  trgovac  Marko  Došen  uspio  pravo- 
dobno otići  u inozemstvo,  dala  je  beogradska  vlada  početkom  svib- 
nja g.  1933.  progoniti  njegovu  obitelj,  kojoj  je  oduzeta  i dozvola  za 
vođenje  trgovine. 

U listopadu  godine  1933.  izvedoše  hrvatski  rodoljubi  u sje^ 
veroistočnom  Hrvatskom  Zagorju  nekoliko  dinamitnih  eksplozija, 
da  time  pokažu  svoje  nezadovoljstvo  s beogradskom  diktaturom. 
Radi  toga  je  vlada  u one  krajeve  odaslala  kaznenu  ekspediciju,  koju 
su  činili  srpski  oružnici  i zagrebački  stražari.  Ovi  su  cijeli  okoliš 
Vinice  pretvorili  u mučilište.  Tamo  je  nekoliko  stotina  hrvatskih 
seljaka  strahovito  izbatinano.  Tom  je  zgodom  u Gornjim  Ladanji- 
ma tragično  poginuo  hrvatski  borac  Josip  Krobot;  njegovi  su  ro- 
đaci, prijatelji  i znanci  — naročito  pak  članovi  njegove  obitelji  — 
bili  zlostavljani  na  očigled  cijeloga  sela. 

Sred  ljute  zime  došao  je  16.  prosinca  1933.  kralj  Aleksandar 
s kraljicom  Marijom  u Zagreb,  gdje  su  ostali  do  11.  siječnja  1934. 
Kralj  je  dobro  znao,  da  ga  Hrvati  mrze,  te  se  bojao  i atentata.  Zato 
je  beogradska  vlada  odredila,  da  se  poduzmu  preventivne  mjere, 
koje  će  onemogućiti  atentat.  Tako  je  prije  kraljevog  dolaska  iza- 
gnano iz  Zagreba  nekoliko  stotina  sumnjivih  ljudi.  Osim  toga  je  u 
Zagrebu  uhićeno  preko  tisuću  osoba,  koje  su  bile  ispitivane,  da  li 
što  znadu  o spremanju  atentata.  Mnogi  su  ljudi  bili  na  redarstvu 
zlostavljani,  jer  ih  je  dr.  Janko  Bedeković  htio  mukama  prisiliti  na 
priznanje,  da  se  sprema  atentat.  A taj  se  atentat  zaista  spremao, 
samo  nije  bio  izveden.  Atentator  je  naime  Petar  Oreb  odustao  od 
izvedbe  na  Jelačićevom  trgu,  jer  je  vidio,  da  bi  uz  kralja  nastradalo 
i mnogo  nedužnih  osoba.  Kad  je  za  to  doznalo  redarstvo,  uhitilo  je 
u Zagrebu  preko  300  ljudi,  većinom  hrvatskih  đaka  i onih  građana, 
kod  kojih  su  ovi  đaci  stanovali.  Sad  je  redarstvena  zgrada  bila 
pretvorena  u pakao,  jer  su  Bedeković  i njegovi  krvnici  strahovito 
mučili  sve  uhićene  ljude.  Ova  su  zlostavljanja  natkrilila  sva  prijašnja 
mučenja. 

Oružnici  su  18.  travnja  1933.  iz  Rečice  u Karlovac  dopremili 
grupu  hrvatskih  seljaka,  koje  su  zatvoili  kod  kotarske  oblasti.  Kako 
su  tamo  oružnici  postupali,  doznajemo  iz  tog  opisa,  što  ga  je  podao 
Andrija  Pavlić:  »Čuo  sam  ostale  seljake,  kako  iz  susjedne  sobe  do- 
zivaju u pomoć.  Oko  4 sata  poslije  podne  bio  sam  uveden  u sobu, 
gdje  se  odigravao  taj  zločin  žandara.  Neugodan  dojam  izazvaše  tra- 

govi  krvi,  iščupane  kose,  te  komadi  odijela  i puceta.  Soba  je  izgle- 
dala kao  zvjerinjak.  Unutra  sam  vidio  9 žandara  s puškama  i s kol- 
cima u ruci.  Oni  su  najpogrdnijim  riječima  vrijeđali  cijeli  hrvatski 
narod,  a zatim  su  padali  udarci  po  meni  . . . Dobro  se  sjećam,  da 
sam  pao  na  desnu  stranu.  Jedan  žandar  mi  je  s lijeve  strane  po- 
stavio između  8.  i 9.  rebra  kolac,  koji  je  pritisnuo  svom  težihom 
svojega  tijela.  Tako  je  ponovio  više  puta,  dok  mi  nije  iskočila  krv 
na  usta  i na  nos,  te  sam  se  onesvijestio.  Kada  sam  sutradan  do- 
šao k svijesti,  zapitao  me  je  stražar,  hoću  li  vode.  Iza  toga  mi  je  u 
limenoj  posudi  donio  vodu,  ali  je  ta  voda  žalibože  bila  slana.  Treći 
sam  dan  dospio  u bolnicu  radi  povreda  na  rebrima.  Od  pretrpljenih 
udaraca  opaženi  su  krvavi  tragovi  po  cijeloj  lijevoj  strani  tijela. 
Nakon  tromjesečnog  ležanja  u bolnici  upućen  sam  u kućnu  njegu 
s liječničkom  svjedodžbom,  da  me  se  ne  može  pozvati  na  nikakvo 
izdržavanje  kazne,  jer  da  mi  je  potreban  oporavak.  Ipak  je  već  po- 
slije nekoliko  dana  došla  žandarska  patrola,  koja  me  je  odvela  na- 
trag u zatvor.« 

U Biogradu  na  moru  bijaše  15.  veljače  1933.  uhićen  ljekarnik 
Josip  Silobrčić.  Oružnici  su  ga  gotovo  danomice  mučili.  Oni  su  mu 
vezali  ruke  i noge,  te  je  pod  kundacima  i batinama  morao  davati 
izjave,  kakve  su  oni  tražili.  Kad  je  bila  završena  ova  »istraga«,  onda 
su  oružnici  Silobrčića  i još  40  seljaka  otpremili  k sudbenom  stolu  u 
Šibenik.  Ovdje  je  u samiei  odsjedio  185  dana.  Nato  je  »sud  za  zaštitu 
države«  podigao  optužnicu  protiv  Silobrčića  i 10  seljaka,  koji  su 
optuženi  po  paragrafu  prvomu  zakona  o zaštiti  države.  Rasprava 
se  vodila  u Beogradu,  i to  prvi  put  2.  listopada,  a drugi  put  16.,  17. 
i 18.  prosinca  1933.  Sud  je  20.  prosinca  proglasio  osudu,  kojom  su 
ljekarnik  Silobrčić  i svi  seljaci  oslobođeni  krivnje,  jer  da  je  optužba 
bila  »proizvoljna«. 

U Karlovcu  je  državna  vlast  tako  progonila  rodoljubnoga 
gradskoga  činovnika  Vladimira  Bogovića,  da  se  jadnik  u zdvojnosti 
14.  veljače  1933.  ustrijelio.  Bogović  bijaše  u hrvatskoj  javnosti 
veoma  popularan  radi  svojega  uspješnog  djelovanja  u nekadašnjem 
»Hrvatskom  Sokolu«.  Oružnici  su  u dalmatinskom  trgovištu  Preku 
toli  nemilosrdno  u zatvoru  zlostavljali  hrvatskoga  seljaka  Cvjetka 
Nižića,  da  je  14.  ožujka  *1933.  i umro  od  pretrpljenih  muka.  Srbin 
Života  Radivojević  je  na  dan  općinskih  izbora  u selu  Oreškovici  ubio 
hrvatskoga  seljaka  Stojilovića.  U Splitu  je  za  vrijeme  procesije 
(mjeseca  srpnja  g.  1933.)  ubijena  neka  žena.  Oružnik  Milivoj  Ču- 
mić,  koji  je  u svibnju  g.  1933.  ubio  hrvatskoga  borca  Petra  Grgića, 

ubio  je  u istom  mjesecu  također  hrvatskoga  seljaka  Šimu  Duševića 
iz  Asina  kod  Nina.  Mjesto  kazne  za  ova  2 ubojstva  odlikovan  je 
Čumić  »ordenom  sv.  Save«.  Blaž  Vukutin,  hrvatski  seljak  iz  Pa- 
koštana  u Dalmaciji,  umro  je  od  rana,  koje  su  mu  zadali  srpski 
oružnici  prigodom  mučenja  u zatvoru.  Srpski  sokolaš,  sin  upravi- 
telja pošte  u Prološcu  kod  Benkovca,  ubio  je  u svibnju  g.  1933. 
hrvatskoga  seljaka  Bekavca  u nekoj  gostionici.  Oružnici  su  u siječ- 
nju g.  1933.  ubili  Šandora  Trajbera  u blizini  granice  kod  Donje 
Lendave. 

U Zagrebu  je  3.  rujna  1933.  tragičnom  smrću  u 59.  godini 
poginuo  odvjetnik  i književnik  dr.  Ivo  Pilar,  koji  je  u hrvatskom 
narodu  bio  veoma  obljubljen  zbog  rodoljubnoga  rada  u Bosni,  na- 
ročito u Tuzli.  Službeno  se  javilo,  da  je  dr.  Pilar  počinio  samouboj- 
stvo, pa  da  se  ustrijelio  iz  revolvera.  Ipak  se  u Zagrebu  proširila 
vijest,  da  je  dra  Pilara  dala  po  svojim  ljudima  ubiti  beogradska  vla- 
da, kojoj  se  zamjerio  svojim  djelima  na  njemačkom  jeziku. 

U Ladislavcu  kod  Zlatara  ubijen  je  — na  svojem  imanju  — 
24.  kolovoza  1933.  bivši  ministar  Mirko  Neudorfer,  koji  je  ope- 
tovano bio  za  narodnoga  zastupnika  izabran  kao  jedan  od  prvaka 
»Hrvatske  seljačke  stranke«.  Općenito  se  govorilo,  da  su  Neudor- 
fera  ubili  hrvatski  ustaše  iz  osvete,  što  je  primio  ministarstvo  u 
diktatorskoj  vladi,  pa  se  time  iznevjerio  idealima  hrvatskog  naroda, 
kojima  je  nekada  — osobito  g.  1919.  — požrtvovno  i odlučno  služio. 

Neki  su  uhode  početkom  godine  1933.  prijavili  vlastima,  da 
hrvatski  seljaci  iz  Podravine  podržavaju  veze  s hrvatskim  emigran- 
tima u južnoj  Ugarskoj,  napose  na  Janka  pusti.  Odmah  su  iz  Za- 
greba poslani  u Koprivnicu  jedan  redarstveni  komesar,  jedan  oruž- 
nički  pukovnik  i dva  detektiva,  koji  su  bili  poznati  radi  svoje  okrutne 
ćudi.  Njima  je  dodijeljeno  desetak  oružnika  iz  Ludbrega  i desetak 
iz  Preloga.  Tako  je  u siječnju  g.  1933.  uhićeno  preko  60  hrvatskih 
seljaka  iz  Đelekovca,  Koprivnice,  Torčeca,  Sigetca,  Hlebina^  Gole, 
Sesveta,  Grbaševca,  Preloga  i još  nekih  sela.  Srpski  su  oružnici  zlo- 
stavljali seljake  već  u njihovim  kućama,  odakle  su  ih  povezane  od- 
veli u zatvore  kotarskih  oblasti  u Ludbregu  i u Prelogu.  Ovdje  su 
nastavili  s mučenjem,  te  su  jadne  seljake  isprebijali  na  mrtvo  ime. 
Pri  tom  su  najgore  prošli  seljaci:  Josip  Havajić,  Franjo  Makar, 
Pavao  Turek;  Josip  Jurašin,  Antun  Babat,  Ignac  Zlatar,  pa  Dretar, 
Stančin  i Petković.  Ove  su  naime  oružnici  izabrali  kao  »najopasnije 
protiv  države«.  Zato  su  ih  pendrecima  i bikovačama  nesmiljeno  tukli 

po  glavi,  te  po  rukama,  nogama  i tabanima.  Premda  bijaše  ljuta 
zima,  ipak  su  oružnici  izuli  ove  seljake,  te  su  ih  bose  po  snijegu  vo- 
dili do  kotarske  oblasti  u Prelogu.  Ovdje  su  ih  ponovno  pendrecima 
tukli  po  rukama  i nogama  toli  jako,  da  više  nisu  bili  sposobni  ni  za 
kakav  rad.  Dvojica  od  njih  — Makar  i Havajić  — bili  su  tako  iz- 
mrcvareni, da  su  izgubili  svijest,  te  bi  još  iste  noći  i umrli  od  rana 
i ozljeda,  da  im  nije  pravodobno  priskočio  u pomoć  liječnik. 

Nikola  Uzunović  je  osnovao  političku  stranku  pod  imenom 
»Jugoslavenske  radikalno-seljačke  demokracije«  (skraćeno  JRSD). 
U tu  stranku  stupiše  bivši  članovi  Radikalne  i Demokratske  stranke, 
kojima  se  priključiše  i otpadnici  Hrvatske  seljačke  stranke.  Da  po- 
kaže jakost  jugoslavenske  radikalno-seljačke  demokracije,  oglasio  je 
Uzunović  kao  njezin  predsjednik  veliku  skupštinu  ove  stranke  u 
Nišu  za  dan  23.  travnja  1933.  Diktatorska  je  vlada  priredila  mnogo 
posebnih  vlakova,  koji  će  pristaše  JRSD  besplatno  dovesti  u Niš, 
gdje  je  na  trošak  raznih  »đispozicijonih  fondova«  priređena  i gozba 
za  svijesne  skupštinare. 

Srpski  su  oružnici  20.  svibnja  1933.  otkrili  tobožnju  veliku 
urotu  Hrvatske  seljačke  stranke  u Garešnici,  a nešto  kasnije  tako- 
đer u Čazimi  i u Bjelovaru.  Beogradska  je  vlada  odmah  odredila,  da 
se  pohvataju  tobožnji  krivci,  koje  su  onda  oružnici  mučili,  da  ih  tako 
prisile  na  bilo  kakova  priznanja.  U Garešnici  su  lancima  vezali  naj- 
uglednije građane  i seljake,  koje  su  prevezli  u Zagreb,  da  ih  predađu 
dru  Janku  Bedekoviću,  specijalisti  za  takve  istrage.  Tom  su  prigo- 
dom iz  garešničke  okolice  u Zagreb  dopremljeni  također  čestiti  se- 
ljački prvaci  Tomo  Vojković,  Miško  Račan  i Tomo  Mađerić,  koji  su 
do  6.  siječnja  1929.  bili  narodni  zastupnici  Hrvatske  seljačke  stranke.. 

Hrvatski  su  đaci  u svibnju  g.  1933.  izvjesili  hrvatsku  zastavu 
na  sveučilišnu  zgradu  u Zagrebu.  Radi  toga  je  redarstvo  opet  pro- 
valilo u sveučilište,  gdje  je  pohvatalo  preko  200  đaka.  Svi  su  ovi 
hrvatski  đaci  bili  nemilo  zlostavljani,  da  se  od  njih  iznudi  stanovito 
»priznanje«.  Najviše  je  muka  pretrpio  sveučilištarac  Josip  Kostelac, 
koji  je  prigodom  sudbene  rasprave  (u  prosincu  g.  1933.)  o tome 
mučenju  izvijestio  ovako:  »Svakoga  sam  dana  poslije  9 sati  na  večer 
bio  odveden  u sobu  detektiva  broj  41  u redarstvenoj  zgradi  u Zagre- 
bu. Tu  me  je  dočekalo  oko  20  detektiva,  koji  su  bili  specijalno  odre- 
đeni za  mučenje,  a na  čelu  im  je  bio  zloglasni  komesar  Drago  Jova- 
nović.  On  me  je  već  prve  večeri  dočekao  riječima:  »Vežite  ga!  Za- 
stor dolje!«  Kad  je  taj  nalog  bio  izvršen,  po  vikao  je  prema  meni: 

»Sada  priznaj  đukelo!  I mi  smo  Srbi  pucali  na  Franju  Ferdinanda, 
pa  srno  priznali.  Znaj,  da  ja  imam  vlast,  ako  hoću,  da  te  ubijem  još 
ove  noći!«  Pod  takvim  sam  prilikama  — nakon  najstrašnijih  muka, 
priznao  sve,  što  su  htjeli  od  mene«. 

Radi  hrvatskih  manifestacija  na  zagrebačkom  sveučilištu  27. 

1 28.  rujna  1933.  pohvatalo  je  redarstvo  velik  broj  hrvatskih  sveu- 
čilišnih đaka.  Svi  su  ovi  đaci  bili  u redarstvenoj  zgradi  nemilosrdno 
zlostavljani. 

Tečajem  godine  1933.  nastaviše  srpski  oružnici  i četnici  ubi- 
janje hrvatskih  rodoljuba.  Tako  je  u zemuničkoj  bolnici  umro  u ruj- 
nu hrvatski  seljak  Ivan  Borač  od  zadobivenih  rana,  koje  mu  je  oruž- 
nik  Joco  Kostić  zadao  poslije  sv.  mise  pred  crkvom  u Rožancima. 
Na  oružničkoj  postaji  Preko  (u  Dalmaciji)  bio  je  hrvatski  seljak 
Antun  Ivanov  11.  ožujka  tako  zlostavljan,  da  je  i umro  od  zadobi- 
venih ozljeda.  U travnju  su  oružnici  udarcima  kundaka  ubili  hrvat- 
sku seljakinju  Ružicu  Knežević  iz  Perušića.  Srpski  je  četnik  Rusić 
iz  puške  ubio  Pavla  Perkovića  iz  sela  Perkovići  kod  Slavonskog  Bro- 
da, Jednako  je  na  nekoj  skupštini  kod  Broda  ubijen  seljak  Rašić. 
Srpski  su  oružnici  u dalmatinskom  selu  Murvici  ubili  hrvatskoga  se- 
ljaka Petra  Grgića.  Na  Selskoj  cesti  u Zagrebu  je  1.  prosinca  1933. 
srpski  oružnik  s 5 revolverskih  hitaca  ubio  poštanskoga  činovnika 
samo  zato,  što  je  pjevao  hrvatske  pjesme. 

PARNICA  PROTIV  JUCE  RUKAVINE  I DRUGOVA. 

Radi  pokušaja  ustanka  na  Velebitu  pomoću  oružja,  što  ga 
je  neka  motorna  lađa  28.  kolovoza  1932.  dovezla  u Kusaču  Dragu, 
silno  se  uzrujala  diktatorska  vlada  u Beogradu.  Kad  je  u noći  od 
6.  na  7.  rujna  stradala  oružnička  postaja  u Brušanima,  odmah  su 
u Liku  poslani  mnogobrojni  oružnici,  da  uguše  spremani  ustanak, 
premda  se  na  Velebitu  nalazilo  jedva  desetak  Ustaša.  Došlo  je 
samo  14.  rujna  u šumi  kod  sela  Jadovno  do  sukoba,  u kojemu 
je  poginuo  Stjepan  Devčić  iz  Lukovoga  Šugarja,  koji  se  pridružio 
Ustašama.  Tamo  su  oružnici  našli  4 ustaške  kape  sa  znakom  »U«, 

2 revolvera  s oznakom  »Ustaša«,  6 paklenih  strojeva  s baterijom, 
koja  nosi  oznaku  »Ustaša«,  6 pelerina,  5 ručnih  bomba,  6 vojnič- 
kih torba,  3 metra  žice  za  paljenje  eksploziva,  206  metaka  za  re- 
volvere, nešto  odijela  i neke  druge  vojničke  potrepštine,  a uz 
to  ustaške  novine  »Grič,  »Ustaša«  i »Hrvatski  Domobran«.  Iza 
toga  sukoba  Ustaše  su  napustili  Velebit  i krenuli  prema  Zadru, 
kamo  su  vjerojatno  došli  oko  17.  rujna  1932. 

Oružnici  su  u Lici  pohvatali  mnogobrojne  Hrvate,  koje  su 
okrivili,  da  su  Ustašama  podavali  hrane  i prenašali  oružje.  Svi 
su  uhićeni  Hrvati  pretrpjeli  nečuvena  zlostavljanja.  Da  izmaknu 
takvim  mukama,  pravodobno  se  iz  Gospića  u Zadar  zakloniše: 
odvjetnik  dr.  Andrija  Artuković,  trgovci  Marko  Došen  i Josip 
Tomljenović,  gimnazijalac  Ivan  Šarić  i trgov.  pomoćnik  Nikola 
Orešković.  Za  ogromnu  većinu  uhićenih  Ličana  ispostavilo  se,  da 
nisu  krivi,  te  su  iza  pretrpljenih  muka  pušteni  na  slobodu.  U Be- 
ograd je  odvedeno  samo  12  Ličana,  koji  su  ondje  u Glavnjači 
bili  zatvoreni  preko  9 mjeseci. 

Istom  29.  lipnja  1933.  započela  je  protiv  ličkih  Hrvata  ras- 
prava pred  Državnim  sudom  za  zaštitu  države,  Senatu  je  pred- 
sjedao Ljubomir  Arnerić,  a vijeće  su  činili:  Dragutin  Bubanj, 
Stamenković,  Hrasnik,  Margetić,  Vojislav  Paljić  i dr.  Suhec.  Op- 
tužbu je  zastupao  dr.  Marochino,  a optužene  su  Ličane  branili: 
dr.  Marko  Lamešić,  Ivo  Stožir,  dr.  Žiga  Schol,  Dobrota  Pekota, 
dr.  Rikard  Flogel,  Miloš  Pavlović,  dr.  Ilija  Jakovljević,  dr.  Tomo 
Jančiković,  dr.  Miroslav  Vranić,  dr.  Marko  Kožul,  dr.  Ivo  Politeo 
i dr.  Milan  Grospić. 

Hrvatska  javnost  je  pozorno  pratila  javnu  raspravu,  koja 
je  potrajala  desetak  dana.  Presuda  je  izrečena  istom  10.  srpnja 
1933.,  a bila  je  veoma  okrutna.  Juraj  Rukavina  osuđen  je  na  kaznu 
smrti,  Leopold  Šuper  na  20  godina  robije,  Ivan  Abramović,  Juro 
Gazić  i Antun  Šuper  na  15  godina  robije,  Josip  Barić  na  12  godi- 
na robije,  Josip  Vukić  na  10  godina  robije,  Ivan  Rukavina  na  3 
godine  robije,  Dane  Babić  na  9 mjeseci  strogoga  zatvora,  a 
Jerko  Sudar  na  »vječitu  robiju«.  Nedužnima  su  proglašeni  Josip 
Šuper  i Pavao  Barić,  koji  su  bez  krivnje  bili  zlostavljeni  i tako 
dugo  zatvoreni. 

Najveći  je  patnik  bio  Juraj  Rukavina  s nadimkom  »Ju- 
ca«.  Njegovo  je  tijelo  bilo  uslijed  užasnoga  zlostavljanja  tako 
izmučeno,  da  su  ga  i u sudsku  dvoranu  morali  nositi,  jer  nije 
mogao  hodati  ni  stojati.  Rukavina  je  god.  1916.  svršio  časničku 
školu,  te  je  kao  poručnik  sudjelovao  u svjetskom  ratu.  On  je  po- 
slije g.  1918.  bio  primljen  u jugoslavensku  vojsku,  ali  je  već  g. 
1923.  bio  umirovljen,  te  se  u Klancu  kod  Pazarišta  bavio  poljo- 
djelstvom. Rukavinu  je  državni  sud  proglasio  krivim  za  ove  čine: 

1.  Rukavina,  koji  je  prije  pripadao  Hrvatskoj  seljačkoj 
stranci,  stupio  je  na  proljeće  g.  1932.  u Gospiću  u revolucionarno 
udruženje  »Ustaša«,  kojemu  je  sjedište  u inozemstvu,  te  ima  za 

cilj.  da  »oružanim  ustankom  izvjestan  dio  teritorija  kraljevine 
Jugoslavije  izdvoji  iz  države  kao  samostalnu  Hrvatsku«.  Rukavi- 
na je  među  Ustaše  stupio  po  nagovoru  dra  Andrije  Artukovića, 
Josipa  Tomljenovića  i Nikole  Oreškovića. 

2.  U društvu  s Ivanom  Štimcom  postavio  je  Rukavina  u noći 
od  6.  na  7.  lipnja  1932.  pakleni  stroj  na  podnožje  spomenika,  koji 
je  u Otočcu  podignut  kralju  Petru  u tamošnjem  šetalištu.  Ruka- 
vina je  taj  pakleni  stroj  dobio  od  Josipa  Tomljenovića  i Nikole 
Oreškovića.  Ipak  nije  taj  stroj  eksplodirao. 

3.  Na  brdu  Karauli  (kod  sela  Lički  Novi)  preuzeo  je  Ruka- 
vina torbu  punu  municije,  koja  bijaše  određena  za  naoružanje 
Ustaša,  pa  je  to  prenio  i predao  trgovcu  Josipu  Tomljenoviću  u 
Gospiću. 

4.  Posredovanjem  Ivana  Rukavine,  Ivana  Štimca  i drugih 
svojih  pomoćnika  sakupljao  je  Rukavina  koncem  kolovoza  god. 
1932.  u Pazarištu,  Klancu  i Perušiću  ljude  za  potajni  prijenos 
oružja,  municije  i ustaških  novina  »Grič«,  »Ustaša«  i »Vjesnik 
hrvatskih  revolucijonaraca«,  što  se  iz  Zadra  prenosilo  u Devčić 
Dragu  i u Devčić  Stanove  na  moru  ispod  planine  Velebita.  Odav- 
le je  Rukavina  zajedno  s Tomljenovićem,  Oreškovićem  i s unifor- 
miranim ustašama  sav  taj  materijal  preko  Velebita  prenio  u sela 
Rizvanušu  i Lužine,  odakle  je  to  dalje  razdijelio  pojedincima,  da 
se  naoružaju.  Jedan  dio  oružja  i municije  dao  je  Rukavina  pre- 
nijeti u Klanac,  gdje  je  to  sakrio  u svojoj  kući,  a nešto  je  predao. 
Ivanu  Rukavini  i Ivanu  Štimcu,  da  to  razdijele  hrvatskim  selja- 
cima. 

5.  Rukavina  je  početkom  rujna  1932.  u svojoj  kući  sakrio 
također  onu  bombu  i 4 revolvera,  koje  mu  je  donio  i ostavio  Josip 
Tomljenović  prigodom  svojega  bijega  iz  države. 

Hrvatski  se  narod  zgrozio,  kad  je  doznao  za  okrutnu  osudu 
državnoga  suda  u Beogradu.  Mnogobrojni  se  ugledni  Hrvati 
obratiše  na  kralja  Aleksandra  s molbom,  da  Juci  Rukavini  pošte- 
di život.  Kralj  je  od  svojih  pouzdanika  dobio  obavijest,  da  će 
Juco  Rukavina  i onako  naskoro  umrijeti,  jer  ne  će  moći  prebo- 
Ijeti  pretrpljene  muke  i zadobivene  ozljede.  Zato  je  kralj  njego- 
vu smrtnu  kaznu  pretvorio  u »vječitu  robiju«.  Amnestijom  kr. 
mjesnika  pretvorena  je  Juci  Rukavini  i Jerku  Sudaru  iza  kraljeve 
smrti  »vječna«  robija  u 20  godišnju  robiju. 

ZAPOSTAVLJANJE  HRVATSKIH  ZEMALJA. 

Za  vrijeme  diktature  običavala  je  beogradska  vlada  s poje- 
dinim stranim  tvrtkama  sklapati  ugovore  za  gradnju  željeznica. 
Spomenute  su  tvrtke  tražile  pretjerane  cijene,  koje  su  i polučile 
uz  potajni  uvjet,  da  dotični  ministri  dobiju  visoku  proviziju.  Ti- 
me se  dakako  oštećivala  država,  ali  nijedne  novine  nisu  smjele 
iznositi  ovakve  afere,  jer  cenzura  nije  dozvoljavala  nikakvu  kri- 
tiku vladinih  djela.  Ipak  se  našao  čovjek,  koji  je  u Narodnoj 
skupštini  raskrinkao  takav  štetonosan  rad.  To  bijaše  bivši  mini- 
star saobraćaja  Andra  Stanić,  koji  je  g.  1934.  javno  ustvrdio,  da 
je  tadašnji  ministar  saobraćaja  lošim  ugovorima  oštetio  državu 
za  preko  800  milijuna  dinara.  Narodna  je  skupština  izabrala  an- 
ketno povjerenstvo,  koje  je  ustanovilo,  da  će  ugovor  sa  tvrtkom 
Batignol  prouzročiti  štetu  od  495  milijuna  dinara.  Radi  ove  je 
afere  morao  odstupiti  tadašnji  ministar  saobraćaja,  kojega  je 
naslijedio  dr.  Mehmed  Spaho,  da  revidira  spomenuti  ugovorn  i 
zaista  je  Spahu  uspjelo,  da  revizijom  ugovora  sa  tvrtkom  Bati- 
gnol spasi  za  državu  380  milijuna,  — dakle  77  postotaka  od  ukup- 
ne štete,  — kako  se  dr.  Spaho  javno  pohvalio  g.  1936.  u Narodnoj 
skupštini  prigodom  rasprave  o proračunu. 

Poznata  je  činjenica,  da  glasoviti  hercegovačko-dalmatinski 
duhan  sade  gotovo  sami  Hrvati.  Radi  toga  je  uprava  monopola  u 
vrijeme  najstrašnije  diktature  zapostavljala  taj  duhan,  da  time 
ošteti  tamošnje  Hrvate.  Ovu  protuhrvatsku  monopolsku  politiku 
'%jasno  prikazuju  službeni  podatci  za  taj  hercegovačko-dalmatinski 
duhan. 

Godine  1930.  odobrena  je  sadnja  227  milijuna  strukova,  te 
je  otkupljeno  7.7  milijuna  kilograma  duhana,  plaćenih  po  16.4 
dinara,  što  je  sadiocima  donijelo  126  milijuna  dinara.  Godt  1931. 
odobreno  je  246  mil.  strukova,  a otkupljeno  je  4.9  mil.  kilogr. 
duhana  po  12.55  dinara,  što  je  sadiocima  donijelo  61  milijun  di- 
nara. God.  1932.  je  odobreno  200  milijuna  strukova,  a otkupljeno 
4.1  milijun  kg.  duhana  po  9.86  dinara,  što  je  sadiocima  donijelo 
41  mil.  dinara.  Godine  1933.  je  odobrena  sadnja  89  milijuna  stru- 
kova, a otkupljeno  1.9  milijuna  kg  duhana  po  6.27  dinara,  što  je 
sadiocila  donijelo  12  milijuna  dinara.  Godine  1934.  je  odobrena 
sadnja  62  milijuna  strukova,  a otkupljeno  1.9  milijuna  kg  duhana 
po  5.41  dinar,  što  je  sadiocima  donijelo  10  milijuna  dinara.  Pre- 
ma tomu  su  sadioci  duhana  u Hercegovini  i Dalmaciji  svojim 

prihodom  u razdoblju  od  5 godina  pali  s i 126  na  samih  10  mili- 
juna dinara.  Tako  su  tamošnji  Hrvati  bili  materijalno  upropa- 
šteni politikom  monopolske  uprave. 

Ministarstvo  građevina  je  g.  1934.  objavilo  »Statistiku  izvr- 
šenih tehničkih  radova  za  godine  1925.  do  1934.«  Iz  ovih  službenih 
podataka  doznajemo,  da  je  država  tečajem  spomenutih  10  godi- 
na izradila  1004  kilometara  novih  cesta,  od  toga  499  kilometara  u 
Srbiji,  178  u Dalmaciji,  117  u Bosni  i Hercegovini,  J05  u Crnoj 
Gori,  67  u Vojvodini,  25  u Sloveniji,  a jedva  13  kilometara  u Hr- 
vatskoj i Slavoniji.  Prema  tomu  je  Srbija  dobila  49.7  postotaka, 
a Hrvatska  i Slavonija  samo  1.3  postotka  novih  cesta. 

Na  tehničke  je  radove  u razdoblju  od  g.  1925.  do  god. 
1934.  izdala  država  2771  milijun  dinara.  Od  toga  je  potrošeno  u 
Srbiji  1753  milijuna,  u Bosni  i Hercegovini  278,  u Hrvatskoj  i Sla- 
voniji 250,  u Crnoj  Gori  169,  u Vojvodini  111,  u Sloveniji  108,  a u 
Dalmaciji  102  milijuna  dinara.  Prema  tomu  je  država  na  Srbiju 
potrošila  63.3  postotka,  a na  Hrvatsku  i Slavoniju  samo  9 posto- 
taka svih  izdataka  za  tehničke  radove. 

Naravno  da  250  milijuna  dinara  nije  bilo  dovoljno  za  teh- 
ničke radove  u Hrvatskoj  i Slavoniji.  Zato  su  'naše  samouprave 
(poimence:  banovina,  oblasti,  opčine  i vodne  zadruge)  potrošile 
za  tehničke  radnje  211  milijuna  dinara,  dok  su  samouprave  u Sr- 
biji za  istu  svrhu  dale  469  milijuna.  Prema  tomu  je  država  na 
svakih  100  samoupravnih  dinara  izdala  za  tehničke  radove  u Sr- 
biji 373,  a u Hrvatskoj  i Slavoniji  samo  118  državnih  dinara.  Vidi 
se  dakle,  da  je  država  svoja  novčana  sredstva  razmjerno  mnogo 
više  trošila  u Srbiji,  nego  li  u Hrvatskoj  i Slavoniji,  gdje  je  te- 
rete javnih  radova  sve  više  prebacivala  na  samouprave. 

Tečajem  spomenutih  10  godina  podigla  je  država  800  javnih 
zgrada,  od  toga  582  u Srbiji,  80  u Hrvatskoj  i Slavoniji,  47  u Bosni 
i Hercegovini,  27  u Crnoj  Gori,  27  u Dalmaciji,  21  u Sloveniji,  a 
16  u Vojvodini.  Srbija  je  dakle  stekla  72.8  postotaka,  a Hrvatska 
i Slavonija  samo  10  postotaka  svih  novih  državnih  zgrada. 

U razdoblju  od  g.  1925.  do  g.  1934.  izgrađeno  je  na  trošak 
države  457  mostova,  i to  255  u Srbiji,  75  u Bosni  i Hercegovini,  47 
u Crnoj  Gori,  39  u Hrvatskoj  i Slavoniji,  19  u Dalmaciji,  15  u 
Sloveniji,  a 7 u Vojvodini.  Prema  tomu  je  Srbija  dobila  55.8  po- 
stotaka, a Hrvatska  i Slavonija  samo  8.5  postotaka  svih  državnih 
mostova. 

PARNICA  PROTIV  FRANJE  ZRINSKOGA  I DRUGOVA. 

U Beogradu  je  13.  ožujka  1934.  započela  javna  rasprava  pred 
Državnim  sudom  za  zaštitu  države.  Senatu  je  predsjedao  Vaso 
Petrović,  a vijeće  su  činili:  Dragutin  Bubanj,  Milorad  Kurtović, 
dr.  A.  Greben,  Vladimir  Margetić,  dr.  Ličar  i Miodrag  Filipović. 
Optužbu  je  zastupao  dr.  Marochino. 

Optuženi  su  Franjo  Zrinski,  Tomo  Kelemen  i Stjepan  Piže- 
ta,  mladi  hrvatski  seljaci  iz  Gornjega  Ladanja  kod  Varaždina, 
da  su  god.  1933.  stupili  u organizaciju  zvanu  »Ustaša«,  kojoj  je 
sjedište  u inozemstvu,  a ima  za  cilj  »izdvojenje  jednog  dijela 
kraljevine  Jugoslavije  iz  cjeline«,  pa  da  su  tako  postali  članovima 
»udruženja,  koje  ima  za  svrhu:  propagandu  terorizma  i nezako- 
nito prigrabljivanje  vlasti.« 

Optužnica  kaže,  da  su  sva  trojica  u rujnu  g.  1933.  po  noći 
u nekom  čamcu  prevezli  iz  Madžarske  u Gornje  Ladanje  revol- 
vere, bombe  i paklene  strojeve.  Tako  su  prikupili  oružje  i eks- 
ploziv, da  uzmognu  vršiti  razne  atentate.  Zrinski  i Pižeta  su  10. 
kolovoza  1933.  po  noći  porazbacali  u selu  Voći  novine  »Grič«, 
»Ustaša«,  »Nezavisna  hrvatska  država«  i »Vjesnik  hrvatskih  re- 
volucijonaraca«,  premda  su  znali,  da  se  njihovom  sadržinom 
namjerava  ugroziti  javni  mir,  te  u opasnost  dovesti  javni  pore- 
dak. Isto  je  17.  kolovoza  po  noći  činio  Franjo  Zrinski  u Petrijancu 
i u Novoj  Vesi. 

Zrinski  je  s Josipom  Krobotom,  koji  je  kasnije  izgubio 
život,  došao  24.  kolovoza  1933.  u Zlatar,  gdje  je  stajao  na  straži 
pred  kućom  bivšega  ministra  Mirka  Neudorfera,  dok  je  Krobot 
ušao  u dvorište.  Ondje  je  Krobot  iz  revolvera  ispalio  3 hitca  prema 
Neudorferu,  kojega  su  2 metka  pogodila  u prsa,  te  mu  probila 
pluća  i plućnu  žilu  kucavicu,  što  je  prouzročilo  njegovu  smrt 
uslijed  krvarenja. 

U noći  od  29.  rujna  1933.  pošao  je  Zrinski  s Josipom  Krobo- 
tom u Rajhenburg,  gdje  je  Krobot  postavio  2 paklena  stroja  pod 
tračnice  nedaleko  željezničke  postaje  s namjerom,  da  ondje  ek- 
splodiraju pod  kotačima  vlaka,  što  se  ipak  slučajno  nije  dogodilo. 
U noći  od  6.  listopada  1933.  došao  je  Franjo  Zrinski  s Josipom 
Krobotom  do  željezničke  postaje  u Zaprešiću.  Dok  je  Zrinski 
opet  čuvao  stražu,  dotle  je  Krobot  pod  tračnice  podmetnuo  2 pa- 
klena stroja,  koji  su  i eksplodirali,  kad  je  naišao  teretni  vlak,  na 
kojemu  su  oštećeni  vagoni  i lokomotiva. 

Kelemen,  Zrinski  i Pižeta  se  iza  6.  listopada  1933.  dogovo- 
riše, da  će  jedan  pakleni  stroj  postaviti  u vlak,  koji  će  iz  Varaž- 
dina voziti  u Zagreb,  drugi  će  stroj  postaviti  kod  magazina  na 
varaždinskom  kolodvoru,  treći  pod  kraljev  spomenik  u Varaždi- 
nu, a četvrti  u oružničkoj  vojarni  u Varaždinu.  Za  tako  zasno- 
vane atentate  udešavali  su  Krobot,  Zrinski  i Kelemen  paklene 
strojeve  11.  listopada  1933.  u Krobotovoj  kući,  gdje  je  uslijed  ne- 
opreznog baratanja  nastala  eksplozija,  te  je  Krobot  i poginuo. 
Tako  nije  došlo  do  izvršenja  spomenute  namjere.  To  je  navodno 
bilo  poznato  Marku  Krobotu  i Miji  Kelemenu. 

Optužene  su  Ustaše  na  sudu  branili  dr.  Živko  Bertić,  dr. 
Milan  Kostić,  Josip  Alkalaj  i dr.  Marko  Demoja.  Rasprava  je  po- 
trajala do  18.  ožujka,  a 21.  ožujka  1933.  je  izrečena  presuda.  Fra- 
njo Zrinski  i Stjepan  Pižeta  osuđeni  su  na  smrt,  Tomo  Kelemen  na 
vječitu  robiju,  Mijo  Kelemen  na  jednu  godinu  strogoga  zatvora, 
a Marko  Krobot  na  5 mjeseci  strogog  zatvora. 

PARNICA  PROTIV  BEGOVIĆA,  OREBA  I PODGORELCA 

Jedva  je  18.  ožujka  1934.  dovršena  javna  rasprava  protiv 
Franje  Zrinskoga  i drugova,  već  je  sutradan  pred  Državnim  su- 
dom za  zaštitu  države  u Beogradu  započela  javna  rasprava  pro- 
tiv hrvatskih  ustaša  Josipa  Begovića,  Petra  Oreba  i Antuna  Pod- 
gorelca. Senatu  je  predsjedao  dr.  Ljubomir  Arnerić,  a vijeće  su 
činili:  Dragutin  Bubanj,  Vukajlović,  Baljić,  Gradnik,  Vičar  i Vla- 
dimir Margetić.  Javnu  je  optužbu  zastupao  dr.  Đerman  Đadrov. 

Josip  Begović  bijaše  slušatelj  šumarstva  u Zagrebu,  Antun 
Podgorelec  zidarski  pomoćnik,  a Petar  Oreb  radnik.  Begović  i 
Podgorelec  bijahu  rođeni  u Suhom  Polju  kod  Virovitice,  a Oreb 
u Veloj  Luci  na  otoku  Korčuli.  Javna  je  rasprava  potrajala  do 
25.  ožujka,  a presuda  je  izrečena  28.  ožujka  1934.  Državni  je  sud 
svu  trojicu  osudio  na  kazan  smrti,  koja  se  ima  izvršiti  vješanjem, 
i to  tako,  da  prvi  bude  obješen  Podgorelec,  drugi  Begović,  a treći 
Oreb. 

Petar  Oreb  je  proglašen  »krivim,  što  je  u drugoj  polovici  g. 
1933.  postao  članom  udruženja  Ustaša,  čije  je  sjedište  u inozem- 
stvu, premda  je  znao,  da  to  udruženje  ima  za  cilj,  da  terorističkim 
djelima  ugrozi  u našoj  državi  javni  mir  i u opasnost  dovede  javni 
poredak  radi  izdvajanja  jednog  dijela  teritorija  kraljevine  Jugo- 
slavije iz  cjeline  kao  samostalne  države«;  zatim  što  je  11.  prosin- 

ca  1933.  došao  iz  Italije  u Zagreb,  te  se  16.  prosinca  — naoružan 
s bombama,  revolverima  i nožem  — postavio  na  Jelačićevom  tr- 
gu u špalir  s namjerom,  da  bacanjem  bombe  liši  života  kralja 
Aleksandra,  koji  se  onuda  vozio  u otvorenom  samovozu;  napokon 
zato,  što  je  17.  prosinca  1933.  u 7 sati  u jutro  opalio  više  revolver- 
ski  metaka  na  redarstvene  agente  Nikolu  Čurćića  i Kostu  Lekića, 
koji  su  došli  u njegov  stan  (u  Štosovoj  ulici  broj  4),  da  izvrše  pre- 
metačinu, pa  da  uhite  Oreba  i njegove  drugove.  Tom  je  prigodom 
Čurčić  izgubio  život,  a Košta  Lekić  je  zadobio  tešku  ranu. 

Josip  Begović  je  proglašen  krivim,  što  je  g.  1933.  postao 
i do  svojeg  uhićenja  ostao  članom  udruženja  Ustaša;  zatim  što  je 
»Petra  Oreba  doveo  16.  prosinca  godine  1933.  u špalir  na  Je- 
lačićevom trgu,  gdje  je  stajao  tik  Oreba,  držeći  u vis  skije,  koje 
su  bile  Orebu  znak  za  pravac  bijega  poslije  izvršenoag  atentata«, 
napokon  zato,  što  je  »Oreba  podstrekavao,  da  baci  bombu  na 
Markovom  trgu«  16.  prosinca  na  večer,  ili  da  u jutro  17.  prosinca 
izvrši  atentat  na  kralja  Aleksandra,  kada  će  doći  u zagrebačku 
stolnu  crkvu  na  »blagodarenje«. 

Antun  Podgorelec  je  proglašen  krivim,  što  je  on  nago- 
varao Petra  Oreba,  da  pođe  pred  stolnu  crkvu,  pa  da  ondje  baci 
bombu  na  kralja  Aleksandra,  kada  će  se  dovesti  na  »blagodare- 
nje«. Podgorelca  i Begovića  je  unesrećio  Petar  Oreb,  koji  ih  je 
odao,  kada  su  ga  mučili  kod  zagrebačkoga  redarstva. 

Protiv  osude  državnoga  suda  nije  se  moglo  prizvati  na  više 
sudište,  kako  se  prizivalo  protiv  osude  sudbenoga  stola.  Tako  je 
i osuda  od  28.  ožujka  1934.  odmah  postala  izvršna,  samo  je  kralj 
mogao  smrtnu  kaznu  zamijeniti  kojom  drugom  kaznom.  Kralj  je 
pomilovao  Podgorelca,  pretvorivši  mu  smrtnu  kaznu  u do- 
životnu robiju.  Naprotiv  je  kralj  odbio  pomilovanje  Petra  Oreba 
i Josipa  Begovića,  koje  su  u Beogradu  objesili  12.  svibnja  1934. 

KRITIKA  DIKTATORSKOG  REŽIMA  21.  OŽUJKA  1934. 

U Senatu  kraljevine  Jugoslavije  održao  je  21.  ožujka  1934. 
senator  i bivši  ministar  dr.  Benjamin  Sup  er  ina  govor,  u koje- 
mu je  oštro  kritizirao  diktatorski  režim.  On  je  među  ostalim  re- 
kao i ovo: 

»Kada  bi  iz  groba  ustao  biskup  Strossmayer  i vidio,  kako  li 
se  sprovodi  njegova  jugoslavenska  misao,  gorko  bi  se  pokajao, 
što  je  uopće  ikada  govorio  i pisao  o jugoslavenstvu,  te  bi  požalio, 

što  nije  osnovao  Hrvatsku  akademiju  znanosti  i umjetnosti.  U 
školama  se  posve  zanemaruje  učenje  hrvatske  povijesti,  kako  bi 
naša  djeca  zaboravila,  da  su  Hrvati  i da  imaju  lijepu  prošlost.  Sva 
ta  djeca  moraju  biti  samo  Jugoslaveni,  dok  srpska  djeca  smiju 
biti  samo  Srbi,  te  njihovim  učiteljima  i ne  pada  na  um,  da  ih 
upućuju  u jugoslavenstvo. 

U državnu  službu  uzimaju  se  u prvom  redu  Srbi,  a samo 
mrvice  ostaju  Hrvatima.  Poznata  je  činjenica,  da  se  u pomorsku 
vojnu  akademiju  u Gružu  prima  najmanji  postotak  hrvatskih 
mladića,  premda  su  Hrvati  u Primorju  i Dalmaciji  rođeni  pomor- 
ci. Ovdje  u Beogradu  imamo  željezničarsku  školu,  u koju  se  godi- 
šnje upisuje  oko  120  mladića,  ali  među  njima  nema  ni  10  Hrvata. 
Dok  sam  bio  ministar  pošta  i brzojava,  osnovao  sam  u Zagrebu 
poštansku  školu,  kakva  je  već  postojala  u Beogradu.  Moj  naslje- 
dnik na  ministarskoj  stolici  odmah  je  zagrebačku  školu  ukinuo. 

U Bosni  nema  niti  jednoga  sreskoga  načelnika  Hrvata.  U 
Dubrovniku  — osim  kod  sudova  — nema  Hrvata  na  čelu  ureda, 
a i podređeni  su  činovnici  u ogromnoj  većini  Srbi.  Učiteljska  škola 
u Dubrovniku  ima  oko  200  đaka,  od  kojih  je  samo  30  Srba,  ali 
profesori  su  isključivo  sami  Srbi,  jer  su  hrvatski  profesori  pre- 
mješteni ili  reducirani. 

Lako  je  reći  da  nema  hrvatskog  pitanja.  Ali  mi  znamo,  da 
je  radi  nezadovoljnih  Hrvata  povećan  broj  oružnika  za  4000  lju- 
di. Znamo,  da  su  hrvatska  sela  blokirana  oružnicima.  Znamo,  da 
hrvatskim  selima  krstare  nebrojeni  režimski  pouzdanici  i douš- 
nici. Zatvori  i kazneni  zavodi  puni  su  Hrvata  radi  političkih 
stvari.  Malo  ima  u godini  dana,  a da  ne  bude  ma  koji  Hrvat  radi 
političkog  držanja  uhićen  te  od  policije  i žandarmerije  na  muke 
stavljan.  Znamo  za  sve  one  strahote,  koje  su  u Dalmaciji  poči- 
njene nad  hrvatskim  seljacima,  ribarima  i pomorcima,  koji  su  — 
većinom  nevini  — bili  zatvoreni,  vezani,  okovani  i zlostavljeni. 
Znamo  za  tolike  osude  na  temelju  zakona  o zaštiti  javne  bezbe- 
dnosti  i poretka  u državi.  Znamo  za  sve  nepravde  i za  sva  poni- 
ženja, koja  Hrvati  trpe  u vlastitoj  narodnoj  državi.  Ali  Hrvati 
ne  će  biti  građani  drugoga  reda.  Oni  ne  će  da  budu  vrijeđani  nji- 
hovi osjećaji  i njihova  prava,  pa  da  se  njihova  kulturna  društva 
rasturuju,  kako  su  to  nekada  Madžari  radili  sa  slovačkim,  ru- 
munjskim i srpskim  društvima«. 


539 


Procvat  Beograda  na  račun  cijele  države 


PROCVAT  BEOGRADA  NA  RAČUN  CIJELE  DRŽAVE. 

Diktatorska  je  vlada  nastojala,  da  na  račun  cijele  države 
podigne  Beograd  na  stupanj  velegrada.  Zato  je  ministarstvo  gra- 
đevina u 10  godina  (1925. — 1934.)  na  trošak  cijele  države  gradilo 
u Beogradu  tolike  javne  zgrade,  da  je  na  njihovu  izgradnju  potro- 
šilo 1135  milijuna  dinara.  Istodobno  je  ratno  ministarstvo  utro- 
šilo 1100  milijuna  dinara  za  vojne  građevine  u Beogradu;  ono  je 
ondje  podiglo  i velike  palače  za  ratno  ministarstvo  i za  glavni 
štab  srpske  vojske.  Ministarstvo  je  prosvjete  potrošilo  oko  70 
milijuna  dinara  za  gradnju  srednjih  škola  u Beogradu,  gdje  su 
podignute  također  nove  zgrade  za  sveučilište  i za  tehniku. 

Troškom  od  75  milijuna  dinara  sagrađena  je  u Beogradu 
golema  palača  za  ministarstvo  saobraćaja.  Nove  su  palače  podi- 
gnute također  za  predsjedništvo  ministarskoga  savjeta,  te  za  6 
drugih  ministarstava  (financija,  trgovine,  građevina,  unutarnjih 
posala,  socijalne  politike  i narodnoga  zdravlja,  te  šuma  i ruda). 
Među  najveće  zgrade  u Beogradu  spada  palača,  u kojoj  se  na- 
stanio srpski  patrijarha.  Dok  su  katolici  morali  sami  podizati 
stanove  za  svoje  crkvene  dostojanstvenike,  dotle  je  beogradska 
patrijaršija  građena  na  trošak  cijele  države,  dakle  također  nov- 
cem katolika  i muslimana.  Troškom  od  30  milijuna  dinara  podi- 
gnuta je  u Beogradu  palača  Privilegovane  agrarne  banke.  Još  je 
više  stajala  gradnja  goleme  zgrade,  u kojoj  se  smjestilo  ravna- 
teljstvo pošta  i brzojava.. 

Da  Beograd  što  prije  dobije  izgled  velegrada,  potrošila  je 
država  oko  jedne  milijarde  dinara  za  takve  investicije,  koje  nisu 
bile  neophodno  potrebite.  Tako  je  180  milijuna  dinara  izdano  za 
gradnju  i ukrasivanje  velikoga  kolnoga  mosta  preko  rijeke  Save, 
da  se  tako  Zemun  spoji  s Beogradom.  Jednaki  je  razlog  vodio 
beogradsku  vladu,  kad  je  500  milijuna  dinara  potrošila  za  spaja- 
nje Beograda  s Pančevom,  gradeći  golemi  most  preko  Dunava  i 
željezničku  prugu  od  Pančeva  do  Beograda.  Kako  se  pak  između 
Beograda  i Pančeva  nalazi  nepregledna  močvara,  potrošila  je  dr- 
žava 280  milijuna  dinara  za  isušenje  toga  »Pančevačkog  rita«. 

HRVATSKI  MUČENICI  GOD.  1934. 

Ministar-predsjednik  dr.  Milan  Srškić  podnio  je  u siječnju 
g.  1934.  ostavku  svoje  vlade.  Nato  je  kralj  Nikoli  Uzunoviću  po- 
vjerio sastav  vlade,  iz  koje  su  ispali  ministri:  Pavao  Matica,  dr. 

Milan  Srškić  i dr.  Radenko  Stanko vić.  Nova  je  vlada  nastavila 
progone  hrvatskih  rodoljuba,  kako  su  to  činile  prijašnje  diktator- 
ske vlade  Petra  Živkovića,  dra  Voje  Marinkovića  i dra  Milana 
Srškića. 

Srpski  su  oružnici  i četnici  ubijali  hrvatske  rodoljube  također 
tečajem  godine  1934,  Tako  su  11.  siječnja  u Međimurju  — na  putu 
kod  sela  Kakanj  blizu  Mure  — ubili  u 2 sata  po  noći  seljaka  Ivana 
Vargu  iz  Dubrave.  Iste  su  noći  ovi  isti  oružnici  na  cesti  ubili  još 
jednoga  seljaka,  kojega  su  tako  izmrcvarili,  da  se  nije  mogao  usta- 
noviti njegov  identitet.  U noći  od  20.  na  21.  travnja  ubili  su  oružnici 
dva  hrvatska  seljaka  kod  sela  Lanusa  na  talijanskoj  granici.  Oruž- 
nici su  Ivana  Šarića  iz  Zemunika  u zatvoru  tako  mučili,  da  je  od 
posljedica  toga  mučenja  i umro  u zemuničkoj  bolnici.  Četnici  su  1. 
kolovoza  u selu  Otočkom  kod  Bosanskoga  Broda  ubili  hrvatskoga 
seljaka  Ivana  Kovačevića.  Tri  su  četnika  napali  i ranili  musliman- 
skoga Hrvata  Huseina  Bulića;  on  je  poslije  toga  bio  zatvoren  u 
Sarajevu,  gdje  je  i umro  za  vrijeme  mučenja  u noći  od  18.  na  19. 
kolovoza.  Srpski  su  četnici  u kolovozu  g.  1933.  u dalmatinskom  selu 
Sukošanu  ubili  hrvatskoga  seljaka  Augustina  Franića. 

Srpski  su  četnici  u kolovozu  g.  1934.  u selu  Horgaču  ubili 
Josipa  Sabova,  hrvatskoga  rodoljuba  iz  Bačke.  Istoga  su  mjeseca 
braća  Jovan,  Slavko,  Milan  i Nikola  Đuričić  napali  hrvatskog  se- 
ljaka Valentina  Rosulju,  kojega  su  tako  zlostavljali,  da  je  umro 
od  zadobivenih  rana.  U mjesecu  rujnu  g.  1934.  je  na  Sušaku  u 
zatvoru  bio  hrvatski  radnik  Ivan  Lučić  tako  nečovječno  mučen, 
da  je  i umro  za  vrijeme  mučenja.  Jednaka  je  smrt  zadesila  Dra- 
gutina Erčeca,  hrvatskoga  rodoljuba  iz  Valpova,  koji  je  23.  listo- 
pada 1934.  umro  uslijed  posljedica  mučenja  i policijskih  progona. 
Kod  Vrpolja  u Slavoniji  ubijen  je  30.  ožujka  1934.  iz  zasjede  hr- 
vatski seljak  Mato  Keselić. 

Sudbeni  je  stol  u Zagrebu  11.  rujna  1934.  održao  glavnu  ras- 
pravu protiv  dra  Ivana  P e r n a r a,  te  protiv  Raspora,  Štimčeve  i 
2 brata  Horvata  radi  širenja  nekih  letaka,  u kojima  se  nepovoljno 
prikazuje  djelovanje  diktatorske  vlade  u Beogradu.  Svi  su  pro- 
glašeni krivima,  pa  je  dr.  Pernar  osuđen  na  30  mjeseci,  a ostali 
na  10  do  24  mjeseca  strogoga  zatvora. 

Istodobno  se  pred  sudbenim  stolom  u Bjelovaru  vodila  ras- 
prava protiv  uglednoga  seljaka  Ivana  Kraljića,  koji  je  do  6. 
siječnja  1929.  bio  narodni  zastupnik  Hrvatske  seljačke  stranke, 
a prije  toga  i koprivnički  gradonačelnik.  Kraljić  i jošte  7 osoba 

bijahu  optuženi  radi  primanja  ili  prenašanja  oružja  i municije  iz 
Janka  puste  u Madžarskoj.  Oni  su  navodno  oružje  i municiju  po- 
hranjivali u tu  svrhu,  da  im  posluži  prigodom  ustanka,  koji  se  u 
Podravini  spremao  za  oslobođenje  Hrvatske  od  srbijanske  vlasti. 
Sud  je  20.  rujna  1934.  izrekao  presudu,  kojom  se  Ivan  Kraljić 
osuđuje  na  8 godina  robije  zato,  što  je  znao  za  spremanje  oružja 
i municije,  a ipak  je  propustio  to  prijaviti  vlastima.  Od  drugih 
seljaka  osuđen  je  Stjepan  Sever  na  12  godina  robije,  Stjepan 
Prvčić  na  8,  Blaž  Badaleć  na  6,  Ivan  Glavak  na  3,  a Ivan  Ostriž  i 
Ivan  Horvatinović  na  2 godine.  Osuđene  su  i dvije  žene,  poimen- 
ce: Marija  Glavak  na  3,  a Marija  Badalec  na  1 godinu  robije. 

Iste  su  godine  1934.  okrutno  osuđeni  još  mnogi  hrvatski  se- 
ljaci, jer  da  su  pucali  na  oružnike  i na  pogranične  vojnike.  Tako 
su  iz  Đelekovca  na  doživotnu  robiju  odnosno  na  15  godina  osu- 
đeni: Pavlić,  Petak,  Sabol  i tri  Vuljaka,  iz  Grbaševca  Vutuc  i Ši- 
jak,  iz  Novačke  Gole  Janko  Varga,  a iz  Gole:  Subotičanec,  No- 
vak, Posezi  i Horvatinović. 

Pred  sudbenim  stolom  u Gospiću  održana  je  sredinom  mje- 
seca ožujka  1934.  javna  rasprava  protiv  18  hrvatskih  rodoljuba  iz 
Like.  Njih  je  državni  odvjetnik  optužio,  da  su  širili  letke,  u koji- 
ma se  vršila  promičba,  da  se  u Lici  stvori  težnja  za  promjenom 
dotadašnjeg  državnog  uređenja  i političkog  poretka  u Jugosla- 
viji, pa  da  nastane  raspoloženje  za  stvaranje  samostalne  hrvat- 
ske države.  Optuženi  su:  dr.  Fran  Binički,  župnik  iz  Ličkog  Osika, 
zatim  trgovac  Ante  Vlajnić  iz  Perušića,  trgovac  Nikola  Kolače- 
vić  iz  Gospića,  umirovljeni  kapetan  Ivica  Murković  iz  Gospića, 
šumar  ing.  Milan  Rosandić  iz  Vinkovaca,  trgovac  Mile  Butković 
iz  Perušića,  župnik  Nikola  Polić  iz  Gospića,  pravnik  Nikola  Mur- 
ković iz  Gospića,  đak  Marko  Smolčić  iz  Karlobaga,  Martin  Došen 
iz  Ličkog  Osika,  Mate  Zalović  iz  Vukšića,  te  Nada  Kolačević, 
Mate  Brkljačić,  Nikola  Matijević,  Ante  Brkljačić,  Josip  Matije- 
vić,  Ivan  Stilinović  i Andrija  Brkljačić  iz  Gospića. 

Većina  ovih  rodoljuba  hrvatskih  provela  je  gotovo  3 mje- 
seca u istražnom  zatvoru.  Prije  toga  pak  mučili  su  ih  oružnici  u 
Gospiću  upravo  nečovječno  tako,  da  su  neki  Ličani  i oboljeli  od 
toga  zlostavljanja.  Prigodom  javne  rasprave  na  sudu  branili  su 
ih:  dr.  Janković  i dr.  Stilinovič  iz  Zagreba,  pa  dr.  Pavelič  i dr. 
Brujić  iz  Gospića.  Presuda  je  izrečena  29.  ožujka  1934.  Nikola 
Murković  je  osuđen  na  2 godine  strogoga  zatvora,  Ante  Vlajnić 
na  20  mjeseci,  Martin  Došen  na  12  mjeseci,  dr.  Fran  Binički  i Mi- 

lan  Butković  na  10  mjeseci,  Mate  Zolović  i Nikola  Kovačević  na 
8 mjeseci,  Nikola  Polić  i Nada  Kolačević  na  6 mjeseci,  Mate  Br- 
kljačić, Nikola  Matijević,  Ante  Brkljačić,  Josip  Matijević  i An- 
drija Brkljačić  na  5 mjeseci,  a Ivan  Stilinović  na  4 mjeseca.  Ing. 
Milan  Rosandić  je  riješen  od  krivnje,  a malodobni  je  đak  Marko 
Smolčić  upućen  u zavod  za  popravak. 

DJELOVANJE  HRVATSKIH  USTAŠA  GODINE  1934. 

Jugoslavenski  je  Sokol  po  želji  diktatorske  vlasti  iz  Beogra- 
da odlučio,  da  će  u Zagrebu  5.  i 6.  kolovoza  1934.  održati  veliki 
sokolski  slet.  U tu  je  svrhu  na  uglu  Maksimirsse  ceste  i ulice 
zvane  Svetice  podignut  ogroman  »stadion«,  u kojemu  će  se  odr- 
žati vježbe  Jugoslavenskih  Sokola.  Govorilo  se,  da  je  potrošeno 
4 milijuna  dinara  za  goleme  količine  drva,  kojim  su  građene  tri- 
bine za  gledaoce  sokolskih  vježba.  Navodno  je  i sam  kralj  Alek- 
sandar obećao,  da  će  doći  u Zagreb  na  sokolski  slet. 

Zagrebački  su  rodoljubi  škripali  zubima  od  jada,  što  ne 
mogu  spriječiti  priprave  za  sokolski  slet.  Diktatorski  je  režim 
bio  tako  moćan,  da  je  uspio  provesti  svoju  namjeru.  Ipak  nije 
taj  sokolski  slet  uspio  onako,  kako  ga  je  zamišljala,  beogradska 
vlada.  Uspjeh  su  pokvarili  hrvatski  ustaše  svojim  paklenim  stro- 
jevima. 

Prvi  je  pakleni  stroj  prasnuo  4.  kolovoza  1934.  prije  podne 
u palači  sudbenoga  stola  na  Zrinskom  trgu.  Tamo  je  silan  prasak 
proizveo  paniku,  jer  je  zgrada  bila  puna  sudaca,  odvjetnika,  či- 
novnika i stranaka.  Naskoro  je  slijedio  prasak  drugoga  pakleno- 
ga stroja,  što  je  paniku  još  povećalo.  Kada  je  pak  odjeknuo  i 
treći  tutanj,  ispraznila  se  sudb.  palača,  iz  koje  su  svi  ljudi  pojurili 
na  Zrinski  trg.  Redarstvo  je  dozvalo  vatrogasce,  koji  su  odmah 
počeli  gasiti  vatru,  proizvedenu  paklenim  strojevima. 

Jugosokoli  se  uplašiše  za  svoj  stadion;  Zato  je  odmah  ona- 
mo odaslan  oveći  broj  stražara,  da  čuvaju  tribine.  Ipak  se  opće- 
nito u Zagrebu  letačima  proširila  vijest,  da  će  hrvatski  ustaše 
prigodom  sokolskoga  sleta  postaviti  paklene  strojeve  pod  tribine 
u stadionu.  To  je  urodilo  takvim  strahom,  da  su  tribine  bile  5.  i 
6.  kolovoza  djelomice  prazne.  Mnogi  odvisni  Zagrepčani,  naro- 
čito činovnici,  našli  su  u strahu  pred  paklenim  strojevima  razlog, 
da  izostanu  od  polaska  na  sokolski  slet,  koji  je  uslijed  toga  finan- 
cijalno  posve  »skrahirao«.  Redarstvo  je  doduše  spriječilo  postav- 

ljanje  paklenih  strojeva  u stadionu;  ali  je  zato  pakleni  stroj  5. 
kolovoza  prasnuo  u samoj  zgradi  zagrebačkoga  redarstva,  a su- 
tradan i na  kolodvoru  zagrebačkom. 

Ustaše  su  uspjeli,  da  prigodom  toga  propaloga  sokolskoga 
sleta  upotrebom  paklenih  strojeva  upozore  sve  strance  na  veliko 
nezadovoljstvo,  koje  vlada  u Zagrebu  radi  beogradske  diktature. 
O tomu  su  pisale  također  inozemne  — naročito  njemačke, 
talijanske,  engleske  i francuske  — novine,  koje  su  u Zagreb  po- 
slale svoje  suradnike,  da  izvijeste  o sokolskom  sletu. 

Hrvatski  su  ustaše  tečajem  godine  1934.  izveli  nekoliko 
eksplozija  paklenim  strojevima,  da  time  dadu  odraz  nezadovolj- 
stva hrvatskog  naroda  s beogradskom  diktaturom.  Tako  je  počet- 
kom g.  1934.  eksplodirao  pakleni  stroj  kod  Brezica  u vlaku,  koji 
je  dolazio  iz  Beča  prema  Zagrebu.  Radi  toga  je  u siječnju  god. 
1934.  došlo  do  brojnih  uhićenja  u Zagrebu,  te  u zagrebačkoj  oko- 
lici i u Hrvatskom  Zagorju.  Tom  su  prigodom  srpski  oružnici  i 
zagrebački  stražari  u zatvorima  na  zvjerski  način  izmučili  mnogo 
hrvatskih  seljaka  i radnika,  da  od  njih  iznude  potrebna  prizna- 
nja. 

Kad  je  kasnije  eksplodirao  pakleni  stroj  na  zagrebačkom 
kolodvoru,  redarstvo  je  uhitilo  oko  stotinu  ljudi,  među  kojima 
je  bilo  i mnogo  sveučilištaraca.  Sad  su  opet  poznati  krvoloci  na 
zagrebačkom  redarstvu  ljuto  zlostavljali  20  zatvorenih  rodoljuba 
hrvatskih.  Odgovor  je  hrvatskih  ustaša  uslijedio  12.  travnja  1934., 
kad  je  pakleni  stroj  eksplodirao  u samoj  zgradi  zagrebačkog  re- 
darstva. Opet  je  redarstvo  zatvaralo  poznate  mu  već  hrvatske 
mladiće,  čije  su  adrese  bile  označene  u kartoteki  zagrebačkog 
redarstva.  Uhićeno  je  preko  100  osoba,  od  kojih  su  mnoge  bile 
na  zvjerski  način  mučene.  Na  zagrebačkom  je  kolodvoru  5.  lipnja 
1934.  oko  podneva  eksplodirala  bomba  u vagonu  beogradskoga 
brzovlaka. 

Početkom  travnja  g.  1934.  ustadoše  hrvatski  seljaci  u Sv. 
Križu  Začretju  kod  Krapine  protiv  nasilja  tamošnjih  oružnika. 
Tako  je  u Hrvatskom  Zagorju  došlo  do  ljutih  progona.  Oružnici 
su  pozatvarali  mnogobrojne  seljake,  od  kojih  je  preko  50  bilo  u 
zatvorima  izmrcvareno. 

Kralj  se  Aleksandar  početkom  listopada  g.  1934.  spre- 
mao na  put  u Francusku.  Mjesto  željeznicom  putovao  je  iz  južne 
Dalmacije  ratnom  lađom,  koja  se  9.  listopada  iskrcala  u Marselju, 
gdje  ga  je  dočekao  francuski,  ministar  vanjskih  posala  Barthou. 

Dok  su  se  oni  vozili  samovozom  kroz  špalir  znatiželjnika,  skočio 
je  na  samovoz  atentator,  koji  je  pucao,  te  je  ubio  kralja  Alek- 
sandra i ministra  Barthoua.  Prisutni  su  redarstvenici  ubili  aten- 
tatora, koji  je  na  ruci  imao  tetoviranu  oznaku  UMRO,  što  znači, 
da  je  bio  član  »Ujedinjene  makedonske  revolucijonarne  organiza- 
cije.« Službeno  se  ustanovilo,  da  se  atentator  zove  Vlajla  Geor- 
gijev  s nadimkom  »Černozemski«,  pa  da  je  on  hrvatske  ustaše 
na  Janka  pusti  u južnoj  Madžarskoj  vježbao  u baratanju  s eks- 
plozivima. 

IZBORI  ZA  NARODNU  SKUPŠTINU  5.  SVIBNJA  1935. 

Čim  je  Bogoljub  Jeftić  21.  prosinca  1934.  sastavio  svoju  vladu, 
odmah  je  primijetio,  da  će  mu  u Narodnoj  skupštini  poteškoće  za- 
davati Nikola  Uzunović  sa  svojom  »Jugoslavenskom  nacijonalnom 
strankom«,  kojoj  je  pripadala  ogromna  većina  narodnih  zastupnika. 
Premda  je  ovim  zastupnicima  mandat  trajao  do  8.  studenoga  1935., 
ipak  je  Jeftić  sklonuo  kraljevske  namjesnike,  da  6.  veljače  1935. 
raspuste  Narodnu  skupštinu,  pa  da  odrede  nove  izbore  narodnih 
zastupnika  za  dan  5.  svibnja  1935.  Jeftić  se  nadao,  da  će  kod  tih 
izboraproturati  svoje  ljude,  s kojima  će  onda  stvoriti  novu  političku 
stranku,  pa  će  tako  postati  neodvisan  od  Uzunovićeve  JNS. 

Po  ispravljenom  izbornom  zakonu  mogla  je  zemaljsku  listu 
postaviti  takova  grupa,  koja  može  po  30  potpisa  izbornika  dobiti 
barem  u polovici  upravnih  kotara  s teritorija  od  barem  6 banovina. 
Svaka  pak  zemaljska  lista  mora  za  svaki  kotar  u čitavoj  državi 
imenovati  svojega  kandidata  i njegova  zamjenika.  Takva  grupa 
sudjeluje  kod  diobe  mandata  samo  onda,  ako  je  za  njezine  kandidate 
u cijeloj  državi  glasovalo  barem  50.000  izbornika. 

Lako  je  bilo  Jeftiću  pomoću  upravnog  aparata  postaviti  takvu 
zemaljsku  listu,  a još  lakše  je  našao  ljude,  koji  će  na  toj  listi  kan- 
didirati, jer  su  mnogi  čeznuli  za  dnevnicama,  što  ih  dobivaju  narodni 
zastupnici.  Mnogo  je  teže  bilo  opoziciji  udovoljiti  svim  uvjetima, 
koje  treba  ispuniti,  da  se  uzmogne  postaviti  zemaljska  lista.  Tako 
na  pr.  bivša  Slovenska  ljudska  stranka  nije  mogla  ni  pomisliti  na 
postavljanje  svoje  liste,  jer  je  svoje  pristaše  imala  samo  u Dravskoj 
banovini.  U povoljnijem  se  položaju  nalazila  bivša  Hrvatska  se- 
ljačka stranka,  koja  bijaše  raširena  u 7 banovina  (Savska,  Primor- 
ska, Vrbaska,  Drinska,  Zetska,  Dunavska  i Dravska). 

Hrvatska  na  mučilištu  35 

Ipak  nije  niti  dr.  Maček  bio  siguran,  da  bi  u 6 banovina  mo- 
gao baš  u polovici  svih  kotara  naći  po  30  izbornika,  koji  će  potpi- 
sati njegovu  zemaljsku  listu.  Zato  je  rado  primio  ponudu  Ljube  Da- 
vidovića,  Joce  Jovanovića  i dra  Mehmeda  Spahe,  da  s njima  postavi 
zajedničku  listu,  na  kojoj  će  uz  Hrvatsku  seljačku  stranku  kandi- 
dirati muslimanski  Hrvati  te  pristaše  demokrata  i zemljoradnika. 
Uz  zemaljske  liste,  kojima  su  nosioci  bili  dr.  Vlatko  Maček  i Bogo- 
ljub  Jeftić,  postavljene  su  pravodobno  još  dvije  zemaljske  liste,  koje 
su  nosili  bivši  ministri  Boža  Maksimović  i Dimitrije  Ljotić. 

Kao  što  kod  prijašnjih  izbora,  tako  je  beogradska  vlada  i 5. 
svibnja  1935.  upotrijebila  poznate  izborne  metode:  teror,  demorali- 
zaciju, korupciju  i krivotvorenje.  S time  je  znatno  uspjela  u srpskim 
krajevima.  Naprotiv  se  hrvatski  narod  izbornomu  nasilju  odlučno 
suprotstavio.  Premda  nije  Hrvatima  bilo  dozvoljeno  držanje  izbor- 
nih sastanaka  i skupština,  ipak  se  hrvatski  narod  složno  okupio  oko 
dra  Mačeka,  glasujući  za  njegovu  izbornu  listu.  Nitko  nije  gledao  na 
kandidate,  što  ih  je  dr.  Maček  stavio  na  svoju  listu.  Hrvatski  bi 
rodoljubi  jednakim  elanom  glasovah  i za  druge  — makar  posve 
nepoznate  — ljude,  da  su  bili  napisani  na  Mačekovoj  listi.  Svaki  je 
pravi  Hrvat  želio  svojim  glasovanjem  pokazati  samo  otpor  protiv 
diktature  iz  Beograda.  Osobito  se  to  primijetilo  u Savskoj  banovini, 
gdje  se  uzalud  kod  nezavisnih  izbornika  za  Jeftićevu  listu  založio 
dr.  Marko  Kdstrenčić,  koji  je  29.  prosinca  1934.  bio  imenovan  banom 
Savske  banovine. 

Na  teritoriju  Hrvatske  i Slavonije  dobila  je  lista  dra  Mačeka 
460.186  glasova,  a Jeftićeva  lista  214.383.  Na  području  cijele  Dal- 
macije glasovalo  je  za  dra  Mačeka  90.569,  a za  Jeftića  59.015  izbor- 
nika. U Bosni  i Hercegovini  je  službeno  javljeno,  da  je  lista  dra 
Mačeka  dobila  246.458  glasova,  a lista  Bogoljuba  Jeftića  246.846, 
dakle  samo  388  glasova  više.  (Ustanovljeno  je,  da  je  beogradska 
vlada  krivotvorila  izborne  rezultate  u Bosni  i Hercegovini). 

Prošlo  je  nekoliko  dana,  dok  je  vlada  u Beogradu  sredila  iz- 
borne račune.  Isprvice  je  vlada  objavila,  da  je  od  3,908.313  upisanih 
izbornika  za  Jeftićevu  listu  glasovalo  1,738.390,  za  Mačekovu  983.248, 
za  Maksimovićevu  32.720,  a za  Ljotićevu  23.814  izbornika,  pa  da  je 
tako  Jeftić  dobio  62,6  postotaka,  dr.  Maček  35,4,  Maksimović  1,18, 
a Ljotić  0,86  postotaka  svih  glasova.  Po  toj  obavijesti  je  za  listu 
dra  Mačeka  glasovalo  405.356  izbornika  u Savskoj  banovini,  121.595 
u Dunavskoj,  111.993  u Primorskoj,  91.979  u Vrbaskoj,  90.890  u 
Drinskoj,  43.981  u Vardarskoj,  30.633  u Zetskoj,  a 22.489  u Drav- 


546 


Izbori  za  Narodnu  skupštinu  5.  svibnja  1935. 


skoj  banovini,  zatim  9.731  u Beogradu,  Pančevu  i Zemunu,  a ostatak 
u Moravskoj  banovini.  Kasnije  se  i sa  strane  beogradske  vlade  pri- 
znalo, da  je  za  listu  dra  Mačeka  glasovalo  1,076.345  izbornika.  U 
svemu  je  na  biralište  došlo  i glasovalo  73,72  postotka  svih  izbornika. 

Mandati  su  se  dijelili  po  izbornom  redu  od  godine  1931.  Kako 
Ljotić  i Maksimović  nisu  u cijeloj  državi  polučili  50.000  glasova, 
oni  nisu  došli  u obzir  kod  diobe  mandata.  Jeftiću  su  najprije  dodi- 
jeljene tri  petine  (dakle  60  postotaka)  mandata  u svim  izbornim 
okruzima,  pa  i u onima,  u kojima  je  dobio  upravo  neznatan  broj 
glasova.  Preostali  su  mandati,  — t.  j.  samo  40  postotaka,  — dozna- 
čeni proporcionalno  u svakom  izbornom  okrugu  tako,  da  su  brojke 
Mačekovih  i Jeftićevih  glasova  podijeljene  s brojevima  1,  2,  3 i t.  d. 
Tako  je  Jeftićevoj  listi  doznačeno  308,  a Mačekovoj  samo  65  man- 
data. 

Bez  mandata  su  ostali  prvaci  opozicije,  poimence : Ljuba  Da- 
vidović,  dr.  Mehmed  Spaho,  Joca  Jovanović,  Većeslav  Wilder,  dr. 
Srđan  Budisavljević  i dr.  Sekula  Drljević.  Mandat  je  priznat  dru 
Vlatku  Mačeku  kao  nosiocu  zemaljske  liste,  koja  je  polučila  preko 
50.000  glasova.  U Zagrebu  je  za  listu  dra  Mačeka  glasovalo  31.260, 
a za  Jeftićevu  listu  samo  10.356  izbornika,  pa  ipak  su  mandate  do- 
bili Jeftićevi,  a ne  Mačekovi  kandidati.  Beogradska  je  vlada  pri- 
znala, da  je  u Tuzli  za  dra  Mehmeda  Spahu  glasovalo  12.414,  a za 
Jeftićeva  kandidata  9.399  izbornika,  pa  ipak  nije  mandat  podijeljen 
Spahi,  nego  Jeftićevcu. 

Hrvatski  je  narod  bio  zadovoljan  s rezultatom  glasovanja,  ali 
ogorčen  radi  izbornog  reda,  koji  omogućuje  tako  nepravednu  diobu 
mandata.  Maček  je  postao  najpopularniji  čovjek  u Hrvatskoj.  Naj- 
bolje* se  to  vidjelo  19.  i 20.  srpnja  1935.,  kad  je  dr.  Maček  slavio 
svoj  rođendan  i imendan.  Uoči  toga  slavlja  Zagrepčani  su  na  svoje 
kuće  izvjesili  hrvatske  zastave,  koje  se  nisu  smjele  vijati  još  od  g. 
1929.  Čim  se  za  to  doznalo  izvan  Zagreba,  odmah  su  hrvatske  za- 
stave zalepršale  po  selima  i gradovima  u svim  hrvatskim  krajevima. 

Otkako  je  6.  siječnja  1929.  zavladala  diktatura,  nisu  se  Hrvati 
dijelili  na  političke  stranke.  Zato  je  hrvatski  narod  tako  jednodušno 
nastupio  kod  izbora  5.  svibnja  1935.  Kratko  vrijeme  iza  toga  počeo 
je  dr.  Vlatko  Maček  obnavljati  Hrvatsku  seljačku  stranku.  Uz  stare 
pristaše  HSS  stupiše  u tu  stranku  i mnogi  drugi,  među  kojima  bi- 
jaše i takovih,  koji  su  od  toga  očekivali  osobnu  korist. 

ZAGREBAČKI  NADBISKUP  USTAJE  PROTIV  PROGONA 
HRVATSKOG  NARODA. 

Mnogi  se  Hrvati  obratile  na  zagrebačkog  nadbiskupa  dra 
Antu  Bauera  s molbom,  da  ih  zaštiti  od  strašnih  progona  diktator- 
skih vlasti.  Premda  je  nadbiskup  bio  već  stupio  u 80.  godinu  života 
svojega,  ipak  je  odlučio  poći  u Beograd,  da  ondje  kod  kraljevskih 
namjesnika  digne  svoj  glas  na  obranu  hrvatskog  naroda.  Kako  je 
pak  dr.  Bauer  bio  i bolestan,  pošao  je  s njim  u Beograd  dr.  Dioni- 
zije  Nyaradi,  grkokatolički  vladika  iz  Križevaca.  Nadbiskup  je  25. 
svibnja  1935.  posjetio  kneza  Pavla,  kojemu  je  pročitao  i uručio 
ovaj  memorandum: 

»Vaše  kraljevsko  visočanstvo,  kneže  namjesniče! 

Kao  duhovni  pastir  najveće  nadbiskupije  u Jugoslaviji  i kao 
metropolita  četiriju  biskupija  primam  posljednjih  dana  iz  svih  kra- 
jeva svoje  nadbiskupije  te  iz  čitavog  svojeg  metropolitanskog  po- 
dručja — kao  što  iz  ostalih  biskupija  — vijesti  o teškim  patnjama, 
kojima  su  izvrgnuti  moji  vjernici.  Nipošto  se  ne  želim  miješati  u 
kakovu  politiku,  a najmanje  u kakove  stranačke  borbe,  nego  pro- 
matram ove  patnje  kao  nadbiskup,  koji  je  »dužan  starati  se  za  du- 
hovno dobro  svojega  hrvatskog  naroda. 

Imajući  na  umu  božanske  istine  vjere  i morala,  moram  svoj 
glas  podići  protiv  mrcvarenja  i ubijanja,  koja  se  vrše  bez  ikakove 
etičke  opravdanosti,  te  u narodu  stvaraju  raspoloženje,  koje  veoma 
otežava  duhovni  odgoj  župa  i biskupija.  Ne  mogu  gledati,  kako  se 
sije  sjeme,  koje  u budućnosti  može  uroditi  samo  mržnjom,  osvetom 
i pristajanjem  uz  one  struje,  koje  jedva  čekaju,  da  obore  evropsku 
kršćansku  civilizaciju  i kulturu.  Ne  mogu  gledati  ni  u to,  da  poje- 
dini organi  žandarmerije  vrše  neopravdana  djela,  a sve  to  u ime 
najviših  državnih  autoriteta. 

Braneći  svoj  hrvatski  narod,  uvjeren  sam,  da  branim  i ugled 
najviših  državnih  poglavara,  za  koje  sam  uvjeren,  da  ne  snose  od- 
govornost za  nasilničke  čine  onih,  koji  nimalo  ne  cijene  ljudski  ži- 
vot. Dužan  sam  podići  svoj  glas  protiv  okrutnosti  i zato,  jer  se 
neke  od  njih  zbivaju  prigodom  crkvenih  svečanosti,  kad  je  narod 
najoduševljeniji  radi  dolaska  svojega  crkvenog  vrhovnog  poglavara, 
koji  mu  dijeli  sakramenat  sv.  Potvrde. 

Zato  me  je  naročito  bolno  dirnuo  dogođaj,  koji  se  zbio  dne  19. 
svibnja  1935.  u mojoj  župi  Kravarsko.  Tamo  su  žandari  poslije 
crkvene  svečanosti  otvorili  vatru  na  pučanstvo,  te  su  ubili  seljaka 

Đuru  Vireka  i seljakinju  Antoniju  Jambriš,  a teško  su  ranili  Franju 
Kanceljaka  iz  Novoga  Čića,  Stjepana  Cekovića  i Franju  Vireka  (sina 
ubijenog),  koji  se  nalaze  u bolnici,  dok  su  lakše  ranili  velik  broj 
seljaka.  Kako  me  vjerodostojni  svjedoci  uvjeravaju,  uslijedila  je 
upotreba  ubojitog  oružja  bez  opravdanog  razloga,  jer  niti  je  narod 
bio  oboružan  niti  je  integritet  državnih  organa  bio  u opasnosti. 

Ovakvo  je  bezrazložno  ubijanje  u potpunoj  opreci  s moralom, 
koji  je  odredio  točne  norme,  kada  se  smije  nekomu  oduzeti  život. 
Isto  tako  mi  je  iz  sela  Selnice  (u  kotaru  zlatarskom)  javljeno,  da 
je  od  žandara  11.  svibnja  1935.  iz  zasjede  ubijen  seljak  Franjo  Šo- 
štarić  tako,  da  mu  je  — prema  liječničkom  nalazu  — kugla  prebila 
s lijeva  na  desno  prsni  koš,  te  je  prošla  kroz  pluća  i kroz  desnu 
ruku  izašla  van. 

U ovim  nemilim  dogođajima,  koje  se  usuđujem  nazvati  pro- 
gonstvima, — te  za  koje  sam  uvjeren,  da  se  zbivaju  bez  znanja  i 
odobrenja  bilo  kojega  člana  si.  vladajuće  kuće  Karađorđevića,  — 
imali  su  mnogo  prepatiti  članovi  društva  »Katoličke  akcije«,  i to 
radi  toga,  što  su  u Katoličkoj  akciji.  Navodim  samo  jedan  primjer: 
U Đurđevcu  su  uapšeni  i mrcvareni  članovi  katoličkog  društva 
»Zrinski«.  Što  se  događa  u sreskom  zatvoru  u Đurđevcu,  neka  po- 
svjedoči ovo  pismo,  koje  sam  primio  iz  sreskoga  zatvora,  te  koje 
pismo  glasi  ovako:  ^ 

»Pozdrav  iz  sreskoga  zatvora.  Javljam  Vam,  da  su  me  uapsili 
u utorak,  kada  sam  išao  iz  Đurđevca  u Podravske  Sesvete  kod  općine. 
Do  sada  još  nismo  suđeni.  Ovo  Vam  pišem  samo  zato,  da  Vam  ja- 
vim, što  rade  od  nas.  U Pitomači  su  nas  tukli  pendrekom,  rukama 
i nogama  tako,  da  su  nas  poslije  polumrtve  polijevali  vodom  i nosili 
iz  podruma  u štagalj.  Kada  su  nas  u četvrtak  dotjerali  u Đurđevac, 
vodili  su  nas  jednoga  po  jednoga  na  preslušavanje,  te  su  nas  pristav 
i žandari  tukli  šakama  i komadom  drveta  tako, da  neki  od  nas  ne  će 
preboljeti«. 

Žandari  su  u istom  Đurđevcu  istukli  mladiće  od  14  godina 
po  rukama  tako,  da  su  bilr nesposobni  za  svaki  posao.  Stanovit  se 
broj  ljudi  razbježao  po  okolnim  šumama,  pa  od  straha  pred  žan- 
darima ne  dolazi  u svoje  kuće.  Čitavo  se  mjesto  Đurđevac  nalazi 
u plaču  i jauku.  Sreski  se  načelnik  Urlić  Ivanović  grozi  još  gorim 
mjerama.  Isprebijane  su  ljude  iz  zatvora  nosili  kući,  te  je  do  ovoga 
časa  još  nepoznato,  što  će  biti  s njima. 

Mrcvarenja  i kundačenja  sa  strane  žandarmerijskih  organa 
vrše  se  općenito.  Tako  mi  iz  Male  Erpenje  nedaleko  Krapin- 

skih  Toplica  (u  pregrađskćun  kotaru)  javljaju,  da  je  od  žandara 
isprebijan  trgovac  Viktor  Šoštarić,  kojemu  je  cijelo  tijelo  u povo- 
jima. Nadalje  su  u tome  kotaru  isprebijani:  Šoštarić  Otokar,  Jura- 
nić  Mirko,  Juranić  Makso,  Stjepan  August,  Juranić  Juraj,  Kordej 
Andro,  Svećnjak  Makso,  Svećnjak  Stjepan,  Golubić  Makso,  Golu- 
bić Rudolf  i Golubić  Slavko.  Nadalje  su  isprebijani:  Mihel  Josip  70 
godina  star,  Mihel  Janko  20  g.,  Mihel  Vilim  40  g.,  Belin  Florijan 
60  g.,  Rušek  Franjo  35  g.,  Kos  Franjo  50  g.  i Štengl  Vjekoslav  25  g. 

U Zaboku  (krapinski  kotar)  je  isprebijana  sva  sila  se- 
ljaka. Kao  primjer  navodim  seljaka  Šepeca,  koji  je  orao  na  svojoj 
livadi,  gdje  ga  je  mlatilo  pet  žandara.  Isto  tako  su  žandari  isprebi- 
jali Ivana  Borovčaka  i Mirka  Bivola.  — U Vojnom  Križu 
(čazmanski  kotar)  vrše  teror  nad  mirnim  narodom  žandari,  koji  su 
isprebijali  Danijela  Magdića,  Franju  Ciglenečkoga  i Franju  Kriva- 
čića.  U Sesvetama  kod  Ludbrega  su  žandari  ispremlatili  14 
seljaka.  U Bizovcu  (u  valpovačkom  kotaru)  je  žandarski  na- 
rednik Vasilije  Dinić  uapsio  Stjepana  Kiša,  kojega  je  u seoskoj 
stražarnici  ispremlatio  na  mrtvo  ime.  Isti  je  narednik  izmlatio  An- 
driju Peroševića,  kojega  je  nogama  udarao  u želudac  i u rebra  tako, 
da  je  isti  po  odredbi  liječnika  morao  poći  u bolnicu  na  liječenje. 
Čemu  to  mrcvarenje?  Čemu  zatvaranje  i tuča  u masama?  Ako  je 
tko  kriv,  lako  ga  vlast  može  i bez  zlostavljanja  pritegnuti  na  odgo- 
vornost. 

Kao  metropoliti  javljaju  mi  iz  senjske  biskupije  grozne  i 
okrutne  događaje,  koje  moram  osuditi  ne  samo  kao  biskup,  nego  i 
kao  čovjek. 

Najteži  se  slučaj  dogodio  u ličkom  kotaru  Gospiću.  Ljudi  iz 
sela  Žitnika  i Klanca  (u  kotaru  perušićkom)  pošli  su  k 
okružnom  sudu  u Gospić,  da  podnesu  prijavu  poradi  krađe  gla- 
sačkih spisa.  Neposredno  pred  Gospićem  — oko  200  metara  pred 
općinskom  zgradom  — susreli  su  ovi  ljudi  (njih  oko  dvije  stotine) 
2 policajca,  koji  su  im  rekli,  da  ne  smiju  u samo  mjesto  Gospić  poći 
u grupi,  već  da  sebi  izaberu  tri  delegata.  Ljudi  su  izabrali  trojicu, 
koji  su  s redarima  pošli  k okružnom  sudu.  No  tek  što  su  ovi  od- 
makli 10  metara  od  ostale  grupe  ljudi,  pali  su  prvi  hitci  iza  živice 
od  žandara,  koji  su  tamo  bili  sakriveni.  Jedan  od  tih  redara  izjav- 
ljuje, da  su  žandari  bez  razloga  napali  na  te  ljude  pucajući.  Svjedo- 
kinja Anka  Stilinović  iz  Gospića  izjavljuje,  da  je  pokojni  Božo  Mar- 
ković  (star  76  godina)  — već  ranjen  iz  vojničke  puške  kroz  desnu 
vilicu  u zatiljak  — zaklinjao  žandara,  da  ga  ne  ubije;  ali  žandar 

Petrović  mu  je  opsovao  hrvatsku  majku,  te  je  ležećemu  Boži  Mar- 
koviću  zabio  bajunetu  u desnu  stranu  šije.  Uz  Markovića  je  tom 
prigodom  poginuo  38  godišnji  Martin  Starčević,  koji  je  pogođen  iz 
vojničke  puške  iza  lijevog  uha,  našto  mu  je  žandar  kundakom  raz- 
mrskao lubanju.  Kritično  je  stanje  58  godišnjega  Joze  Lulica,  koji 
je  iz  vojničke  puške  ranjen  kroz  pluća  u sredinu  desne  lopatice. 
Nikoli  Milinkoviću,  koji  ima  28  godina,  smrskana  je  desna  nadlak- 
tica otraga  iz  vojničke  puške.  Ivanu  Šnjariću,  kojemu  je  40  godina, 
prostrijeljene  su  iz  vojničke  puške  obje  ruke,  i to  desna  u laktu,  a 
lijeva  u nadlaktici.  Iz  vojničke  je  puške  otraga  u desnu  nogu  ranjen 
Ivan  Župan,  koji  ima  30  godina.  Jednako  je  36  godišnji  Stipe  Mar- 
ković  iz  vojničke  puške  dobio  4 metka  u leđa.  Stanje  svih  spome- 
nutih ranjenika  veoma  je  kritično.  Osim  navedenih  seljaka  ranjeno 
je  jošte  28  ljudi,  koji  od  straha  pred  žandarima  pobjegoše  u šume, 
gdje  se  skrivaju,  te  odakle  potajno  i pojedinačno  dolaze  u bolnicu 
na  liječenje. 

Slična  mi  nedjela  javljaju  također  iz  drugih  biskupija.  Tako 
mi  izvješćuju,  da  su  iz  A d o 1 f o v c a kod  Osijeka  uapšeni  radnici 
Luka  Vuković,  Antun  Gurdel  i Milan  Grgić.  Njih  su  žandari  odveli 
u seosku  stražarnicu,  gdje  su  ih  bacili  na  zemlju  i tukli  do  besvijesti. 
Sutradan  su  ih  žandari  odveli  u oružničku  vojarnu  u Osijek,  gdje 
ih  je  narednik  Popović  udarao  šakom  u trbuh  i po  obrazima,  psu- 
jući im  razne  pogrdne  riječi,  a zatim  ih  je  dao  jednoga  po  jednoga 
odvesti  u podrum,  gdje  ih  je  zlostavljao.  Tom  su  prigodom  Luki 
Vukoviću  izbijeni  zubi,  a Milanu  Grgiću  je  prebijena  kost  na  prsima. 

S posla  se  kući  vraćao  Ivan  Krelo  iz  Kravica  (u  kotaru 
osječkom).  Putem  je  od  žandara  uapšen  i bezrazložno  odveden  u 
oružničku  vojarnu,  gdje  su  ga  isprebijali.  Tom  je  prigodom  Krelo 
tako  udaran  po  glavi  i po  lijevom  uhu,  da  sada  ne  čuje.  Nadalje  su 
izmlaćeni  Ilija  Kelemen  i Josip  Gorzan,  seljaci  iz  Laslova  u 
kotaru  osječkom,  te  Janko  Šimatić  iz  Adolfovca  (općine  Ret- 
fala).  U Kor  odu  je  ispremlaćeno  oko  20  seljaka,  a među  njima 
najteže:  Danijel  Požar,  Mihalj  Miškolci,  Janoš  Sošaj  i Mihalj  Mako. 

Da  je  to  pravi  sistem  mrcvarenja,  vidi  se  iz  dogođaja  u Dal- 
maciji. Žandari  su  u selu  Dobranju  (općine  Metković)  navalili 
na  ljude,  koji  su  išli  kući  pjevajući,  te  je  žandar  Pavić  ubio  Ivana 
Deviju,  a da  mu  ovaj  nije  dao  nikakova  povoda  za  to. 

U selu  Vidu  (općine  Opuzen  u kotaru  Metković)  su  žan- 
dari na  dan  izbora  šibali  i korbačili  djecu.  Kada  su  se  roditelji  vratili 
s izbora  i doznali  za  taj  postupak,  reagirali  su.  Radi  toga  su  žan- 

dari  na  selo  Vid  naperili  dva  mitraljeza,  uslijed  čega  je  među  žena- 
ma i djecom  zavladala  strašna  panika. 

Seljaci,  koji  su  se  iz  Staroga  grada  na  otoku  Hvaru  vraćali 
u V r b a n j,  bili  su  od  žandara  dočekani  i premlaćeni.  Najteže 
je  nastradao  neki  Vladušić,  koji  baca  krv.  Drugi  je  dan  do  iznemo- 
glosti istučeno  39  seljaka.  Izbatinali  su  ih  žandari,  koji  su  u Vrbanj 
došli  iz  Splita. 

Naveo  sam  nekoliko  — i to  najdrastičnijih  — primjera  državnih 
organa,  ne  spominjući  razna  bezakonja,  zatvaranja,  globljenja  i 
šikanacija  svake  vrsti.  Moram  Vam  tom  prilikom  napomenuti,  da  se 
takove  brutalnosti  nisu  ograničavale  na  seljački  svijet,  već  da  su 
državni  organi  jednako  postupali  i s katoličkim  svećenicima. 
Tako  mi  iz  senjske  biskupije  javljaju,  da  je  na  dan  izbora  u 11  sati 
po  noći  bio  uapšen  i u zatvor  na  Sušaku  odveden  Mate  Rahelić, 
župnik  u Hrel  jinu.  Ja  sam  za  njega  intervenirao  kod  dra  Ko- 
strenčića,  bana  Savske  banovine,  da  se  župnik  tako  velike  župe,  kao 
što  je  Hreljin,  koja  ima  preko  4000  vjernika,  pusti  iz  zatvora  zbog 
obavljanja  službe  božje  i obavljanja  crkvene  administracije.  Među- 
tim Rahelić  nije  bip  niti  preslušan  niti  pušten  iz  zatvora. 

Neki  je  dan  kod  mene  bio  Blaž  Tomljenović,  župnik  iz  S mi- 
lja n a u senjskoj  biskupiji,  pa  me  je  molio  za  posredovanje.  On 
je  naime  presudom  sreskoga  načelstva  u Gospiću  osuđen  na  500 
dinara  novčane  globe,  i to  na  prijavu  žanđarmerijske  stanice  u 
Brušanima  zbog  navodne  zloupotrebe  duhovne  vlasti  prigodom  pro- 
povijedi u crkvi.  Spomenuti  svećenik  poriče  svaku  krivnju,  jer  mu 
se  podmeću  takove  stvari,  radi  kojih  bi  morao  doći  pred  sud  za  za- 
štitu države,  da  ih  je  počinio.  Suđen  je,  a da  nisu  ni  preslušani  nje- 
govi svjedoci. 

Biskupski  ordinarijat  iz  Krka  javlja,  da  je  Ivan  Ilijić,  župnik 
u Dubašnici,  osuđen  na  500  dinara  globe  zbog  toga,  što  nije 
prijavio  Milana  Defara,  koralnog  vikara  iz  Krka,  koji  mu  je  u dva 
navrata  poslan  radi  pomoći  u duhovnoj  službi  za  vrijeme  uskrsnih 
blagdana.  Dubašnica  je  samo  11  kilometara  udaljena  od  Krka,  a 
koralni  je  vikar  Defar  općenito  poznat;  zato  je  župnikovo  globi jen je 
prosta  šikanacija.  Isti  je  Defar  bio  na  Krku  lišen  svoje  vjerouči- 
teljske  službe  na  gimnaziji,  jer  je  bio  uapšen  radi  neistinite  prijave. 

Na  otoku  je  Rabu  1.  svibnja  1935.  uapšen  Janko  Medved,  ka- 
pelan iz  N o v a 1 j e.  Okovan  u verige  bio  je  kapelan  tjeran  kroz 
Novalju  na  parobrod  do  grada  Raba  i zatim  kroz  grad  Rab,  gdje 
ga  je  biskup  Srebrenić  susreo  i zapitao,  što  li  je  učinio.  Žandari  su 

brutalno  navalili  na  biskupa  i spriječili  mu  razgovor  s kapelanom. 
Nato  je  kapelan  osuđen  na  8 dana  zatvora,  zbog  toga,  što  je  svoj 
vrt  dao  očistiti  od  proglasa  Jeftićeve  liste  i što  su  djeca  klicala 
opoziciji. 

U subotu  dne  4.  svibnja  1935.  uapšen  je  monsgnor  Ivan  Mra- 
kovčić,  kancelar  biskupske  kurije  u Krku,  na  tako  surov  način,  da 
je  to  bila  javna  sablazan.  Po  nalogu  naime  sreskoga  načelnika  po- 
slani su  k Mrakovčiću  žandari,  koji  su  ga  odveli  na  srez  s nataknu- 
tim  bajunetama  i revolverima.  Mrakovčić  je  istoga  dana  pušten 
kući,  što  je  znak,  da  nije  bilo  razloga  za  njegovo  uapšenje  i za  spo- 
menuti postupak. 

Vrhunac  postupka  žandarmerijskih  organa  prema  katoličkom 
svećenstvu  bio  je  sa  župnikom  Ivanom  Čondićem  iz  Rašćana 
(u  kotaru  Imotskom)  splitske  biskupije.  Čondić  je  u Sinju  bio  uap- 
šen i doveden  u Zagvozđ.  Njemu  je  podnarednik  Ilija  Gajić,  koman- 
dir žandarmerijske  stanice,  u svojoj  kancelariji  psovao  »katolič- 
koga Boga«;  podjedno  ga  je  nazivao  svinjom  i đukelom  i razbojni- 
kom. Gajić  je  vikao,  neka  se  katolička  crkva  stidi,  što  za  popa  ima 
takvoga  razbojnika,  kakav  je  župnik  Čondić.  Nato  je  Gajić  uhvatio 
župnika  za  prsa,  te  ga  je  bacio  na  pod.  On  ga  je  puna  2 sata  gurao 
po  kancelariji  i nazivao  ga  je  svakojakim  imenima.  Sa  župnikom  je 
istodobno  bio  uapšen  i zlostavljan  trgovac  Pavlinović,  kojemu  je  Ga- 
jić vezao  ruke  i pri  tom  psovao  »katoličkoga  Boga«  i neka  znade, 
kako  veže  žandar.  Drugi  dan  su  Čondić  i Pavlinović  kažnjeni  sa  12 
dana  zatvora  ili  tisuću  dinara  globe,  jer  da  su  širili  lažne  vijesti  o 
izborima. 

Vaše  kraljevsko  visočanstvo!  Spomenuti  postupci  organa 
državne  vlasti  takvi  su,  da  moraju  u dno  duše  potresti  svakoga  čo- 
vjeka i kršćanina.  Dozvoljavam,  da  je  za  postupak  organa  državne 
vlasti  u nekim  slučajevima  moglo  biti  povoda;  ali  držim,  da  se  ne 
može  opravdati  ovakva  brutalna  i drakonska  reakcija  sa  strane 
žandara,  jer  se  protivi  državnim  zakonima,  te  pojmovima  kulture 
i morala.  Iz  tih  sam  razloga  prinuđen  poduzeti  mjere,  kako  bi  se 
spriječili  ovakvi  postupci.  Zato  kao  nadbiskup  i hrvatski  metropo- 
lita, — kao  čovjek,  te  kao  branitelj  kršćanske  kulture  i civilizacije, 
— koji  ima  pred  očima  interese  božje  i među  ostalima  također  ču- 
vanje državnog  auktoriteta,  ja  Vam  stavljam  ove  čine  do  znanja,  mo- 
leći Vas,  da  svojom  vlašću  obustavite  ovakve  okrutnosti  državnih 
organa.« 

Oružnici  su  g.  1935.  u Primoštenu  kod  Šibenika  izvršili  nad 
hrvatskim  pučanstvom  pokolj,  u kojemu  je  palo  više  žrtava.  Jedna- 
ko su  oružnici  19.  i 20.  veljače  1935.  kod  Sibinja  i Slavonskoga  Broda 
ustrijelili  15,  a ranili  mnogo  hrvatskih  seljaka. 

PROGLAS  HRVATSKOGA  NARODNOGA  ZASTUPSTVA. 

Hrvatski  narodni  zastupnici,  proglašeni  izabranim  sa  liste  dra 
Mačeka,  — a udruženi  u Seljačko-demokratskoj  koaliciji  sa  pred- 
stavnicima b.  SDS  — prihvatiše  na  svome  prvome  sastanku  dne 
2.  lipnja  1935.  u Zagrebu  pod  predsjedanjem  dra  Vlatka  Mačeka 
ovu  rezoluciju: 

»Hrvatski  narodni  zastupnici  kao  jedini  legalni  predstavnici 
hrvatskog  naroda,  zajednički  sa  predstavnicima  Srba  iz  prečanskih 
krajeva,  to  jest  SDK  na  svojoj  sjednici  od  2.  lipnja  1935.  pod  pred- 
sjedanjem svoga  predsjednika  dra  Vlatka  Mačeka,  kao  vođe  hrvat- 
skoga naroda,  saslušavši  izvještaje  iz  pojedinih  krajeva  i razmo- 
trivši situaciju,  a specijalno  onu,  koja  je  nastala  iz  izbora  ove  go- 
dine, donašaju  slijedeći  zaključak: 

Kad  se  g.  1918.  stvarala  ova  državna  zajednica,  pojavila  su 
se  odmah  dva  suprotna  mišljenja.  Prvo  mišljenje,  hrvatsko,  da  ta 
zajednica  ima  biti  jača  garancija  za  slobodu  i suverenitet  hrvatskoga 
naroda,  drugo  mišljenje,  da  ta  zajednica  ima  biti  proširena  Velika 
Srbija,  u kojoj  ima  nestati  čak  i hrvatska  individualnost. 

Rodila  se  razumljivo  velika  i teška  borba.  Prvi  dio  te  borbe 
završio  je  katastrofalno  u beogradskoj  narodnoj  skupštini  20.  lipnja 
g.  1928.  Nakon  toga  ostavili  su  hrvatski  nar.  zastupnici  — te  za- 
stupnici Srba  iz  Hrvatske  i ostalih  prečanskih  krajeva  — centrali- 
stički parlamenat. 

Posljedica  toga  bilo  je  uvođenje  apsolutizma,  koji  je  sebi  — 
kako  je  u početku  bilo  odmah  vidljivo  — postavio  zadatak,  da  pro- 
vede ono,  što  se  nije  dalo  provesti  pod  parlamentarnim  režimom. 
Taj  apsolutizam  traje  još  i danas,  akoprem  se  kuša  pokriti  parla- 
mentarnim plaštem.  U težnji,  da  se  taj  apsolutizam,  kojemu  je  cilj 
brisanje  hrvatske  individualnosti,  koliko  toliko  prikrije,  stvoren  je 
izborni  zakon,  po  kojem  su  provedeni  izbori.  Ti  su  izbori  provedeni 
po  takovu  izbornom  zakonu,  koji  je  unikum  po  svojem  reakcionar- 
nom duhu,  a cilj  mu  je  da  pomoću  neskrupuloznog  administrativnog 
aparata  osigura  biračkoj  manjini  većinu  svih  mandata. 

Usprkos  izbornih  nasilja,  uslijed  kojih  je  odi  žandarske  ruke 
poginulo  na  desetke  hrvatskih  sinova  — redom  mirnih  seljaka  u 
njihovu  domu  — a da  i ne  spominjemo  stotine  ranjenih  i isprebi- 
janih i na  hiljade  zatvorenih,  te  usprkos  izbornih  falsifikata,  koji 
su  poznati  ne  samo  unutar  zemlje  nego  i po  cijelom  svijetu,  ipak  je 
rezultat  ovih  izbora  bio  pravi  plebiscit.  Tim  je  plebiscitom  hrvatski 
narod  nakon  prisilne  šutnje  od  8 godina  izrazio  svoju  neodoljivu 
volju,  kojom  odbija  sve  pokušaje  povlašćenja,  što  ih  je  nad  njim 
vršio  centralistički  režim  i u parlamentarnom  i u diktatorskom  obli- 
ku sa  neprocjenjivim  oštećivanjem  materijalnog  i moralnog  života. 
Hrvatski  narod  je  branio  i zastupao  svoje  pravo,  da  u svojoj  kući 
bude  svoj  gospodar.  To  svoje  pravo,  osnovano  na  mnogovjekovnoj 
prošlosti,  branio  je  suprotstavljajući  gruboj  sili  bezakonja  svoj  mo- 
ralni otpor. 

Uz  Hrvate  nastupili  su  — osim  Srba  iz  Hrvatske  i ostalih  pre- 
čanskih  krajeva,  koji  se  u SDK  već  dugo  godina  slažu  i rade,  — 
također  braća  muslimanske  vjere  pod  vodstvom  dra  M.  Spahe,  davši 
pored  svega  zajedničkoj  pobjedi  veliki  prilog. 

Pored  ovih  svih  faktora,  koji  su  i ranije  imali  prilike  da  stisnu 
rame  uz  rame,  ovoga  puta  ima  jedna  posve  nova  činjenica,  a to  je, 
da  su  se  združili  sa  svima  zajedno  s ove  strane  i mnogi  redovi  u 
Srbiji,  pod  vodstvom  gg.  Davidovića  Ljubomira  i Jovanovića  Jo- 
vana. Uz  njihov  primjer  odaziv  je  bio  velik,  a naročito  u Šumadiji 

— u srcu  Srbije.  Odanle  je  i došla,  — što  treba  kao  činjenicu  istaći, 

— prva  pobuda  za  zajednički  istup.  Glasanje  je  u Srbiji  bilo  veliko 
za  ovu  listu,  daleko  veće,  nego  li  je  to  u mandatima  izraženo.  Ovu 
novu  činjenicu  u našem  političkom  životu  treba  dostojno  uvažiti  i 
ocijeniti.  Ona  treba  da  bude  prvi  znak  novih  pogleda.  Ona  se  psiho- 
loški pojavila  iz  prijeke  nužde  zajedničke  borbe,  u korist  slobode, 
koja  je  svima  oduzeta.  Ova  zajednička  radnja  ovako  započeta  treba 
da  se  i nadalje  održi,  učvrsti  i proširi,  jer  je  dalji  opstanak  ove  dr- 
žave moguć  jedino  onda,  ako  se  udovolji  opravdanim  zahtjevima 
hrvatskoga  naroda. 

Usprkos  svega  toga  današnji  režim,  — koji  očito  nema  nikakva 
temelja  ni  među  Hrvatima  ni  među  Srbima  ni  među  Slovencima,  — 
nastupa  pojačanom  žestinom  u svojim  nasiljima,  kao  da  nije  baš 
nikome  odgovoran. 

Obzirom  na  sve  ovo  zaključujemo,  da  u ovu  Narodnu  skup- 
štinu ne  idemo,  nego  držimo,  da  je  jedini  izlazak,  da  se  ova  tobož- 
nja skupština  odmah  razjuri  i raspišu  novi  izbori,  koji  će  na  osnovu 

novog  izbornog  zakona  i pod  čestitom  neutralnom  vladom  zajamčiti 
potpunu  slobodu  izbora. 

Samo  iz  takovih  izbora  izašli  bi  pravi  predstavnici  naroda,  koji 
bi  bili  kadri  urediti  državnu  zajednicu,  pa  narod  hrvatski,  srpski  i 
slovenski  osloboditi  patnja,  koje  su  već  nepodnošljive. 

Prisutni  zastupnici  smatraju  čitavo  riješenje  glavnog  birač- 
kog odbora  legalizacijom  falsifikata,  te  se  smatraju  narodnim  za- 
stupnicima ne  uslijed  rješenja  glavnog  biračkog  odbora,  nego  jer 
znaju,  da  su  zaista  dobili  povjerenje  naroda  svoga  kotara.  Dosljed- 
no tome  smatraju  zastupnicima  i one  svoje  drugove,  koji  su  takvo 
povjerenje  dobili  od  naroda,  a glavni  birački  odbor  ih  nije  proglasio 
narodnim  zastupnicima,  kao  i sve  one  glavnije  ljude  iz  S.  D.  koali- 
cije, kojima  je  bilo  iz  kojih  razloga  režim  spriječio,  da  im  narod  to 
povjerenje  potvrdi.  Ovlašćuje  se  zato  predsjednik  dr.  Vlatko  Maček, 
da  ih  o tome  obavijesti,  te  da  budu  i oni  na  slijedeće  sjednice  pozvani.« 

DR.  VLATKO  MAČEK  U BEOGRADU. 

Kad  je  Narodna  skupština  u Beogradu  obavila  verifikaciju 
mandata  narodnih  zastupnika,  podnio  je  Bogoljub  Jeftić  20.  lipnja 
ostavku  svoje  vlade,  držeći  se  tako  dotadašnje  parlamentarne  prakse. 
Nato  je  knez-namjesnik  Pavle  k sobi  pozivao  predstavnike  pojedinih 
političkih  grupa,  da  se  s njima  posavjetuje  glede  sastava  nove  vlade. 
Tako  su  u audijenciju  pozvani:  predsjednik  Narodne  skupštine  Ste- 
van  ćirić,  predsjednik  senata  dr.  Ljuba  Tomašić,  pa  dr.  Vlatko 
Maček,  Bogoljub  Jeftić,  Nikola  Uzunović,  dr.  Antun  Korošec,  dr. 
Mehmed  Spaho,  Ljuba  Davidović,  Joca  Jovan ović  i Svetislav  Hodžera. 

U Beograd  je  21.  lipnja  1935.  došao  dr.  Vlatko  Maček,  koji 
se  tamo  sastao  s Ljubom  Davidovićem,  Jocom  Jovanovićem,  Božom 
Markovićem  i drom  Dragoljubom  Jovanovićem.  a posjetio  je  i supru- 
gu Svetozara  Pribičevića.  Sutradan  je  dr.  Maček  bio  primljen  u audi- 
jenciju od  kneza  namjesnika  Pavla,  nakon  čega  je  posjetio  vojnoga 
ministra  generala  Petra  Živkovića. 

Dolazak  đra  Mačeka  u Beograd  izazvao  je  veliko  zanimanje  u 
svim  političkim  krugovima,  jer  je  upravo  bila  otvorena  vladina  kriza, 
te  su  započela  konzultiranja  na  Dvoru.  Premda  je  dr.  Maček  izjavio, 
da  On  dolazi  u Beograd  kao  predstavnik  udružene  opozicije,  a ne  u 
svojstvu  vođe  hrvatskog  naroda,  ipak  je  njegov  dolazak  bio  kod  svih 
srpskih  političara  smatran  velikom  dobiti  za  sređivanje  prilika  u 
državi.  Nije  to  ni  čudo,  jer  je  eto  nakon  7 godina  došao  u Beograd 

ovlašten  predstavnik  Hrvata,  koji  s ostalim  političarima  sudjeluje 
u razgovorima  o rješavanju  vladine  krize  i otvorenih  nutarnjih  pi- 
tanja. 

U razgovoru  s novinarima  izjavio  je  dr.  Maček,  da  niti  on  niti 
njegovi  drugovi,  koji  su  zastupnici,  ne  će  doći  u Narodnu  skupštinu. 
Oni  traže  raspust  ove  skupštine  i oktroiranje  novoga  izbornoga  za- 
kona, koji  će  biti  pravedniji  od  sadašnjega. 

Odlazeći  23.  lipnja  iz  Beograda  u Zagreb,  dao  je  dr.  Maček 
dopisniku  novinske  agencije  »Havas«  ovu  izjavu:  »Pozvan  od  kneza 
namjesnika  došao  sam  u Beograd,  gdje  sam  naišao  na  spontani  i 
srdačni  prijem,  i to  kako  od  strane  stanovništva,  tako  i od  strane 
prijatelja  i suradnika.  S time  sam  veoma  zadovoljan.  U svojim  raz- 
govorima s knezom  namjesnikom  i s generalom  Petrom  Živkovićem 
iskreno  sam  i otvoreno  izložio  svoje  mišljenje  o tome,  kako  da  se 
stvori  jedna  nova  atmosfera  i preko  toga  jedna  nova  situacija,  u 
kojoj  će  se  moći  rješavati  i defenitivno  riješiti  naša  unutarnja  pita- 
nja, u prvom  redu  hrvatsko  pitanje.  Razgovori  s mojim  srpskim 
prijateljima  pokazuju,  da  je  naše  veliko  djelo  uzajamnoga  zbliženja 
i uže  suradnje  na  najboljem  putu«. 

POČETAK  VLADANJA  DRA  M.  STOJADINOVIĆA. 

U nedjelju  23.  lipnja  1935.  povjerio  je  knez-namjesnik  mandat 
za  sastav  nove  vlade  dru  Milanu  S t o j a d i n o v i ć u.  On  je  sutra- 
dan sastavio  vladu,  u kojoj  je  dr.  Antun  Korošec  bio  ministar  unu- 
tarnjih poslova,  Petar  Živković  m.  vojske  i mornarice,  dr.  Mehrned 
Spaho  m.  saobraćaja,  Dušan  Letica  m.  financija,  dr.  Milan  Vrbanić 
m.  trgovine  i industrije,  Nikola  Preka  m.  socijalne*  politike  i narod- 
noga zdravlja,  Svetozar  Stanković  m.  poljoprivrede,  Dobrivoje  Sto- 
šović  m.  prosvjete,  Ignjat  Stefanović  m.  šuma  i ruda,  dr.  Ljudevit 
Auer  m.  pravde,  Miloš  Bobić  m.  * građevina,  Mirko  Komnenović  m. 
fizičkog  odgoja,  Đura  Janković  m.  pri  predsjedništvu  vlade,  dr. 
Šefkija  Behmen  m.  bez  lisnice,  dok  je  dr.  Milan  Stojađinović  uz  pred- 
sjedništvo zadržao  također  ministarstvo  vanjskih  posala. 

Stojađinović  je  izjavio,  da  je  njegova  vlada  »radna«,  pa  zato 
računa  na  suradnju  s Narodnom  skupštinom.  Nato  je  dr.  Maček 
suradniku  »Jutarnjega  Lista«  dao  ovu  izjavu:  »Kako  vidite,  nije 
moje  mišljenje  uvaženo  prigodom  imenovanja  nove  vlade.  S obzirom 
na  neke  ličnosti,  koje  se  nalaze  u novoj  vladi,  bojim  se,  da  se  situa- 
cija ne  će  znatno  promijeniti.  Ako  se  varam,  onda  hvala  Bogu!  Nova 

će  vlada  imati  prilike  pokazati,  kani  li  prema  Hrvatima  udariti  po- 
mirljivim kursom.  To  može  najbolje  učiniti  tako,  da  reparira  svu 
silu  nepravda,  koje  su  počinjene  nad  hrvatskim  narodom,  naročito 
pak  donošenje  djelomice  nepravednih,  a djelomice  nerazmjerno  pre- 
strogih političkih  osuda.  Na  stotine  takvih  osuđenika  leži  u Mitrovici 
i Lepoglavi.  Na  hiljade  pak  poticajnih  osuda,  koje  su  izrečene  bez 
ikakvoga  pravog  razloga  — bilo  u formi  globa  bilo  u formi  zatvora 
— vise  još  uvijek  nad  glavom  seljačkog  naroda«. 

Prigodom  rasprave  o proračunu  zatražio  je  ministar  predsjednik 
dr.  Milan  Stojadinović  u Narodnoj  skupštini  od  20.  srpnja  1935. 
ovlaštenje,  da  vlada  smije  donijeti  3 politička  zakona  (o 
štampi,  o zboru  i udruživanju,  te  o izborima).  On  je  tom  prigodom 
rekao,  da  će  ovi  novi  zakoni  više  odgovarati  »današnjim  željama  i 
sadašnjim  narodnim  potrebama«,  jer  izbornu  borbu  ne  smije  više 
na  svoja  leđa  primiti  poticajni  aparat,  nego  velike  stranke,  koje  se 
ipak  — prema  ustavu  — ne  će  više  moći  organizirati  »na  vjerskoj 
ili  plemenskoj  ili  regionalnoj  osnovi«.  To  je  Narodna  skupština  do- 
zvolila financijskim  zakonom,  kao  dodatkom  državnom  proračunu. 

U Rimu  je  25.  srpnja  1935.  potpisan  konkordat  između 
Svete  stolice  i kraljevine  Jugoslavije.  U ime  Jugoslavije  potpisao  je 
konkordat  ministar  pravde  dr.  Ljudevit  Auer,  a u ime  Vatikana 
kardinal  Pacelli.  Konkordatom  su  konačno  uređeni  odnosi  između 
države  i katoličke  crkve.  Definitivno  je  riješeno  pitanje  granica  poje- 
dinih biskupija  tako,  da  više  nijedan  katolik  u Jugoslaviji  ne  spada 
pod  biskupiju,  koja  ima  svoje  sjedište  izvan  granica  države.  Dozvo- 
ljava se  uspostava  ninske  biskupije,  a splitskoj  se  biskupiji  vra- 
ća naslov  i čast  nadbiskupije.  Osnovane  su  i 2 nove  biskupije:  bačka 
i banatska.  Zajamčena  je  vjerska  obuka  u javnim  školama.  Katoli- 
čkoj se  crkvi  priznaje  ekonomska  autonomija,  te  njezin  posjed  ne 
može  biti  predmet  izvlašćenja  niti  novih  agrarnih  zakona.  Biskupi 
će  se  postavljati  onako,  kako  je  predviđeno  u većini  konkordata, 
sklopljenih  poslije  svjetskoga  rata.  Konkordat  će  stupiti  u krepost, 
kada  ga  odobre  Narodna  skupština  i Senat. 

Stojadinović  je  nastojao,  da  mjesto  propale  Jugoslavenske  na- 
cijonalne  stranke,  koju  su  vodili  Nikola  Uzunović  i Bogoljub  Jeftić, 
stvori  novu  političku  stranku,  koja  će  u svemu  slušati  njega.  To  mu 
je  i pošlo  za  rukom,  jer  su  na  to  pristali  Aca  Stanojević  u ime  bivše 
Radikalne  stranke,  dr.  Antun  Korošec  u ime  bivše  Slovenske  ljudske 
stranke  i dr.  Mehmed  Spaho  u ime  bivše  Jugoslavenske  muslimanske 

organizacije.  Nova  je  stranka  uzela  ime  »Jugoslavenska  ra- 
dikalna zajednica«  (JRZ),  te  je  19.  kolovoza  1935.  zatražila 
odobrenje  od  ministra  unutarnjih  posala,  kako  je  to  tražio  12.  član 
Zakona  o udruženjima,  zborovima  i dogovorima. 

U Zagrebu  je  u srpnju  g.  1935.  osnovano  društvo  »Legija  rada« 
po  uzoru  njemačke  radne  službe.  Osnivači  su  bili : odvjetnik  dr.  Juraj 
Veselić,  Krunoslav  Batušić,  Viktor  Košutić,  Zvonimir  Kovačević,  Ma- 
tija  Perković,  Dragan  Belak  i još  neki  rodoljubi  hrvatski.  Oni  su 
namjeravali  u poluvojničkim  postrojbama  pod  izlikom  dobrovoljne 
radne  službe  okupiti  Hrvate  u borbi  za  nezavisnu  hrvatsku  državu. 
Veselić  je  sastavio  pravila,  ali  je  Savska  banovina  zabranila  djelo- 
vanje društva.  Zato  su  Batušić,  Belak  i Kovačević  — na  sličan 
način  — unutar  Hrvatske  seljačke  stranke  osnovali  »Hrvatsku  gra- 
đansku zaštitu«,  iza  čega  su  po  hrvatskim  selima  osnivane  »Hrvatske 
seljačke  zaštite«. 

U Š a p c u je  27.  listopada  1935.  srbijanska  »Udružena  opozi- 
cija»  održala  veliku  političku  skupštinu.  Na  poziv  svojih  saveznika 
dozvolio  je  dr.  Vlatko  Maček,  da  na  tu  skupštinu  pođe  i nekoliko 
hrvatskih  političara,  među  kojima  su  bili  također  narodni  zastup- 
nici: odvjetnik  dr.  Žiga  Scholl  iz  Zagreba  i seljak  Ivan  Čelan  iz  Livna. 
Srbijanci  su  poslije  održane  političke  skupštine  priredili  veliki  banket, 
na  kojemu  su  pale  zanimive  i važne  izjave. 

PREVELIKI  POREZI  U HRVATSKOJ  GOD.  1936. 

Službeni  podatci  za  godinu  1936.  jasno  pokazuju,  kako  je 
Savska  banovina  bila  razmjerno  mnogo  jače  opterećena  držav- 
nim taksama  (pristojbama),  nego  li  druge  banovine.  Tako  je  ci- 
jela Jugoslavija  u ime  tih  pristojba  g.  1936.  uplatila  1045  milijuna 
dinara,  od  čega  je  na  Savsku  banovinu  otpalo  ravno  400  milijuna, 
t.  j.  38  postotaka,  premda  je  Savska  banovina  brojila  samo  19 
postotaka  svega  žitelj stva  u Jugoslaviji.  Da  su  žitelji  Savske  ba- 
novine zaista  u ime  državnih  pristojba  platili  razmjerno  dva  puta 
više,  nego  li  žitelji  drugih  banovina,  vidi  se  i odatle,  što  su  te 
pristojbe  u cijeloj  državi  iznosile  prosječno  po  glavi  70  dinara, 
a u Savskoj  banovini  141  dinar.  Samih  je  biljega  u cijeloj  državi 
prodano  za  452  milijuna  dinara,  od  toga  u Savskoj  banovini  za 
100.2  dinara,  što  znači  prosječno  od  svake  glave  35  dinara. 

Poput  državnih  pristojba  teretile  su  Savsku  banovinu  preja- 
ko i nerazmjerno  također  državne  trošarine.  Tako  je  u ime  troša- 

rine  g.  1936.  cijela  Jugoslavija  platila  843  milijuna  dinara,  od  čega 
je  na  Savsku  banovinu  otpalo  188  milijuna,  što  znači  22  postotka. 
Prosječno  je  svaka  glava  u Jugoslaviji  u ime  trošarine  g.  1936. 
platila  56  dinara,  ali  na  teritoriju  Savske  banovine  66  dinara. 

Carine  su  po  službenim  podatcima  u razdoblju  od  god. 
1921.  do  g.  1936.  državi  donijele  19.785  milijuna  dinara.  Od  toga 
je  na  carinarnicama  u Hrvatskoj  i Slavoniji  ubrano  5763  milijuna, 
u Srbiji  4129,  u Sloveniji  4003,  u Vojvodini  2287,  u Dalmaciji  1417, 
u Macedoniji  1047,  a u Bosni  i Hercgovini  632  milijuna  dinara. 
Ako  ove  svote  razdijelimo  po  broju  žiteljstva  tih  zemalja,  onda 
vidimo,  da  prosječno  u cijeloj  Jugoslaviji  dolazi  na  svaku  glavu 
u spomenutih  16  godina  1420  dinara,  a stvarno  je  po  glavi  stanov- 
nika ubrano  3620  dinara  u Sloveniji,  2120  u Dalmaciji,  1921  u Hr- 
vatskoj i Slavoniji,  1570  u Vojvodini,  1268  u Srbiji,  576  u Macedo- 
niji, te  273  dinara  u Bosni  i Hercegovini.  Prema  tomu  je  u Srbiji 
ubrano  za  53  postotka  manje,  nego  li  u Hrvatskoj  i Slavoniji.  Dr- 
žava je  g.  1936.  imala  24  glavne  carinarnice,  od  kojih  je  8 bilo  na 
granicama,  6 na  moru,  a 10  u unutrašnjosti,  te  su  pogranične  ca- 
rinarnice donijele  99  milijuna  dinara,  primorske  135,  a preostale 
556,  ukupno  dakle  790  milijuna  dinara. 

U Hrvatskoj  se  zemljarina  plaćala  na  temelju  čistoga  kata- 
stralnog  prihoda,  dakle  na  temelju  stvarne  i objektivne  podloge. 
Kako  u Srbiji  uopće  nije  bilo  katastra,  vršila  su  ondje  posebna 
povjerenstva  procjenu  katastralnoga  čistoga  prihoda.  Članove 
takvih  povjerenstva  mogli  su  zemljoradnici  podmititi.  Tako  se 
dade  protumačiti,  da  je  sama  Savska  banovina  plaćala  zemljari- 
ne  toliko,  koliko  zajedno  Srbija,  Macedonija  i Crna  Gora. 

Porezna  je  uprava  u Jugoslaviji  bila  tako  loša,  da  oporezo- 
vani  građani  nikada  nisu  mogli  točno  doznati,  kolika  im  je  po- 
rezna obveza.  Uzalud  su  porezovnici  nastojali  svoju  poreznu 
obvezu  podmiriti,  pa  su  u poreznom  uredu  pitali,  koliko  li  još  po- 
reza duguju,  te  da  li  ih  ne  će  porezna  uprava  kasnije  opet  uzne- 
mirivati. Zato  je  i sam  senat  godine  1936.  izjavio:  »Može  se  tvr- 
diti, da  još  i danas  ima  90  postotaka  poreskih  obvezanika,  koji  ne 
znaju,  kako  li  stoje  s porezima,  jer  poreska  evidencija  nije  točna. 
U najviše  slučajeva  dobit  će  se  sutra  posve  druga  brojka  pore- 
skog  zaduženja,  nego  li  je  ispisana  danas.  Poreska  je  administra- 
cija prava  nesreća  za  građane.  Ona  je  jedno  od  glavnih  nezado- 
voljstva građana  s njegovom  rođenom  državom.« 

Cijela  je  država  imala  4,171.491  račun  poreskih  obvezanika. 
Sam  je  ministar  financija  g.  1936.  u Narodnoj  skupštini  priznao, 
da  su  porezne  uprave  g.  1934.  provele  1,821.232  zapljene  i 20.867 
ovrha  radi  neplaćanja  poreza.  To  znači,  da  su  44  postotka  pores- 
kih obveznika  plaćala  porez  samo  pod  prijetnjom  ovrhe.  Ovim 
je  zapljenama  i ovršnim  prodajama  zaplijenjenih  stvari  prouzro- 
čen porezovnicima  novi  teret  u iznosu  od  mnogo  milijuna  dinara. 
Kad  je  pak  sredinom  g.  1935.  — prestankom  otvorene  diktature 
— nastalo  neko  prividno  ublaženje,  pao  je  broj  zapljena  na 
814.573,  a ovršnih  prodaja  na  4513.  To  znači,  da  se  u vrijeme  naj- 
oštrije diktature  postupalo  nasilno  također  kod  ubiranja  poreza. 
Taj  su  sustav  pojačavali  porezni  činovnici,  koji  su  odatle  vukli 
materijalne  koristi,  primajući  mito  od  zastrašenih  porezovnika, 
te  ubirajući  dnevnice  kod  obavljanja  zapljena  i ovrha. 

» 

Država  je  g.  1936.  odredila,  da  u ime  neposrednih  poreza 
imaju  platiti  605  milijuna  dinara  Hrvatska  i Slavonija,  594  miliju- 
na Srbija,  Crna  Gora  i Macedonija,  423  milijuna  Vojvodina,  272 
milijuna  Slovenija,  152  milijuna  Bosna  i Hercegovina,  a 41  mili- 
jun Dalmacija. 

Kako  je  nepravedno  bio  taj  porez  raspodijeljen,  najbolje  se 
vidi,  ako  njegovu  visinu  prispodobimo  sa  brojkama  popisa  žitelj- 
stva  od  31.  siječnja  1931.  Tada  je  Srbija  s Macedonijom  i Crnom 
Gorom  brojila  5,297.000  žitelja,  Hrvatska  i Slavonija  3,052.000, 
Bosna  i Hercegovina  2,316.000,  Vojvodina  1,456.000,  Slovenija 
1,144.000,  a Dalmacija  668.000. 

Prema  tomu  je  Srbija  s Macedonijom  i Crnom  Gorom  bro- 
jila 38  postotaka  svega  žitelj stva  u Jugoslaviji,  a plaćala  je  28.4 
postotaka  svega  neposrednog  poreza.  Naprotiv  je  Hrvatska  sa 
Slavonijom  brojila  21.9  postotaka  žiteljstva,  dok  je  plaćala  29  po- 
stotaka svega  neposrednog  poreza.  To  pak  znači,  da  je  svaka 
glava  u Hrvatskoj  i Slavoniji  bila  prosječno  opterećena  sa  199  di- 
nara neposrednih  poreza,  a u Srbiji,  Macedoniji  i Crnoj  Gori  sa- 
mo sa  112  dinara,  dakle  manje  za  87  dinara. 

Vrijedno  je  napose  ogledati,  kako  su  neposredni  porezi  (t. 
j.  u glavnom  kućarina,  zemljarina  i tečevina)  god.  1936.  opteretili 
grad  Zagreb,  a kako  li  Beograd.  Prigodom  popisa  žiteljstva  31. 
siječnja  1931.  nabrojilo  se  u Beogradu  289.000,  a u Zagrebu  186.000 
žitelja,  dakle  manje  za  103.000  žitelja.  U ime  neposrednih  poreza 
propisano  je  u Beogradu  325  milijuna,  a u Zagrebu  243  milijuna 

dinara.  Ako  ove  brojke  razdijelimo  sa  brojevima  žiteljstva,  onda 
vidimo,  da  svaki  stanovnik  u Beogradu  plaća  prosječno  895,  a u 
Zagrebu  1050  dinara.  Prema  tomu  dakle  svaki  Zagrepčanin  plaća 
za  155  dinara  ili  za  17  postotaka  više,  nego  li  Beograđanin.  Do- 
dajmo tomu,  da  žitelji  grada  Zagreba  moraju  za  samoupravu 
Savske  banovine  plaćati  prosječno  po  157  dinara,  dok  su  Beogra- 
đani izuzeti  ispod  banske  uprave.  Svaki  je  dakle  Zagrepčanin 
morao  g.  1936.  platiti  312  dinara  više,  nego  li  je  plaćao  Beogra- 
đanin. 

KRVOPROLIĆE  U KERESTINCU  16.  TRAVNJA  1936. 

Hrvatski  je  narod  silno  zamrzio  t.  zv.  četnike,  koji  su 
potajno  napadali  i ubijali  hrvatske  rodoljube.  Umorstva  u Imot- 
skom, Novoj  Gradiški  i Požegi,  osobito  pak  umorstvo  Karla  Br- 
kljačića,  koje  se  9.  travnja  1936.  desilo  u Trnovcu  kod  Gospića, 
napunila  su  mnoge  Hrvate  bijesom  protiv  četnika.  Takvomu  su 
bijesu  16.  travnja  1936.  dali  izraza  i hrvatski  seljaci  u samobor- 
skom kotaru. 

Samoborskim  je  vlakom  iz  Zagreba  u Podsused  doputovala 
skupina  ljudi,  koja  je  pošla  cestom  preko  sela  Rakitja.  Ovi  si\ 
ljudi  uz  put  raznim  povicima  izazivali  seljake,  koji  su  radili  na 
poljima.  Seljaci  su  među  njima  prepoznali  neke  ljude,  koje  su  već 
otprije  poznavali  kao  četnike.  Zato  su  odmah  posumnjali,  da  su 
svi  ovi  ljudi  sami  četnici,  koji  možda  idu  u Kupinec,  da  ondje 
ubiju  dra  Vlatka  Mačeka  na  njegovom  imanju.  Seljaci  su  pošli  za 
došljacima,  da  vide,  kuda  li  će  poći.  Kada  su  spomenuti  ljudi 
opazili,  da  ih  slijede  sve  veći  broj  seljaka,  skrenuše  u Kerestinec, 
gdje  se  nalazi  dvor  bivšega  hrvatskoga  bana  Antuna  pl.  Miha- 
lovića. 

Kada  su  i seljaci  došli  pred  Mihalovićev  dvor,  zatražiše  od 
bivšega  bana,  neka  iz  dvora  izađu  došljaci,  da  se  uzmognu  legi- 
timirati; ako  nisu  četnici,  ništa  im  se  ne  će  dogoditi.  Iza  podu- 
ljeg  oklijevanja  i ponovnih  poziva  konačno  je  iz  dvora  izašao 
neki  Čipera.  On  je  u ruci  držao  nekakav  papir,  te  je  pozvao  se- 
ljake, neka  pristupe  k njemu,  da  se  iz  ove  legitimacije  uvjere, 
kako  on  nije  četnik.  Isprvice  se  nitko  nije  usudio  prići.  Kad  je 
ipak  pristupio  jedan  seljak,  Čipera  je  ispalio  pištolju,  te  je  seljak 
pao  ranjen.  To  je  razbjesnilo  seljake,  koji  su  složno  nahrupili  na 
Čiperu.  Opet  se  čuo  hitac  i Čipera  se  srušio  ranjen.  On  se  doduše 

ipak  pridigao,  ali  je  odmah  odjeknuo  i drugi  hitac,  koji  ga  je  ubio. 
Nato  seljaci  provališe  u dvor,  da  potraže  Čiperine  drugove.  Uz 
put  se  oboružaše  Mihalovićevim  oružjem,  koje  su  našli  u dvoru. 
Tako  su  došli  do  sobe,  u kojoj  se  zatvoriše  drugovi  Čiperini.  Se- 
ljaci su  razbili  vrata  i prodrli  u sobu,  premda  se  na  njih  pucalo. 
U toj  sobi  sć  razvila  strašna  borba,  u kojoj  su  seljaci  ubili  peto- 
ricu došljaka,  dok  se  šesti  ranjen  spasio.  Tom  je  prigodom  bio 
ozlijeđen  i stari  Mihalović.  Na  povratku  iz  dvora  udariše  seljaci 
na  kuću,  koja  je  imala  ploču  »Četničko  udruženje«  — Samobor. 
Iz  ove  je  kuće  bivši  redar  Jovo  Buta  pucao  na  seljake,  pa  je  jedan 
seljak  pao  mrtav.  To  je  seljake  tako  uzrujalo,  da  su  prodrli  u 
kuću,  koju  su  zapalili,  a poubijali  Jovu  Butu,  te  njegovu  ženu  i 
kćerku.  Iste  je  večeri  nastalo  obračunavanje  između  seljaka  i čet- 
nika također  u nedalekoj  Plješivici,  gdje  je  Ivan  Hercog  ubijen, 
a Tomo  Bubilić  ranjen. 

DRŽAVNE  ŠUME  I RUDNICI. 

Šume  su  u Jugoslaviji  zapremale  7,017.000  hektara.  Od  toga 
je  3,213.000  hektara  posjedovala  država,  a 3,804.000  hektara  bijaše 
nedržavnih  šuma.  Najvrijednije  su  šume  bile  u Hrvatskoj,  Sla- 
voniji, Bosni  i Hercegovini,  gdje  je  državi  pripadalo  2,357.000 
hektara  šuma.  To  znači,  da  je  od  državnih  šuma  bilo  u hrvatskim 
zemljama  73  postotaka,  dakle  gotovo  tri  četvrtine. 

Iz  službenih  »Završnih  računa  državnih  prihoda  i rashoda«, 
koji  su  objelodanjeni  g.  1937.,  doznajemo,  da  su  državne  šume 
Jugoslavije  od  1.  travnja  1936.  do  31.  ožujka  1937.  donijele  prihod 
od  87,500.000  dinara.  Od  toga  su  državne  šume  u Hrvatskoj  i 
Slavoniji  dale  čisti  prihod  od  33,800.000  dinara,  u Bosni  i Herce- 
govini 32,800.000,  u Srbiji  9,900.000,  u Vojvodini  7,400.000,  a u 
Sloveniji  2,700.000  dinara,  dok  Crna  Gora  i Dalmacija  nisu  dale 
nikakvog  prihoda. 

U razdoblju  od  g.  1924.  do  g.  1936.  imala  je  Jugoslavija  od 
državnih  šuma  1438  milijuna  dinara  čistoga  prihoda.  Državi  su 
naime  u tih  13  godina  donijele  šume  u Bosni  i Hercegovini  705, 
u Hrvatskoj  i Slavoniji  414,  u Srbiji  186,  u Vojvodini  85,  a u Slo- 
veniji 52  milijuna  dinara.  Prema  ovim  službenim  podatcima  imala 
je  Jugoslavija  od  državnih  šuma  49  postotaka  prihoda  iz  Bosne 
i Hercegovine,  28.7  postotaka  iz  Hrvatske  i Slavonije,  12.9  posto- 

taka  iz  cijele  Srbije  (računajući  tu  također  Macedoniju  i Sand- 
žak), 5.9  postotaka  iz  Vojvodine,  a 3.5  postotka  iz  Slovenije. 

Iz  tih  brojaka  vidimo,  da  su  od  cijeloga  prihoda  Jugoslavije 
same  državne  šume  u Bosni,  Hercegovini,  Hrvatskoj  i Slavoniji 
zajedno  odbacile  državi  77.7  postotaka.  To  znači,  da  su  ove  hr- 
vatske zemlje  dale  Jugoslaviji  preko  tri  četvrtine  svega  prihoda 
od  državnih  šuma.  Ali  to  je  ujedno  dokaz,  da  je  beogradska  vla- 
da nemilice  dala  haračiti  državne  šume  u Bosni,  Hercegovini,  Hr- 
vatskoj i Slavoniji,  da  odatle  izvuče  što  veću  korist.  Naročito  je 
tako  činila  u Hrvatskoj  i Slavoniji,  kako  pokazuju  spomenuti 
završni  računi.  Premda  se  naime  samo  11  postotaka  svih  državnih 
šuma  nalazilo  u Hrvatskoj  i Slavoniji,  ipak  je  beogradska  vlada 
odavle  iscrpila  28.7  postotaka  prihoda.  Vlada  je  taj  uspjeh  polu- 
čila time,  što  se  u našim  državnim  šumama  nije  sijekao  samo  re- 
doviti godišnji  prirast,  nego  se  neracijonalno  upravo  haračilo. 

Poput  državnih  šuma  postojahu  u Jugoslaviji  također  dr- 
žavni rudnici.  Kad  je  naime  1.  prosinca  1918.  stvorena  država 
Srba,  Hrvata  i Slovenaca,  proglašeni  su  državnim  vlasništvom  svi 
ugljenici  i rudnici,  što  ih  je  u Bosni  i Hercegovini  do  god.  1918. 
imala  tamošnja  zemaljska  vlada.  Tako  je  Jugoslavija  baštinila  9 
izdašnih  ugljenika,  zatim  goleme  željezne  rudnike  u Varešu  i Lju- 
bi j i,  pa  valjaonicu  željeza  u Zenici,  električnu  centralu  u Kreki,  te 
ljevaonicu  i talionicu  željeza  u Varešu.  Iza  toga  je  državni  erar 
postao  vlasnikom  ugljenika  u Mostaru;  državi  su  pripadala  tako- 
đer dva  ugljenika  u Sloveniji,  zatim  ugljenik  u Vrdniku  kod  Ru- 
me i velika  elektrarna  u Velenju.  Još  je  država  stekla  90  postotaka 
svih  zadružnih  dijelova  rudarske  zadruge  »Bosnija«,  koja  posje- 
duje rudnike  mangana  i kroma.  Od  svih  rudnika  u Srbiji  pripa- 
dao je  državnom  eraru  samo  jedan  ugljenik  (Senjski  Rudnik). 

Beogradska  je  vlada  g.  1937.  objelodanila  »Završne  račune 
državnih  prihoda  i rashoda«  od  godine  1924.  do  godine  1936.  Iz 
ovih  službenih  podataka  doznajemo,  da  je  Jugoslavija  tečajem 
spomenutih  13  godina  od  državnih  rudnika  imala  čisti  dobitak  u 
iznosu  od  4041.2  milijuna  dinara.  Od  toga  su  sami  državni  rudni- 
ci u Bosni  i Hercegovini  donijeli  3212.7  milijuna1),  u Srbiji  412.8 
milijuna,  u Sloveniji  250.7,  a u Hrvatskoj  i Slavoniji  172  milijuna 
dinara.  Prema  tomu  je  Bosna  s Hercegovinom  odbacila  79.4  po- 
stotaka, dakle  gotovo  četiri  petine  svega  prihoda  od  državnih 


1)  Sama  je  željezara  u Varešu  dala  državi  preko  600  milijuna  dinara  dobitka. 


564 


Političke  prilike  godine  1936. 


rudnika  u Jugoslaviji.  Nije  to  ni  čudo,  jer  državni  rudnici  u Bosni 
i Hercegovini  predstavljaju  imetak  od  mnogo  milijarda  dinara. 
Ovi  bi  rudnici  odbacivali  jošte  mnogo  veći  dobitak,  da  se  u njima 
vodila  bolja  uprava.  Ali  beogradska  vlada  nije  u državnim  rud- 
nicima postavljala  upravitelje  po  njihovoj  sposobnosti,  nego  po 
stranačkoj  pripadnosti1). 

POLITIČKE  PRILIKE  GODINE  1936. 

U siječnju  g.  1936.  izdao  je  dr.  Vlatko  Maček  letak,  u koje- 
mu naglašuje,  da  učestali  krvavi  sukobi,  koji  se  događaju  nad 
hrvatskim  seljaštvom,  nisu  nesloga  među  samim  Hrvatima,  nego 
posljedica  oživjelih  terorističkih  banda  i zavađanja  srpskoga  se- 
ljačkoga svijeta  po  besavjesnoj  gospodi.  U dokaz  toga  navodi 
zvjerska  umorstva,  koja  su  se  dogodila  u Imotskom,  u Bičanima, 
Podgariću,  Gornjoj  Garešnici,  u Rujani  kod  Livna,  pa  u Biškupcu 

1 Lučincima  kod  Požege.  Maček  u tom  letku  ističe,  da  je  »hrvatski 
narod  discipliniran  i zato  miran,  ali  nitko  ne  može  od  njega 
tražiti,  da  se  dade  klati  poput  janjeta.  Hrvatski  seljački  narod 
brani  se  i branit  će  se  protiv  nezakonitih  istupa,  došli  oni  s koje- 
god  strane.« 

Na  prijedlog  ministra  pravde  Dragiše  Cvetkovića  potpisali 
su  kraljevski  namjesnici  početkom  godine  1936.  amnestiju, 
kojom  su  snižene  kazne  robijašima  u raznim  kaznionicama.  Ova 
je  amnestija  protegnuta  i na  172  nesretnika,  koji  su  bili  osuđeni 
po  zakonu  o zaštiti  države.  Tako  je  »vječita  robija«  Juce  Ruka- 
vine, Ivana  Ljevakovića  i Jerka  Sudara  pretvorena  u 20  godišnju 
robiju.  Mnogim  je  kažnjenicima  oprošteno  izdržavanje  kazni  od 

2 do  10  godina.  Tako  je  na  pr.  robija  Ivana  Kraljića  i Stjepana 
Prvčića  iz  Koprivnice  obaljena  od  8 na  4 godine. 

Premda  u Narodnu  skupštinu  nisu  pošli  narodni  zastupnici 
hrvatske  opozicije,  ipak  su  u njoj  na  dnevnom  redu  bile  svađe. 
U skupštini  je  naime  bilo  nekoliko  stranačkih  skupina,  od  kojih 
je  najveća  bila  »Jugoslavenska  radikalna  zajednica«  (JRZ),  koju 
je  vodio  ministar  predsjednik  dr.  Milan  Stojadinović.  Iza  ove  je 
brojem  najviše  zastupnika  imao  tzv.  »Jugoslavenski  klub«  pod 
vodstvom  Bogoljuba  Jevtića.  Kad  je  u Narodnoj  skupštini  6. 
ožujka  1936.  — prigodom  rasprave  o državnom  proračunu  — go- 
vorio dr.  Milan  Stojadinović  o vanjskoj  politici  Jugoslavije,  ispa- 


1)  Između  rađikala  i demokrata  je  čak  postojao  ključ,  koliko  li  će  koja  stranka 
dobiti  činovnika  u državnim  poduzećima. 

lio  je  na  njega  3 hitca  iz  parabeluma  narodni  zastupnik  Damjan 
Arnautović,  koji  je  po  zvanju  bio  učitelj,  a pripadao  je  klubu 
Bogoljuba  Jeftića.  Stojadinović  je  sutradan  podnio  ostavku  svoje 
vlade.  Kako  su  mu  kraljevski  namjesnici  opet  povjerili  sastav 
vlade,  ostadoše  svi  ministri  osim  dra  Mile  Miškulina  i Petra 
Zivkovića.  Potonjega  je  zamijenio  general  Ljubomir  Marić.  Od 
Hrvata  je  dr.  Rogić  postao  ministrom  za  fizički  odgoj  naroda. 

Stojadinović  je  28.  travnja  1936.  umirovio  dra  Marka  Ko- 
strenčića,  bana  Savske  banovine.  Kostrenčićevim  nasljednikom 
postade  dr.  Viktor  R u ž i ć,  odvjetnik  iz  Sušaka,  gdje  se  i rodio 
g.  1893.  kao  sin  imućnoga  i uglednoga  rodoljuba  hrvatskoga. 
Ružić  je  po  naravi  svojoj  bio  ljubezan  i susretljiv,  pa  nije  dozvo- 
ljavao, da  se  hrvatskomu  narodu  čine  nepravde  i nasilja.  Nasko- 
ro su  Hrvati  primijetili,  da  u novom  banu  imaju  svojega  zaštitni- 
ka, samo  što  ni  on  nije  kao  ban  imao  dovoljno  moći.  Naročito 
nije  imao  vlasti  nad  oružnicima,  koji  su  bili  pod  ministrom  voj- 
ske, te  su  i nadalje  u nekim  krajevima  izazivali  hrvatske  rodo- 
ljube. Tako  su  oružnici  i početkom  rujna  g.  1936  prouzročili  kr- 
voproliće u Cugovcu  kod  Gradeca,  gdje  su  i poginula  3 
seljaka. 

U sanatoriju  Podolje  kod  Praga  umro  je  15.  rujna  1936.  biv- 
ši ministar  Svetozar  Pribićević  u 62.  godini  života  svojega. 
Zagrepčani  se  začudiše,  što  je  dr.  Vlatko  Maček  tim  povodom 
dao  izvjesiti  crne  zastave  na  svoju  kuću  i na  urede  Hrvatske 
seljačke  stranke.  Njegov  primjer  nisu  slijedili  drugi  kućevlasnici, 
jer  su  još  dobro  pamtili,  koliko  je  zla  i nasilja  hrvatskom  narodu 
nanio  Svetozar  Pribićević. 

Odbor  Narodne  skupštine  u Beogradu  raspravljao  je  u pro- 
sincu g.  1936.  o konkordatu,  što  ga  je  kraljevina  Jugoslavija  sklo- 
pila sa  Svetom  Stolicom.  Tim  je  povodom  »Patrijaršijska  štampa- 
rija« u Karlovcima  izdala  knjigu,  u kojoj  se  iznose  prigovori  pro- 
tiv nekih  ustanova  konkordata.  To  je  sve  katolike  u Jugoslaviji 
duboko  povrijedilo.  A bilo  je  zaista  netaktično,  da  Srbi  ustaju 
protiv  uređenja  katoličke  crkve  u Jugoslaviji.  Spomenuti  treba, 
da  se  od  strane  katolika  u Jugoslaviji  nije  digao  nijedan  glas  pro- 
tivnosti ili  kritike,  kada  su  se  zakonom  od  8.  studenoga  1929. 
uređivali  odnošaji  države  prema  grčko-istočnoj  crkvi.  Isto  tako 
nisu  katolici  prigovarali  »Ustavu  srpsko-pravoslavne  crkve«  od 
16.  studenoga  1931. 

U Beogradu  je  u lipnju  g.  1936.  održana  zanimiva  politička 
rasprava  kod  sreskoga  suda.  Veeeslav  Wilder  je  tužio  senatora 
Jovu  Banjanina,  da  ga  je  svojim  govorom  u senatu  uvrijedio  ri- 
ječima: »Wilderu  nije  ništa  sveto  na  ovoj  zemlji«  i »Wilder  je 
htio  iz  banskoga  dvora  u Zagrebu  skupocjeno  pokućstvo  preni- 
jeti u Beograd«.  Banjanin  je  na  sudu  nastupio  dokaz  istine,  re- 
kavši: »O  tomu  se  slučaju  mnogo  pisalo  u štampi,  a da  Wilder 
nije  za  to  nikoga  tužio!  Sada,  kad  misli,  da  se  sve  zaboravilo, 
on  tuži  mene.  A za  dokaz,  da  je  zaista  Wilder  htio  prenijeti  sku- 
pocjeno pokućstvo  iz  ban.  dvora,  podnosim  originalno  pismo  da- 
našnjega tužioca,  koji  je  tada  bio  državni  podsekretar  u mini- 
starstvu unutarnjih  posala.  Wilder  je  ovim  pismom  tražio,  da  se 
namještaj  pošalje  iz  Zagreba  u Beograd!«  Nadalje  je  Banjanin 
na  sudu  rekao: 

»Wilder  je  po  rođenju  Čeh,  pa  nema  ni  hrvatskog  ni  jugo- 
slavenskog osjećaja.  Wllder  i Pribićević  su  htjeli  dokazati,  da  je 
Radić  u vezi  sa  Sovjetima.  Zato  je  bilo  inscenirano  pismo,  za  čiju 
je  krivotvorenost  znao  Wilder.  Kružile  tsu  također  izvjesne  kri- 
votvorene priznanice,  kojima  se  htjelo  dokazati,  da  je  Radić 
primao  pare  od  Sovjeta.  Tada  je  bila  osnovna  politika  Pribićevi- 
ća  i Wildera:  da  treba  likvidirati  Radića.  Njih  su  dvojica  glavni 
krivci  za  rascjep  između  Beograda  i Zagreba.  Oni  su  9 godina 
razdraživali  Beograd  protiv  Zagreba,  a sada  Wilder  razdražuje 
Zagreb  protiv  Beograda!  Politika  je  za  Wildera  samo  politička 
konjuktura!  Njega  je  g.  1925.  čak  i »Jugoslavensko  novinarsko 
udruženje«  isključilo  iz  svojih  redova  zbog  neustavnog  i nezako- 
nitog progona  štampe.  Wilder  je  za  Radića  rekao,  da  je  veći  ko- 
munist nego  komunisti,  da  je  veći  frankovac  nego  li  frankovci, 
pa  da  je  veći  Habsburgovac  nego  li  pravi  Habsburgi.  Ja  nisam 
bio  prijatelj  pokojnog  Radića,  ali  nikada  nisam  takova  šta  rekao 
za  hrvatsku  seljačku  stranku.« 

Knez-namjesnik  Pavle  je  na  jesen  g.  1936.  došao  do  uviđav- 
nosti,  da  bi  ipak  trebalo  zadovoljiti  pravedne  želje  hrvatskoga 
naroda,  jer  to  traži  sigurnost  kraljevine  Jugoslavije.  Zato  je  dra 
Vlatka  Mačeka  pozvao,  da  ga  posjeti  u kneževom  dvorcu  Brdu 
(u  Kranjskoj).  Maček  je  zaista  8.  studenoga  1936.  pošao  u Brdo, 
gdje  je  nekoliko  sati  sproveo  u razgovoru  s princom  Pavlom,  da 
ga  uputi  u političke  težnje  i potrebe  hrvatskog  naroda. 

ŽELJEZNIČKA  POLITIKA  U JUGOSLAVIJI. 

Nijedan  Hrvat  nije  nikada  mogao  postati  ministrom  u ta- 
kvom ministarstvu,  koje  raspolaže  »dispozicijonim  fon- 
dom«. U državnom  proračunu  za  godinu  1936.  iznosili  su  dispo- 
zicijom fondovi,  o kojima  ne  treba  ministar  polagati  računa,  go- 
lemu svotu  od  45  milijuna  dinara.  Tomu  treba  pribrojiti  također 
»razliku  na  kursu«  (tečaju),  koja  je  u spomenutom  državnom 
proračunu  iznosila  90  milijuna  dinara,  jer  je  i ta  tobožnja  razlika 
u istinu  služila  kao  maskirano  povećanje  dispozicijonog  fonda. 

Poput  dispozicijonog  fonda  bili  su  ipod  kontrole  Narodne 
skupštine  izlučeni  također  t.  zv.  »povjerljivi  krediti«,  koji 
su  u glavnom  služili  za  financiranje  svih  protuhrvatskih  nastoja- 
nja beogradske  vlade.  Tako  je  u proračunu  za  godinu  1936.  mi- 
nistar predsjednik  dobio  49,  ministar  unutrašnjih  posala  8,  a 
ministar  vanjskih  posala  čak  75  milijuna  dinara.  Ovi  su  povjerlji- 
vi krediti  dali  ministrima  prilike  i za  raznovrsnu  korupciju.  Zato 
su  se  prigodom  svake  promjene  vlade  i radikali  i demokrati  toliko 
borili  za  spomenuta  3 ministarstva,  koja  nikada  nije  mogao  do- 
biti nijedan  Hrvat. 

Kao  što  kod  svih  javnih  radnja,  tako  je  Hrvatska  bila  zapo- 
stavljena i kod  gradnje  novih  željezničkih  pruga.  Ing. 
Petar  Milenković,  načelnik  odjeljenja  za  gradnju  željeznica  u 
ministarstvu  saobraćaja,  iznio  je  g.  1936.  službene  podatke  za 
gradnju  novih  željezničkih  pruga  u Jugoslaviji  u razdoblju  od  g. 
1920.  do  g.  1935.  Po  tim  je  podatcima  ministarstvo  saobraćaja  u tih 
16  godina  potrošilo  3377  milijuna  dinara  za  gradnju  novih  pruga, 
od  toga  2852  milijuna  u Srbiji,  229  u Hrvatskoj,  Slavoniji  i Dal- 
maciji, 142  u Bosni  i Hercegovini,  85  u Vojvodini,  a 69  u Sloveniji. 
Prema  tomu  je  u Srbiji  potrošeno  84.5  postotaka  cijele  svote,  u 
Hrvatskoj,  Slavoniji  i Dalmaciji  6.8,  u Bosni  i Hercgovini  4.2,  u 
Vojvodini  2.5,  a u Sloveniji  2.1  postotak.  Povrh  toga  je  ministar- 
stvo potrošilo  350  milijuna  dinara  za  podvostručenje  kolosjeka  na 
pruzi  od  Zemuna  do  Novske,  dakle  doduše  na  području  Slavo- 
nije, ali  stvarno  jedino  u korist  Beograda,  jer  to  podvostručenje 
kolosjeka  nije  produljeno  od  Novske  do  Zagreba. 

Jugoslavija  je  s područja  bivše  Austro-Ugarske  dobila  5563 
kilometra  željeznica  normalnog  kolosjeka  i 1143  kilometra 
uskotračnih  željeznica.  Prema  procjeni  međunarodnog  t.  zv.  re- 
particijonog  povjerenstva  vrijedile  su  ove  pruge  u hrvatskim  i 

prečanskim  krajevima  oko  7.300  milijuna  dinara.  Istodobno  je 
Jugoslavija  od  voznog  parka  bivše  Austro-Ugarske  primila  oko 
2000  lokomotiva  i 50.000  putničkih  i teretnih  vagona,  što  je  vri- 
jedilo 3500  milijuna  dinara.  Tomu  treba  priračunati  vrijednost 
Željezničkih  zgrada  (poimence:  kolodvora,  stambenih  kuča,  stra- 
žarnica  i radionica),  koje  su  zajedno  s raznim  strojevima  opet 
vrijedile  preko  2000  milijuna  dinara.  Može  se  reći,  da  je  sa  svim 
time  Jugoslavija  dobila  vrijednost  od  nekih  13  milijardi  dinara. 
Znatan  dio  tog  imetka  bijaše  s područja  Hrvatske  i Slavonije, 
gdje  su  željeznice  bile  duge  1433  kilometara;  od  toga  je  izravno 
državi  pripadao  871  kilometar  pruge,  dok  su  862  kilometra  za- 
premale privatne  željeznice,  koje  su  bile  u državnoj  upravi. 

Željeznice  su  u Jugoslaviji  g.  1936.  zaposlile  70.000  činovni- 
ka, podčinovnika  i radnika.  To  je  dakle  bilo  zgodno  poduzeće  za 
namještanje  vladinih  pristaša.  Zato  su  se  i radikali  i demokrati 
borili  za  ministarstvo  saobraćaja.  Kako  pak  nikada  nije  Hrvat 
mogao  postati  ministrom  saobraćaja,  neprekidno  je  padao  po- 
stotak hrvatskih  namještenika  kod  željeznica.  Kad  je  dr.  Antun 
Korošec  bio  ministar  saobraćaja,  namjestio  je  na  hrvatskim  pru- 
gama svu  silu  Slovenaca.  Jednako  su  srpki  ministri  prekomjerno 
namještali  Srbe,  — naročito  u takve  službe,  gdje  se  od  namje- 
štenika nije  tražila  posebna  kvalifikacija. 

Prema  objelodanjenim  završnim  računima  za  razdoblje  od 
1.  travnja  1936.  do  31.  ožujka  1937.  iznosio  je  ukupan  prihod  dr- 
žavnih željeznica  u Jugoslaviji  2082  milijuna  dinara.  Od  toga  su 
željeznice,  kojima  je  upravljala  zagrebačka  »direkcija«,  donijele 
576  milijuna  dinara,  što  znači  27.6  postotaka  cijeloga  prihoda.  Či- 
njenica je,  da  je  ta  zagrebačka  željeznička  direkcija  u spomenu- 
toj proračunskoj  godini  imala  samo  379  milijuna  dinara:  troško- 
va. Ona  je  dakle  središnjoj  blagajni  dala  197  milijuna  dinara  kao 
čisti  dobitak.  Stvarno  je  taj  dobitak  bio  i veći,  jer  su  kroz  pruge 
zagrebačke  direkcije  prelazili  mnogobrojni  vagoni,  koji  su  pre- 
važali raznu  robu  iz  Srbije  i Vojvodine  u Italiju  i Austriju,  kao 
što  i obratno  iz  Italije  i Austrije  u Srbiju  i Vojvodinu,  a za  taj 
»tranzitni«  promet  nije  se  vozarina  plaćala  u Hrvatskoj,  nego  u 
Srbiji  i Vojvodini. 

HRVATSKI  MUČENICI  U GODINI  1936. 

Inozemne  su  novine  u ožujku  g.  1936.  donijele  vijest,  da  se 
u kaznionicama  kraljevine  Jugoslavije  nalaze  tisuće  političkih 
osuđenika.  Nato  je  ministar  socijalne  politike  Dragiša  Cvetković, 

kao  zamjenik  ministra  pravde,  30.  ožujka  1936.  predstavnicima 
štampe  dao  službeno  »saopćenje«,  da  se  »u  svim  kaznenim  zavo- 
dima u zemlji  nalazi  na  izdržavanju  kazne  samo  338  lica,  koja 
su  osuđena  za  djela  iz  1.  članka  Zakona  o zaštiti  javne  bezbe- 
dnosti  i poretka  u državi.« 

U Mitrovici  je  27.  ožujka  1936.  umro  u 59.  godini  hrvatski 
mučenik  Stjepan  Javor.  On  je  24.  rujna  1931.  bio  iz  uza  zagre- 
bačkoga sudbenoga  stola  preveden  u Lepoglavu,  gdje  je  u kazni- 
onici ostao  do  10.  studenoga  1933.,  kada  su  ga  odveli  u mitro- 
vačku  kaznionicu.  Javora  su  nesmiljeno  progonile  uprave  kazni- 
onice u Lepoglavi  i u Mitrovici,  radi  čega  je  više  puta  prosvjedo- 
vao tako,  da  nije  htio  uzimati  hranu.  Posljednji  je  takav  štrajk 
gladom  podnio  od  18.  do  28.  veljače  1936.  Uslijed  gladi  i pretr- 
pljenih muka  oslabilo  je  njegovo  — prije  toli  snažno  — tijelo. 
Javor  je  20.  ožujka  1936.  obolio  od  upale  pluća,  kojoj  je  bolesti 
sedmi  dan  i podlegao. 

Iz  Mitrovice  je  mrtvo  Javorovo  tijelo  preneseno  u Zagreb, 
gdje  je  30.  ožujka  poslije  podne  sahranjen  na  Mirogoju  u arkadi 
hrvatskih  mučenika.  O tomu  je  uprava  zagrebačke  policije  za 
novine  dala  ovu  obavijest:  »Na  Mirogoju  se  sakupila  ogromna 
masa  građana,  te  je  sam  pogreb  sa  crkvenim  obredima  i govori- 
ma svršen  u potpunom  miru  i redu.  Disciplina  je  građana  bila 
uzorna.  Nakon  pogreba  se  većina  učesnika  mirno  razišla  svojim 
kućama.  Jedna  grupa  — oko  2000  ljudi,  većim  dijelom  nezapo- 
slenih radnika  i neodgovornih  mladih  elemenata,  nastrojeni  fran- 
kovačko-komunistički,  — uputila  se  demonstrirajući  prema  Je- 
lačićevom  trgu,  gdje  je  bez  ikakvog  povoda  kamenjem  napala  po- 
licijsku stražu.  Poslije  toga  su  demonstranti  rastjerani,  pa  je  u 
tom  dijelu  grada  uskoro  uspostavljen  mir  i red.  Nešto  kasnije 
su  opet  rastjerani  demonstranti  u Gundulićevoj  ulici  i na  nekim 
drugim  mjestima  napali  policijske  organe  kamenjem  i pucanjem 
iz  revolvera.  Demonstranti  su  nastupom  mraka  polupali  i opljač- 
kali izloge  trgovine  oružja  u Gundulićevoj  ulici,  zatim  delikatesnu 
radnju  Ilije  Bogdanovića  i bazar  Konig  u Ilici,  te  apoteku  Praun- 
sperger.  Na  kavani  »Corso«  u Ilici  polupali  su  velika  stakla  i je- 
dan dio  namještaja.  Osim  toga  su  polupali  izloge  na  radnji  Bata 
i prozore  na  nekim  privatnim  kućama.  Prigodom  ovih  sukoba 
ranjeno  je  vatrenim  oružjem  i kamenjem  oko  30  lica,  i to  19  od 
demonstranata,  a 11  od  redara.  U bolnici  je  zadržano  oko  10  ra- 

njenika.  Uhapšeno  je  više  lica,  kod  kojih  su  prilikom  pretresa 
nađeni  revolveri  i kamenje.« 

Više  od  uprave  policije  javio  je  beogradski  dnevnik  »Vre- 
me«,  koji  je  donio  ovaj  iskaz:  »U  sukobima  između  demonstra- 
nata i redarstva  ranjeni  su:  Ivan  Druzani,  soboslikarski  naučnik, 

16  godina  star,  ranjen  u nogu.  Roko  Šandić,  konobar,  star  23  go- 
dine, ranjen  je  u nogu  hitcem  iz  revolvera.  Vlasuljarska  naučnica 
Zlata  Babić,  14  godina,  ranjena  je  hitcem  iz  revolvera  u nogu. 
Maturant  Ivan  Davdarić,  18  godina,  zadobio  je  po  čitavom  tijelu 
više  ozleda  tupotvrdim  predmetom.  Njegovo  je  stanje  teško,  te 
se  — kao  i gore  spomenuti  — nalazi  na  kirurškoj  klinici.  Trgo- 
vački pomoćnik  Josip  Oberman,  17  godina  star,  lakše  je  ranjen 
u lijevu  potkoljenicu  hitcem  iz  revolver#  Trgovački  pomoćnik 
Konrad  Bezjak  lakše  je  ranjen  hitcem  u bedro.  Julije  Murgić 
iz  Gospića  ranjen  je  metkom  u desnu  ruku  ispod  lakta.  Krojački 
pomoćnik  Franjo  Matić,  17  godina,  dobio  je  metak  u trbuh.  Dra- 
gutin Dukić  ranjen  je  u lijevu  podlakticu.  Rudolf  Žiger  ranjen  je 
u lijevo  bedro.  Ilija  Dragović,  14  godišnji  naučnik,  ranjen  je  tvr- 
dim predmetom  po  glavi.  Dragutin  Brundić,  37  godina  star,  ozli- 
jeđen je  u lijevo  oko.  Ivanu  Pužu,  16  godišnjem  đaku  4.  razreda 
klasične  gimnazije,  prostrijeljene  su  obje  noge.  Dragutin  Kraljić, 

17  godišnji  radnik,  koji  je  bio  ranjen  u trbuh,  preminuo  je  31. 
ožujka  u bolnici.  Svi  se  gore  navedeni  nalaze  u bolnici.  Ostali  se 
ranjenici  nalaze  u kućnoj  njezi.  Od  redarstvene  su  straže  ranjeni: 
Luka  Adamović  u desnu  nogu,  Antun  Limanić  u desno  oko,  a Mi- 
fan  Grahovac  u zatiljak.« 

Među  hrvatskim  emigrantima  nalazio  se  također  dr.  Andrija 
Artuković,  odvjetnik  iz  Gospića.  On  se  u inozemstvo  zaklo- 
nio početkom  rujna  godine  1932.,  da  izbjegne  zlostavljanju  srp- 
skih oružnika,  koji  su  tada  strahovito  mučili  hrvatske  rodoljube  u 
Lici. 

Beogradska  je  vlada  po  svojim  špijunima  u inozemstvu  tra- 
gala za  Artukovićem,  o kojemu  je  svemoćni  liječnik  dr.  Zec  iz 
Gospića  izvijestio,  da  kao  hrvatski  ustaša  spada  među  pogibelj- 
ne neprijatelje  Jugoslavije.  Kad  je  pak  9.  listopada  1934.  u Mar- 
selju  poginuo  kralj  Aleksandar,  onda  su  diktatori  iz  Beograda 
htjeli  dra  Artukovića  dovesti  u vezu  s ovim  umorstvom.  Tada  se 
dr.  Artuković  nalazio  u Londonu,  odakle  je  na  zahtjev  francuske 
vlade  15.  listopada  1934.  dopremljen  u Lyon.  Ondje  je  bio  zatvo- 
ren i vezan  poput  prostoga  zločinca.  Francuska  je  na  zahtjev  be- 

ogradske  vlade  izručila  dra  Artukovića  7.  siječnja  1935.  kralje- 
vini Jugoslaviji.  Artuković  je  u luci  Toulonu  ukrcan  na  jugosla- 
vensku malenu  ratnu  lađu  »Spasilac«,  koja  je  putem  skoro  nastra- 
dala, jer  ju  je  u Tirenskom  moru  zadesila  užasna  oluja. 

Kad  je  »Spasilac«  21.  siječnja  1935.  dopro  u Ercegnovi,  is- 
krcan  je  dr.  Artuković  i predan  srpskim  oružnicima,  koje  je  vodio 
zloglasni  Kosmajac.  Taj  golijat  je  Artukoviću  stavio  na  ruke 
okove,  te  ga  je  preko  Mostara,  Sarajeva  i Višegrada  poveo  u Be- 
ograd. Ovdje  je  devet  mjeseci  proveo  u zatvoru  uprave  grada 
Beograda,  gdje  je  morao  gledati  strahote  mučenja.  Odanle  je  pre 
vezen  na  Adu  Ciganliju  (otok  na  Dunavu),  gdje  je  u tamnici  do- 
čekao proljeće  godine  1936.  Tada  ga  staviše  pred  sud,  koji  ipak 
nije  mogao  ustanoviti^rivnju  dra  Artukovića,  te  ga  je  4.  travnja 
1936.  morao  riješiti. 

Ipak  su  Srbi  odlučili,  da  dr.  Artuković  svakako  mora  iz- 
gubiti život.  Kad  ga  nisu  mogli  objesiti  u Beogradu,  smaknut  će 
ga  u Gospiću.  Tu  je  tada  već  dr.  Zec  kao  zamjenik  kraljevskoga 
zamjenika  složio  osnovu,  kako  će  po  srpskim  četnicima  dati  ubiti 
dra  Artukovića,  narodnoga  zastupnika  Ivana  Murkovića  i bivšega  • 
narodnoga  zastupnika  Karla  Brkljačića.  Artuković  je  to  i naslu- 
ćivao; zato  nije  namjeravao  poći  u Gospić.  Ipak  je  redarstveno 
dopraćen  u Gospić,  gdje  su  ga  radosno  dočekali  hrvatski  rodo- 
ljubi. Artukovića  je  9.  travnja  1936.  posjetio  i Karlo  Brkljačić, 
starac  od  74  godine.  Kada  se  Brkljačić  vraćao  kući  u selo  Trno- 
vac  pod  Velebitom,  ustrijelio  ga  je  sa  2 hitca  iz  revolvera  plaćeni 
ubojica.  Hrvatski  su  rodoljubi  jakom  stražom  uščuvali  Murkovi- 
ća. Podjeno  su  dra  Artukovića  otpratili  u Stajnicu,  odakle  se  po- 
novno zaklonio  u inozemstvo. 

DRŽAVNA  HIPOTEKARNA  BANKA  G.  1936. 

Državna  je  hipotekama  banka  neprestano  povećavala 
svoja  novčana  sredstva,  koja  su  joj  ogromnom  većinom  pritje- 
cala  iz  t.  zv.  prečanskih  krajeva,  naročito  iz  Hrvatske  i Slavonije. 
Osobito  su  porasli  »razni  fondovi«,  koji  su  činili  najveći  izvor  za 
Državnu  hipotekarnu  banku.  To  su  iseljenički,  invalidski,  koloni- 
zacijom, veterinarski  i kaldrminski  fondovi,  te  zaklade  za  pošum- 
ljivanje  planina  i za  podizanje  državnih  zgrada.  Ovi  su  središnji 
fondovi  iz  cijele  države  pritjecali  izravno  u Beograd,  gdje  su  stav- 
ljani u blagajnu  Državne  hipotekarne  banke,  te  su  g.  1936.  dosegli 

svotu  od  1206  milijuna  dinara.  Iste  su  g.  1936.  samostalni  fondovi 
u toj  banci  iznosili  434  milijuna,  (jer  je  po  novom  činovničkom 
zakonu  g.  1931.  u D.  hip.  banku  stavljen  t.  zv.  penzijom  fond  dr- 
žavnih činovnika),  kapitali  javnih  ustanova  394  milijuna,  a štedni 
ulošci  1200  milijuna  dinara.  U svemu  je  g.  1936.  Državna  hipote- 
kama banka  imala  3236  milijuna  dinara  vlastitoga  novca;  zalo- 
žnice  i obveznice  su  iznosile  763,  a pričuvna  amortizacijona  za- 
klada 225  milijuna  dinara. 

Od  prvoga  se  početka  Državna  hipotekama  banka  nepra- 
vedno ponijela  prema  Hrvatima,  kojima  je  veoma  nerado  podje- 
ljivala zajmove.  Tako  je  g.  1934.  podijelila  hipotekarne  zajmove 
u iznosu  od  2200  milijuna  dinara,  od  čega  na  teritoriju  Savske 
banovine  samo  150  milijuna,  što  čini  jedva  6.8  postotka,  premda 
je  u Savskoj  banovini  stanovalo  19  postotaka  svega  žiteljstva 
Jugoslavije.  Još  je  gori  bio  postupak  Državne  hipotekarne  banke 
g.  1936.,  kada  je  od  hipotekarnih  zajmova,  koji  su  iznosili  2071 
milijun  dinara,  podijelila  stanovnicima  Savske  banovine  samo 
130  milijuna,  dakle  jedva  6.2  postotaka.  Razmjerno  prema  broju 
žitelja  morala  bi  banka  posuditi  400  milijuna  dinara,  t.  j.  više  za 
270  milijuna  dinara.  Bolje  nije  postupala  niti  s t.  zv.  komunalnim 
zajmovima,  koje  je  posuđivala  raznim  samoupravnim  jedinica- 
ma, naročito  gradskim  i seoskim  općinama.  Banka  je  naime  god. 
1934.  izdala  komunalnih  Zajmova  u iznosu  od  619  milijuna  dina- 
ra, od  toga  samo  35  milijuna  (dakle  jedva  5.6  postotaka)  na  teri- 
toriju Savske  banovine.  Premda  su  komunalni  zajmovi  Državne 
hipotekarne  banke  g.  1936.  dosegli  svotu  od  950  milijuna  dinara, 
ipak  su  u Savskoj  banovini  podijeljena  samo  42  milijuna,  t.  j.  je- 
dva 4.4  postotka,  mjesto  184  milijuna,  kako  bi  odgovaralo  broju 
žitelja  Savske  banovine. 

Takav  je  postupak  bio  omogućen  zato,  što  je  Državnom  hi- 
potekarnom  bankom  samovoljno  upravljao  ministar  financija. 
Banka  je  imala  oko  800  činovnika,  od  kojih  je  samo  40  bilo  Hr- 
vata, 40  Slovenaca  i Rusa,  a preko  700  Srba.  Hrvati  su  dakle  činili 
jedva  5,  a Srbi  preko  90  postotaka  svih  činovnika.  Nadzorni  je 
odbor  imao  4 člana  (samih  Srba),  a od  12  viših  činovnika  bijaše 
1 Hrvat  uz  1 1 Srba.  Od  9 upravnika  glavnih  podružnica  Državne 
hipotekarne  banke  bijahu  2 Hrvata,  1 Slovenac  i 6 Srba. 

PRIVILEGOVANA  AGRARNA  BANKA. 

Kad  je  narodna  banka  umjetno  (deflacijonom  politikom)  di- 
gla vrijednost  dinara,  dospjeli  su  u težak  položaj  poljodjelci,  koji 
su  bili  dužni.  Da  posve  ne  propadnu,  trebalo  ih  je  osloboditi  od 
lihvarskih  kamata,  koje  sii  plaćali  raznim  »zelenašima«.  S takvom 
ie  namjerom  g.  1931 . osnovana  »Privilegovana  agrarna 
banka«  kao  dioničko  društvo  s velikim  povlasticama. 

Dionička  je  glavnica  iznosila  689  milijuna  dinara,  od  čega 
je  država  uplatila  120,  državni  činovnici  60,  Poštanska  štedionica 
30,  Narodna  banka  20,  a Državna  hipotekama  banka  20  milijuna, 
dok  su  439  milijuna  uplatili  novčani  zavodi,  zadruge  i privatnici. 

Na  području  Hrvatske,  Slavonije  i Dalmacije  uplaćeno  je 
87,850.000  dinara,  dakle  21  postotak  dioničke  glavnice  privatnih 
dioničara.  Tomu  možemo  dodati  jošte  83  milijuna  dinara,  kao 
jednu  trećinu  one  svote  (250  milijuna),  koju  su  uplatile  država, 
te  spomenuti  zavodi  i državni  činovnici.  Smijemo  dakle  uzeti,  da 
je  Privilegovana  agrarna  banka  iz  spomenutih  hrvatskih  krajeva 
dobila  170  milijuna  dinara,  što  iznosi  25  postotaka  cjelokupne 
dioničke  glavnice  njezine. 

Prema  tomu  bi  Hrvati  morali  dobiti  jednu  četvrtinu  svih 
zajmova,  koje  će  podjeljivati  Privilegovana  agrarna  banka.  Ipak 
nije  bilo  tako.  Banka  je  iskazala,  da  17.  travnja  1937.  ima  1217 
milijuna  dinara  podijeljenih  zajmova,  od  toga  544  milijuna  u Sr- 
biji i Crnoj  Gori,  387.4  u Vojvodini  i Srijemu,  146.8  u Hrvatskoj, 
Slavoniji  i Dalmaciji  (bez  Srijema),  131.5  u Bosni  i Hercegovini, 
a 7.2  milijuna  u Sloveniji.  Banka  je  dakle  ljudima  iz  Hrvatske, 
Slavonije  i Dalmacije  odobrila  samo  12.2  postotaka  (mjesto  25 
postotaka)  svojih  zajmova.  Naprotiv  je  u Srbiji  i Crnoj  Gori 
podijeljeno  45.3  postotka  svih  zajmova.  Nisu  ni  tamo  spomenuta 
544  milijuna  dinara  dobili  upravo  sami  poljodjelci,  nego  većinom 
»zelenaši«.  Oni  su  naime  kao  pristaše  diktature  prenijeli  na 
Privilegiranu  agrarnu  banku  one  svoje  dvojbene  tražbine,  za  koje 
su  vidjeli,  da  ih  seljaci  ne  bi  mogli  isplatiti. 

Sličan  je  bio  postupak  sa  zadrugarstvom,  koje  bi  Privilegi- 
rana agrarna  banka  morala  finansirati.  Glavni  savez  srpskih  zem- 
ljoradničkih zadruga  u Beogradu  dobio  je  zajmove  u iznosu  od 
33.2  milijuna  dinara,  dok  su  sva  4 hrvatska  zadružna  saveza  polu- 
čila samo  2 i po  milijuna  dinara. 

Privilegirana  je  agrarna  banka  g.  1937.  imala  353  činovnika, 
od  toga  297  Srba,  17  Rusa,  15  Hrvata  i 11  Slovenaca.  Hrvati  su 
dakle  činili  samo  4.2  postotka  mjesto  25  postotaka,  koliko  bi  ih 
moralo  biti  u razmjeru  s uloženom  glavnicom  banke.  Od  15  čla- 
nova bankine  uprave  bila  su  3 Hrvata,  1 Slovenac,  ali  Srba.  Nad- 
zorni je  odbor  imao  7 članova,  od  toga  6 Srba  i 1 Hrvat.  Svi  pak 
ravnatelji  i nadzornici  bili  su  sami  Srbijanci,  kao  što  su  Srbijanci 
bili  predsjednik  banke  i vladin  povjerenik.  Opasno  je  dakle  bilo, 
što  je  Narodna  skupština  g.  1936.  Privilegiranoj  agrarnoj  banci 
povjerila  sređivanje  seljačkih  dugova.  Time  se  PAB  uknjižio 
nad  posjedom  oko  200.000  seljačkih  dužnika. 

DR.  MILAN  STOJADINOVIĆ  O HRVATSKOM  PITANJU. 

Kao  što  je  Nikola  Uzunović  kao  ministar  predsjednik  stvo- 
rio »Jugoslavensku  nacijonalnu  stranku«  (JNS),  a Bogoljub  Jeftić 
svoju  grupu  narodnih  zastupnika,  tako  je  i dr.  Milan  Stojadinović 
stvorio  »Jugoslavensku  radikalnu  zajednicu«.  (JRZ),  koju  su  či- 
nili Slovenci,  muslimani  i jedan  dio  radikala.  Na  osnovnoj  skup- 
štini JRZ  rekao  je  Stojadinović  i ovo: 

»Mi  smo  zatekli  vrlo  reakcijonarne  političke  zakone,  ali  smo 
njihovom  primjenom  ipak  uspjeli,  da  narodu  vratimo  demokrat- 
ciju  i slobodu  u onoj  mjeri,  kakovu  nije  doskora  imao.  Na  taj 
smo  način  omogućili  slobodan  razvoj  političkog  života.  Idući 
ovim  putem  nadamo  se,  da  ćemo  uskoro  moći  donositi  nove  i 
slobodoumnije  političke  zakone.  Ali  dokle  god  se  ne  suzbiju  svi 
oni  elementi  nereda,  koji  hoće  zloupotrijebiti  sveto  dobro  na- 
rodne slobode  — pa  bilo  da  se  oni  nalaze  na  krajnjoj  ljevici  bilo 
na  krajnjoj  desnici,  — mi  bismo  se  ogriješili  o životne  narodne 
i državne  interese,  ako  ne  bismo  bili  vrlo  oprezni  u izboru  mo- 
menta za  nove  političke  reforme.« 

Na  glavnoj  skupštini  JRZ  govorio  je  Stojadinović  1.  srpnja 
1936.  također  o hrvatskom  pitanju,  i to  ovako:  »Srbi, 
Hrvati  i Slovenci  treba  da  zajednički  — u atmosferi  povjerenja 
— izgrade  unutrašnje  uređenje  njihove  vlastite  kuće.  U tom  je 
pravcu  bilo  dosta  griješaka  s mnogo  strana.  Najviše  smo  do  sada 
trpjeli  od  »integralnih«  patriota,  koji  su  sebe  oglasili  za  jedine 
čuvare  Jugoslavije,  za  jedine  borce  državnog  i narodnog  jedin- 
stva. To  su  t.  zv.  Pofovci,  Pohorci  i JNS.  Počevši  od  g.  1932.  pa 
sve  do  prije  11  mjeseci  vladali  su  ovom  zemljom  ljudi  iz  Jugo- 

slavenske  nacijonalne  stranke  pod  raznim  vladama  i firmama. 
Pa  što  su  nam  ta  gospoda  ostavila  u nasljeđe?  Pored  drugih  mno- 
gih nevolja  ostavili  su  nam  u nasljeđe  i neriješeno  hrvatsko  pi- 
tanje. Sprovodeći  svoju  politiku  potpune  ravnopravnosti  svih 
građana  ove  zemlje,  — držeći  se  načela  jednakosti  svih  plemena 
i vjera,  te  visoko  poštujući  svačije  osjećaje,  — vjerujem,  da  ćemo 
u našoj  zemlji  stvoriti  takovu  atmosferu  međusobnog  povjerenja 
u kojoj  će  se  ipak  lakše  moći  riješiti  i hrvatsko  pitanje,  koje  da- 
nas izgleda  tako  teško. 

Program  Jugoslavenske  radikalne  zajednice  daje  nam  mo- 
gućnosti, da  u času  punoga  smirenja  pristupimo  rješenju  i hrvat- 
skog pitanja.  Mislim,  da  smo  i dosadašnjim  radom  svojim  mnogo 
pridonijeli,  da  se  to  pitanje  svestrano  raspravi,  pa  da  se  spremi 
i njegovo  rješenje.  Želimo  i u buduće  omogućiti  objektivnu  i do- 
bronamjernu raspravu  hrvatskog  pitanja.  Ali  neka  nitko  iz  ove 
naše  dobre  namjere  ne  izvede  zaključak,  da  ćemo  dopustiti  una- 
šanje takvih  metoda,  koje  bi  mogle  ometati  red  i mir  u zemlji, 
prelazeći  granice  onoga,  što  je  dozvoljeno  pisanim  zakonima  ove 
zemlje. 

U našem  je  programu  istaknuto  načelo  samouprave  širokih 
razmjera.  To  je  naš  politički  ideal.  Mi  ćemo  raditi  za  njegovo 
ostvarenje.  Već  18  godina  postoji  u našem  javnom  životu  jedan 
krupan  nesporazum.  Mi  smo  vazda  bili  za  najšire  samouprave, 
dok  su  drugi  tražili  autonomiju,  a treći  federaciju.  Nitko  među- 
tim nije  dao  točnu  definiciju,  što  li  traži,  a niti  je  odredio  sadrži- 
nu  svojih  želja.  Naša  osnovna  ideja  u tome  pogledu  nalazi  se  u 
našemu  programu.  Mi  smo  za  poštovanje  triju  imena  našega  na- 
roda: Srbina,  Hrvata  i Slovenaca.  Mi  smo  za  poštivanje  njihove 
ravnopravnosti  i njihove  tradicije.  Mi  želimo  uređenje  državne 
uprave  u smislu  narodnih  želja  i potreba.  Pri  tome  ostavljamo, 
da  pojedina  upravna  područja  uređuju  svoje  potrebne  admini- 
strativne, privredne,  financijske  i socijalne  prilike,  u koliko  su  u 
vezi  s pojedinim  krajevima,  a na  način,  koji  to  uređivanje  ne  bi 
dovodio  u suprotnost  sa  državom,  te  s njezinim  ciljevima  i s nje- 
zinim potrebama.« 

Vjerojatno  je  princ  Pavle  dao  inicijativu,  da  se  dr.  Milan 
Štojadinović  16.  siječnja  1937.  sastao  s drom  Vlatkom  Mačekom. 
Sastanak  je  priređen  kod  Brežica  u lovačkom  dvorcu,  koji  je 
nekada  pripadao  grofu  Atemsu,  a g.  1937.  bijaše  vlasništvo  zagre- 
bačkog veletršca  Deutscha  Maceljskog.  Tamo  su  Maček  i Stoja- 

dinović  razgovarali  puna  4 sata.  Zajedno  su  i objedovali,  ali  se 
ipak  nisu  mogli  složiti  u političkom  cilju.  Stojadinović  bijaše 
naime  spreman,  da  banovinama  dade  samo  onoliku  samoupravu, 
kolika  se  može  polučiti  najliberalnijim  tumačenjem  ustava  od  3. 
rujna  1931.  Maček  je  pak  ispravno  primijetio,  da  se  tako  ne  mogu 
zadovoljiti  politički  ideali  hrvatskog  naroda. 

POŠTANSKA  ŠTEDIONICA  GODINE  1937. 

Veliko  je  nezadovoljstvo  hrvatskog  naroda  izazvala  upra- 
va Poštanske  štedionice.  Taj  zavod  je  nastao  g.  1925.  tako,  da  su 
u Beogradu  centralizirani  dotadašnji  Poštanski  čekovni  zavodi  iz 
Zagreba  i Ljubljane,  te  Poštanska  štedionica  iz  Sarajeva.  Zato 
su  uz  centralu  u Beogradu  uređene  podružnice  u Zagrebu,  Lju- 
bljani, Skoplju  i Sarajevu. 

Uz  čekovni  promet,  što  ga  vrši  Poštanska  štedionica,  prima 
ona  također  štedne  uloške.  Čekovni  su  ulozi  koncem  g.  1932.  iz- 
nosili 940  milijuna  dinara,  od  čega  je  otpalo  na  podružnicu  u Za- 
grebu 312,  u Beogradu  309,  u Ljubljani  158,  u Sarajevu  126,  a u 
Skoplju  35  milijuna.  Iza  toga  su  naglo  rasli  čekovni  ulozi  centrale 
u Beogradu,  jer  su  tamo  usredotočeni  veliki  čekovni  ulozi  središ- 
njih državnih  ustanova.  Tako  su  čekovni  ulozi  1.  svibnja  1937. 
iznosili  svotu  od  1659  milijuna  dinara,  od  čega  je  786  milijuna 
otpadalo  na  Beograd,  393  na  Zagreb,  213  na  Ljubljanu,  202  na 
Sarajevo,  a 66  milijuna  dinara  na  podružnicu  u Skoplju.  Istoga  su 
dana  ulozi  na  štednju  iznosili  1085  milijuna,  od  čega  je  preko  200 
milijuna  dinara  potjecalo  s područja  zagrebačke  podružnice.  Mo- 
že se  dakle  reći,  da  je  Poštanska  štedionica  1.  svibnja  1937.  pri- 
mila 600  milijuna  dinara  u obliku  čekovnih  i štednih  uložaka  s 
područja  zagrebačke  podružnice. 

Poštanska  štedionica  može  po  svojim  propisima  davati  zaj- 
move, i to  polovicu  svojih  štednih  uložaka  i četvrtinu  čekovnih 
uložaka.  Prema  tomu  bi  Poštanska  štedionica  morala  na  podru- 
čju svoje  zagrebačke  podružnice  dati  zajmova  u visini  od  200 
milijuna  dinara,  t.  j.  98  milijuna  od  čekovnih  i 102  milijuna  od 
štednih  uložaka.  U istinu  je  pak  Poštanska  štedionica  na  tome 
području  podijelila  jedva  15  milijuna  dinara,  pa  i od  toga  5.3  mili- 
juna Savskoj  banovini  a 5.2  milijuna  Srpskoj  banci  u Zggrebu. 
Kako  je  Poštanska  štedionica  u cijeloj  Jugoslaviji  podijelila  zaj- 
move u iznosu  od  1535  milijuna  dinara,  vidi  se,  da  je  područje 
Hrvatska  na  mučilištu  37 

zagrebačke  podružnice  dobilo  samo  1 postotak  svih  zajmova.  To 
je  posljedica  grube  centralizacije,  koju  je  u Poštanskoj  štedionici 
namjerice  provodio  generalni  direktor  dr.  Nedeljković,  poznati 
hrvatožder.  Dok  nije  bilo  takve  centralizacije,  davala  je  zagre- 
bačka podružnica  mnogo  više  zajmova  na  svojem  području  pre- 
ma načelu,  da  novac  plasira  ondje,  gdje  ga  je  i primila.  Tako  je 
g.  1926.  na  svojem  području  zagrebačka  podružnica  dala  zajmo- 
ve u iznosu  od  77“milijuna  dinara. 

Nedeljković  je  Poštanskom  štedionicom  upravljao  posve 
samovoljno.  On  je  u nadzorno  vijeće  stavio  6 Srbijanaca  i 1 Slo- 
venca, a nijednoga  Hrvata.  Od  5 ravnatelja  podružnice  bijahu  4 
Srbijanca  i 1 Slovenac;  Hrvat  nije  mogao  postati  niti  upravite- 
ljem zagrebačke  podružnice.  Poštanska  je  štedionica  doduše  spa- 
dala pod  ministra  financija,  ali  je  i on  bio  posve  nemoćan  prema 
dru  Nedeljkoviću. 

KRVOPROLIĆE  U SENJU  9.  SVIBNJA  1937. 

U Senj  je  9.  svibnja  1937.  iz  Sarajeva  došlo  hrvatsko  pje- 
vačko društvo  »Trebević«,  da  priredi  koncert.  Radi  toga  se  iz 
Gospića  na  izlet  u Senj  zaputila  oveća  grupa  hrvatskih  omladina- 
ca,  da  pozdravi  sarajevske  Hrvate  i da  uživa  u njihovom  pjeva- 
nju. Gospićani  se  dovezoše  na  velikom  otvorenom  samovozu,  na 
kojem  su  se  poslije  podne  vraćali  svojim  kućama. 

Taj  izlet  hrvatskih  Ličana  nije  bio  po  volji  srpskim  oružni- 
cima,  koji  su  u povećanom  broju  došli  u Senj  s namjerom,  da  spri- 
ječe hrvatske  manifestacije.  To  su  pravodobno  doznali  hrvatski 
omladinci  iz  Gospića;  zato  su  ponešto  supregnuli  svoje  osjećaje, 
da  ne  bi  poklicima  dali  Čružnicima  povoda  za  uredovanje. 
Čini  se,  da  to  nije  bilo  pravo  oružničkom  kapetanu  Koprivici,  koji 
je  upravo  žeđao  za  hrvatskom  krvi.  Zato  je  Koprivica  smjestio 
26  oružnika  u pokrajnu  ulicu,  kojom  mora  gospićki  samovoz  pro- 
ći prigodom  odlaska  iz  Senja.  Kad  je  na  određeno  mjesto  stigao 
samovoz,  pun  ličkih  Hrvata,  od  kojih  je  Marko  Frković  u ruci 
držao  hrvatsku  zastavu,  dao  je  kapetan  Koprivica  znak.  Nato  je 
k samovozu  poletio  jedan  oružnik,  koji  je  počeo  pucati,  pa  je 
na  samovozu  smrtno  ranio  Marka  Smolčića  i Katicu  Tonković. 

Neugodno  iznenađeni  hrvatski  omladinci  iz  Gospića  okre- 
nu se  i opaze  dva  reda  oružnika.  U prvom  je  redu  klečalo  12  oru- 
žnika, iza  kojih  je  u drugom  redu  stajalo  drugih  12  oružnika.  Svi 

su  pucali  na  hrvatske  omladince  u otvorenom  samovozu.  Tako 
je  poginulo  6 mladića  i 1 djevojka,  poimence:  Marko  Smolčić, 
Katica  Tonković,  Nikola  Bevandić,  Tome  Nikšić,  Franjo  Jelača, 
Jakov  Milković  i Petar  Frković.  Svi  su  bili  u dobi  od  18  do  24  go- 
dine. Neke  je  od  njih  pogodilo  više  taneta.  Tako  je  Frkoviću 
otrgnut  komad  pluća  i jetara,  a raznesena  mu  je  utroba,  jer  su 
oružnici  svoje  puške  nabili  »dum-dum«  metcima. 

Golema  je  žalost  zavladala  u Gospiću,  kada  je  teretni  sa- 
movoz dovezao  sedam  bjesova,  u kojima  počivahu  djeca  rodo- 
ljubnih hrvatskih  obitelji.  Uzrujalo  se  je  i javno  mnijenje  u svima 
hrvatskim  krajevima.  Uzalud  su  Hrvati  jednodušno  tražili,  da  se 
kazne  krivci  toga  zločina.  Kako  su  naime  oružnici  spadali  pod 
vojni  sud,  nikada  nije  provedena  istraga  protiv  kapetana  Koprivi- 
ce  i njegovih  oružnika. 

DIZANJE  BEOGRADA  NA  ŠTETU  PRIMORJA  I 
DALMACIJE. 

Državna  je  vlada  i godine  1937.  trošila  znatne  svote  novaca 
u tu  svrhu,  da  Beograd  učini  velegradom.  Tako  je  15  milijuna  di- 
nara potrošila  za  gradnju  pravnog  fakulteta  beogradskoga  sve- 
učilišta, 30  milijuna  dinara  za  palaču  Državne  štamparije,  40  mi- 
lijuna za  palaču  ministarstva  pravde,  50  milijuna  za  zgradu  Dr- 
žavnih monopola,  a 70  milijuna  za  golemu  palaču  Poštanske  šte- 
dionice.1) (To  bijaše  tada  najveća  zgrada  na  cijelom  Balkanskom 
poluotoku).  Desetak  milijuna  dinara  stajala  je  u Beogradu  grad- 
nja palače  Privilegovanog  izvoznog  društva. 

Dok  trošne  luke  u hrv.  i dalmatinskom  Primorju  nisu  mogle 
beogradsku  vladu  sklonuti,  da  doznači  potrebite  svote  za  njihov 
popravak,  dotle  je  vlada  g.  1937.  potrošila  110  milijuna  dinara  u 
Beogradu  za  izgradnju  veličajnog  pristaništa  na  rijeci  Savi.  Još 
nije  bila  dovršena  ova  gradnja,  već  su  beogradske  novine  pisale, 
da  će  se  takvo  pristanište  podići  također  na  Dunavu.  Beogradska 
je  vlada  g.  1937.  iz  državnih  sredstava  potrošila  5 milijuna  dinara 
za  uređenje  beogradskih  perivoja  u Topčideru  i Košutnjaku.  Isto- 
dobno je  državna  »Direkcija  riječne  plovidbe«  u Beogradu  troš- 
kom od  11  i po  milijuna  dinara  podigla  na  Adi  Ciganliji  športski 


1)  Istodobno  su  Zagrepčani  uzalud  uzdisali  za  gradnjom  nove  poštanske  zgrade 
na  glavnom  kolodvoru,  gdje  je  stara  zgrada  već  desetak  godina  bila  pretijesna  za 
veliki  poštanski  promet. 

perivoj  uz  zimovnik  za  lađe.  Sve  je  to  na  trošak  cijele  države  uči- 
njeno jedino  u tu  svrhu,  da  se  Beograd  kao  velegradska  prijestol- 
nica Jugoslavije  prikaže  što  ljepše.  Zato  je  država  na  podru- 
čju beogradske  općine  troškom  od  30  milijuna  dinara  izgradila 
četiri  željeznička  podvožnjaka.  Naprotiv  je  gradska  općina  u 
Zagrebu  morala  na  Savskoj  cesti  sama  (na  svoj  trošak)  graditi 
potrebite  željezničke  podvožnjake;  ona  je  dapače  morala  mini- 
starstvu saobraćaja  plaćati  i pristojbe  za  prijevoz  materijala,  koji 
je  bio  potreban  za  izgradnju  tih  željezničkih  podvožnjaka.  Tako 
nam  i gradnje  ovih  podvožnjaka  jasno  pokazuju,  kako  je  dr- 
žavna vlada  drukčije  postupala  prema  Zagrebu,  nego  li  prema* 
svojemu  mezimčetu  Beogradu. 

Beogradska  vlada  nije  znala  cijeniti  važnost,  koju  ima  Ja- 
dransko more  za  narodno  gospodarstvo  cijele  Jugoslavije.  Vlada 
je  posve  zanemarila  cijelu  morsku  obalu  u Hrvatskoj  i Dalmaciji. 
Glavni  razlog  toga  nerazumijevanja  za  more  i za  pomorske  pro- 
bleme treba  tražiti  u tome,  što  na  cijeloj  obali  Jadranskoga  mora 
stanuju  Hrvati,  a ne  Srbi.  Ministarstvo  saobraćaja  nije  za  izgrad- 
nju luka  i za  njihov  popravak  upotrijebilo  niti  ona  sredstva,  što 
ih  je  ubralo  od  lučkih  pristojba.  U dokaz  toga  služe  nam  podatci 
samoga  ministarstva  saobraćaja,  kako  su  iskazani  g.  1937.  Tada  se 
na  hrvatskom  i dalmatinskom  Primorju  nalazilo  69  većih  luka  i 
preko  300  pristaništa  za  pomorske  brodove.  U razdoblju  od  g. 
1911.  do  g.  1937.  ubralo  je  ministarstvo  saobraćaja  96  milijuna 
dinara  kao  prihod  od  lučkih  pristojba,  koje  su  uplatili  brodovi  u 
lukama  i pristaništima  Jadranskoga  mora.  U istom  je  razdoblju 
ministarstvo  potrošilo  jedva  59  milijuna  za  popravak  tih  luka  i 
pristaništa.  Tako  je  n.  pr.  za  veoma  prometnu  luku  na  Sušaku  iz- 
dano samo  5 mil.  din.,  za  luku  u Splitu  2 i po  mil.,  a za  luke  u Du- 
brovniku i Gružu  (zajedno)  niti  potpun  milijun  din.  Prema  tomu 
je  beogr.  vlada  posve  zapustila  jadranske  luke  i pristaništa.  Mje: 
sto  da  u njihov  razvoj  ulaže  potrebite  novce,  kako  to  čini  svaka 
država,  koja  posjeduje  komadić  morske  obale,  beogradska  je 
vlada  od  g.  1919.  do  g.  1937.  za  sebe  pridržala  još  i onih  27  mili- 
juna dinara,  koji  su  joj  preostali  od  ubranih  lučkih  pristojba.  Ni- 
je dakle  čudo,  što  su  luke  u hrvatskom  i dalmatinskom  Primorju 
— u pogledu  tehničke  opreme  i lučkog  uređenja  — pod  upravom 
beogradske  vlade  tako  zaostale,  da  lošijih  nije  bilo  u cijeloj 
Europi. 

POLITIKA  NARODNE  BANKE  GOD.  1937. 

Veliko  je  nezadovoljstvo  u Hrvatskoj  pobudio  postupak 
Narodne  banke.  Ona  je  pod  izlikom  tobožnjega  zlatnog  pokrića 
za  državne  novčanice  vodila  t.  zv.  »deflacijonu  politiku«,  te  je  u 
prometu  držala  premalen  iznos  novaca.  Narodna  je  banka  ta- 
kvom politikom  umjetno  doduše  povisila  vrijednost  dinara,  ali 
je  zato  smanjila  vrijednost  nekretnina  i cijenu  poljskih  proizvo- 
da. Time  je  banka  ljuto  pogodila  seljake,  koji  su  sve  teže  dolazili 
do  potrebitog  novca.  Oni  pak  ljudi,  koji  su  prije  g.  1931.  posudili 
novaca,  zapali  su  sada  u najveću  nepriliku,  te  su  zdvajali  od  brige, 
kako  li  će  otplatiti  svoje  dugove. 

Narodnu  su  banku  i nadalje  vddili  gotovo  sami  Srbi.  Od  23 
člana  uprave  bijaše  19  Srba,  a samo  2 Hrvata  i 2 Slovenca.  Od 
13  ravnatelja  bijaše  12  Srba  i 1 Slovenac,  a nijedan  Hrvat.  Izvr- 
šni su  odbor  činili  4 Srba  i 1 Hrvat.  Od  18  šefova  bankinih  odjela 
bijaše  16  Srba,  a samo  1 Hrvat  i 1 Slovenac.  Narodna  je  banka 
imala  21  podružnicu,  ali  je  15  upravitelja  bilo  srpske,  4 hrvatske 
i 2 slovenske  narodnosti. 

Takva  je  hegemonija  Srba  bila  omogućena  zato,  što  su  Na- 
rodnom bankom  vladali  Beograđani.  Najbolje  to  pokazuje  »Spi- 
sak akcionera  Narodne  banke  kraljevine  Jugoslavije  za  godinu 
1937«.  Tada  se  naime  za  dolazak  na  skupštinu  Narodne  banke 
prijavilo  240  dioničara,  od  kojih  su  174  bili  iz  Srbije,  35  iz  Hr- 
vatske i Slavonije,  19  iz  Vojvodine,  9 iz  Slovenije,  2 iz  Bosne  i 
Hercegovine,  a 1 iz  Dalmacije.  Od  40.298  najavljenih  dionica  pri- 
padale su  35.783  dioničarima  iz  Srbije,  3220  iz  Hrvatske  i Slavo- 
nije, 818  iz  Slovenije,  355  iz  Vojvodine,  60  iz  Bosne  i Hercegovi- 
ne, a 62  iz  Dalmacije.  Sami  su  dioničari  iz  Beograda  posjedovali 
35.370  od  one  35.783  dionice  iz  Srbije,  dok  su  dioničari  iz  Zagreba 
posjedovali  samo  3135  dionica.  Onih  9 beogradskih  dioničara, 
koji  su  g.  1929.  imali  15.762  dionice,  porasli  su  g.  1937.  na  25.866 
dionica.  Ovi  su  dakle  posjedovali  većinu  svih  dionica,  pa  su 
zato  vodili  glavnu  riječ  kod  uprave  Narodne  banke.  Kako  je  pak 
ta  banka  odlučivala  u poslovima  reeskompta  i o kolanju  novca, 
može  se  reći,  da  je  materijalno  stanje  svih  15  milijuna  žitelja 
Jugoslavije  bilo  izvrgnuto  volji  i mušicama  spomenutih  9 beo- 
gradskih kapitalista. 

Narodna  je  banka  godine  1937.  podijelila  zajmove  bankama, 
trgovcima  i poduzećima  u iznosu  od  1431.8  milijuna  dinara.  Od 

toga  je  Srbija  dobila  705.1  milijun,  Hrvatska  i Slavonija  373.2  mi- 
lijuna, Vojvodina  120.5,  Slovenija  104.1,  Bosna  i Hercegovina  55.6, 
Macedonija  40.6,  a Crna  Gora  18.1  milijuna  dinara.  Prema  tomu 
je  Narodna  banka  od  svih  zajmova  podijelila  u Srbiji  49.2  posto- 
taka, u Hrvatskoj  26.1,  u Vojvodini  8.2,  u Sloveniji  7.3,  u Bosni  i 
Hercegovini  3.9,  u Macedoniji  2.9,  a u Crnoj  Gori  1.3  po- 
stotka. Dok  je  dakle  Srbija  dobila  polovicu,  Hrvatska  je 
dobila  samo  nešto  više  od  četvrtine  svih  zajmova  Narodne  ban- 
ke. Kako  je  kamatnjak,  koji  se  plaćao  Narodnoj  banci,  bio  .za 
polovicu  niži  od  kamatnjaka,  što  su  ga  tražile  privatne  banke  za 
posuđeni  novac,  mogli  su  srbijanski  poduzetnici  lako  potiskivati 
hrvatske  tvrtke. 

Krediti,  što  ih  je  Narodna  banka  dala  novčanim  zavodima 
u Zagrebu,  znatno  su  zaostajali  za  kreditima,  koje  su  dobivale 
beogradske  banke.  Spomenute  je  kredite  Narodna  banka  poda- 
vala većinom  zato,  da  novčani  zavodi  uzmognu  isplaćivati  štedne 
uloške,  koji  su  bili  zaleđeni  uslijed  krize  od  g.  1931.  Da  se  pak 
ovim  kreditima  ne  bi  okoristio  hrvatski  prirad,  počela  je  Naro- 
dna banka  potraživati  njihov  povratak  odmah,  čim  su  se  donekle 
smanjile  neprilike  novčanih  zavoda  u Zagrebu.  Tako  su  zagre- 
bačke tvrtke  Narodnoj  banci  g.  1934.  dugovale  396  milijuna  di- 
nara, a g.  1937.  samo  306,  dakle  su  90  milijuna  dinara  morale  o t- 
platiti.  Naprotiv  su  beogradske  tvrtke  bile  g.  1934.  Narodnoj 
banci  dužne  515,  a g.  1937.  već  651  milijun  dinara;  njima  je  dakle 
Narodna  banka  u tom  razdoblju  p o v i s ii  a kredit  za  136  mili- 
juna dinara. 

Kako  je  Narodna  banka  bila  »emisijona  banka«,  jer  je  od 
države  imala  povlasticu,  da  štampa  i u promet  stavlja  novčanice, 
morala  je  dobitak  dijeliti  sa  državom.  Tako  je  na  pr.  god.  1929. 
iskazala  dobitak  od  70  milijuna  dinara,  pa  su  od  toga  42  miliju- 
na pripala  državi,  a 28  milijuna  dioničarima  Narodne  banke.  Ovi 
su  dioničari  u doba  najteže  diktature  g.  1931.  izradili  novi  zakon 
o Narodnoj  banci.  Po  tomu  se  zakonu  g.  1937.  dobitak  Narodne 
banke  u iznosu  od  39  milijuna  dinara  podijelio  tako,  da  su  dioni- 
čari dobili  24,  a država  15  milijuna  dinara.  Prema  tomu  je  država 
g.  1929.  primila  60  postotaka,  a g.  1937.  samo  38  postotaka  čistoga 
dobitka  Narodne  banke;  naprotiv  je  dobitak  dioničara  porasao 
od  40  na  62  postotka. 

Ministar  financija  Letica  izdao  je  početkom  travnja  g.  1937. 
uredbu,  po  kojoj  će  se  dohodak  od  skupnih  banovinskih 

trošarina  unositi  u zajedničku  zakladu  kod  Državne  hipote- 
karne  banke  u Beogradu.  Iz  ove  će  zaklade  ministar  financija  sa- 
brana sredstva  svaka  dva  mjeseca  dijeliti  pojedinim  banovinama 
prema  broju  njihova  pučanstva,  a bez  obzira  na  to,  koliko  je 
koja  banovina  pridonijela.  Beogradska  vlada  hoće,  da  »se  na 
taj  način  pomogne  siromašnijim  banovinama«.  Time  su  naročito 
bile  oštećene  Savska  i Dunavska  banovina,  iz  kojih  je  novac  od- 
lazio u Vrbasku,  Zetsku  i Vardarsku  banovinu. 

PRIJEDLOG  ZA  NACRT  NOVOG  USTAVA. 

U svibnju  g.  1937.  štampan  je  »Prijedlog  za  nacrt  novog 
ustava«,  koji  su  potpisali  hrvatski  i srpski  intelektualci,  među 
ostalima:  dr.  Albert  Bazala,  dr.  Milivoj  Dežman,  dr.  Ivo  Krbek, 
dr.  Ivo  Politeo,  Ivan  Meštrović,  Joza  Kljaković,  dr.  Milan  Čurčin, 
Slobodan  Jovanović,  Boža  Marković,  Nikola  Stojanović,  dr.  Tar- 
taglia,  Dušan  Vasiljević,  dr.  Pavle  Popović,  dr.  Đorđe  Đorđević 
i Stanoje  Stanojević.  Taj  nacrt  — štampan  kao  rukopis  — raza- 
slan je  većemu  broju  hrvatskih  i srpskih  političara,  da  bi  im  po- 
služio kao  temelj  za  razgovore  o sporazumu. 

Zagrebački  su  intelektualci  u tom  nacrtu  ustava  predlagali, 
da  se  cijela  kraljevina  podijeli  na  5 oblasti,  koje  se  mogu  zvati 
»banovine«.  Hrvatsku  bi  oblast  činile  Hrvatska,  Slavonija,  Dal- 
macija, Međimurje,  Kastavština  i otok  Krk.  Srpskoj  oblasti  bi 
pripadala  Srbija,  Macedonija  i Crna  Gora.  Dravska  bi  banovina 
Činila  Slovensku  oblast.  Posebne  bi  oblasti  bile  Vojvodina,  te  Bo- 
sna i Hercegovina.  Srpski  se  intelektualci  izjaviše  za  4 mjesto  5 
oblasti,  jer  žele,  da  Vojvodina  dođe  u sastav  Srpske  oblasti,  dok 
bi  Bosna  s Hercegovinom  ostala  posebna  oblast.  Zakonodavna 
bi  se  vlast  vršila  u središnjem  parlamentu  i u banovinskim  sabo- 
rima. Članovi  središnjega  parlamenta  imali  bi  se  birati  posredno 
(kao  izaslanici  banovinskih  sabora),  a ne  izravno,  kako  se  biraju 
zastupnici  Narodne  skupštine.  Senat  bi  otpao  kao  suvišno  zako- 
nodavno tijelo.  Osim  državnog  ustava  imala  bi  svaka  banovina 
poseban  svoj  ustav  (kao  temeljni  zakon),  koji  bi  morao  biti  u 
skladu  s temeljnim  načelima  državnog  ustava. 

Zapitan  za  mišljenje  o tom  »Prijedlogu  za  nacrt  ustava« 
dao  je  dr.  Vlatko  Maček  24.  svibnja  1937.  ovu  izjavu:  »Mene  je 
sveučilišni  profesor  dr.  Ivo  Krbek  posjetio  i obrazložio  mi  je  ovu 
stvar.  Odmah  sam  mu  rekao,  da  ne  mogu  dati  svoj  pristanak  na 
taj  prijedlog.  Držim  doduše  da  je  to  rad  dobronamjernih  ljudi; 

ali  onakav,  kakav  jest,  ne  može  se  ovaj  prijedlog  uzeti  kao  »pod- 
loga za  razgovore  i pregovore  političkih  predstavnika«.  Ja  zastu- 
pam za  sporazum  jedno  stanovište,  kojemu  ovakva  koncepcija 
ne  može  poslužiti  kao  temelj  već  zato,  što  ne  potječe  od  neke 
nadležne  strane:  bilo  od  naroda  bilo  od  nekoga  drugoga  mjero- 
davnog faktora.  Po  mojemu  su  mišljenju  autori  toga  prijedloga 
teoretičari:  intelektualci.  Međutim  oni  nemaju  veze  s narodom  i 
s njegovim  životom,  dapače  niti  s praktičnom  politikom.  To  se  vidi 
i po  ovom  njihovom  sastavku,  koji  ima  više  manje  kabinetski 
karakter,  te  u kojemu  već  neke  najglavnije  stvari  ne  mogu  pri- 
hvatiti«. 

RAZVOJ  POLITIČKIH  DOGAĐAJA  G.  1937. 

Teško  je  dr.  Vlatko  Maček  osjećao,  kako  u svojoj  okolini 
nema  dovoljno  ljudi,  s kojima  bi  se  mogao  posavjetovati  u važ- 
nim političkim  pitanjima.  Zato  je  od  ministra  Stojadinovića  is- 
hodio dozvolu,  da  se  smije  u Hrvatsku  vratiti  ing.  August  K o- 
š u t i ć,  koji  je  7 godina  boravio  u inozemstvu.  Košutić  je  iz  Beča 
29.  siječnja  1937.  stigao  u Zagreb,  gdje  ga  je  dr.  Maček  imenovao 
potpredsjednikom  Hrvatske  seljačke  stranke,  u kojoj  je  za  »živo- 
ta svojega  tasta  Stjepana  Radića  vodio  tajničke  poslove. 

Žalibože  nije  tada  već  bilo  prijašnje  sloge  u hrvatskom  na- 
rodu. Čim  je  naime  nešto  popustio  pritisak  beogradske  vlade,  od- 
mah se  razdvojiše  Hrvati,  koji  su  bili  složni  samo  u otporu  protiv 
diktature.  Prvi  se  čin  nesloge  na  ulici  opazio  27.  veljače  1937., 
kada  su  u Zagrebu  za  Antu  Starčevića  mjesto  jedinstvene  — 
održane  dvije  zadušnice:  u franjevačkoj  i u stolnoj  crkvi.  Poslije 
zadušnica  došla  je  grupa  pravaša  u Frankopansku  ulicu,  gdje  je 
provalila  u upravu  »Hrvatskoga  Dnevnika«,  poništivši  knjige  i 
namještaj. 

Novi  se  neprijateljski  čin  dogodio  14.  travnja  1937.  u zgradi 
hrvatskoga  sveučilišta.  Tamo  je  između  sveučilištaraca  došlo  do 
žestoke  tučnjave,  u kojoj  su  osim  batina  upotrijebljeni  i noževi. 
Tom  je  prigodom  desetak  đaka  ranjeno  lakše,  a trojica  teško, 
pa  je  Krsto  Ljubičić  iz  Dalmacije  i umro  od  zadobivenih  rana. 
Radi  toga  krvoprolića  akademski  je  senat  zatvorio  sveučilište  do 
24.  travnja  1937. 

Na  sveučilištu  su  hrvatski  đaci  bili  organizirani  u društvi- 
ma, koja  su  nosila  imena  hrvatskih  velikana.  Pristaše  Hrvatske 
seljačke  stranke  imali  su  društvo  »Mati ja  Gubec«.  Solidan 

je  rad  u hrvatskom  i kršćanskom  duhu  razvijalo  akademsko  dru- 
štvo »Domagoj«.  Pristaše  pak  ustaških  načela  dra  Ante  Pa- 
velića  osnovaše  društvo  »A  u g u s t Š e n o a«.  Ovo  je  društvo  br- 
zo prevladalo  u gotovo  svim  stručnim  organizacijama  na  pojedi- 
nim fakultetima.  »Šenoinci«  su  u Zagrebu  organizirali  »pododbor 
Matice  Hrvatske«,  gdje  su  uz  književni  rad  odgajali  srednjo- 
školce u politici.  U okviru  društva  »August  Šenoa«  stvarao  se 
Ustaški  sveučilišni  stožer,  koji  je  postao  najjača  ustaška  jedinica 
u Hrvatskoj,  jer  mu  je  pripadalo  oko  500  sveučilišnih  đaka.  Ina- 
če je  hrvatske  sveučilištarce  obuzimala  teška  briga  radi  slabog 
izgleda  u njihovu  budućnost.  Ministar  prosvjete  Dobrivoj  Stošo- 
vić  je  prigodom  rasprave  o proračunu  u ožujku  g.  1937.  izvije- 
stio u Narodnoj  skupštini,  da  ima  previše  školovanih  ljudi.  Tako 
se  u ministarstvu  prosvjete  nalaze  962  molbe  za  namješten  je  pro- 
fesora i 1800  molba  za  namješten  je  učitelja.  Slične  su  izjave  da- 
vali ministri  pravosuđa  i unutarnjih  posala. 

U Beogradu  je  4.  listopada  1937.  nastala  promjena  kabineta 
dra  Milana  Stojadinovića.  Iz  vlade  su  istupili:  ministar  pravde 
dr.  Nikola  Subotić,  m.  građevina  dr.  Marko  Kožul,  m.  šuma  i 
ruda  Đuro  Janković,  m.  prosvjete  Dobrivoj  Stošović,  m.  pošta  i 
brzojava  dr.  Kaluđerčić  i ministar  za  fizički  odgoj  naroda  dr. 
Rogić.  Njihova  su  mjesta  redomice  zapremili  drugi  ministri:  Mi- 
lan  Simonović,  Dobrivoj  Stošović,  dr.  Bogoljub  Kujundžić,  prof. 
Dimitrije  Magarašević,  dr.  Vojko  Čvrkić  i dr.  Vjekoslav  Miletić. 
Osim  toga  je  za  ministra  bez  lisnice  imenovan  dr.  Nikola  Nova- 
ković  (zvan  »Longo«). 

U 57.  godini  života  svojega  umro  je  12.  travnja  1937.  u Beo- 
gradu bivši  ministar  dr.  Milan  S r š k i ć,  vođa  bosanskih  radikala. 
Srškić  je  od  g.  1928.  do  g.  1934.  bio  glavni  savjetnik  kralja  Alek- 
sandra. U posljednje  je  vrijeme  istupio  iz  Jugoslavenske  nacijo- 
nalne  stranke,  pa  je  nastojao  oko  toga,  da  ujedini  sve  radikale, 
od  kojih  se  jedan  dio  nalazi  u Jugoslavenskoj  radikalskoj  za- 
jednici, drugi  u JNS,  treći  su  u Jeftićevom  klubu,  a mnogi  slijede 
glavni  odbor  Radikalne  stranke,  koji  vode  Aca  Stanojević,  Miša 
Trifunović,  Krsta  Miletić  i dr.  Laza  Marković. 

Na  proljeće  g.  1937.  počeo  je  veliku  političku  djelatnost  raz- 
vijati liječnik  dr.  Branko  Čubrilović,  narodni  zastupnik  Zemljo- 
radničke stranke.  On  je  nastojao  složiti  srpske  opozicijonalce  u 
zajedničku  grupu  »Udružene  opozicije«,  koja  će  onda  pregova- 
rati s Hrvatskom  seljačkom  strankom.  Čubrilović  je  koncem 

ožujka  1937.  izjavio,  da  ga  je  dr.  Vlatko  Maček  ovlastio  na  takvu 
posredničku  ulogu.  Radi  toga  je  Čubrilović  češće  dolazio  u Za- 
greb, kamo  ga  je  gdjekada  pratio  Boža  Vlajić,  član  Demokratske 
stranke. 

Davidović  je  također  uvidio,  da  treba  što  prije  zadovoljiti 
Hrvate.  Zato  je  on  za  13.  lipnja  1937.  u Bđbgrad  sazvao  glavni 
odbor  Demokratske  stranke,  koji  je  raspravljao  o hrvatskom  pi- 
tanju. Glavni  je  odbor  objavio,  da  priznaje  da  u Jugoslaviji  po- 
stoje tri  posebna  kulturno-historijska  individualiteta:  Srbi,  Hr- 
vati i Slovenci.  Zato  treba  u Jugoslaviji  ukinuti  sadašnji  centra- 
listički (unitaristički)  ustav,  pa  Jugoslaviju  urediti  kao  »složenu 
državu«. 

Nastojanjem  dra  Čubrilovića  i Bože  Vlajića  došlo  je  8.  li- 
stopada 1937.  do  sporazuma  između  5 opozicijonih  stranaka. 
Tekst  toga  sporazuma  potpisali  su  predsjednici  ovih  stranaka, 
poimence:  dr.  Vlatko  Maček,  Ljuba  Davidović,  Aca  Stanojević, 
Joca  Jovanović  i Adam  Pribićević,  koji  je  svojeg  brata  Sveto- 
zara  naslijedio  u časti  predsjednika  Samostalne  demokratske 
stranke. 

U svibnju  g.  1937.  vodila  se  u novinama  zanimiva  polemika 
između  Većeslava  Wildera  i dra  Grge  Anđelinovića.  Oni  se  pre- 
pirahu  o tome,  tko  li  je  od  njih  dvojice,  dok  su  bili  na  vlasti, 
nanio  više  nesreće  hrvatskom  narodu.  Wilder  je  Anđelinoviću 
predbacio  krvoproliće  na  Jelačićevom  trgu  5.  prosinca  1918.  Nato 
je  Anđelinović  spomenuo  Wilderu  krvavu  provedbu  Obznane 
početkom  g.  1925.  i njegovo  »lizanje  hrvatske  krvi«.  Hrvatski  su 
rodoljubi  odgovarali  Wilderu  i Anđelinoviću  poslovicom:  »Ru- 
gala se  sova  sjenici,  da  ima  debelu  glavu«. 

Iz  Slunja  su  5.  srpnja  1937.  financijalni  stražari  sa  4 oruž- 
nika  došli  ax  Donji  Lađevac,  da  ondje  u vrtovima  i na  polju 
ponište  duhan,  koji  su  seljaci  zasadili  bez  dozvole.  Tom  je  pri- 
godom između  njih  i seljaka  došlo  do  krvavoga  sukoba,  u koje- 
mu je  osam  ljudi  ranjeno,  a ubijen  je  Ivan  Berić  iz  Čamerovca. 

U Beogradu  je  Narodna  skupština  iza  duge  i veoma  burne 
rasprave  23.  srpnja  1937.  primila  konkordat,  protiv  kojega  su 
Srbi  vodili  borbu  na  ulici  i u crkvi.  Za  konkordat  je  glasovalo 
167,  a protiv  konkordata  129.  Ipak  je  Srbima  kasnije  pošlo  za  ru- 
kom, da  konkordat  pokopaju.  Vlada  naime  nije  dala  konkordat 
raspraviti  u Senatu,  uslijed  čega  nije  bila  provedena  potpuna 
ratifikacija  toga  zakona. 

ZAPOSTAVLJANJE  HRVATSKIH  ČINOVNIKA. 

Za  diktatorskog  je  režima  znatno  smanjen  broj  hrvatskih 
činovnika.  Beogradska  je  naime  vlada  mnogo  Hrvata  umirovila, 
a mnoge  i »reducirala«,  t.  j.  otpustila.  Na  time  ispraž.  mjesta  bili  su 
većinom  postavljeni  Srbi,  naročito  Srbijanci.  Tako  je  postotak 
srpskih  činovnika  neprestano  rasao  na  štetu  Hrvata.  Najbolje 
nam  to  pokazuje  statistika  od  godine  1937.,  u kojoj  su  činovnici 
razvrstani  po  narodnosti. 

Tada  je  u cijeloj  državi  bilo  317  »sreskih  načelnika«  (kot. 
predstojnika),  i to  229  Srba,  56  Hrvata,  23  Slovenaca,  5 muslima- 
na i 4 drugih  (Nijemaca).  U Savskoj  banovini,  gdje  su  Srbi  činili 
samo  20  postotaka  žitelja,  bilo  je  65  sreskih  načelnika,  od  toga 
36  Hrvata,  26  Srba  i 3 Nijemca.  U Primorskoj  banovini,  gdje  su 
Srbi  činili  jedva  15  postotaka  žitelja,  bilo  ja  19  sreskih  načelnika, 
od  toga  9 Hrvata,  9 Srba  i 1 musliman.  U cijeloj  se  Bosni  i Herce- 
govini nalazilo  samo  6 sreskih  načelnika,  koji  su  podrijetlom  bili 
Hrvati.  Vojvodina  je  imala  24  sreska  načelnika,  od  kojih  su  22 
bili  rodom  iz  Srbije. 

Beogradska  se  vlada  neumorno  brinula,  da  Srbi  zapreme  što 
veći  broj  visokih  i bolje  plaćenih  služba.  Tako  je  g.  1937.  od  9 
banova  bilo  6 Srba,  2 Hrvata  i 1 Slovenac;  od  9 banskih  pomoć- 
nika (podbana)  7 Srba,  1 Hrvat  i 1 Slovenac;  a od  59  načelnika 
pojedinih  odjela  43  Srba,  9 Hrvata  i 7 Slovenaca.  U ministarstvu 
vanjskih  posala  bijaše  7 načelnika,  od  toga  6 Srba  i 1 Hrvat;  17 
odsječnih  savjetnika,  od  toga  14  Srba,  2 Hrvata  i 1 Slovenac;  104 
činovnika,  od  toga  83  Srba,  13  Hrvata  i 4 Slovenaca;  22  poslanika, 
od  toga  20  Srba  i 2 Hrvata;  pa  13  generalnih  konzula,  od  toga  11 
Srba  i 2 Hrvata.  U svemu  je  kod  raznih  ministarstva  bilo  65  na- 
čelnika pojedinih  odjela,  od  toga  51  Srbin,  9 Hrvata  i 5 Slovenaca. 

Državni  je  savjet  brojio  28  članova,  među  kojima  je  bilo 
18  Srba,  7 Hrvata,  2*  Slovenca  i 1 musliman.  Upravu  su  Narodne 
banke  vodila  23  člana,  od  toga  18  Srba,  2 Hrvata,  2 Slovenca  i 1 
Nijemac,  dok  su  izvršni  odbor  činila  4 Srbina  i 1 Hrvat.  Upravu 
je  Državne  hipotekarne  banke  vodilo  7 članova,  od  toga  6 Srba 
i 1 Hrvat,  a izvršni  je  odbor  činilo  5 Srba.  Bolje  nije  bilo  niti  kod 
Privilegirane  agrarne  banke,  gdje  je  u upravi  bilo  12  Srba,  1 Hr- 
vat i 1 Slovenac,  a u nadzornom  odboru  6 Srba  i 1 Hrvat.  Nije- 
dan Hrvat  nije  bio  namješten  u »civilnoj  kući  kralja«,  koju  je 
vodilo  10  Srba.  U predsjedništvu  pak  ministarskoga  savjeta  bija- 
še 6 Srba  i 1 musliman. 

ZAVRŠNI  RAČUNI  JUGOSLAVIJE  G.  1937. 

Prema  završnim  računima  od  g.  1937.  ubrala  je  Jugoslavija 
na  teritoriju  Savske  Banovine  u proračunskoj  godini  od  1.  trav- 
nja 1936.  do  31.  ožujka  19.37.  ukupno  2778  milijuna  dinara.  Nepo- 
sredni su  porezi  donijeli  620  milijuna,  saobraćaj  (željeznice)  550, 
monopoli  469,  takse  (pristojbe  i bilježi)  400,  carine  282,  trošarine 
188,  pošte  132,  šume  34,  vanredni  doprinosi  i zaostali  porezi  22, 
ustanove  socijalne  politike  i narodnoga  zdravlja  20,  državna  po- 
duzeća 17,  državna  lutrija  14,  a razni  sitni  prihodi  20  milijuna 
dinara. 

U istom  je  razdoblju  Jugoslavija  na  području  Savske  bano- 
vine potrošila  1499  milijuna  dinara.  Od  toga  je  potrošeno  379  mi- 
lijuna za  saobraćaj,  279  za  mirovine,  250  za  vojsku,  169  za  pro- 
svjetu, 74  za  monopole,  62  za  oružnike,  61  za  pravosuđe,  61  za  po- 
šte, 42  za  unutarnje  poslove  (upravu),  33  za  financije,  32  za  soci- 
jalne i zdravstvene  ustanove,  21  za  građevine  (ceste),  10  za  šu- 
marstvo i rudarstvo,  8 za  narodno  gospodarstvo  (poljodjelstvo, 
stočarstvo,  voćarstvo  i vinogradarstvo),  7 za  obrt,  industriju  i tr- 
govinu, 5 za  državne  dugove,  1 za  »fizičko  vaspitanje«,  1 za  vrho- 
vnu državnu  upravu  i 1 milijun  za  neke  sitnije  potrebe. 

Ovi  podatci  pokazuju,  da  je  narod  na  području  Savske  ba- 
novine u jednoj  godini  uplatio  2778  milijuna  dinara,  od  čega  je 
1499  milijuna  potrošeno  na  istom  području,  dok  je  svota  od  1279 
milijuna  potrošena  u Jugoslaviji  izvan  područja  Savske  b'anovine. 
To  znači,  da  se  46.4  postotka  cjelokupne  svote,  koja  je  ubrana  u 
Savskoj  banovini,  moralo  staviti  na  raspolaganje  beogradskoj 
vladi.  Izgleda,  kao  da  je  to  neke  vrsti  danak,  što  ga  Savska  bano- 
vina plaća  Srbiji,  naročito  pak  Beogradu. 

Uzmemo  li  1279  milijuna  dinara  kao  jednogodišnji  obrok 
Savske  banovine,  onda  je  ova  uža  Hrvatska  (bez  Srijema)  u 22 
godine  platila  Srbiji  28.138  milijuna  dinara  u gotovu  novcu.  Do- 
bro je  primijećeno,  da  bi  se  »s  tom  golemom  svotom  moglo  u Hr- 
vatskoj podići  sve  potrebite  ceste  i željeznice,  izgraditi  luke  i 
prokope,  provesti  regulaciju  rijeka  i melioraciju  (poboljšanje) 
polja,  elektrificirati  sve  gradove  i sela,  pa  osnovati  državnu  indu- 
striju i mnogo  drugih  korisnih  stvari  za  narod«.  Ove  brojke  naj- 
bolje govore,  kako  je  hrvatski  narod  skupo  platio  beogradski  cen- 
tralizam, u koji  je  dospio  1.  prosinca  1918. 

SPORAZUM  IZMEĐU  HRVATSKE  SELJAČKE  STRANKE 
I SRPSKE  UDRUŽENE  OPOZICIJE. 

Hrvatska  seljačka  stranka  i Samostalna  demokratska  stran- 
ka udružene  u Seljačko-demokratsku  koaliciju,  i Narodna  radi- 
kalna stranka,  Demokratska  stranka  i Zemljoradnička  stranka, 
utvrdile  su  slijedeći  sporazum: 

I.  Stojeći  na  principu  demokracije  smatramo  narodni  suve- 
renitet stožerom  svake  državne  organizacije  i narod  izvorom 
svake  javne  vlasti. 

II.  Ustav  od  28.  lipnja  1921.  donesen  je  bez  Hrvata.  Ustav 
od  3.  rujna  1931.  nema  moralne  vrijednosti,  jer  je  u protivnosti 
s osnovnim  demokratskim  načelima,  a donesen  je  ne  samo  bez 
Hrvata  i protiv  Hrvata,  nego  i bez  Srba  i protiv  Srba.  Vlada,  koja 
se  temelji  na  jednostrano  donesenom  Ustavu,  te  se  oslanja  na 
jedan  tobožnji  parlamenat,  nema  nikakva  autoriteta  ni  među  Hr- 
vatima ni  među  Srbima. 

III.  Saglasni  smo,  da  je  neophodno  uvesti  novi  ustavni  pore- 
dak, koji  bi  bio  zasnovan  na  načelima  narodne  vladavine,  a ostva- 
rio bi  se  kao  zajedničko  djelo  Srba,  Hrvata  i Slovenaca. 

IV.  Naše  stranke,  — svijesne  da  zastupaju  i srpski  narod  i 
hrvatski  narod,  — stoje  na  stanovištu,  da  je  nastao  krajni  čas, 
da  se  jedamput  zauvijek  prekine  sa  svima  nedemokratskim  siste- 
mima i režimima,  pa  da  se  omogući  i Hrvatima  i Srbima  i Sloven- 
vencima,  da  sporazumno  organiziraju  svoju  državnu  zajednicu 
na  podjednako  zadovoljstvo  i Srba  i Hrvata  i Slovenaca. 

V.  Jedini  ispravni  put  k cilju  jest,  da  na  državnu  upravu  do- 
đe jedna  narodna  vlada,  sastavljena  iz  predstavnika  svih  politič- 
kih stranaka,  koje  stvarno  imadu  korjena  u narodu.  Ovakva  vlada 
— u zajednici  s krunom  — imala  bi  na  dan  stupanja  na  upravu: 

1.  da  proglasi  privremeni  osnovni  zakon  Jugoslavije,  kojim 
se  u isto  vrijeme  ukida  ustav  od  3.  rujna  1931.  Ovaj  osnovni  za- 
kon sadržavat  će  bitne  principe  države,  koji  su  izvan  spora  i 
vrijedit  će  do  stupanja  na  snagu  novog  ustava.  U osnovni  zakon 
bit  će  unesene  slijedeće  odredbe:  da  je  Jugoslavija  nasljedna, 
ustavna  i parlamentarna  monarhija;  da  u Jugoslaviji  vlada  kralj 
Petar  II.  iz  dinastije  Karađorđevića;  da  do  punoljetnosti  kralje- 
ve kraljevsku  vlast  vrši  namjesništvo;  da  su  građanske  i politič- 
ke slobode  zaštićene  i da  je  zajamčen  parlamentarni  sistem  vla- 
davine, pa  da  će  ustavotvorna  skupština  donijeti  Ustav  odlukom 

takve  većine,  u kojoj  će  biti  većina  Srba,  većina  Hrvata  i većina 
Slovenaca  narodnih  zastupnika  ustavotvorne  skupštine. 

2.  istoga  dana  proglasiti  pravičan  i demokratski  izborni  red, 
te  raspisati  izbore  za  ustavotvornu  skupštinu.  Vlada  mora  ostva- 
riti sve  garancije,  da  će  izbori  za  ustavotvornu  skupštinu  biti  pro- 
vedeni slobodno,  kako  bi  prava  narodna  volja  došla  do  punog 
izražaja. 

Vlada  će  biti  odgovorna  pred  ustavotvornom  skupštinom 
po  načelima  parlamentarizma. 

VI.  Navedene  stranke  — u duhu  ove  suglasnosti  — stvaraju 
jedan  blok  radi  zajedničke  borbe  za 'ostvarenje  i provedbu  poli- 
tičkog i državnog  programa  sadržanog  u ovom  programu. 

Zagreb — Beograd,  8.  listopada  1937.  Dr.  Vlatko  Maček, 
Adam  Pribićević,  Aca  Stanojević,  Ljuba  M.  Davidović,  Jovan  M. 
Jovanović. 

POLITIKA  DRA  MILANA  STOJADINOVIĆA  G.  1938. 

Početkom  g.  1938.  zasjedao  je  u Beogradu  »arhijerejski  sabor«, 
koji  su  činili  prvaci  grčko-istočne  crkve  u Jugoslaviji.  Kako  su  upra- 
vo vladike  vodili  glavnu  borbu  protiv  konkordata,  zaključio  je  arhi- 
jerejski sabor,  da  se  privremeno  isključuju  iz  crkve  oni  članovi 
beogradske  vlade  i Narodne  skupštine,  koji  su  glasovali  za  prihvat 
konkordata.  Nato  je  dr.  Milan  Stojadinović  kao  predsjednik  beo- 
gradske vlade  1.  veljače  1938.  izjavio,  da  ne  će  konkordat  iznijeti 
pred  Senat  na  raspravu  i glasovanje.  To  je  primirilo  arhijerejski 
sabor,  koji  je  9.  veljače  stvorio  odluku,  da  se  ne  izvrši  spomenuti 
zaključak  o isključenju. 

Kako  je  Stojadinović  umio  — većinom  igrom  na  burzi  — stvo- 
riti golem  imetak,  tako  je  znao  sebi  u Narodnoj  skupštini  stvoriti 
potrebitu  većinu,  koje  isprvice  nije  imao.  Velik  je  broj  zastupnika, 
koji  su  prije  pripadali  Jeftićevom  klubu  ili  Jugoslavenskoj  nacijo- 
nalnoj  stranci,  malo  po  malo  prilazio  u Stojadinovićevu  Jugoslaven- 
sku radikalnu  zajednicu.  Premda  je  Stojadinović  dao  iz  JRZ  isklju- 
čiti 12  zastupnika,  koji  su  glasovali  protiv  konkordata,  ipak  je  uz 
njega  ostalo  toliko  zastupnika,  da  je  u Narodnoj  skupštini  bio  15. 
ožujka  1938.  proračun  primljen  sa  196  protiv  92  glasa.  S ovim  je 
proračunom  bio  kao  dodatak  odobren  i t.  zv.  financijski  zakon,  koji 
se  smatrao  neke  vrsti  zakonodavnim  »'omnibusom«,  jer  je  sadržavao 
mnogo  različitih  članaka.  Tako  je  opet  u taj  financijski  zakon  došlo 

»ovlaštenje«,  da  vlada  može  donijeti  »uredbe  (sa  zakonskom  snagom) 

0 štampi,  udruženjima,  zborovima  i dogovorima«,  kako  je  to  sebi 
Stojadinović  već  dva  puta  (g.  1926.  i 1937.)  ishodio,  ali  nije  proveo. 
Nadalje  je  po  financijskom  zakonu  za  g.  1938.  vlada  dobila  pravo, 
da  uredbom  donese  novi  izborni  zakon  za  Narodnu  skupštinu,  jer  je 
zakon  od  g.  1931.  bio  nepravedan  u diobi  mandata.  Napokon  je  vlada 
bila  ovlaštena,  da  provede  decentralizaciju  i dekoncentraciju  državne 
uprave  tako,  da  pojedine  poslove  resornih  ministarstava  prenese  na 
banske  uprave.  (Iz  potonjeg  se  vidi,  da  je  Stojadinović  mislio  hrvat- 
skim zahtjevima  zadovoljiti  tako,  da  proširi  djelokrug  banskih  vlada, 
jer  se  to  može  provesti  bez  povrede  ustava  od  g.  1931.). 

Stojadinović  je  odlučio  potražiti  vezu  s radničkim  svijetom.  U 
tu  je  svrhu  osnovan  »Jugoslavenski  radnički  savez«,  koji  je  po  po- 
četnim slovima  dobio  skraćeno  ime  »Jugoras«.  On  je  nastojao, 
da  u taj  savez  dobije  druge  radničke  organizacije,  naročito  pak 
»Hrvatski  radnički  savez«,  koji  je  u Zagrebu  uzorno  proveo  narodni 
zastupnik  Ivan  Peštaj.  Mjesto  članova  HRS  prelazili  su  u »Jugoras« 
članovi  radničkih  organizacija  »ORS«  i »URS«. 

Radi  toga,  što  nisu  htjeli  stupiti  u Jugoslavensku  radikalnu 
zajednicu,  morali  su  već  prije  iz  vlade  istupiti  ministri  Nikola  Preka, 
Ignjat  Stefanović  i dr.  Ljudevit  Auer.  Tada  je  zagrebački  odvjetnik 
dr.  Mile  Miškulin  bio  imenovan  ministrom  pravde,  dok  je  ministarstvo 
šuma  i ruda  preuzeo  Đura  Janković,  a ministarstvo  socijalne  politike 

1 narodnoga  zdravlja  Mirko  Komnenović. 

Novu  je  rekonstrukciju  svoje  vlade  proveo  Stojadinović  koncem 
kolovoza  g.  1938.,  kada  su  iz  vlade  ispali  ministri  dr.  Milan  Vrbanić, 
dr.  Vjekoslav  Miletić  i general  Marić.  Mjesto  Vrbanića  postao  je 
ministrom  za  trgovinu  i industriju  ing.  Nikola  Kabalin,  mjesto  Ma- 
rića  imenovan  je  general  Milutin  Nedić  ministrom  vojske  i morna- 
rice, a mjesto  Miletića  postao  je  ministrom  za  fizički  odgoj  naroda 
dr.  Mirko  Buić,  gradonačelnik  u Splitu. 

Ministar  unutarnjih  posala  dr.  Antun  Korošec  ljuto  se  Demo- 
kratskoj stranci  zamjerio  time,  što  je  u rujnu  g.  1938.  obustavio 
beogradski  dnevnik  »Pravdu«,  koji  je  iz  inozemstva  primio  3 i po 
milijuna  dinara.  Korošec  je  izjavio,  da  su  u prostorijama  »Pravde« 
bili  tiskani  letači  protiv  Stojadinovićeve  vlade.  — Kada  se  u rujnu 
g.  1938.  činilo,  da  će  između  Njemačke  i čehoslovačke  doći  do  rata, 
zabranio  je  dr.  Korošec  u Jugoslaviji  održavanje  političkih  skupština 
i sastanaka;  nisu  bile  dozvoljene  niti  povorke  po  ulicama.  Kad  je 
sastankom  u Miinchenu  bila  uklonjena  ratna  pogibelj,  dignuo  je 

Korošec  10.  listopada  1938.  spomenutu  zabranu,  koja  je  bila  izdana 
»iz  vanjskopolitičkih  razloga«. 

HRVATI  TRPE  NEPRAVDE  I U VOJSCI. 

Hrvati  su  u Jugoslaviji  činili  trećinu  svega  žiteljstva.  Jednako 
je  hrvatski  narod  morao  jugoslavenskoj  vojsci  podavati  trećinu  svih 
vojnika.  Trebalo  bi  dakle,  da  Hrvati  čine  trećinu  kod  časnika  u toj 
vojsci.  Ipak  nije  bilo  tako,  jer  je  Hrvatima  1938.  pripadalo  jedva 
10  postotaka  svih  časnika.  Hrvatskim  se  đacima  već  od  g.  1920. 
raznim  trikovima  oteščavao  primitak  u beogradsku  vojnu  akade- 
miju. Zato  je  u vojnoj  akademiji  bilo  tri  do  četiri  puta  više  srpskih 
nego  li  hrvatskih  pitomaca.  Tako  se  godimice  postepeno  smanjivao 
brojčani  omjer  hrvatskih  časnika  prema  srpskim  časnicima. 

Uz  to  su  hrvatski  časnici  bili  u jugoslavenskoj  vojsci  veoma 
zapostavljani.  Nikada  nije  u toj  vojsci  bilo  hrvatskih  časnika  u višim 
položajima.  Premda  je  vojska  g.  1938.  imala  165  aktivnih  generala, 
ipak  su  u njoj  bila  samo  2 Hrvata  i 2 Slovenca.  Svi  su  ostali  generali 
bili  sami  Srbi,  kojima  je  pripadalo  još  i nekoliko  stotina  umirovlje- 
nih generala. 

. Može  se  uopće  reći,  da  je  cijela  jugoslavenska  vojska  stajala 
pod  srpskim  vodstvom.  Kako  je  naime  uvijek  bio  ministar  vojske 
Srbijanac,  nije  htio  nijednoga  Hrvata  predložiti  kralju  na  imenova- 
nje za  koji  viši  položaj  u vojsci.  Zato  su  svi  armijski  »komandanti« 
i njihovi  pomoćnici  bili  sami  Srbijanci.  Od  svih  zapovjednika  divizija 
nijedan  nije  bio  Hrvat,  kao  da  hrvatski  časnici  nemaju  dovoljno 
sposobnosti  za  takvu  službu.  Tako  se  cijela  vojna  uprava  nalazila 
isključivo  u rukama  samih  Srbijanaca.  Zapostavljani  su  dapače  i 
prečanski  Srbi ! 

Hrvatski  se  časnici  u jugoslavenskoj  vojsci  morahu  zadovoljiti 
srednjim  i nižim  položajima.  Njima  je  pripala  samo  uloga  izvršilaca 
viših  srbijanskih  naloga!  P,a  ne  samo  da  nisu  imali  mogućnosti  sa- 
mostalnog odlučivanja,  nego  su  bili  izloženi  raznim  progonima.  Srbi- 
janski su  naime  svemoćnici  bacali  hrvatske  časnike  u najlošije  gar- 
nizone, gdje  su  morali  vršiti  najteže  službe.  Kako  su  hrvatski  ča- 
snici bili  bez  ikakve  zaštite,  morali  su  trpjeti  bezbrojna  moralna 
poniženja.  Oni  su  uopće  u jugoslavenskoj  vojsci  bili  elemenat  nižega 
reda  u svemu  osim  u poslu.  Nije  dakle  čudo,  što  se  hrvatski  časnici 
nisu  u jugoslavenskoj  vojsci  osjećali  sretni  i zadovoljni,  te  su  rado 
prelazili  iz  vojske  u građansku  službu. 


592 


Hrvati  trpe  nepravde  i u vojsci 


Uz  to  su  hrvatski  časnici  morali  trpjeti  i narodne  boli.  Oni 
nisu  smjeli  sudjelovati  kod  bilo*  kakve  hrvatske  narodne  svečanosti. 
Naprotiv  su  morali  gledati,  kako  vojska  svojom  prisutnošću  uveli- 
čava  srpske  narodne,  vjerske  i prosvjetne  manifestacije,  n.  pr.  Đur- 
đev  dan,  Badnjak,  Vidovdan,  Bogojavljenje  i svetosavsku  proslavu. 
Službeno  je  doduše  bilo  proglašeno,  da  časnici  ne  smiju  biti  članovi 
takvih  društava,  koja  nose  »plemenske«  nazive.  Ipak  su  srpski  ča- 
snici slobodno  posjećivali  priredbe  srpskih  društava,  n.  pr.  Srpske 
majke  i Kola  srpskih  sestara.  Časnicima  se  često  dapače  i prepo- 
ručivao polazak  takvih  zabava;  za  priredbe  »četnika«  i »Narodne 
odbrane«  bili  su  određivani  i službeni  predstavnici  vojske.  No  zato 
nijedan  hrvatski  časnik  nije  smio  doći  na  zabavu,  koju  je  priredilo 
hrvatsko  pjevačko  ili  bilo  kakvo  drugo  (n.  pr.  planinarsko,  književ- 
no i športsko)  društvo.  Ako  je  ipak  došao,  onda  je  morao  očekivati 
progon  sa  strane  pretpostavljenih  časnika. 

Službeno  je  doduše  bilo  proglašeno,  da  je  latinica  u Jugosla- 
viji ravnopravna  ćirilici.  Ipak  se  u vojsci  davala  prednost  ćirilici, 
dok  se  upotreba  latinice  otvoreno  ili  prikriveno  zabranjivala.  Jedna- 
ko .se  u jugoslavenskoj  vojsci  slobodino  širila  srpska  knjiga,  dok  se 
oteščavalo  — a gdjekada  i zabranjivalo  — raspačavanje  hrvatskih 
knjiga.  Za  vojne  su  knjižnice  bile  nabavljene  samo  takve  knjige,  koje 
su  služile  velikosrpskoj  propagandi,  obrađujući  srpsku  povijest,  srp- 
sku prosvjetu  i srpski  narodni  život.  Jednako  se  i u vojnoj  akademiji 
premalo  učila  hrvatska  povijest,  dok  su  se  pretjerano  uveličavali  srbi- 
janski vladari  i događaji  iz  srpske  povijesti. 

Vojska  je  podupirala  organizaciju  »Četnika«,  premda  su  oni 
imah  izrazito  političku  — i to  protuhrvatsku  — ulogu,  te  su  izvršili 
brojna  ubojstva  Hrvata.  Zato  se  prigodom  službene  istrage  redovito 
kod  četnika  našlo  vojničko  oružje  i municija. 

Kadgod  je  za  vojsku  bila  raspisana  veća  »liferacija«  (dobava) 
mesa,  brašna,  obuće,  drva  i drugih  potrepština,  uvijek  je  kod  natje- 
čaja pobijedio  Srbijanac  ih. barem  Srbin  prečanin.  Ako  je  takvu 
dobavu  htio  polučiti  koji  Hrvat,  morao  je  uzeti  bilo  kakvoga  Srbi- 
janca za  svojega  druga.  Takav  bi  Srbijanac  onda  za  svoje  ime  i 
lične  veze  ubirao  barem  polovicu  dobitka,  premda  nije  u taj  posao 
uložio  nikakvu  svotu. 

Često  je  vojska  u srbijanskim  krajevima  morala  graditi  ceste, 
vodovode  i bunare,  te  obavljati  druge  nevojničke  radove.  Tako  je 
n.  pr.  obnovila  sela,  koja  je  porušio  potres,  a gradila  je  i željezničku 

prugu  od  Velesa  do  Štipa  u Macedoniji.  Naprotiv  nije  vojska  u hrvat- 
skim krajevima  nikada  bila  upotrebljavana  za  bilo  kakve  korisne 
radnje,  ali  je  zato  grubom  silom  posredovala  u političkim  sukobima. 

Vojno  je  ministarstvo  svake  godine  u Srbiji  gradilo  vojarne  i 
vojna  skladišta  te  podizalo  t.  zv.  ratnu  industriju.  Tako  je  ondje  za 
20  godina  utrošila  država  preko  4 milijarde  dinara  za  vojne  inve- 
sticije, dok  je  u hrvatskim  krajevima  potrošeno  samo  120  do  150 
milijuna  dinara.  Nijedna  oveća  vojnička  zgrada  nije  sagrađena  u 
Hrvatskoj,  gdje  se  premalo  trošilo  i za  uzdržavanje  starih  vojničkih 
zgrada. 

Skoro  sve  vojne  ustanove  — naročito  škole,  tvornice  i razni 
zavodi  — podizani  su  u Srbiji,  gdje  je  smješten  i najveći  broj  gar- 
nizona. Time  su  srbijanski  gradovi  dobili  mnogobrojne  potrošače 
hrane  i pića.  Vojno  je  ministarstvo  dapače  za  vojnike  i za  vojne  ko- 
nje u hrvatskim  garnizonama  dobavljalo  brašno,  zob,  sijeno,  slamu 
i stoku  za  klanje  iz  Srbije,  premda  se  to  moglo  jeftinije  dobiti  u 
Hrvatskoj. 

Neki  su  hrvatski  časnici  bili  proganjani  samo  zato,  što  nisu 
poricali  svoje  hrvatstvo.  Naprotiv  nijedan  srpski  časnik  nije  stradao 
radi  isticanja  svojega  srpstva.  To  mu  je  dapače  mnogo  puta  bilo 
i od  koristi,  naročito  kod  unapređenja. 


DOGAĐAJI  U HRVATSKOJ  GODINE  1938. 

Početkom  g.  1938.  isključeni  su  u Gospiću  iz  organizacije 
Hrvatske  seljačke  stranke  oni  mladi  Ličani,  koje  je  po  ustaškim 
načelima  dra  Ante  Pavelića  organizirao  hrvatski  omladinac  Junica 
Prković.  To  je  povećalo  razdor  u hrvatskim  redovima.  Tako  je  i 
bivši  narodni  zastupnik  dr.  Stjepan  Buć  u Zagrebu  24.  veljače  1938. 
pokrenuo  tjednik  »Nezavisnost«,  u kojemu  je  udarao  na  beogradsku 
vladu,  ali  je  uz  to  iznosio  i prigovore  protiv  Hrvatske  seljačke 
stranke. 

Izbori  za  polovicu  s e natora  obavljeni  su  6.  veljače  1938. 
Pravo  glasa  imali  su  samo  narodni  zastupnici,  članovi  banskoga  vije- 
ća, te  načelnici  gradova  i općina.  Hrvatska  seljačka  stranka  posta- 
vila je  svoje  liste  jedino  u Savskoj  i Primorskoj  banovini.  U Savskoj 
banovini,  gdje  je  HSS  imala  ogromnu  većinu  općinskih  uprava,  jer 
su  prošlih  godina  obavljeni  izbori  općinskih  odbora,  polučila  je  5 
mandata.  Izabrani  su  za  senatore  ing.  August  Košutić,  odvjetnici 
dr.  Ivan  Pernar  i dr.  Juraj  Krnjević,  te  profesor  Jakov  Jelašić  od 

HSS,  a dr.  Milan  Kostić  od  Samostalne  demokratske  stranke.  Vladi- 
na je  Jugoslavenska  radikalna  zajednica  polučila  2 mandata,  koje 
su  dobili  ministri  dr.  Mile  Miškulin  i Dušan  Letica.  Primorska  je 
banovina  birala  samo  2 senatora,  pa  je  od  HSS  izabran  seljak  šime 
Belamarić,  a od  JRZ  Dušan  Novaković,  brat  ministra  »Longa«. 

U Zagrebu  je  11.  veljače  1938.  umro  zubar  dr.  Ante  P a veli  ć, 
koji  je  1.  prosinca  1918.  sudjelovao  kod  stvaranja  Jugoslavije.  On 
je  g.  1917.  (iza  smrti  dra  Mile  Starčeviea)  bio  izabran  za  predsjedni- 
ka Starčevićeve  stranke  prava,  a g.  1932.,  kad  je  stvoren  Senat, 
postao  je  prvim  predsjednikom  njegovim. 

Dimitrije  Ljotić,  vođa  političkog  pokreta  »Zbor«,  došao  je  13. 
veljače  1938.  u Šibenik,  da  ondje  održi  predavanje  za  svoje  ma- 
lobrojne pristaše.  To  su  spriječili  rodoljubni  omladinci,  pa  je  tom 
prigodom  došlo  ;i  do  uličnih  demonstracija.  Oružnici  su  bijesno  na- 
valili na  demonstrante,  koji  su  se  oprli.  U tom  je  sukobu  ranjeno 
7 cružnika  i mnogo  hrvatskih  omladinaca,  od  kojih  je  1 i poginuo. 

Kraljevski  su  namjesnici  dra  Viktora  Ružica,  bana  Savske 
banovine,  26.  kolovoza  1938.  razriješili  banske  dužnosti.  Ružić  je  u 
Hrvatskoj  za  svojega  banovanja  učinio  nekoliko  lijepih  djela.  Tako 
je  u Zagrebu  sagradio  za  Trgovačku  akademiju  i za  Stručnu  školu 
ogromnu  zgradu,  u kojoj  se  sada  nalazi  Ministarstvo  domobranstva. 
U Hrvatskom  je  Zagorju  kupio  od  slikara  Otona  Ivekovića  stari 
grad  Veliki  Tabor,  da  ga  spasi  od  propasti,  pa  da  se  ondje  osnuje 
zavod  za  siromahe.  Jednako  je  u Hrvatskom  Zagorju  kupljen  Vra- 
nicanijev  dvor  u Sv.  Križu  Začretju  za  Gospodarsku  školu.  U Lepo- 
glavi  je  pak  sagrađena  lijepa  zgrada,  u kojoj  žene  iz  okolice  prave 
krasne  čipke.  Stojadinović  nije  Ružicu  imenovao  nasljednika,  nego 
je  upravu  Savske  banovine  povjerio  podbanu  dru  Stanoju  Mihal- 
dž  i ć u. 

Početkom  rujna  g.  1938.  umirovljen  je  dr.  Josip  Jablan  o- 
v i ć,  ban  Primorske  banovine.  On  nije  po  svome  srcu  i radu  bio  sli- 
čan dru  Viktoru  Ružicu.  Nasljednikom  bana  Jablanovića  postao  je 
ministar  dr.  Mirko  B u i ć. 

U Bi sk u p i j i kod  Knina,  gdje  je  u doba  hrvatskih  kraljeva 
bila  bazilika,  blagoslovljena  je  18.  rujna  1938.  zavjetna  crkva  kralja 
Zvonimira,  koja  je  sagrađena  po  nacrtu  hrvatskog  kipara  Ivana  Me- 
štrovica. 

Početkom  listopada  g.  1938.  izdao  je  dr.  Korošec  kao  ministar 
unutarnjih  posala  naredbu,  kojom  se  u Okućanima  osniva  novi 

kotar.  U tu  je  svrhu  od  kotara  u Novskoj  uzeta  općina  Rajić,  a od 
novogradiškoga  kotara  općine:  Okućani,  Medari,  Dragalić  i Stara 
Gradiška.  To  je  bez  potrebe  učinjeno  zato,  da  se  umjetno  stvori  ko- 
tar, u kojemu  će  većinu  žitelja  imati  Srbi. 

U Zagrebu  je  18.  studenoga  1938.  umro  hrvatski  političar  đr. 
Ante  Trumbić,  nekadašnji  ministar  vanjskih  posala.  On  se  već 
g.  1921.  pokajao,  što  je  g.  1917.  povjerovao  Srbima,  pa  je  s Pašićem 
sklopio  »Krfski  pakt«.  Trumbić  je  do  smrti  ostao  hrvatski  rodoljub. 

U Primoštenu  kod  Šibenika  došlo  je  27.  studenoga  1938. 
do  krvavoga  sukoba  između  oružnika  i hrvatskih  rodoljuba.  Oružnici 
su  pucali,  te  su  ranili  mnoge,  a ubili  4 seljaka. 

USTAŠKA  MANIFESTACIJA  NA  HRVATSKOM 
SVEUČILIŠTU. 

Hrvatski  je  ustaški  pokret  prije  izbora  za  Narodnu  skupštinu, 
koji  su  se  vršili  11.  prosinca  1938.,  dobio  svoje  glasilo.  To  bijaše 
»Hrvatski  Politički  Vjesnik«,  koji  je  donosio  potrebite  upute,  da  se 
suzbiju  lažna  prikazivanja  beogradske  vlade  o stanju  u Jugoslaviji. 
Istodobno  su  hrvatski  sveučilištarci  odlučili,  da  će  u glavnoj  zgradi 
sveučilišta  održati  veliki  »meeting«,  na  kojemu  će  iznijeti  stav  i 
program  hrvatskog  naroda. 

Trebalo  je  redarstvo  naglo  zaskočiti  i tako  spriječiti  njegovo 
ometanje  i uplitanje.  Zato  su  pokretači  toga  meetinga  tečajem  noći 
i narednog  jutra  obavijestili  hrvatske  sveučilištarce,  neka  u 11  sati 
prije  podne  dođu  na  sastanak  u glavnoj  sveučilišnoj  zgradi. 

Profesori  su  prva  2 sata  predavali  svoje  predmete  na  raznim 
fakultetima  bez  ikakove  smetnje.  Ali  iza  toga  napuštaju  sveučili- 
štarci dvorane  za  predavanje,  te  u manjim  grupama  polaze  prema 
glavnoj  zgradi  na  Sveučilišnom  trgu.  To  je  provedeno  tako  oprezno, 
da  redarstvo  nije  ništa  primijetilo.  Kada  se  napunila  sveučilišna 
aula,  započeo  je  meeting,  koji  se  naskoro  pretvorio  u delirij  hrvat- 
ske omladine,  jer  je  govornik  izjavio,  da  »mi  tražimo  posve  neza- 
visnu i slobodnu  državu  Hrvatsku«.  Oduševljeni  su  sveučilištarci 
klicali:  »Živio  naš  Poglavnik  dr.  Ante  Pavelić!«  U tom  je  smislu 
sastavljena  i rezolucija,  koju  su  đaci  primili  burnim  odobravanjem. 

Dok  je  sveučilišna  zgrada  ozvanjala  od  rodoljubnih  poklika, 
neki  su  sveučilištarci  pošli  u predavaonice,  gdje  su  skidali  slike  kra- 
lja Petra  II.,  te  su  ih  kroz  prozore  bacali  napolje.  To  je  izazvalo  re- 
darstvo, koje  je  dohrlilo  i opkolilo  glavnu  sveučilišnu  zgradu.  Stra- 
žari  su  najprije  pohvatali  one  sveučilištarce,  koji  su  izašli  iz  zgrade 

u perivoj  pred  njom.  Iza  toga  su  prodrli  i u samu  zgradu,  prekr- 
šivši time  nepovredivost'  sveučilišta.  Đaci  se  nisu  bojali  uapšenja, 
nego  onoga  zlostavljanja,  koje  će  morati  podnijeti  u redarstvenoj 
zgradi.  Zato  su  mnogi  sveučilištarci  u želji,  da  izmaknu  redarstvu, 
pohitali  u sveučilišno  dvorište,  koje  4 metra  visoki  zid  rastavlja  od 
dvorišta  samostana  milosrdnih  sestara.  Pred  zidom  bijaše  naslagan 
kup  ogrjevnih  drva,  što  je  sveučilištarcima  omogućilo  skok  u opa- 
tičko dvorište,  odakle  su  onda  izašli  u Gundulićevu  ulicu.  (Tako  su 
radili  i prigodom  prijašnjih  demonstracija).  Sada  su  stražari  iza 
nekog  vremena  prodrli  iz  ulice  u samostansko  dvorište,  gdje  se  još 
nalazilo  5 sveučilištaraca.  Rodoljubne  su  časne  sestre  ovu  petoricu 
spasile  tako,  da  su  ih  privremeno  zaklonile  u samostansku  grobnicu 
ispod  njihove  crkve,  odakle  su  kasnije  mogli  jedan  po  jedan  izaći 
kroz  crkvu  u Frankopansku  ulicu. 

IZBORI  ZA  NARODNU  SKUPŠTINU  11.  PROSINCA  1938. 

Stojadinović  je  kneza-namjesnika  Pavla  sklonuo,  da  raspusti 
Narodnu  skupštinu,  pa  da  odredi  nove  izbore,  koji  će  se  obaviti  11. 
prosinca  1938.  U te  je  izbore  složno  sa  Seljačko-demokratskom  koa- 
licijom pošla  srpska  opozicija,  t.  j.  demokrati,  zemljoradnici  i oni 
radikali,  koji  su  slijedili  Acu  Stanojevića,  a ne  Milana  Stojadinovića. 
Oni  se  tako  dogovoriše  još  21.  listopada  1937.,  kada  se  prvaci  ove 
»Udružene  opozicije«  sastadoše  kod  župnika  Imrovića  u Farkašiću 
kod  Siska.  Među  njima  je  postojao  sporazum,  koji  je  bio  sklopljen 
8.  listopada  1937. 

Hrvati  se  neugodno  iznenadiše,  kada  su  doznali,  da  će  na  ze- 
maljskoj listi  dra  Mačeka  kandidirati  također  ostanci  JNS,  među 
kojima  se  nalaze  Petar  Živković,  Bogoljub  Jeftić,  Karlo  Kovačević 
i dr.  Albert  Kramer.  Tako  će  dakle  na  toj  listi  uz  pristaše  rješenja 
hrvatskog  pitanja  biti  i oni,  koji  uopće  niječu  opstojnost  hrvatskog 
pitanja. 

Ipak  su  hrvatski  rodoljubi  glasovali  za  listu  dra  Mačeka,  da 
time  pokažu  svoj  otpor  protiv  diktature  iz  Beograda.  U cijeloj  državi 
bijaše  4,080.286  izbornika,  od  kojih  su  1,643.783  glasovala  za  listu 
dra  Stojadinovića,  1,364.524  za  listu  dra  Mačeka,  a 30.734  za  listu 
Dimitrija  Ljotića.  Mačekova  je  lista  dobila  542.761  glas  u Savskoj, 
168.349  u Primorskoj,  138.320  u Drinskoj,  129.944  u Dunavskoj, 
103.910  u Vrbaskoj,  78.718  u Moravskoj,  75.232  u Vardarskoj, 
70.541  u Zetskoj  i 45.226  u Dravskoj  banovini,  a 11.522  u Beogradu, 
Zemunu  i Pančevu.  ^ 

Sami  kandidati  Hrvatske  seljačke  stranke  na  Mačekovoj  listi 
dobili  su  738.990  glasova,  Davidovićevi  demokrati  146.698,  zemljo- 
radnici 116.597,  kandidati  Seljačko-đemokratske  koalicije  115.677, 
Stanojevićevi  radikali  69.132,  kandidati  JNS  121.426,  crnogorska 
grupa  dra  Sekule  Drljevića  5781,  zajednički  kandidati  Udružene 
opozicije  15.311,  socijalisti  Živka  Topalovića  7.038,  a ostale  grupice 
8.720  glasova. 

Kod  izbora,  koji  su  obavljeni  11.  prosinca  1938.,  dobila  je 
Hrvatska  seljačka  stranka  u svemu  801.333  glasa,  od  toga  534.998 
u Hrvatskoj  i Slavoniji,  141.030  u Bosni  i Hercegovini,  116.305  u 
Dalmaciji,  a oko  10.000  glasova  u Vojvodini  i Sloveniji. 

U Zagrebu  je  za  listu  dra  Mačeka  glasovalo  46.480  izbor- 
nika, što  znači  za  15.220  više,  nego  li  kod  izbora  5.  svibnja  1935. 
Naprotiv  je  za  listu  dra  Stojadinovića  glasovalo  samo  3.912  izbor- 
nika, dakle  za  6.444  manje,  nego  li  je  g.  1935.  polučila  lista  Bogo- 
ljuba  Jeftića,  premda  je  u Zagrebu  živjelo  oko  15.000  Srba  i oko 
25.000  Slovenaca.  Stojadinovićevih  se  prijetnja  nisu  uplašili  niti 
hrvatski  činovnici,  koji  su  g.  1935.  većinom  glasovali  za  Jefti- 
ćevu  listu,  a sada  ogromnom  većinom  za  listu  dra  Mačeka.  Tako  je 
na  pr.  od  činovnika  banske  uprave  u Zagrebu  glasovalo  oko  400  za 
dra  Mačeka,  a niti  puna  stotina  za  dra  Stojadinovića.  Zagrebački  je 
sudbeni  stol  imao  78  školovanih  pravnika  (51  sudbeni  vijećnik,  4 
sudbena  pristava,  2 sudbena  tajnika  i 21  sudbeni  prislušnik) ; od 
njih  je  76  glasovalo  za  Mačeka,  a samo  2 za  Stojadinovića.  Kod  ko- 
tarskih su  sudova  u Zagrebu  služila  82  suca  i činovnika,  od  kojih 
su  samo  4 glasovali  za  Stojadinovića,  a svi  drugi  za  Mačeka. 

Slično  bijaše  također  izvan  Zagreba.  Tako  su  učitelji  u Hrvat- 
skoj, Slavoniji  i Dalmaciji  gotovo  listom  glasovali  protiv  Stojadi- 
novića. U Osijeku  je  za  Stojadinovića  glasovao  samo  1 sudac.  U 
kotaru  Novi  Marof  je  bilo  oko  90  državnih  činovnika  i umirovlje- 
nika, od  kojih  su  za  Stojadinovića  glasovala  samo  dvojica,  i to  1 
Madžar  i 1 Sl6venac.  Sjajno  se  poniješe  hrvatski  činovnici,  namje- 
štenici i radnici,  koji  su  služili  kod  državnih  željeznica,  naročito  na 
području  zagrebačkoga  željezničkog  ravnateljstva.  Tu  su  naime  za 
listu  dra  Mačeka  u ogromnoj  većini  glasovali  i najviši  činovnici.  Bilo 
je  dapače  i sreskih  načelnika,  koji  se  usudiše  glasovati  protiv  dra 
Stojadinovića.  Zato  je  opravdano  dr.  Maček  poslije  izbora  za  Na- 
rodnu skupštinu  izjavio:  »Pobjedu  imamo  u prvom  redu  zahvaliti 
svijesnom  i organiziranom  hrvatskom  seljaštvu,  te  svijesti  hrvat- 
skoga radništva  i građanstva,  koji  su  posvjedočili  jedinstvenu  vo- 

Iju  hrvatskog  naroda  za  svojom  slobodom.  Potrebno  je  pak  naro- 
čito naglasiti  svijest  hrvatske  inteligencije  uopće,  a svijest 
i požrtvovnost  hrvatskoga  čino  vništva  napose.  To  činovni- 
štvo,  koje  je  gotovo  potpuno  ovisno  o volji  raznih  tirana  i tiran- 
čića,  nije  se  ovog  puta  osvrtalo  niti  na  prijetnje,  a kamo  li  na  želje 
nekolicine  tuđinskih  plaćenika,  nego  je  stalo  u redove,  u koje  spada, 
naime  u redove  svojega  naroda.  U odlučnom  je  času  stalo  uz  narod; 
zato  ga  niti  narod  ne  će  napustiti.« 

Za  kandidate  Hrvatske  seljačke  stranke  je  na  teritoriju 
Hrvatske  i Slavonije  glasovalo  534.998  izbornika,  koji  su 
po  kotarima  i gradovima  bili  podijeljeni  ovako:  Bjelovar  15.763, 
Brinje  3179,  Crikvenica  2130,  Čabar  1468,  Čakovec  8369,  Čazma 
10.873,  Daruvar  39*85,  Delnice  4517,  Donja  Stubica  11.079,  Donji 
Lapac  312,  Donji  Miholjac  4970,  Đakovo  9224,  Đurđevac  14.009, 
Garešnica  5629,  Glina  3827,  Gospić  3853,  Gračac  1450,  Grubišno 
polje  2276,  Ilok  1536,  Irig  900,  Ivanec  11.109,  Jastrebarsko  8743, 
Karlovac  15.742,  Kastav  663,  Klanjec  7614,  Koprivnica  12.441, 
Korenica  488,  Kostajnica  2136,  Krapina  8632,  Križevci  16.080,  Krk 
3770,  Kutina  6364,  Ludbreg  7717,  Našice  8019,  Nova  Gradiška  9273, 
Novi  1665,  Novi  Marof  9757,  Novska  4871,  Ogulin  5582,  Okućani 
4343,  Pakrac  3545,  Perušić  3832,  Petrinja  6127,  Pisarovina  4248, 
Požega  10.711,  Pregrada  8424,  Prelog  7906,  Rab  2839,  Ruma  2897, 
Samobor  7478,  Senj  3183,  Sisak  9926,  Podravska  Slatina  4826,  Sla- 
vonski Brod  14.365,  Slunj  5165,  Srijemski  Karlovci  600,  Srijemska 
Mitrovica  999,  Stara  Pazova  1829,  Sušak  6373,  Sv.  Ivan  Zelina 
10.524,  Šid  3298,  Udbina  554,  Valpovo  5320,  Varaždin  14.525,  Ve- 
lika Gorica  10.440,  Vinkovci  8658,  Virovitica  10.814,  Vojnić  1958, 
Vrbovsko  3137,  Vrginmost  1363,  Vukovar  3919,  Zagreb  grad  45.408, 
Zagreb  kotar  18.038,  Zemun  1448,  Zlatar  13.282  i Županja  8374. 

U Dalmaciji  je  Hrvatska  seljačka  stranka  dobila  116.305 
glasova,  koji  su  po  izbornim  kotarima  bili  podijeljeni  ovako:  Ben- 
kovac 6301,  Biograd  (na  moru)  6158,  Brač  3173,  Hvar  4267,  Imot- 
ski 10.714,  Knin  7014,  Korčula  2990,  Makarska  4891,  Metković  4169, 
Preko  4012,  Sinj  11.475,  Split  grad  8247,  Split  kotar  20.235,  Šibe- 
nik 11.455,  Dubrovnik  9897  i Boka  Kotorska  1281. 

U Bosni  i Hercegovini  je  Hrvatska  seljačka  stranka 
zajedno  s Muslimanskom  organizacijom  Hrvatskoga  seljačkoga  po- 
kreta dobila  141.030  glasova,  koji  su  po  izbornim  kotarima  bili  po- 
dijeljeni ovako:  Banjaluka  grad  873,  Banjaluka  kotar  4060,  Bihać 
1789,  Bijeljina  800,  Bileće  93,  Bosanska  Dubica  297,  Bosanska  Gra- 

diska  1631,  Bosansko  Grahovo  183,  Bosanska  Krupa  176,  Bosanski 
Novi  231,  Bosanski  Petrovac  394,  Brčko  10.397,  Bugojno  5043,  Ca- 
zin 857,  Čajniče  136,  Derventa  7057,  Doboj  1229,  Duvno  (Tomislav 
grad)  6814,  Dvor  400,  Foča  1099,  Fojnica  4126,  Gacko  265,  Glamoč 
298,  Gračanica  775,  Gradačac  6263,  Jajce  3700,  Kladanj  456,  Ključ 
2263,  Konjic  2952,  Kotor  Varoš  1238,  Livno  6670,  Ljubinje  914,  Lju- 
buški  11.244,  Maglaj  370,  Mostar  12.870,  Mrkonjić  (Var  car- Vakuf) 
703,  Nevesinje  409,  Prijedor  2225,  Prnjavor  1837,  Prozor  2545,  Ro- 
gatica 616,  Sanski  Most  2951,  Sarajevo  grad  4402,  Sarajevo  kotar 
1253,  Srebrenica  36,  Stolac  4874,  Teslić  855,  Tešanj  1637,  Travnik 
5458,  Trebinje  29,  Tuzla  4604,  Visoko  3821,  Višegrad  119,  Zenica 
1982,  Zvornik  419  i Zepče  2305.  Ovdje  treba  istaknuti,  da  je  Hrvat- 
ska seljačka  stranka  dobila  u izbornom  kotafu  Ljubuškom  95.36 
postotaka  svih  predanih  glasova,  a u Duvnu  94.08  postotaka. 

Službeno  se  javilo,  da  su  11.  prosinca  1938..  u cijeloj  državi 
Jugoslaviji  za  listu  dra  Vlatka  Mačeka  glasovala  1,364.524,  a za 
listu  dra  Milana  Stojadinovića  1,643.783  izbornika.  Kako  je  pak  pri- 
godom izbora,  koji  su  obavljeni  5.  svibnja  1935.,  za  listu  dra  Mačeka 
glasovalo  1,076.346,  a za  listu  Bogoljuba  Jeftića  1,746.982  izbornika, 
vidi  se,  da  je  dr.  Maček  porasao  za  288.179  glasova,  dok  je 
vladina  lista  pala  za  103.189  glasova. 

Neznatan  uspjeh  dra  Stojadinovića  znatno  umanjuje  činjenica, 
da  se  on  kod  izbora  poslužio  raznim  bezakonjima.  Kao  što  nije  za 
svojega  vladanja  pozvao  na  red  srpske  oružnike,  koji  su  počinili 
poznata  krvoprolića  u Senju,  Šibeniku,  Starom  Gracu  i u Mariji  Bi- 
strici, tako  se  nimalo  nije  žacao  upotrijebiti  nasilja  prigodom  izbora 
li.  prosinca  1938.  Tako  je  njegova  policija  u Splitu  na  dan  izbora 
pucala  na  goloruki  narod,  pa  je  ranila  12  osoba.  U Delnicama  su 
oružnici  11.  prosinca  na  ulici  tukli  djecu  zato,  što  su  pjevala  hrvat- 
ske pjesme.  Kad  su  protiv  toga  prosvjedovali  roditelji  ove  djece, 
oružnici  su  pucali  na  njih,  te  su  kundacima  udarali  i žene  i djecu 
na  ulici.  Stojadinović  je  prije  izbora  pojačao  oružničke  postaje  u 
hrvatskim  krajevima,  naročito  u Hrvatskom  Zagorju.  ‘Stvoreni  su 
t.  zv.  »leteći  odredi«  srpskih  oružnika,  koji  su  po  noći  na  teretnim 
automobilima  dojurili  u hrvatska  sela,  gdje  su  provaljivali  u kuće, 
te  su  hrvatske  seljake  odvodili  u zatvor  zagrebačkog  redarstva.  U 
onim  glasačkim  mjestima,  gdje  nije  bilo  Hrvatske  seljačke  zaštite, 
oružnici  su  predstavnike  liste  dra  Mačeka  jednostavno  otjerali  sa  bi- 
rališta, da  im  onemoguće  kontrolu.  Na  mnogim  su  biralištima  bili 
opozicijonalni  izbornici  zatvoreni.  Bilo  je  pak  na  dan  izbora  i mrtvih 

i ranjenih,  osobito  u Srbiji,  Maceđoniji  i Crnoj  Gori,  gdje  su  vladini 
organi  prolili  krv  građana  u Nišu,  Valjevu,  Leskovcu,  Beranima, 
Danilovgradu,  Vučitrnu,  Paraćinu,  Resnu,  Kragujevcu,  Skoplju, 
Uzdinu,  Krsni  i Dobriću. 

NEPRAVEDNA  DIOBA  MANDATA  POSLIJE  IZBORA. 

Stojadinović  se  kod  izbora  g.  1938.  poslužio  krivotvorenjem 
. izbornih  rezultata1 ) . Takovi  su  f alzifikati  dokazani  za  birališta : 
Borovo,  Medak,  Raduč,  Vrebac,  Ostrovicu  i Kotor-Varoš.  Glasovali 
su  i mrtvi  i odsutni,  a mnogi  su  plaćenici  glasovali  i više  puta.  Tako 
su  u Skoplju  najmljeni  cigani  nespriječeno  za  kandidate  JRZ  gla- 
sovali i 20  puta.  Stojadinović  je  u službu  vladinih  kandidata  uzeo  i 
sve  radiostanice,  kSje  su  morale  javljati  lažne  vijesti  o golemom 
uspjehu  Jugoslavenske  radikalne  zajednice,  da  se  time  djeluje  na 
one  izbornike,  koji  još  nisu  glasovali.  Klasičan  je  slučaj  takve  služ- 
bene laži  zabilježen  u Zagrebu.  Tu  je  vlada  preko  radija  poslije  podne 
11.  prosinca  objavila,  da  je  zagrebački  nadbiskup  dr.  Alojzije  Ste- 
pinac glasovao  za  listu  dra  Stojadinovića.  Naravno  da  je  ta  lažna 
vijest  pobudila  veliku  senzaciju  u Hrvatskoj,  gdje  je  dr.  Stepinac 
bio  poznat  kao  čestit  hrvatski  rodoljub.  Kako  je  pak  nadbiskup  Ste- 
pinac 2 sata  prije  ove  potvore  glasovao  za  listu  dra  Mačka,  ener- 
gično je  od  uprave  radio-stanice  zatražio,  da  oprovrgne  ovu  svoju 
vijest.  Uprava  mu  je  odgovorila,  da  toga  ne  smije  učiniti.  Nato  se 
nadbiskup  obratio  na  pođbana  dra  Stanoja  Mihaldžića  sa  zahtje- 
vom, da  se  opozove  lažna  vijest  o njegovu  glasovanju.  Ni  to  nije 
ništa  koristilo.  Što  više:  zagrebački  je  radio  još  i poslije  toga  ope- 
tovano javljao,  da  je  nadbiskup  Stepinac  zaista  glasovao  za  listu 
dra  Stojadinovića.  Tako  nije  nadbiskupu  preostao  drugi  izlaz,  nego 
da  tu  laž  oprovrgne  posebnim  letkom,  u kojemu  je  oštro  prosvje- 
dovao protiv  takvoga  postupka. 

Poslije  izbora  dijeljeni  su  mandati  pojedinim  listama.  Da  su 
mandati  dijeljeni  razmjerno  prema  broju  glasova,  što  ih  je 
dobila  koja  lista,  moralo  bi  od  373  mandata  Stojadinovivoj  listi  pri- 
pasti 202  mandata,  Mačekovoj  167,  a Ljotićevoj  4,  jer  je  za  listu 
Stojadinovićevu  glasovalo  54,09  postotaka,  za  Mačekovu  44,90,  a 
za  Ljotićevu  1,01  postotak  svih  izbornika.  Mjesto  toga  je  Stojadino- 

*)  Prema  podatcima,  koje  je  provjerila  izborni  pisama  Hrvatske  seljačke 
stranke,  pripisano  je  listi  dra  Stojadinovića  99.426  glasova  u Hrvatskoj,  Slavoniji, 
Dalmaciji,  Bosni  i Hercegovini,  a mnogo  više  u Vojvodini  i Maceđoniji.  Strane  su 
novine  javile,  da  je  vladi  u cijeloj  državi  pripisano  oko  400.000  glasova. 

vićevoj  listi  priznato  306,  a Mačekovoj  67,  dok  je  Ljotićeva  lista 
ostala  bez  ijednog  mandata.  To  je  posljedica  nečuvenog  jugosla- 
venskog izbornog  reda,  po  kojemu  najjača  lista  dobiva  tri  petine  svih 
mandata,  i to  u svim  izbornim  okružim?.,  a istom  preostale  dvije  pe- 
tine dijele  se  proporcijonalno. 

Da  su  se  mandati  dijelili  onima,  koji  su  u izbornim  kotarima 
dobili  većinu,  onda  bi  Stojađinoviću  pripalo  236,  a Mačeku  137  man- 
data. Kako  je  izborni  zakon  bio  nepravedan,  najbolje  se  opažalo  u 
Savskoj  banovini.  Tu  je  naime  za  listu  dra  Mačeka  glasovao  542.761 
izbornik,  a za  listu  dra  Stojadinovića  112.386  izbornika,  pa  ipak  je 
Stojadinović  dobio  45,  a Maček  samo  31  mandat.  Prema  tomu  je 
svaki  zastupnik  s Mačekove  liste  predstavljao  poprečno  17.510  iz- 
bornika, dok  su  zastupnici  sa  Stojadinovićeve  liste  predstavljali  samo 
po  2496  izbornika. 

Do  kakvih  je  apsurda  vodio  zakon,  najljepše  se  vidjelo  u 6.  iz- 
bornom okrugu,  koji  su  činili  izborni  kotari:  Varaždin,  Čakovec, 
Prelog,  Ivanec,  Novi  Marof,  Zlatar,  Krapina,  Pregrada,  Klanjec, 
Ludbreg  i Donja  Stubica.  U tom  je  izbornom  okrugu  za  listu  dra 
Mačeka  glasovalo  108.699  izbornika,  a za  listu  dra  Stojadinovića 
samo  2517  izbornika.  Kako  je  Stojadinovićeva  lista  dobila  najveći 
broj  glasova  u cijeloj  državi,  moraju  joj  po  izbornom  zakonu  pri- 
pasti tri  petine  mandata  u svakom  izbornom  okrugu,  pa  tako  i u 
6.  izbornom  okrugu.  Prema  tomu  je  Stojadinovićevoj  listi  u tome 
okrugu  doznačeno  7 mandata,  i to  u onim  izbornim  kotarima,  gdje 
je  polučio  najviše  glasova.  Povrh  toga  imala  bi  njegova  lista  pre- 
ostala 4 mandata  dijeliti  s listom  dra  Mačeka  u razmjeru  dobivepih 
glasova,  ali  je  broj  tih  glasova  bio  tako  malen,  da  su  sva  4 mandata 
pripala  Mačekovoj  listi.  U cijelom  6.  izbornom  okrugu  polučio  je  Sto- 
jadinović 1 mandat  poprečno  s 359  glasova,  dok  je  na  1 mandat 
s Mačekove  liste  otpalo  27.175  glasova. 

Kao  primjer  osobitog  apsurda  spominjemo  izborne  rezultate 
u Klanjcu.  U tom  je  izbornom  kotaru  7614  izbornika  glasovalo 
za  profesora  Ljudevita  Tomašića,  koji  je  kandidirao  na  listi  dra 
Mačeka,  a samo  14  izbornika  za  Milana  Dobrovoljca,  kandidata  s li- 
ste dra  Stojadinovića.  Pa  ipak  je  »narodnim  poslanikom«  progla- 
šen Dobrovoljac,  a ne  Tomašić.  Sličan  je  slučaj  bio  u izbornom  ko- 
taru Ivancu.  Tarpo  je  Mačekov  kandidat  Juraj  Antolić  dobio 
11.109  glasova,  a Stojadinovićev  kandidat  Novaković  jedva  60;  pa 
ipak  je  zastupnikom  proglašen  Novaković,  jer  je  Ivanec  spadao 
među  onih  7 izbornih  kotara,  koji  su  bili  doznačeni  Stojadinovićevoj 

listi  u 6.  izbornom  okrugu.  Da  izborni  apsurd  bude  još  veći,  pro- 
glašen je  Milan  Dobrovoljac  zastupnikom  također  u Krapini, 
gdje  je  dobio  samo  52  glasa,  dok  su  za  dra  Danu  Malića  glasovala 
8632  izbornika.  Dobrovoljac  je  dakle  sa  68  glasova  polučio  dva  man- 
data, i to  protiv  Tomašića  i dra  Malića,  koji  su  zajedno  dobili  16.246 
glasova. 

PROMJENA  VLADE  U BEOGRADU  4.  VELJAČE  1939. 

Ministar  .prosvjete  dr.  Bogoljub  Kujundžić  govorio  je  3.  veljače 
1939.  u Narodnoj  skupštini  protiv  bosanskih  zemljoradnika,  koji  su 
se  kod  izbora  11.  prosinca  1939.  složili  s drom  Mačekom.  Kujundžić 
je  svoj  govor  završio  napomenom:  »Nikada  ne  će  u Bosni  i Herce- 
govini ideja  Kupinca  (posjeda  dra  Mačeka)  pobijediti  ideju  Soluna 
i Kajmakčalana«.  Radi  ove  netaktične  primjedbe  podnijeli  su  još 
istoga  dana  ostavku  mnistri:  đr.  Mehmed  Spaho,  dr.  Džafer  Kule- 
nović,  Fran  Snoj  i dr.  Miho  Krek.  Njima  se  priključio  i Dragiša 
Cvetković,  kojemu  je  knez  namjesnik  Pavle  sutradan  povjerio 
sastav  radne  vlade.  U toj  novoj  vladi  preuzeo  je  Cvetković  također 
ministarstvo  unutarnjih  posala,  dok  je  dr.  Spaho  postao  ministrom 
saobraćaja,  Štovan  ćirić  m.  prosvjete,  dr.  Krek  m.  građevina,  dr. 
Viktor  Ružić  m.  pravde,  general  Milutin  Nedić  m.  vojske  i mornarice, 
dr.  Aleksandar  Cincar-Marković  m.  vanjskih  posala,  Jevrem  Tomić 
m.  trgovine  i industrije,  Jovan  Altiparmark ović  m.  pošta  i brzojava, 
Ljubomir  Pantić  m.  šuma  i ruda,  ing.  Nikola  Bešlić  m.  poljoprivrede, 
Vojin  Đuričić  m.  financija,  Đura  Čeović  m.  za  fizički  odgoj  naroda, 
a Miloje  Rajaković  m.  socijalne  politike  i narodnoga  zdravlja,  dok 
su  dr.  Branko  Miljuš,  Fran  Snoj,  Ante  Maštrović  i dr.  Džafer  Kule- 
nović  imenovani  ministrima  bez  lisnice. 

Cvetković  je  preuzeo  zadaću,  da  riješi  hrvatsko  pitanje.  On  je 
u raspravi  o proračunun  rekao  i ovo:  »Razum  mora  vladati  nad  osje- 
ćajima. Ako  su  izvjesni  krajevi  naše  države  u prošlosti  bili  od  nas 
odijeljeni,  te  su  razvijali  i poseban  svoj  individualitet,  onda  treba 
računati  s tom  činjenicom  i tražiti  takovo  rješenje,  koje  će  u okviru 
ove  države  realizirati  njihove  poglede  i omogućiti  normalan  zajedni- 
čki život.  U svakom  slučaju  mora  rješenje  biti  takovo,  da  Hrvatima 
stvori  i stvarnu  ravnopravnost  u granicama  ove  državne  zajednice.« 

Ulogu  posrednika  između  Mačeka  i Cvetkovića  preuzeše  narod- 
ni zastupnici  dr.  Ivan  šubašić  i dr.  Jure  Šutej.  Sporazumu  bijaše 
sklon  i knez-namjesnik  Pavle,  koji  je  vidio,  kako  se  Slovačka  — usli- 

jeđ  nepopustljivosti  čeha  — 14.  ožujka  1939.  odijelila  od  Češke  i 
proglasila  nezavisnom  državom.  Došlo  je  3.  i 4.  travnja  u Zagrebu 
do  sastanka  između  Mačeka  i Cvetkovića,  ali  se  pregovori  razbiše 
radi  Bosne  i Hercegovine.  Cvetković  naime  nije  pristao  na  to,  da  se 
budućoj  hrvatskoj  banovini  pripoje  oni  bosanski  i hercegovački  me- 
đašili kotari,  u kojima  Hrvati  čine  pretežnu  većinu  žiteljstva.  O tim 
je  pregovorima  izdano  ovo  službeno  saopćenje: 

»U  višesatnim  razgovorima,  koji  su  3.  i 4.  travnja  vođeni  u ban- 
skim dvorima  u Zagrebu  između  predsjednika  kr.  vlade  g.  Dragiše 
Cvetkovića  i predsjednika  HSS  g.  dra  Vlatka  Mačeka,  razmotrena 
su  sva  pitanja,  koja  se  odnose  na  položaj  Hrvata  u državi  i na  na- 
stojanja, da  se  udovolji  svim  njihovim  opravdanim  težnjama,  kako 
bi  se  uspostavilo  puno  povjerenje  i što  bolje  učvrstila  solidarnost 
interesa  između  Srba,  Hrvata  i Slovenaca  u svim  manifestacijama 
njihova  zajedničkoga  života. 

U tim  razgovorima,  koji  su  vođeni  na  inicijativu  predsjednika 
kraljevske  vlađ§  i u veoma  srdačnom  raspoloženju,  konstatirala  su 
gg.  Cvetković  i dr.  Maček,  da  su  u glavnom  suglasni  o suštini  raz- 
motrenih pitanja,  pa  da  imaju  iste  osnovne  poglede  o načinu,  na  koji 
bi  ta  pitanja  trebalo  riješiti. 

Smatrajući,  da  predmet  ovih  razgovora  ima  najširi  politički  zna- 
čaj, nastavit  će  predsjednik  vlade  odmah  poslije  uskrsnih  praznika 
razgovore  s predsjednikom  Hrvatske  seljačke  stranke«. 

»Hrvatski  Dnevnik«,  organ  HSS,  donio  je  5.  travnja  1939.  uvod- 
ni članak,  u kojemu  piše  i ovo:  »Prilikom  tih  razgovora  imao  je  g. 
Cvetković  priliku  čuti  ozbiljne  riječi  iz  usta  dra  Mačeka,  koji  pred- 
stavlja cijeli  jedan  narod.  Maček  mu  je  spoipenuo  čitav  niz  nezdravih 
i žalosnih  pojava ; on  mu  je  ocrtao  stanje,  koje  se  više  ne  može  odr- 
žati . . . Ovu  državnu  zajednicu  sačinjavaju  Srbi,  Hrvati  i Slovenci. 
Ako  joj  oni  nisu  prijatelji,  onda  ona  uopće  nema  pravih  prijatelja. 
Ako  se  na  njih  ne  može  osloniti,  onda  je  uopće  bez  ikakvog  oslona. 
Stoga  je  potrebno,  da  se  čuje  i provodi  njihova  volja,  a to  je  moguće 
samo  u potpunoj  političkoj  slobodi,  na  koju  oni  imaju  neporecivo 
pravo«. 


DEKLARACIJA  O BOSNI  I HERCEGOVINI 
22.  TRAVNJA  1939. 

Kad  je  dr.  Vlatko  Maček  3.  i 4.  travnja  1939.  vodio  pregovore 
sa  Dragišom  Cvetkovićem,  pročulo  se,  da  Srbi  preko  Cvetkovića 
traže,  neka  se  Hrvati  odreknu  Bosne  i Hercegovine,  pa  neka  se  za- 

dovolje  s teritorijem  Hrvatske,  Slavonije  i Dalmacije.  Ta  je  vijest 
uzrujala  hrvatske  rodoljubne  sveučilištarce,  osobito  one  iz  Bosne  i 
Hercegovine.  Po  dogovoru,  koji  je  19.  travnja  1939.  održan  u kon- 
viktu sveučilištaraca  »Narodne  Uzdanice«,  sastadoše  se  21.  travnja 
izaslanici  hrvatskih  kulturnonpohtičkih  klubova  u Ilici  broj  8.,  gdje 
je  svoje  prostorije  imalo  kulturno  akademsko  društvo  »August  Še- 
noa«.  Tu  su  bili  zastupani  Hrvatski  muslimanski  sveučilištarci,  sveu- 
čilišni pododbor  »Matice  Hrvatske«,  Udruženje  sveučilištarki,  pa 
»August  Šenoa«  i hrvatsko  katoličko  akademsko  društvo  »Domagoj«. 

Na  tom  dogovoru  prikazani  su  položaj,  uloga  i značaj  Bosne  i 
Hercegovine  u sklđpu  hrvatskoga  etničkog  i historičkog  teritorija. 
Određen  je  raspored  skupštine,  koja  će  se  sutradan  održati  u velikoj 
dvorani  pravnog  fakulteta  u glavnoj  sveučilišnoj  zgradi.  Podjedno 
je  prihvaćen  tekst  deklaracije,  koja  će  se  skupštini  predložiti  na 
prihvat. 

Skupštinu  je  22.  travnja  1939.  u ime  predsjedništva  klubova 
priređivača  otvorio  Branko  Rukavina,  a za  predsjednika  je  per  acla- 
mationen  izabran  Grga  Ereš.  On  je  prikazao  svrhu  i značenje  skup- 
štine. Nato  su  Franjo  Nevistić  i Muhamed  Hadžijahić  predavali  o 
geopolitičkom  položaju  te  o ulozi,  koju  Bosna  i*  Hercegovina  imaju  u 
sklopu  hrvatskih  zemalja,  zatim  o značenju  i obilježju  tamošnjih 
starosjedilaca  muslimanske  i katoličke  vjere.  Iza  toga  je  Jusuf  Okić 
predložio  deklaraciju,  koja  je  uz  veliko  odobravanje  jednoglasno 
primljena,  te  koja  glasi  ovako: 

»Teritorijalna  cjelovitost  (integritet)  Hrvatske,  — a to  znači 
hrvatskoga  etničkog  i historičkog  područja,  koje  se.  u našem  slučaju 
međusobno  potpuno  podudara,  — jedan  je  od  osnovnih  i glavnih 
uvjeta  uspjeha  naše  oslobodilačke  borbe.  Od  toga  zavisi  također 
mogućnost  opstanka,  života  i razvitka  naše  narođno-političke  zaje- 
dnice kao  životnog  oblika,  na  koji  ima  hrvatski  narod  neosporno 
pravo,  i to  na  osnovu  našega  historičkog  državnog  prava,,  modernog 
načela  prava  samoodređenja  naroda  i današnjih  životnih  potreba. 

Čitava  Hrvatska  — od  slovenske  granice  uzduž  Mure,  Drave, 
Dunava,  Save  i Drine,  pa  do  crnogorske  i jadranske  granice  — pravi 
je  i cjeloviti  životni  prostor  hrvatskog  naroda.  Današnji  etnički  sa- 
stav ovih  zemalja,  kao  i historička  činjenica,  da  su  tu  Hrvati  živjeli 
i u prošlosti,  pa  da  su  se  tamo  prostirale  hrvatske  državne  tvorevine, 
— banska  Hrvatska  i srednjovjekovna  Bosna,  — neosporno  dokazu- 
ju, da  je  ovo  zbiljski  hrvatski  životni  prostor  u današnjici,  kao  što 
je  bio  i u prošlosti.  Nije  to  neki  prostor,  koji  bi  tek  sada  trebali  od 

drugoga  svojatati,  da  bi  osigurali  mogućnost  života  i razvitka  hrvat- 
skog naroda.  Zato  je  naš  zahtjev  za  hrvatskim  životnim  prostorom 
istovjetan  s traženjem  ostvarenja  historičkoga  državnog  prava  i pri- 
mjene načela  samoodređenja  naroda.  U ovome  leži  naročita  snaga 
našeg  položaja,  te  opravdanost  i jakost  naših  zahtjeva. 

U sklopu  Hrvatske  zauzima  Bosna  s Hercegovinom  naročito 
važan  i odlučan  položaj.  Ona  je  jezgra,  središte  i glavno^  uporište 
hrvatskog  teritorija.  Dostatno  je  pogledati  kartu  naših  historičkih 
pokrajina,  da  vidimo,  kako  se  Hrvatska  bez  Bosne  i Hercegovine 
s geopolitičkoga  stajališta,  — koje  je  ovdje  od  odlučne  važnosti,  ne 
može  održati,  razvijati  i uopće  biti  politički  sposobnom  i trajnijom  je- 
dinicom. Bez  Bosne  i Hercegovine  zijevao  bi  smrtonosni  jaz  između 
dva  ispružena  kraka  Hrvatske.  Naša  jadranska  obala  — osnov  naše 
snage  i položaja  u svijetu  — nužno  je  upućena  na  svoje  prirodno 
zaleđe,  kao  što  je  i ovo  (zaleđe)  upućeno  na  svoje  primorje.  To  je 
zajedno  jedna  politi čko - go spod arsk o -pr ometn a cjelina,  pa  je  integri- 
tet Hrvatske  životno  pitanje  hrvatskog  naroda  i njegove  buduć- 
nosti. 

Bosna  s Hercegovinom  je  etnički  (narodnosno)  hrvatska  ze- 
mlja. Domaće  muslimansko  i katoličko  hrvatsko  pučanstvo  sačinjava 
većinu  nad  doseljenim  vlaško-pravoslavnim  i srpskim  elementom.  Baš 
u istočnoj  Bosni  snažan  pojas  muslimanskih  Hrvata  živa  je  granica 
našeg  etničkog  teritorija  na  Drini.  Muslimanski  su  Hrvati  rasno  naj- 
čišći  dio  hrvatskog  naroda.  Od  svoje  katoličke  braće  samo  su  vjerski 
odvojeni  u vrtlogu  snažnih  i krvavih  historičkih  zbivanja.  Milijuni 
mrtvih  i živih  muslimanskih  i katoličkih  Hrvata  najbolji  su  i naj- 
čvršći dokaz  hrvatstva  Bosne  i Hercegovine.  Duh  Tomislava,  Kreši- 
mira, Zvonimira  i Tvrtka  govori  danas  glasom  njihove  svijesti  i krvi. 

Zato  su  odavna  bile  jake  težnje,  da  se  Bosna  i Hercegovina 
pridruže  ostalim  hrvatskim  zemljama.  Hrvatski  državni  sabor  — 
odmah  iza  okupacije  — u adresi  od  18.  rujna  1878.  traži  sjedinjenje 
Bosne  i Hercegovine  s banskom  Hrvatskom.  Ova  misao  ne  ostavlja 
sabor,  pa  se  isti  zahtjev  iznosi  i g.  1917.  u tri  saborske  adrese,  u 
raznim  varijantama. 

Mišljenje  našega  sabora  dijelio  je  hrvatski  narod  s ove  i one 
strane  Une.  Međutim  je  neprijatelj  bio  nepopustljiv,  kao  i u pitanju 
sjedinjenja  dalmatinske  i banske  Hrvatske.  Znao  je,  da  u cjelokup- 
nosti Hrvatske  leži  njezina  velika  snaga  i životna  sposobnost.  Mi 
smo  se  Hrvati  od  godine  1918.  našli  u općem  obespravljenju,  ali  smo 
ipak  u glavnom  postigli  teritorijalnu  kompaktnost.  Tako  smo  bar 

u nesreći  bili  zajedno.  Parcelacije  Hrvatske  i administrativne  kom- 
binacije nove  vladavine  nisu  nas  uspjele  podvojiti,  pa  se  zajedno 
borimo  za  slobodu  i državnost. 

Razumljivo  je  onda,  da  u današnjoj  našoj  oslobodilačkoj  borbi 
svakomu  čestitom  i svijesnom  Hrvatu  stalno  stoji  pred  očima  i misao 
teritorijalne  cjelokupnosti  i jedinstva  Hrvatske.  Naročito  smo  osjet- 
ljivi u pitanju  Bosne  i Hercegovine.  Zato  i hrvatski  sveučilištarci, 
kao  vjerni  sinovi  svojega  naroda,  sa  zebnjom  i bojazni  slušaju  gla- 
sine, da  bi  se  Bosna  i Hercegovina  imale  granicom  odvojiti  od  ostale 
Hrvatske,  da  bi  se  dio  ove  hrvatske  zemlje  imao  prepustiti  ih  odre- 
diti drugima,  što  bi  bila  najsramotnija  izdaja  i najteži  udarac  Hr- 
vatstvu. Radi  toga  hrvatska  sveučilišna  omladina  ovom  prilikom 
apelira  na  sve  one,  na  kojima  leži  odgovornost,  da  u ovim  odlučnim 
i sudbonosnim  časovima  ni  u čemu  ne  popuste  od  opravdanih  i ne- 
djeljivih zahtjeva  našega  hrvatskoga  naroda.  Naša  je  riječ  kratka 
i jasna:  Ne  damo  Bosnu  i Hercegovinu  dijeliti!« 

Istoga  je  dana  ova  deklaracija  s izvornim  potpisima  predana 
dru  Mili  Budaku,  kao  predstavniku  ustaškog  pokreta  u domovini; 
podjedno  je  dostavljena  političkim  ličnostima  u Zagrebu  i Sara- 
jevu. Nadalje  je  deklaracija  poslana  nadbiskupima  dru  Alojziju  Ste- 
pincu  u Zagrebu  i dru  Ivanu  Šariću  u Sarajevu,  pa  reis-el-ulemi 
FehimutSpahi,  upravi  »Matice  Hrvatske«,  glavnom  odboru  »Napret- 
ka«, glavnom  odboru  »Narodne  Uzdanice«,  te  konzulatima  (njemač- 
kom, talijanskom,  engleskom,  francuskom  i madžarskom)  u Za- 
grebu. 

U velikom  je  broju  raširena  deklaracija  kao  letak  u hrvatskim 
zemljama,  a poslana  je  također  i u inozemstvo.  Radi  oštre  diktatorske 
cenzure  nisu  deklaraciju  mogle  donijeti  hrvatske  novine  osim  »Usta- 
še«, koji  je  tada  izlazio  potajno.  »Hrvatski  domobran«  u Buenos 
Airesu  je  4.  svibnja  1939.  izvijestio  o skupštini  hrvatskih  sveučili- 
štaraca i o njihovoj  deklaraciji.  Čitav  pak  tekst  deklaracije  odštam- 
pan je  3.  lipnja  1939.  u novinama  »Nezavisna  Hrvatska  Država«  u 
sjeveroameričkom  gradu  Pittsburgu. 

OSNUTAK  »BANOVINE  HRVATSKE« 

26.  KOLOVOZA  1939. 

Tečajem  mjeseca  svibnja,  lipnja  i srpnja  g.  1939.  nastavljeni 
su  razgovori  o rješenju  hrvatskog  pitanja.  Radi  toga  je  dr.  Šutej 
opetovano  polazio  u Beograd  k ministru  Cvetkoviću,  a dr.  šubašić 

u Brdo  k princu  Pavlu.  Hrvatski  narodni  zastupnici  raspravljahu 

0 tomu  na  izvanrednom  svojem  vijećanju  u Zagrebu  8.  svibnja  1939. 
Tada  je  izdan  proglas,  u kojemu  zastupnici  ističu,  da  »je  pravedni 
mir  u srednjoj  i jugoistočnoj  Europi  nemoguć,  dok  se  ne  ispune  za- 
htjevi hrvatskog  naroda.  U cijelosti  se  odobrava  sav  rad  i postupak 
dra.  V.  Mačeka,  te  ga  hrvatsko  narodno  zastupstvo  ovlašćuje,  da  u 
njegovo  ime  donese  potrebne  odluke  i da  poduzme  sve  akcije  u unu- 
tarnjoj i vanjskoj  politici«. 

Srbi  su  pregovore  otezali  sve  do  pod  konac  mjeseca  kolovoza 
g.  1939.  Tada  već  bijaše  očito,  da  će  Njemačka  zaći  u rat  s Poljskom, 
Engleskom  i Francuskom.  Strah  pred  novim  svjetskim  ratom  prisilio 
je  kneza-namjesnika  Pavla  i ministra-pređsjeđnika  Cvetkovića,  da 
popuste  u hrvatskom  pitanju.  Oni  su  pristali  na  to,  da  se  u Zagrebu 
osnuje  »banovina  Hrvatska«,  kojoj  će  pripadati  cijela  Hrvatska  osim 
kotara  Dvora,  cijela  Slavonija  osim  istočnoga  Srijema  (kotari:  Mi- 
trovica,  Irig,  Ruma,  Karlovci,  Zemun  i Stara  Pazova),  cijela  Dal- 
macija osim  Boke  Kotorske,  a od  Bosne  i Hercegovine  12  upravnih 
kotara  (Derventa,  Gradačac,  Brčko,  Travnik,  Fojnica,  Livno,  Duvno, 
Bugojno,  Prozor,  Mostar,  Konjic  i Ljubuški).  Tekst  sporazuma,  koji 
je  sklopljen  26.  kolovoza  1939.  između  Mačeka  i Cvetkovića  razabire 
se  iz  ove  »Uredbe  o banovini  Hrvatskoj«: 

U ime  Njegova  Veličanstva  kralja  Petra  II.,  po  milosti  Božjoj 

1 volji  narodnoj  kralja  Jugoslavije,  kraljevski  namjesnici  na  prijed- 
log ministarskog  savjeta  i na  temelju  članka  116.  ustava,  a da  bi 
se  osiguralo  (obezbijedilo)  sudjelovanje  (učešće)  Hrvata  u životu 
države  i time  očuvali  javni  interesi,  propisuju  ovu  uredbu  o Bano- 
vini Hrvatskoj  i obrazovanje  Banovine  Hrvatske: 

Članak  I. 

Savska  i Primorska  banovina,  — kao  i kotari  Dubrovnik,  Sid, 
Ilok,  Brčko,  Gradačac,  Derventa,  Travnik  i Fojnica,  — spajaju  se  u 
jednu  banovinu  pod  imenom  Banovina  Hrvatska.  Sjedište  Banovine 
Hrvatske  je  u Zagrebu. 

Članak  II. 

1)  U nadležnost  Banovine  Hrvatske  prenose  se  poslovi:  poljo- 
privrede, trgovine  i industrije,  šuma  i ruda,  građevina,  socijalne  po- 
litike i narodnog  zdravlja,  fizičkog  odgoja,  pravde,  prosvjete  i unu- 

trašnje  uprave.  Banovina  Hrvatska  ostaje  nadležna  za  sve  poslove, 
koji  po  sada  važećim  propisima  spadaju  u nadležnost  banovina. 

II.  Svi  ostali  poslovi  ostaju  u nadležnosti  organa  državnih 
vlasti  na  cijelom  teritoriju: 

III.  Isto  tako  ostaju  u nadležnosti  državnih  vlasti  i poslovi,  koji 
su  od  osobitog  značaja  po  opće  interese  države,  kao  što  su: 

1)  Staranje  o državnoj  sigurnosti,  suzbijanju  antidržavne  i 
razorne  propagande,  vršenje  redarstvene  obavještajne  službe  o osi- 
guranju javnog  reda  i mira; 

2)  Državljanstvo;  za  davanje  državljanstva  nadležna  je  ba- 
novina — osim  davanja  državljanstva  izuzetnim  putem  i oduzimanja 
državljanstva. 

3)  Rudarsko  zakonodavstvo,  državna  rudarska  poduzeća.  Iz- 
davanje rudarskih  koncesija,  koje  interesiraju  narodnu  obranu, 
ustupat  će  banovina  sporazumno  s vojničkom  upravom.  Ako  ne  bi 
došlo  do  sporazuma,  odlučuje  ministarski  savjet. 

4)  Izgradnja  i održavanje  držav.  saobraćajnih  sredstava  i osta- 
lih državnih  objekata. 

5)  Poslovi  vjera. 

6)  Međunarodni  pravni  saobraćaj  time,  da  se  pravna  pomoć 
u vanparničkim  stvarima  vrši  direktno  preko  sudova. 

7)  Vanjska  trgovina  kao  i trgovina  između  banovine  i ostalih 
dijelova  države.  (Jedinstvo  carinskog  i trgovačkog  područja). 

8)  Zakonodavstvo  o mjerama  i tegovima,  o zaštiti  industrij- 
ske svojine,  o poslovima  privatnog  osiguranja  i osiguravajućim 
društvima. 

9)  Mjenično  pravo,  čekovno  pravo,  trgovačko  pravo,  stečajno 
pravo,  obligaciono  pravo,  pomorsko  pravo,  autorsko  pravo. 

10)  Propisivanje  kazni  za  povredu  propisa  o predmetima  iz 
nadležnosti  države. 

11)  Postavljanje  putem  zakona  osnovnih  načela  prosvjetne 
politike,  kao  i osnovnih  načela  o lokalnim  samoupravama. 

12)  Opća  načela  radničkog  prava  i osiguranja  kao  i opća  na- 
čela vodnog  prava. 

IV.  U cilju  osiguranja  narodne  obrane  osigurat  će  se  vojničkoj 
upravi  potreban  utjecaj  u oblasti  proizvodnje  i prometa. 

V.  Ministarski  savjet  može  prenositi  i druge  poslove  s držav- 
nih vlasti  i ustanova  u nadležnost  Banovine  Hrvatske. 

Hrvatska  na  mučilištu  39 

Članak  III. 

1)  Banovini  Hrvatskoj,  da  bi  mogla  uspješno  svršavati  po- 
slove svoje  nadležnosti,  ima  se  osigurati  potrebna  financijalna  sa- 
mostalnost. Ona  se  sastoji  u samostalnom  prikupljavanju  određenih 
prihoda  i izvršenju  rashoda  predviđenih  budgetom  banovine. 

2)  Koji  će  izvori,  oblici  i vrste  prihoda  pripasti  u nadležnost 
Banovine  Hrvatske,  odredit  će  se  posebnom  uredbom. 

3)  Isto  tako  posebnim  uredbama  riješit  će  se  i pitanje  pripad- 
nosti i podjele  državnih  fondova,  imovine  i dugova. 

4)  S prijenosom  poslova  iz  nadležnosti  države  u nadležnost  ba- 
novine prenijet  će  se  u nadležnost  banovine  i odgovarajući  krediti 
predviđeni  u državnom  budgetu  za  1939.-40.  godinu. 

5)  Za  izvršenje  ovako  prenesenih  kredita  pripada  banu  pot- 
puno naredbodavno  pravo. 

6)  U koliko  predviđeni  krediti  u državnom  budgetu  za  1939.-40. 
godinu  za  Banovinu  Hrvatsku  ne  budu  dovoljni,  odobravat  će  se 
naknadni  krediti. 

Članak  IV.  . 

1.  Zakonodavnu  vlast  u stvarima  iz  nadležnosti  Banovine  Hr- 
vatske vrše  kralj  i sabor  zajednički. 

2.  Upravnu  vlast  u stvarima  iz  nadležnosti  Banovine  Hrvatske 
vrši  kralj  preko  bana. 

3.  Sudsku  vlast  u Banovini  Hrvatskoj  vrše  sudovi.  Njihove 
osude  i rješenja  izriču  se  u ime  kralja  na  temelju  zakona. 

Članak  V. 

Svaki  pismeni  čin  kraljevske  vlasti  u stvarima  iz  nadležnosti 
Banovine  Hrvatske  premapotpisuje  ban  i snosi  odgovornost  za  isti. 

Članak  VI. 

1.  Sabor  sastavljaju  zastupnici,  koje  narod  slobodno  bira  op- 
ćim, jednakim,  neposrednim  i tajnim  glasovanjem  s predstavništvom 
manjina. 

2.  Prvi  izborni  red,  ustrojstvo  i poslovnik  sabora  propisat  će 
se  kraljevom  uredbom.  Izborni  red  i ustrojstvo  sabora  mogu  se  mi- 
jenjati banovinskim  zakonom,  a poslovnik  rezolucijom  sabora. 

3.  Narodni  zastupnici  uživaju  imunitetsko  pravo. 

Članak  VII. 

1.  Sabor  se  saziva  kraljevim  ukazom  i zasjeda  u Zagrebu. 

2.  Kralj  ima  pravo  da  raspusti  sabor,  ali  ukaz  o raspuštanju 

mora  sadržavati  naredbu  za  nove  izbore  i za  novi  saziv  sabora.  Ukaz 
o raspuštanju  sabora  premapotpisuje  ban. 

Članak  VIII. 

1.  Kralj  imenuje  i razrješava  bana  ukazom,  koji  premapot- 
pisuje novoimenovani  ban. 

2.  Prije  stupanja  na  dužnost  ban  polaže  zakletvu  na  vjernost 
kralju  i poštovanje  zakonitosti. 

Članak  IX. 

1.  Do  donošenja  banovinskog  zakona  o krivičnoj  odgovornosti 
bana  odmah  će  se  primjenjivati  propisi  o ministarskoj  odgovornosti 
tim,  da  bana  umjesto  narodne  skupštine  optužuje  sabor,  a sudi  mu 
poseban  banovinski  sud,  koji  sačinjavaju  tri  vijećnika  Stola  sedmo- 
rice odjeljenja  A i tri  suca  upravnog  suda  u Zagrebu  pod  predsjed- 
ništvom predsjednika  Stola  sedmorice  odjeljenja  A.  Spomenute  čla- 
nove i potrebne  zamjenike  biraju  dotična  tijela  svake  godine. 

2.  Za  štete,  koje  ban  učini  građanima  nezakonitim  vršenjem 
službe,  odgovara  banovina,  a ban  banovini. 

Članak  X. 

1.  Ban  rješava  konačno  u svim  pitanjima  svoje  nadležnosti  i 
protiv  njegovih  akata  dopuštena  su  pravna  sredstva  pod  zakonskim 
uvjetima  samo  na  upravne  i redovne  sudove. 

2.  Sve  odluke  o službenim  odnosima  banovinskih  službenika 
donosi  ban.  To  važi  i za  službenike,  koji  su  na  državnom  budgetu, 
a vrše  poslove  iz  nadležnosti  banovine.  Suci  kasacijonog  suda,  ape- 
lacijonih  sudova,  upravnog  suda,  računskog  suda  i okružnih  sudo- 
va kao  i činovnici  I.,  I.  i III.  položajne  grupe  postavljaju  se  i unapre- 
đuju kraljevim  ukazom. 

3.  Cjelokupna  policijska  služba  na  čitavom  području  banovine 
podčinjena  je  banu. 

Članak  XI. 

1.  Administrativne  sporove  u stvarima  iz  nadležnosti  Banovine 
Hrvatske  rješava  Upravni  sud  u Zagrebu  konačno.  Na  Upravni  sud 
u Zagrebu  prelaze  u pogledu  istih  stvari  sve  one  nadležnosti  držav- 
nog savjeta,  koje  su  mu  određene  posebnim  propisima. 

2.  Predsjednik  ministarskog  savjeta,  odnosno  od  njega  ovla- 
šten organ  može  podnijeti  u zakonskom  roku  tužbu  na  Upravni  sud 
u Zagrebu,  kad  smatra,  da  je  aktom  bana  ili  koje  druge  vlasti  ba- 
novine, koja  je  predmet  riješila  konačno,  povrijeđen  državni  ili  ba- 
novinski zakon  na  štetu  općih  državnih  interesa. 

3.  Računsku  kontrolu  u svim  stvarima  iz  nadležnosti  bano- 
vine Hrvatske  vrši  samostalno  i konačno  poseban  računski  sud. 

Članak  XII. 

Reorganizacija  Upravnog  suda  i ustrojstvo  računske  kontrole 
propisat  će  se  kraljevim  uredbama,  koje  će  se  podnijeti  na  uzako- 
njenje  saboru,  čim  se  on  sastane. 

Članak  XIII. 

1)  Za  ocjenu  ustavnosti  zakona  i sporove  o nadležnosti  između 
države  i Banovine  Hrvatske  nadležan  je  Ustavni  sud. 

2)  Ustrojstvo  i postupak  ovoga  suda  propisat  će  se  kraljevom 
uredbom. 

Članak  XIV. 

U onim  stvarima,  u kojima  je  država  nadležna  samo  za  dono- 
šenje zakona,  može  centralna  vlast  izdavati  opće  upute  banovini  za 
primjenu  tih  zakona.  U cilju  nadzora  nad  izvršenjem  tih  zakona  od 
strane  banovinskih  organa  može  centralna  vlast  slati  svoje  organe 
vlasti  banovine,  a s njenim  pristankom  i nižim  vlastima.  Banovinske 
vlasti  su  dužne  na  zahtjev  centralne  vlasti  ukloniti  nepravilnosti, 
učinjene  u primjeni  državnih  zakona.  U slučaju  neslaganja  može 
kako  država  tako  i banovina  zatražiti  rješenje  Ustavnog  suda. 

Članak  XV. 

1.  Ovlašćuje  se  ministarski  savjet,  da  odmah  donese  potrebne 
propise  i poduzme  sve  potrebne  mjere  za  izvršenje  ove  uredbe. 

2.  One  odredbe  za  izvršenje  ove  uredbe,  kojima  se  mijenjaju 
i ukidaju  postojeći  zakoni,  donijet  će  se  kraljevim  uredbama. 

3.  Ostaju  na  snazi  svi  postojeći  propisi,  dok  se  nadležnim  pu- 
tem ne  izmijene. 

4.  Do  dana  sastanka  sabora  kralj  može  izdavati  uredbe  o pred- 
metima iz  nadležnosti  Banovine  Hrvatske.  Ove  se  uredbe  imaju  na- 
knadno podnijeti  na  suglasnost  saboru. 

5.  Ovlašćuje  se  ban,  da  naredbama  odredi  sve,  što  je  potrebno 
za  provođenje  uredaba,  donesenih  po  prethodnim  stavovima  ovoga 
člana. 

Članak  XVI. 

Ova  uredba  dobiva  obaveznu  snagu  danom  obnarođovanja  u 
Službenim  novinama. 


612 


Ostali  događaji  u Hrvatskoj  g.  1939. 


OSTALI  DOGAĐAJI  U HRVATSKOJ  G.  1939. 

Na  poticaj  stolara  Stjepana  Severinca  osnovano  je  12.  veljače 
1939.  u Zagrebu  društvo  »Hrvatski  radnički  pokret«  za 
okupljanje  hrvatskih  radnika.  Po  pravilima,  koja  je  izradio  odvjetnik 
dr.  Juraj  Veselić,  imalo  je  to  društvo  širiti  narodni  socijalizam  i pri- 
jateljstvo s velikim  njemačkim  narodom.  U taj  HRP  je  stupilo  mno- 
go mlađih  hrvatskih  radničkih  prvaka,  koji  su  tvrdili,  da  je  u »Hr- 
vatskom radničkom  savezu«  g.  1938.  prevladala  »pučka  fronta«  uz 
pripomoć  ing.  Augusta  Košutića.  Vodstvo  »Hrvatskoga  radničkog 
pokreta«  preuzeše:  dr.  Juraj  Veselić,  Stjepan  Severinac,  Slavko  Go- 
veđić,  Ivan  Cmković,  Josip  Mustaf  i Pavao  Rašić.  Prostorije  su  imali 
u Medulićevoj  ulici  broj  20.  Naskoro  su  osnovane  podružnice  u' Na- 
šicama, Zlataru,  Zajezdi,  Golubovcu,  Osijeku,  Banjaluci,  Daruvaru, 
Bjelovaru,  Splitu,  Koprivnici,  Križevcima,  Podsusedu,  Đakovu,  Kar- 
lovcu, Slavonskom  Brodu,  te  u Sušinama-Đurđenovcu.  Tako  se  još 
iste  g.  1939.  u »Hrvatskom  radničkom  pokretu«  organiziralo  oko 
10.000  članova,  koji  su  težili  za  oživotvorenjem  nezavisne  hrvatske 
države  i za  novim  europskim  poretkom  pod  vodstvom  Njemačke. 
To  je  izaslanstvo  HRP  20.  travnja  1939.  u Zagrebu  izjavilo  njema- 
čkom generalnomu  konzulu  dru  Alfredu  Freundtu,  kojemu  je  dano 
na  znanje,  da  hrvatski  narod  predstavlja  samo  dr.  Ante  Pavelić. 

Početkom  listopada  g.  1939.  došlo  je  u Zagrebu  do  žestokoga 
sukoba  između  ljevičara  (marksista)  i hrvatskih  ustaških  sveuči- 
lištaraca. U tom  je  sukobu  lako  ranjeno  nekoliko  hrvatskih  ustaša, 
dok  su  ljevičari  prošli  mnogo  gore,  jer  su  uz  veći  broj  lako  ranjenih 
imali  i težih  ranjenika.  Novine  su  istaknule,  da  je  to  bio  »vatreni 
Veni  sancte«. 

Na  hrvatskom  je  sveučilištu  17.  studenoga  1939.  došlo  do  ve- 
likih manifestacija  hrvatske  misli.  Sveučilištarci  su  klicali  Poglav- 
niku dru  Anti  Paveliću  i Nezavisnoj  državi  Hrvatskoj.  Ove  se  ma- 
nifestacije kasnije  nastaviše  na  zagrebačkim  ulicama  i trgovima. 

Cvetković  je  odmah  26.  kolovoza  1939.  sastavio  novu  vladu, 
u koju  je  stupilo  5 predstavnika  Hrvatske  seljačke  stranke.  Tako  je 
dr.  Vlatko  Maček  postao  potpredsjednikom  beogradske  vlade,  dr. 
Jure  Šutej  ministrom  financija,  dr.  Ivan  Andres  ministrom  trgovine 
i industrije,  dr.  Josip  Torbar  ministrom  pošta  i brzojava,  a dr. 
Bariša  Smoljan  ministrom  bez  lisnice.  Za  bana  banovine  Hrvatske 
imenovan  je  dr.  Ivan  Š u b a š i ć,  a za  podbana  sveučilišni  profesor 
dr.  Ivo  Krbek. 


613 


Banovina  Hrvatska  u godini  1940. 


Početkom  ožujka  g.  1939.  počeo  je  u Zagrebu  izlaziti  veliki 
tjednik  »H  rvat  s k i N a r o d«  s obilnim  i rodoljubnim  sadržajem. 
Uređivao  ga  je  dr.  Mile  Budak,  koji  se  u srpnju  g.  1938.  vratio  iz 
emigracije. 

BANOVINA  HRVATSKA  U GODINI  1940. 

Hrvatska  je  26.  kolovoza  1939.  dobila  svojiu  samoupravu,  koja 
bijaše  slična  onoj,  kakvu  je  imala  do  g.  1918.  Time  ipak  nije  polučila 
ono,  što  je  dr.  Vlatko  Maček  hrvatskomu  narodu  obećavao:  hrvat- 
sku vojsku  i financijalnu  samostalnost.  Uslijed  toga  nije  sporazum 
od  g.  1939.  zadovoljio  Hrvate.  Još  ih  je  manje  zadovoljio  opseg  ba- 
novine Hrvatske,  izvan  kojega  su  ostali  brojni  Hrvati.  Zato  su  hrvat- 
ski rodoljubi  svoje  oči  upirali  u Poglavnika  dra  Antu  Pavelića,  koji 
je  tražio  mnogo  prostraniju  i posve  Nezavisnu  Hrvatsku. 

U Zagrebu  je  odmah  g.  1939.  osnovana  hrvatska  banska  vlada 
s desetak  odjela,  kojima  su  — kao  nekad  — upravljali  ođjelni  pred- 
stojnici. Uz  nekoliko  vrsnih  stručnjaka  bilo  je  među  njima  i slabo 
spremljenih  ljudi,  koji  su  postali  ođjelnim  predstojnicima  samo  kao 
pripadnici  Hrvatske-seljačke  koalicije.  Najbolje  su  uopće  prolazili 
članovi  Samostalne  demokratske  stranke.  Zato  se  u Zagrebu  govo- 
rilo, da  ne  vladaju  Maček  i šubašić,  nego  Wilđer  i Sava  Kosanović. 
Koga  su  ovi  preporučili,  taj  je  polučio  sve,  što  je  htio.  Naprotiv  niti 
najbolji  Hrvat  nije  mogao  dobiti  službu,  ako  je  bio  sumnjiv  kao  pra- 
vaš  ili  kao  pristaša  dra  A.  Pavelića. 

Obećani  hrvatski  sabor  u Zagrebu  nije  se  sazivao  niti  su  činjene 
priprave  za  izbor  narodnih  zastupnika.  Neki  ministri  (među  njima 
i dr.  Srđan  Buđisavljević)  nisu  htjeli  svoj  djelokrug  prenijeti  na 
bansku  vladu  u Zagrebu,  kako  bi  morali  prema  sporazumu  od  26. 
kolovoza  1939.  Najviše  je  pak  zastoja  u radu  banske  vlade  donijela 
financijalna  nevolja.  Premda  je  u beogradskoj  vladi  bio  dr.  šutej 
ministar  financija,  ipak  nisu  odanle  u Zagreb  dolazila  obećavana  i 
očekivana  financijalna  sredstva.  Zato  je  hrvatska  vlada  morala  svoje 
potrebe  pokrivati  velikim  »banovinskim  nametom«. 

Mnogi  su  Hrvati  tečajem  g.  1940.  bili  razočarani  u svojim 
rodoljubnim  nadama.  Oni  se  nisu  mogli  zadovoljiti  čestim  svečano- 
stima, što  ih  je  priređivala  Hrvatska  seljačka  stranka,  da  tako  pri- 
krije  pravu  političku  bijedu.  Kad  je  pak  ban  šubašić  — vjerojatno 
po  Wilderovoj  želji  — počeo  progoniti  nezadovoljne  Hrvate  kao  to- 
božnje »frankovce«,  još  je  većma  porasao  broj  Ustaša,  koji  su  čez- 

nuli  za  đrom  A.  Pavelićem.  Može  se  reći,  da  je  ogromna  većina  Hrvata 
upravo  željela  propast  kraljevine  Jugoslavije,  koju  je  smatrala  svo- 
jom tamnicom. 

HRVATSKI  RADNIČKI  POKRET  G.  1940. 

Početkom  g.  1940.  počelo  je  društvo  »Hrvatski  radnički  po- 
kret« spremati  borbene  odrede  za  oslobođenje  Hrvatske.  Naskoro 
je  to  nanjušilo  redarstvo,  koje  je  provađalo  česte  premetačine  u sta- 
novima prvaka  HRP.  Brojni  su  članovi  bili  proganjani.  Tako  su  i 
dr.  Juraj  Veselić  i Stjepan  Severinac  bili  zatvoreni  po  25  dana.  Na- 
pokon je  banska  vlast  31.  svibnja  1940.  raspustila  društvo  HRP  radi 
sumnje,  da  ima  veze  s drom  Antom  Pavelićem,  pa  da  pošilja  hrvatske 
radnike  na  rad  u Njemačku  s namjerom,  da  se  od  njih  tamo  stva- 
raju hrvatske  legije,  koje  će  u podesnom  času  provaliti  u Jugosla- 
viju i dići  ustanak  u Hrvatskoj. 

Da  uzmognu  i nadalje  djelovati,  osnovaše  prvaci  »Hrvatskoga 
radničkog  pokreta«  u Zagrebu  15.  lipnja  1940.  posebnu  »Hrvatsku 
nacional-socijalističku  stranku«.  Iz  političkog  programa,  što  ga  je 
u 7 točaka  izradio  dr.  Juraj  Veselić,  vidi  se,  da  se  ta  stranka  bori 
za  uspostavu  nezavisne  hrvatske  države,  koja  će  biti  u najužem 
političkom  prijateljstvu  s njemačkim  Rajhom.  Uz  Veselića  bijahu 
glavni  članovi  HNS  trgovac  Đuro  Medved,  stolar  Stjepan  Severinac, 
privatni  činovnik  Viktor  Košutić,  pa  Ivan  Cmković,  Josip  Keliš,  Dra- 
gutin Samobor  i Janko  Oslaković,  kojima  se  kasnije  priđružiše  dr. 
Milivoj  Uroić,  dr.  Jozo  Budak  i još  desetak  drugih  Hrvata.  Stranka 
se  tako  naglo  širila  po  hrvatskim  gradovima  i selima,  da  je  banska 
vlast  u Zagrebu  računala,  da  HNSS  ima  golem  broj  članova. 

U 10  mjeseci  svojega  rada  izdala  je  stranka  15  vrsti  letaka 
s raznim  sadržajem  u preko  100.000  primjeraka,  koje  su  članovi 
HNSS  dalje  umnažali.  Zato  je  banska  vlast  počela  progoniti  vodstvo 
HNSS.  Tako  je  dr.  Veselić  bio  u kolovozu  g.  1940.  u Splitu  sapet  u 
lance  i otpremljen  u Zagreb,  gdje  je  nakon  štrajka  glađu  izdržao  i 
dulji  zatvor.  Iza  nebrojenih  premetačina  uapšeni  su  3.  listopada  1940. 
u Zagrebu:  Severinac,  dr.  Veselić,  Đuro  Medved,  Ivan  Bela,  Janko 
Oslaković,  te  braća  Slavko  i Milan  Govedić.  Svi  su  7.  listopada  bili 
odvedeni  u Lepoglavu,  gdje  su  bili  internirani  u kaznioni.  Iza  neko- 
liko mjeseci  pušteni  su  radi  bolesti  kući:  Severinac,  Medved,  Bela  i 
Oslaković,  dok  su  dr.  Veselić  i oba  Govedića  1.  ožujka  1941.  — ve- 
zani u lance  — premješteni  u logor  Krušćicu  kod  Travnika.  Onamo 

je  iz  Karlovca  u internaciju  dovedeno  jošte  17  članova  HNSS,  po- 
imence: Zvonko  Martinčević,  Vilko  Završki,  Josip  Gubenšek,  Zvoni- 
mir Jakuš,  Rudolf  Završki,  Josip  Ilijanić,  Ivan  Erdeljac,  Josip  Jakuš, 
Miško  Brajković,  Josip  Rogar,  Zvonimir  Kovačić,  Nikola  Tucibat, 
Stjepan  Mikac,  Dragutin  Lončaree,  Ilija  Struna,  Petar  Hranilović 
i Nikola  Sertić.  Svi  su  ovi  ostali  u Krušćici  internirani  da  10.  travnja 
1941.  Tada  je  slobodu  dočekalo  i oko  100  članova  HNSS,  koji  su  u 
Zagrebu  bili  zatvoreni  6.  travnja  1941.,  kad  je  buknuo  rat.1) 

PROGONI  HRVATSKIH  SVEUČILIŠTARACA  G.  1940. 

U nedjelju  25.  veljače  1940.  pronio  se  Zagrebom  glas,  da  je 
uhićeno  mnogo  hrvatskih  sveučilištaraca.  Istoga  su  dana  redarstveni 
agenti  rano  u jutro  došli  u stan  hrvatskoga  književnika  dra  Mile 
Budaka,  gdje  su  proveli  premetačinu.  Premda  nisu  tom  prigodom 
ništa  važnoga  pronašli,  ipak  su  Budaka  odveli  u redarstveni  zatvor. 
Zagrepčani  se  zgražahu  radi  ove  odredbe  banske  vlasti.  Mnogi  su 
u tome  činu  gledali  početak  novih  progona  hrvatskih  ustaša.  O tomu 
se  na  večer  istoga  dana  živahno  raspravljalo  u Ilici  broj  8,  gdje  su 
bile  prostorije  hrvatskoga  kulturnoga  akademskog  društva  »August 
Šenoa«.  Onamo  je  oko  8 sati  provalila  rulja  agenata  i stražara  pod 
vodstvom  zloglasnoga  detektiva  Bijelca.  Oni  su  premetali  prostorije 
i pregledali  prisutne  hrvatske  sveučilištarce,  od  kojih  su  šestoricu 
odveli  u redarstveni  zatvor.  Tamo  su  doznali,  da  je  dr.  Budak  u znak 
prosvjeda  stupio  u štrajk  gladovanjem.  Jednako  je  27.  veljače  počelo 
gladovati  i oko  20  hrvatskih  sveučilištaraca.  Osmi  dan  štrajka  bija- 
hu đaci  već  tako  slabi,  da  je  redarstvo  dalo  četvoricu  štrajkaša 
otpremiti  u bolnicu.  Iza  punih  14  dana  štrajka  bio  je  i dr.  Mile  Bu- 
dak otpremljen  u sanatorij.  Nato  su  preostali  sveučilištarci  preki- 
nuli štrajk,  a o Uskrsu  ih  pustiše  iz  zatvora  kući.  Budak  je  u sana- 
toriju — pod  paskom  stražara  — ostao  do  12.  travnja,  kada  je  nje- 
gova mila  supruga  Ivka  nađena  mrtva  u zdencu  Budakova  vinograda. 
Ta  je  tragedija  u Zagrebu  urodila  tolikom  ogorčenošću,  da  se  ban 
šubašić  našao  prinuđen  pustiti  Budaka  u njegov  stan,  gdje  je  ipak 
i nadalje  ostao  pod  redarstvenim  nadzorom. 

U ožujku  g.  1940.  je  banska  vlast  obustavila  izlaženje  »Hrvat- 
skog Naroda«,  koji  je  imao  velik  broj  pretplatnika  i golem  broj 


1)  Poglavnik  je  12.  srpnja  1941.  hrvatske  nacional-socijaliste  primio  n Ustaške 
postrojbe. 

oduševljenih  čitatelja.  Hrvatski  su  rodoljubi  doduše  odmah  pokrenuli 
novi  tjednik  pod ‘imenom  »Hrvatska  Zemlja«,  ali  je  i njemu  vlast 
zakrenula  vratom  već  iza  prvoga  broja.  Tako  je  hrvatska  opozicija 
ostala  bez  javnoga  glasila.  To  je  za  posljedicu  imalo  borbu  s letači- 
ma, koji  su  od  sada  bili  štampani  češće  i u mnogo  većoj  nakladi, 
nego  li  ikada  prije  spomenutih  zabrana.  « 

Zagrebačko  je  redarstvo  — po  nalogu  bana  dra  Ivana  Subašića 
— 9.  prosinca  1940.  uhitilo  mnogo  hrvatskih  rodoljubnih  sveučili- 
štaraca. Tako  se  opet  u ćelijama  redarstvenih  zatvora  nađoše  hrvat- 
ski đaci,  koji  su  — gotovo  svi  — radi  svoje  borbe  za  oslobođenje 
Hrvatske  već  više  puta  iskusili  nasilja  policajaca.  U tom  su  zatvoru 
hrvatski  sveučilištarci  punih  11  dana  sproveli  u napasti,  jer  im  je 
vlast  stavljala  podle  ponude.  Rodoljubni  su  đaci  sa  gn jušan jem  od- 
bili sve  ponude,  koje  bi  ih  ponizile,  da  su  ih  primili.  Mjesto  svojeg 
poniženja  sveučilištarci  su  danomice  na  svim  prozorima  svojih  ćelija 
pjevali:  »Vrati  se,  Ante,  Hrvatska  Te  zove!« 

Njihov  je  otpor  tako  razljutio  bana  Subašića,  da  ih  je  dao  20. 
prosinca  1940.  iz  Zagreba  otpremiti  u Lepoglavu.  Tako  je  uoči  Bo- 
žića — sred  ljute  zime  — u Lepoglavu  dovedeno  ovih  13  hrvatskih 
sveučilištaraca:  Grga  Ereš,  Ivo  Kirin,  Slavko  Kaštelan,  Frane  Sulić, 
Mile  Musa,  Ivo  Šimunić,  Bozo  Ivanuš,  Josip  Crnko,  Mate  Jeličić,  Zvo- 
nimir Cinzek,  Stipo  Hil,  Roman  Brnjas  i Ante  Jakaša.  U Lepoglavi 
su  hrvatski  sveučilištarci  već  našli  dra  Mladena  Lorkovića  i prof. 
Ivu  Oršanića. 

Lako  je  sebi  predstaviti  utisak,  koji  je  kod  rodoljubnih  đaka 
proizveo  dolazak  u lepoglavsku  kaznionicu,  kamo  su  dopremljeni  bez 
pravorijeka  sudaca.  Mjesto  u internaciju,  kako  se  govorilo,  hrvatski 
su  sveučilištarci  poput  pravih  zločinaca  stavi  jem  u kaznionicu,  gdje 
se  s njima  i postupalo,  kao  da  su  zločinci,  a ne  hrvatski  rodoljubi. 
Premda  ih  je  ubijala  neizvjesnost,  što  li  će  još  morati  pretrpjeti, 
ipak  su  đaci  ostali  vjerni  svojoj  ustaškoj  misli.  Oni  su  čvrsto  vje- 
rovali, da  će  se  ispuniti  riječ  Poglavnika  dra  Ante  Pavelića,  koji  je 
pred  Božić  iz  inozemstva  poručio:  »Hrvatski  narode!  Čestitam  Ti 
posljednji  robijaški  Božić!« 

Uzalud  se  beogradska  vlada  nadala,  da  je  ban  šubašić  ovim 
činom  uništio  onu  »šačicu  frankovaca«,  koja  je  u Zagrebu  izazivala 
nerede  i nemire.  Mjesto  onih  jadnika,  koji  su  morali  Božić  sprovesti 
u lepoglavskoj  kaznionici,  našlo  se  drugih  rodoljuba,  koji  su  nastavili 
borbu  na  sveučilištu  i u Zagrebu.  Opet  su  praskale  bombe,  opet  su 
se  potajno  sastavljali  letači,  koje  su  hrvatski  sveučilištarci  i drugi 
rodoljubi  raspačavali  širom  hrvatskih  krajeva. 

Međutim  je  ban  Šubašić  dao  u Krušćici  kod  Travnika  urediti 
veliki  logor,  u kojemu  će  internirati  svoje  političke  protivnike.  Ona- 
mo su  početkom  ožujka  1941.  iz  Lepoglave  otpremljeni  također  dr. 
Lorković,  dr.  Cvitanović,  prof.  Oršanić  i svi  progonjeni  hrvatski  šveu- 
čilištarci.  Ovo  je  interniranje  primljeno  u hrvatskoj  javnosti  s naj- 
većim ogorčenjem. 

JUGOSLAVIJA  JE  LUDO  IZAZVALA  RAT. 

Ministri  Cincar-Marković  i Cvetković  nastojahu  steći  prijatelj- 
stvo susjednih  država.  U tu  svrhu  sklopljeni  su  posebni  ugovori  s 
Njemačkom,  Italijom  i Bugarskom.  Takav  je  ugovor  s Njemačkom 
obnovljen  25.  ožujka  1941.  u Beču,  kamo  je  pošao  Cvetković  sa  Cincar- 
Markovićem,  ministrom  vanjskih  posala.  To  nije  bilo  drago  Engle- 
skoj, koja  je  svojom  ,promičbom  agitirala  u Jugoslaviji  protiv  Nje- 
mačke. Plod  ove  agitacije  bijaše  revolucija,  koju  je  general  Simović 
proveo  u noći  od  26.  na  27.  ožujka  1941.  On  je  kralja  Petra  II.  pro- 
glasio punoljetnim,  premda  još  nije  navršio  ustavom  propisane  go- 
dine. Simović  je  sastavio  novu  vladu,  u kojoj  je  pridržao  svih  5 
hrvatskih  i oba  slovenska  ministra.  Nato  je  na  ulicama  beogradskim 
priredio  manifestacije,  koje  su  potrajale  cijeli  dan  27.  ožujka.  Ispr- 
vice  se  manifestiralo  za  Englesku,  a zatim  se  demonstriralo  protiv 
Njemačke.  Svjetina  je  u povorci  prolazila  kroz  ulice,  vrijeđajući 
Adolfa  Hitlera  i njemački  narod. 

. Hrvatski  su  rodoljubi  odmah  razabrali,  da  su  beogradski  Srbi 
počinili  golemu  ludost,  koja  će  dovesti  do  rata  između  Njemačke  i 
Jugoslavije.  Kako  nije  bilo*  dvojbe  o tomu,  da  će  u tome  ratu  pobi- 
jediti silna  Njemačka,  uvidio  je  hrvatski  narod,  da  je  sada  kucnuo 
čas,  kada  će  se  moći  izbaviti  iz  tamnice,  u koju  je  bez  svoje  krivnje 
dospio  g.  1918.  Zato  su  hrvatski  rodoljubi  — bez  ikakova  sporazuma 

— jednodušno  odlučili,  da  se  u tome  ratu  ne  će  boriti  za  opstanak 
Jugoslavije,  koja  je  provela  mobilizaciju  vojnih  obvezanika. 

Njemačka  je  6.  travnja  1941.  navijestila  Jugoslaviji  rat,  koji 
je  odmah  i započeo.  Istoga  su  dana  brojni  njemački  avijoni  tri  puta 

— u 7 sati  u jutro,  u 10  i po  sati  prije  podne,  te  u 4 sata  poslije 
podne  t-  udarili  na  Beograd,  u kojemu  su  nastali  požari  i razara- 
nje. Od  straha  pred  avijonima  pobjegoše  iz  Beograda  ministri  i 
mladi  kralj.  Zapeo  je  rad  glavnoga  stožera,  te  su  pojedini  zapovjed- 
nici ostali  bez  ikakove  upute.  Naprotiv  su  njemačke  vojske  po  do- 
bro smišljenoj  osnovi  strelovitom  brzinom  prodirale  u Jugoslaviju, 

koju  su  za  nekoliko  dana  i osvojile.  Hrvati  su  svagdje  najsrdačnije 
dočekivali  njemačke  vojnike,  a razoružavali  pojedine  čete  jugosla- 
venske vojske.  Ovaj  rat  je  dokazao,  da  snagu  države  ne  predstavlja 
samo  oružje,  nego  da  treba  i zadovoljstvo  naroda,  čega  u Jugosla- 
viji nije  bilo. 

PROGLAS  DRA  ANTE  PAVELIĆA  HRVATSKOMU 

NARODU. 

Uoči  rata  s Jugoslavijom  upravio  je  Poglavnik  dr.  Ante  Pa- 
velie  5.  travnja  1941.  putem  krugovalnika  glavnog  ustaškog  stana 
hrvatskom  narodu  ovaj  proglas: 

»Hrvatski  narode!  Pred  više  od  hiljadu  godina  osnovali  su 
naši  pradjedovi  na  ovom  svetom  tlu  svoju  domovinu,  svoju  — negda 
veliku  i moćnu  — državu  Hrvatsku.  Hrvatski  je  narod  kroz  duge 
vjekove  svoju  domovinu  junački  branio  proti  svakom  neprijatelju, 
koji  je  — bilo  kada  u prošlosti  — posizao  za  njegovim  ognjištima, 
za  njegovim  poljima  i njivama,  za  njegovim  dobrima,  za  njegovom 
slobodom  i za  njegovom  čašću. 

Srbija  je  godine  1918.  na  prijevaru  zaposjela  hrvatske  zemlje. 
Od  toga  časa  pa  do  danas  ugnjetavala  je  Srbija  na  najstrašniji  na- 
čin hrvatski  narod.  Beogradski  su  vlastodršci  podigli  vješala  za 
hrvatske  sinove,  prolili  su  toliku  mučeničku  krv,  a na  hiljade  hrvat- 
skih sinova  su  zatvarali  i mučili  po  tamnicama.  Srbijansko  je  na- 
silje postiglo  svoj  vrhunac  u krvavoj  diktaturi,  što  ju  je  bio ‘uveo 
srpski  kralj,  a kojom  je  htio  ne  samo  za  uvijek  silom  upokoriti 
hrvatski  narod,  nego  i s lica  zemlje  izbrisati  njegovo  ime  i sv#,ki 
trag  njegove  opstojnosti.  No  proti  tomu  nečuvenom  nasilničkom 
pothvatu  podigla  se  je  hrvatska  ustaška  borba,  koja  je  tu  krvavu 
neprijateljsku  diktaturu  krvavo  srušila. 

Nakon  pada  kraljevske  srbijanske  diktature  pokušali  su  beo- 
gradski vlastodršci  zadržati  hrvatski  narod  pod  svojom  vlašću  po- 
novnom prijevarom,  jer  su  znali,  da  toga  silom  više  ne  će  moći. 
Stoga  su  se  latili  stare  varke  — »sporazuma«.  I uoči  buknuća  no- 
vog evropskog  rata,  koji  je  otvorio  put  hrvatskom  narodnom  i držav- 
nom oslobođenju,  potpisan  je  sramotni  sporazum,  da  se  tako  zavara 
hrvatski  narod  i vanjski  svijet,  pa  da  se  izigra  hrvatsko  narodno  i 
državno  oslobođenje.  No  kao  što  kraljevska  diktatura  nije  mogla 
nadvladati  i slomiti  ustaške  borbe,  tako  ju  nije  ni  sporazum  mogao 
zavaravati.  Hrvatski  ustaški  pokret  nastavio  je  i dalje  borbu,  koja 
je  evo  došla  do  zadnjega  i odlučnoga  oslobodilačkog  udarca. 

Hrvatski  narode!  Došao  je  čas  oslobođenja!  Ustaj  na  noge, 
lati  se  oružja,  uvrstaj  se  u bojne  redove  i stupaj  pod  ustašku  za- 
stavu, na  kojoj  su  već  napisana  slavna  djela  pobjede.  Ustaj,  kucnuo 
je  čas  našeg  oslobođenja!  Diži  se,  da  svoju  domovinu  očistimo  od 
neprijatelja,  pa  da  svoju  slobodu  uspostavimo  u svojoj  kući:  u sa- 
mostalnoj i nezavisnoj  državi  Hrvatskoj,  u kojoj  će  biti  ujedinjene 
sve  hrvatske  zemlje  od  Mure  i Drave  sve  do  Drine,  pa  od  Dunava 
do  sinjega  Jadranskog  mora,  a u kojoj  će  vladati  samo  Bog  i hrvat- 
ski narod. 

Hrvatski  narode!  Naša  je  pobjeda  osigurana,  naše  je  oslobo- 
đenje gotova  stvar.  Hrvatski  ustaški  pokret  stavio  se  je  — ne  od 
danas,  već  od  deset  godina  — uz  bok  velikoga  talijanskog  i nje- 
mačkog naroda.  I zato  danas  silne  i ogromne  vojske  velikih  vođa 
tih  velikih  naroda  — Mussolinija  i Hitlera,  — kojima  se  više  nitko 
ne  može  odupirati,  stoje  na  našu  obranu,  te  zajamčuju  naše  oslobo- 
đenje, našu  pobjedu,  našu  slobodu  i našu  nezavisnu  državu  Hrvatsku 
na  cijelom  hrvatskom  povijesnom  i neprekinutom  narodnom  po- 
dručju. 

Hrvatski  narode!  S pomoću  božjom  i naših  velikih  prijatelja, 
— na  žrtvama  i prolivenoj  hrvatskoj  krvi,  na  neobuzdanoj  borbi 
hrvatske  ustaške  vojske  i na  njezinoj  vjernosti  Tebi,  — diže  se  slo- 
bodna i nezavisna  država  Hrvatska,  u kojoj  će,  hrvatski  seljački 
narode,  u Tvojim  rukama  biti  sva  zemlja  i sva  vlast,  u kojoj  će  za- 
vladati pravo  i poštenje,  a iz  koje  će  biti  iskorjenjen  sav  korov,  što 
ga  je  bila  posijala  tuđinska  dušmanska  ruka.  U državi  Hrvatskoj 
bit  će  osiguran  kruh  i blagostanje,  sloboda  i čast  kroz  duge  vjekove 
hrvatskim  pokoljenjima. 

Slava  svima  mučenicima,  koji  svoju  krv  i živote  uzidaše  u te- 
melje hrvatske  slobode  i hrvatske  države!  Živila  nezavisna  država 
Hrvatska!  Živio  hrvatski  narod!  Živila  ustaška  vojska!  Živile  ve- 
like i silne  prijateljske  vojske!  Za  dom  spremni! 

Dano  u glavnom  ustaškom  stanu.  Ustaški  poglavnik  dr  Ante 
Pavelić.« 

POGLAVNIKOV  PROGLAS  HRVATSKIM  VOJNICIMA. 

Istoga  je  dana  (5.  travnja  1941.)  Poglavnik  dr.  Ante  Pavelić 
uputio  hrvatskim  vojnicima  poseban  proglas,  koji  je  glasio  ovako: 

, »Hrvatski  narode!  Došao  je  dan  općega  narodnog  ustanka 
proti  srbijanskoj  sili,  koja  u sramotnom  ropstvu  drži  hrvatski  na- 
rod i hrvatsku  domovinu. 

Hrvati,  vojnici!  Sve  su  ustaške  vojne  snage  već  u pokretu,  a 
ustaški  su  prodorni  odjeli  već  na  mnogo  mjesta  probili  srpske  bojne 
redove,  razoružali  ih  i zarobili,  te  munjevitom  brzinom  napreduju 
u srce  domovine,  da  uspostave  samostalnu  i nezavisnu  državu 
' Hrvatsku. 

Naša  je  potpuna  pobjeda  posve  osigurana,  jer  se  za  nju  bore 
također  silne  i nepobjedive  vojske  naših  prijatelja,  — vojske  Italije 
i Njemačke,  — koje  hrvatskomu  narodu  zajamčuju  potpunu  slobodu 
i neodvisnost  u nezavisnoj  državi  Hrvatskoj. 

U najkraćem  roku  ne  će  biti  na  hrvatskome  tlu  više  ni  traga 
srbijanskom  nasilju,  a sve  će  hrvatske  zemlje  biti  ujedinjene  u slo- 
bodnu i nezavisne  državu  Hrvatsku,  u kojoj  će  vladati  samo  Bog  i 
Hrvati. 

Hrvati,  vojnici!  Vas  su  pod  oružje  poslali  srbijanski  kralj  i 
srbijanska  gospoda  u sporazumu  i poduprta  od  onih,  koji  su  s naj- 
pokvarenijom beogradskom  gospodom  pravili  sramotan  sporazum. 
Oni  vam  nalažu,  da  branite  srpsku  državu  i srpsku  zločinačku  vladu, 
pa  da  pucate  na  hrvatske  sinove,  na  svoju  braću  i na  prijateljske 
vojnike,  koji  se  bore  za  hrvatsku  domovinu  i za  hrvatsko  oslobo- 
đenje. 

U ime  hrvatskog  oslobodilačkog  pokreta,  u ime  tolike  proli- 
vene hrvatske  mučeničke  krvi,  u ime  tolikih  hrvatskih  boraca,  koji 
su  na  vješalima  ginuli  za  svoju  domovinu  .i  za  svoj  narod,  — ja  vas 
pozivam,  da  oružje  okrenete  proti  srpskim  vlastodršcima,  a za  slo- 
bodu svoju,  svoga  naroda  i svoje  domovine! 

Odstranite  srpske  časnike,  uvrstajte  se  odmah  pod  ustašku 
zastavu,  upotrijebite  puške  proti  onima,  koji  su  zarobili  hrvatski 
narod,  obeščastili  sve  hrvatske  svetinje,  te  zaposjeli  hrvatska  ognji- 
šta i hrvatsku  zemlju.  To  Vam  je  sveta  dužnost. 

Hrvati,  vojnici,  katolici  i muslimani!  Junačka  slava  vaših  dje- 
dova zapanjivala  je  kroz  vjekove  čitavi  svijet.  Junačka  djela  hrvat- 
skih vitezova  pronijela  su  slavu  i čast  hrvatskog  naroda  po  čitavom 
svijetu.  Vaša  hrabra  srca  i junačka  desnica  pokazat  će,  da  ste  do- 
stojni slave  svojih  djedova,  koju  vam  je  namrijeti  i budućim  poko- 
ljenjima, sinovima  i unucima. 

Došao  je  dan  oslobođenja!  Bije  se  zadnji  i odlučni  boj  za 
uspostavu  samostalne  i nezavisne  države  Hrvatske,  koja  će  se  pro- 
stirati od  Mure  i Drave  do  Drine,  pa  od  Dunava  do  sinjega  Jadran- 

skog  mora,  a u kojoj  će  čitav  hrvatski  narod  naći  svoju  sreću  i bla- 
gostanje. Za  taj  cilj  dužnost  nam  je  svima  dati  i svoje  živote. 

Živila  nezavisna  država  Hrvatska!  Živila  hrvatska  vojska! 

Dano  na  bojištu  u glavnom  ustaškom  stanu. 

Ustaški  poglavnik:  dr.  Ante  Pavelić.« 

PROPAST  KRALJEVINE  JUGOSLAVIJE. 

Kad  je  6.  travnja  1941.  započeo  rat,  upravio  je  jugoslavenski 
kralj  Petar  II.  ovaj  proglas:  »Narode  srpski,  hrvatski  i slovenački! 
Tebi,  koji  nikomu  nisi  činio  niti  snovao  zla,  nametnuta  je  borba  za 
opstanak.  U ratnom  metežu,  koji  je  došao  do  Tvojih  granica,  Ti  si 
se  trudio,  da  ostaneš  po  strani,  jer  ništa  nisi  tražio  nego  li  život  u 
miru,  slobodi  i nezavisnosti.  Vlada  je  sve  učinila,  da  se  Tvoj  mir 
očuva.  Neprijatelj  međutim  nije  htio  mir  i saradnju  s Tobom,  nego 
Tvoje  pokoren  je ; a po  načinu,  na  koji  je  izvršio  mučki  prepad,  jasno 
je,  da  on  hoće  Tvoje  uništenje.  Nagnan  da  krvlju  braniš  svoju  slo- 
bodu, Ti  ćeš  ju  braniti,  kako  si  ju  uvijek  branio.  — Kraljevska  vlada, 
koja  nije  propustila  ni  jednu  mjeru  za  obranu  zemlje,  bdit  će  zajedno 
s narodom,  da  se  svuda  s najvećim  pregnućem  učini  sve  najbolje, 
što  se  može  u toj  borbi,  koja  nam  je  nametnuta.  Da  spokojno  gle- 
damo u budućnost  s nadom  u Boga  i njegovu  pravdu,  daje  nam  po- 
uzdanje sloga,  kojom  Srbi,  Hrvati  i Slovenci  polaze  u ovu  borbu, 
— svi  jesni,  da  se  radi  o njihovoj  sudbini:  jednoj  i nedjeljivoj.  Snage 
široke  zajednice  slobodarskih  naroda,  koje  u ovome  času  zajedno 
s nama  brane  ugroženo  čovječanstvo,  moraju  pobijediti.  S tom  vje- 
rom naprijed  do  pobjede!  Petar  II.« 

Hrvatski  se  vojnici  nisu  odazvali  pozivu  malodobnoga  kralja 
Petra  II.  Oni  su  bez  ikakova  dogovora  odlučili,  da  se  u tome  ratu 
ne  će  boriti  za  opstanak  Jugoslavije,  koju  su  smatrali  tamnicom 
hrvatskog  naroda.  Gdjegod  je  bilo  moguće,  hrvatski  su  vojnici 
uskratili  posluh  srpskim  časnicima,  koji  su  ih  imali  voditi  u borbu 
protiv  Nijemaca.  U tom  je  pogledu  značajan  pokret  hrvatskih  voj- 
nika 108.  pješačke  pukovnije  kod  Bjelovara.  Oni  su  već  7. 
travnja  1941.  digli  bunu,  kojoj  se  priključiše  također  vojnici  susjedne 
40.  pješačke  pukovnije.  Mjesto  da  idu  u Podravinu,  gdje  se  očeki- 
vao prodor  njemačkih  četa,  hrvatski  su  vojnici  zarobili  i razoružali 
srpske  časnike,  te  su  krenuli  prema  Bjelovaru.  Vojnike  su  narednici 
Cvek,  Šepak  i Canjek  8.  travnja  poslije  podne  doveli  u Bjelovar, 
gdje  su  odmah  proglasili  Nezavisnu  državu  Hrvatsku. 

Na  poziv  rodoljubnoga  gradonačelnika  dra  Julija  Makanca  i grad- 
skoga senatora  R.  Wagnera  sve  su  kuće  u Bjelovaru  odmah  iskićene 
hrvatskim  zastavama.  Hrvatskim  se  vojnicima  najprije  priključiše 
pukovnik  Ivan  Mrak  i satnik  Zvonimir  Sirovatka,  a sutradan  još  ne- 
koliko pričuvnih  časnika.  Premda  su  iz  Zagreba  9.  travnja  dolazile 
u Bjelovar  razne  telefonske  prijetnje,  da  će  Bjelovar  biti  bombar- 
diran, ipak  su  hrvatski  pobunjenici  ustrajali  i odvažno  razoružali 
desetak  tisuća  jugoslavenskih  vojnika.  Sutradan  (10.  travnja)  ne- 
što prije  podneva  uđoše  u Bjelovar  prvi  njemački  tankovi,  koji  su 
došli  preko  Barča,  Virovitice  i Pitomače.  To  su  oni  isti  tankovi,  koji 
su  10.  travnja  poslije  podne  prvi  stigli  preko  Čazme  i Božjakovine 
u Zagreb,  gdje  su  — kao  u Bjelovaru  — bili  oduševljeno  pozdravljeni. 

ZADNJI  PROGLAS  DRA  ANTE  PAVELIĆA  IZ  TUĐINE. 

U srijedu  9.  travnja  1941.  održao  je  Poglavnik  dr.  Ante  Pave- 
lić  putem  krugovalnika  posljednji  svoj  govor  iz  tuđine,  i to  ovako: 

»Hrvati  i Hrvatice  diljem  cijele  domovine!  Proživljujemo  ve- 
liko doba.  Nakon  dugih  stoljeća  približuje  se  čas,  koji  su  sanjali  naši 
djedovi,  za  kojim  smo  čeznuli  svi.  Približuje  se  čas,  za  kojim  nismo 
samo  čeznuli,  nego  koji  smo  i naslućivali,  — što  više,  za  koji  smo 
bili  sigurni,  da  će  doći. 

Zaludu  je  naš  neprijatelj  ovih  dvadeset  i dvije  godine  nepre- 
stano i uporno  tvrdio,  da  je  vječno  stanje,  stvoreno  versailleskim 
mirovnim  ugovorima,  pa  da  će  njihovo  gospodstvo  trajati  za  uvijek. 

Mi  smo  tvrdili  protivno  i mi  smo  imali  pravo.  Koliko  je  puta 
već  Beograd  naglasio,  da  nema  Hrvata,  da  više  nema  Hrvatske,  pa 
da  se  nikada  više  ne  će  povratiti  hrvatsko  vrijeme.  A eto  danas 
cijeli  svijet  ne  samo  da  znade  za  Hrvate  i za  Hrvatsku,  nego  se  sa 
svih  strana  svijeta  nagoviješta  skora  sloboda  i uspostava  nezavisne 
države  Hrvatske. 

Zar  nisu  beogradski  tirani,  — as  njima  i oni  bijedni  otpadnici 
hrvatskog  naroda,  koji  su  se  poistovjetili  s Beogradom,  — nas  na- 
zivali luđacima,  fantastama  i bijednicima?  Pa  eto,  vrijeme  je  do- 
kazalo, da  mi  imamo  pravo,  a oni  da  su  bili  luđaci,  bijednici  i zlo- 
činci. A to  je  i naravno!  Iz  njih  je  govorilo  ludilo,  bijedništvo  i 
mržnja,  a iz  nas  je  govorila  hrvatska  duša,  hrvatsko  srce  i hrvat- 
ska nepokolebiva  vjera.  Mi  smo  to  govorili,  mi  smo  to  vjerovali,  a 
mi  smo  i radili. 

I eto,  ta  se  nepokolebiva  vjera  pretvara  u čin.  Eno  srpska  .je 
vojska  na  jugu  potpuno  uništena  i Makedonija  se  danas  više  ne  na- 
lazi pod  srpskom  vlašću.  Oslobodila  ju  je  nepobjediva  njemačka 
vojska.  A sada  se  velike  i slavne  vojske  Italije  i Njemačke  miču  i na 
sjeverozapadu,  te  će  se  za  čas  raspršiti  i ona  srpska  vojska,  koja 
se  nalazi  u našoj  domovini.  U tome  času,  Hrvati  i Hrvatice  diljem 
cijele  domovine,  upravljam  na  vas  još  ovu  molbu: 

Dočekajte  svagdje  i svagda  hrabre  vojnike  naših  prijatelja  i 
zaštitnika  s veseljem,  s oduševljenjem,  s poštovanjem  i sa  bratskom 
ljubavlju.  Okitite  kuće  hrvatskim  trobojnicama  i znakovima  prija- 
teljskih naroda  i vojska.  Ovi  vojnici  znadu;  da  prolaze  kroz  prija- 
teljsku zemlju.  Ali  neka  se  i na  tima  mjestima  osvjedoče,  da  su  ih 
Hrvati  u hrvatskim  zemljama  primili  onako  bratski  i s ljubavlju, 
kako  to  učiniti  znadu  samo  čestita,  zahvalna  i vjerna  srca  hrvatskog 
naroda.  S njima  dolaze  u Tvoju  sredinu,  hrvatski  narode,  s puškom 
u ruci  — hrabro  se  boreći  — također  Tvoji  sinovi,  dolazi  i hrvatska 
ustaška  vojska! 

Ruši  se  neprijateljska  sila,  a hrvatski  narod  doživljuje  svoj 
Uskrs!  Živila  nezavisna  država  Hrvatska!  Živile  slavne  oslobodilačke 
vojske!  Hrvati  i Hrvatice,  budimo  za  dom  spremni!« 

Istoga  je  dana  (9.  srpnja  1941.)  glavni  ustaški  stan  sa  krugo- 
valne  postaje  Brao  javio  ove  radosne  vijesti:  »Hrvati!  Izdržite  jošte 
kratko  vrijeme!  Neprijatelj  je  već  na  svima  bojištima  potučen,  a 
njegova  je  vojska  u rasulu.  Još  nas  kratko  vrijeme  dijeli  od  časa 
konačne  pobjede,  od  časa  konačnoga  hrvatskog  narodnog  Uskrsa. 
Već  su  na  bojištu  sve  ustaške  jedinice.  Jedna  za  drugom  u najve- 
ćem redu  i stegi  napuštaju  dosadanja  boravišta  i napreduju  u odre- 
đenim pravcima.  Hrvati  i Hrvatice!  U predvečerje  hrvatskoga  na- 
rodnog i državnog  oslobođenja  sjetimo  se  palih  ustaša!« 

PROGLAŠENJE  NEZAVISNE  DRŽAVE  HRVATSKE. 

Na  veliki  četvrtak  dne  10.  travnja  1941.  u 4 sata  poslije  podne 
pročitao  je  pukovnik  Slavko  Kvaternik  na  krugovalnoj  postaji  u 
Zagrebu  hrvatskomu  narodu  ovaj  — toli  dugo  i toli  željno  očekivani 

— proglas: 

»Božja  providnost  i volja  našega  saveznika,  te  mukotrpna  više- 
stoljetna borba  hrvatskog  naroda  — uz  veliku  požrtvovnost  Poglav- 
nika dra  Ante  Pavelića,  te  ustaškog  pokreta  u zemlji  i u inozemstvu 

— odredili  su,  da  danas  pred  dan  Uskrsnuća  božjega  Sina  uskrsne 

i naša  Nezavisna  Država  Hrvatska.  Pozivam  sve  Hrvate, 
u kojem  god  mjestu  oni  bili,  — a naročito  sve  časnike,  podčasnike 
i momčad  cjelokupne  oružane  snage  u Zagrebu,  — da  cijela  oružana 
snaga  smjesta  položi  zakletvu  vjernosti  Nezavisnoj  državi  Hrvatskoj 
i njenom  Poglavniku.  Bog  i Hrvati!  Za  Dom  spremni!  U Zagrebu, 
dne  10.  travnja  1941.  Zamjenik  Poglavnika  i zapovjednik  cjelokupne 
vojne  snage  Slavko  Kvatemik«. 

Kratko  vrijeme  iza  toga  je  zagrebački  krugovalnik  javio,  da  đr. 
Vlatko  Maček,  koji  se  kao  jedini  član  bivše  beogradske  vlade  nalazio 
u Zagrebu,  daje  slijedeći  proglas : »Hrvatski  narode ! Pukovnik  Slav- 
ko Kvatemik,  vođa  nacionalističkog  pokreta  u zemlji,  danas  je  pro- 
glasio slobodnu  i nezavisnu  hrvatsku  državu  na  cjelokupnom  podru- 
čju Hrvatske,  te  je  preuzeo  vlast.  Pozivam  sav  hrvatski  narod,  da* 
se  novoj  vladi  pokori.  Pozivam  sve  pristaše  Hrvatske  seljačke  stran- 
ke, koji  su  na  upravnim  položajima,  te  sve  kotarske  odbornike  i t.  d., 
da  iskreno  surađuju  s novom  vladom«. 

Dok  u Zagreb  ne  stigne  Poglavnik  dr.  Ante  Pavelić,  koji  će 
sastaviti  prvu  hrvatsku  vladu,  imenovao  je  njegov  zamjenik  Slavko 
Kvatemik  privremeno  »Hrvatsko  državno  vodstvo«.  Članovi  toga 
vodstva  bijahu:  dr.  Mile  Budak,  dr.  Andrija  Artuković,  dr.  Mladen 
Lorković,  dr.  Branko  Benzon,  dr.  Josip  Dumandžić,  dr.  Milovan  Ža- 
nić,  dr.  Jure  Vranešić,  muftija  Ismet  Muftić  i prof.  Marko  Veršić. 
Zapovjednikom  vojske  i mornarice  postade  pukovnik  Slavko  Stancer, 
povjerenikom  za  unutarnje  poslove  dr.  Žanić,  zagrebačkim  grado- 
načelnikom dr.  Dumandžić,  a povjerenikom  za  željeznički  promet  Jo- 
sip Marković. 

Zagrepčani  su  na  poziv  gradonačelnika  Dumandžića  izvjesili 
hrvatske  zastave  na  svoje  kuće.  Oni  su  na  uskrsni  ponedjeljak  14. 
travnja  očekivali  dolazak  Poglavnika  dra  Ante  Pavelića,  da  mu  pri- 
rede veličanstven  doček.  Poglavnik  je  zaista  u jutro  14.  travnja 
krenuo  iz  Rijeke  na  Sušak,  da  tako  na  tlo  oslobođene  domovine  stupi 
na  istom  mjestu,  gdje  ju  je  17.  siječnja  1929.  ostavio  zarobljenu.  Pra- 
tio ga  je  velik  broj  autobusa,  u kojima  su  se  vozili  njegovi  vjerni 
ustaše.  S njima  je  Poglavnik  pošao  preko  Gorskoga  Kotara. 

Kako  je  hrvatski  narod  u svim  selima  oduševljeno  dočekivao 
i pozdravljao  Poglavnika,  koji  je  narodu  odzdravljao  rodoljubnim 
riječima,  bila  je  već  noć,  kad  je  povorka  stigla  u Karlovac.  Ovdje 
su  ga  dočekali  članovi  »Hrvatskoga  državnoga  vodstva«,  koji  su  — 
uz  mnoge  druge  rodoljubne  Zagrepčane  — pod  vodstvom  Slavka  Kva- 

ternika  došli  u Karlovac  odmah  iza  podneva.  Pred  ustaškim  stanom, 
koji  se  nalazio  u zgradi  nekadašnje  kadetske  škole,  pozdravio  je 
Poglavnika  njegov  zamjenik  Kvaternik,  kojemu  je  dr.  Pavelić  odgo- 
vorio ovo: 

»Ne  ću  Vam  govoriti  dugo,  jer  kod  nas  ustaša  nije  običaj  go- 
voriti, nego  raditi.  Sada  smo  stvorili  hrvatsku  državu  i nju  nitko 
više  ne  može  srušiti,  jer  ćemo  našu  slobodu  znati  braniti.  U Hrvat- 
skoj će  vladati  red  i rad.  Nitko  i nikada  ne  će  moći  u Hrvatskoj  piti 
krv  naroda.  Svatko  će  morati  raditi  i biti  odgovoran  Poglavniku,  a 
Poglavnik  će  biti  odgovoran  hrvatskom  narodu«. 

KRALJ  I VLADA  BJEŽE  IZ  JUGOSLAVIJE. 

Prvi  zračni  napadaj  njemačkih  avijona  na  Beograd  — u jutro 
6.  travnja  1941.  — srušio  je  središte  grada,  poimence:  kolodvor, 
obje  radiopostaje,  vojnu  akademiju,  brzoglasnu  postaju,  te  palače 
ministarstva  vojske  i m.  unutarnjih  posala.  Čim  je  prestao  prvi  na- 
padaj, odmah  je  kralj  Petar  II.  na  svojem  samovozu  pobjegao  iz 
Beograda  u Zvornik  na  Drini,  odakle  se  zaklonio  u dvorac  Han  Pi- 
jesak usred  Bosne.  S kraljem  je  pobjegao  i general  Simović,  premda 
bi  kao  šef  glavnoga  stožera  morao  ostati  u Beogradu,  da  vojsci 
izdaje  potrebne  naloge. 

Prigodom  prvog  napadaja  avijona  na  Beograd  poginuo  je  mi- 
nistar dr.  Fran  Kulovec,  koji  je  postao  vođom  Slovenaca,  kad  je  14. 
prosinca  1940.  umro  dr.  Antun  Korošec.  Drugi  su  ministri  od  straha 
pobjegli  na  Avalu,  odakle  su  namjeravali  poći  u Vrnjačku  Banju. 
Doznavši  pak,  da  su  Nijemci  iz  Bugarske  već  pred  Nišom,  ministri 
se  na  večer  6.  travnja  zakloniše  u Čačak.  Odavle  su  ministri  dr. 
Vlatko  Maček  i dr.  Ivan  Andres  pošli  u Zagreb,  dok  su  drugi  mi- 
nistri otišli  u ljetovalište  Pale  kod  Sarajeva.  Tamo  je  10.  travnja 
stigao  također  ministar  predsjednik  Simović  s kraljem.  Zato  je 
ondje  odmah  održana  sjednica,  te  je  Sava  Kosanović  imenovan 
potpredsjednikom  vlade  mjesto  Mačeka,  dok  je  dr.  Juraj  Krnjević 
imenovan  ministrom  bez  lisnice. 

Sutradan  (11.  travnja)  je  u Palama  održano  ratno  vijeće.  Si- 
mović je  morao  priznati  poraz  prve,  treće,  pete  i sedme  jugoslaven- 
ske vojske,  jer  su  Nijemci  prodrli  u državu  na  glavnim  točkama.  Nato 
je  ministar  dr.  Džafer  Kulenović  zatražio,  neka  se  odmah  izmoli  pri- 
mirje i prestane  ratovanje,  jer  on  ne  može  preuzeti  suodgovornost, 
da  Bosna  snosi  teret  luđačkih  odluka  jedne  grupe  obijesnih  generala 

i besavjesnih  političara.  Kulenovićev  su  prijedlog  poduprli  hrvatski 
ministri,  pa  i dr.  Momčilo  Ninčić,  ministar  vanjskih  posala,  jer  su 
Nijemci  već  osvojili  Macedoniju,  a Hrvatska  se  proglasila  nezavis- 
nom državom.  Rasprava  se  nastavila  12.  travnja,  kad  je  o podne 
većinom  glasova  zaključeno,  da  se  ima  nastaviti  rat.  Simović  je 
naime  kao  šef  glavnoga  stožera  izvijestio,  da  će  se  položaj  popraviti, 
jer  da  Engleska  priprema  iskrcavanje  svoje  vojske  u Boki  Kotor- 
skoj. Ministrima  se  lažno  prikazalo,  da  je  jugoslavenska  vojska  za- 
posjela i Zadar  i Skadar.  Tim  veće  bijaše  iznenađenje,  kada  je  na 
večer  12.  travnja  stigla  vijest,  da  se  na  zapadnoj  obali  Jadranskoga 
mora  iskrcala  talijanska  vojska,  koja  napreduje  također  iz  Zadra 
prema  Kninu. 

Sada  su  svi  ministri  uvidjeli,  da  se  nalaze  u mišolovki,  jer  su 
ih  neprijatelji  Jugoslavije  okružili  sa  svih  strana.  Ministri  iz  Hrvat- 
ske, Bosne  i Hercegovine  izjaviše,  da  će  odstupiti,  ako  vlada  ne  pri- 
stane na  kapitulaciju.  Premda  je  i sam  general  Simović  morao  uvi- 
djeti, da  je  vojnički  položaj  beznadan,  ipak  je  zapovjednicima  poje- 
dinih divizija  upravo  cinički  izdavao  naloge,  neka  se  »brane  indivi- 
dualno«. Time  je  samo  htio  dobiti  vremena,  da  kralju  i članovima 
vlade  omogući  bijeg  u inozemstvo. 

Na  sam  Uskrs  (13.  travnja)  ostavio  je  kralj  Pale,  te  se  na 
samovozu  zajedno  s generalom  Simovićem  odvezao  u Crnu  Goru, 
kamo  je  engleski  poslanik  naručio  avijone  iz  Atene.  Kralj  je  prenoćio 
u samostanu  sv.  Vazilija  u Ostrogu  kod  Nikšića,  odakle  je  sutradan 
odletio  put  Grčke.  Onamo  su  kralja  slijedili  svi  ministri  osim  Kule- 
novića,  Torbara  i Smoljana.  S ministrima  je  u Grčku  odletio  i hrvat- 
ski ban  dr.  Ivan  Subašić,  koji  je  10.  travnja  1941.  utekao  iz  Zagreba. 

DOLAZAK  POGLAVNIKA  DRA  ANTE  PAVELIĆA 
U GRAD  ZAGREB. 

Poglavnik  je  u Karlovcu  odsjeo  u domu  dra  Ante  Nikšića,  pred- 
sjednika sudbenoga  stola;  članovi  pak  »Hrvatskoga  državnoga  vod- 
stva« vratiše  se  s ostalim  rodoljubima  u Zagreb.  Kako  naime  Po- 
glavnik nije  htio  imati  triumfalan  dolazak  i doček  u Zagrebu,  odredio 
je,  da  će  doći  već  u rano  jutro.  I zaista  je  15.  travnja  sa  svojom  prat- 
njom već  u 5 sati  stigao  na  Markov  trg,  gdje  su  ga  dočekali  hrvatski 
časnici,  vojnici  i ustaše.  Kad  ih  je  pozdravio  riječima  »Za  Dom«, 
gromko  su  mu  odgovorili  »Spremni!«  Nato  je  Poglavnik  pred  ban- 
skom palačom  održao  ovaj  svoj  historijski  govor: 

»U  tisućljetnoj  svojoj  povijesti  hrvatski  je  narod  imao  bolnih 
i radosnih  časova.  Ovo  je  najradosniji  čas  naše  povijesti,  jer  se  na- 
lazimo pred  uskrsnućem  Nezavisne  Države  Hrvatske. 

Držali  su  nas  luđacima,  nazivali  su  nas  plaćenicima.  Ali  mi 
smo  se  borili,  mi  smo  radili,  mi  smo  pobijedili.  A luđaci  su,  plaćenici 
su  oni,  koji  su  o nama  tako  govorili. 

Ustaše!  Naša  je  oslobodilačka  borba  pri  kraju.  Proživi jujemo 
velike  časove.  I dok  smo  mi  ovdje  okupljeni,  u domovini  se  zbivaju 
veliki  događaji.  Naša  je  teška  borba  — borba  cijeloga  hrvatskog 
naroda  — okrunjena  najvećim  uspjehom:  uspostavom  Nezavisne 
države  Hrvatske.  Vi  ćete  već  za  nekoliko  sati  čuti  veliku  vijest.  Vi 
ćete  za  najkraće  vrijeme  poći  na  put  k svojim  domovima. 

Ustaše!  Mi  smo  pobijedili!  Pobijedili  smo,  jer  smo  vjerovali. 
Pobijedili  srno,  jer  smo  izdržali.  Pobijedili  smo,  jer  smo  se  borili. 
Ustaše!  Pob  jedili  smo,  jer  smo  uvijek  bili  za  Dom  spremni!« 

Istoga  je  dana  (15.  travnja)  Slavko  Kvatemik  na  zagrebačkom 
krugovalniku  objavio:  »Hrvatski  narode!  Dajem  Ti  radosnu  vijest, 
da  se  Tvoj  slavom  ovjenčani  Poglavnik  vratio  u Zagreb  i preuzeo 
svu  suverenu  vlast  u Nezavisnoj  državi  Hrvatskoj.  Naš  Poglavnik 
šalje  Ti  svoje  pozdrave,  daje  Ti  svoje  srce,  svoje  energije  i svoj  um. 
On  će  za  Tebe  raditi  dan  i noć,  kao  i do  sada,  a Ti  ga  slijedi,  da  va- 
zda budemo  za  Dom  spremni!« 

Poglavnik  je  odmah  15.  travnja  1941.  osnutak  Nezavisne  drža- 
ve Hrvatske  brzojavio  vođi  Njemačkoga  Reicha  Adolfu  Hitleru  i 
predsjedniku  vlade  fašističke  Italije  Benitu  Mussoliniju;  pod  jedno 
ih  je  zamolio,  da  i oni  službeno  priznadu  novu  hrvatsku  državu.  Nato 
su  još  istoga  dana  stigli  Poglavniku  ovi  brzojavni  odgovori: 

»Dr.  Ante  Pavelić,  Zagreb.  Zahvaljujem  Vam  na  brzojavu  i 
brzojavci  generala  Kvaternika,  u kojima  mi  do  znanja  dajete  pro- 
klamaciju Nezavisne  države  Hrvatske  u skladu  s voljom  hrvatskog 
naroda,  te  u kojima  molite,  da  Njemački  Reich  prizna  Nezavisnu 
državu  Hrvatsku.  Za  mene  je  posve  osobita  radost  i zadovoljstvo, 
što  Vam  mogu  izjaviti,  da  Njemački  Reich  priznaje  Nezavisnu  drža- 
vu Hrvatsku  u času,  kada  je  hrvatski  narod  našao  svoju  dugo  že- 
ljenu slobodu  kroz  pobjedonosno  prodiranje  četa  sile  Osovine.  Nje- 
mačka će  se  vlada  radovati,  da  će  se  o granicama  nove  države  spo- 
razumjeti s hrvatskom  narodnom  vladom  u slobodnoj  izmjeni  misli. 
Najbolje  svoje  želje  upravljam  Vama  i budućnosti  hrvatskog  naroda. 
Adolf  Hitler«. 

»Dr.  Ante  Pavelić,  Zagreb.  Primio  sam  brzojavku,  kojom  mi 
javljate  proglašenje  Nezavisne  države  Hrvatske  u skladu  s voljom 
hrvatskog  naroda,  te  u kojoj  me  molite  za  priznanje  Nezavisne  drža- 
ve Hrvatske  od  strane  fašističke  Italije.  S najvećim  zadovoljstvom 
pozdravljam  novu  Hrvatsku,  koja  je  sebi  danas  izvojštila  dugo  žu- 
đenu  slobodu,  kada  su  sile  Osovine  uništile  umjetno  stvorenu  Jugo- 
slaviju. Raduje  me,  što  Vam  mogu  izraziti,  da  fašistička  Italija 
priznaje  nezavisnost  države  Hrvatske.  Fašistička  će  se  Italija  rado- 
vati, što  će  se  s hrvatskim  narodom  sporazumjeti  o određivanju  gra- 
nica one  države,  kojoj  talijanski  narod  želi  svu  sreću.  Benito  Musso- 
lini«.  . 


SASTAV  PRVE  HRVATSKE  DRŽAVNE  VLADE. 

Na  večer  15.  travnja  1941.  je  Poglavnik  dr.  Ante  Pavelić  u 
banskoj  palači,  pred  pozvanim  prijateljima,  položio  svečanu  prisegu 
hrvatskomu  narodu  i ustavu  Nezavisne  države  Hrvatske.  Nato  je 
Poglavnik  imenovao  hrvatsku  državnu  vladu  ovim  riječima: 

»Hrvatski  je  narod  svoju  državu  osnovao  prije  1400  godina. 
Hrvatska  je  država  g.  1102.  prvi  iput  izgubila  najvažniju  oznaku 
svojega  potpunoga  suvereniteta.  Od  g.  1102.  pa  do  danas  — dakle 
punih  839  godina  — nije  hrvatski  narod  imao  svoje  samostalne  i 
nezavisne  države.  Sada  pak  evo,  — iza  839  godina,  — - nakon  što 
je  uspostavljena  potpuno  samostalna  Nezavisna  država  Hrvatska, 
— došao  je  čas,  da  se  uspostavi  i prva  odgovorna  državna  vlada  u 
Nezavisnoj  državi  Hrvatskoj.  Zato  ovim  časom  imenujem  i postav- 
ljam prvu  hrvatsku  državnu  vladu. 

Predsjedništvo  vlade  i vanjske  poslove  preuzimam  sam  osobno. 
Potpredsjednikom  vlade  imenujem  dra  Osmana  Kulenovića  iz 
Bihaća.  Zapovjednikom  vojske  i ujedno  ministrom  hrvatskoga  do- 
mobranstva, — koje  se  sastoji  od  kopnene,  zračne  i pomorske  vojske, 
te  oružništva,  — i cjelokupnog  prometa  imenujem  vojskovođu  Slavka 
Kvaternika  iz  Zagreba.  Pod  jedno  ga  imenujem  svojim  zamje- 
nikom u svakom  slučaju,  u kojemu  bi  bio  spriječen  vršiti  dužnost 
Poglavnika  države.  Ministrom  pravosuđa  imenujem  dra  Mirka  P u- 
k a iz  Gline.  Ministrom  unutrašnjih  poslova  imenujem  dra  Andriju 
Artukovića  iz  Ljubuškoga.  Ministrom  zdravstva  imenujem  dra 
Ivana  Petrića  iz  Šolte.  Ministrom  narodnoga  gospodarstva  ime- 
nujem dra  Lovru  S u š i ć a iz  Mrkopl ja.  Ministrom  bogoštovlja  i 
nastave  imenujem  dra  Milu  Budaka  iz  Sv.  Roka.  Ministrom  šuma 

i ruda  imenujem  ing.  Ivicu  Frkovića  iz  Ličkog  Novoga.  Ministrom 
udružbe  imenujem  dra  Josu  D u m a n d ž i ć a iz  Ljubuškoga.  Pred- 
sjednikom zakonodavnog  povjerenstva  imenujem  dra  Milovana  Ža- 
nića  iz  Senja. 

Svi  ovi  po  meni  imenovani  ministri  prve  hrvatske  državne  vlade 
položit  će  prisegu,  koja  je  od  njih  potpisana.  Podjedno  će  kao  i ja 
očitovati,  da  će  navesti  svu  svoju  imovinu,  kao  Sto  imovinu  svoje 
žene  i djece,  navodeći  i .način,  kako  ju  je  stekao.  Nadalje  će  se  — 
pozivom  na  položenu  ustašku  prisegu,  t.  j.  pod  prijetnjom  smrtne 
kazne  — obvezati,  da  se  ne  će  baviti  nikakvim  privrednim  poslom 
niti  će  bilo  kojim  načinom  stjecati  kakvu  imovinu,  dokle  god  budu 
vršili  ovu  od  države  im  povjerenu  službu.  Napokon  će  svaki  od  njih 
predočiti  svoj  krsni  odnosno  rodni  list«. 

Nato  su  imenovani  ministri  na  Poglavnikove  ruke  položili  ovu 

prisegu:  »Ja prisižem  Bogu  svemogućemu  i sveznajućemu, 

da  ću  hrvatskom  narodu,  Nezavisnoj  državi  Hrvatskoj  i Poglavniku 
kao  predstavniku  njenoga  suvereniteta  biti  vjeran;  da  ću  ustavne 
odredbe  i zakone  poštivati  i njih  se  držati,  da  ću  u svojem  radu  do- 
bro Nezavisne  države  Hrvatske  i naroda  hrvatskog  uvijek  pred  očima 
imati  i požrtvovno  ga  promicati,  pa  da  ću  sve  svoje  sile  i svoje  znanje 
uložiti  u vršenje  svoje  dužnosti:  Tako  mi  Bog  pomogao!  Amen«. 

Poslije  tako  položene  prisege  ministri  su  jednoglasno  rekli: 
»Poglavniče!  U ime  hrvatskog  naroda,  u ime  prisutnih  ministara 
obećajemo  Ti,  da  ćemo  savjesno  vršiti  naše  dužnosti.  Ti  zapovijedaj, 
mi  ćemo  slušati.  Ti  odredi,  mi  ćemo  raditi.  Svi  mi  i cijeli  hrvatski 
narod  za  Tobom  će  u život  i smrt!« 

Iza  toga  su  svi  prisutni  ministri  u duhu  ustaške  prisege  potpisali 
zapisnik  prve  državne  vlade  u Nezavisnoj  državi  Hrvatskoj. 

